
Benares. 


(Efter A. de Gériolles i ,Monde Moderne*). 


lændet af sol og blindet af støv rider vi over den bølgende slette, 

som skiller os fra Benares. Nu i tørkens tid er græsset rødt og 
svedent og krøllet som efter en brand, og frugttræerne sænker i uendelig 
selvopgivelse de tilstøvede, loddengraa blade mod jorden. 


- rime : å = sl 1 





Dødsbaalenes Ghat. 


Vi kommer forbi nogle landsbyer — elendige tilholdssteder for parias, 


sammenæltede jordhytter, stivnede og hærdede i solheden. Hist og her 
I 


2 Benares. 


ser vi en bitteliden pagode, men hvert øieblik kjører der forbi os elegante 
djarkas, trukne af puklede bøfler med forgyldte horn. Endelig rager der 
op i horizonten tynde, dumdristige, næsten vaklende minareter fra moskeen 
Aureng Zeb, og lidt efter lidt udbreder sig for vore øine den hemmeligheds- 
fulde by Benares, den antike Varanasi, gammel som verden selv, kridt- og 
guldblinkende i solens flammer. 

Henad alle veie strømmer nu en skare pilgrimme, iført deres pragt- 
fuldeste perlesømmede dragter, mod den hellige by. Vor fører løber med 
albuerne trykkede tæt ind til siderne og brystet udspændt, og hvert øieblik 
udstøder han et skingrende skrig for at sprede sværmen og bane os vei; 
pukkelokserne skrider afsted, besindig og langsomt, og hilses ærbødig af 
de indfødte; langs hele veien ligger, sidder og knæler tiggere, der viser 
frem sine frygtelige saar og bylder og anraaber om peisas. 

Pludselig lyder trommer og pauker, og en kjærre med en blomster- 
omvunden forhøining, hvorpaa der er stillet et hæsligt grinende gudebillede, 
kommer rullende henad veien og tvinger alle tilside og iknæ. Gudebilledet 
skal føres til en af de hellige brønde for at tvættes — og det er i sand- 
hed høist paakrævet. 

Ved en korsvei staar endel fambaravas, nomader, og lokker sværmen 
til sig ved dundrende tam-tam-slag. 

Vi stanser et øieblik; disse hinduers markskrigeri har alt tilfælles med 
vore europæiske gjøgleres; de øver de samme kunster omtrent som vore 
egne jonglører, blot er de kanske endda behændigere. En ung hindu af 
sjelden skjønhed, bøier sig, med hænderne korslagt over sin ryg, over en 
glat træblok og tager op en naal ved hjælp af sit ene øienlaag! 

Det er sent; vi har høitidelig lovet os selv at se for første gang 
den brahmanske verdens religiøse hovedstad i den straalende og hellige 
solopgangs time; vi kjører derfor lige ind til Sekrole, den engelske bydel, 
der ligner alle andre engelske byer i Indien, med sine brede gader og 
sine bungalows omgivne af deilige haver. 

Ved daggry er vi paa Ganges i gondol. Foran os breder sig langs 
flodens sigdformede bugtning Benares, den hemmelighedsfulde, trefold hellige 
by, fem og tyve aarhundreder gammel, med sine vidundere af templer, med 
sine paladser, sine tindrende moskéer, og længst mod baggrunden taber 
Sig i en svævende dis af lysende atomer de store ædle linjer, idealt 
tilslørede. 

Hundrede meter brede trapper, ghals, fører ned. til*floden, og i deres 
hvide blokker glitrer dagningen. Hellige kjør ligger og æder søvnigt 
blomster, som skyder op mellem de forvitrende stene, og tykmavede 
brahminer, hypnotiserede af flodens metalliske lysskimmer, drømmer i skyg: 
gen af store gule parasoller. 

I den friske morgenkjøling glider Gangesflodens døsige vand med 
diamantfunklende reflexer, men tillige med uhumske menneskelige og dyriske 
afkastninger og med graa aske og ubestemmelige flydende dyndmasser. 

Hundrede tusen hinduer med ubevægelige ansigter kaster sig og 
dukker ned i den hellige flod, der har sit udspring fra guden Visjnus fod, 
og de spræller og vrider sig som besatte i de afsindigste krumninger. 

Denne tilsyneladende gale mængde maa allerede være færdig med 
sit bad, naar Surya, solguden, viser sig i sin ildvogn, forspændt med de 





Torv og bazar i Benares 


syv røde hingste. Intet minut maa spildes, ingen feil begaaes, thi den 
mindste forglemmelse gjør den hellige renselseshandling frugtesløs, og alt 
maa gjøres fra nyt af. 

Lige fra dagens frembrud sidder tusener og atter tusener af brahminer 
paa hug ved flodbredden og opremser vediske hymner til ære for den 
triumferende guddom, de gamle Puranas, Mahabharata; derefter begynder 
de med forberedelser til besynderlige renselseshandlinger, hvoraf den første 
er at vaske tænderne i floden . . . Tilslut indgnider de sine arme legemer 
med aske, og som krone paa rengjøringen dypper de hænderne i de hel- 


4 Benares. 


lige tempelkjørs gjødsel — for at jage dæmonerne, og disse lader sig 
rimeligvis jage ved saa overordentlige forholdsregler. 

Naar brahminen vel har vasket og tilbørlig renset sig, tager han 
nogle løvrige grene af Kadalis og pisker dermed vandene; derpaa frem- 
siger han i den foreskrevne orden alle Visjnus fireogtyve navne og be- 
tegner med sine fingre alle gudens hundrede og otte inkarnationer. Det 
er en uendelig række af fromme øvelser, hvormed presten, febrilsk ivrig, 
spottet af den flygtende tid, er optagen lige indtil solnedgang. 

Det er vanskeligt at give en idé om de utrolige og barnslige fore- 
stillinger, der hjemsøger brahminernes hjerne, og dog er disse brahminer 
mystiske, abstrakte væsener, hvis intelligens alene beskjæftiger sig med 
de høieste religiøse og filosofiske problemer — væsener saa ligegyldige for 
de menneskelige omskiftelser og for døden, at deres liv drukner i en evig 
drøm, drømmen om at dræbe det foragtelige ego og forsvinde i det store 
intet eller alt. 

Er det ikke utroligt, at saadanne mennesker overfaldes af uro og 
angst, hvis de ved sin opvaagnen tilfældigvis bliver var en ondtvarslende 
ting: en enke, en skorpion, en sky af foruroligende form? 

Hvis de nyser to gange, betyder det Ødelæggelsens Vederstyggelighed. 
Lykkeligvis er dette tilfælde sjeldnere i dette land med den forfærdelige 
hede end i det forfrosne Europa. 

Men endnu værre end at nyse er det at gispe. Undlader en brahmin 
af uagtsomhed at lægge haanden ilsomt for munden, naar denne trang 
overfalder ham, saa benytter en altid parat dæmon anledningen til at 
smutte ind ad aabningen og indlogere sig i den ulykkelige, der derved er 
dømt til helvede. 

Til gjengjæld gives der en række lykkevarsler blandt de ting, man 
først kan faa øie paa om morgenen; men listen over dem vilde være for 
vidtløftig at medtage i denne forbindelse. 

Naar brahminen er færdig med sin morgengudstjeneste, læser og 
kommenterer han de hellige sanskritskrifter, hvis tegn er indridsede paa 
smaa trætavler, sammenføiede med basttrevler, eller han gjør sig paa en 
eller anden maade ufølsom for den ydre verden, kryber ind i sin skal og 
fortaber sig i sin meditation som Brahma, der laa i sit guldæg i ti tusen 
aar og drømte sin ufattelige drøm. 

Paa de svære ghat-trin sidder voghis, *) gjennemstegt og gjenopstegt 
af solen og holder hænderne i aarevis knyttede, saa neglene gror gjennem 
haandfladen; med vrængte øienlaag og solhvidtede blinde øine og med 
læberne spilede til en bred flænge nynner de atter og atter i uforstyrrelig 


*) En art fakirer. 

lyksalighed den guddommelige stavelse Om — om — om — al lykkes, al 
hæders stavelse Om — om — paradisets nøgle — stavelsen Om — om —om. 

Med hælene; under sin bag sidder fakirer, askegraa, med skuldre 
opædt af frygtelige selvtilføiede saar, med afhaaret, ofte ganske kegleformigt 
kranium, med lemmer uden kjød, med bruntlysende, fortørket hud over 


knokler, der er svulmet op i leddene. De er fordybede i evig betragtning 
af sin navle. | 





Visjnu Pud's tempel i Benares. 


Og alle disse mennesker er ikke gale — ialfald ikke i sit eget land 
— selv om europæeren, der pludselig hensættes midt blandt disse folk 
med deres uforklarlige, hemmelighedsfulde, altid lukkede sjæl, — selv om 
han synes, at vanviddet gaar sin kredsgang blandt dem og skjæbnesvangert 
overføres fra menneske til menneske. 


X X 


I luften, som næsten staar stille, stiger nogle søiler af blaalig røg 
og opløser sig: det er baalene. 

En pandaron synger paa en drævende melodi en sang om helte 
og bedrifter. 

Vi er nær ved tiggernes lusede kvarter, men ogsaa tschandala bader 
i floden, den store Ganga's moderfavn, som har plads saavel for den over- 
modige brahmin som for den elendige paria. 

Svøbt i lysfarvede bomuldstrimler ligger der henstrakt paa jorden lig, 
som venter paa sin tur til at steges. En brahmin er forstander for dette 

friluftskrematorium. Rundt om de afdøde oldinge opføres der glædesdanse, 
men over ynglingernes og ungmøernes lig synges der sørgesange og op- 
løftes der veraab. 

Paa baalene knitrer risknipperne, og en væmmelig syden, en for- 
dærvelig stank af raaddent og ristet kjød ledsager processen: lemmerne 
gjennemglødes og udsveder en oljeagtig materie — det er lykkeligvis kun 
et øieblik, og saa er det slut. 

Aske, knokler, og alle levninger efter forbrændingen kastes i floden 
og flyder langsomt sin vei forbi templer og paladser og videre langs de 
sandede øde bredder, hvor krokodillerne døser. 

Himlen flammer i horizonten! Under from henrykkelse, under 
skarernes tilbedende taushed viser guden sig i tusen straalers glorie. Ur:der 
det vældige solfrembrud bader Benares og det pragtfulde landskab sig i 
guldrød lysflom. 

Fra floden, fra stranden, fra paladserne stiger under en besyndd:rlig 
mystisk henrevethed de troende skarers entusiastiske fryderaab og vælder 
udover morgenen med vibrerende styrke. 

I Gangesflodens sollynende vande styrter sig mænd, kvinder, børn 
og slynger mod den triumferende gud stænk af det hellige vand, og paa 
bredderne, paa ghals, paa terrasserne mylrer der en broget, urolig mængde. 
Kvinder med former af antik skjønhed, vandrer til brøndene, med den 
kobberne amfora paa hovedet, og med brystet svulmende under den 
blaa tunika. 

Andre staar stille paa terrasserne og strækker hænderne i bøn mod 
guden, og deres stilling som deres simple dragts draperi er ukunstlet fornem 
og vidunderlig plastisk. 

Mænd med ubevægelige fine ansigter af arisk oval — og med brune, 
idealt skabte kroppe — kommer og gaar, alvorlige og tause, og fra hele: 
denne besynderlige verden, fra flodens bølgen, fra de vandrendes skridt, fra 
de bedendes mumlen, stiger og forener alt sig til en eneste harmonisk, 
næsten gjennemtrængende lyd. 

Ved disse Gangesflodens hellige bredder lever hinduen sit hele liv: 
han spiser, sover og drømmer her, og er salig, om han faar dø her. 

Efter hinduens tro, vil ethvert menneske, der udaander sit sidste suk 

indenfor det guddommelige Kasis mure, nær de befriende vande, vinde 
lyksalighedernes paradis, Siva's opholdssted. 

Var han end en skræk og en pest blandt menneskene, havde han 
end myrdet et halvt dusin aber — hvad der i hinduens øine er en ganske 
anderledes flagrant forbrydelse end menneskemord — saa skal han dog 
frelses. Derfor eftertragter enhver hindu at dø i sit gamle Kasi. 

Hvert aar trænger tre hundrede tusen pilgrimme sig mellem hverandre 
paa alle veie, der fører til den velsignede by; syge og døende lader sig: 

slæbe til det trefold velsignede forløsningssted, om blot for at udaande der; 
andre, som ikke faar den lykke at komme did levende, befaler i dødens 
stund sine børn at bringe sin aske didhen; at se Benares og dø, det er 
den høieste lykkedrøm for en Buddhas søn. — 


*- * 
Vi stiger iland ved det yderste punkt af denne uforlignelige række 
af monumenter, foran den moské, der er bygget af Aureng Zeb paa tomten 
efter et Visjnutempel, der blev jevnet med jorden af erobreren. Der, for- 


* 

tæller de hellige bøger, var det, at guden for første gang viste sig for 
menneskene. 

Man stiger op til moskeen ad Madhoray ghat, en hundrede meter 
høi trappe, forvitret og nedtraadt, med vaklende trin, men ligefuldt pragt- 
fuld; — uden forfald, uden ruiner, uden ligfugle paa sine taarntinder vilde 
ikke Indien være sig selv. 

I fordums dage maatte de fromme kailas for at vinde paradiset klavre 
paa knæerne opover denne ghat. Nu foretog ingen denne øvelse længer. 

I virkeligheden har Aureng Zeb's moské ingen anden skjønhed end 
sine forbausende minareter. 

Madhoray ghat og Aureng Zeb's moské. 


Noget udenfor forstæderne, ved bredden af en dam med sort vand, 
ligger indmuret mellem vældige trappeterrasser, abernes tempel. I denne” 
helligdom maa man alene træde ind barfodet. Herinde bor et modbydeligt 
inventar af grinende og uhumske væsener. Hil dem! det er guder! — 
En svimlende sabbat af sorte, brune og gule aber, et menageri af ækle, 
flinskaldede, jæpende oldingkarrikaturer, et cirkus af tingester, som galloperer 
henad loftsbjælkerne og hænger i halen paa en spiger i væggen, eller ruller 
som nøster over jorden — ondskabsfulde, fordreiede ansigter med violet 
skjæg, galgenhumoristiske, samvittighedsløse skabninger. Og dette skal 
være guder! | 

Om morgenen regner de udover byen og lægger beslag paa alt, som 
kan knuses mellem to kjæver, og ve den europæer, som vover at piske 
disse guddommelige dyr med sin spadserstok! 


X å * 

Man kan blot tilfods trænge ind i det indre af Benares; faa gader 
er brede nok til at give en elefant svingerum. Fra Ganges til det plataa, 
hvorpaa byen er bygget, fører hundredevis af trange, dyndede gyder op; 
her indvikles ens ben i glatte, slimede slyngvækster, og vandet pibler frem 
overalt; en kvalm luft — en forbindelse af forhenværende vellugt og forraad- 
nelsesdunster — meætter luften. 

I mangel af lys og luft inde bor folkene udenfor sine døre; tusen 
slags haandverk drives paa gaden; ligesom i Kina betjener barberen sine 
kunder paa de offentlige pladse. 

Overalt er her altarer, overalt sidder guder sammenkrøbne paa lotus 
og strækker ud imod den forbigaaende en masse arme og hænder belæssede 
med forskjellige symboler. 

Det ældgamle Kasis trange gader er et eneste artistisk virvar af 
balkoner, slyngede søiler, elegante kupler. I en gjennemgang, hvor to 
mennesker neppe kan komme forbi hinanden, opdager vi gjennem et gitter- 
vindu en besynderlig og uventet sammenstilling: paa muren er ophængt 
et stort bronzekrucifiks og ved den lidende Kristi fødder sidder en sammen- 
krøben Brahma i bedende stilling. Vor nysgjerrighed er vakt, og vi træder 
ind i den kjølige, halvmørke sal .. . Denne brahmin er af dem, som 
gjerne indrømmer Jesus plads i de trehundredetusen guders panteon som en 
inkarnation af Visjnu i Vesten, og da han ved et besynderligt tilfælde var 
kommen i besiddelse af dette krucifiks — et betydeligt kunstarbeide fra. 
det 17de aarhundrede — saa havde han uden skrupler givet det plads 
mellem de fem sorte stene, som betegner Siva, Ganeseh, Surya, Devi, Visjnu 
og den urne, hvor de himmelske mødre, Ganga, Indus og Jamuna slumrer. 


X X 

Nu og da lyder der ud igjennem de halvaabne muraabninger monotone 
indiske melodier. Menneskene strømmer til og fra templerne og udbreder 
omkring sig den stramme lugt, som er eiendommelig for det yderste 
Østens racer. 

De indiske templer er af en besynderlig arkitektur; mange af dem 
er næsten ligesaa gamle som verden; de er sande orgier af kupler, taarne, 
arkader, gallerier; de prydes af ubeskrivelige arabesker af fantastiske dyre- 
skikkelser paa bund af blændende marmor, emalje og guld. 

Paa altarerne sidder alle disse kimæriske guddomme, hvis skabelon er 
en bizar forening af menneske og fabeldyr, og paa gulvet breder sig 
det slibrige, stinkende dynd af raadnede blomster, af vand og komøg og 
udsondringer af andre fetisjdyr, thi ethvert hinduisk tempel er en sand 
Noas ark. 

De hellige kjør kror sig i sin overmæskede fedme og guddommelighed,. 
og med rette, thi i væsenernes hierarki har de ingen andre over sig end 
selve Brahma; og folket, der ligger næsegrus, venter andagts- og forvent- 
ningsfuldt, at et af de mætte dyr skal slippe resultatet af blomstermaaltidet, 
og naar det sker, styrter alle som en sig over det — men vi gaar igjen 
ud i forholdsvis frisk luft. 

Vi kommer igjennem et af de elendiges kvarterer; gaderne er over- 
ordentlig skidne, og vi maa gaa yderst forsigtig for ikke at glide i raadne 
hundelig. De levende eksemplarer af denne dyreart er maaske endnu værre 
end de døde, de ser ud som spøgelser og bevæger sine skeletter med usikre 
bevægelser og minder nærmest om dyrene i aabenbaringen. 

Børn ligger i bundtevis og viser frem sine kolossale maver og lemmer, 
der er deforme af rakitis. 

Tiggere, der er opsvulmede af elefantiasis, strækker imod os hænder 
med blødt kjød, hvis berøring vi skyr med rædsel. 

Feberdampene fra floden flyder i luften; hentærede kvinder stirrer 
paa os med vanvittige blikke. Vi iler ned til floden, som nu flyder gylden 
i solnedgangen. Det ilende tusmørke farver himmelen med irret kobber- 
glans, og pludselig sænker mørket sig og store stjerner folder sig ud som 
blomster paa nattehimlen. Stilheden falder over floden, et fakkelskjær falder 
af og til udover de glidende vandmasser, og i den usikre lysning skimter 
vi stive legemer, der driver forbi, bundet til træstammer. Det er ligene 
af de fattige, af dem, der ikke har raad til at koste sig baal. De driver 
og driver, forbi templer og paladser, og forbi de øde bredder, hvor kroko- 
dillerne døser og aadselfuglene venter dem. uk. 


Etisk kultur. 


(Efter dr. Louis Katzenstein i ,Zeitgeist*.) 





Ba første Selskab for Etisk Kultur dannedes aar 1876 i New York. 
Dets grundlægger var Felix Adler, søn af en tysk rabbiner, som var 
udvandret til de Forenede Stater og prædikede for den største jødiske 
menighed i New York. Felix Adler havde selv studeret teologi og var 

bestemt til at blive sin faders efterfølger. Medens han holdt paa at fuld- 
føre sine studier i Tyskland, begyndte en ny verdensanskuelse at trænge 
sig ind paa ham. Felix Adler greb det credo, som havde modnet sig hos 
ham gjennem møisom aandelig kamp, med al den fyrighed, hans dybt 
religiøse natur eiede; han var som født til at blive et nyt evangeliums for- 
kynder. Hans hoved minder mig altid om den Kristus for Pilatus, som 
Munkacsy har malt; den religiøse idés glød giver det en gjennemsigtig 
klarhed. Med udødelighedens ukrænkelige stolthed, med den udkaarnes 
kongelige høihed træder den lænkebundne Kristus hen foran den jordiske 
magthaver. Denne kunstnerens Kristus syntes jeg altid at se, naar jeg 
hørte Felix Adler med sin tales vælde ryste tilhørerne i deres inderste og 
aabne deres sjæls øine. Uvilkaarlig kunde jeg ogsaa komme til at tænke 
paa et andet Kristusbillede. I Berlinermuseet hænger en skizze af bjerg- 
prædikenens episode. Ideen i dette billede har altid grebet mig dybere 
end noget af det, Rembrandt ellers har skabt. Kristus forkynder saligheden 
for det folk, som ikke agter ham og lidet lytter til hans ord. Menneskene 
er Saa optaget af øieblikkets bekymring, at de ingen tid har til at tænke 
sig ind i evigheden. De ord, som tales til dem, er ligesaa langt fra at 
naa dem, som himmelen fra at naa jorden. Kun ypperstepresten og hans 
to venner i forgrunden, som vender sig til siden og taler sagte med hver- 
andre, forstaar lidt af, hvad dette betyder. Ud af deres ansigter taler 
mørkets had til lyset. 

Der ligger en tragik i denne mesterens skizze, en tragik, som viser 
sig om igjen, hvergang en, som er viet til Gud, stiger ned blandt menne- 
skene. De faa, som forstaar ham, søger at tilintetgjøre ham. Han finder 
intet hjem i denne verden. Dog endnu sørgeligere end hin bjergprædikers 
skjæbne er tabet for menneskene, som hører frelsens ord og ikke forstaar det. 

I en verden, som mangler de hovedsageligste forudsætninger for et 
fuldkomment rent liv, søgte Felix Adler, efterat han var vendt tilbage til 
Amerika, at sætte igjennem Kants livssystem i hele dets logiske strenghed. 
I sin begeistring oversaa han, at de omgivelser, der former det moderne 
menneskes karakter, indeholder formeget bedrag til, at saadanne leveregler 
kan træde frem i hele sin uforfalskede renhed. Han saa ikke, at først 
maatte alt det bedrag og al nedarvet løgn fjernes, før det etiske ideal 
kunde fæste rod paa denne jord. Fuldstændig fyldt af sin idés skjønhed 
brød han sig ikke om at tage op kampen mod de magter, som gang paa 
gang fældte det til jorden. Saa plantede han den rene vandels træ i den 
samme jordbund, som gav den moralske fordærvelse næring. 

Derfor er det heller ikke lykkedes ham at forandre de menneskers 
væsen, som er bundet af jorden, der bærer og ernærer dem. Men hans 
idé er udødelig, og den sæd, han har strøet ud, vil spire. Allerede har 

den etiske idé spredt sig fra Amerika udover hele Europa. I Østerrige, 
Tyskland, England, Italien og Schweitz er der dannet etiske samfund. Den 
nye verden rækker den gamle en etisk kultur, som i sig bærer al menne- 
skelighedens høieste blomstring. 

"Felix Adler kaldte sig agnostiker; han svarede hverken ja eller nei 
paa spørgsmaalene om det hinsidige. Han vil heller ikke, at den etiske 
kultur skal træde i konfessionens sted — kun den dogmatiske bekjendelse 
er ham ligegyldig. Men i virkeligheden er den etiske kultur blevet til en 
religion for medlemmerne af de nystiftede samfund i Amerika og England. 
I New York og Filadelfia, i St. Louis og Chicago, i London og andre 
engelske og amerikanske byer, bliver der talt hver søndag til bestemt tid 
ligesom i de vanlige kirker; og aldrig har nogen prædiken opbygget mig 
saaledes som Adlers og Salters taler i Amerikas byer. Afdøde professor 
Georg von Gizycki har oversat til tysk en samling af disse taler, Ffhical 
Religion, af W. M. Salter. Ud af bogen aander den ædleste og reneste 
humanitet. Heller ikke tror jeg, at medlemmerne af de amerikanske og 
engelske selskaber tilhører noget andet religiøst samfund, saa meget mere, 
som deres ledere udfører geistlighedens samtlige funktioner. Paa denne 
maade er den etiske kultur faktisk traadt i religionens sted. 

Nu vil vel mange tvile paa, at denne lære i store ulykkers tid kan 
byde den støtte, som troen paa et hinsides maa kunne give. — Jeg gad 
gjerne føre en tviler til et andet billede af Rembrandt — ogsaa dette er at 
finde i Berlinermuseet. Det heder ,Enkens trøstf. Den gode prest for- 
søger at yde den sørgende kvinde bibelens trøst. Hun hører neppe hans 
ord; thi hendes øine ser den mand, som gik bort, og hendes sind er helt 
hos ham. For det, som hører denne verden til, har hun ingen interesse 
mer. Prestens ansigt udtrykker den pinligste hjælpeløshed; thi han føler, 
hvor svag hans trøst er, hvor lidet den nytter mod denne smertens almagt. 

Dette billede indeholder som alle store kunstverker en evig sandhed. 
I det uerstattelige tabs øieblik bliver hvert trøstens ord til tom frase og 
bliver helt uden virkning. 

I den tro, som Felix Adler forkynder, ligger en pædagogik, som ud- 
ruster menneskene med styrke til at tage mod alle livets tilskikkelser. Kun 
søger ikke denne tro sit hjemsted i en tusenaarsgammel fortid, men i 
menneskeslegtens fremtid. Den gaar til arbeide for virkeliggjørelsen af en 
ædlere humanitet og en høiere social retfærdighed. Et sikkert løfte om 
bedre tiders komme er det, at menneskene erkjender nutidens opgaver og 
i uegennyttig hengivelse helt og fuldt søger at løse dem. De, som tager 
denne pligt alvorlig, vil ikke øde sin kraft paa overjordiske ting, som ikke 
trænger til vor omsorg. For menneskenes etiske kultur er kun den tro af 
sig betydning, som skaffer sig udslag i gjerning, men ikke den, der grunder 

paa et ukjendt hinsides, som vi staar viljeløse ligeoverfor. Gjennem daad 
alene kan mennesket naa sin høie bestemmelse, kan det i sin person 
virkeliggjøre troen paa en bedre fremtid for menneskeslegten. Dette har 
Felix Adler anseet for at være det etiske samfunds maal. Dette maal er 
hævet over alle konventionelle og konfessionelle skranker, som skiller menne- 
skene ad. I vor klasse-, masse- og racehadets tid kalder han alle de 
mennesker til samarbeide, som anerkjender det etiske princip i sin livs- 
førelse. Af dette verk har alle mennesker fælles interesse: det gjælder 
bekjæmpelsen af det sociale onde og ydelsen af social hjælp. Der gives 
neppe et religiøst samfund i vor hele kulturverden, som ikke søger at tjene 
denne sag. Men alle de midler, som anvendes i denne hensigt, er for- 
gjæves; de redeligste anstrengelser, som gjøres, er spildte, saalænge de 
stridskræfter, der skal bekjæmpe den fælles fiende, marscherer planløst og 
enkeltvis fremad. Medens fienden altid bliver frygteligere, faren altid mer 
truende, bliver det sociale forsvar ved de stadig tiltagende konfessionelle 
spaltninger mere og mere svagt og virkningsløst. 

I denne nødens tid byder selskabet for etisk kultur alle sociale for- 
kjæmpere et samlingspunkt, hvorfra de kan gaa ud fast organiseret og i syste- 
matisk orden. Den kultur betoner alt, som menneskene er fælles om i sin 
stræben efter sædelig fuldkommenhed, og slukker alt, som skiller dem i det 
politiske, sociale og religiøse liv. Det alle mennesker forenende etiske princip, 
som al samfundsdannelse gaar ud fra, er stedfortræderen for de oprindelige, 
delte læresætninger. Derfor er disse samfund saa godt skikket til at række 
alle dem haanden, som arbeider for fredens, kjærlighedens og retfærdig- 
hedens sag. Hvor de er grundede, virker de ikke saa meget gjennem ord 
som i gjerning. New York skylder Felix Adler og hans rastløse virk- 
somhed en stor del af sin velfærd og fremsættelsen af reformer baade paa 
det politiske og sociale omraade. 

I Tyskland har bevægelsen først for et par aar siden faaet sikkert 
fæste. Der er stiftet selskaber for etisk kultur i Berlin, Breslau, Frankfurt 
am Main, Freiburg, Jena, Kønigsberg, Magdeburg, Minchen, Strassburg og 
Ulm. De er dog ikke saa støt og godt organiserede som de amerikanske 
forbilleder. Heller ikke søger de at give sine medlemmer erstatning for 
de religiøse skikke. De har altsaa intet tilsvarende til de bestaaende 
konfessionelle organisationer. Men i den korte tid de tyske samfund. 
har bestaaet, har de virket mer, end man nogensinde faar vide. De har 
søgt at vække folks sociale samvittighed og udbrede en høiere opfatning 
af de sociale pligter. I sociale stridigheder har de altid udraabt fredens. 
ord. De er traadt i skranken for de undertryktes sag, og de har søgt 
at hjælpe de svage ved vidtrækkende velgjørenhed. Paa folkets uddannelse,. 
løftelse og forædling har de arbeidet ærligt og redeligt. 

Forrige sommer dannedes i Ziurich et forbund af etiske samfund, 
som skal omfatte den hele verden. Saa ligger da det haab nær, at det 
verk, Felix Adler kaldte tillive med idealistens mod og i sikker tro paa 
menneskeslegtens fremtid, engang skal naa fuldkommenheden og blive alle 
snennesker til velsignelse. 


Saavidt den tyske forfatter. De etiske samfund har utvilsomt udført 
et meget betydningsfuldt arbeide. Dette har dog væsentlig bestaaet i den 
indflydelse, deres forkyndelse og virksomhed har øvet paa de bestaaende 
kirkesamfund, samt i en ganske kraftig modarbeidelse af den irreligiøse 
materialisme. Den har vist, at ogsaa uden fro af nogen art, vedbliver 
hungeren efter retfærdighed, den brændende tørst efter godhed, og at et 
ideelt livssyn og en dertil svarende livsførelse er mulig uden skygge af 
»illusioner*, uden tro, alene paa det mest positive og uomtvistelige grundlag 
De har gjenindført en høi idealisme blandt den store mængde, som var 
ledet til at anse religionen for ,uvidenskabelig* og gudstroen for fromt 
bedrag, og som ud fra disse standpunkter var sunket ned i en art livs- 
ligegyldighed eller ligefrem materialisme. De har ogsaa ført sine medlemmer 
et meget langt skridt tilbage mod religion og gudstro. Forfatteren har ret 
deri, at den etiske forkyndelse i Amerika er ganske religiøs af aand og 
tone. Ofte inderligt og dybt religiøs. 

De direkte resultater af Felix Adlers bevægelse maa derimod siges 
at være yderst smaa. Efterat bevægelsen nu i Amerika er over 20 aar 
gammel, har den blot formaaet at danne fire ikke meget store samfund 
i det hele land. Man vil forstaa, at den direkte virksomhed af fire saa- 
«danne smaa oaser i det vældige land, bliver temmelig forsvindende. 

Hvad kan aarsagen være til denne ringe fremgang? Bevægelsen 
nyder megen sympati fra de forskjelligste hold; men den vokser ikke. 
Sagen er, at disse 20 aar i Amerika har omfattet en forbausende udvikling 
ogsaa paa de ældre kirkers omraade. De samme kræfter, som drev Felix 
Adler til at oprette sit etiske samfund, har ført mangfoldige mænd inden 
kirkerne til at reformere disse i etisk (som modsat teologisk) retning. De 
kirkelige forhold derover har givet den enkelte prest overmaade frie hænder, 
og da presternes stand tæller mange af landets dygtigste mænd, bedste 
hoveder og mest energiske kræfter, har der reist sig en hel hær af kirker, 
:hvor ingen generes af dogmer, hvor forkyndelsen gaar lige paa dagens liv 
løs — er høi idealisme. Disse kirker udretter ofte et langt mere omfattende 
arbeide end de etiske samfund paa deres eget felt, og deres prækener er 
lige saa klare og finspirerede moralske taler som de etiske foredragsholderes. 
Under disse omstændigheder kan de ,,etiske samfund* blot samle det i 
Amerika ringe faatal, som er overbeviste ateister eller agnostikere. Den 

teistiske fritænker har sin kirke, hvor gudstroen forbinder sig med 
den mest begeistrede etiske idealisme, og han føler sig mere hjemme der 
end i det ,etiske samfund*, som derover ikke længer kan have nogen 
anden grund til særskilt eksistens end — den implicerede negation af 
eller tvil angaaende gudstroen. 

De etiske samfund har saaledes været meget langtfra at naa deres 
oprindelige maal: at samle om sig alle etisk interesserede mennesker 
uanseet deres religiøse tro. De er kun blevet et etisk religiøst samfund 
mere — et samfund, hvis moralske idealer er de for alle dybttænkende 
mennesker fælles, og som om disse søger at samle dem, der ikke kan 
dele gudstroen, og derved har wudrettet et prisværdigt arbeide. Men de 
giver os ikke længer nogen høiere etik end mange gamle kirker derover. 

Derimod er der mange tegn, som tyder paa, at en ny bevægelse 
snart vil staa færdig derover. Den tilstræber en føderation af de etiske 
samfund og af alle kirker, som vil sætte liv høiere end tro eller meninger. 
De etiske foredragsholdere er med i denne større bevægelse. 

De kirkelige forhold i de Forenede Stater frembyder i det hele et 
for os absolut nyt og ganske overraskende billede. Vi finder kirker, som 
Jdever med hver fiber og blodsdraabe, hvor pinseaanden under mange 
meningers afvigende former udgydes den dag i dag uden hensyn til 
konfession. Den etiske foredragsholder og den mest gammelortodokse prest 
myder lige godt af den. 


Tvungen voldgiftsafgjørelse for arbeiderstridigheder. 
(Efter W. P. Reeves i ,National Review*). 





, Kringsjaa* har tidligere indeholdt flere artikler af W. P. Reeves 
om New Zealands arbeiderforhold. Mr. Reeves var tidligere New Zealands 
arbeidsminister og repræsenterer nu”kolonien i London. I sidste hefte af 
» National Review* skriver han om de erfaringer, man har gjort angaaende 
anvendelsen af tvungen voldgift i stridighederne mellem arbeidere og 
arbeidsherre. 

Det er kun i New Zealand og Sydaustralien, at man har denne 
institution. Man forsøgte først i New Zealand med frivillige voldgiftsdom- 
mere, hvis domme ikke besad lovskraft og blot kunde gjennemføres, hvis 
begge parter ønskede det. Men frivillig voldgift viste sig ganske util- 
strækkelig. Mr. Reeves fremsatte da i 1891 et forslag om tvungen vold- 
gift. Forslaget strandede to gange i parlamentets overhus; arbeidsherrerne 
bekjæmpede det heftig; men i 1894 blev det dog lov. 

Loven opretter først lokale voldgiftskomiteer, som bestaar af lige 
mange arbeidere og arbeidsherrer med en udenforstaaende upartisk formand. 
I tilfælde af stridighed mellem arbeidere og arbeidsgivere kan en af parterne 
tvinge sagen ind for denne komité. Den har en almindelig domstols ret 
til at indkalde modparten og afhøre vidner; men dens dom har ikke lovs- 
kraft; den er blot at betragte som et muligt raad til de stridende parter. 
Er nogen af disse utilfreds med dommen, kan de appellere sagen til den 
nationale Voldgiftsdomstol. Denne bestaar af et medlem af statens høiesteret 
samt to bisiddere, hvoraf den ene vælges af et nationalforbund af arbeids- 
herrer og den anden af arbeiderforeningerne. Domstolen har den mest 
udstrakte myndighed. Den kan give sin afgjørelse lovskraft eller ikke, 
eftersom den selv finder det passende. Skal afgjørelsen faa lovskraft, 
bliver den indskreven i høiesterets protokoller. Den kan da sættes igjen: 
nem ved alle lovens midler. Opfylder ikke den ene part dommens krav 
straks, kan den ilægges bøder af op til ni tusen kroner for hver arbeids 
giver eller arbeiderforening. Det maa erindres, at i New Zealand er 
arbeiderforeningerne af staten anerkjendte institutioner. 

Overenskomster mellem arbeidsgiver og arbeidere kan ogsaa indføres. 
i høiesteretsprotokollen og faar da lovskraft, dog kun for et tidsrum af i 
det høieste tre aar. 

Siden loven traadte i kraft, er seksten stridigheder blevne indankede 
under den. Stridighederne har omfattet følgende arbeidsgrene: Skomagere, 
sjømænd, skræddere, kulminearbeidere, bagere, møbelsnedkere, bygnings- 
snedkere, malere og guldgrubearbeidere. Der har i denne tid praktisk talt 
hverken været streiker eller lockouter. Af de tolv stridigheder, som fandt 
sin afgjørelse under loven, blev omtrent halvparten afgjort af de lokale 
komiteer uden appel til den nationale domstol. 

Et af de vigtigste spørgsmaal, domstolen har havt at afgjøre, var 
ansættelsen af arbeidere, som ikke tilhørte nogen forening. Domstolen har 
her hævdet, at hvor det kan bevises, at arbeidsgiveren før har benyttet 
udelukkende foreningsmænd, der skal han ogsaa for fremtiden være for- 
pligtet til at foretrække foreningsmænd. Men naar saadanne mænd ikke 
melder sig, skal foreningen ikke kunne indvende noget imod, at der 
ansættes mænd, som staar udenfor dem. Hvor det ikke kan paavises, at 
arbeidsgiverne tidligere blot har benyttet foreningsmænd, der nøier dom- 
stolen sig med at forlange, at forenings- og ikke-foreningsmænd skal 
behandles ligt. 

Den nye lov har i det hele vist sig meget tilfredsstillende. Syd- 
Australiens lov har omtrent samme indhold og vedtoges ogsaa i 1894. 

Oversat af Aagot Holst. 

olen holder paa at synke bag en række lave aaser, hvis nøgne 

sandstenssider laaner et mat, rosenrødt skjær af det svigtende lys. 

Nedenfor aaserne ligger en ensformig, gold slette, — tør, træløs 
og kjedelig, — nu og da støder man som ved et rent tilfælde paa en 
bomuldsmark, men ellers er den ganske udyrket. Imod øst er der en for- 
andring til det bedre; en støvet landevei strækker sig fra nord til syd, og 
paa den anden side af den har man plantet nogle trær og gjort tilløb til 
et haveanlæg, der findes endog en poloplads og en væddeløbsbane, — 
kort sagt, sandsletten er her blevet omdannet til » Burra Maidan* for den 
lille station Mutteeabad. 

Det er merkelig kjøligt til at være i slutten af marts, og størstedelen 
af den engelske befolkning i Mutteeabad har følgelig med iver kastet sig 
over tennispladsene, mens et par ivrige polospillere øver sig paa ,Maidan*. 
Længre ude paa sletten kommer en mand og en kvinde ridende hjemover 
i Sskridtgang, — foran dem strækker deres skygger sig ud i det uendelige, 
og bag dem er solnedgangen, mod hvis røde glød deres skikkelser tegner 
sig som silhouetter.  Manden bøier sig lidt henimod kvinden, som i taus- 
hed rider ved siden af ham; hans vakre, solbrændte ansigt har et næsten 
raadvildt udtryk, og han ser spørgende paa hende. 

,yHvad er det, min egen ven?* siger han tilslut og rører ved den 
lille hanskeklædte haand, hvori hun holder pisken. , Er du træt, kjære? 

Hun havde seet aandsfraværende hen for sig; ved hans spørgsmaal 
vendte hun sig om til ham, og han ser taarer i hendes blaa øine, mens 
det dirrer sagte om munden. 

p, Lenny !* raaber han forbauset. 

pJa, jeg ved det nok!* Hun smiler svagt til ham. ,Det er frygte- 
lig dumt af mig, ikke sandt? Men — aa Phil, — maa det virkelig ske 
imorgen ?* | 

, Naturligvis, vennen min*, — det kom næsten lidt bebreidende. 
yDet ved du ligesaa godt som jeg. Vi kommer saavidt tidsnok til skibet. * 
Efter at have nølet et øieblik vedblev han: ,For at sige dig sandheden, 
min egen, saa vilde det være en ren ulykke, om vi ikke kommer afsted 
med Salazie. Jeg har skrabet sammen mine sidste skillinger til billetterne 
vore, og det vilde vare mindst to maaneder, før jeg kunde faa mynt nok 
til at betale engang til for dem. Desuden vilde min orlov næsten være 
forbi da, saa det ikke vilde være til nogen nytte at reise, — da maatte 
vi vente til næste aar, og ingen ved, hvad der kan hænde før den tid.* 

yN—nei. Aa Phil, hvorledes gaar det med John's penge? Du maa 
vel sende dem til ham, naar vi kommer hjem formodentlig?* 

Hans ansigt blev mørkt. ,Nei, det skal nok ordnes. Du ved, jeg 
har betalt tilbage størstedelen af det, han laante mig, og de sidste to tusen 
skal han faa iaften. Hvorledes kunde jeg vel sende dem til ham hjem- 
mefra? Han vilde ikke tage imod dem, og saa vilde alle mennesker sige, 
at jeg aldrig havde betalt ham. Nei! Det er et held, at han spiser i 
messen iaften; han skal faa dem efter middagen, naar de andre er tilstede, 
— saa bliver der ikke noget snak om det — senere. Men lad os nu 
ikke tænke paa det; det er ikke noget behageligt emne. Du er saa høi- 
tidelig iaften, min elskede! Og hvorfor taler du om imorgen, som om 
den sag ikke forlængst var paa det rene?* Han stansede og saa med 
pludselig uro paa hende. ,Lenny!* raabte han, ,hvad er det, du har 
sat dig i hovedet? Du har lovet det, — du tænker da vel ikke paa —* 

,Phil*, svarede hun mildt bebreidende, ,hvorledes kan du tro sligt? 
Jeg tænkte bare paa noget.* 

Saa tænk ikke, kjæreste ven! Jeg holder ikke ud at se dig slig !* 

Hun smilede for at berolige ham, og deres øine mødtes i en vel- 
talende taushed. 

Pludselig snublede hendes hest en smule; hun saa ned og opdagede, 
at de var i begreb med at ride tværsover den støvede landevei. 

» Vi er snart hjemme*, sagde hun med et lidet suk. ,Mr. Mayhen, 
major Norton og to andre herrer spiller polo derborte. Jeg undres over, 
at de kan se bolden, saa mørkt som det bliver. Naar vi er komne forbi, 
saa vil de sige: , Der rider Etheredge og Mrs. Morris — som sædvanligt. * 

Hendes ledsager lo lidt forlegent. ,Bryd dig ikke om dem, — tænk 
bare paa, at efter imorgen er det ti mod en paa, at vi aldrig ser nogen 
af dem igjen. Du bryr dig da ikke om dem, vel?* 

Hendes svar var undvigende. ,Aa, Phil, før vi kommer hen til 
dem, saa fortæl mig endnu engang, at du trænger mere til mig end John. 
Du vil da bestandig være god mod mig, Phil?* Hun strakte med taare- 
fyldte øine haanden ud imod ham. 

Hans blev ogsaa fugtige, og han saa taus paa hende. ,Min egen 
elskede*, sagde han tilslut blødt. ,Min lille pige — min sødeste — 
kjæreste —* han greb hendes haand og kyssede lidenskabeligt den lille 
hanske, det hvide haandled og kjoleærmet. 

sAa, Phil, raabte hun rødmende og smilende. , Det støvede ærme! 
Og de andre herrer er lige i nærheden.* 

yDet ved jeg, og derfor maatte jeg nøie mig med ærmet. Skjønt 
du ved nok*, føiede han ømt til, ,at jeg gjerne kyssede dine sko, om — 

for pokker!* afbrød han sig selv, ,undskyld, men hvorfor i alverden skal 
disse fyrene komme og plage os?* 

Hun vendte sig om og saa, at polopartiet var over, og at to af 
spillerne red mageligt henimod dem. 

,Bryd dig ikke om det*, sagde hun, ,alt er jo afgjort med hensyn 
til imorgen. Og — og jeg lover, jeg skal være der.* 

Klokken seks, husk det Lenny. Lov at du vil være der.* Han 
talte i en ivrig hviskende tone, for de to andre herrer var lige ved dem nu. 

Hun blev ganske bleg; med synlig anstrængelse hviskede hun: ,Jeg 
skal sikkert være der, kjære*, og vendte sig saa om for at hilse paa de 
to herrer, som nu sluttede sig til dem. Den ældste af dem, en tynd, bleg 
herre med en godmodig, munter stemme og latter, red hen til Mrs. Mor- 
ris, mens den yngste indledede en overfladisk samtale med Etheredge. 

,y Vi skal have en storartet middag i messen iaften, Mrs. Morris*, 
sagde den tynde, blege herre. ,Alle disse russiske fyrene fra Poonak kom- 
mer, ved De. Jeg hører, det skal være et støiende selskab, og jeg synes 
sandelig, det er haardt for to adstadige ægtemænd som obersten og jeg, 
at vi skal være nødt til at være tilstede*. 

va, det siger John ogsaa*, svarede hun aandsfraværende. ,Jeg 
skal spise middag hos deres hustru iaften, Major Norton, saa jeg tænker, 
jeg faar en hyggeligere aften end De.* 

Det glæder mig, De kommer*, sagde han hjerteligt. ,Jeg skjønte 
imorges, at Fann bryggede paa et dameselskab, for hun havde hængt to 
flunkende nye kjoler over stolryggene og sad i dybe funderinger over, 
hvilken hun skulde tage paa. Og jeg er kommet ud af alle ungkares be- 
hagelige vildfarelse, at damerne pynter sig alene forat behage herrerne, 
derfor sagde jeg: ,Fann, du skal sikkert have damelag iaften*, men hun 
svarede bare: ,Aa, gaa din vei! Nu havde jeg næsten bestemt mig for 
den lyserøde, og saa kom du og bragte mig til at vakle i min bestem- 
melse ! 

Han lo, og Mrs. Morris smilede svagt; hun kunde ikke more sig 
over Mrs. Nortons ubeslutsomhed iaften. Hun var glad, da de tre herrer 
nogle minutter senere forlod hende udenfor hendes bungalow og red afsted, 
som om de med et var blevne ængstelige forat komme forsent til mid- 
dagen. 

Der havde været et bønfaldende blik i Etheredge's øine, da han 
sagde godnat, som hun maatte tænke paa hele tiden, mens hun klædte 
sig om. Det gjorde hende godt; det var en deilig følelse, at nogen trængte 
hende, — deiligt at bli elsket — tilslut. For John havde aldrig — aldrig 
holdt af hende paa den maade. Nei, slet ikke, selv ikke i deres første 
forlovelsestid. De troede jo alle som en hjemme, at det var hendes tante 

Mary, han egentlig var indtaget i. Hun kunde ikke glemme, hvor over- 
raskede de blev, da hun kom og fortalte, at hun var blevet forlovet med 
oberst Morris og ikke vilde tage flere timer hos Fråulein. Hun sukkede, 
— det syntes saa længe siden nu! Hun kunde næsten ikke tro, at det 
bare var tre aar, siden hun giftede sig, og bare et, siden hun første gang 
mødte Phil. Den kjære Phil! 

Hun skyndte sig med paaklædningen og begyndte at rode i sit 
juvelskrin. ,Jeg vil have perlerne paa iaften*, tænkte hun, ,det er bedre, 
jeg gjemmer diamanterne til Thompsons store middag næste uge.* Hun 
stansede med et ved den pludselige tanke, at hun ikke vilde være i Mut- 
teeabad næste uge; hun vilde være ombord paa Salazie — med Phil. — 

Perlerne gled ud af hendes fingre og faldt ned paa bordet. Hun 
stirrede fraværende paa dem, og tænkte paa, om vel John vilde gaa til 
Thompsons eller ikke. Kanske han vilde finde det mest passende at blive 
hjemme. Gaar man egentlig i middagsselskab, naar — ens hustru netop 
er løbet bort med ens ven? Hun gyste, Dette var frygteligt; hun turde 
ikke tænke paa det. Hun tog perlerne og fæstede dem om halsen, sam- 
lede hanskerne og kaaben og skyndte sig ind i dagligstuen, hvor hendes 
mand ventede paa hende. Han var en høi, ældre herre med alvorlige, 
venlige øine og enkelte hvide striber i sin knebelsbart og det kortklip- 
pede haar. 

Er du færdig, Helene?* sagde han, da hun kom ind, en slank 
skikkelse i lyseblaat, hvis vakre, barnslige ansigt stak forunderlig af mod 
det bekymrede udtryk i øinene. ,Jeg tænkte, jeg vilde slaa følge med 
dig saa langt som til messen. Men hvor træt du ser ud, barn!* 

Mrs. Morris smilede svagt uden at tale og famlede ved spændet 
paa kaaben; men hendes fingre skjælvede saa stærkt, at obersten maatte 
hægte den for hende. 

,Du er saa hvid som et spøgelse!* sagde han og saa ængstelig 
ned paa hendes bortvendte ansigt. ,Tror du, du bør gaa did?* 

Aa ja*, udbrød hun nervøst og drog sig tilbage, ,jeg holder ikke 
ud at blive her alene.* Hun ønskede, han ikke vilde være saa omhyg- 
gelig for hende, — saa venlig. Det gjorde hende ondt; — en forfærdelig 
tvil greb hende: — kunde han elske hende alligevel? Men hun skjøv den 
tilside: — hun maatte ikke finde paa sligt nu. 

sJeg er bare lidt træt*, sagde hun koldt. ,Lad os komme afsted, 
John; vi er sent ude.* 

Oberst Morris sukkede, 'da han fulgte efter hende ind i vognen; 
hans hustrus væsen var undertiden en gaade for ham, stakkars mand! 


* 

Dameselskabet var meget vellykket. Men for Mrs. Morris var det 
en eneste lang pine. Hun talte om ting, som skulde finde sted i løbet af 
de følgende fjorten dage, et væddeløb, en landtur og Thompsons store 
middag. En eller anden sagde, det var skade, at kaptein Etheredge skulde 
reise imorgen; — han var slig en udmerket mand at have med paa en 
landtur. Og en eller to saa paa hende, det merkede hun tydelig! Hun 
følte en vild lyst til at reise sig og sige: ,Jeg reiser med ham. Ja, det 
gjør jeg. Jeg elsker ham af hele mit hjerte, og jeg reiser med ham.* 

Men hun gjennemgik skjærsilden uden at gjøre skandale og var 
bare lidt mere aandsfraværende og taus, end hun pleiede. Og naturligvis 
sagde alle, at det var ganske rimeligt, naar man tog i betragtning, hvem 
der skulde forlade stationen næste morgen. 

Hun græd sig isøvn om aftenen. Den næste morgen saa hun alt i 
et andet lys. Nattens taarer blev en bebreidelse for hende; skulde hun 
ikke kunne taale noget for Phils skyld? 

Hun udførte sine vanlige huslige pligter og gav befaling til, at der 
skulde laves den nydeligste middag, hun kunde tænke sig, — for John. 
Ikke for det han vilde savne hende det ringeste, naar hun var borte, 
det følte hun sig overbevist om; men alligevel — — 

Hun havde ikke seet ham om morgenen, og da han temmelig sent 
kom ind til frokosten, spurgte hun ham, hvorledes messemiddagen var 
løbet af. Hans svar gjorde hende ængstelig. 

»Aa den var omtrent som ellers. Kan ikke sige, jeg bryr mig om 
slige tilstelninger. Og saa holdt de paa langt udover natten, og russerne 
fik istand nogle høie væddemaal, ærgerligt nok. Jeg synes slet ikke 
om det, for du ved, at flere af vore unge venner her just ikke har nogen 
overflod paa penge. 

» Labte nogen af dem?* spurgte hun og tænkte paa Etheredge. 

»Ja, jeg er desværre bange for, at enkelte tabte mere, end de 
havde raad til, i et spil, som en vis Petroff lærte dem. Etheredge for 
eksempel, tabte to tusen rupier, stakkars gut. Han var frygtelig ude af 
det, for han havde nok taget dem med sig i den hensigt at betale mig — 
den sidste rest af de penge, han laante af mig, og nu maa han vente, til 
han kommer hjem, før han kan sende mig dem. Naturligvis sagde jeg, 
han ikke behøvede at spilde en tanke paa den sag, og at jeg ikke havde 
det gran brug for pengene. Men han er slig en hæderlig ung fyr, saa 
jeg mærkede, han var rent fortvilet over, at han ikke kunde betale mig. 
Som om jeg trængte dem i en slig fart! Nei, nu maa jeg afsted; jeg 
har saa meget at gjøre idag, at jeg er ræd, jeg bliver borte i hele efter- 
middag. Vil du ikke ride en tur? Men rid ikke for langt; du saa rent 
overanstrængt ud igaar.* 

Han gik sin vei, og Mrs. Morris sad og grundede over det, hun 
havde hørt. 

Stakkars Phil! var hendes første tanke. Hvor ondt det vilde være 
for ham at maatte sende John pengene senere. Men det maatte han vel, 
— der var nok ikke tid til at ordne det paa nogen anden maade. Hvor 
kjedeligt det var. 

Hun tænkte paa alt det stygge, folk vilde sige om ham. I anledning 
pengene naturligvis, — med hensyn paa hende selv, vidste hun, at hun 
alene fik bære skylden, og det brød hun sig ikke om. For Phils skyld 
kunde hun holde ud, hvad det skulde være. Og han vilde kanske, naar 
alt kom til alt, ikke have noget imod at bringe et offer for hendes skyld 
ogsaa. Han var saa lidet egenkjærlig, saa hæderlig, at hun var sikker paa, 
han vilde være glad ved at bære sin del af skammen, han ogsaa. Men 
gid dette ikke havde hændt alligevel! Stakkars Phil! 

Eftermiddagen gik langsomt. Det var varmt, og punkhaerne var i 
bevægelse i dagligstuen, idet de svingede frem og tilbage med en sagte, 
ensformig bevægelse. 

Mrs. Morris laa i en lang stol med halvtlukkede øine, mens hun 
tænkte paa den forestaaende reise. Hun havde ingen forberedelser at gjøre, 
for hun nærede afgjort uvilje mod den tanke at tage noget med sig og 
havde bestemt sig til at reise i ridedragten, indtil hun kunde kjøbe, hvad 
hun trængte i Bombay. 

Hun havde givet befaling til, at ponyen skulde være færdig kl. 5. 
Hvis hun red langsomt, vilde det tage en god time, før hun kom til det 
aftalte mødested, og en nervøs frygt greb hende, forat oberst Morris skulde 
komme hjem i sidste øieblik og tilbyde at være med hende. 

Alt var stille; nu og da saa hun ængstelig paa klokken, der syntes 
at staa stille for hende. | 

Den slog tre- halvfire. Klokken fire vilde hun klæde sig om. Men 
da hørtes lyden af vognhjul udenfor; og et øieblik senere havde hendes 
værdige muhamedanske kjeldermester løftet forhænget og viste tre damer 
ind i værelset. Det var gode venner alle tre, som var komne for at tale 
om bazaren for de forældreløse. De slog sig godt til ro. Mrs. Morris 
undergik en sjælelig tortur i tre kvarter, mens hun skjænkede the for dem 
og talte om markedsboder. Hun bar det med heltemod alt sammen. 
Undertiden bragte et stjaalent blik paa uhret hende til at give et feilagtigt 
svar, men hun gjorde det godt igjen ved at love bidrag til bazaren med 
en ædelmodighed, som frydede hendes veninders hjerter. 

»Jeg undres, hvad de vilde gjøre med sagerne, hvis jeg sendte dem 
fra Bombay*, tænkte hun. ,Brænde dem formodentlig*. Men nu var de 
overstrømmende i sine taksigelser. ,De er altid saa venlig, kjære Mrs. 

Morris*, sagde de. Og tilsidst, — netop som hun fik en følelse af, at 
hun ikke kunde holde det ud længere, — gik de sin vei. 

Med et lettelsens suk hørte hun dem kjøre afsted, og gjorde sig saa 
med feberagtig iver istand til rideturen. Ingen flere hindringer opholdt 
hende, og lidt over fem red hun hjemmefra, mens hendes hjerte bankede 
næsten hørlig ved tanken paa det, der skulde komme. 

Fftermiddagen var lummer; men hendes vei gik langs floden, og 
Mutteeabad er overordentlig stolt af sin flod, saa der er plantet en skygge- 
fuld allé langs den nordre bred paa en temmelig lang strækning. Hun 
red langsomt paa sin vakre arabiske pony og mødte meget faa. En time 
senere vilde hun have truffet halve byen der, men nu stødte hun kun bare 
paa postmesterens hustru med en fonga fuld af børn og lidt længre botte 
den gode lille padre, varm og støvet, mens han slæbte sig frem med en 
pakke bøger til nogle syge soldater oppe paa hospitalet. 

Han stansede og hilste venligt paa hende, mens de vekslede nogle 
ord, og da han var gaaet videre, maatte hun stanse og se efter ham med 
taarefyldte øine. Gode, venlige, lille mand! Det var bittert .at tænke paa, 
at hun snart vilde miste hans venskab for bestandig. 

Da hun kom forbi Nortons bungalow, tænkte hun med et misundeligt 
stik i hjertet paa Mrs. Norton og hendes kjærlighed til sin ,Dick*. 
Hvorfor kunde ikke John være mere lig major Norton? Hvis han virkelig 
havde holdt af hende, — hun afbrød sig selv. Nu fik hun bare tænke 
paa Phil, — den kjære Phil, som ventede med slig længsel paa hende. 

Ved tanken paa ham kom der glans i øinene og farve i kinderne, 
og hun følte sig næsten let om hjertet igjen. Hun red lidt raskere til; den 
hurtige bevægelse gjorde hende godt. 

De skulde mødes ved en lav molo, som var bygget i gamle dage 
for at give flodens løb en lidt anden retning; det var et ensomt sted, hvor 
der bare var et par af de indfødtes hytter i nærheden. 

Da Mrs. Morris kom derhen, saa stedet ud, som om det sov; der 
fandtes ikke et menneske. Phil var øiensynlig sent ude. Hun steg af, 
og da hun havde bundet hesten til et gammelt mangotre, satte hun sig 
ned paa et af stentrinene og saa ud over vandet, mens hun ventede. 

Tilhøire stod en forladt liden helligdom for Hanuman, abeguden, 
med sin sædvanlige udpyntning af rødmalte stene og visne kranse. Længre 
oppe stod nogle indfødte kvinder og vaskede; deres leende stemmer trængte 
til hende over den rolige flod. 

Ti minutter gik, — et kvarter. Tilsidst fik lyden af hestehove 
hende til at se ivrig rundt. Nedover en smal sti mellem mangotrærne 
kom Etheredge i hastigt trav. Hun sprang op og løb ham imøde. 

,Aa, du slemme mand*, raabte hun, ,jeg har ventet saa længe 
paa dig*. 

,Du er altsaa kommet alligevel!* svarede han i en underlig tone. 

Han steg af hesten og bandt den nær Mrs. Morris's. Han saa varm 
og træt ud, og hesten skummede. 

» Naturligvis er jeg kommet*, sagde hun muntert. ,Jeg troede for- 
resten aldrig, jeg skulde have kommet afsted. Men hvorfor binder du 
hesten?* afbrød hun sig selv. ,Det maa være svært sent, og vi kan jo 
gjerne gaa glip af toget !* 

Ved hendes sidste ord för han sammen og saa paa hende med et 
udtryk, som bragte hende til forfærdet at raabe: ,Aa, Phil, hvad er det? 
Er der noget paafærde?* 

yNoget paafærde*, gjentog han forvirret. ,Hvad mener du, Lenny ?* 
Et lys gik op for ham. ,Er det muligt, du ikke har faaet mit brev*, 
raabte han. | 

Jeg har ikke faaet noget brev*, svarede hun aandeløst. 

Etheredge saa paa hende i taushed og ønskede sit uefterrettelige bud, 
hvor peberen gror. 

ySaa maa jeg sige dig det*, sagde han tilslut. ,Det er forbi med 
vore planer, Lenny! Idetmindste for en stund. Igaaraftes mistede jeg 


pengene, — fordømte nar, som jeg var. Jeg tror, jeg maa have været 
afsindig.  Obersten ved det, — det er da underligt, han ikke har fortalt 
dig det?* 


»JO, det gjorde han. Ved frokosten —* 

»Pu ved det altsaa!* afbrød han hende. 

sy Nei, næsten intet! Gaa videre, Phil, hvad er hændt?* 

,Han var saa forbauset over, at jeg tog mig saa nær af det og sagde, 
at det ikke gjorde noget. ,De kan jo sende mig pengene hjemmefra eller 
vente, til De kommer tilbage*, sagde han. Naar jeg kommer tilbage! 

Han lo og Mrs. Morris for gysende sammen. 

yLe ikke paa den maaden, Phil! Har du forsøgt at laane penge af 
nogen paa stationen?* 

Han rystede mørk paa hovedet. , Det nyttede ikke. Jeg har for- 
søgt i hele dag. De svarede allesammen, at de kunde skaffe mig dem 
om en eller to dage, — men det var jo til ingen verdens nytte. Saa 
sendte jeg et brev til dig; du skulde havt det ved firetiden.* 

,Aa*, afbrød hun, ,det maa have kommet, da der var visitter hos 
mig. Jeg har givet befaling til, at de aldrig skal forstyrre mig da. Men 
hvad sagde du i det, Phil?* 

Jeg sagde, at alt var forbi for det første, men bad dig komme hid 
alligevel for at sige farvel til mig. For jeg maa reise i ethvert tilfælde, ved du.* 

Hun forstod ham ikke ganske. Hvad mente han, spurgte hun sig 
selv. Hun fattede ikke i den første overraskelse den fulde betydning af 
hans ord, men hun veg uvilkaarlig tilbage for den mulighed, som laa bag. 

»Du ved, jeg maa reise*, gjentog Etheredge, som følte sig yderst 
uvel ved at maatte give en mundtlig forklaring. ,Jeg maa være hjemme 
den femtende paa grund af ordningen med sagførerne, — jeg har jo for- 
talt dig om alt det, Lenny !* 

sta, jeg husker det nok*, svarede hun langsomt. ,Men, Phil, — 
vil du forlade mig? Jeg troede — — du trængte til mig !* 

Hun saa bønfaldende op paa ham med taarer i øinene. I næste 
øieblik havde han hende i sine arme. 

»Gode himmel, Lenny! Ja, jeg elsker dig!* raabte han lidenskabe- 
ligt. ,Det er helvede paa jorden at maatte forlade dig, men jeg maa, 
jeg maa! Tag det ikke paa den maade, min elskede, — græd ikke !* 
Han trak hende tættere ind til sig og kyssede hende ømt. ,Det er bare 
en skilsmisse paa tre maaneder, — næste vinter skal jeg søge om permis- 
sion igjen, og da skal jeg ikke lade dig blive tilbage!* 

Han bøiede sig over hende for at kysse hende igjen; men med en 
pludselig. bevægelse frigjorde hun sig og saa paa ham med et underligt 
udtryk i øinene. 

Hvorfor kan vi ikke reise nu, Phil? Er det bare for pengenes skyld ?* 

sNaturligvis*, svarede han overrasket. ,Min egen elskede, du maa 
da forstaa, at jeg ikke kan tage dig med mig, saalænge jeg endnu skylder 
Morris noget! Du ved, han aldrig vilde lade mig faa afgjøre det senere, 
— og tænk bare, hvad folk saa vilde sige! Det er forfærdeligt, — men 
vennen min, det maa saa være ! * 

Hun svarede ikke. Hun tog nogle nølende, usikre skridt bort fra 
ham, og han fulgte uroligt efter. Lenny tog det saa underligt, syntes han. 

Mrs. Morris vendte sig med et om og greb fat i hans frakkeopslag 
med to smaa skjælvende hænder. Hun saa ham ømt og alvorligt ind i 
ansigtet. 

» Kjæreste ven!* sagde hun blødt, yjeg kan ikke indse, at det, folk 
vilde sige, skulde gjøre det bedre eller værre for os. Bryr du dig saa 
lidet om mig — og saa meget om dem?* 

Etheredge stønnede høit. 

sy For Guds skyld, Lenny*, hviskede han ømt, ,se ikke slig paa mig! 
Frist mig ikke! Du vil da ikke faa mig til at gjøre noget, jeg vilde 
skamme mig over? Vær fornuftig, elskede! Vi skal nok faa ordnet det 
næste vinter !* å 

Hun slap ham og vendte sig sukkende bort. 

,Aa, Phil! Og hvad tror du, de tænker om mig?* 

Han kunde ikke undertrykke en utaalmodig bevægelse. 

p»Jeg forstaar dig ikke*, raabte han. ,Det samme vilde de sige nu.* 

»Det ved jeg*, svarede hun træt. 

Der var et øiebliks stilhed. Saa vendte hun sig om til ham med 
vilde, fortvilede øine. 

Phil, — Phil!* raabte hun. ,Ved du, hvad du faar mig til at tro? 
Aa, jeg kan ikke — vil ikke tro det! Du mener da ikke, at det intet 
gjør, hvad folk siger om mig, — at det bare har noget at betyde, hvis 
de skulde have noget at sige paa dig. Og alligevel — — kunde du da 
ikke finde dig i noget for min skyld, Phil? Jeg kunde have taalt saa 
meget — for din! Synes du, det er ret at ville, jeg skulde vente, til jeg 
mistede mine venner — alt — mens du intet taber? For du ved, at ingen 
vilde lægge nogen skyld paa dig næste vinter. Den vilde falde helt paa mig.* 

Hans ansigt blev ganske rødt. 

pPet er ikke pent af dig at fremstille det slig*, sagde han varmt. 
» Ved Gud! Jeg troede ikke, du kunde være saa grusom, Lenny! Som 
om der kunde trækkes sammenligninger her! Naar penge kommer med i 
spillet, forandres sagen, — da blir det et æresspørgsmaal.* 

Jeg forstaar*, sagde hun bittert. , Din ære er det, alt dreier sig om. 
Jeg — jeg bliver ikke regnet for noget !* 

Hun lænede sig til moloen og følte sig rent svimmel. Dette var 
frygteligt. 

Han saa paa hende, baade vred og ulykkelig. ,Du kunde gjerne 
tage imod fornuft!* sagde han. 

Han gik hen til hende; men hun strakte afværgende hænderne ud 
mod ham. 

,Rør mig ikke*, raabte hun. ,Kom ikke nær mig! Jeg skammer 
mig ved at tænke paa, hvor høit jeg har elsket dig, — og ved at tro, du 
elskede mig !* Hun vendte sig om, gik raskt hen til ponyen og løste den. 

Etheredge saa paa hende i vred ubeslutsomhed. Han vidste ikke, 
hvad han skulde sige eller gjøre; dette havde han ikke ventet. 

Hun førte ponyen hen til det lille tempel og forsøgte at stige op paa 
den fra et af trappetrinene, — men ponyen rørte sig, og hun naaede ikke 
op. Hun forsøgte igjen og uden held. Pludselig gjemte hun ansigtet ved 
hestens hals og brast i taarer. ; 

Etheredge var i et nu ved hendes side. ,Lenny, — min egen 
elskede, — dette holder jeg ikke ud!* raabte han. Han trykkede hende 
uagtet hendes modstand tæt ind til sig. ,Du gjør mig forrykt, Lenny! 
Vil du ikke vente til næste vinter, kjære ?* 

Hun rystede hulkende paa hovedet. 

Godt, sagde han med en fortvilet beslutning. ,Saa reiser vi nu. 
Der er endnu tid. Og folk kan sige, hvad de vil!* 

Mrs. Morris trak sig bort fra ham. 

» Løft mig op i sadelen*, sagde hun tonløst. 

Han adlød uden at sige et ord og satte hende som et barn op 
paa hesten. 

Hun samlede tøilerne og saa ned paa ham et øieblik med et stolt 
udtryk i øinene. 

» Tror du, jeg tager imod et uvilligt offer?* spurgte hun. ,Du skal 
ikke opgive noget for min skyld. Sig ikke et ord mere, — du kan ikke 
gjøre det godt igjen nu. Men, Phil, — har du holdt den ringeste smule 
af mig, saa lad mig aldrig — aldrig se dig igjen. 

Hun bøiede sig med et ned og kyssede ham ømt. I næste øieblik 
var hun og ponyen langt borte paa veien til Mutteeabod. 

Etheredge stirrede efter hende, saalænge hun var at se. Saa løste 
han sin egen hest og red til jernbanestationen. Han gjorde intet forsøg 
paa at analysere sine følelser, — de var altfor blandede. 

Men han følte sig skuffet over Mrs. Morris. Han var ude af stand 
til at begribe, hvorfor hun havde havt saa liden forstaaelse af hans skrupler. 


Nogle maaneder senere kom oberst Morris en morgen ind i sin hustrus 
værelse med en pakke breve i haanden. 

sy Her er din post, Nell, sagde han muntert. ,Fem breve hjemmefra 
til dig, — du lille graadige sjæl, — og jeg har bare faaet et!* 

Mrs. Morris smilte og rakte haanden ud efter brevene. 

Hvem er dit fra?* spurgte hun. | 

»Aa, det er bare svar fra Etheredge paa et, jeg skrev for nogen tid 
siden til ham for. at erkjende modtagelsen af de penge, han sendte mig. 
Han kommer forresten med en overraskende nyhed, — han skal bytte med 
en anden fyr og kommer ikke tilbage igjen. Det gjør mig ondt, og dig 
ogsaa, ikke sandt?* : 

Hun mumlede et svagt ja, og hendes mand vedblev: 

, Vi kommer til at savne ham meget. Han var en slig kjæk, hæderlig 
ung mand. Han siger ikke stort forresten, haaber bare, at du har havt 
godt af turen til Ooty, og siger, han blev meget bedrøvet over at høre, 
du havde været syg. Det var vist det hele. Hvorledes er det med dig idag? 
Føler du dig bedre?* 

Jo da*, svarede hun bestemt. ,Saa bra, at jeg næsten tror, jeg 
vil tage mig en ridetur ieftermiddag !* 

Det var deiligt*, udbrød han fornøiet. ,Nu skal jeg lade dem be- 

væge Selim lidt; ellers vilde han kanske være lidt for livlig. Du har jo 
ikke redet paa ham siden marts!* 

, Har ingen anden redet paa ham da?* 

y Men kjære dig !* raabte han, ,tror du, jeg vilde lade nogen anden 
ride paa din pony — og det mens du var saa syg?* 

Mrs. Morris rakte haanden ud mod sin mand med en liden latter, 
der halvt var et suk. 

, Du forkjæler mig, John !* sagde hun. 


Oldtidens eglasspeil. 


(Efter Marcellin Berthelot i , Revue Scientifique*). 


Den store franske kemiker Berthelot modtog sidste september endel 
smaa speil, som var fundne i nærheden af Reims i gallisk-romerske grave 
fra det tredje eller fjerde aarhundrede e. K. Han har i sit laboratorium 
underkastet belægget paa disse speil en række af kemiske prøver, dels 
for at opdage, hvoraf det bestaar, og dels for at udfinde fremgangsmaaden 
ved speilenes tilvirkning. Han redegjør i et af de sidste hefter af Revue 
Scientifique for resultaterne af disse sine arbeider. 

Glasset er altid meget tyndt, og samtlige speil ganske smaa og ind- 
hule. Det største maaler omtrent fem cm. i diameter; siderne udgjør en 
uregelmæssig polygon; glassets kanter giver indtryk af at være klippede 
med en saks heller end afhuggede med en sten. Den Xonvekse overflade 
er velpoleret og glinsende og repræsenterer et stykke af en kugle, som 
vilde have en diameter af henved tyve centimeter. Det fremgaar ganske 
tydeligt, at gjenstanden ikke kan være støbt, dertil er desuden glasset for 
tyndt — det maaler omtrent en halv millimeter i tykkelse. Glasset maa 
have været blæst; det vil sige, det maa udgjøre et stykke af en blæst 
glasballon. Glasblæserkunsten kjendtes allerede i det gamle Ægypten. 

Den konkave side af glasset bedækkes af et stof, som, naar man 
ser paa det gjennem glasset, viser sig som et metal delvis oxyderet og af 
rødligbrun farve mod en ugjennemsigtig, hvid baggrund. Seet bagenfra er 
belægget ensformigt hvidt; dette skyldes en hvid substans, som overalt 
dækker det egentlige metalliske belæg. 

De kemiske analyser godtgjør, at metallet er, praktisk talt, rent bly, 
og det hvide belæg er væsentlig blykarbonat, dannet ved blyets oxydation. 
Der findes intet spor af organisk materie, altsaa intet lim af den art, som 
benyttes til at fæste bladmetal. Ved at bortskrabe belægget viser det sig, 
at dette sidder saa fast til glasset, at det ikke helt kan bortskaffes ved 
skrabning.  Opløses det i en syre, viser glasset sig angrebet af metallet. 

Det fremgaar heraf ganske tydeligt, hvorledes tilvirkningen har gaaet 
for sig. Den har været meget enkel. Glasset er blevet opvarmet og 
nogle draaber smeltet bly heldt over den konkave side. Endel af blyet 

har da straks oxyderet til hvidt blykarbonat, som derefter har beskyttet 
metallet mod videre oxydation, — og mod glasset har man faaet en ren 
sølvhvid metallisk flade. 

Vi ved forøvrigt, at denne fremgangsmaade anvendtes endnu i det 
XIII. aarhundrede. Muiigt er det ogsaa, at blyet er heldt ind i det indre 
af den blæste glasballon, hvorefter denne siden er bleven opskaaret i 
mindre stykker. 

Hvorvidt disse speil benyttedes til toilettebrug eller til personlige 
eller arkitektoniske prydelser, er det endnu umuligt at afgjøre. De synes 
næsten for smaa og ved sin konkave form uhensigtsmæssige til toi- 
lettebrug. 

Plinius taler, foruden om de velkjendte metalspeil, om visse glasspeil, 
som var opfundne i Sidon, — men uden at fortælle os noget om dem. 
Der er kun et eneste sted i de gamles skrifter, hvor vi faar nærmere op- 
lysning om disse speil. Det findes hos Alexander d'Aphrodisias fra det 
tredje aarhundrede f. K. Han siger: ,Hvorfor har glasspeilet en saa sterk 
glans? Fordi indsiden er bedækket med tin.* 

Brugen af bladmetal var meget almindelig saavel i middelalderens 
som oldtidens kunst-haandværk. Man fæstede, ved hjælp af et lim, de 
tynde blade til forskjellige gjenstande, deriblandt til glas. Haandværkerne 
maa Snart have merket, at der paa den maade ofte fremkom en speilende 
flade. Herfra er man da blevet ført til tilvirkning af glasspeil ved blad- 
belæg, dels af øuld, dels af sølv og dels af tin. 

Men det er vanskeligt ad denne vei at opnaa fuldstændig regel- 
mæssige speilflader, — deraf opfindelsen af blybelægget og den ovenfor 
beskrevne fremgangsmaade. Den udgjør saaledes et betydeligt fremskridt 
i speiltilvirkningens historie. 

Disse fund viser os, at dette fremskridt var gjort allerede i oldtiden. 
Med saa meget af dens viden blev det imidlertid snart glemt, og det var 
først i den tidligere videnskabelige renaissance, der betegnes ved navne 
som Roger Bacons, at denne kunst atter gjenopdagedes fra gamle skrifter 
og haandværkertraditioner. Vincent de Beauvais omtaler saaledes i det 
trettende aarhundrede tilvirkningen i hans tid af blybelagte speil — netop 
som vi ovenfor har gjort. 

Senere, henimod slutningen af det femtende aarhundrede, blev i Mu- 
rano blyet erstattet af et finamalgam, som havde den fordel at være fly- 
dende ved ganske lav temperatur. Blyet havde nødvendiggjort hede og 
derfor meget tyndt glas for at undgaa sprækning; nu kunde tilvirkningen 
foregaa ved almindelig temperatur; der kunde derfor anvendes tykt glas, 
og metallet var mere hvidt og speilende end blyet. Denne opfindelse gav 
os de berømte venezianske speil. 

I vor egen tid er tinamalgamet afløst af sølv, som udfældes kemisk. 
Dette giver os den mest økonomiske, den mest hygieniske og hvad resul- 
taterne angaar, den bedste metode. 

Stillingen 1 Spanien — Borgerkrig? 


Ik 
Kan Sagasta redde Spanien? 


(Efter Leonard Williams i »Fortnightly Reviemw*). 





» Fortnightly Review* indeholder to orienterende artikler om stillingen 
i Spanien, som vi alle ved er fortvilet og hvert øieblik kan udfolde 
revolution og borgerkrig. Den ene artikel er af en englænder, som har 
søgt at sætte sig ind i forholdene. Den anden er delvis af Marquis de 
Ruvigny og delvis af en anden engelskmand. Den første skildrer den 
almindelige situation; den anden giver en klar forstaaelse af karlist- 
bevægelsen. 

Forfatteren af den første artikel siger: Jeg har været i Porto Rico 
og undersøgt de saakaldte ,reformer* fra sidste januar. Jeg har været paa 
Kuba og iagttaget krigen. Jeg opholder mig i Spanien, hvor jeg iagt- 
tager den politiske udvikling fra dag til dag og fra den ene time til 
den anden. 

Sjelden i verdenshistorien har vel en nation staaet overfor saa mange 
og saa alvorlige farer, som de Spanien i dette øieblik maa møde. Ameri- 
kansk indblanding paa Kuba, national fallit af den mest fuldstændige og 
fortvilede art og muligheden, for ikke at sige sandsynligheden, af revolution 
og borgerkrig. Det spanske folk er naturlig nok fuldstændigt modfaldent. 
Det forstaar, at det er ført bag lyset og bedraget af sine styrere, og at 
den sidste konservative regjering har naaet den størst mulige dybde af 
administrativ uduelighed og skamløshed. Og i dette kritiske øieblik staar 
folket splittet i bittert kjæmpende politiske partier. Om at samles til fædre- 
landets redning er der ikke tale. De bittesmaa personlige jalousier, 
misundelser og ærgjerrigheder fylder fremdeles og behersker Spaniens 
politiske liv. 

Det spanske folks temperament er besynderligt. En fast regjering, 
som søger at gjøre sit bedste og gjøre, hvad ret er, har det vanskeligt 
for at tolerere; men en brutal despotisme bærer det let. Jo grusommere 
og mere trykkende despotiet er, desto mere finder de i det at beundre og 
vise lydighed. Dette karaktertræk benyttede den forrige konservative 
premierminister, Seior Canovas del Castillo, sig af. Han var Spaniens 
stærke mand og styrede folket med sin hvasse kløgt som med brutal magt. 
For ham var folkets ønsker, besværinger eller meninger den tomme luft. 
Det var sine egne meninger, han alene tog hensyn til, og syntes ikke 

folket om dem, saa knipsede han med fingrene under dets næse og sagde: 
, Vil du mig noget, saa kom bare an*. Han regjerede ved hjælp af sit 
politi, af armeen og en nyttig del af pressen, som han med stor skjøn- 
somhed forstod at bestikke. | 

Denne hans optræden imponerede spanierne gjennem en lang række 
af aar; men i den senere tid var dog hans magt begyndt at vakle. Hans 
tyranni begyndte at blive folket trættende, og den kubanske krig aabnede 
dets øine for hans mangler som styrer. De hørte ham forsikre, at det 
kubanske oprør var betydningsløst og vilde være kuet om en maaneds tid, 
og imidlertid saa de krigen vare ved, skatkammeret tømmes, og folkets 
egne sønner rives bort for at dø paa Kuba af feber og vanrøgt. Trylleriet 
var forbi. Hans død kom som det naturlige udfald og en ikke uretfærdig 
straf for hans hele politiske færd. Det kom ikke uventet. Mange ventede 
det sidste aar af hans liv at høre om hans død for morderhaand hvilken 
dag som helst. Jeg for min del forudsaa og ventede denne udgang paa 
hans liv, længe før den kom. Han var blevet en voldsomt hadet mand. 
Det formelig regnede med forbandelser over ham ude blandt folket. Og 
det er unegteligt, at han har ødelagt det før svage Spanien. Havde han 
været en stor statsmand, som hans venner vilde gjøre ham til, saa havde han 
forudseet følgerne af en kubansk krig og frelst landet derfra for enhver 
pris. I hvert hjem, hvorfra en søn er drevet ud til Kuba, kan nu repu- 
blikanerne eller karlisterne — ethvert revolutionært parti — regne paa sikker 
Støtte. Som det var, var det en lykke for Spanien, at Canovas døde. 
Der vilde i modsat fald utvilsomt have fulgt en blodig og altødelæggende 
borgerkrig med forfærdelige grusomheder paa begge sider. 

Den regjering, han havde dannet, blev siddende en tid efter hans 
død, takket være den nye sympati, som hans voldsomme endeligt havde 
forskaffet ham og hans. Saa faldt den, og Sagasta har overtaget det 
fallerede bo, som Canovas efterlod sig. Den situation, han nu staar over- 
for, er følgende: Spanien er bragt til betlerstaven. Kredit eier det ikke. 
Armeen, som altid har staaet tilbage for andre nationers, er nu ødelagt 
af sygdom og demoraliseret af modfaldenhed; den er aldeles ude af stand 
til at optage kampen med en civiliseret magt. Flaaden er raadden. 
Folket er dybt utilfreds og sterkt uenigt; splittet i skarpt modsatte partier. 
Nogle er for det bestaaende; andre for Don Carlos; og atter andre er 
republikanere. | 

Vil Sagasta kunne klare denne fortvilede situation? Forfatteren anser 
det ikke usandsynligt, om end tvilsomt nok. 

Ffter hans mening er der blot én vei til frelse for Spanien. Kuba 
maa opgives; men under saadanne former, at det spanske folk ikke straks 
forstaar, hvad der er hændt. Dette kan bedst ske ved de Forenede Staters 

hjælp. Forfatteren tænker sig muligheden af, at Sagasta allerede har givet 
Washington-regjeringen carte blanche paa Kuba paa den ene betingelse, at det 
spanske folk intet skal vide, og at de Forenede Stater hjælper ham med 
at føre det bag lyset. Han skal faa holde patriotiske og modige taler i 
Madrid. I Washington skal man intet hensyn tage dertil; de vil kun være 
en del af komedien. 

Forfatteren udtaler ogsaa, at de Forenede Staters ret om ikke pligt 
til at skride ind paa Kuba i menneskehedens navn er utvilsom. Hvad 
Weyler har udrettet der i retning af barbarisk grusomhed er ubeskriveligt. 
Hertil kommer, at man maa erindre, at Kuba allerede havde en ganske 
talrig befolkning af indvandrede amerikanske borgere (øen er forlængst i 
enhver henseende udenfor politiken, en del af Unionen), og at Weyler 
og hans tropper har faret særlig haardt frem mod disse. Hundrevis af 
dem er berøvet alt, hvad de eiede. 

De Forenede Staters optræden har, mener han, hidtil været eksem- 
plarisk overfor Spanien; men nu er den tid kommen, da taalmodighed ikke 
længer er en dyd, men en forbrydelse. 

Naar saa Kuba ved de Forenede Staters hjælp er godt og vel ampu- 
teret fra et statslegeme, som øen ellers vil totalt ødelægge, saa kan Sagasta 
vende sig til det indre og muligens ved en samtidig fast og tolerant 
regjering vinde tillid og popularitet for sin regjering. Han maa tage sig 
iagt for Weyler, som drømmer om at spille Esparteros rolle. 

Karlismen er altid farlig i Spanien, især paa grund af dens sags 
retfærdighed. Den saakaldte hertug af Madrid er ligesaa retmæssigt Karl 
VII af Spanien i dette øieblik, som Victoria er Englands dronning. Den 
spanske arvefølgelov, vedtagen af konge, Kortes og kommuner, gjør Don 
Carlos til Spaniens konge. Den blev erklæret ophævet af libertineren og 
kjeltringen Ferdinand VII, men uden folkets sanktion. En saadan ophævelse 
er naturligvis værdiløs. Alene i kraft af den eksisterer dog det nuværende 
dynasti. Alene ved den er Don Carlos udelukket fra sine fædres trone. 
To trediedele af det spanske folk er paa Don Carlos's side, og i den 
sidste karlistkrig vilde han have seiret, dersom han havde vist mere mod 
og energi i kampen og mindre libertinisme overfor sine mest ioyale offi- 
cerers hustruer. 

Kan Sagasta formindske skatterne, skaffe fred og ophjælpe handel 
og jordbrug, saa tør han frelse baade Spanien og det nuværende dynasti. 
Kan han det ikke, og det hurtig, saa staar Don Carlos's store chance 
for døren. 

II. 


Karlismen. 
(Efter Marquis de Ruvigny og Cranstoun Metcalfe i , Fortnightly Rev.*). 





Før Filip V's tid synes der ikke at have været nogen klar arve- 
følgelov i Spanien. Filip V var den første bourbon, som sad paa den 
spanske trone. Straks efter sin tronbestigelse sammenkaldte han Kortes 
for at give en lov angaaende arvefølgen. 

Denne forsamling mødte i Madrid den 6. oktober 1712, og efter 3 
maaneders forløb vedtog den en lov, hvis væsentlige indhold er: At tronen 
ved Filips død skulde arves af hans ældste søn og videre af dennes 
mandlige efterkommere — altid af den ældste søn. Uddøde denne linje af 
huset, hvad mandligt afkom betræffer, skulde tronen arves af de yngre 
sønner af Filip og deres mandlige efterkommere — i samme rækkefølge 
efter alderen. Skulde det hænde, at der ingen mandlige efterkommere af 
Filip længer fandtes, saa vilde kronen arves af den ældste datter eller 
nærmeste kvindelige slegtning af den sidste mandlige regjerende efter- 
kommer af Filip. 

Samtlige spanske kommuner blev gjort bekjendt med denne lov og 
anmodet om at befuldmægtige sine repræsentanter i Kortes til at stemme 
over den. Den blev forelagt alle stænder og kommuner, og endelig en- 
stemmig vedtaget af folkets repræsentanter i Kortes, hvorpaa den under- 
skreves af kongen og promulgeredes som rigets arvefølgelov, vedtagen af 
folk og fyrste i forening. 

Ifølge denne lov er Don Carlos Spaniens konge. Loven er aldrig 
bleven ophævet i de former, hvori den vedtoges. Kortes eller folket har 
aldrig ophævet den. 

I 1833 døde Ferdinand VII uden mandlige efterkommere. Den 
nærmeste til tronen ifølge arvefølgeloven var da hans broder Don Carlos. 
Men den 11. december 1829 ægtede den gamle Ferdinand, en maaned 
eller to efter sin tredie hustrus død, sin fjerde dronning, Donna Christina 
af Neapel. Donna Christina opnaaede straks absolut magt over Ferdinand. 
For sine planer fandt hun ogsaa støtte hos det liberale parti, som hadede 
Don Carlos paa grund af hans sterke vedhængen ved den katolske religion 
og hans konservative monarkiske syn. Hendes planer gik ud paa at faa 
Ferdinand til at ,ophæve* rigets arvefølgelov til fordel for eget muligt 
kvindeligt afkom — en datter ved hende. (I tilfælde af en søn, vilde 
denne naturligvis ifølge loven blive tronarving). Ferdinand afviste forslaget, 
som maatte fremkalde en revolution, mente han; men blev dog aftvungen 
det løfte, at hvis dronningen blev svanger, vilde han paany tænke paa 
sagen. Et par wuger efter viste hun tegn paa svangerskab, og den 29. 

marts 1830 udstedte Ferdinand et edikt, hvorved han ,ophæver* arvefølge- 
loven til fordel for kvindeligt afkom. 

Men man vil straks se forskjellen mellem denne lovens ,ophævelse* 
og dens første vedtagelse. Den vedtoges af det hele folk efter nøie 
drøftelse. Den ,ophævedes* blot ved et kongeligt edikt frarevet en gam- 
mel mand af en ærgjerrig kvinde. 

Don Carlos blev af sine venner og tilhængere opfordret til at gribe 
til vaaben; men han svarede, at han ikke kunde føre vaaben mod 
sin broder. 

Den 10. oktober 1830 fødte dronningen en datter, den senere 
Isabella II. Man forsøgte nu at faa Don Carlos til at fraskrive sig sine 
rettigheder, men uden held. Kongen lod ham underrette om, at han havde 
udnævnt dronningen til regentinde efter sin død og bad ham være hendes 
raadgiver. Don Carlos afslog. Kongen tilbød da at udnævne ham til 
medregent, mod at han anerkjendte den nyfødte prinsesse som tronarving. 
Intet hjalp, og det saa ud til borgerkrig. Paa dette var dronningen ikke 
forberedt; kongen blev skræmt og fik sterke samvittighedsnag. Han var 
da i døende tilstand. Dronningen gav efter, og et nyt edikt blev udstedt, 
som gjenoprettede den gamle arvefølgelov. Kongen udtalte efter at have 
undertegnet det, at han nu kunde dø i fred. Han tabte ogsaa straks 
bevidstheden, men kom sig dog senere igjen, uden dog at blive, hvad 
han havde været. : 

Da folket fik høre, at ediktet af 1830 var ophævet, blev der almin- 
delig jubel. Men dronningens parti blev yderst forbløffet og forbitret. 
Dronningens søster, hertugingen af Cadiz, skyndte sig til Madrid for at 
tage søsteren i skole. Og dronningen fik den dødssyge mand til endnu 
engang at skifte sind. Den 6. oktober 1832 udnævnte han dronningen 
til regentinde. Hun begyndte straks at rense armeen og den civile admini- 
stration for alt, som kunde mistænkes for at nære karlistiske sympatier. 
Da dette verk var udført, slog hun sit slag. Den 31. december udstedte 
hun et dekret, hvori det sidste kongelige edikt af 18. september (der gjen- 
oprettede den gamle lov) erklæredes for ugyldigt, og dermed var Isabella 
atter tronarving. —Nogle dage senere lod hun Don Carlos og hans 
familie udvise af landet. Men allerede den fjerde april fik han ordre til 
at vende tilbage til Madrid for at sværge troskab til Isabella. Hertil 
svarede han: 

» Overbevist om den legitime ret, jeg besidder til Spaniens trone, saa- 
længe Deres Majestæt ikke har mandligt afkom, har jeg at udtale, at 
hverken min samvittighed eller min ære tillader mig at aflægge den nævnte 
ed eller at anerkjende nogen anden ret til tronen end den her omskrevne*. 

Den 20. juni mødte Kortes for at aflægge troskabseden til Isabella. 

Biskopen af Toledo, som altid havde administreret denne edsaflæggelse, 
negtede at være tilstede, da den hele affære var ulovlig og grundlovsstridig. 
Protester kom ind fra alle kanter. Men det var let at finde en biskop, som var 
villig til at forestaa ceremonien. Eden blev aflagt, og da Ferdinand døde 
den 29. september 1833, udraabtes den treaarige Isabella til dronning. 

Paa denne maade berøvedes Don Carlos og hans efterkommere den 
spanske trone. Men en arvefølgelov vedtagen og godkjendt af folket kan 
jo ikke retmæssig igjen ophæves uden ved folkets vilje. Det spanske folk 
kunde afsætte Don Carlos; men saalænge det ikke skeede, var han at anse 
som Spaniens retmæssige konge. 

Dronningen havde saa vel befæstet sin magt, at det oprør, som fulgte 
paa kongens død, havde smaa chancer at begynde med. Der fandtes ikke 
en karlist i ledende stilling. Don Carlos selv vandrede pengeløs om i 
Portugal. Men hans tilhængere optog kampen. Oberst Thomas Zumala- 
carregui satte sig i spidsen for 400 mand, som snart voksede til 3000. 
Men efter at have beseiret seks spanske armeer og ødelagt alle Christinas 
generalers militære ry, døde han. Skræmt ved karlisternes fremgang, af- 
sluttede imidlertid dronningen en kvadrupelalliance med England, Ludvig 
Filip og Portugal. (England tog aktiv del i at undertrykke ,oprøret*, og 
ved de allieredes hjælp maatte Don Carlos omsider trække sig tilbage. 
Han døde i 1855 i Triest. Allerede i 1845 havde han abdiceret til fordel 
for sin søn Don Carlos VI, hertug af Montmolin. 

Christina fandt ikke regjeringen nogen let byrde. I 1836 maatte 
hun underskrive en ny og mere liberal grundlov. I oktober 1840 greb 
general Espartero regjeringen og forviste dronningen til Frankrige. Efter 
tre aars militærdespotisme maatte han selv flygte til England. I 1843 
erklæredes derpaa Isabella for at være myndig, skjønt hun blot var tretten 
aar gammel, hvorpaa hun udraabtes til regjerende dronning. Hun tilbage- 
kaldte straks sin moder. 

I 1846 forbausedes Europa ved Dronning Isabellas ægteskab med 
sin fætter Francesco d Assisi, medens hendes søster samtidig viedes til 
hertugen af Montpensier, Ludvig Filips yngste søn. Det havde været Ludvig 
Filips ønske at faa Isabella gift med hertugen af Aumale for saaledes at 
sikre sin egen æt Spaniens trone; men dette forhindredes af lord Palmer- 
stone. Ludvig Filip følte sig imidlertid sikker paa at have vundet tronen 
for Montpensierfamilien gjennem Isabellas ægteskab med Francesco d'Assisi. 
Men til det skandaliserede Europas forbauselse og Ludvig Filips sorg fødte 
Isabella flere børn. Alphonzo den XII fødtes 1857. Don Carlos VI førte 
en treaarig krig for sin ret og beseiredes ved bestikkelser. 

I 1854 og 56 var der mindre karlistopstande. I 1860 landede Don 
Carlos og hans broder Ferdinand med 3000 mand under general Ortega, 

men de overraskedes og toges til fanger. Ortega blev skudt, og prinserne 
tvungne til at fraskrive sig sine rettigheder. Men broderen Don Juan af 
Bourbon havde ikke havt del i ekspeditionen og protesterede øieblikkelig 
paa sin broders vegne mod den aftvungne retfraskrivelse, medens han fast- 
holdt, at familiens rettigheder, grundede paa den gamle arvefølgelov, ikke 
kunde berøres af, hvad en enkelt prins behagede at gjøre. Straks efter 
erklærede Don Carlos retsfraskrivelsen ugyldig. I 1861 døde Don Carlos, 
og Don Juan den III blev Spaniens legitime konge. I 1868 abdicerede 
Juan til fordel for sin søn, hertugen af Madrid — nu Hans Katolske Maje- 
stæt, Don Carlos VII. 

I september 1868 blev Isabella afsat og fordrevet til Firanknige Der 
var nu et interregnum af borgerkrig, indtil Amadeus, hertug af Aosta og 
Victor Emanuels anden søn, overtaltes til at modtage kronen. I 1872 
begyndte den sidste karlist-krig. Aaret efter frasagde Amadeus sig tronen. 
Republiken blev proklameret; men denne faldt snart for en militær revo- 
lution, som satte Alfonzo den XII, Isabellas søn, paa tronen. Don Carlos 
kjæmpede en dygtig kamp i fem aar, men maatte da give sig overfor 
Bismarcks fiendtlige indgriben. Tyske skibe hindrede al tilførsel fra sjøen, 
medens Frankrig efter Bismarcks initiativ stængte nordgrænsen. Rusland 

var den eneste magt, som ikke stillede sig imod karlisterne. Don Carlos 
har altid søgt at undgaa unyttig blodsudgydelse. Han vil ikke støtte nogen 
opstand, før wudfaldet synes rimelig sikkert. Men nu er karlisterne ud- 
merket organiserede over det hele land, og der ventes kun paa et vink fra 
prinsen for at sætte det hele i bevægelse. Der vil neppe engang blive 
mere end en del lokale kampe — saa stærk er karlisternes sag — med 
mindre fremmede magter atter intervenerer. 

Fra 1833, da arvefølgeloven sattes tilside, og til 1876 har el været 
38 oprør, revolutioner og statskup. Før 1833 var Spanien en stormagt; 
nu er det blot en tredjerangs stat. 

Don Carlos beskyldes for klerikalisme; det er den hovedgrund, som 
samler liberalismen imod ham. Det er ganske feilagtigt; sandheden er 
blot, at han er personlig imod ateisme og religionsløshed. Men han er 
en moderne mand, som vilde indføre den samme tolerance i Spanien, som 
findes i England. Han har et aabent blik for historiske institutioners værd 
og agter derfor at gjengive flere af de gamle provinser selvstyre og de 
lokale parlamenter, som engang var deres stolthed. 

Sit program har han givet i følgende skrivelse til Europas monarker: 

Dersom den Almægtige og udviklingens gang skulde sætte mig paa 
Spaniens trone, vil jeg ærlig stræbe at forbinde den moderne tids nyttige 
med forgangne tiders uundværlige institutioner. Til Kortes, fremkommet 
ved frit valg, vil jeg overlade det store og vanskelige hverv at give mit 

kjære fædreland en konstitution, som vil, haaber jeg, blive baade varig og 
spansk af karakter*. 

Den væsentlige modstand, han har at møde, er uviljen mod at for- 
drive et barn fra tronen og føre vaaben mod en kvinde. Mod ham er 
endvidere en stor del af embedsstand og aristokrati, samt tildels den konserva- 
tive kjøbmandsstand. Men for ham er folkets store masse. Han er folkets 
konge, som det bør en konge at være. Og for ham er det klerikale parti 
og den voksende intense misfornøielse, som de sidste aar har frembragt. 

Forfatterne mener, at hans seir vil bringe Spanien en fast regje- 
ring og et nyt opsving. De venter hver dag at høre om den sidste 
karlist-krigs udbrud. 


Dagspressen 1 Japan. 
(Efter M. von Brandt i ,,Cosmopolis*). 
| Japan har der ligesom i Kina under berøringen med Vestens ideer 
udviklet sig en dagspresse, «blot endnu hurtigere og rigere end i det 
mægtige, ubehjælpelige naborige, paa grund af japanernes større aands- 
livlighed og mangfoldighed i interesser. 

Næsten halvandet hundrede aar før Perry i 1854 tvang igjennem 
den overenskomst, der gjorde ende paa Japans afsondrethed, var den 
literære virksomhed begyndt, som forberedte Shiogunatets undergang. ,Dai 
Nihonshi*, Japans historie, forfattet af et antal lærde i fællesskab, blev 
fuldendt i manuskript 1715, men blev først i 1851 befordret til trykken. 
I 1827 udkom ,Nihon Gnai shi*, Japans ydre historie, d. v. Ss. sverd- 
adelens familiehistorie, og tendensen i begge verker var at paavise uret- 
mæssigheden af shiogunernes herredømme og opstille mikadoen som rigets 
eneste retmæssige hersker. I samme aand virkede en række forfattere, 
som stillede sig til opgave at gjenoprette den nationale religion, Shintoismen, 
og lutre den for konfucianske og buddhistiske tilsætninger. 

Da mikadoens parti seirede, kom den politiske og literære virksomhed * 
i ny gjænge. Hidtil havde agitationen foregaaet hemmelig ved udbredelse 
af flyveskrifter o. 1., men der havde ikke eksisteret nogen dagspresse i 
europæisk betydning. Allerede fra 1861 har der i Yokohama bestaaet 
fremmede aviser, og i 1867 udkom den første japanske avis, redigeret af 
en engelskmand Mr. Bailey; den hed ,Bakoku Shimbunshi* eller ,Tidender 
fra alle lande*, og skulde bringe dagsnyheder fra ind- og udland. Af det 
første nummer blev 2000 eksemplarer afsat, men bladet maatte efter kort 
tid atter gaa ind, væsentlig paa grund af udgiverens ligegyldighed. 

Det andet forsøg gjordes af en indfødt, en af de intelligenteste ledere 
af mikadoens parti ved navn Kido. Hans blad ,Shimbun Zasshi*, ,,Nyheds- 
budgettet* havde til formaal at gjøre regjeringens ideer og planer til- 
gjængelige og forstaaelige i videre kredse; det var liberalt og arbeidede 
for folkets opdragelse. FEndnu større indflydelse over masserne fik , Nishin 
Shinjishi*, ,Tilforladelige dagsnyheder%, der i 1872 grundedes af tre 
fremmede. Den skildring, som hovedredaktøren, englænderen Black, har 
givet af de vanskeligheder, han havde at overvinde, er ligesaa underholdende 
som lærerig. Man raadede i begyndelsen blot over 1200 kinesiske typer, 
men fik efterhaanden antallet forøget til 12,000, der først blev skaaret i 
træ og derefter støbt i metal. Alle de indfødte medarbeidere ved avisen 
var Samuray, det vil sige adelige, med undtagelse af de folk, der arbeidede 
ved maskinen og presserne. Kostelig er beskrivelsen af, hvorledes Black, 
der selv samlede subskribenter, kom til en rig kjøbmand, som ikke kunde 
begribe, hvorfor han skulde holde et blad, som han jo allerede havde 
læst (d. v. s. det første nummer) og ikke kunde overtales til at tro, at 
der skulde komme et lignende blad med andet indhold hver dag. 

Snart skjød de japanske blade saavel i hovedstaden som i provinserne 
som paddehatte op af jorden. Udgivere, redaktører og medarbeidere var 
altid Samuray, og derfor fik deres artikler en uafhængig aand og en 
eiendommelig sving, men ogsaa en betænkelig tendens til hensynsløs 
subjektivitet. Ligesom adelsmændene tidligere havde grebet til sverdet for 
at hevne virkelige eller indbildte forurettelser, saaledes greb de nu til 
pennen og anfaldt med den skarpeste kritik regjeringen og de ledende 
personligheder. 

I begyndelsen havde regjeringen skjænket disse skriverier liden op 
merksomhed, ja maaske anseet den indfødte presses virksomhed som en 
afleder for den langt farligere hemmelige agitation; men da antallet af 
dagblade stadig tog til, og deres tone stadig blev mere og mere hensyns- 
løs — en radikal avis forlangte saaledes et helt ministerium henrettet — 
besluttede endelig regjeringen sig til at træffe foranstaltninger. Aaret 1875 
bragte en presselov med ligefrem drakoniske bestemmelser, som blev gjen- 
nemført med konsekvens og energi. Siden den tid har neppe en avis- 
udgiver undgaaet længere fængselsstraf og store pengebøder. I 1887 kom 
en ny presselov med endnu strengere bestemmelser. Da derfor parlamentet 
i 1891 for første gang traadte sammen, forlangte deputeretkammeret enstem- 
mig presselovens ophævelse, men senatet satte sig derimod, og først i 
marts 1897 kom de to kamre til indbyrdes forstaaelse. Presseloven blev 
dog ikke ophævet, men bestemmelserne forandredes derhen, at ikke admini- 
strationen, men domstolene kom til at afgjøre, hvorvidt et tidsskrift eller 
en avis skulde beslaglægges. Hermed var dog ikke meget vundet for 

pressen, thi domstolene havde allerede under den tidligere lov udvist saa 
ubønhørlig strenghed, at der var lidet at vente af dem. Flere avisudgivere 
sluttede derfor overenskomst om i tilfælde af et blads beslaglæggelse at 
tilstille abonnenterne et andet. 

Tiltrods for de vanskeligheder, der fra regjeringens og domstolenes 
side gjøres pressen, er der en sand oversvømmelse af organer. Konkur- 
rencen har sænket prisen, endog paa de bedste dagblade, ned til '/i0 øre 
og har sænket bladenes moralske nivaa i samme forhold.  Spalterne i et 
japansk gjennemsnitsblad indeholder beretninger af en mere oprørende og 
uanstændig beskaffenhed end de sensationelle pøbelblade i New York. 
Endnu lavere ligger smaabladene, de saakaldte ,Ko Shimbun*; ifølge en 
angivelse over indholdet af et saadant blad i juni 1894 rummede det 124 
artikler om teaterforestillinger, 160 om optrin i utugtshuse, 27 om slags- 
maal, 40 om selvmord, 51 om mord og overfald, og som regel er tre 
fjerdedele af saadanne blades spalterum opfyldt af smudsige og med synlig 
fornøielse fortalte historier. 

Paa tre eller fire undtagelser nær gjør de ledende blade sig ingen 
anstrengelser for at samle og offentliggjøre meddelelser om industrielle eller 
økonomiske spørgsmaal, tidsskrifternes artikler blir ikke omtalt, og bog- 
anmeldelser indskrænker sig til tre, fire linjer. 

Angaaende karakteren af disse blades agitationsartikler kan det 
anføres, at ingen er i tvil om, at attentaterne paa den russiske tronfølger 
og senere paa Li Hung Chang skyldtes ophidsende artikler mod Rusland 
og Kina. Et tidsskrift antager, at grunden til den i literaturen herskende 
usædelige tone ligger i, at det væsentlig er ganske unge mennesker, der 
skriver artikler og bøger; og utvilsomt kaster den studerende ungdom sig 
med saa stor iver over literaturen, fordi regjeringen har forbudt eleverne 
ved de offentlige skoler at diskutere politik. Ungdommen betragter litera- 
turen som en forlystelse; den fornøier sig over kjærlighedshistorier af den 
betænkeligste art, som pressen overstrømmer landet med. Forfatterne af 
disse historier er unge mennesker, som skriver om seksuelle emner uden 
blu og paa en vis, som er beregnet paa at opflamme læsernes lidenskaber. 

Ifølge bogstatistiken er der i 1896 i Japan udkommet 26,965 bøger, 
deraf 4830 om retsvæsen, 1183 om religion, 1371 om astronomi, 1022 
om musik, 3000 om maleri og skulptur, 813 om geografi, 615 om land- 
brug, 667 om industri, 416 om lægekunst, 1381 kalendere, 982 bind 
japanske digte, 166 bøger i kinesisk stil, 556 literære verker, 462 
noveller og historier osv. Man ser af denne statistik, at der til trods for 
klagerne over frivol literatur ikke fattes sans for alvorlige literære be- 
Skjæftigelser. 

Der udkommer i Japan omtrent 800 aviser og tidsskrifter, i Tokio 
alene 20 politiske dagblade og 118 tidsskrifter, hvoraf de første har en 
maanedlig cirkulation paa over 4 millioner, de sidste paa en halv million 
eksemplarer. Man kan af alle disse tal gjøre sig begreb om den literære 
iver, som har grebet den dannede del af nationen. 

Ogsaa de uklare politiske partigrupperinger bidrager i væsentlig grad 
til at øge forvirringen inden den japanske dagspresse; de politiske partier 
beror nemlig i Japan mindre paa principer end paa personlige sympatier 
og antipatier for de enkelte partiførere.  Partigrupperingen er altid vilkaarlig 
og hyppig omvekslende. Ifølge de sidste efterretninger bestod deputeret- 
kammeret af 96 progressister, 98 liberale, 27 nationale unionister, 22 med- 
lemmer af »De ligesindedes klub*, 6 af den liberale klub, 7 af unionisternes 
klub, 5 af reformklubben, 12 af kjøbmandsklubben og 23 ,vilde*. Men 
nye grupper og klubber er stadig under dannelse og sprænger de gamle. 

De to ældste og endnu mest indflydelsesrige politiske dagblade er 
» Nishi nishi Shimbun*, ,,Daglige efterretninger* og , Jiji Shimpo*, , Tiden*. 
Det første var ministeriet Itos officiøse organ, det andet radikalt. Det 
vilde føre for vidt at opregne blot de vigtigste af de japanske dagblade 
og tidsskrifter. Blandt de sidste har vi en mængde med særmerker for 
japansk og fremmed literatur, for asiatisk filosofi, national historie, stats- 
videnskab osv. Stor udbredelse har , Dai Niphon*, der har samme formaal 
som ,Kringsjaa*. nk. 


Om Akershus slotskirke og dens kirkegaard.” 


(Ved oberstløitnant P. Sommerschield.) 





Fr de beretninger, man har om Akershus, har Kristian den 2den 
som prins (hertug) og rigsforstander i Norge fra 1507 til slutningen 
af 1510 ladet bygge slottets sydfløi, men om brugen af denne i hans og 
i den nærmeste fremtid haves ingen kundskab. Dog er det ikke sandsyn- 
ligt, at nogen del af den da, men først senere i samme aarhundrede, blev 
anvendt til kirke. Man hører endnu i vor tid, at den del af nordfløien, 
som fra Haakon den 6tes og Margaretes tid blev benævnt , Dronning 
Margaretes borgstue*, kaldes det katolske kapel, men om denne benævnelse 
kun beror paa et sagn, eller om nogen historisk vished haves for, at borg: 
stuen indtil reformationens indførelse i landet og maaske ogsaa i en tid 
derefter var brugt som slotskirke, kjendes ikke. Først mellem midten og 


*) Forfattet tildels efter dokumenter i rigsarkivet. 

slutningen af det 16de aarhundre hayes nogenlunde vished for, at en del 
af søndre fløi da var tagen i brug som luthersk kirke. Saaledes berettes 
dette af slotsskriver Simon Nilssøn i hans beskrivelse over Akershus paa 
en tid, da han selv boede der i tiden fra 1874—92.* | 
Det er bekjendt, at slotsbygningernes vedligeholdelse, vel mest grundet 
paa de store udgifter, som medgik til befæstningsarbeiderne om Akershus, 
fra slutningen af det r7de aarhundre blev ganske forsømt. Da Kristian 
den 6te i 1733 var paa besøg i Norge, var de tildels i en ynkelig for- 
fatning, og havde da allerede i længere tid været ubrugelige som konge- 
bolig.**) Efter at have beseet slottets tilstand, skal han have fattet be- 
slutning om dets restauration, og sendte i 1735 en hollandsk bygmester 
Filip de Lange hidop for at gjøre udkast og overslag dertil, der lød 
alternativt paa ca. 44,000 eller 21,000 rdir., eftersom mursten eller , blaa 
marmor* fra en afrøerne i Kristianiafjorden anvendtes, samt de fornødne 
træmaterialier tagne fra en af de nærliggende kongelige skove. Det var 
især østfløien, som da i længere tid havde været brugt til indsættelse af 
statsfanger, som var saa medtagen, at der var revner i væggene, huller i 
taget og nedfald af murbrokker inde i værelserne, hvorfor der stadig indløb 
klager fra disse fanger ,over helbredens fortabelse og fare for liv og 
lemmer*. Man har stadselige tegninger af F. de Lange over slottet, saa- 
ledes som han havde tænkt sig restaurationen iverksat, men østfløiens ud- 
seende paa disse viser, at han har gjort brud paa det gamle historiske 
ved borgen. Dette har dog vist ikke spillet nogen rolle med hensyn til 
det faktum, at hans restaurationsplan strandede. Dertil medvirkede andre 
aarsager. Planen underkastedes flere erklæringer og forhandlinger mellem 
autoriteterne, hvoriblandt den daværende kommandant paa Akershus, general- 
major Bertouch, fremsatte det projekt, at pengene burde anvendes til ny- 
bygning af en garnisonskirke udenfor slottets omraade. Sagen var nemlig 
den, at der foruden klager fra statsfangerne over østfløiens tilstand ogsaa 
var fremkommet saadanne fra slotskirkens menighed. At disse ikke var 
ugrundede, kan sluttes af en forestilling af 21de mai 1743, Som den da- 
værende slotsprest O. Holmboe indgav til den høistbefalende general i Norge, 
Hans Jacob Arnold, om en bedre ordning af de kirkelige forhold vedrørende 
menigheden, dens 2 kirker og kirkegaarden. I denne skrivelse anfører han 
blandt andet, at ifølge forordningen af rode septbr. 1734 blev det af hensyn 
til den brøstfældige tilstand, hvori slotskirken da befandt sig, ,at man snart 
ikke uden livsfare kunde komme udi den, tilladt menighedslemmer af denne 
*) Det er denne menighed, som der nu efter dens tre, maaske halvfjerde aar- 
hundres bestaaen og samhold arbeides paa at faa opløst og nærsagt at faa 
spredt til alle kanter. 


**) Kongen og hans dronning Sofia Magdalena tog under opholdet her bolig i 
generalinde Hausmanns gaard (nu Mangelsgaarden). 

kirke at søge deres saligheds betjening i byens kirke.* Men han tilføier, 
sat slotskirken nu (1743) er kommen i en god og ønskelig stand*. Heraf 
kan sees, at det ikke blot var slottets østfløi, men ogsaa dens sydfløi, som 
var i brøstfældig stand, og kommandanten har vel fundet, at slotsmenig- 
hedens tarv burde gaa foran slotsfangernes. OQmend hans forslag om ny- 
bygning af garnisonskirke ikke blev iverksat, har han dog bevirket eller 
bidraget til, at slotskirken i tiden omkring 1740 igjen blev sat i fuldt 
brugbar stand. Sandsynligvis har det, som ofte ellers, skortet paa tilstrække- 
lige midler til samtidig at raade bod paa østfløiens store brøst. Det gjordes 
derfor i 1742 kort proces med den, idet man gik til dens nedrivning, indtil 
man som rest fik den hæslige ruin, man i vor tid ser. 

For at skaffe nødvendigt midlertidigt kirkerum under sydfløiens restau- 
ration blev salen i 1ste etage i vestfløiens nordre ende hertil benyttet. 
Man ser den endnu paa karter over Akershus fra 1770 aarene benævnt 
, Interimskirken*. Ogsaa statsfangerne blev ved østfløiens nedrivning over- 
flyttede til vestfløien i værelser i 2den etage. 

Af et par grundplaner over kirkens indre fra hernævnte tid”) efter 
dens hovedreparation kan sees, at der i de siden forløbne henved 160 aar 
er foregaaet liden forandring. Den fik allerede da sit nuværende galleri, 
men istedetfor, at dette nu er aabent med bænkerader, blev det paa den 
nordre langvæg inddelt i lukkede stole, der ligesom nu begyndte med konge- 
stolen over koret; efter den kom den høistbefalende generals osv. efter 
rangen nedover, ialt 8 stole, hvoraf ogsaa 1 for slotsfogden og 2 for hof- 
retten, som sognede til slotskirken. Paa det nuværende orgelgalleri var 
derimod kun bænkerader (8) for garnisonstropperne, undtagen for artilleriet, 
som havde 3 bænkerader paa kirkegulvet. I koret var under kongestolen 
indrettet 2 stole for kommandanten og slotspresten med familier. Af de 
sidstnævnte er senere kommandantens inddraget, og der er givet ham adgang 
til kongestolen, naar den ikke benyttes af de kongelige. Paa den modsatte 
væg i koret (den søndre) var sakristiet lagt i flugt og sammenhængende 
med prækestolen. Bag alteret var der paa hele østre endevæg aaben plads 
til at gaa rundt det, som vanlig i kirker. Paa hele kirkegulvet var der 
bænkerader, ligesom nu, paatvers mod langvæggene, for kvinder paa den 
nordre, og for mænd paa den søndre side. Efter de militære og deres 
husstand var 7 bænkerader paa hver side af midtgangen forbeholdt civile 
folk og tilsidst den bagerste langbænk langs hele vestre endevæg ,slaverne*. 

I 1742 var lemmernes antal i tugthuset vokset sterkt, saa stiftamt- 
manden, generalmajor Rappe, og biskopen, Dorph, vakte motion om nød- 
vendigheden af at faa indredet en kirke for dem. Men da rentekammeret 


*) Findes i rigsarkivet blandt statsregnskaberne. 

(kammerkollegiet), bestaaende af ikke mindre end 10 personer, skulde ud- 
rede udgifterne derved, vilde det gjerne slippe derfra saa billigt som muligt. 
Det henvendte sig da i skrivelse af 2den mai det nævnte aar til general- 
major Sundt og udbad sig hans formening, om ikke mange af de inventarie- 
sager, som var udtagne af den gamle slotskirke og indsatte i interimskirken, 
kunde overlades til tugthuskirken, saasom prækestol, altertavle, stole, orna- 
menter m. m., hvis værdi kollegiet tillige ønskede generalens skjøn over. 
I sit svar herpaa af 23de mai udtaler han, at disse sager ikke kunde have 
stor værdi, og at man vel vanskelig kunde finde liebhabere for dem uden 
maaske til en eller anden bondekirke paa landet, men han fandt det dog 
rettest at vente med at fatte beslutning herom, førend de forskjellige sager, 
som endnu forventedes til slotskirken fra Kjøbenhavn,*) var komne, fordi 
man først da kunde bedømme, hvad der kunde undværes til slotskirken. 
Hvorvidt nogen overflytning senere fandt sted af de nævnte sager, kan ikke 
sees af dokumenterne. I den nuværende tugthuskirke findes imidlertid — 
desværre — intetsomhelst af saadanne gamle sager, som vistnok for tiden 
vilde have havt ikke liden antikvarisk interesse. Det samme gjælder om 
en hel del andre værdifulde sager fra midten af det 16de aarhundrede. 
Da Hannibal Sehested i 1651 maatte fratræde statholderposten og forlade 
Akershus, efterlod han en betydelig mængde inventariesager, som han for 
privat regning havde anskaffet til møblering og forskjønnelse af slottets 
værelser. Disse blev overtaget og godtgjort ham. Men foruden disse havde 
han ogsaa til slotskirken anskaffet sort fløiels messehagel med gyldenstykkes 
klæde for og bag, messeserk med kniplinger, alterklæde af sort fløiel med 
guldborder og fryndser, hvid alterdug med kniplinger, sølvforgyldt kalk og 
disk af vægt 78'/8 lod, 2 sølvlysestager, der veiede 426 lod. Disse sager 
forærede han til kirken, men ogsaa de er forsvundne. 

Til slotskirken hørte, ligesom i vor tid, en egen kirkegaard, der an- 
vendtes af garnisonsmenigheden indtil midten af det 17de aarhundrede og 
var beliggende paa nedre fæstning paa den tomt, som nu optages af den 
aabne ridebane ved siden af ridehuset i Kirkegaden. Tiden for dens anlæg 
kjendes ikke. Vistnok var det meste af Hovedtangen, hvorpaa den laa, 
indtil henimod Kristian den 4des hylding paa Tangen i 1591 endnu en 
uopdyrket, kratbevokset udmark til gaarden Store-Agger, men derfor kan 
denne kirkegaard, som liggende bekvemt og nær ved fæstningens mure, 
nok have været ikke blot lige gammel som sydfløiens overgang til slots- 
kirke, men ogsaa allerede i den katolske tid have været brugt som saadan. 
Her blev det, vistnok af økonomiske hensyn for at skaffe lidt mere indtægt 
til den knapt udstyrede slotskirkekasse, ogsaa tilladt Kristiania byes borgere 


*) Det er mig berettet, at enkelte af disse sager, t. eks. den nuværende præke- 
stol ligesom altertavlen, skulde være udtagne af Rosenborg slot. 

at begrave lig, saavel før som efter at den havde faaet sin egen kirkegaard. 
Denne, der kaldtes ,Rosengaarden*, blev nemlig først færdig omtrent sam- 
tidig med byens første kirke ,Trefoldighedskirken* eller Domkirken, og 
begge beliggende paa den tomt, som nu indtages af Johanneskirken. Før 
Trefoldighedskirken var opbygget og indviet i 1639, var der i 1626 paa 
den høide, som nu kaldes Hammersborg, til midlertidigt kirkebrug reist et 
kapel af træ, , Kristi kirke*, der senere ganske forfaldt og blev nedrevet 
i 1757. I mellemtiden havde det i nogle aar været brugt som midlertidigt 
gudshus af akerssogningerne, efterat der i 1703 var overgaaet gamle Akers 
kirke en stor ildebrand, som krævede en betydelig reparation. Kristkirken 
blev ogsaa i en lang aarrække brugt som ligkapel for slotsmenigheden. 
De nordenfor byen liggende forstæder havde derimod en egen kirkegaard, 
, Vaterlands*, som laa paa den tomt, som nu indtages af politikammer- og 
fængselsbygningen i Møllergaden. Saaledes var forholdene, da hovedstaden 
første gang i 1630 hjemsøgtes af pesten. Byens folkemængde antages da 
at have været mellem 3 og 4000 mennesker, hvoraf mindst 1300 bortreves. 
Trods dette blev der dog ikke truffet nogen ekstraordinær foranstaltning 
til de mange dødes begravelse, men da pesten kom igjen i 1654, blev 
dette en nødvendighed. Byen antages da paany at have faaet en folkemængde 
paa henved 4000, hvoraf over 1500 dengang døde.*) Da ogsaa garnisons- 
tropperne, hvoraf flere i denne tid rømte, tilligemed deres familier ram- 
medes haardt denne gang, var det de militære autoriteter, som satte 
sig i spidsen for at raade bod paa nødstilstanden for at skaffe plads 
for de mange døde. Der besluttedes da straks at anlægge en ny kirke- 
gaard paa Hammersborg ved siden af , Kristkirken*, efter hvilken den blev 
kaldt ,Krist-kirkegaard*. Herom bærer Kristianias ældste offentlige monu- 
ment, en jernstøtte med inskriptioner straks indenfor indgangsporten til 
Akersgaden, vidnesbyrd. Den første, som her blev blev begravet, var 
» Arne Sivardsøn, soldat af Wangs sogn*. Det var endnu forbeholdt vor 
unge hovedstad en tung prøvelse inden aarhundredets slutning ved den 
store brand i 1686. Under denne ødelagdes ,,Trefoldighedskirken*, hvilket 
havde tilfølge opbyggelse af en ny kirke , Vor Frelsers*, om hvilken ogsaa 
en ny kirkegaard lagdes, hvorefter ,Rosengaarden* sløifedes. 

Saavel Krist kirkegaard som Kristkirken underlagdes Akershus slots- 
kirke og dens prester. Dette kan sluttes af den førnævnte skrivelse fra 
slotspresten af 2rde mai 1743. Den lyder nemlig saaledes: ,Den meget 
slette og elendige tilstand, som jeg ved mit embedes tiltrædelse forefandt 
Kristi kirke og kirkegaard udi, som er Akershus slots menigheds gravsted, 


*) Mere detaljerede oplysninger om disse kirke- og kirkegaardsforhold samt om 
pesten vil læseren finde paa forskjellige steder i ,Gamle Christiania Billeder * 
af A. Collett. 

har foraarsaget, at jeg har opsat dette forslag til en kirkekommissions og 
en kirkekasses oprettelse, som jeg fordrister mig her indsluttet at indlevere 
til Deres excellences naadige eftersyn og recommendation, hvornæst jeg 
udi dyb underdanighed forbliver Deres excellences og naadige herres ringe 
tjener og forbeder. O. Holmboe.* 

I denne forestilling giver han først en nærmere forklaring om de 
pekuniære forhold ved begge kirker og kirkegaarden, som hidsættes. 
i forkortet form: 

Af de stolestader, som findes i slotskirken, betales ingen leie. 
Derimod er 2 ,tavler* (bøsser) blevne ombaarne i kirken til frivillig ydelse. 
Deraf er degnene lønnede med 8 rdlir. aarlig tilsammen. Af det tilovers- 
blevne har slotspresten bestridt udgiften til anskaffelse af brød og vin til 
kommunikanterne. En vis sum penge er fra gammel tid af kongens kasse 
ydet til alterlys, ringning, kirkens og ornamenters renhold, til reparationer 
paa kirkens stole, vinduer og ornamenter.  Slotsfogden har forvaltet beløbet. 
og deraf bestridt udgifterne. Presten beklager imidlertid, at saadanne 
reparationer tildels ikke er udførte, naar de paakrævedes, og dette har havt 
tilfølge, at udgifterne er blevne større, end de vilde være blevne, om 
manglerne var rettede itide. Ffter denne oplysning ligger det nær at antage,. 
at slotsfogden viste forsømmelighed eller stak noget af pengene i egen 
lomme, men saa forholdt det sig vistnok ikke. Feilen laa hovedsagelig 
i den umyndighedstilstand, hvori ikke blot han, men hans overordnede blandt. | 
norske autoriteter var sat. Selv for at kunne foretage smaareparationer 
paa slottet maatte der herfra søges om tilladelse hos rentekammeret i 
Kjøbenhavn og hver gang opgives det beløb, dertil krævedes. Men inden 
saadan tilladelse var naaet hertil, havde mangen gang en liden mangel 
vokset sig stor, saa den krævede det mangedobbelte beløb for at udbedres. 
Saa maatte der paany søges om et større beløb o.s.v. Følgen heraf blev 
tilslut, at intet blev gjort, forsømmelighed indtraadte, slottets tilstand 
forværredes og alt forfaldt.”*) 

Med hensyn til Kristkirken og dens kirkegaard var forholdet saa, at 
den største del af menigheden havde fri begravelse. Det, som af en og 
anden betaltes for jord og begravelse, anvendte slotspresten til vedligehold 
af indhegningen om kirkegaarden, men der blev intet tilovers til vedligehold 
af Kristkirken, ,hvorfor den er bleven saa forfalden, at der intet gulv 
længer er i den, vinduerne ude og store huller under væggene*, siger 
slotspresten. Han anser det derfor høist paakrævet at faa en egen kirke- 


*) I en afhandling om ,Akershus* i 9de binds hefte 2 i ,Kringsjaa* giver 
O. A. Øverland nærmere oplysninger om det kjøbenhavnske rentekammers 
smaalige og for Akershus slots vedligeholdelse høist skadelige forhold, som 

maatte lede til dets forfald. 

kasse, hvoraf foruden udgifter til de 2 sidstnævnte indretninger ogsaa 
mindre reparationer i slotskirken kunde bestrides ,for i fremtiden at spare 


kongens kasse.* 


Hans detaljerede forslag til en bedre fremtidig ordning er derpaa 


opsat i 13 punkter, som her i forkortet form gjengives: 


a. 


Der dannes en kirkekommission, som varetager de to kirkers med 
tilhørende kirkegaards tarv i alle henseender. Kommissionen bestaar 
af 4 mænd, som den kommanderende general vælger. Medlemmerne 
fungerer for sin levetid, eller til de flytter fra byen, hvorefter nyt med- 
lem vælges. Kommissionen ansætter en kirkeværge, som fører og 
aflægger regnskab til den; kommissionen reviderer det, ligesom den 
sætter takster paa stolestader og gravsteder samt bestemmer om 
reparationer. 


. Naar officerer, underofficerer og soldater eller andre, som efter loven 


har frit stolesæde, er forsynede dermed, bortleies det tiloversblevne 
efter taksten. 


. Hvad der samles i de 2de tavler, der ombæres i kirken, indgaar 


i kirkens ,blok*, hvoraf degnene lønnes, brød og vin anskaffes. 
Resten indgaar i kirkekassen. 2 gange om aaret — den store 
Bededag og Allehelgensdag — indsættes ,bækken* ved kirkedøren 
til indsamling af gaver, som ligeledes indgaar i kirkekassen. 

Alene underofficerer og soldater nyder fri begravelse paa Krist-kirke- 
gaard, men alle andre — fattige undtagne — betaler derfor efter 
taksten. For lys paa alteret og klokkeringning betales særskilt. 


. Skulde nogen, som egentlig tilhører Slotskirken, ikke ville leie stole- 


stade der, men i byens kirke, hvilket forordningen af 2ode september 
1734 endnu tillader (foran nævnt), betaler de en aarlig afgift efter 
deres vilkaar og kommissionens kjendelse til kirkekassen. Saadanne 
beløb indkræves af kirkeværgen. Men vedkommende maa hertil have 
erhvervet naadigst dispensation. 

» Ordinære folk, som søge deres saligheds betjening i slotskirken* og 
ikke betale for stolestade der, svarer en aarlig afgift af 8 skilling, som 
indkræves af kirkeværgen. Klokkeren skal derfor tilstille ham en 
fortegnelse over saadanne, ligesom over kommunicanter, der ogsaa 
betale 8 skilling aarlig. Naar disse folk dør, nyder de fri begravelse. 
Vil nogen indhegne gravsted med ligramme, svares ogsaa derfor en 
kjendelse efter kommissionens bestemmelse. 


. Alle, som efter kongelig bevilling lader sig ,copulere* (ægtevie) hjemme 


i huset, svarer til kirkekassen 1 å 2 rdlr. efter deres vilkaar, ,da 
kirken ellers vilde tabe de tavlepenge, som tilflyder den, om de 
copuleredes i kirken. 

h. For at kirkekassen rigtig kan faa, hvad der saaledes er bestemt, 
forudbetales det, der ved ægtevielser og begravelser tilkommer den. 
For hvad der i andre henseender skal betales, fastsættes en termin. 
Er betaling ikke erlagt inden dens udløb, sendes vedkommende fra 
kirkeværgen en erindringsskrivelse. Er gjælden da ikkke efter en 
maaneds frist erlagt, inddrives beløbet ved , militær eksekution*. 

i. Af kirkekassen bestrides herefter alle nødvendige reparationer paa 
kirkegaarden og Kristkirken ligesom smaareparationer ved Slotskirken, 
,saa at alt holdes vedlige og udi sømmelig stand*. 

k. ,Saasom den sært forfaldne Krist kirke og kirkegaard straks behøver 
reparation, thi jo længer den staar hen urepareret, jo mer den for- 
raadner, og med des større bekostning vil den omsider sættes istand, 
da skal den publique kasse — kvæsthus-, enke- eller hospitalskassen —, 
som først faar «penge at sætte ud paa renter, laane til denne slots- 
kirkes kasse 200 rdir., imod at samme publique kasse aarlig faar sine 
rigtige renter af samme kapital, og omsider kapitalen skadesløs igjen- 
betalt af Slotskirkens kasse. 


Mr. Brunetié&re 1 Amerika. 





Den store franske literaturkritiker og redaktør af ,Revue des deux 
Mondes*, Ferdinand Brunetiére, har nylig opholdt sig i Amerika et 
par maaneder. Han holdt en række foredrag i Baltimore for Johns Hopkins 
universitetet over fransk literatur. Det er nemlig ikke ualmindeligt for de 
større læreanstalter at have specielle lætestole, som kun besættes for aaret, 
idet der hvert aar tilkaldes en fremragende autoritet paa vedkommende 
omraade for at holde en række foredrag. 

I sit tidsskrift meddeler kritikeren sine indtryk af Amerika — det 
vil sige af New York og Baltimore. De er skrevne paa den vidtløftige 
franske maner, som giver os tusen ord for hver tanke; han fortæller vidt 
og bredt om hoteller, reiseruter, datoer og alle sine ængstelser og for- 
beredelser for sine foredrag. 

Han skriver meget godmodigt og velvilligt, forbauses over mange 
ting, især over hvor alting ligner Frankrige. Han finder ikke noget af den 
rastløshed og feberagtige energi, som de fleste andre reisende sterkest 
slaaes af derover. Han synes, at amerikanerne tager det med stor ro; 
de driver omkring paa gaderne, konverserer, døser, giver selskaber og morer 
sig akurat som franskmænd. Han finder gadelivet i de store amerikanske 
byer ganske ligt gadelivet i Paris. 

Dette indtryk kommer vistnok deraf, at Professoren tilbragte det 
meste af tiden i det halvtsydlandske Baltimores bedste strøg, hvor man 
virkelig paatræffer en merkelig stilhed og ro. 

Mange af forfatterens iagttagelser er komiske feiltagelser, som man 
har let for at forstaa, naar man kjender forholdene. Men han nærer stor 
begeistring for de amerikanske universiteter, og den energiske maade, 
hvorpaa de ledes. Han udtaler den formening, at medens den høiere 
dannelse i Europa er i nedgang, holder Amerika paa at skaffe sig et nobelt 
dannelsens aristokrati. Kjendte han forholdene bedre, vilde han formodentlig 
heller have sagt: et dannelsens demokrati; men hans mening er, at den 
høieste dannelse allerede er ifærd med at spille en større rolle i Amerika 
end i Europa. 

Ganske morsomt er, hvad han fortæller om de amerikanske kvinder. 
Han forbausedes først over, hvor godt den store kvindekontingent ved 
hans foredrag forstod hans fransk. De bad ham stadig tale hurtigere. 
Senere holdt han sine foredrag for en høiere kvindelig læreanstalt. Han 
erklærer, at han er en konservativ mand og ganske vist ingen kvindesags- 
mand; men disse studerende unge piger rystede hans konservatisme og 
hans europæiske fordomme til jorden. Colleget gav ham, hvad amerika- 
nerne kalder en reception. Denne bestaar i en festlig tilstelning, hvor det er 
meningen, at hædersgjæsten skal stifte bekjendtskab med de tilstedeværende. 
Disse bliver derfor efterhaanden præsenterede for den store mand, hvis 
haand de da gjerne faar trykke. 

Brunetiére præsenteredes efterhaanden for alle disse livssprudlende 
ungdommelige kvindeskikkelser. Og han synes at være bleven ganske 
overvældet. En amerikansk ven, som stod ved siden af ham, hviskede 
omsider: , De ser ikke værre ud for al den græsk og matematik, de har 
læst, end om de bare havde danset og broderet hele tiden, — gjør de 
vel?* Og Brunetiére indrømmede villig, at de umulig kunde have seet 
friskere, kjækkere og mere straalende ud, hvorledes saa end deres op- 
dragelse havde været anlagt. Ikke den mindste, fineste duft af kvindelighed 
var gaaet tabt over græsken og den høiere matematik. Det var ikke 
muligt, - mente forfatteren, at tænke sig mere kvindeligt begeistrende og 
forlokkende væsener. Alle deres studier havde blot krydret og forfinet 
den oprindelige kvindenatur. 

Mest forbauset er han dog ved at lære, at kun et faatal af disse 
unge kvinder studerer med det maal for øie at skaffe sig et levebrød. 
De allerfleste havde intet andet maal end at trænge indenfor den høiere 
kulturs porte, tilfredsstille sin nysgjerrighed, og uddanne sin egen aand. 
Og forfatteren tilraaber dem til slutning: Fortsæt kun, unge piger i den 
nye verden, paa den vei, I har betraadt. Konservativ, som jeg er, vil jeg 
visselig ikke lægge sten i veien for saa ædel en stræben ledsaget af 
saa gode resultater — især saa længe det i vort gamle Europa næsten er 
et særsyn, at en ung mand ofrer sin ungdom paa studier, hvoraf han intet 
brød venter sig. 

Det bør tilføies, at det ikke i Amerika er noget særsyn, at unge 
mænd søger universitetsuddannelse alene for dannelsens skyld. Det er et 
meget hyppigt fænomen, at universitetsmænd efter fuldendte studier søger 
sit levebrød ved handel eller industri.  Allermindst gaar de og venter paa 
ansættelse i statens tjeneste. Noget saadant eksisterer ikke. Staten har 
ikke mange embeder at bortgive. 

Beatricé VWepb. 


(Helene Simon i ,Die Zukunft*.) 





en engelske sociolog Beatrice Webb er et af de mange eksempler, 

England har at opvise paa den geniale kvindes evne til under lykke- 
lige omstændigheder at udvikle sig til en selvstændig, skabende kraft og 
til at løse den vanskelige opgave paa engang at virke indad i sit hjem 
og udad i det store samfund. 

Beatrice Webb-Potter, datter af en engelsk jernbanekonge, fødtes 1858 
i en gammel prægtig herregaard i Gloucestershire. Hendes bedstefædre, 
saavel paa fædrene som paa mødrene side, havde udmerket sig som radi- 
kale parlamentsmedlemmer; hendes forældre var ikke alene vendt tilbage 
til kirkens skjød, men ogsaa til toriernes rækker. Beatrice havde 7 søstre; 
hun gik ikke som dem paa skole, da hun var svag og sygelig, men blev, 
— til min store lykke, siger hun selv — undervist af Herbert Spencer, 
der var familiens nærmeste ven; han erklærede tidlig, at hun havde store 
anlæg for filosofisk forskning. Hun reiste som ung pige gjennem Kanada 
og de Forenede Stater med sin far, hvis privatsekretær hun var; som saadan 
erhvervede hun sig udstrakte kundskaber i alleslags industrielle anliggender. 

Sine første studier over fabrikarbeidernes stilling gjorde hun i sin 
egen familie. Hendes mors far havde ægtet en fattig væverske, men havde 
brudt af enhver forbindelse med hendes slegtninge. Miss Potter kom sammen 
med disse slegtninge gjennem sin gamle barnepige, der var vel kjendt i 
den fattige væverfamilie, men hun gav sig ikke tilkjende for dem, før hun 
var sikker paa at have vundet deres venskab og tillid. Omgangen med 
de fattige vævere overbeviste hende om mnødvendigheden af en forenings- 
mæssig regulering af fabrikarbeidet og vakte i hende de første tvil om 
almengyldigheden af den spencerske individualisme, i hvis aand hun var 
vokset op. Hendes studier afbrødes ved moderens død og søstrenes gifter- 
maal. Den 2s5aarige Beatrice overtog i London ledelsen af sin faders store 
hus og spillede i løbet af de næste to aar en betydelig rolle i det londonske 
selskabsliv. Hun selv siger om denne selskabelighed: ,Jeg blev snart 
dødsens kjed af det hele.* 

Trangen til viden og længselen efter ordentligt arbeide drev hende 
atter til de sociale problemer. Det var netop paa den tid, da den sociali- 
stiske tankes gjenopvaagnen havde givet sig tilkjende ved dannelsen af 
Social-demokratisk forbund. ,» Skjønt jeg af natur og anlæg var individua- 
list,* siger fru Webb, ,gav den social-demokratiske retning mig nok at 
tænke paa, og jeg besluttede paa kjendsgjerningernes grund at prøve, hvad . 

det altsammen betød.* I denne hensigt gjorde den fornemme dame fra 
Londons Westend sig om til en ,rent collector* 9: en der kræver ind 
husleien, i Eastends fattigkvarterer, ,et udmerket middel til at lære de 
arbeidende klassers liv at kjende.* Tillige fordybede hun sig i studiet af 
nationaløkonomi. Efter at have tilbragt et aar i nær berøring med alle 
proletariatets forskjellige elementer arbeidede hun fra 1886 til 1889 sammen 
med sin fætter Charles Booth paa første bind af hans'berømte verk Folkets 
liv og arbeide. For at prøve sømmerskernes kaar gjennemgik hun et seks- 
ugers kursus hos en skrædder og drog saa i fillede klæder og med pjusket 
haar om i Londons elendigste baggader for at søge arbeide. Da hun til- 
syneladende var nedsunket i den dybeste armod, blev hun kun antaget 
paa de aller elendigste steder, hvor arbeiderne paå den frækkeste maade 
udsugedes af arbeidsgiveren. Det seksugers kursus havde ikke gjort hendes 
hænder grove nok til tolv å fjorten timers uafbrudt arbeide paa tykke 
stoffer, og hun blev atter og atter sendt bort paa grund af uduelighed og 
havde saaledes den bedste anledning til at udvide feltet for sine under- 
søgelser. Denne fru Webbs handling har særlig interesse derved, at det 
hverken var kristetig eller etisk næstekjærlighed og heller ikke nogen over- 
strømmende medlidenhed, der ledede den til al overdaad vante dame, men 
blot og bart hendes lyst til at vide besked. Hun prøvede dette for at faa 
vide, hvor vidt de sensationelle beretninger om Londons elendighed var 
sande. Den overlegenhed og ro, hvormed hun gik til sin opgave, bevarede 
hun ogsaa ligeoverfor resultaterne. ,Jeg er jeg,* ræsonnerer hun, ,for min 
konstitution og mit nervesystem er tilstanden i fattigkvartererne uudholdelig. 
Men jeg har ingen maalestok for befolkningens lidelsesevne. Selv kan de 
ikke hjælpe sig. Som tilfældets børn vil de altid føde børn ind i de samme 
tilfældigheder. Ikke alene med hensyn til proletariatets lidelser, men ogsaa 
med hensyn til samfundet som helhed maa nu engang principet om at lade 
alt gaa sin skjæve gang opgives.* 

I England er mange tilbøielige til at frakjende fru Webb al følelsernes 
varme; men det er ikke rigtigt. Hun mangler ikke varme, men hun 
mangler den apostelnaturens lidenskab, der ofte svækker dømmekraften. 
Hun sætter imidlertid hele sin personlighed ind for sin overbevisning og 
dens praktiske virkelighedsgjørelse; medens hun kritisk bevidst river ned, 
virker hendes varme som opbyggende kraft. 

Hun tilskriver de erfaringer, hun som arbeiderske gjorde, værd kun 
i det tilfælde, de sættes i forbindelse med en ,grundigere* art forskning. 
» Af denne del af min virksomhed er jeg ikke noget særlig stolt; det var 
i det hele snarere en fornøielig tid end det modsatte. De indtryk, jeg 
modtog, er værdifulde for mig, men man kommer sagen nærmere, om man 
spørger ud de mennesker, der stadig kommer i berøring med arbeidere og 

kjender dem. Paa Charles Booths raad ledsagede jeg en agent for Singers 
symaskiner. Jeg gik for at være dalter af en af firmaets indehavere og 
for at have opsyn med bøgerne, og jeg fik paa det vis meget at vide om 
de smaa verksteder.* 

Paa grund af sine praktiske erfaringer blev hun indkaldt som et af 
hovedvidnerne for Overhusets udvalgskomité angaaende arbeidsherrernes 
udpresningssystem. Her udtalte hun de anskuelser, der siden sammen- 
fattedes i hendes brochure: , Hvordan skal man bedst gjøre en ende paa 
udpresningssystemet* (1892). Hun taler altid med en hende eiendommelig 
klarhed, og hendes tale faar ved stemmens klang og foredragets utvungne 
ynde noget indsmigrende overbevisende ved sig. 

Efter sine studier i Fastend besluttede Miss Potter at undersøge, hvor- 
vidt den engelske arbeiderbevægelse allerede havde fundet den rette vei til 
at raade bod paa de forhaandenværende mislige tilstande, og hun begyndte 
derfor at studere den kooperative bevægelse. Paa sine reiser i Lancashire 
opnaaede hun at faa et grundigt indblik i bevægelsen, specielt ved sine 
venskabsforbindelser med direktører og forretningsførere. Det er blevet 
paastaaet, at det er en specielt kvindelig egenskab, denne villighed til at 
benytte erfaringer gjort af andre; men Beatrice Webb var ogsaa den logiske 
tænker, der kunde tilegne sig dette rige materiel af kjendsgjerninger, derom 
vidner hendes dygtige verk Storbritamnmiens kooperative bevægelse. 

I 1891 forlovede hun sig efter kort bekjendtskab med Sidney Webb, 
hvis grundfæstede socialistiske anskuelser væsentlig bidrog til hendes endelige 
omvendelse til socialismen. ,Vi giftede os sommeren 1892, tilbragte en 
eneste hvedebrødsdag i Chester og tiltraadte saa vor reise til Irland, hvor 
vi vilde undersøge den derværende handelsunionisme. Vi opholdt os i 
Dublin, Belfast, Glasgow og Edinburgh og vendte efter tre maaneders 
forløb tilbage til London, hvor vi slog os ned for at skrive handels- 
unionismens historie. * 

Dette arbeide lider af en vis uensartethed i behandlingsmaaden. Fru 
Webb siger selv i den anledning: ,Han arbeider, og jeg inspirerer; det 
staar for mig som den bedste form for samarbeide mellem mand og kvinde. 
Kvinder har mere initiativ og dristighed end mænd, men disse er mere 
skikkede for det vedholdende arbeide. Jeg bringer min mand materialet, 
og han forarbeider det. Medens han skriver, sidder jeg med mine notiser 
ved siden af ham. Han kritiserer min plan og jeg hans udførelse, og saa- 
ledes skrider vi langsomt frem i vort arbeide.* 

Gjentagne gange taler hun om, hvor heldig den engelske kvinde er 
stillet i forhold til andre landes kvinder, idet hun mere uhindret kan ud- 
vikle sin individualitet. ,Meget af alt mit arbeide skyldes den frie omgang 
med mænd af alle stænder, især det nære forhold til min fader og mine 

svogre, der alle tilhørte det praktiske liv, og til teoretikere som Herbert 
Spencer, Charles Booth og andre. Det synes mig et stort gode, at den 
ugifte kvindes virkelige frihed er mulig uden politiske rettigheder og er 
forenelig med vore strenge puritanske anskuelser angaaende kjønnenes 
forhold .* 

Alle arbeider, der er udkomne efter ægteskabets indgaaelse, bærer 
begge ægtefællers navne — paa to undtagelser nær. Den ene er en af- 
handling, hvori hun med bidende spot haaner den af regjeringen i 1891 
nedsatte Store arbeiderkommission, der havde til maal grundig at undersøge 
arbeiderforholdene. Den anden undtagelse er en brochure Kvinder og fabrik- 
lovene, hvori hun tager arbeiderskernes parti mod den ligeoverfor dem 
fiendtlige kvindesagsbevægelse. 

Beatrice Webb behøvede ikke manden ,for at udfylde den tomme 
kapsel* for at citere en samtidig; han er for hende den jevnbyrdige kamerat, 
med hvem hun udbytter tanker og meninger, han er hendes med ligestor 
dygtighed som elskværdighed benyttede hjælper. Selv er hun overklassens 
barn, men dukkede ned i det laveste samfundslag for at lære menneskelivet 
at kjende Da hun havde gjort sig selv til en af alle agtet og æret offentlig 
personlighed, forenede hun sig med en mand, der stræbte mod de samme 
maal som hun selv, og deres samarbeide har i kort tid gjort dem begge 
til internationale berømtheder. uk. 


At en arbeiderskes dagbog. 


Af Beatrice Webb. 





FE vi henviser til foranstaaende artikel, gjengiver vi Beatrice Webb's 
egen skildring af hendes indtryk af Londons proletariat. 

Det er ved middagstider i Londons Eastend. Solen sender sine 
glødende straaler nedover jødekvarterets myldrende fulde gader.. Det har 
netop regnet sterkt, og op af gadens 'søle stiger der en ækkel dunst, 
der blander sig med lugten af stegt fisk, raadnende grøntsager og tvilsomt 
kjød. Fra alle kanter hører man symaskiners surren og den dumpe lyd 
af tunge strygejern. 

Saa bliver der med et stans i travelheden, enhver iler til sit middags- 
maaltid. Puffet frem og tilbage vandrer jeg videre og videre i det uende- 
lige for at søge arbeide. Time efter time har jeg gjennemstreifet ,Ghet- 
toens* trange gader; overalt i vinduerne den samme plakat: ,Dygtig 
sømmerske søges*. Der vover jeg mig ikke ind; jeg forekommer mig 

selv som en bedragerske, — endnu er samvittighed og hænder lige lidet 
hærdede. For hvert skridt vokser min træthed — og min forsagthed. 
Endelig — i ren fortvilelse — tager jeg mod til mig. I vinduet den 


samme seddel, men paa tærskelen sidder en tyk, munter Israels datter, der 
ikke ser helt afskrækkende ud. ,Behøver De nogen til almindelig søm?* 
spørger jeg, idet jeg, omend med ringe held, efterligner en arbeiderskes 
væsen og sprog. dJødinden kaster et hurtigt blik paa mine sko, der 
mangler knapper, opad mit korte skjørt og trange jakke helt op til den 
bulede hat, der sidder skjævt paa mit ukjæmmede haar. 

p Nei,* er den korte besked. 

sJeg kan alt slags arbeide ligetil knaphul,% siger jeg i en naiur- 
ligere tone. 

Hvor har De havt plads før?* 

,Paa landet,* svarer jeg ubestemt. 

Hun vender hovedet indover mod huset og raaber: 

p Rebekka, behøver du nogen sømmerske?* 

, For en time siden blev alt optaget.* 

Naa, der hører De selv. Forresten er der arbeide nok at faa paa 
denne tid af aaret for en, der kan sine ting,* lægger hun til i en 
venligere tone. 

Opmuntret ved de sidste ord gaar jeg videre. Overalt samme svar: 
, Alt optaget.* 

» Mon det kommer af, at det er midt i ugen, eller holder de mig 
ikke for en virkelig arbeiderske?* spørger jeg mig selv. Ved næste butik- 
vindu bliver jeg staaende og speile mig, og jeg forfærdes over mit elendige 
udseende, jeg ser da sandelig ynkelig nok ud til at blive udsuget af en 
hvilkensomhelst mester. 

Jeg føler mig saa ulykkelig i mine gamle klæder, at jeg ikke vover 
at forlange noget i et almindeligt udskjænkningslokale, endsige da i en 
restaurant. Da ser jeg pludselig en ny plakat: ,Syersker søges straks 
til benklæder og vestarbeide.* I næste øieblik befinder jeg mig i et stort 
arbeidsværelse, fuldt af koner og piger ligesaa slet klædte som jeg selv. 
Foran et langt bord staar en jødinde med haarde træk og et listigt ud- 
seende. Hun er klædt i simpel fløil og mønstrer gjennem sine guld 
indfattede briller det færdige arbeide. 

» Kan jeg faa arbeide her?* 

pJa, hvad kan De?* 

»9y benklæder.* 

Jødinden betragter mig prøvende fra hoved til fod. Hun liker øien- 
synlig min daarlige dragt. ,Kom imorgen tidlig kl. 8;* dermed fortsatte 
hun at betragte det udførte arbeide. 

, Hvad betaler De?* spørger jeg med fast stemme. 

, Det kommer an paa arbeidet det,* svarer hun lakonisk. 

Jeg skynder mig ud for at undgaa min tilkommende foresattes skarpe 
blik. Da jeg igjen er ude paa gaden, er jeg som et nyt menneske. Borte 
er svimmelheden, rygsmerterne, de saare fødder, modløsheden — alle den 
arbeidsløses legemlige og aandelige lidelser. Den kjølige aftenvind, det 
brogede liv i Eastends brede hovedgade forøger den glæde, som mer og 
mer bemægtiger sig mig. En eneste skygge formørker mine tanker: kan 
jeg nu ogsaa sy benklæder? 

Næste morgen lidt over halv otte staar jeg foran ,Moses & søn 
udsalg af billige klæder*. 'To butiksvende holder paa at lægge varer 
frem i vinduet: jakke og vest tilsammen 15 til 19 kr., benklæder fra 4 
til 10 kr. ,Gad vide, hvad arbeidet er betalt med,* tænker sociologen, 
medens arbeidersken nøler ved døren. 

Jeg gaar gjennem butiken ind i verkstedet. Det er langt og uregel- 
mæssigt, ved indgangen noksaa lavt og mørkt, men øverst oppe høit til 
loftet med overlys. Paa væggen hænger i glas og ramme fabrik- og 
verkstedsforordningerne. Midt i værelset staar et langt, lavt træbord med 
tvertrær til at sætte fødderne paa, bænke paa hver side og stole øverst 
og nederst.” Det er syerskernes arbeidsbord. Ret under overlyset staar 
tilskjærerens høie bord og i nærheden af gasovnen to borde for de stry- 
gende. Gjennem en aaben dør øverst i værelset ser man ind i familien 
Moses's kjøkken og videre ud paa en liden trang gaardsplads. 

Nu begynder henved tredive koner og piger at vrimle ind ad døren. 
Under megen og høirøstet snak sætter de sig ned, hver foran sin cigar- 
æske, der indeholder alskens sysager, traad, bomuldsgarn, naale, fingerbøl 
og saks. Alle er englænderinder eller irlænderinder, med undtagelse af 
seks unge, velklædte damer, husets døtre, hvoraf den ene fungerer som 
etablissementets opsynsdame. Fru Moses er endnu ved sin frokost. Lidt 
over halv ni kommer to unge mænd gemytlig slentrende ind, det er de to 
strygesvende; de tænder gassen og stiller jernene i beredskab. Opsyns- 
damen rækker mig mit arbeide; jeg vender det op og ned og ved ikke, 
hvad jeg skal gribe til med det. Alt er saa ganske anderledes, end jeg 
er vant til fra det skrædderverksted, hvor jeg har gaaet og lært. Des- 
uden eier jeg ikke sysager. Min sidekammerat forklarer mig: , Tilbehør 
maa De bringe med selv, her faar man intet; men jeg skal laane Dem, 
hvad De trænger.* 

I dette øieblik bruser fru Moses ind i værelset i sin storblomstrede 
fløielskjole fra igaar. Hun er en svær dame med kolossale hofter og 
udpræget jødiske træk; som jeg nu først ser, er hun blind paa det ene 
øie. Jeg sidder og bryder mit hoved for at finde ud, hvem det er hende 

overmodige ansigtsudtryk minder om, indtil jeg endelig mindes de karrika- 
turer, der sælges i butikerne i City som portrætter af den store d'Israeli. 
Kruset, fedt, engang kulsort, nu graasprængt haar omgiver i sparsomme 
lokker hendes pande. Hun har en sand overflod af ringe, en svær uhr- 
kjæde og et udadlelig rent forklæde. ,Godmorgen allesammen,* siger hun 
naadig, idet hun kommer hen til mig. ,Sara, har du givet denne unge 
person arbeide ?* 

pJa,* svarer Sara. 

Jeg har ikke sysager med, jeg vidste ikke noget om det. Der 
hvor jeg var før, fik vi, hvad vi trængte,* stammer jeg forsagt. 

»Aa, det er ikke farligt. Sara skal alligevel gaa ud, hun kan kjøbe 
for Dem. Damen ved siden af Dem vil sige Dem, hvad De trænger.* 

»Damen* ved min side er allerede min veninde. Hun er en sirlig 
kone med et udtryk af bevidst overlegenhed over sine omgivelser paa sit 
ansigt. Ligesom alle andre faar hun betaling for hvert færdigt stykke 
arbeide, men alligevel giver hun sig tid til at forklare, hvordan jeg skal 
gribe mit arbeide an. 

»Det er lidt vanskeligt i begyndelsen. Har De længe været ude af 
arbeide?* | 

pJa,* svarer .jeg kort. 

,Aa, saa er det derfor, De er en smule klodset. Alle ens fingre 
er som tommelfingre, naar man ikke har arbeidet paa en stund. 

Med mine er det saa, det er sikkert. Jeg er meget ubehagelig til- 
mode. Den voksende hede i værelset, den trange plads, — man maa sidde 
paa skraa for at faa albuerum, — det fremmede ved situationen, alt bidrager 
til at gjøre en oprigtig fiende af haandarbeide udygtig til den simpleste af 
al slags søm. Nu bliver der mere liv i rummet. De to strygesvende er 
øiensynlig i godt humør og begynder at ærte pigerne ved vort bord. Bøn 
om kys besvares med en energisk senden til helvede; eiendommelig for 
alle er en uafladelig brug af det uundgaaelige adjektiv bloody (blodig, her 
rasende). Saa begynder man at synge. Omkvædet lyder: 

,And if a girl likes a man, why should she not propose? 

Why should the little girls always be led by the nose?**) 

Dette synes at falde i alles smag; i hvert fald gjentages det atter 
og atter. Indimellem skriger fru Moses: ,Syng i takt, piger, jeg har 
intet imod jeres sang, men syng i takt.* Hun sidder for enden af vort 
bord, undersøger de færdige klædningsstykker gjennem sine guldbriller, 
opmuntrer og skjænder alt efter omstændighederne, og med sit blinde øie 
trukket i veiret tager hun del i sladderen og de plumpe vitser rundt om. 


*) Og hvis en pige liker en mand, hvorfor skulde hun da ikke fri? 
Hvorfor skulde de smaa piger altid tages ved næsen? 

, Fruen har seksten børn,* bemerker min veninde, Mrs. Long fortrolig, 
» Otte med Moses og otte med sin salig afdøde.* 

,En god portion,* svarer jeg forbindtlig. 

»Ja og noget pak allesammen. Ved Gud, en af dem, hun den 
unge, som staar der bag og fjaser med strygesvendene,* — — her følger 
haarreisende beskrivelser af de unaturlige laster og forbrydelser, der skjænder 
det saakaldte ,kristelige* liv i Fastend. 

pJa det er fælt, hvad en kan faa vide paa et sted som dette,* 
blander hendes nabo tilhøire sig i samtalen; hun er en ægte proletar, næse 
og hud merket af drukkenskabslasten, fillet og elendig. 

,Aa man kan nu ogsaa gaa sin egen vei,* afbryder Mrs. Long 
hende ærgerlig. ,Den man ikke liker, kan man lade være at have noget 
samkvem med,* med et ryk til siden som for at give sine ord rigtigt 
eftertryk. ,Her kommer alle slags folk.* 

yJeg er af det slags, jeg, som ikke taaler uforskammetheder*, 
farer den anden op. 

sJeg ønsker ikke at have noget at gjøre med Dem og Deres lige, * 
siger Mrs. Long, idet hun kniber de tynde læber sammen. ,Jeg trænger 
ikke til at arbeide for mit underhold. Min mand har fast arbeide.* Den 
anden forstummer. Ak, hendes mand kommer hver nat drukken hjem. 
Hun har en styg datter med sig med et blodunderløbet øie og et opsvulmet 
kind, med hvem hun under idelige skjældsord deler sin medbragte, 
lidet appetitlige mad. | 

y Klokken er et,* skriger en høi guttestemme. 

Fruen og hendes døtre trækker sig tilbage til kjøkkenet, de fleste 
arbeidersker forlader lokalet, kun to eller tre bliver tilbage og breder paa 
skidne aviser sit maaltid ud, bestaaende af smørbrød, kold pølse eller salt 
fisk. Fra ovnen henter de sine thekander, hvori theen har kogt helt siden 
den tidlige morgen. Glad ved igjen at indaande den friske luft vandrer 
jeg gade op og gade ned og gaar saa ind i en pyntelig liden butik, hvor 
jeg forlanger en Kopi the" med'en. hvedekage til Kl toer jeg 
atter paa min plads. | 

»Pe maa være mere fiks,* siger fruen, da hun har seet paa mit 
arbeide. Jeg bliver rød og skjælver, da jeg møder hendes skarpe blik. 
Hun ser paa mig med et komisk forbauset udtryk og tilføier venligere: 
sPe maa i Deres egen interesse arbeide fortere. Vi har vistnok havt 
værre knaphul her end Deres, men det lader ikke til; at De er meget 
vant til at arbeide. | 

Nu begynder dagens drama. Ti minutter over tiden kommer de to 
strygesvende slængende ind. Det nedkalder jødindens vrede over deres 
hoveder. De bliver hende dog ikke svar skyldige, men giver hende hendes 

grovheder tilbage i et sprog, som ikke engang i en privat dagbog kan 
gjentages. De holder paa sin ret til at komme, naar de lyster; vilde de 
tage sig en fridag, saa gjorde de det og ,brød sig fanden om hende.* 
Tilslut truer de hende med fabrikinspektøren og slænger hende i ansigtet, 
at hun ved væddeløbene spiller bort de penge, hun presser ud af dem. 

De sidste ord bringer jødinden helt ud af sig selv af raseri. Hendes 
ansigt er helt forandret; hver lighed med citykarrikaturerne af hin store, 
lidenskabsløse mand er forsvunden. De dybe furer, der dannes paa 
hver side af næseroden ned mod mundvigerne, vidner om et grænseløst 
raseri. Hun sender den ene salve af forbandelser efter den anden udover 
sine modstandere. Lidt efter lidt blander flere sig 1 striden, de fleste tager 
hendes parti mod de to strygesvende. Mrs. Long kniber sine tynde læber 
sammen og ser ikke op fra sit arbeide. I dette kritiske moment træder 
mesteren ind. | 

Hr. Moses er en korpulent, velklædt engelsk jøde. Hans ansigt er 
plumpt og sanseligt, hans øins har et sløvt udtryk, og hans rygte blandt 
sin kones arbeidersker er ikke det bedste. Nu er han besjælet af et 
eneste ønske, at bevare freden i sit etablissement. 

» Vær stille, gutter; pas jeres arbeide og tal ikke til min kone.* 
Derpaa med lavere stemme til sin kone: , Hvorfor bryder du dig om dem, 
kan du ikke lade være at svare dem.* Resten af talen er vanskelig at 
opfatte; jeg tror dog at høre noget om ,en masse nye bestillinger*. 

, Hvis du var noget til mand,* raaber hans kone høit for alle, ,saa 
kastede du disse to fordømte slyngler ud af døren. Jeg gjorde det ialfald, 
om jeg var mand. Skjælde mig ud for, hvordan jeg bruger mine penge; 
som om det rager dem. Og denne idioten Joe, som siger, han vil hente 
fabrikinspektøren; han kan hente fanden, kan han, den eneste, han vilde 
tage notis af, var Joe selv. Komme til mig med, at jeg bruger mine 
penge ved væddeløb, som om jeg ikke kunde bruge dem til, hvad jeg 
vilde, * stønner hun ganske udmattet af den lange tale. Hendes modstandere 
har øiensynlig berørt et ømt punkt hos hende. 

»JO, jo, naturligvis kan du det,* beroliger hendes mand hende, , bryd 
dig bare ikke om dem.* 

Lidt efter lidt lægger stormen sig. Der bringes ind forskjellige færdige 
arbeider fra sømmersker udenfor etablissementet, og den krænkede kvindes 
raseri viger helt for den vindesyge jødindes kritik. ,Hvad er dette for 
slags arbeide, Mrs. Smith — det rene jaskeri, at De ikke skammer Dem. 
Kom igjen mandag morgen, hører De, saa faar vi snakkes nærmere ved.* 

Nu kommer en liden gut helt belæsset med ufærdige arbeider listende 
ind gjennem døren. ,Naa, maa jeg byde jer dette. Mrs. Hall melder, 
at mandag maatte hun vaske, tirsdag skure, onsdag maatte hun sandsyn- 

ligvis dovne sig, idag har vi torsdag, fredag maa tingene leveres, og endnu 
er intet færdigt. Ja mellem os er alt ude, hils og sig hende det. Tag 
fat nu, piger, og faa det færdigt i en fart, husk Perkins venter ikke.* 

Perkins er navnet paa en stor udstyrsforretning. Hun arbeider altsaa 
baade for engros- og =detailsalg og betaler samme løn for begge dele. 
Dette merker den interesserede sociolog sig, medens den klodsede arbei- 
derske stikker sig dybt i tommelfingeren og farer i veiret af forskrækkelse. 

Nu er thetiden kommet; der samles ind nogle tiører til en fælles 
mugge melk, og enhver tager frem af sin lomme sine smørbrød eller et 
eller andet slikkeri, de har havt med sig. Min sidekamerat tilbyder mig 
the, hvilken jeg bestemt afslaar. Øverst oppe ved bordet slubrer fru Moses 
sin the i sig. De skammelige strygesvende forsvinder for denne halve 
fritime. Da de vel er ude af døren, begynder skjældsordene igjen at hagle 
ned over dem; denne gang gjælder det det andet saare punkt. ,Komme 
og true mig med fabrikinspektøren, de skulde ikke faa være med i noget 
anstændigt verksted, skulde de. Jeg skal sige jer, hvad de er. Spioner 
er de, det er netop ordet, fordømte spioner. 

Ved dette ord bliver det mig en smule hedt om ørene. Jeg tager 
mod til mig og siger: ,Men De behøver jo ikke at være ræd for inspek- 
tøren, De følger jo alle fabriklovene nøie.* 

Naa, jeg negter jo ikke,* siger hun høist fripostig, ,at naar vi har 
meget at gjøre, beholder jeg pigerne noget over tiden; men det hænder 
yderst sjelden.* 

Saa arbeides der videre i taushed, indtil den høie guttestemme paany 
forkynder: ,,Otte efter bryggeriuhret ! * 

Jeg er henrykt over, at arbeidsdagen er forbi. Gasen gjør heden i 
værelset næsten uudholdelig. Mit hoved brænder, mine fingre er saare; 
jeg skynder mig ud i den friske aftenluft og gaar raskt afsted, idet jeg 
regner efter, at jeg faar 35 øre for hvert par benklæder, jeg har faaet 
to par færdige — altsaa har jeg tjent 70 øre. 

Fredagmorgen! Jeg er dødsens træt. Klemt ind mellem mine to 
kamerater fra igaar sidder jeg med det tykke bomuldstøi paa fanget, foran 
mig en hel lang arbeidsdag, og jeg føler, at der forestaar mig tunge yd- 
mygelser som arbeiderske. Det værker i hele min krop, mine fingre, der 
hist og her er stukket tilblods, magter knapt at føre naalen gjennem det 
tykke tøi; hænderne er vaade af sved, og jo mere jeg tørrer dem, desto 
fugtigere bliver de. Men jeg sætter hele min energi ind paa min søm — 
med det nedslaaende resultat, at den bliver værre og værre. 

yNei dette gaar ikke, siger fru Moses, ,dette er aldeles umuligt. 
De passer ikke for os, De maa gaa og lære mere, hører De, spar Dem 
enhver modsigelse, det er umuligt.* Stum samler jeg mine sysager sammen. 

Enten det nu er, fordi jeg er helt overtræt, eller jeg fuldstændig har levet 
mig ind i min stilling som arbeiderske, ved jeg ikke, men der kommer 
noget tykt i halsen, og taarerne stiger mig i øinene. De unge piger ser 
medlidende paa mig, idet jeg tager mit tøi paa. Imidlertid har fru Moses 
seet paa mig over sine briller med det blinde øie trukket høit i veiret. 
Hun har nu et helt andet udtryk i sit ansigt og siger til mig: ,Jeg vil 
nødig være haard mod en ordentlig ung pige, der søger sit underhold paa 
anstændig vis, det er saa mange, der ikke gjør det. Vil De arbeide hos 
mig for 30 øre parret, saa kan vi jo se, hvordan det gaar. 

Nu faar jeg plads blandt de aller yngste, og en ung pige med et 
blegt, sygeligt ansigt bliver beordret at vise mig tilrette. Hun fortæller mig, 
at hun er nitten aar, men hun ser ud, som var hun tredive, hendes ansigt og 
hendes hele væsen tyder paa stor legemlig træthed; hun tager ingen del 
i de andres passiar, men ser af og til fremfor sig, som levede hun i en 
anden verden end i dette verksted i Londons Fastend. ,Se bare, hvordan 
jeg gjør, det er jo saa simpelt igrunden,* siger hun blidt til mig. 

Nu arbeider jeg trøstig videre og lytter til den muntre passiar rundt 
om. Blandt disse unge piger dreier samtalen sig udelukkende om moro, 
den mest mulige moro, paa varietéer, paa gaden, paa danseboder. Enhver 
har sin ven, der forsyner hende med presenter, og disse forskjellige venners 
egenskaber drøftes paa en meget indgaaende maade. Ensformigt arbeide 
og daarlig kost har ikke i mindste maade forringet deres livslyst. Varme 
hjerter, en overstrømmende munterhed og god forstand udmerker disse folkets 
egte døtre. Om dagen slider de paa øine og hænder i det travle arbeide, 
men om aftenen og paa fridagene kaster de sig ind i livets tummel og 
kjærlighedens glæder. 

Ingen beskylde dem for umoral; de mangler helt bevidsthed om 
synden. Moralens fernis, der dækker over saa megen skjult, men bevidst 
last i Londons samfundsliv, er dem fuldstændig fremmed. De lever i ur- 
tilstand, de har endnu ikke smagt af kundskabens træ paa godt og ondt, 
endnu ved de intet om den vaagne samvittigheds himmel og helvede. Én 
last kjender de, det er drukkenskaben, der langsomt og sikkert fører mennesket 
ned ad skraaplanet. 

Hør, Milli,* raaber en pige til en anden, ,sig til Tom, den væmme- 
lige broderen din, at jeg ventede en halv time paa ham igaar efter aftale. 
Jeg sætter mit hoved i pant paa, at en anden gang møder jeg ikke, om 
han beder mig aldrig saa meget. 

y Aa, I skulde se det nye stykke i Standardteatret,* siger Milli uden 
at gaa ind paa Toms troløshed. ,Det er saa altfor deiligt! Jim har lovet 
at tage mig med i et af de store teatre i Westend næste søndag. Tom 
bliver ogsaa med. Vil du? Jeg tænker, du er glad til at blive venner 

med ham igjen, naar den tid kommer. Tom har fast arbeide han, og er 
noksaa bra at have til kavaler,* siger søsteren stolt. 

p»Jeg bryder mig ikke et gran om at komme til Westend,* svarer 
den anden. ,Naturligvis — hvis Tom endelig vil saa, — kunde jeg jo 
nok gaa med. Jeg har hørt, at damerne i parket og logerne har udringede 
kjoler, og at de skal være næsten ligesaa morsomme at se paa som 
selve stykket.* 

Den blege pige ved min side ser nu op fra arbeidet og spørger mig: 
,Er De dissenter?* 

»Ja,* svarer jeg, idet jeg mere holder mig til aanden end til bog- 
staven i hendes spørgsmaal. 

Hører De til frelsesarméen?* hun ser nedad min glatte, blaa kjole 
og tænker kanske paa min hat, som helt omslutter ansigtet. 

SNerNGjørsDert 

Hun ryster paa hovedet. ,De vilde have os til det; men mor og 
jeg syntes, der var for megen braak og larm. Jeg skulde ikke egentlig 
blive arbeiderske, jeg var bestemt til lærerinde.* 

» Hvorfor opgav De det?* 

Jeg dumpede ved eksamen og havde ikke raad til at gaa om igjen. 
Men i vor gade er der en søndagsskole, hvor jeg underviser, det er som 
at komme tilbage til mit gamle liv at være der, * siger hun, og hendes 
øine straaler. 

Nu gaar dagen rolig videre ligesom den foregaaende, kun afbrudt af 
middagspausen. 

Om eftermiddagen gaar døren pludselig op, og en ung dame kommer 
brusende ind. Det er jødindens gifte datter; hun har gulbtondt haar, er 
bedækket med juveler, har en høist elegant hat og en pragtfuld pelsverks- 
krave. Hun sætter sig op til sin moder og passiarer med hende; jeg hører 
navnene paa forskjellige væddeløbsheste og tror at forstaa, at hendes mand 
er en af de spillende — og en af de heldige spillere efter hendes dragt at 
dømme. Hendes moder er i det mest straalende humør. Ved thetid vender 
hun sig til mig og siger: ,Jeg interesserer mig for Dem, der er noget 
eget ved Deres ansigt og ved Deres stemme ogsaa, var det ikke det, havde 
jeg forlængst givet Dem løbepas. En saa net person som De skulde se: 
at faa en brav mand, saadan som min datter her, saa De slap selv at 
tjene Deres brød. Men som det nu engang er, skal jeg se til, hvad jeg 
kan gjøre for Dem.* 

Min blege veninde tilbyder mig baade the og smørbrød, jeg siger 
nei tak, men hun skyver det uden videre hen til mig, og jeg, som saa 
gjerne vil lære menneskenes sindelag at kjende, røres dybt ved dette træk 
paa menneskelig godhed. 

Hun har nu faaet sit tredje par benklæder færdigt og læner sig til- 
bage med lukkede øine for at hvile lidt ud, medens hun venter paa det 
fjerde. Hun faar ogsaa dette færdigt og har herved sikret sig sine kr. 1.40; 
men træt ser hun ud, dødsens træt paa legeme og sjæl. 

Endelig slaar befrielsens time, og jeg skynder mig ud i den friske 
luft, ligesaa træt som igaar, men med mere mod til at tage fat paa 
morgendagen. nk. 


Julebukskikkenes oprindelse. 


(Efter Laurence Gomme i ,Nature*). 

et er ikke mange aar, siden det at gaa julebuk for ungdommen 

udgjorde en nødvendig det af de forskjellige julefornøielser. Flere 
steder paa landet var tingen ligesaa traditionel som juletræet og risengryns- 
grøden julaften. 

Hos os er denne gamle skik vistnok overalt paa retræt, hvad der 
neppe er nogen grund til at beklage sig over. Julebukkens maske havde 
hos os mistet al traditionel karakter og var ofte blevet et ret og slet skalke- 
skjul; selv er skikken en anledning til at skeie ud paa maader, som 
ellers neppe vilde taales, og til at opnaa traktement, hvor der ellers ikke 
var adgang. Den tro holdt sig nemlig merkelig godt, at for julebukken 
skulde sættes frem, hvad huset kunde præstere. Maaske er der hos os 
endnu hist og her voksen ungdom, som for at slaa gjækken løs engang 
iblandt ,klær sig ud*, maskerer sig og gaar julebuk. Paa de allerfleste 
steder er imidlertid ganske sikkert skikken sunket ned til det rent barnlige 
nivaa for lidt efter lidt ganske at uddø. 

Ved siden, af tyske forskere, som f. eks. Jacob Grimm, er det i 
den senere tid især englændere, som har gjort sig fortjent ved indgaaende 
studier af det, de kalder folk-lore (tyskernes ,, Volkslehre*). Med udtrykket 
folk-lore, hvortil der i vort sprog neppe findes noget kongruent begreb, 
forbinder man forestillingen om al den flydende masse af legendariske 
fortællinger, af sange, sagn og skikke, som har sin oprindelse i de tidligste 
afsnit af et folks nationale liv, og som udelukkende lever i den folkelige 
erindring, indtil det senere bliver samlet og faar literær form. Folk-lore 
danner som gjenstand for forskning et grænsegebet mellem literatur, historie 
og antropologi, idet det snart er sproglige eiendommeligheder, snart religiøse 
myter og heltesagn, snart etniske særegenheder og sociale skikke, der 
studeres og føres tilbage til sit tidligste udspring. 

Hvad nu specielt julebukskikkene angaar, er denne for os menings- 
løse og uforstaaelige overlevering i England, hvor den har holdt sig i mere 
oprindelig skikkelse, paa det grundigste studeret af kompetente mænd som 
Fairman Ordish, Frazer og andre. Resultatet viser, at denne uddøende 
skik er af meget ærværdig alder, ja, at den maaske daterer sig ligesaa 
langt tilbage i goterfolkenes mytologi som sagnene om Loke og Balder. 

I England er julebukkene ikke ret og slet maskerede, forklædte 
mennesker med mere eller mindre af narrens anstrøg. Julebukken er en 
rollehavende, en agerende, som sammen med sine kamerater mere eller 
mindre bevidst søger at yde en dramatisk præstation. Hvad der hermed 
tilsigtes er naturligvis for længe siden glemt, og hvad der siges og fore- 
tages under disse landlige skuespil, varierer betydeligt i de forskjellige dele 
af landet. Udstrakte sammenligninger mellem skikkene paa forskjellige 
steder har imidlertid godtgjort, at der i denne brogede mangfoldighed af 
ord og gebærder, som naturligvis ofte er rent individuelt modificerede, 
altid gaar visse fællestræk igjen. Det samme er tilfældet for de mer eller 
mindre primitive kostumers vedkommende. 

Det er tre personer, som er de mest fremtrædende: St. Georg, prinsen 
af Paradin (?) og kongen af Ægypten. Dialogen er høist uklar og meningsløs 
og varierer stærkt med lokaliteterne. Efter hovedpersonernes navne maa 
tilskueren uvilkaarlig faa det indtryk, at man her har at gjøre med et svagt 
ekko af et eller andet middelalderligt optog af kirkelig art — en form 
for kultus og forkyndelse, som i den katolske kirke har spillet og fremdeles 
spiller en betydelig rolle. Handlingen og kostumerne er i al sin simpelhed 
imidlertid mere oplysende end navnene og ordene. De fornemste træk i 
dramaets handling synes at være: 

I) At der med en sopelime trækkes en ring for at betegne det sted, 
hvor spillet skal udføres. 

2) Selve kampen, hvori sværdene meget omhyggelig paa en bestemt 
maade krydses rundt halsen. 

3) De kjæmpendes død og gjenoplivelse. 

Hertil slutter sig saa visse ting ved de rollehavendes kostume, som 
sædvanlig væsentlig er udført af papir. Enkelte er af den mening, at det 
er rustninger, som ved disse kostumer søges efterlignet, men Laurence 
Gomme, som i ,MNature* har skrevet en artikel om dette emne, og af 
hvem de fleste vigtigere oplysninger her er laant, er af den mening, at det 
er løvværk, papirdragtene skal give en forestilling om. Samtidig tror 
nævnte forfatter bag de rollehavendes høitidelige navne og i antrækkene 
fremdeles at skimte en delvis efterligning af dyriske karakterer. — I for- 
bindelse hermed staar selve navnet ,jule-buk* for denne slags agerende 
hos os. 

Der er sikkert i selve handling og kostumer mere af overleveret 
oprindelighed end i dialogen og i de rollehavendes navne. Den ring, 
der optrækkes for de handlende, og som de ikke maa overskride, er 
meningsløs, medmindre den fortolkes som en magisk ring, trukket af 
sopelimen — heksenes magiske vaaben, hvorom prof. Karl Pearson nylig 
har skrevet med saa stor dygtighed. Den stadig tilbagevendende stilling 
af sværdet fører os til sværddansen i Nordengland som en fuldstændig 
parallel og derfra gjennem utallige mellemled til skandinaviske ritusformer. 
De kjæmpendes død og gjenoplivelse er en reproduktion af den evige 
kamp mellem vinter og vaar, som $gjenfindes i ceremoniellet hos alle 
agerdyrkende, europæiske folk, og som saa grundig er undersøgt af Frazer. 
De agerendes kostumer, hvoraf endel prøver, takket være Fairman Ordish, 
findes i Cambridge's antropologiske museum, sætter rollerne i forbindelse 
med det ritual, der tilhører en næsten ukjendt fortids træ- og dyrekultus. 
I det hele optog tviler forfatteren ikke om at have for sig en af disse 
mangfoldige, om end aldrig vdviklede spirer af dramatisk fremstilling*, 
hvorpaa Grimm giver endel interessante prøver, samtidig med at han for- 
klarer, at deres spor kan følges til de ældste tider. 

Forfatteren anfører følgende argumenter til støtte for sin opfatning: 

Kampen, de kjæmpendes fald og gjenoplivelse er de centrale faktorer, 
som trænger forklaring. Denne kan bedst skaffes ved at undersøge de 
mere holdbare biting -- den indfatning, om jeg Saa maa sige, hvori det 
væsentlige er indleiret. For det første kan vi trygt sige, at julen som 
kirkelig fest eller som tidspunkt intet bestemt har med disse dramatiske 
overleveringer at gjøre. Nm er det rigtignok saa; men naar det samme 
skuespil tidligere viser sig at være udført under et andet navn ved paaske- 
tider, og naar betydelige dele af det udføres i forbindelse med en landlig 
vaarfest i mai maaned, kan julen ikke hævdes som disse dramatiske 
fremstillingers særlige tidspunkt. Dette er i overensstemmelse med regelen 
for de fleste tradionelle fester, der er sat i forbindelse med den kristne 
kalender. De gamle skikke blev givet et kristent anstrøg og snart sat i 
forbindelse med denne, snart med hin kirkefest, ofte eftersom det rent 
lokalt faldt bekvemt og ikke altid paa den tid af aaret, hvor de oprindelig 
hørte hjemme. — Det næste vigtige punkt er kostumerne. Ved en nøiagtig 
undersøgelse af selv de moderne prøver, der er opbevaret, falder det straks 
i øinene, at papir kun er anvendt, fordi det er det billigste stof til omhandlede 
øiemed. Papirdragten dannes ved at neste sammen smaa stykker, som 
lægges over hinanden som tegl eller skjæl, og der er kun to formodninger 
mulige: enten skal derved antydes stykkerne i en rustning eller — som 
forfatteren mener — blade. Der kunde vistnok indvendes en hel del mod 
den tanke, at en skjælbrynje skulde have foresvævet de landlige skue- 

spilleres sind, men det væsentlige er, at en saadan rustning ikke er i 
overensstemmelse med selve handlingens betingelser. En bladdragt derimod 
forekommer i mange folkelige skuespil. Videre er det et faktum, at flere 
af de agerende — som ogsaa navnet julebuk antyder — tidligere forklædte 
sig i dyreskikkelse: som gjeder, okser, hjorte, ræve, hekser o.s.v. Rester 
af denne skik findes endnu hist og her. 

For at spore julebukskikkene tilbage til deres ældste ophav har vi 
altsaa følgende data til vor tjeneste: 

I) Den utvilsomme kjendsgjerning, at dyr har været fremstillede. 

2) Den slutning, at træer ogsaa har været repræsenterede. 

3) En kamp, som resulterede i en af modstandernes død. 

4) Den faldnes gjenoplivelse. 

— Nu findes mimiske fremstillinger af en hedensk ceremoni, hvori 
de rollehavende spiller baade træer og dyr, spredt hele Europa over, og 
disse mimiske optrin finder sted i vaartiden, netop naar bladene paany 
viser sig efter vinterens ødelæggelse. Den væsentlige gruppe af kjends- 
gjerninger i disse vaarfester og i de gamle juleskikke falder saa nøiagtig 
sammen, at man med sikkerhed kan paastaa begges afstamning fra 
en fælles original. 

Og hvilken er saa denne original? 

I de personligheder, som dræbes paa skrømt, er det umuligt ikke at 
gjenkjende repræsentanter for træaanden eller vegetationsaanden, som kan 
formodes at manifestere sig om vaaren. Hensigten med at dræbe denne 
nyttige gud og det paa en tid, da hans tjeneste er mer nødvendig end 
nogensinde, er efter- Frazer's opfatning den at skaffe ham en ny inkarna- 
tion. Hans død er nødvendig for, at han kan opstaa igjen i en ny og 
bedre skikkelse. Det er denne hedenske tanke, der ligger til grund for 
baade vaarfesterne og julebukskikkerne — en tanke der finder sin ældet 
udviklede form i den norske myte om Lokes og Balders kamp, med andre 
ord i striden mellem vaar og vinter. 

Er disse skikke saa gamle, spørger man, hvad bliver der saa af 
St. Georg og hans østerlandske ledsagere? Aa jo, man kan trygt paastaa, 
at disse navne er noget senere tilkommet af fuldstændig fremmed art. 
Kirken magtede ikke fra først af at undertrykke de folkelig dramatiske 
forestillinger, men fandt paa at gjøre sig dem nyttige. Skikkelser, som 
tilhørte den primitive religion, blev til kristne skikkelser, uden at man tog 
det saa nøie med ligheden. St. Georg var en ridder, som kjæmpede og 
ihjelslog fiender — der var altsaa for ham en passende rolle i de gamle, 
hedenske skuespil. Men en sørgelig rolle forresten! Der blev lagt ham 
nye, meningsløse talemaader i munden; han maatte uden klage se sine 
slagne fiender opstaa paanyt; han maatte klæde sig i det traditionelle 

kostume og optræde sammen med de traditionelle dyremasker. Med und- 
tagelse af navnene er der i virkeligheden intet i disse maskespil, som 
tilhører det kristne ridderskab eller den feudale adel. De har intet med 
romantisk ridderlighed at gjøre, men er og bliver, hvad de oprindelig var: 
traditionelle fremstillinger af folkelige fester. Saa snart man skraber af 
det tynde finér af kirkelig indflydelse, finder man de hedenske idélevninger 
nedenunder. Je) Jå: 


Theodor Momm sen. 


(Efter Fritz Jonas 1 ,,Deutsche Rundschau*). 





y, Hans gjennemvaagede nætter har op- 
lyst vor dag.* Göthe. 
eee Mommsen: fødtes den 30. november 1817 i Garding i Nord 
tyskland, hvor hans far var kapellan; han var sine forældres ældste 
barn. Familien sad i yderst smaa kaar, da kaldet var daarligt, og børne- 
flokken voksede. En smule bedre blev forholdene, da faderen steg til 
sogneprest i Oldesloe; men for sønnen var det vistnok en befrielse fra 
trykkende forhold, da han den 4. oktober 1834 optoges som elev i 
gymnasiet i Altona. Det var det saakaldte gymnasium academicum, det 
vil sige et gymnasium forbundet med et slags fortsættelseskursus, hvor 
eleverne hørte forelæsninger og forøvrigt havde samme frihed som studenter. 
Den tid, de tilbragte her, blev regnet med som studietid, og de behøvede 
siden kun at være et aar ved universitetet for at opnaa sin endelige 
eksamen. Grunden til denne ordning var den, at man i de smaa stater, 
som intet eget universitet havde, nødig vilde sende de unge studerende altfor 
tidlig paa egen haand ud i verden. 
De unge studerende i Altona havde i 1828 stiftet en forening 
, Altonas videnskabelige forening*, hvor man indleverede afhandlinger over 
selvvalgte emner, holdt frie foredrag og kritiserede hverandre med ung- 
dommelig skarphed, eiler man læste til en kop the høit af de gamle 
klassikere. Theodor Mommsen, der i 1836 blev medlem af dette ung- 
dommelige samfund, tog livlig del i alle dets møder. Han indsendte flere 
digte, og endnu den dag idag findes i protokollerne over indleverede ar- 
beider tre fra hans haand over følgende emner: 1) Hvilke fordringer 
kan stilles til en god biografi. 2) Genier er nødvendige onder. 3) Hvor- 
for skader megen kriticeren. 
I paasken 1838 kom han til universitetet i Kiel som juridisk 
studerende, men lidt efter lidt gled han mere over til filologien, og just 
Kringsjaa. Bind XI. 1898. | 5 

ved at beherske og sammenknytte disse to videnskaber har han opnaaet 
sine store resultater. Blandt de studerende i Kiel sluttede han sig nærmest 
til den senere digter Theodor Storm. Med ham kappedes han, ligesom 
broderen Tycho Mommsen, om at digte viser og vers, og i 1845 udgav 
disse tre i forening ,Tre venners sangbog*. Mommsens oversættelser af 
klassiske forfattere 
i verseform vidner 
ogsaa om hans 
poetiske talent. 
Endnu en an- 
den interesse knyt- 
tede ham til Theo- 
dor Storms Arde 
fattede sammen 
den plan at samle 
slesvig-holstenske 
eventyr, ordsprog 
og folkeviser. — 
Denne plan havde 
en politisk tendens. 
I 1830 besteg nem- 
lig den barnløse 
kong Christian 
Danmarks trone, 
og hermed var det 
tidspunkt stillet i 
udsigt, da Slesvig 
og Holsten efter 
G gammel arvelov 
Nl skulde skilles fra 
Danmark. Dette 
vakte i Kjøben- 





havn en voldsom 


Theodor Mommsen. 


bevægelse for et 
kongerige Danmark til Eideren, eller helst en dansk fællesstat, men dette 
fremkaldte atter i Kiel en afgjort tysk opposition og agitation. Det var 
derfor for en stor del patriotiske interesser, der ledede de to unge mennesker 
ind paa denne plan. 
Som student færdedes han i en munter kreds, havde mange gode 
venner, ySkikkelige eller ikke, som det nu kunde falde sig*, digtede, 
morede sig og drak mangen en god skaal for Tysklands vel. Men arbeidet 

var dog hans hovedinteresse og hans egentlige liv. Ved sin juridiske 
embedseksamen 1843 erholdt han bedste karakter for sine udmerkede 
latinske og tyske afhandlinger og de store kundskaber, han lagde for 
dagen ved den mundtlige eksamination. I november samme aar tog han 
doktorgraden ogsaa med udmerkelse; hans censorer fremhævede særlig 
hans flydende latin og hans behændighed i svarreplikerne. Samtidig søgte 
han et af de reisestipendier, som den danske regjering med megen redebonhed 
uddelte i videnskabelige øiemed, og det blev ham bevilget. 

I aaret 1844 tiltraadte han sin første store reise til Frankrige og 
Italien, fra hvilken han først efter tre aars forløb vendte tilbage til hjemmet. 
Omtrent nitti mindre afhandlinger falder i denne tid og vidner om hans 
uhyre flid og arbeidskraft. De gjælder næsten alle gamle indskrifter; thi 
indskriftstudiet var nu hans væsentlige arbeide, og han viste en ren be- 
gavelse for at tyde gamle næsten udviskede ord og tegn og af dem at 
udlede fakta af historisk betydning. Han samlede indskrifter fra hele konge- 
riget Neapel, en kolossal mængde, som det nu gjaldt for ham at faa ordne. 
Dette arbeide kunde ligegodt ske hjemme som ude; den trediveaarige mand 
maatte ogsaa tænke paa at faa et fast embede og en sikker borgerlig 
eksistens; han vendte derfor 1847 tilbage til Tyskland. 

Allerede næste aar kaldtes han som professor i romersk ret til uni- 
versitetet i Leipzig. I denne by tilbragte han nogle af sine bedste aar i 
stadig omgang med intime venner, hvoriblandt hans senere hustru, en datter 
af boghandler Karl Reimer, der blev hans forlægger og gode ven. 

Mommsen havde altid været meget interesseret for politik. I Leipzig 
nøiede han sig imidlertid ikke som før med at være en blot og bar tilskuer 
ved de politiske storme; sammen med to venner, ogsaa professorer, meldte 
han sig ind i den radikale ,Tyske Forening*, der ved forskjellige anled- 
ninger optraadte offentlig demonstrerende. Følgerne heraf var alvorlige nok. - 
Paa den ene side var han radikalerne for lidet radikal og blev af dem 
stadig angrebet, medens han paa den anden side paadrog sig regjeringens 
unaade ved at staa som medlem af denne forening. Om en saadan politisk 
mellemstilling skrev han siden spøgende: ,De ser, hvor viselig naturen 
har indrettet det, at man kan hugge til mennesket baade fra høire og 
venstre.* Denne de tre professorers politiske virksomhed skulde drage 
meget efter sig for dem. Den sachsiske regjering anlagde proces mod dem; 
de blev i første instans dømt til længere tids fæstningsarrest, i anden fri- 
kjendte, men regjeringen afsatte dem alle tre ,til universitetets bedste”, 
fordi de under den saakaldte ,Maiopstand* havde været ,til offentlig for- 
argelse og givet den akademiske ungdom et slet eksempel.* Paa det vis 
sprængtes vennekredsen i Leipzig. 

I 1852 fulgte Mommsen en kaldelse til universitetet i Zurich som 
professor ved det juridiske fakultet. Hans ophold i denne by blev dog 
ikke af lang varighed. Han var aldrig helt tilfreds med sin stilling her; 
hans tilhørere ved et saa lidet universitet var naturligvis ikke mange, og 
desuden lykkedes det ham ikke at komme paa nogen fortrolig fod med 
studenterne. Med desto større iver viede han Sig til sit eget arbeide. For- 
uden mindre afhandlinger, specielt over Schweiz i den romerske tid, falder 
i denne tid udarbeidelsen af de første bind af hans ,Romersk historie. 
Dette store arbeide var allerede paabegyndt i Leipzig, men anklagen og 
dommen mod ham havde fuldstændig forstyrret ham i hans arbeide, og 
han skrev noksaa nedslagen til sin svigerfar og forlægger for at faa kon- 
trakten hævet: ,Jeg ved endnu ikke, hvad det bliver til, men jeg tænker, 
De ligesaalidt som jeg tviler paa, at jeg jo bliver afbrudt i mit arbeide 
og i mine fremtidsplaner. I fængslet kommer jeg visselig ikke til at skrive 
nogen historie.* Nu skrev han nogle aar senere sin ,Romersk historie, 
ikke i fængslets kvalme luft, men i den friske luft fra de evige bjerge. 

I 1854 fik han tilbud om et professorat ved det juridiske fakultet i 
Breslau, hvilket han med glæde modtog, ikke alene for at faa en større 
virkekreds, men ogsaa for at kunne være sine gamle venner nærmere; 
desuden betragtede han altid Nordtyskland som sit rette hjem og satte alt 
sit haab for Tysklands fremtid til Preussen. Nu gik hans store arbeide 
raskt fra haanden, og i aarene 1854—56 udkom endelig , Romersk historie* 
i tre bind, der dog ikke efter hans oprindelige plan omfattede tiden helt 
til det vestromerske riges fald, men kun gik til Cæsars død. Hans venner 
forbausedes over hans uhyre arbeidskraft. En af dem skrev til Reimer, 
forlæggeren: ,Jeg har iaar arbeidet meget, men vi kan jo ikke alle være 
Mommsener. € 

Heller ikke hans Breslauophold blev af lang varighed. Berliner- 
akademiet overdrog til ham samlingen og udgivelsen af romerske indskrifter, 
og hertil krævedes hans ophold i hovedstaden. Han afslog en kaldelse til 
universitetet i Minchen og flyttede til Berlin, hvor han efter nogle vanske- 
ligheder erholdt et professorat i filosofi. I denne by vandt han mange 
venner og beundrere; det var forøvrigt tilfælde, hvor han kom. Udlandet 
forstod vel saa meget som Tyskland at skatte ham, især Italien, der med 
stolthed kaldte ham ,,il nostro Teodore* (,vor Theodor*). 

Ved siden af alle embeder og arbeider og den megen selskabelige 
omgang, fik han endnu tid tilovers til at tage del i alle den dannede verdens 
interesser, i politik, kunst og literatur. Da han havde naaet sit sekstiende 
aar, rammedes han af et haardt slag: hans bibliotek ødelagdes ved en 
ildebrand. Flere af de mest betydelige forlæggere tilbød ham af sine forlag 
at udvælge, hvad han kunde behøve, men mange af hans bøger kunde 

ikke erstattes. Hans venner frygtede, at dette uheld skulde svække hans 
arbeidskraft — hvem ved ikke, hvor vanskeligt det er bare at finde sig 
tilrette i nye bøger; men i den kronologiske ordnede fortegnelse over hans 
skrifter mangler intet aar. Selv alderen lammer ikke hans arbeidsevne; 
paa ham stadfæstes de ord, Göthe engang udtalte: ,Naar man bliver gammel, 
maa man gjøre mere, end dengang man var ung*, og: ,Udført pligt volder 
ond samvittighed, fordi man efter sin egen mening aldrig har gjort helt nok. * 
Foruden kolossalverket skriver sig mange mindre afhandlinger fra 
hans haand under opholdet i Berlin: det romerske myntvæsen, den romerske 
kronologi, den romerske statsret, og endnu staar den Soaarige midt i et 
nyt stort arbeide. Man har regnet ud, at Mommsens selvstændige verker 
udgjør i folio 6824 sider, i kvart 1402, i oktav og mindre format 19,319 sider. 
Hans forelæsninger i Berlin var naturligvis talrigere besøgt end i 
Ziirich, men den rette tiltrækningskraft havde de dog ikke. Han har 
altid forsmaaet alle effektmidler, men paa den anden side har han aldrig 
været, hvad man kalder veltalende. Han har altid virket mere ved sin 
pen end ved sin stemme. Hans elever maatte være meget interesserede i 
emnet for at følge ham, men da havde de ogsaa stort udbytte af hans 
forelæsninger. Mest indflydelse paa studenterne har han maaske udøvet 
ved sine ugentlige ,øvelser* i sit hjem; han samlede da de mest interes-- 
serede, talte for dem og ledede dem til selvstændigt videnskabeligt arbeide. 
Ved sin 80-aarige fødselsdag, 30. november 1897, modtog Mommsen 
utallige beviser paa agtelse og kjærlighed. Disse beviser gjaldt ikke alene 
den store lærde, det videnskabelige geni, men tillige mennesket og 
karakteren. uk. 


Sproget og aanden. 


(Efter , Revue Encyclopedique*). 





triden mellem agnosticismen og spiritualismen føres ogsaa paa det sprog- 

lige omraade, og i en artikel af Max Miller med ovenstaaende titel 
hævder den berømte filolog sit spiritualistiske standpunkt. Han frakjender 
dyret evnen til at frembringe ord og negter at dets skrig, logren, mimik 
har noget tilfælles med det menneskelige sprog. Der sker ingen aandelig 
udvikling hos dyrene; mennesket adskiller sig fra dyret netop ved aandelig 
udviklingsevne. Sprog og tanke er uadskillelige; dyret tænker ikke, derfor 
kan det heller ikke tale. Ordet er det ældste vidnesbyrd om menneske- 
aandens hemmelige kræfter, og udviklingen eller snarere ,opstigningen* af 
sproget er en uafladelig proces: hvis den et øieblik afbrydes, dør dermed 
sproget. Gjennem udvikling bliver sanskrit til bengali, græsk, latin osv. 
indbyrdes uafhængige sprog, der allerede taltes mindst 1500 aar før Kristus. 

Talordene er de samme i disse tre sprog: katvåras, tessares, quatuor (4); 
— octo, okto, ashtau (8), — centum, ekaton, satam (100); disse ord 
forudsætter opfindelsen af et helt dicimalsystem og dannelsen af et voca- 
bularium og en grammatik istand til at udtrykke alle tænkelige begreber, og 
- dette i en tid, der ligger umindelig langt tilbage! Det har lidet at sige, 
om arierne er ældre eller yngre paa jorden end de andre racer, mongo- 
lerne, semiterne, bantufolkene, amerikanerne og australierne, eller om de 
begyndte paa det laveste trin af sprogbevidsthed. Hvis man henlægger 
ariernes oprindelse til ca. 10,000 f. Kr., saa slaar man derved fast, at de 
tiltrods for mange tilbagefald aldrig har ophørt at skride frem, medens 
australierne, negrene og patagonierne har holdt sig paa det samme lave 
udviklingstrin. 

Men man vilde tage feil, om man troede, at dette trin giver et nøi- 
agtigt billede af menneskets oprindelige tilstand. Den, der har beskjæftiget 
sig med rødhudernes saakaldte polysyntetiske sprog eller med bantufolkenes 
præfix-sprog, vil vide, hvor lang tid det har krævet at skabe deres grammatik, 
og hvor overlegne de folk har været, som dannede disse sprog, over de folk, 
som nu taler dem. Man maa heller ikke tro, at de 121 grundrødder i 
sanskrit, der svarer til 121 ,moder-begreber* og giver nøglen til alle lige- 
fremme og afledede betydninger af de ord, som fylder sanskritsprogets 
mægtige ordbøger — at disse rødder danner det oprindelige og fuldstændige 
materiale, hvormed de ariske sprog begyndte sin historiske karriére. Der 
har trængtes umaadelige og mangfoldige anstrengelser, før arieren, homo 
alalus (det menneske, der alene formaar at udtrykke sig ved hyl og skrig) 
kunde f. eks. sige: Det er varmt. Pronomenet det (sanskr. it, latin id, 
tysk es, eng. if) er her upersonligt: det udtrykker resultatet af et langt 
abstraktionsarbeide. Ordet er (sanskr. as-ti, græsk es-ti, latin est) har til 
rod as (aande, pust). Det er en simpel lydefterligning af det fænomen, 
det beskriver — (onomatopoietikon) —, men har affødt en uendelig mængde 
abstrakte ideer. (En parallelform am, græsk anemos, latin anima, fransk 
åme — sjæl). 

Dannelsen af et begreb som være eller blive, saa letvindt og simpelt 
som det ved første øiekast ser ud, er i og for sig et mægtigt vidnesbyrd 
om menneskeaandens storhed. Antropologerne har forsøgt at føre alle ord 
tilbage til onomatopoietika (naturlydefterligninger); men antallet af disse er 
altfor lidet, og teorien løser ikke sprogets problem. De ariske sprog har 
formodentlig tidlig havt en periode af vokal-rødder, senere end den til- 
svarende kinesiske, hvor rødderne ogsaa havde den samme lyd og form 
som det tilsvarende substantiv, adjektiv og verbum. De 12r oprindelige 
rødder i sanskrit er virkelige lyd, fremsprungne under livets fælles gjøre- 
maal, men man vilde forgjæves søge at opdage det specielle motiv, som 
bevægede arierne til at sige ad (lat. edere, norsk æde) for at betegne hand- 
lingen at spise, fam (græsk teimein, lat. tendere) for strække. stå (lat. stare) 
for at staa, ga for at gaa osv. Vi kan blot fastslaa, at de gjorde det, ikke 
hvorfor de gjorde det. Men af et begrænset antal saadanne rødder, er hele 
den hiuduiske aands rige flora skudt frem. Hvert afledet ord repræsenterer 
en intellektuel erobring. Om vi holder os til roden i ordet er, som op- 
rindelig udtrykker den handling at aande, Saa ser vi, at den efterhaanden 
kommer til at danne ord med tre forskjellige betydninger: Ffterat den har 

faaet betydningen aande, pust, livsaande som i as-m, blev den anvendt for 
at betegne enhver ting med liv (væsen) og endelig det abstrakte at være. 
To typiske eksempler er tilstrækkelige til at bevise, at de lyd, der 
efterligner dyrenes skrig cg naturens larm, ikke i og for sig har været til- 
strækkelige til at danne sprogets rudimentære begyndelser. Roden dy: 
eller div, der oprindelig betyder at straale og lys, affødte formerne dyaus 
(fakkel) deva (lat. dies, dag, den straalende) endelig dems med biformen 
zevs — gud. — Roden bhar betydde oprindelig bære — som er det samme 
ord: denne rodstamme har frembragt en utrolig mængde afledninger, som 
hver for sig udtrykker en ny nuance af tanker, og som ikke har noget 
med mnaturlydefterligninger at gjøre. Af denne rod finder vi i græsk og 
latin fero, gotisk bairan, angelsaksisk bear, norsk bære, fremdeles de kon- 
krete substantiver fransk biére, engelsk bier, tysk bahre, norsk baare (lig- 
kiste), endvidere de abstrakte substantiver og adjektiver, latin fertus, fer- 
tilis, ferat (frugtbar); tysk burde, norsk byrde. Man siger i flere sprog, 
at jorden bærer grøde; det latinske far (korn) slegter ind paa det engelske 
barley (byg) og afledes af fero (bære) og har frembragt ordet farina (mel). 
Det germanske bringe deriveres af en oprindelig biform til blar — bhri. 
En mængde ord kan endnu, opregnes som afledninger af disse stammer: 
græsk phoros (bidrag, skat), tysk gebiilr, geburt (fødsel), latin parentes 
(Slegtninge), latin amphora (krukke med to ører), latin frugifer, tysk og 
norsk frugtbar. Til sanskritordet blartri (bærer, derefter ægtemand) og 
til bharya (kvinde, egentlig: den, som man skal nære) knytter sig bhratri 
(beskytter, støtte), der har det tilsvarende latinske rater, norsk broder. 


uk. 


Den tørste russiske folketælling. 
(Efter E. J. Dillon i ,Contemporary Review*). 


or første gang i det russiske riges historie er der foretaget en almindelig 
og saa at sige videnskabelig folketælling for alle de stammer, racer og: 


religioner, som staar under tsarens scepter. Hidtil har alt været væsentlig 
gjætning. For første gang foreligger der nu et virkelighedstro billede af 
kjæmperigets befolkning. i 

Siden Peter den Stores tid har embedsmændene, paa russisk embeds- 
mænds sene vis, fra tid til anden, omtrent hvert femtende aar, indsendt 
rapporter om antallet af den mandlige befolkning, som kunde blive gjenstand 
for beskatning. Paa grundlag af disse rapporter sluttede man sig til 
folketallet. 

Statistiske studier har imidlertid længe interesseret intellektuelle russere. 
Men først sommeren 1895 gav tsaren sit samtykke til en folketælling efter 
moderne mønster. Bevilgningen var meget liden og viste sig, trods de 
billige forhold i Rusland, at være for liden. Den største del af arbeidet 

paalagdes embedsmænd uden ekstra betaling. I hver af rigets provinser 
eller guvernementer oprettedes der en komité med guvernøren som præsident; 
videre skabtes underkomitéer for de enkelte distrikter af provinsen; og alle 
disse komitéer sattes under tilsyn af adelsmarskalken. I det hele blev der 
96 provincielle og 757 distriktskomitéer. Det hele virkelige arbeide stilledes 
under den russiske statistiker Troinitsky. 

Hvert distrikt deltes igjen i kantoner paa 15—30,000 mennesker. 
Hver kanton havde sin chef. Centralkomitéen under Troinitskys ledelse 
udsendte videre 25 generalagenter, som havde i opdrag at instruere alle 
vedkommende og tilse, at planen blev rigtig forstaaet og arbeidet ordentlig 
udført. Hver generalagent havde tilsyn med to eller tre provinser. 

Et meget vidtløftigt apparat, som man ser. Men arbeidet var ogsaa 
enestaaende vanskeligt. Østerrig-Ungarn med sit halve snes nationaliteter 
er enheden og harmonien selv sammenlignet med det russiske rige. Her 
vrimler det af folkeslag og de mest forskjelligartede sprog, fra kinesere, 
kirgisere og arabere til finner, polakker og liflændere. Folketællingslisterne 
med deres mange spørgsmaal maatte derfor trykkes i et utal af sprog. 
Men mange af disse folkeslag mødte ogsaa folketællingen med sky mistro 
og søgte at unddrage sig den. Der krævedes særlige fremgangsmaader 
næsten for hvert folk. Videre var der vanskeligheder ved de uhyre af- 
stande, over hvilke befolkningen er spredt, og den ofte livsfarlige fremkomst. 

Folketællingslisterne, i et antal af over 100 millioner, trykkedes sam- 
tidig i otte byer og fordeltes over hele riget paa seks maaneder. En 
meningsløs lang tid i det øvrige Europa, men meget kort for Rusland. 

Folketællingen skulde finde sted den ode februar 1896 efter vor tids- 
regning. Det vil sige, at alle lister maatte give situationen paa den dag. 

Hver kanton deltes igjen i flere divisioner, hver paa ikke over 400 
familier paa landet eller 150 etager i byerne. I hver division skulde der 
nu ansættes en ,tællerf, paa hvem det meste arbeide vilde falde. Han 
skulde farte fra hus til hus og faa listerne udfyldt. Men her stødte man 
paa pengevanskeligheder, som et øieblik truede med at sætte hele fore- 
tagendet overstyr. Bevilgningen til foretagendet var saa liden, at man blot 
kunde byde tællerne en meningsløst liden godtgjørelse. Og dog maatte 
man absolut have dannede og oplyste mennesker — prester, sagførere, osv.; 
thi de maatte forstaa at behandle befolkningen ret og at indgyde den tillid. 

Det saa, som sagt, ud til, at det hele i sidste stund vilde gaa overstyr; 
thi der var ikke længer tid til at erholde en ny bevilgning, hvad der i 
Rusland kræver megen tid og mange omstændigheder. Men i dette nødens 
øieblik traadte tsaren hjælpende til — ikke med penge. Med kun nogle 
faa hundre rublers ekstraudgift fik han det hele arbeide udmerket udført. 
Da nemlig næsten ingen meldte sig som tællere for den tilbudte lave løn, 


Den første russiske folketælling. 73 


saa foreslog tsaren — ikke at forhøie den, men at tage hele lønnen bort. 
Han udstedte en opfordring til sine tro undersaatter om i dette fædrelandske 
arbeide at yde ham deres tjenester øsratis. Samtidig lod han vide, at han 
havde ladet slaa en medalje, som skulde tildeles og bæres af hver saadan 
frivillig tæller. Hvem vil ikke gjerne have en keiserlig medalje paa brystet, 
selv om den er af bronze? Der meldte sig ansøgere over en lav sko, og 
administrationen kunde overalt vælge de bedste mænd. 

I mange distrikter begyndte tællingen, paa grund af de store afstande 
og mange vanskeligheder, allerede 20—30 dage før den fastsatte dag. 
Ni dage før skulde resultaterne af denne foreløbige tælling overleveres til 
kantonalcheferne. Endelig den ode februar om morgenen drog 150,000 
tællere ud for at fare fra hus til hus og erholde de for dagen nødvendige 
berigtigelser. Om aftenen havde man rigets befolkning paa papirerne i 
nøiagtige tal. Fem; seks dage havde derefter tællerne til at bringe alle 
sine papirer i god orden, hvorpaa de overleveredes i en konvolut til kantonal- 
chefen. Paa konvulutens udside skulde der tydelig skrives alle endelige 
data, kantonens navn eller numer, antal mandlige og kvindelige beboere 
den ode februar 1896, osv. | 

Kantonalchefen gjennemgik alle papirer for at se, at alt var i orden. 
Fandt han feil, sendte han vedkommende konvolut tilbage til dens afsender 
med ordre om at berigtige feilen. Chefen lod ogsaa tage og opbevare 
kopier af alle papirer for det tilfælde, at nogen original skulde gaa tabt 
paa veien frem. Denne forsigtighed viste sig at være vel begrundet. 


Resultatet af tællingen er, at det russiske rige med Finland talte 
120,211,114 indbyggere den 9. februar 1896. I runde tal har riget nu 
130 millioner mennesker. Befolkningen fordeles paa de forskjellige dele 
af riget som følger; | 


Europæisk Rusland - + + ++ ++ 04,200,000 
Polen Ta FE FA er 0,500,000 
Kaukasus rå FER 0 1800:000 
Siblrene as NES 001000 
Stepperegionerne pe eee he 400000 
Transkaspien og Turkestan + * * * 4,200,000 


Finland ER ee 25001000 
Folkemængden har siden 1851 tiltaget med 96 pct. Siden 1885 
med 18 pct. Folkemængden for disse tidligere aar kjendes som sagt ikke 
med fuld nøiagtighed, men nær nok til at gjøre sammenligningen nogen- 
lunde korrekt. 
Folkemængdens tæthed svarer i gjennemsnit til 8.8 personer pr. 
kvadratverst, men er naturligvis meget forskjellig i de forskjellige landsdele. 

I Polen bor der saaledes 84.6 personer paa en kvadratverst; i europæisk 
Rusland 22.2; i Kaukasien 23.6; i Sibirien 0.5. 

I europæisk Rusland er der 102 kvinder for 100 mænd; i Polen 
98.6 kvinder for 100 mænd; i Sibirien 93.7 kvinder for 100 mænd; i 
Kaukasus 89.5 kvinder for.100 mænd og i Turkestan blot 83.6. I 
enkelte distrikter af det østlige Sibirien er der lige ned til 30 kvinder for 
100 mænd. 

Der er i Rusland 19 byer med over 100,000 indbyggere og 35 med 
mellem 50,000 og 100,000. | | 

Ruslands befolkning forøges imidlertid ikke saa hurtig, som den burde, 
paa grund af de mere end slette sanitære tilstande, hvorunder den lever. 
Dødsprocenten er abnormt stor. I Kaukasus har man et hospital for 
300,000 mennesker og en hospitalsseng for 12,000. Intet andet sted er 
smitsomme sygdomme saa herjende og dræbende, særlig blandt børn. 
Man regner, at der hvert aar dør 1,900,000 individer, især børn, som en 
liden smule omsorg kunde have reddet. Dertil kommer, at de samme. 
elendige livsforhold skaber en armé af krøblinge og invalider. Intet andet 
sted i den vestlige verden er disse saa talrige som i Rusland. 

Imidlertid: Endog med den nuværende aarlige forøgelse af folke- 
mængden, vil det russiske rige om tyve aar have 175 millioner menne- 
sker. Og der gjøres meget for at forbedre de sanitære forhold, hvad der 
i betydelig grad vil virke til folkemængdens enormt hurtigere vækst. Med 
disse kjendsgjerninger for øie er det let at forstaa, hvad russiske stats- 
mænd mener, naar de siger, at de har raad til at vente, fordi de har 
tiden paa sin side. 


Overingeniør Thomas Lekves ded 


kom vistnok baade som en overraskelse og en sorgfuld begivenhed til alle 
dem, med hvem han var kommen i berørelse. Over det forestaaende fem 
og tyve aars jubilæum ved Kristiania tekniske skole vil der blive kastet 
en skygge; thi de fleste af Lekves gamle elever glemmer vistnok sent den 
stilfærdige, fine personlighed, som indviede os i bygningskunstens teknik. 
Han hørte til de lærere, hvis karakter bærer videre end deres ord, til dem, 
for hvem det er umuligt ikke at nære den dybeste respekt, og for hvem 
de fleste altid vil fatte en godhed og en sympati, som gaar vidt — uden- 
for de foredragne fag. Han viste os altid en gentlemans færd og optræden. 

Overingeniør Lekve var ikke netop nogen skolelærer; han havde ikke 
evnen til at hamre kundskab ind i ligegyldige eller gjenstridige hjerner. 
Men for dem, som ønskede kundskab og havde interesse for hans fag, 


var han en udmerket lærer og hans foredrag ganske ualmindelig rige og 
indholdsfulde. 

Det er vel sjelden, at man i det praktiske liv vender tilbage til 
skolens teoretiske forelæsninger. Men mig i det mindste har Lekves 
foredrag under min ingeniørvirksomhed altid ledsaget. Altid har jeg havt 
dem ved haanden og fundet i dem mangt et nyttigt vink, mangt et godt 
praktisk eksempel og mangen sikker og grei beregningsmaade — og dette 
selv under arbeidsforhold, der som de amerikanske i saa mange retninger 
er ganske forskjellig fra vore. 

For de fleste af overingeniørens elever var det vistnok en over- 
raskelse at høre, at han havde forladt sin lærerstilling for at overtage 
ledende hverv paa det praktiske omraade. Vi saa i ham væsentlig den 
teoretiske dygtighed, den omfangsrige viden og den videnskabelige tekniker. 
Men her, som saa ofte, har øiensynlig den praktiske duelighed blot været 
skjult af det teoretiske gjøremaal og det administrative talent af det mest 
stilfærdige og beskedne ydre. 

Kanske forbausede det os mest, fordi vor lærer syntes saa ganske 
at mangle den egenskab, som amerikanerne kalder cheek, hvad vi kanske 
kan oversætte med ,frækhedens naadegave*, eller evnen til at sætte sin 
smule lys høit i stage og bære det over fra den ene indflydelsesrige dør 
til den anden, indtil man paa høiderne bliver opmerksom paa den ihærdige 
lysbærer. Verden er nu engang saaledes, at der som regel for at komme 
frem kræves mere end evner — ogsaa onkler, venner og bekjendte, som 
kan række en haanden og trække en op ovenfra. At overingeniør Lekve 
kunde komme iblandt os som den fremmede og trods sit tilbageholdne, 
stille væsen alligevel saa hurtig vinde tillid og opnaa de høieste hverv, 
var visselig forbausende og tydede paa en sjelden rig teknisk begavelse, 
saavel som paa den mnoble, men ogsaa kraftige personlighed, der altid til- 
tvang sig respekt og ved sit klare overblik over situationen viste føreren. 

Det var merkværdigt, hvor længe ingeniør Lekve kunde mindes sine 
elever fra langt tilbage i aarene, og hvor interesseret han var i deres færd. 
Selv er jeg øiensynlig af denne min lærer bleven fulgt med en venlig 
sympati, som ikke engang blev borte under mit lange udenlandsophold. 

Han var en af de mænd, som det altid er en glæde og en stadig 
inspiration at have mødt og kommet i berørelse med i. dette liv. 


Korrespondance. 


Arvelighed af høiere aandelige egenskaber. 





Hr. redaktør! 

I redaktørens sofahjørne anstilles en del betragtninger i no. 10, om 
hvilke jeg gjerne vilde gjøre nogle bemerkninger. Der siges saaledes om 
sjælsadel og alle høiere aandelige egenskaber, at ,de springer lige saa 
ofte ud fra den mest plebeiske grund, som usseldom findes i gamle adels- 
slegters slotte.* Endvidere længere nede samme side: ,Gode og slette, 
fine og grove naturer synes, kortsagt, at komme ind i verden med er 
vilkaarlighed og uregelmæssighed, som trodser alle arvelighedsteorier.* 

Disse betragtninger maa jeg anse som ganske falske. Intet sker 
vilkaarligt i denne verden; det er kun vor kortsynthed, der ser vilkaarlighed 

og uregelmæssighed. Jeg skal faa lov til at fremsætte min opfatning af 
de omskrevne forhold i al korthed. 

Som gjennemgaaende regel kan vi anse det, at de mennesker, der 
lever et tarveligt og arbeidsomt liv uden stort slid paa deres hjerner, men 
dog under stadigt brug af dem, i tidernes løb frembringer meget gode 
hjerner og kroppe. En god krop og en god hjerne trænger til stadig 
brug og øvelse for at vise alle sine gode egenskaber, og det hjælper ikke 
at have en god hjerne, naar der ikke saaes noget i den, ligesom det ikke 
nytter at have en god jord, med mindre den dyrkes. Se de amerikanske 
prærier, der beboede af indianere intet frembragte, men dyrkede af 
europæere er blit jordens rigeste kornland. Naar der da har levet en 
række generationer af dygtige, arbeidsomme folk, der aldrig har overanstrengt 
sine evner, vil der af disse utvilsomt frembringes gode hjerner, som, naar 
de faar den tilbørlige kultur, vil kunne præstere noget godt og stort, 
kanske noget genialt. Da nu slige folk hyppigst findes blandt arbeidere 
og middelsborgere, er det ingenlunde paafaldende, at der af disse frem- 
bringes de fleste gode hoveder, de fleste opfindere, de dygtigste administra- 
tioner og de bedste tænkere. 

Lever derimod flere generationer et anstrængt legemligt eller aandeligt 
liv eller med slet ernæring, da slides de ud og kan ikke frembringe 
sunde, kraftige hjerner, afkommet bliver tilslut skidt. Og naar der 
tilsyneladende umotiveret i en slegt optræder enten paafaldende gode 
eller slette egenskaber, saa har dette utvilsomt sin grund deri, at anlæggene 
til disse egenskaber har været tilstede i slegten før, uden at vi ved det 
eller har opdaget det. Man maa huske paa, at disse anlæg kan være 
rudimentære i slegten gjennem mange led og saa pludselig af os ukjendte 
grunde faa vind i seilene og komme frem i overfladen af karakteren. Vi 
er saa sørgeligt uvidende om, hvad det er, der betinger de forskjellige 
egenskabers nedarving, at vi bør være meget forsigtige med at tro, at 
noget strider mod arveligheden, fordi vi ikke forstaar det, thi i virkeligheden 
forstaar vi ikke, hvorfor eller hvorledes nogetsomhelst nedarves. At 
arvelighedsteorierne under disse omstændigheder er utilfredsstillende og i 
mange tilfælde ikke kan hjælpe os, er ikke at undres paa. Det er heller 
ikke meningen med en teori, at den ubetinget skal slaa til i alle tilfælde; 
den er meget mere en arbeidshypotese, som man bruger saa langt den 
rækker og saa i tidens løb søger at forbedre. Darwin var en klog mand, 
han opstillede arvelighedslove, det vil sige, han samlede kjendsgjerninger 
i visse grupper og kaldte dem love, fordi de samme fænomener stadigt 
gjentog sig inden grupperne, og saa opstillede han dernæst en , foreløbig * 
hypotese til forklaring af arvelighedsfæromenerne. Af vor senere udvidede 
viden er der da opstaaet nye hypoteser, der dog alle kun bliver foreløbige. 
Det er paa dette vis, vor erkjendelse stadigt maa gaa fremad. 

At alle høiere aandelige egenskaber kan springe ud af den mest 
plebeiske grund anser jeg efter det ovenfor wudviklede ikke for sandsynligt, 
hvis man med plebeisk mener simpel i modsætning til det, vi almindeligvis 
kalder nobelt eller adeligt. Der kan ingen tvil være om, at Europas adel 
tildels ialfald har været udvalgte slegter, der ved at overholde udvalget 
strengt og pleie sine gode egenskaber generationer nedigjennem har frem- 
bragt en del af de mest fremragende mennesker, historien kjender; men 

da adelen ogsaa kun er mennesker, har der hos den ogsaa eksisteret lavere 
egenskaber, og naar disse af en eller anden grund er blit pleiede eller 
af de os ubegribelige grunde ved forplantningen er blevet de overveiende 
eller mest fremtrædende, da fødes selvfølgelig usseldom i adelsslegternes 
slotte. Og hvis plebeieren hører til de ovenfor fremhævede folk, der 
har levet ordentligt og flittigt gjennem slegtled, saa er der neppe noget 
forbausende i, at de derved fremelskede gode egenskaber gjør sig gjældende 
og engang træder tydeligt i dagen som en mere end almindelig begavelse. 
Er plebeieren derimod en plebeier i de omstændigheder, at , fattigdommen 
dræber sjæle saavel som legemer, saa vil der af den plebeiske grund 
neppe springe ud nogen høiere aandelig egenskab. 
G. Armauer Hansen. 


[Jeg havde blot interesse af at henlede opmerksomheden paa den 
aldeles utvilsomme kjendsgjerning, at der inden, hvad vi kalder ,den store 
masse* af befolkningen, fødes mangfoldige børn, som hensatte under 
lysere og bedre livsforhold vilde give os fine og noble personligheder. 
Kjendsgjerningens forklaring indlod jeg mig derimod ikke paa. Det fore- 
kommer mig, at den er vanskeligsat dække ved hjælp af arvelighedsteorierne ;. 
men dr. Armauer Hansens forklaring vilde vistnok være den, jeg i sine hoved- 
træk ogsaa nærmest vilde holde mig til, om jeg end ikke finder, at den 
alene dækker alle fakta. De er mange og underlige. Som regel vil vistnok de 
høiere personligheder springe ud af saadanne familier, som gjennem slegt- 
led har ført et ordentligt, arbeidsomt, men ikke for slidsomt liv. Men der 
er undtagelser. Kan ikke disse inden dr. Armauer Hansens egen forklarings- 
maade henregnes under -tilfælde, hvor nedarvede egenskaber har ligget 
slumrende gjennem et eller flere slegtled — saaledes, at arven skriver sig 
fra ordentlige og arbeidsomme slegter længere tilbage? Red.] 


Forskjellige meddelelser. 





— Amerikanske milliarder og millioner. Naar amerikanerne taler 
om sine rigfolk, pleier de ofte at sige, den eller den er værd Saa og Saa 
mange millioner. Ifølge statistikeren Th. G. Shearman findes der i de 
Forenede Stater 75,310 personer, der repræsenterer en samlet formue af 
34 milliarder 300 millioner dollars, d. v. s. over halvparten af den ameri- 
kanske formue. 

— Menneskets høreevne. Man har nylig søgt at bestemme grænserne 
for menneskets høreevne, og man har fundet den laveste grænse at ligge 
ved 24 svingninger i sekundet og den øverste grænse ved 20,000 svingninger 
pr. sekund. Meget afhænger dog af det enkelte øre og af vibrationernes 
energi. Gamle folk hører ikke høie toner, som de yngre. godt hører, og 
smaa børn hører sandsynligvis mere end voksne. Man har ogsaa søgt at 
bestemme, hvor store svingningerne maa være for at blive hørlige, og man 
har fundet, at en svingning, hvor yderstillingerne blot ligger "10000000 cm. 

fra hverandre, kan opfattes af øret. En saadan svingning vilde ikke kunne 
sees ved hjælp af noget mikroskop; for saaledes at blive synlig maatte 
afstanden mellem yderstillingerne være hundre gange større. Eller øret kan 
opfatte tryk-differancer i atmosfæren, som kun maaler milliontedele eller 
mindre af en atmosfæres tryk. -- Et ganske fint konstrueret apparat. 


Ny literatur. 





Dr. A. Ræder: Keiser Hadrian. — En kulturhistorisk skildring. — Asche- 
houg & Co. — Kristiania. 

Vor bogverden har i dr. Ræders nye arbeide modtaget en værdifuld berigelse, 
der visselig vil modtages med taknemmelighed af dem, der hungrer efter lidt 
gedignere læsning, end den evindelige brede og dybe strøm af skjønliteratur som 
regel giver. Det er en overmaade interessant periode, forfatteren har valgt at 
behandle — en tid, da nye kræfter gjærer inden det romerske folk, og kristendom- 
mens gjennembrud forberedes; en tid af særlig interesse paa aandslivets omraade. 
Og gjennem en velordnet række af greie kapitler gives der os et helstøbt, klart 
billede af denne gjærende tid og dens forskjellige kræfter. Keiser Hadrian møder 
vi nærmest som centret i et tidsbillede. Det er et saadant, forfatteren har givet 
og villet give heller end billedet af den enkelte person. Det er en lærerig, interessant 
bog, som det er en fornøielse paa det varmeste at anbefale til deres opmerksomhed, 
som ynder historisk eller i det hele alvorlig læsning. Vor egen literatur er fattig 
nok paa dette omraade, hvorfor ethvert bidrag til den maa udnyttes paa det bedste. 
Særlig henledes offentlige bogsamlingers og læseforeningers opmerksomhed paa 
bogen — lev dog ikke bare paa romaner og noveller; men kast jer især over 
bøger af denne art. 

O. C. Breda: Et opgjør med bibeltroen. — Haffner og Hille — Kristiania. 

Denne bog udgjør en begivenhed inden vort aandsliv. En norsk prest i god 
stilling inden vor statskirke træder eller drives ud, fordi han ikke længer finder det 
muligt at dele den alment forkyndte tro og lære. En alvorlig, sandhedssøgende 
natur, der har arbeidet med iver i kirkens tjeneste, under det at tvilene har trængt 
ind paa ham. Han har mødt dem; kjæmpet mod dem den bitre kamp, der i vor 
tid falder til saa manges del. Han har prøvet, gransket, forsket i Bibelen og i sit 
eget hjerte med det religiøse alvors hele brændende lidenskab. Alle baand binder 
ham til den gamle tro; alle udsigter kalder den vei; ,verden* lokker did. Til den 
anden side stænger en mur for ham; ingen udsigter; opgivelsen af et kjært livskald, 
-og det tunge forsøg paa i en moden alder at begynde at tjene sit brød ad ganske 
andre veie, end han er opdraget til. En haard bitter kamp — bitrere ved tanken 
paa dem, der er afhængige af ham. Men forfatteren maa vælge det sidste. Han 
kan ikke dele vor statskirkes tro, den tro, som hos os enhver statsraad maa eie. 
Han maa ud — ud i ødet og mørket. Heldigvis for ham er det dog ikke som 
»tviler*, han gaar ud; men som den sterkere troende. Ud paa de uprøvede haarde 
veie gaar han med en nyfunden tro, hvis lys, hvis tryghed, hvis haab bringer 
hans hjerte til at synge. Og denne tro og den maade, hvorpaa han har fundet 
«den, er det han meddeler i sin lille velskrevne bog, hvor det brændende alvor, 
den intense sandhedshunger føles i hver linje. Hans første tvil gjaldt helvedes- 
straffene. Han kunde ikke tro, at en Gud, som er tilbedelse værd, kan fordømme 

for evig tid en eneste sjæl. Der maa være endelig frelse for alle. Denne tvil 
førte ham til videre undersøgelser, som tvang ham til at opgive troen paa Jesu 
guddom og paa Bibelens absolute autoritet. Han er bleven det, vi kalder en 
rationalist, skjønt forfatteren selv nærer en afsky for alle navne, hvorunder menne- 
skelige meninger og overbevisninger klassificeres. Nu er imidlertid de store grund- 
læggende principer ikke meget talrige; der er ikke nok til at give hvert individ 
Sine; vi maa finde os i at dele dem med tusener og millioner, som har naaet frem 
til dem ved kampe lignende vore egne. Og hvilken velsignelse i verden er større 
end den at vide, at vi ikke med vore erfaringer og overbevisninger staar ganske 
alene, at der er andre, som forstaar os, fordi de har gjennemgaaet det samme 
og føler det samme! 

Nu gives der rundt om i kirkerne mange geistlige, som i alt væsentlig deler 
hr. Bredas opfatninger; men de forsoner disse ved hjælp af genial fortolkning med 
de gamle troesartikler og bliver staaende baade som prester og biskoper. Det 
kunde ogsaa hr. Breda gjort. Men den vei forekom ham ikke ganske aaben og 
ærlig. Da han ikke*længer delte kirkens tro efter dens ligefremme og den alminde- 
lige forstaaelse, fandt han, at hans plads var udenfor den. Og det mod og den 
aandelige ærlighed, som bragte ham til at se sit forhold saaledes, gjør hans bog 
til en bog, der maa læses af enhver. Man har en ærlig mands bekjendelse for 
sig. En prest, der er opdragen ved vort eget universitet og har lært i vor egen 
statskirke, der har nydt godt af kollegers veiledninger og aandelige hjælp. Bogen 
er ogsaa et stykke kulturskildring; den viser os, hvorledes forholdene virkelig er 
inden vor statskirke, hvilken tro denne kræver af sine mænd, og hvilken tro den 
fordømmer. — Det er klart, at bogen bliver et angreb paa den statskirkelige lære. 
Af dem, der ikke vil kjendes ved et saadant, bør den ikke læses. Af andre religiøst 
interesserede, hvad enten de er enige med hr. Breda eller ikke, hvad enten de 
forarges over hans kritik af statskirken eller ikke, vil den blive læst med godt 
udbytte. Den giver klarhed. For min egen del kan jeg ikke underskrive alt, 
hvad forfatterer siger, og jeg tror, at tiden vil ændre hans opfatning paa adskillige 
punkter; men det ligger udenfor en anmeldelses ramme. 

Christopher Bruun: Om Jesus som menneske. — Steenske forlag. 
— Kristiania. 

Her har vi, i modsætning til den foregaaende, en bog ud fra de anerkjendt 
mest autoritative kræfter inden statskirken. Og det merkelige er, at den en lang 
vei falder sammen med hr. Bredas ideer og udtalelser. Bogen, som saaledes bærer 
præget af høi og god autoritet inden vor statsreligion, bør ubetinget læses af enhver 
kristen. De fleste vil finde meget nyt, meget vækkende og inspirerende i den. 
Dens kjække frimodige tale klinger overordentlig behagelig. Forfatterens kritik over 
mangt og meget iblandt os bliver ofte i det sterke ideale lys, han lader falde fra 
mennesket Jesus, sviende skarp. Der er sundhed og lægedom, der er oplysning 
og belæring om de vigtigste ting i den lille ærlige bog, som paa det bedste anbe- 
fales. Det siger sig selv, at forfatteren blot betragter mennesket Jesus som den 
ene side af Jesu personlighed. Ved siden deraf staar den guddommelige Jesus — 
Jesus som den Evige Almagt. Men denne sidste side af hans personlighed holder 
han med vilje ganske udenfor; den er ofte nok behandlet. Han mener, at Jesu 
menneskenatur er altfor meget overseet, og det er for at fremhæve denne og dens 
vwæld af inspiration, at hans bog er skreven. 

— En plantning af perlemuslinger. — 
Det skal være den eneste, som findes i 
verden, og eieren smigrer sig med, at 
han selv har skabt den. Denne plant- 
ning er beliggende i Torres-strædet og 
tilhører en vis Clark i Queensland. Clark, 
der kaldes ,perlefiskernes konge*, har til 
en begyndelse nedlagt hundrede og femti 
tusen muslinger paa en ham tilhørende 
grund i strædet. Nu beskjæftiger det 
kostbare fiske femten hundrede mand, 
deriblandt to hundrede dykkere. Banken 
er omtrent 500 kvadratmil i omfang og 
værdien af den aarlige perlehøst varierer 
mellem én million og tre millioner kroner. 

— En gigantisk dynamo. — I disse 
dage fuldendes i Bay-Bridge i de Fore- 
nede Stater en dynamo, der tegner til at 
blive den mægtigste elektriske maskine i 
den ganske verden. Den er bygget for reg- 
ning af ,Illuminating Electric Company*, 
der skaffer Brooklyn elektrisk belysning. 
De største hidtil eksisterende dynamoer 
overskrider ikke 3.50 m. i diameter; den 
nye maaler 19 m. i høide, d.v.s. man 
vil neppe faa plads til den i et seks- 
etages hus. Det centrale hjul maaler 
50 m. i omkreds; det bærer firti elektro- 
magneter, indrullet i 60 kilometer kobber- 
traad. Hele mask'nen veier 80,000 kgr. 
og vil alene være tilstrækkelig til at 
skaffe hele Brooklyn, der har 985,000 
indbyggere, lys. 

— Krigsst listik. — En officer i den 
østerigsk-ungarske armé, kaptein Berndt, 
har i en interessant studie opgjort krigs- 
regnestykket for dette aarhundredes 
Europa. Tyrkiet har havt flest krigs- 
aar, hele 37 af de 97, aarhundredet nu 
tæller. Dernæst kommer Spanien med 31 
krigsaar, Frankrige med 27, Rusland med 
24, Italien med 23 o.s.v. 

De største troppemasser sattes i 
bevægelse i 1870-71; de mnæststørste 


under den store Napoleons krig i 1812 
og 1813. 

I 14 tilfælde mod 6 har den nume- 
riske overmagt sikret seiren. 

Efter krigen mellem Frankrige og 
England, begyndte 1793 og afsluttet ved 
Waterloo, og den spanske krigs som 
varede i 6 aar, har den russisk-tyrkiske 
krig været den langvarigste; regnet ind- 
til indtagelsen af Sebastopol varede den 
3 aar og 3 maaneder. 


Flest soldater var i ilden i slaget 
ved Leipzig: 472,000 mand. Ved Sadowa. 
kjæmpede 436,000; derefter kommer 
Gravelotte med 300,000, Bautzen med 
259,000, Borodino med 251,000, Sedan 
med 244,000, Waterloo med 7217,000, 
Ligny med 165,000, Wagram med 165,000. 

Sidstnævnte slag maa betegnes som 
den frygteligste menneskeofring i dette 
aarhundredes krigshistorie, idet 30 pet. 
blev dræbt eller haardt saaret; derefter 
kommer Waterloo med 24 pct., Sedan 
med 12 pct., Gravelotte med 8 pet. 

Frygteligere partielle nedsablinger 
skeede dog ved Plevna, hvor enkelte 
kompagnier mistede lige indtil 75 pet. 
af sine kampdygtige mandskaber og ved 
Saint-Privat hvor i et marineregiment 
68 pct. bukkede under. Statistiken kon- 
staterer, at. tabet af officerer i alle til- | 
fælde er tre eller fire gange større end 
af mandskaber. 


Angaaende de vaaben, som forvoldte 
mest ødelæggelse, opgiver kaptein Berndt 
følgende tal: I krigen mod Preussen i 
1866 tabte østerrigerne: ved geværild 90 
af hvert hundrede som faldt; ved artilleri: 
3 pct. Og preusserne: ved geværild 79 
pcet., ved artilleri 16 pet. I krigen 1870— 
71 tabte franskmændene: ved geværild 
70 pct., ved artilleri 25 pct.; og tyskerne: 
ved geværild 94 pct., ved artilleri 5 pet 

Fra Siena. 
I. Egnen. 
gjen skinner solen ind af vinduet. Sienas graa murmasser ligger for mig, 


væg i væg, tag ved tag, — foran Palazzo Salimbenis strenge taarn- 
lignende borgmur et naaletræ, lidt længer nede mellem husklyngerne en 

Fonte Branda. 


haveterrasse med lysthusranker og buske. Ellers ikke stænk af levende 
grønt, bare grønmalte persienner i hundredevis. Aldrig har jeg seet en by 
saa helt by, tæt og sammentrængt inden sine egne mure. 


82 Fra Siena. 


Op over tagene løfter Palazzo Publico og dömen sine taarne mod 
en graavatret lyseblaa himmel, klarnende efter tordenveiret, som slog over 
byen forleden. | 

Men foran murmasserne, lige under mit vindu, strækker sig i halv- 
runding et amfiteater af smaahaver med nyspadet jord, med lysende grønsvær 
og havesenge i gro under rader af grøngraa oliven og rødmende ferskentrær. 
Stedmorsblomster, primulaer og violer staar i flor ude paa vore egne terrasser, 
— vort hotel har ikke mindre end fire, med sol fra morgen til aften. 

En eiendommelig skjønnere natur end Sienas ved jeg ikke at nævne, 
saa stor og udbredt 1 sine linjer, Saa rig paa veksling i jordsmonnets 
store bølgedrag. 

Siena ligger høit, en 1000 fod over havet, men fjeldrækken er her 
noget langt tilbage. Paa en spadsertur i formiddag saa jeg den ligge 
lysende af nysne langt borte i nordøst, i egnene mellem Florens og Arezzo. 
Mest slutter synslinjen i aaser og lave høidedrag. Her og der en enestaa- 
ende fjeldkam milevidt borte, mægtigst af dem alle Monte Amiata. Mod 
syd uendelig vigende horisont; jeg ved aldrig, jeg har seet sførre natur. 

Og indtrykket af aaben storhed øges mod den trange sammenpakkede 
by med murmasser og gader, som ikke synes at give vei for solstraaler, 
et stykke middelalder efterglemt af tiden. 

Siena ligger paa en høide, paa et tredelt eller flerdelt høidedrag, til 
de fleste sider temmelig steilt affaldende, mod nord mere jevnhøit med 
jordsmonnets bølgelinje udenfor. Fra mange kanter er høidedraget skarpt 
indskaaret af dalsænkninger, saa byen kommer til at danne forbjerge med 
amfiteatre mellem sig, øverst fyldt af husklynger, nederst mod ringmuren 
af haver og pløieland. Thi Siena var engang mangedobbelt større, til først 
sortedøden, siden krigen med frihedstabet kuede den. Det er ikke til at 
tro, at en by saa mangfoldig og rig, naar en skal gjennemforske den, en 
storby ved sine mindesmerker og sine kunstskatte, bare tæller lidt over 
25,000 indbyggere. | 

Alt fra fæstningsverkerne, som mod nordvest afgrænser byen, har vi 
en vid og fri udsigt over egnen, alene mod sydøst stanset af bydelene om 
Palazzo Publico og dömen. 

Ofte giver aabningerne mellem ,forbjergene* et stolt blik ud mod 
det frie land. Men først foran byportene folder det sig ud i sin storslagne 
skjønhed, altid bølgende, snart underlig haug i haug vulkansk ødsligt, men 
oftest i længere bølge, frugtbart med marker, vigner, olivenland, gaarde, 
villaer, klostre og byer strøet ud, saa langt øiet kan række. Foran by- 
portene mod syd er det, som om alt ligger under os, som om Siena troner 
over en verden. 


Fra Sicna. 83 


= å er 
på orvgrse NN YEN SE Å 
LEGE AD AD Et Gad 


ma dont 





Catarina af Sienas hoved i San Domenic >. 

Vandrer vi ud af portene, har vi altid vekslende udsigter. Den 
vakreste af dem alle kanske fra Belcaro, en halv mils vei udenfor Porta 
Fonte Branda. Jeg gik derud en eftermiddag, efterat billedgalleriet i aka- 
demiet var stængt. Jeg havde været lukket inde alene som i et fængsel, 
deilig stille, i en egen verden, alene med Sienas gamle kunst. 

Det var den mest solvarme sommer. Mygsværmene dansede 1 straa- 
lerne. I bakkerne smægtede jeg efter skygge. 

Et stykke stod jeg paa med en sieneserbonde paa hans arbeidsvogn, 
trukket af to vældige langhornede okser, alet op i maremmernes fede 
græsgange. Hans type var lyseblond, nordisk, hans sprog et velklingende 
italiensk, — som Siena overhodet er kjendt for sit rene sprog, — la madre 
lingua, som sieneserne selv kalder det. 

Paa høiderne ved Belcaro laa et nyt dalføre for mig. Længst nede 
udvidede det sig til grønt sletteland, indvundet af en udtappet sjø. Hinsides 
dalen steg langstrakte aaser med grønne skoge af smaa stenege, lubbent 
klædt til høieste kam med et gammelt kloster halvgjemt midt inde i skogen. 

Øverst var dalføret fyldt af træer i knop, som hjemme lige før løv- 
spræt. Til siderne bredte sig de endeløst bølgende vidder. Alt laa fint 
stemt i en graalig tone: graabrune marker, graa sauerygge, grøngraa oliven. 
Men altsammen var vævet ind i den fineste solvæv, pløieland, grønsvær, 
oliven, cypresser, mandel- og plommetræer i blomst, skoge med røg af 
løvbrand inde i lierne, — lettest og finest af alt er de fjerne vidder i 
farveskjær soldis. 

Høit over al skjønheden ligger Belcaro paa en borgmur med minder 
fra den tidlige middelalder, indtil Siena faldt for Karl den femtes og Cosimos 
angreb. Herude paa Belcaro havde hærføreren, den grusomme Marchese 
af Marignano, sit hovedkvarter de sidste dage før Sienas fald. Kanon- 
kugler er fæstet ind i murene som minder om Sienas fortvilede dødskamp. 
Bag en dobbelt vold, først af hundredeaarig steneg med en skygge som 
aftenmulm, saa af murverk, ligger villaen eller slottet med sin gaardsplads, 
en treetages bygning uden større kunstnerisk værd. Det storslagne udkast 
til et slot, som sieneseren Baldassarre Peruzzi, Farnesinas bygmester, 
Råfaels medarbeider tegnede, ligger ubrugt i Uffizzternes haandtegnings- 
samling. Men vi har alligevel prøver paa hans kunst herude baade som 
bygmester og som maler: et tagmaleri, Paris's dom, i ung og freidig 
renaissanceglæde, og en mur med buer, nische og brønd, som skiller gaards 
pladsen fra en liden have, hvor maanedsroser, paaskeliljer, hyacinter og 
store blodrøde anemoner blomstrede i solstegen bag ringmuren. Det er en 
bygningskunst af enkleste adel, bare rød mursten uden puds; her og der 
lidt huggen sten. Vi føler i dette som i alt hans verk en fornem kunstners 
aand, som ikke kjender skin, som skaber skjønhed ud af de mindste op- 

For en opladt sans taler hans kunst stil- 


gaver, med de simpleste midler. 


Oppe paa ringmuren er lagt en spadsergang med brystværn, stenegenes 

færdig harmonisk som ædel musik. 





Dömen i Siena. 


Over denne levende grønne 


kroner er klippet i høide med brystværnet. 


mur saa jeg det hele rige panorama udbredt under mig. 


Kveld- 


Jeg maatte skynde mig hjem for at naa Siena før aften. 

himlen glødede i gyldent rødt, da jeg gik ind gjennem porten forbi Fonte 
Branda's store ældgamle vaskebassin. Koner og piger stod med sit tøi 
under de tunge spidsbuer som i Dantes dage, — baade Dante og Boccaccio 
 nævner Fonte Branda. Domkirken og St. Domenico tronede paa høiderne 
paa hver sin side af den trange snevring, som fra vest fører ind i byen. 


II. Byen og minderne. 


Minderne fra middelalderen følger folket ind i deres liv den dag idag. 
De har endnu sine folkefester med kampleg og optog paa den gamle Piazza 
del Campo, en plads som faa eller ingen i verden. 

Fra Palazzo Publico som grundlinje hæver den sig ikke i jevnt plan» 
men indhulet som en musling, i bogstavelig forstand et amfiteater, op mod 
Fonte Gaia's marmorbassin øverst afgrænset af en række stolte bygninger 
i halvkreds. 

Det er, som om pladsen henførte os til det r3de eller r4de aar- 
hundrede: alle de gotiske bygninger, først og fremst det mægtige Palazzo 
Publico, som hæver sit blanke taarn til en høide af over 300 fod. 

Her samles hele Siena to gange om aaret til sine store festlege, 
2den juli og 16de august. 

Synet af pladsen, af optoget, af væddeløbet skal være ganske ene- 
staaende pragtfuldt i sit slags, alt straaler i farve og fest. En livfuld 
femtenaarig sieneser har netop udmalt det altsammen for mig, varm i kin- 
derne af selvfølelse som bysbarn af det stolte Siena: 

Alle verksteder og butiker lukkes. Hver, som kan gaa, møder. 
Bare syge og gamle bliver hjemme. Byen er tømt. Udlændinger, folk fra 
omegnen i milevid afstand strømmer til. 40—50,000 mennesker er samlet 
paa pladsen, hvert festsmykket vindu fyldt, selv tagene paa husene, selv 
de høie tinder. 

Optoget og ryttervæddeløbet er ordnet efter den gamle byinddeling, 
efter de 17 contrader. 

Men pladsen giver kun rum til løb for r10 ryttere i sideordnet linje. 
Derfor maa lodtrækning mellem contraderne udvælge de 10 af de 17, som 
skal faa tage del i væddeløbet. 

Og bare smaa heste passer for pladsen, farlig som den er med sin 
muslingrunde form og ved sin steile stigning, med hvas braasving der, 
hvor halvkredsen støder sammen med den rette grundlinje. 

Om eftermiddagen, naar den værste dagshede er over, begynder festen. 
Til en gammel festmarsch spillet paa flagsmykkede trompeter, lange som lurer, 
skrider optoget ind til sin runde om væddeløbsbanen. I tidobbelt gjen- 
tagelse for hver af de ti contrader, som loddet har truffet, kommer under 
sin contrades banner og hver med sin egen fane i middelalderlig dragt 

- først to lurblæsere, saa rytteren paa en hest, som ikke skal tage del i løbet. 
Saa contradaens capitamo i middelalderlig rustning, pragtfuld og rig. Saa 
væddeløbshesten fri, ført ved tømmen af en page, fulgt af to andre pager 
og seks bannerbærere. Toget sluttes af en svær vogn, et minde om floren- 
tinernes krigsvogn, som de tabte til Siena i slaget ved Montaperto den 4de 
september 1260. Midt paa vognen hæver sig en fanestang, smykket af 
bannere fra de 7 contrader, som loddet har udelukket fra løbet, omringet 
af sine syv capitani. | 

Med bølgende bannere, under trommehvirvler og trompetskrald, hilset 
af jubel og endeløs viften, gjør toget sin runde om pladsen. Saa begynder 
løbet. Uden sadel med en pisk af oksesener sætter de ti ryttere ud i en 
eneste bred linje. Med pisken slaar de ikke bare hestene, men de pisker 
ogsaa løs paa sine medbeilere. 

Hestene snubler og falder, tørner i braasvingen ved Palazzo Publicos 
kapel mod brystværnets stenmur. Det gaar paa livet løst for hestene. 

Naar løbet begynder, er «det dødsstille, ikke en lyd at høre uden 
svalehvinene over pladsen eller klokkeslag. Alle følger løbet i aandeløs 
spænding; kvinder i graad; og i ustanselig jubel over den, som først 
naar maalet. 

Prisen er et banner for contradaen og en pengesum for rytteren, 
som desuden har ret til en runde i byen for at samle gaver. Ingen und- 
slaar sig, alle giver med glæde og rundelig. 

Rytterne er unge mænd af de laveste klasser. Længe forud træner 
de sig til løbet. For dem gjælder det sjelden eller aldrig, som for hestene, 
livet; men skrammer, brudte arme og ben. | 

- Der er paa væddeløbsdagene en formelig hadsk skinsyge mellem ind- 
byggerne af Sienas forskjellige contrader. 

Lige fra seiren toger den lykkelige contrada op til Provenzano's kirke 
og fører i triumf sin rytter med hans hest ind under kirkehvælvet for at 
takke for seiren, — ligesom alt forud for løbet rytterne og hestene var 
ført ind i kirken for at velsignes. 

En maaneds tid efter væddeløbsdagen holder den seirende contrada 
en festmiddag i det frie ved borde dækket i en af gaderne i sin bydel, 
for herrer og damer, unge og gamle, i hundredevis. 


X 
% % 


Sjelden føles fortiden saa levende og nærværende som her i Siena. 
Selv sortedøden har levnet minde efter sig i de ufærdige mure og buer 
oppe ved dömen. Den gamle domkirke, slig som den staar, et pragtstykke 
af middelalderlig kirkebygningskunst, var ikke stor og pragtfuld nok for 
Siena i dets velmagt i det r4de aarhundrede. I 1340 begyndte Maestro 

Lando en udvidelse af den gamle dom efter et grundrids, som er ud- 
stillet i Opera del Döomo. Det, som er udført, er storslagent. Efter 
Burckhardts ord vilde det nye bygverk blevet til ,,den skjønneste gotiske 
bygning i Italien, til et af verdens vidundere*, saa vældigt, at den gamle 
döm bare var tænkt som tverskib i den nye. Men sortedøden stansede 
arbeidet. Saa vold- 
somt raste den i 
Siena, at efter 
mundtlig — overle- 
vering skal folke- 
tallet have sunket 
til 25 000 vira 
100,000. 

OQgsaa navnet 
paa en freske paa 
et 'gadehjørne, af 
Sodoma, er ' et 
minde om sorte- 
døden. Mand og 
mand imellem kal 
der den billedet 
Madonna del Cor- 
VO. Thi sagnet 
melder, at en ravn 
bragte pesten til 
Siena; her paa 
dette hjørne satte 
den sig. 

Siena er stor 
og sluttet i sin 
verden af minder. 
Det er, som om 





Palazzo Publicos taarn seet fra en af Sienas gader. 


historien her har 


tegnet sig i enkle, klare typer, — middelalderen sjælfuldt sværmerisk i 
Catarina af Siena, renaissancen aandfuldt og fint i Emea Silvio Piceo- 
lomini — pave Pius den anden — den frie tanke kritisk skarpt i Fausto 


Socimo, unitarismens grundlægger. 

Og Sienas kunst følger paa ethvert punkt folkets udvikling, trænger 
ind allevegne, illustrerer livet, som jeg ikke har seet det paa denne maade 
i nogen anden by. 

Ingen by i Italien har en slig rigdom paa paladser i gotisk stil, 

værdige og skjønne i sin enkle virkning af røde tegåstensmure med hvide 
marmorsøiler til at støtte vinduernes spidsbuer. 

Det er den samme enkelhed, Baldassarre Peruzzi har taget i arv for 
sin fine renaissancekunst her i Siena. | 

Middelalderens malerkunst er her mindre end andre steder overveiende 
kirkekunst... Paa Palazzo Publicos vægflader læser vi det 14de aarhundredes 
liv i Ambrogio Lorenzettis store fresker, vi ser by og land trives i 
velstand og lykke under ,det gode regimente*, men lagt øde af kiv og 
svir og vold og mord under tyrannens , slette styre. 

Og i Simone Martinis freske fra tiden omkring 1315 ser vi 
Guidoriccio dei Fogliani, sienesernes general ved Montemazzi. Mægtig 
fængslende som i et eventyr rider han frem i schakbrætmønstret kappe og 
med skabrak af samme stof slæbende efter hestens lænd; selv i kolossal 
skikkelse, alt det andet lilleputagtig smaat: borgen, krigsleiren, beleirings- 
maskinerne, spydrækkerne fra hæren, som er skjult bag plankegjærderne. 

Vi føres midt ind i kampen mellem hohenstauferne og pavemagten. 
Vi ser i Spinello Aretimos freske fra 1407 Alexander den tredie — siene- 
seren Orlando Bandinelli — høit paa sin stridshest, som Venedigs doge 
og keiser Fredrik Barbarossa fører ved tømmen. 

Kunsten er i Siena naaet lige til republikens gamle regnskabsbøger 
og registre (Biccherna og Gabella). Paa bindene er der malt optrin og 
scener fra republikens daglige liv, eller mere fremtrædende historiske op- 
levelser, ofte af kjendte kunstnere og med aarstal, færre fra det r13de og 
14de aarhundrede, rigere fra det r5de og udover. | 

Mange af dem har en religiøs tanke og fremstiller Siena som 
madonnas by. 

Da Siena under condottiererne Farinata degli Uberti og Provenzano 
Salvani havde vundet over florentinerne ved Montaperto, tilskrev de ikke 
først og fremst sine hærførere, men jomfru Maria seiren og viede hende 
sin by. Det ,gamle Siena* fik tilnavnet ,jomfruens by* — Sena Vetus 
Civitas Virgimis. 

Paa en af Bicchernas: bind, fra 1480, er Siena fremstillet hvilende 
paa søiler, støttet af madonna op mod Gud, med indskriften: =, Denne 
er min stad*. 

I billedet paa et andet bind, fra 1466, svæver hun i himlens skyer 
i en krans af engle og holder sin haand skjærmende over Siena, saa jord- 
skjælvets stød ikke skal volde byen mindste men, og udenfor byen har folket 
leiret sig i telter og smaa træhuse. 

I virkeligheden er jordskjælv hyppige her, men de skal aldrig have 
gjort større skade. Byen hviler over gamle underjordiske hvælv, som 
elastisk afdæmper stødene. | 


90 Fra Siena. 


Oppe i domen i dens libreria har Pinturicchio i straalende farve- 
glade fresker, friske som de var malt igaar, gjort Enea Silvio Piccolominis 
liv til et eventyr, fra han ung og skjøn rider ud paa sin færd til kirke- 
mødet i Basel, lige til hans død i Ancona, just som han ruster et korstog 
mod tyrkerne. 

Her i domens libreria har jeg i disse dage været vidne til et for- 
nøieligt træk. Pius den tredie, ,Enea Silvios Nero*, som byggede denne 
skjønne sal til hans ære, opstillede her et antikt marmorverk, de tre 
gratier, efter sagnet Rafaels første studier i antiken. Ffter Pio Nono's 
ønske blev gruppen fjernet; det stødte ham at se ,de nøgne gudinder i 
jomfruens tempel*. 

Forleden dag saa jeg dem ligge indballeret, bagbundet i en af salene 
i Opera del Diiomo færdige til flytning. Sidst jeg var i domens libreria, 
stod gruppen fri og frank paa sin oprindelige plads. 

Sienas malerkunst saa i sin tid, i det 14de aarhundrede, ud til at 
blive en ledende i Italien. Men selv om den ikke holdt, hvad den lovede, 
og aldrig fik den fulde fri udfoldelse som den florentinske malerkunst, har 
den deg en egen skjærhed og ynde, en inderlighed, som har ført noget 
af middelalderens fromme følelsesliv over i renaissancen. For de fleste 
har den kanske ikke større tiltrækning, men for andre igjen en sjelden og 
eiendommelig tillokkelse. Noget lignende gjælder ogsaa delvis billed- 
huggerkunsten. 

Det var ogsaa Siena, madonnas by, som skabte helgenskikkelsen 
Santa Catarina Bemnincasa. Opvokset under indtrykkene af sortedødens 
eftervirkninger, viede hun sit liv til frelseren, saa hun kom til at bære 
merketegnet af hans vunder paa sit legeme. Som datter af en simpel 
farver, uden selv at kunne skrive, forfattede hun bøger og breve, som ved 
sit ,guldrene* sprog er en pryd for Italiens literatur. Og hendes aand 
fik en magt, saa paven ved hendes overtalelser brød op fra sin landflygtig- 
hed i Avignon for at vende tilbage igjen til Rom og til Italien. 

Hendes gamle hjem i farverens hus, oppe i bakken over Fonte 
Branda, lod Sienas raad i 1464 omforme til en helligdom, allevegne smykket 
af en ung og skjær renaissancekunst, med et lidet gaardsrum, i Peruzzis 
aand, som ikke kan være enklere og ædlere. I San Dominico saa vi 
forleden paa mindedagen for hendes vunder hendes hoved udstillet under 
menighedens dybe andagt. 

Ved hvert skridt rundt i byens kirker minder kunsten om hendes 
liv og legender i billeder ofte langt finere og sjælfuldere end Sodomas 
verdensberømte fresker i San Domenicos kapel med dens nervesyge ekstase. 


% 

Solen holder dag efter dag paa at skinne, stundom overskygget af 
pludselig opdragende og hurtig vigende skybanker. Thi mars er Italiens april. 

Alt det grønne har nu efter regnet faaet mere lysende kraft i en 
fyldigere farveharmoni med det gule jordsmon og oliventræernes grøn- 
graa let. 

Store vakre tulipaner og duftende fine sværdliljer springer ud i bak- 
kerne rundt byen; de vokser her vilde. 


Siena, 12te mars 1897. 
Andreas Aubert. 


Fluorgas fortættet! 


(Efter dr. Otto N. Witt i ,Prometheus*). 





p: sidste dage har bragt os det endelige svar paa et spørgsmaal, som 
i et helt aarhundrede har beskjæftiget den videnskabelige verden, og 
som næsten saa ud til at være en af de mange gaader, vort døende aar- 
hundrede skal overlade det kommende som arvelod. Det er spørgsmaalet 
om de egenskaber, der tilkommer det besynderligste af alle elementer — fluor. 

Husker vi ikke feil, er det fire aar siden det overhovedet lykkedes 
at udskille det elementære fluor og dets forbindelser, skjønt der er gaaet 
mere end 100 aar, siden svensken Schele gjorde opmærksom paa, at 
der i flusspat maatte skjule sig et egenartet grundstof, og siden Klaproth 
beskjæftigede sig med forsøg over flussyrens egenskaber.  Mærkværdig nok 
hører to forskere, der samtidig bestemt udtalte, at flussyre udelukkende 
bestod af fluor og vandstof, Ampére og sir Humphry Davy nemlig, 
begge til fædrene for den metode, der tilslut, mere end otti aar senere, 
skulde føre til fluorets isolering — den elektrolytiske metode. Men hvad 
er der i mellemtiden, i disse 80 aar, ikke tænkt, sagt og skrevet om det 
hemmelighedsfulde fluor! En tidlang har endog dets historie amalgameret 
sig med de kemiske vildfarelsers komedie, med undersøgelserne over ozon 
og antozon. Dernæst opviser den kemiske literatur en lang række af 
arbeider, som rigtignok havde slaaet ind paa den rette vei til fremstillingen 
af det mystiske element, men som i sine resultater var mere eller mindre 
tvilsomme, og som kun lod en eneste ting træde klart og bestemt frem: 
at fluor var det sterkest reagerende af alle elementer, og at dette var 
grunden til vanskelighederne ved dets fremstilling, idet ethvert nødvendigt 
apparat, af hvad stof det end var, uundgaaelig vilde angribes og øde- 
lægges. Selv de ædle metaller, platina og guld, hvortil man ellers i 
vanskelige tilfælde har taget sin tilflugt, gjorde i denne henseende ingen 

undtagelse, forsaavidt som ogsaa de, omend langsomt, fortæredes af de 
gasarter, som ved disse foreløbige forsøg udskiltes, og hvori man vistnok 
med rette antog tilstedeværelsen af frit fluor. 

Henri Moissan, den fremragende franske forsker, som vi allerede 
skylder saa mange vigtige opdagelser paa kemiens omraade, tog saa paany 
fat i det gamle problem og førte det endelig til en løsning. I apparater, 
der bestod af en vis flusspattilsætning til en legering af platina og iridium, 
der er endnu modstandsdygtigere end platina, lykkedes det ham ad elek- 
trisk vei at fremstille grundstoffet fluor. Som materiale anvendte han den for- 
tættede, vandfrie fluorvandstofsyre, hvis fremstilling Gore først har angivet. 
Denne viste sig, som af Ampére og Humphry formodet, at bestaa 
udelukkende af fluor og vandstof. Moissan fandt, at fluor var en gul- 
grøn gas, hvis reaktionsevne var saa stor, at den øieblikkelig spaltede 
endog vand under udskilning af surstof. Derved dannedes altsaa paany 
fluorvandstofsyre. Nu indsaa man ogsaa, hvorfor tidligere eksperimenta- 
torer ikke var kommen til maalet: de havde ved sine forsøg ikke om- 
hyggelig nok holdt vandet væk, idet det ikke faldt dem ind, at fluor 
kunde være istand til at spalte denne stabile forbindelse. Desuden var 
deres apparater blevet ødelagte, fordi de arbeidede ved for høie tempera- 
turer. Allerede for at holde sit oprindelige materiale, fluorvandstoffet, 
flydende havde Moissan været nødt til at arbeide ved temperaturer, som 
laa betydelig under 00 C. 

Isoleringen af selve fluorgasen var jo et betydeligt skridt fremover, 
men selve det brændende fluorspørgsmaal var ikke derved bragt til nogen 
endelig løsning. Videnskaben kunde ikke slaa sig tilro med, at fluor var 
en grøngul, luftig reagerende gas, saa meget mere som man ved, at der 
overhovedet ikke gives legemer, for hvem luftformen er noget væsentligt, 
at der tvertom for enhver gas gives betingelser, hvorunder den gaar over 
til vædske eller eventuelt til fast legeme. Disse betingelser maatte under- 
søges ogsaa for fluorets vedkommende, og det endnu ukjendte, flydende 
fluors egenskaber maatte studeres. For at opnaa dette slog Moissan sig 
sammen med James Dewar, den bekjendte mester i at fortætte gasarter, 
og for kort tid siden har begge disse fremragende forskere gjort verden 
den meddelelse, at deres arbeide er afsluttet og har ført til maalet. 

Fluorgasen er fortættet ! 

For bare faa aar siden vilde den slutning have været berettiget og 
ligefrem naturlig, at fluor, der allerede som gas øver saa overraskende 
virkninger, i flydende tilstand vilde reagere saa heftigt, at ethvert forsøg 
paa at lave apparater til fortætning af fluor paa forhaand maatte synes 
resultatløst. Naar man nemlig neppe kjender et materiale, som kan mod- 

staa gasen, hvor meget mindre vil der da kunne findes noget, som mod- 
staar vædskem, der repræsenterer det samme element i langt mere kon- 
centreret tilstand? 

Man kom uvilkaarlig til at mindes et af alkemisternes gamle 
problemer — nu rigtignok ubekjendt for alle, der ikke har gjort sig den 
umage at trænge ind i middelalderens hermetiske skrifter. Tre ting var det, 
som alkemisterne siden de ældste tider havde tilstræbet: den store elevxir, 
eller de vises sten, som kunde forvandle uædle metaller til guld, panaceen 
eller universallægemidlet, som kunde byde en hvilkensomhelst sygdom 
stangen, og alkahesten eller universalopløsningsmidlet, som kunde bringe et 
hvilketsomhelst stof over i flydende form. 

En saadan alkahest skulde man formode at ville finde i det flydende 
fluor, og erfaringen har vist, at dette i virkeligheden har realiseret de 
gamle alkemisters drømme saa fuldstændigt, som det overhovedet kan 
forlanges. 

Ikke destomindre var den slutning, vi her har antydet, ikke ganske 
i overensstemmelse med videnskabens nuværende standpunkt. Først for 
ganske faa aar siden har en nøiere grankskning af det flydende klors 
egenskaber vist, at en gas's energiske reaktionsevne ikke øges ved dens 
overføring til vædskeformen. Mens klorgas heftig angriber jern og kobber, 
kan flydende klor uden vanskelighed opbevares i staal- og broncekar. 

En saadan overveielse er det vel, der har indgivet det flydende fluors 
undersøgere den dristige tanke at fortætte og opbevare gasen i glas — 
altsaa netop i det stof, der fra før af havde vist sig særlig følsomt for fluor 
og alle dets forbindelser, men som ogsaa ved sin formbarhed og gjen- 
nemsigtighed i videnskabelige øiemed er alt andet materiale overlegent. 

Moissans og Dewars forudsætninger har paa en glimrende maade 
vist sig at holde stik. Glas, som øieblikkelig angribes baade af fluorgas 
og fluorvandstof, viste sig modstandsdygtigt ligeoverfor flydende fluor, og 
det er kun denne omstændighed, vi har at takke for, at vi nu ikke bare 
ved, hvordan flydende fluor ser ud, men ogsaa har et temmelig indgaaende 
kjendskab til alle dets fysiske egenskaber. 

Ledes den fluorgas, der strømmer ud af Moissans spaltnings- 
apparat, gjennem et sterkt afkjølet platinarør, hvortil er smeltet en glas- 
kolbe, nedsænket i flydende surstof, som ved luftfortyndning koger ved 
en meget lav temperatur — saa ser man i kolben, saa snart temperaturen 
er sunket under 18509 kulde, en letbevægelig, gul vædske samle sig. 
Nøiagtige undersøgelser har vist, at kogepunktet for det flydende fluor 
ligger ved + 1870. Ved sindrig udtænkte forsøg kunde endvidere ud- 
videlses-, kapillaritets- og brydningskoefficienten samt den specifike vegt for 

det flydende fluor bestemmes. Den sidste er 1.14, altsaa noget større end 
vandets. Med flydende surstof og med flydende luft kan den fortættede 
gas blandes i ethvert forhold. Selv ikke ved —+- 2100 bliver fluoret fast. 
Dets bekjendtskab i denne aggregatform har vi altsaa foreløbig ikke 
kunnet gjøre. 

Som man ser, lader der sig eksperimentere med flydende fluor 
glaskar. Ja, man kan endog igjensmelte rør, der er fyldt med flydende 
gas. Men saasnart et saadant rør kommer ud af den flydende luft, hvori 
det afkjøles, og har naaet den temperatur, hvorved fluor formaar at ind- 
virke paa glas, indtræder der en yderst heftig eksplosion, og apparatet. 
knuses til smaabiter. 

Fluor taber altsaa ved afkjøling meget af sin reaktionsevne. Der 
bliver imidlertid nok igjen til under alle omstændigheder at karakterisere 
det som et yderst farligt og ondartet element. Fremforalt er det ivrigt: 
efter at forbinde sig med vandstof, hvad der kan give foranledning til 
ødelæggende virkninger. Leder man vandstof ind i flydende fluor, for- 
brændes hver enkelt gasblære under glimrende ildfænomener. En hvilken- 
somhelst vandstofforbindelse spaltes under fluorets bestræbelser for at til- 
egne sig vandstoffet. Is opløses under sterk ozonudvikling, frossen terpentin- 
olje forbrændes med intenst lys, og et stykke kautschuk, der blev kastet 
i flydende fluor, svømmede om paa dets overflade som natrium paa vand, 
idet det samtidig fortæredes uden rest og under glimrende lysvirkninger. 

De her meddelte forskningsresultater har en interesse, der naar langt 
udover fagmændenes kreds. De viser os, hvordan nutildags opgaver løses, 
der for ganske kort tid siden ansaaes for umulige. De viser os videre, 
med hvilken forbausende skarpsindighed, med hvilken suveræn beherskelse- 
af midlerne enkelte moderne forskere eksperimenterer, om end kun nogle: 
faa udvalgte. 

Saa er da atter naturvidenskaben bleven en erkjendelse rigere og en 
gaade fattigere — fluorets gaade. Man kunde næsten føle sig fristet til: 
at juble op i forventning om den dag, da alle problemer vil være løst —- 
hvis man ikke vidste, at naturen er uudtømmelig med hensyn til de op- 
gaver, den stiller os. Dens problemer er som den lernåiske Hydra: for- 
hvert hoved vi slaar af, vokser der hundrede nye ud og stirrer paa Os medi 
spillende øine som for at sige: beseir os, om du kan! . 

P5E. 

Af H. Tambs Lyche. 





steg er ikke sendt ud for at forbande, men for at være 
menneskenes slegt til velsignelse . . . Aldrig har jeg paastaaet, 
at Guds skatte er i mine hænder, at jeg kjender de skjulte 
ling eller er en engel — jeg, som ikke engang kan frelse min 
egen sjæl uden ved Guds hjælp*. (Muhamed). 


Han besøgle de syge, fulgte enhver begravelse, han mødte paa 
sim vei, modtog en slaves middagsindbydelse, lappede sine egne klæder, 
melkede selv sine gjeder og opvartede sig selv. (Traditionen). 


Vi levede i mvidenhed, i afgøuderi og usædelighed; den 
sterke undertrykkede den svage; vi talte usandhed, og vi brød 
gjestfrihedens love. Da opstod der en profet iblandt os — 
en, som vi kjendte fra hans barndom ; hvis familie, hvis levevis, 
hvis sanddruhed og hvis moralske karakter vi alle kjendte. 
Han lærte os at dyrke Een Gud, at tale sandhed, at være 
ordholdende, at hjælpe vore slegtninge, at være gjestfrie, at 
afholde os fra alt, som er urent, urigtigt eller vanhelligt. 
Og han bød os at bede, at give almisse og at faste. Vi troede 
paa ham, og vi har fulgt ham. 

(Samtidiges vidnesbyrd). 


I et studium af religionshistorien gjør man kanske rettest i at begynde 
med arabernes profet, Muhamed. Vi befinder os nemlig her straks paa 
fast historisk grund. Baade personlighed og lære er ogsaa ganske enkle 
og letforstaaelige. Ingen anden religionsstifter omgives af mindre legende 
og fantastisk tildigtning, og i intet tilfælde falder det saa let at skille 
legende og tildigtning fra virkeligheden og opnaa et direkte syn paa den 
historiske Muhamed. Han er den sidste blandt de store religionsstiftere. 
Han optraadte blandt et folk, der allerede stod høit i literær udvikling. 
Han nedskrev selv eller rettere dikterede selv sin lære i Koranen. Han 
vandt saa hurtig anerkjendelse, at han gjennem en stor del af sit liv 
omgaves af dygtige, fremragende og lærde mænd. Han optraadte i historiens. 
fulde dagslys. Der var ingen anledning for myten til at arbeide omkring 
ham. Alt, hvad han foretog sig, alt, hvad han sagde, iagttoges og hørtes 
af mange sundt tænkende og klart seende mennesker, og det gik straks. 
ind i historien. Samtidig har vi her for os en virkelig profet — en nær 
slegtning af det Gamle Testamentes profeter, om hvis personligheder vi 
ved saa altfor lidet. Muhamed derimod har efterladt os sine personligste 
følelser og indtryk, sin hele udvikling til og som profet. Vi har saaledes. 

her en enestaaende leilighed til at studere saavel profetens personlighed og 
følelser som en ny religions tilblivelse. | | 

Saa klart var dagslyset om ham, at vi end ikke møder de ellers 
uundgaaelige mirakelhistorier og de underfulde fødselshistorier, som gjør 
f. eks. Gotama Buddhas virkelige liv saa vanskeligt at faa tag paa. Der 
var ingen tid for traditionen at virke, ingen anledning. Muhamedanerne 
slipper al diskussion, om hvem der har skrevet deres hellige skrifter, og naar 
de er skrevne. Der er ikke skygge af tvil om, at Koranen er Muhameds 
eget arbeide, nedskreven, medens han levede. Og i Koranen frabeder 
profeten sig al evne til at gjøre mirakler og erklærer, at han intet er uden 
et almindeligt menneske som hans brødre. Han er derfor ogsaa en af de faa 
religionsstiftere, som ikke er blevet dyrket som gud. Hans disciple kiender 
ham blot som ,Guds profet*. 

Han døde ingen martyrdød; levede til en god høi alder og døde 
omgiven af sine mangfoldige disciple.  Muhamedanismen modsiger saaledes 
det gamle ord, at for at stifte en religion maa religionsstifteren først se 
til at blive korsfæstet. Det er i det hele besynderligt, at dette ord er blevet 
saa alment anerkjendt; thi af alle de store religioner er det kun kristendom- 
men, hvis stifter døde som martyr for sin lære. Konfucius, Buddha, 
Muhamed, Laotsze døde alle en rolig naturlig død som gamle mænd. 

Vi har saaledes for os det merkelige fænomen, at der fremstaar en 
mand, som uden et eneste mirakel eller nogetsomhelst overnaturligt akkom- 
pagnement, og medens han lever, saa al verden om ham kan se og 
følge hans hele liv, stifter en ny religion, som paa mindre end 100 aar 
bliver en verdensreligion og grunder et verdensrige. Aldrig har en ny 
tro spredt sig med saa rivende hurtighed. Ved sværdets hjælp? Ganske 
vist. Men først maatte den dog, som Carlyle bemerker, alene ved ordets 
magt hverve de hænder, som siden førte sværdet med saadan 
uimodstaaelig kraft. 

Og aldrig har vel en profet fremstaaet under vanskeligere forhold. 
Intet tusmørke her, hvori feil kunde skjules, og hvori fromheden kunde 
digte en glorie om sin helts hoved. Fuldt dagslys. Hver handling af 
profeten kjendt af alle. Hans onkler, tanter — kjendte folk i Mekka. 
Hans hustru rig og uafhængig. Men interessant er det, at det er hans 
nærmeste slegt, som først tror paa ham — allerførst hans hustru. 

Man maa dog straks ane, at der i en saadan mand har boet en 
sjelden sandhedens kraft, og at det er ved den, han har seiret. Feil 
maa Vi vente at finde. Han udgav sig hverken for en engel eller for 
et feilfrit menneske. Han talte ofte om sin egen skrøbelighed. Han 
var et menneske ofte i bitter kamp mellem godt og ondt. Og just deraf 
sprang en intens sympati og et rasende had mod det onde. Ud af sin 

kamp, ud af sin enkle menneskelighed mente han dog, at han saa den vei, 
som alene kan føre til frelse. Og den vei er det, han forsøgte at opstage 
for sine brødre — i Koranen. 


1 

Da den vestlige verden fem-seks hundrede aar tidligere befandt sig i 
aandelig opløsningstilstand, idet troen paa de gamle religioner allerede var 
undergravet, medens de mere alvorlige saavel som de intellektuelle elementer 
af befolkningen søgte til alle kanter efter et nyt holdepunkt for tro og liv; 
i forskjellige filosofiske systemer og i alle de østerlandske religioner, — 
da kom hjælpen i form af Jesu af Nazareths liv og lære og den derpaa 
byggede kristendom fra Østen, fra den semitiske race, fra det lille 
afsides Jødefolk. 

Nu havde kristendommen forlængst trængt igjennem og seiret. Den 
var bleven statsreligion og en mægtig institution. Den havde bygget kirker 
Middelhavet rundt. Men dens seir havde kostet noget. Aanden, som fra 
først af drev den, var for det meste gaaet tabt; den enkle nytestamente- 
lige lære, som den fattigste i aanden kunde forstaa, var bleven erstattet 
af et yderst indviklet filosofisk system, som væsentlig befattede sig med 
Guddommens natur, og hvis uforstaaelighed for den skarpeste forstand og 
største lærdom geistligheden opstillede som et bevis for systemets sandhed. 
Den kristne kirke havde i det hele tabt alt menneskeligt, alt nært og 
naturligt af syne. Den dvælede i skyer af teologisk spekulation, hvoraf 
der intet andet resultat flød end uafladelige rivninger og kampe og kirkens 
hurtige forfald til en ret og slet verdslig-spekulativ magtinstitution. 

Mest havde kristendommen lidt i Østen, hvor den havde blandet sig 
med rester af ældre spekulationer til en række blot og bart teologiske sekter 
med underlige barokke læresætninger og ofte meget lidet af etisk inspiration 
eller dybere følelse. 

Det romerske rige havde længe været i opløsning; dets provinser 
overstrømmedes og erobredes af barbarerne. I Konstantinopel sad herske- 
syg svaghed paa tronen, og rundt den vævede misundelse og ærgjerrighed 
sine intriger. Selve Italien var netop tabt, ved at forræderen Narses 
indkaldte kong Alboin, og rigets gamle centrum druknede i barbari. 

Atter kommer der da en mægtig røst fra Østen, fra den semitiske 
race; men denne gang fra Arabien. Det er Muhamed, som fremstaar. 
Han skulde ikke, som sin forgjænger, underlægge sig romerriget; men 
han skulde saaledes ryste hele den gamle verden, at der kom nyt liv i 
den, og videre skulde han, medens de nye nordlige racer ordnede sine 
forhold i Europa, og denne verdensdel imidlertid laa nede i dybt barbari, 
bygge i syd og øst en stor og mægtig civilisation, hvor kunst og videnskab 

kunde blomstre. Og saaledes blev det hans opgave at slaa en bro mellem 
den gamle og nye verden, og fremforalt at give Orienten en enkel og grei 
religion, som den kunde forstaa, og som utvilsomt har været den 
til velsignelse. 

Arabien laa dengang ganske udenfor romernes magtomraade. Det 
befolkedes af en mangfoldighed af større og mindre stammer, som laa i 
temmelig jevn krig med hinanden. De fleste var nomadiske stammer, 
som vandrede om fra dalføre til dalføre, fra græsgang til græsgang. Men 
der var dog ogsaa fastboende stammer og endog byer af betydning, som 
Mekka og Medina. 

Der var ogsaa enkelte nationale baand og institutioner, som bandt 
alle stammer sammen. Saaledes var der visse fælles religiøse ideer. I en 
dal ved Mekka laa templet Kaaba, der ansaaes helligt af alle stammer, 
thi i det laa den fra himmelen faldne ,sorte sten*. Her samledes mænd 
fra alle kanter af landet hvert aar for at tilbede ,noget større udenom sig 
selv*, Klare religiøse ideer af nogen art synes de ikke at have havt. 
Gamle, aldeles hedenske traditioner blandede sig med ideer, som havde 
sivet ind fra jødedom og fra en mængde omfarende kristne missionærer. 
Saaledes var det, efter et gammelt sagn, ved den , sorte sten* ved Mekka, 
at den fordrevne Hagar først fandt vand. 

Der var ogsaa en ikke-religiøs institution, som samlede det hele folk. 
Der var nationale sangerstevner, som afholdtes fra tid til anden. Her blev 
der kjæmpet om rangen som sanger, som taler og deklamatør. I visse 
dage var der ved disse stevner og festligheder fred over det hele land; 
fiende trykkede fiendes haand, medens de fulgtes ad til helligdom 
eller sangerstevne. | 

Patriarkalske forhold og traditioner holdt livet sundt, og gjennem de 
faa træk, som vi saaledes kjender af disse stammer, der for saa stor en 
del stadig hang paa hesteryggen, skimter vi et kraftigt naturfolk, en frilufs- 
nation, som den nordlige ørken havde værget imod undertrykkelse, og som 
allerede eiede udviklet literær smag — et folk med sangbund, friskt og 
livsglad, aabent ogsaa for livets alvor og med evne til tilbedelse, uden 
at dog endnu retningen var dem givet, hverken for alvor eller tilbedelse. 

Saadant var det folk, hvorfra Muhamed sprang, og som udgjorde 
det raamateriale, hvormed han senere skulde arbeide — ikke daarligt stof, 
naar den tændende gnist engang falder ned deri, og retningen gives. 

Muhamed fødtes af god om end ikke særlig rig familie. Hans fader 
Abdulla (Guds tjener) døde allerede før sin første barns — Muhameds — 
fødsel. Han efterlod sin hustru og kommende arving et lidet hus, fem 
kameler, en gjedeflok og slavepigen Baraha. Moderens navn var Amina. 

Det var den 20de august 570 e. K., at den vordende profet blev 

født. Vi møder ingen undere ved hans fødsel, ingen englerøster, ingen 
store mænd ved hans vugge. Det hele var en stille familiebegivenhed, 
og ingen anede, da augustsolen sank hin 20de, hvilken vældig revolutio- 
nerende kraft i dagens løb var kasted ind i vor verden. Havde nogen 
drømt derom, — vist vilde der da have lydt sang over Arabiens sletter 
og vise mænd gjort den nyfødte skrighals i vuggen sin opvartning. Thi 
den lille skulde jo engang blive den sjælelige fører, i hvis ord mellem 
hundrede og to hundrede millioner mennesker i hver generation har seet det 
evige, frelsende, til himlen førende lys. Han skulde ogsaa grunde et rige 
strækkende sig til Ganges og Delhi i øst og Gibraltar og Granada i vest, 
og Arabiens stammer skulde han smede sammen til en verden- 
styrende matiomn. 

Moderen sendte bud om den store familiebegivenhed ti! svigerfaderen, 
den gamle stammæéchef Abd el Mottalib, som modtog budet i selve templet 
Kaaba, og ,han blev glad* fortæller traditionen, ,,reiste sig og begav sig 
med sit følge til moderens hus, hvor han tog barnet i sine arme, gik til 
Kaaba og takkede Gud. Og barnet blev kaldt Muhamed.* 

Saaledes, ganske stilfældigt, gjorde 'profeten sin indtrædelse i verden, 
og lige stille og ubemerket levede han blandt naboer, venner og slegtninge 
til sit firtiende aar. | 


II. 


Rundt om over Arabiens bølgende sletter jager beduinerstammer fra 
dalføre til dalføre og fra kildevæld til kildevæld. UWUndertiden slaar de sig 
ned for længere tid, hvor der er rigeligt af vand og græsgange. Det er 
et vildt, men friskt liv, de fører; ubundet af hundrede hensyn, som vi 
respekterer, men til gjengjæld bundet sterkt af gjæstfrihedens og stolthedens 
love. Dette er det første stykke liv, som præger sit billede i den vordende 
profets sjæl. Han blev nemlig straks sat ud for at opammes af en beduin- 
kvinde i Mekkas nærhed. Og i teltdøren sidder ammen med to smaa ved 
sit bryst; den ene, den vordende profet; den anden, en liden pige, hvis 
navn historien ogsaa vil kjende, fordi hun har ligget paa samme fang som 
den mere viltre gut, og fordi denne ved en leilighed bider hende i ryggen, 
thi det bid vil engang frelse hendes liv og bringe hende ære. Her for- 
bliver den lille Muhamed i flere aar. 

Omsider kommer han dog tilbage til sin moders lille hus i Mekka. 
Moderen er stolt af sit eneste barn og længes efter at kunne vise ham for 
faderens slegt i Medina og samtidig knæle ved sin mands grav. Det er 
de to ensliges stadige drøm og samtaleemne, denne reise til Medina. 

Endelig, da den lille gut var seks aar gammel, blev reisen virkelighed. 
De kom velbeholdne til Medina, og Muhamed knælede ved den faders grav, 

som han aldrig havde seet. Men paa tilbageveien til Mekka blev moderen 
syg midtveis mellem de to byer, og her døde hun meget hurtig. Dette 
moderens dødsleie blev saaledes et af de første og skarpeste indtryk, 
profeten modtog fra dette liv. Forældreløs kom han med de fremmede i 
karavanen tilbage til Mekka, og nu levede han i to aar i sin bedstefader 
Abd el Mottalibs hus. 

Bedstefaderen var en høit anseet høvding og en af templet Kaabas 
vogtere; han havde den opgave at drage omsorg for de tilstrømmende 
pilgrimer. Her fik saaledes Muhamed leilighed til at se de første mænd 
fra alle landets kanter og til i bedstefaderens hus at høre deres tildels frie 
religiøse udtalelser. Thi der var aandelig gjæring i folket; de gamle guder 
- omgaves af tvil, og ivrig søgte de bedste efter nye støttepunkter. Tvilen 
havde endog fra de mindre institutionelle ting naaet frem til livets store 
grundideer: Guds tilværelse, et liv efter dette, en retfærdig verdensstyrelse, 
— kanske var der ingen retfærdighed; kanske var der ikke mere af livet, 
end det, vi ser, og godhed og ondskab har det samme udfald. Saadanne 
udtalelser og diskussioner hørte den lille gut, hvis tanke forlængst var 
vakt, kanske især ved moderens død. De ældre mente ham for ung til 
at forstaa — en feiltagelse de ældre saa ofte begaar — medens han 
allerede holdt paa at udvikle sig til en grubler og drømmer. 

Af ikke mindre indflydelse paa hans personlighed var synet af og 
omgangen med den gamle bedstefader, en patriarkalsk hædersmand, gavmild, 
vennesæl og ædelttænkende. Den gamle holdt meget af sit barnebarn, og 
Muhamed følte sig lykkelig i hans hus. Han har for alle tider udtalt 
sin taknemlighed i Koranen, hvor det heder: ,Fandt vi dig ikke forældre- 
løs og skaffede dig et hjem?* Men da gutten var otte aar gammel, stod 
han ogsaa ved bedstefaderens dødsseng. 

Onkelen, Aber Talib, tager ham nu til sig; han har seet ham i 
bedstefaderens hus og har allerede der fattet kjærlighed til gutten. Det er 
i det hele værd at bemerke, at alle, som kommer i berørelse med 
Muhamed, holder af ham. 

Da han er tolv aar gammel, skal onkelen foretage en handelsreise 
til Syrien. Onkelen staar allerede ifærd med at bestige sin kamel, da 
Muhamed grædende styrter ud, og kaster sig om hans hals og bønfalder 
om at faa følge med. Længe havde han vel allerede længtet efter at se, 
hvilke undere der skjulte sig hinsides den store ørken. Onkelen var ikke 
vanskelig at overtale, og Muhamed tiltræder sin første reise. 

For en opvakt tolvaars gut har der paa en saadan tur været meget 
at se og lære. De store byer og markeder med tilstrømning fra mange 
nationer og verdensegne. Bygninger, templer. Overalt tegn paa romerrigets 
magt. Jødiske synagoger; kristne kirker. Prester, religiøse optog. 

Nysgjerrig har han vel spurgt om alt. Hvad er en kirke? Hvad er 
kristendommen? Han har for første gang hørt om jødefolket, saa kompakt 
og sterkt, takket være en bog, som er det givet, og hvorpaa det bygger 
sin tro — ,Bogens folk*, kalder han altid jøderne i Koranen. Og om 
yJesus, Messias" søn* har han hørt. Og om den kristne tro, at Jesus var 
Guds søn og selv Gud. Treenighedsdogmet eller troen paa Fader, Søn og 
Hellig Aand, blev let ved de lange mundtlige vandringer gjennem et 
uforstaaende medium til troen paa en guddommelig familie, Fader, Moder 
og Søn, — moderen Maria. Tidlig har han fattet en sterk uvilje imod 
dette dogme, en uvilje, som stadig kommer tilorde i Koranen. ,Sig ikke 
at Gud har en søn, som om han var lig os. — — Sig heller ikke, at 
Gud er født.* Ellers ærer han kristendommen og især dens stifter, som 
Koranen gjentagende priser. Der kan i det hele neppe være nogen tvil 
om, at havde Muhamed mødt og lært at forstaa en renere form af kri- 
stendom, eller havde han lært Jesu personlighed bedre at kjende, saa 
var han bleven kristenhedens” første reformator istedenfor stifteren af 
en ny religion. 

Ved hjemkomsten interesserer han sig mere end før for de religiøse 
fester, for sangerstevnerne og for handelsmarkederne. Kanske især for de 
sidste, fordi de bringer flest fremmede — jøder og kristne, mænd af enhver 
tro. Og der føres lange religiøse diskussioner, hvortil Muhamed omhyggelig 
lytter. Men er der ikke, tænker han kanske allerede, en fælles sandhed, 
en overensstemmelse i de vigtigste og dybeste ting, mellem alle disse sekter 
og religioner. Man maatte kunne uddrage det og bygge en altsamlende 
verdensreligion derpaa. Vi ved nemlig, at hans eget syn paa sin senere 
lære var dette, at den gav enkelt og naturligt det væsentlige i religionen, 
det, hvorom alle maatte kunne samles. 

Der er fra kristen side gjort meget af disse ydre paavirkninger. Der 
er talt om, at muhamedanismen blot er et forfalsket opkog af jødedom 
og kjættersk kristendom. Dette er det rene sludder. Intet menneske 
undgaar sin tids kræfter og paavirkninger, enten det er sig den bevidst eller 
ikke. Og at det lille, Muhamed har opfanget af kristendom og jødedom, 
har øvet sterk indflydelse paa hans udvikling, derom er der ingen tvil. 
Ikke saa, at han har taget noget derfra og indlemmet det i sin Koran; 
men det har ansporet ham; det har tildels bestyrket hans egne over- 
bevisninger; tildels pegt paa veie for ham; og endelig inspireret ham ved 
de magter, han har seet deri. Muhamedanismen har sin sol i Muhameds 
egen sjæl. Der og intet andet sted. Og den vilde utvilsomt i alt væsentligt 
blevet og været, hvad den er, selv om kristendommen ikke havde eksisteret, 
eller profeten ikke havde kjendt den af navn engang. Koranen viser til- 
fulde, hvor ubetydeligt Muhameds kjendskab til jødedom og kristendom i 

grunden var; og den viser ogsaa, hvor ganske personligt og indenfra hans 
religion wudvikledes. Denne er i virkeligheden slet og ret en energisk 
overbevisningens og troens protest imod ateisme og al tvil paa en retfærdig 
verdensstyrelse, paa et liv efter dette og en Gud. Denne enkle tro er det 
væsentlige i muhamedanismen, det centrale; alt andet er af underordnet 
betydning. Atter og atter, til det bliver grusomt trættende, gjentager 
Koranen forsikringen om, at disse tre ting er ophøiede over al tvil. Og 
denne tro sprang, som vi skal se, lige ud af Muhameds eget kjæmpende, 
søgende hjerte. Det var mans intense følelse deraf, som meddelte sig til 
hans disciple og for dem gjorde troen til uomtvistelig sandhed. 

Hjemkommen fra Syrien blev han dog snart sat til at gjæte i Mekkas 
omegn. Han var jo nu saa gammel, at han maatte gjøre lidt nytte for 
sig. Atter befandt han sig saaledes i vildmarken, vandrende alene omkring 
over fjeld og dal under den blaa himmel; alene med alle sine tanker, 
tvil, spørgsmaal og uløste gaader. 

Formodentlig er han lidt senere bleven oplært til handelen af onkelen; 
thi ikke før er han af moden alder, end vi finder, at han tiltræder en 
vigtig post hos den rige og barnløse enke Khadija. Han skal drage til 
Syrien for hende paa en handelsreise. Reisen udføres til enkens fulde 
tilfredshed, og Muhamed forfremmes til hendes fuldmægtig. Kort efter 
gifter hun sig med ham; da er hun firti og han fem og tyve aar. 

Det er et ægteskab, som det trods aldersforskjellen er let nok at for- 
staa. Hun er, som vi senere lærer hende at kjende, en moderlig kvinde, 
hvem det maa have været et bittert savn ikke længer at eie nogen, som 
hun kunde tage sig af, holde af med al sin styrke, pleie, støtte, glæde, 
elske, trykke til sit hjerte. Han paa sin side har utvilsomt, trods al den 
godhed, der er bleven ham vist under sine vandringer fra hjem til hjem, 
følt savnet af en moderlig haand, et varmt moderligt hjerte, hvortil han 
aabent turde betro sig. Vi hører lidet eller intet om kvinder i hans ungdom, 
efter moderens død. Det er hans bedstefader og hans onkel, hvis godhed 
mod ham, han aldrig kan glemme. Saa træder Khadija ham imøde med 
sympati, som lokker til bekjendelser og fortrolighed, som meddeler ham 
en varme og hjemmefølelse, den forældreløse aldrig før har kjendt. 

Vi ser ogsaa af de følgende begivenheder, at der mellem de to har 
været en virkelig og dyb sympati tilstede. Til hende kunde han tale om 
sine religiøse anfægtelser, sine tvil, sine indre kampe, sine drømme. Hendes 
sympati og forstaaelse manglede aldrig. En alvorlig, forstandig kvinde, 
for hvem tanker og ideer ikke var fremmede. Hun tilhørte Mekkas høieste 
aristokrati. Og en kvinde, som øiensynligen nærede uendelig tro paa 
Muhamed og absolut tillid til ham. Hendes eget alvorlige sind, der har 
seet mange mænd og godt kjender deres svagheder, er blevet tiltrukket af 

noget rent, alvorsfuldt, egte og drømmende i den unge mands træk. Han 
har selv fortalt os, at hans ungdom var bleven bevaret for de vanlige 
ungdomsudskeielser. Ikke, forsikrer han, ved hans egen godhed eller vilje- 
kraft; men ene og alene ved Guds uendelige naade. Han havde forsøgt 
at synde som de andre; han mente, at det hørte med til ,karslighed*. 
Men det gik ikke. Naar han vilde følge kameraterne til deres mere eller 
mindre urene og lavtliggende fornøielser, kom der altid noget iveien. Han 
kom aldrig frem. En usynlig arm stansede ham. I virkeligheden var vel 
forholdet det, at hans sind paa nærmere hold væmmedes ved de udskeielser, 
som kun paa afstand kunde forlenes et vist idealiserende skjær. Nok af 
det, han var vokset op til ung mand med et for en saadan sjelden rent 
sind, hjerte og legeme. Øinene havde beholdt noget af barnets uskyld. 
Der var, vilde vi vel nærmest sige, noget feminint, kvindeagtigt over denne 
mand, hvis høire haand en dag skulde grunde verdens største rige. Og 
dette rene eller feminine i forbindelse med det drømmende alvor har netop 
fængslet den sterke, sunde, möderlige kvinde. Efter de første betroelser, 
er alt gaaet med stor hurtighed. Hun har straks lært at se op til ham 
for hans store tankers og hans rene alvors skyld. Og saalænge 
Khadija levede, gav muhamedanismens profet et glimrende eksempel paa 
et lykkeligt éngifte-ægteskab. ,Gjennem hende, siger traditionen, støttende 
sig til profetens egne mangfoldige udtalelser, ,havde Herren til hensigt at. 
lette profetens byrder; thi der var intet, som bedrøvede ham, uden at han 
søgte tilflugt hos Khadija, og hun trøstede, styrkede og opmuntrede ham. * 

Det er ogsaa forstaaeligt nok, at det var kvinden, som i dette tilfælde 
tog ledelsen, foreslog ægteskab og fik det istand. Den fattige unge mand 
turde vel ikke engang tænke saa dristige tanker. 

Det viste sig ogsaa, at Khadijas familie var ganske af hans mening 
— at et saadant ægteskab var meningsløst. Hun rig, tilhørende de bedste 
familier. Han fattig og forældreløs, uden mægtige slegtninge. Dertil 
aldersforskjellen. | 

Khadijas fader erklærer, at han aldrig vil give sit samtykke til et 
saadant ægteskab. Men Khadija ved raad; med Muhamed vil hun gifte sig. 
Hendes kjærlighed er hendes samvittighed. 

Hun arrangerer en festlig tilstelning, hvortil baade faderen og Muhamed 
er indbudne. Med smigrende, blide ord skjænker hun saa den gamle mand 
det ene bæger hed vin efter det andet, indtil han kommer i godt humør 
og vil al verden vel. Uden at være sig selv mægtig, knytter han saa 
ægteskabets baand mellem de to — og brylluppet feires videre. 

Efterhaanden opklares den gamles forstand noget. Han er overladt 
til sig selv. Han ser med forbauselse paa bryllupsfesten, og da det gaar 
op for ham, hvad der er skeet, bliver han mægtig vred og erklærer med 

eder, at aldrig vil han give sin datters haand, som Mekkas mægtigste har 
ansøgt om, til en fattig handelssvend. Muhameds slegt svarer, at de har 
ikke røvet hans datter, ei heller ved list bemægtiget sig hende. Det er 
hun selv, som har anordnet alt. Vaaben drages, og det ser farligt ud; 
men Khadijas blide stemme faar omsider beroliget den gamle — og hun 
har sat sin vilje igjennem. (Forts.) 


Den tyrkiske kvinde. 


(Efter H. Wamberg i ,Cosmopolis*). 





eg siger vist intet nyt, naar jeg paastaar, at kvinden til alle tider og 
] over hele verden langt har overgaaet manden i urokkelig konservatisme 
og rent krampagtig fastholden ved alle gamle vaner og ideer. Kvinderne 
hænger endnu med forkjærlighed fast ved selskabelige former og religions- 
begreber, over hvilke den mandlige verden for lang tid siden har brudt staven. 

I Orienten er dette tilfældet i endnu høiere grad end i Vesten og med 
meget vigtigere følger. 

Siden jeg for henved firti aar siden fik adgang til tyrkiske familie- 
kredse, har jeg havt god anledning til gjennem mange aar paa nært hold 
at iagttage de sociale forholde i Tyrkiet, og jeg er i høi grad bleven over- 
rasket over de tyrkiske kvinders forstokkede konservatisme. Deres intense 
og fanatiske religiøsitet, der formodentlig er en følge af deres strenge af- 
sondring fra den øvrige verden, vanskeliggjør dem al omgang med ikke- 
muhamedanere, og jeg havde derfor i hele mit første to-aarige ophold i 
tyrkiske huse neppe talt et ord med familiens kvinder, medens jeg blandt 
mændene havde mange gode venner og bekjendte. Men trods dette mit 
gode forhold overfor husets herre og børnene, og skjønt det var en bekjendt 
sag, at jeg var tyrkernes ven, talte deres sprog og havde antaget et tyrkisk 
navn, forblev jeg dog stadig for dem den ,vantro*, et ord, der især i 
i den tyrkiske kvindes øren har den forfærdeligste klang. 

I den tyrkiske kvindeverden var endnu ikke den mindste straale af 
den moderne verdensanskuelses lys trængt ind, det reformatoren sultan 
Mahmud forsøgte at indføre med magt, og som sønnen sultan Abdul Medschid 
vilde skaffe indgang ved godhed og mildhed. I mændenes verden derimod 
hændte det ikke saa sjelden, at der sluttedes venskab mellem kristne og 
tyrker, der endogsaa imellem besøgte Frankrige for der at lære europæiske 
skikke og moder, og hvor de da antog den europæiske klædedragt; men 
indenfor haremernes vægge formaaede ingen nye klædestoffe eller luksus- 

artikler fra det hedenske Europa at trænge ind; alt kristent, alt europæisk 
blev her dybt foragtet; en ung mand, der var reist til Paris for sin ud- 
dannelses skyld, sendte sit fotografi hjem til moderen, der imidlertid græd 
i flere dage over, at hendes søn nu var bleven som de ,vantro*. 

Denne forskjel i den tyrkiske kvindes og mands tænkemaade og ud- 
vikling er dog ganske naturlig og let forklarlig, thi den opdragelse, der 
paa den tid blev den tyrkiske pige tildel, var høist mangelfuld og stod 
omtrent paa høide med, hvad Persiens og Centralasiens kvinder nu lærer. 
— Rigtignok kom der regelmæssig en lærerinde i det tyrkiske hus, hvor 
jeg var, for at undervise døtrene i læsning, skrivning og religion; men jeg 
havde mere end en gang anledning til at se, hvor let hun tog sine lærerinde- 
pligter, og at eleverne tog sine mindst ligesaa overfladisk, behøver jeg neppe 
at forsikre. 

Forsvindende faa af bedre stillede tyrkerinder kunde skrive et brev 
— noget der forresten efter den tids stilisering heller ikke var nogen ganske 
let sag — eller læse en bog «idenfor de allerenkleste religiøse. I haand- 
værker- og landboerfamilierne blev kvinderne anseet for særdeles dannede, 
naar de kunde ramse op sin bøn, kunde deres Birgervi (en slags katekismus) 
udenad og var istand til at læse et digt eller to. Om geografi, historie 
eller fysik vidste de intet, ja det blev endog anseet for en skam at be- 
skjæftige sig med slige ting, og den pige, der søgte at trænge videre ind 
i videnskabens verden, løb fare for at blive anseet for en heks. 

Overensstemmende hermed var da den aand, der paa den tid be- 
herskede den hele kvindeverden og lagde en sørgelig dæmper paa de af 
Abdul Medschied og hans dygtige storvesir Reschied Pascha's iværksatte 
reformer. Jeg erindrer blandt andet med hvilken modvilje det første forsøg 
paa at oprette pigeskoler blev optaget i stambulske kredse. At sende 
sine døtre til en offentlig skole kunde de ikke tænke sig, det var jo rentud 
demoraliserende. Og da regjeringen forsøgte ved tvang at faa fremmet 
sine ønsker, var der mødre, der klædte sine døtre i gutteklæder og sendte 
dem til gutteskoler for at undgaa det nye og for dem unaturlige ved pige- 
skoler. Kun i familier, der havde opholdt sig længere tid i Europa, eller 
hos hvem trangen til udvikling var særlig dyb, kunde jeg finde enkelte 
undtagelser fra denne regel. I F. Pascha's harem talte saaledes nogle af 
kvinderne fransk og omgikkes med damerne af diplomatiet. Andre igjen 
lod sine døtre tage undervisning i pianospil eller var endog dristige nok 
til at tage europæiske guvernanter i huset for at faa lidt idé om europæiske 
sæder og skikke. Disse fremskridtskvinder blev naturligvis gjenstand for 
alle andres spot, og skandalblade havde nok at fortælle om den store 
ugudelighed, disse dyrkere af den vesteuropæiske kvindeuddannelse var 
sunkne ned til. At bivaane simple forestillinger og se de ofte skammelige 

tyrkiske skuespil, der kunde drive blodet op i enhver kvindes ansigt, gik godt 
an, men at lære fransk eller studere fysikens love blev regnet for upassende. 
De kvinder, som kunde siges at have almindelig dannelse, var gjerne saa- 
danne, der beskjæftigede sig med videnskabsgrene, som nærmest ligger for 
manden, og af kvindelighed var der ikke spor at opdage i deres skriverier. 
Det var mest teologiske spørgsmaal, de behandlede, og enkelte af dem 
vandt endog berømmelse; men forfatterinder eller digterinder efter europæisk 
begreb har der aldrig eksisteret i Tyrkiet. Kvinderne skammede sig over 
at optræde offentlig som kvinder og vilde da heller synes som mænd. 


Da jeg efter firti aars forløb atter besøgte Tyrkiet, fik jeg paa grund 
af min aldrig ganske afbrudte forbindelse med tyrkiske venner igjen adgang 
til deres familiekredse, og det slog mig nu straks, at her var foregaaet 
store forandringer i disse aar. Dette ser naturligvis ikke turister, der reiser 
for første gang hernede, thi dem vil ogsaa den tyrkiske kvindes nuværende 
stilling forekomme yderst slet; men den, der kjender de tidligere tilstande, 
maa forundre sig for hvert skridt og spørge sig selv, hvorledes det vel er 
muligt, at et tidsrum paa firti aar i den grad har kunnet raade bugt med 
orientalerens forstokkede konservatisme. Hvad der først slog mig, var den 
store forandring blandt kvinderne; de besad nu langt større frihed, havde 
en selvstændig optræden og var høist moderne i klædedragt. Den alminde- 
lige kvindedragt saa ganske anderledes bekvem ud, sløret dækkede ikke 
længer hele ansigtet, og de moderne europæiske damesko havde fortrængt 
den gule tøffel, der i høi grad havde vanskeliggjort gangen. 

Tyrkerindernes had til os ,vantro* er ogsaa i aftagende, og de 
tilkaster os ikke længer dette vrede foragtelige blik, naar vi møder dem 
paa gaden; dog findes vel endnu i dybet af den tyrkiske kvindes hjerte 
en god del mere af asiatisk tænkemaade end hos manden; disse rester af 
den gamle konservatisme bestræber hun sig imidlertid ivrig for at bekjæmpe. 
For firti aar siden viste den tyrkiske kvinde en sand afsky for den musel- 
man, der ægtede en kristen, skjønt dette var tilladt efter tyrkiske love. 
Sultan Mahmud I havde vistnok ægtet en kristen dame og holdt for hendes 
skyld en kristen præst ved sit hof; dog var en tyrks kristne hustru altid 
udsat for fornærmelser fra de moslemske kvinder, og selv regjeringen saa 
med skjæve blikke til en saadan forbindelse. Nu derimod er der flere af 
de høiere tyrkiske embedsmænd, som har kristne hustruer, og omgangen 
mellem disse og de tyrkiske damer er i alle henseender udmerket. 

Baronesse von Hobe, en ved sine aanifulde skrifter om haremslivet 
vel bekjendt tysk dame, er en meget velseet gjæst i den tyrkiske dame- 
verden og med hende mange damer af diplomatiet, og det er tydeligvis 
disse damers indflydelse, som har skaffet vore vesteuropæiske skikke indpas 

i disse før saa vwvelbarrikaderede haremer. Af stor betydning for denne 
forandring til det bedre er naturligvis ogsaa alle de fremmede guvernanter, 
musiklærerinder, kammerpiger og barnepiger, hvis antal hvert aar tiltager 
i de tyrkiske haremer — noget som, første gang jeg var der, blev taget 
for en ren ekstravagance. 

Størst indflydelse har vel pigeskolerne havt; saadanne har nemlig i 
de sidste tyve aar vokset op i alle dele af Konstantinopel. Jeg besøgte 
en af disse skoler og maatte lægge merke til pigernes opvakte livlige 
ansigter, medens jeg med forundring hørte deres forstandige svar under 
undervisningen. Foruden normalskoler findes der ogsaa en høiere lære- 
anstalt for piger; den kaldes ,, Videnskabens Hjem*; der undervises væsentlig 
i fremmede sprog og moderne videnskaber med det formaal at uddanne 
lærerinder. Her findes ogsaa en slags kunst- og industriskole, hvor 
man kan lære at tegne, male, haandarbeide og koge. Kortsagt: den 
moderne tyrkiske pige gaar mere og mere en udvikling imøde, der om 
ikke længe vil tilveiebringe en fuldstændig omvæltning af haremslivet. 

Naar moslemske kvinder, hvad historien beviser, har deltaget i erob- 
ringskrigen i Spanien, naar de har virket for videnskabens udbredelse og 
som nu i den sidste tid optraadt og vundet berømmelse som digtere i Persien 
og Indien, skulde vel nu tyrkerinderne kunne deltage i den nye reform- 
bevægelse og gjennem den opvoksende slegt bære seiren hjem. At saa- 
danne muligheder ikke er saa langt væk endda, beviser bedst det nu alt 
to aar gamle  kvindeblad, som udkommer i Konstantinopel og redigeres af 
Tahir Effendi. I det første numer af dette skrift udtaler redaktøren sig 
om sit blads retning og program: ,For et lands kulturelle fremskridt er 
kvindens dannelse og opdragelse en ubetinget nå vendighed. Et folk bestaar 
af familier; hvis nu bare en del af familiernes medlemmer, mændene, skal 
beskjæftige sig med videnskabelige ting, vil dét höle folks udvikling gaa 
saa meget langsommere. Et folks kultur dømmes altid efter deres kvinders 
dannelse og det med rette, thi det er jo moderen, der leder barnets første 
udvikling og saaledes grundlægger den næste generations kultur. Til under- 
visning for kvinder har vi nu baade elementære og høiere skoler, hvor 
allerede en masse elever har nydt undervisning i forskjellige videnskabs- 
grene, og ganske vist vil den tyrkiske kvinde med sine store aandsevner 
ikke stanse paa halvveien, men modig arbeide videre paa sin udvikling. * 

Redaktøren retter derefter et opraab til de skrivende damer om jat 
støtte bladet ved at sende ind bidrag, og straks efter meldte der sig flere 
høitstaaende damer, villige til at træde ind som medarbeidere. Den af GN 
damer, der først maa nævnes, er fru Fatima Alija. Hun skriver under 
overskriften , Vi vil tage eksempel af blaastrømperne* følgende: , For femten 
eller tyve aar siden befandt hele vor kvindeverden sig i mørk uvidenhed, 

og det hurtige fremskridt, den har gjort, maa vel siges at være rosværdigt. 
Dette fremskridt saavel som grundlæggelsen af dette blad skyldes vore høtit 
fortjente paschaer. Spørgsmaalet om vi kvinder ogsaa tør kunne læse og 
skrive er nu endelig afgjort. At vore mænd her har rakt os en hjælpende 
haand, skylder vi dem tak for. Fra først af fandt jo hver mand det høist 
urigtigt, at kvinden trængte sig ind paa hans arbeidsfelt; i sin egoisme 
vilde han beholde alle videnskabens skatte for sig selv, men i dette er 
der nu skeet en stor forandring. Disse hindringer fra mandens side for- 
maaede kun for en tid at virke hæmmende paa kvindebevægelsen, ikke 
helt at stanse den. ”Tilslut er vi da kommet saa langt, at de saakaldte 
», blaastrømper* faar navn af forfatterinder, digterinder og kunstnerinder, 
og at virkelig dannede mænd istedetfor at spotte disse fremskridtskvinder 
er stolte over at kunne ære og skatte dem.* 

Fru Fatima Alija er ihvertfald en høist interessant fremtoning i den 
tyrkiske kvindeverden og vilde ogsaa i det øvrige Europa blive regnet blandt 
de aandrigste og lærdeste damer. Høi dannelse og kundskab hos den 
tyrkiske kvinde repræsenterer ogsaa meget mere af flid og begavelse end 
hos andre landes kvinder; thi medens den europæiske kvinde kun behøver 
at tilegne sig sit eget lands dannelse, maa den tyrkiske kvinde foruden den 
europæiske kultur ogsaa gjennemgaa den orientalske uddannelse, særlig da 
naturligvis i religiøs henseende, ligesom hun maa være bevandret i den 
arabiske, persiske og tyrkiske literatur. Til at magte alt dette trænges der 
en kjæmpeflid og en overordentlig udholdenhed og dygtighed. — Fru Fatima 
udmerker sig ikke alene ved alle sine kundskaber; man maa ogsaa beundre 
hendes skarpe dømmekraft og særlig vakre og kraftige skrivemaade. 

Den lærde dame skriver blandt andet: , Det kan vistnok ikke negtes, 
at kvinden er svagere end manden, og at hun af den grund er kommet 
langsommere frem. Men staar kvinden ifølge sin svagere legemsbygning 
tilbage for manden i kraft og udholdenhed, er til gjengjæld hendes følelsesliv 
meget mere udviklet. Skulde det være et ringere fortrin? — Som hos 
mange andre folkeslag blev ogsaa hos araberen før i tiden en piges fødsel 
anseet for en skam. Først da Islam kom og spredte sandhedens lys over 
verden, blev forholdet mellem mand og kvinde fornuftig ordnet. For den 
moslemske kvinde har da tidlig kundskabens porte aabnet sig, thi for at 
forstaa sin religions love og pligter, maatte hun kunne læse. Det er lige- 
frem nødvendigt for kvinden at have kundskaber. Hermed vil jeg dog ikke 
sige, at alle og enhver af dem skal blive en filosof. Rigtignok var det 
godt, om der ogsaa fandtes saadanne blandt kvinderne, men lad dem først 
og fremst lære alt, hvad der vedrører deres stilling som husmødre.* 

I en senere artikel fortsætter fru Fatima sine opraab til den tyrkiske 
kvinde og for at bevise, at Islams kvinder ingenlunde er de slaver eller 

viljeløse væsener, europæerne antager dem for, tager hun historien tilhjælp- 
og skildrer biografisk nogle af de tyrkiske kvinder, der tidligere ad viden- 
skabens veie er naaet frem til berømmelse. Hun siger endog, at hun er 
i tvil om, hvilke af disse berømtheder inden kvindeverdenen hun skal nævne, 
da de ikke her som i Europa kun har havt sin lady Montague, mad. 
Sevigny og mad. Staél, men at i Tyrkiet tusenvis af kvinder har udmerket 
sig og er omtale værd. Sujuti fortæller, at hos ham alene har over hundrede 
kvindelige studerende hørt forelæsninger; saa kan man jo slutte sig til, 
hvor mange der har været i det hele. Saadanne studerende kvinder kaldes- 
Scheicha, der er den kvindelige form for scheich; vor begeistrede tyrkerinde 
oversætter ikke denne titel med abbedisse eller priorinde, men med professor- 
inde; det har da ogsaa forsaavidt sin rigtighed, som de gamle scheichs. 
ikke saaledes som nu stod i spidsen for et eller andet samfund af ordens- 
brødre, men mere var direktører for kollegier og som professorer underviste 
i teologiske, filosofiske og gramatikalske videnskaber. Fru Fatima nævner 
mange kvinder, der har nåaet høi berømmelse, og tilføier tilslut, at de 
merkelig nok vandt baade sympati og anerkjendelse, uden at det ytrede sig 
i en lovprisning af deres øines skjønhed og deres legemers ynde. 

Blandt Tyrkiets skrivende damer indtager fru Fatima Alija den første 
plads; men ved siden af hende kan nævnes mange andre, der, om end 
ikke i besiddelse af hendes kundskaber, dog har skrevet mange gode ting. 
Først maa nævnes Nigiar Khanin, der rigtignok stammer fra Europa, men 
som har nydt en fuldstændig muhamedansk opdragelse og som med ynde, 
lethed og megen dygtighed udtrykker sig i det tyrkiske sprog. Hun har 
vundet berømmelse ved sine lyriske digte, men er ogsaa en dygtig prosa- 
forfatterinde. I Hamijeti Zehra ser vi en dame, der bistaar sine søstre 
med gode raad. Hun skriver i kvindebladet en artikel ,Kvindens opgave* 
og ytrer blandt andet: ,Europæiske moder er kun egnet for Europas. 
kvinder, og vi kan ikke helt tilegne os dem. Vi bør kun vise os tilslørede, 
maa forrette vore bestemte bønner og aldrig vise os offentlig i vore hus- 
dragte; hvorledes skulde vi kunne bøie os til jorden i bøn, naar vi var 
under den moderne kvindedragts tvang?* Videre anbefaler denne dame 
sine læserinder streng pligtopfyldelse mod mand og børn; hun raader dem 
ikke til at blive lærde damer, men kun at tilegne sig almindelig dannelse. 
Men især synes hun at virke som moral: og religionsforkynder. Med den 
samme religionsiver og meget mere veltalende fremtræder Fatima-Fachr-en 
Nisa, som tillige kjæmper for en national tyrkisk opdragelse for kvinden. 

De her nævnte er da en ganske liden brøkdel af Tyrkiets mange 
literære kvinder; de fleste af dem beskjæftiger sig udelukkende med skjøn- 
literatur, og mange af deres skildringer fra naturen og familielivet fortjener 


IIO Den tyrkiske kvinde. 


meget mere opmerksomhed, end de hidtil har vakt i Europa. Andre igjen 
har viet sin pen til alvorligere ting som pædagogik og sedelære, og jeg 
har blandt disse afhandlinger fundet ting, der staar fuldstændig paa høide 
med, hvad der nögensinde er skrevet af kvinder. 

En fordomsfri iagttager af den tyrkiske kvindeverdens nuværende 
standpunkt maa indse, at en omvæltning af de bestaaende forhold forestaar, 
og at de hindringer, der endnu kan staa iveien, vil svinde lidt efter lidt. 
Særlig interessant fandt jeg den skridtvise afstand, de tog fra sine gamle 
forhold, uden at de derfor antog den europæiske kultur istedet. Noget der 
forbausede mig var, at de tyrkiske kvinder slet ikke synes at sværme 
særdeles meget for den europæiske kvindes frihed eller finde sin egen stilling 
saa nedværdigende og ulykkelig, som vi holder den for. Man skal aldrig 
høre, at de beklager sig, og de betragter det ingenlunde som noget slaveri, 
at de kun maa se verden gjennem vel tilgitrede vinduer, og for den store 
underdanighed, hun altid maa vise overfor manden, føler hun sig rigelig 
belønnet i den sorgfrie tilværelse, hun kan føre. Hun behøver aldrig at 
have noget slags erhverv eller arbeide udenfor sit hus. Det er mandens 
pligt at forsørge hende. Da den tyrkiske kvinde altsaa ikke føler sig trykket 
af disse forhold, har hun ingen grund til at misunde sine europæiske søstre 
deres frihed, og derfor er vel neppe for det første nogen forbedring at vente 
i forholdet mellem den tyrkiske mand og kvinde. Men om tyrkerinderne 
spotter baller, koncerter, teaterforestillinger og alt, hvad europæerinden kan 
deltage i, saa er det dog et stort spørgsmaal, om de alligevel ikke i sit 
indre længes mod denne samme frihed. 

Regjeringen anstrenger sig rigtignok i de konservative tendensers 
interesse for at dæmpe alle overilede skridt i modsat retning, og henvender 
da især sin opmerksomhed paa kvindedragten og de kvindelige skoler; men 
det er dog en omtrent forgjæves møie, den her gjør sig, thi skolerne, 
aviserne og den tiltagende omgang mellem tyrkerinder og europæerinder 
har allerede sprengt en stor aabning i de ortodokse anskuelsers bolværk. 
Maaske kommer Tyrkiets sociale udvikling til at gaa langsommere for sig 
end f. eks. Japans, hvor de var fornuftige nok til at begynde med kvinde- 
uddannelsen; men sikkert vil den komme ogsaa her, og da kvinden nu 
allerede er bleven en faktor i det sociale liv, vil en rimelig reform af 
familielivet og statsstyrelsen ikke længe lade vente paa sig. 

(Efter Havelock Elis i ,Contemp. Rev.) 





sine religiøse ceremonier spiser en kaktusplante, som kaldes Anhalo- 
ninm Lewinii eller meskal. Meskal (som ikke maa forveksles med en 
berusende drik af samme navn, der laves af en agavplante) findes i den 
mexikanske del af Rio Grandedalen samt i Texas og er en brun og sprød 
substans, bitter og modbydelig af smag; den bestaar væsentlig af plantens 
tørrede blade. Men, som vi skal se, maa meskal sidestilles med haschisch 
og andre berømte gifte, der har skaffet menneskene indgang til et 


pD' har længe været kjendt, at Kiowa-indianerne i Ny Mexiko under 


kunstigt paradis. 

Blandt indianerne finder gjerne meskal-ceremonien sted en lørdag nat. 
Deltagerne sidder i en kreds rundt et stort baal, som maa brænde klart 
den hele tid. Efter en bøn udleverer lederen til hver mand fire meskal- 
piller, som sagte tygges og svælges; ti til tolv piller fortæres af hver mand 
i nattens løb. Den hele nat igjennem sidder deltagerne rundt ilden hen- 
sunkne i drømme og syner, medens medhjælpere synger og trommer. 
Ved middagstid den næste dag gaar atter hver mand til sit vante arbeide, 
uden at nogen som helst følge af beruselsen spores. 
| Der er fem seks forskjellige slags kaktus, som indianerne betragter 

som hellige. Vor landsmand Carl Lumholtz fortæller, at tarahumaristammen 

tilbeder flere kaktusplanter som guder, hvem man blot tør nærme sig med 
ubedækket hoved. Ønsker de en af disse planter, salver de sig først med 
vellugtende salve og graver saa planten op med den yderste forsigtighed 
for ikke at saare guden. Endog kristne indianere gjør korsets tegn, naar 
de gaar forbi en kaktusplante. Ved alle store festligheder drikkes kaktus- 
saft, og man beder til kaktusguden om en , deilig beruselse. 

I 1894 bragtes den første meskal til Washington, hvor flere frem- 
ragende læger foretog eksperimenter med den. Blandt disse var ogsaa 
Dr. Weir Mitchell, som eksperimenterede paa sig selv og siden har offentlig- 
gjort en interessant redegjørelse for de vidunderlige syner, som planten 
bragte ham. Sidste vaar blev jeg selv istand til at opnaa en del meskal, 
og da mine forsøg dermed formodentlig er de første udenfor Amerika, vil 
jeg give en noget detaljeret skildring af dem. 

Jeg var, da jeg foretog det første eksperiment paa mig selv, ganske 
alene i mine værelser i London. Jeg benyttede en the, kogt paa tre 
meskalpiller, og drak dette mellem 2.30 og 4.30 om eftermiddagen. Det 
første symptom, jeg iagttog, var en følelse af energi og intellektuel kraft. 

Men dette var blot forbigaaende: Ved 5.30-tiden følte jeg mig svag og 
vaklende; pulsen var ogsaa svag, og jeg fandt det mest behageligt at ligge. 
Jeg kunde endnu læse, og jeg lagde merke til, at en bleg violet skygge 
strøg henover bogens sider. Lukkede jeg mine øine, var de billeder, som 
de virkelige gjenstande nylig havde frembragt, længe meget klare. 

Kun meget gradvis kom synerne for lukkede øine. Først var der 
kun et vagt spil af lys, skygger og farver. Senere opstod der virkelige 
farvebilleder af samme art, som kaleidoskopet viser. Ud paa aftenen blev 
billederne tydeligere, men fremdeles ubeskrivelige; for det meste en bag- 
grund af gyldne juveler tæt besat med røde og grønne ædelstene; alt 
uophørlig skiftende form og farve. Samtidig syntes værelsets atmosfære fyldt 
med en vidunderlig vellugt; al følelse af fysisk ubehag var forsvunden, med! 
undtagelse af en ubetydelig træthed og en skjælven af hænderne. Farve- 
synerne vedblev at skifte med hvert sekund; billederne mindede ofte om 
virkelige ting, men lignede dem aldrig ganske; ingen viljeanstrengelse 
kunde frembringe saadan lighed. Et øieblik saa jeg endeløse marker af 
herlige juveler, samlet gruppevis eller staaende hver for sig, nogle straalende 
og glitrende, andre med et rigt dybt glødende skin. Næste øieblik antog 
juvelerne blomsterform, og derpaa syntes de at blive til de mest pragtfulde 
sommerfugle, eller rettere til en uendelighed af skinnende, regnbuefarvede 
insektvinger; men insekterne lignede ikke noget paa denne jord. Variationen 
var uendelig; alle tænkelige farver og farvetoner viste sig for mig, og 
altid var der, trods denne rigdom af pragt, en vis harmoni over det hele. 
Større masser af farver forekom blot i lette toner. Ogsaa farvernes tekstur, 
saa at sige, var vidunderlig. Undertiden som en poleret ædelsten eller 
som fint klæde; fuldstændig ægjennemsigtige, eller halvtgjennemsigtige, 
matte skinnende, glødende, aarede eller regnbuefarvede som sommerfuglens 
vinger. Dersom det samme mønster gjentoges i det samme billede, saa 
var altid farverne forskjellige. 

Dr. Weir Mitchell kunde blot se farvesynerne med lukkede øine i 
et fuldstændig mørkt værelse. Jeg kunde ogsaa se dem med aabne øine 
i et mørkt værelse, om de end ikke da besad sin fulde pragt. Bedst saa 
jeg dem med lukkede øine i et værelse, som alene var oplyst af en flam- 
mende kaminild. Dette stemmer ogsaa bedst med indianernes erfaring; 
de sidder altid under den hele ceremoni rundt et friskt baal. 

Synerne vedvarede med uforminsket pragt gjennem mange timer, og 
da jeg følte mig noget træt, gik jeg tilsengs; men jeg havde ikke den 
ringeste lyst til at sove. Alle sanser var abnormt vaagne, og den mindste 
lyd blev til en forfærdelig larm. Efter endnu en tid at have iagttaget 
synerne, blev jeg lidt træt af dem og tændte gassen. Jeg opdagede da 
en ny serie af syner: gasblusset brændte med næsten overnaturlig klarhed 

og udsendte vældige bølger af lys; skyggerne viste sig overalt med røde, 
grønne og violette toner. Værelset var pludselig blevet vakkert; det lignede 
de billeder, som de store farvemestre blandt malerne viser os; det var 
forklaret, idealiseret. 

Omkring 3.30 om morgenen følte jeg, at fænomenerne bestemt aftog 
i styrke; billederne var nu for det meste menneskelige figurer af fantastisk 
og kinesisk karakter. Jeg sovnede og sov rolig og uden at drømme; 
vaagnede til vanlig tid uden .nogen som helst følelse af træthed eller noget 
andet ubehageligt minde fra natten. Kun syntes mine øine usædvanlig 
følsomme for farve, især for blaat og violet. Jeg kan i det hele sige, at 
jeg altid siden har været mere æstetisk følsom end tidligere for de finere 
virkninger af lys, skygge og farve. 

Ved et senere eksperiment ønskede forfatteren at iagttage virkningen 
af musik paa farvesynerne. Under hans beruselse spillede en ven paa 
piano. Hvad der blev spillet, vidste ikke den formodentlig ikke altfor 
musikkyndige forfatter. Det viste sig, at musiken havde stor virkning paa 
billederne og paa forfatterens nydelse af det hele. For det halve antal 
kompositioners vedkommende kunde man ikke merke nogen klar sammen- 
hæng mellem deres emne og billedernes indhold; men for den anden halvdels 
vedkommende var saadan sammenhæng meget fremtrædende. Dette var 
især tilfældet med Schumans musik, f. eks. med hans Waldscenen og 
Kinderscenen; saaledes fremkaldte , Profetfuglen* følelsen af fri luft og 
af pragtfulde fugleformer, som fløi frem og tilbage; et ,Blomsterstykke* 
fremkaldte stadige og vedvarende billeder af vekstlighed; medens 
y Scheherazade* frembragte en virkning af flagrende hvidt klædebon be- 
dækket med glitrende spænder og ædelstene. Selvfølgelig beskrev jeg 
altid mine syner, før stykkets navn blev opgivet. 


Forfatteren mente, at det vilde blive interessant at se virkningen paa 
en kunstner. Han fik ogsaa en af sine kunstnervenner overtalt til at prøve 
plantens virkninger. Vennen benyttede først tre piller; men da dette ingen 
virkning gav, tog han fire, og resultatet blev tildels meget smertefuldt. 
Det viste sig siden, at de første tre piller ikke var blevne rigtig behandlede; 
den virksomme essens var ikke bleven udtrukket. Kunstneren skildrer selv 
sine oplevelser saaledes: — 

yJeg lagde først merke til, at naar jeg tog mine øine bort ifra en blaa 
kjedel, paa hvilken jeg ubevidst havde havt dem fæstede, saa jeg overalt 
blaa farveflekker. Paa kamingesimsen stod en mængde forskjellige gjen- 
stande, og rundt dem alle spillede et blaat lys. En cigaretæske skinnede 
som en ametyst. Paa en stol fik jeg se et baand af farve, der skinnede 
som en rubin. Overalt lyste og glimrede det. Fænomenet forekom mig 

nærmest uhyggeligt; min forstand var ganske klar, og dog spillede alle 
disse forunderlige ting omkring mig. Jeg fik en følelse af, at forstanden 
omsider kunde blive væk og ønskede at flygte; men en følelse af fuld- 
stændig afkræftethed og vanskelighed for at aande bragte mig tilbage til 
den lænestol, fra hvilken jeg havde reist mig. Fra nu af havde jeg en 
række krampeanfald, under hvilke jeg følte, at jeg maatte dø. 

De første anfald var de voldsomste, og de fulgtes af følelsen af, at 
en kvælende gas steg op til mit hoved. Dette ledsagedes af en farvevision, 
der viste mig, hvorledes gasen, idet den naaede min hals, brød ud i 
farvede flammer. Synerne var de mest mulig forskjelligartede, men angik 
som oftest dele af mit eget legeme. Engang syntes mit øie at være en 
uhyre draabe af skiddent vand, hvori millioner smaa skabninger, dér lignede 
paddeyngel, svømmede omkring. En flerhed af de tidligere visioner bestod 
af en rasende hurtig paa-hinanden-følgen af farvede arabesker, som faldt 
ind i synsfeltet fra alle kanter. Der var tildels et fuldstændigt kaos af 
skiftende farver og former. Ved en anledning syntes mit baghoved at 
aabne sig og udsende strømme af flammende farver; dermed fulgte følelsen 
af, at der blæste en orkan gjennem mit haar. Den grønne fatve smagte 
en tid metallisk og sødlig i min mund. Blaat havde en fosforlignende 
smag. De øvrige farver havde ingen smag. 

Efter en tids forløb bestod visionerne nemlig af dele af mit legeme, 
som undergik de mest forbausende forandringer, oftest af komisk og 
grotesk natur, men med vakre farvevirkninger. Engang saa jeg mit høire 
ben lyse med en fin heliotropfarve. En anden gang fandt jeg pludselig 
mit frakkeærme forandret til et mørkegrønt stof, besat med røde baand og 
kantet med sort. Straks efter saa jeg mig selv iført en lignende dragt af 
middelalderligt snit. Atter igjen førte jeg et stykke kjæks til munden, da 
den brød ud i blaa flamme. Jeg lagde haanden med kjæksen nær mit 
høire ben, og straks omgaves hele den høire side af legemet af blaa 
flammer. Det var vidunderlig vakkert! Da jeg tog kjæksen i munden, 
oplyste den det indre af hals og mund med et blaat lys. Jeg kan bevidne, 
at lysvirkningerne i Capris berømte Blaa Grotte ikke paa langt nær kom- 
mer op imod det syn, som det indre af min mund dengang frembød. 
Men den underligste vision var følgende: — Den begyndte med en følelse 
af, at huden paa mit ansigt blev tynd som silkepapir, hvorpaa jeg Saa 
mit eget ansigt som en art halvgjennemsigtig kinesisk papirlygte, indeni 
hvilken jeg selv sad og stirrede ud gjennem mine egne kinder.* 

Vedkommende kunstner fortæller videre, at den altfor sterke rus gav 
ham tre søvnløse nætter med forvirrede syner og drømme som f. eks. af 
kanarifarvede fiske flagrende gjennem luften i et bur af guldtraad. Op- 
vaagningen skildrer han ogsaa som ganske besynderlig. Den mindede 

om den følelse af fremmedhed, hvormed man en lys sommereftermiddag 
træder ud i sterkt befærdede gader fra et teater, hvor man har siddet i 
kunstigt lys under scenens virkninger. 

Den hele tid, under alle disse barokke syner, var forstanden fuld- 
stændig normal. Han laa og talte med en ven og beskrev for ham sine 
fornemmelser. Han vil derfor, siger han, herefter tro mindre sterkt paa 
aandens og legemets absolute afhængighed af hinanden. 


Forfatteren fik ogsaa to velkjendte digtere til at forsøge planten. 
Den ene af dem tog kun en liden dosis, men havde en række glimrende 
visioner. Han saa f. eks. herlige drager, hvis flammende aande stod i 
ret linje fra deres mund, og paa hvis yderste ende der dansede en hvid 
kugle. Han fandt, at han kunde, om end med stor vanskelighed, se 
virkelige ting, men da altid med et eller andet absurd tilhæng. Saaledes 
fremkaldte han billedet af et monument i Westminsterabbediet; men ved 
siden af monumentet knælte altid en skikkelse i florentinsk dragt fra 
renaissancetiden. Han gik ud paa gaden og fandt, at de kjæmpemæssige 
avertissementer straalede og skinnede i de vidunderligste farveskiftninger. 
Særlig var avertissementet ,Bovril* af vidunderlig skjønhed! 


Meskal adskiller sig fra andre beruselsesmidler derved, at den ikke 
berører forstanden, men omtrent udeiukkende synssansen. Heller ikke 
synes der at være eftervirkninger af nogen art. Forfatteren mener, at en 
eller to beruselser i meskal vil være ,en uforglemmelig nydelse og have en 
betydelig opdragende indflydelse.* Det er vel kanske tvilsomt. I det hele 
kjendes jo plantens virkninger endnu lidet. Muligens vil den kun gjøre 
nytte i de psykologiske og fysiologiske studier. 


Mattioli 
Månden med jernmåsken. 


(Efter Franz Funck-Brentano i , Revue hebdomadaire*). 





| jendt er de sagn, som i snart halvandet aarhundrede har gaaet om 
den hemmelighedsfulde fange, der levede under Ludvig den fjortendes 
regjering, manden med jernmasken, eller rettere sagt: med fløielsmasken, 
da nævnte maske var en fløielsmaske med staalfjære. 
Sagen har altid interesseret historieskrivere og arkivforskere. I de 


116 Mattioli. 


sidste aartier har ogsaa pressen beskjæftiget sig meget med den, og aviserne 
har ofte været fulde af jernmaskehistorier. 

I denne afhandlings overskrift er antydet, at manden med jernmasken 
er den .samme som Mattioli, minister i Mantua. Denne hypotese er for- 
saavidt ikke ny, som .den første gang blev fremsat for mer end hundrede 
aar siden, nemlig i 1770. Den har ligesom alle andre hypoteser i den 
sag til de forskjelligste tider blevet begravet ,for stedse*, som det heder, 
for saa paany en vakker dag atter at dukke op. Nu har vi den igjen i 
en med beviser og dokumenter spækket artikel i sidste hefte af ,La revue 
heldomadaire* af Franz Funck-Brentano, og denne gang synes beviserne 
saa fyldestgjørende og klare, at man efter læsningen føler sig enige med 
forfatteren, -naar han siger, at det mystiske spørgsmaal: ,Hvem var jern- 
masken?* nu endelig engang er bleven løst. 

Her er altsaa historien om problemet og ,dets sidste løsning*: 

Man ved, hvorledes under Louvois' indflydelse den snedige intrige- 
'politik, som Mazarin og siden de Lionne ledede, gav plads for et diplomati, 
der brugte uforfærdede ord og altid var rede til at slaa paa sværdet. 
Ludvig den fjortende var herre over Pinerolo (Pignerol), som Frankrige 
havde erobret i 1632. Paa Louvois' raad kastede han sine øine paa 
Casale. Hvis de franske armeer indehavde begge disse steder, kunde de 
beherske Øvre-Italien og holde turinerhoffet i schak. Over Mantua regje- 
rede en ung hertug, Karl den fjerde af Gonzaga, en letsindig og sorgløs 
fyrste, som forødede sine indtægter paa fester og fornøielser i Venedig. 
I aaret 1677 havde han til jøder pantsat sine statsindtægter for flere aar. 
Samme Karl den fjerde var imidlertid ogsaa marki af Montferrat, hvis 
hovedstad var Casale. Spekulerende i den unge fyrstes financielle vanskelig- 
heder og velkomne letsindighed fattede hoffet i Versailles den djerve plan 
at kjøbe Casale for kontante penge. 

En af de fornemste personligheder i Mantua var paa den tid grev 
Ercole Antonio Mattioli. Han var født i Bologna den 1. december 1640, 
var af fornem familie, havde gjort omfattende studier og var knapt tyve aar 
gammel bleven udnævnt til professor ved universitetet i Bologna. Han 
slog sig ned i Mantua, hvor Karl den tredje, hvis tillid han havde vundet, 
gjorde ham til sin minister. Hos Karl den fjerde stod han i samme yndest 
og vedblev ikke alene at være statsminister, men blev ogsaa udnævnt til 
senator i Mantua og fik desuden titel af greve. 

Ludvig den fjortende havde i republiken Venedig en vaagen og 
foretagsom ambassadør, Abbé d'Estrades. Denne gjennemskuede Mattiolis 
ærgjerrige og intrigante natur, og det lykkedes ham mod slutningen af 
1677 at faa hans samtykke til det franske hofs planer med hensyn 
til Casale. 


Mattioli, ED VG 


Den 12. januar 1678 skrev Ludvig den fjortende et egenhændigt 
takkebrev til Mattioli. Denne reiste til Paris. Den 8de december under- 
tegnedes kontrakten: hertugen af Mantua fik i erstatning for Casale hundrede 
tusen daler. Ved en privat audiens forærede Ludvig den fjortende Mattioli 
en kostbar diamant og lod ham give hundrede dobbel-louisdorer. 

Men neppe to maaneder efter Mattiolis reise til Frankrige blev hoffet 
i Wien, Madrid og Turin samt den venetianske republik samtidig under- 
rettet om, hvad der var hændt. For at tjene endnu mere paa affæren 
havde Mattioli kynisk forraadt baade sin egen herre Karl den fjerde og 
den franske konge! Som et lyn fra klar himmel kom til Versailles nyheden 
om, at baron Asfeld, Ludvig den fjortendes ekstraordinære gesandt, der 
havde i opdrag at faa den endelige underskrift paa den fine kontrakt, var 
bleven arresteret. Guvernøren i Milano havde ladet ham gribe og overgivet 
ham til spanierne. Man kan let tænke sig Ludvig den fjortendes vrede, 
og blidere var ikke Louvois, fra hvem initiativet til underhandlingerne var 
udgaaet, og som selv havde taget ivrig del i dem, ja allerede gjort for- 
beredelser til at besætte Casale. Abbeé d'Estrades, der ikke var mindre 
forbitret, foreslog en meget dristig hævn: Man skulde overfalde og bort- 
føre den mantuanske minister. Planen tiltalte Ludvig den fjortende, men 
han vilde undgaa alt, som kunde vække opsigt, og Catinat fik derfor i 
opdrag personlig at udføre sagen. Abbé d'Estrades lod overfor Mattioli, 
som om han var uvidende om hans dobbeltspil; han sagde tvertimod til 
ham, at han skulde udbetale ham resten af den sum, som var blevet lovet 
ham i Versailles. Dette skulde ske den 2. mai, og stedet for udbetalingen * 
blev bestemt. D'Estrades og Mattioli kjørte afsted sammen, men paa den 
vei, hvor de skulde passere, ventede Catinat med et dusin mand. Vognen 
blev overfaldt, og kl. to om eftermiddagen sad Mattioli i fæstningen Pignerol 
under bevogtning af fangevogteren Saint-Mars. Erindrer man den rang, 
den italienske minister havde, vil man forstaa, at dette er en af de dristigste 
krænkelser af den internationale ret, som historien kan opvise. 

I begyndelsen af 1694 overflyttedes Mattioli til Saint Marguerite- 
øerne. Den 18. september 1698 førtes han til Bastillen, hvor han døde 
den 19. november 1703. 

Dette er historien om Mattioli, og saalangt er alle enige; men nu 
staar rigtignok det vigtigste tilbage: At bevise, at denne Mattioli er 
,Jernmasken*. 

Det er baron Heiss, kaptein ved elsasserregimentet, en af den tids 
mest fremragende bibliofiler, som har fortjenesten af for første gang i et 
brev, dateret Pfalzburg den 28. juni 1770 og indtaget i ,Journal encyclo- 
pedique* at have identificeret de to. Byggende paa hans udtalelser og 
øgende hans beviser med nye, har franske og udenlandske historikere i 

mere og mindre vidløftige og mere og mindre betydningsfulde artikler støttet 
denne teori; blandt disse videnskabsmænd var Paul de Saint-Victor og 
Gallien. Og de forskere, der mest indgaaende har studeret Ludvig den 
fjortendes regjeringshistorie, Depping, Cheruel og Rousset, har alle udtalt 
sig i samme retning. Men de gode videnskabsmænd havde en farlig 
modstander i selveste Voltaire. Han satte i omløb en sælsom legende 
om, at manden med jernmasken var Ludvig den fjortendes bror. Voltaire 
var som bekjendt mere fantasifuld som historiker end som digter, og hans 
fortolkning — den han støttede paa de løsest mulige rygter — slog ud- 
merket an og evnede et drive videnskabsmændenes aktstykker tilbage fil 
det støv, hvorfra de var opgravet. Og da støvet ogsaa lagde sig over 
Voltaires jernmasketeori, fik den en kraftig forkjæmper i Alexander Dumas, 
der i sin roman ,Vicomten af Bragelonne* lig en anden d'Artagnan kjæm- 
pede uforfærdet mod en hær af historikere og tørre forskere. 

Nu har man ikke med saa vanskelige modstandere at gjøre som 
Voltaire og Dumas. Vi skal se paa de beviser, Funck-Brentano og hans 
forløbere bringer i marken — beviser, der neppe vil lade en skygge af 
tvil tilbage. De er: 

r. I den depeche, som Ludvig den fjortende sendte til Abbé 
d' Estrades fem dage før arrestationen — alle de nedenfor nævnte handlinger 
findes nemlig opskrevne — bifalder han sin ambassadørs plan og bemyndiger 
ham til at bemægtige sig Mattioli, , hvis De tror at kunne bortføre ham, 
uden at sagen vækker nogen opsigt*. Fangen skal føres til Pignerol, 
did skal man ,sende ordre til at modtage ham, uden at nogen har anelse 
om, hvem han er*. Kongens brev slutter med de ord; , Det er absolut 
nødvendigt, at ingen faar vide, hvad der.er blevet af den mand.* Efter 
at foretagendet var udført, skrev Catinat til Louvois: ,Alt gik for sig 
uden voldsomhed, og ingen kjender mandens navn, ikke engang de 
officerer, som var behjælpelige med at arrestere ham.* Endvidere foreligger 
en merkelig brochure, kaldt La Prudenca triomfante di Casale, forfattet 
1682, altsaa ikke stort mere end to aar efter nævnte tildragelse, og — 
denne detalj er væsentlig — tredive aar inden spørgsmaalet om , Jern- 
masken* opstaar. Man læser i den: —=, Sekretæren (Mattioli) omringedes 
af ti eller tolv ryttere, som borførte ham, klædte ham om, maskerede ham 
og førte ham til Pignerol,* en omstændighed, som forøvrig bekræftes af 
en endnu i det attende aarhundrede levende tradition. 

Man behøver vel neppe særskilt at henlede opmerksomheden paa 
den beviskraft, disse tre af hinanden uafhængige dokumenter faar, naar 
de sammenstilles. 

2. Vi ved gjennem bastilleløitnant du Juncas dagbog, at manden 
med jernmasken var i Pignerol nnder Saint-Mars' bevogtming. I aaret 

1681 forlod Saint-Mars Pignerol for at overtage direktørposten over Exiles. 
Man kan meget nøie bestemme antallet af de fanger, som Saint-Mars paa 
den tid havde. Det var akurat fem. En depeche fra Louvois, dateret 
9. juni, er i den retning meget tydelig. I den første paragraf giver 
ministeren ham ordre til at tage med sig til Exiles ,de to fanger i det 
lave taarn*. I den anden taler han om , resten af de fanger, som er i 
Deres varetægt*. Brevets fortsættelse angiver nøiere antallet af ,resten*. 
Hr. du Chamoy har ordre til at udbetale ,to daler om dagen til disse fre 
fangers underhold*. Denne liste bekræftes ved et brev, som Saint-Mars 
skrev til Abbé d'Estrades den 25. juni 1681, da han reiste til Exiles: 
yJeg modtog igaar min fuldmagt, som guvernør over Exiles. Jeg skal 
bevogte to fanger, som jeg ogsaa har havt her, og som intet andet navn 
har end herrerne i det lave taarn. Mattioli bliver her med de to 
andre fanger.* 

Der var saaledes fem fanger, og manden med jernmasken var blandt 
dem. Tilfældigvis kjender vi en smule mere til samtlige disse fem fanger. 
No. 1 var en vis la Riviére, som døde i december 1686. No. 2 var en 
vanvittig jakobinermunk, der døde 1693. No. 3 en hr. Dubreuil, som 
døde paa: Saint-Margueriteøerne i 1697. No. 4 en hr. Dauger, død 
1698. Saa har vi kun en fange tilbage, Mattioli. Og da synes med 
matematisk nødvendighed Mattioli og ,Jernmasken* at maatte være en og 
samme person. 

3. Man har kopi af den maskerede fanges dødsattest i kirken St. 
Pauls kirkebog. Det er til og med navnet paa hertugen af Mantuas første- 
minister, som er indskrevet der. Ganske vist er navnet stavet ,Marchioly*; 
men man bør erindre, at Marchioly udtalt paa italiensk giver Markioly, 
og Bastillens guvernør, Saint-Mars, der gav de til attesten nødvendige 
oplysninger, skrev næsten altid i sine korrespondancer ikke , Mattioli*, 
men ,,Martioly*. 

Det er altsaa den mantuanske ministers navn i forvrængt form, som 
kirkebogen her sætter paa den døde jernmaske. 

Man kan spørge: Hvorfor skrev man saaledes fangens rigtige navn 
ind i et offentligt kirkeregister, naar man i saa mange aar havde omgivet 
ham med saa stor en hemmelighedsfuldhed? Det var, fordi hoffet i Ver- 
sailles ikke længer havde nogen interesse af at skjule Mattiolis fangenskab. 
Hertugen af Mantua, der var den nærmeste til at gjøre ophævelser om 
sagen, havde erklæret sin mnaadigste tilfredshed med sin førsteministers 
arrestation, da han havde narret ham ligemeget som den franske konge. 
Den eneste hemmelighed, som det var af vigtighed at bevare, var de 
omstændigheder, under hvilke arrestationen foregik, — den dristige van- 

helligelse af folkeretten, — og denne hemmelighed tog Mattioli med sig 


1 graven. 
4. Hertugen af Choiseul trængte ind paa Ludvig den femtende for 


at faa vide hemmeligheden med ,Jernmasken*. Kongen svarede undvigende. 


Men en dag sagde han alligevel: ,Faar De den hemmelighed at vide, 
vil De blive meget skuffet. Den er nemlig saare lidet interessant. Og 
nogen tid derefter, da madame de Pompadour, tilskyndet af hr. de Choiseul, 
udfrittede kongen angaaende dette spørgsmaal, svarede denne, at ,Jern- 
masken* var ,ministeren hos en italiensk fyrste. 

I ,Memoires sur la vie privée de Marie Antoinette* af hendes første 
selskabsdame fru de Campau, læser Vi, at dronningen opmuntrede Ludvig 
den sekstende, der var uvidende om den maskerede fanges hemmelighed, 
til at anstille undersøgelser i departementets akter. ,Jeg var hos dron- 
ningen,* siger fru de Campau, ,da kongen efter at have anstillet sine 
undersøgelser, sagde til- hende, at han i de hemmelige dokumenter ikke 
havde fundet noget, der tydede paa denne fanges tilværelse. Han havde 
talt med hr. de Maurepas, som paa grund af sin alder skulde være nær- 
mest den tid, da denne anekdote var kjendt af ministrene (Maurepas havde 
- nemlig som ganske ung i begyndelsen af 1700. været minister og havt 
departementet for de hemmelige arrestationer); men hr. de Maurepas havde 
forsikret ham, at det var en fange, som var meget farlig ved sin lyst til 
intriger, og at han var hertugen af Mantuas undersaat. Man narrede 
ham over grænsen, arresterede ham og beholdt ham som fange først i 
Pignerol og siden i Bastillen. 

Disse to vidnesbyrd er af en saadan vegt, at de alene skulde være 
nok til at fastslaa sandheden. Paa den tid, da de blev skrevne, talte 
ingen om Mattioli, hvis navn fru de Campau ikke engang kjendte. Og 
selv om man antager, at fru de Campau har moret sig med at opfinde 
en skrøne, — en antagelse, som er urimelig og usandsynlig; thi hvilken 
grund kunde man finde for en saadan fremgangsmaade? — saa er det 
 umuligt at tro, at hun skulde kunne finde paa ting, der stemmer saa 
nøiagtig overens med de virkelige forhold. Man kan altsaa hermed anse 
problemet som absolut løst. ,Jernmasken* har ganske vist derved mistet 
adskilligt af sin lokkende mystik, — men den prosaiske sandhed har jo 
ogsaa sin betydning. IR. 

Den liberale katolicisme. 


(Efter Romanus i ,Contemp. Rev.) 





| ecemberheftet af , Contemporary Review* indeholder en merkelig 

artikel om ovenstaaende emne. Den er øiensynligen skreven af en 
katolik, der kan tale med autoritet og i manges navn, og den giver et 
ligesaa forbausende som interessant indblik i, hvor vidt den moderne 
- rationaliserende bevægelse i religionen allerede har naaet inden” den 
katolske kirke. 

Forfatteren erklærer, at den liberale katolik anser den katolske 
kirke som den vældigste magt til det godes tjeneste, verden eier, og dens 
rige symbolske gudsdyrkelse som særlig skikket til at føre sjælen gjennem 
andagt frem til Gud. Han priser dens mange sakramenter, som griber ind 
paa hvert trin af det menneskelige liv, idealiserer, helliger det, løfter 
bevidstheden fra det materielle og øieblikkelige til det aandelige og evige. 
Liberale katoliker er saaledes ioyale sønner af kirken. Men de vil ikke 
bøie knæ for løgne, og de beklager det dybt, naar kirken staar sandheden 
imod og gjør løgnen og dumheden til sin sag. 

Forfatteren vil ikke trætte om kirkens mange feiltagelser i fortiden; 
dens forsømmelse af videnskabelige kjendsgjerninger o.s.v. Han er villig 
til at forstaa, at en saa vældig institution maa være lidet lærenem og - 
bevæge sig smaat. Det er derfor forstaaeligt nok, at den ikke har fattet 
nye tanker med det samme. Den har feilet i god hensigt, og — det 
nytter ikke at tale om den sne, som faldt ifjor. Lad fortiden være glemt. 
Uheldigvis har kirken udstedt mange ,ufeilbarlige* fordømmelsesdomme 
over kjendsgjerninger og sandheder, som nu alle mennesker anerkjender; 
men teologerne har altid fundet en udvei til at ,fortolke* disse domme, 
saaledes at de har tabt al mening eller er komne til at sige akurat det 
modsatte af, hvad ophavsmændene tænkte. Og man kan trygt overlade til 
den alsidige ,fortolkningskunst*, som aldrig svigter en teolog, at bringe 
alle saadanne ubehagelige ,ufeilbarligheder* i glemmebogen. 

Men nu, mener forfatteren, maa kirken have lært. Han forlanger 
ikke, at den officielt skal anerkjende de nyeste resultater af den moderne 
bibelforskning, f. eks.; men han forlanger, at den heller ikke paa nogen 
maade skal udtale sig mod disse resultater. Den maa give prester og 
 lægmænd fuld frihed til at antage dem og omforme sin teologi og sine 
religiøse ideer i overensstemmelse dermed. De maa have lov til at betragte 
Johannesevangeliet som uhistorisk og opstandelseshistorien, som den be- 
rettes i evangelierne, som mytologisk. 

Ingen katolsk autoritet vil længer, mener forfatteren, forlange, at 
katoliker skal tro paa legenden om Adam og Eva, slangen og kund- 
skabens træ som historiske kjendsgjerninger, eller Evas skabelse, eller 
Noahs ark, eller Sodomas og Gomorrhas ødelæggelse, eller Lots hustrus 
forvandling til en saltstøtte, eller det talende æsel, eller Jonas i hvalfiskens 
bug. Dette har kirken stiltiende opgivet. Men uheldigvis tales der fra 
Rom, selv af den hellige fader, som om de store kritikere Wellhausen 
og Kihner ikke havde været til, og som om de ikke havde gjort Bibelen 
til en ganske ny bog. 

Det er naturligvis umuligt for en mand, der har sat sig ind i sagen, 
heder det videre, at tro, at Mosebøgerne er skrevne af Moses eller Mose- 
lovene i deres helhed givne af ham. Lige umuligt at tro, at Daniel skrev 
sine profetier før efter deres opfyldelse (bogens sprog og henvisninger gjør 
dette klart). Umuligt ogsaa at tro, at de saakaldte messianske profetier i 
det Gamle Testamente var skrevne med nogen tanke paa Kristus. 

Blot Kirken og paven ikke vilde blande sig i disse ting med ,,ufeil- 
barlige* og bindende udtalelser! For to aar siden begik dog Kirken ved 
Leo XIII atter en saadan uheldig feil. I en pavelig rundskrivelse om 
Bibelen og videnskaben, prises ganske vist den moderné videnskab som 
en del af Guds sandhed; men samtidig udtaler den, at Bibelen ikke inde- 
holder mogen feil! | 

Det heder, at Leo XIII ikke selv ønskede at udtale sig saaledes; 
men han blev tvungen dertil af de romerske kardinaler som en modvægt 
til al den forfærdelige liberalisme, han samtidig lod udsprede fra Peters stol. 

Denne udtalelse er jo ligefrem usand. - Den vil bringe mange uop- 
lyste sjæle i stor kval. De vil mene, at de maa tro ting, som er aaben- 
bart usande — maa tro, at de alligevel er sande, fordi de staar i Bibelen. 
F. eks. de ovenfor nævnte gammeltestamentlige fortællinger, de mosaiske 
folketællinger, osv., osv. De vil ogsaa mene, at de maa sluge hele det 
Nye Testamente, som det staar, trods de indbyrdes modsigende slegtstavler 
og dateringer af korsfæstelsen og det sidste maaltid. 

Rundskrivelsen er saameget mere oprørende, som den blot vil imponere 
de uvidende. Oplyste og dannede katoliker imponeres ikke. Endog i Rom 
maa man forstaa, at forsøgte man virkelig at hevde, at enhver katolik maa 
tro, at Bibelen er feilfri, saa vilde der blive en udvandring af kirken 
uden lige i historien. 

Forfatteren indskyder her en pudsig, men meget oplysende fortælling 
om den katolske kirkes forhold til sine engelske børn. Den vover ikke at 
behandle en englænder, som den behandler en franskmand eller spanier. 
Englænderen faar langt mere selvraadighed. Saaledes ansaaes aldrig den 
gamle Index eller fortegnelse over forbudte bøger at være bindende for en 

engelsk katolik. Den var i det hele saa forældet og streng, at den heller 
ikke godt kunde gjøres fuldt bindende paa fastlandet. 

Der blev nylig udarbeidet en ny og mere liberal Index; men denne 
blev gjort bindende for alle nationer. Dens tekst blev offentliggjort i Eng- 
lands to største katolske blade — til biskopernes ærgrelse. Disse gav 
straks sin geistlighed ordre til aldrig at nævne den nye Index, og til, naar 
de blev spurgt om den, at give undvigende svar, som kunde lade spørgeren 
tro sig fri fremdeles, eller hvis de blev trængt haardere ind paa, da at 
give det nye dokument den mildest mulige fortolkning. 

Samtidig blev der gjort energiske forestillinger i Rom, og snart maatte 
det pavelige styre indvilge i, at heller ikke den nye Index skulde gjælde 
for England. Det kunde ikke tage sin tidligere bestemmelse tilbage; men 
det overlod det til biskoperne at lade det blive kjendt, ved at gaa fra 
mund til mund, at i det lykkelige England kan fremdeles en god katolik 
læse hver eneste bog, som hans kirke har fordømt. 

Som man ser, er dent romerske kirke stor i Pauli kunst: At være 
alting for alle mennesker. 

Forfatteren omtaler saa den største feil, Rom nylig har begaaet. 
Enhver, som har interesseret sig for den historiske kristendoms kilder, ved, 
siger han, at skriftstedet i det første Johannesbrev V: 7, 8, ,de er tre, 
som vidner i himmelen, Faderen, Sønnen og den Helligaand* af alle fag- 
mænd af rang i Europa og Amerika betragtes som en uægte senere til- 
føielse. Men nylig blev der forespurgt i Rom om det var tilladt saaledes 
at betragte stedet, eller om det var tilladt i det mindste at betvile dets 
ægthed. Svaret lød, at ingen af delene var tilladt. Den høieste autoritet 
har derved vist en ubegribelig foragt for historisk og kritisk forskning, og 
lagt for dagen at den ønsker, at kirkens medlemmer skal tro, at en 
ganske uautentisk sætning, en forfuskning af det Nye Testamente, 
er inspireret og given af Gud. Det er ligefrem forbausende, at Rom har 
vovet at komme med en saadan erklæring, naar der ikke gives en fagmand 
med ret til at tale, som ikke ved, at skriftstedet ikke har udgjort nogen 
del af det oprindelige brev, men er blevet tilsat senere for at give teologien 
den direkte støtte i det Nye Testamente, som ellers mangler. 

I vor egen nye bibeloversættelse sættes stedet i parentes med en 
vedføiet diskrediterende anmerkning. I den angloamerikanske oversættelse 
er det strøget. 

Forfatteren ser i disse sidste udtalelser fra Rom en fare. Liberalisme 
og moderne rationalisme har i stilhed vokset sig sterke i den katolske kirke, 
særlig under Leo XIII's frisindede styre. De forlanger ingen positiv hjælp 
fra Rom, ingen officiel anerkjendelse, kun at faa være i fred for fordøm- 
melsesedikter og positive hindringer mod deres frie tilværelse og udvikling. 

Men forfatteren frygter, at det romerske kardinalat ikke vil kunne forstaa 
stillingens alvor, og at det vil vedblive at udsende buller imod historiske 
kjendsgjerninger og beviste sandheder. Han forudser derfor, trods det 
nuværende stille i kirken muligheden af en forestaaende voldsom konflikt 
og kamp mellem liberalisme og konservatisme, mellem nutidens og middel- 
alderens mænd. Som saa mange katoliker beklager han, at den romerske 
kirke væsentlig styres af italienere, som synes ude sf stand til at forstaa, 
at der er forskjel mellem det niende og det nittende aarhundrede. Heller 
ikke, siger han, gjælder det for dem saa meget at opretholde de gamle 
dogmer, som at beholde magten i Kirken. 

Forfatteren lovpriser de store tyske forskere, som i de sidste aar har 
kastet saa meget lys baade over det Gamle og det Nye Testamete, at vi 
synes at staa overfor to nye bøger, der fortæller en ganske anden historie 
end den, vore fædre andægtig, men ukritisk læste deri. Og han vil, at 
teologien skal afpasse sig selv til denne nyfundne forstaaelse af kilde- 
skrifterne. Han kalder den katolske teologi en augiastald, hvis urenslighed 
og taabeligheder det vil blive slegtleds herkulesarbeide helt at faa renset. 
Men han tror paa kirken og mener, at den vil komme styrket ud af en 
saadan proces. Den katolske kirke, som er hans og den liberale 
katolicismes ideal, er øiensynlig en kirke, som bibeholder alle Roms 
ceremonier og Sakramenter, om end disse forenkles, og som tager i arv 
den reelle Helligaand, $om den katolske kirke altid har evnet at bevare 
trods alle dens synder og mangler — en vældig aktiv etisk institution 
for menneskenes frelse fra synd, nød og sorg her paa jorden og videre - 
helliget end mere ved en ganske enkel, men for tanken svimlende tro paa 
livets evighed og almagtens ømme fadersind for hver enkelt. Ceremonierne 
skal blot i symboler bekjende troen eller indvie livet til høiere formaal. 
I alle spørgsmaal angaaende bibelkritik skal intet dogmatisk fastslaaes, men 
alt overlades til den videnskabelige kritiks afgjørelse. Overfor naturviden- 
skaberne, den moderne tænkning og kultur skal kirken staa med hænderne 
rede til at velsigne. , Liberale katoliker, siger forfatteren, følger med 
interesse og beundring opdagelse, spredning og befæstigelse af al sandhed 
paa ethvert felt af det menneskelige liv — historisk, kritisk eller viden- 
skabelig sandhed. Især synes dette arbeide dem vigtigt og prisværdigt, 
hvor det i nogen grad kan influere paa vor religiøse opfatning. Virkelig 
troende teister, som de er, er de ikke alene overbeviste om, at sandhedens 
Gud aldrig kan tjenes ved en løgn, men ogsaa om, at religionens sag 
ikke kan tjenes ved flinke fortolkninger, ved studeret tvetydige udtalelser, ved 
at prøve at tie sandheden ned eller (naar den ikke længer kan skjules) ved 
misvisende fremstillinger af den, eller ved at gjøre dens betydning for 
dogmer eller vanlig tro mindre, end den virkelig er — ved at skjule for 

mængden de nødvendige og logiske Tee af den nyfundne sandhed for — 
kirkens daglig meddelte lære.* 


Det er særdeles oplysende og interessant at se denne saa dybt 
radikale reformatoriske bevægelse ogsaa inden den store katolske kirke. 
Den er lidet forskjellig fra lignende bevægelser — tildels allerede seirende 
— inden alle de store protestantiske kirkesamfund. Den nye bevægelse, 
som i teologien simpelthen sætter virkelig fri videnskabelig forskning i 
de dogmatiske udtalelsers sted, tjener saaledes mere end nogen magt hidtil 
til at samle kirkerne. Det er let at se aarsagen: de forskjellige samfunds- 
dogmatiske fortolkning af kristendommen og dens oprindelse (det, som 
skiller) viger for den fælles videnskabelige forstaaelse af kristendommens. 
oprindelse, indhold og udvikling. Videnskabsmænd tager de dogmatiske 
teologers plads. Der bliver mindre og mindre, som oplyste mennesker 
kan være uenige om. Forskjel mellem kirkerne bliver mere og mere blot 
de historiske associationer, der samler den enkelte kirkes medlemmer som 
jet fædreland; og, som vi allerede har seet af vor katoliks fremstilling, 
de tilvante eller for den enkelte mest passende skikke og ceremonier. 

Vi ser heraf, at de djerve tyske forskere og kritikere, som har trodset 
forbandelser, fordomme og dogmer i deres søgen efter sandhed, har 
udrettet mere for kristenhedens samling, end der hidtil er gjort af menne- 
sker. Der holder daglig paa at vokse op en ny alkristelig teologi, der 
ikke kjender sektnavne, ligesom vi allerede har en bibelkritik med dens. 
forbausende resultater, der hverken er luthersk eller katolsk, presbyteriansk 
eller unitarisk, kristen eller ikke kristen, men slet og ret videnskabelig,. 
alvorlig og utrættelig. 

(Efter Hiram S. Maxim i , Eng. Mag.) 





PD" berømte engelske konstruktør vil af alle erkjendes som en autoritet 
paa det omraade, han her behandler. Hans udtalelser anbefales derfor 
indstændig, særlig til teknisk interesserede læseres opmerksomhed. For- 
fatteren fremhæver sterkt, at det bedste arbeide udføres i vor tid i de For- 
enede Stater; baade gjøres det der i enhver henseende bedst og billigst. 
Han skriver for England, og opfordrer dets teknikere og industridrivende: 
til at lære af de Forenede Stater. Han forklarer, at de foretagsomme 
tyskere forlængst har gaaet i skole derover, og nu, ved hjælp af billig 
arbeidskraft og lidt daarligere arbeide, fylder alle Europas markeder med. 

-— ,amerikanske* maskiner, verktøi, ovne, osv., osv. — det vil sige med noget 
billigere efterligninger af de amerikanske modeller. 

Enhver maskintekniker, som har tilbragt nogen tid i de Forenede 
Stater, fortæller den samme historie. Intet sted i verden saa omhyggeligt 
og godt arbeide som der. Vi har af avisnotitserne saa længe faaet høre, 
at Amerika er humbugens land, at vi har lært at tro det. Ak, ærede 
landsmænd og medeuropæere, den meste humbug driver nok langt nærmere 
vore egne kyster. Og som sagt; de, som har været derover og forstaar 
sig paa de ting, fortæller altid en og samme historie — ingen humbug der; 
altid godt og solid arbeide, baade det, som sees, og det, som ikke sees. 
Anderledes med de tyske efterligninger. Der er der altid puds og stas 
udenpaa; men hvor øiet ikke naar, er der ofte slurvet. 

Men lad Maxim fortælle: 


Saavidt udseendet gaar, kan den tyrkiske metalarbeider frembringe 
merkværdige resultater med det enkleste verktøi. Det kræver betydelig 
færdighed og øvelse hos arbeideren. En tyrkisk pistol kan være høilig | 
forsiret og for den overfladiske iagttager kan den synes godt arbeide; men 
den taaler ikke nærmere undersøgelse; thi der er intet, som ligner præcision 
ved den. Og naturligvis er aldrig to pistoler lige, saa en reparation altid 
bliver en kostbar affære. Tyrken kan siges at repræsentere Europas yderste 
Østen og dettes system, der kræver stor dygtighed hos arbeideren, men lidet 
verktøi, hvor alt er anlagt paa skin, og nøiagtighed ikke har nogen plads. 

Amerikanerne kan tages som repræsentanter for det yderste Vesten 
og dets system. Her er verktøiet af høieste fuldkommenhed; men netop 
derfor kræver dets benyttelse liden speciel fingerfærdighed, blot almindelig 
god intelligens. Absolut præcision er her maalet, reelt arbeide, ikke for- 
Siringer. En amerikansk pistol afser lidet paa ornamenter i og for sig; 
men arbeidets nøiagtighed og elegance er ligefrem forbausende. Og alle 
pistoler af en vis klasse er absolut lige, saaledes at de enkelte dele kan 
holdes paa lager og i tilfælde let fornyes. I Amerika ligger dygtigheden 
i den intelligens, som har konstrueret det glimrende verktøi. 

Tyrkiet indtager den ene yderstilling, Amerika den anden, og Europa 
ligger mellem de to. 

I Tyrkiet er alle verksteder smaa og omsætningen liden. I Amerika 
or verkstederne umaadelige anlæg og omsætningen gigantisk. Den ameri- 
kanske industridrivende har for sig et land med 70 millioner mennesker, 
blandt hvilke kjøbeevnen er mere jevnt fordelt og betydelig større end i 
Europas rigeste lande. Han kan derfor altid regne paa en uhyre afsætning 
for en god ting. Har han derfor en saadan, lønner det sig for ham at 
konstruere specielle maskiner til dens frembringelse. Industrien er langt 

mere specialiseret end i Europa. Endog i England laver et verksted lidt 
af hvert — omtrent efter mønster af de gamle landsbykramboder. I Amerika 
er omsætningen saa stor, at det gaar an at opføre store verksteder for en 
enkelt specialitet. Verkstederne bygges og indredes da udelukkende med 
denne specialitet for øie, og der gjøres alt i menneskelig magt for at faa 
den saa nær det absolut fuldkomne som muligt. 

Det udmerkede verktøi og maskineri i forbindelse med en mere intelli- 
gent arbeidsstyrke gjør ogsaa, at det amerikanske verksted er rent og net 
som en dukkestue mod det europæiske. Den europæiske reisende forbauses 
altid i Amerika over rensligheden og netheden i amerikanske verksteder. 
Alt er blankt og skinnende, gulvene rene. Og den amerikanske reisende 
er himmelfalden over det skidne, uordentlige, forfaldne udseende af euro- 
pæiske verksteder, over de forrustede maskiner og det gammeldagse, 
klodsede verktøi. | 

Forfatteren fortæller derpaa flere pudsige historier om den fordom, 
som endnu for nogle aar siden raadede i England mod alt amerikansk. *) 
— Da jeg først kom til London, trængté jeg en del verktøi. Jeg blev 
forbauset ved at se det klodsede og antikverede udseende af alt, som blev 
mig vist. ,Har De ikke noget, som er lidt bedre, lidt lettere — lidt mere 
som det amerikanske?* spurgte jeg. Og svaret lød: , Dette er egøe engelsk 
verktøi, sir, og som enhver ved, findes der ikke bedre verktøi end det 
engelske.* — Dette var blot for 15 aar siden. Overalt hørte jeg det samme: 
,Pgte engelsk, sir. Vi fører ikke de billige tyske og amerikanske 
humbugsager. * 

Noget senere ønskede jeg at kjøbe amerikanske valnødtræ-hjul til nogle 
kanonvogne. Men sælgeren vilde ikke lade mig faa dem uden eger. Da 
Jeg ønskede forklaring herpaa, fik jeg høre følgende: — De engelske hjul- 


*) Omtrent som vi endnu finder den hos os. Har selv oplevet flere gode para- 
leller til forfatterens historier. . Saaledes fik engang en kurvhandler prakket 
paa mig en tysk barnevogn, som maatte repareres samme dag, vi fik den, 
klodset og stygt som tysk arbeide saa ofte er og elendigt fuskerarbeide helt 
igjennem. Manden anbefalede nemlig paa det indstændigste tysk, fransk eller 
norsk arbeide. Det norske var for grusomt fælt; det franske upraktisk, og 
det tyske kunde tolereres. Han havde en amerikansk vogn, der saa ud som 
elegancen selv blandt denne mob af stygheder. Men den advarede manden 
imod. Daarligt arbeide. Hjulene altfor svage. Jeg lod mig skræmme, idet 
jeg antog, at mandens vogne kunde være billigt skrab tilvirket et eller andet 
sted til eksport. Thi, i al verden, vrimler ikke Amerika af barnevogne og 
varer de ikke gjerne familien ud? Men siden opdagede jeg mandens aarsag 
til frygt. Vore barnepiger har ikke endnu lært den kunst at snu en barne- 
vogn. Istedenfor at dreie den rundt paa de to bagerste hjul, over hvilke 
barnet skal sidde, dreier de den paa stenbrolægningen med alle fire hjul i 
bakken, og det er ikke de amerikanske hjul beregnet paa. De gjør regning 
paa en liden smule sund sands hos barnepigen. Til den medfart, de her 
hjemme ofte faar, kan der nok trænges kanonvognhjul. — Og saa med 
hundrede andre ting. Red. 

magere frygtede og hadede konkurrancen med de indførte amerikanske hjul. 
«Og da hjulmagernes og vognmagernes fagforeninger var nøie allierede, gav 
den sidste hjælp til de første. Naar de lette amerikanske hjul kom til et 
vognmagerverksted for at tilpasses til bestillerens vogn, sagede arbeiderne 
med en fin løvsag egernes toppe af, før de ,satte* hjulene. Følgen var, 
at disse meget snart knak sammen, og amerikanske hjul kom i vanry. 
Derfor leverede nu sælgeren blot færdige hjul efter bestilling. 

Ogsaa en anden pudsig historie fortæller forfatteren. Den hører de 
sidste dage til. Der skulde nylig anlægges en sporvei efter kabelsystemet 
i Brixton, en forstad til London. Der var kun tale om at anvende det 
vanlige amerikanske system. Men det forekom en engelsk ingeniør ugjørligt 
ligefrem at kopiere et amerikansk system. Nogen forandring maatte der 
gjøres for at give det hele et , engelsk præg* og at kunne sige — ,,Nei, dette 
er ikke det vanlige amerikanske system, det er en engelsk forbedring.* 
Og en forandring blev der gjort; ,engelsk* var den, men om den var en 
forbedring lad læseren selv dømme. 

Jeg forstod ikke, hvad det var, jeg saa for mig, da jeg først kom 
til Brixton, efterat anlægget var færdigt. Det nette og enkle amerikanske 
system lignede det visselig ikke. Her var hver vogn forspændt med et 
fælt og klodset ,lokomotiv*! Lokomotiv paa en kabelbane! Jeg under- 
søgte Sagen nærmere. Kanske det var en ny kombination af kabel med 
andet driftssystem. Nei, lokomotivet indeholdt blot den enkle indretning, 
hvormed føreren griber og løsner den løbende underjordiske kabel — den 
enkle indretning, som i Amerika naturligvis føres paa vognen selv. Jeg 

besteg et lokomotiv og spurgte kjøreren, hvad hensigt denne indretning tjente. 
» Dette er lokomotivet. Det trækker vognen.* 

, Udmerket. Men vil De forklare det lidt nærmere ?* 

Vel. I en tunnel nede i gaden løber en staalkabel uafladelig. Dette 
haandtag fører ned gjennem den sprække, de ser i den midtre skinne i 
gaden og ned til kabelen. Ved at bevæge det ,saadan*, gribes kabelen 
dernede, og saa trækker den lokomotivet afsted, og lokomotivet trækker 
vognen.* 

» Men hvad tjener lokomotivet til?* 

y Fil at trække vognen. Kan De ikke forstaa det?" 

, Men hvorfor ikke sætte denne lille haandtagsindretning paa selve 
vognene og kassere lokomotivet?* 

Han svarede ikke, men funderte. Om en stund spurgte jeg paany: 
» Hvad er hensigten med lokomotivet? * 

» Fordømme mig, om jeg ved!* 

Det gjør heller ingen anden. 

Forfatteren siger videre, at det kun er i England, man møder denne 
fordom mod amerikansk arbeide. (Norge kjender jo forfatteren ikke til). 
I Tyskland, Frankrige, Østerrige og Rusland er alle fagmænd rede til at 
erkjende, at amerikanerne er førstemænd i alt mekanisk arbeide. I England 
tror enhver, at England er og altid maa forblive først i alt mekanisk arbeide. 
(Hos os tror vel enhver, at intet kan være bedre end det, som kommer 
fra Tyskland eller Frankrige). Det er først i de allersidste aar, at enkelte 
engelske industridrivende har snublet over den kjendsgjerning, at noget godt 
ogsaa kan komme fra yankeernes land. Man har lært, hvilke uhyre for- 
arbeider, man der lader gaa forud for en ny tings salg paa markedet. Der 
nedlægges store summer paa at gjøre den saa fuldkommen som mulig, før 
den endelige tilvirkning begynder. Tyskerne var de første, som forstod, 
at der var meget at lære og hente i Amerlka, og de har tjent svære penge 
paa den smule kløgt; det er en af de væsentlige faktorer i den tyske 
industris opsving. Det er for en stor del amerikanske ideer og modeller, 
hvorpaa den lever. a | 

Da den tyske regjering for en tid siden skulde tilvirke rifler med 
ombyttelige dele, indførte den uden videre alt maskineri og verktøi fra de 
Forenede Stater. Dette viste sig saa udmerket, at der straks begyndte en 
betydelig indførsel af 'amerikanske modeller til maskiner og verktøi, og til- 
virkningen alene af amerikansk verktøismaskineri er nu i Tyskland saa 
betydelig, at det væsentlige firma holder paa at opføre verksteder til en 
værdi af 10 millioner kroner. 

Det er ikke længe siden, at man overalt i Europa indførte verktøis- 
maskiner næsten udelukkende fra England. Men nu er de dyre, stygge, 
klodsede og forældede engelske maskiner næsten ganske fortrængt af ameri- 
kanske maskiner tilvirkede i Tyskland. Tyskerne sender endog disse maskiner 
til England. De kommer ikke op mod de amerikanske modeller. Jernet 
er af daarligere kvalitet og arbeidet mindre omhyggeligt og nøiagtigt. Men 
de er billigere, og de staar uendelig over de engelske maskiner. 

Ogsaa franskmændene har været. villige til at lære hinsides havet. 
Der er nu flere amerikansk udrustede verksteder i Frankrige, og der er 
en betydelig tilvirkning efter amerikanske ideer og modeller. De franske 
efterligninger er bedre end de tyske og ofte paa høide med modellerne. 

Ogsaa i Østerrige og Schweiz vinder amerikansk verktøi og maskineri 
hurtig indpas. 

I Rusland træffer man alle landes produktion. En handlende sagde 
mig, at for en tid siden kom næsten alt fra England. ,Men nu tilvirker 
vi selv alt grovere verktøi. Middels godt verktøi og maskineri tager vi 
fra Tyskland. Men alt finere arbeide, præcisionsverktøi og maskiner, der 

kræver den yderste grad af nøiagtighed, kommer fra de Forenede Stater. 
— Fra England faar vi filer og staaltraad.* 

En engelsk fagmand, som nylig besøgte Amerika, forbausedes som 
de andre over verkstedernes nette, ofte ligefrem elegante udseende. Han 
beundrer den udnierkede udrustning med alt optænkeligt verktøi inden 
branchen, og han iagttager ogsaa, at arbeiderne er af en anden art end 
i England. De er mandige, selvtillidsfulde. Og de er ærgjerrige. Det 
synes at være hver mands maal at blive den dygtigst mulige mekaniker 
— at mestre faget. |Utvilsomt, og overensstemmende med andres iagt- 
tagelser; men det slaar til jorden hin gamle teori om, at den moderne 
maskinarbeider selv bliver til en maskin — ,en haand*. Akkurat det 
modsatte er sandt. Saa var det. Maskinerne er en mægtig faktor til at 
menneskeliggjøre liv og personlighed for de mange. — Red.| I England 
og Europa i det hele synes hver mand fornøiet med at vedblive i det spor, 
hvori han engang er kommen. 

Trods den høiere arbeidsløn i Amerika er det dog en kjendsgjerning, 
at en mængde artikler tilvirkes billigere der end i Europa. Det er det ud- 
merkede maskineri, som gjør det. En fagmand, der kjender begge lande 
og er en af de største maskinfabrikanter i de Forenede Stater, erklærer, 
at det hænder, at én mand i Amerika ved maskinernes hjælp udretter 
samme arbeide som tyve mand i Europa. 

Paa grund af arbeidsstyrkens større intelligens og de demokratiske 
forhold er der ogsaa mere samarbeide mellem chef og arbeidere. Jeg tør 
- sige, at det er regelen, at naar en verkseier tilbydes kontrakt for tilvirkning 
af en vis artikel, saa kalder han først omkring sig et raad af sine bedste 
arbeidere paa de forskjellige felter med formænd og andre. Han viser og 
forklarer dem tegningerne. Sagen drøftes. En giver én ide, en anden en 
anden, om hvorledes arbeidet bedst kan udføres. Sagen drøftes gjentagende 
gange paa denne maade, indtil man er blevet enig om den absolut heldigste 
og billigste tilvirkningsmaade. Saa bliver der spørgsmaal om konstruktionen 
af de nye maskiner, som maa til. Arbeiderne, som kjender alle nykker 
hos maskinerne, giver fuldt op af gode raad. Omsider kan man sige, hvad 
tilvirkningen vil koste, og derefter leveres anbud. 

Den amerikanske maskinarbeider betales gjennemsnitlig en trediedel 
mere end den engelske; for rigtig fint arbeide meget mere. Og dog til- 
virkes som sagt netop finere sager billigere derover end i England. For 
ikke længe siden, kjøbte amerikanerne staal i England, tog det hjem og 
betalte 40 pet. told paa det. Derpaa omgjorde de det til finere verktøi 
og solgte dette i England billigere end det engelske. Det samme er frem- 
deles tilfældet; kun at amerikanerne nu i stor udstrækning tilvirker sit 
eget staal. 

Saavidt forfatteren. Skulde det ikke være paa tiden, at vi erkjendte 
de her omtalte fakta, og istedenfor stadig at sende alle vore stipendiater 
til Tyskland og Frankrige, som selv lærer af Amerika, sendte en del flinke 
folk derover paa studiereiser? Vær forvisset om, at det snart vilde merkes 
i landet. 


Drømmen og virkeligheden. 


(Efter Camille Mélinande i y Revue des deux Mondes*.) 





et er slaaende, hvor vore drømme ligner vore vaagne forestillinger. 

Vi ser i drømme gjenstande, personer og optrin, som er helt identiske 
med dem, vi ser i vaagen tilstand. Troen paa disse gjenstandes, personers, 
optrins virkelighed er ligesaa Sikker som i den vaagne tilstand. Tillige er 
sindsbevægelserne lige dybe; fryd og smerte lige levende eller snarere mere. 
Især synes smerten i drømme at have noget trøstesløst og uendeligt, som 
gjerne mangler under livets lidelser. Hvem kan ikke gjenkalde sig mare- 
ridtets fantastiske forfærdelser, og hvem har ikke i drøm om en eller anden 
smertelig adskillelse fornemmet denne grænsesløse haabløshed, som gjør 
opvaagningen til en fryd og fest? I ethvert tilfælde er disse drømte æng- 
stelser og kvaler ligesaa virkelige som det vaagne livs; vi tager dem helt 
og fuldt for alvor. Tilværelsen af alt det, vi ser og føler, er ligesaa ind- 
lysende i drømme som i vaagen tilstand. 

Vi stiller imidlertid drøm og virkelighed i modsætningsforhold. Dagsns 
vaagne verden er for os den sande og eneste verden; drømmeverdenen 
anser vi blot for indbildning. Vore drømmes usammenhæng og urimelighed 
forbauser og morer os. Vi kan ikke noksom studse over, at vi i drømme 
har kunnet tro paa saadant nonsens. Kortsagt, drøm betyder for os lige- 
meget som illusion, fantasmagori, blændverk. 

De herskende teorier om drømme hviler alle paa den forudsætning, 
at vore vaagne iagttagelser er sande og vore drømmesyner falske. De 
svarer paa de tre hovedspørgsmaal, som man kan stille sig angaaende 
drømmenes natur: Hvad er aarsagen til drømme? Hvorfor er de usammen- 
hængende? Hvorfor tager vi drømmesynerne som realiteter? — Drøm- 
menes opstaaen forklarer man sig paa en yderst enkel maade: Drømmene 
er levninger og nye kombinationer af tidligere sanseindtryk; de er altsaa 
blot forvirrede reflekser af virkeligheden. Undertiden frembringes imidlertid 
drømmene af samtidige sanseindtryk: en berøring eller maaden hvorpaa man 
ligger; tilstanden af de organiske funktioner er saaledes aarsager eller for- 

anledninger til drømme. — Drømmenes usammenhæng synes heller ikke 
at være særlig hemmelighedsfuld. Man forklarer den af to aarsager: først 
af de ,kontrollerende evners* uvirksomhed; for det andet af indbildnings- 
kraften og ideassociationernes uindskrænkede frihed. — Hvad endelig vor 
tro paa drømmesynernes realitet angaar, saa forklarer man den ud fra selve 
billedernes mekaniske spil. Man gaar ud fra som en lov, at ethvert billede, 
som ikke afsvækkes af sterkere billeder, forekommer os at være en virkelig 
gjenstand. Herved løses problemet af sig selv; naar sanserne er indslum- 
rede, kan de billeder, der dukker op i vor hjerne, ikke afsvækkes af de 
normale synsindtryk; derfor opfatter vi drømmebillederne som realiteter. 
Da desuden ogsaa vore kontrollerende evner — forstand, dømmekraft, 
erindring, osv. slumrer — kan heller ikke fra den kant noget modvirke vor 
tro paa deres realitet. Derfor tror vi absolut og blindt. 

Man ser altsaa: modsætningen mellem drøm og vaagen tilstand har 
hævd og begrundelse. Paa den ene side illusion, forvirret gjenspeiling, 
usammenhæng; paa den anden side solid og sammenhængende virkelighed. 
Overfor denne opfatning vil forfatteren gjøre gjældende, at drøm og virke- 
lighed ikke er saa strengt adskilte eller saa modsatte, for at komme til den 
slutning, at virkeligheden vistnok ikke er blændverk, men at den er flygtig 
og forgjængelig — saa vi med grund kan vente en opvaagnen. 


116 


Hvilke er da de øiensynligste modsætninger mellem drøm og vaagen 
tilstand? 

Den første er en, som det skulde være overflødigt at omtale, hvis den 
ikke for mange mennesker, som ikke har tænkt nøiere over disse spørgsmaal, 
fremstillede sig som den fornemste. Der er, siger de, en afgrund mellem 
drømmen og de vaagne iagttagelser. Naar jeg er vaagen, kan jeg over- 
bevise mig om gjenstandenes realitet; thi mine sanser kontrollerer hverandre 
gjensidig. Jeg ser et træ: hvis jeg svæver i nogen tvil om dets virkelighed, 
gaar jeg hen og rører ved det; dermed er al tvil ophævet, træet er virkeligt, 
jeg drømmer ikke. Eller jeg fornemmer rosenduft; hvis jeg tviler paa min 
lugtesans, ser jeg efter rosen, berører den med fingrene, og al min usikkerhed 
er forsvunden. I den vaagne tilstand garanteres altsaa gjenstandenes realitet 
af overensstemmelsen mellem de forskjellige sansers vidnesbyrd. I drømme 
derimod, siger man, er det ikke muligt at faa stadfæstet vore forestillingers, 
rigtighed, eftersom vore sanser er indslumrede. Derfor er vi i vore falske 
forestillingers vold, indtil vi vaagner og kan erkjende vor feiltagelse. 

Det er indlysende, at denne modsætning er en ren indbildning. I 
virkeligheden forholder det sig saaledes, at vore forskjellige sanser i drømme 
ligefuldt som i vaagen tilstand gjensidig kontrollerer hverandre og kommer 

til indbyrdes forstaaelse med hverandre. Jeg drømmer ikke alene, at jeg 
ser en gjenstand, jeg drømmer ogsaa, at jeg rører ved den, eller at jeg 
hører den. Jeg drømmer, at jeg møder en ven: jeg tror at se ham, men 
jeg tror ogsaa, at jeg trykker hans haand, og jeg tror ogsaa, at jeg hører 
hans stemme. I dette punkt er altsaa overensstemmelsen mellem vaagen- 
og drømmetilstand absolut. I drømme tror vi ogsaa at iagttage med alle 
sanser paa en gang. Den gjenstand, som viser sig for mig i drømme, er 
et ,knippe af sanseindtryk*, syns-, følelses-, hørsels- og ofte endogsaa 
lugte-indtryk, aldeles som de gjenstande, der viser sig for mig i vaagen 
tilstand. 

Efter den populære opfatning er der endnu en anden iøienfaldende 
modsætning. Naar vi er vaagne, garanteres tingenes realitet af de forskjellige 
personers samstemmighed. Jeg ser et træ, men jeg er ikke alene om at 
se det; alle tilstedeværende personer ser det ligegodt som jeg selv; jeg 
rører ved det, og andre kan røre ved det, jeg hører løvet rasle, og andre 
hører det samme. Og netop dette overbeviser mig om, at træet ikke er 
en indbildning; hvis derimod andre tilstedeværende ikke kan det samme 
som jeg, da maa jeg slutte, at jeg ligger under for en hallucination. I det 
praktiske liv kontrolleres saaledes stadig vore iagttagelser ved andres iagt- 
tagelser. — Derimod, siger man, forfølger det drømmende menneske sin 
egen ensomme og fantastiske vision; de andre ser ikke det, som han ser, 
hører ikke det, som han hører. Medens de vaagne iagttagelser er kollek- 
tive, er drømmens individuelle og umeddelelige. 

Denne foregivne modsætning har ikke bedre grund end den foregaa- 
ende. Hvad der er sandt er alene, at saasnart vi vaagner, saa skifter vi 
synspunkt, saa forekommer vore natlige syner os at være ensomme, ind- 
bildte og subjektive. Men medens man drømmer, foregaar alt paa samme 
vis som i vaagen tilstand. Naar vi er vaagne, ser vi os blandt andre 
mennesker, som iagttager de samme ting som vi; men i drømme ser vi os 
ligeledes blandt andre mennesker, som iagttager de samme ting som vi selv. 
Drømmer vi ikke ofte, at vi er flere om at se det samme optrin? Drømmer 
vi ikke ofte, at vi taler med en ven, at vi meddeler hinanden vore tanker 
og er fuldstændig i forstaaelse? OQgsaa i denne henseende er der altsaa 
en fuldkommen overensstemmelse mellem drømmen og den vaagne tilstand. 
Naar vi drømmer, ser vi os, tror vi os, føler vi os i forbindelse med vore 
lige. Naar vi vaagner, opdager vi vor feiltagelse; men hvad betyder vel 
det? I drømme er vi dog absolut overbaviste om, at alt forholder sig som 
vi ser det; og dette er kjernepunktet. Thi naar alt kommer til alt, hvor- 
ledes skulde jeg være sikker paa, at jeg ikke en dag kan vaagne op af 
det, som jeg nu kalder min vaagne tilstand? Og den dag vilde jeg for- 
modentlig kalde mit liv ensomme, subjektive drømme. 

Man kan forresten tilføie, at overensstemmelse mellem vidnesbyrdene 
ikke er tilstrækkelig til at skille virkelighed fra indbildning, — der gives. 
jo fælles-hallucinationer. | 

Lad os komme til en modsætning, som har virkelig betydning, og 
som igrunden sammenfatter alle de andre. Drømmen har ét kjendemerke, 
som sikkert synes at skille den fra virkeligheden, det er dens forvirrethed, 
ubestandighed, usammenhæng. I drømme følger synerne paa hverandre 
uden forbindelse; ingen lov bestemmer deres rækkefølge; en tøilesløs fantasi 
behersker dem, og den normale orden er paa ethvert punkt brudt. Vi farer 
i et øieblik fra et land til et andet; vi glider uden overgang fra barndommen 
ind i alderdommen eller endog omvendt. Aarsagerne har de mest over- 
raskende virkninger. Tankens ubrødeligste love krænkes uden afladelse: 
der sker ting uden spor af aarsag, forvandlinger, eventyrlige tilsynekomster 
og forsvindelser. Det mest forbløffende realiseres uden vanskelighed, man 
er paa en gang paa et sted og paa et ganske andet; en person er paa 
samme tid sig selv og en ganske anden; man udtaler ord, man holder taler, 
hvis traad man ved opvaagningen umulig kan hitte rede i, saa fremmed- 
artet er logiken, saa flygtig meningen og saa fantastisk kombinationen. — 
En øvet psykolog, Delboeuf, kunde en morgen, med en gang han vaagnede, 
erindre den sidste sætning i en bog, han læste i drømme, og som forekom 
ham beundringsværdig ved sin klarhed —; sætningen lød saaledes: ,Manden, 
der er opdragen af kvinden og skilt formedelst forvildelser, driver de kjends- 
gjerninger, der har afsløret sig gjennem analyse af den tertiære natur, ind 
paa fremskridtets vei. 

Her synes man da endelig at have en grundforskjel mellem drøm og 
virkelighed: drømmen er det usammenhængende, virkeligheden er det 
rationelle. 

Og dog er denne modsætning mellem drømmenes usammenhæng og 
virkelighedens sammenhæng blot en tilsyneladende. Ja vistnok forekommer 
drømmen os usammenhængende, men det er, naar vi vaagner. Men medens 
vi drømmer, er alt det, som vi oplever, enkelt, normalt og naturligt; vi er 
ikke i mindste maade forbausede over det, som indtræffer; vi finder det 
ganske naturligt at være i et land og et andet paa samme tid, og vi for- 
staar godt, at en person forvandler sig til en anden. De taler, som vi 
holder — og som vil forekomme os utænkelige, saafremt vi husker dem, 
naar vi vaagner — forekommer os at være af en beundringsværdig skarp- 
sindighed; vi beundrer selv vore ords flugt, vid og lysende sammenhæng. 
Vi føler nydelse ved at bevæge os saa smidig og sikkert mellem ideerne; 
vore beviser er uendelig overbevisende; det er maaske i drømmen, at vi 
har den fuldkomneste følelse af evidens. Den ovenfor citerede frase, som 

Delboeuf har nedskrevet, forekom ham under drømmen at være blændende 
i sin klarhed. 

Alt sker da i drømmen paa samme vis som i den vaagne tilstand; 
naar vi er vaagne, forekommer os alt, som sker, naturligt og greit; naar 
vi drømmer, synes ogsaa alt naturligt og greit. Vistnok finder vi det, 
naar vi vaagner, urimeligt og absurd, men hvad betyder vel det? Det 
forekommer os absurd ved sammenligningen, seet fra det vaagne menneskes 
synspunkt. Men hvem kan sige med sikkerhed, at vi ikke en dag vaagner 
op af det, som vi nu kalder den vaagne tilstand? og formodentlig vil vi 
da anse de begivenheder for absurde, som vi nu holder for at være reelle 
og rationelle. Hvem kan med sikkerhed sige, at vi ikke engang skal for- 
bauses over at have hængt saa fast ved usandsynlige fantomer og absurde 
indbildningsfostre? 

Det staar tilbage at undersøge en fjerde forskjel. Det virkelige liv, 
siger man, danner en ubrydelig sammenhæng, medens drømmene ingenlunde 
fortsætter hverandre eller hæhger sammen i nogen kjæde. Rækken af mine 
dage danner et eneste sammenhængende liv; jeg tager op igjen idag mit 
liv fra igaar, og jeg vil imorgen tage fat, hvor jeg slipper idag. Jeg be- 
finder mig i de samme omgivelser, optagen af de samme tanker, de samme 
bekymringer, indviklet i det samme net af begivenheder eller i den samme 
hvirvel af lidenskaber; det er den samme traad, som knyttes om igjen hver 
morgen. — Vore drømme derimod, siger man, danner ingen sammen- 
hængende eksistens; den ene nats drøm knytter sig ikke til den anden nats; 
naar jeg sover ind iaften, er jeg temmelig vis paa ikke at gjenfinde hverken 
personer, landskaber, omstændigheder eller overhovedet indtryk fra gaars- 
nattens drøm; det er maaske den afskyeligste mare, som vil følge efter 
det vidunderligste eventyr. Kort sagt, der er ikke alene ingen sammenhæng 
i en og samme drøm, men der er ligesaalidt nogen sammenhæng mellem 
de paa hinanden følgende drømme. 

Hvad skal man sige om denne forskjellene Aabenbart er den 
ikke alvorligere end de foregaaende; thi naar er det vi opfatter usammen- 
hængen mellem vore successive drømme? Er det under selve disse drømme? 
Nei. Medens jeg drømmer, forekommer det mig, at jeg fortsætter en 
eksistens, som altid har været den samme. Jeg har intet indtryk af, at 
den drøm, jeg netop drømmer, har været forudgaaet af andre drømme, der 
ikke har nogen sammenhæng med den nærværende. Jeg har tvertimod 
aldeles som i vaagen tilstand indtryk af en eneste og ubrudt kjæde af 
begivenheder, af et drama, der opruller sig ustanselig og uden afbrydelse. 
Heller ikke her har vi altsaa nogen modsætning til, men tvertimod en 
overensstemmelse mere med virkeligheden. Baade i det ene og i det andet 
tilfælde et indtryk af sammenhærng og enhed. Vistnok tager dette sig ikke 

saa ud, naar vi vaagner: da forekommer vore forskjellige drømme os ind- 
byrdes uforenlige og usammenhængende? Men har vi nogen sikkerhed for, 
at vi ikke en dag kan vaagne op af det, som vi nu kalder vor vaagne 
tilstand? Og mon ikke da denne tilstand, der nu forekommer os at være 
en ubrudt kjæde, vil vise sig at have været en række af brudstykker uden 
traad og enhedsbaand? 

Saaledes finder vi da overalt den samme illusion. Man bedømmer 
drømmen, ikke saadan som den er, men saadan som den viser sig for os, 
naar vi ikke længer drømmer. Istedenfor at iagttage vore indtryk, medens vi 
drømmer, noterer vi vore vaagne indtryk af den forbigangne drøm. Isteden- 
for at spørge os selv, om vi fuldt og fast har troet paa vor drøm, spørger 
vi, om vi endnu fror paa den. Men hermed umuliggjør vi sammenlig- 
ningen; thi det dreier sig jo om at sammenligne det normale liv med 
drømmens; men vi bedømmer det normale liv, saaledes som det er, medens 
vi er i det; altsaa maa vi ogsaa bedømme drømmens liv saadan som det, 
forekommer os, naar vi drømmer. 

Med alle de andre modsætninger mellem drøm og vaagen tilstand 
forholder det sig paa samme vis. Nogle forfattere har saaledes heftet sig 
ved vor ,immoralitet* i drømme. Men vi har dog moralske følelser og 
ideer, ogsaa naar vi drømmer; vi nærer skrupler, gjør os selv bebreidelser, 
føler indignation og foragt — aldeles som naar vi er vaagne. Rigtignok 
forekommer det os, naar vi vaagner, at disse: følelser har kunnet have en 
besynderlig foranledning eller gjenstand, men som sagt, naar vi vaagner. 
— Det samme gjælder den forandring af tidsbevidstheden, som har slaaet 
enkelte psykologer. Ja vistnok forekommer det os, at vi har levet hele 
aar i søvnens faa minuter eller timer. Men ogsaa dette er en opvaag- 
ningens illusion; thi naar vi vaagner, maaler vi de drømte begivenheders 
varighed efter det virkelige livs love. 

Hvad personlighedens og karakterens forandringer under drømmen 
angaar, kunde man indvende det samme mod disse. Men istedenfor at 
Sige, at karakteren under drømmen har undergaaet en forandring, vil jeg 
heller sige, at den er bleven fuldstændigere sig selv. Man overraskes ikke 
sjelden over drømmens psykologiske afsløringer; den feil eller svaghed, 
som .man ikke tilstaar i normal tilstand, forraader sig i drømme med 
ubønhørlig ærlighed; man ligger i drømme under for fristelser, som man 
vilde modstaa som vaagen, men som man i hemmelighed elsker; antipatier, 
som man har skjult for sig selv, aabenbarer sig; hemmelige lyster for- 
raader sig: vi spindes ind i begivenheder, der ligesom begivenhederne i 
et drama, fremtvinger en afsløring af vort indre væsen. Ofte siger man 
til sig selv, naar man vaagner: ,Det er sandt; i lignende omstændigheder, 
vilde jeg komme til at handle saaledes; .jeg havde aldrig troet det, og det 

er lidet at være stolt af, men det er sandt.* Formodentlig har alle men- 
nesker, der er ærlige overfor sig selv, havt et saadant indtryk. — Man 
kjendte sig ikke saadan, og alligevel gjenkjender man sig. 


He 


Til syvende og sidst er der mellem drøm og vaagen tilstand blot 
to virkelige og vigtige modsætninger. Den første er denne: naar jeg er 
vaagen, Saa ved jeg, at der er en anden tilstand, som jeg kalder drøm. 
Naar jeg derimod drømmer, er jeg uvidende om, at der er nogen anden 
tilstand, som jeg kalder den vaagne. Naar jeg er vaagen, erindrer jeg, 
at jeg har levet i drømmenes fantastiske liv og paa et vist tidsrum 
atter forladt det og traadt tilbage i det virkelige liv, der er fuldstændig for- 
skjelligt fra det andet; jeg er i en første tilstand, men jeg ved, at der er 
en anden tilstand. — Naar jeg drømmer har jeg derimod ingen idé pm 
den anden tilstand, som jeg har forladt, og som jeg skal træde tilbage i; 
jeg har ingen følelse af, at der er en anden og grundforskjellig eksistens; | 
jeg sammenligner aldrig mine drømmesyner med den anden verden, hvori 
jeg er i vaagen tilstand, thi jeg har ingen anelse om en saadan verden. 
Vistnok er det sandt, at jeg af og til i drømme spørger mig selv — mon 
jeg ikke nu drømmer, men dette er ord, som jeg ikke tillægger nogen 
mening; jeg erkjender ikke tilværelsen af to tilstande, og hvad der beviser 
dette er, at jeg uvægerlig svarer mig selv, at jeg ikke drømmer, men 
befinder mig i den soleklare virkelighed. —- Virkeligheden kjender drøm- 
men; drømmen er uvidende om virkeligheden. 

Den anden modsætning er den simpleste og mest slaaende og inde- 
slutter igrunden den foregaaende. Det er denne: man vaagner af drømmen, 
men man vaagner ikke af virkeligheden. Dette er vel den egentlige fornuft- 
grund til, at den sunde sans skjelner mellem drøm og virkelighed og 
tager virkeligheden for alvor, men drømmen ikke. Det er seet fra det 
vaagne menneskes synspunkt og bedømt med det vaagne menneskes 
fornuft, at drømmen forekommer os absurd og usammenhængende. Deri- 
mod vaagner vi ikke fra det, som vi kalder den vaagne tilstand. Vi 
kommer ikke over i en ny tilstand, hvorfra vi kan bedømme virkeligheden, 
saaledes som vi fra virkelighedens synspunkt bedømmer drømmen. Hvis - 
en drøm varede hele livet, vilde vi ikke engang gjøre os idé om, at vi 
drømte, men virkeligheden er netop en drøm, som varer hele livet. 

Disse modsætninger er virkelige, de forklarer den almindelige opfat- 
ning, men spørgsmaalet er, om de ogsaa retfærdiggjør den. Vi forstaar 
godt, hvorfor man i drømmen ser virkelighedens absolute modsætning, 
men er denne opfatning ogsaa rigtig? At jeg i vaagen tilstand har be 
vidsthed om drømmens tilstand, er neppe noget tegn paa de to tilstandes 

kvalitative forskjellighed. Det henpeger utvilsomt blot paa en forskjel i 
grad, ikke i natur. Vi kan støtte denne betragtning paa kjendsgjerninger, 
der er kjendt fra hypnotismen. Man hensætter et individ i en somnambul 
tilstand, som man kalder: tilstand 2; derpaa hypnotiserer man det paany, 
som om det var i normal tilstand, og man opnaar at faa det hensat i en 
ny somnambul tilstand, som man kalder: tilstand 3. Nu viser det sig, at 
individet i tilstand 3 erindrer baade sin normale tilstand og tilstand 
2; om man derimod atter hensætter det i tilstand 2, saa kan det ikke 
erindre tilstand 3. — Dette tør give os et vink om, at drømmen og 
den vaagne bevidsthed er to tilstande af den samme natur. 

Hvor meget viser nu den anden forskjel, at man vaagner op af 
drømmen, men ikke af virkeligheden? Det er sandt, at vi ikke kjender 
nogen tredie tilstand, hvori virkeligheden forekommer os illusorisk og 
usammenhængende, som med andre ord forholder sig til virkeligheden, som 
virkeligheden til drømmen. Men er en saadan tilstand utænkelig, fordi 
om den ikke ligger indenfor kredsen af vore erfaringer? 

Det er muligt, at en opvaagnen fra virkeligheden kan finde sted; det 
er muligt, at vi engang skrider over i en ny tilstand, der forholder sig 
til vort vaagne liv, som dette til drømmen; det er muligt, at døden er en 
opvaagnen -- og vi overdriver ikke, naar vi siger, at denne idé er 
kjernen i omtrent alle religioner. Det er endvidere muligt, at vi, naar vi 
vaagner, vil forbauses over, at vi saa helt har kunnet fæste os ved 
sanseverdenen, at vi har kunnet tage en forbigaaende tilstand for den 
endelige og positive, en flygtig og illusorisk verden for den eneste og 
absolute, en foreløbig eksistens for den virkelige eksistens; det er muligt 
med andre ord, at vi den dag vil have indtryk af, at vi har drømt. Og 
fordi en saadan opvaagnen er mulig, har vi ingen ret til at opstille drøm- 
men og det vaagne liv som absolute modsætninger og erklære den ene for 
falsk og" illusorisk og den anden for reel, at fæste os helt og holdent til 
sanseverden, medens vi ler af vore drømme. 

Endelig ligger den tredie tilstand, det nye liv, ikke udenfor erfaringens 
grænser, selv om den gjør dette for den stor hob af menneskene. Der 
synes for visse mennesker at være ialfald en halv opvaagnen; visse 
mennesker formaar at nærme sig, uden dog at naa, den tredie tilstand, 
hvor livet vilde føles som en drøm. Denne halve opvaagnen finder jeg i 
videnskaben, i metafysiken og i religionen. — Hvad er videnskaben om 
ikke aabenbaringen af en ny verden, absolut forskjellig fra sanseverdenen? 
Der, hvor vi ser lys og farver, tror den at opdage en usynlig æter, som 
vibrerer 4 eller 700 trillioner gange i sekundet. Der hvor vi hører en lyd, 
svag eller sterk, klar eller dump, der opdager den materiens raskere eller 
langsommere, videre eller snevrere svingninger. Der hvor vi har indtryk 

af en uendelig mangfoldig og broget virkelighed, der viser den os et 
eneste fænomen: bevægelsen. — Men disse formler betyder ikke, som 
man saa hyppig tror, at lyset eller farverne ikke eksisterer; de betyder 
blot, at der er moget andet; at hvis vi fik nye 'sanser, vilde et nyt 
univers aabne sig for os, saa vi vilde komme til at se ikke blot den røde 
farve, men de 400 trillioner svingninger i sekundet. — Og hvad vil alt 
dette sige andet end, at videnskabsmanden allerede er en saadan halvt 
opvaagnet, halvt indtraadt i en høiere eller ialfald forskjellig virkelighed? 

I endnu høiere grad betegner metafysiken en opvaagnen. En meta- 
fysiker, der virkelig tror paa sit dokrin, virkelig er en ,dogmatiker* — 
som Platon f. eks. eller som Spinoza — er allerede et menneske, som lever 
i en ny verden, og som betragter den foregivne ,virkelighed*, hvori vi 
andre er indesluttet, som et fjernt, næsten uvirkeligt tusmørkerige. 

Hvad hævder nemlig enhver metafysik? Enten, at det. som virkelig 
eksisterer, er et evigt atomregn i det uendelige tomme og alt andet skin — 
men alt andet, det er hele natufen, saaledes som vore sanser opfatter den; 
med andre ord: naturen er drømmen, atomet er den usynlige og urørlige 
virkelighed. 

Eller den hævder, at det, som virkelig eksisterer, er immaterielle kræfter, 
aander eller bevidstheder; alt andet, hele den legemlige verden, er skin; 
med et ord: vort rumbegreb var en drøm, hvoraf spiritualismen vækker os. 

For andre metafysikere endelig er det, som virkelig eksisterer, et 
eneste væsen: alt andet er skin; men det andet er hele mangfoldigheden 
af individuelle væsener; med et ord: individernes verden, det maångfoldiges 
verden, var en drøm, hvoraf panteismen vækker os. Overhoved er det, som 
det almindelige sansende menneske opfatter som virkelighed, for meta- 
fysikeren blot et tog af skygger mod væggen i en hule — som Platon har 
skildret det. Den sande virkelighed, den sande sol, er andetsteds, og vis- 
manden skimter den allerede, halvt befriet, det vil sige halvt opvaagnet. 

Men især er religionen en opvaagnen. Hvad tænker det virkelig 
religiøse menneske? At det forhaandenværende liv er et foreløbigt og 
forbigaaende liv, en prøvelse, et forspil til det virkelige liv. At om sanse- 
verdenen maaske er en virkelighed, saa gives der ialfald en høiere virke- 
lighed, som de udvalgte skal faa skue, og som de allerede i dette liv kan 
faa et glimt af. Den sjæl, hvis tro er sand og dyb, er derfor næsten 
befriet fra virkelighedens drømmeverden og indladt i evigheden; den føler 
lidelserne hernede blot som drømte lidelser, og sansernes flygtige glæder 
har den ingen dragning til; den sol, som vore øine ser, blegner under 
straaleglansen af den frembrydende, som blot sjælen ser. 

Vi er altsaa komne til den slutning, at der ikke er nogen væsens- 
forskjel mellem drøm og virkelighed. Men heraf behøver, som vi skal se, 

ikke at følge, at virkeligheden selv er en drøm eller et blændværk. Man 
ræsonnerer altid som saa: virkeligheden og drømmen ligner hinanden; 
altsaa er virkeligheden blot en drøm; men det er ligesaa logisk og mere 
forstandig at slutte som saa: virkeligheden og drømmen ligner hinanden. 
altsaa er drømmen en virkelighed. Denne paastand, at der ikke er 
nogen grundforskjel mellem drømmen og virkeligheden, kan fortolkes paa 
to modsatte maader; man kan udlede, at virkeligheden er falsk, men man 
kan med ligesaa stor ret udlede, at drømmen er sand, at drømmens syner 
er ligesaa reelle som dagens vaagne iagttagelser, anderledes beskafne, men 
ligesaa reelle. — Tilbage staar blot at vide i hvilken forstand og grad 
de kan siges at være reelle i dette ords fulde mening? Det vil jo sige, at 
naar vi om natten drømmer om en fraværende ven eller et ukjendt land- 
skab, saa staar vi virkelig overfor dette landskab eller denne ven. — 
Man kommer paa denne maade tilbage til de gamle troesforestillinger, 
ifølge hvilke sjælen under søvnen er uafhængig af de rumlige afstande, 
eller — som man ukorrekt udtrykker det — at sjælen bevæger sig frit 
gjennem rummet. Men læg merke til, at denne tro er langt mindre absurd 
end den for os synes; thi det er jo intet mirakuløst i, at sjælen ser ,paa 
afstand*, af den simple grund, at intet kan være paa afstand af sjælen. 
Udtrykket: langt fra vort legeme, har en mening, men udtrykket: langt 
fra vor sjæl eller aand, har absolut ingen mening, eftersom man med rette 
indrømmer, at aanden ikke optager nogen plads og at den ikke er mere 
paa et sted i rummet end paa et andet. Man skulde saaledes have et 
middel til at fatte muligheden af fremsynthed, anelser, aabenbarelser, tele- 
patiske hallucinationer o. I. 

Uden at kunne stanse ved nogen endelig og fyldestgjørende teori om 
drømme turde vi ialfald være kommet forbi den gjængse og lidet sandsynlig 
opfatning af deres natur. Det er ikke sandsynligt, at drømmen blot skulde 
være en reproduktion, en refleks af oplevelser eller fornemmelser fra det 
vaagne liv. Det turde være, at den var en reel kontakt med gjenstandene 
uden sansernes formidling. Hvis man siger, at vore drømme alligevel er 
afhængige af vor personlige tilstand og især da af vore organiske funktioner, 
saa har vi hertil at svare: det, som afhænger af vor organiske tilstand, 
er ikke de gjenstande, som vi ser i drømme, men det er sindsbevægelser, 
som disse gjenstande foraarsager os —; paa samme vis som i vaagen 
tilstand: om en ting, en begivenhed osv., skal foraarsage os glæde eller 
frygt o. 1., afhænger for en ikke ringe del af, hvordan vi er oplagt. 

Vor sammenligning har altsaa ført os til at sætte et spørgsmaalstegn 
ved drømmens foregivne uvirkelighed. Tilslut et par ord om hvad sammen- 
ligningen lærer os om virkeligheden. 


Drømmen og virkeligheden. IL 





Hvad den lærer os er, at om sanseverdenen er reel, saa er den ikke 
den eneste og sidste realitet. Den eksisterer, den er uafhængig af os, men 
vi begriber, at den engang maa ophøre og give plads for en anden; vi 
tager den fremdeles som noget alvorligt, men ikke som noget tragisk, thi 
vi tænker paa opvaagningen. Drømmen er en virkelighed, men flygtig og 
forbiilende. Det vaagne liv er en virkelighed, men ogsaa det flygtigt og 
forbiilende. uk. 

Elektricitet som drivkraft for jernbaner — 
En ny udvikling begyndt. 


(Efter Frank J. Spragne i , Engineering Mag.*) 





orfatterens navn er kjendt af alle elektrikere og teknikere verden rundt. 
Han har været paa det nøieste knyttet til den elektriske sporveis even- 
tyrlige udvikling i de sidste 10—20 aar. Men han er en konservativ og: 

forsigtig mand, som er bange for de store forudsigelser, og hvem det irriterer, 
at enkelte af hans berømte kolleger efter hans mening tager munden vel 
fuld, naar de spaar om dampens snarlige forsvinden fra jordens jernbanenet. 
Han har oftere taget ordet mod Saadanne i hans øine overdrevne profetier. 
Og han gjør det atter nu. Han rykker i marken væsentlig i anledning af 
Georg Forbes tidligere i ,Kringsjaa* gjengivne artikel om elektricitetens 
anvendelse paa hovedbaner. Han erklærer sig enig med mange af Forbes' 
slutninger, men har: sine indvendinger og modbemerkninger at gjøre. At 
disse vil være af den største interesse paa et for vort land saa vigtigt felt 
er klart. Vi vil her faa en konservativ verdensautoritets syn paa sagen. 
Vi vil faa en klar forestilling af, hvad der med rette kan siges z1o0d Forbes' 
slutninger. Ved at sidestille de to artikler, vil derfor læserne have for sig 
saa autoritativ og alsidig en redegjørelse af denne sag, som det i vore dage 
er muligt at opdrive. | | 

Man maa ingenlunde tro, at forfatteren er pessimist paa dette omraade 
og blot ser sort i sort. Tvertimod gaar han i enkelte retninger endnu videre 
end Forbes og spaar en ganske rig og intens udvikling i elektrisk banedrift 
paa grundlag af det system, al sælte en elektrisk motor paa hver vognaksel. 
Han giver vigtige meddelelser om ganske nye og fuldstændig vellykkede 
forsøg i denne retning, og efter hans mening, er det elektriske ,lokomotiv* 
mere dødsdømt end damplokomotivet. Der kan for fremtiden blot blive tale 
om det nye system: — flver vogn sit eget lokomotiv. 

Den foreliggende artikel handler blot om sporveie, luftbaner, forstads- 
baner og mindre mellembysbaner. Først i februarheftet af tidsskriftet vil 
han behandle udførlig elektricitetens anvendelse paa hovedbaner. Dog giver 
allerede hans indledning os en idé om hans standpunkt. Han tror vistnok 
ikke, at elektricitet vil fordrive damp paa de store bestaaende banesystemer 
f. eks. i de Forenede Stater paa lang tid. Derimod synes han at tænke 
sig en forbindelse af damp- og elektrisk trafik paa disse baner. En saadan 
forbindelse, hvor dampen overtager godstransporten og elektriciteten passager- 
trafiken, er man allerede i begreb med at indføre paa kortere strækninger. 
Videre gjør han allerede i indledningen opmerksom paa, at spørgsmaalet 
om indførelse af elektrisk drivkraft i et land, som netop nu begynder at 
bygge sit banesystem, som paa forhaand blot har forholdsvis faa banemil, 
og hvor kanske de naturlige forhold desuden er dampen imod og til elek- 
tricitetens gunst, er et ganske andet end spørgsmaalet om forandring af et 
uhyre dampsystem til elektrisk. Han siger, efter først af have udtalt, at 
udenfor de store banesystemer har den elektriske motor ikke længer nogen 
virkelig rival. Paa alle andre felter er sagen afgjort. Men —: 

,Vi kommer nu til de store banesystemer, hvor indtil nylig damp- 
lokomotivet har været eneraadigt, og vi gjør bedst i straks at klargjøre os, 

at vi her staar overfor en gigantisk institution, der beskyttes mod elektri- 
citetens indrykken ved et indviklet, fastslaaet, vidtforgrenet og omtrent 
ugjennemtrængeligt driftssystem, der er resultatet af mange aars udvikling 
og store kapitaludlæg og udelukkende afpasset til dampdrift, ganske upassende 
for elektrisk drift.* va 

Opmerksomheden henledes paa denne bemerkning, idet det bedes 
noteret, at denne vanskelighed, som for forfatteren synes at være næsten 
den væsentlige, omtrent ikke kan siges at eksistere hos os. 

»Pet har været sagt, at ,lokomotivets pistonslag er civilisationens 
hjerteslag*. Jeg kunde isteden sige, at den elektriske motors kvirrende lyd 
er en frigjørelsens sang; men heller en frigjørelse for mennesker og dyr, 
ikke af alf*) dampmaskineri — i det mindste ikke før kullets fordyrelse vil 
nødvendiggjøre indførelsen af elektricitet og anvendelsen af vandfald, endog 
om det koster mere end den nuværende drift. 


Forfatteren begynder med at opregne de omraader, hvorpaa elektri- 
citetens udelukkende anvendelse nu maa ansees for en afgjort sag. Vi har 
da først almindelige sporveie, luftbaner og tunnelbaner i store byer. Dernæst 
indrømmer han den elektriske bane et uhyre omraade som forstadsbane, 
mellembysbane (væsentlig passagertrafik), og forlængelser af byernes spor- 
veisnet ud over det tilstødende land (tertiærbaner). Endelig synes han ogsaa 
at tænke sig, at elektrisk drift ofte med held vil kunne anvendes paa nye 
linjer, som ikke udgjør dele af noget større system. Derpaa fortsætter han, 
og det følgende gjælder Ogsaa større baneanlæg eller hovedbaner: Det 
vil være klart for enhver iagttager, at de lokale forhold ved enhver saadan 
gruppe af baner kan være yderst forskjellige; i et tilfælde kan elektrisk drift 
være tilraadelig; i et andet aldeles umulig. Videre er de problemer, som 
møder os, naar det gjælder at ændre ældre linjers damptrafik til elektrisk, 
ganske forskjellige fra dem, vi har med at gjøre, hvor det gjælder anlæg 
af nye linjer, der skal møde bestaaende eller forventede lokale forhold.* 

Forfatteren udtaler derefter en række af fastslaaede data angaaende 
den elektriske motorudviklings nuværende stilling. ,Den elektriske motors 
konstruktion og bygning frembyder ikke længer særlige vanskeligheder. Den 
kan bygges saa sterk, det maatte ønskes. Den er*fuldt paalidelig. Dens 
bevægelse er jevnere end et damplokomotivs, og den kan drives i længere 
tid uden stans. Den kan styres automatisk eller af en enkelt menneskelig 
haand, selv om den er delt i mange smaamotorer paa alle togets aksler; 
og den trænger mindre uddannelse og dygtighed af styreren end lokomotivet 
af sin fører. Maalt efter. vognmil er dens værdiforringelse mindre end 

lokomotivets. Dens pris er rimelig; men vil blive endnu lavere — om end 
sandsynligvis intet radikalt prisfald kan ventes. 

Indtil for nylig har der blot været tale om to elektriske driftsmaader. 
Enten anvendes et sterkt lokomotiv, som trækker et langt tog af alminde- 
lige jernbanevogne. Eller en eller begge aksler af hver vogn udrustes med 
en motor, som kan styres fra begge vognender. En saadan vogn gaar da 
alene. Sammenkobles den med en anden lignende vogn, maa hver have 
sin Vognstyrer. Derimod hænges der ofte paa en vogn uden motor, som 
da motorvognen trækker ligesom et lokomotiv. Men derved tabes mange 
af elektricitetens fordele, og særlig bliver stigningerne tunge at komme opad. 

Jeg har for flere aar siden fremholdt, at den heldigste anvendelse af 
elektriciteten er opsætning af en motor over hver eneste vognaksel i toget 
og saaledes anordnet, at alle motorer kam styres af én mand fra et hvilket- 
somhelst punkt af toget. Det er klart, at dette er det ideale system for 
elektrisk drift; men endnu i juni 1897 udtalte en af vore første elektriske 
ingeniører, at dette system endnu var uopfundet og ,umuligt*. 

Skjæbnen vilde, at netop da denne udtalelse fremkom, havde forfatteren 
heraf afsluttet kontrakt med Chicago South Side luftbane, som til da havde 
benyttet udelukkende 28 tons Baldwinlokomotiver og almindelige jernbane- 
vogne, om at udruste 120 af disse vogne med elektriske motorer efter det 
umulige? system. Den samlede kraft, der skulde udvikles, var 12,000 
hestekræfter. Kontrakten forlangte af mig, at samtlige vogne skulde kunne 
forbindes til sammenhængende tog paa en hvilkensomhelst maade (uden 
hensyn til vognmasser eller vognender), og at ethvert tog skulde kunne 
styres fra et hvilketsomhelst punkt deraf af en enkelt mand. 

Den r16de juli 1897 gjordes et fuldstændig vellykket forsøg med to 
vogne. Den 26de juli løb et saadant tog bestaaende af seks vogne over 
en bane i Pennsylvanien. Det hele tog styredes af en tiaarig gut. Paa 
Chicago South Side banen har nu i længere tid et saadant tog været i 
regelmæssig fart sammen med vanlige damptog. Systemet er prøvet og 
antaget af banen, og samtlige vogne vil nu blive udrustede paa denne maade, 
saa hurtig, som det lader sig gjøre. 

Fra min erfaring vover jeg at forudsige, at dette mye system vil blive 
udgangspunktet for en elektrisk banendvikling af lignende omfang som den, 
der fulgte indførelsen af den elektriske sporvogn med luftledning. Det vil 
betegne en lignende revolution og nybegyndelse paa kommunikations- 
væsenets omraade. 

lilinois Central banen staar ifærd med at indføre det nye system for 
hele sin umaadelige forstadstrafik. Dens overingeniør har anstillet en række 
omhyggelige beregninger, der giver forbausende økonomiske resultater, og 

forfatteren giver beregningerne, der er absolut mye, sin fulde tilslutning. 
De medtager faktorer, andre havde glemt. 

F. E. Spragne slutter derfor med at udtale, at for al forstads- og dermed 
beslegtet trafik maa damplokomotivet ansees som ganske antikveret. Her 
kan der for fremtiden ikke blive spørgsmaal om andet end elektrisk drift 
med motor paa hver vognaksel. 

Saasnart den konservative forfatters følgende artikel om hovedbaner 
foreligger, vil naturligvis , Kringsjaa* bringe den. 


1898. 


(Efter ,The Spectator*.) 





Aaret 1898, siger ,The Spectator*, begynder med et indtryk, som 
er mere alment udbredt og sterkt end noget af lignende art, som vi kan 
mindes fra det sidste halve aarhundrede. Hele Europa over tror mænd, 
uden at give grunde for sin tro, at 1898 ligesom 1848 vil blive et aar, 
hvori store begivenheder kommer bataljonvis. Det behøver ikke at være 
nedslaaende begivenheder, skjønt tonen er pessimistisk. Man kan neppe 
tale til nogen, fra en minister til en omnibuskjører, uden at møde dette indtryk. 

Der er naturligvis én iøinefaldende aarsag til denne tro. Der har 
aldrig været et øieblik i historien, da de store problemer, som kræver løsning, 
var talrigere eller mere paatrængende. Den store verdenskjedel er ,,i fuld kog*. 

Det uhyre kinesiske rige, som saa længe har syntes at tilhøre en 
anden planet, er pludselig blevet kastet i smeltedigelen, og stormagterne 
skynder sig til stedet med skrig og hyl, som ikke tyder paa nogen ven- 
skabelig deling. Det er sandsynligt, at Rusland og Tyskland er drevne fra 
hinanden ved dette kinesiske problem. Frankrige koger af harme og bitterhed 
over at blive glemt af de øvrige magter. I England er der tegn til, at 
handelsverdenen kan forlange én optræden i det fjerne Østen, som vilde 
føre til alvorlig krig. fØsterrig-Ungarn er i en indre opløsningstilstand og 
synes at mene, at det tør blive hyggeligst at gaa istykker. Italien kan 
ikke finde nogen regjering, som kan regjere, og vilde nu være midt i en 
revolution, dersom det ikke var Italien. Spanien vakler mellem et populært 
krav paa krig med de-Forenede Stater, et nyt Karlistoprør og en militær 
revolution. Tyrkerne har faaet lyst til at tugte Bulgarien, som de har 
tugtet Grækenland. I Indien udbreder sig den opfatning, at englænderne 
har glemt erobrerens kunst, og at tiden nærmer sig for — —? I England 
er der allevegne en ængstelse for hærens og flaadens styrke, som tyder paa, 
at man venter et angreb fra alle kanter og rigets alvorligste krise. 


Men hvorfor skulde alle disse begivenheder komme allerede i 1898? 
Fordi, vil de fleste svare, at begivenheder nu kommer med en vis elektrisk 
fart, og verden oplever paa en maaned, hvad der tidligere fyldte et aar. 
Krige er korte, store forandringer pludselige; en enkelt mand styrer verdens 

største armé; forudseede begivenheder kan komme paa en uge og uforud- 
seede øieblikkelig. 

Å [Alt dette er for en stor del sandt; men erfaring lærer os dog, at 
medens enkelte begivenheder vistnok indtræffer hurtig, kan andre blive 
hængende over vore hoveder i aarrækker. De af os, som er over femti aar, 
har ventet i over et kvart aarhundrede paa det europæiske sammenstød, 
som syntes saa sikkert i 1872, som næsten indtraf i 1875, men som ikke 
endnu er kommet. Den tyrkiske minaret har nu vaklet i 22 aar, men 
staar fremdeles. Den østerrigske ørn saaredes til døden i 1866, men 
spreder idag sine vinger over et større landomraade end tidligere. Hvor 
har vi ikke alle ventet, mange af os med raseri i hjertet, paa Europas 
straffedom over armenernes morder — med det eneste resultat, at sultanen 
atter er i spidsen for en mægtig armé. Eller husk, hvorledes det kretensiske 
spørgsmaal har varet i alle vore dage. Og Spanien og de Forenede Stater 
har staaet i stilling til at ,give fyr* i mange lange maaneder. Hvor har 
vi ikke diskuteret den sociale fare og den kommende ,sociale revolution* 
saa langt tilbage, vi kan mindes; og dog er der intet hændt af ydre revo- 
lutionær art, medens flere samfund har gjennemgaaet en rask fredelig social 
udvikling, som gjør en samfundsomstyrtelse mindre sandsynlig end nogen- 
sinde. Det er ikke umuligt, at alle de store spørgsmaal vil vare aaret ud. 

Sagen er, at krig og større omvæltninger afhænger af mænds, partiers, 
nationers og styreres beslutninger. Og der er intet, i vor ellers hurtige tid, 
som kan bringe en statsmand til at fatte nogen rask beslutning om en stor 
krig — med mindre det er hans eneste udvei. Tvertom ved enhver i vor tid, 
hvilken forfærdelse en moderne krig er, og derfor vil heller beslutningen 
dertil lade vente længer paa sig nu end før. 

Ganske vist: begivenhederne kan komme. Den tyske keisers død, 
dronning Victorias eller den østerrigske keisers kan f. eks. sætte statsmænds 
forsigtighed og overveielser ud af betragtning og sende flammehavets bølger 
ud over verden som en skjæbnens uimodstaaelige magt. 


Den moderne æsyptiske folkevise. 
(Efter Paul Pasig 1 ,Die Umschau*). 





e nuværende ægyptere holder sig for et særlig musikalsk begavet folk. 

Den fremmede, der for første gang besøger faraonernes land, føler 
sig ogsaa eiendommelig berørt ved overalt at høre de indfødte ledsage 
enhver beskjæftigelse, ethvert arbeide med en egen summende melodi, ja 
selv om ægypteren slentrer dovent afsted, synger han paa en snøvlende 
maade en melodi i takt med gangen. Denne hang til musik, der øiensynlig 
er nilboerne medfødt, staar forresten i inderlig sammenhæng med syd- 
lændingens poetiske temperament overhovedet, der blandt andet giver sig 
tilkjende i hans billedrige sprog. Og dette forklares jo ogsaa tilstrækkelig 

af selve den atmosfære, hvori orientaleren fødes, aander og vokser op. 
Den straalende blaa himmel er poesi. Jorden med sine brogede blomster, 
der næsten hele aaret rundt dækker landet som et sig stadig fornyende, 
farverigt tæppe, er poesi. Den blændende klare dag, der faar alle naturens 
mørke magter til at vige, og som i selve solskiven har sit guddommelige 
symbol, er poesi. Og den orientalske nat, naar palmerne sagte svaier i 
den milde cephyr, og himlen hvælver sig mørkeblaa med sine tindrende 
stjerner over jorden — en saadan nat er som et ældgammelt, evig- 
skjønt digt. 

Det modtagelige sind lades aldrig upaavirket af den omgivende natur, 
sydboeren mindre end alle andre, som han jo ifølge de klimatiske forhold 
lever naturens hjerte nærmere end nordboeren. Men det modtagelige sinds 
indtryk faar sit udtryk i sproget, og der opstaar hos folket sagn og viser, 
der staar i den mnøieste forbindelse med selve den natur, hvoraf de er 
udsprungne. 

De ægyptiske folkeviser har aldrig nogen egentlig melodi, forsaavidt 
man med melodi mener en sammenhængende bygget, i sig afsluttet har- 
monisk gjengivelse af den kunstneriske form. Enhver er saa at sige sin 
egen komponist, idet han alt efter sangens indhold, sit eget temperament 
eller den stemning, han for øieblikket befinder sig i, anlægger sin melodi; 
i regelen bevæger han sig mellem seks og otte hovedtoner og veksler med 
forte, piano, udtryk og klangfarve ganske efter behag. Derfor har alle 
ægyptiske ,melodier* et fregelløst, monotont præg og minder om vore 
recitativer. 

Hvad indholdet angaar, befatter den ægyptiske folkevise sig med alt, 
der bevæger folkets sjæl: glad livsnydelse, lovsyngen af venskabet, spot 
over fiender, haan mod de ynkelige fellaher (den agerdyrkende del af 
befolkningen), og — last not least — forherligelse af kjærligheden og 
dens salighed. Hvad den sidste sort sange angaar, maa man huske paa 
den plads, den sanselige kjærlighed indtager i den muhamedanske religion, 
for at kunne bedømme dem rigtig. En hel del af disse digte, der fra 
sprogets side ofte er de mest fuldendte, indeholder ting, som europæiske 
øren har vanskelig for at døie. Derfor er det ikke raadeligt for europæeren 
at besøge de arabiske og græske kaffehuse, hvor de ,farende svende* 
holder til og foredrager sine sange; forudsat at han forstaar det vulgære 
arabiske sprog, vil det, der her bydes, støde ham baade etisk og æstetisk, 
ikke bare ordene, men ligemeget de plastiske bevægelser, der ledsager 
sangen, — vi minder kun om danserindernes mavedans. 

Germaneren, især tyskeren, har jo i tidernes løb digtet en mængde 
drikkeviser og vandringssange; Saadanne findes ikke hos ægypterne. Den 
urgermaniske vandrelyst er dem, som de sydlige nationer overhovedet, helt 

fremmed, ligesaa fremmed som lysten til at drikke. At beruse sig i vin 
falder sjelden en ægypter ind, men saa kan han jo ved hjælp af tobak 
og haschisch — orientalsk hamp — døve sind og sanser og sænke sig 
ned i et hav af lyksalighed. Der findes en hel del vers, der beskriver 
denne røgningens vellyst. 

At kjærligheden er motivet for de fleste sange, trænger ingen for- 
klaring for den, der kjender folkesjælen i almindelighed og sydboerens i 
særdeleshed. Men for orientaleren er ikke kjærlighed den mere eller mindre 
heftige følelse for den elskede, som kan bringe baade glæde og sorg med 
sig; kjærlighedssorgen kjender han ikke, for ham er kjærligheden det alt- 
helbredende tryllemiddel mod alle lidelser og plager i tilværelsen, der netop 
ved den gjøres udholdelig. En selvløs, til alle ofre villig kjærlighed er 
ham helt fremmed, og denne omstændighed alene forklarer tilstrækkelig 
kvindens stilling hos disse folk. 

I digte, der forherliger den tilbedtes skjønhed, bruges billeder, der 
undertiden kan minde en om Høisangen. Saaledes tales der om den 
elskedes ,perletænder*, hendes barm sammenlignes med marmoret, hvorpaa 
den duftende rose blomstrer, hendes mund siges at have granatæblets farve, 
og om læberne heder det, at de holdes sammen af koraller. 

Skal visen give et samlet indtryk af det elskede væsen, sammenligner 
den hende med citronblomsten, hvis friskhed og renhed sammen med dens 
søde duft gjør den til den skjønneste af alle blomster. Om den heder det: 


»0O citronblomst, sødt berusende 
aabnes du om natten for mig, 
lykkelig den, som dig faar nyde, 
badet mildt i maanens straaler. 


Dobbelt lykkelig den, som altid 
svælger 1 din søde duft, 

selv naar mørkets stille time 

lig en flygtig drøm svandt bort*. 


Et andet eksempel paa sange til den elskedes pris har vi i følgende: 


sElskede, for dig jeg synger 
al min elskovs jubel ud. 
Elskede, o hør min bøn: 

Se ungdommen svinder fort, 
lad os dens roser plukke, 
før den søde duft forgaar. 
Kom min elskede, 0 kom, 
se roserne blomstrer. 

Naar i havens duftfyldte gang 

du kysk dit aasyn blotter, 

se, da bæver blomst og blade 

i andagtsfuld forventning. 

Selv nattergalens sang forstummer, 
ja hele det jublende kor | 
falder dig taus tilfode. 


Og den purpurrøde rose 

bliver af misundelse hvid, 

og solens straaler kroner 

min lilje saa ren og slank. 
Skjønnere er du end maane og sol, 
du al skjønheds vidunder. 

Døende i kyssenes rus 

finder jeg min lykke, min ro€. 


Om end ikke de moderne ægyptere har bragt det til større digteriske 
frembringelser, saa er det dog utvilsomt, at de har det poetiske temperament 
tilfælles med sydlændinge overhovedet. De nyder i fulde drag tilværelsen, 
der for dem staar i det lyseste skjær, medens de mere koldblodige nord- 
boere under sin graa taagede himmel fra barndommen at saa at sige 
indaander livets alvor. uk. 


Rundt jorden paa 34 dage. 


Jules Vernes eventyrroman Rundt jorden paa otti dage er forlængst 
forældet. Phileas Fogg er næsten allerede en type paa sendrægtighed. Man 
kan nu med lethed reise jorden rundt paa 60 dage, hvad der giver en 
ekstradag for uheld. Reisen gjøres da paa følgende maade — forudsat at 
den reisende er Jules Vernes landsmand: 


Fra Marseille til Yokohama direkte, via Suez Og Hongkong å « 33 dage. 


» Yokohama til San Francisko . + ee TAR 

SE San Francisko til NewYok SE 

Pr New YorkUllBariss vs 42 NE VA EEE RE 

PES Me 
59 dage. 


Som man ser, foregaar hele reisen med dampskib undtagen jernbane- 
turen gjennem de Forenede Stater og den korte tur fra Paris til Marseille. 
Europas jernbanenet frembyder ingen forkortelse af veien. Men om et par 
aar vil det hele være ændret med den transsibiriske jernbanes aabning. 
Man vil da kunne reise verden rundt paa 34 dage: — 12 dage fra Paris 
til den asiatiske Stillehavskyst; med dampere af samme hurtighed som vore 

atlanterhavsdampere — 11 dage til San Francisko; 4 til New York; 7 
til Paris. Ialt 34. 

Ogsaa dette tal vil ganske vist være betydelig reduceret inden ti eller 
tyve aar, Saavel ved større hurtigheder paa jernbanerne som ved anvendelse 
paa oceandamperne af de hastigheder, man i de sidste aar har opnaaet 
for torpedojagere. Inden ti aar kan vi kanske reise rundt vor lille jord- 
kugle paa 2—3 uger, i hvert fald det sidste. 


Tolstoy. 





Det sidste hefte af ,Kringsjaa* for 1897 indeholdt en meget klar 
og grei fremstilling af de to skjønaander Tolstoys og Nietzsches lære. 

Det er meget betegnende for den aandelige tilstand paa det moderne 
europæiske fastland, at netop disse to mænd er blevne grebne som de 
store sjælens tolke, aandens befriere og livets førere. Det er betegnende, 
men ikke opmuntrende. Det er tvertom i høieste grad nedslaaende.. Var 
disse to aanders herredømme alment i den hele vestlige verden, da fore- 
kommer det mig næsten, som om den dybeste pessimisme var tilladt, og 
som om man maatte tro, at den menneskelige slegt i sin helhed var 
bleven gal. Heldigvis staar hele den mægtige anglosaksiske race ganske 
udenfor disse to mænds indflydelse, uberørt af deres fantasier og rede til 
at møde dem med en frisk rensende latter. Og da der neppe er tvil om, 
at det bliver den . anglosaksiske race, som giver fremtiden præg, og dens 
sunde natur, der redder Europa fra dets nuværende aandelige beruselser 
og uhyggelige slingringer, saa er der ingen grund for pessimisme. Vi vil 
blot en tid være nødsaget til i vort eget land at høre vamle ekko af 
Nietzsches aandrigheder og at se enkelte stakkars medbrødre tabe balancen 
ved Tolstoys ideer. Vi vil utvilsomt ogsaa maatte finde os i, at meget 
godt stanses, og den hele udvikling i vort land sættes tilbage ved disse 
indflydelser og ved Nietzsches efterplaprere. Nietzsches lære er fornegtelsen 
af alt, hvad vi andre kalder godt og ædelt. Det er den mest overlegne 
og irriterende haan over alt vort arbeide. Det er et dæmonisk smil, som 
fryser alt, forstener alt, stanser alt, ødelægger alt, hvor det naar frem. 

Naar to skjønaander pludselig bliver saa populære som Tolstoy og 
Nietzsche, naar deres ord synes at løse ud det bundne hos de mange, saa 
er det naturligvis, fordi de virkelig har talt ud af de manges sjæl. Vi ser 
i dem klargjort, hvad tusener uklart har følt og længtet mod. 

Meget betegnende er ogsaa dette forhold: Tolstoy og Nietzsche vil 
akkurat modsatte maal. De trækker til hver sin kant. Og dog er i stor 
udstrækning de to forløser og profet for de samme mennesker! Den ene 

siger: Du skal. Den anden om den samme ting: Du skal ikke. Men 
den dannede verden i Europa knæler lige ydmygt for begge, lytter 
lige opmerksomt til begge og udbryder overfor begge: Hvilken visdom 
og hvilken aandrighed! 


Tolstoy er en stor romanforfatter, utvilsomt en af de faa, hvis fornemste 
verker vil leve i lange tider i verdensliteraturen. At have skrevet en bog som 
Anna Karénina berettiger en mand til megen taknemmelighed, og om 
nødvendigt megen overbærenhed fra hans medmennesker. Tolstoy har 
erholdt begge i rigt maal. Hvad man udenfor hans romanforfatterskab 
vilde have kaldt sludder hos en anden, det har man hos Tolstoy tildels 
kaldt genialt, tildels , hjertets overlegenhed over tanken. 

I sine romaner har Tolstoy givet os glimrende skildringer af sine 
landsmænd. Han har kunnet gjøre det saa merkeligt, fordi han selv staar 
dem saa nær, ligner dem saa ganske. Han har skildret disse mennesker, 
som uden forudsætninger derfor, uden Vestens lange forberedelse, pludselig 
kastes op i Vestens tankehav. Han har malet deres forgjæves forsøg paa 
at styre en vis kurs over dette hav; det magter de aldrig. Et øieblik 
peger de hid, det næste did. Aldrig kan de tænke en tanke logisk tilende; 
før de kommer frem, fortaber de sig i detaljer, følelser, impulser. Dog 
er der undtagelser. Undertiden sætter russeren sig til at tænke en tanke 
helt frem, strengt logisk. Men ak! da ser han aldrig de tusen modificerende 
faktorer langs veien; livet bliver for ham til matematik, og det livsproblem, 
han vil udtænke, et ligefremt regnestykke med faa givne faktorer — alle 
de andre ser han ikke. Livets tusenfoldige sammenhæng er han blind for. 
Fanatikeren fødes i ham. 

Atter kommer russeren, nylig en barbar, dumpende ned i vor 
moderne verden af idealer og aspirationer. Det arme menneske vil det 
høieste, hans fantasi leger med idealer løsrevne fra alle jordiske baand, 
medens han selv — ak og ve! — er bunden til jorden og den gamle 
barbarismes arv med hver trevl. 

Saaledes skildrer Tolstoy sine landsmænd for os. Han har i Anna 
Karénina formelig aabnet en mands sind for at lade os se, hvorledes 
russerne tænker — kaotisk, springende, usammenhængende, impulsivt, 
erstatter ofte en tanke med en følelse, med et bevis, med et blødt ord. 

Og Tolstoys bøger og virksomhed udenfor romanliteraturen er en 
fuldstændig illustration til hans egen meget sørgmodige skildring af rus- 
sernes manglende evne til at tænke klart. 

Tolstoy har optraadt direkte som religiøs reformator og profet. Det 
er ikke blot, at religion og etiske emner berøres i hans romaner, eller at han 
har skrevet saa pamfletlignende en fortælling som Kreuzer Sonaten. Han ha 

ved siden heraf skrevet bind om religion, om bibelkritik og bibelforstaaelse, 
og han har i de engelske tidsskrifter leveret flere artikler om sin religion 
og etiske opfatning. 

Overfor disse produktioner er det vanskeligt at beholde respekten 
for den store romanforfatter. Hans bibelkritik er et barns, hans etiske 
opfatning, hans livsvisdom stænger en veien til al sympati for ham. 

Hans behandling af det Nye Testamente er i høieste grad merkelig. 
Han renser det for mirakler og overnaturligt; men han betragter det dog 
som al verdens religiøse grundlag. Han tror ikke paa nogen inspiration, 
og han deler ikke troen paa Jesu guddom; men han sætter dog Jesus op 
som den absolut ufeilbare lærer, hvis mindste ord maa lydes. Han stryger 
uden videre store stykker af det Nye Testamente, og erkjender vistnok den 
usikkerhed, som maa hvile over meget af det gjenværende; men paa dettes 
nølagtige bogstavlyd bygger han dog hele sit religiøse og etiske system. 
Jesu ord opfattet paa den mest fortærende bogstavelige maade er Tolstoys 
» Troens grundlag*. Medens han saaledes tildels behandler det Nye 
Testamente med den største frihed, behandler han det tildels ogsaa i en 
bogstavdyrkelsens aand, der ikke har noget sidestykke udenfor visse — 
fanatiske sekter i historien eller enkelte moderne negermenigheder. 

F. eks.: — ,Dømmer ikke, siger Jesus, ,at I ikke selv skal dømmes. * 
. Kan nogen, der sætter sig lidt ind i Jesu hele tankegang, som blandt andet 
afviste al befatning med ,de ting, som er Cæsars,* hvis ord, som ord 
aldrig før havde gjort, gjaldt individets hjerte — kan nogen være i tvil 
om meningen her? Lad kjærlighed fylde eders hjerter; har nogen syndet, 
saa døm ei haardt, find undskyldninger; døm aldeles ikke, men værg om 
den stakkels faldne, som nu mere end nogensinde trænger ømhed 
og kjærlighed. 

Men Tolstoy siger: Nei, værsgod, lad os holde os til bogstaven. 
Ordet ,dømme* betyder ogsaa at dømme af en domstol. Jesu begrænser 
aldeles ikke sine ord (Tolstoy glemmer i farten udtalelsen om Cæsars ting). 
Vi er forpligtet (hvorfor paa Tolstoys grundlag forpligtet overfor Jesu ord?) 
til at lade ordene indbefatte al slags dom. Derfor: Jesus forbyder os at 
have love, domstole, retsvæsen, politi. I en kristen stat vil alt dette 
straks blive nedlagt — uanseet følgerne. 

Det er nemlig en væsentlig del af Tolstoys lære, at med følgerne af 
en vis optræden har vi intet at gjøre. Siger man til Tolstoy: Men en 
saadan stat vilde blive et kaos og gaa tilgrunde, saa svarer russelogiken 
i ham: Saa faar den gaa tilgrunde. Vi maa adlyde Gud, selv om alt 
liv paa jorden derved ødelægges. 

Og spørger vi: Men kan det være Guds vilje, som ødelægger livet 

paa jorden? saa kommer svaret rapt: Læs Matth. VIL. 1. — Dermed 
ender diskussionen. 

Dette er ikke overdrivelse. Netop saa har Tolstoi svaret. Det er 
en anden sætning i det Nye Testamente, hvor det heder: ,Modstaa 
ikke den onde. 

Her er ordene klare nok, siger Tolstoy. Modstaa ikke den onde. 
Angribes du, saa lad ydmygt ske, hvad angriberen vil. Det gjælder alle 
forhold. Trænger en tyv ind i din bolig, saa gjør ikke anskrig eller lad 
ham anholde; men lad ham i fred. Vil han myrde dig, saa søg i det 
høieste at tale ham til rette; men gjør ingen modstand. Kaster en kjæltring 
sig over din hustru eller datter i dit nærvær, saa tal pent til ham; men 
ymodstaa ikke den onde. Slaar han dem tilsidst ihjæl, saa bøi dig 
fremdeles for Jesu bud. Dette er Tolstoys egne udtalelser. 

Et kristent samfund vil da heller ikke af denne grund have love, 
domstole eller politi. Tyve og kjæltringer vil faa fuld frihed til at gjøre, 
som de lyster. Angribes landet udenfra, vil borgerne uden videre under- 
kaste sig. Arméer maa ikke holdes. Forsvarskrig er syndig. Alt for- 
svar er synd. 


For nogle faa aar siden — et par aar efler at Kreuzer Sonaten 
var udkommet — offentliggjorde Tolstoy i , XIX" Century* en udførlig 
redegjørelse for sit moralske system; han er den typiske systemmager. 
Foruden de overnævnte hovedpunkter behandler han forholdet mellem de 
to kjøn og kvindens plads i verden. Aldrig er vel en lavere opfatning af 
kvinden som kvinde kommen tilorde i vor vestlige verden, og aldrig er 
der udtalt en raaere opfatning af ægteskabet og kjærligheden mellem 
mand og kvinde.. 

For Tolstoy er kvinden en del af det Ondes Magt i verden, en 
frygtelig fristelse, en helvedes snare lagt for den intet ondt anende mand, 
djævelens fornemste verktøi. Dog indrømmer han, at kvinden ogsaa er 
menneske ved siden af at være kvinde og som saadant har sjæl. Han 
henvender sig derfor til sjælen i kvinderne og anraaber dem om at forene 
sig med manden og dyden i kamp mod deres egen kvindenatur. For 
Tolstoi er den ,ukvindeligste* kvinde den ædleste. Han beder kvinderne om 
at gjøre sig saa stygge, som de er istand til; thi deres skjønhed leder 
mændene i fristelse. En god kvinde vil utvilsomt fra hans standpunkt 
tage en kniv og ødelægge det vakre ansigt, som Livets Herre, der øien- 
synligen ikke tænker som Tolstoy, har givet hende. Han beder dem i 
hvert fald om at klippe sit haar kort eller sætte det op stygt. Advarer 
dem mod at fremhæve en allerede saa farlig skjønhed ved smagfuld klæde- 
dragt eller prydelser. Han er enig med Fridtjof i, at ,,et næt er den flag- 

rende lok.* En blomst i haaret vil Tolstoi regne som en dødssynd. 
Dragten bør være af simpelt og stygt materiale, slurvet syet, ilde siddende. 
Paa den vis tør det lykkes den gode og kristne kvinde saa nogenlunde 
at skjule og ødelægge den skjønhed, som hendes Skaber har givet hende. 
Og det maa være hendes livs store maal. 

Om guddommens tankeløshed ved at sætte saa megen ganske unyttig 
og fristende skjønhed ind i denne verden, har naturligvis Tolstoy sine 
egne ideer, og utvilsomt vil han holde en liden præken derom for Altets 
Herre, saasnart han træffer ham. Lad os imidlertid glæde os over, at 
Tolstoy kom for sent ind i tilværelsen til at kunne øve nogen indflydelse 
paa skabelsesverket. Havde han det kunnet gjøre — hvilket et graat, 
monotont, forfærdeligt helvede jorden da vilde været. 

Ægteskabet er for Tolstoi i og for sig en synd, et fald. Intet 
virkeligt høit og helligt liv er muligt inden det. Alt samliv mellem de to 
kjøn er degraderende. Det kristne liv kræver absolut kyskhed. Alle maa 
blive munke og nonner. — Man vil indvende, bemerker Tolstoy selv, at 
paa denne maade maatte snart den menneskelige slegt uddø. Vel, det 
vilde være en uddøen i herlighed; og hvad end følgerne er, vi maa gjøre 
Guds Vilje, og lade Ham om følgerne. [Guds Vilje ja — men ikke 
Tolstoys fantasier.] Desuden, tilføier han, det vilde neppe have den følge 
paa lang tid, fordi kun de bedste vilde opfylde det strenge krav. De 
svagere, daarligere, onde og syndefulde vilde vedblive at gifte sig og 
forplante slegten. Ikke netop heldige forhold for slegtens udvikling, skulde 
man tro — dens stadige forplantning alene gjennem dens daarligste og 
moralsk svageste elementer. 

Man vil let forstaa, at i Tolstoys system er videre al luksus, al 
materiel komfort — fristelser og synd. Han hader den hele civilisation. 
Hvad skal en kristen med jernbaner og dampskibe? Han hader ogsaa 
bøger og oplysning. Hans ideal er civilisationens fuldstændige udryddelse 
og en slegt af mennesker, der lever i en graa, tom verden som munker 
og nonner, alene for at vinde hellighedens krone. Vi maa i hvert fald 
leve saa simpelt som muligt og ikke opmuntre ,udviklingen*. Mænd som 
Edison, Watt og Stephenson er djævelens sendebud og slegtens fordærvere. 
Et virkeligt kristent samfund vil tage sig vel ivare for at frembringe saa- 
danne omvæltere af alle ting. Det vil saa vidt beskjære og fordumme 
slegtens hjerne, at nye ideer eller opfindelser bliver en umulighed. 

Kort sagt: Tolstoys moralske ideal er — beskjæring. Skjønheds- 
sans maa skjæres bort, hjernen maa holdes vel inden grænser, og alt liv 
maa skjæres af, saa fort det viser sig. Den afkvistede træstamme og 
ikke det friske, voksende træ er hans ideal. Munken, ikke Manden. 
Nonnen, ikke Kvinden. Klostret, ikke Guds frie, fagre, vidunderlige Liv. 

Alt dette er i mine tanker ikke religion, men usans, saameget desto 
modbydeligere, som den dækkes med religionens navn, og saa meget 
farligere, som den fremføres af en mand, hvis virksomhed paa et andet 
omraade har gjort ham fortjent til alles taknemmelighed. Villigt skal det 
indrømmes, at vi i Tolstoy ikke blot har en taler eller skribent, men en 
personlighed, en betydelig og interessant personlighed, fuld af alvor og 
sandhedshunger. Hvad han lærer, det er hans egen personlige, faste 
overbevisning. Vi har en mand bag ordene. Men manden er russer, 
fuldstændig lig de mennesker, han selv har skildret: Uharmonisk, uden. 
evne til klar tænkning, men med intense følelser og længsler. Hans meget 
omskrevne selvforsagelser synes i virkeligheden nærmest barnslige. Han 
vil være fattig som bønderne om ham. Han gaar klædt som de. Men 
han har overført sin formue til sin familie og lader dem drage omsorg for sig. 

Overfor hans ideer om kvindens plads i verden og lavheden af al 
kjærlighed mellem mand og kvinde, mindes man den amerikanske fritænker 
Robert Ingersolls sande indignation overfor den opfatning af kvinden og af 
 ægteskabet, der ligger bagom de fleste munkeordener og det ugifte preste- 
skab. En mand, udtaler han, som ikke kan se en kvinde uden som en 
fristelse til lavhed, og som ikke kan tænke anderledes om ægteskabet end 
som en nødvendig degradation mod dyrets standpunkt, en saadan mand 
skulde aldrig slippe over noget hjems dørtærskel, selv om han hører til 
de helligste af de hellige; aldrig skulde nogen kvinde lade ham komme 
sig nær. Han er en snog iblandt mænd. Hans aande er gift; hans tan- 
ker er raaddenskab; hans berørelse er klamhed; hans sjæl er ynkværdig 
feighed. ,Det er kvinden, som har skylden,* er hans valgsprog. 

Hvorledes Tolstoi nærmest har seet ægteskabet, det har han fortalt 
os i Kreuzer Sonaten. At det i hans fædreland er en institution, fuld 
af uhumskhed og ulykke, er der neppe tvil om. At det først viser sig 
til sin fulde fordel under høist udviklede forhold er lige vist. Jo større 
den materielle, intellektuelle og moralske udvikling, desto talrigere er de 
lykkelige hjem og ægteskaber, hvor der ikke tør ymtes om degradation, 
uden at man faar og vel fortjener et slag paa munden, hvor samlivet 
løfter og udvikler begge personligheder. Robert Ingersoll talte ud fra, hvad 
han som amerikaner saa om sig, da han lovsang hjemmet. At særlig den 
moderne kvindebevægelse med dens rige følger for kvindens aandelige og 
fysiske udvikling vil hæve ægteskabet og lyse op i hjemmene ogsaa i 
Europa er utvilsomt. Gudskelov, dette er en tid, hvori pessimismen hver 
eneste dag drives et skridt tilbage og trækker det korteste straa. 

Men hvad skal man tænke derom, at det europæiske fastlands dannede 
befolkning virkelig i disse ideers forkynder ser sin talsmand og profet? 
Lever vi under en art epidemi af blødhed paa hjernen? 

Ak, det er næsten værre! Ikke en af tusen, som sværger ved Tolstoy 
og plaprer ham efter, har vistnok gjort sig det besvær at undersøge, hvad 
manden virkelig lærer. De fleste har nøiet sig med at læse hans romaner, 
et par avisopsæt og forresten plapre de andre efter. Og endnu mere 
trøstesløst, ikke en af hundre bryder sig om at vide nøiagtig, hvad 
manden lærer. Dertil har de slet ikke taalmodighed. Det er dem nok, 
at de kan skrige ,Tolstoy, Tolstoy.* — Alvoret mangler. Respekten for 
sandhed og kjendsgjerning. 

Man fristes til at mindes Carlyles billede af den dannede almenhed 
i hans tid. En flok gjæs uden forstand og uden vilje. Men en gutunge, 
som ikke duer til andet, kan gjæte dem, naar han bare kjender knebet. 
Han svinger med et af disse legetøisstykker, der ved svingningen frem- 
bringer en jevn skraldende lyd. Og straks samler gjæssene sig 
og følger lyden. ; 

Nu siger skralden ,Tolstoy, Tolstoy, Tolstoy* ... og flokken følger 


-—snadrende navnet efter. 


Desværre, saa er det vist i stor udstrækning. Men naturligvis er der 
ogsaa dybere grunde for, at en saa overfladisk og ensidig lærer som Tolstoy 
kan blive det dannede Europas profet. Derom ved leilighed. 


Emerson og Nietzsche. 





Amerikaneren Ralph Waldo Emerson synes ved siden af Schopen- 
hauer at være den eneste tænker, som Nietzsche, skjønt naturligvis ogsaa 
han fordømmes, har spor af agtelse eller nogetsomhelst tilovers for. For- 
øvrigt synes Nietzsches forkyndelses hovedpunkt at være: ,Der gives blot 
én filosofi, og Nietzsche er dens profet; med mig fødtes visdommen til 
verden — kanske verden med; efter al sandsynlighed verden med.* 

Men Emerson og Schopenhauer lader sig alligevel omtale. Schopen- 
hauer er den sidste tysker, som der kan tages hensyn til, han var virkelig 
lidt af en tænker, skjønt han tænkte som et æsel og skabte et system, 
der slaar sig selv ihjel. Men mere kan man jo ikke vente af bare 
mennesker. 

Emerson derimod har næsten naaet frem til noget i lighed med et 
hjerte i Nietzsches bryst. Denne føler formelig en art slegtskab med den 
populæreste af alle filosofer, yankeegeniet. Han drages uvilkaarlig mod 
ham. , Emerson ernærer sig udelukkende ved ambrosia.* Og han er glad; 
han eier ,den godmodige og aandfulde Heiterkeit (gladlynthed),* som 
overmennesket skal være i besiddelse af. Han lever, ,saa han hverken 
ved, hvor gammel han allerede er, eller hvor ung han endnu kan blive.* 
Han er ,meget mere ,illumineret*, mangfoldig, fin end Carlyle, og frem- 
for alt lykkeligere.* I modsætning til Carlyle er han — den populære yankee- 
filosof — ,en smagens mand*. 

Hvem skulde nu ogsaa drømt, at Emerson, den stille, beskedne 
amerikanske landsbytænker, som ingen saltomortaler gjør for publikum for 
at tiltrække sig opmerksomhed og ikke dundrer løs paa nogen overdrivel- 
sernes og de tilspidsede ensidigheders stortromme, hvem derfor Europas 
dannede publikum aldrig har skjænket opmerksomhed, at han skulde være 
en af de to eller tre individer i den menneskelige verden, som har fundet 
naade for Zarathustra—Nietzsches øine og kunnet staa for hans strenge 
dom og gudeomstyrtning? — Nu ganske vist, der er en lighed mellem de 
to: tilbedelsen af den personlige selvstændighed og kraft, af glæden og 
stoltheden; men forskjellen er umaadelig: Emerson vandrede stille og rolig 
den vei, han udpegte, og mente, at alle menneskenes børn kunde vandre 
den med ham; Nietzsche derimod vandrede den ikke selv og troede ikke, 
nogen anden kunde gjøre det. Den ene var positiv og fornuftig, den 
anden blot negativ og behersket af en altbeseirende ærgjerrighed efter at 
tirre og modsige fornuften. Den ene saa livets vei gjennem det ,,stolte 
had*, den anden gjennem den varme kjærlighed. 

Det vilde være vanskeligt at finde et bedre vidnesbyrd om Emersons 
alsidighed og reelle magt og dybde, end at han virkelig kunde tiltrække 
to saa inbyrdes og hver for sig fra ham selv grundforskjellige og kritisk- 
fordømmende naturer som Thomas Carlyle og Friedrich Nietzsche. Carlyle 
var nemlig næsten ligesaa fordømmende overfor alle andre tænkere og for- 
fattere som Nietzsche selv. Vi har Nietzsches aandrige og affeiende dom 
over Carlyle — den er ganske carlylesk (,opkastet pessimisme*); det vilde 
været ganske interessant ogsaa at have havt Carlyles dom over Nietzsche; 
den var utvilsomt blevet vel saa kraftig og malende. Men disse to, som 
staar ved modsatte poler og er uenige om alt, de mødes i ét — at delvis 
undtage Emerson fra deres almene banstraaleudslyngning mod alle andre, 
som bruger pen eller hjerne. For englænderen Carlyle var amerikaneren 
Emerson ,den eneste forstaaelige røst i tiden*, og for tyskeren Nietzsche 
var han omtrent det eneste glade menneske i tiden; den eneste ogsaa, som 
havde forstand nok til undertiden at være ufornuftig. En fransk kritiker 
— jeg har glemt navnet — finder ham at være omtrent den eneste anglo- 
sakser, der eier ,aand*. 

Skulde dét ikke være nødvendigt at slutte, at den mand, der er gjen- 
stand for saadanne udtalelser fra saadant hold, maa være værd at kjende? 
Selv om han er yankee — og var stolt af at være det. Han var endog 
demokrat af hele sin sjæl, og som Nietzsche antyder, yderliggaaende 
optimist. Og ligefuldt kunde han finde naade baade for Nietzsches og 
Carlyles øine, skjønt begge var rasende antidemokrater og bitre pessimister. 

Emersons bøger bestaar omtrent udelukkende af essays, som oprindelig 
blev holdt som foredrag rundt om i New Englands byer og landsbyer. 
Tildels endog som prækener fra gamle kirkes prækestole. Han var og han 
er ,populær* derover — denne eneste ,gud*, som Carlyle og Nietzsche vil 
lade blive staaende. Hans essays læses derover af alle. Hos os vilde vel 
neppe hans bøger endnu kunne sælges i hundre eksemplarer. Thi han er 
ikke ,morsom* som Nietzsche; han morer ikke sit publikum som denne 
ved at stille alle ting paa hovedet. Der er intet nietzschiansk braak eller 
selvskryd hos denne stille amerikaner. 

Underlige er verdens veie. Emerson skulde vi have ventet at møde 

i et gammelt, sterkt, høitstaaende kultursamfund; Nietzsche derimod heller, 
trods sin genialitet, i et vestamerikansk nybygge, hvor guddommelig 
frækhed endnu imponerer. Antyder kanske dette grunden til, at Nietzsche 
i vort unge, ufærdige samfund er blevet filosofen par excellence, de unges 
høvding, — tilsyneladende den eneste tænker, som har sat noget dybere 
merke i vort aandsliv og i vor literatur? 

Sikkert er det, at for tiden staar Nietzsche og hans filosofi bagom 
de fleste af de fænomener og barokke udtalelser, som forbauser os i tidens 
hjemlige aandsliv. Og er det ofte lidt ækelt at se mesteren selv paradere 
med overmenneskeminer, saa — himlen bevare vort taalmod! — hvad maa 
det da ikke være at se hver ,Ilille Peter Jensen, spillemand i grænsen,* 
hver, som kan læse et vers eller en aandrighed ud af sin hjerne, hvor 
bitteliden og uanseelig han end maatte være, sætte overmenneskemasken 
paa sig og brøle sin foragt for os vanlige dødelige ud over os! 

Nietzsche dømte ofte strengt, men mon han ikke vilde dømt disse 
efterplaprende overmenneskepuslinger strengere end alt andet, udøst over 
dem al den bitterhed og foragt, han i saa rigt maal eiede og saa veltalende 
kunde give udtryk? Mon hans dom ikke vilde gaaet i retning af, at af 
alt det skrækkelige i verden, er dog disse fortvilede forsøg paa at agere 
overmenneske Das ganz allzm Schrecklichste. 


,Kringsjaa's Redaktion. 





Under redaktørens ophold udenfor landet i vintermaanederne styres 
tidsskriftets hjemmeredaktion af forfatteren, hr. Nils Kjær. Redaktøren 
vedbliver dog at levere det samme arbeide som hidtil til , Kringsjaa"s sider, 
og redaktionsartikler eller redaktionelle udtalelser skriver sig fremdeles fra ham. 

Nogen forandring i ,Kringsjaa*s program vil det nye aar ikke bringe. 
Tidsskriftet vil som hidtil søge at fremlægge alt af betydning, som frem- 
kommer i udlandets tidsskriftliteratur og tildels i den almindelige literatur. 
Det vil gjengive alt saa kortfattet, oversigtligt og letlæseligt som muligt. 
Hvad der er af større betydning, vil det selvfølgelig afse mere plads. Det 
vil saaledes som hidtil holde sine læsere i stadig og direkte berørelse med 
de mænd, som er det aandelige og materielle livs førere og høvdinger i 
samtlige store kulturlande. Om store aktuelle spørgsmaal søger det særlig 
at samle fremragende autoriteters udtalelser for og imod. Det er og har 
altid været redaktionens ærgjerrighed, at læserne ved ,Kringsjaa"s hjælp 
skulde kunne følge med ikke blot i vort eget lille lands rørelser, men ogsaa 
i de bevægelser paa alle livets omraader, som gaar igjennem de store 
kulturlande. Tidsskriftet har medtaget alt, hvad der berører menneskenes 
sind i vor tid — religiøse, sociale, industrielle, tekniske spørgsmaal og 
bevægelser. Alt er blevet belyst ved artikler hentede fra mange landes og 
mange standpunkters bedste mænd. 

Det har ogsaa været redaktionen magtpaaliggende at meddele mere 
korrekte ideer om fremmede lande, end de fleste paa forhaand har. Derfor 
er der medtaget rækker af Fruer, som skildrer livet eller enkelte sociale 
forhold i de forskjellige lande — altid fra forfattere, som taler med kjendskab 

og autoritet. I det hele maa det altid erindres, at enhver artikel af betyd- 
ning i ,Kringsjaa* er skreven af en ,fagmand*, der ikke blot har et navn 
blandt os nordmænd, men gjerne et navn kjendt over den hele verden. 
Der gjengives blot artikler, hvis forfatteres navne er de bedste, eller for 
hvilke et af de store verdenstidsskrifter staar ansvarligt. Andenrangs tids- 
skrifter, ugeblade eller dagsaviser benyttes aldrig, uden at læserne gjøres 
specielt opmerksomme paa kildens mindre trygge beskaffenhed. Et par 
undtagelser herfra skyldes uheld eller redaktionel forsømmelse. 

Om end saaledes , Kringsjaa*s program vil forblive ganske uforandret, 
er det dog sandsynligt, at aargangen vil blive af mere end vanlig interesse, 
fordi aaret selv tegner til at blive rigt paa begivenheder, medens mange 
ting, der længe har været forberedt, holder paa at modnes. Tidsskrifterne 
udsender ogsaa rige indholdsfortegnelser for det kommende aar. I det hele 
bliver det vistnok en tid, da de vil tabe meget, som ikke har anledning 
til at følge med og se, hvad der foregaar, hvad der siges, og hvad der 
tænkes ude i den store verden omkring os. Saavidt redaktionen bekjendt, 
er ,Kringsjaa* det eneste middel hertil for norske læsere. Faa har raad 
og ingen tid til at holde udenlandske tidsskrifter nok til selv at følge med 
direkte gjennem dem. 

Originale bidrag af vore egne forfattere, videnskabsmænd og kritikere 
vil fremdeles foreligge i samme udstrækning som før. Der vil ogsaa blive 
gjort forsøg paa at faa bidrag fra vore egne praktiske fagmænd, teknikere 
og forretningsmænd. Over det kjendte merke P. E. leveres regelmæssige 
uddrag fra den naturvidenskabelige fagpresse. 

Noveller, fortællinger og letlæste skildringer fra fremmede lande — 
originale, oversatte eller bearbeidede — vil ogsaa fremdeles finde plads 
mellem de mere solide artikler. 


Forskjellige meddelelser. 





Elsass-Lothringen. Tanken paa en revanchekrig synes ikke længer 
at beherske gemytterne i Frankrige. Man vil erindre, at digteren Francois 
Coppée isommer rettede en appel til nationen tilbedste for Elsass; men 
den fandt ingen gjenklang. Et fransk blad har samtidig henvendt sig med 
forespørgsler om folkestemningen til forskjellige personer af alle samfunds- 
klasser, men de faste svar gaar ud paa, at man ingen ny krig ønsker. 
Ingen fransk bonde tænker paa at gjenerobre Elsass*, svarede en, og hvad 
bourgeoisiet angaar, saa er det heller ikke lystent paa at slaas.* Isæf 
synes den slægt, som er bleven voksen efter 1870 at bekymre sig lider 
om den nationale ydmygelse; den er tilbøielig til at betragte tabet at 
Elsass som en historisk begivenhed. Anderledes stiller dog de mænd sig, 
som var med og led og stred dengang. I veteranerne lever det gamle 
had og det gamle haab. 

p Vil en amputeret*, siger Jules Claretie af det franske akademi, 
»kunne betragte som rent historisk den time, da hans arm blev afsaget?* 

Nordiske tidsskrifter. 


Nordisk Revy. — No. 7—38, 1897. — Volontaire: Musikrevy; J. Kreiiger: 
Johan III och den katolska reaktionen; Georg Adler: Louis Napoleon som stats- 
socialist; Laicus: Försåkringskomiteens lagförslag; Kurt: Isbrytning eller försump- 
ning; Nya bøker, osv. osv. 

Tilskueren. — Januar 1898. — Niels Møller: Stjernenat; Joh. Mygge: For- 
søgene med Røntgen-Straaler paa Københavns Kommunehospital; Vill. Lassen: 
Venstreministerium; S. Schandorph: Til Frokost; Et Brev fra I. P. Jacobsen; 
R. Berthorm: Aarets Spørgsmaal; Vald. Vedel: Digte. 

Samtiden. — November—December 1897. — Dr. Andreas Aubert: Pompeji 
å juli maaned; Fritz Thaulow: Stradivarius 1682; Viljam Olsvig: Lidt Holberg; 
Gerhard Schjelderup: Tannhåuser for 50 aar siden; Oversættelser; Gerhard Gran: 
Literatur. 

Husmoderen. Tidsskrift for hus og hjem, redigeret af frk. Marie Jørstad. 
11. aargang 1897. Udkommer fjortendaglig med interessant og vekslende indhold. 
Foruden praktiske artikler for hus og hjem, nyttige raad og vink osv. indeholder 
det biografier, digte, populærvidenskabelige opsæt, fortællinger og skisser af vore 
yngre forfattere m. m. Det er et fortrinligt familietidsskrift, der bringer noget for alle. 

Finsk tidskrift. — December 1897. — Eliel Vest: Nationalkampen i Slesvig; 
Georg Schauman: Ruskin's ekonomiskt-sociala tankar; Johannes Øhquist: Johannes 
Brahms; Jac. Ahrenberg: Finsk konst. osv. 








Notitser. 


— Vigtor Hugo spiritist. — Blandt den | nede Stater med 800,000 er som det 
berømte digters uudgivne papirer har man | tredie land i rækken, og det fjerde er 
fundet et manuskript, der omhandler | Frankrige med 628,000, det femte er 
borddans. Det er et meget besynderligt | Spanien med 328,900 ton paa 390 damp- 
arbeide og er forfattet paa en tid, da | skibe, medens Norge, der er no. 6 har 
spiritismen var høit imode. Hugo vilde | 288,600 ton paa 568 dampskibe. Der- 
ikke have det offentliggjort, saalænge han | efter kommer i betydelig afstand hen- 
levede, og ihændehaveren er i tvil om, | holdsvis Italien, Nederlandene, Sverige, 
hvorvidt han har ret til nu at lade | Danmark, Rusland, Grækenland. 
det trykke. — Kvindelig ekspedition. — ,Times* 

— Hamburgs handel. — Værdien af | meddeler, at der fra New York skal udgaa 
de varer, der indførtes til Hamburgs havn | en kvindelig ekspedition til guldminerne 
i 1896, beløb sig til 1 milliard 541 | i Alaska. Omtrent 60 kvinder vil deltage, 
millioner 772 tusen kroner mod 1 milli- | og enhver af dem erlægger til den fælles 
ard 495 millioner 296 tusen kroner i 1895. | reisekasse 800 dollars. 1 Dawson City, 

— Verdens dampskibsflaade. — Først | centrum i minedistrikterne, vil de ofre sig 
i rækken er Storbritanien med en tonnage | for forskjellige beskjæftigelser. Nogle af 
af over 6l/» million; derefter kommer | dem vil grundlægge et hospital, andre 
Tyskland med henved 1 mill.; de Fore- | hoteller og gjæstgiverier, butiker o. I. 

Beltort — En fransk grænsefæstning. 
(Efter Påul Gsell i ,Monde Moderne*.) 


elfort ligger omgivet af furuklædte, i lange maaneder af aaret sne- 
dækte aaser. Landskabet er melankolsk og nordisk, og det triste 
indtryk forøges end mer ved de frygtelige fæstningsverker, som omgiver en 

Belfort. 


« 


paa alle kanter og som bringer en krigen — dens minder og trusler i 
erindring. 


Et stort antal af Belforts indbyggere har en germansk udtale, og 
der merkes tysk naboskab i flere retninger; men befolkningen er ellers 

ikke af germansk type. Legemsformen er høi som paa den anden side af 
Rhinen; men blandt damerne dominerer brunetterne over blondinerne, og 
man finder ofte en eiendommelig race mennesker, brune, nervøse, som synes 
at tilhøre et sydligere strøg. Desuden nærer Belforts indvaanere en yderlig- 
gaaende hengivenhed for Frankrige, hvilket bevises af den dyrkelse, de viser 


den franske løve, et monument til minde om forsvaret i 1870; det findes 
gjengivet i alle blade og udstillet i alle butikvinduer og er et talentfuldt 
verk af monsieur Bartholdi fra Elsas. Løven reiser sig paa sin sokkel 
og betragter i en halvtliggende stilling det omgivende landskab. Hvad 
slottet angaar, præsenterer det sig som byens fornemste bygning paa toppen 
af en klippe og vender mod øst. Pladsen bag slottet er rektangelformig, 





Løven og slottet. 


en kilometer lang, og de to fjerneste hjørner danner to sterke forter: 
la Justice og la Miotte. 

La Miotte er et taarn, hvorfra man kan se alle omgivelser i vid kreds. 
Overalt ser man soldater og atter soldater; det ser ud, som om hele verden 
er samlet dér for at eksercere. Byen er omgivet af en mur, hvor der er 
hul i hul til morderiske geværer og kanoner. Landskabet er meget smukt; 
floden slynger sig blank og stille gjennem skogen, og horisonten lukkes af 
Vogesernes blaa toppe. 


Fra hvilken tid skriver Belfort sig? Dette kan man komme til kund- 
skab om ved at studere byens museer, hvor der findes levninger fra meget 
gamle tidsperioder; men byen er forholdsvis ung. Den bestod engang bare 
af nogle bondehytter; det store slot er antagelig opført i det r1te aar- 

hundrede af grev Montbéliard. Først i 1307 fik indvaanerne af Belfort 
rettigheder som franske borgere; men forresten blev byen ved at staa under 
det tyske herredømme, efterhvert som greverne af Montbéliard faldt fra. 

Det var i 1636, at greven af Sutze i Ludvig den 13des navn bemæg- 
tigede sig byen, og dette overfald blev billiget i 1648 ved den westfalske 
fredstraktat. 

Ludvig den r14de sendte sin store fæstningsingeniør Vauban afsted 
for at anlægge fæstningsverker i byen; mange af disse eksisterer den dag 
idag, skjønt de fleste nu er til ingen nytte, da de senere tiders har gjort 
dem ganske overflødige. 





Tyskerne ved La Miotte. 


I 1813 og i 1815 maatte Belfort udholde en haard beleiring; men 
siden blev det ikke beleiret før i 1870. 


* 
% X 
Den 2den november 1870 viste prøiserne sig nordøst for byen, og 
efter et par slag delte de sig i to kolonner for at omringe den og indtage den. 
Kommandanten, oberst Deufert-Rochereou, havde til sin raadighed et 
meget ufuldkomment forsvarsmateriel; meget af det skrev sig endog fra 
Ludvig den r14des tid. Den 4de november sendte den tyske general Treskow 
oberst Deufert følgende skrivelse: 

| », Meget ærede hr. kommandant! 

Jeg har ikke til hensigt at bede Dem overgive Belfort til mig; men 
jeg stiller Dem alvorlig for øie alle en beleirings rædsler, og det er mit 
ønske at lade saa mange som muligt af byens borgere skaanes for krigens 
vederstyggeligheder.* 

Til dette svarede den franske oberst: 

yJeg har med opmerksomhed læst Deres brev. Af hvad De udvikler 
for mig, kan jeg imidlertid ikke se andet, end at den tyske armees retræt 
er den eneste udvei til, at Belfort — med varetagelse af ærens og humani- 
tetens krav — kan undgaa beleiringen. * 





Belforts fæstningsværker. 


Man forstaar let, at general Treskow ikke efterkom denne spøge- 
ulde opfordring, men fortsatte sine rekognoseringer af terrænet med det 
maal for øie at storme byen. Den 24de november angreb han endelig en 
høide øst for staden. Oberst Deufert forstod, at bombardementet straks 
vilde paafølge, og ved befolkningens hurtige bistand fik han istand impro- 
viserede bjælketage til beskyttelse for de mest udsatte gader og huse. 
Den 3die december tog det til at regne med granater, men Belfort holdt 
tappert stand. Efter 14 dages vedvarende bombardement blev en prøisisk 
parlamentær afsendt til oberst Deufert med et brev fra præsidenten i Schweiz 

med tilbud om at modtage alle kvinder og børn og oldinge i Belfort, indtil 
krigen var slut; men tilbudet blev ikke modtaget. 

Beleiringen fortsattes og garnisonen begyndte at smittes af en vis 
demoralisation. Paris havde nemlig kapituleret den 29de januar, og tyskerne 
udbredte nyheden med alle de midler, som stod til deres raadighed. Den 
Sde februar blev et af Belforts sterkeste forter indtaget; men Deufert 
udstedte en proklamation til byens folk og til sine soldater om at holde 
tappert stand, indtil fredsslutningen var undertegnet, for at vise verden, at 
de havde været udholdende nok til at redde æren, mens alle de andre 
havde været nødt til at overlade den til fienden. Disse kraftige ord bragte 
atter modet til at stige. Belforts indbyggere ventede ikke mer paa belei- 
ringens ophør; de var besjælede af den rette borgeraand. Treskow skrev 
til Deufert, at han vilde fordoble sine angreb; men Deufert opbød alle 
sine kræfter til forsvar. Saa kom en depeche fra Bismarck med følgende 
indhold: ,Kommandanten i Belfort har som følge af omstændighederne 
at bifalde Belforts: overgivelse.* Deufert sendte øieblikkelig et budskab 
om dette til den franske regjering; men faktum var faktum. Den r7de 
og 18de februar forlod derpaa den franske garnison under vaaben med 
sine faner Belfort; men folkets sympati fulgte ikke oberst Deufert; skjønt 
han havde fortjent den. 


X % 


Nu er Belfort en ganske ny by. Fra 1875 er der anlagt 4 store 
forter med moderne vaaben og forsvarsmidler, og man regner sikkert paa, 
at den vil kunne udholde mindst 6 maaneders beleiring. Levnetsmidler 
findes for et helt aar. Garnisonen bestaar af omkring 50 tusen mand. 
Befolkningen har fordoblet sig 3 gange og udgjør omkring 30 tusen — 
deriblandt mange fra Elsas. Man behøver ikke at frygte for mangel paa 
arbeide i Belfort; for byen er en industriby af høi rang med smeltehytter og 
mekaniske fabriker, hvor de forskjelligste ting forarbeides. Der er overalt 
et liv og en virksomhed, som er forbausende, ikke mindst i de store 
bomuldsfabriker. Det er interessant at se, hvorledes de store baller kommer 
rullende, gribes af maskinen, opløses, kardes, spindes og forlader maskinerne 
som den fineste traad. Det er en industriel metamorfose saa storartet, 
som man kan ønske den, og man bliver aldrig kjed af at betragte den. 
Den lille kjække by har lidt meget; men naar man tager dens fremgang 
i betragtning, saa er der al grund til at haabe det bedste for dens fremtid; 
det er heller ikke mer end retfærdigt, om byen gjennem en ny udvikling 
faar lidt vederlag for de haarde prøvelser, den gjennemgik for 26 aar siden. 

Af H. Tambs Lyche. 





II. 


fter det stormende bryllup lever Muhamed i femten aar stille og 

rolig i Mekka som en af byens kjøbmænd. Samlivet med Khadija 
synes at have været ganske idealt. De fik fire døtre og to sønner, hvoraf 
dog de to sidste døde i en ganske ung alder. Deres hus bliver snart 
mødestedet for nogle slægtninge, hvis reiser og tanker har givet dem en 
høiere intellektuel udvikling end den almindelige; de har lært at se ned 
paa det arabiske krasse hedenskab og har vænnet sig til at tænke frit. 
De udgjør en del i hvert fald af Mekkas aandsaristokrati. Der er Khadijas 
onkel og Muhammeds onkler, og desuden den sidstes frigivne slave Zeid, 
samt andre. Der tales om religion og religioner, om folkets fremtid, om 
det absurde i, at menneskeheden er splittet mellem saa mange forskjellige 
livsformer.  Muhamed er faamælt, taler sjelden og benytter faa ord. Han 
taler rolig og mildt, men med en bestemthed og klarhed, som tyder paa, 
at han har tænkt nøie over det emne, hvorom han ytrer sig. Og hans 
blotte nærvær stemmer altid selskabet til alvorligere samtale; letfærdighed 
af nogen art trives ikke, hvor han er. 

Han skildres for os i denne tid som mager, om end af en sterk 
benbygning, foroverbøiet; et ansigt med skarpe træk, sortlokket haar, som 
falder ned over skuldrene, mørke lysende øine, der som regel har blikket 
fæstet drømmende langt ude i det blaa. Endog naar han taler, er øinene 
langt derude; kun naar han lytter opmerksomt paa en anden eller har noget 
at sige ham personligt, fæster han blikket fuldt paa vedkommende og 
vender samtidig sit hele legeme imod ham. Panden er høi og bred. Han 

er ikke vakker, men der er dog noget ved ham, som ofte vinder ham 
| opmerksomhed. Reiser han sig, fortæller den nøiagtige tradition videre, er 
ryggen bøiet; bevæger han sig, sker det ,med smaa, men faste skridt som 
en, der gaar ned ad bakke.* Bliver han vred, svulmer den lodrette aare 
tvers over panden mellem øienbrynene til en bred mørkerød stribe. Vred 
bliver hån dog sjelden, og endnu sjeldnere lader han andre ane, hvilken 
lidenskab der bor i hans bryst. Kjøbmandens væsen er præget af en mild 
værdighed og en fast tillid baade til sig selv og andre, der senere bliver 
hans eneste beskyttelse mod forfølgere. Han holder af alle dyr, og de 
gjengjælder hans venskab. Sjelden gaar han et barn forbi uden at tale 
til det; han er derfor ogsaa børnenes ven i det hele naboskab. For de 
fattige er han ved hjælp af sin rigdom et ligefremt forsyn. Alle, som 

kommer ham nær, holder af ham, og adgangen til hans venskab staar vid- 
aaben. ,Han var aldrig den første,* siger traditionen, ,til at slippe den 
haand, der blev ham rakt.* Hans frigivne slave, Zeid, foretrak at blive 
hos Muhamed og tjene ham fremfor at vandre hjem til sine egne fædre. 
Overfor ham slaar ikke Voltaires sats til, at ,ingen er en stor mand for 
sin kammertjener.* Muhamed var altid størst i deres øine, som stod ham 
nærmest og kjendte ham bedst. 

Vi finder dog, at man snart, naar Muhamed gaar forbi paa gaden, 
hvisker til hinanden og siger: ,Der gaar han, som taler med guderne*. 
Han har øiensynligen i hele denne tid ubevidst forberedt sig for sit 
profetiske hverv. Medens han har lyttet til de andres tale, deres tvil og 
indvendinger, har hans egne overbevisninger modnedes og faaet stadig 
større magt over ham. Hvad det for ham i denne tid, ligesom ogsaa 
senere, væsentlig gjaldt, var at faa fuld klarhed over de religiøse grund- 
ideer; friere filosofiske eller teologiske spekulåtioner interesserede ham ikke. 
Det var for ham kun om at gjøre at vide med fuld vished, at der er en 
retfærdig og barmhjertig Gud, eller at den skabende og altopholdende 
Almagt er retfærdig og god. Isaafald vilde han ogsaa kunne føle sig 
overbevist om, at der er en retfærdig styrelse af det menneskelige liv, og 
at hver vil faa det, som han fortjener. Og da saadan retfærdighed tydeligvis 
ikke sker fyldest i dette liv maatte han ogsaa kunne føle sig sikker om, 
at der gives et liv efter dette, der vil give retfærdighedens krav opreisning. 

Om disse tre elementære ting er han i denne tid utvilsomt kommen 
til stigende vished. Det har irriteret ham at høre de andres tvil; aaren i 
panden har da svulmet op, og han har allerede følt den profetiske trang 
til at staa frem og vidne om den sandhed, som har forekommet ham saa 
klar og selvindlysende. Det har forundret ham, at ikke de andre ogsaa 
har seet og følt paa samme maade; thi ,er ikke alt et tegn paa Guds 
tilværelse” — det grønne græs, fuglenes sang, vor egen personlighed, vor 
evne til at føle medlidenhed med hinanden? Og hvem kan i denne verden, 
hvor alting ellers er absolut orden, tvile paa et lige ordnet moralsk verdens- 
styre. Hvem evner at tro, at han kan undslippe følgerne af sin synd, selv 
om han skjuler sig i graven? 

Hans tanker bliver ofte for alvorlige og dybe, og lægger for meget 
beslag paa ham til at tillade ham at forblive i Mekka. Han flygter fra 
dets larm og fra sine forretninger til de øde bjerge i nærheden, hvor hulen 
Hira er et af hans mest yndede tilflugtssteder. Her tilbringer han ofte 
mange dage uden spise, drikke eller hvile, eller han streifer uden maal om- 
kring mellem fjeldene, grublende over de store problemer, jagende sine 
egne tvil og søgende en fuldere vished. 

Ofte paa disse vandringer har vel ogsaa den tanke nu begyndt at 

røre sig hos ham, om det ikke var hans pligt, siden han syntes at være 
det eneste i Arabien, som saa og følte sandheden, at staa frem og forkynde 
den. Ogsaa han saa et folk, der var som en hjord uden hyrde; han saa, 
hvor den manglende forstaaelse og den manglende dybe følelse af de 
religiøse grundsandheder gjorde folkets liv overfladisk og lavt. Han har 
følt, hvorledes den mægtige tro, han nu selv begyndte at eie, vilde kunne 
løfte dette folk, gjøre det sterkt, stort og lykkeligt. Men hvor turde han, 
den jevne kjøbmand driste sig til et saadant verk. 

Med saadanne tanker og tvil har han flakket om i den golde fjeld- 
ørken under den stjernesaaede nattehimmel. Undertiden var han alene paa 
disse udflugter, men oftest ledsagedes han af Khadija, undertiden af sin 
hele familie. Bliver tvilene og de indre kampe altfor sønderrivende, søger 
han tilflugt hos Khadija, fortæller og forklarer alt, møder sympati og gjen- 
vinder sindets ro. 


Men kampen bliver stadig voldsommere, den dreier sig mere og mere 
om hans eget kald. Der findes ikke længer tvil i hans sjæl om de 
religiøse sandheder; han ser dem saa klart, som han ser Khadijas ansigt, 
og han føler dem som en magt, der har ham fuldstændig i sin haand. 
Gud, en kommende regnskabsdag, og et liv efter dette var for ham kjends- 
gjerninger, som det var sørgeligt og forsmædeligt at se menneskene ignorere. 
Allerede nu har der vel undertiden banket hedt blod i hans aarer, og reist 
sig i ham en lyst til at ryste ved nakken den, som kunde stridigt fornegte 
eller letfærdigt omtale disse ting. 

Det var særlig fra samvittigheden, at Muhameds religion sprang; det 
er fremforalt en etisk religion, en intens moralsk vækkelse. Derfor ud- 
gjorde ogsaa den kommende store regnskabsdag igrunden det centrale punkt 
i hans lære. Han bliver senere aldrig træt af at forvisse sine landsmænd 
om, at regnskabsdagen skal komme saa vist, som solen gaar ned. ,Og 
hvad skal bringe dig til at forstaa, hvad den store regnskåbsdag er? — 
Da skal alt dit liv og din hele sjæl ligge aabne for regnskabsdagens 
dommer; alt, hvad der er skjult, skal blive aabenbaret, og efter disse 
gjerninger, som de saaledes belyst vil vise sig, skal du blive dømt til 
paradisets glæder eller til helvedes pine*. Senere udmaler han ganske 
realistisk en del af de godes belønning, men i denne tid har vel det hele 
Staaet mere vagt for hans sind; kun dommen selv klar og grei; forresten 
blot til den ene side et hav af lys og velsignelse og til den anden mørke 
og lidelser. | 

Det var netop dette klare syn og den overvældende overbevisning 
om at eie den store sandhed, der nu gjorde kampen saa voldsom angaaende 
hans egen optræden. Der er intet, et menneske vanskeligere kan bære 

skjult i sit eget bryst end en sandhed, som tør antages at være af betyd- 
ning for ens medmennesker. Muhamed havde ikke for intet været kjøb- 
mand hele sit liv; han var en nøgtern mand. Han havde havt anledning 
til at se og høre, at han blandt Mekkas bedste mænd stod alene med sit 
klare syn og sine intense følelser af sandheden. Han havde seet en del 
af kristendommen og jødedommen. Han saa, at disse i store træk vilde 
og indeholdt det samme, hvoraf hans sjæl var fuld; men han mente ogsaa 
at se, at begge disse religioner og særlig kristendommen var blevne op- 
blandede med saa meget rent hedenskab og pur spekulation, at de væsent- 
lige og enkle grundsandheder skjultes deraf og blev ude af stand til at 
øve den indflydelse, som de skulde. Det forekom ham, at hvad der nu 
havde faaet liv i hans sjæl, undgik alt dette; her stod de faa enkle og 
væsentlige ting frem som det væsentlige, og intet skjulte det, alt frem- 
hævede det. Dette gjorde, at hans ideer maatte kunne forstaaes af alle 
mennesker, endog af den mest enfoldige. Der var intet i dem, som kunde 
stride imod kristendommens eller jødedommens store ideer; tvertom maatte 
deres indpas ogsaa paa disse omraader bringe klarhed og forenkling. 

Han følte sig saaledes som bæreren, og den eneste bærer, af et 
budskab, som maatte kunne blive den hele menneskehed til velsignelse. 
Men hvis saa var, blev det jo klart, at det var hans kald at meddeie bud- 
skabet til verden. : 

Kunde han imidlertid vove at tro, at alt forholdt sig saaledes? 
Kunde det ikke være onde fristende aander, som jagede disse tanker ind 
i hans sind for at ødelægge ham? Var det kanske ærgjerrighedens synd, 
som anfaldt ham i hans firtiende aar? Var han i det hele værdig en 
saadan opgave? — Aa, hvor kunde han fordriste sig til at tænke sig selv 
i forbindelse med et verk saa stort! 

Og han løb rastløs om mellem de mørke fjelde, knælede, bad, 
kjæmpede og fortvilede. Med stigende styrke følte han kaldet over sig. 
Han maatte forkynde, hvad han følte. Men hvor turde han? . . . ... 
Døden var bedre, sagde ha ofte til sig selv, end denne tvilraadighed. 
Og han bad om et tegn, et v'k, udenfor det almindelige, dersom det 
virkelig var Guds vilje, at han sku.'v være hans sendebud. 


IV. 


Han er bleven firti aar gammel; Khadija er fem og seksti. De er 
sammen i hulen Hira. Voldsommere end mnogensinde raser kampen i 
Muhameds sind. Han har tilbragt dagen i bjergene, er kommet træt hjem 
og er sovnet ved Khadijas side efter at have bedt om et ,tegn*. 

5 SN Søvnen er borte; en vidunderlig fred hersker omkring ham. 
Han føler en art salighed. Pludselig staar der en lysende skikkelse ved 

hans leie. En engel. Bønnen maa være hørt, og her er tegnet. Et bud 
fra Gud. Og Muhamed ved med en viden,-der kommer indenfra, at det 
er erkeengelen Gabriel, som staar hos ham. 

»Læs!* tyder det i hans øren. 

»Jeg kan ikke læse.* 

utæs 

»Hvad skal jeg læse?* 

,Læs!*, og han ser eller hører de første linjer af Koranen, som. 
blev aabenbarede: 


»I Herrens navn! Hans, som er Skaberen, — 

som skabte mennesket af størknet blod alene, — 

Læs! thi din Gud er god og naadig. 

Det er ham, som har lært menneskene at skrive med pen, 

og alt, hvad de ved, har han lært dem. 

Men, sandelig, mennesket er trodsigt, 

fordi det finder sig selv i en overflod af rigdom. 

Har du ikke seet ham, som holder tilbage 

den gudfrygtige, naar han vil bede? 

Eller hvad tror du? 

Har mennesket lyttet til det rette og holdt sig til gudfrygtighed? 
Ser du ikke, at det har forkastet sandheden og vendt den ryggen. 
Ak! forstaar det da ikke, at Gud ser det? 

Lad det tilkalde alle sine venner; vi vil tilraabe helvedets vogter 
Nei! følg ikke saadanne; men tilbed og hold dig til Herren? 
Sandelig, du er Guds profet!  Sandelig, jeg er Gabriel.* 


—— ——— —-— — — —=———=——  ——=— == ——— === s— 


Muhamed vaagner; først fuld af jubel over, at tegnet er givet; men 
snart sniger tvilen sig efter. Var det kanske blot en drøm eller et tilfældigt 
syn eller onde aanders gjøglebilleder? Muhamed var rationalist og havde 
alle sine dage havt imod alt slags aandevæsen. Han havde betragtet det 
som overtro og humbug; skulde han da nu selv falde som et offer for 
disse abnorme fænomener. 

Stilt reiser han sig fra leiet og farer atter ud i fjeldene. Aldrig har 
kampen været saa bitter som nu; thi nu kan han ikke længer henskyde 
afgjørelsen under bønnen om et tegn. Tegnet er jo givet, og fremdeles 
tviler han, tviler paa tegnet selv. Aldrig kan han komme nærmere nogen 
afgjørelse; nu maa valget træffes. Men han tør ikke tro, og han vover 
ikke at trække sig tilbage. Bedre var døden! Hans vandringer har ført 
ham til et steilt fjeldstup. Bare et eneste skridt til, og kampen vil være 
endt, tvilene borte, og den forfærdelige byrde løftet fra hans skuldre. Han 
tør ikke, kan ikke være profet. Han beder, at denne kalk maa tages 
fra ham. — 

Men det er, som lagde en mægtig haand sig paa hans skulder og 
tvang ham tilbage fra stupet. 

Ved daggry vaagner Khadija, ængstelig over at se Muhameds leie 
forladt. Hun sender en tjener til Mekka for at søge ham der, og sidder 
selv ved hulens aabning og speider efter ham mellem bjergene. Snart 
viser han sig ogsaa udmattet og dødstræt. Endnu har han ingen afgjørelse 
kunnet træffe. Skal han tro tegnet eller ikke? Han fortæller alt til Khadija. 
Dog før han kommer til synet, siger han til hende: 

»Du ved, Khadija, at jeg altid har talt imod spaamænd og imod alle 
dem, som siger sig at have omgang med aander.* 

Det ved naturligvis Khadija. 

» Men nu er jeg selv bleven en af disse mennesker. * | 

»PDa er du visselig bleven det af gode grunde og med fuld ret.* 

Og vi kan tænke os, hvorledes den udmattede Muhameds hjerte 
atter springer til af glæde ved dette nye bevis paa en urokkelig tillid. 
Og nu fortæller han om engelen Gabriels besøg, om hvorledes denne havde 
sagt til ham, at han var kaldet til at være Guds profet. Hvert ord, engelen 
havde talt, var som indbrændt i hans sind. 

Khadija modtager fortællingen med glædesudbrud og lovprisninger. 
Og Muhamed læser i hendes øine den trygge tro. Nu vælter han alle 
sine tvil ud for hende. Kunde det være onde aanders spil? Men hun er 
tryg. Hvor kunde onde aander komme ham nær, saaledes som han har 
viet sig til det gode? Desuden, viste ikke budskabets indhold tydelig nok 
dets guddommelige kilde? (Det bør her erindres, at Koranen er poesi, og 
at den synes i originalsproget at eie en literær skjønhed, som alle over- 
sættelser som regel lader gaa ganske tabt.) Men er han ikke aldeles 
uværdig? — Ingenlunde; hvem kunde være meget værdigere dertil end ham, 
dersom det skulde betinge kaldelsen, og et feilende menneske og ikke en 
engel blive sendt? Men vælger ikke Gud til sine sendebud, hvem han for 
godt finder, og er det ikke Hans vilje og udkaarelse — ja, igrunden den 
kjendsgjerning, at til dig og dig alene har han givet det store budskab, 
som gjør udslaget . . . .. | 

Saaledes trøster og opmuntrer Khadija, indtil en vis grad af tro 
vokser op i ham. Dog er langtfra kampen endnu tilende. Fremdeles 
opholder han sig i fjeldørkenen og vandrer rastløs rundt, frygtende for at 
paatage sig det store hverv og ønskende sig døden isteden. Men i hans 
øren lyder der nu altid sterkere fra Gabriels egne læber: 


yStaa op og prædik! 
Og pris og lov din Herre !* 

Og som svar til sin modløshed hører han: 


y Herren har ikke forladt dig; heller ikke er han vred. 
Din fremtid skal sandelig blive lysere end din fortid. 
Fandt jeg dig ikke faderløs og gav dig et hjem? 

Fandt jeg dig ikke vildfarende og ledede dig paa ret vei? 


—— —— —— —— ——= — ——— 1 — — — — — —— —— — 1 —— ——— —— 


Naar ved Herrens hjælp seiren bringes hjem, og du ser mænd i 
uoverskuelige mængder slutte sig til troen paa Gud, 

da skal du synge hans pris og bede ham om tilgivelse. 

Herren er naadig.* 


Tilsidst kan han ikke længer modstaa fristelsen; han føler klart og 
bestemt, at det er Guds vilje. Endnu skjælver han tilbage for hvervet; 
men han bøier sit hoved og siger: — , Ikke min, men din vilje ske!* 

Saåledes kom Islam ind i verden fra muhamedansk synspunkt; thi 
Islam betyder blot ,underkastelse under Guds vilje*. Det er at tage den 
Eviges vilje og gjøre den til sin i et og alt. Det er den nye religions 
navn, dens høie ideal og dens stadige aspiration. 


VE 


Han drog nu tilbage til Mekka som profet. Fra nu af var der ikke 
længer skygge af tvil i hans sind. Intet øieblik vaklede han. Hans kamp 
var udkjæmpet. Han og Khadija var de to første troende, og deres tro 
havde al ægte følelsesevne til at meddele sig til andre. 

Han faar snart føle den store forskjel mellem at være den rige 
kjøbmand og ,profeten*, ,prædikanten*, ,folketaleren*, ,opvigleren, som 
haaner de gamle guder og institutioner*, og som siger ubehagelige ting om 
folks vante liv og færd. Man vil erindre, at der i hans hus samledes 
flere nære slegtninge; flere af disse lod sig snart omvende, først den fri- 
givne slave Zeid og Muhameds gamle amme; de øvrige kunde ikke være 
med paa alt, men havde den varmeste beundring for de store tanker, 
som nu stadig aabenbaredes, og den sterkeste tillid til sin gamle ven. 

Det blev nu hans skik at vandre omkring og holde møder i venners 
huse. Ved disse anledninger oplæstes stykker af Koranen, hvorefter 
Muhamed talte og med alt sit alvor søgte at bringe tilhørerne over til sin 
tro. Lad os høre, hvilke tanker han ved en saadan anledning formodentlig 
vilde minde om. Koranen citerer: 

I den Allerbarmhjertigste Guds navn! 

Hvem, I venner, skaffer eder føde af himmel og jord? Eller hvem 
har givet syn og hørsel, og hvem kan tage dem tilbage, naar Han vil? 
Hvem bringer liv ud af det døde og død af det levende? Og hvem styrer 
alle ting? — Visselig vil I alle svare: Gud. Men vil I da ikke frygte 

og lyde ham? Thi Han er den ene sande Gud, og hvad bliver der 
udenfor sandheden uden løgn? Hvorledes kan I da vende Eder bort fra 
sandheden? Kan nogen af Eder skabe et levende væsen, og saa bringe 
det til at vende tilbage i ham selv? Men Gud skaber levende væsener og 
de vender tilbage til Ham. Mange af eder følger eders egne meninger; 
men en mening er ingen sandhed. — Naar uveiret truer, da anraaber I 
Herren og lover anger og bedring; men saasnart uveiret er over, glemmer 
I løftet. — Ak, venner, I ødelægger eders udødelige sjæle for at kunne 
nyde det nuværende liv. Men Gud vil vise eder, hvad I har gjort. Han 
indbyder eder til fredens boliger, og han fører did, hvem han vil. — — 
Følg mig; thi dette er den rette vei. Sandelig Gud er min Herre og Eders 
Herre; tilbeder ham; det er den rette vei.* 

Ofte fortæller han ogsaa om Abraham, den første, som hyldede Islam 
(0: underkastede sin egen vilje under Guds), om Moses og om Jesus, 
ySandhedens Ord, som fødtes af en jomfru ved, at den heilige Aand over- 
skyggede hende. Derfor kunde han allerede i vuggen svare de vise og 
blev et eksempel for os alle. Han blev levende optagen til himlen.* 

Men samtidig advarer han imod, hvad han betragter som de kristnes 
falske forestillinger, særlig ideen om, at Jesus er Guds søn: ,Herren alene 
er Gud. Herren er evig. Han undfanger ikke; ei heller er han undfangen. 
Og der er ingen, ingen lig ham.* 

Og i det hele gaar hans forkyndelse ud paa, at der er kun En Gud 
og ingen lig ham; at ham skylder vi alt, og hans vilje maa vi gjøre, 
dersom vi vil vort eget evige vel. Og hans vilje er klar: Sky afguderi, 
drukkenskab og usædelighed; giv almisse; vær mild og dog standhaftig 
tag dig af den faderløse og den fattige; hold Guds ord i agt og ære. Dette 
er hans vilje; klyng dig til den, og du vil finde, at Gud er en naadig Gud. 


, Har ikke Gud sat mennesket ved de to veies skille? 

Alligevel søger det ikke at tage den vei, som fører opad, 

Men hvad kan bringe dig til at forstaa, hvad det vil sige at gaa opad? 
Det er, at sætte den fangne fri, 
at dele din føde i trange tider 
med den faderløse, som staar dig nær, 
eller med den fattige, som vælter sig i støvet. 

Videre maa den retfærdige være blandt dem, som tror og opflammer 

hinanden til standhaftighed og tilgivelse. 

Disse er de, som skal arve velsignelsen.* 


Den, som lever efter Guds vilje i denne verden — et rent og gav- 
mildt liv, varmhjertet imod sine brødre, uden at røre den drik, som om- 
taager forstanden, mild, vennesæl og sandfærdig — han skal efter døden 
og den store Regnskabsdag arve Paradiset. Paradiset bestaar af herlige 

haver fulde af den deiligste frugt og af en skjønhed, intet jordisk sind 
kan fatte. Der vil de retfærdige leve evig i vidunderlige pavillioner, om- 
givne af sine hustruer og af straalende, sortøiede hourier, — kvindelig- 
heden wudvandret fra alt jordisk, iført de herligste legemer og fri fra al 
selviskhed. Men dette er blot paradisets lavere glæder; de, som naar fuld- 
kommenhed, vil se og erfare ting, intet øie har seet, og ingen fantasi kan 
drømme; men deres høieste glæde vil bestaa i at skue Gud ansigt til ansigt. 
Mod dette blegner alle paradisets øvrige glæder. 

Men de, som ikke gjør Guds vilje — ikke giver almisse, bliver drukne, 
er haardhjertede og gaar en broders nød forbi uden at lindre den — for 
dem er helvedes pinsler. Og det muhamedanske helvede er næsten ligesaa 
forfærdeligt som de gammelortodokse kristnes: 


» Priset være Gud, skabningens- herre, 

den Albarmhjertige, den Alkjærlige! 
Regnskabsdagens dommer! 

Dig tilbeder jeg, og dig bønfalder jeg. 

Led os paa den rette vei, -—- 

deres vei, mod hvem du har vist dig naadig, 

ikke deres, som er udsat for din vrede eller for feil. 


1 — —— —— — — — — ——— — —— —— — — —— 1 — —— —— —— 


Sandelig, mennesket er utaknemmeligt mod sin Gud; 
sandelig, det elsker kun denne verdens goder. 


—t—=— ===" — —— — ——-—  =———- -— mes —— —= == 


Ved den svindende dag, jeg sværger! 

Sandelig, mennesket er paa veien til ødelæggelse; 

alle, undtagen de, som besidder tro 

og gjør de ting, som rette er, 

og opflammer hinanden til at holde fast ved sandheden.* 


Paa sine vandringer i Mekkas gader forfølges han nu af skjældsord 
og haanende tilraab. Et sterkt parti stiller sig i bestemt opposition til ham 
og betragter ham som en farlig vranglærer og samfundsomstyrter; thi han 
lærer ogsaa, at alle ,troende er brødre*, og at herre og tjener maa behandle 
hinanden som saadanne. Rundt dette mere fastformede parti slutter sig al 
Mekkas respektabilitet, der jo desværre som regel altid er paa det bestaa- 
endes side og imod den nye ting. Og endelig er der gadepøbelen, som 
under saadant førerskab finder sig retfærdiggjort i at have lidt ,moro* med 
den underlige mand. 

Da han forbliver taus under deres skjældsord og ikke ænser deres 
haan, griber de til mere solide angrebsmidler. Først slænger de søle efter 
ham, og tilsidst tager de til at kaste sten. Alt kan gjøres saa trygt. 
Manden tager aldrig til gjenmæle, forsvarer sig aldrig, og faa bryder sig 
om, hvordan det gaar ham. En dag slænger naboerne en gjeds indvolde 

ind i hans hus. Muhamed tager dem paa en kjep og bringer dem ud af 
døren, hvor naboerne modtager ham med stormende latter. ,Sandelig, et 
godt naboskab,* siger den stille mand, og lukker døren; men latteren stanser 
og hoben spredes. De skammer sig. 

En anden gang overfaldes han nær Kaaba af mænd, som vil myrde 
ham. Tilfældigvis kommer Aba Bahr, hans onkel, men endnu ikke om- 
vendt, tilstede og beskjæmmer angriberne ved i det hellige tempels nærhed 
at udbryde: ,Ve mig! vil I slaa en mand ihjel, fordi han siger: ,Herren 
er min Gud. 

Hans taalmodighed under forfølgelserne vinder ham ofte endog mod- 
standeres beundring. Aba Bahr omvendes straks efter den meddelte hæn- 
delse. Han er en af Mekkas rigeste og mest formaaende mænd og viser 
sin tro ved at stille hele sin formue til Muhameds og den nye religions 
tjeneste. Muhameds egen formue er ifærd med hurtig at rinde væk i 
almisser og støtte for ,sagen*. 

En dag har Muhamed været udsat for mishandling og overlast af 
sin onkel Aba Johl. Da en anden onkel Hamza, en glad verdensmand 
hidtil, som dog vistnok har fulgt Muhamed med opmerksomhed og stigende 
beundring, faar høre derom, opsøger han Aba Johl og giver ham et dygtigt 
slag med sin bue, hvorpaa han slutter sig til den nye religion. 

Paa fire aar omvendes blot firti personer — en liden begyndelse for 
en verdensreligion —, og disse er alle af Muhameds eller Khadijas nær- 
meste slegt, flertallet formaaende mænd. De brede lag har endnu vanske- 
ligt for at slutte sig til ham; de udsætter sig i saa fald for altfor umenneske- 
ige forfølgelser. Enkelte trodser dog disse. Slaver omvendes og lægges 
paa pinebænken, til de afsværger sin tro. Straks de slipper løs, løber de 
til Muhamed, viser ham sine saar og lovpriser Gud og hans profet. 
Muhamed giver dem det mere kloge end heroiske raad heller at afsværge 
troen end lade sig pine; thi, siger han, Gud ser hjertet og vil intet hensyn 
tage til en saadan afsværgelse. | 

En ung mand omvendes, og af frygt for pinebænken flygter han fra 
byen. Men han opsnappes og fængsles; undkommer dog atter; hans moder 
besværger ham at forlade den nye tro; men han svarer: ,Jeg følger Herrens 
profet og den sande tro Islam.* Hun græder, bønfalder, forbander. Yng- 
lingen kan ikke give efter. ,,0, min moder, af hele mit hjerte raader jeg 
ogsaa dig at vidne, at der er ingen Gud uden Herren, og at Muhamed 
er hans tjener og sendebud.* Med moderens forbandelse maa han gaa. 
Ogsaa den stille mand i Mekka sendte et aandens sværd ind i verden, før 
han bragte det materielle. Ogsaa han satte forældre mod børn og ven 
mod ven. 

Da forfølgelserne stadig øger i voldsomhed overfor hans disciple 

raader han dem, som er mest udsatte for saadanne, til at udvandre til Abys- 
sinien. Fjorten af dem forlader slegt og hjemstavn og vandrer vestover 
for at finde et sted, hvor de i frihed kan dyrke Gud og gjøre hans vilje, 
som hans profet har lært dem. De ankommer til Abyssinien, hvor de vidner 
om profetens store verk for dem, hvorledes han har ført dem ud af 
mørke til lys. | 

Møderne holdes i denne tid væsentlig i et hus i nærheden af Kaaba. 
Muligens har man følt sig tryggere i nationalhelligdommens ly.*) 

(Forts.) 


Samoa-øgruppen og dens koralrev. 
(Efter dr. Reh i ,,Die Umschau*). 





oe blev opdagede af Jakob Roggeveen, der i 1722 gjennem- 
krydsede det Stille ocean. Navnet skriver sig fra de indfødte selv 
efter den mythiske anfører ,Moa*, der siges at have bragt de første ind- 
vandrere didhen. Amerikanerne var de første, der indsaa, af hvilken stor 
betydning for handel og skibsfart øerne kunde blive, og de grundede 
en koloni der. Senere fik det hollandske handelshus Godeffroy indpas 
paa øerne, grundede en fast station og tilrev sig et stort landomraade, 
hvor de anlagde sine plantager. Ikke mindst paa grund af denne besid- 
delse var det, at dette handelshus svang sig op til ,konge over det 
Stille hav. Da det siden var nødt til at opgive sine besiddelser, kom 
disse i hænderne paa ,Tysk handels- og plantagekompagni for det Stille - 
hav*, der alene paa Upolu, den vigtigste af øerne, besidder 54,054 hektar 
land, medens englænderne kun besidder 14,580 og amerikanerne 8100. 
Øgruppen bestaar af 10 beboede og en del smaa ubeboede øer. 
Den strækker sig fra nordvest til sydost i en række enkelte øer, der alle, 


*) Det i disse artikler givne forsøg paa i færrest mulige træk at tegne et billede 
af Arabiens profet og hans religions første tilblivelse, nedskreves 1 det væsent- 
lige allerede for 15 aar siden. Det var da udarbeidet efter de dengang bedste 
verker 1 vestlige sprog over Muhamed og muhamedanismen. Jeg har ikke 
nu anledning til at undersøge, om noget i de sidste aar er fremkommet, der 
kunde ændre den opfatning, som her kommer tilorde. Dog er neppe saa 
tilfældet. Nye historiske eller biografiske data af større betydning er neppe 
heller fremkomne. I hvert fald foreligger der vistnok intet, som i nævne- 
værdig grad vilde ændre det givne billede. Nogle mindre biografiske unøi- 
agtigheder tør muligens forefindes. Opfatningen af personligheden og dens 
udvikling bliver naturligvis altid tildels en individuel sag. Jeg har søgt at 
tyde de foreliggende data saa godt, jeg har formaaet, og har tilladt mig 
undertiden at henføre enkelte afsnit af Koranen til bestemte udviklingstrin 
eller erfaringer 1 profetens liv. 

saavel hvad størrelse som høide angaar, aftager mod sydost. Det samlede 
fladeindhold er 2787 [] km., den største af øerne er 1700, den mindste 
1.5 [] km. Indbyggernes antal beløber sig til 34,268 indfødte og 1200 
fremmede. 

Hele øgruppen er af vulkansk oprindelse; endnu i aaret 1866 fandt 
der et vulkansk udbrud sted, der varede i fire uger. Jordskjælv forekom 
før hyppig, men nu indtræffer de sjeldnere. Efter den geologiske beskaffen- 
hed kan gruppen deles i to halvdele, hvis grænselinje gaar midt gjennem 
Upolu. Øerne paa den vestlige halvdel er brede, med lange sammen- 
hængende fjeldkjæder, der skraaner langsomt ned mod sjøen. Mange 
kratere og hele sletter bedækket af lava vidner om vulkansk virksomhed 
for ikke længe siden. Da vandet let siver ind i lavaen, findes der ikke 
floder.  Herhen hører først og fremst Savaii, den største om end ikke den 
vigtigste af øerne. De mægtige fjelde i det indre er helt op til de 1600 
m. høie toppe bedækkede af en skog af palmer, plataner, citroner og 
brødfrugttræer. Øverst oppe er der mange koralsjøer, og i regntiden strøm- 
mer flere bække, ja endog to floder ned mod havet. Hele det indre er 
ubeboet, men kyststranden er meget frugtbar, og her ligger en krans 
af landsbyer. 

Helt isoleret fra de andre rager Apolima, der egentlig er randen af 
et gammelt krater, 144 m. op af havet. Kraterets indre er smykket af 
den ypperste vegetation og tæt beboet. Kraterranden er brudt ind paa 
nordsiden og her ligger et koralrev, der før gjorde Apolima uindtagelig og 
ydede indbyggerne en stor fordel fremfor de øvrige øboere. Længere ude 
i havet ligger en enkelt klippe, der udgjør resten af den indbrudte 
kraterrand. 

Den vigtigste af alle øerne er Upolm med høie fjelde, der næsten 
altid er indhyllede i taagemasser. Høit oppe i fjeldene ligger der en sjø 
af en vidunderlig skjønhed. Fjeldsiderne skraaner ganske langsomt ned 
mod havet og giver plads for frugtbare sletter. Paa nordkysten ligger 
Apia ved en af koralrev dannet havn; her bor ,kongen* for det tyske 
handels- og plantagekompani. Paa sydkysten ligger byen Falealili, der 
har 4000 indbyggere, alle indfødte. 

Upolus østlige del har en helt anden naturlig beskaffenhed end den 
vestlige. Som allerede nævnt kan man efter den geologiske beskaffenhed 
dele øerne i to halvdele, hvis grænselinje gaar midt igjennem Upolu. 
Øerne paa den østlige halvdel er smale, med uregelmæssig løbende fjeld- 
kjæder, der steilt med dybe slug og afgrunde sænker sig ned mod kysterne. 
« Her findes hverken kratere eller lavasletter.  Talrige bække og floder styrter 
ud i havet. Tutuila er den vildeste og mest maleriske ø af hele gruppen. 
Steilt stiger dens fjelde op til en høide af 700 m. over havet, og en vild 

brænding bryder mod de klippefulde kyster. Kun smaa strækninger egner 
sig for beboelse, og her har en tæt befolkning klynget sig sammen. Øen 
har en eneste naturlig havn, bugten Pangs-Pango, hvor amerikanerne har 
anlagt en kulstation. To høie steile fjelde danner indgangen til bugten. 

Tan er en steil kegleformig klippe, der stiger op af havet til en 
en høide af 700 m.; den har ingen havn, egner sig daarlig til beboelse, 
men er ikke destomindre en uafhængig dronnings sæde. 

Rose-Atoll, opkaldt efter en reisende, Freycinets hustru, er en koral- 
ring med to smaa ubeboede øer, af hvilke den ene er bedækket med 
kokospalmer; den anden er kun en sanddyne. Talrige sjøfugle ruger her, 
og i august og september kommer her mange skildpadder for at lægge 
sine æg. 

De fleste af Samoaøerne er frugtbare og helt til de øverste bjerg- 
toppe klædte i det yppigste grønt. Hyppige regnskyl bidrager til at gjøre 
vegetationen rig og frugtbar. Mange for europæeren uundværlige produkter 
trives her: ris, tobak, kaffe, sukkerrør, bomuld, kokuspalmer, krydderier og 
the. Dog er endnu kun en liden del af det dyrkbare landomraade op- 
dyrket. Ogsaa for fædrift egner øerne sig udmerket. 

Klimaet er mildt; den aarlige gjennemsnitstemperatur er 23—27 ? C.; 
juni og juli er de koldeste maaneder, september og oktober de hedeste. 
De daglige temperaturforandringer beløber sig til omkring 109 C.; om 
morgenen mellem 8 og 9 er det varmest, om eftermiddagen mellem 3 og 
og 4 kjøligst. Fra april til november blæser stadig sydostpassaten, der 
fører tørt veir med sig. Fra november til april varer regntiden; da blæser 
der i regelen sterke nordenvinde, der ofte gaar over til voldsomme storme 
og orkaner, og paa den tid kan der være stor fare for skibe, der gaar 
paa disse farvande, især paa grund af storm- og springflod, der i denne 
tid er voldsommere end nogensinde. 

Sundhedsforholdene er meget gunstige; sygdomme, der gaar som sot 
over landet, forekommer ikke. Kun elefantiasis (opsvulmen af kroppen) 
er temmelig udbredt og rammer ogsaa europæere, mest dog efter længere 
ophold i landet. I regntiden indtræffer som rimeligt kan være feber, katarrh 
og influensa hyppig. 

Befolkningen er en skjøn menneskerace, især mændene. De lever 
mest af planteføde og fisk. Af karakter er samoanerne milde og god- 
modige. 

Af dyr findes der ikke mange paa Samoaøerne; af pattedyr kun 
nogle mus og flagermus, krybdyrene indskrænker sig til nogle arter firben. 
Men desto rigere er det omgivende hav paa fiske — samoanerne adskiller 
200 forskjellige arter — selv om det, som de tropiske have overhovedet, 
ikke kan sammenlignes med de nordlige have, hvad rigdom paa enkelte 

individer angaar. Af umaadelig betydning som havnedanner, bølgebryder 
osv. er korallerne, hvis rev omslutter en stor del af øerne. 

Et koralrev opstaar paa følgende maade: Hvor havbunden har en 
gunstig beskaffenhed — hermed menes, at den bestaar af ikke altfor løst 
materiale, samt at den hæver sig til en høide af 15 m. under havfladen — 
sætter koraldyrene sig fast. Disse er smaa polyper, der udskiller en kalk- 
skal til sin beskyttelse. Ved knopskydning formerer de sig hurtig og 
danner en træformig ,stok*. Koraldyrene stræber mod lyset og forsøger 
alle at vokse opad, indtil bølgegangen stiller dem hindringer iveien. Naar 
flere  koralstokke flyder sammen, opstaar en ,banke*. Flere banker 
danner tilsammen et ,rev*. Det er dog kun de i de tropiske havne fore- 
kommende koraidyr, der har hvide kalkskal, der danner rev; de i Middel- 
havet forekommende røde gjør det ikke. 

Eftersom havbunden er beskaffen, fremkommer der forskjellige former 
af rev. Det almindeligste er det saakaldte kystrev, til hvilket alle de andre 
former kan føres tilbage. Et kystrev dannes foran langsomt skraanende 
kyster; paa havsiden søger det stadig at vokse videre, medens det paa 
landsiden dør ud, bedækkes med sand og saaledes forlænger kysten. 

For at lære et kystrev at kjende, vil vi i tankerne gaa over et saa- 
dant, fra havet henimod land. Allerede foran revet kommer vi paa hav- 
siden over en sandhøide, hvor al den sand lagres op, der dannes paa 
revet dels ved at alskens orme, bløddyr og pighudede borer i koralstykkerne, 
dels ved at brændingerne river dem løs. Idet sandet gjør havbunden foran 
revet høiere, muliggjør den en langsom fremtrængen af korallerne. Derpaa 
stiger vi op ad revets saakaldte ,fod*, der hæver sig langsomt og trappe- 
formig opad. Den er den egentlig levende del af revet, hvor de smaa 
polyper fører sin haarde kamp mod brændingen. Jo sterkere denne er, 
desto langsommere formaar koraldyrene at vokse opad og desto bredere 
bliver foden og desto jevnere hæver den sig op. dJo svagere brændingen 
er, desto steilere bliver foden. Revets øverste del danner en stor flade, 
væsentlig kun en ophobning af koralstykker, som bølgerne har revet løs. 
Denne del, der ved ebbe ligger tør, strækker sig ofte flere mil i længden; 
paa landsiden skraaner den langsomt ned i den med koralsand bedæk- 
kede ,lagune*, der ogsaa ved ebbe indeholder lidt vand. 

Mellem lagunen og den allerede døde del af koralrevet, løber der 
en kanal, i hvilken vandet, der strømmer fra revet, har sit udløb; i denne 
kanal kan baadene sikkert gaa, selv naar brændingen gaar høit. 

Man har kaldt koralrevene ,y undersjøiske enge*. Dette navn passer 
ogsaa paa dem. Det er fiske, krebse, bløddyr, pighudede, orme osv., der 
græsser paa disse ,polypengef; disse dyr yder atter mange af havets rov- 
dyr næring, disse er igjen føde for mennesker. Saaledes kommer koral- 

dyrene indirekte menneskene tilgode, men ogsaa direkte gavner de dem 
ved at bryde brændingens magt og lade bag sig en ufarlig passage for 
baadfart. Naar de lægger sig i en stor bue foran en bugt, saa beskytter 
de denne for bølgernes fremtrængen og kan saaledes danne en udmerket 
havn. Apias havn, den betydeligste paa hele øgruppen, skylder koral- 
revene sin tilblivelse. Men koralrevene har ogsaa sin slemme side. 
Mange af dem er bleven en anstødssten for ukyndige sjøfolk. Naar stor- 
men raser, og elementerne bliver sterkere end den styrende menneskehaand, 
da er koralrevene farlige fiender. Ogsaa Samoarevene kunde fortælle meget 
om sønderslagne skibe, der med mand og mus er gaaet tilgrunde ved disse 
de smaa polypers bygningsarbeider. | nk. 

(Efter Raoul Deberdt i ,Revue des Revues*). 





remragende franske kvinder har nylig begyndt udgivelsen af et større 
dagblad ,La Fronde* i Paris. Dette bringer os til at tænke paa, at 


allerede fra det r17de aarhundrede af har kvinder spillet en fremragende 
rolle som journalister. Den bekjendte Theophraste Renaudots journal var 
saaledes efter tidens forhold ingen daarlig avis, men lignede altfor meget 
vore dages kundgjørelsestidender. Den var tør og upersonlig, og det 
samme gjælder de fleste aviser fra det 17de aarhundrede. Derimod fik 
tiden efterhaanden en virkelig journalistik i de breve og optegnelser, som 
skrev sig fra begavede damer, der levede ved hoffet; disse breve og 
optegnelser cirkulerede i forskjellige afskrifter i de høieste selskabskredse 
og kom til at øve en ikke ringe, om end. begrænset indflydelse. 

Det er i disse smaablade, som ogsaa blev trykt og udbredt i videre 
kredse, at oprindelsen til den kvindelige franske journalisme er at søge. 
Disse journalister delte sig snart i to noksaa skarpt adskilte leire, hvoraf 
den ene med madame de Sévigné og madame de Balleroy i spidsen ikke 
alene søgte at more og fornøie, men ogsaa at udvikle spørgsmaal, som 
angik forretningsverdenen. De havde forbindelser ude omkring i landet og 
skabte med rod i det parisiske selskabsliv en slags offentlig mening. De 
bestræbte sig for at faa, hvad man kalder en god presse og skrev under 
journalistisk ansvarsfølelse. 

Den anden gruppe med madame d'Huxelles som sin leder stræbte 
efter at faa en morsom og interessant presse; men den var heller ikke bange 
for at gaa løs paa de ledende mænd, paa politiken og statsforfatningen. 

Madame d'Huxelles spillede en betydningsfuld rolle; i over 40 aar stod 
hun som journalistisk mellemmand mellem det høiere aristokrati i Paris 
og de ledende saloner ude i provinserne. Hendes indflydelse var stor, 
og hun var frygtet i Versailles. Store og betydelige brudstykker af 
hendes omfangsrige korrespondance findes opbevaret dels i d Avignon 
og dels i slottet Berniéres. Hun var en stor opdragerinde ikke bare for 
sit kjøn, men for hele det franske samfund og er forfatterinde til Logique 
des amants, et af sin tids interessanteste literære verker. Ved hende 
blev for første gang den internationale politik gjort til gjenstand for 
offentlig drøftelse og regjeringsbeslutninger bragt til almenhedens kund- 
skab; men samtidig omgav hun sig med blomsten af den franske adel, 
og hendes flotte middage stod der ry af hele den fornemme verden 
over. Derigjennem samlede hun nyheder og fik paa førstehaand rede paa 
alle skandalhistorier. 

Den type af kvindelige journalister, som madame d'Huxelles repræ- 
senterede, blev afløst af en anden. Fra først af var der mange blade, 
som kun cirkulerede i haandskrift; men de blev mere og mere afløst af 
de trykte, og nu træder andre personer ind paa den journalistiske scene. 
Blandt disse indtager madame Noger en fremskudt plads. Hun var flink 
og Sskabte paa kort tid en journal, som blev de styrende en torn i øtet. 
Hun maatte flygte til Holland, men vedblev at tage virksom del i journal- 
ismens tjeneste, som en sand heltinde. Modig som hun var, tog hun intet 
hensyn, hverken til sig selv eller andre; hun angreb alt og overleverede 
enhver, hun tog fat i, til latteren. Hun fik tag i nogle af Voltaires 
kjærlighedsbreve og lod dem gaa i bladene. Det vakte naturligvis en 
skandaløs opsigt; men ingen kunde gjøre hende noget. Hun var ikke 
engang bange for at bryde en lanse med kirken og presteskabet, og stedse 
gik hun seirende ud af kampen; for hun havde en sjelden evne til at 
skrive pikant og underholdende. 

Samtidig med hende levede der i Holland en englænderinde ved 
navn Aphro Behn, journalist og romandigter og — spion. Madame Noger 
var imidlertid altfor fædrelandssindet til sammen med hende at konspirere 
mod sit lands regjering og i det hele for nobel til at give oplysninger, 
som vilde tjene Frankriges fiender. | 

Den mest interessante af de franske kvindelige journalister er dog 
madame Doublet. Hun optraadte ikke saa aabent som f. eks. madame 
d'Huxelles; men hun var ikke mindre skarp for det, skjønt hun var loyal. 
Hun hvervede medarbeidere, damer med aand og kundskaber, og oprettede 
et slags oplysningsbureau med et eget officielt organ, som blev læst og 
meget efterspurgt, ikke alene over hele Frankrige, men over hele Europa. 
Det blev kaldt for madame Doublets salons bulletin. En gammel forhen- 

værende magistratsperson havde redaktionen. Bladet indeholdt nyheder og 
alt, som var paa tale mellem folk af det høiere aristokrati. Det øvede 
en stor indflydelse paa den offentlige mening i Frankrige helt til henimod 
midten af forrige aarhundrede — en indflydelse, som strækker sig ind i 
vor tid og danner en af de historiske forudsætninger for det nye store 
førnævnte kvindeblad ,La Fronde*. 

Det er meget interessant at følge den franske presse i dens udvikling 
op gjennem tiderne. Den har sin oprindelse i salonerne som breve og 
haandskrevne blade og sine banebrydere blandt den fornemme verdens 
damer, der er at betragte som =dilettanter mod vore dages journalister, 
hvoraf de fleste driver sin gjerning som en videnskabelig profession. 

I Paris er der en stor mængde kvindelige journalister, mellem hvilke 
madame Séverine, Juliette Lamber, Marni og Gyp m. fl. indtager de 
fornemste pladse. De har oprettet sit eget kontor, bureaux d'esprit, Som 
har til formaal at skabe en journalistisk literatur paa grundlag af enhver 
enkelts specielle geni, og som det næste aarhundrede sikkert vil benytte 
sig af for at naa en endnu høiere journalistisk udvikling. De journalistiske 
saloner, som spillede en saa stor rolle i det r7de og 18de aarhundrede, — 
kommer maaske igjen, men sikkert under en anden form. 


Gerenus. 


— Bn martyrs historie. — 
(Af Jules Lemaitre.) 





I. 70 martyrer. 


EE morgen tidlig før solopgang i marts maaned aar 90 efter Kristi 
fødsel befandt nogle mænd sig udenfor porten til fængslet Mamertine. 
Blandt disse var ogsaa en gammel mand med langt, hvidt skjæg, store blaa 
aarer i panden og med klare, skinnende øine. | | 

Det var koldt. Det regnede lidt. I øst var himlen temmelig mørk. 
Den evige stad begyndte at stige ud af nattens mørke. Omkring Capitolium 
oprulledes de graahvide huse, lig et oprørt hav efter en storm. Monu- 
menterne kom lidt efter lidt tilsyne. Deres skarpe kanter skinnede svagt 
i tusmørket. | 

sDet er jo idag, Styraks?* sagde oldingen til en af mændene. 

»Ja, hellige fader! Det lykkedes min stakkels herre, Serenus, at faa 
bud til mig igaaraftes. Jeg har dokumenterne, ifølge hvilke man vil 
overlevere os hans legeme. Der kommer Demea. Han vil faa udleveret 

den berømte Flavius Clemens's legeme. Liktoren og de fornemste trium- 
virer er allerede i fængslet. Fangevogteren slipper os alligevel ikke ind, 
før alt er forbi.* 

pLad os bede for vore brødre, * sagde oldingen sagte. 

I dette øieblik traadte de tre magistratspersoner, der var beordrede 
at være tilstede ved henrettelsen, ud af fængslet. Styraks gik hen til dem 
og overrakte dem et brev, forsynet med et stort segl. 

Det er godt. Fangevogteren vil overlevere eder de døde legemer,* 
sagde triumviren, idet han pegte paa en høi, lys kjæmpe af germanerrace, 
som stod i den halvt aabne port med en fakkel i haanden. 

Styraks og Demea gik med fangevogteren ind i fængslet. Efter dem 
fulgte oldingen og fire mænd, bærende paa ligkisterne. 

De kom ind i en stor hal. Saa gik de gjennem en mørk, lang 
gang, hvorefter de traadte ind i fangehullet. Midt paa gulvet laa et legeme, 
indsvøbt i en kappe. Hovedet var hugget af. Manden havde havt langt 
ansigt, hule kinder og graat haar. 

sDette er Flavius Clemens,* sagde fangevogteren. 

Paa gulvet var en blodpøl. En af mændene dyppede et hvidt tørklæde 
deri og gjemte det paa brystet. 

Man gik ind i fangehullet ved siden af. 

I et hjørne laa det afsjælede legeme af en endnu ung mand. Hovedet 
var ikke skilt fra kroppen. Skjæg og haar var sorte, ansigtstrækkene 
stolte og fine. Besynderlig, de tynde, halvt aabne læber og den lidt haarde 
fure mellem øienbrynene gav dette skjønne, gaadefulde ansigt endog i døden 
et ironisk og stolt udtryk. 

» Dette er Markus Annæus Serenus,* sagde fangevogteren. ,Da man 
imorges traadte ind til ham, laa han død. Triumvirerne fandt det ikke 
nødvendig at hugge hovedet af et kadaver. Jeg tror, han har taget gift.* 

Den gamle prests strenge ansigt blev end strengere. Overraskelse, 
sorg, vrede lyste ud af de haarde træk. | 

Du tager feil,* sagde han bydende. , Markus har i lang tid været 
syg . .. Han har ikke taalt den fugtige luft i fængslet. Der er ikke 
noget forunderligt i det. | 

Han vendte sig om til sine ledsagere og tilføiede: 

sSynes I det, mine brødre? 

Styraks græd. De andre lagde ligene i kisterne, hvorefter de kyssede 
de dødes fødder. 

Ved fængslets port havde mange nysgjerrige samlet sig sammen for 
at se ligfølget. Der stod lediggjængere, lastdragere og slaver. En mand 
blandt folket oplod sin hæse røst og skreg: 

, Ved I, hvem der ligger i kisterne? — To patriciere! Raadgiveren 

Flavius Clemens, keiserens kjødelige fætter, og Serenus, hvis fader havde 
en mystisk beskjæftigelse ved keiser Neros hof. Keiser Domitian har 
dømt dem til døden, fordi de konspirerede mod staten. Uagtet de var 
patriciere, kastede han dem i fængsel og lod dem halshugge, fordi han 
fandt det tjenlig for statens vel. Men keiseren har ikke, som I ser, ladet 
ligene offentlig udstille, hvilket-han vilde gjøre baade med mig og med 
enhver af eder, fattige stympere. Baade Flavius's kone og Serenus's søster 
er ligeledes nu paa vei til Pandoras ø. Saadant noget gaar for sig, uden 
at nogen ved et ord derom. Paa den maade er mange senatorer og høit- 
staaende damer forsvundne i de sidste to, tre aar. Ingen kjender til det. 
Heraf lærer vi at forstaa verdens forfængelighed. — De mænd, I ser bærer 
kisterne, det er saakaldte kristne — det allerværste pak, meget værre end 
jøderne. De tilbeder et æsel. De er fiender af det romerske folk. Ifølge 
min stilling kjender jeg godt til disse mennesker. Jeg er nemlig sønnesøn 
af den berømte Vitellius Mena, som levede under den hellige Augustus, 
og hvis historie er skrevet af digteren Horats. Som I ved, fulgte jeg 
ogsaa min bedstefader i embedet.* 

Det lille ligfølge tog udover til Via Appia. Det var tidlig paa dagen. 
De mødte næsten ingen paa sin vei — kun nogle vogne med grøntsager, 
der kjørte til byen. 

Det var holdt op at regne. Solen havde jaget skyerne bort. Pinjerne, 
som paa begge sider stod langs med veien, lyste under den opgaaende sols 
varme straaler af den nylig faldne regn. Store draaber laa paa laurbær- 
træernes blade. Sirenetræerne stod i blomst, og paa de øvrige træers grene 
stak de første grønne skud frem. Fugle sang, hoppende fra sten til sten. 
I hele luften laa en usigelig friskhed, der virkede velgjørende. 

Med bedrøvede ansigter gik de kristne henad veien, medens naturen 
overalt traadte dem smilende imøde. Dog kunde en af dem ikke undlade 
at sige til de andre: | 

»Aa, hvilken skjøn dag !* 

Det blik, den gamle prest sendte ham, lod ham forstaa, at han havde 
handlet ilde. Tydeligvis brød oldingen sig hverken om træerne eller om 
fuglene eller om solen. Alt var ham ligegyldigt undtagen hans egne be- 
tragtninger, og livet i naturen var ham idag en vederstyggelighed. Han 
vilde ikke se paa det. 

Efter at have gaaet henad Via Appia en times tid, dreiede ligfølget 
af til høire, og da det havde gaaet et par hundrede skridt, stansede det 
foran en liden haug, som var helt bedækket med markblomster. Det var 
Flavius Clemens's gravsted. Man aabnede døren og tændte en fakkel. 
Begge ligene nedsattes i et stort underjordisk gravkammer. | 

Presten sagde til sine brødre, at de kunde gaa. 

pJeg vil være alene med vore martyrer. Imorgen skal vi holde 
mindefest. Underret de troende derom.* 

Da hans ledsagere havde forladt ham, satte han fakkelen fra sig i 
et vandspand af jern, som var fæstet til væggen. Det flagrende lys skin- 
nede sterkt paa hans ansigts markerede træk, der saa ud, som om de var 
skaarne af træ, og paa ligklæderne, der bedækkede ligene. 

Oldingen faldt ned paa knæ paa stengulvet midt imellem de to lig 
og bad længe. Derpaa løftede han lagenet, der laa over det ene lig og 
tog Flavius Clemens's afhuggede hoved mellem sine hænder. Det var gult 
som voks. Næsen var allerede indskrumpet. De brustne øine og glansen 
af de temmelig store, hvide tænder mellem de blodløse læber gjorde dette 
døde hoved frygtelig at skue. Presten kyssede dets pande. Han forsøgte 
at lukke øinene og munden; men det lykkedes ikke. Han lagde det der- 
paa forsigtig ned i kisten igjen. 

Saa tog han ligklædet af Serenus's ansigt. Den ironiske mund hang 
slapt ned. Furen mellem øienbrynene var glattet ud. Over de ubevægelige 
træk hvilede en høitidelig fromhed. Presten saa skarpt paa dette yndige, 
ubevægelige ansigt. Var det hans hensigt at trænge lige tilbunds i den 
hemmelighedsfulde sjæl, som for en stund havde taget ophold i dette fine 
legeme? Ffterhaanden som han betragtede det, blev han vred. Han 
skammede sig paa den dødes vegne, hvis liv syntes at være udslukket 
uden smerte lig en hednings i et varmt bad. Var dette en martyr? Hans 
legeme viste ikke spor af de lidelser, der kunde forsone. Døden havde 
været for let. Serenus laa næsten smilende i sin sidste søvn, og han maatte 
have taget en hemmelighed med sig i graven. | 

Medens oldingen vred i hu foretog denne stille undersøgelse, havde han 
tilfældigvis lagt haanden paa Serenus's bryst. Under ligklædet følte han 
noget haardt. Det havde formen af en papyrusrul. Han undersøgte den 
dødes klædning og opdagede under silkekappen et lidet rødt futteral, og 
inde i futteralet laa et papir, omhyggelig oprullet omkring en elfenbensstok. 
Oldingen kjendte Serenus's skrift; men da det var skrevet med meget fin 
skrift, kunde han ikke ved det blafrende fakkellys læse, hvad der stod. 

Uden at tænke paa at lægge ligklædet over sin broder i Kristus, 
styrtede han ud af gravkammeret, lukkede porten skyndsomt igjen og gik, 
saa hurtig hans gamle ben tillod det, til Rom. 

Byen var vaagnet. Liv herskede i alle gader. Her saa man skarer 
af fattige trænge sig omkring de riges døre for at faa en almisse. Slaver 
kom bærende med indkjøbte varer. Dagdrivere stimlede sammen om en 
kunstnertrup.  Kjøbmænd falbød deres varer. Borgere stod i kø udenfor 
barberkioskerne. Kvinder med lerskaale i hænderne trængte sig omkring 
vertshusene, hvor der solgtes erter, bønner, pølse og faaresuppe. Børn laa 

næsten nøgne og plaskede i rendestenen. En mængde æsler bar feieskarnet 
bort i store kurve. Træmateriale kjørtes til de under bygning værende 
huse. Skrig og skraal, mennesker fra hele verden, alle slags farver, alle 
slags klædedragter, alle slags tungemaal — en blanding af hele den da 
kjendte verdens befolkning. 

Men oldingen banede sig vei gjennem mængden uden at se til høire 
eller venstre. 

Endelig naaede han hjem. Det var et gammelt fem-etages hus, mørkt 
og forfaldent. Ved siden laa et vertshus, hvor slaver holdt til, og lige- 
overfor havde en skomager sit udsalg. Der boede han. Det var nemlig 
en gudfrygtig mand, som levede med de fattige og delte deres skjæbne. 
Han hærdede sit legeme ved faste og bøn. 

Her i dette fattige kvarter fandt han tillige den bedste leilighed til 
at forkynde Kristi lære. 
| Han kravlede sig opad en steil trappe med ujevne trin. Da han 

var naaet op til femte etage, aabnede han en dør, paa hvilken der med 
store røde bogstaver stod skrevet: Timoteus. 

Saa hed oldingen, og navnet stod paa døren for at det skulde falde 
de troende lettere at finde frem til hans mere end tarvelige bolig. Indboet 
bestod kun af en straamatte og nogle lerkrukker. Foran det aabne vindu 
hang en tynd gardin. Larmen fra verdensstaden hørtes tydelig. 

Timoteus tog hurtig frem futteralet, han havde fundet paa Serenus's 
bryst. Stor var hans forbauselse, da han blev bekjendt med dens indhold. 


II.  Serenus's skrevne optegmelser. 


Er jeg ikke gal, naar jeg nedskriver dette? Enten bliver det aldrig 
læst, eller ogsaa vil det bedrøve dem, som læser det. Men maaske jeg 
ved at fortælle det til mig selv endnu en gang bliver retfærdiggjort i mine 
egne øine. Jeg er blevet elsket af mange udmerkede mennesker, og dog 
har ingen rigtig kjendt mig. VUagtet jeg længe har sat min stolthed i at 
leve for mig selv og ikke blevet gjennemskuet af nogen, hviler min hemme- 
lighed tungt paa mit hjerte. Jeg angrer. Jeg føler samvittighedsnag over 
at have spillet den rolle, som omstændighederne og min nysgjerrighed har 
tvunget mig til at udføre. For at overbevise mig om, at jeg ikke kunde 
handle anderledes, vil jeg nu omtale hele den række af følelser og hand- 
linger, der har været afgjørende i mit liv ligefra min spædeste barndom 
til min dødsdag. 

Min fader, Annæus Serenus, var gardekaptein. Han besad et ædelt 
hjerte, en virksom sjæl; men han var svag og ærgjerrig og dog overbevist 
om alle tings forgjængelighed, dertil forlystelsessyg, men følte alligevel 
bitterheden, der ligger paa bunden af sanselige fornøielser. Han elskede 

livet og dog foragtede han det. Han var fuld af begjær, og dog gjorde han 
sig ingen illusioner. Han samtykkede i at beskyldes at være den frække 
Acteas elsker. Paa den maade kunde Nero, som dengang var ung, og 
som Agrippina nøie passede paa, frit besøge sin elskerinde. Min fader 
var skalkeskjulet. Den rolle, min fader samtykkede i at spille, var ikke 
rosværdig. Til hans undskyldning kan anføres, at han løi kun halvt; thi 
Actea var ikke umenneskelig. Saaledes spillede han et farligere spil, end 
om han ganske havde negtet at hjælpe prinsen. Men det var et træk i 
hans karakter at hevne sig paa sine egne svagheder ved farlige foretagender. 
Tilføies maa det ogsaa, at skikkene ved de orientalske hoffer begyndte at 
faa indgang hos de romerske keisere, og at lydighed mod fyrsterne — i 
hvad det end gjaldt — ansaaes for en hæderlig ting. Min fader nærede 
desuden stor og for en del berettiget hengivenhed for Nero. Rigtignok var 
Nero paa den tid en forfængelig og heftig yngling; men han besad smag 
for kunst; undertiden kunde han have rent forførende manerer, der endog 
grænsede til kjærlighed. Senere taalte ikke denne afskyelige skuespiller 
sin store magt. Han blev den grusomste af alle mennesker. Men i atten- 
aars-alderen var han kun et smukt lunefuldt væsen, forførende som 
en kvinde. | 

Min fader havde ikke tid til at beskjæftige sig med mig, og min 
moder brød sig ikke om mig. Min første opdragelse overlodes til slaver 
og til aandrige, men umoralske græske lærere. Heldigvis beskyttede mine 
af naturen gode instinkter mig fra et tidligt fald. Jeg var et intelligent, 
snilt barn, havde ingen lyst til udskeielser, var heller ikke videre livsglad. 

Tolv aar gammel oplevede jeg den store, ildebrand, der ødelagde det 
halve Rom, og gjorde mere end hundredetusinder ulykkelige husvilde. 
Uagtet der paa keiserens befaling uddeltes masser af brød og penge, her- 
skede den forfærdeligste nød i Rom i de følgende to, tre aar. Synet af 
al den uforskyldte nød gjorde et uudslettelig indtryk paa mig. Jeg for 
stod det uretfærdige, der klæbede ved alt hernede og skjæbnens ironi. Jeg 
fandt det syndigt, at min fader havde fem hundrede slaver paa en tid, da 
saa mange fattige folk døde af sult. Jeg gav alle de penge, jeg kunde 
disponere over, til de husvilde, og med min alders strenge logik syntes 
jeg ikke, de havde noget at takke mig for. Jeg vendte mig bort, naar 
de grædende vilde gribe mine hænder. Mine aristokratiske følelser stødtes 
desuden ved altfor nær berørelse med folket. 

En gang tog min lærer mig med til en stor fest. Nero havde 
arrangeret den. Folket beskyldte ham nemlig for ildens opkomst. For at 
afvende folkets vrede arresterede han nogle kristne. De fleste af disse 
ulykkelige mennesker overgaves til de vilde dyr i cirkus. Andre over- 
smurtes med beg og blev bundne til høie pæler paa visse afstande i de 

lange alleer. Ved nattens frembrud satte man ild paa dem. Befolkningen 
flokkede sig i massevis omkring de levende fakler. Ved det sterke skin 
saa man, hvorledes de stakkels ofre skar ansigter af smerte; dog hørtes 
intet skrig. Lugt af brændt kjød fyldte luften . .. Jeg holdt det ikke 
ud. Jeg besvimede . . . Man bar mig halvdød bort. 

Rystelsen havde været for sterk. Uagtet de mest smertelige indtryk 
udslettes hurtig i den alder, overfaldtes jeg senere af et mismod» 
en melankoli, som ikke var almindelig hos børn. Jeg følte ingen glæde 
ved livet. 

Seneca var en af min faders venner. Han havde trukket sig tilbage 
fra hoffet og henlevede sine sidste dage paa et landsted i nærheden af 
Rom. Det var en fremragende mand i mange henseender. Han forstod 
at finde de rette ord, der kunde trøste bange sjæle. Han forstod at trænge 
ind i menneskehjerternes hemmeligste lønkammer. Han forstod at indgive 
andre den styrke og klarhed, som han selv ikke eiede. Han elskede luksus 
og et behageligt liv. Alligevel paalagde han sig selv savn af enhver art 
og levede som pytagoræer. Han var det bedste og ædleste menneske paa 
jorden. Men han var bange for døden. Derfor talte han saa ofte om 
den. Der gik tyve aar hen, før han kunde beherske denne frygt, og da 
det endelig lykkedes ham, var det næsten for sent. Denne frygt vil altid 
hænge fast ved hans minde. 

Min fader besøgte ham ofte. Undertiden tog han mig med. Begjærlig 
hørte jeg paa deres samtale. Jeg var fjorten aar gammel. Snart var jeg 
en begeistret tilhænger af stoikernes lære. 

Jeg skal nævne enkelte af de læresætninger, jeg hørte Seneca tale 
med min fader om: 

Sand indsigt og fornuft vil altid blive det dominerende i verden. 
Dette skaber orden i alle samfundslag, og vismanden er deres høieste 
udtryk.* 

»Dyd er viljens overensstemmelse med verdensordningen.* 

y Retfærd og ret bestræber sig for at herske i verden.* 

Dersom det onde tilsyneladende triumferer, saa er det, fordi vi ikke 
ser alt, og fordi vi udgjør kun et moment i evigheden.* 

» Vær afholdende, vær lidende.* 

»Oøg eders glæde i eder selv.* 

Efter døden vil vi enten leve et høiere liv i renere regioner, eller 
vi vil stige ned i jordens skjød.* 

Denne filosofi tiltalte mig. Hvilken stolthed, hvilken uafhængighed! 
Jeg levede høit med mine egne tanker. Jeg var stolt over at føle mig 
som et led i universets ophøiede hensigter med mennesket. 

I enkelte retninger gik jeg endnu videre end mestrene. Seneca 

prækede lighed for alle mennesker. Heraf fulgte, synes jeg, slavernes fri- 
gjørelse.. Men min fader sagde rolig til mig: Lad os vente med det. 

Jeg beundrede Senecas opsigtsvækkende død.”) Hans kone, Paulina, 
var af simpel herkomst. Hun laa hele tiden paa knæ foran sin mands 
leie. Hun vilde følge ham i døden og forsøgte ogsaa at skjære pulsaaren 
over paa sig. Heldigvis frelstes hun itide. Senere fik jeg mistanke om, 
at det hele var en komedie eller i det mindste fra hendes side opgjort 
i forveien. 

Saa udbrød borgerkrigen. Othos og Vitellius's soldater kjæmpede 
mod hinanden i Roms gader. Det fordærvede folk saa paa kampen som 
paa et cirkusskuespil. Ved synet af alle disse rædsler fornyedes ind- 
trykkene fra min barndom i mig. De styrkede mig i min indbildte 
sørgmodighed. 

Min fader elskede jeg høit. Han døde i de første aar af Vespasians 
regjering. I de sidste aar af sit liv, syntes han, jeg var altfor streng. 
Han spottede over min dydige levemaade. Han havde ogsaa i sin tid været 
en tilhænger af stoikernes lære; senere var han blevet mere tvilende, saa 
mere overbærende og nød livet. Tilslut troede han ikke paa noget. Han 
fandt verden god nok, som den var, trods alle dens afskyeligheder. Men 
fremfor alt satte han pris paa godhed og kjærlighed. Jeg opbød al min 
kraft for at vise mig som stoiker ved hans bortgang; men da man lagde 
ham paa baalet, forlod modet mig. Taarerne strømmede ned ad mine kinder. 

To aar senere døde min moder, idet hun fødte min kjære søster, 
Serena. Saaledes befandt jeg mig saa godt som ene i verden, herre over 
en stor formue og fri for enhver materiel bekymring. Min faders gamle 
intendant, Styraks, administrerede min formue, og min lille søster opdroges 
i huset hos den tro og skikkelige Atana, som havde været min moders 
amme og var vort hus hengiven med liv og sjæl. Jeg førte et strengt, 
studerende liv, læste filosofiske bøger og digte, spiste kun grøntsager, og 
om natten laa jeg paa den haarde matte. Jeg var venlig mod alle, som . 
kom i min nærhed; men jeg foretrak ensomhed og egne betragtninger 
fremfor omgang med andre mennesker. Jeg bestræbte mig for at realisere 
min drøm om at være vis. Blandt de symbolske guddomme, som vi har 
faaet fra Grækenland, valgte jeg den stolte Artemis til skytspatron, og som 
Euripides svor jeg aldrig at gifte mig. 

Trods mine teorier beholdt jeg mine slaver. Jeg opsatte stadig deres 
frigivelse. Jeg sagde til mig selv, at de ikke var ulykkelige. Jeg benyt- 
tede dem meget sjelden, og jeg fandt desuden fornøielse i at leve som en 
fattig mand midt i al min herlighed. 


*) Paa keiserens befaling skar han pulsaarerne over. 

Denne smukke, stoiske tilværelse varede i tre maaneder. Saa indfandt 
slapheden sig. Jeg begyndte at tvile paa det udmerkede ved denne leve- 
maade. Der paakom mig en usigelig lyst til forandring. Det kan ogsaa 
hænde, at det afholdende liv, jeg førte, gjorde mig uskikket til at 
staa imod fristelser. | 

En foraarsdag gik jeg for første gang efter min moders død paa 
promenaden. I Pompeius's søilegang gik jeg forbi pudrede damer, over- 
saaede med guld og ædelstene. Uden at jeg selv vidste af det, befandt 
jeg mig paa Via Appia. Det var netop promenadetiden. Luksuriøse 
ekvipager afvekslende med bærestole, baarne paa skuldrene af otte slaver, 
hvori sad fornemme herrer, og med aabne stole for ældre damer, der 
viftedes af negerinder. To numidiske løbere för forbi som en hvirvelvind, 
og bag dem kom en vogn, helt betrukket med silke. Inde i vognen sad 
en blændende skjønhed, som selv styrede hestene. Jeg saa paa hende. 
Jeg var vred paa hende, samtidig som jeg maatte skjænke hende min 
ungdommelige beundring. Hun standsede hesten og vinkede paa mig, at 
Jeg skulde sætte mig op i vognen ved hendes side. Det gjorde jeg, og 
først den følgende morgen huskede jeg paa mine læreres forskrifter. 
Denne kvinde hed Lycisca, en dame, der dengang var høit paa mode. 
Hvorfor faldt hendes øine paa mig? Muligens vidste hun hvem jeg var. 
Muligens kjendte hun ogsaa til, at jeg var rig. Hun forklarede mig senere, at 
hun tog mig med simpelthen bare for at more sig. Mit forundrede ansigt 
havde behaget hende. Jeg anser det ikke for umuligt; thi Lycisca var 
lunefuld, og hun eiede indbildningskraft. Hun lærte mig at leve, og det 
kostede mig kun en bagatel af to millioner. ; 

Fra den dag levede jeg som i et raseri efter at tage igjen, hvad jeg 
havde forsømt. I begyndelsen vilde jeg forene dette liv med mine grund- 
sætninger om løsrivelse fra verden. Jeg sagde til mig selv, at for at 
foragte vellyst, maatte jeg først have følt den — især i dens mest raffinerede 
skikkelse. Senere, efterat jeg — ifølge denne beundringsværdige, filosofiske 
betragtning — helt havde overgivet mig til den, traadte det psykologiske 
og kunstneriske mest i forgrunden. Jeg søgte at dele mig selv i to, at 
sætte mine følelser paa bordet foran mig, saa jeg kunde se dem, under- 
søge dem og drage lærdom deraf. Men akurat det modsatte skeede. 
For at nydelseslivet skal blive saa fuldkomment som muligt, maa der 
samvittighedsløshed til. Man maa give sig hen fuldstændig. Men jeg 
havde afsky for vellyst, uden at føle dens berusning. Jeg vilde fylde 
mit bryst med den; men netop fordi jeg eftertragtede den, saa kom den 
ikke. Min ubønhørlige trang til reflektioner over mig selv gjorde mig 
som oftest uskikket til glæde. Jeg kunde ikke glemme mig selv. Midt 

i de galeste orgier vedblev mit hoved at være koldt. Jeg følte alle tings 
forgjængelighed. Jeg kjedede mig. 

Og dog levede jeg paa en tid, hvor man forstod den kunst at leve. 
Aldrig har man seet, og aldrig vil man faa se saa faa mennesker tænke 
paa at tjene noget, samtidig som et saa stort antal menneskers tilværelse 
opslugtes til ingen nytte. Enkelte af mine venner eiede lige op til tusinde 
slaver og rigdomme, hvis grænser de ikke selv kjendte. Kunsten at for- 
nøie sig stod i forhold til de hjælpekilder, der kunde disponeres over. 
Mange generationer af privilegerede havde studeret midlerne, hvormed 
nydelserne kunde raffineres, varieres og forøges. Visselig vil den slegt, 
der kommer efter os, ikke kunne fatte det liv, som enkelte af Roms rig- 
mænd førte. Af grunde, jeg ikke behøver at anføre her, maa rigdommene 
paa de enkelte hænder formindskes. Man forudser den tids komme, da 
barbarerne vil overskride keiserdømmets grænser. Det vil blive enden 
paa legen. 

Men da fremtiden vanskelig kan forestille sig vore fornøielsers art, 
vil den maaske heller ikke forstaa vor overmættelse. Den vil forundres ved 
at læse vor historie og se, hvor selvmord var almindelige. 

Efter at have levet femten aar i sus og dus var mit legeme svækket, 
mit hjerte og hoved tomt. Jeg havde tabt troen paa alt. Alt var mig 
ligegyldigt. Havde jeg noget at leve for? Hele verden, hvad var den 
andet end et dumt skuespil? Kunde det interessere mig? Jeg havde dog 
i denne tid beholdt den mig medfødte venlighed, men alene fordi det var 
mig behagelig at være snil. Nu brød jeg mig ikke engang om at være 
snil. Enhver handling bød mig imod. Beskjæftigelse med offentlige sager 
havde jeg faaet afsky for. Mit liv tilbragtes i en umaadelig, en uhel- 
bredelig kjedsomhed. Da jeg saaledes ingen grund havde til at leve, 
besluttede jeg at dø. 

Døden forskrækkede mig ikke. Døden traadte mig befriende imøde; 
men døden vilde jeg skulde komme uden lidelser. 

Jeg løsgav alle de slaver, jeg troede kunde taale friheden. Saa 
sperrede jeg mig inde, nød intet i to dage og lagde mig derpaa i et bade- 
kar, hvori man uafladelig heldte varmt vand. Badekarret havde jeg sat i 
peristylen.”) Medens varmen fra badet langsomt udtømte mine kræfter, 
fyldte den sterke lugt af sjeldne blomster mig behagelig. Jeg havde følel- 
sen af en vellystig og dødelig mathed, hvori hele min tilværelse smeltede 
og lidt efter lidt opløste sig. Uden at tænke paa noget kastede jeg hovedet 
tilbage. Jeg betragtede et hjørne af purpurdækkenet, der hang om bade- 
karret. Rundt omkring dette dække flagrede smaa skyer paa den blaa 


D) Overbygget gang af fritstaaende seiler omkring det indvendige af en byg- 
ning i Rom. 

himmel. Disse antog kvindeskikkelser, jeg havde kjendt. Det forekom 
mig, at en del af min sjæl løsrev sig fra mig ved hvert aandedræt og 
forenede sig med dem i den ophedede luft. 

, Kjender du mig, Markus?* hørtes en blid stemme sige. 

Jeg aabnede øinene. Jeg laa i min seng. Min søster, Serena, stod 
ved min side. 

Da Styraks saa mig ligge besvimet i badekarret, tog han mig op 
uden at bryde sig om følgerne. Han bar mig op paa mit værelse, aabnede 
tænderne og heldte lidt kjødsuppe i mig. Jeg laa i voldsom feber, og i 
otte dage svævede jeg mellem liv og død. 

Da jeg opdagede Serena staa ved min side, troede jeg at se et over- 
naturligt væsen, som var steget ned fra en bedre og skjønnere verden end 
vor. Hun var seksten aar gammel, lys, skjøn — gjennemsigtig skjøn. 
Man kunde skue lige ned i hendes sjæl. Der lyste ud af hendes ansigt 
en uskyld og et alvor, jeg hidtil aldrig havde seet hos nogen. 

Min og hendes tilværelse havde indtil den dag været helt forskjellig. 
Hun levede et tilbagetrukket liv under beskyttelse af gamle Atana. Da jeg 
besluttede at dø, havde jeg ikke underrettet Serena derom. Jeg vilde ikke 
kunnet taale den forfærdelige scene, der vilde opstaa ved den anledning. 
Jeg vilde ikke se hende. Saasnart Styraks underrettede hende om min til- 
stand, indfandt hun sig straks hos mig og tilbragte syv dage og syv nætter 
ved mit leie. Anstrengelsen ved at vaage havde gjort hende mager; men 
af hendes øine udstraalede en uendelig kjærlighed. — Det var et him- 
melsk blik. 

s Kjender du mig, kjære Markus?* hørte jeg hende sige igjen. 

Jeg trak hende til mig, kyssede hendes pande og græd længe. 

Jeg blev frisk, men i flere maaneder efter følte jeg en umaadelig 
svaghed som følge af mit forfeilede selvmord. Jeg følte mig slap. Jeg 
havde ikke lyst paa noget. Jeg følte ingen anger. Jeg var hverken be- 
drøvet eller glad. Og dog opdagede jeg, medens jeg laa i denne syge 
tilstand, en ny følelse opstaa i mit hjerte. Jeg ligefrem tilbad min søster, 
Serena. Jeg elskede hende, ydmyg, frygtsom, med andagt; og uagtet jeg 
var tyve aar ældre, klamrede jeg mig fast ved hende som et barn til sin 
moder. Det var mere end broderlig hengivenhed. Det var en kjærlighed 
af en egen art. Jeg havde aldrig tilnærmelsesvis følt noget lignende. Serena 
var helt forskjellig fra de kvinder, jeg tidligere havde truffet paa. Det 
forekom mig, at denne kjærlighed havde sit udspring fra langt tilbage i 
tiden. Den opvakte hos mig de gode tanker fra en længst forsvunden tid, 
da jeg intet hellere ønskede end at naa den høieste grad af renhed. Efter- 
haanden som min forstand klarnedes, vendte ogsaa min gamle hang til nys- 

gjerrighed tilbage. I min lidenskabelige kjærlighed til min søster lagde jeg 
merke til alt, hvad der omgav hende. Synet af en ualmindelig aand for- 
førte mig. | 

En dag sagde Serena til mig: 

» Vil du gjøre mig en stor tjeneste? Følg med mig imorgen tidlig 
til det sted, hvor jeg gaar hen.* 

pJeg følger med dig overalt, Serena. 

ySaa staa tidlig op i morgen.* 

Jeg stod op ved daggry. Serena stod allerede i Atrium med nogle 
og tredive slaver og ventede paa mig. 

pOkal de følge med os?* spurgte jeg. 

p Naturligvis, * svarede Serena. 

Underveis spurgte hun mig, om jeg havde hørt tale om de kristne, 
og hvad jeg vidste om dem. 

»Jeg kjender meget lidet til de kristne. Er det ikke en jødisk sekt? 
lalfald er det en gudsdyrkelse, som er kommet til os fra Orienten. Der 
er saa mange slags gudsdyrkelser for tiden i Rom. Man siger, det er folk, 
som ikke vil arbeide, fanatikere, gale mennesker. Endvidere fortæller man, 
at de har nogle'besynderlige ceremonier, tilbeder et æselhoved, og at de 
er keiserdømmets fiender.* (Sluttes.) 

Fra ,snideild" til fyrstikker. 
(Efter Ph. Oppenheimer i ,Prometheus*.) 





V: er Saa fortrolige med ilden som kilde til varme og Iys, at vi sjelden 
eller aldrig ofrer en tanke paa denne hverdagslige foreteelse, der i Saa 
mange henseender er af overordentlig betydning. Men mange rare sagn 
fortæller de forskjellige folkeslags ældste bøger om, hvorledes den mægtige 
ild kom i menneskenes tjeneste. 

Indien har i flere henseender været kulturens hjemland. En af dets 
gamle hellige bøger meddeler, at ildens gud, Agni, som laa dulgt paa et 
skjult sted, blev tvungen til at lære Manon, det første menneske, hemmelig- 
heden ved at frembringe den saa meget eftertragtede ild. De ældste bra- 
miner gjorde ild med en træpinde, som kaldtes pramatha, og som i den 
øverste ende var forsynet med et snøre af hamp. Med snøret sattes pinden 
i en hastig dreiende bevægelse, hvorved den nedre ende uophørlig gnedes 
mod en liden fordybning mellem to korslagte træstykker; disse var saaledes 

fastgjorte, at de ikke rørte sig under gnidningen, der fortsattes, indtil træ- 
stykkerne fængede ild. 

Det indiske navn paa ovennævnte træstykke, pramatha, minder os paa 
en merkelig maade om grækernes urgamle Promethevs-mythe. Promethevs 
var en sønnesøn af tidens gud, Kronos. Han formede af ler de første 
mennesker, og i dem indblæste Athene den levende sjæl. Men disse første 
menneskers liv var dyrenes nær i raahed; thi de kjendte ikke ilden, og 
gjennem den alene bliver en høiere kultur mulig; naar den brænder paa 
den huslige arne, binder den familien sammen, — ved den forvandles 
nomadens telt til en fast bolig, og ved den bliver boligen til et hjem. 
Den mægtige gud, Zevs, var fra begyndelsen af de første mennesker alt 
andet end bevaagen og undte dem ikke ilden, da han forudsaa alt det 
overmod, de vilde gjøre sig skyldige i, naar de kom i besiddelse af den, 
og derigjennem naaede til en dannelse, der vilde bringe dem til at føle sig 
mere uafhængige af guderne. Men Promethevs elskede de væsener, han 
havde skabt, og stræbte efter at faa dem ud af den raa naturtilstand. Der- 
for sneg han sig hemmelig til Zevs's arne og røvede af den hellige ild 
en gnist, som han førte til jorden, og med hvilken han tændte ilden paa 
menneskenes arner. Saaledes var det første skridt taget henimod kultur 
og dannelse, og Zevs kunde ikke gjøre det skeede ugjort. Men Promethevs 
fik betale dyrt for, hvad han havde begaaet. Han blev lænket til en klippe 
paa bjerget Kaukasus, og hver dag kom en grib og hakkede stykker af 
hans lever, indtil endelig efter aarhundreders lidelser hans trods og overmod 
var brudt og han underkastede sig Zevs's magt. Han løstes af sine lænker 
og sattes af Zevs til beskytter for den civilisation, han ved ildens gave 
havde indført paa jorden. De gamle hinduere og grækere regnede derfor 
ilden for en gudernes gave. 

Mange folkeslag har anseet ilden for et guddommeligt væsen eller 
for en aabenbarelse af guddommen. De laveststaaende har taget den lysende, 
varmende, velsignelsesbringende, men ogsaa fortærende lue for gud selv og 
bragt ham til offer, hvad ilden let fortærer, som fedtsubstanser og lignende, 
i den tro, at luen fremforalt elsker saadanne næringsmidler.  Grækerne og 
romerne tilbad ilden som den huslige arnes guddom. Den hellige ild fore- 
kom i den høieste guds tempel hos perserne, ægypterne og fønikerne ligesom 
hos jøderne, fra hvem katolikerne har laant den skik i kirken stadig at have 
hængende en brændende lampe. Den hellige ild paa alteret kunde ikke 
laanes fra profane luer, men maatte være en ,jomfruelig ild, oprunden af 
ingen anden flamme*, og frembragtes ved gnidning eller ved brændglas. 
Det fremgaar af mange steder i det gamle testamente, at ild tilkjendegav 
Guds nærværelse. Abraham saa Gud som en flammende ildslue, og for 
Moses viste han sig først i en brændende tornebusk og aabenbarede sig 


Ilden. 105 


siden i al sin herlighed paa Sinai bjerg under torden og lynild. For 
profeten Ezekiel viste Gud sig i skyerne paa en flammende vogn, og som 
en ildsøile gik han foran jøderne, da de vandrede ud af Ægyptens land. 


* 
* * 


At ilden har været kjendt fra de første tider, ved man blandt andet 
fra første Mosebog. Men hvilket middel anvendtes for at frembringe den? 
Uden tvil frembragtes den derved, at tørre træstykker gnedes heftigt mod 
hinanden, indtil de antændtes. Saadan ild kaldes gmide-ild. Sten- og 
broncealderens folk kjendte sandsynligvis intet andet middel til at skaffe 
sig ild med. Rent tilfældigt var det, at de kunde faa ,himmelsk ild*, naar 
lynet slog ned og antændte træer eller tørt løv. I de senere tider har 
man ogsaa fundet ud, at de indfødte i Amerika, Australien og paa Ny- 
Zeeland ved gnidning har forskaffet sig ild, men hvert af disse folk har 
anvendt særegne metoder og apparater. 

Den ved gnidning frembragte ild syntes i naturfolkenes øine at eie 
en forunderlig hellighed, og man bevarede dette syn paa den, selv længe 
efterat man havde faaet et andet middel, ved hvilket man kunde skaffe 
sig ild. Gnideilden benyttedes særlig i religiøse øiemed, betragtedes langt 
ned igjennem tiderne som et beskyttelsesmiddel mod nød og landeplager. 
Af en række gamle krøniker erfarer vi, at naar sot faldt over folk og fæ, 
skaffede man sig ild ved at vride en træpinde mod tørt træ — mod solen 
maatte den snues saalænge, indtil den tog varme. Denne ild bares da 
landet rundt fra gaard til gaard; uden stans bar man den, nat og dag, 
og aldrig maatte den komme under tag. Naar den kom til en gaard, blev 
bæreren staaende ude paa tunet og raabte med høi røst: ,Gnideild!-Gnide- 
ild!* Nu skyndte man sig at slukke al gammel ild i gaarden og tænde 
ny op af den hellige, hvorefter gnideilden bares til den næste gaard. Med 
røg af træstykker tændt ved den nye ild ,rensede* man saa folk og fæ, 
1edskaber og vaaben, og da troede man sig vel beskyttet baade mod sygdom 
og troldom. — Endnu saa langt ned som i sidste halvdel af forrige aar- 
hundrede maatte der paa flere steder baade i Frankrige og Tyskland udgaa 
forordninger mod saadan ombæring af ,,hellig ild*. 


* 
* * 


Men det var forbundet med stort besvær at frembringe ild ved gnid- 
ning; da man fandt paa at slaa ild med støaal og flint, var det derfor 
sikkerlig en af datidens vigtigste opfindelser. Naar denne opfindelse blev 
gjort, vides ikke bestemt, men det siger sig jo selv, at det først kunde ske, 
efterat man var begyndt at bearbeide jernet. Man ved med vished, at 
jernet var kjendt i Æpgypten et par tusen aar før Kristi fødsel, og i det 

Gamle Testamentes skrifter nævnes det tidlig. Fra de gamle romeres tid 
har man endnu i behold kunstfærdigt arbeidede knuskbeholdere, indrettet 
aldeles som de, der i gamle dage benyttedes ogsaa her i Europa. Dette 
tyder paa, at man i over 3000 aar har kjendt den kunst at skaffe sig ild 
ved hjælp af flint og staal. Denne maade benyttedes helt ned i dette aar- 
hundrede. Det erindrer vistnok de ældste blandt den nulevende slegt. 
Et stykke godt staal og et flintestykke med skarp kant sloges kraftigt og 
i Skraa retning mod hinanden, enten slog man med flintestykket og holdt 
staalet stille eller omvendt. Derved løsnedes smaa staalfliser og ophededes 
paa grund af gnidningen saa sterkt, at de sprang frem som glødende gnister, 
og, hvis de traf et fængbart emne, antændtes dette. Et saadant letfængeligt 
- stof anbragtes altsaa i nærheden af flinten; det bestod vanligvis af let hullet 
lærreds- eller bomuldslapper eller ogsaa af knusk. I de gamle fyrtøisæsker 
var flintestykket og knusket anbragt meget sindrigt saaledes, at gnisten 
skulde falde akkurat paa rette sted. Naar nu ildgnisten fra staalet traf 
knusket, kom et lidet stykke af det i glød, det rev man hurtig fra det 
andet og lagde mellem et par kul fra ildstedet. Saa blæste man paa disse 
og satte mellem dem en tør og fed furustikke, en saakaldt ,tyristikke*, 
som antændtes ved luen. Endnu bedre gik det, hvis man havde stikker, 
besmurt med svovl, — de antændtes straks af det glødende knuskstykke. 
Disse svovlstikker var af furu, et par decimeter lange og en centimeter 
brede, men ganske tynde og tilspidset i den ene ende. Den spidse ende 
var dyppet i smeltet svovel. Tilvirkningen og salget af disse svovlstikker 
var en liden industri for gamle, mindre arbeidsdygtige mænd. 

Hvad knusket angaar, saa fik man det af den saakaldte knusksop 
(polyporus fumentarius). Den vokser mest paa løvtræers stammer, hyppig 
paa birk; dens øverste del er haard og træagtig, men indunder dette haarde 
dække findes et lag af en myg, porøs, brungul masse, — det er knusk- 
stoffet. Dette renses i en opløsning af potaske eller askelud, koges, tørres 
og presses. Antændes det, brænder det med stille glød og forkulles ganske 
langsomt. I gamle dage var det som rimeligt meget efterspurgt og temmelig 
dyrt, saa mindre velstaaende folk maatte nøie sig med surrogater, som 
brændte ben eller bomuldslapper. Nu anvendes det af læger som blod- 
stillende middel. 


* X 


Fra fordums tid har man ogsaa kjendt et par instrumenter, hvorved 
solvarmen kan samles i et punkt og derved foraarsage antændelse, nemlig 
solspeilet og brændglasset. | 

Solspeilet er et speil, hvis overflade er bøiet indad. Naar sollyset 

falder mod de indbøiede kanter, kastes baade lys- og varmestraalerne til 
bage og samles i et punkt ,brændpunktet*, hvor der udvikles en saa sterk 
hede, at ikke blot brændbare stoffe antændes, men ogsaa, hvis speilet er 
tilstrækkeligt stort, metaller kan smeltes. Det fortælles, at den berømte 
Arkimedes med et solspeil antændte de romerske krigsskibe, dengang 
romerne beleirede Syrakus. Man har betvilet sandheden af dette, men den 
franske naturforsker Buffon, en samtidig af Linné, udførte et forsøg, der 
beviste dets mulighed. Buffon konstruerede ved sammensmeltning af mange 
smaa flade speil et stort hulspeil, med hvilket han paa en afstand af 16 meter 
smeltede sølv, antændte ved osv., og paa den maade mente Buffon at have 
forklaret ,den græske ild*, — denne hemmelighedsfulde magt, der opbrændte 
Roms flaade. 

De fleste kjender brændglasset eller forstørrelsesglasset. Det er en 
saakaldt linse, der er tykkest paa midten og tyndere mod kanterne. Naar 
sollyset gaar gjennem en saadan linse, bryder glasset baade lys- og varme- 
straalerne mod hverandre, saa de samles i et brændpunkt, hvor en saa 
sterk varme fremkaldes, at gjenstande antændes. Brændglas var kjendt 
allerede i meget gammel tid og anvendtes til at tænde ilden paa alteret, 
naar den var sluknet. Men først langt ned i middelalderen fik de større 
udbredelse; her til norden kom de ikke før omkring 1600, og da vakte de 
uhyggelig opsigt, baade ved sin evne til at tænde ild og til at forstørre 
gjenstande. Det var ikke frit for, at man veirede hekseri og troldom i de 
fænomener, brændglassene frembragte, og de første mænd, som gjorde brug 
af brændglas, holdt bogstavelig talt paa at tænde luen til sit eget baal. 


Til omkring aaret 1750 eiede man ingen andre midler til at skaffe 
sig ild med end de her nævnte. Af disse anvendtes solspeilet og brænd- 
glasset kun undtagelsesvis, hvorimod staal og flint brugtes af den større 
almenhed. Men tiden fra 1750 til 1850 blev paa det omraade en opfin- 
delsesrig episode. Den vigtigste aarsag hertil var den storartede udvikling, 
som kemien fik i den tid. Tyske, franske og engelske naturforskere op- 
fandt fra tid til anden ganske gode ,ildtøier*, men de var, om ikke saa 
overvættes kostbare, saa dog vanskelig at omgaaes med for uøvede personer, 
hvorfor de ikke blev almindelig benyttede. I den første halvpart af det 
19de aarhundrede begyndte man omsider at anstille forsøg med fosfor og 
tændsats. - De første forsøg mislykkedes, men førte tilslut til et godt resultat, 
nemlig til opfindelsen af vore fyrstikker. Fyrstikkernes princip og virke- 
maade skal vi her ikke dvæle ved, — de er kjendt af alle og er tidt saa 
altfor lette til at skaffe sig ild ved. Paa deres forbedring har man stadig 

arbeidet, fuldkomnere tændsatser er opfundne, forbedringer ved rivepladerne 
er gjort, — og der vil maaske gjøres mange endnu. Som de er, er de 
imidlertid storartede, — og uden haab om gjenopstandelse er staal, flint 
og knusk begravne. De har lov til at hvile, thi de har i aartusender 
skjænket menneskene ildens uundværlige gave. R: 


Nogle erfaringer fra den sidste græsk-tyrkiske krig. 


Af dr. Hans Daae, kaptein i arméens sanitet. 





He: Dunant skrev i 1859 en liden bog med titel , Un souvenier de 
Solferino*. Heri meddelte han endel indtryk og oplevelser fra slaget 
ved Solferino. Han skildrer de saarede soldaters ulykkelige stilling paa en 
saadan maade, at man kan fortvile over menneskenes grusomhed, og man 
drives under læsningen af bogens forskjellige skildringer til at pønse paa, 
hvorledes disse forfærdelige misgjerninger mod fædrelandets saarede søn 
skal kunne forhindres. Og da Dunant i slutningen af bogen opfordrer til 
dannelsen af private selskaber, for ved frivillig hjælp at yde det, som 
staten ikke magter, udtaler han den tanke, man selv har faaet under læs- 
ningen. Hans bog virkede ogsaa paa Samtiden som et løsen. Ved sit 
utrættelige arbeide for sagen, hvortil jeg kanske ved en anden leilighed 
skal komme tilbage, udvirkede han, at der i Genf, Dunants fødeby, sammen- 
traadte udsendinge fra de fleste europæiske nationer til konference fra 26de 
til 29de oktober 1863. Den 8de august 1864 dannedes Genferkonventionen. 
Denne indeholder bestemmelser om, at enhver, der i krig har som opgave 
at pleie og behandle saarede og syge, saavelsom det hus, hvori de saarede 
er, og endelig de saarede selv, er som værgeløse underkastet barmhjertig- 
hedens lov. Det er forbudt at skyde paa dem, de er neutrale. Og enhver 
armés sanitet er forpligtet til at behandle fiende som ven. Ogsaa for 
krigsfangerne har konventionen traadt hjælpende til. Som fælles merke for 
alle landes sanitet er antaget det røde kors paa hvid bund; Tyrkiet har 
rød halvmaane paa hvid bund. 

Disse menneskekjærlige beslutninger er nu tiltraadt af alle europæiske 
stater, de forenede nordamerikanske stater og Japan. Norge tiltraadte dem 
den 13de december 1864. 

Kong Oscar den 2den har til alle tider været en af de fyrster, der 
har skjænket Henry Dunants arbeide og de resultater, det har givet, sin 
varmeste opmuntring og bifald. Allerede som hertug af Østergøtland var 
han en af de første, der gav Dunant sin værdifulde støtte, straks efter at 
denne havde skrevet sin bog, men endnu før Genferkonventionen var dannet. 

Dunant er ,det røde kors's* fader, og han var den ivrigste arbeider 
for oprettelsen af Genferkonventionen. ,Det røde kors* er en forening, 
der ved frivillig hjælp har sat sig som sin opgave at bistaa statens — 
armeens — sanitetsvæsen ved at hjælpe saarede soldater. Det har grene i 
alle civiliserede lande, hver med sin egen administration; desuden har alle 
landes grene sin stamme i centralkomitéen i Genf. Foreningens mærke er 
rødt kors paa hvid bund, og dets valgsprog: inter arma caritas. , Det 
røde kors* er internationalt. 

Genferkonventionen har saaledes intet direkte med det røde kors at 
gjøre. Den er kun en række bestemmelser, der har til hensigt at mildne 
krigsulykkerne, vedtagne af de civiliserede landes regjeringer. 

Kun mærket, det røde kors paa hvid bund, og arbeidets maal er det 
det samme for foreningen ,det røde kors* og for de landes arméer, der 
har tiltraadt Genferkonventionen. 

Man skulde tro, at en forening som ,det røde kors*, der omfatter 
de fleste dannede mennesker i den civiliserede verden, kunde formaa alt, 
naar det gjaldt at hjælpe de i krigen saarede. Man skulde tro, at en 
saadan forening ved sine mange indflydelsesrige medlemmer havde kunnet 
opnaa, at alle saarede militære fik hjælp; dels ved at den, saavel ved sit 
glorværdige eksempel som ved direkte opfordring, kunde bevæge alle 
civiliserede stater til at træffe foranstaltninger til at afhjælpe krigens rædsler, 
og dels ved ved egne midler at udfylde de mangler, som maatte findes 
ved staternes omsorg for og pleie af de saarede. 

I de lande, der har tiltraadt Genferkonventionen, og derved bleven 
tildelt de med samme forbundne rettigheder, men ogsaa paataget sig dens 
forpligtelser til at sørge for de saarede, skulde man kunne stole paa, at 
der blev sørget forsvarligt for sanitetsvæsenets udvikling, baade i armeen 
og ved ,det røde kors*. Og skulde saa galt ske, at en nations militære 
sanitetsvæsen og dens afdeling af ,det røde kors* tilsammen ikke kunde 
yde sine saarede soldater behandling og pleie, skulde man med tryghed 
kunne gaa ud fra, at de saarede militære i en krig alligevel vilde blive 
hjulpne, thi ,det røde kors* er internationalt. 

Ligesaavist som at kjærlighed til sin næste, medlidenhed med ham i 
hans ulykke, og trang til at hjælpe ham ud deraf, er menneskelige egenskaber, 
og ligesaavist som disse egenskaber er de til grund liggende for , det røde 
kors*, ligesaavist vil ogsaa alle mennesker, der lider, søges hjulpne af 
ydet røde kors*, saavidt det staar i dets magt. Religion, race, nation — 
det er det samme, det er ikke religion, race eller nation, man vil hjælpe, 
men mennesket — det er et levende ,jeg*, hvis lidelser skal søges lindrede. 

Saadant var mit ræsonnement, da jeg isommer, med stipendium af 
den norske stat, reiste til den tyrkisk-græske krigsskueplads. Jeg reiste 

sammen med kaptein i generalstaben Morgenstierne, og premierløitnant i 
marinens sanitet, dr. Thaulow. Vi holdt sammen den hele tid, og delte 
baade ondt og godt. 

Jeg følte mig overbevist om, at jeg vilde faa se nød og elendighed, 
thi det er jo krigen selv; men jeg troede ogsaa, at jeg vilde faa se denne 
afhjulpen, saa fuldstændigt som det var muligt, ved hjælp af den moderne 
chirurgi, tidsmæssigt transportmateriale og dygtige læger. Da jeg før 
afreisen havde seet i aviserne, at Edhem Pascha skulde have indlagt sig 
stor fortjeneste ved ordningen af den tyrkiske armés sanitetsvæsen og 
intendantur, besluttede jeg at reise til tyrkiet. Jeg vidste, at den tyrkiske 
armé var bleven moderniseret af tyske officerer, eller ialfald under sterk 
 indflydelse fra Preussen, saa jeg havde grund til at formode, at det tyrkiske 
sanitetsvæsen ogsaa var bleven ordnet efter tysk mønster. Jeg haabede 
at skulle faa se et sanitetsvæsen, tidsmæssigt som det tyske, i funktion i 
terræn, der lignede Norges, og jeg haabede saaledes at skulle kunne høste 
erfaringer, der kunde komme vort eget sanitetsvæsen tilgode. Da dette er 
bygget med det tyske som grundlag, haabede jeg med lethed at skulle 
kunne sætte mig ind i den tyrkiske sanitets funktion. | 

Ved keiserlig irade blev jeg attacheret Edhem Pascha's stab. Saavidt 
mig bekjendt var dr. Thaulow og jeg de eneste ikke tyrkiske militærlæger, 
som deltog i krigen paa tyrkisk side. 

Det er unødvendigt at prøve at skildre i detaljer alt det grusomme, 
som sker i en krig. Her strækker ingen pen eller pensel til. Det er ogsaa 
unødvendigt at prøve at skildre i detaljer al den nød, som har hersket 
blandt de saarede i sidste krig, eller at skildre det frygtelige, vi saa under 
vort korte ophold paa krigsskuepladsen. Jeg er ikke istand til at kunne 
skildre forholdene og deres fulde rædsel. For dem, som ved, hvad en 
krig er, vil den oplysning være tilstrækkelig, at der, for at evacuere de 1400 
saarede tyrker fra slagmarken ved Dhomokos, havdes ingen sygebærere, 
ingen baarer, ingen hensigtsmæssige vogne og et saa ubetydeligt antal læger, 
at der kom 5 å 800 saarede paa hver af dem. Dertil kommer, at der 
ingen ledelse, intet system var i de saaredes behandling og transport. Noget 
der endog kun lignede et civiliseret sanitetsvæsens organisation og funktion 
var der ikke spor af. — Men her behøves ingen videre detaljer. Reflektio- 
nerne gjør sig selv, naar man hører, at de saarede, der var udpint til det 
yderste ved henliggen paa slagmarken, ved transporten og alle de andre 
medvirkende momenter, som selve saaret, tørsten, hungeren, smerten førte 
med sig, og endelig ved tanken paa og synet af et hospital glædede sig 
il at skulle blive behandlet, at staklerne her paa hospitalet maatte lide den 
værste skuffelse. Mange af dem blev ikke behandlet, men lagt bort for 
at dø; thi der var hengaaet saa lang tid fra de blev saaret, og til de blev 

taget under behandling, at deres saar var inficeret i den grad, at en be- 
handling vilde være aldeles frugtesløs. 

Enhver faar lægge ind i det her sagte de følelser, han kan. Men 
jeg vil paastaa, at om vi, der sidder i vor lune stue og har det godt, vil 
forsøge paa at sætte os ind i de følelser, et saaret, forladt og hjælpeløst 
menneske har paa valpladsen og under transport til hjemlandet og under 
hospitalsophold, da bliver det som nat mod dag. Den varme i følelsen, 
den intensitet i lidelsen, som de saarede har, bliver -os fremmed. Ja selv 
om man har været vidne til al den rædsel, som findes i en krig, paa en 
slagmark, selv om man har hørt klynkene og jammeren og seet de forvredne 
ansigtstræk hos de ynkelige lidende stakler, saa er det alligevel umuligt at 
forstaa disse lidelsers forfærdelige størrelse. Har man engang seet det, 
glemmer man det aldrig, men man lover sig selv og sit menneskeværd, at 
man skal gjøre alt, hvad der staar i ens magt for at lindre de saarede 
 soldaters pine. 

Andre saarede blev, naar de kom til et tyrkisk hospital, efter lang 
og kvalfuld venten endelig behandlet. En del af dem kanske paa en til- 
fredsstillende maade. Men selv om de blev tilfredsstillende behandlet, hvilken 
skjæbne ventede dem saa? At ligge henslængt paa gulvet i et halvmørkt 
og fugtigt rum. At tørste, sulte, udholde rædsomme smerter, uænset. At 
ligge sammen ansigt til ansigt med døende, stinkende kamerater. Lykkelige 
var de, som kunde blive transporteret videre bagover, og undgik at ind- 
lægges paa hospital. Var det end en pine at kjøre sammenstuet i de elen- 
dige vogne og paa de daarlige veie i solstegen, saa var dog dette et paradis 
i sammenligning med, hvad staklerne i hospitalet maatte udholde. 

For at samle under et al den elendighed, som saaes i den sidste krig, 
vil jeg meddele, at der ikke i ,Un souvenir de Solferino* skildres noget, 
der ikke havde sit sidestykke, om det ikke var endnu værre, i den sidste 
krig. I Tyrkiet staar man den dag idag paa samme standpunkt med pleie 
af de saarede soldater, som man ellers i Europa stod paa den tid, da Dunant 
skrev sin epokegjørende lille bog. | 

Saaledes blev den tapre, nøisomme tyrkiske soldat behandlet. Han 
sulter, fryser, kjæmper og falder for sit fædreland, begeistret ved sin religion. 
Han tilhører en armé, der er udstyret med de bedste geværer og ammunition, 
og som kommanderes af dygtige officerer. Hans fædreland holder sig kamp- 
beredt til forsvar af sine rettigheder, men det har liden tanke for sine pligter 
mod dem, som ofrer sig for det. 

Og saaledes blev den saarede soldat behandlet i et land, der for 30 
aar siden har tiltraadt Genferkonventionen, og i et land, hvor ,,det røde kors* 
har en sektion. 

Da jeg er vis paa, at de mangler ved arméens sanitetsvæsen og ,det 


202 Nogle erfaringer fra den sidste græsk-tyrkiske krig. 


røde kors*s funktion, som merkedes i den sidste krig, ogsaa vil kunne 
komme til at ytre sig i kommende krige i andre af Europas lande, vil jeg 
i det følgende nævne den maade, hvorpaa efter min mening disse mangler 
kan afhjælpes. Jeg tager derved ikke sigte paa Tyrkiet alene, men paa 
de fleste europæiske lande. Er end de sanitære forhold i de fleste europæiske 
arméer bedre end de her nævnte tyrkiske forhold, omend i nogle kanske 
kun ubetydelig bedre, saa er de dog alle i et punkt ens, nemlig deri, at 
ingen europæisk armé ved egen hjælp vil kunne sørge for sine saarede 
soldater. 

Saavidt jeg forstaar, var de væsentlige mangler, der medførte lidelser 

for de saarede, at henføre til 

1) staten, der ikke i fred havde sørget for sin armés sanitetsvæsen, 

2) ,det røde kors*s afdeling i Tyrkiet, der ikke havde i tilstrækkelig grad 
søgt at afhjælpe de mangler, der fandtes ved arméens sanitetsvæsen, og 

3) y»det røde kors's* afdelinger rundt om i Europa, der ikke kom det 
tyrkiske ,røde kors* og den tyrkiske armés sanitetsvæsen tilhjælp saa 
virksomt, som man skulde vente sig det af en international forene 
der har saa store hjælpemidler til sin raadighed. 

Naar jeg derfor paa grundlag af mine erfaringer i sidste krig, der i 
sine store træk visselig stemmer overens med de erfaringer, man vil komme 
til at gjøre i en fremtidskrig i Europa, skal fremhæve de maader, hvorpaa 
de ovennævnte mangler, baade for Tyrkiets vedkommende, men ogsaa, og 
det er det vigtigste, for de fleste europæiske landes vedkommende, skal 
kunne afhjælpes og de saarede blive bedre behandlede, saa vil jeg nævne: 

Først og fremst maa der sørges for, at arméernes sanitetsvæsen har 
tilstrækkeligt og tidsmæssigt personale og materiel. Som maalestok bør 
tages arméens øvrige afdelingers styrke. Sanitetsofficerer, underofficerer og 
mandskaber maa i fred skaffes en uddannelse, der sætter dem i stand til 
at udfylde sin plads i felt. Samitetsvæsenet bør være ligesaa tidsmæssigt 
og fuldstændigt som de kombattante afdelinger. Har en nation raad til at 
organisere sit forsvar, og til at udstyre dette med vaaben og ammunition, 
maa den ogsaa udstyre sit sanitetsvæsen paa en saadan maade, at dette 
kan behandle og forpleie de ulykkelige, som falder paa vagt for fædre- 
landet. Dette er kun en menneskelig fordring, hvis retmæssighed er selv- 
indlysende. Desværre — fra Arilds tid har de krigførende taget altfor lidet 
hensyn til sygepleiens betydning. Det maa ogsaa med sorg erkjendes, at 
heller ikke i vor oplyste tid gives der blandt de moderne arméer en eneste, 
hvis sanitetsvæsen hverken kvantitativt eller kvalitativt er sin opgave fuldt 
ud voksen. 

Man maa imidlertid ikke stanse ved det her nævnte maal for statens 
forsorg for sine syge og saarede i felten. Det maa kræves, at ingen 

civiliseret stat begynder krig, før der er vished for, at de saarede kan blive 
forsvarligt transporteret, behandlet og pleiet. Den stat bør ikke kunne 
kaldes civiliseret, som til trods herfor indlader sig i krig, og dette gjælder 
ligesaa meget for den stat, som angriber, som for den, der griber til 
vaaben for at forsvare sig. Men i fredstid maa derfor omsorgen for den 
saaredes pleie udgjøre en integrerende del af forsvarstanken, og saaledes 
gaa nationerne ind i blodet, at det bliver en samvittigheds- og æressag at 
hjælpe sine saarede soldater. Desuden begynder vel neppe en krig saa 
uventet, at ikke staten, medens det endnu truer med krigsudbrud, skal 
kunne komplettere de eventuelle mangler. Det er nærmest de store magter, 
som paa dette omraade maa gaa i spidsen. Ikke blot, fordi de har de 
største bevilgninger til sin raadighed, men ogsaa fordi de, ved stadig at 
drive hinanden til at øge rustningerne, tvinger de mindre stater til at 
udvikle og forsterke sine forsvarsmidler. Naar det derfor er bleven ind- 
lysende for de store magter, hvilke forpligtelser de har ligeoverfor de 
saarede, staar det i deres magt, og er det ogsaa deres pligt, at gjøre sin 
indflydelse gjældende, og om ikke andet at søge at tvinge de mindre 
stater til at opfylde disse fordringer. De store magler kan hindre de smaa 
i at føre krig, og det er deres pligt at gjøre det, dersom de mindre magters 
samilet ikke er sin opgave voksen. 

I den store barmhjertigheds og menneskekjærligheds interesse maa 
der kunne tilveiebringes enighed om disse kravs gjennemførelse. Det er i 
første række en almen folkesag, for hvilken der maa skaffes opinion. 
Alle ædle mennesker inden hver nation maa derfor agitere for dette, saa 
vi kan undgaa endnu en gang at være vidne til en saadan tragedie, som 
den, der i nylig er bleven spillet paa den thessaliske slette. Men 
dernæst er det en sag, hvis gjennemførelse paahviler de styrende. Ved 
sin magt udfører de, hvad folket vil; og ved sin magt kan de lede folkets 
vilje ind i de rette spor. Men særlig skulde denne opgave i hvert land 
paaligge dets afdeling ,af det røde kors,* hvis livsprincip det er at vække 
det ædle i menneskene, og at søge at afhjælpe krigens rædsler. Og det 
vil vistnok ikke falde det vanskeligt at faa de nævnte krav anerkjendt 
blandt alle civiliserede nationer. Naar saa er skeet, paaligger det ,,det røde 
kors*, som det paaligger enhver menneskeven, at bidrage til, at kravene 
effektueres, og kontrollere, at de effektueres paa den rette maade. ,Det 
røde kors* maa fremhæve mnødvendigheden af tilstrækkelig pleie af de 
saarede soldater med saadan styrke og paa en saadan maade, at staterne 
fuldkommengjør sit sanitetsvæsen, og saaledes, at hver eneste menneske- 
ven stiller midler til disposition for den frivillige hjælp ved ,det røde kors.* 
Det maa vise nationen, hvorledes det vil gaa dens stakkars saarede i en 

fremtidskrig med en saadan tydelighed, at det, saavel for staten som for 
det enkelte individ, bliver umuligt ikke at opfylde sin barmhjertighedspligt. 
Den enkelte maa, hver inden sin kreds, vække opinion for de saarede 
soldaters skjæbne, og vække trangen til at forbedre denne ved gjennem 
udvikling at forbedre arméens sanitetsvæsen og til at styrke ,det røde kors*, 
hvis opgave det er at erstatte de eventuelle mangler ved arméens sanitets- 
væsen. Og af alle de smaa kredse tilsammen summeres en kraft, der er 
istand til at skaffe hjælp til allé ens egne saarede soldater. 

Derved er man kommen langt paa vei til det glorværdige maal, som 
alle barmhjertige mennesker stiller sig: at hjælpe de saarede soldater. 
Derved, at man er sig bevidst at kunne hjælpe sine egne, maa man dog 
erindre, at maalet er alle saarede soldater i hele verden. Dette vil vel 
neppe kunne opnaaes i vor tid; men vi faar nøie os med den trøst, at 
krig er sjelden, og at ,det røde kors* virker internationalt. Saa at om 
der er krig etsteds, vil der komme hjælp fra ,det røde kors* i andre 
lande. Desværre — dette er endnu ikke helt gjennemført. ,Det røde 
kors's" opgave er ak være internationalt, men det €7* det ikke. Det er 
ikke engang intermationalt i Europa. Hvorledes skal foreningen kunne 
blive helt ud international, saa fuldstændigt, at den er et følende væsen, 
der omfatter hele verden, og som straks merker forhaandenværende nød, 
og sætter sig igang med at afhjælpe den? Hvorledes skal vi blive fri- 
taget for at se, ogsaa for den frivillige hjælps vedkommende, den sørgelige 
rolle spillet endnu en gang, lige for vore øine, som vi har seet i 1897? 

Jeg vil ikke bebreide nogen enkelt eller nogen nation, men jeg vil 
kun nævne, at der paa den tyrkiske side var mangel paa ,,det røde kors's* 
sanitetsmateriel, personel, organisation — paa alt, medens der paa græsk 
side, takket være det samlede, kjærlige Europas optræden, var overflod af 
baade sanitetspersonel og materiel. 

sy Det røde kors* maa vise verden, at det er ikke paa papiret alene, 
at dels forening er international; at det ikke er sympati og politik, der 
leder dels handlinger, men mnæstekjærlighed og barmhjertighed. 

Dernæst vil jeg med et par ord antyde en sag, jeg synes kræver 
nogen opmærksomhed. 

Skal hvilketsomhelst land, der ønsker det, kunne tiltræde Genfer- 
konventionen, og derved blive delagtig i dens goder, men intet gjøre for 
at paatage sig dens forpligtelser? Er Genferkonventionen et zirat, hvormed 
man kan dække over sin ligegyldighed mod saarede? Er det Genfer- 
konventionens mening kun at respektere som neutrale de sanitære institu- 
tioner, deres personel, materiel og saarede? Er den ikke desuden en op- 
fordring til den nation, der antager den, til at sætte sit sanitetsvæsen paa 

en saadan fod, at det eventuelt kan bringe hjælp til de saarede? Ja, 
indeholder den ikke sogar fordring om, at den nation, der antager den, 
skal pleie baade sine egne og fiendens soldater, om det bliver nødvendigt ? 

Bør der ikke i konventionen optages bestemmelser om, at man kan 
paatale krænkelse af konventionens mening ligeoverfor de regjeringer, der 
i fredstid ikke opfylder forpligtelserne, og bør ikke korset fratages det 
land, naar det er evident, at landet intet eller næsten intet gjør for 
eventuelt at kunne hjælpe sine saarede soldater? 

Ligesaavist som at det betragtes som en æressag for civiliserede 
lande at tiltræde Genferkonventionen, ligesaavist vil muligheden af at kunne 
risikere at maatte opgive den igjen være en spore for nationerne til at 
holde sig dens bestemmelser efterrettelige, og det ikke mindst i fredstid. 

De menneskekjærlige krav, som stilles til nationerne for at skaffe 
hjælp til deres saarede soldater er stadig stigende. Dunant rørte de strenge, 
der var dannet, og som var stemte i enhver menneskevens bryst. Hans ar- 
beide blev det ophøiede menneskes geniale og energiske værk. Og hans 
fortjeneste er, at han satte de menneskekjærlige strenge i vort bryst i 
harmonisk klang og stemplede vort aarhundrede som et menneskekjærlig- 
hedens. Han tvang os til at vise hverandre, at der var noget godt i 
enhver af os. Lad nu os fortsætte hans hellige værk, og lad os alle for- 
enes i det store maal: at hjælpe de saarede soldater. | 

Nu — tiderne har forandret sig meget, siden Dunant begyndte sit 
trofaste arbeide. Og kravene paa forbedringer af den sanitære hjælp paa 
slagmarken og i lasaretet har allerede flere gange været oppe. Der er nu 
en mængde spørgsmaal, som venter sin løsning, og deres krav bliver 
stærkere med hver dag, som gaar. Enhver, der er kjendt med hvilke 
pligter, der —paahviler en armés og marines sanitetsvæsen, kjender 
disse krav. 

Jeg maa til disse føie de ovennævnte fordringer, jeg er kommet til 
ved .mine erfaringer om forholdene under sidste krig, og rette en ind- 
trængende opfordring til dem, der har magten i Europa, til ,,det røde 
kors's* ledende mænd og til alle menneskevenner forresten, om at arbeide 
for. deres gjennemførelse. 

Kanske kan det da en gang lykkes at faa menneskekjærlighedens 
stempel paatrykket krigen, og at skaffe 

Lidt sammenlignende sprogtorskning. 


Stor” og ,liden* hos indogermanerne. 
(Efter Ernst Eckstein i , Westermanns Monatsh*.) 





PB emngen af de forskjellige ord, hvormed indogermanerne udtrykker 
begreberne ,stor* og ,liden*, er i mange henseender mere lærerig end 
man skulde tro. Da det ved disse begreber blot gjælder et rumligt plus 
eller minus, saa ligger den formodning nær, at anskuelserne derom blandt 
de enkelte folkestammer ikke kunde afvige meget fra hverandre. Og dog 
viser det sig ogsaa her, hvor mangfoldige de kilder er, hvorfra sprog- 
dannelsen henter udtryk for de enkleste ting. 

Vi vil først betragte de ord, der betyder ,,stor*. 

Indogermanernes ærværdigste udtryk for dette begreb er sanskritordet 
mahå eller mahånt, i hunkjønsform mahati. Ordet har samtlige betydninger 
af vort ,stor*, de direkte saavelsom de figurlige: det kan bruges saavel 
om et stort hus som om en stor forstand, en stor stilhed osv. Det fore- 
kommer i en mængde sammensætninger, mahåmanas, høisindet, mahåbhågya, 
høi stilling, mahåraja, stor konge osv. — Paa græsk lyder det megas, 
Wnyas, paa latin magnus. De moderne romanske sprog betegner visselig 
begrebet stor med et andet ord, nemlig det latinske grandis (fr. grand, 
it. og sp. grande); men ved siden af dette forekommer den italienske form 
magno i betydningen herlig og det spanske sprog kjender endnu magno 
som tillæg til egennavne f. eks. Alejandro magno, Alexander den Store. 
Ja selv franskmændene siger Charlemagne og ikke Charles le grand. 

Desuden har det latinske magnus bevaret sig i sammensætninger som 
det spanske og italienske magnanimo og franske magnanime, høisindet, 
og ligeledes i de gamle sammenligningsformer it. maggiore, Sp. mayor, 
fr. majeur; it. massimo, Sp. maxino, meget stor, meget vigtig. 

Til det gammelindiske mahå hører endvidere det gotiske smnikils, 
gammelnorsk mikill, middelhøitysk sichel, forekommende i navne som 
Miklagard og Mecklenburg; det danske megen, meget er det samme ord 
og betyder stor i udtryk som megen flid (tysk: grosser Fleiss); det dialekt- 
norske mykjen og mykje og det svenske mycken er naturligvis det selv- 
samme ord; det samme gjælder det engelske nuch (meget). Vi ser altsaa, 
at sanskritordet mahå strækker sit herredømme over hele Europa, fra Herak- 
les's søiler til Nordkap og til Ural; thi ogsaa det russiske mogutsch (mægtig) 
er af den samme rod. 

Spørger vi nu, hvad dette mahd oprindelig betyder, saa tyder alt paa, 
at dets grundbetydning er avlekraftig. Mahå hører til den samme rod som 
det gammelnorske mega (tysk mögen) (at kunne) og det tyske magd (pige, 
egentlig ,det avlede"). Det er ikke usandsynligt, at ogsaa ordene mand 
og menneske hænger sammen med denne rod. 

Det nyhøityske sprog udtrykker som bekjendt begrebet stor med gross 
det selvsamme ord som det engelske greal, og hollandske groot. Det be- 
tyder, det som er vokset, og hænger nøie sammen med vort ord gro, som 
har slegtninge i ordet græs, gras (det som er groet) og grøn (væksternes 
farve). I latin heder den samme rod cre, hvoraf vi har verbet crescere 

(vokse), som har dannet det italienske crescendo (voksende, stigende om toner), 
som er kjendt af alle musikkyndige. — I engelsk bruges great blot om 
aandelig storhed, f. eks. aå great poet; for det materielt store bruges large 
(eg. bred, drøi) og tall (høi, svær). 

Vort ord stor kommer af roden shi, star (at være sterk) og hænger 
sammen med det tyske ord Stier (stud, det sterke dyr) og stork (storfugl). 

Vi vender os dernæst til de ord, som betegner begrebet ,liden*. 

I modsætning til sanskritordet 11ahå, som vi kunde forfølge gjennem 
samtlige indogermaniske sprog, gives der ingen fælles indogermanisk rod 
for begrebet liden. 

Det græske ord for ,liden* lyder mikros — pixpos — som gaar 
igjen i de græskafstammede fremmedord mikro-skop (redskab til at se det 
lille med). Mikros kommer af roden mi, der betyder ,overordentlig lidet*. 
Det latinske mica (en krumme), minus (mindre) og vort mindre og mindst 
er afledede deraf. 

Det latinske ord for liden heder parvus, af roden par, der betyder 
skaane, spare, knibe; latin: parceo (jeg Skaanes); parsimonia (Smaalig 
sparsomhed). 

I de romanske sprog har begrebet liden merkværdige skjæbner. Det 
latinske parvus er gaaet tabt; i fransk heder det petit (lat. petitus, tigget, 
betlet, af petere, bede, tilstræbe). 

Den germanske rod pik, vort pikke, fr. piquer (hakke med nebbet) 
har givet italienerne deres piccolo og spanierne deres pequeko. De har 
altsaa oprindelig tænkt paa smaafugle, som gaar og pikker og nipper næringen 
til sig. Vort ord liden stemmer fra det urgermanske ord for begrebet: 
Jiitzel, der endnu forekommer i sammensætninger som Luxemburg OSV. 
Paa plattysk heder det endnu liitt, eng. litlle. 

Og hvoraf kommer igjen liitzel? Det hænger sammen med den 
latinske rod Iud, hvoraf ludus (leg, spil) ludere (lege). Liitzel betydde 
altsaa oprindelig noget uvigtigt. 

Det nyhøityske kleim petyder egentlig pen og ren, små. eng. clean (ren) 
og cleamse (rense, børste). 

Den tyske forfatter gjør væsen af at grundbetydningen af ,liden* i 
de romanske sprog er det ,tiggeragtige*, ,oppikkede*, ,værdiløse*, medens 
urbetydningen hos tyskerne var renhed (!) | nk. 


(eorse Bluior 


(Af James Parton). 





pr berømte forfatterinde af ,Adam Bede* og ,Middlemarch* blev 
født den 22de november 1819 paa South Farm i Colton i 
Warwickshire. — Da Mary Anne Evans (George Eliot) var femten aar 
gammel, mistede hun sin brave og arbeidsomme moder, og familien flyt- 
tede nu til Foleshill i nærheden af Coventry, hvor hun boede til sin 
faders død i 1849. 

Hendes opdragelse var begyndt i Colton under ledelse af Mrs. Wal- 
lingford, en udmerket lærerinde, hvem hun sandsynligvis havde at takke 
for, at hun læste saa overordentlig smukt poesi. Den fortsattes i Coventry, 
hvor hun fik undervisning af Miss Franklin, en dame, hun altid omtaler 
med dyb taknemmelighed og agtelse, og af Mr. Sheepshans, af hvem hun 
lærte græsk og latin. Hun havde ogsaa timer i fransk, tysk og italiensk 
og erhvervede sig ved egne anstrengelser betydelige kundskaber i hebraisk; 
musik, som hun elskede lidenskabelig, lærte hun af organisten ved 
nabosognets kirke. 

Det var mig en tilfredsstillelse at høre hendes biograf forsikre, at 
hendes opdragelse ikke blot var en hjernens sag. Hun var ogsaa 
meget dygtig med sine hænder og lærte tidlig den prisværdige kunst med 
taalmodig glæde at udføre huslige beskjæftigelser. 

Mrs. Blind fortæller: ,Nogle aar efter sin moders død levede hun 
alene med faderen paa Griff House. Denne tilbød sig at tage en hus- 
holderske, da ikke alene huset, men ogsaa farmen skulde have tilsyn, og 
han var altid meget øm for sin ,Ilille pige*, som han kaldte hende. Men 
hans datter foretrak selv at styre det hele, og hun var ligesaa samvitig- 
hedsfuld og flittig, naar det gjaldt de huslige pligter som i sine studier, 
hvilke hun drev paa samme tid. — Noget af det smukkeste ved hende, 
var hendes store, velformede hænder, — hænder, hvilke hun virkelig har 
beskrevet som karakteristiske for flere af sine heltinder. Engang viste hun 
en ven i Foleshill, at den ene var bredere end den anden, idet hun sagde: 
Pet kommer af al den ost og alt det smør, jeg har lavet, medens jeg 
var husbestyrerinde gaa Griff. 

Hendes udseende paa denne tid beskrives saaledes: Hun havde 
tykt, lysebrunt haar, som hun bar i krøller, stort hoved, ansigtstrækkene 
var kraftige og grove, munden stor, men velformet, ansigtsfarven bleg, 
men ikke smuk. Ikke destomindre gav den udtryksfulde og forunderlig 
bevægelige mund hele ansigtet en kvindelig blidhed, der forøgedes med 
aarene og stod i besynderlig modsætning til rammen. 

Øinene var graablaa og varierede stadig i farve, idet de forekom 
nogle at have en intens blaa farve, andre syntes de at være mat graa; 
de var smaa og i sig selv ikke vakre, men naar hun blev oplivet af en 
interessant samtale, lyste de op hele ansigtet og syntes at forvandle det. 
I saa høi grad var dette tilfældet, at en ung dame, som engang havde 
nydt en times samtale med hende, gik bort under fortryllelsen med det 
indtryk, at hun var smuk; siden, da hun gjensaa George Eliot, og hun 
ikke talte, kunde hun neppe kjende hende igjen. Hendes naturs ynde 
indesluttedes i hendes væsen og stemme; den sidste mindede om Dorotheas 

og lignede den sjælfulde røst, som engang levede i æolsharpen; den var 
lav og dyb, vibrerende af sympati. 

| Hendes konservation var aandfuld; endskjønt hun ikke talte meget, 
sagde hun altid noget, som var værd at høre paa, enten man diskutterede 
dybere spørgsmaal, eller man drøftede livets dagligdagse gjøremaal, for 
hvilke hun nærede en levende interesse. 

Blandt hendes fortroligste venner i Coventry var Mr. og Mrs. Bray 
paa Rosehill, i hvis hus hun mødte mange distingverede personligheder, 
som alle snart lærte at lytte med opmerksomhed og ærbødighed, naar hun 
tog del i samtalen. Undertiden var det meget morsomt at bemerke den 
forbauselse, som kom tilsyne hos forfattere og videnskabsmænd, naar en 
eller anden tilfældig bemerkning forraadte hendes uventede kjendskab 
i dybere emner. Engang vovede en overordentlig lærd doktor i den blege, 
graaøiede, tankefulde unge dames nærværelse at citere Epiktet, men han 
blev meget frapperet, da hun vendte sig mod ham og hurtig, skjønt 
med den yderste beskedenhed og høflighed rettede ham. 

Det var ogsaa paa Rosehill, at hun stiftede bekjendskab med Emerson, 
hvis verker hun kjendte vel og skattede høit. De havde blot talt sammen 
en liden stund, da han pludselig spurgte: , Hvilken bog synes De bedst om?* 

s kousseaus bekjendelser,* svarede hun uden betænkning.e 

yDet gjør jeg ogsaa,* sagde han forbauset og behagelig overrasket; 
der er sympati mellem os. 

Til Mr. Charles Bray udtalte han sig saaledes om hende: ,Den 
unge dame har en rolig, alvorlig sjæl.* 

Efter faderens død reiste hun udenlands med Brays og opholdt sig 
nogen tid i Genf for at studere. Efter sin tilbagekomst til England flyttede 
hun til London, hvor hun boede hos dr. Chapman, udgiver af ,, Westminster 
Review*. Hun var nogle aar hans medarbeider i dette tidsskrift, dog 
skrev hun endnu altid anonymt, og hendes bidrag var ikke mange. 
Som de vigtigste kan nævnes: , Woman in France*, ,Madame de Staél*, 
, Evangelical Teaching*, ,German Wit*, o.s.v. — Hendes literære arbeide 
bragte hende i berørelse med mange fremragende mænd, deriblandt Herbert 
Spencer, som stedse var hendes varme ven, og George Henry Lewes, 
som hun senere ægtede. 

De fleste af læserne vil være vidende om, at de omstændigheder, 
som gav stødet til den begavede kvindes giftermaal med Mr. Lewis, var 
af en egen natur. Som en af hendes naboer har fortalt mig, boede Miss 
Evans nogen tid ganske i nærheden af hans hjem og blev saaledes nøie 
kjendt med familien. Hun blev da ogsaa indviet i dens sørgelige skjæbne. 
Hans hustru havde været ham troløs, forladt hjemmet og en tid levet i 
vanærende forbindelse med en anden. Hun var efter nogen tid vendt til- | 

bage til ham, angrende — som han troede; han havde tilgivet hende, og 
hun havde faaet tilbage sin plads som husholdningens overhoved og gjenop- 
taget sine pligter som sine børns moder. I dette mellemrum var imidlertid 
Miss Evans bleven varmt knyttet til husets børn; disse var endnu meget 
smaa og trængte den ømme omsorg og hjælp, som i almindelighed kun 
en moder forstaar at yde. Troværdige folk har forsikret, at mere end en 
gang, naar moderen var fraværende for at fornøie sig, blev hendes pligter 
udførte af Miss Evans, som hastig blev budsendt i den hensigt. Tiden 
gik — sent en aften kom der atter bud efter hende, og da hun kom der- 
hen, fik hun vide, at Mrs. Lewis igjen havde forladt hjemmet og var 
vendt tilbage til sin elsker. Som man kan forstaa, var alt i forvirring; 
manden var fortvilet og ude af stand til at række en hjælpende haand 
til noget. Hvem skulde bringe de smaa i seng og passe dem om natten? 
Som en ganske naturlig sag indtog Miss Evans den fraværende moders 
plads, indtil huset var nogenlunde i orden. Men hun vedblev at tilse de 
smaa, som var ladet tilbage værre end moderløse. 

Dette havde den naturlige virkning paa den krænkede husbonds 
følelser. Om nogen tid friede han til hende og fik hendes Ja, da begge 
antog, at der i saa tydelig en sag ikke kunde være nogen vanskelighed 
med at fåa den begjærede skilsmisse fuldbyrdet. Ikke destomindre 
reiste der sig en hindring. En gammel og oprindelig velment bestemmelse 
i den engelske lov udelukker en forurettet mand fra at erholde skilsmisse, 
dersom han en gang har tilgivet en vildfarende hustru og gjen- optaget 
samlivet med hende. 

Denne opdagelse bragte dem i smertelig forlegenhed. De tænkte først 
paa at ægte hinanden udenlands; men intet fremmed giftermaal er gyldigt 
efter den engelske lov; heller ikke kan et lovligt ægteskab blive sanktioneret 
paa det europæiske fastland, med mindre landets autoriteter formelig er 
gjort bekjendt med, at ingen hindring eksisterer efter det lands lov, hvortil 
parret hører. Under disse omstændigheder indbød Mr. Lewis nogle venner 
til sit hus, i hvis nærværelse og med hvis sanktion de forrettede vielsen, 
idet de dømte det som sin ret baade som menneskelige væsener og som 
medborgere at overse en lov, som saa øiensynlig var uretfærdig. Det kan 
maaske have været en vildfarelse af dem; men saavidt man ved, opstod 
ingen ubehageligheder af deres handling. Selv de, som misbilligede den, 
gjorde i dette tilfælde en barmhjertig undtagelse, og andre følte, at hvad 
George Eliot efter modent overlæg besluttede at gjøre, kunde ikke 
være galt. — 

Udenfor sine bøger var George Eliot lidet kjendt. Hun var svag af 
helbred og førte et tilbagetrukket liv, gik kun lidet ud og brød sig ikke 

om selskab i almindelighed, skjønt hun var glad i at modtage og under- 
holde sine udvalgte venner. 

En amerikansk dame, som nød det privilegium at være tilstede ved 
en af hendes modtagelser, beskriver hende som ,den mest fortryllende 
værtinde, hendes underholdning ligefrem, dog dyb, og ofte, naar de mindst 
ventede det, kunde den tage en yderst pudsig vending ved en eller anden 
vittig bemerkning af hende. Hun talte ikke blot selv, men hun besad den 
gave at faa andre til at gjøre det og faa frem det bedste hos dem. 
Hendes stemme var skjøn og mindede hendes tilhørere, som før bemerket, 
om Caleb Garths Dorothea Brooke. 

Hendes ægteskab var særdeles lykkeligt. Miss Blind fortæller: 
For dem, som saa dem efter deres forening, syntes det, som de aldrig 
mere kunde være adskilte. Den ene vandt styrke af samlivet med den 
anden. Mr. Lewes flygtige sind antog en fasthed, som paa en fortryllende 
maade viste hans glimrende talenter og for første gang lærte ham at 
koncentrere sin intelligens, hvilket er saa nødvendigt for at frembringe 
filosofiske verker af blivende værd. Paa den anden side blev George Eliots 
endnu tildels slumrende evner vakte og stimulerede til det yderste af den 
mand, for hvem foreningen med hende dannede det mindeværdigste aar i 
hans liv. Ved sin entusiatiske tro paa hende gav han hende den eneste 
ting, hun trængte — en sand tillid til sig selv. Han var visselig mer end 
en ægtefælle for hende, han var, som en fortrolig ven engang medlidende 
bemerkede, i sandhed en moder for hende. Ømt vaagende over hendes 
svage helbred, opmuntrende den alvorlige grundtone i hendes sjæl ved sin 
uudtømmelige livlighed, forsigtig beskyttende hende mod hvert kritikens 
pust, som kunde virke skadelig paa hende, skabte Mr. Lewes paa en 
maade den aandelige atmosfære, i hvilken George Eliots geni bedst kunde 
sætte blomst og bære frugt. — Han døde i 1878. 

I 1880 indgik George Eliot andet ægteskab med Mr. John Walter 
Cross, der længe havde været en ven af hende og hendes mand. Denne 
forening lod ogsaa til at opfylde hvert løfte om lykke, og paa en bryl- 
lupstur til Italien bedredes hendes helbred, som det havde gaaet nedover 
med, siden Mr. Lewes død. Men den vinter, som fulgte efter hendes til- 
bagekomst til England, var usædvanlig streng, og hun kunde ikke taale 
den. Hun døde blot to uger efter, at hun var flyttet til sit nye hjem i 
Cheyne Walk Chelsea. 

Hun ligger begravet paa Highgate kirkegaard ved siden af George 
Henry Lewes. Hendes begravelse fandt sted paa en taaget og regnfåld 
dag; alligevel havde talrige venner samlet sig ved hendes baare, for det meste 
fremragende folk, videnskabsmænd, kunstnere og filantroper, som vilde vise 
hende den sidste ære; men der var ogsaa en flok rolige, almindelige sorg- 

fulde mennesker, som aldrig havde seet hende. Alle stod tause, indtil der 
unitariske gudstjeneste afsluttedes ved hendes grav; saa spredtes de lang- 
somt, og hver standsede et øieblik for at se ned paa den med blomster 
rigt bedækkede kiste. 

Dersom George Eliots arbeide i literaturen er af høieste værd, er 
hendes plads som menneskehedens ven og velgjører det ogsaa. Ingen, som 
læser hende, kan tænke paa hende blot som kunstner, høi og ærefuld som 
denne titel er. Hun er meget mere, hun er, hvad hun længtes efter, 
og hvad hun ønskede i slutningen af en af sine bøger: 

»0O! maatte jeg forenes med de usynliges kor, hine udødelige døde, 
som overlever sig selv, i medmennesker, forædlede ved deres omgang, ved 
dem drevne til ædelmodighed, til ærlighed, til foragt for slette, egenkjærlige 
handlinger. — Maatte jeg leve i ophøiede tanker, der lig stjerner gjennem- 
trænger natten og med deres milde glans tilskynder mennesket til at 
søge opad.* 


The Smithsonian Institution. 

The Smithsonian Institution i Washington er maaske verdens 
merkeligste og mest berømte videnskabelige anstalt. Amerikaneren dr. 
G. Brown Goode har i det bekjendte engelske tidsskrift ,Nature* gjort 
institutets historie og virksomhed til gjenstand for en artikel, som vi her 
gjengiver i noget forkortet skikkelse. 


X X 


Jeg testamenterer hele min formue 
til Amerikas Forenede Stater for at de 
derfor kan oprette em anstalt i Washing- 
lom til kundskabens forøgelse og ud- 
bredelse blandt menneskene. 

James Smithson 1826. 

Navnet ,The Smithsonian Institlution* er kjendt saa at sige i hvert 
hjem i de Forenede Stater. Overalt andetsteds, hvor aandelige interesser 
dyrkes, ansees det som den fornemste bærer af amerikansk videnskabelighed 
og repræsenterer derfor det, der i andre lande betragtes som det ypperste 
og ærefuldeste i Amerika. Der kan nemlig være delte meninger om ameri- 
kansk kunst og literatur eller om amerikanske indretninger idetheletaget, 
men den amerikanske videnskabelighed respekteres overalt som sund, kraftig 
og fremskridtsdygtig. 

The Smithsonian Instilutiom bærer en udlændings navn, men har 

alligevel i et halvt aarhundrede været en af de aller vigtigste faktorer i 
amerikansk aandsliv. Det har været samlingsstedet for arbeidere paa alle 
videnskabens og opdragelsens felter. Gjennem det har det fri bytte fundet 
sted mellem Amerika og andre lande — af bøger, af undersøgelsesmateriel 
og af aandelig kundskab. Dets trykte meddelelser, der udgjør mer end to 
hundrede bind, findes i alle verdens store biblioteker og enkelte af dem paa 
næsten hver forskers arbeidsbord. Dets store bibliotek udgjør en meget vigtig 
del af den nationale bogsamling i kapital. Dets museum er det rigeste, der 
eksisterer i den nye verden, i mange af naturhistoriens og etnologiens grene. 
Mange lærde og kundskabsrige mænd har givet institutet de bedste aar af 
sit liv, og enkelte af de mest fremragende videnskabsmænd, Amerika har 
eiet, har tilbragt sit hele liv i arbeide for dets hæder og held. 

Men den vigtigste tjeneste, institutet har ydet nationen, og som ikke 
er mindre vigtig, fordi den ikke kan tages 'og føles paa, er dets femti- 
aarige stadige samarbeide med regjeringen, med offentlige selskaber og med 
private personer paa videnskabens og opdragelsens forskjellige strøg, naar 
der trængtes raad, opmuntring eller understøttelse fra instituttets mang- 
foldige hjælpekilder. å 

Enhver, der har besøgt Washington, vil have i behagelig erindring 
den stille gruppe af bygninger inde mellem træerne paa Boldpladsen. 
Han vil huske alle de undere, de gjemmer, fra natur og kunst og alle den 
videnskabelige opdagelses trofæer. Men meget faa har havt anledning til 
at besøge administrationskontorerne og laboratorierne eller til at danne sig 
nogen virkelig forestilling om den egentlige betydning af det arbeide, der 
udføres indenfor disse stille mure. 

Medlemmerne af kongressen har imidlertid altid havt den rette 
forstaaelse af dette betydningsfulde arbeide. Under skiftende tider og 
forhold, snart med den ene og snart med den anden politiske retning ved 
magten, har den amerikanske mnationalforsamling altid uden hensyn til, 
hvilke politiske anskuelser var de raadende, med samvittighedsfuld iver 
taget institutet under sin beskyttelse og holdt det uberørt af alle døgnets 
stridigheder og rivninger. Hvad institutet har kunnet udføre, skyldes i 
ikke ringe grad den bistand, der er ydet det af kongressen og gjennem 
den altsaa af hele det amerikanske folk. 


X 
X X 


Beretningen om The Smithsomian Institutions grundlæggelse lyder 
snarere som et eventyr end som en kjendsgjerning. 

Grundlæggerens far, der i sine yngre aar var bedst kjendt under 
navnet Sir Hugh Smithson, var en af den høiere engelske adels mest 
fremtrædende mænd. Paa laaget af hans kiste i Westminsterabbediet 

hvor han ligger begravet, staar alle hans titler og værdigheder opregnede. 

Mens arvingen til al denne hæder og herlighed deltog som general- 
løitnant i krigen mod de oprørske britiske kolonier i Nordamerika (i 1775 
og følg. aar), søgte James Smithson, der var en søn af faderens andet 
ægteskab og en noksaa beskedent udstyret yngling, ved engelske skoler 
og universiteter at tilegne sig de første elementer af videnskabelig wud- 
dannelse. Han var født i Frankrige i 1765 og blev magister i Oxford i 
1786, samme aar som hans fader døde, under navnet James Lewis Macie, 
som han havde taget efter sin moder. Smithson kaldte han sig først flere 
aar senere efter at have vundet videnskabelig anseelse. 

Som det fremgaar af hans testamente, var Smithson ganske vist stolt 
af sin høie byrd. Hans slægt stod jo endog i direkte forbindelse med 
gamle engelske kongehuse. Men han var en aaben, tænksom natur, og 
hans egen videnskabelige uddannelse, hans omgang med ledende forskere 
i Tyskland og Frankrige og med kolleger i Royal Society (videnskabssel- 
skabet) i London havde udviklet hos ham en varmhjertet interesse for 
granskning og videnskabelig kultur og et aabent syn for, hvilken endnu 
større betydning disse aandsmagter i fremtiden vilde faa. 

Det bedste blod i England flyder i mine aarer*, skrev han engang; 
»paa farssiden er jeg en Northumberland, paa morssiden af kongelig æt, 
men det nytter mig lidet Mit navn skal leve i folks erimdring, naar 
Northumberland enes og Percy'ermes titler er glemt og udslettet.* — Disse 
ord var profetiske. Grundlæggeren af det Smithsonske institut har allerede 
fortjent evig berømmelse. 

Smithson var som videnskabsmand ikke just epokegjørende, men 
alligevel betydelig og kjendt for sin wualmindelige nøiagtighed. Hans 
egentlige fag var mineralogi, og Berzelius ansaa ham som en af denne 
videnskabs bedste repræsentanter i hele Europa. En stor del af sit liv 
tilbragte han udenlands, i Berlin, Paris, Rom, Florens og Genua, idet han 
selv drev undersøgelser og stiftede bekjendtskaber med alle tidens viden- 
skabelige spidser. En umaadelig stor mineralsamling, som han efterhaanden 
havde skaffet tilveie, ødelagdes i 1865 ved brand i en del af institutets 
bygninger. Hans selvstændige arbeider er nedlagt i syv og tyve afhand- 
linger, især over mineralogiske emner. 

Ved arv efter forskjellige rige slægtninge var Smithson kommen 
besiddelse af en meget stor formue. Den anvendelse, han gjorde af sine 
penge, synes at staa i forbindelse med en vis tendens i samtiden, hvad 
W. I. Rhees har gjort opmærksom paa i sit lille beundringsværdige minde- 
skrift: ,Smithson og hans legat*. I aarene mellem 1782 og 1826 blev 
over tyve af de vigtigste nu eksisterende akademier og selskaber oprettede. 
Denne periode, skriver Rhees, udmerkede sig ikke alene ved sine lang- 


The Smithsonian Institution. 215 


varige og næsten universelle krige eller ved sine store og hurtige sociale 
omvæltninger. Der staar ogsaa lys af dens brilliante videnskabelige op- 
dagelser, dens opfindelser og kunstneriske initiativ. Den rene videnskab- 
havde mange glimrende dyrkere, og den praktiske anvendelse af dens. 
sandheder skjænkede verden mange af de opfindelser, hvorved civilisationen 
har gjort saa uhyre og hurtige fremskridt. Det er ud fra en saadan tid, 
lord Broughams ord er talt: at undervise folk i filosofiens grundtræk er i 
sig selv et formaal ophøiet nok til at vække den ædleste ærgjerrighed. 

«Denne tanke staar i aller nøieste sammenhæng med, hvad Smithson 
selv har udtalt ved forskjellige leiligheder, saaledes f. eks. med den udtalelse 
af ham, der bruges som motto paa alle institutets tryksager: enhver, der 
ved iagttagelse, undersøgelse og eksperiment skaffer menneskeheden kund- 
skaber, er et værdifuldt medlem af samfundet”). En anden af Smithson's. 
sætninger udtrykker kanske endnu fuldstændigere samtidens mening paa 
dette punkt: ,Det er i sine kundskaber, at mennesket har fundet sin stor- 
hed og sin lykke, sin overlegenhed over alle de andre dyr, der sammen 
med det bebor jorden. Følgelig er der sandsynligvis ingen uvidenhed 
uden tab for det, ingen feil uden skade. 

Opfyldt af saadanne tanker, kanske med lord Broughams ,, Afhandling: 
om den folkelige opdragelse* i friskt minde og med forbilleder foran sig 
som Royal Society, Royal Institution og , Selskabet for udbredelse af 
nyttige kundskaber* var det, at Smithson i 1826 gjorde sit testamente, 
der indeholder den vigtige bestemmelse, der er sat som motto for 
denne artikel. 

Hvorfor valgte han, englænderen, Amerika til forvalter af sin store gave? 

Nogen nøiagtig grund kjender man ikke. Hans hele bibliotek inde- 
holdt kun to bøger, der paa nogen maade stod i forbindelse med Amerika. 
I den ene af dem, en reisebeskrivelse, spaaes der Washington, som dengang 
havde 5000 indbyggere, en glimrende fremtid. Et saadant tilfældigt udsagn 
i en bog kunde imidlertid selvfølgelig ikke være den afgjørende bevæggrund 
til et saa betydningsfuldt og vistnok vel overveiet skridt. 

Han nærede varm sympati for den republikanske regjeringsform og 
for folkefrihedens sag. I Paris var han sandsynligvis blevet kjendt med. 
Washingtons projekt om en stor national undervisningsanstalt i Unionens: 
hovedstad og med det arbeide, der dengang dreves, for at faa denne plan 
realiseret. Han vidste, at England var vel forsynet med legater og selskaber 
til videnskabens fremme. Det unge, voksende folk paa den anden side af 
Atlanterhavet derimod havde endnu saa mange uløste praktiske opgaver, 
saa meget nybygnings- og rydningsarbeide, som krævede alle dets midler 


” »Every man is a valuable member af society, who by his observations, 
researches, and experiments, procures knowledge for men.* 

— dér vilde hans gave monne og give vekst. — Alt dette tilsammen har 
sandsynligvis været bestemmende for Smithsons handlemaade. Og hvem 
kan sige, hvordan stillingen idag vilde have været i de Forenede Stater 
uden hans legat? Med rette har John Quincey Adams sagt, at af alle milde 
eller barmhjertige stiftelser, hvori tidsaanden eller grundlæggerens forstaaelses- 
fulde godgjørenhed har skaffet sig udtryk, fortjener ingen i høiere grad 
menneskeslegtens taknemmelige bifald end denne. 

I 1835, seks aar efter Smithsons død, blev det meddelt de Forenede 
Staters legation i London, at hans formue, der beløb sig til omtrent 1,800,000 
kroner var i skifterettens besiddelse. 

Merkelig nok dannede der sig i kongressen en sterk opposition, som 
hævdede, at det var under de Forenede Staters værdighed at modtage legatet. 
Væsentlig ved John Quincey Adams entusiastiske arbeide blev denne oppo- 
sition overvunden og en mand sendt til England for i præsidentens navn 
at gjøre fristaternes ret gjældende. Paa klipperen ,Mediator* blev legatet 
ført over Atlanterhavet i form af 104,960 guld sovereigns, der straks gik 
i mynten og omprægedes til amerikanske penge. Summen var jo i sig selv 
meget betydelig, men det bedste ved den var alligevel den saa at sige 
magnetiske evne, hvoraf den var 1 besiddelse. Det viste sig snart, at den 
trak andre summer til sig. Legater, arvemidler og gaver strømmede efter- 
haanden til, og institutets Zontante beholdning — foruden alle dets øvrige 
værdifulde eiendele — udgjør nu omtrent 31/> million kroner, der er deponeret 
i de Forenede Staters skatkammer. 

Imidlertid laa det oprindelige legat hele otte aar i skatkammeret, 
mens nationens vise mænd forgjæves diskuterede dets anvendelse. Dengang 
var det ordsprog uanvendeligt, som siger, at i mange raadgivere er der 
visdom. Maaske var udsættelsen alligevel heldig. Enhver tænkelig anven- 
delse blev foreslaaet og diskuteret i kongressen. Der modtoges i hundrevis 
af breve, med raad og modraad og forestillinger af enhver art, fra frem- 
skudte tænkere og fra selskaber inden- og udenlands. Skoler af alle slags, 
fra et nationaluniversitet til en landbrugsskole, normalskoler og blindeskoler 
blev foreslaaet. Et bibliotek, en botanisk have, et kemisk laboratorium, 
et observatorium, et selskab for billig folkelæsning, en forelæsningsanstalt, 
et kunstmuseum — alt dette og meget mere blev bragt i forslag og for- 
svaret. Enhver havde sim mening. Kongresdebatterne om denne sag fylder 
næsten 350 sider af Rhees' samlede Smithson-dokumenter. 


X 
* X 


Nu — Rom blev ikke bygget paa én dag. 
En saa vældig organisation som The Smithsonian Institution, saa fast 
og saa sterkt individualiseret, udvikler sig ikke af de stridende meningers 

kaos uden langvarigt arbeide og alvorlige anstrengelser af mænd med usæd- 
vanlig dygtighed, energi og personlighed. 

Og disse mænd har ikke manglet. De tre sekretærer, der har afløst 
hverandre i institutets vigtigste og mest ansvarsfulde stilling, har hver for 
sig været den vanskelige opgave voksen. For de to førstes vedkommende, 
er deres navne saa fast knyttede til institutet, at deres biografier tilsammen 
vilde udgjøre en næsten fuldstændig beretning om dets virksomhed. 

Joseph Henry, institutets første sekretær, er den egentlige plan- 
lægger af den hele anstalt. Som bekjendt fysiker, der ved forskjellige 
vigtige opdagelser paa elektricitetens omraade havde tildraget sig almindelig 
opmerksomhed, blev Henry af legatbestyrelsen anmodet om at undersøge 
Smithsons testamente og udkaste planen til en organisation, saadan som 
den efter hans mening bedst vilde stemme med testators ønsker. Dette 
blev gjort, og idet Henry valgtes til sekretær, godkjendte bestyrelsen derved 
i hovedsagen hans forslag. 

Henry 's plan var baseret paa overbevisningen om, at giverens hensigt 
var at fremme videnskaben ved originale undersøgelser og deres offentlig- 
gjørelse, at han endvidere havde tilsigtet hele menneskehedens nytte ialminde- 
lighed, og at alle unødvendige udgifter i lokale øiemed derfor vilde være 
misbrug af den udviste tillid. 

Hvis institutet, siger den berømte amerikanske botaniker, professor 
Asa Gray, nu kjendes og berømmes i hele den videnskabelige og literære 
verden, hvis det opfylder grundlæggerens ønsker og de rimelige forvent- 
ninger hos den nation, der modtog og nyttiggjorde legatet, saa skyldes dette 
i hovedsagen den praktiske visdom, den almenaand og seige udholdenhed, 
der udmerkede dets første sekretær. I hans hænder blev den magt lagt, 
som skulde udfylde og levendegjøre statuternes løselig antydede konturer. 
Henry tog stilling paa testamentets eget brede grundlag: til kundskabens 
forøgelse og udbredelse blandt menneskene, og hans sind indsnevredes 
aldrig saaledes, at han anvendte i lokale øiemed, hvad der var tiltænkt 
hele menneskeslegten. Han indførte kun én begrænsning: at institutet 
aldrig skulde paatage sig noget, der kunde gjøres og gjøres godt af andre. 
I overensstemmelse hermed, sparede han ogsaa paa institutets kapital og 
virkekraft ved leilighedsvis at overlade til andre saadanne arbeider, der 
allerede var optagne og i tilfredsstillende gjænge. 

Hans statue, som er reist af kongressen, staar i den Smithsonske park 
i Washington. — 

Henry fulgtes i sekretærembedet af prof. Spencer Fulleston Baird, 
som dengang var den ledende autoritet i læren om de amerikanske hvirveldyr. 
Han udnævntes i 1878 og bestyrede embedet til 1887, da han blev afløst 
af Samuel Pierpont Langley, en udmerket fysiker og astronom. 

Enhver af disse tre sekretærer har foruden sit almindelige admini- 
strationsarbeide gjort særskilte træk af organisationsplanen til sin specielle 
virksomhedssfære. Henry tog sig især af publikationerne, de internationale 
bytteforbindelser og wudviklingen af det store system for meteorologiske 
iagttagelser og veirforudsigelser, hvoraf det amerikanske veirbureau siden 
fremgik. Baird fortsatte museets udvikling, hvilket han som assistent havde 
havt overopsynet med, sikrede det en ny bygning og gjorde sig forøvrigt 
især fortjent af fiskerne ved at iverksætte udstrakte undersøgelser i de 
amerikanske farvande. Langley har æren for , The National Zoological Park* 
(dyrehave) og det astro-physiske observatorium, for fornyet virksomhed i 
bibliotek- og byttearbeidet og for et DD System til opmuntring af fysisk 
og biologisk forskerarbeide. 


The Smithsonian Institution blev formelt oprettet ved en kongres-akt, 
der vedtoges rode august 1846. 

Institutet har etslags overbestyrelse, der bestaar af de Forenede Staters 
fornemste embedsmænd: præsidenten, vicepræsidenten, den embedsmand, 
der har forsædet i høiesteret, samt kabinettets medlemmer. Desuden er der 
en direktion, sammensat af vicepræsidenten, den nævnte høiesteretsdommer, 
tre medlemmer af senatet, tre af repræsentanternes hus og seks borgere, 
hvoraf to ikke maa være fra samme stat. 

Som før nævnt er institutets sekretær den egentlige leder af anstalten. 
Hans stilling svarer til det, vi hos os kalder direktør. Ham har arbeidet 
og ansvaret. 


The Smithsonian Institution er ikke, som man kanske kunde mene, 
en læreanstalt. Det modtager ikke studenter. Dets virksomhed er ganske 
anderledes bredt anlagt. Den gjælder ikke individet, men det almindelige 
fremskridt i sin helhed. Overalt, hvor noget kan udrettes til det fælles 
bedste, er institutet paa sin post. 

Smithsonian Institutions publikationer er meget talrige og omfatter en 
flerhed af baade vigtige og vægtige verker. Hvad emne angaar, er der 
ingensomhelst begrænsning. Arkæologi, etnologi, botanik, zoologi, palæon- 
tologi, geologi, meteorologi, fysik, fysiologi, filologi og mange andre forsk- 
ningsomraader er repræsenteret paa udgiverlisten. 

Praktisk talt bliver alle disse bøger foræret bort. Skjønt alle verker 
udkommer med sin paa forhaand bestemte pris, udgjør hele bogomsætningen 
i kontanter nemlig kun nogle faa hundrede dollars om aaret. De øvrige 
uddeles til ca. 4000 anstalter af videnskabelig art i alle verdensdele og 
sendes desuden til mange privatmænd. Mange af institutets bøger er gamle 
kjendinger og uundværlige kilder for dem, der tilbringer nogen del af sin 
tid mellem hylderne i et hvilketsomhelst respektabelt bibliotek. 

Hvad selve institutbiblioteket angaar, saa er dette en af de allervigtigste 
afdelinger. For alle de bøger, der i aarrækker gratis er delt ud, har Smith- 
somian Institutiom faaet igjen en rig bogsamling, der indeholder omtrent alt, 
som er offentliggjort af videnskabelige selskaber og foreninger hele verden 
over.  Desuden er der anvendt en masse penge direkte paa bogkjøb. Biblio- 
teket er nu et af de største i verden. Hele menneskehedens fysiske og 
aandelige historie vil man der finde et billede af. Man kan i dette bibliotek 
maaske lettere end paa noget andet sted følge den nyere tids spor ud i de 
fineste forgreninger. I 1865 blev hele bogrigdommen deponeret paa Capitol 
som en del af kongressens bibliotek. I det ene aar 1894 var forøgelsen 
37,952 bind. Noget større bibliotek end det nuværende vilde sandsynligvis 
neppe kunne været tilveiebragt, om hele det oprindelige legat var blevet 
anvendt udelukkende i dette ene øiemed. 

Smithsonian Instilutiom er statens nationale museum, det eneste lov- 
lige opbevaringssted for kunstgjenstande, for materiale vedrørende under- 
søgelser af hvilkensomhelst art og for alle naturvidenskabelige samlinger 
tilhørende de Forenede Stater. Samlingernes kjerne dannes af, hvad der 
var bragt hjem ved Wilkes's og andre offentlige ekspeditioner, men i 
mange aar blev museet opretholdt udelukkende paa Smithson-fondets be- 
kostning. En betydelig del af materialet er derfor institutets specielle 
eiendom. Siden 1881 har al administration været udført ved statstilskud. 

Professor Huxley definerer et museum som ,,et konversationsleksikon 
af gjenstande*. Nationalmuseet er et saadant konversationsleksikon og des- 
uden en hel del til. Det er et virksomt læreapparat for folk over hele 
landet, og det har ligesaa vel sin opmerksomhed henvendt paa den alminde- 
lige mand, hvis liv intet har med videnskab eller studium at gjøre, som 
paa den professionelle forsker og lærer. Dets skatte staar uden vederlag 
eller forbehold aabne for hundredetusender af besøgende fra alle Unionens 
dele. I 188r var dette museum besøgt af 250,000 mennesker, i 1894 
af 306,222 og i de mellemliggende 15 aar tilsammen af 5,056,796 men- 
nesker.  Desuden øver museet indflydelse i vide kredse ved de mange 
dubletter, som ordnet og nøiagtig merket hvert aar fordeles til forskjellige 
offentlige indretninger paa forskjellige kanter af landet. 

Museets historie kan deles i tre perioder. Den første af disse 
omfatter tiden fra Smithsonian Institutions oprettelse til aaret 1857, i 
hvilken tid vægten udelukkende blev lagt paa indsamling af undersøgelses- 
materiale, mens man ingen tanke havde om at udstille disse samlinger eller 
paa anden maade nyttiggjøre dem. Den anden periode gaar fra 1857, da 
institutet blev det offentlige opbevaringssted for merkværdigheder af alle 
slags, til aaret 1876. I denne tid blev museet et depot for alslags 
videnskabeligt materiale, som allerede havde været gjenstand for under- 

søgelse. Dette materiale blev nyttiggjort i opdragende øiemed ved at 
udstille offentlig og gjøres tilgjængelig for det store publikum. Den tredje 
og nuværende periode begynder med 1876. Fra det aar af har museet 
øvet en energisk virksomhed i at. samle og udstille gjenstande med 
det formaal for øie at gjøre disse samlinger saa instruktive som muligt 
for det størst mulige publikum. Nu tages der ved siden af de rent 
videnskabelige øiemed ogsaa ligefrem sigte paa folkeopdragelsen. De 
mellem tre og fire millioner numre, som museet omfatter, er installeret 
dels i selve institutbygningen og dels i en vældig sidebygning, som skal 
optage iilvæksten, indtil det falder beleiligt at opføre en ny rummelig 
museumsbygning. Hvad der gjør disse samlinger særskilt værdifulde, er 
den omstændighed, at tusendvis af numre er de orginalgjenstande, hvortil 
pionererne for Amerikas naturhistorie har støttet sine beskrivelser — mænd 
som Audubon, Baird, Agassiz, Girard, Cope, Marsh, Gray, Young Dana, Gill, 
Jordan og mange. andre. Museet er altsaa etslags afkiv for verdensdelens 
geografi, etnografi og naturhistorie. Den virkelige værdi af et sligt 
materiale kan ikke godt udtrykkes i tal. Der er enkelte numre, som er 
værd i tusendvis af dollars, og der er andre, som er absolut enestaaende, 
uerstattelige og derfor uden nogen pris. Noget lignende er tilfælde med 
flere serier af numre, hvis værdi ikke ligger i de enkelte gjenstandes, 
men i rækkens fuldstændighed og i det umaadelige arbeide, som er anvendt 
paa anskaffelse og ordning. Skjønt museet altsaa indeholder uvurderlige 
skatte, er der ikke destomindre til direkte kjøb af gjenstande anvendt 
meget faa midler, maaske mindre i museets hele historie end et af 
Europas store kulturlande anvender i lignende øiemed i et eneste aar. 
Det er næsten udelukkende ved offentlige ekspeditioner og ved gaver fra 
privatfolk, at museet har samlet sine rigdomme. 

En anden vigtig afdeling af Smithsonian Institution er ,bytteburaaet*. 
Det internationale byttesystem, som paa institutets foranledning blev sat 
igang 1852, har til formaal den fri udveksling af materiale mellem viden- 
skabelige selskaber og privatpersoner i de Forenede Stater paa den ene 
side og lignende selskaber eller privatpersoner udenlands paa den anden 
side. Amerikanske bøger, naturalier, modeller o.s.v. skal altsaa saa let og | 
bekvemt som muligt ved instituttets mellemkomst kunne byttes bort mod 
lignende ting af udenlandsk oprindelse. Især for en fornuftig anbringelse 
af kostbarere dubletter har naturligvis en saadan bytteforbindelse sin store 
betydning, og Smithsomian Institution har i den anledning sat sig i korre- 
spondance med en mængde videnskabsselskaber og med literater eller 
lærde hele verden over, saa der nu neppe paa vor planets overflade 
findes noget land eller folk, saa fjernt det end er, hvor institutet ikke har sin 
repræsentant. Af bare udenlandske korrespondenter er der omkring 17 000, 

og udenlands gaar disse medarbeideres antal op i vel 7000. Ikke alene 
de forskjellige regjeringer, men ogsaa de store dampskibsselskaber og 
lignende privatindretninger har stillet sig yderst imødekommende overfor 
denne internationale byttehandel i videnskabens tjeneste. De forskjellige 
gjenstande gaar sædvanligvis fragtfrit med dampskib og jernbane og 
passerer uden afgift gjennem toldboderne. Ved særskilt lov er Smith- 
soniam Institution af regjeringen autoriseret som offentligt byttebyraa, og 
denne halvt forretningsmæssige del af anstaltens virksomhed har i tidens 
løb sikkert været af uberegnelig nytte. Der er vist yderst faa større 
biblioteker eller mere fremtrædende videnskabsmænd, det være sig Amerika 
eller andetsteds, som ikke af erfaring kjender denne virksomheds nytte og 
fordele. Der er sørget for, at al forsendelse foregaar uden udgift for 
afsender og modtager, naar for amerikanske interessenters vedkommende 
undtages fragter fra eller til den nærmeste korrespondent. Et kvitterings- 
kort medfølger enhver forsendelse og kan returneres portofrit. Fra 1852 
til 1895 har byttebyraaet forsendt eller modtaget omtrent halvanden million 
pakker, og i de sidste aar har vægten af de bøger, som aarlig passerer 
gjennem byraaet, adskillig oversteget 100 ton. 

Ved særskilt beslutning har kongressen givet Smithsomian Institution 
ret til at administrere fond af hvilkensomhelst art, naar det øiemed, hvori 
de er oprettet, stemmer med institutets almindelige plan. Der er neppe 
nogen indretning i verden, som byder testator større sikkerhed for, at hans 
ønsker til punkt og prikke bliver opfyldt, og i de forløbne aar har mange 
rigmænd derfor tyet til institutet med sine overflødige penge: 

Dr. Kidder i Washington testamenterede i 1889 5000 dollars til 
et astrofysisk observatorium. 

Dr. Alex. Graham Bell gav samme aar 5000 dollars, som sekre- 
tæren skulde bruge til sine fysiske undersøgelser. 

Th. Hodgkins gav i 1891 næsten 250,000 dollars, hvoraf en del 
specielt skulde anvendes til atmosfærens udforskning, og det var en del 
af dette fond, lord Raleigh og prof. Ramsay i London fik en præmie 
paa 10,000 dollars for sin opdagelse af grundstoffet argon. 

R. S. Avery efterlod sig i 1894 50,000 dollars, som blev skjænket 
institutet til anvendelse i nærmere betegnede øiemed. 

Ligeledes er museet blevet betænkt med en mængde værdifulde gaver, 
som vi her maa indskrænke os til bare at nævne. 


Det astrofysikalske observatorium, som henhører under Smithsonian 
Institution, blev oprettet i 1891 under personlig ledelse af den nuværende 
sekretær. Dets vedligeholdelse har siden staten paataget sig ved at 
yde et vist aarligt bidrag. Her udføres da et arbeide tilsvarende de 

forskjellige europæiske observatoriers, men vistnok med langt mindre be- 
kostning. Da astrofysiken er saa at sige den nyeste af alle videnskaber, 
kan det her være paa sin plads med nogle faa ord at omtale dette obser- 
vatoriums plan. 

sI sidste generation, * siges der i denne plan, ,0g næsten samtidig 
med spektroskopets opdagelse fik astronomien en ny retning, der undertiden 
betegnes ved navnet astrofysik, og hvis formaal er et ganske andet end 
at finde en stjernes, maanens eller solens plads paa himlen. Dette er jo 
mange observatoriers fornemste opgave, f. eks. Greenwich observatoriets. 
Astrofysikens opgave er for solens vedkommende f. eks. ikke nøiagtig at 
bestemme dens stilling paa himlen, men at udfinde, hvorledes den paa- 
virker jorden, hvorledes dens varme fordeles, og hvorledes den ikke bare 
influerer paa aarstiderne og paa bondens afgrøde, men ogsaa paa det hele 
system af levende gjenstande paa jordoverfladen. Det er nemlig i den 
senere tid vist, at det i fysisk forstand er solen og næsten den alene, som 
bogstavelig talt først skaber disse levende ting og senere modificerer dem 
paa alle mulige maader. Dette ved vi altsaa, at solen gjør, men hvorledes 
den gjør det, er vi uvidende om og dog fast overbevist om betydningen 
af at faa vide det. Vi er sikre paa, at denne sidste viden vilde skabe 
f. eks. et sikkert grundlag for læren om veiret og sætte os istand til at 
forudsige gode og slette aar, forsaavidt disse beror paa naturlige aarsager, 
uafhængige af mennesket. For øieblikket mangler vi alle forudsætninger 
for at kunne gjøre denne slags forudsigelse, og vi vil heller ikke kunne 
gjøre det, før vi i vid udstrækning har drevet studier af den art, her tales 
om. — Det blev bemerket, at den nye videnskabsgren kom op samtidig 
med spektroskopets opdagelse, og dette instrument har overalt spillet en 
vigtig rolle ved astrofysiske undersøgelser. Af den varme, solen udsender, 
hvorledes den end ytrer sig paa jordens overflade, har vi længe vidst, at 
det almindelige spektroskop kun kan gjøre tjeneste for den ene fjerdedels 
vedkommende, idet de øvrige tre fjerdedele af solheden bestaar af mørk 
varme, som hverken øiet eller fotografiapparatet kan undersøge.* 

Observatoriet i Washington har specielt anstillet undersøgelser med 
hensyn til denne mørke varme, og disse undersøgelser har først vundet 
fæste ved Langley's opfindelse af bolometret, samt af et selvregistrerende 
apparat, der ogsaa for de mørke varmestraaler med paalidelighed afmerker 
de saakaldte Frauenhoferske linjer. De resultater, som allerede er naaet, 
ansees for at være af den allerstørste betydning og er maaske af vel saa 
stor praktisk som abstrakt videnskabelig rækkevidde, idet et nøie kjendskab 
il den væsentligste del af solenergien selvfølgelig i høi grad vil bidrage til 
at muliggjøre de før omtalte vigtige forudsøgelser. 

Den nationale, zoologiske park, som ogsaa sorterer under Symith- 

somian Institution, blev oprettet ved kongresbeslutning i 1890 for at sikre 
fremtidig bestaaen af saadanne amerikanske dyrearter, der holder paa at 
uddø og i løbet af kort tid vil være forsvundne, hvis ikke noget gjøres 
for deres bevarelse. Det blev godtgjort ved forslagets fremsættelse, at 
mange eiendommelige, specifike amerikanske dyr i løbet af ganske faa aar 
praktisk talt var wudryddede. Dette var saaledes tilfældet med bøffelen, 
bæveren, wapitien, elgen og mange andre. Man havde tidligere været op- 
merksom paa forholdet og i den anledning reserveret den svære Yellow- 
stone National Park, der er af et kongeriges udstrækning, som frednings- 
sted for disse uddøende dyr. Men denne forholdsregel var neppe fuldt 
hensigtssvarende. Selve omraadet var for stort til, at dyrene i tilstrækkelig 
grad kunde beskyttes, og det syntes derfor ønskeligt at faa en mindre 
fredningsplads paa et gunstigt sted i en mere bekvem afstand fra civili- 
sationen. Et saadant sted blev fundet paa Rock Creek, omtrent tre kilo- 
meter nordenfor institutets administrationsbygning, og parken har der et 
omraade af 167 akres land; den er er med andre ord næsten tyve gange 
større end nogen anden dyrehave i verden. Her lever da under paalideligt 
opsyn, men ellers saa frit som muligt, en repræsentativ samling af indfødte 
amerikanske dyr. De aarlige statstilskud har endnu været for smaa til at 
drive arbeidet rigtig energisk i samme retning, men man haaber dog paa 
denne maade at bevare de vigtigste amerikanske arter for tilintetgjørelse. 

En figurlig talt lignende opgave har ,byraaet for amerikansk etnologi, 
der er af næsten samme alder som institutet selv og har til opgave at samle 
al mulig kundskab om de indfødte amerikanske folk, indianerne. Deres 
sæder og skikke, deres sprog- og stammeforhold, deres myter og ceremoniel 
— alt gaar ind under byraaets virksomhed. Indianerne selv er desværre 
en uddøende race, men ved dette byraas hjælp er der samlet en masse 
kjendsgjerninger, som for fremtiden vil danne et samlet billede af Amerikas 
urfolk. Byraaet har ogsaa spillet en politisk rolle, idet paa dets foranled- 
ning indianerne paa de saakaldte reservationer er fordelt efter stamme- og 
slegtskabsforhold, hvorved man haaber at undgaa de hyppige stridigheder 
indianerne imellem. 

Forskningens fremme, i mere indskrænket betydning, har lige fra 
begyndelsen af været et fremtrædende punkt i Smithsonian Institutions 
program og stipendier samt udlaan af apparater har været tilstaaet mange 
hundrede forskere, som paa denne maade er blevet sat i stand til at bidrage 
til det amerikanske fastlands Zoologi, botanik og etnologi. Der er ogsaa 
sørget for, at officererne paa de af staten udsendte ekspeditionsfartøier er 
blevet forsynet med nødvendige apparater af forskjelligt slags, og derved 
er resultaterne af disse ekspeditioner blevet langt værdifuldere end tidligere, 
da de kun var udrustet for rent geografiske formaal. Samtidig har med- 

lemmer af institutets stab stadig været stillet til regjeringens disposition, 
hvor det gjaldt undersøgelser paa mere fjerntliggende lokaliteter. Paa denne 
maade har man dels gjort store samlinger og dels lært ukjendte trakter 
paa grænseomraadene i nord, vest og syd nærmere at kjende. Rockhills 
ekspedition til Tibet, Youy's til Korea, Abbot og Chanler's til Østafrika 
og øerne i det indiske hav, samt Duttori”s til Sandwichsøerne har indirekte 
fundet sted under institutets auspicier.  Desuden deltog det i udrustningen 
af Kane's arktiske ekspedition. | 


Da Smithson gjorde sit testament, havde man neppe tænkt paa at 
understøtte videnskabeligheden i Amerika. Der var skoler og kollegier, 
hvori videnskab blev doceret, og enkelte af lærerne syslede sikkerlig selv 
med originale undersøgelser. Der var nogle faa unge og strævsomme viden- 
skabsselskaber, meget begrænsede i medlemstal og indflydelse, men dog 
paa den tid det fornemste udtryk for amerikansk videnskabelighed. Den 
amerikanske videnskab var et barn i svøb. Femti aar er forløbne, og den 
amerikanske videnskab staar nu ved siden af Storbritanniens, Tysklands og 
Frankriges som jevnlige og som medarbeider paa næsten hvilketsomhelst 
undersøgelsesfelt. Smithsonian Institutiom har for en stor del æren herfor. 
Uden denne velsignelsesrige indretning vilde udviklingen ikke have foregaaet 
saa rask, saa sikkert og harmonisk. PE, 


Soldansen hos Siouxindianerne. 


(Efter B. Gauseron i Monde Moderne*). 





en dag er sandsynligvis ikke fjern, da de ældste folkeslag, som delte 

det amerikanske fastlands store stepper mellem sig, blot eksisterer i 
den historiske erindring. Hele stammer, der i sin tid var talrige og 
mægtige, er allerede forsvundne, og andre er helt udartede. Det kan der- 
for have sin interesse at. lære en del sæder og skikke at kjende hos disse 
uddøende folk, der trods sin grusomhed og alle sine laster dog har bevaret 
en vis storhed, den storhed, som en overlegen foragt for død og 
lidelser fremkalder. | 

Siouxindianerne var forhen en mægtig stamme, bosat ved Mississippis 
bredder. I tidens løb dreves de væk fra sin oprindelige bostavn og lever 
nu spredt omkring i egnen omkring Dakota i et antal af 40,000. Deres 
mest bekjendte høvding er Sitting-Bull; de har gjentagne gange forsøgt at 

optage kampen med de hvide, hvem det ikke har kostet liden møie at 
holde sig dem fra livet. 

For nogle aar siden fik en amerikansk skribent, der havde flere 
venskabsforbindelser blandt Siouxindianerne, anledning til at iagttage en 
af deres mest karakteristiske fester, den saakaldte soldans. Stedet for 
festens afholdelse var en stor triangelformig slette, beliggende mellem to 
bifloder til elven Chadron. Fra de mest fjerntliggende steder kom der 
store skarer dragende for at tage del i festen. I miles omkreds kunde 
man møde deres besynderlige karavaner; gamle koner, som drev afsted 
smaa heste med lange haler og manker, slæbende paa læs med telte, kurve, 
ved, dyrehuder, hunde, børn — alt stablet sammen hulter til bulter. I juni 
var det, festen holdtes; der var da samlet 20,000 indianere. 

Festen forløber altid ens. Naar stammens troldmænd har bestemt 
dagen for festens begyndelse, skrider man til valget af det saakaldte soltræ, 
rundt hvilket dansen skal foregaa. Den ældste kvinde i leiren faar dette 
hverv. Hun tager med sig en flok unge piger, iført kjortler af daadyrskind 
broderede med glasperler. Disse har til opgave at plukke grenene af træet, 
saalangt op som de kan naa. Kun jomfruer faar være med til dette. 
Ve den unge pige, der blander sig i flokken, og hvis jomfrudom kan 
bestrides!  Hendes straf er frygtelig. 

Den næste dag lidt før solopgang stiller de krigere, som skal tage 
aktiv del i høitidelighederne, sig op i en lang linje i et antal af omkring 
et tusen eller tolv hundrede mand, nøgne, tatoverede, væbnede som til 
krig med sine geværer, lanser, spyd, økser og prydede med vaiende fjær- 
buske. De vender sig mod østen, 5 eller 600 meter fra soltræet, som de 
har ret foran sig. Et stykke fra dem sidder en gammel troldmand, som 
med en stemme, der høres over hele leiren, forkynder det store øieblik, 
da solskiven gaar op over horisonten. En høitidelig stilhed hersker i 
krigernes rækker og blandt den talrige mængde. Med et reiser oldingen 
sig i sin fulde høide og holder haanden for øinene. Langsomt og værdig 
bevæger han sit bedækkede hoved frem og tilbage, krigerne kaster sig op 
paa hesteryggene, oldingen udstøder af hele sine lungers kraft et vildt 
Skrig, der gjentages af tusende struber, og skuespillet begynder. 

Under vilde hyl styrter krigerne henimod soltræet i en eneste for- 
virret masse af steilende dyr og fægtende skrigende ryttere. Naar de er 
komne paa 100 meters afstand fra træet, affyrer de sine geværer, skyder 
sine pile, eller kaster sine lanser mod dette. Stykker af barken og veden 
løsner fra træet og falder ned som spaan under høvlen. Naar der ikke 
er en kugle, en pil eller en lanse igjen, omringer krigerne træet under ræd- 
somme hyl, saadanne som kun ophidsede vilde formaar at frembringe. 

Skulde træet ikke modstaa angrebet og falde om, maa der vælges 

et nyt, og hele skuespillet gaar om igjen. Men i regelen er det valgt 
med sterke rødder i jorden, saa det udholder alle angreb. 

Man maa ikke tro, et en saadan fest gaar af uden ubeld. Ved den 
- anledning, hvor den omtalte amerikanske skribent var tilstede, blev en af 
de sterkeste krigere revet omkuld og traadt ihjel af hestehovene, en anden 
blev dræbt af en kugle; hvad saar og skrammer angaar, Saa er det ingen, 
der ænser saadanne. 

Senere hen paa dagen bliver træet afhugget ved roden og bragt midt 
ind. i leiren, hvor det fæstes i jorden med solide læderremme, der gaar fra 
toppen til nogle 7 fod høie pæle, der er drevne ned i jorden rundt om 
træet. Paa disse pæle hænger man hjorteskind, bøffelskind, tæpper og en 
slags fletverk af pilekviste, der tilsammen danner en indhegning. Det er 
indenfor denne indhegning de pinefulde rædselsscener, der udgjør den vig- 
tigste del af Soldansen, skal foregaa paa den fjerde dag. 

Det er mest ganske unge krigere, mellem 20 og 25 aar, der deltager 
i høitideligheden. Den nærmeste tid forud er en streng fastetid. Forøvrigt 
er det en fuldstændig frivillig sag, hvorvidt man vil være med eller ei, 
men det regnes en ung kriger til umaadelig stor ære at bære de uudslettelige 
merker efter Soldansen. 

Den tredje dag deler de dansende, hvis antal i regelen er 60, sig i 
mindre flokke, hver paa 12 krigere. Alle falder paa knæ og stirrende ind 
i soløiet med armene korslagt over brystet kaster de sig alle i takt frem 
og tilbage i en uafladelig ensformig bevægelse, medens mængden, der samler 
sig om dem, udstøder forfærdelige hyl og skrig. Dette varer helt til solen 
gaar ned. 

Den fjerde dag begynder endelig de skrækkelige lidelser, som de unge 
fanatikere frivillig underkaster sig for at vise sit mod og sin udholdenhed. 
Enhver af krigerne, hvis nerver nu er spændt til det yderste ved fasten og 
den anstrengende dans, stiller sig frem for en lægekyndig troldmand, der 
med pege- og tommelfingeren gjør et greb i hans hud mellem nøglebenet 
og den høire side af brystet, trækker huden ud i en fold saa langt som 
muligt og stikker et hul i den med en skarp kniv; gjennem dette hul 
trykker han et benstykke af form og størrelse som en tømmerblyant. Til 
hver ende af benstykket fæstes en sterk, bøielig lædersnor; disse snore 
bindes igjen til en af de store remme, der gaar fra soltræets top ned til 
pælene. Den samme operation foretages nu paa den venstre side af brystet, . 
og det arme menneske er saaledes bundet med fire baand, fæstede i hans 
levende kjød. 

Det hele gaar ru ud paa at befri sig fra sine baand, men dette kan 
kun ske ved at huden rives isønder. Først gjør den unge mand mindre 
bevægelser ligesom for at vænne sig til smerten, derpaa sterkere og sterkere, 

medens sveden rinder i strømme fra hans hud, der er indsmurt med maling 
og fedt; tilslut kaster han sig med et smertens hyl af al magt forover, 
men lænkerne, fæstede i hans kjød, holder ham tilbage. Ofte styrter han 
om af udmattelse uden at kunne røre sig, og det er kun et mindretal, 
hvem det lykkes at slide sig løs; disse er da festens helte. De andre, der 
trods sit mod og sin vilje ikke formaaede at komme løs, bliver blødende 
befriede fra sine lænker uden nogensomhelst ondskabsfulde eller dadlende 
bemerkninger. De bliver baaret hen i et nærliggende skur, hvor de pleies 
af gamle kvinder, og selv om forsøget mislykkedes, regnes det dem dog 
til stor ære. 

Naar dagen hælder, og solguden holder paa at forsvinde i vest, 
gaar de krigere, der med sit bævrende kjød som pris har vundet friheden, 
en for en ud af indhegningen, iførte lange kjortler af bøffelskind malede 
med livlige farver. Saasnart de er komne udenfor, falder de paa knæ 
med armene korslagt over det blødende bryst og hovedet sænket, men blikket 
rettet mod solskiven, indtil den fuldstændig er forsvunden i horisonten. 

De allermest fanatiske finder paa de utroligste ting for at forøge 
. sine lidelser. De nøier sig ikke med at gjennembore sit bryst, men 
anbringer et lignende benstykke med tilknyttede lædersnore paa sin ryg 
mellem begge skuldrebladene. 

Dette er de væsentlige træk i Siouxindianernes religiøse fest. Nu er 
de en næsten uddød stamme. De, som er igjen, formaar ikke at opføre 
denne nationale dans i al dens rædselsfuldhed, om de forsøger derpaa, 
bliver det bare med en latterlig parodi. Og hvorfor skulde de vel ogsaa 
forsøge? De har ingen krigere mer, og snart har de heller ikke flere 
unge mænd. uk. 


Slaverens komme. 
(Efter George Washburn i ,Contemp. Rev.*) 





p: latinske og germanske racer har udspillet sin rolle uden at have 
evnet at skabe en i sandhed kristelig civilisation. De har udrettet 
store ting i retning af samfundsorganisation, udvikling af materiel velstand, 
literatur, kunst og videnskab og især ved at anerkjende og til en vis grad sikre 
individets ret; men de har ophøiet det materielle over det aandelige og 
gjort mammon til sin Gud. De har tabt ungdommens ædlere aspirationer 
og ledes nu af alderdommens smaalige beregning. Vi venter slaverens 
komme forat han kan gjenføde Europa, og ,virkeliggjøre det almene broder- 
Skabsprincip og grundlægge Guds rige paa jorden.* 

Dette er indholdet af et foredrag, som nylig blev holdt af en ung 
slaver. Var det kun en enkelt hjernes fantasier, vilde det ikke være værd 
opmerksomhed; men da det i virkeligheden er en drøm, som deles af 
hundrede millioner hjerner i Europa, faar det en betydelig interesse. 

Der er intet absolut absurd i denne slaviske drøm. Det maa tilstaaes, 
at der er nogen sandhed i deres pessimistiske syn paa den moderne 
civilisation, og det har gjentagende hændt i verdenshistorien, at naar en 
race ikke længer har kunnet gjennemføre nye tiders idealer, har en ny 
traadt til og optaget den udtjente races arbeide. Vi kan ikke nu tænke os nogen 
anden saadan race end den slaviske. Den er ikke ny i Europa; den har 
i aarhundreder befolket den sydøstlige og centrale del af kontinentet, og der 
var engang udsigt til, at den skulde grunde et stort slavisk rige i Central- 
europa; men saa kom tyrkernes indmarch fra Asien, og en betydelig del 
af racen faldt under det tyrkiske aag. Siden har den saa at sige for en 
stor del ligget i dvale, indtil den atter gjennem det moderne Rusland 
opnaaede stor magt. Nu føler, som sagt, den hele race kaldets byrde 
over sig. Den mener sig at være ,fremtidens folk.* 

Den fransk-russiske alliance tør betragtes som mere end en regjerings- 
alliance, som en sammenknytning af den slaviske og latinske race til værn 
og modvægt mod den germanske races overlegenhed. 

Det er af interesse at vide, med hvilke drømme, idealer og planer en 
saadan nyvaagnende race møder frem iblandt os. Den vil altsaa kristne 
os og blive det verdensledende folk. Men af endnu større interesse er det 
at vide, om ogsaa racen eier betingelser for at kunne realisere disse drømme 
og idealer og give os den lovede ideale civilisation. Den staar selv fjernt 
nok fra den nu. Ikke engang den mest russerbegeistrede franskmand 
vilde bytte vor nedskregne vestlige civilisation mod Ruslands. 

Naar man spørger en slaver efter grunden til hans tro, svarer han: 
mnujiken. Panslavisterne, embedsklassen og hele den dannede klasse stoler 
ingenlunde paa sig selv for at virkeliggjøre den store drøm. De føler, 
at de kun nylig har forladt barbariet for at komme ind under den vest- 
lige civilisations herredømme. Men til mujiken, den slaviske bonde, staar 
deres tro; han skal gjenføde verden. De paastaar, at der i ham findes 
noget, som ligger over og bortenfor Vesteuropas forstaaelse. Enhver 
russer er til en vis grad en mystiker. Han tror paa Rusland som en 
kristen tror paa aabenbaringens bog — blindt og uden forstaaelse. Dets 
historie i fortid og fremtid udgjør for ham en art apokalyptisk syn med 
dets gaadefulde segl og dets endelige triumf, naar mujiken bringer den 
Hellige Stad ned fra himmelen og grundfæster den paa jorden. 

Der er ingen tvil om, at fantasien spiller en stor rolle i denne op- 

fatning af mujiken. Han er den store masse, det uhyre strømmende 
menneskehav, i hvis dyb man kan tænke sig alt muligt. 

Søger vi selv at iagttage den russiske mujik, er visselig ikke vort 
første indtryk, at han er manden for at grunde en høiere eller mere kristen 
civilisation. Han er overordentlig skiddenfærdig, enestaaende uvidende og 
sterkt hengiven til drik og drukkenskab. Han er dorsk og en daarlig for- 
sørger. Han underkaster sig enhver art af undertrykkelse med træagtig 
ligegyldighed og er i det hele saa uinteressant som Centraleuropas bønder 
i det hele taget. 

De første indtryk er dog altid yderst mangelfulde; betragter vi mujiken 
nærmere, finder vi, at han besidder egenskaber af værd, som vi alle kan 
paaskjønne. Hans dygtighed som soldat kjendes jo af al verden. Han 
er taalmodig, lydig, tapper og udholdende, tilfreds med lidet, let disciplineret, 
og lige saa rede til at dø paa slagmarken som en muhamedan. Den rus- 
siske soldat tror, at det er hans pligt og skjæbne at omstyrte den vestlige 
civilisation. Der er ingen udsigt til, at han vil gjøre forsøg i den retning 
under den nuværende regjering; men kommer Rusland til at gjennemgaa 
en revolution som den store franske, er det ikke usandsynligt, at dets arméer 
vil oversvømme Vesteuropa. 

Hvad mujiken er som politiker, er det umuligt at sige; regjerings- 
systemet tillader ham ikke at vise livstegn i den retning. Dog har han 
forstand nok til at være yderst misfornøiet med den nuværende admini- 
stration, som han imidlertid holder nøie skilt fra den guddommelige tsar. Og 
i hans landsbyer findes smaa tilløb til lokalt selvstyre; dog mener russiske 
forfattere, at han ikke duer til at tage vare paa sig selv. Det maa dog 
erindres, at naar mujikens overbevisninger finder nye veie, betænker han 
sig ikke paa at gjøre fuldt oprør imod den ortodokse statskirke, skjønt 
den er tsarens kirke; det kan nok derfor hænde, at den dag tør komme, 
da han stiller sig i samme oprørske stilling mod tsarens stat. 

Men mujiken er fremforalt religiøs. Udenfor de materielle gjøremaal 
er religionen det eneste, han tænker paa. Det er blot i denne retning, at 
hans personlighed har havt anledning til at udvikles, og at raceegenskaber 
kan tænkes at vise sig. Han er uvidende. Han er overtroisk. Han er 
ofte umoralsk. Men han er intenst religiøs. Han tror paa Gud, Kristus 
og det Nye Testamente lige saa fast som paa sin egen tilværelse. Han 
er altid rede til at bringe ethvert offer eller til at dø for sin tro, og naar 
han bringes til at forstaa, at han ikke har levet, som troen kræver, lider 
han bitre samvittighedskvaler. Han er istand til at leve et rent og ædelt 
liv, hvad enkelte af de kjætterske sekter beviser. At sone for synd ved 
frivillig lidelse er en af hans almindeligste ideer. Men følgende historie, 
hvis overensstemmelse med kjendsgjerningerne den franske forfatter Grev 

de Vogtié garanterer, vil give et udmerket indblik i visse sider af muji- 
kens natur. 
Det er en russisk adelsmand, som fortæller. 


Jeg kjendte i min ungdom en gammel omfarende bygdesælger, som 
bar navnet onkel Fedia. Ingen kjendte ham under andet navn, og ingen 
vidste, hvorfra han kom. Han var ikke afholdt; dels paa grund af sin 
livsgjerning, som kristne helst overlader til jøder, og dels paa grund af sit 
udseende — han bar en gammel fladtrykt hat og sønderreven ræveskinds kappe 
og hans blik var sky og mat. Desuden mistænkte bønderne ham for at staa i 
forbund med djævelen. I de store huse beskyldte man ham for at være en 
tyv, medens embedsmændene saa en smugler i ham. Var der drukkenskab, 
slagsmaal og opstyr i en kneipe, fik altid onkel Fedia skylden, skjønt der 
ingen beviser var imod ham. Alt kunde lægges over paa ham.  Børnene 
fangede den almindelige følelse og hujede og kastede sten efter ham paa 
gaden. Jeg havde altid syntes om onkel Fedia og havde ofte lyst til at 
tage ham i forsvar, men var gammel nok til at vide, at man øder tiden 
ved at forsvare dem, som verden fordømmer. 

Sidste gang onkel Fedia kom til vort hus, var en søndag, en kold 
stormfuld vinterdag lige før aften. Han bad nn at faa overnatte i vor lade- 
bygning, men min fader sendte ham bort. Jeg løb efter ham og forklarede, 
at der var et kornhus ikke langt derfra, hvor han kunde sove. ,Tak,* 
sagde han, ,men det er ikke langt til landsbyen, og hvis jeg begraves i 
sneen, er der ingen, som vil savne mig; onkel Fedia er ikke stort værd 
i Guds verden.* 

Næste morgen fik vi høre, at en nabos hus var nedbrændt. Ilden 
var paasat, og onkel Fedia mistænkt og arresteret. Men der kunde ingen 
beviser findes imod ham. Derimod syntes alt at udpege en kvinde, Akaulina, 
som den skyldige. Hun havde tjent i huset, men var aftenen forud bleven 
bortjaget og havde vist sig overordentlig sint. Hun kunde ikke forklare, 
hvorledes hun havde tilbragt natten, men var først kommen hjem til sit 
eget hus om morgenen. — Vor brandlidte nabo havde ry for at være meget 
haard mod bønderne: 

Tre maaneder senere blev Akaulina stillet for retten, og lokalet var 
fyldt.. Hun var ung, hverken vakker eller styg, men som russiske bonde- 
piger flest. Hendes mand var nylig død af drukkenskab. Hun havde tre 
børn. Uheldigvis havde hun ry for at have et opfarende og ondskabsfuldt 
gemyt. Ved bortsendelsen fra det natten efter nedbrændte hus havde hun 
truet med at ,sætte løs den røde hane*. Hun havde sagt det samme senere paa 
aftenen til en mand, af hvem hun kjøbte et knippe halm. Hun var borte 
hele natten og kom hjem om morgenen uden halmen, træt og overstænket 

med søle. Beviserne imod hende var overvældende, og hun kunde intet 
anføre til sit forsvar. Hun paastod, at hun havde lagt halmen i en lade, 
som tilhørte hendes fætter, Anton Petrovitch, der straks efter havde reist 
til Odessa og derfra tilsjøs. Denne fætter var den eneste, som kunde 
redde hende. Hun ventede øiensynlig, at et mirakel skulde bringe ham 
tilbage; thi hendes øine hang ufravendt ved klokken og døren. Da begge 
advokater havde talt, spurgte dommeren hende, om hun selv havde noget 
at sige. Hendes eneste svar var: ,Bring Anton Petrovitch hid, og han 
vil forklare alt.* 

Da dommen, deportation til Sibiriens gruber, begyndte at blive oplæst, 
faldt hun om paa gulvet og strakte hænderne mod sine børn, som hele 
tiden havde leget bagom hende. Derpaa løftede hun grædendeøine og 
hænder mod Kristusbilledet paa væggen og raabte: ,Kristus, min Herre, 
frels mig! Hav medlidenhed med mine børn! Hav medlidenhed med din 
tjenerinde.* Grebne af hendes bevægelse reiste uvilkaarlig alle bønderne 
i salen sig, knælte og gjorde korsets tegn. Det var dødsstille. Pludselig 
slog klokken tolv. Akaulina sprang op og saa fortvilet mod døren. Alles 
øine fulgte hendes, som om de ventede at se Anton Petrovitch træde ind. 
Men døren aabnede sig ikke. Derimod saa jeg Fedia trænge sig fremover 
mod dommeren, som havde gjenoptaget oplæsningen af dommen. Et øieblik 
efter stod onkel Fedia foran dommeren, og paa spørgsmaal, hvad han 
vilde der, svarede han: , Denne kvinde er uskyldig. Jeg er synderen. 
Jeg antændte ilden.* 

Man troede ham først gal; men da man fik navnet og hans nærmere 
forklaringer, stillede sagen sig i et andet lys. Særlig afgjørende var hans 
spørgsmaal, om de ikke ved det nedbrændte hus havde fundet en tjære- 
krukke med et vist merke, som han beskrev. En saadan krukke var funden. 

Dommeren opfordrede onkel Fedia til at gjentage sin tilstaaelse 
under ed. Han syntes først at vakle, men saa op til Kristusbilledet og 
aflagde eden. Akaulina blev straks sat fri til alles glæde, og onkel Fedias 
dom lød paa ti aar i sibiriske gruber. Da han drog afsted, trykkede jeg 
nogle rubler i hans haand og bød ham farvel. ,Tak, mit barn," sagde 
han; ,det er ingen ting. Ingen vil tage sig nær af det.* 


Flere aar efter dette, døde en vis Ivan i landsbyen ved at falde fra 
en stige; men før han døde, tilstod han for presten, at det var ham, som 
havde sat ild paa de omtalte bygninger. , Onkel Fedia,* sagde han, ,sov 
i min ladebygning hin nat, efterat han havde solgt mig den tjærekrukke, 
hvormed jeg antændte ilden. Jeg ved, at han mistænkte mig. Den dag, 
Akaulina stod for retten, sagde han til mig: ,Dette er altfor galt, idag 

dømmer de. Akaulina, som er uskyldig.* Jeg truede ham, og saa gik han 
hen og angav sig selv for at frelse Akaulina og hendes stakkels børn.* 

Vi bragte straks presten til guvernøren, og denne skrev til Sibirien; 
men svaret lød: ,Hvem kan finde Deres Fedia i Sibirien, som om der 
blot var én vagabond af det navn? I løbet af dette aar er to Fedia'er 
døde paa hospitalet i Tomsk og tre i Tobolsk uden at tale om andre steder. 
Vi ved ingen ting om ham.* 

Da svaret blev kjendt i landsbyen, bragte Akaulina en kurv fuld af 
æg til presten og bad ham høitideligholde en gudstjeneste for onkel Fedias 
sjæl. Vi gik alle i kirken, og aldrig har jeg bedet saa oprigtig.* 


Dénne historie trænger ingen kommentar. — Vi finder fuldt op af 
andre eksempler paa mujikens selvopofrelse og intense religiøsitet. 

Bonden Sutajeff kom til St. Petersburg, hvor han i flere aar som 
stenbryder tjente ganske godt; men hans hjerte var tungt. Hans samvittighed 
gav ham ingen fred. Han henvendte sig til en statskirkeprest, og denne 
raadede ham til at læse evangelierne. Han kjøbte et alfabet og en bibel, 
og med den største vanskelighed lærte han at læse. Idet han nu tilegnede 
sig det Nye Testamente, aabnede der sig for ham en ny verden. Han 
følte, at den verden, hvori han levede, ikke var evangeliernes, ikke en 
verden af retfærdighed og kjærlighed. Han drog tilbage til sin egen landsby 
og uddelte først blandt sine fattige naboer alle de femten hundrede rubler, 
han ved sit haarde arbeide havde sammenskrabet. Han havde ogsaa en 
del papirer for penge, som han havde laant ud; disse ødelagde han. Der- 
efter begyndte han at læse bibelen for sin familie og lære dem, hvorledes 
de skulde leve dette kjærlighedens liv. Dernæst lærte han det til sine naboer. 
Før han døde, havde han omkring tusen disciple, der alle fulgte hans 
eksempel og søgte at virkeliggjøre Guds Rige i deres landsbyliv. De blev 
naturligvis forfulgt af regjeringen, som ikke kan fordrage uafhængig tænkning. 
En formaaende ven af Sutajeff bad ham at være forsigtig; men han svarede: 
» Evangelierne siger til mig — Gaa og prædik. De vil forfølge dig; de vil 
bringe dig for domstolene. — Jeg frygter ikke domstolene. De kan kaste 
mig i fængsel; de kan sende mig til Sibirien; men jeg vil overalt finde 
mennesker, til hvem jeg kan forkynde sandheden. Her eller i Kaukasus, 
eller hvorsomhelst, det gjør ingen forskjel. Gud er overalt. Jeg frygter 
ikke dem, som blot kan tilintetgjøre mit legeme. Jeg frygter kun sjælens 
tab. Om de begraver mig levende, vil jeg ikke skjælve. Det er mit ønske 
at lide for Kristus.* Det er som om Huss, den store slaviske reformator, 
gik igjen i den uvidende russiske bonde. Og han er ikke enestaaende. 
Han er netop en type. Han illustrerer paa mange vis den russiske mujiks 
karakter. Han er ikke blot sentimentalt religiøs, og allermindst kan han 

holde sin virkelige religion som en søndagsdrøm udenfor livet. Hvad han 
tror, det tror han med al sin sjæl og al sin styrke og hele sit liv. For 
sin tro vil han naarsomhelst ofre livet. Han har en storslagen selvopofrel- 
sens aand. Han holder af livet som vi andre; men han vil ofre det paa 
et vink for sin tro, for tsaren, for sin ven eller for sit ideal, — være det, 
hvad det vil. Man erindrer Carlyles skildring af, hvorledes et kompagni 
russiske soldater ved beleiringen af Sweidnitz villigt og taktfast marcherede 
ned i en ringgrav for med sine legemer at danne en bro, over hvilken 
deres paafølgende kamerater kunde naa fæstningens mure. 

Denne selvopofrelsens aand gjenfinder vi ogsaa i de smaa ting, der 
giver livet værd. Bulgarerne vidner, at de russiske soldater, som under 
den tyrkisk-russiske krig laa inkvarterede i deres byer, var som medlemmer 
af familien, glade i børnene og rede til at hjælpe til med alt slags arbeide. 
General Skobeleff fortalte mig engang, siger forfatteren, en karakteristisk 
scené fra krigen i Bulgarien. Hans tropper kom over en mængde tyrkiske 
flygtninger, som fra landsbyerne skyndte sig afsted mod Adrianopel. Da 
de saa tropperne komme, kastede kvinderne sine smaa børn langs veien. 
Skjønt soldaterne marcherede fremad saa hurtig som muligt, stansede de 
dog for at tage børnene op og bar dem ømt i sine arme, indtil næsten 
hver mand i det første regiment bar et lidet barn, saa generalen tilsidst 
maatte gjøre holdt for at finde vogne og mænd, som kunde bringe børnene 
til et trygt sted. 

Disse eksempler kunde fortsættes i det uendelige; men man vil vist- 
nok allerede have forstaaet, at der virkelig er en aand i den russiske 
mujik, som engang kan blive af den største betydning for verden. Neppe 
vil den slaviske race fortrænge de andre og grunde en helt ny civilisation. 
Alle tegn tyder paa, at vi er forbi den tid, da den ene race fortrænger 
den anden; vi ser isteden gamle racer vaagne og deltage i den almindelige 
civilisation. Sandsynligheden er vel helst, at fremtiden vil se en kooperation 
mellem alle sunde og stærke racer. Og den slaviske vil bringe sin andel. 
-— I hvilken retning den vil føre, er det let at se. Den vil gjøre liv og 
civilisation mere rigt paa hjertevarme, øm sympati, velvilje og hjælpsomhed. 

Det er et spørgsmaal, om den slaviske bonde i andre lande ligner 
den russiske mujik; der er politiske tegn paa, at den tid ikke er fjern, da 
Rusland vil omfatte alle slaviske folk i Central- og Sydeuropa. Og da 
vil vel den russiske mujiks aand bestemme den hele races karakter. 

Helte og martyrer. 


(Efter dr. Karl Peters i ,Die Zukunfl*.) 





ee navn vil være ,Kringsjaa*s læsere bekjendt fra den store 
» Petersprocess%, ved hvilken han anklagedes og dømtes skyldig for 
misbrug af sin myndighed som kommandant over de tyske kolonier i Afrika. 
Domstolen erkjendte vistnok, at dr. Peters's stilling var meget vanskelig, 
stadig truet af fiender, som han var, og med et utilstrækkeligt mandskab, 
men paa den anden side var hans forseelser saa store, at de ikke kunde 
undskyldes hermed. Begge de to henrettelser, han uden lov og dom havde 
ladet fuldbyrde, var helt uforsvarlige, ligesaa uforsvarlige som hans gru- 
somme piskning af negerkvinderne. 

Hvad angik den ene henrettelse, mente domstolen, at den havde sin 
grund i, at den anklagede havde blandet sig ind i officerernes forhold 
til kvinderne ved stationen. For at udsmykke denne sin urigtige hand- 
ling, havde Peters i sin indberetning til guvernøren fremholdt, at hen- 
rettelsen havde fundet sted med samtlige europæeres bifald, hvilket var helt 
urigtigt. Ligesaa ulovlig var henrettelsen af negerkvinden. Man kunde 
ikke indrømme, at der skulde raade saa helt andre anskuelser om ret og 
anstand i Afrika end i Europa. 

Der er dog fra mange hold, særlig fra personer, der er kjendt med 
forholdene over i kolonierne, fremkommet udtalelser, der helt ud forsvarer 
dr. Peters og hans optræden mod de indfødte. 

Efter disse indledende bemerkninger, gaar vi over til dr. Peters's artikel, 
som vel vil forekomme de fleste at være et forsøg paa, ved repeteren af 
endel historiske fakta, at forsvare sig selv og sin egen optræden. Han har 
ogsaa havt en forudfølelse af dette, idet han i et lidet forord udtaler: ,Jeg 
offentliggjør denne artikel med den resiko, at lidet velvillige læsere vil tro, 
at jeg forsøger at sidestille min egen lille skjæbne med historiens største 
heltes Jøbebane, men forstandige, mig ikke fiendtlig sindede læsere vil tro 
mig, at den er opstaaet af interesse for stoffet, ikke af personlige hensyn, 
der vilde forekomme mig selv latterlige. 

Han begynder med Gøthes ord: , De faa kloge, som var dumme nok 
til ikke at lukke sit hjerte til, men aabenbarede sine kloge tanker for pøbelen, 
dem har man fra de ældste tider af korsfæstet og brændt.* 

—— Christofer Columbus havde det mod at seile ud i vestens ukjendte 
verden og gjorde derved sin store opdagelse. Denne gjernings historiske 
betydning har man aldrig bestredet, men vel Columbus's fortjeneste. Om- 
trent som den berliner, der sagde: ,Jeg ved virkelig ikke, hvorfor man 

snakker saa meget om denne Columbus; jeg er nu paa min 17de tur til 
New York.* Jeg har hyppig bemerket, at det moralske mod sjelden finder 
tilstrækkelig anerkjendelse hos samtiden. Det er efter min mening ikke det 
beundringsværdige ved en mand, at han sætter livet ind i sit lands tjeneste, 
men derimod at han vover at forsvare sine store planer ligeoverfor den 
vantro masse. Det er stor forskjel paa en soldat eller en feltherre, der 
efter høiere ordre sætter livet paa spil, og en mand, der selvstændig vover 
at slaa ind paa nye baner og derved resikerer sit liv. , Det er langt fra 
Scipio Africanus Major til Alexander og Cæsar, * siger Mommsen. Derfor 
har ogsaa det fine folkeinstinkt givet tilnavnet ,den store* til de historiens 
helte, der med stort personligt mod har brudt nye baner for jordens folk. 

Columbus har ogsaa ret til dette tilnavn; thi man maatte enten være 
»galf eller ,stor* for at vove reisen udover den gamle verdens grænser, 
hvor den visse undergang syntes at vente en. Gal var han nu sikkerlig 
ikke; thi før han drog afsted, gjorde han en særdeles forstandig overens- 
komst med den spanske krone, hvorved han sikrede sig mange fordele, 
ifald planen lykkedes: ophøielse i adelsstanden, stilling som vicekonge i 
de nyopdagede lande o. fl. Hvordan det gik, ved enhver. I begyndelsen 
jubel og glæde i Spanien over det heldige udfald, men snart fandt raaderne 
i Madrid, at Columbus ikke besad ,forvaltningstalent*, at han havde op- 
traadt ,brutalt mod de indfødte,* og at han havde gjort sig skyldig i 
» Misbrug af embedsmyndighed.* I lænker førtes han hjem. Jeg haaber, 
han til sin sidste stund har tænkt stort nok til ikke at beklage hin reise 
over Atlanterhavet, der havde saa skjæbnesvangre følger for ham. 

Fuldstændig den samme historie med en anden erobrer, Fernando 
Cortez, der med 500 mand erobrede Mexico for kongen af Spanien. I 
begyndelsen stor glæde over seiren, Cortez blev generalguvernør; men det 
varede ikke længe, før han som en falden storhed maatte vende hjem, 
anklaget for ,brutalitet mod de indfødte;* ,embedsmisbrug* og ,stræben 
efter uafhængighed.* Jeg gad vide, hvad han skulde have gjort for at 
holde et rige som Mexico i tømme. Mener man, at vilde folk lader sig 
bevæge til underkastelse ved sagtmodighed og skjønne ord?” Det kan være 
meget bra, at en nation vælger. ikke at udøve en vaabnenes magt, men da 
maa den ogsaa renoncere paa at udvide sit landomraade. Den Gud, der 
aabenbarer sig i historien, har sikkerlig en anden maalestok for dommen 
over saadanne personligheder, der i særlig grad er redskaber for den histo- 
riske udvikling, der lærer, at overalt i livet seirer den dygtige over den 
mindre dygtige, den høiere kultur over den lavere. 

Sir Walter Raleigh er grundlæggeren af det britiske rige i Nord- 
amerika. Trods sine store fortjenester blev han anklaget for høiforræderi 
og dømt til livsvarigt fængsel i Tower. 

Lord Clive grundede i forrige aarhundrede det britiske rige i Indien, 
idet han erobrede Bengalen. Da han i 1767 vendte tilbage til London, 
havde han samme skjæbne som andre store erobrere, han blev anklaget 
for ,embedsmisbrug*, , brutalitet mod de indfødte* og ,grov udpresning. 
Et helt aar stod undersøgelsen paa; den endte rigtignok ikke med formel 
anklage, men dog med et daddelsvotum. Dette ramte ham i sin moralske 
virkning saa dybt, at han, da regjeringen tilbød ham overkommandoen ved 
den amerikanske revolutionskrig, ikke vovede at modtage denne; kort 
efter begik han selvmord 1774. Efter min mening maa denne afslutning 
paa en saa glimrende løbebane som helten fra Bengalens kun tilskrives den 
voldsomme opiumsrøgning, han hengav sig til, der fuldstændig ødelagde 
hans nerver og gjorde ham til en ufri mand. Jeg kan i hvert fald ikke 
forestille mig, at en mand, der havde havt nervekraft nok til at grunde et 
rige ved Ganges, senere skulde vise saa slet smag som at skyde sig for 
en parlamentsbeslutnings skyld, medmindre hans nerver var fuld- 
stændig ødelagte. ; 

Disse eksempler, hentede fra erobrernes historie, kunde let forfleres. 
Næsten alle har havt en sørgelig skjæbne. Men ogsaa menneskehedens 
politiske historie fra de ældste tider har eksempler nok at fremvise. 

Athenerne var i særdeleshed altid færdige til at støde sine bedste 
mænd fra sig. De gamle hellenere advarede mennesket mod , hybris*, 
overmodet, advarede det enkelte individ mod at hige ud over det bestaaendes 
grænser; men uegennyttige naturer, der var sig sin kraft bevidst, lod sig 
ikke afskrække af denne advarsel mod at opvække gudernes vrede. Aristides 
, den retfærdige* blev forvist, seirherren ved Salamis døde i landflygtighed, 
helten fra Marathon døde i fangenskab. Vismænd som Solon gik af sig 
selv i landflygtighed, naar de havde gjort noget for staten. Jeg tror, at 
det var mængdens misundelse ligeoverfor undtagelsesnaturer, der skabte 
disse skjæbner, og som gjorde en stor politisk udvikling for den helleniske 
stat umulig. 

Helt anderledes var det i Rom. Her steg og sank den enkelte, alt 
efter hvad han gjorde for eller imod det fælles bedste. Herved opstod 
hin følelse af solidaritet mellem de enkelte individers og statens interesser, 
som skabte den romerske patriotisme, der grundlagde verdensherredømmet. 
Thi paa statens retfærdighed mod den enkelte og omvendt den enkeltes 
underordnen under det hele beror al politisk virksomhed udadtil. En stat 
kan dog ikke forlange individets opofrelse for det fælles, hvis den senere 
er beredt til at anvende skammelige forholdsregler mod det samme individ. — 

Derefter gjør forfatteren et spring over i det moderne samfund. 
Samfundet er i sin ret, siger han, naar det erklærer selve betingelserne for 
sin eksistens for uangribelige og hellige og straffer den, der forsøger at 

rokke ved dem; men uret har det ligeoverfor store personligheder, naar det 
uden videre overflytter de betingelser, der bestaar indenfor organisationen, 
paa forhold, der vitterlig ligger udenfor denne organisation, og hvor følgelig 
ene og alene den saakaldte ,krigsretf gjælder 29: den sterkeres ret. Og 
hykleriet begynder der, hvor staten gjerne vil tilvende sig frugterne, frem- 
komne ved tilsidesættelse af den legemlige ret, men bryder ud i sædelig 
rystelse og fremkommer med anklage ligeoverfor den, uden hvis anvendelse 
af den sterkeres ret disse frugter ikke kunde være opnaaede. Dertil kom- 
mer, at ved en saadan fordømmelse spiller misundelse og personlig skin- 
syge ofte en stor rolle. Den retfærdige efterverden har næsten altid taget 
parti for disse anklagede mod dommerne. En Themistokles, en Columbus 
og en Walter Raleigh er nu populære, medens det kobbel, der jagede dem, 
straffes med foragt. (Man har trods forfatterens forord vanskelig for ikke 
at tænke paa mere nærliggende begivenheder og navne). 

Forfatteren nævner videre navne som Sokrates, Johan Huss, Galilei 
til bevis for det samme, at jo større en personlighed er, desto mere tragisk 
er hans skjæbne. Sine største helte har verdenshistorien sammen med 
laurbærkransen ogsaa rakt tornekronen. uk. 


Kirken og fremskridtet. 


En artikel af paven. 
(Efter Leo XIII i , Revue des Revues*). 





D' er klart, at mennesket af Gud selv er bestemt til at leve i sam- 
fund, thi overladt til sig selv, uden fællesskab med sine lige i smerter 
og glæder, forkommer det som et ensomt træ paa sletten. 

Men samfundet er .sammensat af mennesker, som stadig forandrer og 
udvikler sig, og derfor maa samfundet selv med alle sine institutioner 
stadig forandre og udvikle sig for at svare til menneskenes behov. Et aar- 
hundrede faar i arv fra det foregaaende alle dets opfindelser og forbedringer; 
derved øges stadig den sum af aandelige og materielle goder, som vi med 
et ord kalder civilisationen. Nu er det bleven paastaaet, at civilisationens 
vækst hæmmes af kirken, at kirken staar i veien for opnaaelsen af de høiere 
aandelige saavelsom materielle goder, og at den overhoved er uforenlig 
med fremskridtet. 

En forfatter, som ingen skal mistænke for ømhed for kirken, Montes- 
quien, har dog sagt: ,Hvor er det ikke beundringsværdigt, at den kristne 
religion, som ikke synes at have andet øiemed end saligheden i den anden 
verden, ogsaa har lagt grundvolden for saligheden i denne.* Og læg merke 

til, at kilden til al fremgang og lykke, til al rigdom, offentlig som privat 
— arbeidet, netop er bleven adlet og helliget af den kristne religion, hvis 
aand i uforvansket renhed er bevaret af den katolske kirke. Fordum, i den 
hedenske oldtid, betragtedes arbeidet med ringeagt, og overalt, hvor ikke 
evangeliet har spredt sit lys, er det samme tilfældet den dag idag. Grækerne, 
romerne, germanerne, som Tacitus fortæller os om, de indiske brahminer 
og de vilde indianere, alle var og er enige om at ringeagte det ydmyge 
kropslige arbeide og overlade det til slaver og kvinder. 

Kristendommen bragte friheden ind i verden og med den respet for 
arbeidet, det legemlige saavelsom det aandelige. Vi, som nu er stolte 
over vore industriers mægtige opsving, synes at have glemt deres første 
begyndelser, de store kristelige institutioner, som var viede til betragtning 
og arbeide, munkeordenerne. Vi lever i en tid, da arbeidet er bleven en 
hensynsløs kappestrid for vinding, da kapitalisterne søger at berige sig ved 
andres sved, og de besiddelsesløse i fortvilelsens kamp søger at tilrive 
sig lidt af de vinkende rigdomme. Men hine hellige mænd, som under- 
kastede sig kirkens disciplin og aldrig arbeidede for personlig fordel, de 
lærte midt under barbarindvandringernes fredløse tider menneskene arbeidets 
lykke og velsignelse, de forvandlede Europas vildnis til haver. De skabte 
den samfundsaand, som er en af civilisationens første betingelser. 

Men paa samme tid, som kirken har fremmet arbeidet og dermed 
den materielle civilisation, har den forstaaet at forhindre menneskene fra 
i blind arbeidsiver at styrte sig ind i et nyt barbari. 

De moderne statsøkonomer har betragtet arbeidet som menneskets 
høieste bestemmelse og menneskets selv som en maskine, hvis større eller 
mindre værdi beror paa dens større eller mindre produktionsevne. Men 
hvor denne betragtning vinder indgang, appellerer man forgjæves til menne- 
skets godhed, der udnytter enhver, som kan, brutalt og grusomt menneskenes 
arbeidskraft. Lydelige klager naar os fra de lande, som siges at gaa i 
spidsen for civilisationen: umenneskelig afbeidstid for dem, som maa tjene 
sit brød i sit ansigts sved, ja anvendelse i sodede, usunde frabriker af 
uskyldige børn, som skulde eie de grønne glade marker. Naar vi hører 
disse og lignende beretninger fra troværdige mænd, da kan vi ikke andet 
end oprøres over den slegt, der er svag og kortsynt nok til at lægge 
civilisationens fremtid i gudløse og hjerteløse barbarers hænder. Thi det 
overdrevne, nødtvungne arbeide afkræfter ikke alene legemet, men det 
sløver sjælen, det dræber Gudsbilledet i mennesket, det skaber en ny race 
slaver, og den kristne kirke, som er frihedens værn, har her en opgave, 
som den ikke vil undlade at vie sine bedste kræfter. Det er kirken, 
kirken, som maa frelse menneskeden fra det nye barbari, det nye hedenskab, 
som er en fuldbyrdet kjendsgjerning, naar samfundstilstanden er lig den 

Juvenal beskrev, da han harmfuld udraabte, at menneskeheden ikke var til 
længer uden for nogle enkeltes fornøielse. 

I det følgende viser den ophøiede forfatter, hvilke midler der staar 
kirken til raadighed under den sociale aktion, og han gaar dernæst over 
til at bekjæmpe den mening, at kirken er fremskridtsfiendtlig. — Civilisa- 
tionen skulde saalangt fra frygte nogen hindring fra kirkens side, at den 
tvertom skulde have alt at vente af dens medarbeide paa de store 
menneskelige opgaver. Kirken hilser med glæde hver opdagelse, hver ny 
videnskabelig indsigt, hvert nyt skridt henimod det store maal, som Gud 
selv har anvist menneskene, idet han befalede dem at gjøre sig 
jorden underdanig. 

Hvilken grund skulde kirken have til at frygte eller forringe de 
beundringsværdige fremskridt, som alle videnskaber har gjort i den moderne 
tid? Fr der noget i dem, som i mindste maade kan rokke den Gud og 
den tro, som kirken tjener? Bacon, den store fremskynder af fysiske 
studier har skrevet, at ,en mundsmag af videnskaben fjerner mennesket 
fra Gud; men drukket i store drag fører den mennesket tilbage til Gud.* 
Denne gyldne sætning bestyrkes altid om igjen, og om kirken frygter de 
ødelæggelser, som iværksættes af hine overfladiske aander, der tror at have 
lært alt, fordi de har en tæft af alt, saa skjænker den sin fuldeste tillid 
til de virkelige forskere, som har viet sit liv til et alvorligt og dybt- 
gaaende studium af naturen. nk, 

Hvor længe skal du leve? For at kunne besvare dette spørgsmaal, 
maatte man kjende mange vigtige momenter, f. eks. de medfødte egen- 
skaber, slegtens livsalder, vedkommendes sundhedstilstand, arbeide, levevis, 
bolig, formuestilstand og endnu flere. For det friske menneske er den 
høieste livsalder i regelen 80 til 84 aar, men dette tal varierer betydelig 
med klima, velstand og bosted. I Europa f. eks. er udsigten til at opnaa 
en høi alder i Norge og England størst, i Tyskland og Schweiz ringere, 
men dog større end i Østerrig. Af aarstiderne er vinteren især farlig for 
gamle folk, sommeren for barn. Kvinderne opnaar i regelen en høiere alder 
end mænd; efter statistiske tabeller er i Prøissen af 1000 samtidig fødte 
gutter efter 50 aars forløb 403 ilive, af 1000 piger derimod 444. Arvelig- 
heden er ogsaa et vigtigt moment, naar det gjælder at forudsige levealderen. 
Hvis begge forældre er blevne gamle, er det sandsynligt, at barnet ogsaa 
kommer til at opnaa en høi alder. Forældrenes alder ved barnets fødsel 
er ogsaa af stor betydning; sundest er børnene, naar faderen ved fødselen 
er mellem 25 og 45 og moderen under 35 aar. Selv om forældrene er 
friske, tiltager fra det 6te barn af tæringssymptomerne. Udseendet, legems- 

vægten og ansigtsfarven er ogsaa af betydning; endnu er paa dette punkt 
meget uklart, men man ved dog, at albinos og rødhaarede mennesker ikke 
lever saa længe som andre. Velstand byder større sandsynlighed for et 
langt liv end fattigdom; for Berlins vedkommende er det statistisk bevist, 
at af de rige overlever halvparten det 50. aar, af de fattige halvparten kun 
det 30. Brugen af alkohol og tobak spiller ogsaa en stor rolle. Sikkert 
er det ogsaa, at den interesse, som det enkelte individ har for livet, er af 
stor betydning for livets længde. Store planer og livsopgaver forøger aarenes 
tal, derpaa har man mange beviser, medens omvendt ligegyldighed for de 
i livet forekommende fænomener svækker livskraften. 

Bidrag til kyssels elmologi. Asiatiske og europæiske folk har fra 
de aller ældste tider havt den skik at kysse hverandre; derimod var kysset 
ukjendt blandt Amerikas og Afrikas indfødte stammer. Latinerne skilte 
mellem tre arter af kys, det første var venskabs-, det andet høfligheds- 
det tredie kjærlighedsbevis; endnu den dag idag findes kysset i den 
romerskekatolske kirkes kultus. Mongolernes maade at kysse paa er helt 
forskjellig fra vor, idet man ikke berører den andens læber under handlingen, 
men kun berører hans næse med panden, næsen eller haanden, samtidig 
som begge personer drager aanden langsomt ind gjennem næsen. Vi ser 
med foragt paa denne mongolernes skik, men kineserne med end større 
foragt paa Vor. 


Nordiske tidsskrifter. 





Nord og Syd. — Il. Maanedsskrift for historie, geografi og mnatur- 
videnskab. — Januar 1898: Vill. Bang: Hertug Magnus; Paul la Cour: Vand- 
kraft omdannet til elektricitet; I. Lomholt: Færøerne (illustr.); Karl XII og Peter 
den Store i Polen. Efter Bulgårins memoirer; Carl Burrau; Kometer; Hvad 
havet opsluger; Stjernehimlen i januar (med kart); Fra forskjellige omraader. 


For Kirke og Kultur. — Januar 1898. — Thv. Klaveness: Sola fide; 
Chr. Bruun: Jakob Sverdrup; Axel Holst: Om tuberkulosen; N. Dahlhof* 
Diakonissesagen; Klara Tschudi: Hanna Cordelia OQuchterlony; Yngv. Bruun: 
Jonas Lie: Lindelin; Thv. Klaveness: Morgenbladet; G. L. Tangen: Jesuiterne. 


Finsk Tidskrift.— Januar — Karl Å. Tavaststjerna: Zachris Topelius vid 
fylda 80 aar, d. 14 januari 1898; R. F. V. Willebrand: Zachris Topelius. Med 
portrått; J. J. Tikkanen: Atena Lemnia och Atena Partenos; Eliel Vest: National- 
kampen i Slesvig; I. Flodström: Artificiella metoder för propostionsval; Jac. 
Ahrenberg: Minnen från Tessalien och Makedonien. 

Nordisk tidskrift. (Letterstedska). — Januar. — Oscar Montelius, Huru 
långe har kvinnan betraktats som mannens egendom?; C. Lambek: Studie over 
Lykken; Vili. Kmnös: Den grekiska teatern; Emilia Broomé: Fredssaken och 
kvinnan; Anmeldelser af Lindelin, Einar Christiansens Cosmus, Holger Drachmanns 
Brav-Karl, Selma Lagerlöfs Antikrists mirakler o.v.s. 


Nikolai Olsens bogtrykkeri. 


KRINGSJA A. 


Rrepaktør: H. Tamss Lvycue. 


BIND XI. 28. FEBRUAR 1898. HEFTE 4. 


AR 
No Ä—— tre: pr nr 


oa 





Ararats bjero. 
(Efter Alex Boutroue 
i , Monde Moderne* .) 


Fra Baku ved det Kasri- 
EG ske hav fører en jernbane over 
p Tiflis til Batum ved det Sorte 
Hole Ser er O hav. Paa linjen mellem Baku 
Store og lille Ararat. ol og Tiflis ligger den lille station 
Akstafa, hvor postveien til Erivan begynder. Frivan er som bekjendt 
hovedstaden i det gamle persiske Armenien, som siden 1829 har tilhørt 

Rusland. Denne postvei er 175 verst eller 186 kilometer lang og havde 
for ikke mange aar siden et slemt ry paa sig, men siden Rusland 

har kuet de oprørske og røverske stammer i Kaukasus, er den temmelig 
sikker at fare. | 

Mellem Akstafa og Delijane eller omtrent den første trediedel af veien 
reiser man gjennem friske skogtrakter, men efterhaanden som man kommer 
høiere, skifter landskabet karakter og bliver omsider øde og vildt. I Delijane 
deler veien sig, og den ene gren fører vestover til Kars og Alexandropol, 
medens den anden fortsætter stadig stigende i sydlig retning til Erivan. 

Man kommer ind paa høifjeldsvidden ved Goktchai — et tartarisk ord, 
som betyder ,de blaa vande*. Denne fjeldsjø ligger 1900 meter over havet 
og kaldes af armenierne Sévanga; den dækker en flade, der er to og en 

I Erivan — bro over Zanga. 


halv gange saa stor som Genfersjøens, men den er forholdsvis Sund, Den 
er omgiven af høie nøgne fjelde. 

Snart faar man isigte de tre skaldede toppe af Aes cost m.), 
og tre eller fire timer før man kommer til Erivan, stiger ensomt og maje- 
stætisk op af vidden Store og Lille Ararats snetinder. 

Langs hele veien, i de faa og fattige landsbyer, som vi reiser igjennem, 
var indbyggerne optagne af at tærske korn, og deres redskaber og fremgangs- 
maade kunde gjerne skrive sig fra de bibelske tider, som man stadig mindes 
om i disse egne. Negene spredes over et haardstampet jevnt logulv og 
trampes sønder under hestefødderne; hestene er spændt til en lang planke, 

der af. form minder om vaskekonernes banketrær, og paa planken sidder 
gjerne en kvinde eller et barn for at gjøre den tyngere. I nærheden er 
kvinder beskjæftigede med at sigte kornet; de staar oppe paa høie stene 
og ryster det gjennem et sold. De er klædt i røde pjalter, men der er 
ofte noget værdigt og yndefuldt ved deres væsen. 

Enkelte af disse landsbyer er beboede af kjætterske russere af Mala- 
kanernes sekt, som blev fordrevne did for et par snes aar siden. 





Katedralen i Etschmiadzin. 


Store Ararat har form af en kuppel med harmoniske linjer og hæver 
sig til en høide af 5156 meter, Lille Ararat, der er 3916 meter høi, har 
derimod en spidsere kegleform. De to bjerge er forbundne med en lang- 
somt skraanende fjeldryg. 

I to dage fulgte vi den anglo-indiske telegraflinje, som fra Erivan 
tager veien gjennem Persien og langs grænsen af Belutchistan til Indien. 
Ledningen er lagt over jernstolper, der paa engang er lette og over- 
 maade solide. 

Byen Erivan ligger i en oase, i en dalbund, der er gjennemstrømmet 
af Zanga, som har sit udløb fra den ovenfor omtalte Goktchai-sjø. 

Zanga er en biflod til Araxe, der atter er en biflod til Kurafloden, 
som forbi Tiflig strømmer ud i det Kaspiske hav. 

I Erivan, som ligger 984 meter over havfladen, er vi femti kilometer 
fra toppen af Ararat. Bjerget danner grænseskillet mellem Rusland, Tyrkiet 
og Persien. Vi er her i det nordlige hjørne af det gamle Armenien. Dette 
gamle kongerige er et slags Polen, et Polen, som blev delt for mere end 
tusen aar siden. Af de tre nævnte magter har Tyrkiet tilrevet sig 
broderparten af det gamle Armenien. 

Det armenske folk har forlængst tabt sin uafhængighed, men det føler 
sin enhed og er meget intelligent. Da det ikke har kunnet spille nogen 
politisk rolle, har det med held kastet sig over praktiske gjøremaal og er 
blevet et handelsfolk af høi rang; mange paastaar ogsaa, at armenerne 
som handelsmænd er besjælede af en temmelig grisk hang til vinding. De 
betænker sig ofte ikke paa at anvende svigagtige midler for at komme til 
guld. De venter f. eks. til de har skaffet sig god kredit og gjør store 
indkjøb, som de derpaa i en fart realiserer, og naar alt er udsolgt, og deres 
lommer og gjemmer strutter af penge, gjør de en fordelagtig fallit. Man 
kalder dem Kaukasiens jøder, og de er ligesaa forretningsbegavede som 
Israel -— til megen fortræd for landets øvrige folk. 

Siden russerne i 1859 paatvang Kaukasus sit herredømme og sin 
haarde disciplin, er alle folkestammer i disse egne lidt efter lidt bleven 
plukkede og ruinerede paa lovlig maade og ved lovlige midler af armenerne, 
som nu er finansfyrster og store godsbesiddere i Kaukasus. 

Dér kan der intet armensk spørgsmaal opstaa, fordi Rusland er sterkt 
nok til at hævde sin autoritet; men Rusland ser ikke med ublandet tilfreds- 
hed paa, at landet økonomisk falder i hænderne paa armenerne, som ikke 
er russere af hjertet, og som blot pønser paa at gjenreise sit lands politiske 
uafhængighed. 

I det tyrkiske Armenien er stillingen alvorligere. De tyrkiske armenere 
er ligesaa drevne som sine russiske frænder, men de pleier samkvem med 
folk, der er langt mere barnlige og lettroende end de kaukasiske stammer. 
Derfor har de ogsaa gjort sig til landets herrer. Kurderne, som er asiatisk 
barbariske i sin grusomhed og fanatisme, naar de først ægges, forstaar ikke 
at holde stand mod de aandeligt overlegne armenere, der ved lovlige midler 
bogstavelig udplyndrer dem; derfor griber de fra tid til anden til vaaben 
og tager frygtelig hevn over sine fienders udsugelser. 

I de muhamedanske lande kan en vantro ikke vidne i retten, eller 
ialfald har hans vidnesbyrd ikke den samme kraft som den troendes, og 
heraf benytter kurder og tyrkere sig til at overfalde sine kristne naboer og 


id 

anstille de frygtelige massakrer, som det kristelige Europa har bivaanet 
uden at løfte en finger for at hindre dem. I sammenligning med disse 
masseslagtninger var Bartolomæusnatten blot en barneleg; man har fastslaaet 
ofrenes antal til henved 300,000. 





Indre gaard i den chiitiske moské i Erivan. 


Man forlader ikke Erivan, før man har besøgt klostret Etschmiadzin, 
det hellige valfartssted for de ortodokse armenere, som man endnu kalder 
de gregorianske armenere efter deres store profet Gregorius Illuminator. 

Byen og klostret Etschmiadzin ligger omtrent tyve kilometer i vest 
for Erivan. Det er her patriarken residerer. Han kaldes Catholicos og 
er ligesom en pave for armenerne. Men da patriarken bor paa russisk jord: 
er han ogsaa under russisk myndighed, og alene den kandidat, som erkjen- 
des af den russiske regjering, kan beklæde den høie værdighed. 

Det tyrkiske Armenien befinder sig i en frygtelig opløsningstilstand, 
der stikker grelt af mod den gode orden og disciplin, som hersker paa de 
russiske besiddelser. Formodentlig vilde den bedste løsning paa det armenske 
spørgsmaal være den, at Rusland underlagde sig ogsaa det tyrkisk-armenske 
landomraade. Men det er dog uvist, om en saadan løsning af armenerne 
selv vilde blive hilset med ublandet glæde, thi tsarens aag ligger tungt paa 

Patriarken. 


de beseirede, frihedskjærlige folk i Lilleasien, selv om det byder større 
sikkerhed og fred end det tyrkiske anarki. 

Patriarken, Catholicos Mukertitsj den første, er en mand paa 75 aar; 
han modtager med venlighed de fremmede pilgrime og almindelige reisende 
og har ligesom paven titelen ,Hans Hellighed*. 

Vi overvar gudstjenesten i katedralen i Etschmiadzin, der er bleven 
opført paa et sted, som Kristus selv angav Gregorius Illuminator i begyn- 
delsen af det fjerde aarhundrede. Armenernes kirkesang bestaar af lang- 
somme, orientalsk klingende recitativer. Naar tonerne stiger, bevæger kor- 
drenge foran den forrettende prest en slags vifter, der frembringer en svag 
knitrende lyd omtrent som af kastagnetter; og archimandriten, som led- 
sagede os, forklarede, at det var for at efterligne kerubernes vingeslag for 
Herrens trone. 

Tilsidst nogle ord om armenerne og Ararats bjerg. Vi ved, at det 
ifølge bibelen var der, Noa's ark strandede efter syndfloden. De troende 
armenere mener, at resten af arken endnu findes paa toppen af bjerget, 
som intet menneske har besteget, fordi alle, som har forsøgt derpaa, har 
maattet bøde med livet for denne forvovenhed. Den nævnte archimandrit, 
som havde besøgt Europa og hentet doktorgraden i Leipzig, vidste godt, 
at doktor Parrot, en russisk læge og tindebestiger, allerede i 1829 havde 
besteget Store Ararat, og at mange senere havde gjort det samme. Men 
han siger neppe noget herom til sine medkristne for ikke at rokke deres tro. 

nk. 


Jernet i de levende organismer. 
(Efter A. Dastre i , Revue des deux Mondes*.) 





hyppigst i den organiske natur. De samme elementer, hvoraf jord- 
skorpen og atmosfæren er dannet, indtræder ogsaa i sammensætningen af 


p: stoffe, som er almindelig udbredte i mineralriget, forekommer tillige 


planters og dyrs organismer. Den levende substans er ikke, som Buffon 
troede, kemisk forskjellig fra den døde materie, den er tvertimod dannet af 
de almindeligste og simpleste materialer, som i uendelige mængder er for- 
haanden i den mineralske natur. Af de to og sytti grundstoffe, som kemien 
har lært os at kjende, er der omtrent tyve, som ogsaa forekommer i den 
organiske verden, og blandt disse igjen omtrent tolv, som kan siges at op- 
bygge organismerne. Disse tolv grundstoffe er netop de aller almindeligste 
i den døde materie: jernet er det sidste og tyngste blandt dem. 

Hvis man prøver at gjøre sig regnskab for, hvorfor den levende natur 
blot er opbygget af de stoffe, der er mest udbredt i kosmos, saa finder 
man let forklaringen dertil i de almindelige love for ernæring og vækst. 
Livet underholdes gjennem stadige vekslinger i den fysiske verden: under 
form af næring optager det fra jordbunden og atmosfæren substans og energi. 
De levende organismer opstaar af saa smaa kimer, at de er nødt til at 
leve paa laan, om de skal blive til noget. | 

Det er sandsynligt, at de tidligste livsformer var langt simplere kemisk 
sammensatte end dem, vi nu kjender. Den enkleste livsform kræver for- 
bindelse af fire elementer: kulstof, surstof, vandstof og kvælstof; de danner 
den simple organiske molekyl. De andre elementer har udentvil først efte:- 
haanden traadt til, eftersom det levende molekyl har en evne til at optage 
og nyttiggjøre sig atomgrupper, som findes i dens nærhed, og som svarer 
til dens funktion. 

Jernet er altsaa blevet et element i opbygningen af organismerne, 
fordi det er overflødigt udbredt i universet. Medens de andre metaller 
blot forekommer i ringere mængder, gives der neppe et fjeld, hvor jernet 
ialfald ikke er et bielement. Man vil straks kunne erkjende dette af stenens 
eller jordens farve. Al okkeragtig, rusten, gulbrun jord og sten inde- 
holder jern. 

Af de to og sytti kjendte grundstoffe i naturen er der endel, som 
er udelukkede fra de levende organismer paa grund af deres sjeldenhed, 
og andre, som er udelukkede paa grund af deres tyngde. Selv jernet, som 
dog hører til de letteste metaller, veier omtrent syv gange mere end vand; 
det-er tungt i forhold til den levende materie og synes at være ved grænsen 
af de metaller, som kan indgaa i levende forbindelser. Foruden jernet, 
hvis atom veier 56 gange saameget som vandstofatomet, finder vi blot 
kobberet, hvis atomvægt er 63, istand til i enkelte sjeldne tilfælder at del- 
tage i dannelsen af organiske væv; det forekommer saaledes i enkelte 
hvirvelløse dyrs blod f. eks. i hummerens og nogle molluskers. | 

De forskjellige cellevæv i en levende organisme maa have omtrent 
den samme specifike vægt, og denne vægt maa omtrent svare til blodets 
og lymfens, der omtrent er lig vandets. Et atom jern, som uden videre 
indførtes i dette milieu, vilde gjøre omtrent samme virkning som et blykorn, 
der faldt i en gelémasse. Det er derfor nødvendigt, at det tunge jern i 
hvert molekyl bindes til et stort antal lette elementer og paa en vis druknes 
i deres masse; dannelsen af store molekyler er det middel, hvormed tyngden 
af jernet ophæves. Hvert molekyl af de høiere dyrs røde blodmasse binder 
saaledes et atom jern ved hjælp af 712 atomer kulstof, 1130 vandstof, 
214 kvælstof, 245 surstof og 2 svovl. Et saadant molekyl bestaar altsaa 
af 2303 atomer. | | 

En anden fordel ved jernet som konstituerende element i den organiske 
materie er dets høie specifike varme og ringe ledningsevne. Det er af 
betydning for organismen, at den er opbygget af elementer, som ikke er 
underlagt pludselige temperaturforandringer. 

Jernet træder altsaa ind i den levende substans, ledsaget af et følge 
elementer, som holder det paa en vis flydende i denne substans. Det er 
naturligt, at dets atomer, som trænger saa rigelig eskorte, blot kan fore- 

komme i ringe antal i de levende legemer. Det menneskelige legeme inde- 
holder blot en vægtdel jern paa 20,000 vægtdele, og blodet, som er bedst 
forsynet dermed, indeholder blot 5 titusendele — d. v. s. at et gram blod 
indeholder et halvt milligram jern. 

Jernets store rolle i organismen, dets biologiske funktion, bestaar i 
at fremme forbrændingen. Ved almindelige temperaturer vilde ikke de 
organiske stoffe kunne binde surstof; de maatte ophedes for at forbrænde; 
men jernet hjælper dem til at forbrænde uden ophedning; de gjennemgaar 
en langsom forbrændingsproces. Jernet optager surstof af atmosfæren og 
lader det tilflyde den organiske substans, og da det ikke taber noget af 
sin egen substans under denne proces, forstaar man, at det ikke behøver 
at være tilstede i store mængder. 

Jernet forbinder sig med største lethed med surstof. Det danner 
oxyder. Det er alene som oxyderet (med surstof tilsat) jern, det forekommer 
i naturen; det vil sige, det er brændt. Tilberedelsen af naturligt jern bestaar 
blot i at befri det for surstof, at omdanne det fra brændt til levende metal. 

Jernet er saa sterkt udbredt i jord og vand, at man ikke forundres 
over at træffe det igjen i de forskjellige dele af planterne. Især forekommer 
det i de grønne plantedele. Fr jordbunden blottet for jern, medfører dette 
en hensygnen af vegetationen. Hvis man lader et plantefrø udvikle sig i 
muld eller vand, hvoraf man omhyggelig har udskilt alt jern, saa foregaar 
vistnok de første stadier af udviklingen paa regelmæssig vis: frøet spirer 
og de første blade udfolder sig som sædvanlig. Men alle plantedele bliver 
blege, der danner sig intet bladgrønt. Tilsætter man da lidt jernsalt i den 
jord, hvor planten har sine rødder, eller hælder man over dens blade en 
sterkt fortyndet opløsning deraf, saa gjenvinder den blegsottige plante straks 
sin normale sundhed og kulør. Eksperimentet viser, at jernet er nødvendigt 
for de høiere planter. Det fremmer dannelsen af chlorophyl, som giver 
planterne deres grønne farve. uk. 





Emile Zola. 


(Efter Guy de Maupassant). 
er» er et af de navne, der synes at være bestemt til berømmelse. 
Kan man glemme en Balzac, Musset eller Hugo, naar man engang 
har hørt disse korte, velklingende navne? Men blandt alle navne i literaturen 
gives der maaske intet, der toner saa klart i ens øre og præger sig saa ind 
i ens hukommelse som Zola's. To klare trompetstød: Zola! Som et raab 
til publikum, som et alarmskrig, et kampraab, en skraldende seiersfanfare. 


250 ; Emile Zola. 


Og hvem blandt moderne forfattere har taprere kjæmpet for sine ideer? 
Hvem voldsommere angrebet, hvad han holdt for falskhed og uretfærdighed? 
Og hvem ærefuldere beseiret først det store publikums T8esyldelee og 
saa dets modstand? Men kampen varede længe. 

Emile Zola fødtes i Paris den 2den april 1840. Sin ungdom til- 
bragte han i Aix; til Paris kom han først tilbage i 1858; han dumpede 
til eksamen og begyndte saa den tunge kamp med livet. Det var en 
bitter kamp; to lange aar levede den fremtidige forfatter af Rougon- 
Macquart fra haanden til munden, spiste lidet, vankede om i den store by 
for at tjene en franc eller to, kjendte bedre Paris's pantelaanerforretninger 
end dets restauranter, lavede dertil vers, vers uden form, uden ynde, der 
siden udgaves af en af hans venner Paul Alexis. Han fortæller selv, at 
han en hel vinter udelukkende levede af brød, som han dyppede i olie, 
oljen havde hans forældre sendt ham fra Aix. Han bemerkede hertil med 
filosofisk ro: ,Saalænge man har olje, kan man jo ikke dø af sult.* 
Saa fandt han paa at gjøre jagt paa spurvene paa taget og stegte dem 
paa en gardinstok over ilden, om han var saa heldig at have nogen. 
Engang havde han pantsat sit sidste klædningsplag og maatte holde sig 
hjemme i otte dage iført et sengetæppe; det kaldte han ,at agere araber*. 
Omsider lykkedes det ham at faa ansættelse i en stor boghandlerforretning; 
fra den dag af var hans eksistens sikret, og han vendte sig fra versene 
til prosaen. 

Hans som sagt høist middelmaadige poesi havde mere med viden- 
skaben at gjøre end med kunsten eller kjærligheden. Den bestod som 
regel af lutter tomme, filosofiske betragtninger over ophøiede gjenstande og 
indeholdt hverken de en smule abstrakte idéer, der pludselig giver læseren 
indtryk af personlig følt sandhed og griber ham som en vision af den før 
ubegribelige uendelighed, ligesaalidt som den indeholdt ømme kjærligheds- 
vers. Zola gjorde sig forøvrigt selv ingen illusioner om sin poesi. Han 
tilstaar selv, at naar han ,agerende araber* sad ved sit lille vindu, hvorfra 
hans øie kunde overskue alle Paris's hustage, grebes han undertiden af 
tvil angaaende sine store lyriske udbrud i alexandriner; men han fortvilede 
aldrig helt; han trøstede sig med den meget dristige tanke: ,Hvad gjør 
det? Bliver jeg ikke en stor digter, kan jeg i det mindste blive en stor 
prosaiker!* Det kar man kalde sterk tro paa sit talent, det talent, der 
endnu slumrede i ham, men hvis kraft han følte vokse i sig, som kvinden 
barnet i sit skjød. | 

Hans første prosaarbeide var ,Eventyr for Ninon*, en samling 
yndige noveller i fin, formfuldendt stil; men man vil forgjæves i denne 
bog søge hans eiendommeligste særpræg, den fremstillingens kjæmpemæssige 
kraft, som han senere viser i sin cyklus ,Rougon-Macquart*. Et aar efter 

udgav han ,Klaudius' skriftemaalf, en art selvbiografi, men forøvrigt et 


uklart verk, der ikke i synderlig grad vækker ens interesse. Saa kom 

Therese Raquin*, af hvilken bog der opstod et herligt drama, og derpaa 
»Madeleine Férat*, en roman af underordnet betydning. 


Zolas navn begyndte nu at blive kjendt blandt publikum; han traadte 

ind i redaktionen af ,Figaro*, og hans artikler vakte opsigt. I denne tid 
udkastede han planen til sin store romancyklus ,Rougon-Macquart* med 
bititelen ,En families naturlige og sociale historie under det andet keiser- 
dømme*. 

Ligetil ,L'assomoir* (,Faldgruben*) kom ud, var succesen ringe. 
Man kjendte hans navn, kloge folk spaaede ham en glimrende fremtid, 
men de, der angav tonen, sagde blot, naar hans navn blev nævnt: ,Ak 
ja, det er sandt, la Curée (,Vildtet*)*. Det var en bog, som blev om- 
talt, men som man ikke selv havde læst. I udlandet var hans navn meget 
mere kjendt, især i Rusland, hvor man læste og diskuterede ham med 
lidenskab. Da offentliggjorde ,Le Bien Public* (,Det offentlige vel*) 
hans nye roman ,L'assomoir*. Det blev skandale! Tænke sig til, 
forfatteren bruger meget freidig sprogets gemeneste ord og viger ikke til- 
bage for nogen dristighed; hans personer er hentede fra folkeklassen, hans 
sprog er helt folkeligt, mangen gang bruger han den rene gadejargon. 
Protester og. abonnementsopsigelser strømmede ind til bladet, forlæggeren 
blev urolig, bladet foreløbig inddraget, men siden fortsat under titelen 
» Videnskabernes republik* som et lidet ugeskrift, ledet af digteren Catulle 
Mendes. Da romanen udkom i bogform, slog publikums stemning helt 
om. De første oplag blev bortrevne i en fart, og Albert Wolff, der havde 
stor indflydelse paa ,Figaro's* læsere, traadte tappert i skranken for for- 
fatteren og hans verk. Det var en uventet og varig succes. ,Faldgruben* 
opnaaede hurtig de fleste oplag, som nogen bog har opnaaet i saa kort 
tid, og digterens ry var grundet. 4 

Zola er i literaturen en revolutionær, en fiende af alt det, som har 
været. Revolutionær maa hver den være, som har en livlig aand og en 
brændende tørst efter nyt, og som besidder skabende aandsevner og er 
kjed af tingene, som han kun kjender altfor godt. 

Opvoksede i romantiken, begeistrede for denne skoles mesterverker, 
og opfyldte af dens lyrik blev vi i vor ungdom ved den indført i literaturen. 
Men enhver form, hvor skjøn den end mon være, bliver tilslut ensformig, 
specielt for mennesker, der kun beskjæftiger sig med literatur, lever i den 
fra morgen til aften. Der opstaar i os den merkværdige trang til afveksling. 
Selv de herligste verker, som vi lidenskabelig beundrer, bliver os lige- 
gyldige, fordi vi altfor godt kjender kunstens fremskridt, vi hører jo saa. 
at sige selv med til bygningen. Tilslut søger vi efter noget nyt; dette: 
nye? griber vi, undersøger det, fuldstændiggjør det og tilegner os det, — 
og saa indbilder vi os af og til i god tro, at vi selv har opfundet det. 
Saaledes gaar det i literaturen fra omvæltning til omvæltning, fra udvik- 
ling til udvikling. Intet er der nyt. Hverken Victor Hugo eller Emile 
Zola har opdaget noget nyt. 

Disse literære omvæltninger gaar naturligvis ikke for sig uden skandale; 
thi publikum, som kun beskjæftiger sig med literaturen for at slaa tiden 
ihjel, og som engang har vænnet Sig til det bestaaende og er ligegyldigt 
for alt, der ikke berører dets umiddelbare interesser, vil ikke lade sig for- 
styrre i sin beundring og afviser alt, der kræver aandelig anstrengelse. I 
denne sin modstand understøttes det af literaternes hærskare, der har levet 
sig ind i de gamle forhold, og af alle dem, der instinktivt vandrer de 
gamle udtraadte stier, fordi det skorter dem paa selvstændighed. Taler 
man til dem om nye forsøg, saa svarer de meget klogt: , Det bestaaende 
er godt nok.* Ja, det kan saa være, men man kan jo derfor forsøge 
noget nyt. Kilden kan være den samme, men man kan dog forandre 
strømmens løb; derved vinder man for kunsten nye omraader og leder dens 
udvikling ind paa nye baner. Emile Zola er altsaa revolutionær, men en 
revolutionær, der er opdraget i beundring for det, han vil omstyrte, om- 
trent som en prest, der forlader sin prækestol, som Renan, der har styrket 
religionen, medens folk har indbildt sig, at han var dens uforsonlige fiende. 
Og saaledes er Zola, trods sine heftige angreb paa romantiken, dog selv 
en romantiker, der kalder sig en naturalist. 

Hans teori er følgende: Vi har intet andet mønster end livet, da vi 
kun begriber tingene med vore sanser. Hvis man forvansker livet, frem- 
bringer man derfor et slet verk, thi det er et urigtigt verk. Ved indbildnings- 
kraftens hjælp kan man kun frembringe uhyrligheder; man kan sætte et 
skjønt kvindehoved paa en hestekrop, forsyne dette dyr med vinger, men 
det hele bliver et monstrum. 

For Zola kan altsaa sandheden alene frembringe kunstverker. Man 
maa ikke opfinde noget. Man skal iagttage og samvittighedsfuldt beskrive, 
hvad man har seet. Men dertil kommer forfatterens særlige temperament, 
der alt efter hans aands beskaffenhed giver tingene en eiendommelig farve, 
et karakteristisk udtryk. Han har defineret naturalismen saaledes: , Naturen, 
seet gjennem et temperament.* Og det er den klareste og bedste definition, 
man kan give paa literaturen. Temperamentet er kjendetegnet; kunstnerens 
Større eller mindre talent vil give de skikkelser, som han fører frem for os, 
en større eller mindre originalitet. Thi den absolute, den nøgne sandhed 
eksisterer ikke, og ingen kan paastaa at være et fuldkomment speil af naturen. 
Vi har alle en bestemt aandsretning, som tvinger os at se snart den ene, 
snart den anden side ved tingene, og hvad der synes den ene at være 
sandhed, vil synes den anden at være vildfarelse. Man kan ikke paastaa 
at give sandheden, den absolute sandhed, man kan i det høieste forpligte 
sig til nøie at gjengive, hvad man har seet, og udtrykke de følelser, man 
har havt; det hele beror da paa vor evne til at se og føle og den særlige 
fremstillingskraft, som naturen har givet os. Alle literære stridsspørgsmaal 

er til syvende og sidst temperamentsspørgsmaal; man har bare en tilbøielighed 
til at benævne forskjellige aandsretninger forskjellige doktriner. 

Zola lever et meget tilbagetrukket liv, gaar lidet ud, og skjønt han 
med begeistring forfægter den sandhed, der findes ved iagttagelse af livet. 
saa kjender han dog lidet til verden. Ved hjælp af et par bemerkninger. 
nogle meddelelser, som han har faaet af andre, konstruerer han sig sine 
personer, sine karakterer, sine romaner. Han lægger kompositionen saaledes 
tilrette, at den synes ham logisk, og hvor han paa nogen mulig maade kan, 
holder han sig til virkeligheden. Men som en romantikernes ægte søn har 
han en vis dragelse mod det poetiske, en trang til at forstørre tingene og 
med dem at udtrykke symboler. * Denne tilbøielighed er sterk i ham, hvor- 
meget han end søger at bekjæmpe den. Hans teorier og hans verker staar 
i evig strid med hinanden. Dog hvad vægt ligger der paa teorierne, naar 
blot verkerne staar der! Han har skabt vidunderlige verker, der mod hans 
egen vilje virker som episke digte. Er ikke ,Faldgruben* et digt om vin 
og alkohol, ,Nana* et episk digt om. kjønnenes last? 

Zola brød med alle gamle literære vedtægter, da han som en sterk 
klown dristig sprang gjennem papirtøndebaandet og sønderrev det. Han 
havde mod til sit eget overbevisende udtryk og gik videre tilbage til traditio- 
nerne for den store literatur i det 16de aarhundrede. Hans sterke, billed- 
rige stil er ikke tør og præcis som Flauberts, eller elegant og fin som 
Theophile Gautiers, heller ikke omhyggelig gjennemarbeidet og yndefuld 
som Goncourternes; han er mægtig og lidenskabelig og stormer afsted som 
en flod, der er gaaet over sine bredder og oversvømmer alt. Han, den 
fødte forfatter, behøvede ikke som andre med flid at udarbeide sin stil; 
han behandler den som mesteren sit redskab, men saa har han heller ingen 
glanspunkter, saaledes som man kan finde dem hos mindre forfattere. Han 
er ingen sprogvirtuos og synes ikke at ane, for en fryd der kan vaagne 
i menneskers dybeste sjæl ved en blot og bar ordforbindelse, ved en eien- 
dommelig sætningssammenstilling, eller en ukjendt forening af to stavelser, 
der fremkalder indtryk af vellyd i ens sind. Det er de mennesker, som 
nyder formens og ordenes ynde mer end alt andet; ingen forstaar dem, 
naar de taler om denne sin kjærlighed, man trækker paa skuldrene ad dem 
og erklærer: ,Sproget skal være klart og enkelt.* At disputere med de 
andre nytter dem ikke; det vilde være som at tale om musik til mennesker, 
der manglede øre. Emile Zola skriver for det brede publikum, ikke for 
nogle enkelte forfinede kunstsjæle. Han bruger ingen finesser; han skriver 
en klar, velklingende stil, og det er ogsaa tilstrækkeligt. 

Hvilke smudsigheder har man ikke hobet sammen over denne mand! 
Det er en yderst bekvem kritik at sammenligne en forfatter med en feiekost, 
benævne hans venner hans literære haandlangere og kalde hans bøger 

rendestene. En saadan frækhed bevirker jo blot, at de, der aner hans. 
genis storhed og kraft, i end høiere grad bliver hans trofaste tilhængere. 

Hvorfra skriver sig nu dette had? Det har sin grund først og fremst: 
i deres vrede, som blev forstyrret i sin aandelige ro, og som nødig vilde 
have det besvær at skulle give sin beundring en ny retning, dernæst + 
kollegers skinsyge og tilslut i det afslørede hykleris forbitrelse. Thi han 
har hensynsløst raabt ud, hvad han tænkte om folk og deres under dydens. 
maske forstukkede laster. Men hykleriet er i vort samfund saa indgroet, 
at man heller tillader hvadsomhelst end saadan aabenhed. Zola har aldrig 
ladet sig forvirre af den almindelige komedie, han har aldrig spillet med 
i den. Han raabte ud til alle: ,Hvorfor skal man lyve? Man bedrager 
saa ikke nogen alligevel. Hvilken maske I end sætter paa, saa kjender 
man dog eders ansigt. I hvisker hinanden alle eders livs boudoiroplevelser 
og skandalhistorier i ørene, men naar nogen rolig og ligegyldig fortæller 
alle disse verdensmenneskernes tossede hemmeligheder, da opstaar der et 
sandt ramaskrig, da spiller man den sædelig krænkede, da lader messali- 
nerne blyge.* 

Ingen har maaske i literaturen erhvervet sig flere uforsonlige fiender 
end Zola. Men han har tappert slaaet fra sig, og fik han end nogle 
skrammer, saa kan han trøste sig med, at han er blevet en af de mest 
kjendte forfattere i verden. I udlandets mindste byer finder man hans bøger: 
hos samtlige boghandlere, og det guld, som han engang saa saart maatte 
undvære, flyder nu i strømme til ham. 

Zolas ydre person svarer til hans indre. Han er af middelhøide og 
ser ud som et godmodigt, men halstarrigt menneske. Hans hoved, der har 
megen lighed med gamle italienske billeder, er ikke netop vakkert, men 
forraader megen aand og stor energi. Panden er lav, næsen er ret og staar 
som hugget med meiselen skarpt frem over hans tætte, sorte skjæg. Hæn- 
derne er brede, kraftige og haarde. Blikket er nærsynt, men skarpt og 
gjennemtrængende; naar han undertiden smiler ironisk, spiller der om hans. 
mund et pudsigt, mokant træk. 

Hans levevis er meget enkel. Han undgaar verden og pariserlivet: 
han lever som eneboer paa landet, i Médan, dog har han ogsaa en bolig: 
i Paris, som han hvert aar benytter i to maaneder.. Men han synes at 
kjede sig her og er hver gang utrøstelig, naar han maa forlade landet. 
Hans arbeidskraft er usædvanlig stor. Han staar tidlig op og arbeider 
uafbrudt til kl. 1, da han spiser frokost; efter middagen, der varer til 8, 
sætter han sig endnu en gang til sit skrivebord og arbeider til langt paa nat. 
Hans hus staar 'aabent for hans intime venner, men er ubønhørlig lukket 
for alle andre. 

For folk, der i de gjenstande, hvormed et menneske omgiver sig, 


256 Emile Zola. 


vil se et betegnende udslag af hans temperament, vil Zola afgive et interes- 
sant studium. Denne romantikernes hidsige fiende har i sin bolig baade 
i Médan og i Paris indredet sig et høist romantisk arbeidsværelse. Midt 
i det store rum, der oplyses gjennem gamle malede kirkevinduer, staar en 
seng i Henrik den fjerdes stil; rundt om i værelset støder man paa tusinde 
fantastiske ting: antike stoffe, vævede silketepper og gamle vaaben. I 
Médan arbeider han i et lyst, umaadelig stort og høit værelse, gjennem 
hvis vinduer man ser udover vide marker. Og dette kjæmpemæssige rum 
er overalt behængt med kjæmpemæssige tepper og proppet fuldt af møbler 
fra alle tider og alle lande. Der ligger vaaben fra middelalderen, ægte og 
uægte om hverandre, ved siden af merkværdige vaaben i japansk stil og 
skjønne ting fra det 18de aarhundrede. 

Og dog er Zola ingen samler. Han kjøber om hverandre alle mulige 
ting, som blot har vakt hans fantasi; han kjøber alt, der ved form eller 
farve tiltaler hans øie, uden som f. eks. Goncourt at bekymre sig om, 
hvorvidt det er ægte originaler eller kun efterligninger af tvilsomt værd. 
Flaubert hadede saadan samlermani og kaldte den barnagtig og tosset. 
I hans arbeidsværelse fandtes kun bøger og atter bøger. For psykologer 
er dette af stor interesse ved sammenligningen mellem disse to mænd. 

Fra sit vindu kan Zola skimte Seinens brede strøm; her har han sin 
baad ,Nana* liggende, med hvilken han ofte foretager ture ud til en stor ø, 
som han delvis eier. Her har han ladet en pavillon opføre, og denne er 
om sommeren et samlingssted for hans gode venner. 

Den journalistiske virksomhed synes han at have forsaget; men hans 
opgivelse af dagens strid er ingen endelig. Vi vil se en dag, hvorledes 
han vil gribe den første, den bedste leilighed til atter at træde i breschen 
for sine ideer. Thi han er en kampnatur og vil aldrig kunne leve uden kamp. 

nk. 


— Den største elektriske kraftstation eller i det hele den største an- 
samling af kraft paa et sted, vil snart New York have — en centralstation 
paa 70,000 hestekræfter. Hidtil har de hurtigløbende atlanterhavsbaade 
havt ombord de største kraftkilder, som nogetsteds var at finde. Vi finder 
her dampmaskineri paa fra 10 lige til 30,000 hestekræfter. 

— I England vinder det kommunale sporveissystem stadig nyt indpas. 
Blackwood, Huddersfield, Hull, Leeds, Plymouth, Sheffield og Glasgow 
eier og driver selv alle sine sporveie. I 30 andre byer, deriblandt Bir- 
mingham, Liverpool, Manchester, Edinburgh og London driver eller eier 
kommunen en del af sporveissystemet inden dens grænser. I Cardiff og 
Southampton er sandsynligvis ogsaa, da dette skrives, sporveissystemerne 
overtagne af kommunen. I Amerika vinder derimod systemet slet ikke indpas. 


Serenus. 257 


Serenus. 


Ha martyrs historie. — 
(Af Jules Lemaitre.) 





(Slutning:.) 


s gror du, det er de kristne, som satte ild paa Rom i keiser Neros tid? 
y Min fader troede det ikke. For folkets skyld maatte der paapeges 
nogen skyldige. Derfor lagde man skylden paa de kristne. Nu husker 
jeg ogsaa, at en dumrian til lærer, jeg havde, da jeg var barn, tog mig 
engang med i keiserens have for der at se nogle af disse ulykkelige brænde.* 

Har du virkelig seet det?* spurgte Serena med store øine. 

Vi gik et langt stykke uden at tale sammen. 

solg mig,* sagde Serena, ,tror du, at de kristne er nogle uslinger 
og gale mennesker ?* 

Jeg, min kjære Serena, har ingen mening om det. Jeg tænker ikke 
paa det. Du ved, jeg er ikke uretfærdig mod ulykkelige skabninger. Det 
forundrer mig ikke, at de fattige finder deres lod lidet tilfredsstillende, og 
jeg forstaar meget godt, at de gjør oprør. Jeg er ikke vred paa dem. 
Syg og affældig, som jeg er, forsikrer jeg dig, at jeg har snarere sympati 
for alle, som gjør oprør — selv om de ikke har den mindste grund dertil. 

.. Men hvorfor spørger du mig om alt dette?* 

, Fordi jeg er gaaet over til de kristnes lære,* svarede Serena rolig. 

Jeg havde for meget lang tid siden ophørt at forundre mig over noget. 
Nu forbausedes jeg. Jeg svarede: 

» Dersom du er kristen, Serena, da maa de kristne være mere værd, 
end almindelig antaget. Jeg skulde have lyst at stifte bekjendtskab med 
deresilære.* 

»Det skal du ogsaa. Nu er vi snart fremme. * 

Vi havde en stund gaaet henad den Ardeatinske vei. Nu pegte Serena 
paa familien Flavias gravkammer. En mand stod ved indgangen. Serena 
hviskede noget til ham, og vi gik ind i gravkapellet. Vore slaver gik 
ogsaa ind. Omtrent femti mennesker var allerede komne. De fleste laa 
paa knæ, andre sad paa stenbænke langs muren. | 

I gravkammerets vægge var indhugget horisontale nicher. Nogle var 
lukkede med gravstene. Andre stod aabne og ventede paa de døde. I taget 
var malet fire guirlander, den ene bestod af roser, den anden af aks, den 
tredje af druer og den fjerde af laurbærblade. Under guirlanderne hang 
et maleri, der forestillede indhøstningen. Langs taget og imellem nicherne 
var ogsaa malet malerier, der alle havde en symbolsk betydning, og som 

Kringsjaa. Bind XI. 1898. 1147 


258 Serenus. 


først senere blev mig forklarede, saasom en hyrde bærende et faar paa 
skuldrene, ankere, skibe, duer, fiske osv. Inderst i gravhvælvingen stod 
to prækestole, udhugne i klippen. Imellem disse stod et alter, hvorpaa brød 
og vin i en stor pokal. Kammeret var oplyst med kobberlamper, paa hvilke 
var indgraverede de samme symboler, som var malede paa væggene. 

Flere kristne traadte ind. Siden det forfærdelige slag, hvormed Nero 
havde rammet sekten, havde de for vane at forsamles udenfor byen, i gravene, 
under foregivende af at høitideligholde mindet over de døde. Paa den tid, 
jeg lærte dem at kjende, gjorde man dem ingen fortræd; men frygten for 
en forfølgelse, hvilken kunde udbryde naarsomhelst, omgav disse forsam- 
linger med en hemmelighedsfuldhed, som end mere forøgede min nys- 
gjerrighed. 

I forsamlingen opdagede jeg aarets konsul, Flavius Clemens. Dette 
forklarede grunden, hvorfor forsamlingen holdtes i hans familiegravkammer. 
Clemens's kone og hans niece var der ogsaa. Der sad Paulina, Senecas 
enke, evig sørgmodig over kun halvt at have fulgt sin mand i døden. 
 Kvinderne bar tætte slør. Endvidere opdagede jeg Neros forhenværende 
elskerinde Aktea. Trods sine femti aar var hun endnu smuk. Resten af 
forsamlingen bestod af smaaborgere og af slaver. 

En gammel prest med blegt og venligt ansigt sad paa en af sten- 
bænkene. Han reiste sig. Paa temmelig daarlig latin holdt han en tale 
om sektens tro. Utvilsomt var den myntet paa mig. Han talte om det 
første menneskes fald og dettes følger, om menneskeslegtens forløsning ved 
Jesus Kristus, om sjælenes forening i Jesus, hvorpaa brodermaaltidet var 
et tegn, og om den kristelige moral — ting, som jeg ingen anelse 
havde om. Jesus kjendte jeg kun af navn. Hans lidelser havde jeg dog 
hørt omtale. 

Derefter oplæste presten langsomt bønnerne, hvori Jesus paakaldtes 
som Guds søn og menneskets frelser. Saa udstrakte han hænderne over 
brødene og over den fyldte pokal. Han erindrede om, at Jesus under sit 
sidste maaltid med sine disciple havde velsignet brødet og vinen og sagt: 
» Spis, dette er mit legeme. Drik, dette er mit blod. Dette gjører til min 
ihukommelse.* Senere fik jeg vide, at presterne og de troende ikke be- 
tragtede disse ord som billedlige. De troede i virkeligheden at spise og at 
drikke Gud. Dette forundrede jeg mig høilig over. 

Tilslut uddelte presten brødet til forsamlingen og gav dem pokalen 
at drikke af efter først selv at have drukket. Jeg tog ikke del i dette kjær- 
lighedsmaaltid. Jeg var endnu ikke indlemmet i menigheden. 

Alt dette syntes jeg var alvorligt, høitideligt, rørende og for mig noget 
ganske nyt. | | 

Da vi gik hjemover, sagde Serena: 

y Nu har du, kjære Markus, seet, hvorledes de kristne er. Du vil 
nolde endnu mere af dem, efterhvert som du lærer dem at kjende. Jeg 
ved, du er ulykkelig. Du maa blive kristen. I kristendommen alene finder 
du sandhed. I den finder du alene trøst.* 

pJeg skal tænke paa det, kjære Serena !* 

Jeg bivaanede hyppig forsamlingerne. Presten hed Callisto. Jeg 
fandt i hans lære mange tanker og grundsætninger, jeg kjendte fra Pytago- 
ras's, Xenophons og andre berømte mænds værker. Jesu liv og hans lidelser 
havde megen lighed med det ideal af en retfærdig, som Platon opstiller. 
Det, der udmerkede den nye religion, var for det første, at man maatte 
tro paa visse dogmer som paa sandheder, der var aabenbarede af Gud. 
Dernæst forekom det mig, at alle dyder, som tidligere var kjendt af 
filosoferne, og som de havde lært, viste sig for mig hos Jesu disciple i 
en ny skikkelse, nemlig i kjærlighed til en Gud, som var menneske, kjær- 
lighed til en Gud, der blev korsfæstet, en kjærlighed fuld af taarer, af 
tro, af ømhed og af haab. Det var klart, at hverken naturkræfterne eller 
stoikernes abstrakte Gud nogensinde kunde inspirere noget lignende. Og 
denne kjærlighed til Gud, som var kilden til alle andre kristelige dyder, 
meddelte dem en renhed, en venlighed, noget ophøiet, jeg aldrig før 
havde kjendt. 

Af hele min sjæl beundrede jeg de troende; men selv troede jeg 
ikke. Af min filosofiske opdragelse havde jeg faaet den overbevisning, at 
til trods for vor uvidenhed og til trods for tilsyneladende undtagelser 
regjeres verden af uforanderlige love, og at der ikke gives mirakler. En 
direkte aabenbarelse af en Gud i et bestemt øieblik i ens liv, en menne- 
skenes søns vandring paa jorden og alle den nye religions læresætninger 
fandt en uovervindelig modstand hos mig selv, i min egen fornuft. Denne 
modstand er ikke blevet rokket endog nu, da jeg nedskriver disse linjer. 

Jeg vil ogsaa aabent tilstaa noget andet, der stødte mig. De tanker, 
mine nye troesbrødre havde om denne verden og om dette liv, stod i strid 
med mine naturlige følelser. Jeg erkjender det lidet berettigede i denne 
modsætning; men trods min vedholdende vantro, som baade min nysgjer- 
righed og min kjærlighed til Serena tilslut overvandt, misbilligede jeg, at 
folk foragtede saa sterkt selve livet: thi naar alt kommer til alt, er det 
jo livet hernede, hvorefter vi bliver dømte. Jeg fandt de kristne altfor 
enfoldige. De lod sig lede af kunstneriske indtryk, hvilke efter min mening 
ikke var smukke. Endnu en ting: Der opstod i mig en forfærdelig frygt 
for det hele romerske rige. Jeg tænkte med forfærdelse paa, hvad følgen 
vilde blive, dersom denne sekt fik lov til at udbrede sig. Tænke sig, en 
saadan opfattelse af livet, en saadan løsriven fra alle borgerlige pligter 
og almindeligt arbeide! Var jeg uretfærdig i min dom, naar jeg sagde 

til mig selv, at den religiøse bagtanke, som laa i de kristnes kjærlighed, 
syntes mig at kjølne selve kjærligheden? Friheden, synden og løs- 
sluppenheden forsvandt. At være elsket, kun naar jeg troede mig gjenløst 
ved Jesus, og kun med min evige salighed for øie — den tanke kjølnede 
min iver. Saa følte jeg mig ogsaa stødt over, at de kristne var saa 
sikre paa mangt og meget, paa vidunderlige ting, medens jeg havde 
søgt uden at finde. Jeg havde tvilet i hele mit liv, og tilslut satte jeg 
min stolthed i min vantro. 

Min vane at iagttage hindrede mig ogsaa paa en anden maade i 
at blive kristen. Jeg følte snart en skuffelse, snart en bitter glæde ved at 
opdage hos de kristne de samme menneskelige svagheder, som de paatalte. 
I denne forsamling af brødre i aanden blev konsulen Clemens behandlet 
med særskilte æresbevisninger, hvilke han tog imod med glæde. Slaver 
vedblev at være slaver, og deres plads var i sidste række. Blandt kvin- 
derne opstod strid angaaende tilberedelse af kjærlighedsmaaltidet og vedlige- 
holdelse af alterklædningerne. Endnu større blev kappestriden om selve 
presterne for at henlede disses opmerksomhed paa sig og opnaa et nik 
af dem.  Saaledes maatte der lægges merke til, hvorledes Aktea op- 
opførte sig. Hun udmerkede sig fremfor nogen ved sin fremtrædende 
gudsfrygt. Det var en kvinde med høist uklare forestillinger. Hun kunde 
vanskelig fælde en sikker dom om noget. Hun vilde aldrig tro paa Neros 
forbrydelse, men lagde skylden for kristenforfølgelsen paa Neros sidste 
elskerinde. Da Nero døde, var hun allerede kristen. Hun opreiste et 
monument paa hans grav. Saa blev hun udstødt af de kristnes forsamling, 
men igjen taget til naade. Efter et nyt fald udstødtes hun paany, men 
blev atter igjen optaget. Endelig havde alderen beroliget hende. Men hun 
gjorde den ærværdige Callisto ofte forvirret ved sin iøinefaldende iver 
for kristendommen; thi der var noget i hendes gang og hendes toilette, 
der stadig mindede om verdensdamen. Den venlige gamle mand skaanede 
den ekstravagante dame for de fattiges skyld; thi hun var rig og gav 
penge ud med fulde hænder. 

Med undtagelse af disse mindre svagheder indrømmer jeg, at jeg aldrig 
har truffet paa ædlere og renere sjæle. Forgjæves sagde jeg til mig selv: 
De troende gaar paa akkord. De afslutter en handel. De gjør regning 
paa Paradiset. De udøver barmhjertighed, fordi de haaber paa en 
belønning. — Men saa gav jeg mig selv det svar: Er det ikke frugter 
af deres gudsfrygt, at de tror paa en belønning engang i fremtiden? Deri 
har deres tro paa Guds retfærdighed sin grund. Bør det ikke opfattes 
saaledes? Hvilken dyd faaes ganske gratis? Belønnedes jeg ikke i den 
tid, jeg fulgte stoikernes læresætninger, med overbevisningen om min moralske 
overlegenhed? Hvor var jeg ikke stolt deraf? 

Hvor denne lille hjord begeistredes ved sin tro! De troede ikke 
længer som de første kristne paa verdens snarlige undergang eller paa et 
jordisk Jerusalem. Men de tvilede ikke paa, at deres religion sikrede dem 
verdensherredømmet. Allerede nu fandtes kristne menigheder i alle de vig- 
tigste byer i riget. Disse udvekslede meninger, opmuntrede hinanden og 
styrkede hinanden i det fælles haab. Jeg følte, at der i deres troesiver laa 
en uberegnelig magt. Jeg forstod, at de kristnes lære passede til de fleste 
menneskers behov — især var den tjenlig for de ydmyge og for de lidende. 
Derfor tænkte jeg, at de kristne maaske havde ret, at fremtiden virkelig 
tilhørte dem, at om keiserriget om et eller to aarhundreder ramlede sammen 
under barbarernes indfald, saa vilde Jesu lære staa op af dets ruiner og 
udbrede sig over hele verden. Dersom dette skal ske, hvorledes vil da 
den nye menneskeslegt blive? Utvilsomt vil der blive mere gudsfrygt paa 
jorden, følgelig mere lykke, fordi lykke har sit udspring i sjælene. Til 
gjengjæld vil der blive mindre kunst, mindre elegance, mindre forstaaelse 
af det skjønne . .. 

Ak, hvad angaar dette mig? Hvad bryder jeg mig om, hvorledes 
menneskehedens vekslende udseende vil blive efter min død? Den er altfor 
hemmelighedsfuld til, at jeg skulde fatte det. Hvad jeg ved, det er, at 
jeg i den Ardeatinske veis gravhvælving for første gang i mit liv har kjendt 
den godhed, der banker i saakaldte simple folks hjerter, den hengivenhed 
i Guds vilje, som de ulykkelige eier, kjærlighed til savn og sand kyskhed. 

Der lærte jeg min kjære Styraks rigtig at kjende. Hvor han udøvede 
gavmildhed! Da han erfarede, at jeg bivaanede de kristnes forsamlinger, 
bønfaldt han mig en gang om at tage ham med. ,Han kunde ikke, * sagde 
han, ,have en anden religion end sin herres.* Da den ,store nyhed* 
aabenbaredes for ham, smeltede hans hjerte. I hver forsamling græd han 
af glæde. Han fik en uendelig kjærlighed til de fattige, til de syge. Ikke 
tilfreds med de penge, jeg gav ham i det øiemed, lagde han sine egne 
penge til og gav ogsaa dem i mit navn. Han ikke alene hjalp de kristne, 
men alle ulykkelige, hvem de end var. Ved sin godgjørenhed ledede han 
masser af fattige folk hen til den gode Gud, som elsker og trøster. 

Der lærte jeg ogsaa at kjende Serenas mere end almindelige ynde, 
hendes kjærlighed og renhed. Hos de øvrige kristne fandt jeg vel megen 
fuldkommenhed, men enten blandede der sig altfor megen haardhed eller en 
udpræget enfold deri, eller ogsaa skjæmmedes den ved en altfor sikker paa- 
venten af en belønning, eller ved den intolerance, der følger med enhver 
ubetinget tro. Hos Serena derimod udsprang al dyd som en naturlig frugt 
af en fin, dannet, gudfrygtig sjæl. Min største glæde var at føle den for- 
tryllelse, der strømmede ud af hendes person, at se hende leve sit liv og 

udøve barmhjertighed — skjøn baade paa grund af hendes sjeldne moralske 
egenskaber, og fordi hun besad et ædelt hjertes renhed. 

, Vil du ikke lade dig døbe, Markus?* spurgte hun mig undertiden. 

,Jo, men vent lidt, min kjære,* svarede jeg. ,Erindringerne fra for- 
dums dage er ikke udslettede af mit indre. Mit tidligere liv er ikke aldeles 
udslukket i mig. Naar jeg af hjertet bliver en kristen, da vil jeg ogsaa 
bede om at blive døbt.* 

Hun nøiede sig med min forsikring. Hun var glad, fordi jeg havde 
faaet lyst til at leve, og fordi jeg sammen med hende tog del i de gudelige 
forsamlinger. 

En af den romerske menigheds ældste kom en dag tilbage fra Syrien, 
hvor han havde været paa reise i embeds medfør. Han hed Timoteus. 
Han var slave og af afrikansk oprindelse. Han var streng, gav alt, hvad 
han fik, og var meget ivrig i troen. Forresten var han meget uvidende. 
Han talte daarlig græsk og forstod knapt latin. Alligevel besad han stor 
veltalenhed. Men hans logik var snæver. Han forstod ikke de skjulte 
fibrer, der rører sig i menneskehjerterne. Hans iver for kristendommen 
havde noget bydende, noget vildt ved sig. Af hans eksempel saa jeg 
tydelig de farlige sider, der klæber ved en altfor ubetinget tro, og hvor 
den hos visse aander kan foraarsage ubehagelig haardhed, uforstaaelighed, 
ja næsten umenneskelighed. 

Den venlige Callisto havde meget viselig tilladt konsul Clemens at 
deltage i den romerske religions ceremonier. Timoteus forargedes over 
denne tolerance. Han sagde, man ikke kunde tjene to herrer og 
gjorde Clemens's noget svage forstand saa bange, at den stakkels mand 
pludselig frasagde sig sin stilling som konsul, hvilket blev aarsagen til hans 
fald. Efter mange advarsler dømte Timoteus Aktea til en offentlig bod, 
fordi hun vedblev at sminke sig, bære juveler og klæde sig efter nyeste 
mode. Det stakkels væsen fortalte mig en dag med taarer i øinene, hvor 
strengt han havde behandlet hende, og uagtet hun var nedtrykt af sinds- 
bevægelse, saa nød hun med et besynderligt velbehag den straffepræken, 
hendes ubarmhjertige tugtemester udslyngede mod hende. 

Det varede ikke længe, før ogsaa jeg fik min præken. Af grunde, 
hvis sandhed jeg maatte erkjende, stillede Timoteus mig valget mellem 
enten at modtage den hellige daab eller ogsaa gaa ud af kirken. At 
forklare ham mit hjertes tilstand var ikke at tænke paa. Aldrig vilde han 
have forstaaet mig. Hvis jeg forlod de kristnes samfund, vilde det grusomt 
bedrøve min søster. Jeg kunde da ikke se hende saa ofte. Jeg maatte 
opgive at bivaane et skuespil, som for hver dag interesserede mig mere og 
mere, og give atkald paa al omgang med mange udmerkede mennesker, 

som jeg nu holdt meget af. Uagtet alt hykleri bød mig imod, besluttede 
jeg at modtage daaben. Naar alt kom til alt, havde ikke daaben større 
betydning, end at den bandt mig end mere sammen med folk, som jeg 
agtede og satte pris paa, om jeg ikke netop delte deres tro. Min daab 
havde for mig ikke større betydning end et afgjørende vidnesbyrd om min 
sympati for dem. Den var et udtryk for, at mit hjerte hang ved den lille 
hjord, som i mine øine repræsenterede den høieste moralske fuldkommenhed. 
Keiser Domitian blev mere og mere mistænkelig. Den kristne menighed 
følte sig for hver dag mere og mere truet. Min ære tilsagde mig ikke 
at forlade mine venner paa farens dag. Tanken paa, at det vilde glæde 
mange gode mennesker, overvandt tilslut mine sidste betænkeligheder. Jeg 
blev døbt. For kun at lyve halvt bestræbte jeg mig for, da jeg fremsagde 
de kristnes tro, kun deri at se en symbolsk betydning. Jeg forsøgte at 
anvende den i udvidet forstand, overensstemmende med mine filosofiske 
grundsætninger. Dersom dette var feighed, saa frelste min kjære Serena 
mig for ethvert samvittighedsnag. 

Men tiden gaar. Om en time kommer bødlen. Jeg vil slutte 
min bekijendelse. 

En morgen, da vi gik til forsamlingsstedet, mødte vi Partenius, en 
af keiserens yndlinge. Han kom fra et drikkelag og tiltalte min søster 
paa en upassende maade. Jeg slog ham, saa han laa halvdød paa gaden. 
Jeg burde flygtet straks, og det tænkte jeg ogsaa paa; men jeg ventede. 
Jeg kan ikke forklare mig selv hvorfor. Var det af ligegyldighed? Syntes 
jeg, flugt var mig uværdig? Maaske jeg ikke vilde gjøre Serena bange, 
eller jeg sagde til mig selv, at det ikke hastede, det vilde være tidsnok 
i morgen. — Alt dette kan jeg nu ikke svare paa. Om aftenen indfandt 
en centurior sig med arrestordre i min bolig. Min søster dømtes til lands- 
forvisning. Hun fik befaling at reise straks. Keiserens lune stod over 
alle love. Jeg arresteredes og førtes til fængslet Mamertine. Man 
viste mig ikke engang saa stor naade, at man henrettede mig i mit eget 
hus. Vore godser konfiskeredes. Partenius's hevn lod intet tilbage. Den 
fuldbyrdedes i hele sin udstrækning. 

Min søster omfavnede mig kjærlig og sagde: 

,Lad os takke og prise Gud, kjære Markus! Vi skal snart se 
hinanden igjen. Vær ikke bekymret for min skyld. Gamle Atana forlader 
mig ikke, og landsforvisning har for mig intet afskrækkende ved sig; thi 
Gud er overalt. Jeg beder til ham, at han vil staa dig bi i den store 
prøvelse, hvori han har sat dig. Jeg misunder dig den ære, han viser dig 
ved at lade dig dø for sig.* 

Dette sagde hun ganske rolig. Hendes stemme lød i mine øren 
som den skjønneste musik! Hun indprentede sin rene sjæls følelser 
imin... Men da hun vendte sig om, brast hun i graad. — 0, evig 
takket, Serena, for disse taarer! — Jeg selv kunde neppe faa et ord over 
mine læber. Jeg var allerede død. 

Jeg førtes til fængslet. Samtidig blev ogsaa konsul Clemens arresteret, 
og vi kunde veksle nogle ord sammen. Hans arrestordre lød paa, at han 
havde gjort sig skyldig ,,i overtro og ført et jødisk liv.* I virkeligheden 
arresteredes han, fordi han var mistænkt og misfornøiet. Ffterat han havde 
indgivet sin afskedsansøgning som konsul, levede han nemlig et tilbage- 
trukkent liv og tog ingen del i offentlige forlystelser. Desuden havde hans 
store formue fristet keiseren. Hans kone og niece blev ligesom Serena 
forvist til øen Pandataria. Clemens, som jeg altid tidligere havde betragtet 
som en mand med smaa evner, maatte jeg nu beundre. Hans rolige mod 
gjorde mig skamfuld. Det indgav mig en smule kraft. Tanken paa, at 
min kjære søster vilde finde venner under sin landsforvisning bidrog ogsaa 
til at gjøre mig roligere. 

Fangevogteren er en meget snil mand. Jeg havde lidt skrivemateriale 
paa mig. Han skaffede mig en lampe. Han havde den godhed at 
underrette mig om, at skarpretteren kommer ved daggry. Jeg har skrevet 
i hele nat. Intet baand knytter mig til livet. Døden, som enten er en 
fuldstændig tilintetgjørelse eller en gjennemgang til livet, afskrækker mig ikke. 
Jeg har sat mig, kan jeg sige, tilbage i den aandstilstand, hvori jeg befandt 
mig det aar, da jeg vilde dø i badet . . .- I sidste øieblik blev jeg bange 
for den død, som smudser, og som faar ansigtet at fortrække sig. Jeg er 
bange for øksen. Tænk om jeg ikke dræbtes ved første hug! . .. 
min tid har man ogsaa forstaaet kunsten at dø ved hjælp af gift. Den 
hule perle i min ring indeholder en draabe af en klar væske, som dræber 
næsten uden smerte i løbet af nogle faa minuter. 

Jeg har seet den ære, der vistes de kristne, der var faldne som ofre 
for keiser Neros forbrydelser. Ogsaa jeg vil blive æret som en af deres 
helgener. Kan jeg nu bringe dem ud af vildfarelsen? Det vil ikke være 
til nogen nytte. Jeg ønsker, at de gjætter mit selvmord. Jeg ønsker, at 
de kommer til at læse denne bekjendelse. Men jeg vil intet gjøre, for at 
det skal ske; thi hvis Serena vidste, hvorledes jeg dør — at jeg dør i 
vantro, vilde det blive en altfor stor sorg for hende . . . Forresten haaber 
jeg, at Timoteus, som ikke holdt synderlig af mig, ikke gjør for meget 
opstyr ved min begravelse . . ... Og om enfoldige hjerter ærer mig mere, 
. end de har grund til, hvad gjør det? Det er deres tro, der frelser dem, 

og ikke en helgens større eller mindre fortjeneste. Og oprigtig talt er det 
ingen ond mand, hvis minde de vil komme til at ære. Jeg har alvorlig 
søgt sandheden. I ynglingealderen bestræbte jeg mig for at gribe sandhed og 
hellighed, saaledes som jeg forstod disse ting. Dersom jeg har været doven, 
vellystig og svag, dersom jeg ikke har gjort meget for andre mennesker, 
har jeg dog altid havt megen overbærenhed og medynk med dem. 

Jeg har knust perlen mellem tænderne. Farvel, Serena, min høit 
elskede søster! Har verden ingen anden grund til sin væren end at frem- 
bringe — om det end sker med lange mellemrum — en sjæl, saa kjærlig, 
saa fuldkommen som din, saa vilde det være nok for at retfærdiggjøre 
denne uforstaaelige verdens tilværelse . .. 


IL.  Timoteus's betænkeligheder. 


Timoteus studerede tre timer paa Serenus's optegnelser. Den første 
del var noksaa tydelig skrevet. Men Timoteus forstod kun det latin, som 
folket talte. Den unge patriciers lærde sprog blev ham mange steder for 
broget. Den sidste del var lidet læselig, og der, hvor Serenus med rene ord 
bekjendte sin vantro, kunde mnæsten intet udtydes. Tilfældigvis læstes 
ordene: Presten Timoteus . . . var streng, minteresseret meget tydeligt. 

Den gamle prest følte sig uvis om, hvad han skulde gjøre med Serenus. 
Kunde man. antage, at denne mands sjæl nu befandt sig i Paradiset? 
Døde han ikke som hedning? Skulde han gaa med denne bekjendelse 
til folk, der forstod bedre end han at læse latin? Han ønskede nok vat 
faa opløsning paa gaaden og kjende skriftets indhold helt, men han var 
bange for, det vilde vække skandale blandt de troende. Han tænkte som saa, 
at om Serenus ikke var død for Kristus, saa var det dog for Kristi skyld, 
at han var bleven dømt. Og hvem ved? I det øieblik han udaandede, 
fik han ikke da en pludselig indskydelse? Opklaredes ikke da alt for 
ham? Troede han ikke da? 

Timoteus tænkte først paa at brænde Serenus's optegnelser. Men 
han fik betænkelighed derved. Hans agtelse for døden holdt ham tilbage. 
Han kastede sig ned paa knæ og bad længe. Derpaa lagde han det skrevne 
papir i futeralet og gik saa tilbage med det til gravhøien paa den 
Ardeatinske vei. 

Timoteus lagde futteralet der, hvor han havde fundet det, paa 
Serenus's bryst. Høit sagde han: 

Din forbrydelse eller din retfærdiggjørelse skal være forenet med 
dig. Din bekjendelse skal dømme dig. Gud, du, som gransker hjerter 
og nyrer, hav medlidenhed med min broder !* 


266 Serenus. 





IV. Romeren Sankt Markus. 


I det Herrens aar 860 efter Kristi fødsel var Angelran abbed i 
benediktiner-klosteret ved Beaugency i Frankrige. Denne mand misundte 
sin fromhed kapellet i Clery for alle de mirakler, som der udøvedes ved 
de relikvier, der havde tilhørt den hellige Avigerne. Han besluttede der- 
for at reise til Rom og finde liget af en eller anden fornem martyr, 
hvilket han vilde forære kirken i sit kloster. 

Nikolai I beklædte den gang den hellige Peters stol. Han nærede 
en speciel interesse for de hellige martyres gravsteder. Disse var blevne 
plyndrede og halvt ødelagte afvekslende af goter og af lombarder. Følgelig 
befandt de sig nu i en meget slet tilstand. Mange paver havde ladet 
transportere de helliges ben til kirken i Rom. — Desuagtet var skatten 
paa langt nær udtømt. Pave Nikolai restaurerede nogle af de katakomber, 
der havde tilhørt de mest bekjendte mænd og satte vagt ved dem. Han 
holdt ofte andagt der. Et af disse gravsteder var netop det, vi har talt 
om i de foregaaende kapitler, nemlig Flavius Clemens's. 

Blandt mange andre forglemte navne, der var indgravede i gravstenen, 
lagde Angelran merke til navnet Serenus. Paa hans gravsten havde den 
trofaste Styraks skrevet: 


MARCVM ANNAEVM SERENVM MARTVR 
SPIRITA SANCTA IN MENTE HAVETE. 


Da Angelran læste dette, dukkede det op i hans erindring, at der 
ved keiser Neros hof var en kaptein ved navn Serenus. Han troede, han 
stod ved denne mands grav. Denne kaptein Serenus, vidste abbeden, var 
en ven af filosofen Seneca, der, som bekjendt, omgikkes meget med 
apostelen Paulus. Hvad var da naturligere, end at kaptein Serenus var blevet 
undervist af Seneca i den kristne lære og hemmelig havde ladet sig døbe? 
Da Nero saa forfulgte de kristne, havde den omvendte kaptein dristet sig 
til at tale deres sag for keiseren. Derfor dømtes han til døden. Paa den 
maade var det snart gjort for Angelran at opkonstruere i sit hoved hele 
martyrens historie. Han lovede sig selv, at naar han kom hjem, vilde 
han nedskrive den, og paa det eleganteste latin vilde han vidt og bredt 
præke over dette emne, der efter al sandsynlighed var sandt. 

Det var en let sag for ham at erholde de troendes faders tilladelse 
til at aabne graven og tage med sig det ærværdige legeme, der havde til- 
hørt Markus Annæus Serenus. Han tænkte allerede da paa at kalde den 
nye helgen ,den romerske Sankt Markus*. 

Da stenen blev taget bort, saa Angelran, hvad der var igjen af 
martyrens legeme: Et svøb af støv, der laa over nogle rester af ben, 

men ovenpaa dette støv laa pergamentrullen merkelig nok næsten uskadt. 
Han forsøgte at udtyde den gammeldagse skrift; men da det ikke lykkedes 
ham, tænkte han, at maaske en eller anden af munkene i benediktiner- 
klosteret kunde forklare den. 

Den romerske Sankt Markus's helgenskrin blev høitidelig indsat i 
Benedikterkirken første paaskedag aar 861. En stor menneskemasse 
overvar høitideligheden. 

Angelran overgav pergamentrullen til munken Adalberon, som var 
den lærdeste mand i klosteret. 

Med megen møie og med megen taalmodighed lykkedes det Adalberon 

at udtyde den sørgelige bekjendelse. Han erfarede altsaa, at den nye 
helgen var ikke — saaledes som abbeden havde troet det — den Annæus 
Serenus, hvem Seneca havde tilegnet sin afhandling om ,sjælens ro*, men 
hans søn, og at den foregivne martyr slet ikke havde været troende, men 
døde som hedning. 
Men den romerske Sankt Markus var, da munken opdagede dette, 
allerede blevet populær, og der skeede uafladelig mirakler ved helgenskrinet. 
Adalberon vilde ikke saare de troende; heller ikke vilde han forskaffe 
munkene i Clery nogen uventet glæde. Han betroede derfor ikke sin op- 
dagelse til nogen. Dog forekom Serenus's bekjendelse ham saa merkelig, 
at han ikke havde mod til at ødelægge pergamentrullen. Han beholdt det 
ugudelige dokument og gjemte det i klosterets bibliotek. 

Ryet om den romerske Sankt Markus vokste stadig lige til det ellevte 
aarhundrede. Omkring aar 1030 optog munken Hariulf, som bestyrede 
katedralskolen i Orleans under biskop Heriger, en fortegnelse over beret- 
ninger fra øienvidner og troværdige mænd. Efter disse skulde otti mirakler 
skyldes den romerske Sankt Markus. 

I aaret 1793 da de religiøse ordener opløstes, blev benedikter-klostrets 
bibliotek transporteret til raadhuset i Beaugency. Der havde nedskriveren 
af denne beretning den store glæde at finde Serenus's bekjendelse tilligemed 
optegnelsen af miraklerne, hvoraf her skal citeres en: 


Kjøbmanden, der blev straffet for sin gjerrighed. 

En mand fra Auvergne foretog en pilgrimsreise til den romerske Sankt 
Markus i Beaugency. Han lagde merke til, at vokslys der stod i meget 
lav pris paa grund af den store konkurrance. Han tænkte, at hvis han 
kjøbte en hel masse lys i Beaugency, saa vilde han sælge dem med stor 
fordel i en anden by. Han kjøbte altsaa alle de lys, han kunde over- 
komme og pakkede dem i kasser. Men et af lysene kunde ikke faa plads 
i kasserne. Kjøbmanden stak det da under klædningen, saa at den tykke 
ende vendte ned mod støvlen, og den smale ende stak op under skjægget 

i halsen. Men Gud syntes hans frækhed var for stor. Han taalte den 
ikke. Vokslyset tændtes af sig selv, og snart stod baade kjøbmandens 
skjæg og hans klæder i lys lue. Hylende som en rasende løb den ulykke- 
lige til kirken og kastede sig ned for den romerske Sankt Markus's helgen- 
skrin. Der lovede han at give ham alle lysene, hvis han hjalp ham. I 
samme øieblik slukkedes ilden. 


Den bedste regne 1 Verden 
(Efter Max O*Rell i ,North American Reviemw.*) 





faen af den lille ø Jersey er det rigeste, lykkeligste, frieste og bedst 
styrede folk paa jorden. Denne paastand kan bevises punkt for punkt. 

Jersey tilhører England — i navnet, men ikke i virkeligheden. Jersey 
tilhører jerseyanerne. Men, vil man sige, Jerseys indbyggere betragter sig 
som undersaatter af dronningen af England. Sandt og dog ikke sandt. 
Det er som hertuginde af Normandie og ikke som dronning af England, 
at hun er og anerkjendes som Jerseys suveræn. Det var, vil man erindre, 
en hertug af Normandie, som i 1066 erobrede England, og det er norman- 
nernes efterkommere, som endnu bebor Jersey. Den slutning, som enhver 
sand jerseyaner kommer til, er den, at det ikke er Jersey, som tilhører 
England, men England, som tilhører Jersey. Da dette erkjendes over den 
hele ø, kommer englændere og jerseyanere meget godt ud af det med 
hinanden. John Bull tager sig vel i vare for at saare de folk, som han har 
herredømmet over. Han er den første blandt diplomater. Han lader jersey- 
anerne nære en stolthed, som ikke er nogen fare for den britiske besiddelse. 

Jerseys uafhængighed er fuldkommen. Befolkningen lyder kun selv- 
givne love, udskriver selv alle skatter og betaler ikke en øre i skat til 
England. Øens guvernør aabner parlamentet i Hertuginden af Normandies 
navn og tilbringer resten af aaret med at give soireer, haveselskaber, og 
tillade visse haandverkere at bekjendtgjøre, at de syr hans sko, hans 
klæder osv. Saaledes er det i alle de selvstyrende kolonier; guvernøren er 
lederen af det selskabelige liv, men hvad regjeringen angaar, kunde han meget 
godt erstattes af et portræt af sig malet over indgangen til guvernørboligen 


— kort sagt, han har et af de mageligste og behageligste embeder i verden. 
» Gouvernement facile et beau, 
Å qui suffit pour toute garde, 
Un Suisse avec sa hellebarde 
Peint sur la porte du chåteam.* *) 


*) En enkel og idyllisk regjering, som ikke trænger andet vagthold end en 
malet soldat over slottets port. 


Den bedste regjering i verden. 269 


Alle Jerseys beboere taler fransk. I bedre selskabskredse benyttes 
engelsk; i forretningslivet baade fransk og engelsk. Men paa landet høres 
intet uden fransk. 

Jerseys officielle sprog er fransk. Parlamentets (det heder Les Etats) 
debatter føres paa fransk; ingen, som ikke kan tale fransk, er valgbar. 
Og lad mig sige med det samme, at kun et uplettet navn og et agtværdigt 
liv gjør det muligt for en mand at komme ind i det offentlige liv. Ved 
alle domstole benyttes det franske sprog. Alle officielle dokumenter er 
skrevne paa fransk, og for at vise, hvor fuldstændig Jerseys befolkning er 
herre paa sin egen ø, vil jeg fortælle, hvad der forefaldt forholdsvis nylig. 
John Bull fik en vakker dag den idé at foreslaa for jerseyanerne, ikke at 
det engelske sprog skulde erstatte det franske som officielt sprog, men kun 
at det skulde være tilladt at benytte ogsaa det engelske sprog ved officielle 
handlinger. Men Jerseys beboere svarede: ,Vi har nu i aarhundreder 
talt fransk, og vi agter at vedblive dermed. Vi vil aldrig tillade, at det 
engelske sprog trænger ind i vort offentlige liv.* Som man ser, kan John 
Bull ikke engang tale officielt paa sit eget sprog paa Jersey. Men han er 
filosof. Han sagde til den britiske regjering: =,Jerseyboerne ønsker at 
vedblive at tale fransk. Det skader ikke mig, saa lad dem vedblive at 
tale fransk, alt hvad de har lyst til, og lad os ikke sige mere om den ting. € 
Netop paa denne maade optræder England overfor alle sine kolonier; det 
er grunden til, at de ikke blot grunder kolonier, men ogsaa beholder dem. 
Det fører tømmerne med saa let en haand, at det ser ud, som om det slet 
ikke var det, som var den styrende. Men det er det alligevel. 

Kun indfødte jerseyanere kan vælges til embeder. En englænder, 
som slog sig ned der, vilde aldrig i sit liv kunne vælges til det mindste 
embede, ligegyldigt hvor rig eller dygtig han maatte være. 

I 1891 besluttede den engelske regjering at ændre sammensætningen 
af fængselsraadet paa Jersey. ens parlament sendte da delegerede til 
dronningen selv. De forklarede, at de selv havde afgjort fængselsraadets 
sammensætning i 1837, at det var deres mening at være herrer paa sin ø, 
og at regjeringens handling var ulovlig, tyrannisk og truede folkets frihed. 
Regjeringen tog sin beslutning tilbage. 

Parlamentet bestaar af et eneste kammer. Det forbinder paa en 
lykkelig maade den gamle tradition med det moderne demokrati. Det be- 
staar af øens tolv dommere, der repræsenterer den gamle adel, de tolv 
sogneprester, som repræsenterer geistligheden, de tolv borgermestre, samt . 
tre repræsentanter fra St. Helier, som repræsenterer trediestanden. Men 
dommere, sogneprester og borgermestre er alle folkevalgte mænd. Parla- 
mentet kan kun udstede love, der er øyldige i tre aar. For at faa varig 
gyldighed, maa de have den britiske regjerings sanktion. Men denne 

sanktion er endnu aldrig nægtet. Blev den det, behøvede jerseyanerne blot 
at gjentage lovens vedtagelse hvert tredie aar. 

Befolkningen har skredet jevnt frem uden sprang, uden voldsomheder 
og uden revolutioner. Den holder fast ved de gamle former, men har 
samtidig skaffet sig en regjering, som al verden maa misunde den. 

Jersey er omtrent 16 km. lang og 10 km. bred; befolkningens stør- 
relse er 55,000. Fire kjøreture, som du aldrig vil glemme, saa længe du 
lever, vil vise dig hver krog af dette lille jordiske paradis. Det er ikke 
saa meget det milde klima, den frugtbare jordbund, de skyggefulde alléer, 
de vilde klipper, de stille bugter med hvide strandbredder, et vakkert landskab 
med stadig skiftende skjønhed, — det er ikke saa meget dette, hvoraf du 
vilde blive slaaet. Det er den atmosfære af lykke og tilfredshed, som du 
indaander overalt, der vil fryde dig mest og bringe dig til at føle, at intet 
sted paa jorden er mere begunstiget af naturen og intet samfund bedre 
styret. Befolkningen er nøisom og arbeidsom. Der er ikke en kvadrat- 
tomme af jorden, som ikke frembringer en potet eller en gulrod. Overalt 
hersker velstand. Der er ikke et forfaldent hus. Alt forkynder renhed 
og komfort. Jersey er en kjøkkenhave af omtrent 116 kvadratkilometers 
udstrækning, malerisk, sund, frugtbar, oversaaet med smaa huse, der dækkes 
af roser. Øens indtægt af poteter alene er fra 9 til 10 millioner kroner. 
Med undtagelse af vin og likører, hvorpaa der er en let toldskat, kan alt 
muligt indføres toldfrit til Jersey; det er derfor meget billigt at leve der. 
Der gives ingen indtægtsskat. I fire maaneder af aaret besøges øen af en 
flok af turister.  Jordbunden er saa frugtbar, at blomster og frugter synes 
at springe op af den som i leg. Landskabet er overordentligt malerisk og 
skiftende, klimaet vidunderligt. Man vil nu kanske begynde at forstaa, at 
Jersey er det virkelige Eldorado, og dens folk, som jeg før sagde, de rigeste 
og lykkeligste paa jorden. 

Man finder kredse svarende til Paris's bedste selskab, og man kan 
ude paa landet paa sine steder tro sig hensat til korstogenes tid. Man 
møder det gamle franske sprog, gamle skikke, gamle fordomme og middel- 
alderens overtro. Her er et eksempel. 

En bonde bragte nylig til en læge i St. Helier sin datter, som var 
Syg. »pHvad lider Deres datter af?* spurgte lægen. ,Det er netop, hvad 
vi er komne for at faa vide,* svarede bonden. , Deres datter synes at 
være anæmisk,* vedblev lægen efter en undersøgelse. ,Jeg vil give hende 
«en medicin, som maa tages ganske regelmæssig.* ,Nei, nei,* afbrød 
faderen, ,skriv bare navnet paa sygdommen ned paa et stykke papir for mig. * 

Paa Jersey er det nemlig skik, at lægen selv skaffer den nødvendige medi- 
ein, og hvad mere er, han har ingen ret til betaling, medmindre han har 
givet medicin. Jersey-bonden kjender vel til dette forhold. Da lægen havde 

nedskrevet navnet paa pigens sygdom, havde faderen opnaaet, hvad han 
ønskede, og drog straks hjem. Der sammenkaldtes straks den hele familie, 
hvorpaa man begyndte at læse sygdommen bort ved bønner til alle helgener 
i almanaken. ,Sankt Peter,* raaber familien i kor, ,helbred Marie Maillard 
for atrofi. St. Paul befri Marie Maillard for atrofi. St. Anna helbred 
Marie Maillard for atrofi,* og saa fremdeles hele almanaken igjennem. 

Ved siden af denne gamle overtro møder vi den moderne engelske 
puritanisme, som jerseyanerne, trods al deres selvstændighed, ganske har 
absorberet.  Foretager man en kjøretur paa en søndag, er det absolut 
umuligt at opnaa nogensomhelst forfriskning, ikke engang et glas melk 
eller en kop the. Et par dage før jeg kom til Jersey, havde hoteleierne 
ansøgt om tilladelse til at holde aabent fra to til fem søndag eftermiddag. 
De lovede ikke at sælge spirituøse drikke af nogen sort, men kun limonade, 
the, melk, osv. Ansøgningen afsloges. Man maa vel forstaa, at ogsaa 
her er det jerseyanerne selv, som bestemmer alt. 

Jeg har været verden rundt. Jeg kjender (?) Amerika, Afrika, Austra- 
lien, New Zealand og Europa saa nogenlunde; men jeg erindrer ikke nogen- 
sinde før at have tilbragt fjorten dage saa behageligt som paa det vakre, 
maleriske lille Jersey. 


Bastillen. 


(Efter Funck Brentano i , Deutsche Revie*). 





en skriver en fransk forfatter, er en fæstning, der uden at være 
stærk dog er en af de mest frygtede i Europa, og om hvilken jeg 
intet vil sige. Det er sikrere, hvad den angaar, at tie end at tale. 

Ved den yderste ende af gaden Saint-Antoine hævede sig Bastillens 
otte massive taarne, hvis brede grundmure beskylledes af smudsigt, grumset 
vand. Mørk og stille laa den der, en uhyggelig modsætning til sine 
muntre omgivelser, ikke langt fra forstaden Saint-Antoine, hvor den livligste 
handel foregik, og hvor der altid herskede liv og bevægelse. 

En uhyggelig hemmelighedsfuldhed hvilede over Bastillens mørke 
taarne. Om natten kunde man ofte se en indelukket vogn med nedrullede 
gardiner fare over vindebroen, og af og til kunde man i mørket skimte 
et ligtog, der lydløst ved en ensom fakkels skin gled hen langs murene. 
Hvor mange af dem, der kom indenfor Bastillens mure, saa man vel atter 
igjen, og slap der virkelig nogen ud, saa var hans ufravigelige svar paa 
alle spørgsmaal, at han ved sin løsladelse havde afgivet et skriftligt løfte 


DUN Bastillen. 


om ikke at røbe noget af, hvad han havde seet. Forøvrig havde han 
ikke stort at røbe; thi alle fangevogtere var paalagt absolut taushed. 

— Om Bastillen og alle dens rædsler gik der blandt folket en mængde 
uhyggelige sagn. Enhver ved, hvordan saadanne opstaar. De kan opstaa 
i den straalende glans, der omgiver heltens liv, som pragtfulde blomster 
folder de sig ud i solskinnet og lever længe, efterat helten selv er steget 
i sin grav — eller — de danner sig om de steder, hvor menneskene lever 
og lider i taushed og mørke, hvor deres klager gjenlyder blandt de nøgne 
murvægge, og hvor de eneste øren, der opfatter dem, er mere upaavirkelige 
end de stenhaarde mure. Det er selve folkets sjæl, der laver disse sagn 
om klager, den aldrig har hørt, og om lidelser, den ikke kjender. 

Saaledes opstod ogsaa sagnene om Bastillens rædsler. Dertil kom 
faktiske beretninger, som to løsladte fanger udgav, der sammenfattede sit 
skrift i følgende sats: ,Kun i helvede maaske gives der kvaler, som kan 
sammenlignes med Bastillens.* Samtidig med dette skrifts udgivelse ret- 
tede den store Mirabeau sin kraftfulde tale mod de saakaldte /Zettres de 
cachet, de hemmelige arrestbefalinger. Disse skrifter fandt gjenklang over- 
alt. Revolutionen brød ud, Bastillen blev taget. Sten for sten styrtede de 
mørke taarne sammen under de stormendes voldsomme angreb den r14de 
juli 1789. | 

Bastillen indeholdt et umaadelig værdifuldt arkiv, hele fæstningens 
historie fra aaret 1659 af, da arkivet blev anlagt. Her fandtes alle doku- 
menter samlede, der angik Bastillens fanger, og ikke dem alene, men og- 
saa alle dem, der paa grund af et lettre de cachet var blevet indespærret 
for en tid. I løbet af hele det 18de aarhundrede havde dygtige arkivarer 
arbeidet paa ordningen af alle papirerne, der ved revolutionens udbrud 
talte hundrede tusinder. Det hele befandt sig paa dette tidspunkt i den 
mest mønsterværdige orden. 

Bastillen blev taget, arkivet plyndredes. Som vanvittige kastede 
folkemængden de for historien saa vigtige papirer ned fra taarnene i 
fæstningsgravene. En del blev brændt, en del ødelagt paa anden maade, 
registre revet i filler og kastet i sølen. Ødelæggelsen varede i to dage, 
da kom de lærde og samlerne til og gjorde et godt bytte blandt de vigtige 
dokumenter. Om en berømt videnskabsmand fortælles det, at han drog 
afsted med et helt vognlæs. En af revolutionens ivrigste forkjæmpere, 
Beaumarchais, den bekjendte forfatter af ,Barberen i Sevilla* og ,Figaros 
bryllup*, samlede af patriotisk interesse en hel del dokumenter. Forøvrig 
spredtes disse med stor hurtighed over hele Frankrige, ja hele Europa. 
En russisk attaché fik fat paa en tyk bunke af dem. Han solgte dem 
i 1805 til keiser Alexander; nu opbevares de i bibliotheket i St. 
Petersburg. 

Den r16de juli styrtede i vælgerforsamlingen nogle af dens medlemmer 
op paa tribunen og raabte: , Mine herrer, lad os redde papirerne, lad os 
skynde os at samle disse beretninger om et uudholdeligt tyranni, forat de 
ogsaa kan indgyde de kommende slegter afsky og rædsel.* Disse ord 
fremkaldte en umaadelig jubel. En kommission paa fire mand blev valgt; 
folket havde faaet nys om deres ærinde og førte dem i triumf til Bastillen. 
De kom dog lidt forsent, idet de kun fandt en uhyre hob papirer i den 
vildeste uorden samt en mængde tomme mapper. 

Heldigvis blev fra den s5te dag bevogtningen af den erobrede fæst- 
ning overgivet til et kompani skarpskyttere, og disse fik befaling til at 
vaage over, at ikke et eneste af de tiloversblevne papirer blev borttaget. 
Man begyndte ogsaa at træffe foranstaltninger for at faa de tabte tilbage. 
Paa et møde den 24de juli blev der i vælgerforsamlingen fattet en beslut- 
ning, der opfordrede de borgere, der paa uretmæssig maade var kommet i 
besiddelse af Bastillens papirer, til at bringe dem tilbage i raadhuset. En 
lignende anmodning udgik til Beaumarchais. Disse anmodninger blev øie- 
blikkelig efterkommet, og en mængde vigtige papirer paa denne maade 
igjen skaffet tilveie. Den mr1r1te november 1791 besluttede Paris's kom- 
mune, at de kostbare dokumenter skulde opbevares i byens bibliothek. 

Efter revolutionen fulgte roligere tider. Efterat Bastillens arkiv havde 
beskjæftiget saa mange, vælgerforsamlingen, Paris's kommune, pressen, hele 
Paris, hele Frankrige, gaar det fuldstændig i glemmebogen. Ingen læser 
det, ingen spørger efter det. Først i 1840 opdages det paany af en ung 
bibliothekar ved navn Francois Ravaisson i arsenalets bibliothek, hvor det 
hvilede i dyb glemsel. 

Hvorledes det er kommet didhen, ved man ikke saa nøie, men man 
antager, at det er gaaet til paa følgende maade: Ameilhon, øverste 
bibliotbekar ved Pariserbibliotheket, var i 1797 bleven udnævnt til konservator 
ved arsenalets bibliothek. Han fik bemyndigelse til fra 1798 til 1802 at 
udvælge af den literære afdeling det, han maatte finde nyttigt for sit nye 
bibliothek. Uden tvil har han saa i 1798 bragt Bastillens arkiv over til 
arsenalets bibliothek. Her er formodentlig bibliothekarerne blevne for- 
skrækkede over denne mængde uordnede papirer, over 600,000 stykker, 
og har foreløbig lagt dem hen paa et ubeboet, støvet rum og fra dag til 
dag opsat at hente dem frem. Saaledes gik 40 aar. Og hændte det, at 
en gammel forsker eller samler, der i sin ungdom havde hørt tale om. 
disse papirer, spurgte efter dem, svarede man ham — uden tvil i god tro — 
at man ikke vidste noget om det forlangte. | 

I aaret 1840 hændte det, at nævnte Francois Ravaisson skulde gjøre 
sit kjøkken istand og lod gulvet bryde op. Da de første planker var 
tagne væk, opdagede han nedenunder en hob gamle papirer, stablede 

sammen i et hjørne helt op til værelsets tag. Han bøiede sig ned og tog 
et op, og tilfældet vilde, at det netop skulde være et lettre de cachet. 
Han forstod straks, at han havde opdaget en stor skat. 

50 aar gik med for at bringe det hele i orden. Bastillens arkiv 
danner nu et mægtigt hele trods de huller, der skyldes den ulykkelige 
plyndring den r14de juli. Det er lykkedes at faa en afskrift af de doku- 
menter, der opbevares i bibliotheket i St. Petersburg. 

Enhver kan nu besøge Bastillens arkiv i arsenalbibliotheket. En 
katalog derover er nylig bleven færdig (1895). Flere protokoller bærer 
tydelige spor efter flammerne; bindene er ganske sorte, bladene gulnede. 
Ved hjælp af disse papirer er det mørke, der hvilede over Bastillen med 
dens lettres de cachet, hævet, og sagnene har veget pladsen for historiens 
kjendsgjerninger. nk. 








Albigenserne og Valdenserne. 

en middelalderlige kristendom er forskjellig fra vor tids kristendom 

ikke blot med hensyn til tro og dogmer, men kanske endnu mere 
i sit etiske indhold, i sit krav til mennesket — ligeoverfor dette selv og 
ligeoverfor samfundet. Middelalderens kristendom stillede sterke ideale krav 
til menneskene, krav paa kyskhed og afholdenhed, paa forsagelse og fattig- 
dom, krav, som vor tid ikke stiller, og som kun en Tolstoy har søgt at 
tage op igjen. Især træder disse ideelle krav i forgrunden i alle de sekte- 
riske bevægelser, hvoraf middelalderen vrimlede. Og jo mere disse sekter 
søgte at nærme sig til den oprindelige kristendom, des sterkere fremtræder de. 
Kristi ord til den rige yngling: ,Vil du blive fuldkommen, saa opgiv alt 
og følg mig,* er hovedhjørnestenen i al kjættersk bevægelse i middelalderen, 
i sekter saa forskjellige som Valdensernes og Albigensermes. Den første 
er en forløber for reformationen og peger saaledes udover mod fremtiden. 
Den anden viser tilbage til oldtiden, til Zoroaster, til Persiens og Indiens 
religioner. Albigensernes tro forener i sig uforenelige modsætninger: løs- 
sluppenhed og umoral og de strengeste sædelige krav, en lære, der i sit 
inderste væsen ikke er kristen, og som samtidig anser sig selv for den 
eneste sande kristendom. Albigenserne bærer sit navn efter byen Albi i 
Languedoc, deres hovedsæde i Frankrige. Men deres egentlige navn er 
 Katharer, d. €. ,de rene; (deraf kommer vort kjætter). I Italien kaldtes 
de ialmindelighed Patariner. 

Sekten, hvis lære stammer fra Orienten, viste sig første gang i Vest- 
Europa ved midten af det 12te aarhundrede. Den bredte sig med rivende 

hurtighed over landene og vandt tusinder af tilhængere i Tyskland, i Frank- 
rige, Spanien og Italien. Helt nede i Viterbo, faa mil fra Rom, lige for 
pave Innocens den 3dies øine, valgtes albigensernes tilhængere til stadens 
øverste embedsmænd. Nord-Italien og især Syd-Frankrige var dog sektens 
vigtigste tilholdssted. Intet land i Europa paa den tid stod høiere i kultur 
end det deilige Provence. Ved dets fyrstehof og glade ridderborge havde 
trubadurerne, kjærlighedens sangere, sit hjem. Kunst og videnskab, handel 
og industri, blomstrede som intet andet sted. Folket var driftigt og oplyst. 
Handel og industri blomstrede. Paa alle Middelhavets lande, paa England 
og paa Nederlandene drev indbyggerne handel. I byerne var borgerne 
mægtige og forskjellen mellem dem og adelen kun liden. Den stadige 
forbindelse med maurerne i Spanien havde gjort befolkningen tolerant 
mod anderledestroende. Jøderne, som ved siden af araberne var tidens 
første videnskabsmænd, fandt dér et trygt tilholdssted og grundede berømte 
høiskoler, især for lægevidenskaben (i Montpellier og Nimes). Hos et saa- 
dant folk maatte kjætterske lærdomme naturlig vinde indpas. Thi hvad 
var vel katolicismen paa denne tid? Geistligheden var uvidende og usædelig, 
levede i ødselhed og vellevnet. Gudstjenesten var ikke andet end tomme 
ceremonier med pragtfulde dragter, røgelse og vievand — og messer paa 
et sprog, som menigmand ikke forstod. — Katharernes lære bredte sig 
hurtig over hele Syd-Frankrige, fra fyrsteborgen, fra greven af Toulouse selv 
og ned til borgere og bønder. Paven, Innocens den. 3die, prædikede korstog 
mod albigenserne og de frygtelige Albigenserkrige begyndte (i 1208). Fra 
Nord-Frankrige, hvis befolkning endnu var helt forskjellig fra Syd-Frankriges 
og stod meget lavere i kultur, strømmede skarer af krigere sammen under 
biskoppernes og baronernes anførsel. Det før saa blomstrende Provence 
blev i faa aar forvandlet til askehobe og rygende ruiner. De, som ikke 
faldt for sværdet, fandt døden paa kjætterbaalet. Thi paa denne tid begynder 
ogsaa den frygtelige inkvisition, som i dominikanermunkenes hænder bidrog 
kanske endnu mere end de blodige krige til at udrydde kjætterne af Europa. 
— Ogsaa fra Nord-Italien forsvandt katharerne lidt efter lidt i løbet af 
det r3de og 14de aarhundrede. Franciskaner- og dominikanermunkene 
havde vakt nyt liv i katolicismen. Men mest var grunden, at katharernes 
lære var en tilbagegangens, ikke en fremskridtets religion. Længst holdt 
sekten sig paa Balkanhalvøen, i det halvciviliserede Bosnien, — helt ind 
i det r5de aarhundrede, indtil tyrkerne oversvømmede landet, og største- 
parten af indbyggerne blev muhamedanere. 

For at forstaa albigenserne maa vi gaa tilbage til den fjerne oldtid, 
til Persien paa Zoroasters tider. Vi kjender alle perserne og deres tro paa 
Ormuz og Ahriman, en lysets og en mørkets gud, det godes og det ondes 
herre. Mennesket, som altid har havt vanskelig for at fatte aarsagen til 

sygdom, synd og død, antog, at det ondes gud havde skabt denne syndige 
verden, menneskene og alt andet, som lever paa jorden. Kun menneskets 
sjæl var god og stammede fra en høiere og renere verden, skabt af lysets 
algode gud. I kristendommens første tider, i det 2det og 3die aarhundrede 
e. K. trængte denne tro sig ind i romerriget, og gnostikernes og manichæernes 
lære, en blanding af hedenskab og kristendom, opstod. Gnosticismen stam- 
mede fra Ægypten, fra nyplatonismen og ægypternes gudetro, tilsat med 
kristendom. Manu's lære stammer direkte fra perserne og Zoroaster. Begge 
retninger blev forkjætret, forfulgt og delvis udryddet. Men forandrede og 
omformede, under navne som paulicianere og bogomiler dukkede de atter 
op i den græske kirke og vandt indpas paa den græske halvø og hos de 
slaviske folk. Herfra bredte den dualistiske tro sig i det r1te og r12te 
aarhundrede ad veie, som vi nu ikke længer kan følge, til Vest-Europa og 
vandt, som nævnt, indpas i Tyskland og især i Syd-Frankrige og Nord-Italien. 

Katharernes lære var, som sagt, fra begyndelsen af rent dualistisk, 
udgaaet fra den urgamle forestilling om en lysets og en mørkets gud 
som alle tings ophav. I.tidens løb ændredes dog denne strenge dualisme. 
Dette var især tilfældet i Italien, hvor de fleste troede paa én Gud, hvis 
øverste tjener, Satan, de ansaa for syndens ophav og denne jords skaber. 
Vi skal her søge at gjennemgaa begge forestillinger. 

Dualisterne, som var de herskende i Syd-Frankrig, mente, at der fra 
evighed af stod to grundvæsener mod hinanden: lysets gode gud, som har 
skabt den usynlige verden og den høiere verdensorden, alle gode væseners 
fader, — og mørkets og syndens gud, skaber af jorden og alt, som lever 
paa den, af stjernerne og den lavere himmel. Mørkets gud, Satan eller 
Lucifer, var ophav til sygdom og død og alt forgjængeligt paa jorden. 
Thi hvordan kunde man vel tro, at lysets algode gud havde skabt denne 
synlige verden, hvor alt er ondt og forkrænkeligt? 

Det er merkeligt at se, hvordan albigenserne, idet de gik ud fra 
dette kristendommen ganske modsatte princip, dog ansaa sig ikke alene 
for kristne, men de eneste sande kristne. Paa de forunderligste maader 
omforkiarede de Bibelens ord og omdannede dem i overensstemmelse med 
sine egne forestillinger.  Ligesom gnostikerne forkastede de hele det Gamle 
Testamente alene med undtagelse af profeterne. Paa disse sidste holdt de, 
dels fordi de spaaede om Kristus, og dels fordi de benyttede dem til at 
bevise sine egne meninger. Jehovah, det Gamle Testamentes gud, var i 
deres øine ensbetydende med Satan. Som hævnens og vredens gud, hvis 
grundsætning var: ,Øie for øie, tand for tand!* forekom han dem at 
staa i skrigende modsætning til det Nye Testamentes, fredens og kjærlig- 
hedens Gud. I Moses, lovens giver, saa de den ondes fornemste verktøi. 
Noah, Abraham og David var ligeledes i deres øine Satans tjenere. 

Underlige er især albigensernes forestillinger om skabelsen og syndefaldet. 
De mente jo, at menneskets legeme var djævelens skabelse, medens sjælen 
stammede fra lysets gode gud. Ifølge optegnelser fra inkvisitionen i 
Languedoc troede de,*) ,at den himmelske Fader i begyndelsen havde 
skabt alle aander og sjæle i himmelen, hvor de var hos Faderen. Der- 
paa kom Satan til Paradisets porte og forsøgte at trænge sig ind. Men 
han formaaede det ikke og blev staaende ved porten i tusind aar. Endelig 
skaffede han sig indpas ved list og overtalte de af Faderen skabte aander 
og sjæle til at tro, at det ikke var til deres gode, at de var hos Faderen. 
Hvis de vilde følge ham, saa skulde han give dem marker og vingaarde, 
guld og sølv og alle denne verdens goder. (Andre fortalte, at Satan 
havde sneget sig ind i skikkelse af en skjøn kvinde og derved forført 
englene). Ved disse overtalelser blev aanderne i himmelen lokkede til at 
følge djævelen, og alle de, som fulgte ham, faldt ned fra himmelen og faldt 
i ni dage og ni nætter, som en tæt regn. Men da aanderne var faldne 
ned paa jorden, mindedes de det gode, de havde mistet, og sørgede over 
det onde, de fandt. For at faa englene til at glemme de glæder, de 
havde nydt i himmelen, skabte nu djævelen menneskelegemer og inde- 
sluttede aanderne i dem. Men han kunde ikke faa dem til at bevæge 
sig og maatte bede om Guds hjælp. Gud samtykkede i at hjælpe paa 
betingelse af, at sjælene skulde tilhøre ham, men legemerne djævelen.* 
Saadan omtrent, som den her er fremstillet, var folkets tro om skabelsen 
og syndefaldet. De dannedes forestillinger var naturligvis mindre grove og 
overtroiske. Men alle troede, at menneskets legemer tilhørte djævelen, 
men sjælene lysets gud, at de var faldne englesjæle, som hørte hjemme 
i himmelen og engang atter skulde vende tilbage til sit ophav. Albigenserne 
kom herved ganske naturlig til at benægte tilværelsen af helvede eller 
skjærsilden. Jorden selv var for dem det sande helvede, pinens sted; noge 
andet gaves der ikke. ; 

Foretillingen om, at menneskesjælene var faldne engle, der ikke 
kunde fortabes, men i tidens fylde skulde vende tilbage til himmelen, førte 
konsekvent til troen paa en sjælevandring. Hvem ved, om ikke ogsaa 
indernes gamle lære om sjælevandringen ad skjulte veie havde trængt frem 
til Vesten? Nok er det: sjælen vandrede ifølge albigenserne fra legeme 
til legeme, indtil den tilslut inkarnerede sig i en ,god kristen,* d. e. en 
tilhænger af deres sekt, og derved blev frelst. Ved døden blev sjælen 
fri og gik ind i det første væsen, den mødte, det være sig dyr eller 
menneske. En troende katharers sjæl vendte efter døden tilbage til him- 


*) Optegnelserne er hentede fra inkvisitionens protokoller og findes trykte i den 
berømte tyske kirkehistoriker Döllingers arbeide: ,,Beitråge Zu Sekten- 
geschichte des Mittelatters*. 

melen. Meget oplysende for denne sjælevandrings teori er følgende historie, 
som er fortalt til inkvisitorer i det r3de aarhundrede. , Der var engang 
et meget ondt menneske, en synder og manddraber. Efter døden gik 
denne mands sjæl over i en okse, som havde en haard herre, der gav 
den daarlig føde og slog den med en lang stok. Dog huskede denne 
okses sjæl, at den engang havde været menneske, og ved sin død gik den 
over i en hest, som tilhørte en god og venlig mand. En nat blev dens 
herre overfaldt og maatte paa sin hest flygte over bjergene. Ved denne 
leilighed mistede hesten sin ene sko. Ved hestens død gik sjælen over i 
en frugtsommelig kvinde og blev født som en gut, der voksede op til 
en ,god kristen.* En dag kom han tilfældigvis forbi det sted, hvor han 
som hest havde mistet sin sko, og sagde til sin ledsager: ,Da jeg var 
hest, mistede jeg en nat min ene sko mellem to stene her.*  Derpaa søgte 
de og fandt virkelig hesteskoen mellem stenene. 

Ogsaa om Kristus havde albigenserne sine egne eiendommelige fore- 
stillinger. Han var ikke Gud og Guds søn, men engelen Kristus, hvem 
Faderen havde sendt til jorden for at give menneskene kundskab om deres 
høiere herkomst og vise dem veien tilbage til deres himmelske hjem. Da 
alle menneskelegemer hørte djævelen til, troede de, at Kristus var kommen 
til jorden i et æterisk, himmelsk legeme. Naar han spiste og drak, saa 
var det ikke menneskelig, men aandelig føde. Hans korsfæstelse og død 
var ligeledes kun en illusion, Jomfru Maria, Josef og apostelen Johannes 
var ligeledes engle i himmelske, menneskelignende legemer. Kristus var 
ikke født af Jomfru Maria, men kommen til verden gjennem hendes mund. 
Johannes den Døber derimod ansaa de for djævelens fornemste tjener. 
Hans daab med vand, der som alt jordisk var en djævelens skabelse, var 
en opfindelse af Satan for at fortrænge Kristi virkelige daab. Den Hellig- 
aand var i albigensernes øine heller ikke Gud, men den største af alle 
Faderens skabninger, den øverste aand. Desuden tro:de de — ligesom 
gnostikerne — paa andre hellige aander, trøstere eller parakleter, som var 
sjælenes førere og ledere. De var en rest af de faldne sjæle, som var 
bleven tilbage i himmelen. Saalænge mennesket ikke havde faaet den 
ham bestemte aand, eller saalænge sjælen ikke var forenet med sin paraklet, 
var den aandelig død. Da ingen før Kristus havde faaet en saadan aand, 
var verden før ham ond, og alle mennesker før Kristus maatte gjenfødes. 
Selv apostlerne var gjenfødte. Paulus havde saaledes, troede de, gaaet 
gjennem 32 liv. 

Forskjellig fra denne dualistiske var monarkianernes lære, der især 
havde tilhængere i Nord-Italien. Hovedforskjellen mellem dem og dua- 
listerne var, at de troede paa én algod Gud, der havde skabt universet. 
englene og den øvre himmel. Hans øverste tjener var Lucifer, der af 

egen fri vilje skabte det onde og ud af kaos formede jorden og den 
synlige verden, ogsaa menneskets legeme. Ligesom bogomilerne og 
gnostikerne, fra hvem sekten stammede, troede de oprindelig, at Kristus og 
den- Helligaand var emamnerede eller udgaaede fra Faderen, dele af hans 
væsen, som i tidens fylde atter skulde vende tilbage til sit ophav. Senere 
gik de dog ogsaa i dette stykke over til dualisternes lære. 

Katharernes tro paa et ondt og et godt princip, paa skabelsen, 
syndefaldet og sjælevandringen, fik mange merkelige følger baade i deres 
lære og liv. De nægtede den sædelige valgfrihed. Thi sjælen, som stam- 
mede fra den algode gud, var ren og kunde ikke synde. Det var kun 
legemet, som syndede. Derfor kjendte katharerne heller ikke den kristne 
kirkes anger og ruelse, og bønnen spillede ingen rolle for dem. Da 
menneskets legeme var et djævelens verk, fordømte de slegtens forplant- 
ning og følgelig ogsaa ægteskabet. Samleie med en kvinde var i deres 
øine lige syndigt, hvad enten det skeede i eller udenfor .ægteskabet. 
Som bevis herfor anvendte de Kristi ord: ,Hvo som ser paa en 
kvinde for at begjære hende, har allerede bedrevet hor med hende 
1 sit hjerte.* Paa grund af sjælevandringen var det for albigenserne lige- 
som for den troende hindu og buddhist en dødssynd at dræbe dyr. Kun 
fisk var det tilladt at dræbe. Thi dem havde Kristus selv spist, og i dem 
kunde sjælen ikke tage sæde. Ogsaa krig og dødsstraf ansaa de for 
dødssynd. Heller ikke at sværge, ja ikke engang nødløgn var tilladt. 
I det hele troede de ikke, at de skyldte den verdslige og syndige øvrighed 
nogen lydighed. 

Som før nævnt, ansaa albigenserne daaben med vand for et djævelens 
verk. Den sande daab skeede ved haandspaalæggelse og kaldtes comsola- 
mentum eller ,trøstf. Ved denne handling modtog den troende sin skyts- 
aand eller paraklet, den del af hans sjæl, der var bleven tilbage i himmelen 
efter syndefaldet, og blev derved fri for al synd. Kun den, som havde 
sin forstands fulde brug, kunde blive delagtig i trøstens naade. Børn og 
kvinder, som dog fik modtage consolamentum, maatte fødes paany i en 
mandlig troende, før de kunde blive salige. Syndede en albigenser efter 
at være ,trøstet*, saa viste det, at den hellige aand endnu ikke havde taget. 
sæde i ham. Han maatte derfor ,trøstes* paany. Var det en dødssynd, 
som at leve i ægteskab, spise kjød, sværge osv., blev han anseet for en 
ond aand, der aldrig kunde frelses. Derfor pleiede de fleste at mod- 
tage consolamentum i sin dødstime, eller ogsaa tog de sig afdage ved sult 
eller paa anden maade, forat de ikke oftere skulde synde. I det hele gav 
,trøstens* sakramente anledning til megen haardhed og barbarisk grusomhed. 
Man har eksempler paa mødre, som lod sine smaa børn sulte ihjel, og paa. 
børn, som dræbte sine forældre, efterat de var trøstede. I mange tilfælde 

kvalte eller aabnede sektens ældste aarerne paa den, som havde modtaget 
consolamentum. 

Mellem livet før og efter ,trøsten* var der et gabende svælg. Kun 
den ,trøstede* tilhørte i strengere forstand katharernes samfund. — For ham 
gjaldt ubetinget forbudet mod at leve i ægteskab, spise kjød, sværge osv. 
Den trøstede, være sig mand eller kvinde, maatte skille sig fra sin ægte- 
fælle og leve et afholdende liv i bøn og faste. Man maatte ikke længer 
have eiendom eller formue, men leve af de troendes milde gaver. Blandt 
de trøstede toges katharernes geistlighed, deres biskop og ældre og yngre 
søn, som de kaldtes. Ellers udgjorde de kun en liden del af katharernes 
samfund. Deres strengt afholdende liv var for haardt for almindelige dødelige. 

Men saa var til gjengjæld de trøstede, ,de udvalgte* eller ,gode 
kristne, som de kaldtes, gjenstand for næsten guddommelige æresbevis- 
ninger. I dem boede jo den Helligaand; de var allerede i levende live 
forenede med guddommen. Overalt hvor de kom hen, blev de modtaget — 
med ærefrygt baade af høi og lav. Folk strømmede til langveis fra for 
at se dem og høre deres tale. Jeg tænker, man har betragtet dem med 
den samme blanding af tilbedelse og undren, hvormed hindueren ser paa 
en fakir, som hensunket i meditation og betragtning allerede i dette liv er 
blevet delagtig i Nirvana. | 

Mange er de anker, som kan rettes mod katharerné. Deres lære 
førte i sine konsekvenser til ægteskabets og familiens, ja til menneske- 
slegtens undergang. — MÆ ogsteskabets og menneskenes forplantning var jo 
dødssynd. Naar en kvinde havde født, glædede hun sig ikke, men sagde: 
vJeg har født en dæmon til verden.* — Der er over deres lære udbredt 
et dystert og uhyggeligt præg. Tænk bare paa, hvordan mange af de 
trøstede blev taget afdage! Og saa det ubundne liv før — og det ufor- 
holdsmæssig afholdende liv, efterat man havde modtaget consolamentum. 
Den, som ikke var trøstet, kunde synde saa meget han vilde; thi det var 
kun legemet, som syndede. For den trøstede derimod var livet en eneste 
« lang askese og p.nselsgang, som det var bedst snarest mulig at ende. 
Katharernes lære minder om Orienten, om Bals menneskeofringer og Kybeles 
vilde orgier og Indiens selvpinende fakirer. Den var en fortidens, ingen 
fremtidens religion. 

rIvordan kunde en saadan lære vinde udbredelse — og det i Europas 
høiest civiliserede land? Folket ser mere paa livet end paa digt. (Dog, 
var igrunden den middelalderlige katolicismes djævletro saa forskjellig fra 
katharernes lære om den onde gud?) Den katolske kirkes geistlighed, dens 
prester og munke, levede i overdaad og ødselhed, i laster og udsvævelser. 
I kirkerne saa man pragtfulde dragter, guld og ædelstene, meget for øiet, 
men lidet for sjælen. Den trøstede katharer eiede ikke det, hvortil han 

kunde læne sit hoved. Han fulgte isandhed Kristi ord til den rige yngling. 
Hans liv var sædeligt og asketisk til det yderste, endog berøring af kvinder 
var synd. Og katharernes gudstjeneste var enkel og simpel. Midt i en 
sal med nøgne vægge stod der et bord med en hvid dug over. Derpaa 
laa det Nye Testamente, hvoraf man læste op. Det var alt. Der var ingen 
helgenbilleder, ingen krucifikser, ingen messer. OQgsaa i sit liv frembød 
albigenserne et lignende eksempel for katolikerne. De var barmhjertige og 
godgjørende. Man kjendte blandt dem knapt til fattigdom og nød. For 
de ubemidlede var der forsørgelsesanstalter og friskoler baade i byerne og 
ude paa landet. Mange fattige katoliker sendte endog sine børn til albi- 
gensernes skoler. Katharerne havde fattet det sociale, men ikke det religiøse 
element i kristendommen. Derfor gik deres sekt tilgrunde, medens katoli- 
cismen bestod. 

Katharerne er den største og vigtigste, men langtfra den eneste sekte- 
riske bevægelse i det r12te og 13de aarhundrede. Der var uro og gjæring 
i sindene. Korstogene havde vendt menneskenes tanker mod Jødeland og 
mod kristendommens oprindelse. Vest-Europas mennesker kom i berørelse 
med den græske verden og med dens evindelige teologiske stridigheder og 
utallige sekter. Rundt om i Vest-Europa bredte kjætterske lærdomme sig 
og vakte forvirring og uro i alle lande. Den ene sekt efter den anden 
dukkede op for igjen ligesaa hurtig at forsvinde. Der var megen forvirring, 
overtro, taabelighed og fanatisme, men ogsaa megen ærlig sandhedssøgen 
og sand og dyb religiøsitet. Mange har undret sig over, at reformationen 
ikke kom ved aar 1200. Men en reformation dengang vilde have været 
ensbetydende med katharernes seier og kulturens undergang. Thi ingen: 
af de andre sekter havde en saa stor udbredelse og nærede et saa intenst 
had mod den romerske kirke. Men reformationen kom ikke i det r13de 
aarhundrede. Der fandtes ingen stor personlighed, som kunde føre an og 
bryde med Rom. Pavemagten havde endnu for sterke rødder i menneskenes 
bryst, og folkene selv var for lidet udviklede. Derfor blev det kun begyn- 
dende spirer, som ikke fik udvikle sig. Religiøse demagoger fik mangesteds 
magten og ødelagde den begyndende udvikling. Ligesom reformationen 
saaledes indledes ogsaa den reformatoriske bevægelse i det 12te og r3de 
aarhundrede af gjendøberiske bevægelser, der bl.a. forkastede barnedaaben 
og søgte at oprette et Guds rige paa jorden. Men det gik dem ligesom 
gjendøberne i Minster. Eon de Etoile virkede i 1140-aarene i Rheims. 
Han udgav sig for Guds søn, for dommer over levende og døde, udnævnte 
erkebiskoper og biskoper og øvede mangehaande voldsgjerninger, indtil han 
tilslut blev sat i fængsel og døde. Merkeligere er Tanchelm, en uvidende 
lægmand, men en betagende folketaler, som i begyndelsen af det 12te aar- 
hundrede optraadte i Flandern og Zeeland. Folket flokkedes om ham i 

tusindvis, og en livvagt paa 3000 mand omgav ham. Tanchelm udgav sig 
for en ny Kristus; jorden, som han traadte paa, blev anseet for hellig, og 
det vand, hvori han badede, blev anseet for relikvie; selv kirker opreistes 
til hans ære. Under religionens maske hengav han sig til de værste ud- 
svævelser, skjændede hustruer i nærvær af deres mænd og døtre i deres 
mødres paasyn, forat de gjennem ham kunde komme i besiddelse af den 
Helligaand. — Tilslut gik det galt med Tanchelm. Han omkom paa en 
voldsom maade i 1115. Bevægelsen holdt sig ikke længe efter hans død. 
Naar vi hører om mænd som Tanchelm og Eon, maa vi ikke da tænke 
paa Gjendøberriget i Minster og dets profet, Johan fra Leiden, ,,Guds profet 
og kongen paa Davids trone*, som han kaldte sig? 

Men ved siden af disse forvirrede hensigtsløse strømninger, var der 
ogsaa alvorlige bevægelser oppe i tiden. I Italien ivrede den vældige folke- 
taler Arnold fra Brescia, Abælards discipel og selv en af middelalderens 
største og merkeligste mænd, mod geistligheden, ja selv mod pavens over- 
greb. Han fik endog oprettet en republik i Rom. Men denne faldt med 
Arnold selv, da keiser Fredrik Rødskjæg i 1155 holdt indtog i Rom og 
lod Arnold brænde som kjætter. Paa samme tid virkede ogsaa i Frankrige 
i samme retning Petrus de Bruys og Henrik fra Toulouse og satte ved sin 
glødende tale folket op mod geistligheden. 

Hadet mod den romerske kirke og dens lærdomme er dog ikke det 
centrale i middelalderens reformatoriske stræben. Bevægelsen gjælder ikke 
pavemagten, dens overgreb og dens vranglære, saa meget som livet selv. 
Middelalderens mennesker saa ikke saa meget paa dogmer. Men de saa 
og følte alt det vrange og gale i menneskelivet: de saa forskjellen i rigdom, 
i anseelse, i magt mellem menneskene. Paa politik, paa samfundskrav og 
menneskerettigheder forstod de sig ikke. Ad social eller politisk vei tænkte 
ingen dengang paa at reformere samfundet. Men middelalderens mennesker 
var oprigtig troende kristne. Derfor sammenlignede de menneskelivet, saa- 
ledes som det virkelig var, med det ideal, som Kristus og den ældste kristne 
kirke havde opstillet. Hvilken forskjel var der ikke! Den ældste kristne 
kirke var et kommunistisk samfund, hvor medlemmerne havde alt fælles 
og levede sammen som brødre og søstre. Den enkelte eiede intet. Det 
var et kommunistisk samfund, bygget ikke paa lov og overenskomst, men 
paa hengivenhed og kjærlighed. Hvad var vel grunden til al ulykke og 
: nød paa jorden andet end, at menneskene var kommet bort fra hine tiders 
idealer? Hvis man atter søgte at efterligne Kristi og hans apostles liv, 
vilde ikke da al sorg og nød forsvinde og det tusindaarige rige komme 
paa jorden? Saaledes ræsonnerede middelalderens troende, og naive og 
enfoldige, men ærlige og oprigtige, som de var, søgte de straks at føre det. 
ud i virkeligheden. At slige forsøg i længden maatte mislykkes og ende 


Albigenserne og Valdenserne. 28 dy 


med idealernes skibbrud, det siger sig selv. Men dog gaar forsøget paa 
at føre menneskene tilbage til oldtidens lære og liv som den røde traad 
gjennem hele middelalderens kristenliv. Det har baaret de skjønneste frugter 
indenfor Romerkirken selv, som i den hellige Franciscus fra Assisis store 
verk. Men især har det været den drivende kraft blandt kjætterne, som 
stod udenfor den romerske kirke. Og maatte end forsøgene mislykkes, saa 
har de dog virket til at danne de smukkeste karakterer og mest heroiske 
folk og samfund og givet menneskene idealer at bygge videre paa. 

Jeg skal i det følgende i korte drag søge at tegne et enkelt led i 
denne store bevægelse, nemlig Valdensermes sekt. 

Fra Turin, Piemonts gamle hovedstad, reiser vi med en liden side- 
bane mod sydvest, omkr. fem mil. Vi er i hjertet af Alperne mellem høie 
'snedækkede fjelde. Men nede i dalbunden, hvor elven løber, er der agre 
og frugtbare marker. Landet er godt dyrket, ualmindelig godt for at være 
i Italien. Befolkningen er vindskibelig, arbeidsom, kraftig og munter. 
Alting er velstelt, rent og hyggeligt. Den reisende føler sig vel og 
hjemme, mere som var han i Schweiz end i Italien. — Piemonteseren har 
forresten i det hele meget af germaneren ved sig. — Men det er intet 
under, at vi føler os kjendt og hjemme. Thi her oppe i disse næsten 
utilgjængelige Alpedale bor en liden forpost af protestanterne, reformationens 
urfædre, Valdenserne. Forfulgte og undertrykte har de holdt sig heroppe 
i sine dale i mere end syv hundrede aar og bevaret ikke alene sine for- 
fædres tro, men ogsaa deres rene patriarkalske sæder. Endnu kan man i 
fjeldene over vilde slug og gabende afgrunde se huler, som synes gjort — 
af menneskehaand. Der skjulte valdenserne sig, naar ufred og forfølgelse 
kom over dem. Nu er det dog en saga blot. Siden 1814 har valdenserne 
ikke været gjenstand for forulempelser, og nu efter kongeriget Italiens 
samling, kan de frit prædike sin lære, hvor de vil 1 Italien. De udfolder 
da ogsaa understøttet af engelske penge en ivrig missionsvirksomhed rundt 
om i Italien. I Florenz har de en presteskole, og i selve Rom, i pavens egen 
stad, har de en kirke. Paavirkede først af Wicliff og Hussiterne og 
siden af reformationen, skiller valdenserne sig nu ikke meget fra den 
reformerte kirke. Omkr. 1550 sluttede de sig som brødre til protestanterne 
i Tyskland, Schweiz og Frankrige. Men i begyndelsen var det anderledes. 
Valdenserne tegnede til at blive en stor bevægeise, der skulde omspænde 
hele Europa, give menneskene nye idealer og omskabe kirken. Men pave- 
magten var endnu for sterk, og den hellige Franciscus fra Assisi og den 
mægtige bevægelse, han vakte, tilfredsstillede de samme krav indenfor den 
romerske kirke selv. 

Valdenserne mener selv, at deres sekt er urgammel, og at der hos 
dem har holdt sig en uafbrudt apostolisk succession lige fra apostelen 

Peters dage — valdenserne skulde altsaa være direkte efterkommere af 
den kristne kirke. — Da keiser Konstantin den store gav pave Sylvester 
Kirkestaten (en fortælling, hvis usandhed forlængst er bevist), skal der have 
været mange, som ikke vilde anerkjende pavens verdslige magt. Fra disse 
skulde da valdenserne stamme. Nyere forfattere har imidlertid godtgjort, 
at valdensernes samfund er meget yngre. Bevægelsen er opstaaet omtr. 
1170. Sektens stifter var en mand ved navn Petrus Valels ell. Valdez- 
Han var kjøbmand i Lyon (derfor kaldes ogsaa sekten de Fattige fra Lyon) 
og havde samlet sig en stor formue. En dag sad han — saaledes som 
man endnu kan se det i syden — udenfor sit hus og samtalede med sine 
venner, da én af dem pludselig faldt død om, rammet af lynet. Dybt 
rystet over dette begyndte Valdez at gruble over sin sjæls frelse og denne 
verdens forgjængelighed. Han fik en prest til at oversætte det Nye Testa- 
mente paa provencalsk for sig og gav sig flittig til at læse heri. Især 
blev han grebet af Kristi ord til den rige yngling: , Vil du være fuld-* 
kommen, saa gaa hen og sælg alt, hvad du eier, og følg mig. 
Valdez fulgte disse ord efter bogstaven. Han uddelte sin rigdom til de 
fattige og besluttede at efterligne Kristus og hans apostle baade i lære og 
liv. Snart sluttede der sig en skare ligesindede om ham. To og to 
vandrede de paa apostlenes vis fra by til by, prædikende forsagelse og fri- 
villig fattigdom. De fulgte bogstavelig Kristi ord til sine diciple: —,I skal 
ikke tage noget med paa veien, hverken stok, eller sæk, eller brød eller 
penge, ei heller to kjortler.* Derfor gik de ogsaa klædt i en eiendommelig, 
ussel dragt og havde haarde sandaler paa fødderne; (derfor kaldes de 
ogsaa Sandaliter, Insabbatati.) 

Fra begyndelsen af var det slet ikke Valdez's mening at skille sig 
ud fra den katolske kirke. Han og hans tilhængere, de Fattige fra Lyon, 
som de gjerne kaldte sig, var simple, enfoldige sjæle, mest smaa borgere 
og bønder, som . ikke skjønte sig paa lærde teologiske studier. Deres 
maal var at hjælpe menneskene i deres ulykke og nød her paa jorden og 
at vise dem veien til salighed; det var alt. Derfor gik deres virksomhed 
i begyndelsen fortrinsvis ud paa to ting: den frie prædiken og den frivil- 
lige, den apostoliske fattigdom. Botemidlet for al nød paa jorden mente 
de — ligesom alle middelalderens religiøse reformatorer — at have fundet 
i den frivillige fattigdom. Deres ideal var ,Bjergprædikenen*, liljerne paa 
marken, der ikke saar og høster, men som dog fødes af sin himmel- 
ske fader, — en kristen kommunisme, kunde vi kalde det. Heri saa 
valdenserne ligesom den hellige Frans fra Assisi og mange andre Kristi 
sande evangelium. Men for at forkynde dette gjenfundne evangelium 
maatte de paa apostlenes vis drage rundt og prædike. De vilde, at hver 
mand, som følte sig kaldet, skulde faa lov til at prædike. De vilde 

desuden, at hver mand selv skulde kunne læse i Bibelen, og foranstaltede 
derfor en bibeloversættelse paa fransk. (Den katolske kirke anerkjendte 
jo ellers kun den katolske bibeloversættelse Vulgata og saa med mistænk- 
somme øine paa, at menigmand læste Bibelen). Men geistligheden traadte 
op mod valdenserne, som den saa ofte til alle tider har gjort mod religiøse 
lægmandsbevægelser (tænk bare her i landet paa Hans Nilsen Hauge). 
Erkebiskopen af Lyon saa i valdensernes prædiken et indgreb i geistlig- 
hedens rettigheder og satte Valdez og hans tilhængere i ban. Disse var 
dog langt fra at ville sætte sig op mod kirken. De drog tvertimod i 1179 
til Rom for at faa pavens bekræftelse paa sin oversættelse af Bibelen og 
hans tilladelse til at drage rundt og prædike. Paven tillod dem ogsaa at 
prædike, naar de blot hentede samtykke fra stedets prest. EFEnglænderen 
Walter Mapes, som fik i opdrag at forhøre valdenserne, lader haant om 
deres enfoldighed ox simpelhed, men maa uvilkaarlig beundre deres 
begeistring for det fattige, apostoliske liv. 

Senere fandt ikke valdenserne den samme modtagelse i Rom. I 1184 
blev de excommunicerede paa kirkemødet i Verona. Saa begyndte forfølgel- 
sen. Kongen af Aragon banlyste valdenserne fra sit rige, og Lateraner- 
koneiliet i 1218 skjærpede bestemmelserne mod dem. Valdenserne stod 
fra nu af udenfor kirken som en egen sekt og gik mere og mere over til 
at blive et protestantisk trossamfund, uagtet de endnu længe i navnet 
anerkjendte paven som kirkens overhoved. Studiet af den hellige skrift 
bragte dem til at forkaste troen paa helgener, paa skjærsilden og andre 
særlig katolske lærdomme. Vistnok paavirkede af Arnold fra Brescia og 
den sekt, som opkaldt efter ham havde dannet sig i Nord-Italien, synes de 
at have lært, at kun den gode og værdige prest havde ret til at forrette 
kirkens sakramenter og magt til at binde og løse. I lighed med katharerne 
og med kvækerne og mange sekter i vor tid ansaa de det for en synd 
at. sværge, at fuldbyrde dødsstraf og gaa i krig, ja selv at udbrede 
kristendommen med sverdet og straffe frafald fra den. De havde i be- 
gyndelsen ingen egen prestestand; — baade mænd og kvinder havde hos 
dem lov til at prædike. — Paa flere punkter skilte valdenserne sig fra 
den senere protestantisme. De indsaa ikke tydelig forskjellen mellem det 
Gamle og det Nye Testamente og opfattede Kristi efterfølgelse ikke blot 
med hensyn paa menneskets tro, men ogsaa med hensyn paa dets ydre 
liv. Jeg har tidligere nævnt valdensernes frivillige fattigdom. Men ogsaa 
ugift stand ansaa de som tegn paa et virkelig fromt liv. Men hvad 
de især saa paa, var paa livets hellighed; derpaa grundede de den enkeltes 
fred med Gud. I et gammelt skrift skildres de ældste valdensere saaledes: 
De har ingen boliger, men drager rundt to og to, med nøgne fødder og 
klædte i uld. De eier intet, men har alt fælles og følger ligesom apostlene 

nøgne den nøgne Kristus.* Og i et andet gammelt skrift siges det om 
dem: ,[ deres sekt optages mænd og kvinder og kaldes brødre og søstre. 
De besidder intet, men opgiver sin eiendom og følger fattigdommen. * 
Valdenserne maa have havt meget tilfælles med franciskanerne i disses 
ældste tid. Ligesom disse havde de tro og begeistring og ofrede alt for 
fattigdommen og det apostoliske liv. Men den hellige Franciscus endte i 
den romerske kirkes skjød som en af dens mest dyrkede helgener, og med 
den af ham stiftede munkeorden gik det hurtig nedad bakke. Istedenfor 
at dyrke fattigdommen begyndte de at tragte efter eiendom og jordisk magt 
og ære. Sin overbevisning tro skilte valdenserne sig derimod tidlig ud fra 
den romerske kirke. Deres virkekreds blev derved mindre og ikke saa 
omfattende, som den kanske ellers vilde være blevet. Ad mange veie, som 
nu er vanskelige at følge, bar den dog frugt for fremtiden. Thi trods for- 
følgelse og kjætterbaal bredte valdenserne sig i det 13de og 14de aar- 
hundrede over store dele af Europa: Frankrige, Spanien, Italien og Tysk- 
land, helt op til Østerrig og Bøhmen. I Bøhmen fandtes der omkring 1400 
en stor valdensermenighed, som gav stødet til hele den vældige hussiter- 
bevægelse. Især er valdenserne nær beslegtede med taboriterne i Bøhmen 
og de endnu eksisterende Bøhmiske Brødre. Fra Bøhmen og op gjennem 
Tyskland bredte ogsaa valdensernes lære sig til Nederlandene og fandt derfra 
veien over til England, hvor den øvede den største indflydelse paa Wiecliff. 
Valdenserne har altsaa paavirket reformationens to store forløbere Huss og 
Wicliff, og med reformatorerne selv — baade-i Tyskland og Schweiz — 
stod de senere i den livligste forbindelse og blev af dem anerkjendte 
som brødre. 
Størst interesse har vel i det hele valdenseérne for nutiden som reforma- 
tionens ældste forløbere og urfædre. Den er mere end heroisk den maade, 
hvorpaa de trods forfølgelse, død og kjætterbaal har holdt sig oppe i sine 
fjelddale lige fra middelalderen af og til vore dage. — Valdenserne om- 
tales første gang i Piemont i 1198, da keiseren befaler biskopen af Turin 
at forjage dem. Alt i 1312 talte de over 500 medlemmer i dalene. Senere 
maatte de lide mange forfølgelser, men holdt sig tappert. Efterat valden- 
serne havde sluttet sig til protestanterne i Frankrige, Tyskland og Schweiz, 
indrømmede endelig i 1561 hertugen af Savoyen dem frihed for deres sam- 
vittighed og deres gudsdyrkelse. Dog ophørte forfølgelserne langtfra. Den 
grusomste forfølgelse led de i 1655 paa Ludvig den r14des foranstaltning. 
De indkvarterede soldater overfaldt indbyggerne paaskeaften og dræbte mænd, 
kvinder og børn. Valdenserne maatte i massevis forlade sine dale og flyg- 
tede især til Schweiz og til Wirtemberg. Cromwells og de nederlandske 
generalstaters forbønner for dem frugtede intet. Saa tog valdenserne sagen 

i sin egen haand og tiltvang sig med vaabenmagt adgangen til sine hjem- 
lige dale. Hertugen af Savoyen, som nu havde brug for dem mod fransk- 
mændene, sluttede fred med dem, og siden har valdenserne levet fredelig 
og rolig mellem sine kjære fjelde. 

Med valdensernes store ideal, den frivillige fattigdom og eiendoms- 
fællesskabet, som var det centrale i bevægelsens første tid, gik det som 
med alle idealer blandt menneskene. Det tabte i tidens løb sin dragende 
kraft. Frivillig armod er for tung en byrde for svage mennesker. De al- 
mindelige valdensere fik lov til at beholde sin eiendom. Kun prædikan- 
terne skulde ikke eie noget, men udelukkende leve af menighedens milde 
gaver. En forfatter i slutningen af det r13de aarhundrede skildrer valden- 
serne Saaledes: ,I deres sekt er der to afdelinger. Nogle kaldes Fuld- 
komme og er de egentlige Fattige Valdensere fra Lyon. Disse eier intet, 
hverken huse eller eiendomme eller egne hjem. De forlader sine hustruer, 
om de før har havt nogen, kalder sig apostlenes efterfølgere og er de øvriges 
lærere. — Men ikke alle lever paa denne vis.*  Paavirkning fra katharerne 
har vistnok her grebet ind, saa at man har skjelnet mellem de fuldkomne 
og de almindelige medlemmer af sekten. Endnu paa reformationens tider 
maatte valdensernes prester leve i cølibat og uden eiendom, kun levende 
af de troendes milde gaver. Lidt efter lidt kom dog valdenserne ogsaa i 
dette punkt til at nærme sig protestanterne og nu 1 vore dage er der knapt 
nogen forskjel. Men hvor stor er til gjengjæld ikke forskjellen mellem 
vore dages valdensere, hvor udmerkéde, driftige og elskværdige de end er, 
og det kommunistiske kristensamfund, som Petrus Valdez oprindelig stræbte 
hen imod! 

Der herskede hos middelalderens sekter megen forvirring, megen 
uklarhed og overtro. Men de saa paa kristendommen fra en anden og 
kanske mere ideel side end de senere tider. Kristendommen var for dem 
ikke bare lære, men ogsaa liv. Gjennem kristendommen søgte de ikke 
alene at vinde salighed hinsides graven, men ogsaa lykke her paa jorden. 
Middelalderens sekter var ikke blot religiøse, men ogsaa sociale bevægelser. 
Ad andre og kanske mere ideelle veie søgte de at løse de samme spørgs- 
maal, som vor tids socialisme og kommunisme. Skulde man sammenligne 
dem med noget i. vor tid, maatte det være med Tolstoy eller frelses- 

Flektricitet som drivkraft for hovedbaner.> 
(Efter F. I. Spragne i , Engineermig Magazine*). 





ee anden artikel skuffer. Man havde nærmest ventet en række 
gode argumenter mod elektricitetens anvendelse paa hovedbaner. 
Isteden derfor giver forfatteren indtryk af, at hans eget standpunkt er 
vaklende. Han vil gjerne være forsigtig og konservativ, men drives dog 
til indrømmelse efter indrømmelse, indtil han slutter med, at elektricitet 
som drivkraft har en betydelig fremtid for sig ogsaa paa hovedbaner, endog 
i de lande, hvor man allerede har større dampbanesystemer. Alle ud- 
viklingens kræfter, siger han endelig, gaar i retning af elektricitetens altid 
mere fuldkomne triumf. | 

Uheldigvis har forfatteren to ideer, som han omfatter med lidenskab, 
og hvor han føler med nogen bitterhed. Han er opfinder af et magasinerings- 
batteri, som han hidtil har fundet det vanskeligt at skaffe større indpas. Og 
han har liden tro paa anvendelse af vandfald ved elektrisk overføring. 
Han mener, at kul falder billigere. Det er jo en mening, som kapitalister 
rundt om i verden stadig sætter sig ud over. Han anfører som afgjørende 
bevis, at elektricitet fra Niagara, overført henved 40 km. til Buffallo, viser 
sig at falde noget dyrere, end det elektriciteten kunde fremstilles for af kul 
og ved en dampmaskine. Men saa koster ogsaa kullene i Buffallo blot 
kr. 3.70 pr. ton, og endda, siger forfatteren, vil den overførte elektricitet 
falde billigere, dersom der anvendes et magasineringsapparat til at tage 
vare paa den overflødige kraft, naar anlægget ikke kan gjøre brug af 
den fulde energi. i 


Forfatteren minder først om, at der kan bygges sterke nok motorer 
for hovedbanetjeneste, og at kraft altid kan overføres til motorerne i 
hvilkensomhelst mængde. Dette er gamle ting. En ny faktor til fordel 
for elektriciteten paa hovedbaner er nu kommet til, idet det er fundet 
muligt at anbringe motorer paa alle togaksler og dog styre det hele tog 
ved én mand og fra hvilketsomhelst punkt paa toget. 

Et passende bremsesystem og signalsystem er de to sidste tekniske 
vanskeligheder, som er anført mod elektricitetens anvendelse paa hoved- 
baner. Begge er efter forfatterens mening i alt væsentligt løst. Af signal- 
systemer er der foreslaaet flere, og der er ingen tvil om, at et eller flere 
af dem er fuldt paalidelige. OQgsaa her er sagen ganske enkel, naar det 
gjælder en ny linje i sammenligning med de spørgsmaal, som opstaar, 


*) Se hefte 2, side 141. 

hvor en damplinje skal omlægges til elektrisk; det gjælder da at beholde 
og udnytte saa meget af den gamle udrustning som muligt. 

Af elektriske bremser er der ogsaa flere, som er fuldstændig kraftige 
nok. Den bedste er en luftbremse, som drives af en elektrisk motor. 
Men vi vil utvilsomt faa en automatisk, elektromekanisk bremse. 

Endelig er der endnu en ny faktor til fordel for elektriciteten. Det 
er magasineringsbatteriet (sekundært batteri). Dette har i den allersidste tid 
undergaaet store forbedringer, særlig som et reguleringsbatteri. Driften 
paa en jernbane er altid ujevn, og der maa altid være kraft tilstede for 
de største krav, som kan blive gjort gjældende. Dette nødvendiggjør 
under almindelige forhold langt kraftigere maskineri og sterkere kraft- 
udvikling end normalt nødvendigt. Ved hjælp af et magasineringsbatteri vil 
den udviklede kraft, som der ikke i øieblikket er brug for, blive opbevaret 
og kan hjælpe det egentlige maskineri, naar de største krav paa kraft 
kommer. Paa denne maade kan maskineri og kraftudvikling være mindre 
og kun beregnet paa normal drift. Besparelsen herved er saa stor, mener 
forfatteren, at dette batteris indførelse , vil have langt større indflydelse 
paa elektricitetens anvendelse paa hovedbanen end al verdens vandkraft.* 
Men han synes at glemme, at kan magasinbatteriet gjøre saa store ting, 
hvor elektriciteten udvindes ved damp, maa det jo kunne gjøre præcis det 
samme eller endnu mere for vandkraft-elektricitet. 

Givet altsaa sterke nok motorer, som kan fordeles paa alle togaksler 
og dog styres fra et enkelt punkt, videre paalidelige signalsystemer og 
bremsesystemer, tilstrækkelig overføring og regulering ved magasinbatterier 
af kraft fra hvilkensomhelst kilde, — hvorvidt gjør da en hovedbane ret 
i at anvende elektricitet? 

Det maa her erindres, at ikke alle hovedbaner er lige, og at de 
arbeider under temmelig forskjellige vilkaar fra forstadsbaner. Der kan 
ikke her blive tale om mere end forholdsvis faa tog om dagen. Skal en 
mand reise til Sandviken, er det af betydning for ham, at der afgaar tog 
meget ofte paa dagen; men den, som reiser til Bergen, har ingensomhelst 
fordel af, at der gaar tog hvert femtende minut. Derimod har han interesse 
af, at det tog, hvormed han reiser, er bekvemt udstyret. Det bør derfor 
helst bestaa af flere vogne, spisevogn, sovevogn, osv. For gjennemgangs- 
trafik paa hovedbaner er derfor faa veludstyrede tog idealet. Det samme 
gjælder godstjenesten: Faa svære tog med mægtige lokomotiver giver 
den bedste økonomi. ,Det kan trygt siges, at en flink driftsbestyrer, som 
forstaar at gjøre driften saa økonomisk som mulig under de nuværende 
forhold, vil spare mere, end der kan vindes ved overgang til elektricitet, 
ligegyldigt fra hvad kilde den kommer.**) 


*) En besparelse skulde altsaa finde sted ved saadan overgang. 
Kringsjaa. Bind XI. 1898. | IQ 

Mod besparelsen i driftsomkostninger og kraftens kostende maa altid, 
minder forfatteren om, sættes de større anlægsomkostminger for en elektrisk 
bane. Han hævder, at anlægget af banen, det vil sige alt jordarbeide, 
skinnelægning osv. samt materiellets kostende vil blive det samme for 
damp og elektriske baner; men saa kommer kraftsoverføringsanlæg og 
centralstationer som en ekstra fordyrelse for en elektrisk bane. 

Det sidste, maa vi erindre, gjælder kun, hvor der ingen besparelse 
søges ved planeringsarbeiderne, men hvor en elektrisk bane anlægges med 
samme kurver og stigninger som en dampbane — eller, rettere sagt, hvor 
banen allerede er bygget som dampbane. Elektriciteten har fordele ved et 
nyt anlæg og særlig i egne eller lande, hvor der er liden kapital og et 
terræn, hvor derfor muligheden for skarpere kurver, brattere stigninger og 
i det hele noget lettere anlæg netop vil formindske anlægsomkostningerne 
i meget betydelig grad. 

Voksende krav fra publikums side til bekvemmeligheder, og i det 
hele jernbaneudviklingen, som den nu foregaar, viser i retning af en stadig 
overgang til, eller i det mindste vidstrakt anvendelse af elektrisk driv- 
kraft paa hovedbaner. 


Uden at gaa i detaljer skal der blot mindes om, at elektrisk drivkraft 
med fordel kan anvendes til at hjælpe damplokomotiver opad sterke stig- 
ninger; samt at der utvilsomt vil blive bygget mange clektriske smaa- 
baner, som sidebaner til dampdrevne jernveie; dette vil især ske, hvor 
terrænet frembyder større vanskeligheder. ] 

Der er spaaet meget om dette emne: Damphovedbaner og elektriske 
smaabaner, men jeg aner, at forholdet ofte vil blive det modsatte: Smaa 
dampbaner og elektriske hovedbaner. 

Forfatteren resumerer derpaa sine endelige slutninger saaledes: 

Elektriske motorer eller motorkombinationer kan bygges, der er 
istand til at udvikle større kraft end noget damplokomotiv, som det er 
muligt at konstruere. : ! 

Al nødvendig kraft kan effektivt overføres elektrisk paa rimelige afstande. 

Ifald der blot kan sendes faa togenheder (ligegyldigt enten disse er 
store eller smaa), der vil elektricitet ikke lønne sig. Men hvor et større 
antal saadanne enheder kan sendes daglig, der vil den lønne sig. [Det 
vil sige f. eks. i tilfælde af Bergensbanen, at det gjælder, om trafiken 
med fordel kan opløses i flere mindre tog. Og her maa det erindres, at 
en saadan opløsning vilde muliggjøre en lettere underbygning og derved 
en ny besparelse paa anlægskontoen. — Red.]| 

Anbringelse af en motor paa hver vognaksel og saaledes, at toget 
kan styres fra ethvert punkt deraf, er den udrustningsmetode, som maa 
foretrækkes, hvor elektrisk drivkraft skal anvendes. Magasinbatteriet i 

forbedret form vil blive anvendt som regulator og er-af langt større 
betydning for elektricitetens anvendelse paa hovedbaner end al verdens 
vandkraft, saa længe kul er billige. 

At der findes vandkraft ,inden nogle faa hundrede mils afstand eller 
saa, * er ikke i og for sig tilstrækkelig grund for en hovedbanes overgang 
til elektrisk; thi tvertimod den almindelige antagelse, *) at vandkraft 
ingenting koster, maa man regne med renter af vandkraftsanlægget og den 
kapitaliserede resiko af mulige afbrydelser, og dette vil ofte blive mere 
end kullets pris. 

Automatiske elektriske bremser vil blive benyttet paa alle elektriske 
baner og ogsaa paa mange damptog. 

Elektriske smaabaner vil blive bygget i stor udstrækning. 

Elektrisk drivkraft vil blive benyttet som hjælp for lokomotivet over 


sterke stigninger paa dampbaner. 
Ogsaa paa hovedlinjer vil elektriciteten finde stadig stigende anven- 


delse som drivkraft. 
Endelig maa enhver bane behandles og bedømmes for sig, og alle 


lokale forhold tages i betragtning. 


Saavidt forfatteren. Man vil se, at hans standpunkt er lidt vaklende; 
men at hans endelige dom dog gaar i samme retning som før gjengivne 
autoriteters: Elektriciteten egner sig ogsaa for hovedbaner og vil blive 
anvendt der i stadig stigende udstrækning. Ja, han gaar i grunden videre 
end den engelske elektriker Forbes, hvis udtalelser , Kringsjaa* nylig 
gjengav, og som nærværende forfatter delvis skulde imødegaa. Forfatteren 
mener nemlig, at elektriciteten nu byder saa store fordele, at utvilsomt 
endog gamle solide dampbaner vil komme til at anvende den. Han kan 
udtale sig derom med desto større dristighed, som et af Amerikas største 
jernbaneselskaber (Illinois Central) allerede har sine planer færdige for 
en storslagen anvendelse af elektrisk drivkraft paa dets vanlige linjer 
inden et vist distrikt rundt Chicago. 

For at give artiklen anvendelse paa vore egne forhold maa man 
erindre, at forfatteren stadig har i sine tanker omlægning til elektrisk af 
store, gamle dampbaner, der udgjør dele af et mægtigt system. Han 
drøfter ikke anlægget af nye linjer, endnu mindre anlægget af nye linjer i 
et land, som endnu har sit banesystem at skabe. Men det er altid under- 
forstaaet, at der er langt større grund til at bygge en ny linje som 
elektrisk bane, end til at omgjøre en bestaaende dampbane til elektrisk. 


*) Forfatterens iver lader ham her gaa for vidt. Hans ,almindelige antagelse* 
er vistnok ukjendt blandt teknikere og interesserede. Red. 

Vi maa ogsaa fæste os ved hans bemerkning om, at jo vanskeligere 
terrænet er, desto større fordele byder elektriciteten, fordi den tillader 
stigninger og kurver, som paa en dampbane er utænkelige. Vi ser endog, 
at. forfatteren mener, at elektriske motorer vil blive benyttet til at hjælpe 
damplokomotiver opad større stigninger. 

Af størst interesse 1 disse artikler er dog forfatterens meddelelse om, 
at han har løst problemet, at fordele drivkraften paa alle vognaksler og 
dog kunne styre toget fra et enkelt punkt. Hermed er elektricitetens 
anvendelse paa almindelige jernbaner utvilsomt rykket os langt nærmere, 
end nogen for et aar siden kunde have drømt. Thi her laa netop den 
store vanskelighed. Skulde man være nødt til at bygge sterke elektriske 
lokomotiver, da bortfaldt alle elektricitetens fordele for planeringsarbeiderne 
og derfor dens væsentlige fordele for vort land. Paa den anden side, at 
drive en almindelig bane med enkelte vogne vilde blive en altfor kostbar 
drift. Den nye opfindelse løser vanskeligheden. Hver vogn er sit eget 
lokomotiv; alle fordele i retning af stigninger, osv., beholdes derfor. 
Samtidig kan uden disses tab saa mange vogne som helst sammenføies 
til et tog, og dette styres af en eneste mand eller en gut. 

Ved vore lidet trafikerede baner maatte forfatterens magasinbatteri 
være en stor hjælp og økonomi. 

Forfatterens nye meddelelser gjør det saaledes mere end nogensinde 
klart, at for vort land kan der neppe længer være noget valg. De penge, 
som nu lægges i kostbare planeringsarbeider beregnet paa den tunge 
damptrafik er ganske vist bortkastede penge. Og hvert aar, som hengaar, 
uden at der udarbeides en virkelig elektrisk baneplan for vort land, er 
sørgelig tabt tid. 

Det kommende storting vil komme til at behandle denne sag. 
Maatte den da faa en alsidig og grundig behandling og fremforalt: Lad 
ingen elektriske baner blive bygget, uden at man sikrer sig, at de er i 
harmoni med de sidste fremskridt paa dette omraade. Man maa erindre, 
at her antikveres ting endnu paa et par aar, og vi maa ikke begynde 
med antikviteter. Jeg kjender ikke den nedsatte elektriske kommissions 
forslag, men anser det fuldstændigt i sin orden, om den foreslaar anvendelse 
af elektriske lokomotiver paa den ene af de baner, som det heder, at den 
vil anbefale udrustet elektrisk. Men efter hr. Spargues opfindelse vilde 
dette være en meningsløshed. Det elektriske lokomotiv synes allerede for 
normale forhold, at være mere af en antikvitet end damplokomotivet. 

Af stor interesse vil det være at faa et regjeringsoverslag over, 
hvad en Bergensbane beregnet paa elektrisk drift vilde koste, særlig hvad 
der kunde indspares paa planeringskontoen. 

or femti aar siden lød det fra Paris ud over det forbausede Europa: 

Kongen er forjaget, republiken proklameret.* Saa lidet varigt var 
altsaa junikongedømmet, som skulde befri Frankrige fra restaurationens 
aag og for altid sikre frihedens sag. Ligesom Napoleon III saaledes faldt 
ogsaa Louis Philip paa grund af styrelsens — kammerets og ministeriets 
— raaddenhed og korruption, og endmere 
paa grund af deres utrolige blindhed og ufor- 
stand. Februarrevolutionen er i mangt og 
meget tilfældets verk. Dens resultater blev 
smaa og ynkelige. De agerende personer 
var bare dukkemænd imod den store revolu- 
tions imponerende skikkelser. Og dog er 
februarrevolutionen merkelig. Thi den er 
ikke alene politisk, ikke først og fremst en- 
gang. Den er ogsaa social, det første slag 
af de besiddelsesløse mod de besiddende, et 
forbud paa kommende tider. 

Allerede i 1843 anede Heinrich Heine 
det kommende uveir. Han skriver i sine 
y Franske tilstande*: , Den kostbare tid bort- 
ødsles letsindig. Jeg siger den kostbare tid, 
og jeg mener derved de fredens aar, som 
Louis Philips regjering sikrer os. I hans 
livstraad hænger Frankriges ro, og denne 

mand er gammel og skjæbnens øks ubøn- 
Louis Philip å , ; 
ek aD mer hørlig. Istedenfor at benytte tiden til at 
ordne de indre og ydre misforstaaelser søger 
man blot at øge forviklingerne og vanskelighederne. Ved dette smaadriveri 
kan Frankrige virkelig føres til afgrundens rand. 

Stormen kom, før nogen anede det, og feiede — ikke Frankrige, men 
Orleanserne bort med sig. Men de styrende selv merkede intet. Det 
revolutionære parti gjaldt siden 1839 for knækket. Socialisternes førere 
sad indenfor laas og lukke. Men i det skjulte øgedes deres indflydelse. 
Arbeiderne begyndte at forstaa sin magt, og de blev et politisk parti, især 
da Louis Blanc lærte dem at skjønne betydningen af den almindelige 
stemmeret. Men de besiddende klasser, bourgeoisiet, gav ikke agt derpaa. 
De var det, som havde været julikongedømmets fornemste støtte, og som 

havde høstet den største fordel deraf. Nu sad de trygge paa sin tue. 
Kun Heines skarpe øre hørte ,under dryppet fra renterne, der samler sig 
til kapitaler, og under armodens stille hulken som lyden af en kniv, der 
slibes. * 

Louis Philips regjering, der var begyndt med frihed, blev mere og 
mere konservativ og tog intet hensyn til tidens voksende krav, især efterat 
Guizot var kommen til roret. Guizot var en betydelig historiker og viden- 
skabsmand. Fortidens udvikling kunde han udforske; men sin egen tid 
forstod han ikke. Overalt greb korruptionen og stagnationen om sig. Ved 
hjælp af bestikkelser blev Guizot og regjeringen kammerets herre. 
Skamløse embedsjægere drev aabenlyst sit spil. En eneste deputeret 
kunde lidt efter lidt tigge sig til mere end 300 stillinger og begunstigelser. 
For at tilfredsstille alle de sultne brødpolitikere og deres bande skabte 
juliregjeringen lidt efter lidt mere end 35,000 nye embedsposter. Personlig 
var Guizot pletfri; men med sine underordnede saa han gjennem fingre. 
» Guizot tror, sagde lord Palmerston, ,at han kan styre folket ved hjælp 
af et bedragerisk sammensat parlament og ved en bestukken majoritet.* 
Kongen, Louis Philip, som havde været frisindet og irreligiøs og giftet 
sine børn med protestanter, og hans minister, puritaneren Guizot, begyndte 
at blive klerikale og støtte det ultramontane parti. 

Ved saadanne midler søgte kongedømmet at holde sig oppe. Men 
det saa ikke, at grunden vaklede under det. Kammeret blev til forargelse; 
udenrigspolitiken var slap og ynkelig; intet hændte mere. ==, Frankrige 
kjeder sig,* sagde Lamartine. Under disse korrumperede forhold skjød 
de republikanske og socialistiske partier hurtig vækst. Samtidig fik ogsaa 
bonapartisterne vind i seilene, især efterat Napoleons lig i 1840 var ført 
tilbage til Frankrige og begravet i Invalidedömen. Man huskede den store 
keisers lysende bedrifter; al den nød og elendighed, han havde bragt over 
Frankrige, var glemt og borte. Bonapartisternes fører var efter kongen af 
Roms død, Louis Napoleon, søn af den hollandske korge Louis Napoleon 
og dronning Hortense. Efter sit mislykkede oprørsforsøg i Boulogne sad 
han seks aar paa fæstningen Ham. Endelig undslap han i 1846 og vendte 
tilbage til London. Han blev nu ligesaa forsigtig, som han før havde 
været ubetænksom. Napoleonidernes cæsarisme og enevælde forsøgte han 
i Sine flyveskrifter at skjule under folkesuverænitetens tanke. Han gav 
sig endog et halvt socialistisk anstrøg og stod i forbindelse med mænd 
som Louis Blanc. Saaledes vandt han baade hæren og folkets brede lag 
for bonapartismen. Endnu var dog ikke Napoleons tid kommen. Frem- 
skridtspartierne var foreløbig regjeringens farligste fiende. Fra dem skulde 
revolutionen komme. 

Ligesom franskmændene før den store revolution fra England havde 

hentet ideen til sine klubbe, saaledes lærte nu det franske reformparti af 
englænderne at holde politiske festbanketter. Rundt om i landet holdtes 
slige politiske fester. Mange alvorlige politikere af oppositionen, som 
Thiers f. eks., tog ikke del i dem. Andre, som tilhørte det konstitutionelle 
parti gjorde det derimod og kom derved halvt mod sin vilje til at forbinde 
sig med de revolutionære. 
Reformbanketternes taler gik som en løbeild over Frankrige og bidrog 
mer end noget andet til at fremme revolutionen. | 
Kongen selv og hans ministerium saa ikke den truende fare. 
De modsatte sig standhaftig en- 
hver reform. Kun ved bestikkel- 
ser holdtes den regjeringsvenlige 
minoritet sammen, og kammeret 
i 1847 sluttede med et stormende 
møde den 28de december. , Midt 
under agitationen, som næres af 
fiendtlige og blinde lidenskaber, 
holdes jeg oppe af overbevisningen 
Sem om, at vi i det konstitutionelle 
0 - monarki har midler til at beseire 
— | disse hindringer.*  Oppositionen 
AG VA hilste kongen med isnende taus- 
25 hed, da han drog bort. Mod- 
standen mod regjeringen blev 
kraftigere og kraftigere. Efterret- 

ningen om oprøret paa Sicilien, 
der begyndte i de første dage 
af januar 1848, ophidsede liden- 

Louis Blanc. 
skaberne. 


Der var til 22de februar berammet en stor reformbanket i Paris. 
92 medlemmer af oppositionen i kammeret lovede at møde. For at forhøie 
virkningen af demonstrationen skulde nationalgarden møde som ordensværn. 
Der var misfornøielse og gjæring rundt om i Paris: blandt studenterne og 
nationalgarden og ikke mindst mellem arbeiderne. Men regjeringen og 
kongen følte sig fuldkommen sikre. Da seinepræfekten vilde oplyse Louis 
Philip om stemningen i Paris, svarede denne: , Det forstaar De Dem ikke 
paa.* Politipræfekten sagde tillidsfuldt, at man havde sikret sig mod alle 
eventualiteter.  Oppositionen gik imidlertid videre og videre. Regjeringen 
begyndte alligevel at blive bange, og den 2rde februar blev banketten for- 
budt. Men dermed troede man ogsaa, at al fare var forbi. Ingen tænkte 
paa at koncentrere tropper i Paris. Hele byens østside var ubesat. 

Den 22de februar var en mørk, regnfuld dag. Dog samlede der sig 
ved Madeleinekirken en mængde skuelystne, mest arbeidere og studenter, 
som vilde være vidne til banketdemonstranternes afmarsch. Raabene: 
yLeve reformen, ned med Guizot* hørtes hyppig. Baade den 22de og 
natten til den 23de forløb dog rolig. Formiddagen den 23de havde man 
trukket tropper sammen for at gjøre fuldstændig ende paa optøierne. Ogsaa 
nationalgarden var opbudt. Denne, som rekruteredes af Paris's borgerstand, 
tænkte igrunden slet ikke paa revolution. Men den var tilhænger af oppo- 
sitionen og tænkte, at øieblikket nu var inde til at give ministeriet Guizot 
en lektion. Derfor hindrede nationalgardisterne soldaterne i at gjøre ende 
paa optøierne. Selv enten negtede de at møde eller vægrede sig ved at 
kjæmpe; ja de raabte omkap med mængden: , Leve reformen! Ned med 
Guizot.* Dette kom som et tordenslag for Louis Philip, der hidtil havde 
anseet borgerstanden for sin trones bedste værn og støtte. Han tabte modet 
og lod Guizot afløse som ministerchef af grev Molé, som man antog vilde 
gaa med paa valgreformen. Overalt blev der jubel og glæde. Paris blev 
illumineret, og hele byen var paa benene om aftenen. Men kongen lod 
det blive med at have taget en ny regjeringschef. Time efter time gik, 
uden at Molé fik dannet det nye ministerium. 

Ved nitiden om aftenen drog 500 arbeidere, fulgt af gadens pøbel, 
med faner og fakler, syngende Marseillaisen gjennem gaderne for at bringe 
Guizot en pibekoncert. Paa veien blev de stanset af en afdeling soldater 
under oberstløitnant Courand. Ved et ulykkeligt tilfælde kom det til gade- 
kamp. Soldaterne gav fyr, og 52 døde og Saarede blev tilbage. 

Med denne gadekamp begynder Februarrevolutionen. En vogn draperet 
med blodige lig drager gjennem gaderne. Overalt lyder raabet fra arbei- 
derne: ,Forræderi! hævn! man myrder vore brødre!* Stormklokken ringer; 
brolægningen brydes op; 1600 barrikader reises i nattens mørke; vaaben- 
magasinerne plyndres; opstanden begynder. 

Kongen blev mod sin vilje nødt til at kalde oppositionens fører Thiers 
til regjeringens chef. Men bevægelsen voksede og blev mere og mere 
truende ud paa formiddagen den 24de. Selv efterretningen om at valg- 
reformen var indvilget, gjorde lidet indtryk. Thiers og kongen kunde ikke 
blive enige, om deputerkammeret skulde opløses eller ikke. Dette forøgede 
uroen. Til raabene ,Ned med Guizot!* føiedes nu: ,Ned med Louis 
Philip !*  Tropperne begynder at falde fra. Som eneste udvei for at bevare 
tronen for sin slægt, beslutter kongen at abdicere til fordel for sin sønnesøn 
greven af Paris. Han skulde staa under formynderskab af sin moder, den 
populære og høitagtede Helene af Meklenburg, enke efter Louis Philips 
ældste søn, hertugen af Orléans, som var omkommen ved et ulykkestilfælde 

i 1842. Et niaarigt barn og en kvinde skulde redde Frankrige! Men 
for at tronskiftet kunde blive gyldigt, maatte det bekræftes af kammeret. 

Opstanden i byen griber imidlertid mere og mere om sig. Raadhuset 
(Hötel de Ville) falder i oprørernes hænder. Man beslutter at afskaffe 
kongedømmet og oprette republiken. I Tuillerierne gribes alle af panisk 
skræk. Louis Philip og dronningen flygter i hui og hast. Kun hertug- 
inden af Orléans med sine to smaa sønner og hertugen af Nemours, Louis 
Philips ældste gjenlevende søn, bliver tilbage. Hertuginden naar tilfods til 
deputeretkammeret, hvor hun modtages med velvilje. Men før nogen beslut- 
ning kan fattes, bliver 
dørene sprængt. Mængden 
stormer ind. Alt opløses 
i forvirring. Hertuginden 
af Orléans og hendes børn 
flygter. Under en øre- 
døvende tummel vælges 

ende medlemmer: sociali- 

sten Louis Blanc, arbei- 

deren Albert, samt Flocon og A. Marrast. Caussidiére og Etienne 
Arago, der af egen magtfuldkommenhed allerede havde installeret sig hen- 
holdsvis som politipræfekt og postdirektør, faar bekræftelse paa sine stillinger. 
Imidlertid var Louis Philip og hans familie flygtede over hals og hoved 


Lamartine. 


over kanalen til England: — Saaledes endte julikongedømmet, borgerlig- 
hedens og middelmaadighedens regime! Det styrtedes ikke af trang til 
større frihed, til velstand og lykke, men paa grund af samfundets raaddenskab, 
paa grund af den til det yderste drevne centralisation. Centralisationen synes 
at være Frankriges ulykke. Al magt, alt liv samles i den ene stad, Paris, 
overkulturens og demoralisationens hjem. Millionstaden ved Seinen stiller 
uhørte krav til menneskenes aandelige og økonomiske ydeevne. Sindets 

opsliden og de sociale krav, der stilles, driver til levebrødspolitik og til 
bestikkelighed og depravation. Gang paa gang styrter raaddenskaben blandt 
de styrende Frankrige i skam og ulykke. Det gjentager sig med en næsten 
lovmæssig regelmæssighed. Bestikkelighed og raaddenskab styrtede baade 
julimonarkiet og det andet keiserdømme. Panamaskandalen er i alles minde, 
og nu i disse dage er verden vidne til Dreyfusprocessen. — Men Frankrige 
kommer ogsaa som intet andet land over sine indre rystelser... Thi folkets 
kjerne, millionerne ude paa landet, i provinsen er sund, ædruelig og 
arbeidsom. 

Saa var da Frankrige paany republik. Men den nye styrelse bar i 
altfor høi grad tilfældighedens og hastverkets præg. Den manglede indre 
samhold. Regjeringen bestod af ganske uensartede dele: maadeholdne 
republikanere som Armand Marrast, yderliggaaende som Ledru-Rollin og 
socialister som Louis Blanc og Albert. Kun Lamartine alene ragede op 
og gav republiken anseelse. Vel var han ingen stor statsmand, men han 
var modig, varmhjertet og veltalende, og hans digterry kastede ogsaa glans 
over den nye regjering. — Heldigt for Frankrige var det, at udlandets 
stormagter havde nok at gjøre i sine lande med oprør og uroligheder. 
Republiken viste i modsætning til den første republik fredlige tendenser, og 
især skyldtes det kanske Lamartines beroligende indflydelse, at en stor 
europæisk krig blev undgaaet. Værre farer ventede den nye regjering 
i det indre. Revolutionen havde medført en voldsom krise i forretnings- 
livet. Statspapirerne faldt mere end 30 pet. Rundt om i Frankrige var 
der arbeideruroligheder. For at hjælpe de mange tusinder arbeidsløse 
forordnede regjeringen oprettelsen af nationalverksteder, hvor hver mand 
skulde faa arbeide. Snart havde 66,000 arbeidere meldt sig hertil. Men 
man kunde ikke sysselsætte mere end 14,000. Resten fik til sin under- 
holdning 1,50 fr. om dagen. Følgen var at lediggangen og usikkerheden 
mere og mere voksede i Paris. Et sammenstød mellem de besiddende 
og de besiddelsesløse klasser blev uundgaaeligt. Tre gange, den 16de og 
17de marts og den r17de april kom det til optøier. De mest yderlig- 
gaaende søgte nemlig at hindre nationalforsamlingen fra at træde sammen, 
før landet var blevet tilstrækkelig revolutioneret. Lamartines glødende 
veltalenhed formaaede dog at berolige masserne, og nationalforsamlingen 
traadte virkelig sammen 4 mai. Valgene foregik efter almindelig stemmeret. 
Stemmeberettiget var enhver franskmand over 2r1 aar og valgbar enhver 
over 25. Med et slag blev der istedenfor 250,000 9 millioner stemme- 
berettigede i Frankrige. Dog seirede de maadeholdne republikanere. 
Lamartine, som nu stod paa høiden af sin popularitet blev valgt én gang 
i Paris og ni gange i provinserne. En foreløbig regjering blev dannet 
bestaaende af: Arago, Garnier-Pagés, Marie, Lamartine og Ledru-Rollin 

Det skyldtes kun Lamartines personlige indflydelse, at en saa vidt yderlig- 
gaaende som Ledru-Rollin blev valgt. Valgene og den nye regjering øgede 
voldsomt forbitrelsen hos de radikale og arbeiderne. Man besluttede at 
sætte folkemassen i bevægelse for ved dens hjælp al vinde bugt med 
nationalforsamlingen. Den r15de mai blev der et stort opløb. «Men reis- 
ningen var slet ledet, og det hele endte i ynkelighed, saasnart den væbnede 
magt greb ind. Kløften mellem de maadeholdene og de radikale blev 
dybere end nogensinde. Regjeringen lod store troppemasser trække sammen 
i Paris under anførsel af general -Cavaignac. 

Vi har nævnt nationalverkstederne, som den nye republik havde 
Opreitet. I vaarens løb steg 
tilstrømningen tl disse 
umaadelig. I midten af 
juni talte de I 17,000 
mnnesker og kostede staten 
170,000 fres. om dagen. 
Dette mente den nye nati- 
onalforsamling var for me- 
get, og ved et dekret af 
2rde juni blev det beslut: 
tet, at alle arbeidere 
national- verkstederne mel- 
lem 17 og 25 aar skulde 
indskrives i hæren. —Tillige 
stilledes verkstedernes fuld- 
stændige lukning i udsigt. 

Dette skridt var 
skjæbnesvangert. Den 22de 





juni var der store demon- 

Louis Philip. strationer. Den næste dag 

reistes barikaderne, og op- 

standen begyndte. Kampen varede i tre dage og kostede 8000 døde og 

saarede, den frygteligste gadekamp, som nogensinde er bleven udkjæmpet. 

Revolutionen blev kvalt i blod. Snart skulde ogsaa monarkiet vende tilbage. 

Cavaignac, som havde dæmpet juniopstanden, blev foreløbig regjeringens chef. 

Men den r10de dec. 1848. valgtes Louis Napoleon til Frarkriges præsident. 
Fire aar efter blev den samme mand de franskes keiser, Napoleon III. 

Rundt om i Europa bredte fra Paris februarrevolutionens bølger sig 

og vakte folk til kamp for sin frihed og for sin nationale selvstændighed. 

I hele Italien, fra Sicilien til Lombardiet var der gjæring 'og opstand. 

Kongen af Sardinien stillede sig i spidsen for bevægelsen; men endnu var 

ikke tiden kommen for et samlet Italien. I Berlin, i Wien, rundt om i 
Tyskland og /Østerrige var der opstand og optøier. Ungarn gjorde oprør 
og søgte under Kossuth at grunde en egen republik, for med blodig haand 
at erobres tilbage af Østerrige. Kun faa steder, som i Danmark f. eks., fik 
februarrevolutionen varige følger for folkets frie udvikling. I det store og 
hele var den kun som en hvirvelvind, der for over lande med larm og 
uro, men hurtig forsvandt igjen. Nogen merkepæl i menneskenes udvikling 
danner februarrevolutionen ikke. De dybeste spørgsmaal, som februar- 
revolutionen vakte tillive, arbeiderforholdenes ordning, venter endnu den dag 
idag paa sin løsning. 


Tre socialister om socialismen. 
(Efter H. M. Hyndman, Jéan Jaurés og W. Liebchnecht i ,,Cosmopolis*.) 





et store engelsk-fransk-tyske maanedsskrift ,Cosmopolis* aabner sin 
tredie aargang med et sæt artikler om socialismen paa hvert af dets 
tre sprog, forfattede af en socialistfører fra hvert af de tre lande. En over- 
sigt over indholdet af disse tre artikler vil sikkerlig være vore læsere vel- 
kommen, især naar vi ogsaa, takket være samme maanedsskrifts gode om- 
tanke, kan love snart at bringe tre imødegaaelser fra individualistisk hold. 

Hyndman begynder med at slaa fast, hvorledes den socialistiske 
tankegang seirrig griber om sig hele verden over som en følge af den 
økonomiske udvikling, der bringer kapitalismen til at grave sin egen grav 
og tvinger stat og kommune til at gribe regulerende ind i forholdet mellem 
arbeidsgiver og arbeider. Socialisterne viser selvfornægtelse nok til at virke 
for sit store maal — verdens-samarbeide for livsophold og livsnydelse — 
gjennem skridtvis fremtvungne indrømmelser, som statsmyndighederne en 
for en gjør i haab om at vinde folkegunst og lamme agitationen. 

For Storbritanniens vedkommende paapeger han det besynderlige i, at 
arbeiderstanden der endnu ikke, saaledes som rundt om paa fastlandet, har 
vedkjendt sig socialismen som ledende grundtanke. I denne fagforeningernes 
hjemstavn rygger man tilbage for at gaa med paa de internationale overens- 
komster til fremme for arbeiderbørn, som regjeringerne for nogle aar tilbage 
gav løfte om paa slottet i Berlin. Gjennem hele den sidste menneskealder 
spores der en voksende modvilje mod at anvende de organiserede fag- 
foreningers midler til politisk kamp for arbeiderstandens ophjælp. Om disse 
vældige organisationer havde ofret bare halvdelen af al den kraft, de har 
sat overstyr paa sine kjæmpestreiker, paa politisk virksomhed, havde otte- 
timers-dagen nu været lovtaget for hver eneste bedrift i landet. Der maa 
ligge almene aarsager bag denne arbeiderstandens forblindelse. 

Heller ikke paa de kommunale omraader merkes nogen socialistisk 
partimagt. I Londons ,county council* og skoleraad sidder endnu ingen 
fuldblods socialist. Englands hovedstad har i sidste menneskealder ophørt at 
være landets ledende centrum for andet end det blot og bart handels- 
mæssige. ,Fremskridtsmændene* i skoleraadet godkjendte ved forrige valg 
det kompromis om religions-undervisning i folkeskolen, som for en menneske- 
alder siden arrangeredes i Underhuset til alle frisindedes harme. 

Skulde nogensteds underklassens bevidste samvirke mod fælles maal 
være paakrævet, maatte det dog være i:dette London, hvor 55,000 børn 
— ifølge middelstands-autoriteter — maa komme skrubsultne paa skolen 
om morgenen; hvor 25 procent af befolkningen dør paa fattighuse og fattig- 
hospitaler; hvor ,general* Booths forsøg paa at gjendrive socialisternes 
overdrivelser” endte med erkjendelsen af, at disse heller havde anslaat 
nøden blandt hundredetusinder af borgere altfor lavt. Og dette alt imens 
overklassen bevislig skrider fremad i kropsudvikling, saa dens ungdom 
gjennemgaaende er sande mønstermennesker i legemlig henseende. 

Naar Storbritannien til alles forbauselse staar saa langt tilbage i 
socialistisk organisation, stikker dette i, at tre slegtleds kapitalist-vælde har 
indforlivet arbeiderstanden i den opfatning, at den ikke er andet end by- 
daglønnere. Arbeiderbevægelsen fra de haarde tider i aarhundredets første 
halvdel var i 1870 døet hen, saa der bogstavelig ikke gaves en aktiv rørelse 
inden folket til fremme af dets livskaar, dengang socialist-propagandaen i 
ottiernes første aar reiste hovedet. Den lærdom, en fattig englænder tager 
med fra skolen, er saa tarvelig, at han savner det vaagne blik, som maa 
til for at fatte socialismens tankegang; i overfladisk kundskab og trangsynt 
fordomsfuldhed holder den engelske arbeider maal med tredieklasses middel- 
standsfolk. Hvad skolen meddeler af økonomisk skjøn, rækker ikke ud 
over det minimum, en høker eller bysælger kan leve paa. I religionstimerne 
indprentes læren om arbeiderens tjenerforhold, og hykleriet breder sig ingen- 
steds saa mægtigt som i Storbritannien.” Ligesæl selvopgivelse — bag- 
strævets kraftigste støtte — fremelskes af storbyernes elendige boliger, slette 
kosthold og lurvede paaklædning samt den stinkende luft i verksteder og 
baggaardshjem. Uddeling af kul og uldtepper i vinterkulden besætter plads 
for plads i Underhuset. De store fagforeninger har skabt et arbeider- 
aristokrati, som ikke vyrder sine ringere brødre, der savner fagdygtighed. 
Landets styrende klasser har været fiffige nok til at give sig mine af at 
være sande demokrater, endda alt ordnes efter grundeiernes og kapitalisternes. 
behag. Og aristokratiet har for halvhundrede aar tilbage forladt de veie, 
hvor fastlandets aristokrater fremdeles stamper; i England anvendes aldrig 
tvang mere, dertil har det vist sig altfor praktisk at give kjøb i smaat og 
løfter i stort. Kapitalist-bladene forfægter klogelig alskens moderate reformer 

og smisker for arbeiderklassens ledere, saalænge de bare ikke slaar et slag 
for socialist-tanker. 


Og dog — siden socialismen reiste sin fane i Storbritannien for just 
17 aar tilbage — for en fremgang! Manchesterlæren, som endnu dengang 
var et uangribeligt dogme, ligger nu i sine dødstrækninger. To store socialist- 
organisationer — den Socialdemokratiske Forening og det Uafhængige 
Arbeiderparti — har slaat fast rod i hver eneste storby, medens det Fabiske 


Selskab virker inden middelstanden, og arbeider- og broderskabs-kirkerne 
samler menigheder overalt. Et komplet bibliotek af socialistskrifter er til- 
gjængeligt for selv den fattigste. Store lærde, store digtere, store kunstnere 
har traadt modig frem som erklærede socialister. Selv bladene formaar ikke 
at holde sig klar af fraser, som kun i socialistmund har fuld mening. Og 
kirken har vendt sig bort fra kapitalist-dyrkelsen. Ja, arbeideraristokratiet 
er for hver kongres i tættere flok gaat over til socialistprogrammet. Kort 
og godt, med ordet socialisme forbindes ikke længer begrebet samfunds- 
omstyrtning. Samfundet er gjennemsyret med socialist-tanker — en vakker 
dag krystalliseres der ud et vældigt socialist-parti. 

Imidlertid graver kapitalismen sin egen grav. Den fri konkurrance 
er forlængst en saga blot. I form af uhyre, ikke-konkurrerende kompanier 
holder i Storbritannien som i Nordamerika monopolvæsenet sit indtog. Jern- 
baner, dampskibslinjer, kulgruber, jernverker, skibsværfter — kort, al industri 
helt ned til sytraadfabrikationen ledes nu af ,ringe*, opstaaede ved fri 
sammenslutning mellem de store firmaer om ikke at underbyde hinanden. 
Det fri marked er bare et tomt begreb i enkelte overfladiske økonomisters 
hjerner. Men isaafald er det selvindlysende, at det lovpriste frie spillerum 
for individuelt initiativ allerede er mindst saa indsnævret, som det paastaaes 
at ville blive, om produktion og omsætning gik over til at være gjenstand 
for systematisk omsorg fra det offentliges side. 

Disse ,,ringe* har medført en sammenslutning af arbeidsherrerne ogsaa 
overfor arbeiderne. Ikke blot overfor sine kunder, forbrugerne, men ogsaa 
overfor sine ,folk*, de egentlige producenter, staar nu kapitalisterne fylkede 
til fælles, haandfast optræden. Alene den offentlige mening holder dem inden 
rimelige grænser; staten kunde jo blive tvungen til at gribe regulerende ind. 
De vover endnu ikke at afslaa forhandling og voldgift. Men streiker er 
allerede en haabløs kampmaade, som de i de sidste ti aar har vist sig 
at være det overfor de amerikanske ,ringe*. 

Men denne sammenslutning mellem driftsherrerne maa uvægerlig føre 
arbeider-sammenslutningerne ind paa nye veie. Nu maa stemmesedlen blive 
«deres vaaben. Politiken maa blive deres vei til seir. De snedige mono- 
polister maa overvindes gjennem tvang fra statsmyndighedernes side. 

Kommunerne er alt paa gode veie til ubevidst at gjennemføre kollek- 

tivismen. Og hvert skridt i det smaa fører fremad mod det store fælles- 
maal: det kooperative samfund. 

Faren for Storbritanniens vedkommende er alene muligheden af en 
udenfra eller indenfra fremskyndet sammenstyrtning af det herskende indu- 
strielle system, fuldbragt før folket som helhed endnu er modent for at lægge 
produktion og omsætning an paa en helt ny grundvold. 

Hvorledes skal saa socialisterne gribe sagen an i England? 

Først og fremst maa der sættes en stopper for befolkningens fysiske 
 afkræftelse som lønsslaver i storbyerne. Det eneste middel er, at staten 
overtager alle folkeskolebørns underhold og flytter skolerne ud paa landet. 
Alle indvendinger mod dette krav preller af mod den uigjendrivelige sandhed, 
at intet lønner sig saa udmerket som at værge racens sundhed, arbeidskraft 
og livslyst. Under 16 aars alder maa det forbydes at sætte nogen til løns- 
arbeide. Paa offentlig bekostning maa der bygges sunde boliger udenfor 
byerne for arbeiderne. Skolernes undervisning maa forbedres; foruden 
boglig lærdom maa der bibringes færdighed i og sans for haandarbeide og 
særlig for jordbrug. Den britiske stat øder aarlig 700 millioner kroner 
paa rigets forsvar mod ydre fiender; skulde det ikke være ,praktisk* at 
ofre noget paa at udvikle hvert enkelt individs evner til det yderste? 

Staten er selv landets største arbeidsgiver. Bare paa postvæsenet 
tjenes der aarlig 60—70 millioner kroner, som anvendes til at mindske de 
velbjergede borgeres skatte; og dette indvindes ved at lønne alle de utallige 
underordnede betjente og bud lavest muligt. Ligesaa paa de store marine- 
værfter og alle andre offentlige anlæg. End om staten tog det skridt at 
sørge for sine arbeideres velfærd istedenfor at pine ud af dem lettelser i 
overklassens skatter? 

Saa maa jernbanerne, kulgruberne og jernverkerne gjøres til offentlig 
eiendom istedenfor som nu at være midler til usynlige aktionærers indkas- 
sering af dividender. Industrien maa efterhvert gjøre følge. Ligesaa om- 
sætningen. Overalt er der ingen resiko ved, at det offentlige træder i aktie- 
selskabernes sted som ansætter af driftsbestyrere, medens fortjenesten nyttes 
til de virkelig arbeidendes eget bedste. 

Vanskeligst er spørgsmaalet om jordbrugets overgang til offentlig drift; 
her er nemlig ,ring*-væsenet endnu ikke trængt igjennem, saa veien til en 
fælles bestyrelse ikke er banet. Men som det nu foregaar, er det en fare 
for nationens hele tilværelse. Det fede England maa indføre madvarer for 
2”/3 tusen millioner kroner aarlig. En europæisk krig vil betyde hungersdød. 
for landet. Alt, hvad kongelige kommissioner har spekuleret, har vist. sig 
at føre til ingenting. Beskyttelsestold kan jo aldrig hjælpe. Intet duer 
uden den ene ting, at folket tager sin jord i besiddelse igjen og bruger den 
til fælles bedste. Om hver arbeidsfør mand i landet fra skoledagene var 

oplært i jordarbeide, vilde han skiftevis kunne tjene sit brød ved selv at 
avle det af jorden. Folkestrømmen, som hidtil stadig rinder ad byverkstederne 
til, maa vendes tilbage mod landet igjen. Endelig kan heller ikke den store 
skibsfart fremdeles vedblive at være privatspekulation. 

Denne nationalisation af produktion og omsætning vil selvsagt skabe 
en ny rigspolitik. Indien og Sydafrika maa ikke vedblivende kun betragtes 
som kar, hvorfra rigdom tappes hjem til spekulanternes pengeskabe. 

Den høit dannede forfatters aandfulde og formfuldendte artikel slutter 
med en deilig drøm om en fremtid af sundhed og velvære, af bravhed 
og overlegenhed. 


IDE 


Jaurés skriver ikke mindre aandfuldt og elegant. Som dreven parla- 
mentariker ser han sagen nærmest fra en politikers standpunkt; i Frankrige 
sidder der jo ogsaa en anseelig skare meningsfæller bænkede om forfatteren 
i deputeretkamret. 

Han begynder med at fastslaa, hvor urigtigt det er at forestille Sig 
de franske socialister som delt i et sæt indbyrdes fiendtlige grupper; efter 
deres løierlige optræden paa kongressen i London for et par aar siden er 
en almen forsoning indtraadt. Arbeiderstanden holder godt sammen og er 
sig fuldt bevidst, at medmindre den fravrister kapitalist-klassen den politiske 
magt, nytter det ikke at drømme om at ophæve dens monopol paa at eie. 

Samholdet indøves gjennem en stadig omsiggribende hang til at danne 
kooperative forbrugsforeninger. Mærkeligst er dog det paagaaende forsøg 
paa kooperativ produktion, Arbeider-Glasverket. Her gjælder det at vise, 
hvorledes arbeiderstanden selv er istand til at holde en forretningsmæssig 
drift oppe i fortvilet konkurrence med en mængde kapitalist-bedrifter. 
Arbeider-Glasverket eies ikke af private; heller ikke af sine egne arbeidere, 
uden forsaavidt deres fagforening eier en del af aktierne og' udpeger seks 
af de ni medlemmer af driftsstyret, medens */s af det mulige overskud skal 
gaa til deres pensions- og arbeidsløshedsfond. Aktierne i Arbeider-Glasverket 
eies af arbeiderforeninger landet rundt, fagforbund og kooperative selskaber. 
Driftens generalforsamling bliver saaledes et landsmøde af arbeiderstandens 
tillidsmænd; og de %; af det mulige overskud skal anvendes til fremme af 
et fælleskrav i den hele stands interesse. Det er altsaa et forsøg paa at 
skabe fælleseiendom, forsaavidt dette kan foregaa inden den kapitalistiske 
samfundsorden. Lykkes dette forsøg, da er det et haandgribeligt bevis for, 
at tiden er moden for en ny form for eiendom og arbeide; det indser baade 
kapitalisterne, som af al magt prøver at knække anlægget, og arbeider- 
standen, som hele landet rundt i butikerne haardnakket kun forlanger glas- 
varer med anlæggets merke. Dette sidste er en udmerket skole til for- 

staaelse af, at arbeiderklassen i sin forbrugsevne eier en revolutio- 
nerende magt. 

Saa er det næste maal: et arbeiderblad, grundlagt af og drevet for 
standen som helhed, eiet udelukkende af arbeidérforeningerne. Sidste kongres 
vedtog som forudsætning, at de enkelte foreningers aktier i bladet efterhvert 
burde indløses af landsforeningen. 

Disse forsøg paa økonomisk organisation af arbeiderstanden virker 
ikke bare til at styrke standens samhold, men tillige til at opøve arbeiderens 
personlige initiativ og omtanke i administrations-sager: De forskjellige fag- 
foreninger og landsforeninger er jo ligesaa mange skoler for fornuftig overvei- 
else af fællesanliggender og yder en idelig indøvelse i folkets styrelse ved folket 
selv, denne store grundtanke i den demokratiske grundlov af 1793. Alle 
store spørgsmaal, som direkte vedrører arbeiderens liv: arbeide og streik, 
ulykkes- og arbeidsledigheds-forsikring, ottetimers dag, mindsteløn, fabrik- 
tilsyn, arbeiderhygiene o. 1. diskuteres og stemmes over i hver fagforening, 
paa landsmøder og paa internationale kongresser. Hver enkelt lønsarbeider 
deltager i udviklingen af tanker, som skal binde den ganske verden; individets 
ret anskues som hegnet af det universelle samhold mellem ligestillede. 
Arbeiderstandens stadig voksende økonomiske organisation faar den dobbelte 
virkning at samle standens kræfter og at udvikle individets virksomhed og 
den frie tanke. Paa systemskiftets store dag vil disse fagforeninger have 
den dobbelte opgave: at være de organer, hvorigjennem standen som herre 
over magt og eiendom administrerer fælleseiet og sætter produktionen i sving 
— og samtidig hindrer det nye system i at glide over i et embedsstyre 
med overgrebslysten centraliserings-tendens. Den fælles centralvilje vil vise 
sig at bestaa i en øverste sideordning af alle selvstyrende organisationer. 
Al rørelse i Frankriges arbeiderstand bærer fremad mod dette maal. 

Politik befatter den franske arbeiderstand sig med af hjertens lyst. 
Den er sig veien til magt fuldt bevidst. Fagforeningernes styre og repræsen 
tanterne i nationalforsamlingen er i stadig forstaaelse med hinanden. Kapi- 
talismen er statens dominerende princip; gjældende lov og ret, politi og 
soldater — alle magtmidler er kapitalismens forsvarsvaaben. Eiendommen 
er kilden til kapitalist-standens magt; magten er dens værn om eiendommen. 
Denne ring maa brydes ved at vinde magten i staten. 

Det viser sig ogsaa, at frygten for socialismen har samlet alle de 
andre partier om det ,sociale forsvart. Driftsherrernes sammenslutninger 
har aabent gjort fælles sag i valgkampen. Paa dette beror det siddende 
ministeriums varagtighed. Men — naar nu dette system af konservative 
magter lider et afgjørende nederlag! Kapitalistklassen er drevet til at sætte 
hele sin lykke som indsats i det spil, den har indladt sig paa, og som 
den maa tabe. 

Kringsjaa. Bind XI. 1898. 20 

Der indvendes, at socialisterne ved at kaste sig ind i politiken god- 
kjender en samfundsorden, som er indstiftet og haandhæves af deres fiender. 
Som om det ikke var selvafvæbning at afholde sig fra at bekjæmpe og 
beseire modstanderne ved det nemmeste middel. I en stat, hvor det her- 
skende styre gjennem revolution paa revolution har ryddet sine forgjængere 
af marken, hvor gadekampe har sat borgerklassen i magtens sæde, skulde 
det arbeidende folk negte sig adgangen til at bane sig veien til magten 
ved at udnytte det middel dertil, som modstanderne selv erkjender for 
magtens ophav: valgseire. Netop gjennem valgkampen kommer socialismen 
i ligefrem berøring med alles sind. Og gjennem politiske aktioner opnaaes 
fordele for arbeiderstanden, som letter den det daglige livs byrde, øger dens 
frihed og styrker den til ny kamp. I et kapitalist-samfund er den alminde- 
lige valgret en modsigelse, en lovens vei til systemskifte. Den arbeider, 
som i sin fabrik er et retløst verktøi, staar paa valgdagen side om side 
med sin driftsherre i magt. Om imorgen nationalforsamlingen fik en sociali- 
stisk majoritet, kunde kapitaliststandens eiendomsret ophæves ad lovens vei. 
Selv om dette er en hypotese, er alligevel socialistpartiets evne til at vippe 
magten til fordel for et af de borgerlige partier en kjendsgjerning. Det 
radikale ministerium Bourgeois støttede sig for et par aar tilbage til et flertal, 
som fremkom ved tilslutning af deputeretkamrets socialister. Da dette mini- 
sterium og dets flertal vilde gjennemføre progressiv skat og ved lov ude- 
lukke børsoligarkiet fra adgang til at udøve politisk magt, sluttede kapi- 
talismen pagt med senatets gammel-konservative og bød det farlige mini- 
sterium spidsen. Det blev en kamp mellem det ved direkte og almindelig 
valgret indsatte deputeretkammer og senatet, som er fremgaaet af indirekte 
valg. Og ministeriet veg af rædsel for det store ubekjendte, som lurede 
bag haandhævelsen af den almene valgrets suverænitet. 

Derfor ser man ogsaa socialismens modstandere sysle med at afgrænse 
den almene valgrets magtomraade. Senatet styrkes; præsidentens indflydelse 
øges; storbyernes vælgermasse snaues af ved udelukkelse af indvandrede 
borgere, medens de usleste landsherreder sikres sin repræsentant. Kampen 
er ved at streife ind paa selve republikens bevarelse. 

Paa den anden side paastaaes det, at socialismen ved at benytte den 
gjældende forfatnings midler til at skaffe sig fremgang, kommer i skade 
for at gaa paa akkord med den offentlige menings fordomme; i valgkampens. 
iver nødes den til at stikke sine mere stødende læresætninger under stol; 
en socialisme fremgaaet af stemmeurnerne er en afstumpet halvhed. Dette 
er anarkisternes paastand, hvis ensidighed er selvindlysende for enhver, 
som ikke bare sysler med hjernespind istedenfor levende virkelighed. Frem- 
tiden bygger ikke paa grundvolde udenfor virkeligheden. Ethvert raadende 
system indebærer modsætninger, som truer det med. undergang. Saaledes. 

ogsaa kapitalismen. Den har saaledes netop for selv at vokse sig stærk, 
klumpet arbeiderne sammen i uhyre masser og derved organiseret sine 
modstandere; ligeledes har den for selv at skaffe sig albuerum, knust lens- 
aristokratiet og hævdet demokratiets sag. Og arbeiderpartiet skulde ikke 
gribe ind her og udnytte de bestaaendes svage punkter ved en kamp paa 
dets egne enemærker ! 

Bare for at værge, hvad der alt er opnaaet, maa socialismen være 
med i politiken. Kampen om magten i samfundet — det er jo politik. 
Den franske socialismes historie er et eneste stort bevis for, at jo ivrigere 
arbeiderstanden har styrtet sig ind i den politiske kamp, des klarere er den 
bleven sig sin socialisme bevidst. Nutildags vil proletariatet ikke — som 
saa ofte før — staa raadløst, naar seiren er vunden. Babeufs forsøg under 
den store borgerskabsrevolution for hundrede aar siden, førte kun til at 
han selv maatte vandre til skafottet. Og i 1848, da arbeiderstanden havde 
revolutionens skjæbne i sine hænder, gav den sig, istedenfor at handle paa 
Louis Blancs raad, til at overveie trældommens afskaffelse og lod begiven- 
hederne gaa sin egen gang lige ind i kontrarevolution. De dages socialister 
opnaaede kun at skræmme fra sig borgerstanden, med hvem den hidtil 
havde havt fælles sag, og magtede ikke at mestre de opskræmte. I 1871 
stod Pariserkommunen imod hele Frankrige; rigtignok tvang den monarkisterne 
til at ,redde republiken.* Den nutidige socialisme er fuldt forberedt til at 
handle og sætte sit system igang, straks det raadende brister. Dette kan 
ske allerede om en ti aars tid. 

Først maa smaaborgerne være vundne; de er alt paa overgangen til 
at indse, at socialismen saa langt fra at medføre individets undertrykkelse, 
meget mere skal frigjøre alle individuelle kræfter ved at gjennemføre 
nationaliseringen af den økonomiske samfundsorden. Dannelse, videnskab 
og kunst vil under saadanne vilkaar -- naar magten og mynten ikke 
dominerer — føle sig vel hjemme i verden, som aldrig tilforn. 

Bondestanden vilde være vanskeligere at vinde, om ikke skrækken 
for socialismen allerede havde drevet dens modstandere til ogsaa her at 
berede den vei. Hvad socialismen ikke vidste, hvorledes den skulde faa. 
sat i gjænge, driver regjering og kirke alt paa med af al kraft: association 
af bønderne. Det er ligefrem at bearbeide jorden for den sæd, hvis frugt 
socialismen skal høste. De katolske bondeklubber har ved sin gryende 
klasseaand alt vakt tunge anelser hos deres kortsynte stiftere. Sammen- 
slutning mellem smaafolk er jo socialisme i frø. 
| Kirken skulde berede socialismen den seigeste modstand; den har 
netop forsonet sig med borgerrepubliken efter 20 aars bittert fiendskab. 
Dette kompromis vil ende med at kompromitere begge parter. Naar seiren. 
er Socialismen vis, maa kirken for at redde sin magt over sindene, bryde: 

sin pagt med dem, der danser om guldkalven, og Ssøge at gjenvinde sin 
gamle sunde folkelighed og evangeliske idealisme ved at bøie sig for de 
nye magthavere. Men da kan det være for sent. Og socialismen faar 
raade grunden alene. 


III. 


Liebknecht skriver om ,fremtidsstaten* og paapeger, hvorledes 
dette fantom diskuteres overalt i nationalforsamlingerne, kun ikke i den 
britiske. Hos briterne gjælder nemlig den leveregel, at hvad der er ret 
for en, er billigt for den anden. Begrebet fair — i tysk og andre sprog 
mangler det helt oversættende ord — er gaaet briterne i blodet; dette slaar 
bro over kløften mellem høi og lav, mellem rig og fattig. Snobberiet 
trives i England som andensteds, men krybende underdanighed overfor 
høierestillede kjendes ikke der. Englænderen bevarer sin personlighed og 
agter den hos sin medborger. 

Forskjellen i saa henseende mellem Storbritannien og Tyskland lyser 
frem af den maade, hvorpaa myndighederne ter sig overfor kampe mellem 
driftsherrer og arbeidere. Da Hamburgs havnearaeidere streikede, udtalte 
den tyske rigsregjering øieblikkelig i rigsdagen sin misbilligelse og kastede 
saaledes hele sin vægtige indflydelse i vægtskaalen for driftsherrerne. Men 
da de britiske jernbanedirektører vilde tvinge sine funktionærer til at træde 
ud af fagforeningen, lod selve den konservative Salisbury dem vide, at 
det ikke sømmede sig at hindre medborgere i at udøve sin forfatnings- 
mæssige ret. Let at forstaa, hvorfor den britiske socialisme er saa 
»Ufarlig *. 

Socialismen er noget nyt; at ville og maatte ophæve privateie af 
arbeidsmidlerne er jo ikke det samme som det kommunistiske raab paa 
afskaffelse af privateie af arbeidsprodukterne. Socialismen er bare den 
historiske og logiske udvikling af kapitalismen, ligesom denne har været 
tidligere samfundstilstandes afløser. 

Da borgerstandens store fører Eugen Richter som en Hercules vilde 
knuse den socialistiske hydra, greb han til skobørsten som kølle: Hvem 
skulde vel i fremtidens samfund af ,ligemænd* vilde børste sko og feie 
kloakerne? Han havde allerede et halvt hundrede aar forud faaet svar af 
Liebknechts egen mund, da denne i en debat gjendrev samme indvending 
med den bemærkning, at ingen frisk person var for god til at børste sine 
egne sko, og Augiasstalden havde Herkules gjort ren ved at — bruge sin 
sølle omtanke: han lavede en vandledning. I Amerika hører skobørsten 
med til enhver gentlemans personlige toiletteudstyr; og kloakrensning be- 
sørger ingeniørkunsten. 

» Fremtidsstaten* kan drømmere og digtere sysle med; politikere og 

statsmænd faar arbeide med at udvikle, hvad der foreligger, gjennem lydig- 
hed mod de historiske love. Historien gaar sin jevne gang. trods alle 
ystærke* og ,store* mænd. Selve Bismarck maatte smukt finde sig 1 at 
blive et hjul i det evige maskineri. Han var jo fra først af en erklæret 
fiende af storbyerne, disse udklækningsanstalter for revolutionen, som burde 
udslettes af jordens overflade. Og dog kom hans historiske gjerning til 
at bestaa i Tysklands omdannelse fra en jordbrugsstat til en industristat, 
hvor millioner af jordarbeidere strømmer sammen i revolutionens udklæknings- 
anstalter.  Landjunkeren kom til at skabe det tyske socialdemokrati den 
fornødne grund at vokse sig stærk i. Slig blev altsaa den fremtidsstat, 
som hin sterke mand forsøgte sig paa at drive frem. 

Og saa skal socialismen forekastes det umoralske i at fremholde et 
ideal, som ikke er klart defineret. Som om den nu raadende trediestands 
foregangsmænd, de franske revolutionsmagere for hundre aar siden, ikke 
var ,samvittighedsløse* nok til at stevne videre frem mod sit ideal, endda 
de ikke anede, hvorledes der halvhundre aar senere af deres fremtidsstat, 
trediestanden, maatte fremgaa en ny forfærdelig strid mellem idealer. Denne 
trediestand spaltede sig i et bourgeoisi og et proletariat. 

Fremtidsstaten er jo 1 stadig vorden; den bliver til omkring os. 
Revolution behøver vel ikke netop at betyde voldsom omvæltning; vi staar 
midt i revolutionen. Den kapitalistiske store bedrift tramper enkeltmands- 
bedriften sønder og sammen — og stamper samtidig det nye samfund op 
af jorden. 

Det nye samfund er socialdemokratiet. I en retning kan man sagtens 
pege paa, hvorledes det vil være indrettet. Demokrati er folkestyre. 
Folkesuverænitet er folkets absolute selvbestemmelsesret. Alle myndigheder 
og alle love skabt af folket selv ved almene og frie — lige, direkte og 
hemmelige — afstemninger.  Saaledes som i Schweiz, denne lille mønster- 
stat, dette stykke fremtidsstat i virkeligheden. 

»Proletariatets diktatur*, dette latterlige skræmmeord, som aabenbarer, 
at nutidsstaten er kapitalismens diktatur. Socialdemokratiet vil jo netop 
sikre baade minoriteterne. og individerne deres ret. Det vil ingen myndig- 
heder med magtmidler udenfor den blotte forvaltning. Det vil samfundet 
organiseret til individets værn, saa individ stilles side om side ved individ, 
ikke over og under som i nutidssamfundet, og ikke individ imod individ, 
som anarkisterne raaber paa. Socialismen betyder fred i samfundet. Ufred 
i samfundet er saavel kapitalismens som anarkismens endemaal. 

Socialdemokratiet vil anerkjende ligeret mellem de to halvdele af 
menneskeheden: mand og kvinde. Det kan lidet nytte at ville ophæve 
kampen for tilværelsen; men socialismens maal er at forene menneskene 
til fælleskamp for tilværelsen, saa ingen skal ligge under for andre. Det vil 

fjerne anledningen til overgreb og udrydde armoden som institution; dermed 
maa forbrydelser, som avles af armoden, forsvinde: tyveri og prostitution. 

Fælleskampen for tilværelsen vil blive organiseret gjennem en organi- 
sation af arbeidet og en organisation af opdragelsen. 

Arbeidets organisation har man slaaende beviser for muligheden af i 
de amerikanske kjæmpehoteller og lignende indretninger. Her arbeider 
storindustrien socialismen i hænderne. Tilslut vil bare nogle enkelte ,,spid- 
ser* staa i veien for overgangen fra kapitalist-staten til socialist-staten. 
Langsomt vil udviklingen foregaa paa jordbrugets omraade. 

Alle mennesker vil arbeide; man behøver ikke at ængstes for nogen 
tvangsudøvelse mod dem, som skulde foretrække uvirksomhed. Den sværeste 
straf mod opsætsige fanger er jo at nægte dem arbeide. Et friskt men- 
neske maa arbeide. Det gjælder kun, at det opdrages til det, det duer til. 
Richard Owens arbeidsskole-fabriker er mønster godt nok. 

Mere end en mave har ingen; saa dens behov skal sagtens blive 
tilfredsstillet. Adspredelser og smaaforfængeligheder faar det staa enhver 
frit at jage efter; det vil ingen være forbudt at te sig som abekat — paa 
egen regning. 

Socialismen vil en virkelig folkeopdragelse; uden dannelse kan intet 
organiseret samfund bestaa. 

Spørges der, om fremtidsstaten vil forkaste noget af det for nutids- 
samfundet eiendommelige, da er det jo givet, at der intet brug vil være 
for sligt som pengespekulation, diplomati, militærvæsen. Alt saadant vil 
menneskeheden efterhvert vokse af sig. Naar jordbruget igjen kommer til 
agt og ære som en fællesnæringsvei, vil sagtens ogsaa storstæderne opløse 
sig. Men videnskab og kunst vil finde en wuanet anledning til fortsat 
blomstring. — 


Alle disse tre forfattere skuer fremtiden i rosenrødt. Socialismen er 
deres religion; den tror de skal forløse den sukkende verden. Næste gang 
faar deres gjendrivere ordet. cb. 


Romerske advokater. 
(Efter forskjellige kilder). 





un saare svagt er det billede, de skrevne bogstaver giver af de gamle 
romeres juridiske veltalenhed. Disse klassiske advokater var sydens 
børn, ildfulde naturer, der ikke, naar de skulde udtrykke sine følelser, 
kunde nøies med det hørlige udtryk, med ord alene, — dem bøgerne har 
bevaret — de maatte ogsaa give dem et synligt udtryk. De eiede et 

mimisk instinkt, der ledede deres gestus og minespil, — og naar de talte 
offentlig, overlod de sig uden tøiler til dette instinkt. Og det saa meget 
tryggere, som der dengang ikke eksisterede ,regler for den gode tone i 
retssalen*, der kunde hindre dem i at boltre sig frit. 

Ved alle midler, der stod til deres raadighed, søgte de at paavirke 
sine tilhørere, baade jurymænd og publikum, og derfor lagde de ogsaa saa 
stor en vægt paa talens dramatiske udførelse, paa legemets sprog (sermo 
corporis). Alle afhandlinger i rhetorik priser samstemmig den ydre frem- 
stillings værd og virkning, udvikler alle dens hjælpemidler og giver for- 
skrifter herom, og disse forskrifter indskrænker sig ikke, som man skulde 
tro, til en lære om diktion og gestus. Nei, de tager sigte paa talerens 
person i alle dele: de giver regler for hans dragt, hans stillinger, hans 
holdning, maaden hvorpaa han skal bevæge sine lemmer og holde hodet, 
de foreskriver læbernes, næseborenes, øinenes og øienbrynenes bevægelser, 
ja alt indtil ansigtets ubetydeligste punkter. De vil, at han skal være 
veltalende fra isse til fod, foto corpore. Det var aldeles, som om der var 
tale om at uddanne skuespillere og lære dem at optræde paa et teater. 
Og i fuld konsekvens med denne anskuelse ser vi de store talere tage 
timer hos scenens stormænd. Cicero gaar i skole hos de mest berømte 
dramatiske kunstnere paa den tid, Esopus og Roscius. 

Alt, hvad vi ved om romersk rettergang, viser os et teateragtigt 
arrangement, næsten som om man spillede et stykke. Meget af dette hænger 
sammen med sydlændingens før omtalte tilbøielighed til at forme enhver 
optræden dramatisk; men endnu mere var virkelig skabagtigt og tilgjort. 
Det teatralske i sletteste forstand prægede for det første advokaternes tale. 
De gestikulerede meget og gestikulerede fremforalt i patetiske ordvendinger 
med en saadan kraft, at en fredelig taler vakte forbauselse som noget rent 
abnormt. Man kunde ikke forstaa, at ikke taleren selv blev oprørt, naar 
han udtalte visse ord, og man har f. eks. seet Cicero bruge sin mod- 
stander Calidius's ro til vaaben mod ham: ,0g dette er en mand, som 
paastaar at have i sine hænder de klareste beviser paa en forbrydelse! 
Og han gribes ikke af rædsel over den forfærdelige vished! Han slaar 
sig ikke for panden, — han tramper ikke med fødderne! Glædes han 
da heller ikke over, at han har fanget den skyldige? — Han gnider jo 
ikke sine hænder og slaar sig ikke paa laarene !* 

De fleste talere udsatte sig dog ikke for lignende bebreidelser; de 
overdrev snarere i modsat retning. Der var dem, der for at give sine ord 
mere vegt paa skuespillermaade gav dem en plastisk tolkning. Gjaldt 
sagen en syg, hærmede de efter lægen, som kjender paa pulsen, var det 
en musiker, knipsede de med fingrene som paa en lyres strenge. De 
skildrede en person, som blev pisket derved, at de, som Qvintilianus siger, 

efterlignede de smertefulde vridninger, de sønderflængede lemmer gjorde. 
Og det var jo lidt for udtryksfuldt. 


X 


Naar de romerske advokater saaledes tog skuespillerne til mønster, 
var det ogsaa, fordi de ved domstolenes lokale forhold fik en naturlig 
anledning til det. Rigtignok optraadte de ikke paa nogen teater-scene, 
men de holdt sine taler paa en virkelig scene, derved at de ikke havde 
en bestemt plads at staa paa. De kunde efter behag spadsere fra sin 
bænk og til det stængsel, der adskildte domstolen fra tilhørerne, og fra sin 
parts side hen til den for modparten reserverede plads. De havde altsaa 
et betydeligt ,spillerum*. Nogle anvendte med forsigtighed denne frihed, 
f. eks. Cicero og den, han roste sig af at efterligne og overtræffe, hans 
forgjænger,. Crastus. Ingen af dem syntes om at gaa meget, mens de 
talte. De tilhørte den slags talere, der med et udtryk laant fra teater- 
sproget kaldes statarii. Men største delen af deres medbrødre var mere 
bevægelige af sig og kaldtes motorti, De gik og kom, vandrede frem 
mod dommeren og tilbage til sin klient, promenerende omkring langsomt 
eller hurtigt, efter graden af de lidenskaber, der besjælede dem. Undertiden 
løftede de op sin toga og tog den under armen for at deres omflakkende 
veltalenhed kunde udvikle sig mere frit. 

Herfra og til en slags dramatisk fremstilling er skridtet ikke langt. 
Det var heller ikke sjelden at se advokaterne hengive sig til skuespiller- 
kneb og forsøge at røre tilskuernes hjerter ved et mere eller mindre patetisk 
spil. Derved vandt saaledes Antonius, den store taler, sin egen sag, hvis 
udgang kunde blevet landsforvisning, d. v. s. den frygteligste straf, som 
kunde træffe nogen romer. Han opførte nemlig en fortvilelsesscene, som 
hvilkensomhelst af teatrets første kræfter vilde misundt ham. Som greben 
af en pludselig og stor fortvilelse, lod han sit ene knæ røre ved marken, 
— det var næsten, som om han knælede for dommerne — hans stemme 
gik over til konvulsivisk hulken — publikum og dommerne var lige rørt. 
Saa dyrt var fædrelandet denne mand, saa forfærdelig tanken paa at skilles 
fra det! Antonius var reddet, takket være sit gode komediespil. En 
ander gang, da samme Antonius vilde redde Aqvilius, en gammel konsul 
og en tapper, af saar bedækket general, styrtede han hen til sin klient, rev 
heftig tunikaen af ham og blottede for alles øine de ærefulde ar paa den 
gamle soldats bryst. 

Det gjorde udmerket effekt, og de gamle priste meget denne lykkelige 
indskydelse. Den var rigtignok indøvet omhyggelig i forveien, ja de 
»ærefulde* ar havde i den anledning undergaaet en liden opmaling og 
faaet en kraftigere retouche for at kunne virke godt paa afstand. Men 

det hele numer tog sig ud som improvisation og blev i rhetorskolerne 
anført som et klassisk eksempel paa udnytten af understøttende momenter. 

Desværre fik det udmærkede kneb senere saa altfor mange løierlige 
efterligninger. Der var saaledes blandt andet en advokat, der ogsaa havde 
en saaret klient, og for at vække medlidenhed drev han paa med i det 
uendelige at rive bandagerne af” den ulykkelige og lægge dem paa igjen, 
saa baade han og klienten var badet i blod fra de mange saar, og til- 
skuerne vred sig af væmmelse. 

I en forsvarstale for Plancius beretter Cicero udførlig om sine 
sørgelige reiser, da han — forvist fra Rom — flakker om fra by til by; 
overalt bliver han vist bort, ingen dør vil aabne sig for ham, og han haster 
til Grækenland for at søge tilflugt mod sine fienders voksende had. Tilslut 
efter tusen viderværdigheder møder han en medlidende ven, og denne ven 
er Plancius, som ved budskabet om hans ankomst iler til ham, kaster sig 
i hans arme, trykker ham til sit bryst og med al magt vil holde ham 
fast. Vennens hengivenhed skal beskytte mod alle truende farer. Hvad 
er meningen hermed? Og hvorfor alle disse detaljer? Jo, det er bare en 
dramatisk knaldeffekt, som forberedes. Pludselig vender taleren sig til 
Plancius og raaber til ham: ,Ven og broder! Nu er det dig, alverden 
vender ryggen og lukker sin dør for; men løft dit hoved, min stakkels 
ven, og kom i mine arme, de skal nu være dit tilflugtssted!* Og Plancius, 
der kan sin rolle og indtil nu har siddet aldeles tilintetgjort paa en bænk, 
reiser sig, iler hen til sin ven, kaster sig til hans bryst og omfavner ham 
med godt spillet rørelse. 

I talen for Fonteius lader Cicero i det kritiske øieblik den 
anklagedes søster komme frem. Man ser staaende lige foran ham en 
vestalinde i festdragt med bedende hænder, en slags grædende Elektra, 
hvis fortvilelse, forhøiet af et vist religiøst alvor, i al sin ædelhed havde 
noget tragisk rørende ved sig. I sagen mod Sulla har advokaten, Cicero, 
anseet det som virkningsfuldt at føre den anklagedes søn frem for dom- 
stolen. Han griber pludselig barnet, løfter det op paa sine arme, og idet 
han peger paa det, skildrer han, hvilken frygtelig skjæbne dette uskyldige 
offer gaar imøde. 

Naturligvis fremkaldte disse smaa forevisninger vanligvis taarer. . Det 
er vanskeligt at udgrunde, ved hvilke midler de romerske advokater kunde 
faa presset taarer frem i sine egne og sine klienters øine i det passende 
øieblik. Men sikkert er det, at naar det var nøvendigt, græd de virkelige 
taarer, som man kunde se rinde ned over kinderne. , Du bebreider mig,* 
siger Cicero til en af sine modstandere, ,,at jeg fældte en taare. Du sagde: 
»Jeg saa din lille taare* (vidi ego tuam lacrimulam), men det udtryk var 

aldeles urigtigt. Det var ikke en liden taare, jeg fældte, det var tunge og 
mange taarer, jeg græd; jeg græd, saa jeg snufsede!* 

Det var et særsyn, naar en forsvarstale ikke medførte en syndflod 
af øienvæde, og ofte, som f. eks. i slutten af talen for Milo, var taleren i 
en saadan tilstand. at han ikke kunde tale for bare rørelse. 

For at være mere sikker paa, at dette udbrud af smerte skulde være 
smitsomt, forberedte man sig paa forhaand, ligesom man paa nutidens teatre 
sikrer sig applausen ved den engagerede klak. Man instruerede klienten, 
slægtningerne, vennerne, vidnerne — alle dem, som blandt de nærmeste 
tilhørere, ja til og med blandt juryen interesserede sig for den anklagedes 
skjæbne. Alle vidste, at man paa et givet tegn maatte deltage i den op- 
rørte ster2ning, advokaten var i, og som ham hengive sig til graad, hulken 
og snøften. Et udmerket eksempel paa den slags instrueret deltagelse fra 
tilhørernes side har vi i Ciceros tale for Cluentius. I det tilfælde kan 
vi endogsaa paavise klakkens ,stikord*., Paa tilhørerpladsen sad en skare 
af den anklagedes landsmænd, — og pludselig siger Cicero: ,Reis Eder, 
ædle venner!* Det var signalet — stikordet. De begyndte straks alle- 
sammen at græde og bære sig. Samme scene gjentoges under en eller 
anden form i en mængde rettergangssager. Man ved knapt, hvad man 
skal beundre mest enten advokaternes ihærdighed, og at de ikke tilslut 
blev træt af at tage sin tilflugt til slige kunstgreb eller enfoldigheden hos 
disse dommere, som lod sig narre. Ikke sjelden eier taarer tydeligvis en 
veltalenhed, mod hvilken det er vanskeligt at forsvare sig. 

Og ganske betegnende er det, at de gamle romere ved ordet ,advokat* 
ikke betegnede sagføreren, men derimod den hær af statister, der ved sine 
taarer skulde bevæge juryen til medynk, eller ved sin rang slaa en kreds 
om den anklagede. 

Selvfølgelig benyttede de romerske sagførere ikke bare medlidenheden 
til sin klients forsvar, ogsaa latteren var dem et kjært vaaben, naar de 
dermed kunde ramme sin modpart. Og Cicero har i sin digre bog om 
veltalenheden samlet en række advokatoriske skjæmtsomheder, der viser, 
at selv de plumpeste bajadsstreger ikke laa advokaterne for lavt. Kunde 
de blot naa sit maal, var intet middel dem smudsigt. 

Men der kom en dag, da alle lystige indfald syntes udtømte og alle 
medlidenhedsvækkende kunstgreb gammelkjendte, optegnede i rethorernes 
noticebøger og indøvede i veltalenhedsskolerne. Og da var deres magt 
forbi. Dertil kom, at skreven lov og regel begyndte at sidde til doms 
mere end øieblikkelig følelse. Hermed havde den dramatiske veltalenhed 
udspillet sin rolle. — 

Hvad der maaske ikke har været noget tab for retfærdigheden. — 

R. 


»Sjøskjælv*. 315 


,Sjøskjælv". 


(Efter E. Ki i ,,Prometheus*). 





ordskjælv er et ligesaa kjendt som almindelig frygtet fænomen. Om 

en analog foreteelse, ,sjøskjælv*, indeholder de hidtil udkomne to 
bind af Gerlands bidrag til geofysiken udførlige meddelelser af E. 
Rudolph om undersjøiske jordskjælv og eruptioner, hvorefter vi gjengiver 
følgende interessante enkeltheder. Som materiale for undersøgelsen fore- 
ligger omtrent 400 paa skibe af alle nationer gjorte iagttagelser af ,,sjø- 
skjælv*, som dels blev gjort paa forholdsvis grundt vand, men som dog 
for størstedelen skriver sig fra det aabne ocean. 

Kun i sjeldne tilfælde var det iagttagerne muligt at bestemme retningen 
af den rystelse, deres skib var gjenstand for, og det hændte i mange til- 
fælde, at en iagttager ved roret troede at kjende stødet som kommende 
forfra, mens derimod en iagttager paa baugen var overbevist om, at stødet 
kom agterfra. Langt bedre forholder det sig imidlertid med de givne op- 
gaver over stødenes intensitet, og ligeartetheden af de af sjøfolkene anvendte 
billeder og sammenligninger tillod forfatteren efter styrkegraden at ordne 
de submarine rystelser i lignende grupper som dem, der forlængst er 
anvendt for jordskjælvenes vedkommende. Han har opstillet en styrke- 
skala, der er tidelelig ligesom Rossi-Forel's, men dog ikke er ganske 
den samme, da begge de første numre i denne skala er saa svage, at de ved 
sjøskjælv idetheletaget ikke bemærkes: Denne tidelelige skala ser saaledes ud: 

1. Ganske svag skjælven, ikke ulig støien af en line, som løber 
ud, for det meste kun hørbar under dæk og ikke mærkbar for alle, men 
kun for dem, der befinder sig paa et for iagttagelse særdeles gunstigt sted. 

2. Svag skjælven. En fremmedartet, ualmindelig dirren i skibet, 
egnet til at vække det sovende mandskab og især følelig for dem, der 
sover under dæk. 

3. Skjælven i hele skibet, med samme indtryk som naar store, tunge 
fade rulles over dækket. 

4. Maadelig stærk rystelse, omtrent som den, man føler, naar 
ankeret falder paa dybt vande, og kjættingen raskt løber ud. 

5. Temmelig stærk rystelse, som naar skibet var stødt paa grund 
(koralrev, sandbanke, klippegrund) og gled hen over denne, eller som 
om det havde kollideret med en anden gjenstand (baad, mindre skib, vrag), 
som det seilede hen over. 

6. Sterk rystelse, egnet til at sætte mindre gjenstande, som kopper, 
tallerkener, glasse osv. i bevægeise, saa de klirrer og skjælver. Roret 
slænger hid og did, saa at rattet er vanskeligt at holde for rorgjængeren. 

7. Rigtig sterk rystelse, stødvis, saa det knager i tømmeret, og det 
umuligt at holde sig opretstaaende paa bakken. 

8. Meget sterk, stødvis rystelse. Masten, ræer og takelage, samt 
alle gjenstande paa dæk ryster under den stødende BEUEEEIEe Kompasset 
* kommer i uorden, termometre gaar itu osv. 

9.  Overordentlig sterk rystelse af stødvis art. Skibet kastes paa 
siden og slingrer, det løftes, kommer af kurs eller mister farten. 

10. Ødelæggende virkninger. Folk kastes overende paa dækket, 
tunge gjenstande slynges iveiret, kanoner springer af lavetterne, dækket 
begynder at grine, og skibet bliver læk. 

Sjøskjælvets varighed er meget forskjellig, og hvis man bortser fra 
de talrige tilfælde, hvor tidsangivelserne er ubestemte, bliver der omtrent 
120 tilovers, hvis varighed og hvis fordeling er intensiteten er angivet 
i følgende fortegnelse: 


Antal af sjøskjælv. Intensitet. Varighed. 
I I 30" 
4 2 4—30" 
4 3) 6—10" 
3 32 25—45" 
2 | 2"—30* 
8 2—30”" 
4 4 PHR or 
5 5) å 
5 SÅ 203355 

I I sf 1 —3 
2 5J 5 —6—10* 
10 6) 3—10" 
6 Å 15—30" 
3 6 30—60" 
I4 | I —2* 
6 6) 2—5* 
3 7| 1— 40" 
5 7) 130 
5 5 I —40 
7 Sy pe 
2 8) I 0—30 
2 9 1—2”—11 
I 9 1 5 
I rol 40—45% 
2 ros 144 25834 

Gjennemgribende forskjel i varighed og intensitet mellem sjøskjælv, 
der er iagttaget paa oceaniske dyb og paa mere grundt farvand, lader sig 
ikke paavise. | 

Meget eiendommelige er de foreteelser, der gjør sig gjældende paa 
havets overflade. I mange tilfælde viser det undersjøiske jordskjælv ingen- 
somhelst virkning paa havoverfladen. Selv om varigheden er aldrig saa 
lang og intensiteten aldrig saa stor, hænder det ofte, selv om sjøen er 
ganske rolig, at ikke den mindste bevægelse merkes paa selve havover- 
fladen. Derimod gjør sig i andre tilfælde, i den mest afgjorte modsætning 
hertil, en uro og bevægelse gjældende, der af øienvidner altid sammen- 
lignes med den boblende bevægelse i kogende vand. Sjøskjælvets eien- 
dommelighed bestaar fremforalt i en uregelmæssighed i sjøgangen, der let 
kan adskilles fra oprørt hav, naar dette er foraarsaget ved vind eller strøm. 
Desuden er fænomenets begrænsning, hvad tid og sted angaar, et meget 
betegnende træk. En tredie foreteelse, som aabenbarer sig paa oceanets 
overflade i nøie sammenhæng med de submarine jordskjælv, er enkelte, 
høie bølger, som. hæver sig fra havfladen. Saaledes- iagttog den 12te 
januar 1878 kaptein Garden fra sit skib ,Northern Monarch*, hvorledes 
sjøen blev slængt op i form af en søile, sandsynligvis mere end 80 fod 


pp 


høi. Dette eiendommelige syn gjentog sig 3—4 gange, og man saa 
tydelig, at vandsøilen for hver gang blev lavere. Meddeleren sammen- 
ligner ganske træffende fænomenet med virkningen af en torpedo. Ved 
umiddelbar, ovenfra foretaget undersøgelse kunde man se, hvorledes vandet 
paa vedkommende sted brød tre eller fire gange som i en svær brænding, 
snart efter var alt roligt, og man saa ikke mere. Et nyt, rigtignok ganske 
enestaaende fænomen iagttog kaptein Armstrong paa skibet ,Alps. 
Han skriver: ,Kl. 7 om morgenen følte vi paa sydkysten af Kuba stødet 
af et undersjøisk jordskjælv, som varede omtrent 45 sekunder og satte 
Skibet i en skjælvende bevægelse fra for til agter. Efter at have seilet 7 
sjømile videre i retningen NO til N merkede vi et andet, svagere stød, 
der varede omtrent 7 sekunder. Kl. 8.10 om formiddagen, 13 sjømile 
fra det sted, hvor vi havde været kl. 7 om morgenen, fik vi tre stød, 
hvert omtrent af ”*3 sekunds varighed og med et mellemrum af omtrent et 
sekund. KI. 8.45 fulgte dernæst en ny, mindre heftig rystelse af omtrent 
2 sekunders varighed. Sjøen var aldeles smul. Da det første stød 
 merkedes, syntes hele sjøen, efter omtrent 3 sekunders forløb, uden spor 
af braat at hæve sig i hele sin masse, hvorpaa den atter viste sig aldeles 
speilglat som før.* 

Talrige iagttagelser viser, at der under sjøskjælv ingen forskjel er 
paa havets forhold, om vandet er grundt eller dybt. Dybdeforholdene 
spiller altsaa ingen rolle. Selv i tilfælde af de sterkeste jordskjælv, kan 

sjøen ved kysten eller endog ude i en havn være fuldstændig rolig. I 
andre tilfælde viser vandet paa mnævnte steder nøiagtig de samme uregel- 
mæssige bølgebevægelser, som ovenfor nærmere er karakteriseret. Saaledes 
blev eksempelvis skibene ved jordskjælvet i Pisko i Peru den rode februar 
1716 i selve havnen rystet saaledes, at det saa ud, som de maatte øde- 
lægges. Kanonerne løsnede fra lavetterne, masterne slingredes overbord, 
men selve havet var roligt, nogen bevægelse i vandet var ikke merkbar, 
og vind merkede man neppe noget til. Derimod hænder det i andre tilfælde, 
at det grunde vand i havne og ved kysten kommer i overordentligt oprør. 
Under det skrækkelige jordskjælv, hvorved 31te august 1886 Charleston 
blev lagt i ruiner, befandt der sig et lidet selskab i en baad nogle faa 
sjømil borte fra Charleston og i omtrent en kvart sjømils afstand fra kysten. 
Pludselig følte de det ombord, som om en mægtig haand havde grebet i 
baadens kjøl og rystede den fra den ene side til den anden. OQgsaa paa 
et dampskib, som paa samme tid befandt sig meget længere ude, blev 
det bemerket, at sjøen paa angivne tidspunkt pludselig blev meget urolig. 

Den nyeste foreteelse, som ved sjøskjælv gjentagne gange er blevet 
iagttaget, er eiendommelige, smaa vandstraaler, der giver havet et udseende, 
som minder om kogende vand. Ved det jordskjælv, som overgik Smyrna 
den 29de juni 1880, kunde man fra strandbredden se, hvorledes vandet 
hævedes og sank i et slags stillestaaende bølgegang, der ikke havde nogen 
ebbe eller flod til resultat. Denneslags fænomener er imidlertid kun iagt- 
taget paa steder, hvor vandet var forholdsvis grundt, altsaa i havne eller 
kystzoner. 

Et ikke almindeligt, men paafaldende sidefænomen til sjøskjælvene 
er de lyd, der undertiden ledsager dem. Hyppigst falder sammenligningen 
med en fjern torden, undertiden sammenlignes ogsaa lyden med den støi, 
et dampskib frembringer, naar det slipper ud damp. Talrige meddelere 
bruger ganske almindelige udtryk og taler om en dump rullen, raslen eller 
knagen, og ofte bliver lyden sammenlignet med den, der frembringes, naar 
et skib skurrer henover et klipperev eller en banke. I atter andre tilfælde 
ligner lyden den, som frembringes, naar store, tömme fade rulles henover 
dækket. Ved de fleste sjøskjælv synes rystelsen imidlertid at finde sted 
uden nogensomhelst lydfornemmelse. Grunden til disse forskjellige forhold 
maa enten søges i de undersjøiske jordskjælvs natur eller i den stilling, 
iagttageren har med hensyn til den bevægede jordflades centrum, og det 
er sandsynligt, at den flade, hvorfra lyden udgaar, falder sammen med 
centret for intensiteten af den undersjøiske bevægelse, saa at dennes egent- 
lige centrum maaske kan bestemmes ved lydobservationer. Den flade, som 
berøres af rystelsen, synes ialmindelighed ikke at være stor — iallefald 
ikke, hvad de høiere styrkegrader angaar. Flere gange er det nemlig 

iagttaget, at af to skibe, som befandt sig i faa sjømiles afstand fra hin- 
anden, følte det ene en sterk rystelse, mens det andet ikke merkede det 
mindste. Derimod blev ved det Cap Verdiske sjøskjælv den 18de november 
1893 stødene merket af fem skibe, som befandt sig 2"/2 breddegrad fra 
hverandre, d. v. s. paa omkfing 300 km.s afstand. 

Sjøskjælvene indtræffer hyppigst paa en linje i det atlantiske ocean 
fra det sydlige Portugal over Azorerne til henimod den 40de længdegrad 
vest for Greenwich, dernæst i havet omkring de vestindiske øer og endelig 
under ækvator i egnen om St. Paul og østenfor denne ø. I det indiske 
ocean er de fleste sjøskjælv iagttaget mellem Forindien og Java. Over 
Stillehavets mægtige flade er forskjellige observationsrækker fordelt: en i 
nærheden af Sydamerikas vestkyst, en fra San Franciscos nærhed over 
Ny Zealands nordkyst henimod Samoaøerne og endelig en i egnen mellem 
Japan og Molukkerne. Af særskilt interesse er udentvil det vide omraade 
midt i det atlantiske ocean, paa begge sider af ækvator, som paa grund 
af sjøskjælvenes hyppighed af forfatteren er betegnet som St. Pauls-Klippens 
seismiske Zone (jordskjælvszone). Her er to af overordentlig hyppige 
rystelser hjemsøgte omraader, som er adskilt af et relativt roligt mellem- 
strøg, om end nyere undersøgelser synes at vise, at grænselinjen ikke er 
saa Skarp, som man tidligere har antaget. 

Om sammenhængen mellem de forskjellige arter af sjøskjælv og 
submarine eruptioner eller bevægelser i jordskorpen lover. forfatteren i en 
senere afhandling at ville give os nærmere besked. , Kringsjaa* skal 
følge med. PG 


Korrespondance. 


Julebukskikke 1 Norge. 





Fra en høitæret indsender har vi modtaget følgende: 

Med megen interesse har jeg læst Deres artikel i et af , Kringsjaa"s sidste 
numere om ,Julebukskikkenes oprindelse*. Derved er jeg ogsaa kommen 
til at mindes en julebuk-oplevelse fra min tidlige barndom i Sogn, som jeg 
oftere har ønsket at faa nærmere forklaret, og som jeg her skal berette i 
det haab, at andre, som har bedre kundskab derom, vil give nærmere besked. 

Det er vel nu opimod 50 aar siden — jeg var dengang omtrent 
3 aar gammel — at der en kveld i julehelgen kom stigende ind i vor 
rummelige spisestue en flok maskerede mænd. De havde hvide skjorter 
udenpaa klæderne og et skjærf (de almindelig brugte halseskjærf) om livet, 
og, Saavidt jeg husker, havde de alle lange staver i hænderne. Maskerne 
blev gjorte i bygden, var meget tarvelige, mørkt eller sort malede, alle af 
samme udseende. I spidsen for flokken, som vist udgjorde omtrent en tylvt, 
gik en ligeledes maskeret og hvidklædt mand med en stor julestjerne af 

den almindelig paa flere steder i landet brugelige form (kun var denne større 
end de, jeg ellers har seet, og istedetfor at være betrukket med papir (oljet) 
og prydet med billeder, var denne betrukket med ,sjaa*, eller kalvemave- 
hinde, af den slags som dengang i Sogn almindelig brugtes istedetfor glas 
til lygter (,sjaalygter*) og i ljoren. Stjernemanden tog plads midt paa 
gulvet, medens de andre stillede sig op i en ring langs væggene. Det 
svæver mig dunkelt fore, at der af en af dem blev trukket en ring paa 
gulvet med et kridtstykke; men dette tør jeg ikke sige som sikkert; jeg 
kan muligens have hørt at saa undertiden skeede. — Stjernemanden satte 
sin stjerne i dreiende bevægelse, og begyndte en sang (Ssalme?), og, hvis 
jeg ikke husker meget feil, istemte de maskerede mænd i ringen ogsaa af 
og til nogle omkvæd. Naar jeg har sagt, at alle julebukkene var hvid- 
klædte, maa det dog tilføies, at en af dem dannede en undtagelse; han 
havde en sort meget vid skindhyrefrak og sort ,sydvest* paa hovedet, saa- 
ledes som fiskerne pleiede at bruge. Da der var sunget et eller et par vers, 
gik han frem og stillede sig ved siden af stjernemanden. Kort 'efter gik 
en høi mand af de hvidklædte — jeg troede sikkert i ham at gjenkjende 
vor egen gaardsgut — frem og slog den sortklædte med en lang stav (eller 
staur) over skuldrene, saa han stupte og blev liggende som død udstrakt 
paa ryggen. Manden med den lange stav gik derefter tilbage til sin plads 
i ringen. Efter en stunds forløb — stjernemanden havde vel sunget et 
vers eller to til, tænker jeg — reiste den sortklædte sig i halvt siddende 
stilling og begyndte at dreie hovedet til alle kanter og tog saa til at tromme 
paa gulvet med et par omtrent en halv alen lange trækjeppe, han havde, 
en i hver haand, og saaledes, at han holdt midt paa kjeppen og slog af- 
vekslende den ene ende og saa den anden af dem i gulvet. Da han havde 
holdt paa en stund hermed, reiste han sig op og stillede sig igjen ved siden 
af stjernemanden. 'Og dermed var, saavidt jeg mindes, forestillingen tilende. 
| «Det blev sagt, formodentlig af min forlængst afdøde fader, at dette 
skuespil skulde forestille Johannes den Døbers henrettelse. Men ved at 
læse Deres artikel i ,Kringsjaa* er jeg kommen i tvil, om det ikke 
snarere har været et sidestykke til de engelske julebukskikke, som her 
omtales. Ialfald forekommer det mig, som om skuespillet har havt mindre 
tilfælles med de stjernemænd- og hellig-tre-kongers-optog, jeg senere har 
seet andetsteds. Min fader blev kort efter forflyttet til Østlandet, og jeg 
har selv ikke i disse snart 50 aar havt anledning til at gjense mit barndoms- 
hjem. Kanske er den her beskrevne julebukskik endnu i brug dersteds. 
Eller ialfald lever der vel endnu folk, som kan give nærmere udredning 
og forklaring, end jeg har formaaet. 
Af stor interesse synes det mig ialfald, at traditionen om de gamle 
julebukskikke i Norge blev samlede og videnskabelig behandlede, saaledes 
som jeg af ,Kringsjaas* artikel ser, at det er gjort i andre lande. 


Giv ingen forrelligheder; lad lov og leilighed være lige for alle; gjør liv 
og eiendom trygge, — og almissegivning vil være unødig. 
Ralph Waldo Emerson. 


Nikolai Olsens bogtrykkeri. 

Urner=sjøen. 


en stigning af temperaturen med dybden, som man iagttager i tuneller 

og gruber, beviser, at jorden udstraaler mere varme end den mod- 

tager fra solen, at den er under afkjøling. Da nu et legeme gjerne bliver 

mindre ved at afkjøles, maa jorden ogsaa trække sig sammen, efterhvert 

som den bliver koldere: alle dens dele synker ind mod midtpunktet eller 

tyngdepunktet. Denne bevægelse kan let udføres af den hede og mere 
21 

eller mindre flydende indre jordsubstans, men den stivnede jordskorpe 
byder større modstand mod at trækkes ned i dybet. Under den viger den 
indre flydende substans, og ligesom en gigantisk hvælving maa den nu 
bære sin egen vægt. Men dertil er den endnu for tynd og for svag: den 
brister og store stykker synker i dybet, og som kiler driver disse vældige 
stykker de omliggende dele af jordskorpen fra hverandre og presser 
dem i veiret. * 

Po-sletten og det Adriatiske hav betegner leiet for en saadan sunken 
jordmasse, som har presset sammen de tilstødende rande af jordskorpen 
og taarnet dem op til bjerge. Den nordvestlige del af dette adriatiske 
rundbjerg er Alpekjæden. Denne strækker sig fra Graz (Steiermark) i 
vestlig retning til egnen om Chur i Graubiinden, gjør derpaa en bøining 
mod sydvest og syd og omslutter den vestlige del af Po-sletten, brækker 
derpaa braat af mod øst og gaar ved Savona over i Apenninerne. 

Dengang Alperne begyndte at hæve sig, samlede vandene sig naturligvis 
ligesom nu i dybderne og strømmede udover skraaningerne mod havet. 
Paa sterkt skraanende steder grov de efterhaanden ud leier, og paa fladere 
terræn, hvor vandets strøm og bæreevne var mindre, blev atter den udvaskede 
og medførte sand afsat. Vandene arbeidede paa at skaffe sig et jevnt løb 
ved at gjennemskjære de steilere og fylde og tilgruse de mindre steile 
partier. Overalt, hvor strømleierne blev dybt indskaarne maatte der opstaa 
svælg og slug, hvis steile vægge ikke i længden kunde holde stand mod 
luftens forvitrende indflydelse; stykker brødes løs og styrtede i dybet og 
førtes med og opsmuldredes af strømmen. Saaledes udhuledes flodleierne 
til kløfter, og saaledes udvidedes kløfterne til dale. 

Medens nu vandet saaledes stadig arbeidede paa at skaffe sig jevnt 
afløb, voksede samtidig Alperne tilveirs. Men herved opstod mniveau- 
forandringer i selve strømleierne, idet disse snart blev skudt op, snart 
sænket. Da imidlertid niveauforandringerne havde et yderst langsomt forløb, 
kunde vandet ligesaa snart gjennenskjære de hævede masser, som disse 
dannede sig, og ligesaasnart udfylde med sand og grus de sænkninger, 
som dannede sig; trods niveauforandringerne beholdt derfor flodleierne sine 
regelmæssige løb temmelig uforandret. | 

De bjergopbyggende bevægelser i jordskorpen er formodentlig frem- 
deles virksomme i Alperne, og fremdeles arbeider ogsaa de atmosfæriske 
gasarter kraftig paa forvitringen af det hævede terræn og paa sænkningen og 
udvidelsen af dalene. 

Det er bekjendt, at de europæiske Alper under istiden var bedækket 
med bræer. Der dannede sig under disse fordybninger, og da henimod 
enden af denne geologiske periode isen begyndte at svinde, samlede der 
sig vand i alle fordybninger. Alpekjæden gik rigt smykket med sjøer 

ud af istiden; ofte forbindes disse fjeldvande, der ligger i forskjellig høide, 
terrassevis over hverandre, med bække; de danner sammenhængende rækker 
af sjøer som f. eks. i Engadin. Enhver, der har vandret i Alperne, vil have 

bemerket den over- 
ordentlige —rigdom 
paa sjøer i bjerg- 
passene. Vi nævner blot 
Geisshornsee paa det flade 
. | vandskille mellem Palten og 
AE Liesing-Thal i Steiermark; 

Gosau=sjøerne og Dachstein. 
Zeller See paa vandskillet 
mellem Salzach og Saalach; de talrige smaa sjøer ved Fernpass; Silser 
See ved Malojapasset osv.  Passene er de høieste steder af de furer, 

som gjennemskjærer fjeldmasserne; fra dem flyder vandene ned til modsatte 
sider; de danner vandskillene. 





At sjøerne er tal- 
rigere ved vandskillene 
end andre deleier 
bjergene, har ikke sin 
grund deri, at der under 
istiden dannede sig flere 
sænkninger deroppe end 





Zeller=sjø. 


længere nede, men grunden er den, at bækkene ikke saalangt oppe var 
vandrige og stærke nok til at tilgruse de fordybninger, der ved istidens 
slutning var dannet af de smeltede bræer, medens bækkene længere 


å 

nede i sit løb var svulmet op og førte grus og sand nok med til at ud- 
fylde de sænkninger, de paatraf. 

Enkelte af de mindre fjeldvande har utvilsomt dannet sig ved istids- 
bræernes skuring mod det under og omliggende fjeld, men man tror ikke 
længer, ,at bræerne har kunnet udskure saa vældige sænkninger som f. eks. 
det bækken, hvori Genfersjøen ligger. 

I høifjeldet dannes der ogsaa sjøer, hvor bræ-udviklingen ikke er lige 
sterk i to tilstødende dale, og bræen i den ene dal rækker ud over grænse- 
linjen, medens der i den anden dal enten ingen bræ findes eller blot en 
mindre bræ, der ikke rækker op til grænselinjen. Bækken som strømmer 
gjennem den dalgren, der har den mindre bræ, bliver der opdæmmet af 
bræen og danner en sjø, som da undertiden bryder igjennem isdæmningen 
og forvolder oversvømmelser i de dybereliggende dalstrøg. 

Alpesjøerne er ikke evigvarende vandansamlinger. Saasnart en sjø 
har dannet sig, begynder atmosfærilierne (de atmosfæriske gasarter) at 
lægge den tør. Dybere og dybere suger dens afløb sig ind i dæmningen, 
som holder den, og uophørlig leirer der sig sand, grus, dynd og klippe- 
stykker i dens bækken. Man har derfor nu i alperne en mængde tørlagte 
dale, som henimod slutningen af istiden var sjøer, og ligeledes kan man 
i den øvre ende af mange sjøer se begyndende slettedannelser, som lidt 
efter lidt vil gro udover og lægge sjøen tør. uk. 

Af H. Tambs Lyche. 





VI. 


De hed en af Mekkas mægtigste og mest anseede mænd. Han var 
ogsaa en af den nye læres ivrigste modstandere og havde vundet ry 
for sin haardhed mod de troende og sin grusomhed i forfølgelserne mod 
dem. Han hadede den nye bevægelse som noget nyt, samfundsomstyrtende 
og fredsforstyrrende. Den mægtige mand kunde dog ikke hindre, at Islam 
trængte ind i hans eget hjem. Hans søster og hendes mand, som boede 
i Omars hus, blev omvendte. Af frygt for broderen læste de Koranens 
blade, eftersom de aabenbaredes, i dybeste hemmelighed. En omvendt 
slave læste høit for dem. 

En dag blev der givet Omar et vink om, at han selv gav den nye 
lære husly. Han skyndte sig da hjem, hvor de tre troende netop lyttede 
til et nylig aabenbaret kapitel af Koranen. De hørte Omars skridt, og 

slaven skjulte sig i et kot. Men Omar havde sine mistanker, og den 
maade, hvorpaa hans spørgsmaal besvaredes, gjorde ham sikker i sin sag. 
Hans sinne fik magt over ham, og han slog og sparkede sin svoger. 
Søsteren, som vilde hjælpe sin mand, blev saaret i ansigtet, og smerte og 
vrede lod hende kaste al forsigtighed tilside. ,Ja*, udbrød hun, ,vi er 
omvendte. Vi tror paa Gud og hans profet. Gjør nu det værste, du ved, 
imod os.%* Men Omar afvæbnedes pludselig af dette mod hos søsteren og 
af hendes øiensynlig urokkelige tro paa den nye lære. Han stilnede og bad 
om at faa se et blad af Koranen. Søsteren krævede, at han først skulde 
tage et bad, ,thi kun de rene tør røre ved den hellige skrift.* Omar 
adlød og læste. Det var den tyvende sura, * der begynder som følger: 

,Ingenlunde har vi sendt Koranen til dig, forat du skulde blive 
ulykkelig, men forat du skulde lære at frygte Gud. Den er sendt ned fra 
Ham, som har skabt jorden og de høie himle. Til den barmhjertige paa 
hans trone hører alt, hvad der er i himmelen og paa jorden, alt, hvad 
der er imellem dem, og alt, hvad der er under jorden. Vid, at det er 
ikke nødvendigt af hensyn til Gud at fremsige disse bønner med høi røst; 
thi han kjender dine hemmelige tanker, ja det, som ligger end dybere 
skjult Gudlkider lerfingen guder uden an. Og jeg har 
kaaret dig; lyt derfor opmerksomt til det, som aabenbares dig. Sandelig, 
jeg er Gud, og der er ingen guder uden mig; derfor skal du dyrke mig 
og beder for: at du kan mindesmg NER. Enhver sjæl skal dømmes 
og lønnes efter det, som den med vilje og vidende har gjort* . ..... 

Da Omar havde læst en del af denne sura, som i originalsproget skal 
være meget vakker (delvis ihvertfald), udbrød han: ,Hvilken udmerket og 
vakker tale!* Omar spurgte nu videre angaaende Muhamed; hans 
interesse var øiensynlig vakt, og slaven blev derfor tilkaldt for at fortælle 
mere. Blandt meget andet kunde denne ogsaa berette, at han dagen forud 
havde hørt profeten bede: ,Styrk Islam, o Allah, ved Abu Jahl eller Omar. * 

Omar henfaldt en stund i dybe tanker og bød saa: ,Før mig til 
Muhamed.* Han blev ført til det hus, hvor de troende nu stadig samledes, 
og bankede paa. Men da de, som var indenfor, saa, at det var deres 
værste forfølger, som vilde ind, blev de rædde; Muhamed derimod bad 
dem aabne for ham og mødte ham med de ord: ,OQOmar, vil du da ikke 
standse med dine forfølgelser, forinden Herren slaar dig?* Omar, hvis 
beslutning maaske allerede var fattet, eller hvis overveielser pludselig tog 
fast form ved at møde profetens selvsikkerhed og ved i hans øine at læse 
den ubetvilelige hæderlighed og oprigtighed, svarede: ,Sandelig, jeg vidner, 
at du er Guds profet!* Glad udbrød Muhamed: ,Mægtig er Herren.* 


*) Koranens kapitler kaldes suraer. 

Saavel Omars som onkelen Hamzas omvendelse var af den største 
betydning for Islam. Hamza vandt siden tilnavnet ,Guds løve* og Omar 
blev kalif. Med Muhameds held øgedes imidlertid forfølgelserne mod ham 
og hans disciple. I det syvende aar af hans virksomhed som profet 
udstødte Mekkas beboere ved en religiøs handling Islams tilhængere af sit 
samfund. Der udfærdigedes en art boycottende banbulle, hvori enhver god 
Mekkaborger lover at holde sig fjernt fra de troende, ikke at kjøbe af 
dem eller sælge til dem, osv. Denne bulle blev høitidelig ophængt i 
Kaaba. De troende maatte trække sig tilbage til et bestemt kvarter af 
byen, hvor sult snart gjorde sig gjældende paa grund af boycottingen. 
Mekkas beboere kunde stadig høre børnenes skrig efter mad, og tilsidst 
blødgjordes enkelte af forfølgerne og imod sin ed smuglede de levnets- 
midler ind til de troende. Det var haarde tider for disse, men ikke en af 
dem faldt fra; de led med stoisk ro; deres skjæbne laa jo i Guds haand. 
Hans vilje ske,* var alt, hvormed de mødte sult og forfølgelse. Ingen 
tabte modet; Muhamed selv delte broderlig alle lidelser og trøstede og op- 
flammede. , Stol paa Ham som er mægtig og barmhjertig. * 

Den lille flok følte, at den havde Guds sendebud i sin midte, at den 
stod i stadig forbindelse med den høiere verden; fra tid til anden var det 
som om himmelen aabnede sig og blade af Koranen faldt ned iblandt dem. 

Saaledes forblev stillingen i tre aar. Det var nu kun ved de store 
fester og handelsstevner, da banlysningen for faa dage ophævedes, at 
Muhamed kunde forkynde sin lære for større kredse og for ikke-troende. 
Disse anledninger udnyttede han da ogsaa paa det bedste. Han samlede 
om sig smaa kredse af tilhørere og talte direkte til dem eller citerede 
Koranen. Hans intense udelte personlighed og straalende ærlighed 
gjorde dybt indtryk paa alle. Lad os høre en del koranstykker, som 
han ved saadanne leiligheder tør have benyttet overfor forskjellige kredse 
af tilhørere. : 

,Eders Gud er én Gud. Men de afguder, som I tilbeder, har ikke 
skabt noget, men er selv skabte. De er døde og ikke levende . ...... 
Om I forsøgte at opregne alle Guds naadebevisninger imod Eder, vilde I 
snart finde det umuligt at udtrykke tallet. Gud er visselig naadig og 
barmhjertig, og han ved alt, baade det, som I skjuler, og det, som I gjør 
aabenlyst . . ..... De iblandt Eder, som ikke tror paa det kommende 
liv, forkaster de klareste beviser og fornegter haanligt sandheden. Gud 
elsker ikke den stolte. Den, som forbliver i sandhed og stoler paa 
Herren, skal ikke mangle lykke hverken i denne eller i den næste verden. 
Som det faldende regn fremkalder nyt liv paa jorden, saa skal Guds ord 
værkeldem tlinyt liv somwilihøre SN Til enhver nation 
har Gud sendt en profet. Koranen er sendt for at opklare det, hvorom 

den hersker mistortstaaese NN. Danner eder intet billede af Gud; 
thi I ved ingenting om ham; I kjender blot hans velsignelser. Men hans 
magt er synlig overalt. Se til fuglene, hvor let de flyver mod den aabne 
himmel, og intet holder dem oppe uden Guds haand . . . 

Til jødiske tilreisende kan han blandt andet citere fra Koranen: 
pl jøder, sandelig Gud har sendt eder det Gamle "Testamente, i hvilket 
der er sandhed og lys; dømmer efter det; handler efter det! Men netop 
fordi I har faaet sandheden, høver det eder at kjende den; dersom I ikke 
kjender sandheden, var det bedre for eder, at det Gamle Testamente ikke 
var givet eder. Men I strides om betydningen af eders aabenbaring. Forat 
bringe fuld klarhed til alle jordens folk er jeg kommet. Jeg tror paa alle 
Guds aabenbaringer, og det er mig befalet at vise alle retfærdighed og 
kalde eder til en almindelig tro. Gud er vor Herre og eders Herre. Vi 
vil blive dømt efter vore gjerninger, og I efter eders. Der er saaledes 
ingen grund til strid eller uenighed mellem os. Men paa tryg grund staar 
I ikke, før I ved siden af det Gamle Testamente sætter det Nye og Koranen. * 

Og til kristne: 

,Sandelig Jesus er Guds profet og en sand tilhænger af Islam (det 
vil sige, at han lydigt underkastede sig Guds vilje). Fred over den dag, 
han fødtes, den dag, han døde, og den dag, han opstod! Han er Sand- 
hedens ord. Men det er ikke for Gud at have en søn. Ære være Ham! 
I Bogens folk (de kristne), overdriver intet i eders religion og tal ikke 
usandhed om Gud! . Thi sandelig Messias, Jesus, Marias søn er en Guds 
apostel, er Hans Ord og en Aand fra Ham. Tro derfor paa Gud og paa 
hans sendebud; men sig ikke: ,Der er tre.* Tag eder iagt derfor, der- 
med vil I være bedst tjent. Sandelig Gud er én Gud. Ære være Ham! 
Langt ifra Ham at have en søn. Han er tilstrækkelig i sig selv. Messias 
undslaar sig heller ikke for at være Guds tjener. 

Til alle folk har Gud givet en lov og en vei; men havde han ønsket 
det saaledes, havde han skabt eder alle som ét folk. Men han har villet 
anderledes for at prøve eder, ved hvad han har givet hver især. Derfor 
vedbliver kun med gode gjerninger. Til Gud vender I alle tilbage, og han 
vil forklare det, hvorom i strides. Men Koranen er aabenbaret for at 
fuldkomme skrifterne og opklare det, hvorom I ikke kan enes.* 

Vi ser saaledes, at Islam i denne tid og endnu længe efter er en 
yderst liberal og tolerant religion trods den intense lidenskab, hvoraf den 
bæres. De citerede brudstykker udgjør ogsaa fremdeles en bindende del 
af Koranen. 

Trods al veltalenhed og toleranse vandt dog ikke Muhamed megen 
fremgang, om vel end hans ord i denne tid saaedes i mange hjerter for 
senere at spire. Han kunde undertiden blive mismodig for et øieblik, 

naar han saa de lyttende klynger opløse sig, uden at én nærmede sig ham. 
, Vilde du, 0 Gud*, kunde han da udbryde, ,saa var det ikke saaledes.* 
Men næste øieblik havde han atter ydmygt bøiet sit hoved under 
»Guds Vilje*, 

Hans onkel Abu Talib søgte at overtale har til at opgive det frugt- 
løse profetarbeide. Han udmaler for ham de uoverstigelige vanskeligheder, 
som blot er begyndt. Men svaret lyder: ,Bragte man end imod mig 
solen paa min høire og maanen paa min venstre haand for at tvinge mig 
til at afstaa fra mit forsæt, sandelig, jeg vilde ikke afstaa derfra, før 
Herren har givet seir til min sag, eller jeg selv er gaaet under." 


VIL 


I det tiende aar af Muhameds profetiske virksomhed løstes atter 
bannet mod hans tilhængere; men forfølgelserne blev blot desto bitrere. 
Der var nu omkring ét hundrede disciple i det hele. Det var nu den hele 
synlige frugt af ti aars virksomhed. Profeten var nu 50 aar og Khadija 
65. Trofast havde hun støttet og styrket ham i al hans gjerning i disse 
aar: men til hans og Islams uheld døde hun nu. Muhamed sørgede dybt 
og var en tid utrøstelig, men ,ogsaa sorgen kommer fra Gud,* og vi maa 
bøie os under Hans vilje med taalmodighed. Han tog sig atter sammen, 
men savnede altid dybt sin moderlige hustru, trods de mange senere 
giftermaal, hvoraf dog neppe noget tilhørte den samme klasse som hans 
ægteskab med Khadija. Havde hun været nogle aar yngre, turde Islams 
historie have været fri for disse senere forbindelser. 

Ikke mange maaneder efter ægtede han en enke, Savda, som han 
synes at have holdt meget af. Formodentlig trængte vel ogsaa profeten 
nogen til at stelle og holde hus for sig. I Østen har man i et saadant 
tilfælde neppe andet valg end en hustru eller en slavinde. Men kort 
efter forlovede han sig ogsaa med Ayesha, datter af hans gode ven Abu 
Bekr. Ayesha var blot mellem 6 og 7 aar gammel, saa om noget virkeligt 
ægteskab kunde der ikke blive tale paa nogle aar; hun blev imidlertid 
senere den aldrende profets yndlingshustru. 

Her staar vi overfor det første af de punkter i Muhameds liv og 
"Islams historie, hvor vi, som er opvoksede i det kristne Vesten, føler den 
beundring, vi hidtil har kunnet føle for den enslige, taalmodige, uforfærdede 
profet, lide en alvorlig knæk. Hvor meget større og noblere han vilde 
staaet frem for vore tanker, ifald han efter Khadijas død havde vandret 
den ensomme mands vei gjennem livet. Hvor han synker for os ved 
«disse mange samtidige hustruer, i hvis huse, der senere omgiver det første 
Tempel, han tilbringer sine dage, en uge hos den ene, saa en uge hos 
den anden. Vi kan ikke lade være at tænke paa mormonprofeten i Utah. 

Men dertil har vi ingen ret.  Muhamed var østerlænding. Han og hans saa 
ikke mere galt i flerkoneriet end Abraham og Jakob. Det var for dem 
en naturlig ting. Det kunde ofte føles som en pligt, en forsørgelsespligt. 

Man har talt, som om Muhamed bebreidedes for at have oprettet en 
polygamisk religion. Det er naturligvis usans. Han fandt polygamiet som 
den alment anerkjendte institution. Han prædikede ikke mere imod det 
end de jødiske profeter i sin tid gjorde. Han fandt institutionen der som 
hevdet, hellig og for det østerlandske samfund, som det var organiseret, 
næsten en nødvendighed. Han tvilte ikke selv paa dets retmæssighed. 
Havde ikke næsten alle Guds udvalgte mænd i det Gamle Testamente havt 
flere hustruer? Hvem vilde gjøre sig bedre end Abraham, med hvem Gud 
talte som med en ven.* — Men institutionen trængte ingen retfærdiggjørelse 
for Muhamed; der var ikke skygge af tvil i hans sind angaaende den. 

Alt, hvad han gjorde, var at regulere og give love for ægteskabet i 
det hele. Koranen fastslog det høieste antal af hustruer, en troende kunde 
have, nemlig fire. Den gav strenge love angaaende mandens pligter mod 
Sine hustruer og disses friheder og rettigheder. De betryggedes i sin 
stilling som aldrig før. Og det maa erindres, at i den muhamedanske 
verden finder ingen kvinde sig tvungen til at sælge sit legeme for det 
daglige brød. Under Islams banner findes ingen prostitution. Man taar 
sætte det op mod dens flerkoneri. Det er en verden uden drukkenskab 
og uden prostitution, thi Koranen forbyder ogsaa den troende at drikke 
vin. Det mest almindelige er ogsaa, at en islamit kun har én hustru, og 
mere end to er vistnok en sjeldenhed.. Faa andre end sultanen har det 
fulde tilladte antal — foruden medhustruer. 

Det eneste, der her kan bebreides Muhamed, og det bliver snarere 
en beklagelse end en bebreidelse, er, at han ikke saa klart og høit nok 
til at øine engiftet som det ideale i hvert fald, og at intet ord derom 
faldt fra hans mund. VS: 

Saavidt religionen selv. Men uheldigvis faldt profetens eget eksempel 
under dens krav. 

Medens den kun tillader høist fire hustruer, havde Muhamed senere 
betydelig flere. For at forsone sig med Koranen, bad han Gabriel aaben- 
bare en ny paragraf, hvori profeten blev undtagen fra den almindelige lov! 
Lidt uheldigt for en inspireret profet og lovstifter, og naar den tid kommer, 
vil vi ogsaa finde, at vi kun med nogen vanskelighed kan fastholde den 
fulde sympati for ham. 


Da fremgangen i Mekka havde været saa liden, besluttede Muhamed 
at prøve, om han kunde finde bedre grund i nabostæderne. Først prøver 
han sig i byen Tayif. Paa den øde fjeldvandring, som fører did, ledsages 

han blot af den tro slave Zeid. Alt slaar feil. Beboerne lytter en stund 
til ham; men da han fordømmer deres afguderi og daarlige levesæt, for- 
arges de, og driver ham ud af byen med stenkast og nøier sig ikke dermed, 
men forfølger ham paa hjemveien. Atter skuffet, atter forfulgt, kommer 
følgende bøn, ikke uværdig en plads i det Gamle Testamente, fra hans læber: 

»O, Herre! Jeg beklager mig for Dig over min styrkes svaghed, 
over mine planers utilstrækkelighed og min ubetydelighed overfor med- 
mennesker. 0, du Allerbarmhjertigste! du er de svages Herre, og du er 
min Herre. I hvis hænder vil du overgive mig? I hine fremmedes, som 
forfølger mig paa alle kanter, eller i mine fienders derhjemme, hvem du 
har tilladt at faa magten over mig? — Lige godt for mig, hvis kun du 
ikke vredes paa mig. Jeg søger tilflugt i dit naadige ansigts lys, det lys, 
der adspreder mørket og giver fred baade i denne verden og den næste. 
Du viser vrede, indtil du er behaget, og der er ingen magt eller frelse 
uden i dig. 

— I Medina har hans ord fundet bedre jordbund. hjemvendte pil- 
grime har bragt dem med sig, og der er allerede en liden kreds af troende. 
Forfølgelserne i Mekka bliver stadig værre; det gamle samfund vil ikke 
længer taale det nye iblandt sig; det truer med aaben krig. Muhamed 
sætter sig da i forbindelse med de troende i Medina. Tolv mænd derfra 
kommer i al hemmelighed ned til Mekka og møder Muhamed udenfor 
murene. Der aflægger de den høitidelige troskabsed til den nye religion og 
pagt: , Vi vil ingen tilbede uden Gud den Ene. Ikke vil vi stjæle, ikke 
bedrive utugt, ikke dræbe vore børn,*) ikke bagtale nogen; ikke heller vil 
vi negte profeten lydighed i noget, som er ret. 

Efter at have aflagt denne ed, vendte de tolv tilbage til Medina for 
der at berede alt for overflyttelsen af” de troendes samfund. Den nye lære 
spredes virkelig ogsaa meget hurtigt i Medina, og Muhamed kan snart sige 
til sine forfulgte mekkadisciple: ,Flygt til Medina, der vil I være trygge.* 
Den ene efter den anden drager ogsaa afsted, og der er snart blot faa 
tilbage. Dette ærgrer det gamle samfund; de har ikke lyst til at se dem 
undslippe sig for at bygge op en naboby. Og deres raseri vender sig helt 
mod Muhamed. Der holdes høitideligt raad, hvor det besluttes, at han skal 
ySkaffes afveien*. Ingen enkelt vover dog at paatage sig at dræbe ham. 
Det foreslaaes, at en af hver slegt skal paa et givet tegn og alle samtidig 
støde sin dolk i hans bryst. Men selv hertil synes modet at mangle. 

Abu Bekr opfordrede gjentagende Muhamed til selv at flygte til Medina, 
men svaret lød: ,Min tid er endnu ikke kommen.* Han vilde først vide 


*) Sigter til den i Arabien og Østen i det hele almindelige skik at dræbe over- 
flødige nyfødte piger. Islam gjorde det fuldstændig af med denne ældgamle 
skik, hvor den vandt frem. 

sine disciple i sikkerhed. Endelig indfinder han sig en dag hos Abu Bekr 
med den besked, at han nu er rede til at drage afsted, og samme nat 
flygter de to ud af byen til de omgivende fjelde. Men hans fiender ventede 
denne flugt, og velvæbnede afdelinger gjennemstreifede bjergene i alle ret- 
ninger. Den anden nat tilbragte de to mænd i en klippehule. Muhamed 
«sov fast, men Abu Bekr lyttede ængsteligt til fjerne lyd, som snart blev 
til skridt, der kom nærmere og nærmere. Snart kunde han høre forfølgernes 
stemmer og endog se dem ret over sig, hvor hulen havde en aabning. 
Dersom en af dem saa ned, maatte han se dem. Forfærdet vækkede Abu 
Bekr den sovende profet og udpegede faren. ,lIfald en af dem ser ned, 
er vi fortabte.* Muhamed tog sin ledsagers haand: ,Tænk ikke saaledes, 
Abu Bekr, vi synes blot at være to, og dog er der en tredie med os, 
den Almægtige. < | 

De tilbragte tre døgn i hulen. Forfølgerne forsvandt da, og de fort- 
satte reisen til Medina uden anden fare. | 


Dette er den store Hegira (udvandring), efter hvilken muhamedanerne 
daterer sin tidsregning. Muhameds flugt fandt sted den fjerde dag i den 
første maaned af det første aar af Hegira (20. juni 622 e. K.) 

(Forts.) 


remskridt paa det elektriske om 1100 


1 de sidste 10 aar. 


Dysaa en autoritativ udtalelse om elektricitetens anvendelse paa almindelige baner. 
(Efter Elinhu Thomson i ,Forum*). 





en er blandt de første praktiske og teoretiske elektrikere og har 
Å "selv bidraget i meget stor udstrækning til det fremskridt, han skildrer. 
Hans”ord om anvendelsen af elektrisk drivkraft for jernbaner maa derfor 
tillegges betydelig vægt. Han deler ikke mr. Spragnes mening om vandfald, 
men anbefaler deres anvendelse. 


Vi har alle været øienvidner til den eventyrlige vækst og udbredelse 
af den elektrotekniske verden. Vi sender meddelelser pr. telegraf over land 
og under hav. Elektriske signaler bringer et moderne brandvæsen i fuld 
virksomhed faa øieblikke, efter at ilden først opdages, eller vi mnoterer 
tidens flugt i et system af byuhre. 

Paa børsen viser elektriciteten prisers stadige stigning og fald verden 
over. Polititelegrafen afskjærer forbryderens flugt. Det samme medium, 

som i telefonen over store afstande bærer den menneskelige stemmes svage 
toner med lysets hurtighed, overfører ogsaa tusender af hestekræfters. 
energi og fordeler den til belysning af vore gader, verksteder, butiker og 
hjem. Det største elektriske søgelys kan næsten maale sig med solen i 
straalende klarhed, eller vi kan have en lampe saa liden, at dens lys blot 
svarer til lo af et stearinlys's styrke. Elektriske motorer ventilerer vore 
bygninger, driver vort maskineri og elevatorerne i vore bygninger. Vi reise 
hurtigt med elektriske vogne, der drives af en strøm i en luftledning, hvorfra 
ogsaa vognen oplyses og opvarmes. 

Ved større verkstedsanlæg overføres ofte kraften til de forskjellige 
bygninger ved elektricitet, og elektriske smaabaner fordeler raamaterialier 
og det færdige produkt. I kulgruber hugges og fremføres kullet ved elek- 
trisk kraft, der samtidig driver de store ventilatorer. Metaller smedes og 
sveitses ved elektrisk varme, og enkelte smeltes ud af stenen ved elektricitet. 

Kraft overføres lange afstande over kobbertraad, og vandfalds energi 
anvendes til mangfoldig brug langt fra kraftkilden. Nye og værdifulde stoffe 
opdages og fremstaar ved den elektriske ovns umaadelige hede. Diamanter 
kan nu fremstilles elektrisk af sod. 

Telefonen kan først siges at være bleven kjendt som et praktisk 
brugbart apparat ved Philadelfia-udstillingen i 1876; men det er dog først 
de sidste ti aar, der har seet dens forbausende udbredelse over by og land. 
Hvilken forretningsmand vilde nu tænke paa at undvære telefon? Hvor 
kunde vi undvære den? 

I 1887 holdtes der i Amerika et nationalt møde af ledende sporveis- 
mænd. Et spørgsmaal fremsat til diskussion gik ud paa, hvorvidt det vilde 
lønne sig og være praktisk at omdanne hestebaner til elektriske. Spørgs- 
maalets fremsættelse blev heftig fordømt; man havde vigtigere sager at be- 
handle og kunde benytte tiden bedre end til diskussion af saa fantastisk 
og teoretisk et spørgsmaal. | 

Der havde vistnok da været enkelte elektriske sporveie i drift (ca. 20- 
vogne), men ikke med afgjort held. 

Fem aar senere var der faa hestebaner tilbage, og samme aar mødte 
atter de ovennævnte- mænd; men nu gik de i alle diskussioner og drøftelser 
ud fra, at man blot havde med elektriske baner at bestille. 

Ikke alene har den elektriske sporvei erobret hestebanernes plads. 
«Den har ogsaa trængt sig ind paa jernbanernes felt og forbinder by med by, 
bygd med bygd. Udrustningen, vognenes bekvemhed har ogsaa gjort store: 
fremskridt i disse aar. 

For faa aar siden ansaaes en dynamo for at være ,stor*, hvis den 
var paa hundrede eller to hundrede hestekræfter. Nu bygges de meget 
almindeligt paa 2000 hestekræfter, og dynamoerne ved Niagara er paa 5000. 

Før 1887 var det i det store hele blot storbyerne, som besad noge 
elektrisk belysningsapparat. Nu derimod har endog smaa landsbyer si 
elektriske lys. Der er i de Forenede Stater i drift omtrent 3000 lys 
centralstationer foruden mindre anlæg. De repræsenterer en kapital paa 
1800 millioner kroner. 

De store fremskridt skyldes i væsentlig grad indførelsen af flerfoldig 
eller frem og tilbage vibrerende strøm. Denne art strøm muliggjør nemlig 
overførelsen paa længere afstande af meget store kraftmængder, hvad den 
jevntløbende strøm ikke tillod. 

I alle konstruktive detaljer har der ogsaa været jevn og rask frem- 
gang, saaledes at det neppe længer gaar an at sige, at elektrotekniken er 
i sin barndom. Dens verktøi og maskineri er for det mekaniske øie næsten 
fuldkomne, langt nærmere fuldkommenhed end dampmaskinen. 

Paafaldende er det altid, til hvilken mangfoldig brug elektriciteten kan 
anvendes. De stere lysstationer afgiver ikke alene fra den samme gadeledning 
strøm, som tænder de store buelamper, og samtidig strøm, som er afpasset 
til de smaa glødelamper; men der afgives ogsaa betydelig energi til at drive 
allehaande motorer, for elevator- og ventilationstjeneste og til drift af alslags 
maskineri. Der afgives ogsaa fra samme ledning energi til magasinbatterier, 
til at ophede metaller eller varme værelser, eller til kogning. Lægen og 
operatøren tapper sine smaa elektricitetsmængder fra samme ledning og 
anvender den til behandling af sygdomme, undersøgelser, visse operationer 
og til at frembringe røntgenstraaler. 

Det bedste eksempel paa en mangfoldig anvendelse af elektricitet fra 
samme kraftkilde har vi dog i Niagara-anlægget. Her tvinges enhver til at 
fatte betydningen af den billige og aldrig manglende kraft, der udvikles 
under vandets fald. Rundt om Niagara vokser der op en betydelig indu- 
striby, og industrierne bestaar delvis af saadanne, som elektriciteten selv 
har fremkaldt. Byen oplyses naturligvis fra vandfaldet, og de elektriske 
baner rundt omkring drives derfra. Saa er der f. eks. en carborundum 
fabrik. Carborundum er et stof, som opdagedes i den elektriske ovn. 
Det er næsten saa haardt som diamant og benyttes til slibning. Det frem- 
stilles af sand og koks plus den elektriske strøm. Aluminium, som for 
faa aar siden kostede 240 kroner pr. kg., tilvirkes nu ved Niagara til om- 
trent samme pris som messing. 0. s. v. 

Der er mange vandkraftanlæg, hvor baade kraftoverføringens længde 
og de overførte kraftmængder langt overgaar alt, hvad man endnu har 
erfaring for ved Niagara. Ingen grænse kan endnu sættes for den afstand, 
hvorover et vandfalds kraft kan elektrisk overføres med praktisk udbytte. 
Det afhænger af kulpriser, osv. Vi kanske sige, at grænsen for tiden ligger 
gjennemsnitlig et eller andet sted mellem 45 km. og 150. 

Den største vanskelighed, elektrotekniken har havt at overvinde i de 
sidste ti aar, er vel konstruktionen af et praktisk og effektivt maskineri for 
elektriske sporveie. Driften er her saa ujevn, og de ydre forhold syntes 
i begyndelsen saa antagonistiske til elektriske forhold, at udsigterne for 
den elektriske sporvei længe og ofte syntes mørke og nedslaaende nok. 
Men der kom den ene forbedring efter den anden, indtil maskineriet nu 
kan bygges næsten fuldkomment. 

Elektrisk drift ansees nu som den eneste, der passer for sporveie og 
som den absolut bedste for luftbaner og underjordsbaner. 

Det har ogsaa vist sig, at man ved elektriske motorer kan opnaa 
betydelige hastigheder — over 90 km. i timen er fastslaaet som let op- 
naaeligt —, og at disse motorer kan bygges sterkere end noget lokomotiv 
kan blive. 

Elektriciteten synes i virkeligheden bestemt til i en nær fremtid at 
revolutionere passagertrafiken mellem store byer. Den lethed, hvormed 
elektrisk drift kan .indføres paa dampbaner og benyttes samtidig med damp- 
drift, vil betydelig lette elektricitetens indførelse paa de store banenet. 
Fremtiden vil se de nuværende lange tog erstattes af enkelte vogne eller 
af to, tre sammenhængende vogne. Togene vil selvfølgelig afgaa med 
kortere tids mellemrum. Toghastigheden vil sandsynligvis blive større end 
nu, da mindre tid vil trænges til at stanse og atter faa toget i fuld gang. 
Desuden er der ingen lokomotiver at bytte eller vand og kul at tage ind. 
Der bliver ingen diskomfort fra røg eller gnister, ingen fare for skogbrand. 
Lokomotivet vil blive erstattet af motorer paa selve vognakslerne. Billigt 
brændsel kan benyttes i centralstationerne, og den mest økonomiske ud- 
nyttelse deraf let anordnes. Hvor vandkraft kan erholdes 45 —65 km. fra 
linjen, kan den benyttes ved overføring istedenfor kul. 

Udsigten for indførelsen af elektricitet paa de almindelige banenet er 
saaledes meget opmuntrende. Ja, sagen er, at der allerede planlægges store 
foretagender i denne retning. | 


Foruden disse fremskridt, som alle kan se, er der en hel legion, som 
kun fagmænd kjender, og hvis værd de alene kan paaskjønne. Det store 
publikum faar blot se og benytte det færdige produkt, men har ingen mis- 
tanke om, at elektricitet har spillet en rolle ved dets fremstilling. Næsten 
utallige er de fabriker og industrier, hvor elektriciteten nu finder anvendelse . 
i en eller anden form. 

Store fremskridt er ogsaa gjort i retning af nøiagtige maaleinstrumenter 
for den elektriske strøm. Og som ordnet videnskab har ogsaa elektro- 
tekniken i det sidste tiaar gjort betydelig fremgang. Vi arbeider nu mindre 
i mørke. Vi har virkelig en systematisk elektroteknik. 

Paa det mere rent videnskabelige eller teoretiske omraade, har Hertz's 
eksperimenter resulteret i Marconis ,traadløse telegraf”. Den har blot taget 
de første barneskridt for os, og hvad den vil bringe det til, er det umuligt 
at sige. Røntgens opfindelse har allerede fundet betydelig praktisk anvendelse, 
særlig i hospitaler. 


Denne hurtige vækst af en elektroteknisk verden maa naturligvis og- 
saa berøre dybt alle sociale og økonomiske spørgsmaal. Man ved, at 
ingen sociolog kan overse dampmaskinens hurtige udbredelse i de tidligere 
aar af dette aarhundrede. Den ændrede fuldstændig alle sociale forhold. 
Men om blot sociologer vidste det, gjennemgaar vi nu ved elektricitetens 
omsiggriben en lignende omdannelse af alle samfundsforhold. —Byerne 
ændres. Levevis ændres. Samfund mellem menneskene bliver langt lettere 
end før. Forbedringer i vore arbeidsmetoder og kommunikationsmidler 
skaber nye muligheder for folkets rigere liv. Virkningerne af den elektriske 
sporvei alene, som de allerede sees i de Forenede Stater, maatte være en 
interessant studie for en økonomist eller sociolog. Det moderne liv om- 
dannes jevnt i alle dets forhold ved disse nye mekaniske tjenere for 
mennesket. 


Sfinxen. 
(Af Ernest Hello's ,/homme*). 





[: 


en fordærvede alt; men den giver merkværdige lektioner til den, 
der vogter sig for at blive ført bag lyset. Vi tvinges til at beundre 
den, og denne beundring forvilder os dobbelt. Først narrer den os til at 
respektere det, som er foragteligt, og siden forhindrer den os i at opdage 
den sandhed, som er gjemt paa dybet bag løgnen. For at drage nytte af 
en løgn maa man nemlig kjende den tilbunds. Man maa gjennemskue 
den. Man maa være det modsatte af en nar. Man maa være kemiker 
og udskille giften af den substans, som indeholder giften. Man tror, at 
arsenik indeholder guld. Men hvor dybt maa man ikke være trængt ind 
i arsenikens natur, hvor fuldstændig maa man ikke have bemægtiget sig 
dens hemmelighed for at opdage guldet! 

Man kan forholde sig til giften paa tre maader. 

Den første bestaar i at opsluge den, og det er det almindeligste. 
Da beundrer man antiken, indsuger giften og dør. 

Den anden bestaar i at støde den fra sig uden at lære den at 

kjende. Da bliver den unyttig. Det er, hvad de gjør, der skjærer over en 
kam og banlyser alt, hvad der hører til antiken. 

Den tredie bestaar i at analysere den, stjæle dens hemmelighed og 
rive til sig dens hjerte. 

Da finder man guldet i arseniken og sandheden i historien. 


II. 


Hvilken sandhed,* sagde de Maistre, ,gjemmer sig ikke bag 
hedendommen!* 

Og til støtte for sin paastand opregner han en masse eksempler. 
Han nævner de hemmeligheder, som antiken har forraadt. Thi antiken 
forraader de hemmeligheder, som er den betroet. Den forraader dem paa 
to maader: Den røber dem, og den fordærver dem. 

Til de hemmeligheder, som antiken forraader, skulde de Maistre 
have kunnet regne Sfinxen. 

Sfinxen er et udyr, som forestiller skjæbnens gaade: Man maa gjætte 
gaaden eller sluges af udyret. Hvad kan være mere vanvittigt? Men hvad 
er dybere, om bare menneskene forstod at læse! 

SGjæte ne Dette ordet (det menneskelige sprog! er Sandhed 
forunderligt. Thi den handling, det forudsætter, synes ikke at staa i 
menneskelig magt. Og alligevel har det en betydning for menneskene, 
der faar en til at skjælve. Til at udføre denne handling, gives der 
ingen kjendt metode, og alligevel kan ingen sige, for hvilken sorg den 
udsætter sig, som ikke udfører den. | 

Historien om sandheden og historien om vildfarelsen er begge fulde 
af tilfældigheder, som synes at bero paa ren slump. Livet blander sammen 
personer og ting: det gode, det onde, det middelmaadige, det meget gode, 
det meget onde, det sublime og det afskyelige. Jorden, som er graa, synes 
at. kaste en graa kappe over alting. Menneskene ligner hverandre 
øiensynlig meget. Klædedragten afstedkommer en kunstig ulighed, skik og 
brug en, anden, blygsel en, forstillelse en, uvidenhed en, man lever 
paa skinnet. 

En uendelig mængde slør skjuler virkeligheden. Menneskene for- 
raader ikke sine hemmeligheder; de bevarer sin uniform. 

Et menneske, som fra sit vindu ser ned i en fuldpakket gade, 
skulde forfærdes, om det kom til at tænke paa de herlige eller uhyggelige 
virkeligheder, som gaar forbi uden at sige sit navn, afslebne, skjulte, 
dybt forstilte, — den ene saa lig den anden, hvis man bare fæster sig 
ved skinnet. Men denne tilskuers forfærdelse skulde forøges, om han ved 
synet af denne ukjendte mængde skulde sige til sig selv: 

Mit liv beror kanske paa et af de mennesker, som gaar forbi her 

under mine vinduer; kanske der nu ved min port staar et menneske, som 
jeg venter, eller som venter mig. Men der staar jo mange ved min port. 
— Om den, som jeg mener, befinder sig der, paa hvilket tegn skal jeg 
kunne kjende ham igjen? 

Menneskenes særskilte liv, nationernes offentlige liv, det hemmelige 
instinkt, literaturen, romanen, historien, mindet om det forgangne, det 
nærværendes behov, venten paa fremtiden, alt viser menneskene, at de maa 
gjætte, — og der gives ingen udsigt til at gjætte rigtig. — Deraf Sfinxen. 


TNÅGE 


Betragtningen af de ting, som man maa gjætte, men som man ikke 
gjætter, har ført antiken til bredden af en afgrund, og afgrunden har 
draget sit bytte til sig. Denne afgrund er fatalismen. Paa fatalismens 
yderste rand, bøiet over dybet, ligger Sfinxen i en hemmelighedsfuld og 
forfærdelig stilling. 

Om fatalismen var sand, var alle spørgsmaal uløselige, og det eneste 
svar, som kunde passe for dem alle, var haabløs fortvilelse. 

Men somoftest er de spørgsmaal, der fremkalder et haabløst svar, 
daarlig fremsatte spørgsmaal, og de fortvilede svar er ofte lige lidet over- 
tænkte, som de synes dybe. 


IV. 


| Her i verden gives der bestandig et mbekjendt at søge, et X, et stort 
X, som trodser- alle algebraens hjælpekilder. Den antike Sfinx vilde, at 
der ikke skulde gives noget svar. 

Der gives et svar, og vi kan dræbe Sfinxen. 

Hvad skal man gjøre for at gjætte? 

En fattig mand nærmer sig og beder om gjæstfrihed. 

Tænk, om det var herrens engel! Eller om det var en morder! 

Hvad skal man da gjøre for at gjætte? Behøves der en tanke- 
anstrengelse, en forbausende kraftudvikling af iagttagelsesevnen? 

Nei, her er hemmeligheden; at gjætte er at elske. 

Spørg alle dem, som har gjættet, hvad de har gjort. 

De har elsket, det er alt. 

Fornuften, overladt til sig selv, forvilder sig ud paa et hav af tan- 
ker. Livets problem stiller sig iveien for den, og om magnetnaalen har 
mistet retningen mod Nordpolen, og kompasset viser feil, da kan fornuften 
meget let komme i praksis til tvil og i teorien til fatalisme. 

Den antike Sfinx er den afmægtige fornuft, som ender i fortvilelse 
og overgiver sig til døden, Kjærligheden kjender bedre sin vei. Den 
naar i praksis til lys og i teorien til retfærdighed. 

Ve 


Her er en herlig sandhed: den belønning, der gives den, der gjætter, 
og nægtes den, der ikke gjætter, peger hen paa en høieste grad af 
retfærdighed, langt over den retfærdighed, der udtaler sig i regler. 

Den, som gjætter, belønnes, fordi den, som gjætter, er den, som elsker. 

Den, som ikke gjætter, belønnes ikke, fordi den, som ikke gjætter, 
er den, som ikke elsker. 

Den, som elsker storhed og elsker den forladte, naar han kommer, 
skal gjenkjende storheden, om den findes. 

Den, som møder paa veien et menneske, der behøver ham, skal 
kjende behovet, om han elsker dette menneske. Den, som møder paa 
veien det menneske, han selv behøver, skal kjende igjen den, han søger, 
om han elsker ham nok til ikke at misunde ham den plads, han optager 
som den, der giver og tilgiver. 


Henrik Ibsen. 


1828 — 20. marts — 1898. 





JE 


en dag, ,John Gabriel Borkman* kom ud, gjorde jeg et eksperiment. 
Jeg traadte nemlig ind i boghandelen med de ord: ,Er den kommen? * 
Jo da! Man forstod mig fortræffelig. ,De mener Ibsens bog . . 
Man kan trygt opstille det som regel: hvergang en bog af Ibsen 
kommer ud, er den den for os. For alle os literatur-interesserede skandi- 
naver. Jeg vil ikke sige mere. For Europa er saa stort og dets aandsliv 
saa mangfoldigt, at det er vanskeligt at blive ,den* for hele Europa. Men 
vi tør vel kaste handsken og udfordrende spørge: Hvilken forfatter staar 
nærmere ved dette maal — om jeg maa kalde det saa — end Henrik Ibsen? 
For det at være en dannet mand, — det betyder nu overalt i Europa foruden 
mange andre ting ogsaa det: at have kjendskab til Ibsens digtning. Og 
naar man siger om en mand, at han er literært dannet, saa har man 
overalt i Europa ogsaa dermed sagt, at han har opgjort sig sin mening 
om Henrik Ibsens digtning. Hvor uendelig mange gange har det ikke 
passeret hver reisende nordmand, at han i udlandet har faaet hæders. 
titlen: landsmand af Ibsen. Mer end nogen anden har Ibsen virket til at 
bære Norge frem i Europa. Naar vi bringer den aldrende =digter vor 
hyldest paa hans 70-aarige fødselsdag, saa har vi alle en stolt følelse af, 
at ved ham den norske aand har trængt ind overalt, og overalt øver en 

mægtig indflydelse paa Europas tanke-liv. Dette kan paavises ved en 
bibliografisk statistik over Ibsenliteraturen; et saadant arbeide foreligger 
udført med priselig nøiagtighed fra I. B. Halvorsens haand. Festskriftet 
til jubilæet den 20de marts vil bringe et supplement, der fører denne bog- 
liste helt frem til festens øieblik. Men psychologisk-historisk at skildre 
den ekspansion i Europas aandsliv, som den norske poesi gjennem Ibsen 
har vundet, det hører allerede til de opgaver, der er ifærd med at over- 
stige et menneskes kræfter — og opgaven vokser med lavinens fart. Som 
Shakespeare og Goethe er Ibsen ifærd med at blive — en videnskab. 

Der er ogsaa et andet ydre træk (om vi kan kalde det saa), der 
slaar os ved betragtningen af dette digterlivs verk. Har Ibsen og hans 
samtidige bragt norsk digtning i anseelse rundt om i Europa, saa er det 
ogsaa først dem, der heltud har faaet poesien anerkjendt som selvstændigt 
aands-yrke her i Norge. Skridt for skridt har poesien emanciperet sig som 
social stilling herhjemme. I vore oldeforældres tid sled en norsk digter 
som assessor i høiesteret, som sorenskriver i Thelemarken eller som lærer 
paa Kongsberg. Dengang gaves der vistnok norske poeter, men ingen 
norsk poesi. Disse digtere bar sit poet-navn som. et ordenstegn, til at 
hænge udenpaa deres borgerlige dragt, eller i det høieste som et fripas for 
en smule ekscentrisk væsen, og overfor deres poesi har efterslægten hævdet 
sin ubarmhjertige ret — til at glemme. Saa kom et slægtled, hvor digterne 
var rigsarkivarer og professorer i filosofi. Man følte, at der var noget her 
i Norge, som hed poesi, og man maatte knytte dens prester til det aller- 
mest eleverede aandsarbeides kaar. De kunde ikke undvære den borgerlige 
stillings drapperi; men det, som de først og fremst er, det er digtere. 
Det faldt ikke folk dengang ind, og det falder ikke nu deres biografer ind, 
at spørge efter deres meriter som filosofer og arkivarer. Men Ibsen og 
hans samtidige har først bragt det til fuld syldighed, at det at være digter, 
det er et yrke jevngodt med det at være høiesteretsassessor, sorenskriver, 
skolebestyrer, arkivar og professor, et yrke, man kan drive aabenlyst og 
uden at gjemme sig bort bag et universitetskateder eller en arkivpult. Om 
Bjørnson hed det, da han var rus, at han ,vilde blive digter*. Ære være 
dette slægtleds digtere, at de har baaret poesien saa langt frem i nordmænds 
omdømme! Og den at dem, som har havt den haardeste kamp at bestaa 
under denne strid for sit digterkald, er visselig Ibsen. Klinger de ikke 
som et skrig disse ord af hans ansøgning til kong Karl: ,Det hviler i 
Deres Majestæts kongelige haand, om jeg skal maatte tie og bøie mig 
under den bittreste forsagelse, som kan ramme et menneskes sjæl, — den 
forsagelse, at maatte slippe sin gjerning i livet, at maatte vige der, hvor 
jeg ved, at der er givet mig aandens vaaben til at kjæmpe, og dette er 
for mig tifold tungt; thi jeg har indtil denne dag aldrig veget.* 


Å 

Det er ikke bare socialt, at dette slægtleds digtere har emanciperet 
poesien. Det er dem, det skyldes, at man kan tale om norsk poesi uden 
at gjøre noget forbehold ved noget, der falder ind under begrebet poesi. 
Jeg tænker ikke paa, at de har kompleteret de poetiske rubriker; — ikke 
paa det, at det norske drama før Ibsen nogenlunde svarer til det nordiske 
drama før Holberg — man kan trygt paastaa det, trods al den succes 
d'estime, som Wergelands farcer og dramaer faar i alle literaturhistorier. 
Nei, jeg tænker her paa noget andet. Først med denne generation bliver 
den norske poesi en fuldstændig verden, — en verden, saadan som den, 
vi lever i; en verden med menneskeslægter. Wergeland skabte den norske 
poesis idéverden; men hos ham bliver mennesker til blomster og blomster 
til mennesker. For det, som Wergeland kalder mennesker, det er ikke 
mennesker, men æoner, verdensaander. I Welhavens digtning aabnede sig 
billedet af Norges natur, og folkelivet tegnede sig dæmrende gjennem folke- 
sagnet. Men er menneskene her andet end staffage? Det er med denne 
digtning ikke godtgjort, at den norske poesis verden er beboelig, at man der 
kan leve et menneskeliv, naar vi derved forstaar ikke bare at vegetere 
som figuranter i et genrebillede, men i fuld udstrækning at gjøre brug af 
sin menneskelighed, fuldtud at tænke, føle, lide, handle, — kort sagt: at 
udvikle sig til karakter og at optræde som karakter. Kort før det første 
virkelige menneske af Ibsensk oprindelse — fru Inger —- saa lyset, fore- 
kommer der vistnok i Norges literatur som enkeltstaaende fuldkommen 
levende eksemplarer af arten menneske en amtmandsfamilie, men disse 
eksemplarer var ikke forplantningsdygtige. Det er fra fru Inger og fra 
Bjørnsonske bønder, at den norske literaturs levende menneske atter 
nedstammer. 


II. 


Dette er imidlertid bare literaturhistoriske betragtninger, og det er ikke 
til saadanne, at det forestaaende Ibsen-jubilæum først og fremst kalder os. 
Under vore tidsforhold at betragte Ibsen som et historisk fænomen, det viser 
— havde jeg nær sagt — at man staar fremmed for sin tids aandsliv. 
Dersom man vilde lade sig nøie med at anstille saadanne tilbageskuende 
betragtninger over Ibsens verk, saa vilde en saadan Ibsen-kritik stemple sin 
forfatter som en Jørgen Tesman, — langt mere end om han havde ladet 
sig nøie med at studere og skrive om husfliden i Brabant i middelalderen. 
Men Henrik Ibsen kan ikke forstaaes af nogen Jørgen Tesman; thi at skrive 
om Henrik Ibsen er at skrive om en af , fremtidens kulturmagter*. Henrik 
Ibsens kunst er ikke en kunst, som man blot kan betragte; det er en kunst, 
som ægger, udfordrer, Saarer, — en kunst, som ligefrem kræver, at man 
skal tage personligt forhold til den. Saa bliver det at studere Ibsen altid 

tillige et selvstudium. Har det at digte for digteren været ,at holde domme- 
dag over sig selv%, saa gjælder her det samme ogsaa om den efterdigtning, 
som læseren uvilkaarlig foretager sig. Det er, som Ibsens digtning uvil- 
kaarlig sætter sig fast i os; den stiller problemerne for os, saa den bliver 
et led af vor egen tanke; — den ryster os, saa den bliver en del af vor egen 
samvittighed. Den lader os ikke i fred, for den har slaaet ned i os og 
erlevender os. 

Det er vel ingen læser givet at have et umiddelbart forhold til Ibsens 
digtning, saadan uden videre at holde af den. Det er ikke altid derved, at han 
interesserer os, at han vinder vort hjerte; som hans vers mangler det melo- 
diøse, mangler hans digtning det umiddelbart betagende. Ibsen som person- 
lighed, som aand, staar stadig overfor os som en fremmed skikkelse; hvert 
hans verk er ligesom digtet ud fra en særfølelse, noget, der skiller ham 
fra os; ikke ud fra en følelse, som vi uden videre har tilfælles med digteren. 
Der er ingen af hans helte, som vi gjerne vilde gjøre os til et med. Derfor 
forekommer saa mange af Ibsens verker underlige, derfor har han erhvervet 
sig et ry for uforstaaelighed. Ja, mere end ved andre store digtere fore- 
kommer det os paafaldende ved Ibsen, at han dog kan gaa omkring blandt 
os i hat og frak og snakke som et almindeligt menneske. Men netop dette 
fremmede ved ham gjør, at vi ikke bliver færdige med ham. For vi føler, 
at i dette særegne reiser sig noget idealt, noget, som er et hoved høiere 
end alt folket, og vort blik retter sig uvilkaarlig opad. Ibsen har selv villet 
det saaledes; han har villet , bringe sit folk til at tænke stort*. Saa kommer 
det at studere Ibsen uvilkaarlig til. at blive det samme som at gaa i skole 
hos Ibsen, — et forsøg paa med ens egne tanker at naa digterens. 


III. 


Netop det særegnes ret overfor det fælles er grunddraget i Ibsens 
digtning. Det første ord, som Ibsens muse har at forkynde os, Catilinas 
udbrud: 


yJeg maa, jeg maa, saa byder mig en stemme 
i sjælens dyb.* 


— kunde ikke det anvendes som løsen for alle Ibsens helte? ,I sjælens 


dyb* — der ligger den lov, som skal bestemme over deres liv.. Denne 
selvbestemmelsens lov — om man vil kalde den saa — det er grundloven 
i Ibsens digtverden. — I samme mon, som dette krav fra sjælens dyb op- 


fyldes, og i samme mon, som dette krav fra sjælens dyb svigtes, — i samme 
mon vinder og taber personligheden sig selv. For det er kaldet, personlig- 
hedens viljeretning, som præger menneskets karakter. Slig ser Henrik 
Ibsen det. Personligheden er som hint ,tredje rige*, grundlagt baade paa 
frihed og nødvendighed; thi personligheden er baade selvbestemt og selv- 

bestemmende. Et andet kald, en anden viljeretning end den oprindelige, 
kan ingen tage sig til; det er bare en illusion, om han vil det. Peer Gynt, 
som vil ,være sig selv i stillingens medfør*, han taber netop sig selv, fordi 
det er ,stillingen* og ikke ,sjælens dyb*, som er det bestemmende: der 
resulterer deraf kun et liv uden sammenhæng, det ene lag bagenfor det 
andet og ingen kjerne i jordløgen. At der her findes spor af personlighed, 
at Peer Gynt nogensinde har været sig selv, — det er en af hans skrøner, 
større end nogen af dem, han nogensinde har fortalt. 

Og se saa paa den anden side den modsatte feil, forsyndelsen mod 
kaldet, ikke af feighed, ikke af lyst til at gaa ,udenom*, men af ærgjer- 
righed og magtlyst, af brændende begjær efter ,at være med*, som Borkman 
kalder det: Skule, som ,er en kongsarm, kan hænde et kongshoved ogsaa*, 
men ikke ,den hele konge*. — Skule er ,Guds stedbarn paa jorden* — 
d. v. s. en mand, som ikke mangler andre forudsætninger for sin daad 
end netop dette mystiske kald. Da Haakon udbryder: ,Hvad er det, som 
lokker jer: kongsringen, kaaben med purpurbræm, retten til at sidde bænket 
tre trin over gulvet, — usselt, usselt — var det at være konge, da kastede 
jeg kongedømmet i eders hat, som jeg kaster en skjærv til en tigger, * — 
da svarer hertug Skule dybt krænket: ,I har kjendt mig, fra I var barn, 
og dømmer mig slig.* Nei, det er ikke blot magtens glans, han efter- 
stræber. Alt det ideale i kongedømmet er det, som hans hjerte higer efter. 
Da Haakon nævner sin store kongstanke at gjøre nordmændene til et folk, 
at ene trønder og vikværing, — da risler det gjennem Skule som is og ild; 
den besætter ham. Det er den, som han først og fremst vil rane fra Haakon. 
Men hans forhold til den bliver stedse blot det luende begjær, aldrig den 
trygge besiddelse. Og i hans haand skaber denne eningens fædrelandstanke 
oprør, blodsudgydelse og vildskab. Hans søn Peter, der ved deres første 
møde er ,ren som Guds lam*, ham gjør troen paa og kampen for denne 
kongstanke til en kirkeraner ja, det er meget nær, at den gjør ham til det 
lille kongsbarns morder. Skule selv føler rædslen over alt det frygtelige, som 
spirer af hans kongedømme; bag al vildskab, der luer frem af hans forpinte 
bryst i stridens bærsærkgang, ligger tvilen, den golde, ufrugtbarhed skabende; 
— ja, tvilen paa sin egen tvil, vampyren, født af tomhed og begjær. Han vil 
eie kongstanken, — men Guds kald lader sig ikke tage med vold. Netop 
fordi han øver vold mod selve denne kongstanke, netop derfor hævner kongs- 
tanken sig paa ham, vender sig hærjende mod ham og hans: øde og vildt 
bliver det, hvor den farer hen over sindene: sjæleforhærdelse og sjælenød, 
ban og blodskyld .... Og da Skule har lænket sin og Peters sjæl til kongs- 
tanken, da bliver der kun en maade, hvorpaa han kan enes med den. Kongs- 
tankens mand vorder han kun en stund i sit liv, — da han gaar i døden 
for den: i kongstankens navn kan han fælde sin egen og sønnens dødsdom. 

Det er to modpoler, som aabenbarer sig i Peer Gynt og Skule. Den 
ene tager kaldet ud af ,stillingens medfør*, gjør hver tilfældig situation, 
som livet bringer ham i, til et kald. Han faar da mange kald, men alle 
er de falske, alle er de ,kun i klæderne skaaret* og efterlader kun lige- 
gyldighedens tomhed. Skule derimod tager kaldet ud af sit begjær; men 
falsk er hans tro, at han eier kaldet; der er nu, som der altid har været, 
et slug mellem ham og det, han attraar. Og fra det øieblik, han raner 
kaldet, aabner dette slug sig i hans egen sjæl: alle hans sjælsevner synker 
deri, hans mod synker ned deri som afmagtens trods og vildskab, hans 
besindighed som nagende, gold grublen. Der, hvor hans ord bliver til daad, 
gyser han for den, — kaldet, hvis idé skulde sone al brøde, det er en 
løgn, og da griber ham den rædsel, som kommer, naar afgrunden aabner 
sig i ens egen sjæl, afgrunden, hvorover hans livsverk er bygget. Resul- 
tatet er hos begge, baade hos Peer Gynt og Skule, det samme: tomhed, 
den enes personlighed er vasket væk af sløvhedens lunkne bølge, den anden 
svid væk af vildskabens tærende brand. Men tomheden paa den ene eller 
anden maade er straffen for at forsynde sig mod kaldet, personlighedens 
mystiske urgrund. 


IV. 

Den tyske romantiker Novalis siger etsteds: ,En person er billedet 
af en idé*. Istedenfor dette ord idé, som har for os et præg af noget, 
der udelukkende tilhører forstandens omraade, sætter vi ordet ideal, der 
for os betyder noget mere omfattende aandrigt, noget, der paa engang om- 
fatter baade forstand, vilje og følelse. Mon ikke denne aforisme da rammer 
det centrale i Henrik Ibsens menneskeopfatning? Det er denne opfatning, 
som gjør ham til digter; digter — det vil ikke sige blot en, som gjør 
kunst efter opskriften Vart pour Vart. Nei, siger Ibsen, digter, 

det er hver den mand, 

i skolestue, tingsal eller kirke, 

hver den i høiheds eller ringheds stand, 
der øiner idealet bag sit virke. 

Og naar Ibsen saa sit kald i at bringe folket til at tænke stort, er 
det aldeles den samme opgave, han har valgt sig, som han har givet Brand, 
hvis arbeide er at virke for, at 

frem af disse sjælestumper, 

af disse aandens torsoklumper, 

af disse hoder, disse hænder, 

et hell skal gaa, saa Herren kjender 
sin mand igjen, sit største verk 

sin ætling, Adam, ung og sterk. 

Alle hovedpersonerne i Ibsens dramaer har et bestemt forhold til sit 
ideale kald. , Det kan være saa, at de har sit egentlige jeg overgroet med 

snylteplanter — som Peer Gynt og Steensgaard —; at de har svigtet sit 
kald her i livet som Karsten Bernick — overalt er det idealet, kaldet, som 
adler deres færd eller bringer hevn over dem. 

Mangelen paa personlighed, det at mennesket er en brøk i ondt, en 
brøk i godt, og at hver brøkens del slaar brøkens hele rest ihjel, — mod 
den reiser Ibsens hele digtning fra Catilina til Borkman en protest. Thi 
personligheden er for menneskets karakter baade alfa og omega, baade 
grundlag og maal. 

Men derved bliver mennesket ikke blot billedet af et ideal, men ogsaa 
billedet af dette ideals tilstand i den stridende kirke, som vi kalder menneske- 
livet.  Kaldet kan ikke blot forfeiles, idet man stiller sig falske opgaver; 
det kan ogsaa svigtes. Thi idealet kræver: intet eller alt. Hvert lidet gran, 
som man ikke vil ofre idealet, det er en afgud; og personligheden kan ikke 
dyrke to guder. ,Akkordens aand er satan*. 

Digtet om kaldet, — det er ,Brand*. 

Manden med Guds kald reiser sig trodsig mod det slapsind, der ikke 
vil sætte sig selv ind, hvor det gjælder, reiser sig alvorsfuld truende overfor 
det letsind, der blot vil se lyst og leg, overfor al halvhed, der vil flikke 
paa tilværelsen, der nøier sig med løfter og høistemte stunder istedenfor 
daad og den personlighedens løftning, som kun vindes ved at bringe idealet 
sig selv og sit som offer. Stort og fagert, mægtigt som en stor verdens- 
virksomhed tegner kaldet sig for ham. Og saa maa denne storhed — ofres 
for kaldet selv: i den trange bygd er der gjerning at gjøre, og til den 
gjerning er Brand manden. Der gaar op for ham: det er ikke personlig- 
hedens storhed, men dens helhed, det gjælder om; og personligheden vokser 
først og fremst indad. 


Indad, indad — det er ordet. 
Did gaar veien. Der er sporet. 
Eget hjerte, — det er kloden, 
nyskabt og for Gudsliv moden. 
Ingen bramfuld storverks-handling 
løfter slegten til forvandling, 
vækkelsen af rige evner : 
bøder ei dens sjælerevner. 

Det er, viljen, som det gjælder, 
viljen frigjør eller fælder, 
viljen hel, i alt det spredte, 

i det tunge som det lette. 


Og for dette kald maa hjem og livslykke, Alf og Agnes ofres; Agnes's 
moderkald maa ofres for Brands høiere kald, ubarmhjertig maa Brand rive 
modersorgen ud af hjertet paa sin hustru, hver klud, der minder om det 

døde barn, maa skjænkes bort, og maa skjænkes villigt. Og er det i hjertet 
og i viljen, at offerhandlingen frigjør personligheden, da er det ikke nok 
at gjøre, hvad en formaar, thi 


viljens pligter 
ender ei, hvor evnen svigter. 


Vi 

slntet (eller alt! 

Offer for kaldet udover evnernes maal, pligt til at ville det umulige! 
Er det ikke, som personligheden overstiger sine egne grænser? 

Ibsen har 1 tidt citerede ord betegnet sin digtnings grundtanke som 
, kampen mellem higen og evne, mellem vilje og mulighed*. Men naar 
vi skal gaa rigorøst frem, maa vi stille det paradokse spørgsmaal: "Gives 
der hos Ibsen begreber om evne og mulighed? Gives der afsluttende maal 
for personligheden? 

Menneskets higen overstiger mulighedens grænser: ,det vidunderlige * 
og ,det umulige*, det er ord, som lyser over, som lokker og drager de 
Ibsenske personer. | 

Og menneskets pligt, — den gaar ogsaa udover det tilfældige lavmaal, 
som dets evner kan fylde. Mennesket er forpligtet til at ville, hvad det 
aldrig formaar at udføre. For det er bare et fristerkor, som Synger for Brand, 

Orm, du aldrig vorder lig ham, 
thi i kjødet er du skabt, 

gjør hans gjerning eller svig ham, 
ligefuldt du er fortabt. 

Thi forpligtelsen til at følge Jesus efter hører ikke op, fordi om han 
ikke kan det. Og naar mulighed og evne hverken hører med til pligt eller 
higen, — hvor bliver det da af dem? De er kun skin og tomhed, væsner, 
fødte ud af øieblikkets stilling. De er tilfældigheder, ikke nødvendigheder. 
Personligheden kan udvikle sig forbi og udover dem. Og personligheden 
skal udvikle sig forbi og udover dem. Thi personligheden er uendelig. 
Netop i higen, stræben, vorden ligger menneskelighedens midtpunkt, og 
higen, stræben, vorden det er egenskaber, som tilhører uendeligheden. Det, 
som skiller mellem menneske og trold, er at budet lyder til troldet: 
Vær dig selv mok! men til mernesket: Vær dig selv! hvad der betyder 
akkurat det modsatte. Denne forpligtelse til i vilje og i stræben at gaa ud 
over sine egne grænser, — det er kravels store paradox, som uvægerlig 
stilles til personligheden, og det er menneskets særkjende, at det ikke faar 
lov til at ,være sig selv nok*, ikke slipper undaf dette kravets paradox. 

Men kravets store paradox mødes af løsningens store paradox — 
det, som knappestøberen udtrykker i det gaadefulde ord: ,,at være sig selv 

er sig selv at døde.* Det er forsagelsen, resignationen. Den staar som et 
etisk høidepunkt i den Ibsenske livsanskuelse: ,,seirens seir er alt at 
miste,* siger Brand. Netop i forsagelsen, opgivelsen af alt, uden forbehold 
og uden grænser, ligger menneskets seir over sig selv. Det er denne 
seir, Falk vinder, da han byder Svanhild at kaste ringen; det er den, som 
Rebekka West vinder, da hun gaar ,,saa gladelig* i møllefossen for 
Rosmers skyld; det er dens glorie, som lægger sig over Agnes, da hun 
villig har ofret det sidste stykke barnetøi efter Brands store bud: intet 
eller alt. Det er den, som lægger blodets purpurkaabe om Skule, da han 
gaar i døden for Haakons kongstanke. 

Hvad er der da ved denne forsagelse, som har saadant etisk værd, 
at den kan fuldt ud veie op mod det store kravets paradox, som 
stilles personligheden? Læg merke til: Falks kjærlighed til Svanhild, — 
den er ikke blot en ideal opgave, den betyder for ham ogsaa livets lyse 
lykke fra dag tll dag. Kongstanken er for Skule ikke blot et livsverk, men 
den betyder ogsaa — selv om vi ikke regner magtens glans og pragt for 
noget — dog fra dag til dag den stolte, lykkelige følelse af at være 
folkets høvding. Ingen af dem har tillid til sig selv, tro paa, at de fra 
dag til dag kan føre idealet til seir i livets kamp. De indser, at evnen 
svigter dem. Men evnen er ligegyldig for personligheden; viljen er for- 
pligtet ud over evnernes rækkevidde. Og derfor staar for dem det store 
valg indenfor idealet selv. De vælger — om man saa kunde udtrykke 
det, — mellem idealet selv og sit livs forhold til idealet. De opgiver det 
lykkens lys, den aandens glans, som falder over det menneskes liv, der 
er idealets bannerfører, de forsager den løftning, det skjænker fra dag til 
dag at bære idealet i sit bryst, — dette sit eget ideale liv ofrer de for 
idealet selv, fordi de indser, at det var en synd mod idealet at binde det 
til deres egne usle og svage evner, der ikke kunde bære det frem gjennem 
livet i den høihed, som idealet fordrer at hæves til. At være skilt fra 


idealet, det er ,,alt at miste*, — Ulrik Brendel er jo ikke reduceret, før 
han kommer og tigger om et par aflagte idealer —; men for idealets egen 
Skyld at rive sig løs fra idealet, — det er ,,alt at miste*, saaledes at det 


bliver ,seirens seir*. Denne forsagelse er løsningens store paradox; i den 
gaar personligheden ud over sine egne grænser; det er en viljeshandling, 
som naar ud over evnernes rækkevidde. Thi i dette valg har menneskets 
vilje gjort sig helt ud til ét med idealet uden forbehold; men derved har 
personligheden i valgets øieblik ogsaa frigjort sig fra sig selv. Den har 
ofret hele sin fremtid, for idealets skyld gjort den til det intet, hvortil alt 
forvandles, naar idealet tages fra det. Saaledes har den i dette sit valg 
helt ud gjort sig til et med idealet. Derfor er denne seir fuldstændig i 
Sig selv; den er noget absolut, som ligger over livets relativiteter. Den er 

ydet vidunderlige, * hvortil personligheden kan hæve sig. I den er det 
problem løst, som forholdet mellem ide og liv altid stiller, thi gjennem 
forsagelsen forvandler personen sig helt til idealskikkelse. 


NAG 


Ibsen har stedse staaet midt i den norske literaturs udvikling. Han 
har skrevet historiske dramaer, dengang alle norske dramaer var historiske. 
Han har ivrigere end nogen anden villet ,lufte ud, hr. pastor*, dengang 
alle forfattere vilde ,lufte ud* samfundet. — Og han har atter vendt sig 
mod menneskeskildring uden direkte sigte paa samfundet, — akkurat slig 
som hele vor literatur i 90-aarene har gjort det. — Man kunde saamæn 
beskylde ham for, at han — paradoxets digter — har været normal i sin 
udvikling. 

Dette vil dog kun sige: den udvikling, Ibsen har gjennemgaaet 
som digter, det er for idealernes digter den naturlige bane. Er det ikke 
saa, at idealerne første gang aabenbarer sig for os i de store historiske 
personligheder? Er det ikke saa, at naar vi saa har faaet øie og sind 
opladt for idealerne, — at vi da føler, hvor de gjør sig gjældende, eller 
hvor de skulde gjøre sig gjældende i det liv, vi stadig har for vore øine, 
at de lyser frem for os i sin sammenhæng med eller i sin strid med det 
liv, som omgiver os? Først naar man her har seet og følt idealets paa 
engang styrkende og truende magt, først da faar det ogsaa saadan livsfylde 
i vort indre, at det kan præge personerne uden hensyn til historiske 
begivenheder eller samfundsreformatoriske tendenser. 

Og baade i sin historiske digtning og sin samfundsskildring har Ibsen 
heltud været ideernes digter, levet i ideernes verden. Man har rost hans 
historiske dramaer for lokalfarvens troskab. Det kan være, at man har 
ret; men det er en ting, som den moderne kritik bryder sig lidet om. 
Brunetiére har endog paastaaet, at der paa teateret ingen lokalfarve gives. 
Det klinger paradoxt, men det har meget for sig. Alle digterverker, som 
vi læser, de har plads for skildringer af tider og folkeslag, af livssyn og 
lidenskaber, som er os fremmede. Thi ad studiets vei kan vi leve os ind 
i fremmede tanker og følelser. Men paa teatret er der ingen plads for noget 
studium: vi staar umiddelbart ansigt til ansigt med kunsten. Og da er 
alt, som ikke er vort tillige, dødt og magtesløst; kun forsaavidt som det 
har almenmenneskelig gyldighed, kan hine tiders liv gjøre indtryk paa os. 
Og vi maa tilstaa, at Ibsen stadig mere og mere har løsgjort sine historiske 
dramaers karakterer fra den historiske begivenheds lænker, og mere og 
mere gjort dem til rene ideskikkelser. Sjelden er Ibsen mere ideernes 
forkynder end i sine to sidste historiske dramaer Kongsemnerne og Keiser 
og Galilær. Hvilken scene i Kongsemnerne er mere uforglemmelig end 

samtalen mellem Skule og Jatgeir-skald? Og i den er vi langt, langt borte 
fra begivenhederne i Norge aar 1240. Naar der tales om tvilen paa sin 
egen tvil, der er tusmørket, værre end døden, — er det ikke da, som om 
digteren griber dybt i vor egen tids barm? Og Keiser og Galilæer, — det 
er ikke først og fremst til det romerske keiserrige, — først og fremst er 
det til det ,tredie rige*, at dette drama leder vore tanker hen. 

Man kan iagttage det samme forhold, naar Ibsen optræder som vort 
nutids-samfunds revser. Han har ikke villet spare os, det er vist. Og 
dog — vort samfund er dog i Ibsens skildring meget respektabelt. Herre- 
gud! er det saa farligt, at Bernick i et knibetag ikke har modsagt de 
løgnagtige historier, der gik om svogeren, naar hele brede Atlanteren laa 
imellem svogeren og hans rygte her hjemme? Er det saa farligt, at den 
korrekte Helmer forløber sig lidt overfor sin hustru, naar han faar vide, at 
hun har skrevet falsk? Eller at pastor Manders lader sig kaste blaar i 
øinene af en hykler som Engstrand? I anden del af Over Ævne har 
Bjørnson i en eneste akt samlet mere af det moderne samfunds brutale 
elendighed end der findes i alle Ibsens dramaer tilsammen. — Sagen er, 
at det ikke er behovernes, men idealernes krav, som Ibsen fører frem 
mod samfundet, og da behøves der ingen brutalitet i skildringen. Idealistens 
rigorøse opfatning kan nok gjøre det af med det stakkars samfund alligevel. 

Bismarck har engang sagt, at i de moderne samfund sker enhver 
ting som resultat af et kompromis. Kompromisset er betingelsen for alle 
tings eksistens. Der kan vel ikke tænkes nogen mere diametral modsætning 
end den, som der er mellem et saadant samfund og den Ibsenske idealisme, 
der kræver ,intet eller alt* og forkynder, at ,akkordens aand er Satan*. Det 
er da ikke saameget det eksisterende samfund, som selve samfundsinstitutionen, 
Ibsen vil tillivs. , Dette med lov og orden,* siger fru Alving. ydJeg tror 
mangengang det er det, som volder alle ulykkerne her i verden.* 

Ibsen er anarkist. 

For Ibsen vil: personlighed — og staten vil: ikke personlighed —. 
Hør, hvad statens mand, provsten i ,Brand*, lærer os: 


Se, staten er, hvad knapt De aner 
nølagtig halv republikaner; 

den hader frihed som en sot 

men ynder lighed saare godt. 

Før var enhver et kirkens led; 

nu er han en personlighed; 

og det er staten ikke tjent med . ... 
I alle ordnens forhold røbes 

en lov, skjønt den forskjelligt døbes. 

I kunsten kaldes den for skole 

og i vor krigerstand, saa vidt 

jeg mindes kan, at holde tritt. 

Ja, det er ordet, kjære ven. 

Did er det, staten stevner hen. 

Den finder springmarsch gaar for vidt, 
paa stedet marsch er den for lidt; 

for hvermand lige lange skridt, 

for hvermand samme takt i foden, — 
Se, det er maalet for metoden. 


Samfundet er personlighedens fordærvelse ; det stænger personligheden 
inde, indenfor grænserne af loven, eller af det som ,gaar an*. Og værst 
er de smaa samfund, de, som føler sig moralsk trygge. Ja, denne moralske 
tryghed er en hindring for personlighedens udfoldelse — og tildels en be- 
tingelse for samfundenes liv. Man maa være tryg paa det, som samfundet 
mener; man faar ikke lov til at undersøge. ,Kjære frue,* siger pastor 
Manders, ,der er mangfoldige tilfælde i livet, da man maa forlade sig paa 
andre. Det er nu engang saaledes her i verden, og det er godt. Hvor- 
ledes skulde det ellers gaa med samfundene?* Og fru Alving svarer lunt 
ironisk: ,Nei-nei, De kan ha ret i det.* Lov, orden, samfund, — alle 
disse magter udefra, der kommer med sine bud, kan Ibsen ikke taale; 
netop fordi de er mormerende, hader han dem; alt det, som er norm, er 
nemlig personligheden modsat; thi personligheden har loven for sin vekst 
i ,sjælens dyb* og ingensteds ellers. Slig ser han det som digter, og 
derfor er han lov, orden, samfund modsat. Da Foldal siger, at loven ikke 
kjender hensyn til undtagelsesmennesker, afviser Borkmnn ham barsk med 
sit: ,Du er ingen digter, Vilhelm* — og her er Henrik Ibsen ganske 
sikkkert af John Gabriel Borkmans mening. Som digter maa Foldal først 
og fremst have følelsen for personligheden, — og da falder hensynet til loven 
bort. Da Nora forlader sin mand og sine børn, bryder hun med samfundet; 
hun tror ikke længer paa lovene, forstaar ikke, at lovene kan forbyde hende 
at frelse sin mands liv ved at skrive falske veksler. Hun vil ,se at 
komme efter, hvem der har ret, samfundet eller jeg.* Hun vil ,forsøge 
paa at blive et menneske,* og derfor kan hun ikke længer tro, hvad der 
yStaar i bøgerne* eller ,hvad presten Hansen sagde.* Hun vil tænke 
efter og wundersøge, om det er rigtigt, ,eller ialfald om det er rigtigt 
for mig.* Kan vel et samfund bestaa, naar det, som er rigtigt for 
den ene, ikke er rigtigt for den anden? Har ikke et samfund ophørt at 
eksistere, naar det ikke længere kan give en lov, der er almengyldig ? 
Et samfund uden lov og orden, svarer ikke det begreb til hin berømte 
firkantede cirkel? 

VIL 


Det er som bekjendt ikke altid, at en anarkist betyder en bombe- 
kaster. Det er heller ikke bestandig, at en anarkist betyder en revolutionær. 
Ibsen kan nok ville være saa konsekvent, at naar syndfloden er kommet 
over vort samfund, han da vil lægge torpedo under arken. Men han vil 
ikke være med paa at sørge for vandflom til verdensmarken. Ikke nok 
med, at Ibsen er aristokratisk radikaler, at han ved, at de fornemme er 
de frisindede, at han vil have ,pudelmennesker* og ikke , kjøtermenne- 
sker*, at han afskyr ,den forbandede kompakte liberale majoritet.* Nei, 
ikke engang de organer, som skal til for at gjøre revolution, vil han vide 
af. For en revolution er af de ting, der kun kan gjøres af flere; — er 
en ting, hvortil man maa faa folk med sig; — og dermed har vi straks 
skabt et revolutionært parti. ,Men et parti,* siger Ibsen gjennem dr. 
Stockmans mund, ,det er ligesom en kjødkværn, det. Det maler alle 
hovederne sammen til en grød, og derfor saa bliver de ogsaa grød- 
hoder og kjødhoder, alle i hob. Og en partihøvding er ligesom en 
ulv ser De, — han er ligesom en. forslugen graaben — han behøver 
saa og Saa mange stykker smaafæ om aaret, hvis han skal bestaa.* Nei, 
partihøvdingen maa udryddes. Ja, om det er kampen selv, striden, som 
udfægtes mellem partierne, da er ogsaa den noget, der maa bort. , Men- 
neskene blir onde under den strid, som nu paagaar,* siger den fredelige 
Rosmer.  , Her maa komme fred og glæde og forsoning i sindene.* Væk 
med partier og partihøvdinger — slut med partiernes strid! Kan vi ikke 
da sige: Adieu, revolution! Dr. Stockmann kan teoretisk have ret i, at 
han er.den sterkeste, siden han staar alene. Men for at faa ,jaget graa- 
benene over til det fjerne vesten,* maa han begynde med at opdrage sine 
børn, det vil sige, at trække veksler paa fremtiden. Og man kunde 
fristes til at komme med det nærgaaende spørgsmaal, om ikke fremtiden 
her som i ,,Brand* kunde betegnes som den tid, der aldrig kommer. 

Partierne er de organer, som i regelen forbereder begivenhederne i 
de udviklede samfund. Det er dem, hvorigjennem samfundet skrider frem, 
deres strid og ening afgjør, hvorledes samfundet skal komme til at se ud. 
Men «de tilhører ikke urelementerne i et samfund. 

Samfundet bygger paa familien; blodets baand er det faste, ubryde- 
lige, der holder sammen slægt, stamme, folk. Lader da Ibsen denne sam- 
fundets stam-celle urørt og uantastet af sin kritik? OQgsaa her er hans 
anarkisme ubønhørlig. Man: kunde finde sig i, at kaptein Alving er en 
fremmed for Osvald, naar denne ingen anden erindring har om sin far, 
end at han engang har faaet ham til at kaste op. Lad ogsaa gaa, at hans 
mor, som han har levet borte fra, siden han var liden, maa vinde ham, 

før hun har ham. Men at Karsten Bernick, hvis ømmeste tanke har været 
sønnen, at han maa ,vinde sin søn*, eller at Allmers, som stadig har 
strævet med sin lille Eyolf, at han ,aldrig hår eiet sit barn,* — det er 
dog et temmelig stivt stykke. Og Nora, som løser sit ægteskab, fordi en 
dag ,det vidunderlige ikke skede*. At hun saadan med et opdager, at 
Helmer har været en ,fremmed mand* for hende, uagtet hun otte aar 
igjennem har elsket ham indtil tilbedelse! Ja, svigter ikke grunden os nu! 
Samfund, parti, familie, ægteskab — nul og nichts alt sammen! Intet 
baand, der knytter sammen, saa det holder. 

Nei, over andenmands frihed kan ingen raade. Ikke tage ansvaret 
fra ham. Ikke direkte paavirke ham. , Vil du frigjøre og lutre menne- 
skenes sind?* spørger Kroll. 

ROSMER. 
Nei, kjære — jeg vil bare søge at vække dem til det. Gjøre det — 
det maa de selv. 


K ROLL. 
Og det tror du, de kan? 

ROSMER. 
Ja. 

K ROLL. 
Ved egen kraft altsaa? 

ROSMER. 


Ja netop ved egen kraft. Der findes ikke nogen anden. 

Dette er ikke blot ment i religiøs henseende. Det gjælder for Ibsen. 
ogsaa socialt. Uden at hvert menneske forædler sig selv, bliver der ingen 
almindelig forædling af. Den gives nemlig ingen solidaritet mellem 
menneskene. 


VIII. 


Dette betyder naturligvis ikke, at verdens befolkning er femten 
hundrede millioner menneske-øer. Menneskene lever her i verden tæt ind 
paa hverandre og faar naturligvis mangehaande indflydelse paa hverandre. 
Ja, Ibsen, som ophæver samfundet, har — i Fruen fra havet og i Byg- 
mester Solness — været inde paa den tanke, at der gives personer, som 
er udrustede med en mystisk magt over sine medmenneskers sind. De har 
underlagt sig andres vilje, saa at deres bud er uimodstaaelige, saa at endog 
deres ikke udtalte ønsker ad en rent mystisk vei bliver andre en lov. Men 
dette er selvfølgelig undtagelsestilfælde, ja, det er fænomener, der vidner 
om sygdom i personligheden. I almindelighed og under normale forhold 
staar menneskene overfor hverandre som uafhængige personligheder, hver 
med sit bestemte kald, sit anlæg, sin livsgjerning, sit ansvar. 

Man skulde derfor tro, at det vilde være uudholdeligt at være anarkist. 
Thi menneskene lever sammen dag for dag; og naar der intet bindende 
forhold gives mellem dem, maa jo livet hver time af dagen blive krig, en 
alles krig mod alle, hvor man aldrig er sikker for baghold og snarer for 
sin personlighed. Det er kun et, som kan gjøre det muligt at holde livet 
ud med denne livsanskuelse: den magt, som ikke love, ikke forhold har, 
den kan ligge i personlighederne selv. De kan ved en indre udvikling føie 
sig efter omgivelserne. Træet kan forandre sin vækst efter den nye jord- 
bund. Det bliver anderledes end det var; men det er ikke forkrøblet, 
ikke kuet. Det er ligesaa sundt, som det var; men det er sundt paa en 
anden maade. Det-er fuldt ud sig selv; men det at være sig selv er nu 
noget andet for det, end det var før. Paa samme maade har menneskene 
det: , Det kan — siger Ballested — aklam-aklimatisere sig. Jo, jo, —- 
jeg forsikrer Dem, fru Wangel, de kan a-kli-matisere sig.* Og Ellida til- 
føler Ja i frihnedkandéndet* 

En skildring af en saadan aklimatisationsproces med dens kriser har 
Ibsen leveret i , Fruen fra Havet*. Dette stykke faar en særlig interesse 
for os, fordi det giver os et indblik i Ibsens tankegang paa det punkt, hvor 
hans anarkisme vil sammenføie og ikke adskille. Vi faar her se, hvorledes, 
under hvilke forhold og paa hvilke betingelser en saadan bøining og for- 
vandling af personlighedens natur kan foregaa. Man indsaa dette allerede 
dengang bogen udkom; der lød et forundringens udraab: den gamle skep- 
tiker Ibsen er jo bleven positiv! Og saa saa man det merkelige: der dan- 
nede sig vidt forskjellige opfatninger af dette arbeide. Saameget mere grund 
har vi derfor til at undersøge og fremstille stykkets psykologiske udvikling 
mere udførlig, end vi har gjort det med noget andet af de verker, vi har 
omhandlet. 

Den dag, da doktor Wangel kom ud til Skjoldviken og friede til 
Ellida, talte han aabent og ærligt om sit første ægteskab, om hvor lykkeiligt 
det havde været; — saa hun forstod, at han ikke kunde bære tomheden 
i sit hus, at han trængte til hendes hjælp, at han i hende søgte en ny 
hustru og en ny mor for børnene. Hun paa sin side fortalte, at hun engang 
havde holdt 'af en anden, at de havde været hemmelig forlovet, men at 
det nu var forbi. Hun fortalte af, men hun fortalte ikke om. Hun for- 
talte ikke om ham, den gaadefulde fremmede, som med hele havets dragende 
magt fordum havde tryllebundet hendes vilje, saa hun maatte trolove sig 
med ham, maatte træde ringene ind paa nøglehanken og kaste dem i havet. 
Aar var rundne siden dengang; trolddommen var vegen lidt efter lidt; det 
hele stod nu som et fjernt minde. Men dette minde fortaug hun, og 
Wangel var saa nænsom, at han ikke trængte ind paa hende. Og hun 
traf sit valg: ude i Skjoldviken havde hun intet at leve for; hos Wangel 

var der en livsgjerning, som ventede hende, og Saa valgte hun at blive 
hans hustru. Hun gik ind til dette i den tanke, at her var et kald, som 
helt vilde fylde et menneskeliv, og som krævede et helt menneske, — og 
slig havde Wangel ogsaa ment det. 

Men saa gaar det ganske anderledes. Bolette Wangel siger om sin 
far etsteds, at der ingen fremfærd er i ham. Det kan man sige om alle 
menneskene og hele forholdet i det Wangelske hjem: der er ingen rigtig 
fremfærd i det. Børnene og stedmoren bliver staaende hver paa sin side; 
de vil nok gjerne slutte sig sammen, men de faar det ikke til. De viser 
hverandre al mulig hensynsfuldhed; men det bliver ikke til mere, og uvil- 
kaarlig begynder de at undgaa hverandre; — Ellida sidder i lysthuset, 
Bolette og Hilde paa verandaen. Og for husstellet er den upraktiske Ellida 
ikke skikket; her er hun den, som er overflødig, Bolette den, som er nød- 
vendig. Forholdet til manden bliver det eneste, som hun faar at holde sig 
til i huset; deres kjærlighed vokser stadig i gjensidig ømhed, og mere og 
mere bliver doktoren Ellidas trøst og tilflugt mod alt, som ængster hende. 

Saa kommer doktor Wangel i et pinefuldt dilemma. Hans vilje til 
opofrelse er den bedste: ,Jeg skulde saa gjerne bringe, hvad offer det. 
end var — for dem alle tre,* siger han. Men mellem disse tre er der 
en kløft, som han ikke formaar at udfylde, og da de ikke slutter sig sammen, 
maa han dele sig mellem dem. Stedse mere inderlig elsker han sin hustru, 
men han indser ogsaa, at børnene kræver sin del af ham; — den del, 
som ligger udenfor hans kjærlighed til hende. Og jo ømmere han elsker 
hende, des varsommere bliver han, forat hun ikke skal merke, at hun ikke 
har ham helt. Og minderne om den første hustru, som han dengang der- 
ude i Skjoldviken talte saa aabent og ærlig om, — han begynder at dække 
over dem, saa de mere og mere bliver en bortgjemt krog af ham, hvor 
Ellida ikke faar trænge ind. 

Hvor er der saa blevet af det kald, Wangel stillede Ellida i udsigt? 
Det er ganske vist ikke saa, at han har manglet vilje til at aabne hende 
det. Men han har ikke havt den fremfærd, som kunde greie forholdene. 
Og derfor er Ellida alligevel blevet bedraget for dette livskald. Det ængster 
hende, at hun føler, hvor hun i hjemmet er overflødig og iveien. Ak, 
selv i forholdet til Wrangel, for hvem hun dog kan være noget, hvor hun 
kan skjænke noget, — selv der forstaar hun i stigende rædsel, at hun ikke 
har ham helt. 

Og saa føler hun: heller ikke hun hører helt til her: hun har en 
hemmelighed, som ingen andre kjender. Hint minde fra Bratthammeren, 
om hans blik, der bandt hendes vilje i rædsel, om det løfte, der sank 
med ringene ned i havets skjød — hun føler med angst, hvor det drager 
hende bort fra Wangel, som hun har kjær. Har hun ret til at være hans? 

Har hun ret til for løftet, som hun gav ham, at bryde hint gamle løfte 
fra Bratthammeren? Og hun veier ængstelig løfte mod løfte. Hint gamle 
løfte, — lad være det var vanvittigt; men det aabnede for hende det 
gaadefulde, hvis dragende magt fængslede alle hendes tanker, aabnede 
det hemmelighedsfulde ukjendte, der havde rum for alle hendes længsler. 
Og hvad er resultatet af løftet til Wangel? Hun er blevet forsørget, hun 
er kommet til at leve mellem venlige, hensynsfulde, nænsomme mennesker; 
hun elsker sin mand og er elsket af ham. Og dog, — mellem dem er 
der intet helt forhold, bliver aldrig noget helt forhold! Spørger hun, om 
dette løfte er bindende, da svarer der hende ekko fra en del af hendes jeg, 
som ikke har fæstet rod her. Spørger hun, om hun har valgt frit og af- 
gjørende, svarer hende et ængstende ekko fra længsler, som ingen forløsning 
har fundet. Og alle længsler tager hos hende, havets barn, form af hjemve 
efter det vide, aabne hav, og havet taler til hende om manden fra Bratt- 
hammeren. Hendes tanke kommer ikke løs fra ham; hendes angst bliver 
til en nervøs krise kort før barnets fødsel, og da det er født, tror hun at 
se, at det har hin fremmedes øine. Rædsel betager hende; hun unddrager 
sig for at leve som hustru med sin mand, det vil sige, hun tager skridtet 
til at gjøre forholdets halvhed uhelbredelig. Fortvilet begynder Wangel 
at prøve de farlige smertestillere — morfin for hende, kognak for sig. 
Han maa have glade ansigter om sig. Han tør ikke mere betragte den 
gabende revne i forholdet; for han føler, at han kan ikke mere rette paa det. 

Men om forholdene har artet sig forkjert, saa har dette endnu ikke 
skadet viljerne; kun hos den heftige lille Hilde holder den utilfredsstillede 
trang efter at føle sig elsket af stedmoderen paa hemmelig at slaa over i 
bitterhedens hastighed. Men hvor gjerne vilde de ikke alle, at forholdet: 
skulde være godt! Og naar Wangel opgiver haabet, om at faa alting helet, 
som det er, begynder hans vilje at gribe ud over hans evner. Han 
begynder at resignere. Han vil for sin kjærlighed ofre sit forhold til sine- 
børn: han tilbyder Ellida at flytte til Skjoldviken. Og for Ellidas lykke- 
kalder han til byen den mand, som han tror staar mellem ham og hende, 
overlærer Arnholm. Begge ting bærer frugt: da Wangel nævner reise- 
planen og sin tanke om Arnholm, følger Ellidas bekjendelse om hin 
fremmede. Forholdet ligger helt klart for dem begge to, og da Hilde faar 
vide, at de tænker paa, at Ellida skal reise, faar al hendes indestængte 
kjærlighedstrang luft i udraabet: Reiser du ifra os! Det viser sig som 
i et glimt, at kaldet, trods alt endnu venter paa Ellida, ligger gjemt til 
hende dybt inde i et barnehjerte. Men saa staar i afgjørelsens stund hin 
fremmede mand for hende, og alle længsler, der lokker ud fra det stængte 
og ind i det gaadefulde, al higen efter det ukjendte, al eventyrlyst hen 
mod det fjerne, samler sin dragende magt om hans skikkelse og veies mod 

hendes hengivenhed. Dog, nu' staar kaldet aabent, som hin første dag” 
livsgjerningens bestemte opgave raaber 'efter hende. Og det viser sig, at 
den svage doktor Wangels kjærlighed, som skulde have været grundlaget 
for alt, men som ikke har magtet det, — den kan dog optage styrke- 
prøven med den fremmede; for den er ikke begrænset af hans evner. 
Den eier vidunder-gaven, evnen til den store resignation, til af kjærlighed 
til den, han elsker, og for hendes skyld, at ofre sit eget forhold til den 
elskede. I dybeste smerte ofrer han villig al sin ret til hende. Hun faar 
atter vælge i fuld frihed. | 

Og da har det gaadefulde tabt sin dragende magt over sindet. Mod 
den livsopgave, der venter hende, mod den kjærlighed, der bringer sig selv. 
som offer, — formaar den intet. Thi ved disse to er problemet om to 
personligheders samliv løst. Uden livsopgave kan ingen leve, naar det at 
leve betyder at leve helt. Og i kjærlighedens store resignation, — i 
denne evne over al evne, evnen til i valgets stund at formaa at vælge den 
anden og ikke sig selv — deri ligger den faste borgen for, at der, hvor 
det gjælder det dybeste, hvor det gjælder personlighedens frie vekst uden 
forkrøbling, der vil samlivet med den anden ikke være stængsel mod lys 
og luft og udvikling. Kun i et helt forhold, kun med et livskald for sig, 
kan en personlighed leve livet, og kun ved den vidunderlige kjærlighed, 
som kan gjøre sig helt til et med den elskede, kan to personligheder leve 
i samliv uden at tage skade paa sin personlighed. For at udtrykke det 
filosofisk: alene personlighedernés transcedens kan være grundlag for 
deres solidaritet. Dr. Just Bing. 


Draapa. 


Høvding mellem skalde! 
Hil dig, høie mester, 
bænket nu til heibords 
fremst, der bolde fester. 


Tid der var, du ikkun 
undtes tomme skaaler, 
fristed ung at slide 

fredløs vandrers saaler. 


Draapa. 359 


Kys'des haardt tilbage 
bort fra høvding-sæder, 
høsted og hos hoben 
had og haan for hæder. 


Høvding-blodet syded 
saatt om hjerteroden 

— krøgtes dog ei ryggen 
bøied knæ ei foden. 


Veg du op paa vidden, 
vrimlens kræ dig vamled; 
salte tinde-lufte 

saft i tanken samled. 


Kvad du ud din kvide 
haard og kvas i mæle; 
hæded du og tugted 
træske mulde-træle. 


Smæded alle smaa, som 
smudsed til, hvad høit er 
latter-famped myndig 
løgnens mande-tøiter. 


Øste folket ypperst 
vin af viddets kalke; 
fostred skalde-fyrste, 
tankens frie falke. 


Draapa. 


Kaldets baarne hærmænd 
higed du at keise, 
aandens ranke adel 
ønsked du at reise. 


Lønnen for sligt virke 
værre var end liden; 
høsted idel utak, 

ond var end dig tiden. 


Kritikakler stikled, 
fluks krapylet jubled, 
snadred frydedrukne: 
snillets fyrste snubled. 


Ensom stred din tanke, 
ingen turde lytte. 
Viking-fri du vanked 
vidt fra hjemmets hytte. 


Hird du ringed om dig 
rundt i alle lande, 
færden spurgtes fjérntfra 
frem til hjemmets strande. 


Bud du skikked nordpaa, 
skjæbne-bundne sjæle 
frigjort gjennem kunsten 
født paa scenens fjæle. 


Draapa. 5 6r 


Tung faldt deres tale, 
tonen faa kun taalte; 
middelmaal ei kjendte 
mestren, som her maalte. 


Selv omsider stævned 
du mod hjemmets strande, 
drot i dragens løfting 
saaes Skalden stande. 


Drot steg du fra borde 

— dreng du stak paa dybet —; 
- høvdinger dig hilser, 

krummer ryggen krybet. 


Nu gror is om panden, 
gubben stille ældes; 

— kvæder end om livet; 
længe, til det kvældes. 


Hundred halvaar vegne 
hen i manddoms virke, 
siden du til daaben 
tren i kunstens kirke. 


Slægten nu vil takke 
for de slag, som tugted; 
frister syne mestren, 
lægedommen frugted. 


362 Draapa. 


Takke for du tede 
tanken sti i livet; 

takke for den glæde, 
kunstens glans har givet. 


Byder dig til gilde 
dine gamle gjæster. 
Mund i mund det runger: 
Hil. dig, høie mester! 
Karl Jarn. 


Soltormørkelser og solproblemer. 


(Efter Ottavio Zanotti Bianco i ,Rivista d Italia*.) 





EE 


å Dante som Milton omtaler flere gange formørkelser af sol og maane 
| som varsler om kommende ulykker, og de hentyder derved til en 
gammel indgroet overtro, som vi gjenfinder saavel i Titius Livius" romerske 
historie som i Juvenals satirer og i Tacitus" annaler, og som holdt sig 
gjennem hele middelalderen. | 

Da Perikles kommanderede atheniensernes flaade, indtraf en solformør- 
kelse, som fremkaldte stor skræk blandt mandskaberne; selve lodsen skjæl- 
vede af dødsangst, og det truede med at blive almindelig panik. Perikles 
forstod imidlertid at dæmpe gemytterne ved en simpel lignelse: Han bedæk- 
kede sit ansigt med kappen og sagde til lodsen: — Tror du, at det, som 
jeg nu gjør, varsler nogen ulykke? — Nei ganske vist ikke, svarede lodsen. 
— Og alligevel er dette for dig en formørkelse af mit ansigt, vedblev 
Perikles, og ikke forskjellig fra den, du ser paa himlen, uden forsaavidt 
som maanen er saa meget større end min kappe, at den skjuler solen for 
et større antal mennesker. 

Frygten for formørkelser fik undertiden de besynderligste udslag. 
Herodot fortæller om en krig mellem syrerne og mederne (omkr. 600 f. Kr.), 
som havde varet i mange aar, men pludselig ophørte paa grund af et ufor- 
modet mørke, som indhyllede begge hære midt paa dagen. Der indtraf 
nemlig en total solformørkelse, og de to hære blev grebne af en saa stor 

skræk, at de uden videre kastede sine vaaben, og snart efter sluttedes fred 
for alvor og besegledes med et dobbeltægteskab. 

Til minde om denne begivenhed blev der i en nærliggende klippe 
indhugget en stor figur, som fremstillede formørkelsen. Klippen med dette 
relief er i vore dage gjenfunden af Texier nærved landsbyen Boghaskoci 
i nordvest for Kappadokia, og Barth, som senere besøgte den, beviste, at 
tegningen hentydede til den solformørkelse, som forudsagdes af Tales. 
Denne formørkelse har altsaa, takket være overtroen, hindret unyttig blods- 
udgydelse og tilveiebragt et vigtigt dokument for maaneteorien. Den ind- 
traf i 585 f. Kr. og er den første formørkelse, som blev forudsagt paa 
videnskabelig vis. Den astronom, som udførte dette matematiske vidunder, 
var Tales fra Milet, en af den graa oldtids skarpsindigste filosofer. Natur- 
ligvis var hans beregning ikke saa nøiagtig som nutidens, som fastslaar 
lige til minut og sekund, men den indtraf ialfald i samme aar, som Tales 
havde forudsagt den, hvad der hartad var et mirakel i hine tider. Til sin 
beregning i dette tilfælde betjente Tales sig af en astronomisk periode, 
kaldet Saros, formodentlig opdaget af kaldæerne, oldtidens største astronomer. 
Saros er en periode af ca. 6585 dage eller 18 aar og ca. 11 dage, ved 
hvis udløb solens- maanens og jordens centrer befinder sig nogenlunde i 
samme indbyrdes forhold som ved periodens begyndelse. Derfor vil i 
almindelighed en formørkelse i et bestemt aar være en gjentagelse af et 
lignende fænomen, der indtraf.18 aar i forveien og vil indtræffe 18 aar efter. 
Formørkelsen i 1896 f. eks. var en gjentagelse af de berømte formørkelser 
i 1878, 1860, 1842, og de vil gjentages igjen 1914 og 1932. 

I 1895 har den engelske matematiker Stockwell opdaget en ny periode 
for formørkelsernes gjenindtræffen, og denne vil kunne blive af megen nytte i 
diskussionen om de antike formørkelser. Det følger af Stockwells beregninger, 
at naar der paa en given dag i aaret indtræffer en formørkelse, vil der være 
indtruffet en lignende paa den samme dag 372 aar i forveien, og der vil atter 
følge en 372 aar efter. Ved anvendelse af denne periode fandt Stockwell, at 
der den 10. oktober 2136 f. Kr. indtraf en solformørkelse, der som partiel var 
synlig over hele Kina. Ifølge kinesiske traditioner blev de to astronomer Ho 
og Hi dømt til døden, fordi de ikke havde forudsagt denne solformørkelse, 


og denne historie er af en engelsk spøgefugl erindret i følgende gravskrifter: 
Here lie the bodies of Ho and Hi, 
where fate, though sad, was risible. 
Being hanged because they could not spy 
the eclipse, which was invisible. *) 

*) Meningen er omtrent: 

Her hviler støvet af Ho og Hi, 
begge af skjæbnen usalig betænkt: 


For formørkede selv til at forudsi 
formørkelser — blev de forsmædelig hængt. 

Under en anden kinesisk solformørkelse var himlen skydækket, saa 
der ikke kunde gjøres nogen observationer. Hofsnogene ilede med at 
lykønske keiseren, fordi himlen af beundring for hans dyder havde for- 
skaanet hans øine for at se solen ,blive spist*. Baade blandt kineserne 
og inderne er nemlig den overtro udbredt, at solens og maanens formør- 
kelser skyldes en uhyre drage, som med sine vældige kjæver forsøger at 
gribe og tygge vedkommende himmellegemer. Derfor gjælder det at hyle, 
tromme og larme af alle kræfter for at skræmme bæstet og faa det til at 
slippe det dyrebare bytte. je 

Der eksisterer en ældgammel operette i en akt, som har til titel 
Eclipse totale, ordene er af De la Chabeaussiere og musiken af Dalayral; 
den viser, hvor gunstig formørkelser er for elskendes bedrifter. Solstice 
er en lidenskabelig dyrker af astrologi, men samtidig en ligesaa lidenskabelig 
og Sskinsyg elsker af sin elev, Isabella, som paa sin side elsker og gjen- 
elskes af Leander, en smuk yngling, der har sin gang i astrologens hus. 
Der indtræffer en total solformørkelse, og Solstice glemmer alt andet for 
at observere den; imidlertid benytter Leander og Isabella mørkets kaabe 
til flugt, og Solstice, der forfølger dem, falder i en brønd, hvorfra han 
først bliver halet op efter høitidelig at have givet sit samtykke til de to- 
elskendes forbindelse. OQgsaa La Fontaine har et skjemtsomt vers om den 
samme materie; det lyder omtrent som saa: 

Ned i en brønd en dag en adspredt astrolog 
sig dumpe lod. — Man sagde ham: Dit fjog, 
som ikke længer ser end til din egen næse, 
hvi bilder du dig ind de himmeltegn at læse ! 

Enkelte har i følgende vers af profeten Amos (VIII, 9) seet spaa- 
dommen om en formørkelse: ,0g det skal ske paa den dag, siger Gud 
Herren, at jeg vil lade solen gaa ned ved middag og udbrede mørke over 
jorderige midt paa dagen* og omtrent med samme ord i et andet vers af 
den samme profet (V, 8). Den formørkelse, hvortil der hentydes, er den, 
som indtraf i aaret 763 f. Kr., ti aar før Roms grundlæggelse; den skal 
ifølge Johnson's beregninger have været total i Ninive ved titiden om for- 
middagen den 15. juni. En temmelig klar og udførlig beskrivelse af denne 
formørkelse blev i 1867 læst paa de assyriske Epomym-tavler, der tilhører 
British Museum; den indtraf under den assyriske konge Assur-day-an's. 
regjering, da tillige Hoseas var jødernes konge og profeten Jesaias var i 
sit livs unge alder. 

I sit mindre Bibel-leksikon forbinder Smith det citerede vers af Amos. 
med en formørkelse, som skulde være indtruffen 9. febr. 784 f. Kr. og været 
synlig i Jerusalem lidt efter middag. Men i sin bog om Ninive og Babylon 
omtaler Menant ikke nogen saadan formørkelse, og assyriologen Bosanquet: 


Solformørkelser og solproblemer. 365 


og astronomen Todd forbinder ligesom Johnson formørkelsen af 763 med 
versene hos Amos. 

. I vore dage nærer man i civiliserede nationer ikke længer nogen frygt 
for formørkelser; derimod fortæller en reisende, at et saadant naturfænomen 
i 1868 foraarsagede kineserne en saadan skræk, at de kastede sig i baade ved 
kysten for at ro undaf den forventede undergang; de lod sig ikke berolige 
af, at astronomerne ganske rolig forblev med sine instrumenter paa land- 
jorden. Den franske astronom Janssen, som i Indien iagttog den samme 
naturbegivenhed, fortæller, at de indfødte, som var stillede til hans dis- 
position for at betjene ham, løb sin vei, med engang formørkelsen indtraadte, 
og kastede sig i vandet, idet de overholdt sin religions forskrifter, som 
paabyder denne dukkert som et middel til at besværge den onde aand, 
der antages at true solen. 

Af frygt for en solformørkelse siges den tysk-romerske keiser, Ludvig 
den fromme (Karl den stores tredie søn), at være død i 840. Denne for- 
mørkelse fandt sted den 5. mai hint aar, ved middagstid, da solen stod 
høit paa klar himmel. Moderne undersøgelser har godtgjort, at mørket 
ved denne leilighed varede længer end det under lignende omstændigheder 
pleier at kunne gjøre paa disse bredder — Mainz i det centrale Tyskland. 
For første gang blev dengang det fænomen iagttaget, at alle gjenstande 
og selve landskabet efterhaanden skifter farve under totaliteten. I anledning 
af denne farveskiften under formørkelser anfører den berømte P. Secchi i 1875 
i det kapitel af sin Soleil, hvor han beskriver de fænomener, som iagttages 
under en total solformørkelse følgende: 

Hvad der især slaar en, er ikke netop, at lyset aftager, men at 
farverne undergaar en eiendommelig forandring. Alt bliver trist, skummelt 
og næsten truende. Det grønneste landskab bliver graat; i de høiere regioner, 
nærmere solen, antager himlen en blyagtig tone, medens den i horizonten 
bliver grønligt, sygeligt gul. Menneskets ansigt bliver som et ligs eller 
nøiagtigere bestemt: som alkoholflammen, naar den mættes med chlornatrium. 
Denne giftgule teinte i forbindelse med temperaturfaldet synes at forraade 
en formindskelse af naturens vitale kraft. 

Tilfældige- biomstændigheder, som i og for sig ikke har nogen betyd- 
ning, kan undertiden sælsomt bidrage til at forøge disse indtryks uhyggelige 
og grandiose natur. Saaledes fortæller den store astronom Airy, der iagttog 
den totale solformørkelse i 1842, at en sky, der svømmede nær solen, for 
hans øine tog sig ud som en vældig dunkel masse, der med en forfærdelig 
hurtighed styrtede mod jorden og syntes at maatte knuse den. 

Dyrene synes at føle en eiendommelig skræk under solformørkelser. 
P. Secchi skriver, at insekter saavelsom smaafugle kryber i skjul. Clavio, 
der fortæller om en total formørkelse, som han den 21. august 1560 iagttog 

fra Coimbra i Portugal, skriver: ,Solen var formørket forholdsvis længe; 
mørket var tættere end nogensinde om natten, man saa ikke en fod for sig, 
og — forunderligt at melde! — smaafuglene faldt til jorden formedelst den 
skræk, som det store mørke indgjød dem.* — Den samme solformørkelse 
iagttoges i Kjøbenhavn af Tycho Brahe, som da var fjorten aar gammel; 
den sælsomme naturbegivenhed bestemte hans livsvei og vakte i ham følelsen 
af hans kald for astronomien. 

Iagttager man en solformørkelse fra et høitliggende sted, kan man 
med lethed følge den vei, skyggen med rasende hurtighed tilbagelægger 
henover landskabet, og i mange beretninger er der tale om dette skygge- 
fænomen som noget materielt, der med ængstende fart kaster sig henover 
jorden og dækker den. , Uvilkaarlig ventede jeg at høre suset af en 
stormvind,* heder det i en saadan beretning, og Forbes, en lykkelig iagt- 
tager, der saa dette fænomen fra taarnet af Superga's basilika ved Torino, 
nævner ogsaa den forbauselse og beklemmelse, skyggens hurtige løb uvil- 
kaarlig foraarsagede hos ham. | 

Naar totaliteten er indtraadt, og solen er helt formørket, ophører enhver 
lyd, enhver tunge tier; en trykkende og høitidelig stilhed hersker over hele 
naturen i denne korte nat. Midt paa en blyagtig himmel skjelner man en 
fuldkommen sort skive, omgiven af en besynderlig krans af sølvstraaler, 
blandt hvilke der undertiden bryder frem purpurrøde flammestreif. ,Jeg 
blev greben af undrende betagelse ved dette syn,* skriver en astronom, 
der iagttog formørkelsen 8. juni 1842 i Pavia, ,,0g jeg spildte flere af disse 
dyrebare øieblikke. Af de beskrivelser, jeg havde læst, ventede jeg mig 
vel at se en vis lysning om solen, men svag og taageagtig; isteden derfor 
var det en skinnende glorie, hvis glans var sterkest ved randen af skiven 
og gradvis svækkedes udover og ophørte i en distinkt periferi. Men en 
ny overraskelse ventede mig. Straalekransen om skiven blev pludselig paa 
tre punkter afbrudt af umaadelige purpurfarvede rolige flammer, der frembød 
et skue som snetinder i solnedgang.* 

Den sidste totale solformørkelse, der var synlig i Syd-Europa, indtraf 
22. december 1870. (I det nordlige Norge indtraf som bekjendt en total 
solformørkelse saa sent som næstsidste sommer). Den linje, hvor formør- 
kelsen i 1870 kunde sees total, gik over Sicilien og Calabrien. Den franske 
astronom Janssen steg op i en ballon fra Paris, der netop beleiredes af 
prøisserne, med instrumenter, der var specielt indrettede til at reflektere 
solens korona; han kom ogsaa lykkelig og vel til Oran i Algier, men mødtes 
her af en hindring, der var uoverstigeligere end prøissernes rækker, idet 
himlen nemlig var skydækket. Den samme daarlige skjæbne havde den 
engelske astronom Lockyer, der i samme øiemed var reist til Sicilien. 

Den ovennævnte berømte franske astronom har senere ved franske 

kapitalisters hjælp ladet bygge et observatorium paa toppen af selve Mont 
Blanc, og italienerne, der ikke vil staa tilbage, har paa toppen af Monte 
Rosa bygget et lignende observatorium ,Capanna Regina Margherita*. Imid- 
lertid er endnu ingen større opdagelser bleven gjort i nogen af disse høt- 
liggende videnskabelige anstalter. 

Lockyers og Janssens navne vil altid være forenede i astronomiens 
historie, fordi de paa samme tid og uafhængige af hverandre, ved anledning 
af den store totale solformørkelse 18. august 1868 opfandt et middel til 
at iagttage Solens protuberanser, selv naar der ikke er formørkelser, — en 
opfindelse af den aller høieste vigtighed og forløber for en række andre. 


II. 


Vi har i det foregaaende kommet til at nævne solens korona og pro- | 
tuberanser; før vi forklarer disse ord, maa vii korthed fremstille, hvorledes 
man nu tænker sig solens bygning. | 

Solen er omtrent 148,500,000 km. fjernet fra jorden, og dens radius er 
652,428 km., d. v. s. den er fire gange afstanden mellem jorden og maanen. 
Solens tæthed er blot l/14 af jordens, eller med andre ord, en rumdel af 
jorden er fire gange tyngre end den samme rumdel af solen. Solens til- 
trækningskraft er ved dens overflade 27 gange større end jordens; om alle 
omstændigheder forøvrigt var de samme, vilde det alene af den grund være 
umuligt at leve der for væsener, der er organiserede som os. Hermed er 
det ikke sagt, at solen ikke er beboet eller kan være det, men det er et 
spørgsmaal, som astronomien ikke befatter sig med. Men hvis der var 
astronomer paa solen — som enkelte fordum troede var de saliges bolig — 
saa vilde de, naar vi ser en solformørkelse, kunne iagttage en smuk jord- 
formørkelse. Idet maanen stiller sig imellem os og solen, saa opfanger den 
det lys, som kommer til os, og som volder, at jorden sædvanlig straaler 
paa himlen ligesom maanen eller hvilketsomhelst andet himmellegeme. 

Solen dreier sig om sin egen akse i 25 dage og omtrent 4./a time, 
saaledes at ethvert punkt af dens æqvator i en time gjennemløber 7091 km. 

Man vil spørge, hvorledes nogen har kunnet bestemme denne dreinings- 
hastighed, siden solen neppe kan betragtes gjennem sodet glas eller, som 
vore fædre gjorde det, gjenspeilet i en vandsaa. — Astronomerne forsyner 
sine kikkerter med sterkt farvede glas, røde, sorte eller endnu heller grønne 
eller blaa, og dette middel duer for de mindre kikkerter, men ikke for de 
store. I disse bliver den varme, der koncentreres af linserne, saa sterk, 
at glassene let brister; man tyr derfor til anvendelse af specielle apparater, 
som det ikke hører herhen at beskrive. 

Undertiden observeres den i projektion, idet man lader det i teleskopet 
opfangede solbillede falde paa en papirplade; det billede, der projiceres 

paa papirpladen, er omvendt af det, man ser i teleskopet, men da dette 
igjen er omvendt i forhold til solens stilling, staar projektionsbilledet i samme 
stilling som selve himmellegemet. 

Betragter man altsaa solen gjennem kikkert eller paa en af de angivne 
maader, opdager man, at dens overflade ikke er fuldstændig ligelysende, 
men at den hist og her har dunkle eller ialfald mindre lysende partier, 
som man har kaldt solpletter. 

Ogsaa før linsen blev opfunden, havde man med ubevæbnet øie iagt- 
taget sorte punkter paa solen. Et arbeide af den lærde kineser Ma-Twan- 
Lin indeholder beretninger om 45 observationer foretagne i et tidsrum af 
904 aar — fra 301 til 1205 e. Kr. og først offentliggjort for ca. 25 aar 
siden. Ligeledes blev der i Europa i aarene 807, 840, 1096 og 1588 
iagttaget pletter paa solen, naar den var nær randen af horizonten, og man 
antog, at disse skrev sig fra planeter i konjugation. Selve Kepler saa i 
1607 en solplet og troede, at han var vidne til planeten Merkurs passage 
forbi solen. I 1610 lykkedes det Johannes Fabricius at faa øie paa en 
solplet af anseelig størrelse og at studere nøiere dens form og bevægelse. 
Han var den første, som udkastede den hypotese, at solen roterede om sin 
egen akse, men hvad han herom skrev, blev først offentliggjort langt senere, 
og imidlertid var andre iagttagere, bevæbnet med kikkerter, komne til sikrere 
resultater. Enhver lærebog i astronomiens historie indeholder fortællingen 
om, hvorledes Galileo i 1611 i Giardino Bandini fremlagde for et selskab 
af romerske lærde og skribenter sin opdagelse af solpletterne. 

Solpletterne optræder hyppig i grupper; deres centrale parti er mørkest 
og kaldes kjernen eller skyggen, randen er noget lysere farvet og kaldes 
halvskyggen (penombra); pletternes størrelse ligesom deres antal varierer 
sterkt. De forekommer sjelden i de solregioner, der er langt fra æqvator, 
men de er heller ikke talrige nær denne; derimod er der en overflod af 
dem i de mellem æqvator og polerne liggende zoner. 

Antallet af solpletter varierer periodisk, er størst og mindst med regel- 
mæssige mellemrum. Opdagelsen af denne periodicitet daterer sig fra 1851, 
det aar, da Schwabe for første gang offentliggjorde resultatet af 25 aars 
observationer. I dette tidsrum havde han undersøgt solen hver eneste klar- 
veirsdag og havde opnaaet at give en saa at sige fuldkommen beskrivelse 
af alle de solpletter, som i denne lange tid havde været synlige. Han havde 
begyndt sit arbeide uden noget haab om at komme til det resultat, som 
han opnaaede, og fortæller selv herom, at han følte sig ligesom Saul, der 
begav sig ud for at finde sin fars æsler og fandt et kongerige. Efter Schwabe 
har en mængde astronomer beskjæftiget sig med solpletternes periodicitet, 
og deres studier har ført til kundskab om periodens længde, som er ca. I I aar. 

Nyere undersøgelser har vist, at forandringerne i jordmagnetismen er 

underkastet en periodicitet, som fuldstændig svarer til solpletternes — en 
omstændighed, der aabenbart tyder paa en sammenhæng mellem de to fæno- 
mener, og andre undersøgelser tyder ogsaa paa en sandsynlig sammenhæng 
mellem solpletterne og visse meteorologiske forandringer paa jorden. Men 
endnu er der ingen sikre resultater opnaaede. 

Overhovedet ved man endnu overmaade lidet om solpletternes natur. 
Men hvad der nu end kan være skyld i de stadige forandringer paa solens 
overflade, som vi iagttager, saa er det sikkert, at de tyder paa en mægtig 
aktivitet i selve sollegemet. Denne aktivitet synes underkastet visse perio- 
diske forandringer, som i sin tur maa influere paa solens lys og varme- 
udstraalinger 'og Saaledes reagere paa planeterne, der fra solen modtager 
varmen, lyset og livet. 


Et andet udslag af den vældige solare aktivitet er de allerede nævnte 
purpurfarvede protuberanser, der under solformørkelser skiller sig ud fra den 
sølvlysende glorie, som man kalder koromna. 


III. 


lagttager man med ubevæbnet øie en total solformørkelse, saa er det 
intet man overraskes mere ved end denne straalende krans, der omgiver 
den foran solen liggende sorte maaneskive. Oldtidens forfattere har ofte 
beskrevet den, Plutark nævner den i sit arbeide De facie in orbe lunae, 
og Filostratus et aarhundrede senere i sin biografi over Apollonios af Tyana, 
hvor han fortæller, at keiser Domitians død i Efesus blev varslet ved en 
total solformørkelse. 

Muratori citerer en krønike, hvori solens korona nævnes, fra 12309. 
Kronisten beretter, at man saa en cirkel omkring solen med en flammende 
tunge i dens nedre del. Med tungen menes uden tvil en protuberans. 
Clavio iagttog korona i Coimbra 21. aug. 1560 og taler med undren derom; 
han iagttog den paany i Rom o9. april 1567, men antog, at det var en 
kant af solen, som ikke dækkedes af maanen. Kepler beviste ved bereg- 
ninger af solens og maanens indbyrdes stilling, at dette ikke var muligt, 
og antog, at fænomenet frembragtes af en atmosfære, der omgav solen eller - 
maanen. Kepler beviste saaledes, at den formørkelse, som var observeret 
af Clavio, ikke havde kunnet være ringformig. 

I parentes kan det bemerkes, at solformørkelser blot indtræffer ved 
nymaane, og naar maane- og jordbanen ligger i samme plan; de kan være 
partielle, totale eller ringformede, alt eftersom solen er delvis eller fuldstændig 
dækket af maanen eller forholdet er det, at maanecentret er høiere end 
solcentret; i sidste tilfælde siges formørkelsen at være ringformet. 

Saavel de partielle som de totale solformørkelser begynder og ender 

partielt, idet baade totaliteten og den ringformede stilling blot varer i faa 
minutter, ved midten af formørkelsen. Den længste varighed for en sol- 
formørkelse for et punkt i jordens æqvator er 8 minuter, medens en ring- 
formet kan holde sig saadan i omtrent 12 minuter. De punkter af jorden, 
som har solen over horizonten under en solformørkelse, har den ikke alle 
lige fuldstændig, og enkelte har den overhoved ikke. Astronomerne kan 
for ethvert sted af jorden bestemme de forskjellige faser, og varigheden 
og tidspunktet for enhver formørkelse, og de kan gjøre det aar før den 
indtræffer. Man har derfor kataloger for alle indtræffende formørkelser flere 
aar i forveien: den nyeste «og nøiagtigste af disse er den, som er forfattet 
af den østerrigske astronom Oppolzer, der har anvendt flere aars intenst 
arbeide for at faa den istand. 

Men lad os afslutte den lange parentes og vende tilbage til korona. 

Det synes at denne har gjort det sterkeste indtryk paa tilskuerne af 
formørkelsen den 31. august 1030 under slaget ved Stiklestad i Norge, hvor 
kong Olaf den hellige kjæmpede mod sine hedenske undersaatter. Ifølge 
mr. Johnsons artikel i Encyclopedia Britannica og professor Hansteen var 
denne solformørkelse i Norge dog blot partiel, og den antagelse er ikke 
urimelig, at de rødlige lysninger i 1030 skyldtes zodiakallys.*) 

Først under den storartede solformørkelse i 1842 kom man fuldt paa 
det rene med korona og med protuberanserne. Ældre folk vil endnu den 
dag i dag kunne erindre denne merkelige formørkelse, som vakte en saa 
stor og almindelig interesse for denslags naturfænomener. Den indtraf om 
morgenen 8. juli 1842 og var total for forskjellige tætbefolkede egne 
af Europa. 

Mørket var tæt. Arago fortæller os, at trækdyrene indstillede sit 
arbeide, og hverken pig eller pisk kunde flytte dem af flekken, før solen 
kom igjen. Fugle og andre dyr ophørte at spise, man fandt sisiker døde i 
burene, og selv myrene holdt inde med sin flid. FHønsene satte sig op paa 
pinde, som om det var nat, og alene postvognhestene var ligesaa ufølsomme 
for fænomenet som lokomotiver. Konvaller og enkelte andre planter lukkede 
sine blade, men sensitiva amorosa merkede ingenting! I Perpignano i Pyre- 
næerne, hvorhen Arago og Laugier havde begivet sig hen, forblev alene 
de haardtsyge mennesker inden døre; forøvrigt begav alt, som kunde krybe 
og gaa, sig ud i fri luft for at overvære formørkelsen; tiltrods herfor 
herskede den dybeste stilhed i løbet af de to minuter, totaliteten varede. 

Sølvglorien, som i de mest forskjellige former udspænder sig om den 
totalt formørkede sol, blev ved denne leilighed studeret med alle de midler, 
som stod til videnskabens raadighed, men ikke destomindre kom man ikke 


*) Et kegleformigt lysskimmer, der sees i Ekliptiken, i foraaret efter solens 
nedgang, i efteraaret før dens opgang. 

dengang, saalidt som man senere er kommen, til noget sikkert resultat. 
Dog synes man at være enige om, at det er et solarfænomen. De besyn- 
derligste figurer tegner sig i denne taageagtige ring, som fra solen spreder 
sig undertiden til umaadelige afstande fra den. 

Der fortælles, at professor Snell ved Amherst College en dag bad en 
elev af astronomiklassen om en definition af solens korona. Studenten, 
der følte sig i begreb med at give slip paa en større dumhed, svarede efter 
lang betænkning, at han vel havde vidst det, men at han havde glemt det. 
— , Hvilket uberegneligt tab for videnskaben!* udbrød professoren; ,det 
eneste menneske, som har vidst, hvad solens korona er, har glemt det.* 
Dette er sandt endnu den dag idag; ingen har forklaret og ingen fuld- 
stændig analyseret den underfulde sølvglorie, som formørkelserne aaben- 
barer. — Ikke at der mangler teorier! Men ingen af dem duer til at give 
en fyldestgjørende forklaring af fænomenerne, ligesaalidt som en beskrivelse 
sitrækker til for at give en idé om dem, eller tegninger og fotografier kan 
tjene til at give en kold geometrisk fremstilling deraf. Nogle opfatter korona 
som et gasagtigt fluidum, der omgiver solen og er i stadig bevægelse 
formedelst solens centrifugale og centripetale kræfter; andre mener, at den 
i lighed med Saturns ring bestaar af en sværm meteoriske smaadele, sat i 
voldsom bevægelse og derved forhindrede fra at falde ned paa solen; og 
atter andre antager med Huggins, at korona skyldes et uophørligt regn af 
meteoriter, der i lighed med ,stjerneskuddene* er brudstykker af sprængte 
kometer. Dern amerikanske professor Newton, der nylig blev berøvet viden- 
Skaben og var en af de største autoriteter paa den meteoriske astronomis 
omraade, holder paa denne lidet sandsynlige teori. 

Schaberle fremsætter en mekanisk og Bigelow en magnetisk teori, 
men hverken den ene eller den anden er holdbar nok til at kunne forud- 
sige straaledannelsen i korona. Ifølge den mekaniske teori frembringes 
korona af det lys, som udsendes eller reflekteres af materielle strømme, 
der udgaar fra solen ved hjælp af kræfter, som virker langs bestemte linjer 
af sollegemets overflade. Støttende sig paa denne teori forkyndte dr. Schaberle, 
at korona under formørkelsen den 16. april 1893 skulde faa en bestemt 
form, som han angav i en tegning; men den observerede form svarede 
uheldigvis ingenlunde til den forudsagte. 

Ifølge professor Bigelow er lyset i korona simpelthen en følge af 
Solmagnetismen, som bestemmer stillingen og retningen af de lysende traade, 
som danner korona. 

De lykkedes dr. Huggins at opnaa nogle fotografier af korona, ogsaa 
uden at der var nogen formørkelse. Analyser med spektroskopet af lyset 
i korona har givet anledning til at slutte, at der findes vandstof i den, 
Samt tillige en anden substans, coronimm, hidtil ukjendt paa jorden. 

Dr. Schuster er enig med dr. Huggins i, at de straalende traade i 
korona sandsynligvis skyldes elektriske udladninger; det er alligevel neppe 
troligt, at en eneste hypotese strækker til for at forklare et saa kompli- 
ceret fænomen. 

Hvor teorierne er saa stridende, kan vi blot uddrage følgende data 
som nogenlunde sikre: 

Man kan anse korona som et vedhæng til solen, noget der bevistes 
ved Desandres” undersøgelser i 1893, hvoraf det fremgik, at den roterer 
med solen om dennes akse; den synes altsaa at være en slags solaratmosfære, 
bestaaende af en glødende materie, der dog er mindre hed end selve solens 
overflade. 

Dr. Huggins udkastede den originale idé, at korona muligens havde 
været sterkere lysende i ældre geologiske perioder end den er nu, saaledes 
at hvis himlen havde været ligesaa klar dengang som nu, maatte den have 
været synlig lige til i menneskeslegtens første barndom. Han spørger 
filologerne, om der ikke findes hentydninger hertil i de ældste ord og tegn, 
som forbindes med solen. 

Maaske man kunde finde svar paa dette spørgsmaal i nogle figurer, 
som findes indhugne paa urgamle monumenter som f. eks. granitskrinet fra 
Edfou og Faraos seng i Phile og det hittitiske monument fra Saktsch-göGzi, 
der fremstiller en vinget sol, der meget ligner den sol med korona, som 
blev tegnet af amerikaneren Newcomb, en af nutidens største astronomer, 
under formørkelsen af 29. juli 1878. 


IV. 


Under formørkelsen 8. juli 1842 var der foruden korona et andet 
fænomen, som tiltrak sig astronomernes opmerksomhed: det var de saa- 
kaldte protuberanser, rosenfarvede eller ferskenblomstrøde lystunger, som 
slog ud fra solskiven. Astronomernes overraskelse ved dette uventede fæno- 
men forhindrede dem fra at gjøre nøiagtige observationer, saaledes at deres 
beretninger ikke stemmer videre godt overens indbyrdes. | 

Den engelske astronom Herschel fortæller i et brev, at da om morgenen 
den 8. juli 1842 de røde og straalende flammer viste sig udenfor maane- 
skiven, brød folkemængden i Milano, hvor han iagttog formørkelsen, 
ud i høie raab: Viva gli astronomi! Visselig fortjente ikke astronomerne 
dette evviva, thi de havde ingenlunde forberedt sig paa det fænomen, som 
begeistrede mængden. Og dog var det tidligere iagttaget. Den første, som 
beskrev de røde protuberanser, var den svenske professor Vasenius, som 
i Gøteborg observerede en total solformørkelse, der fandt sted i mai 1733. 
Dernæst blev de observerede af Don Antonio Ulloa, en spansk admiral, 
under den totale solformørkelse den 14. juni 1778; han var ombord paa 

skibet Espaia mellem Azorerne og Capo S. Vincenzo. Efter hans formening 
skyldtes protuberanserne en sprække i maanen, som tillod sollyset at passere 
tvers igjennem. 

Solformørkelsen i 1851 gav anledning til nøiagtigere efterforskninger. 
Man iagttog saaledes, at maanen lidt efter lidt dækkede dele af protube- 
ranserne, den ene efter den anden. Deres oprindelse i solen og sammen- 
hæng med denne syntes sikker, efterdi flammerne blev mindre paa den ene 
kant og større paa den anden, eftersom maanens sorte legeme lidt efter lidt 
gled hen over solen. Ved den totale solformørkelse den 18. juli 1860 
blev dette hævet over enhver tvil, takket være det ufeilbarlige øie, som 
videnskaben da havde skaffet sig i det fotografiske apparat. Siden den tid 
er under alle solformørkelser protuberanserne gjort til gjenstand for et specielt 
studium, og en af dem, der har udmerket sig mest i denne specialitet, er 
italieneren Tacchini. 

Det er bragt paa det rene, at de røde protuberanser er umaadelige 
masser af glødende gas, og man har opdaget et genialt middel til at studere 
protuberanserne uden at behøve at vente paa formørkelser. Denne opdagelse 
blev samtidig gjort af Lockyer og Janssen i 1868. Det er ikke her stedet 
til at gaa ind paa tekniske detaljer; det faar være nok at bemerke, at prin- 
cipet for metoden beror paa en eiendommelighed ved protuberansernes lys; 
paa grund af denne eiendommelighed kan man ved hjælp af spektroskopet 
skille protuberansernes straaler fra de sædvanlige solstraaler. Protuberan- 
serne synes at være udløbere af et rødglødende gaslag, som ligger omkring 
solen og kaldes clromosfæren eller undertiden sierra. Solens synbare over- 
flade kaldes fotosfæren. | 

Om fotosfæren ved vi, at den dannes af et hylle lysende skyer, der 
Skiller sig fra jordens skyer deri, at medens disse bestaar af vanddraaber, 
bestaar hine af draaber af flydende metal, og den atmosfære, hvori de 
hænger, er flammen fra et baal, der brænder med et raseri og en intensitet, 
som vi ikke kan forestille os. 

Protuberanser er majestætiske røde flammer i dette flammehav, dels 
Slanger de sig og bølger som vore jordiske flammer, dels ligger de 
rolige som skyer. Young har inddelt dem i hvilende og eruptive protube- 
ranser. Størrelsen og hurtigheden af deres forandringer lader en ane, at 
Soloverfladen er skueplads for voldsomme orkaner, der raser mellem glødende 
dampmasser.  Huggins siger træffende, at Dantes og Miltons fantastiske og 
poetiske beskrivelser af helvede ikke engang kan give en svag anelse om 
de dagligdagse foreteelser paa solens overflade. 

Ved spektralanalysen har man godtgjort, at protuberansernes glødende 
gas bestaar af vandstof blandet med et andet element. Spektroskopet, ved 
hvis hjælp denne opdagelse er gjort, har ogsaa bragt os kundskab om de 

andre elementer, der indeholdes i solens kemiske sammensætning; det er 
omtrent 40, deriblandt endel elementer, som hidtil ikke har været kjendt. 

Muligheden af at opdage solens kemiske sammensætning fremstillede 
sig for filosofen Comte som et absolut uløseligt problem. 

» Vi indrømmer,* skriver han, ,muligheden af at bestemme himmel- 
legemernes former, indbyrdes afstande, størrelse og bevægelser, derimod ved 
vi, at man aldrig vil formaa at udgranske deres kemiske sammensætning 
eller deres mineralogiske struktur. * 

Man skal aldrig sige aldrig. Frauenhofer, Kirchhoff og Bunsen op- 
dagede spektralanalysen, og dermed var det umulige muliggjort; man kunde 
nu erkjende sammensætningen af en substans af det lys, som den udsender 
i brændende tilstand. Derimod har Comte forsaavidt beholdt ret, som end 
ikke spektralanalysen er tilstrækkelig til at afsløre planeternes eller maanens 
kemiske sammensætning, eftersom disse blot lyser med laant lys. 

1 solen finder vi flere metaller, dog ikke platina. og guld, og astrolo 
gien havde netop gjort solen til guldets symbol. 

Surstof, som er den væsentlige betingelse for alle jordiske organis- 
mers liv, forekommer ifølge Janssens og Diners undersøgelser ikke paa solen. 

Derimod har astronomen Lockyer ved hjælp af spektralanalysen paa- 
vist tilstedeværelsen af et paa jorden ukjendt legeme, som han kaldte helion 
efter det græske navn paa solen. Og i 1895 fandt den engelske kemiker 
Ramsay (den samme, som tilligemed lord Rayleigh opdagede argon, se 
, Kringsjaa* B. VI) ved at studere spektret af en fortyndet gas, ekstraheret 
af det sjeldne metal clevit, de for helion karakteristiske linjer, hvoraf han 
sluttede, at helion ogsaa er et jordisk element. 


V. 


Vi har i det foregaaende seet, hvormange solproblemer, der endnu: 
er uløste. Formodentlig vil den nærmeste fremtid ogsaa paa dette omraade 
bringe epokegjørende opdagelser, takket være fotografien, som overflødiggjør 
den direkte observation. 

Man har undertiden opdaget kometer under solformørkelser. Saaledes 
blev man en vår den 19. juli i det Herrens aar 418 noget syd for Kon- 
stantinopel, under en formørkelse, der troligvis var total, og et lignende 
tilfælde omtales af Seneca. 

Alene under totale formørkelser vil det være muligt at faa løsning 
paa et spørgsmaal, der sterkt diskutteres blandt astronomerne, angaaende 
eksistensen af en planet mellem Merkur og solen. 

Under formørkelsen den 29. juli 1878 var det to amerikanske astro- 
nomer, James C. Watson i Rowling (Wyoming) og Lewis Swift (i Colorado) 
som saa denne planet; men ulykkeligvis var der liden overensstemmelse 

mellem deres observationer, og disse blev derfor skarpt kritiserede og af 
næsten alle astronomer erklæret for falske. Imidlertid fastholdt saavel Watson 
som Swift ihærdig sin paastand, indtil ingen længer gav dem øre. 

Under de følgende formørkelser er denne hypotetiske planet, som 
Le Verrier gav navnet Vulcanus, omhyggeligt om end frugtesløst eftersporet 
af Holden, Trouwelot, Palisa og Pickering. Dette beviser endnu ikke, at 
ikke vedkommende himmellegeme eksisterer, eller at ikke Watson og Swift 
virkelig har observeret det. Fotograferingen af solformørkelser, anvendt 
under alle de totaliteter, som næst herefter vil indtræffe, vil sikkert kunne 
opklare spørgsmaalet. Det er liden sandsynlighed for, at Watson skulde 
have bedraget sig; thi han har været en af de heldigste og dygtigste op- 
dagere af smaaplaneter. 

Blandt saadanne opdagere findes der naturligvis som paa alle andre 
livets og videnskabens omraader en mængde originaler. Af disse fortjener 
en især speciel omtale, nemlig Mr. J. J. Aubertin, naturligvis en englænder. 
I 1894 offentliggjorde denne Mr. Aubertin i London en bog med titelen: 
By order of the sun to Chile to see his total eclipse april 16. 1893 (Paa 
solens befaling til Chile for at se dens totale formørkelse 16. april 1893). 
Mr. Aubertin havde nemlig læst numeret for 13. okt. 1892 af det bekjendte 
videnskabelige tidsskrift ,Nature*, der indeholdt en notits om denne sol- 
formørkelse; derpaa var han gaaet hjem og havde lagt sig tilsengs og drømt 
en underlig drøm: 

Det forekom ham, at solen stod foran ham og befalede ham at om-. 
gjorde sine lænder og drage ud for at se dens formørkelse i Atacama's 
ørken. Og Mr. Aubertin, der holdt sig den regel efterrettelig, at man bør 
efterkomme drømmes indskydelser, gjorde som det var blevet ham befalet, 
og tiltrods for sine fyldte 75 aar reiste han til Chile, hvor han forbandt 
sig med den amerikanske astronom Schaberle og observerede paa Føbi 
ordre solformørkelsen. 

Den sidste solformørkelse, vi har havt, fandt sted den 22. januar iaar 
og var som total synlig i Æquatorial-Afrika, i det Arabiske hav og det 
vestlige Indien. 

Blandt -Europas lande har Spanien været det mest begunstigede i 
retning af totale solformørkelser, og det vil fremdeles være det i den nær- 
meste fremtid. Det havde formørkelser i 1842, 1860, 1870, og det vil 
kunne se dem som &indtræffer i 1900 og 1905. Den første totale sol- 
formørkelse, England hernæst vil faa øie paa, indtræffer 1927, og det 
skjønne Italien vil først faa sin i 1961. nk. 

Det omtarende bibliotek. 


(Efter W. B. Shaw i ,Am. Rev. of Revs.*) 





, Kringsjaa* har oftere omtalt det reisende eller omfarende bibliotek, 
som det for faa aar siden indførtes i de Forenede Stater, og det frem- 
hævedes, hvilket vigtigt led i et folks opdragelsesvæsen og udvikling en 
saadan institution er i mindre vel befolkede distrikter. Det er som 
opfundet for vort tyndt befolkede land. Men den store almenhed hjemme, 
er desværre altfor optagen af andre ting til at fæste sig ved disse nye 
demokratiske opdragelsesmidler, hvormed der i England og særlig i de 
Forenede Stater er gaaet saa hurtig frem. Fem aar har vidundere af 
fremskridt at opvise, mens vi staar stille, et snes aar tilbage for de nævnte 
lande, paa disse nye vigtige felter af folkelivet. 

Vi taler om at være et ,foregangsfolk*, men, æriigt talt, klinger det 
overfor vor sendrægtighed og sørgelig primitive udvikling paa aandslivets 
omraader lidt komisk. Man foretage en reise gjennem vort lands indre 
og f. eks. gjennem den amerikanske stat Massachusetts, og man vil ganske. 
vist tale mindre høit om vor foregangsvirksomhed og helst sætte den i 
fremtidig- eller endog ønskeform. Fem aar er forløbet, siden ,Kringsjaa* 
begyndte at udkomme, og i denne tid, saa rig paa udvikling paa de 
nævnte omraader i andre lande, er kun dét lidet skridt gjort hos os. 
Medens Amerika især har aabnet det ene kommunebibliotek efter det 
andet, eier Norge endnu intet saadant med.udlandets moderne udstyr og 
arbeidsmetoder. I hovedstaden blev sagen for et par aar siden opagiteret 
af mænd knyttede til vort -universitetsbibliotek. Der nedsattes en komité 
og udarbeidedes detaljerede planer for et kommunebibliotek for hovedstaden 
— naturligvis efter den mest beskedne maalestok. Der var ikke tale om 
at komme saa høit, som til et lidt større amerikansk landsbybibliotek 
engang. Komiteen var nøisom, men dens plan gav en helstøbt begyndelse, 
hvormed der kunde gjøres virksomt arbeide, og hvorpaa der kunde bygges 
videre. Komiteen tog rundelig tid (alle komiteer lig), og da den var 
færdig, gik sagen over i kommunestyrets hænder. Der har den siden ført 


en stille og ubemærket tilværelse — i maaneder og aar. Intet mere er 
hørt til den. Og endda stod den ogsaa paa et seirende politisk partis 
program. ,Me ska koma, um inkje saa braat* — det kan nok være; 


men sagen er, at for et ,foregangsfolk* gjælder det netop om at komme 
en smule braat. Men ikke tror jeg længer, at vor hovedstad har noget 
respektabelt kommunebibliotek om ti aar, og om ti aar — herre min gud, 
hvor er ikke de andre nævnte lande da! 

De reisende biblioteker er, som sagt, ganske særlig skikkede for vort 

fattige, tyndt befolkede land. De vilde her fuldt ud fortjene at være og 
kanske virke bedst som statsinstitution. Men aarene gaar, og intet høres 
derom fra nationalforsamling eller regjering, og aarene vil vel fremdeles 
gaa paa samme vis. Det haster vel ikke saa med at fremhjælpe et 
»foregangsfolks* aandsliv. 

Private kan heldigvis ogsaa meget godt sætte en saadan institution 
igang efter saa stor éller saa beskeden maalestok, som de maatte ønske. 
Begge metoder benyttes i Amerika, i England alene den private. 

De fleste af ,Kringsjaas* læsere vil vide, hvad et saadant bibliotek 
udgjør. Det er en kasse eller helst et bogskab med bøger, som fra et 
centralt punkt, et større sted, sendes til mindre byer og bygder udover 
landet, hvor der findes nogle, som kan give rimelig sikkerhed for bøgernes 
ikke altfor voldsomme behandling. Laanet af det hele skab er enten frit 
eller det koster en latterlig ubetydelighed. VUdlaan til enkelte maa være frit. 

Der er altid forskjellige klasser af biblioteker. Inden hver klasse er 
alle lige; men i en klasse har man væsentlig bedre skjønliteratur med 
historie, osv., en anden indeholder mere solide sager, vel udvalgt, en 
tredie er beregnet paa at tjene som hjælp ved universitetsudvidelseskurser 
og studie- og læseforeninger. Der er ogsaa barnebiblioteker — naturligvis. 

Alle bøger udvælges med den største omhu fra den bedste literatur. 
Man dumper ikke ind aarets skjønliterære produktion; man faar forholdsvis 
lidet nyt; man faar det udviklende — Dickens er der og George Eliot 
og lettere forfattere med sundt omdømme. Men det hele er greit og 
bestemt anlagt og ført som et led i folkets opdragelse i god smag, i 
sunde tanker, i en redelig vilje og et godt, ufordærvet hjerte. Der ønskes 
tanker og idealer, som kan løfte taget i de lave stuer og vække nye 
sjælekræfter; impulser, som en dag vil bære frugt i liv, løftet høit over 
det rent materielle. 

I dette lys betragtes bibliotekssagen i sin helhed overalt. Hele 
bibliotekinstitutionen er blot en udvidelse af skole og universitet. 


Det var i 1892, at de første omfarende biblioteker sendtes ud. Det 
var i staten New York ved statsbidrag og under statskontrol. Initiativet 
toges af Melvil Dewey, chefen for New York statsbibliotek og en af de 
ivrigste og bedst kjendte nulevende biblioteksmænd. Han saa, at der 
ogsaa i New York var bygder og smaabyer, hvor adgangen til et godt 
bibliotek nødvendigvis maatte være slet, selv om der i staten opførtes 
noksaa mange kommunebiblioteker.  Desuden ønskede han at støtte smaa 
fattige kommune- eller skolebiblioteker ved at laane dem disse velfyldte 
bogskabe, indéholdende et udvalg af gode bøger, som det lille bibliotek 
med sine smaa midler og mange krav ikke vilde kunne skaffe tilveie paa 

mange aar. Og naar det ene bogskab er læst, staar et nyt — og altid 
et nyt til tjeneste. Man lader ingen gaa tørstig bort. 

I New York udsendtes der det første aar (1892) 46 omfarende 
biblioteker; det andet aar 139; det tredie 212; det fjerde 371; det femte 
447, som vandrede om. En talrække, som tydelig nok viser institutionens 
berettigelse og nytte. Det maa erindres, at intet bogskab udsendes, uden 
at enten et lokalt biblioteks styrelse eller i mangel deraf 25 ansvarlige 
borgere har garanteret for bøgernes rimelige behandling og tilbagesendelse 
Bibliotekerne maa altsaa ønskes, før de kan udsendes, derfor er oven 
staaende talrække saa talende. 

Staten betaler alle omkostninger ved forsendelsen, frem og tilbage; 
men en ubetydelig betaling kræves underét for det hele bibliotek — en 
latterlig liden sum. 

New Yorks , Vandrebibliotek* bestaar nu af ikke mindre end 36,000 
bind, som stadig reiser om i statens mindre tæt befolkede dele. Og vi, 
» foregangsfolket*, som trængte det samme saa saart. Nei, det har vel 
ikke slig hast, naar vi bare proklamerer høilydt nok, at vi er ,foregangs- 
folket,* saa kaster nok baade England og Amerika anker og lader os 
passere, naar den tid engang kommer, at vi faar tid til at tænke paa 
disse ting. Saadan har det vist altid været. Siger ikke ordsproget: ,For 
den dorske og sendrægtige venter tiden gjerne.* Endog i elektricitetens tid. 

New Yorks bibliotek har 32 skabe af alment indhold, for en del 
skjønliteratur og for det øvrige historie, reiseskildringer, populær videnskab, 
osv., alt letlæst og godt. Af disse 32 indeholder nogle 50, andre 100 
bøger. Alle de 32 er forskjellige, men har fra 5—10 doubletter. Videre 
er der 9 skabe, hvoraf hver omfatter et specielt emne. OQgsaa disse 
dupliceres. Saa kommer talrige samlinger indeholdende fra 26—100 bind 
og bestemte til hjælp ved universitetsudvidelseskurser og hjemmestudium. 

Det hele er en fuldstændig statsinstitution, administrativt en gren af 
statsbiblioteket. New York stat sørger ogsaa for at tilsende skoler rundt 
om i staten smaa kunstsamlinger, og der arbeides ivrigt for en smagfuld 
og kunstnerisk udsmykkelse af alle skoleværelser. Dette gjælder hele 
Unionen. Men hvor er ,foregangsfolket*? — Har ikke slig hast for 
det. Det merker ikke, skjønt de elektriske gnister spruder om det, at 
tiden gaar med lynfart. Og det forstaar ikke, at i andre lande holder den 
aandelige udvikling skridt med den materielle. — Det har vel ikke 
saa travelt. 

Andre stater i Unionen har siden fulgt New Vorks eksempel. 
Michigan begyndte efter en beskeden maalestok og med enkelte mindre 
forandringer i 1895 og udsender nu 100 biblioteker til egne med delvis 
yderst spredt befolkning. Jowa fulgte eksemplet i 1896. Ligervis Ohio. 

Et par andre stater har gjort det samme. I alle disse er det en fuld- 
stændig statsinstitution. 

I andre stater har private med statens støtte taget sagen op, 
saaledes i Wisconsin. 

Lad os tage for os følgende eksempel. 

Wisconsin er for en stor del et tyndt befolket land. I et af de 
tyndest befolkede counties eller amter bor mr. J. H. Stout, en velstaaende 
mand. Han saa, at hans amt og hele den nordlige del af staten, paa 
grund af befolkningens spredthed, var yderst slet stillet med hensyn til 
adgang til bøger. Og han satte paa egen bekostning igang et vandrebibliotek 
for disse landsdele. 

Han ordnede en”række velvalgte bøger i bogskabe paa 30 bind hvert. 
Skabene har solide døre og laas; bøgerne er fuldt ordnede deri og der 
findes ogsaa alt nødvendigt materiale til et lidet udlaansbibliotek. Ft 
saadant skab kan derfor sættes direkte op paa posthusets disk, hvis post- 
mesteren vil paatage sig det frivillige hverv at være bibliotekar. Dermed 
er et lidet, men godt bibliotek i fuld orden for de familier, som bor om- 
kring. Det kan opsættes hvorsomhelst. Man finder det i smaa land- 
handlerier ved korsveiene. Disse steder er endog fundne særlig skikkede. 
Betingelserne for laan er de enklest mulige — blot nogenlunde tryghed for 
at bøgerne vil blive taget vare paa. Alle omkostninger ved forsendelsen 
bestrides af Mr. Stout. Det hele er frit. | 

Endnu medens de første bogskabe ordnedes, indkom der flere ansøg- 
ninger om laan, end der var beregnet. Den aarlige cirkulation i amtet 
beløber sig nu til 10,000 bøger paa en spredt folkemængde af 16,000. 

Andre privatmænd og grupper af privatmænd har fulgt eksemplet i 
andre amter, samtidig som der er dannet en fri (privat) statsorganisation, 
der arbeider med fynd og klem for biblioteksagens fremme overalt og i 
alle retninger inden staten. Staten giver intet bidrag, men den nævnte for- 
enings sekretær udtaler, at det synes, som om de har hver intelligent mand 
og kvinde i staten til hjælp. 

I New York har man fundet, at der stadig forlanges mindre skjøn- 
literatur og mere historie, populær videnskab og geografiske skildringer. 

De store jernbaneselskaber har ogsaa oprettet frie vandrebiblioteker 
for deres egne mænd og andre. Ved hvert mindste stoppested langs linien 
findes et lidet godt bibliotek. Enkelte selskaber sender bøger fra hoved- 
stationen direkte til den enkelte laantager med første tog. - Laantageren maa 
da være en jernbanemand. 
| Hvad gjør ,foregangsfolkets* jernbanestyre for sine mænds aandelige 
næring og udvikling? 

Enhver vil nu se, hvilke fordele disse vandrebibliotheker har. Ved 
deres hjælp kan en spredt befolkning forsynes med sund, god, opdragende 
læsning paa den mest økonomiske maade. Og hvor en god bog kommer, 
skjærer den en lysstraale i aandsmørket. Nogle aar af saadan laantagning 
i en bygd vilde allerede ændre meget der til det bedre. 

Men det har jo ikke slig hast. Vi bliver nok foregangsfolket 
lige godt, om vi trækker et kaos af den tykkeste uvidenhed og raahed ind 
i næste aarhundrede. Bare vi skriger det høit nok, saa. Skriget har altid 
baaret mænd og nationer frem til lykke og ære. Ikke sandt, landsmænd? 


Middagskanoner. 


(, Prometheus*). 





 |den tvil er det af en vis betydning, at beboerne af en stor by daglig 
bliver meddelt middagstimens indtræden paa en saadan maade, at 
alle kan iagttage signalet. Selv om der nemlig er opstillet normaluhre 
paa noksaa mange steder, vil den enkelte dog ikke stadig have anledning 
til at sammenligne sit stueuhr med og om nødvendigt stille det efter et af 
disse normaluhre. Et kanonskud middagstid derimod gjør dette muligt 
for enhver og vil derfor i ikke ringe grad bidrage til at fremme punktlighed 
og nøiagtighed i de daglige forhold. Hos de brede lag har derfor disse 
let iagttagelige middagssignaler vundet almindeligt bifald, og saavel middags- 
kanonen paa Palais Royal i Paris som paa Engelsborg i Rom vilde 
savnes sterkt af den almindelige mand, om de en vakker dag forsvandt. 
I tidligere dage var middagskanoner meget almindelige, man konstruerede 
dem endog med selvantændelse ved hjælp af brændglas, som virkede paa 
en stribe af krudtdeig, der førte til kanonens fænghul. Formet som et 
langstrakt 8-tal opfyldte dette tændapparat hver dag 1 aaret punktlig sin 
tjeneste — forudsat at krudtdeigen ikke manglede, og at det fremforalt 
ikke var overskyet. Som alle soluhre talte nemlig ogsaa kanonuhret kun 
de lyserttimers | | 
En uden sammenligning langt bedre indretning har den evige stad 
Rom i lang tid kunnet glæde sig ved. Paa Engelsborg var tidligere 
opstillet en gardeartillerist, som havde til opgave at iagttage stangen paa 
observatoriet, og Saa Snart han saa kuglen paa denne falde, at affyre sin 
kanon. For nogen tid siden begyndte artilleristen at faa melding om 
kuglens fald ved et elektrisk klokkesignal, og snart blev han ganske over- 
flødig derved, at den elektriske strøm selv direkte besørgede affyringen. 
Denne indretning skal være meget populær i Rom, og man fortæller, at 
afdøde kardinal Altieri, saasnart skuddet faldt uvægerlig for et øieblik 
afbrød sin samtale med de audienssøgende — i den hensigt at kontrollere 
sit pendeluhr. Mange besøgende skal endog have søgt foretræde hos ham 
i middagstiden bare for denne kuriositets skyld. 

Nu er naturligvis et kanonskud intet nøiagtigt hjælpemiddel til at 
stille et uhr paa sekundet. Lyden bruger nemlig en bestemt tid, der er 
forskjellig for de forskjellige bydele, til at udbrede sig, og den, der direkte 
fra sin bolig kan se kuglen paa observatoriets stang falde, vil uden 
sammenligning faa tiden nøiagtigere angivet. Besørger artilleristen personlig 
affyringen, vil der naturligvis ogsaa medgaa en smule tid fra det øieblik, 
da signalet er mnaaet til hans bevidsthed, og lunten er anbragt paa 
kanonens fænghul, og denne tid vil være forskjellig for hvert individ, som 
besørger affyringen. At noget lignende gjælder iagttagelsen af solens 
middagsstilling paa observatoriet, kommer os her ikke ved, da hertil paa 
forhaand er taget hensyn ved en saakaldt personlig korrektion. 

At lyden bruger forskjellig tid til de forskjellige bydele kan let 
raades bod paa ved engang for alle nøiagtig at bestemme, hvilken tid der 
medgaar, fra middagsskuddet falder, til lyden opfattes af hans øre. For 
dem, der sværmer for nøiagtighed, skal vi meddele, at denne tid for 
vatikanets vedkommende beløber sig til 2.5, for Pantheon til 2.9, for 
Monte citorio til 3.1, Piazza del Popolo 3.4, Quirinalet 4.8, Piazza Barberini 
5.4, Colosseum og banegaarden 7.5 og for St. Paolo fuorimura til 15 
sekunder. Vil man derimod i Frascati og Tivoli bruge middagskanonen 
til at stille sit uhr efter, maa det paa første sted vise I m. og 2.1 sek. 
og paa andet sted 1 m. 26.9 sek. over 12 — hvis det gaar absolut 
nøiagtig — naar skuddet høres. Kanonskuddet har i sin regelmæssige 
gjentagelse endnu den fordel, at opmerksomme iagttagere af selve lydens 
mere eller mindre dumpe klang med temmelig stor nøiagtighed kan drage 
slutninger om atmosfærens tilstand. Det vilde være en fordel, om denne 
signalmetode blev indført i flere af Europas storbyer, idet kanonen blev 
opstillet paa et centralt sted og affyret ved elektrisk antændelse direkte fra 
observatoriet. Alle de unøiagtige søileuhre og lignende vilde derved blive 
overflødige. Naar man bare lægger merke tll, hvilken rolle middagsklokken 
paa en fabrik spiller i hele nabolaget, idet den anvendes som tidsregulator, 
kan man ikke tvile om, at gjenindførelsen af den gammeldagse mid- 
dagskanon vilde være til nytte og lettelse for publikum. Pl: 


Kvinders intriger 1 Frankriges historie 


1 det 17de aarhundrede. 
(Efter Raoul Deberdt i , Revue des Revues*). 





H ele Frankriges politik i det 17de aarhundrede, saavel den inden- 
som udenrigske, lededes af eventyrersker, af koketter, der forstod 
at tilrane sig magt over mænd og benytte denne sin magt. Vi skal lade 
nogle af disse mægtige damer passere revue og tage dem nærmere i øiesyn; 
thi det kan altid have sin interesse ved siden af den officielle historie, 
hvor begivenhederne fremstilles som resultater af alvorlige politikeres eller 


382 Kvinders intriger i Frankriges historie i det 17de aarhundrede. 


høitidelige parykherrers betydningsfulde arbeide, at lære den virkelige historie 
at kjende, hvor man opdager, at overalt var det kvinderne, der ledede 
mændene, det var dem, som ledede begivenhedernes gang ved sin hjerte- 
løshed og den hensynsløshed, hvormed de aagrede med statens hemmelig- 
heder. Bedre end ved at studere krigs- og fredsbestemmelser fra dette 
aarhundrede, vil man forstaa tiden ved at studere de kvinder, der bag 
kulisserne satte de traade i bevægelse, hvoraf alle disse sprællemænds 
bevægelser afhang. 

I de første aar af det 17de aarhundrede træffer vi en Mademoiselle 
du Tillet, om hvem hele Paris vidste, at hun var den egentlige ophavs- 
mand til Henrik den fjerdes mord. Det var hende, som lagde vaabenet 
i Ravaillacs haand, og det var ogsaa hende, der i seks maaneder holdt 
snigmorderen skjult og skaffede ham føde og husly. Mademoiselle du 
Tillet var en gammel ugift dame, tør, sortsmusket, kynisk og høirøstet. 
Man vogtede sig vel for at gjøre hende noget; thi hun havde medskyldige 
blandt kongerigets høieste adel. Ja saalangt fra at skade den gamle dame 
gav hendes rygte som kongemorderske hende en særstilling i datidens 
selskabsliv; thi det var alment kjendt, at Maria af Medici stod i forbindelse 
med sin mands morderske, og enhver søgte at vinde dens venskab, der 
havde saa vigtige hemmeligheder tilfælles med dronningen. Denne intrigante 
kvinde kunde gjøre og lade, som hun vilde. En dum liden pukkelrygget 
adelsdame havde været uforsigtig nok til at komme med altfor dristige 
bemerkninger om hende, og hun maatte haardt bøde derfor. Man dømte 
hende til at forsmægte i et slags bur som et dyr, og Mademoiselle du 
Tillet kunde i fred og ro fortsætte at smede sine rænker. 

Henrik den fjerdes søn, Ludvig den trettende, var kommet paa 
tronen ved en kvindes forbrydelse, og hans minister Richelieu regjerede 
udelukkende ved kvinders hjælp. Hans mniece, Madame de (Combalet, 
forsynede ham stadig med alle de hemmeligheder, han ønskede at vide. 
Af statshensyn indlod denne dame sig i tidens løb i utilladelige venskabs- 
forbindelser med alle de damer, der senere dannede den kvindelige del 
af Fronden, oprørspartiet i Paris 1648—53. Onkelen og niecen anede, 
hvor farlige disse kvinder i fremtiden vilde blive, og det gjaldt derfor 
paa forhaand lumskeligen at komme i besiddelse af alle deres alkove- 
og boudoirhemmeligheder. 

Det var ogsaa ved kvindelig hjælp, at Richelieu fik underretning om 
den store sammensværgelse mod ham, 5te marts sammensværgelsen kaldet, 
nemlig gjennem en sladderagtig kammerpige, uden hvem kardinalen vilde 
være blevet snigmyrdet, monarkiet rystet i sine grundvolde, Ludvig den 
fjortendes absolutistiske bygning paa forhaand umuliggjort, og den franske 
revolution udbrudt allerede i det 17de aarhundrede. 

En tid benyttede Richelieu som spion en Marion Delorme, en 
berygtet kvinde, der blev mange adelsmænds ruin. Hun gav bøddelen 
paalidelige oplysninger om de hoveder, der helst burde kuttes af. Det 
morede hende, der selv var datter af en forsulten lirekassedreier, at hjælpe 
til med at ødelægge aristokratiet; det var kun en del af folkets hevn paa 
de privilegerede klasser. Hun fik de høie herrer meget aabenmundede og 
meldte hvert kompromitterende ord til kardinalen, der ikke ventede 
med sin straf. 

Den gjerrige Mazarin vidste ikke at faa kvinderne paa sin side, og 
hans stilling var ogsaa af den grund længe meget usikker. De smukke 
evenfyrersker, som en Richelieu havde været klog nok til at bestikke og 
bruge i statens tjeneste, fandt sig nu helt overladt til sine egne paafund. 
For at finde afløb for den umaadelige virksomhedstrang, som de sad inde 
med, dannede de Fronden, der bragte det franske monarki paa randen af 
ødelæggelsen. Men omsider besluttede den gjerrige minister sig til at til- 
kjøbe sig de intrigante damers hjælp, og straks gjenoprettedes ro og orden 
som ved et trylleslag, og Ludvig den fjortende kunde uhindret regjere. 

Dengang finantsministeren Fouquet aspirerede til magten, var hans 
første handling at sikre sig kvindernes bistand. For en blodig penge til- 
kjøbte han sig den senere Madame de Maintenons taushed; hun var den- 
gang kun den høist tvilsomme Madame Scarron, men han anede allerede 
da, at hun i fremtiden vilde komme til at spille en stor rolle. Han 
forsøgte ogsaa at bestikke Ludvig den fjortendes elskerinde, la Valliere, 
men dette blev aarsag til hans fald; thi denne naive dame var maaske 
den eneste ved hoffet, der ikke yndede denne sport med bestikkelse 
og forræderi. 

Forøvrigt var det hver kvindes lyst og glæde, der var saa heldig 
foruden et skjønt ydre ogsaa at eie en smule hjerne, at deltage i sammen- 
sværgelser, smede rænker og udkaste alskens lumske planer. 

Det var ogsaa den skjønne Madame Henriettes ærgjerrighed. Hun 
var Ludvig den fjortendes elskerinde, men havde mere at sige hos ham 
end alle hans øvrige veninder og besad hans fortrolighed i høiere grad 
end nogen af dem. Dette vakte de andre damers misundelse, og de 
stiftede en sammensværgelse mod hende. Hertugen af Lothringen blev 
chef for denne sammensværgelse, og han lagde en meget sindrig plan for 
at styrte den skjønne dame. Han havde selv en veninde, Madame 
de Coötquen, der holdt af ham og gik ind paa alle hans ønsker. Hende 
overdrog han det hverv at gjøre sig til den gamle general Turennes 
veninde og forsøge at faa ham til at røbe kongens planer for det kommende 
felttog i Holland. Turenne var nemlig da kongens og Madame Henriettes 
eneste fortrolige i de politiske anliggender. Alt lykkedes over forventning. 

Derpaa ilede hertugen af Lothringen til Hans Majestæt, berettede, hvad 
han vidste, og paastod, at det var Madame Henriette, der havde røbet 
disse statshemmeligheder, — og de misundelige damer opnaaede snart 
sin hensigt. 

Et ganske pudsigt eksempel paa en saadan intrigant dame, der var 
besjælet af stor patriotisme, har vi i en vis Madame de Mussy. Hun 
opholdt sig tilfældigvis i Madrid, da begivenhederne førte med sig, at hun 
kom til at vise den franske armé en stor tjeneste, der var af den aller. 
største betydning for den spanske arvefølgekrigs forløb. Paa en reise j 
nærheden af Madrid traf hun nemlig paa en af sine gamle venner, Lord 
Stanhope, der kommanderede en afdeling engelske og hollandske tropper 
i Spanien. Lord Stanhope var uforsigtig nok til at besvære hende med 
sine kjærlighedserklæringer og vilde mod hendes vilje opholde hende paa 
reisen. For at hævne sig og tillige for at gjøre sit fædreland en tjeneste, 
besluttede hun at spille Dalila for denne Samson, Frankriges fiende. Ved 
at spille en liden komedie for Stanhope lykkedes det hende i 48 timer at 
opholde ham i en liden by Brihnega for at give den franske general 
Vendöme, hvem hun i al hemmelighed havde underrettet, tid til at komme 
og overraske englænderne. Den dristige eventyrerske foregav, at lide af 
voldsomme mavesmerter og bønfaldt lorden om for hendes skyld at 
opsætte sin afreise. Han havde nemlig fra sin øverstbefalende, greven af 
Staremberg, faaet ordre til uopholdelig at følge efter den østerrigske 
afdeling; isteden derfor blev han nu i Brihnega, fuldt optaget med at 
foranstalte en liden fest for at adsprede den smukke patient. Men medens 
« Madame de Mussy sammen med de engelske officerer deltog i et meget 
muntert aftensmaaltid, kom pludselig Vendöme og indtog byen uden 
modstand. Stanhope og hans afdeling toges med lethed tilfange, helt 
forvirrede som de var ved dette uventede angreb. Da disse tropper var 
de bedste i greven af Starembergs armé, faldt det ham meget vanskeligt 
at gjenoprette dette tab. Fra nu af var Vendöme seierherre, og Filip den ste 
kom, takket være Madame de Mussy's foregivne sygdom, i besiddelse af 
den franske trone. | 

En meget original dame fra slutten af aarhundredet er Madame de 
Chausseraye. Hun var Ludvig den fjortendes veninde i hans senere alder, 
og hun havde intet ringere maal sat sig, end at modarbeide jesuiternes 
indflydelse paa kongen, specielt havde hun rettet sit had mod den ærværdige 
fader Tellier, kongens berømte skriftefader. Denne kvinde, der vovede at 
optage kampen mod jesuiternes mægtige skare, var en klog dame, der 
forstod, at monarken var. træt af alle de andre hofdamers ondskabsfulde 
intriger; hun spillede derfor den naive, den elskværdige, og hendes kloge 
ligefremhed vandt fuldstændig Ludvig, der meget yndede at hvile ud efter 

regjeringens byrder i en rolig, jevn samtale med hende. Men om hendes 
ydre røbede ro og sindsligevegt, saa var hendes hjerne i uafbrudt virk- 
somhed. Hun havde fattet godhed for erkebispen af Paris, monseigneur 
de Noailles, der tilhørte Jansenisternes parti og derfor forfulgtes af Telliers 
bitre had. Hun opnaaede ogsaa at faa kongen meget mildere stemt mod 
partiet, og hendes største verk er, at hun fik ophævet virkningen af 
, Unigenitus* (,énbaaren*), den banbulle, der i 1713 wudstedtes mod 
Jansenisterne. Af lutter religiøs iver spillede hun sin intrigante rolle, 
vaagede over hvert af den ærværdige skriftefaders skridt, underholdt for- 
bindelse med Rom og var virkelig i nogen tid en hemmelig magt i 
religionsaffærer. 

Det er et broget galleri af kvinder, som fremføres for os i det 17de 
aarhundrede, høitstaaende damer og kvinder af folket, men hvad de end 
udrettede af godt eller ondt, stadfæster de alle et princip, som fordum var 
lidet iøinefaldende, men nu ligger klart i dagen: kvindernes mægtige vilje 
til at indvirke paa udviklingens gang, ikke staa udenfor samfundslivet, 
men paa en virksom maade deltage i dette. 

Ingen har endnu videnskabelig behandlet kvindernes deltagelse i 
Frankriges historie. Kanske kommer en fremtidens Taine til at gjøre det, 
og kvindernes rolle vil da vistnok maatte skildres med adskillig mere 
brogede farver end mændenes. uk. 


Wide Or 


Er den almindelige tiltrækning en virkning af varmen? 
(Efter I Weber i ,Prometheus*). 
J- forfatteren omtrent havde fuldendt den her gjengivne afhandling, 
kom der ham for øie et aftryk af en tale, som blev holdt af 
William Ramsay i Torento den r19de august 1897. Den berømte 
forsker omtaler deri hovedsagelig de merkelige uregelmæssigheder ved 
atomvægterne og slutter med følgende ord: ,Hvordan løsningen vil blive, 
ligger det udenfor mine profetiske evner at forudsige; . . . . om det vil 
vise sig, at masse og tillrækning staar under indflydelse af temperaturen 
eller af den elektriske ladning kan jeg ikke sige.* Forfatteren finder i 
disse ord af Ramsay en støtte for sine anskuelser, som han derefter gaar 
over til at fremstille: | 
Ved logisk gjennemførelse af hypotesen om, at hvad vi kalder varme 
beror paa en bevægelse af legemernes mindste bestanddele, livligere be- 
Kringsjaa. Bind XI. 1898. 25 

vægelse ved tiltagende og mattere ved aftagende temperatur, er man kom- 
men til den slutning, at der maatte gives en nederste grænse for temperaturen, 
et punkt altsaa, hvor den indre bevægelse fuldstændig ophørte, og Ssmaa- 
partiklerne kom til ro. Nogen øverste temperaturgrænse derimod, med andre 
ord et bevægelsesmaximum for smaadelene, findes enten ikke eller er 
iallefald endnu ikke kommen ind under vore matematiske betragtninger. 
Den sidste og nøiagtigste beregning af temperaturens nedergrænse, eller som 
andre almindelig kalder den: det absolute nulpunkt, er udført af professor 
Paul Gerber paa grundlag af gasarters udvidelse og trykforandringer og 
har ført til et resultat af 274.430 C. under frysepunktet. Mellem 274 
og 275? C. kulde skulde altsaa al bevægelse af de mindste selvstændige 
dele, molekylerne, være ophørt. 

Om vi er berettiget til ogsaa paa den flydende og faste tilstand 
eller paa materien idetheletaget at overføre denne følgeslutning, der kun 
beror paa en bestemt anskuelse af den gasformige tilstands natur, er 
vel et meget tvilsomt spørgsmaal. Dernæst er det ikke uden interesse 
for engangs skyld at gjøre sig rede for, hvordan et saadant legeme 
uden temperatur, f. eks. et stykke kobber, maa opfattes af vore sanser. 
Vil det f. eks. beholde sin eiendommelige farve? Paa ingen maade. Ft 
legemes farve afhænger jo af, at visse straaler reflekteres, mens andre 
opsuges (absorberes) af legemet. Det er de reflekterede straalers sammen- 
sætning, hvorpaa legemets farve beror, altsaa for kobberets vedkommende af 
visse røde og orangefarvede straalegrupper, der ikke kan opsuges, men bliver 
kastet tilbage af kobberstykket. Da de absorberede straaler imidlertid ikke 
sporløst kan forsvinde, hvad der strider mod loven om kraftens vedlige- 
holdelse, saa kan de heller ikke tænkes at gaa over i legemet uden i form 
af en indre molekylbevægelse 9: varme. Et absolut varmeløst legeme, 
forsaavidt det overhovedet kunde reflektere, vilde altsaa i almindelig be- 
tydning ikke kunne beholde sin eiendommelige farve, da det ved at reflek- 
tere visse straaler og absorbere andre øieblikkelig vilde faa en fra nul- 
punktet (det absolute) forskjellig temperatur og altsaa ikke længer vilde 
være varmeløst. *) Hvorledes vilde det fremdeles være med kobberstykkets 
molekylære sammenhæng, dets tæthed, haardhed osv.? Herom er meningerne 
delte. Enkelte mener, at med det absolute nulpunkt den yderste grænse 
for tæthed maa være naaet; andre henviser til, at tin allerede ved ++ 1500 

*) Forfatteren gjør her den slutning, at legemet vilde være farveløst, hvad han 
neppe er berettiget til, medmindre han i dette udtryk ogsaa indbefatter vide 
legemer. Som farveløst betegnes ialmindelighed det legeme, der lader alt 
lys gaa igjennem, som hvidt derimod det legeme, der kaster alt lys tilbage. 

Istedetfor med forfatteren at bruge det bestemte udtryk ,farveløst*, har jeg 

her troet at burde omskrive det til den mere ubestemte form ,ikke sin 


eiendommelige farve, idet jeg hermed naturligvis forstaar legemets farve 
under vånlige temperaturforhold. PE, 

C. falder i stykker af sig selv, og vover ikke at afgjøre spørgsmaalet. 
Forfatteren selv helder til den opfatning, at ikke bare metallerne, men 
overhovedet alle stoffe ved det absolute nulpunkt fuldstændig mister sin 
sammenhæng og bliver til et modstandsløst noget, som vi maaske slet ikke 
vilde gjenkjende for, hvad det engang havde været. Som man ser, en 
noget betænkelig konsekvens. *) 

En høist merkværdig slutning fortjener dog nærmere overveielse. Den 
modstand, metallerne øver mod den elektriske strøm, afhænger som bekjendt 
af flere ting. Først og fremst har vi den specifike modstand, som skyldes 
selve metallets natur, og dernæst en relativ modstand, som veksler med 
metalledningens dimensioner. Men endelig har vi ogsaa, hvad vi kunde 
kalde en termisk modstand, der om end forskjellig for de forskjellige ledere 
dog bevirker, at det samme metal i kold tilstand altid leder bedre end i 
varm. lagttagelser, som er gjort ved kunstig frembragt, meget lav temperatur, 
synes at retfærdiggjøre den vistnok alment anerkjendte slutning, at al 
ledningsmodstand ved det absolute nulpunkt fuldstændig vilde forsvinde, 
og at et hvilketsomhelst metal ved den temperatur altsaa vilde blive en 
ideal leder uden modstand. Forfølger man imidlertid denne slutning videre, 
saa kommer man til det merkværdige resultat, at ledningstraadens dimen- 
sioner maatte tabe enhver betydning, og at altsaa hvilkensomhelst elektri- 
citetsmængde uden tab maatte kunne ledes saa langt, man vilde, i den 
tyndest tænkelige traad. Ligeledes maatte al af strømmen frembragt varme 
kun samle sig i udviklingsapparaterne, thi hvor ingen modstand er, giver 
strømmen heller ingen varme. Og endelig maatte strømmens forplantnings- 
hastighed vokse mindst til den hurtighed, bølgebevægelsen har i den frie 
æter. — Saadanne forudsætninger lader sig jo ikke virkeliggjøre, men de 
lader sig tænke. 

Hvad er det nu under de her forudsatte omstændigheder egentlig, 
som leder strømmen? Øiensynlig den æter, der er aldeles uden varme- 
svingninger og derfor i fuldstændig ro i den absolut kolde traad. Naar 
materien selv, saasnart varmesvingningerne ophører, imidlertid ingen positiv 
rolle spiller for strømledningen, saa er der heller ikke for almindelige 
temperaturer andet tilovers end at tildele denne materie en negativ rolle, 
nemlig som en hindring for strømmen. At æteren sandsynligvis i forbin- 
delse med molekylerne, d. v. s. i legemenes indre, befinder sig i en anden 
tilstand end udenfor, lader vi her ude af betragtning. Hvad der hindrer 
elektricitetens fri bevægelse i ledningstraaden, er altsaa aabenbart denne 
stedse forhaandenværende indre varmebevægelse. Naar den elektriske strøm 
uden undtagelse opvarmer sin materielle ledningsbane til over omgivelsernes 


*) Hvor ikke andet gjøres opmerksom paa, er alle meninger Webers. 

temperatur, men ved det absolute nulpunkt ikke længer vilde gjøre dette, 
saa kan den forhøiede varmebevægelse i første tilfælde aabenbart ikke 
skyldes nogen umiddelbar medvirken af materien paa dannelsen af den 
elektriske strøm. Det ser meget mere ud — og nogen anden udvei formaar 
vi ikke at øine — som strømmen, i bestræbelsen efter at skaffe afveien 
hindringen ved de bevægede molekyler, først gjorde denne hindring rigtig 
stor, idet den ved tryk frembragte livligere bevægelse o: høiere temperatur. 
At et saadant tryk finder sted er udenfor al tvil. For at overbevise os 
derom, behøver vi kun at føre to eller flere løse, af sterke, ligerettede 
strømme gjennemløbne ledninger parallelt ved siden af hinanden. Traadene 
vil lægge sig indtil hinanden og ikke kunne skilles uden ved opbydelse af 
et vist arbeide. Hvad der imidlertid gjælder for flere enkelttraade, maa 
ogsaa gjælde for de utallige strømbaner i det indre af en traad: de maa 
søge at nærme sig hinanden 0: presse de materielle dele imod hinanden 
og det paa grund af den ringe molekylære afstand med relativ meget 
stor kraft. 

Ved at tænke over følgerne af en næsten alment anerkjendt teori er 
vi altsaa uventet ført til muligheden af at forstaa mekanismen ved den 
elektriske strøms varmevirkninger, en forstaaelse, vi hidtil ganske har 
manglet. | 

Nu vover vi os endnu et skridt videre i det ukjendte. Der er 
som bekjendt en overensstemmelse mellem metallernes ledningsevne med 
hensyn paa varme og paa elektricitet. Dette kan kun være begrundet i 
den maade, hvorpaa molekylérne er grupperet og sammenkjædet indbyrdes 
— et forhold, hvoraf i det mindste delvis ethvert enkelt metals bestemte 
fysikalske egenskaber ogsaa afhænger. Hvis nu denne specifike modstand 
ganske forsvinder ved det absolute nullpunkt, saa kan kun dette være 
muligt derved, at molekylgrupperne fuldstændig opløses. Dette vilde da 
ogsaa stemme med, hvad vi før har antydet om legemernes absolute mangel 
paa sammenhæng ved den nederste-temperaturgrænse. Imidlertid synes de 
sidste konsekvenser af hypotesen om det absolute nulpunkt næsten at føre 
til utænkelige resultater. Dermed skal det imidlertid ikke være sagt, at jo 
ogsaa denne erkjendelse kan være af videnskabeligt værd. 

Vi vender os nu til en anden side af dette interessante problem. 
Det er muligt, at en og anden læser vil komme til at ryste paa hovedet 
endnu mere betænkeligt, end han under læsningen af det foregaaende alle- 
rede har gjort. 

Vilde et legeme uden temperatur besidde tyngde eller ikke? 

Ingen ved, hvad den alt gjennemtrængende og alt beherskende tyngde- 
kraft egentlig er, hvor udtømmende end dens enkle love er blevet under- 
søgt og fastslaaet. Der er ikke saa ganske faa endog i vore dage, da al 

undertro i fysiken synes at være saa grundig jaget paa porten, som i det 
hule ord ,fjernvirkning* atter slipper de mystiske kræfter ind gjennem 
bagdøren -— naturligvis uden selv at ville være sig det bekjendt. Den 
særegne art af ,fjernvirkning*, som bevirker den almindelige tyngdekraft, 
skal efter disse herrers forklaring være en molekylerne tillagt eiendommelig 
evne til uden medium at virke tiltrækkende paa andre, nærmere eller 
fjernere molekyler. Newton har som bekjendt betegnet denne hule frase 
som fuldstændig absurd, selv om den end med haardnakkethed af visse 
folk er tillagt ham selv. Noget bedre, om end paa langt nær klar, stiller 
sagen sig, naar man dog erkjender nødvendigheden af et eller andet over- 
førende medium. Fremdeles bliver muligheden af en ved tillrækning be- 
virket nærmelse mellem molekylerne eller legemerne fuldstændig vufor- 
staaelig. 

Imidlertid bør det ikke oversees, at under virkelighedens forhold 
eksistensen af masser uden tyngde faktisk modsiger al erfaring, og at. der 
deri laa en vis undskyldning for opfindelsen af en tiltrækkende fjernvirkning. 
I vore dage gjælder denne undskyldning ikke længer. Vi har nemlig lært 
at mistro de af kun en erfaring afledede love, saalænge de ikke bekræftes 
af erfaringer af anden art og bringes i samklang med det ellers faktiske 
og mulige. 

Spørger vi f. eks., om tyngden af en given, i ro værende masse er 
en konstant størrelse, eller om erfaring lærer os, at omstændighederne kan 
forandre denne størrelse, saa maa vi svare, at det sidste uden tvil kan 
ske, og det paa en meget enkel maade. Vi behøver kun at ophænge den 
ene skaal af en følsom vegt i silketraade og give den en elektrisk ladning. 
Svæver skaalene i ringe høide over bordet, vil allerede en maadelig ladning 
være tilstrækkelig til at drive skaalen nedover, og denne bevægelse kan, 
ganske som om skaalens vægt var blevet forøget, ophæves ved at lægge 
lodder paa den anden vægtskaal. Vi behøver vel neppe at minde om, at 
en i principet ganske tilsvarende fremgangsmaade i praksis faktisk bruges 
til maaling af strømstyrken; apparatet fører navn af den Thomson ske 
strømvægt. Lader sig vægten af en masse ændre efter behag, ikke bare 
paa denne, men paa mange andre maader, ved en ændring af tilstanden, 
saa er denne velbekjendte kjendsgjerning i og for sig nok til i bund og 
grund at umuliggjøre antagelsen af en materien iboende tiltrækningskraft. 
Thi kan i et tilfælde tyngden forandres ved en blot og bar ændring af 
tilstanden, saa sandsynliggjør dette, at tyngden ikke tilhører massen som 
saadan, men maa bero paa en egen, om end i virkeligheden stedse for- 
haandenværende tilstand hos denne. 

Af alle tilstande i verden kjender vi imidlertid foruden den, der 
svarer til tyngden, hvis væsen vi søger at forstaa, kun en eneste, under 

alle omstændigheder eksisterende, og det er den tilstand, der svarer til 
varme. Der gives intet legeme, som ikke kan afkjøles, d. v.s. fremdeles 
berøves varme, hvor koldt det end fra først af kan forekomme os; medens 
paa den anden side f. eks. tilbøieligheden til at danne kemiske forbindelser 
sporløst forsvinder ved en temperatur, der ligger langt ovenfor den laveste, 
som kunstig kan frembringes.* Kan nu den almindelige varme maaske 
være aarsagen til den almindelige tiltrækning? 

Siden Crookes konstruerede sin lysmølle, som de fleste vil have 
seet udføre sin rastløse kredsbevægelse i en mekanikers eller optikers ud- 
stillingsvindu, kan der ikke længer tviles paa muligheden af massebevægelse 
ved varme. Crookes selv har vistnok troet med sit lille instrument at 
have leveret beviset for lysets bevægende kraft, men andre har siden ved 
nøiagtige iagttagelser godtgjort, at det er den af de smaa sodflader rask 
absorberede og derpaa ligesaa rask atter udstraalede varme, der paa en 
maade ved tilbågestød yder den virksomme energi. 

Muligheden for et tilbagestød (som f. eks. den kraft, der tvinger en 
baad udover, idet et menneske hopper iland af den) afhænger af to be- 
tingelser: tilstedeværelsen af et regelmæssigt, indre tryk og ensidigt ophør af 
det ydre tryk. At der nu ved den molekylære varmebevægelse alene altid 
skulde opstaa et tryk indover, der endog bare havde tilfølge en sammen- 
klumpning af molekyler og atomer til materielle masser, er aabenbart 
umuligt. Paa den anden side er det ogsaa temmelig sterkt forlangt at 
ville forestille sig en materiel, yderst fint fordelt masse, en saadan som de 
kosmiske teorier forlanger, hvori hver enkelt partikel samtidig er udstyret 
med principerne for uophørlig bevægelse og med en bestræbelse efter at 
bringe denne bevægelse til ophør. Er det nu sandsynligt, at sammenhængen 
i en materiel masse kan opfattes som et udenfra indover virkende tryk, 
istedenfor som hidtil almindelig antaget ved et indenfra virkende drag? 
Vi vil vove forsøget. 

Alle varme legemer afkjøles. Ser vi for det første bort fra de 
jordiske legemer, hvis varmetab ved meddeling til de koldere omgivelser, 
d. v. s. ved ledning, kun vanskelig kan udhales og i længden slet ikke 
forhindres, og betragter vi kun centrallegemet i vort system, solen, saa 
spørges der først om, hvorledes denne, der ingen direkte berøring har med 
andre legemer, altid kan tabe varme? Det gjængse svar lyder: selvfølgelig 
ved straaling ud i verdensrummet. I virkeligheden synes jo solen, i forhold 
til den forsvindende del, der kommer jorden og dens andre planeter direkte 
tilgode, uigjenkaldelig at tabe en ufattelig stor energimængde ved udstraaling 
til alle sider. Løsningen af det problem, at solen ved et sligt uhyre 


*) Efter Moissans nyeste eksperiment gjør fluor en undtagelse herfra. - Se 
yKringsjaa* hefte 2 for iaar s. 91: ,Fluorgas fortættet !* 

energitab ikke eller dog kun langsomt afkjøles, har derfor allerede ofte 
beskjæftiget de lærde og beskjæftiger dem fremdeles. Æt af de merkeligste 
forsøg paa en løsning vil vi omtale: Solen afkjøler sig virkelig. Ved 
den deraf følgende volumformindskelse udsættes dog dens masse for et 
større tryk; dette tryk formindsker svingerummet for dens molekyler, 
følgelig kommer temperaturen derved op til sin forrige høide. Dette be- 
tyder kort sagt: solen holder sig varm, fordi den afkjøles. Den heri 
liggende fuldkomne modsigelse har ikke forhindret, at denne hypotese for 
mange er bleven til en uantastelig, videnskabelig troessætning, og derfor 
bør den ikke overlegent skyves tilside. Det vilde nemlig. være at tænke 
alt for lavt om den menneskelige indsigt, hvis man antog, at noget rent 
nonsens nogensinde kunde faa varig indflydelse. Megen ufred vilde und- 
gaaes, naar man altid vilde beslutte sig til at opsøge den i enhver udbredt 
mening indeholdte kjerne af sandhed og aabent tilstaa det, naar man 
havde fundet den. 

At solen befinder sig i en afkjølingsproces, synes pletdannelsen paa 
dens overflade at bevise. At den ikke allerede forlængst er afkjølet, synes 
mængden af den fremdeles afgivne energi at godtgjøre. Hvorfra faar den 
erstatning for, hvad den taber? Til besvarelse heraf frembyder der sig to 
veie, som begge gaar ud fra almindelig antagne hypoteser, og hvoraf den 
anden snart falder sammen med den første. Den første hypotese siger, at 
æteren efter sit væsen er at opfatte som en usammentrykkelig vædske. 
Er dette tilfældet, saa kan de materielle masser, som samtlige paa grund 
af sin temperatur er udvidet i større maal, end de vilde være det uden 
varmebevægelse — disse masser kan med sit større volum kun hævde Sig 
ligeoverfor æteren i tilfælde, de sammentrykker den ganske minimalt. 
Minimalt maatte dette tryk være kun af den grund, at alle materielle masser 
tilsammen i forhold til æterrummet har et forsvindende lidet rumfang. 

Det indad rettede tryk, hvorpaa sammenhængen beror, vilde efter 
dette masserne selv kunne skaffe sig ved sin egen varmebevægelse, ifald 
den første hypoteses forudsætning slaar til. Til sammenligning kan en i 
en modstandsdygtig staalkugle indesluttet vandmængde tjene. Blev denne 
vandmængde ophedet indenfra udad, f. eks. ved en elektrisk traadspiral i 
det indre, vilde der ved vædskens egen udvidelse opstaa et i dette tilfælde 
enormt tryk udenfra indover. 

Her er den bemerkning paa sin plads, at, hvad vi kalder varme, 
i ethvert tilfælde er følgen af en forkortet og hindret molekylarbevægelse 
og derfor kun kan vise sig, naar denne ellers mod det grænseløse stræ- 
bende bevægelse finder en begrænsende modstand. Hvordan kan imidlertid 
den næsten ufattelig tynde æter byde en saa uovervindelig modstand? 

(Sluttes). 

Gives der sande drømme? 
(Af nervelæge C. Engelskjen.) 





er gives mange, som tror paa drømme, men vistnok langt flere, som 

i de saakaldte ,sande* drømme, d. v. s. saadanne drømme, som for- 
menes at være gaaet i opfyldelse, kun ser en ren tilfældighed ved det 
fantasispil, som drømmen visselig i regelen er. 

I den store regel bemerker man ogsaa i virkeligheden gjerne en saa 
betydelig mangel paa overensstemmelse mellem drømmen og den tildragelse, 
som hin paastaaes at skulle afspeile, at man vanskelig kan tillægge de 
spredte lighedstræk noget værd. Men paa den anden side gives der utvil- 
somt drømme, hvor disse sidste er de overveiende. Tør vi altsaa holde 
disse for virkelige speilbilleder af livets tildragelser? 

Ganske vist ikke altid. Der berettes vistnok om drømme, der er i 
besiddelse af saa evidente sandhedsmerker, at man vanskelig kan værge 
sig mod deres betydning som ,sande* drømme. Men overbevisende i denne 
egenskab er de dog sikkert meget sjelden. Thi for at være dette, maa 
drømmens overensstemmelse med virkeligheden for det første være saa fuld- 
stændig og for det andet bestaa af saa mange led, at der ikke vel kan 
blive tale om noget spil af tilfældigheden. Dette sidste — nemlig kravet 
paa en vis komplicerethed — er ubetinget nødvendigt. Thi sæt, at jeg 
om natten drømmer, at jeg ser en rød hund, og at jeg den følgende dag 
virkelig oplever at faa se en rød hund, saa kan dette naturligvis overmaade 
vel bero paa den simpleste tilfældighed, medens sagen vilde forholde sig 
ganske anderledes, om drømmen ledsagedes af en hel del enkeltheder, der 
allesammen gik i opfyldelse til punkt og prikke. 

Jeg har selv engang havt en drøm, som synes at opfylde de strengeste 
krav, man overhovedet kan stille til en sand drøm, og det er om den, jeg 
her vil fortælle. Den staar for mig som et bevis paa, at drømme virkelig 
kan gaa i opfyldelse, paa samme tid som al tanke om, at tilfældet har 
spillet et puds, maa være udelukket, da dette vilde være et større under 
end selve muligheden af en sand drøm. 

Jeg var dengang omkring femten eller seksten aar og boede i Sæters- 
dalen, hvor min far var sorenskriver. Mit soveværelse havde udgang til 
kjøkkenet, som stod i forbindelse med gangen, hvis tunge dør til gaards- 
pladsen lukkedes ved hjælp af en simpel mekanisme, hvilket altid ledsagedes. 
af en knagende lyd. En fjerdingsvei nordenfor sorenskrivergaarden, paa 
den modsatte side af elven, boede en kamerat af mig, en bondegut, som 
var meget flink til at skyde med rifle, og som i isløsningstiden skjød mangen 

vildand i vaagen udenfor gaardens kvernhus, hvor han pleiede at lure paa 
dem i dagbrækningen. 

Det var i april maaned, isen var ,landløs*, som det kaldes, og 
ænderne var begyndt at trække opover fra havet. Jeg laa i min seng, 
og klokken kunde vel være omkring syv om morgenen. Da forekom det 
mig i drømmesynet, at jeg var vaagen, men laa i sengen, og at jeg hørte 
gangdøren knage, idet den blev lukket op og i. Straks efter hørte jeg trin 
i kjøkkenet, de nærmede sig, jeg saa klinken paa sengkammerdøren løftes 
iveiret og døren aabnes, og i døren stod min kamerat med to vildænder 
i sin venstre haand. Han lukkede døren forsigtigt med den høire, gik 
derpaa hen til mig, der hvor jeg laa, løftede ænderne iveiret og sagde: 
Dei ændan he eg skaate idagtileg; vil du ha dei?* 

Jeg vaagnede straks efter og laa derefter en halv times tid og strakte 
mig og tænkte netop paa at staa op, da gangdøren blev aabnet med sin 
sædvanlige knagen; jeg hørte trin i kjøkkenet nærme sig sovekammerdøren, 
og jeg saa klinken løfte sig, døren blev aabnet, og der stod ganske rigtig 
min kamerat med to vildænder i sin venstre haand. Han lukkede døren 
forsigtigt med sin.høire haand, nærmede sig sengen og sagde, idet han 
løftede ænderne op: , Dei ændan he eg skaate idagtileg; vil du ha dei? 

Selvfølgelig kan overensstemmelsen mellem drøm og virkelighed i dette 
tilfælde umulig bero paa et træf, en tilfældighed. Dertil er selve tildragelsen 
uagtet sin enkelhed dog altfor kompliceret, bestaar af altfor mange sam- 
stemmende led og omstændigheder. Der var kun en eneste uoverensstem- 
melse: De drømte ænder forekom mig ribbede, hvorimod de virkelige havde 
sine fjær i behold. 

Det bør vistnok tilføies, at jeg aldrig tilforn havde modtaget skudte 
fugle eller andre foræringer af min kamerat, saa om nogen forventning 
fra min side kunde der følgelig ikke være tale. 

Jeg kan ikke sige, hvor overrasket jeg blev over drømmens nøiagtige 
og ekspedite opfyldelse, hvilket man vistnok vil finde noksaa rimeligt. Men 
paa den anden side efterlod tildragelsen unegtelig en vis flau bismag hos 
mig. Jeg tvilede dengang ikke i fjerneste maade paa sanddrømthed og 
sande drømme, thi mange af min familie troede derpaa, og hele bygden 
gjorde det samme; men jeg havde i min barnlige forestilling og i overens- 
stemmelse med, hvad jeg altid havde hørt fortælle, bestandig tænkt mig 
en sand drøm som et varsel om noget overordentligt, enten en stor ulykke 
eller — sjeldnere — en stor lykke. Og her gjaldt det forbausende fænomen 
hverken mere eller mindre end, at der var tiltænkt mig en gave af to stakkars 
ænder! Et saadant budskab kunde umulig være bragt mig af himmelens 
engle; hvad interesse kunde de have deraf? Havde det endda været en 
tønde guld! 

Saaledes ræsonnerede jeg, og jeg tænker, de fleste gutter paa min 
alder havde gjort det samme. Og heller ikke kan det nægtes, at den 
formelig vidunderlige kjendsgjerning, som drømmens detaljerede og snare 
opfyldelse vitterlig er, paa en paafaldende, ja næsten latterlig maade kon- 
trasterer mod indholdets høist ordinære beskaffenhed. 

Vi mennesker ræsonnerer imidlertid gjerne overfladisk, og vi vil tiltrods 
for erfaringen neppe nogensinde lære os af dermed. Thi ligesom mægtige 
talstørrelser kan indeholde mange nuller, saa kan i ligemaade de særskilte 
udviklingsserier i vort liv frembyde tilsyneladende betydningsløse led, hvis 
vigtighed først senere og kanske aldrig opgaar for os. Den drøm, jeg 
ovenfor har omtalt, blev saaledes heller ikke uden værd for mig. Tvertom. 
Men dette hører ikke hid. Jeg vilde kun fortælle en drøm, som bevislig 
er gaaet i opfyldelse, uden at noget tilfældighedens spil fornuftigvis kan 
tænkes at have været medvirkende. 

Da jeg var naaet længere hen i livet og havde læst endel og høstet 
endel erfaringer, tog jeg denne drøm frem til undersøgelse, og jeg Syntes 
en tid at have fundet en noksaa sandsynlig eller rimelig forklaring paa 
dens psychomekanik. Jeg forestillede mig, at den var følgen af en fjernt- 
virkende tankeoverførelse. Jeg kunde tænke mig, at min kamerat, som jo 
var en ung bondegut, der sjelden kom indenfor ,embedsmandens* dør og 
visselig følte sig usikker der, har gaaet og forberedt sig paa, hvad han 
agtede at gjøre og sige, og at dette ad bevisligt eksisterende, men ukjendte 
veie er kommet tilsyne for min drømmende bevidsthed som et billede, der 
maatte svare til virkeligheden. Men efterhaanden har jeg frafaldt denne 
forklaring, dels fordi den allerede i og for sig støder paa Saa mange van- 
skeligheder og fører til saa mange usandsynligheder, at den maa falde, dels 
fordi jeg anser det for en kjendsgjerning, at mennesket i drømmens verden, 
ja vel ogsaa udenfor denne, kan faa vink om, hvad der ligger forborgent 
endog langt henne bag fremtidens forhæng, og som altsaa umulig først kan 
være opkommet i et andet menneskes hjerne. 

Jeg ser heller ikke, at denne opfatning staar i nogensomhelst strid 
med vor religion. Tvertom. Men jeg vil nok sige, at dersom der er et 
felt, paa hvilket den kristne maa anvende den største mistænksomhed og 
aarvaagenhed, saa er det dette. Mennesket er henvist til den dagklare 
virkeligheds verden; udenfor denne er skyggeriget, hvor sandt og falskt 
møder os i en sælsom sammenblanding, og hvor man aldrig støder paa 
merkestenen med de sikre ord: Her gaar veien. 

Vise fra Vermeland 


Der var dans hist paa veien. 


Der var dans hist paa veien en lørdag forleden 
ved stien hl krattet derover hos smeden: 

der var liv, der var løier: tju! hei! 

Den gamle Nils Uttersberg, spillemandsfanten, 
han sad med sit trækspil ved landeveiskanten: 
dom dudeli! dudeli dei! 


Og Stina den prægtige, glade, var kommen, 
saa fager det er hun og tom det er lommen, 
og skjelmsk er hun, freidig og kjæk; 

der var Kersti, den sælsomme, rastløse, vilde 
og Finbakke-Britta og Kaisa og Tille 

og den trodsige Bolla fra Bæk. 


Der var Petter fra Topstad og Jøran fra Bakken, 
det var karle med sener i læggen og nakken 

— 2 et kast svinges pigen i sky — 

der var Floxman den lange og Olle fra Engen 
og rekrutten ,Pistol" og Høivalladrengen 

og Karl-Gustav fra Knihulteby. 


" 


Og de havde som brændende strie i kroppen, 

og som græshopper sprang de i reilandsgaloppen, 
deres hæljern mod stenen slog ild. 

Og forklæder flagrede, frakkeskjød sveiede, 
fletning sig løste, og kjoler sig dreiede, 

og musiken blev larmende vild. 


I krattet blandt birke og alme og haslen 
lød hvislen og tisken til bladenes raslen 

— — og skyggerne skumrede der — — 
der var lystigste leg over stok over stene 
og kjælen og kys under skjærmende grene: 
Vil du hæ'e mig, har du mig her! 

Alt stjermerne lyste, mens egnen den sover, 
med tindrende glans over skvulpende vover 

i løvskogomkramsede Sjø; 

dybt blomsten drog aande og krydrede luften, 
med maaletræsveden sig blandede duften 

af egnens nyslagne hø. — — — 


Og en ræv stemte op til det lystige gilde, 

og et ugleskrig lød gjennem matten saa silde, 
og devmeærkede, hørte det en === 

men ,uhu* hørtes ekko blandt klipperne klage, 
og svarer Nils Uttersberg høilydt tilbage: 
dom dudeli! dudeli dei! 


Gustaf Frøding. 


Kinesisk tidsregning. 


Det kinesiske aarhundrede, skriver Paul d Enioy i , Revue Scientifigue* 
bestaar af 60 aar, det kaldes Luk Giap, hvilket betyder de seks giap 
eller aartier. I Kina og Annam numereres ikke aarene, som blandt de ariske 
folk, men de har sine særskilte navne. Disse navne dannes ved sidestilling 
af to ord, som laanes — det ene fra den døde og vegetative natur, det 
andet fra dyreriget. 

Det sekstiaars aarhundrede har en dobbelt inddeling, det deles i en 
periode paa ti og en anden paa tolv aar, og ved at stille et navn fra r10- 
perioden sammen med et fra 12-perioden faar man et særskilt navn paa 
hvert aar i aarhundredet. 

Tiperioden omfatter følgende navne: 

det første heder Giap 
At 


det andet — 
det tredie —+ Binh 
det fjerde — — Dinh 
det femte Es IMO 
det sjette KV 
det syvende — —Kanh 
det ottende — Tan 
det niende —  Nham 
det tiende — Ki. 


Det første ord i tiaarsperioden Giap, som betyder føræ, tjener til at 
betegne det kinesiske aarhundrede, som i almindelighed kaldes Luk Giap 
(de seks giap). 

Ethvert af de følgende udtryk har naturligvis sin bestemte betydning: 
Giap betyder tørt eller dødt træ, at brændende træ, binh, ild i fri mark, 
dinh ild i huset, paa arnen, mö betyder pudsig nok det samme som det 

tilsvarende norske ord, ky betyder dyrket mark, kan betyder raat metal, 
tam forarbeidet metal, nham vand i almindelighed og ki drikkevand. 

Som man ser hænger ordene efter sin betydning parvis og antitetisk 
sammen: det er det samme begreb, men stillet i modsætningsforhold; 
forarbeidet metal mod raat metal, dyrket jord mod udyrket osv. Med 
andre ord: tiperioden er sammensat af fem fundamentale dobbeltudtryk. 

Disse dobbeltudtryk betegner fem materielle principer eller fem 
elementer ifølge den kinesiske skabelsesteori: træ, ild, jord, metal og vand. 

Aarhundredets anden deling er en periode paa tolv afdelinger med 
følgende betegnelser: 

| det første heder Ti 


det andet — Suu 
det tredie — Dan 
det fjerde —  Meo 
det femte — — Thin 
det sjette => DØD 
det syvende —  Ngo 
det ottende —  Mui 
det niende — — Than 
det tiende — — Dau 
det ellevte —  Tuat 
det tolvte — — Hoi. 


Ethvert af disse. udtryk er navnet paa et almindeligt dyr, undtagen 
thin, som er navnet paa et fantastisk dyr, en drage, der personificerer 
cyklonen, stormen og de vældige tropiske regnskyl. Ti betyder rotte, su 
okse, dan tiger, meo hare, thim drage, ty slange, ngo hest, mui gjed, than 
abe, dam høne, tuat hund og hoi svin. Disse tolv dyr er tillige tegnene 
i dyrekredsen. 

Det er ved kombination af udtryk fra tiinddelingen og tolvinddelingen, 
at navnene paa de kinesiske aar dannes. 

Naar man ved et aarhundredes begyndelse begynder samtidig paa 
de to perioder faar aarene altsaa følgende navne: 

Det første aar vil hede Giap-Ti eller det tørre træs og rottens aar: 
en sammenstilling, som ifølge folkeovertroen er mislig, idet den indvarsler 
hungersnød, ulykke og sorger af enhver slags for landet. 

For at finde navnet paa det andet aar, tager vi ”de to næste 
betegnelser i de to rækker og faar det sammensatte ord At-Sum det 
brændende træs og oksens aar — ifølge folketroen en gunstig sammen- 
stilling, indvarslede god høst, gode tider, held og fremgang og alle goder. 

Det tredie aar vil hede Binh-Dam, baalets og tigerens aar: en periode 
med blodige, men for civilisationen nødvendige krige. 

Det fjerde aar bliver Dinh-Meo, arnens og harens aar, en fredelig 
og lykkelig, idyllisk tid. 

Det femte aar vil kaldes Mö-Thimn, moens og dragens: høsten truet 
af uveir, regnskyl, hagl og lynnedslag. 

Og saaledes sammenstiller man navnene videre, indtil man kommer 
til det ellevte aar, her begynder man atter paa tiaarsperioden og faar som 
det ellevte aar Giap-Tuat, det tørre træs og hundens aar — som igjen 
er et aar med sorger og ulykker, og det tolvte aar Giap-Hoi, det tørre 
træ og svinet. : 

Paa grund af de to parallelperioders ulige længde, faar man stadig 

afveksling i aarenes betegnelse, og matematisk kan man paavise, at der 
ikke to gange i samme aarhundrede (60 aar) vil forekomme aar med 
samme navn. - Hvert aar i et aarhundrede har altsaa sit eget navn. 

Vi befinder os for tiden i det 34te aar i det 76de aarhundrede efter 
kinesisk tidsregning. Vort 1897 svarede til det kinesiske Dinh-Dau — 
det er arnens og fredens aar ifølge folkeovertroen. 

Aaret 1898 — Mo-Tuat — vildmarkens og hundens aar — ind- 
varsler, at alle kræfter maa anvendes paa at forsvare riget mod 
fremmede trudsler. 

Ifølge den kinesiske tidsregning er det indeværende aar det 4534te 
efter verdens skabelse. Den tager sit udgangspunkt i aaret 2637 f. Kr., 
der begynder det første aarhundrede. Det andet begynder 2577, det tredie 
28 km det fjerde 2457. detifemte 23070 0sv: 

Jesus Kristus er altsaa født i det s58de aar af kinesernes 
44de aarhundrede. 

Vort 19de aarhundrede indeslutter slutningen af kinesernes 74de, 
hele deres 75de og en stor del af deres 76de ,aarhundrede*. 

Et kinesisk aar kan altsaa være et lykkes- eller et ulykkesaar 
efter sit navn. De lærde og selve mandarinerné studerer derfor grundig 
aarsbetegnelsernes betydning, især naar de ønsker at stille sine børns 
horoskop. Ingen mennesker i verden er gladere i sine børn end kineserne, 
og historien om, at de udsætter sine børn eller stiller dem til auktion, er 
en europæisk bagvaskelse. uk. 


Teknisk kringsjaa. 


— Nylig befandt præsidenten for en bank i nærheden af Boston sig 
i Minneapolis, 2400 km. derfra. Der skulde holdes et vigtigt direktions- 
møde. Præsidenten ringedes op og ledede pr. telefon det hele møde! Det 
er vel det bedste stykke, telefonen endnu har udført. 

— Berlins elektricitetsverk, det største europæiske centralanlæg, har 
en ydningsevne af 20,000 kilowatt. For at gjøre sig en forestilling om 
denne kraft, maa man betænke, at en kilowatt omtrent svarer til den kraft, 
fem voksne mænd tilsammen kan præstere. Der vilde altsaa trænges 
hundretusen mand for at stanse svinghjulene i de gigantiske maskiner. 


Forskjellige meddelelser. 


Kjæmpeslangerne er de mest lærenemme af alle slanger og ogsaa de 
sterkeste. De er tillige de mest-yndede af det store publikum, der strøm- 
mer til slangetæmmernes forestillinger og gjerne læser gruværdige beret- 
ninger om, hvorledes slangerne med sit blik fortryller sit stakkars offer. — 

Kun tilsyneladende kan kjæmpeslangerne tæmmes; mange arter er paa 
grund af sin vildhed helt ubrugbare til forestillinger, de, der fremføres for 
publikum, er unge individer af dorske arter, der ved rigelig næring og 
mangel paa bevægelse er komne i en tilstand af fuldstændig dorskhed, 
saa man kan gjøre med dem, omtrent hvad man vil. Ingen kjæmpeslange 
er giftig. Disse. dyrs kraft og behændighed er utrolig. I et værelses 
hjørne formaar de at klatre helt op til taget, og til en eneste spiger kan 
de klamre sig saaledes fast, at en mand neppe kan faa dem løs. Beret- 
ningerne om deres kampe med store rovdyr som tigre og bøfler er kun 
fabler, intet rovdyr vover at angribe en kjæmpeslange, og denne nøier sig 
med mindre bytte som kaniner, fugle, osv. og angriber sjelden større dyr. 


Nordiske tidsskrifter. 


Ord och Bild. — 1. hefte 1898. — Sigismund, hertig af Finland, efter 
oljemåln. af J. B. von Uther; Z. Topelius och hans barnbarnsbarn, efter hand- 
teckning af Akke Andersson. — Tekst: Werner Søderhjelm: En åttioåring (Z. 
Topelius), med illustrationer af Edelfeldt och Akke Andersson; V. Carlheim- 
Gyllensköld: Om norr-skenet, med bilder; Carl Kållgren.: Upplysningar om Gammel- 
Svenskby, med bilder; Rafael: Den hvita boken; Karl Wåhlim: Sånger efter Goethe; 
Ellen Key: Det tjugonde århundradets kvinna; Frans Hedberg: Edv. Swartz — 
Carl Gustaf Sundberg, Minnesteckning med bilder, osv. osv. 

Nordisk revy. — No. 1, 1898. — Separatista: Från Stockholms salonger; 
H. Vilhelmson: Detlev von Liliencron; Valand: Framsteg och faror; Kurl: Broxvik- 
Fågerskiöldhistorien, II; Grafologiska Fågerskiöldsstudier; osv. 

sammen i fælles hevnfølelse mod de be- 
siddende, og mange steder er det kom- 
met til temmelig alvorlige sammenstød. 

I Ancona stod politiet i to dage 
magtesløst ligeoverfor oprøret. 400 


— Skatten paa velocipeder indbragte 
i 1897 den franske stat en sum af 
3,336,200 francs. I 1893 beløb samme 
indtægt sig til 781,000 francs. Man kan 
af disse to summer gjøre sig en idé om 


det kolossale opsving, velocipedsporten 
i Frankrige i de sidste 4 aar har taget. 

— Brødmangelen i Italien. — Brød! 
Brød! Dette raab, det sørgeligste og 
tillige det frygteligste en befolkning kan 
udstøde, har gjenlydt i de fleste italienske 
byer. Brødet har naaet den uhyre pris 
af 50 centesimi (lidt mindre end 50 øre) 
pr. kilo. 
besiddelsesløse masser har sluttet sig 


Hunger avler had; de sultne 


demonstranter drog til den rige korn- 
handler Gagliardis prægtige bolig, hvor 
de først forebyggede ethvert angreb af 
kavalleri ved at kutte af telefontraadene 
og spænde dem tvers over gaden og 
derefter sendte en hel regn af stene ind- 
over huset; i et nu var alle vindues- 
ruder i knas. Derpaa brød de med 
økser indigjennem de lukkede døre og 
ødelagde speile, møbler, lamper og 

kjøkkentøi. Vinkjælderen blev plyndret, 
og ud af vældige fade og straaomvundne 
fiaschi (flasker) flød druernes røde blod 
i strømme ned i demonstranternes smud- 
sige hatter og hule hænder. Tilslut satte 
de ild paa hele bygningen. Gagliardi 
var selv fraværende, men hans 80-aarige 
moder og hans søster var hjemme. De 
skjulte sig først oppe paa loftet, men da 
dette var altfor utrygt, flygtede de i 
smug ud af en bagdør og blev optagne 
af medlidende mennesker. Da kavalleriet 
kom sprængende, blev det opholdt saa 
længe med telefontraadene, at mængden 
fik tid til at sprede sig udover markerne 
og naaede ud af byens porte. Disse 
blev lukkede for at snappe dem op, naar 
de vendte tilbage. Kun 50 af dem faldt 
i politiets hænder; de øvrige naaede 
havet og kom lidt efter lidt paa smaa- 
baade seilende ind paa byens havn og 
naaede uhindret sine hjem. I begyndel- 
sen af februar var atter ro og orden op- 
rettet i Ancona. 

— Lidt om Kina. — I mange maader 
kan man kalde den kinesiske kultur for 
en omvendt europæisk. I Kina er hvidt 
sørgefarven, den bagerste plads er den 
fornemste, hæderspladsen for en gjæst 
er ved husherrens venstre haand osv. 
At spørge efter husfruens befindende er 
kun tilladt for den aller intimeste ven. 
Han gjør dette i følgende ord: —,Hvor- 
dan befinder de ydre regioner sig? 
hvorpaa svaret lyder: ,Min bedrøvelige 
tornebusk befinder sig vel.* En saadan 
for husfruen lidet smigrende betegnelse 
skriver sig udelukkende fra kineserens 
bestræbelser efter at nedsætte alt det, 
som er hans eget. For en fremmed er 
det i det høieste tilladt at spørge efter 
bedstemoderen. Indtil det 40de aar 
forhindrer kineseren ved udrykning af 
de enkelte haar sin skjægvekst. — Man 
skriver fra høire til venstre, nedenfra og 
opad, og en bog begynder med den 
bagerste side. — En af de alleralminde- 

ligste bryllupspresenter er en ligkiste. — 
Et velkjendt faktum er det, at kvinderne 
ved sammensnøring forkrøbler sine ben. 

Kinas nederlag i den sidste japanske 
krig antager man tildels skyldes religiøse 
anskuelser. Religionen lærer nemlig, at 
naar først en mand har en søn, kan han 
gjerne dø, da har døden mistet enhver 
braad. Nu havde landet ved krigens 
udbrud blot unge soldater at stille, saa 
unge, at de ingen sønner havde, — deraf 
kom deres frygt for døden, derfor kastede 
hele regimenter geværerne fra sig og 
flygtede. Om sæder og skikke forøvrigt 
kan berettes, at kvinden kjøbes til egte- 
skab; hendes første pligt er at føde en 
søn. Naar blot denne er født, er maalet 
naaet, da har døden ingen rædsel mere 
for manden, ja det hænder, at en mand, 
der allerede er fader, stiller sig som 
stedfortræder for en dødsdømt, der ingen 
søn har. 

Den nuværende kinesiske keiser har 
valgt sin hustru blandt 3000 Mandchu- 
døtre; foruden hende har han 6000 med- 
hustruer, der bevogtes af 3000 eunuker. 
Hoffet bestaar desforuden af 6000 prin- 
ser i tolv forskjellige klasser. Disse 
prinser danner en mur om keiseren, hvem 
ingen faar itale uden deres hjælp. For 
denne hjælp ved de at tage sig betalt; 
selve Li-Hung-Tschang fik først audiens 
hos keiseren, da han havde betalt 40,000 
taels til prinserne. 

Retspleien er høist eiendommelig. 
Om det behager mandarinen, kan han 
lade baade klager, anklaget og vidner 
spærre inde; thi rettens første pligt er 
at gjøre sig frygtet; den optræder der- 
for høist vilkaarlig, kun for at forebygge 
strid og splid. 

Med hensyn til udtalen af kinesiske 
navne begaar europæerne ofte feil. De 
siger saaledes: Peking, Nanking, Jangt- 
tsekiang, men kineseren: Petjing, Nant- 
jing, Jangtsetjang (j udtales her aldeles 
som ch i det tyske pronomen ich). 


Nikolai Olsens bogtrykkeri. 

Hvordan man hædrer de døde hos de vilde. 
(Efter dr. A. de Neuville i , Revue des Revmes*.) 





er er i de vilde folkeslags religiøse skikke en underlig blanding af den 
grummeste vildskab og udbrud af virkelig ømme følelser, og det er 
denne blanding, der vækker de civiliseredes interesse. Deres begravelses- 





Figur fremstillende den 
døde 


en fjern lighed med 


ceremonier, — saa forskjellige de end er, — har 


 . alle et fællespræg, nemlig rædselen for det ukjendte, 


for døden, for den vrede guddom; det er en følelse, 
der er eiendommelig for alle disse sjæle, der aldrig 
har været paavirkede af nogensomhelst filosofisk 
moral. | 
Lad os som eksempel betragte en stamme 
blandt rødhuderne, de saakaldte ojibewayer. Naar 
en moder i denne stamme har mistet sin lille søn, 
aflægger hun et rørende bevis paa moderkjærlighed 
og moderomhu. Sønnen var endnu ganske liden, 
han kunde ikke gaa, hvorledes skal han da kunne 
tilbagelægge den lange vei til de Salige Sletter, hvor 
hans fader, der nylig faldt i kampen, venter ham? 
I sin naive moderkjærlighed finder hun paa et mid- 
del: hun skal gaa for ham. Den dag han begraves, 
samler hun de klæder, hvori hun svøbte ham, det 
tarvelige legetøi, hun lavede til ham, og som frem- 
kaldte hans første smil og kjærtegn, lidt af hans 
haar, og af alt dette laver hun en dukke, der har 
hendes lille søn, ,modersorgens dukke* kalder de 


andre den. Denne dukke binder hun om sin hals, og saaledes som hun 
før bar sit barn, bærer hun den med sig overalt. Og nu gaar hun et helt 


26 


402 Hvordan man hædrer de døde hos de vilde. 


aar, uden stans, saaledes at antallet af 
hendes skridt svarer til dem, barnet maa 
gjøre for at naa de Salige Sletter, opad et 
høit fjeld, hvor den store Manitou bor, 
guddommen, til hvem hun tænker sig at 
bringe sit barn. 

Et andet eiendommeligt træk kan 
man iagttage hos disse samme ojibewayer. 
Saasnart et menneske bliver sygt, gribes 
alle omgivelserne af rædsel. Før sin syg- 
dom kan han have været det uskadeligste 
menneske af verden, men nu bliver han 





Figur forestillende den døde. 


pludselig yderst farlig, thi han paa- 
kalder døden, og det er den, de vilde 
frygter. Man giver sig end ikke tid 
til at vente, til den indfinder sig; endnu 
før den syge har draget sit sidste suk, 
griber man ham, bærer ham afsted og 
kaster ham nedi en grøft, hvorfra man 
er vis paa, han ikke saa let slipper 
væk. Det maa vel merkes, at det er 

hans bedste venner og nærmeste slegt- 
ninge, der viser denne omhu for ham; 
derefter tager de benene paa nakken 
og iler hjem til sin wigwam, idet de 
af og til forfærdede ser sig tilbage for 
at forsikre sig om, at den døde ikke 
følger efter, hvorpaa de omhyggelig : 
laaser sin dør. Skulde det nu hænde, * ss — 
at den syge ikke dør, men kommer til — Sørgedragt (Australien). 

sig selv igjen, kravler op af grøften og kommer og banker paa wigwa- 
mens dør, saa heder det blandt de andre, at den store Manitou har sendt 
ham tilbage til denne verden for at bruge ham som sit redskab ved en 
eller anden hemmelig plans udførelse, eller ogsaa heder det, at den døde 
ikke har kunnet udholde besværlighederne ved ,den store reise* og har 
seet sig nødsaget til at vende tilbage 
til sine; thi ,dødens reise* er op- 
fyldt af allehaande sorger og be- 
drøvelser. 

For at hjælpe den døde til at 
udholde eller bringe ham til at 
glemme reisens besværligheder, har 
et andet folkeslag, mandanerne, den 
skik at lave en høi seng, ophængt 
paa høie pæle og dækket af et tag 
af vidjekvister, hvori liget lægges, 
indsvøbt i en bøffelhund, i hvis folder 
er gjemt pibe og tobak, for at den 
døde kan have lidt at fordrive tiden 
med, medens hans sjæl er paa reise. 
Indbyggerne paa Fidschiøerne er 
endnu mere omtænksomme for den, 
som har ophørt at leve, i hvert fald 
er de det, hvis vedkommende var en 
stor kriger. Da lægges han paa ,,et 
leie af milde urter, * men dette , leie* 
er lavet af intet mindre end hjerne- 
skallerne af hans samtlige hustruer, 
alle kvalt til hans ære. 

Polynesierne har endel sørge- 
skikke, der giver deres store bedrø- 
velse tydelig tilkjende. Fnhver be- 





Sørgedragt for enker (Australien). gravelse indledes med vilde danse, 
hvorunder de sørgende sønderflænger 

ansigt og lemmer ved hjælp af et slags kamme lavede af marsvinkjæver 
med sterke tænder, og det er blod, der flyder, istedenfor taarer. I Ny- 
Syd-Wales udtrykker enken sin sorg ved at sætte paa sit hoved en slags 
hat lavet af lerjord; denne stivner paa hendes hoved, og hun maa aldrig 
fjerne den. Blandt Australiens urindvaanere er lerhatten som sørgeplag 
for enker erstattet af en kjole af tykke basttraade, der aldrig maa tages 

af, og det er kun kvinder, der ikke har mistet sine mænd, der gaar uden 
nogenslags bedækning. 

Paa Andamanøerne er det skik, at de sørgende danser under vilde 
| hyl rundt om graven, derpaa løsnes ligets 
hoved fra den øvrige krop, alle muskler 
fjernes, og det nøgne kranium farves 
rødt og bæres siden som en amulet om 
halsen. Hver af den dødes slegtninge 
bedækker sit hoved med ler, som de sør- 
gende i andre lande strør aske over sit 
hoved, og dette tegn paa sorg maa bæres 
et helt aar. Paa mange steder sætter man 
ovenpaa graven figurer, som skal fremstille 
den tabte ven. | 





Papuanerne opreiser en slags bygning, 
dækket af dvergpalmens blade, og indeni 
denne lægger de liget. Som sørgedragt 
bærer de et kort skjørt af basttrevler 
samt store, tunge ørenringe, og de hyler uafbrudt, indtil høitideligheden 
er over. 


vs. 3 P å 

Hovedbedækning af ler (Andamanøoerne). 


Paa Hermiterne, i nord for Ny-Guinea, lægger man i den dødes 
hænder en vifte af plantetrevler holdt sam- 
men med røde baand; med denne vifte 
bortjages de onde aander, der søger at 
tage bolig i legemet, efterat aanden har 
forladt det. 

Blandt arravakerne i engelsk Guyana 
pisker de sørgende hverandre under de 
danse, der ledsager begravelsen. En for 
en stiller sig de op paa det ene ben, 
strækker det andet, der er helt nøgent, 
hen til sidemanden, der nu under van- 
vittige hop og spring pisker løs paa dette. 
Slagene følger uafbrudt paa hinanden, 
indtil den slaaede synker om af udmat- 





telse; efter en kort hvil indtager han den 
andens plads og giver ham den samme 
behandling tilbage. 

Patagonierne laver en pose af bøffelskind, hvori de fylder smaastene. 
Under paaskud af, at de vil prøve, om det skulde være muligt at kalde 
ham tilbage til livet, bearbeider de den dødes hoved med denne pose 


Sørgepose (Patagonien). 

Sørgevifte (Hermiterne). 





saa eftertrykkelig, at hvis 
der endnu var veir igjen 
1 næsen paa ham, saa 
maatte han samle alle sine 
kræfter og raabe om hjælp. 
Det samme middel benytter 
lægen eller trolimanden, 
hvilke to ord er ensbety- 
dende hos de vilde, naar 
en syg lider af sterk hoved- 
pine. Troldmanden er da 
overbevist om, at en ond 
aand har taget bolig i hans 
hjerne, og med eksemplarisk 
udholdenhed bearbeider han 
den syges hoved for at faa 
aanden til at forsvinde. 
Dyakerne paa Borneo 
tror, at naar en af deres 
høvdinger dør, maa de give 


ham følge med paa veien; de begynder derfor en vild jagt for at samle 


en del hoveder, der kan lægges i kreds om den 
døde kriger. Grønlænderne, der er et mere fredsom- 
meligt folkefærd, begraver sammen med sit døde barn 
en liden hund, der skal tjene barnet som fører i den 
anden verden. Lapperne har den tro, at i den anden 
verden er alt mulm og mørke, og at det for den 
døde gjælder om at kunne se klart; derfor omgiver 
de ham med fakler, der ved de efterladtes kjær- 
lighed holdes i stadig brand. Indianerne i Nord- 
amerika bringer ikke alene en høvdings bue og pile 
ind i graven, men ogsaa hans mokkasiner og især 
alle de redskaber, der er nødvendige for at reparere 
dette fodtøi, og det kan nok trænges, hvis døden 
skulde finde paa at tage dem fra ham, til brug paa 
sine udflugter. 

— Det er forresten ikke vanskeligt at finde side- 
«stykke til saadan overtro ogsaa blandt civiliserede 
nationer. Efter reisendes beretninger er det i mange 
russiske provinser skik at forsyne den døde med et 
pas, med en bevidnelse for gode sæder, som han kan 

fremvise for St. Peter og faa ham hurtigere til at aabne Paradisets porte. 
Bønderne i Wales har en ligesaa underlig skik. Før kisten sænkes i 
graven, lægges der nogle brød ovenpaa den; derpaa kommer de sørgende 
og spiser disse brød paa stedet og tager herved paa sig de synder, som 
den døde endnu maatte have paa samvittigheden. 

Hvis en af Australiens vilde opdager en død, der hører til en frem- 
med stamme, overfuser han ham først med bebreidelser, fordi han har 
forladt dette liv, hvor alle viste ham gjæstfrihed, og hvor han hverken 
behøvede at sulte eller tørste, derpaa kaster han sit spyd og sit skjold i 
hovedet paa ham og raaber: , Hvorfor er du død? Jeg skal lære dig at 
dø!* og fuld af foragt overgiver han liget til de vilde hunde. 

nk. 


baneqal. 





Op til dagens strid og daad. 
Op fra døs i bløde dyner. 
Jorden ler af duggen vaad 
som en moder under graad, 
og 1 østen solen lyner. 
Livets friske vaabengny 
lyder over land og bv. 


Alling vaagner her og der, 
alting ler som barn i vuggen: 
alting lytter; alling ser; 
luften sitrer ren og skjær; 
marken drikker morgenduggen. 
Livet bruser, født paany, 

son en lovsang høit mod sky. 


Skjønne morgen, lys og blid 
over jorden frem du strømmer 
med arbeide, daad og flid; 

tro og kamp og tapper id 

som af gyldne horn du tømmer 
over verden ødselt ud 

som alliveis unge brud. 

Hanegal, 0, morgenstund, 

al din livsfryd i mig bruser. 
Om jeg havde i min mund 
tusen tunger blev det kun, 
som maar brisen havet kruser; 
for det kam ei siges ud, 

hvad du er: thi du er Gud. 


Gud, som aander liv i stem — 
Gud, som var og er den samme. 
Gud, hvis vilje lys og ren 

sitrer gjennem hver og en 

som en livsens strøm og flamme, 
der vil leve livet saa, 

at han kan sit liv forstaa. 


Kom saa, liv, og sjælen drag 

ind i glans af morgenrøden. 

Som paa stille vingeslag 

bæres vi fra dag til dag 

gjennem livets dag til døden. 

Liv som død og daad som drøm 

synker med i tidens strøm. 
Ivar Sæter. 


Stbirien. 


(Efter Pierre Leroy-Beaulieu i , Rev. des deux Mondes*). 





ussernes kolonisationsvirksomhed i Sibirien begyndte allerede for vel 

tre hundrede aar siden. Neppe havde Rusland afkastet tartarernes 
trehundredeaarige aag, før det begyndte at udvide sit landomraade, ligesom 
Spanien havde gjort nogen tid i forveien, da det havde befriet sig fra 
maurerne og forenet sig under Ferdinands og Isabellas scepter. Som et 
indland havde det ingen adgang til havet, men mod øst heller ingen 
vanskelig overstigelige grænser. Det vendte sig derfor mod denne kant, 
erobrede de tartariske kongedømmer Kasan og Astrakan og udstrakte der- 
ved sine grænser lige til egnene om bjergkjæden og floden Ural. I den 
anden halvdel af det 16de aarhundrede var tsar Ivan den grusomme alle- 
rede i besiddelse af vidstrakte og næsten ubefolkede egne, fjernt fra sin 

hovedstad og vanskelige at administrere direkte. Det er interessant, at der 
ved denne leilighed dannede sig, af sig selv saa at sige, det samme organ, 
som senere skulde blive saa nyttigt for Vestens koloniserende folk, nemlig 
et stort kolonisationskompagni. En rig og anseet kjøbmandsfamilie, 
Strogonof, der havde udstrakt sin handel lige til Kama, den store biflod 
til Volga, henvendte i 1558 en petition til tsaren, hvori de anholdt om 
eiendomsretten over store landstrækninger i disse egne mod at de for- 
pligtede sig til at bygge en by og forsvare landet mod angreb af bar- 
bariske stammer. Ivan den grusomme indgik paa deres forlangende, ind- 
rømmede dem forskjellige handelsprivilegier, gav dem justits- og militær- 
udskrivningsmyndighed osv. Saaledes organiseredes et virkeligt chartered 
company af samme beskaffenhed som de forskjellige indiske kompagnier 
og de, vore dage har seet i Syd-Afrika. Det er dette kompagni, som be- 

gyndte -erobringen af Sibirien. 

Da Strogonoferne havde faaet fast fod ved Kama, følte de straks 
trang tilvat underlægge sig sine østlige tartariske naboer, der stadig generede 
dem ved*røveriske overfald. De skaffede sig tsarens tilladelse til at tugte 
tartarerne, og i 1851 erobrede en kosakhøvding, som de havde taget i sin 
sold, byen Irker eller Sibir, Kan Kusjum's hovedstad, og i 1587 begyndte 
man paa Sibir's ruiner at opbygge Tobolsk. 

Vi skal her ikke gjenfortælle Sibiriens erobringshistorie; den ligner i 
hovedtrækkene de franske pionerers næsten samtidige erobring af Nord- 
amerika. Da de vestlige tartarstammer først engang var fordrevne til de 
sydsibiriske stepper, saa mødte kosakkerne ikke længer nogen modstand 
fra de fattige og spredte jæger- og fiskerstammer, som vankede omkring i 
skovene og langs flodbredderne. De dristige russiske eventyrere befor i 
den varme aarstid elvene med kanoer, som de let kunde hære over fra 
det ene flodleie til det andet, om vinteren havde de tilhold i ostrogs, 
blokhuse omgivne af palisader, lig de kanadiske forter. De drev især 
handel med huder og pelsverk og trængte paa sine streiftog lige frem til 
mundingen af Jenisei i 1636 og et par aar senere lige til mundingen af 
Lena. I 1648 naaede nogle kosakker lige til Sibiriens nordøstlige terri- 
torium Kamtsjatka, og i 1651 opslog atamanen Khabarof sine telte ved 
Amurfloden. Men her stødte russerne paa mansjuerne, som var Kinas herrer, 
og himlens sønner tvang pionererne ved traktaten i Nertsjinsk til at rømme 
Amurdalen, som Rusland først i 1858 gjenerobrede fra de svækkede 
kinesere. 

I det vestlige som i det østlige Sibirien forblev de russiske besid- 
delsers grænser urørte lige indtil midten af dette aarhundrede, og først i 
1847 trængte tsarens soldater ind paa de golde Kirgiserstepper. Allerede 
Peter den store lagde det politiske tyngdepunkt i Vesten, og i lang tid 


Sibirien. 409 


besjælet af den drøm at gjenerobre Konstantinopel fra de vantro, bekymrede 
Rusland sig lidet om sine asiatiske besiddelser, men nøiede sig med at 
forvise forbrydere didhen eller af og til udstyre nogle ekspeditioner til de 
saagodtsom ukjendte egne, naar en sjelden gang dets fyrster blev grebne 
af videnskabelig iver. Forøvrigt havde tsarmagtens befæstelse og statens 
fastere organisation til følge, at det løse og fribytteragtige kosakvælde op- 
løstes, disse dristige pionerer, der halvveis som røvere, halvveis som soldater 
havde udført erobringen, gav henimod midten af det attende aarhundrede 
plads for de fredelige kolonister. Tiltrods for de hindringer, som liv- 
egenskabet lagde iveien for bøndernes emigration, anslog man i 1851 
antallet af Sibiriens indbyggere til henimod 2./2 million. Var dette end 
lidet i forhold til det uhyre landomraade — Sibirien er tyve gange saa 
stort som Frankrige — saa var det dog altid mere end i Kanada, hvis 
landomraade blot er en femtedel mindre, men for syvogfirti aar siden blot 
tællede 1,800,000 sjæle. 

Fra dette synspunkt behøvede russerne derfor ikke at rødme over 
sine kolonisationsbestræbelser, og de behøver ligesaalidt at gjøre det den 
dag idag. Ifølge en opgave fra januar 1897 levede der 5,731,000 sibiriaker 
paa et landomraade af 12,440,000 [ | km., medens i 1891 blot 4,833,000 
kanadiere befolkede de 9,620,000 [] km. som udgjør Dominion. Befolk- 
ningen er altsaa talrigere i det nordlige Asien end i det britiske Nord" 
amerika, tiltrods for at livsbetingelserne i almindelighed kan siges at være 
mindre gunstige i det første land end i det sidste. 

Sammenligningen mellem de nordligste egne i den gamle og den 
nye verden ligger nær; begge udgjøres af umaadelige strækninger, temmelig 
ensformige, snart skovklædte snart golde; begge gjennemstrømmes af 
vældige floder, som i et mildere klima vilde danne et prægtigt net af 
naturlige kommunikationsveie; men i de nordlige strækninger af Sibirien 
saavelsom af Kanada er floderne i mange maaneder af aaret islagte, og 
henved tre fjerdedele af begge lande er dømt til evig goldhed. De land- 
strækninger, der kan dyrkes, danner i det russiske Asien som i det britiske 
Amerika af et jordbelte 5000 å 6000 kilometer langt og i høiden 400 å 
500 kilometer bredt. 

Men om Sibirien ligner Kanada, saa er det dog styggere og ugjæst- 
mildere. Medens saaledes de amerikanske kyster af det Stille hav har et 
langt mildere klima end landstrækningerne paa den anden side af Klippe- 
bjergene, saa er de sibiriske regioner, der ligger langs Stillehavet, ligesaa 
kolde som resten af landet; de høider, som skiller Amurdalføret fra Lena's, 
er altfor lave til at yde et tilstrækkeligt bolverk mod de isende norden- 
vinde, og den japanske øgruppe sætter en stopper for den Sorte Strøm, 
som i det Stille hav spiller samme rolle som Golfstrømmen i Atlanter- 

havet. Tillige er klimatet i Transbaikal, hvor de elve har sit udspring, 
som i forening danner Amur, saa haardt som nogetsteds i Sibirien, og 
Vladivostoks havn, som ligger under samme breddegrad som Marseille, er 
tilfrossen i tre maaneder af aaret, medens paa den amerikanske Stillehavs- 
kyst vintrene i Vancouver — syv grader længere nord — er ligesaa mild 
som i Holland eller i det vestlige Prøisen. 

Saa koldt som det er, er Sibirien ingenlunde ubeboeligt; lige op til 
bredderne af Nordishavet er menneskeheden repræsenteret af nogle polar- 
stammer, der flakker omkring i slæder, forspændt med hunde, og ernærer 
sig af renavl. «Men det er klart, at den hvide mand ikke kan vænne sig 
til disse livsbetingelser, og med hensyn til kolonisation maa man skille 
mellem de forskjellige dele af Sibirien. Man har delt det i tre bælter, 
tundra-bæltet længst mod nord, skogbæltet i midten og agerbæltet længst: 
mod syd; i de vestlige og centrale egne træffer man endnu søndenfor dette 
sidste bælte en stepperegion og Altai og Sayan-bjergenes region med sine 
særpræge Man kan med nogen nøiagtighed sige, at alle de strækninger, 
der ligger nordenfor 64, er blottet for trævegetation og alene bevokset: 
med moser og lav; tælen gaar der aldrig af jorden, den tør blot op i 
midtsommermaanederne til ringe dybde, og ismarkerne forvandler sig da i 
disse maaneder til uhyre myrlænder; elvene er islagte i otte eller ni af 
aarets maaneder, og ethvert forsøg paa dyrkning er absolut umuligt. Ved 
den sydvestlige grænse af dette bælte, i Berioyof ved Obi, er aarets middel- 
temperatur 5 grader under nul og vintertemperaturen -+ 230; sommer- 
middeltemperaturen gaar op til 130, og i aarets varmeste maaned kan 
termometret opvise 180, hvilket næsten er Paris's julitemperatur, men 
varmen er af altfor kort varighed til at gjøre nogen nytte. Længer mod 
øst bliver klimatet hurtig strengere, og i Verkhofansk, en landsby, der ligger 
i territoriet Jakutsk paa 67 * n. b., befinder man sig ved en af den nordlige 
halvkugles kuldepoler; aarets middeltemperatur er der —+- 170, vinter- 
middeltemperaturen <- 47 ?, januar maaneds middeltemperatur ++ 490 og 
under den sterkeste kulde, som er observeret der, har termometret udvist: 
68 grader under nul. Hvad der karakteriserer dette forfærdelige klima er, 
at der efter den voldsomme vinterkulde følger en meget kortvarig, men 
forholdsvis varm sommer — i juli kan termometret i skyggen vise op til 
250. I hvilken retning man gaar fra Verkhoiansk, selv lige mod nord, 
kommer man til mindre strenge wintre. 

Under disse forhold er der intet paafaldende i, at de fire millioner 
kvadratkilometer, som dækker tundra-bæltet, blot nærer 60,000 å 80,000 
beboere — samojeder, ostjaker, tsjuktsjeser, lamuter, og hvad de forøvrigt 
kalder sig alle disse elendige arktiske stammer, blandt hvilke der lever 
nogle faa russiske  funktionærer og nogle flere russiske forviste. Det er 

gjerne disse sidste, som anstiller de meteorologiske iagttagelser, hvoraf vi 
ovenfor har taget nogle tal; de politiske forviste er gjerne dannede mennesker, 
hvis videnskabelige observationer er deres eneste adspredelse i et land, hvor 
posten ofte kommer blot en gang om aaret. 

Søndenfor tundra-bæltet begynder de store skoge, i begyndelsen blot 
bestaaende af dværgsorter af birk og pil, men tiltagende i anseelighed mod 
syden og de længere somre. I det egentlige skogbælte hæver lærketrær, 
graner, furuer og pinjer sig samlet mod himlen og hindrer solens straaler 
fra at trænge gjennem og opløse den fugtige tfaiga. Flodbreddene er gjerne 
i dette bælte dækkede af umaadelige sumpe, resultater af de oversvømmelser, 
der følger med snesmeltningen. Klimatet i denne zone er endnu yderst 
strengt, aarets middeltemperatur ligger under o, og vintertemperaturen varierer 
mellem —+- 200 og + 33, medens somrens middeltemperatur er 1490 å 150. 
Den sterke frostperiode varer henimod 7 maaneder, og agerbrug kan blot 
drives i de aller heldigst beliggende egne af dette bælte. Det følger af sig 
selv, at denne skogregion, der dækker 6 millioner [ ] km., skjønt ikke istand 
til at nære en tæt befolkning, dog har en umaadelig værdi i sammenligning 
med tundra-regionerne. Begynder man blot ikke der som i Nord-Amerika 
med barbarisk udhugst, saa vil disse skoge kunne træføde menneskeslegten 
i aarhundreder.  Desuden findes der midt i disse vældige skoge guldleier, 
der især er rige i Olekma-dalføret ved Lena. Med tiden vil disse strækninger 
føde en langt anseeligere befolkning end de 700,000 indbyggere, halvt 
russere, halvt indfødte, som nu har tilhold der. 

Naar vi fra Sibiriens hele fladeindhold trækker tundra-strækningernes 
fire hundrede millioner hektarer og skogbæltets seks hundrede millioner 
hektarer, saa bliver der tilbage omtrent 2*/> million kvadratkilometer dyrket 
og dyrkbart land, den rest af Sibirien, som overhoved er skikket til at nære 
en tæt befolkning. 

Denne region skiller sig ikke fra skogregionen som denne fra tundraerne 
ved en bestemt og klar grænse. Skogene strækker sig naturligvis over i 
den dyrkbare zone, men hvad der adskiller denne fra det egentlige skog- 
bælte er, at klimatet er saavidt mildt, at korn modner. Sommeren er be- 
tydelig længere og middeltemperaturen i væksttiden betydelig høiere, og det 
er denne sidste omstændighed, som er af vægt fra landmandssynspunkt i 
de nordlige lande. Saalænge kornet ligger gjemt i jorden under sne og is, 
har det lidet at sige, hvor sterk kulden kan blive, men fra sneen smelter, 
til den igjen falder, maa der hengaa en temmelig lang og varm tid. I 
Nertsjinsk i Transbaikal er vinteren gjennemsnitlig 4 grader koldere end i 
Beriozov ved Obi, og alligevel modner kornet paa det første af disse steder, 
medens det andet er omgivet af øde tundraer. Det er fordi middeltempera- 
turen fra mai til september i Nertsjinsk er 13.5 0, men i Beriozov blot 90. 

For at selv de mest haardføre kornsorter skal komme til modning, 
trænges der i væksttiden en middeltemperatur af over 120 C. Grænsen for 
den zone, hvor denne temperatur opnaaes, er ikke en linje, der løber parallelt 
med Ædquator, den slaar sterkt ned mod sydøst; thi paa samme breddegrad 
øger i den gamle verden kulden, eftersom man kommer østover. Dyrknings- 
grænsen, som i Norge ligger omtrent ved 64 0, naar neppe 58 0 i det vestlige 
Sibirien, 57 ved Jenisei, 55 hinsides Baikal, og den vedbliver at synke 
henimod Amurdalføret, og ved Stillehavskysten stanser den mnordenfor 
Nikolajevsk paa Hamburgs breddegrad 54 grader. | 

Saa lidet Sibiriens dyrkbare omraade er i forhold til landets uhyre 
udstrækning, saa dækker det dog en flade, der er fem gange saa stor som 
Frankrige. Sibirien vil derfor i lange tider danne et udmerket terræn for 
den russiske emigration. 


II. 


Er man kommen over alle de vakre skogklædte bakker og dalsænk- 
ninger; som kaldes Ural, og ud paa den store slette ved Tsjeliabinsk, saa har 
man vanskeligt for at tro, at man fra Moskva har reist over to tusen kilo- 
meter med jernbane, i den grad er det landskab, man har for sine øine, 
ligt det centrale Ruslands — en uendelig svagt bølgende slette med smaa 
skjærtgrønne birkelunde og hist og her en landsby med graa træhuse, om- 
givne af agre og enge. 

Den væsentlige forskjel fra det centrale Rusland er, at birken her er 
den absolut dominerende træsort; — lige fra Ural til Obi, en strækning 
paa fire hundrede mil, ser man overhoved ingen andre træer end birke; 
desuden er dette sibiriske landskab mindre beboet og dyrket end det central- 
russiske. Men man forstaar let, at russeren med forkjærlighed slaar sig ned 
i et land, der er saa ligt hans eget. Vinteren er lidt længere og koldere 
end i hans egentlige hjemland, sommeren lidt hedere og moskitos lidt tal- 
rigere og besværligere, men jorden er lettere tilfals og bonden ikke henvist 
til de faa maal, som overlodes hans fader efter afskaffelsen af livegenskabet, 
og som han i sit hjem ovenikjøbet ofte maa dele med flere brødre. Naar 
man træffer saa faa landsbyer langs det første stykke af den transsibiriske 
bane, saa er det fordi denne gaar lidt søndenfor de koloniserede strøg, ja 
endog kommer ind paa steppen, som kirgiserne gjennemstreifer med sine 
hjorder. Man ser ogsaa ofte paa stationerne disse sortøiede nomader med 
raget hoved og gul hud blandt de blonde mujiker, hvis svære gule haar 
falder ned over de traditionelle røde kitteler. Naar man har passeret Obi, 
forsvinder lidt efter lidt kirgiserne, ihvorvel byen Tomsk endda har en moské 
— den nordligste i verden. I hele det vestlige Sibirien, som rummer tre 
femtedele af Sibiriens samtlige befolkning, udgjør europæerne henved "29 

af befolkningen; den dyrkede Zone tilhører dem helt og holdent, idet polar- 
stammerne, ostjakerne og samojederne, jager og fisker i nordens ørkener, 
medens de islamitiske nomader blot flakker omkring i de sydsibiriske egne 
og de faa tiloversblevne tartarer bor rundt om i byerne. 

Naar man kommer over Obi, begynder landskabet at ændre karakter; 
naaletræerne viser sig sammen med birkene, og terrænet bliver efterhaanden 
mere ujevnt, kjæder af lave bjerge hæver sig og begrænser synsranden, 
elvene flyder i dybere leier mellem bratte bredder, og nøgne fjeldkoller 
begynder at bryde det ensformige grønsvær, som dækkede de vestlige sletter. 
Jeniseis dalføre er omgivet af virkelige bjerge, og denne pragtfulde flod 
danner med sine klare og ilsomme vande en smuk kontrast til de vestlige 
dyndede og dovne floder. Naar man har passeret Jenisei, saa er man 
endelig inde i det skovklædte bakkeland. Den store postvei, som gaar 
gjennem hele Sibirien ligefra Tiumen ved Ural til Striétinsk ved Amur, 
skjærer i ret vinkel flodernes løb, idet disse strømmer i temmelig nøiagtig 
nordlig retning. Paa begge sider af veien danner skoven en mur af vældige 
furutrær med røde stammer og dunkelt naalehang vekslende med pragtfulde 
lærketræer og cedre, hvis kongler indeholder de smaa nødder, som sibiri- 
akerne indhøster og idelig tygger paa (,russenødder*). Birk viser sig blot 
i lysningerne af skogen. Ved flodernes bredder ligger mindre byer og 
hist og her i rydninger i de uendelige skoge bittesmaa landsbyer. Og det 
er dog dette strøg af Sibirien, langs postveien og i Jeniseis dalføre, som 
er det tættest befolkede. Russerne udgjør hovedmassen af befolkningen, 
af de 670,000 mennesker, som bebor guvernementet Jenisei, regner man 
blot, at femti paa hvert tusen er indfødte; i det østligere guvernement 
Irkutsk er de indfødte talrige, men de udgjør heller ikke her mere end i 
høiden 20 procent af befolkningen; — omtrent hundrede tusen buriater, 
halvt jægerfolk, halvt agerdyrkere, buddhister af religion, bor paa skraanin- 
gerne af Sagon-bjergene nær den kinesiske grænse, og nogle andre stammer 
af forskjellig oprindelse flakker ogsaa omkring i denne provins, som alt i 
alt er befolket af fem hundrede tusen mennesker. 

I øst for den store sjø Baikal, hvis bratte klippebredder minder om 
de skotske og norske indsjøer og danner det eneste virkelige maleriske 
parti af Sibirien, kommer man ind i et land, som længe har havt for- 
bindelser med Det Himmelske Rige: Transbaikalien skaffede fordum de 
keiserlige kinesiske falkonerer deres bedste fugle. Indbyggerne der er 
buddhister. Hele distriktet Verkhné-Udinsk kaldes med rette det russiske 
Mongoli. Paa toppen af Ahmar Dabo-kjæden over Baikal saa vi for første 
gang et fetisjtræ; paa alle dets grene hang en mængde tøitingester. Neden- 
for paa den østlige skraaning af bjerget stødte vi paa et lama-kloster. De 
myrlændte og golde høilandstrakter, som strækker sig i nordlig, retning og 

hvorfra Vitins, en biflod til Lena, har sit udspring, var ubeboede før rus- 
sernes ankomst, men nu findes der spredt nogle fattige mujik-landsbyer. 
I den del af Transbaikalien som strækker sig henimod Amur, træffer man 
paa blandede befolkninger. Før Rusland annekterede hele den høire bred 
af floden, var hele denne provins en slags militærgrænse; endnu den dag 
idag benævnes den ikke guvernement, men oblaste ligesom de andre Amur- 
territorier, og dette vil sige, at den er underkastet militær myndighed, og 
at dens administration helt og holdent er lagt i generalguvernørens hænder. 
Af dens 670,000 indvaanere er en trediedel indfødte, resten udgjøres af 
russiske bønder og kosakker. 

De territorier langs Stillehavskysten, som Rusland annekterede fra 
Kina i 1858, er endnu neppe befolkede, men de var endnu mere øde før 
russernes ankomst; de beboedes blot af et halvt snes tusen mansjuer og 
omtrent ligesaa mange indfødte nomader af andre stammer. Mansjuerne 
har holdt sig og trives vel, de andre stammer synes lidt efter lidt at 
skulle uddø; tyve eller tredive tusen kinesiske og koreanske indvandrere 
har slaaet sig ned især i omegnen af Vladivostok; tiltrods herfor udgjør 
de russiske kolonister de fem sjettedele af Amurprovinsens 112,000 ind- 
byggere og mere end de to trediedele af kystprovinsernes 214,000 ind- 
byggere; endnu 30,000 indfødte bebor de arktiske regioner af kystprovinsen, 
og dette land overlader de hvide dem gjerne; paa det fra Kina nyerhvervede 
territorium regner man, at 140,000 af de 175,000 indbyggere er russere, 
men det er sandt, at denne overvægt skyldes de stadig talrige troppesamlinger, 
som er fremkaldt af den sino-japanske krig. 

Den sydlige og dyrkbare region af Sibirien er altsaa i modsætning 
til de nordligere egne væsentlig beboet af emigranter fra Europa. Imidlertid 
aftager heller ikke de indfødte, der er af en kraftig mongolsk og tyrkisk 
race, i antal, om de end ikke forfleres saa hurtig som russerne, der stadig 
faar tilskud ved indvandring. Mellem de to befolkningselementer hersker 
der den bedste forstaaelse. , Farve-fordommen*, der er saa sterk hos de 
hovmodige angelsaxere og saa let udvikler sig hos alle occidentalere, naar 
de træder i berøring med folk af anden race, denne instinktfordom findes 
overhoved ikke hos russerne, maaske fordi de selv staar orientalerne nær 
eller gjennem lange tider har havt berøring med dem. Og religions- 
forskjellen, som vistnok er til hinder for at de to racer kan blande sig, 
lægger ingen hindring for den indbyrdes gode forstaaelse. 

Det russiske folk — vi siger ikke den russiske regjering — er i 
høieste grad tolerant; det holder paa sin tro, men det indrømmer bered- 
villig, at enhver har ret til at dyrke sin Gud, som han synes. I mange 
sibiriske byer staar moskeer og pagoder fredelig side om side med kirker, 
og jeg har paa reisen mellem Tsjeliabinsk og Omsk seet metropoliten af 


Sibirien. 415 


denne sidste by stige ud af en waggon paa en liden station for at velsigne 
en flok mujiker, som strømmede til forbi en liden flok tartarer, der sam- 
tidig havde udpredt et teppe paa jorden og med ansigtet vendt mod Mekka 
gjorde sin morgenbøn. Og mujikerne betragtede dem venligt uden flir 
eller haan. Jeg spørger, om noget lignende endnu den dag idag vilde 
være muligt i det høit civiliserede Europa? Selv den russiske regjering 
giver sine asiatiske undersaatter fuldstændig frihed i religiøse anliggender; 
grunden til dets intoleranse i Europa er rent politisk; den ser med 
venligere øine paa buddhister og muselmaner end paa romersk-katolsk 
og protestantiske kristne, fordi disse sidste i deres øine repræsenterer den 
vesteuropæiske liberalisme, som er Ruslands egentlige erkefiende. 


NG 


Saavel i geografisk henseende som i henseende til sin befolkning er 
Sibirien en fortsættelse af det europæiske Rusland. Der findes vistnok 
endel fremmede elementer i befolkningen, endel polakker og tyskere fra 
baltiske provinser, børn af forviste eller selv forviste, og man finder ogsaa 
i hver af de store byer, i Omsk, Tomsk, Krasnoiarsk og Irkutsk romersk- 
katolske og lutherske kirker. Synagoger ser man endog i de mindre byer, 
ja lige indtil i landsbyerne har Israel sine repræsentanter; den lille by 
Kainsk mellem Omsk og Obi er saa fuld af jøder, at man kalder den 
Sibiriens Jerusalem. Endelig er der over hundrede tusen raskolmiker, til- 
hængere af forskjellige sekter, der skilte sig ud fra den græske moder- 
kirke, da patriarken Nikon i det r17de aarhundrede reformerede liturgien. 
Men dette element er direkte udgaaet af det russiske folks favn. I pro- 
vinsen Amur udgjør de over en tiendedel af befolkningen, og dernæst er 
Transbaikalien den provins, hvor de er talrigst repræsenterede; mange blev 
forviste did i det forrige aarhundrede, og deres efterkommere lever i fred 
med alverden og tilhører især en sekt, som blandt andet driver nøgterheden 
saavidt, at de afholder sig fra den nationale yndlingsdrik feen. Endnu 
den dag i dag straffer de sibiriske myndigheder medlemmerne af visse 
besynderlige sekter med landflygtighed, saaledes evnukerne, som forvises 
til en landsby i territoriet Jakutsk midt i tundraen. En enkelt sekt til- 
beder Napoleon som reinkarnation af Messias, og ifølge deres tro slumrer 
helten paa bredden af Baikal og venter paa tidens fylde, da han i spidsen 
for en vældig armé skal drage mod vest og oprette Gudsriget paa jorden. 
Fraseet disse excentriske sekter nyder raskolnikerne stor respekt, de 
er ædruelige, arbeidsomme og næstekjærlige og udgjør et af de bedste 
elementer i befolkningen. 

Ser man bort fra de indfødte, de fremmede og kjætterne, saa har 
man den store ortodoxe russiske folkemasse igjen. I dette land, som i 

alle maader ligner Rusland, men hvor alle eiendommeligheder er mere 
udprægede, — umaadeligheden, ensomheden, vinterlængden og vinterkulden, 
de store horizontløse sletters monotoni — her synes ogsaa folkets karak- 
teriske særpræg at være udhævet og overdrevet. 

Endnu mere end det europæiske Rusland er det asiatiske væsentlig 
agerland. Udvindelsen af guld er den eneste industri, som drives, og den 
lægger beslag paa faa folk i forhold til mængden og værdien af dens 
produkter. Ni tiendele af befolkningen er bønder, — smaabønder, thi 
i Sibirien eksisterer ikke de store eiendomme. De faa adelige, som findes 
i Sibirien, er embedsmænd, hvis godser ligger paa den anden side af Ural, 
og de eneste rigfolk i landet er kjøbmænd i de større byer; de er ofte 
tillige interesserede i gulddriften, derimod befatter de sig ikke med jord- 
brug. Næsten al jord er i statens hænder, og de smaa jordeiere ansees 
ikke som selveiere, men som kronens forpagtere. 

Bønderne lever ligesom i Rusland sammen i smaa landsbyer og 
flækker. Enslige gaarde forekommer sjelden, da sammenslutningen af bo- 
steder sr en følge af det kommunale fælleseie af jord og redskaber og 
fællesskabet om dyrkningen. En sibirisk landsby skiller sig, som man vel 
kan tænke, lidet fra en russisk: paa begge sider af den brede, efter om- 
stændighederne støvede eller dynddybe landevei ligger i lange rækker de 
sorte træhuse, adskilte ved gaardstun; ved disse ligger ogsaa stalde, fjøs 
og badstuer. En saadan landsby kan ofte blive flere kilometer lang, da 
alle huse skal ligge til landeveien, og der overhoved ikke gives nogen 
sidegader. De større landsbyer er smykkede med en teglstenskirke med en 
grøn ræddikekuppel og grov kalkpuds; medens kapellerne i de mindre byer 
ikke adskiller sig fra de øvrige isbas uden ved et lidet simpelt trækors 
paa mønet. 

Alt dette er enkelt og grovt og trist, ja endda enklere og grovere 
og tristere end i europæisk Rusland, fordi husene i Sibirien ikke er bord- 
klædte, men raatømrede som det fjerne Vestens blokhuse og maaske ogsaa 
fordi de husdyr, som ræker paa veien, har et yderst vildt udseende, hundene 
ligner ulve og svinene er nærmest vildsvin. Alligevel tror jeg den sibiriske 
bonde har det bedre og hyggeligere i mange maader end den russiske; 
hans isba er rummeligere, og jeg har ikke østenfor Ural seet nogen slige 
elendige rønner som er almindelige østenfor. Alt tyder paa jævnere vel- 
stand. Men den sibiriske bonde er om muligt endnu mere primitiv end 
sin russiske broder, han er fuldstændig uvidende om de simpleste sundheds- 
og renlighedsregler for ikke at sige om de tusen smaating, som kunde 
pryde og hygge denne isba, hvor han ligger i hi det halve aar; selv i 
den smukke aarstid holder han de dobbelte vinduer omhyggelig lukket og 
for yderligere at spare paa den friske luft holder han sig med hele sin 

familie dag og nat i det samme kammer. Han er doven og apatisk ud- 
over alle fattelighedens grænser og kjender blot tvende livsglæder: at sove 
eller halvsove med en pibe tobak og at drikke vodka, ikke for at muntre 
sig, men for at blive døddrukken. Medens mændene sidder og døser i kroen 
sidder kvinderne i dørene og sladrer uden at gjøre noget, og børnene vælter 
sig i veiens støv eller søle sammen med de vilde svin. Arbeidet ind- 
skrænkes med flid til det strengt nødvendige lavmaal, og man foretrækker 
at undvære det overflødige fremfor at slide for det. — Hver landsby besidder 
en stor besætning kjør, som græsser under nogle gamlingers eller unggutters 
opsigt. Man har derfor melk i overflod, men smør er sjeldent og ost 
ukjendt. Jeg har reist gjennem hundrede sibiriske landsbyer uden at se 
en eneste kjøkkenhave, og dette er ikke fordi grøntsager ikke er tilbøielige 
til at gro der, men ene og alene fordi man ikke gider bemøie sig med at 
plante dem. Overhoved faar man ikke grøntsager i Sibirien, før man 
kommer til byerne ved Amur, Blagsviertsjensk og Khabarosk, hvor kineserne 
fra den modsatte bred bringer dem til torvs. 

| Med sin apati. forbinder den sibiriske bonde den yderste stædighed. 
Dette er ingen absolut folkelyde, det er stædigheden, som englænderne 
skylder en del af sit store held i verden; men forskjellen er, at det, de er 
uryggelige i, er handling, mens den sibiriske bonde er uryggelig i dovenskab. 
Hans træghedskraft er beundringsværdig, og har han først besluttet at for- 
holde sig passiv — og han betænker sig ikke længe paa at fatte en saadan 
beslutning — saa kan ingen bøn, ingen besværgelse, ingen fornuftgrund, 
nei ikke den lede selv sætte ham i bevægelse. Jeg har hørt næsten alle 
europæere, som har reist eller opholdt sig i Sibirien, beklage sig over, at 
det er det eneste land i verden, hvor man ikke kan opnaa noget ved hjælp 
af penge. Og det er sandt: det er dage, man ikke for nogen pris kan faa 
nogen til at skydse sig tre eller fire mil, og det er ikke, fordi de af naturen 
er uvillige eller uhjælpsomme, og heller ikke, fordi de ikke har lyst paa 
de penge, man byder dem, men det er, fordi de ikke kan bekvemme sig 
til at stige ud af kroen eller reise sig fra ovnsbænken. 

Hvis lykken bestaar i at behøve saa lidet som muligt, saa maa sibiri- . 
akerne være meget lykkelige mennesker; thi deres hele væsen aander den 
dybeste foragt for ethvert fremskridt og enhver forbedring: ,Dette har 
vore fædre klaret sig med, saa det maa ogsaa være godt nok for os" — 
det er den indvending, folkets mand' har paa rede haand mod ethvert 
forslag om den mindste forandring af det bestaaende. De sentenser 
af den hellige skrift, som de især ynder, og som ofte findes indridsede paa 
deres husgeraad, er dem, som prædiker resignation og passivitet. ,Den, 
som er tilfreds med lidet, skal ikke blive glemt af Gud* — læste jeg paa 

en af de skidneste poststationer i Transbaikalien; tankesproget var afpasset 
efter stedet, og det passer for hele befolkningen. 

Denne mangel paa energi og initiativ, der er saa karakteristisk for 
russerne paa begge sider af Ural, er maaske en egenskab, der ligger racen 
i blodet og altid har udmærket den, eller den er en frugt af den asiatiske 
indflydelse, folket undergik under det tartariske herredømme fra det 13de 
til det 16de aarhundrede. Forøvrigt synes det overordentlig kolde saavelsom 
det overordentlig varme klima at fremme den kontemplative uvirksomhed. 
Og naturligvis kommer endel af denne sløvhed paa uvidenhedens regning. 

De uoplyste er i stor majoritet blandt sibiriakerne; i 1894 besøgtes 
skolerne i guvernementet Tobolsk, som er et af de bedst stillede, blot af 
19,000 børn, medens befolkningen tæller henved halvanden million sjæle; 
og i de fleste andre distrikter er forholdet endnu værre. I landdistrikterne 
udgjør de skolesøgende børn blot lidt over en procent af befolkningen, 
men dette er intet at undres over, naar man tænker paa de umaadelige 
afstande og vanskelighederne ved at skaffe en skolelærer til hver liden 
landsby. Desuden er jo forholdet ikke saa meget bedre i det europæiske 
Rusland, hvor to tredjedele af de udskrevne rekruter hverken kan læse 
eller skrive; men det er sikkert, at hvis folkeoplysningen nogensteds skulde 
være af særlig nytte, saa vilde det være her, hvor den vilde skaffe ind- 
byggerne noget at beskjæftige sig med i den lange ledige vintertid. 

Livegenskabet har aldrig eksisteret i Sibirien; og mujikerne der har 
ogsaa en stoltere og mindre nedtrykt holdning end deres brødre i russisk 
Europa. De har tilfælles med disse den sande broderkjærlighedens aand, 
som synes at være en slavisk uregenskab; de er mistænksomme mod frem- 
mede, medmindre disse er ulykkelige; isaafald gjør fremmed eller kjendt 
ingen forskjel, og de forviste, som i lænker slæber sig den uendelige vei 
mod østen, har i hver isba venner. 

Mulden er ofte rig.i Sibirien; den berømte tsjernoziom, den sorte 
muld i Syd-Rusland, dækker ogsaa en stor del af provinserne Tobolsk og 
Tomsk; Obi's og Jenisei's øvre dalfører, beskyttet af fjelde mod norden- 
vinden, har et mildere og behageligere klima end den aabne slette vestenfor, 
og længer i øst henimod Amur findes der en mængde rige og frugtbare 
dalfører; men dyrkningsmetoden er overalt lige primitiv. Landbruget er 
forsømt, men det giver ikke destomindre godt af sig, fordi der er overflod 
paa fedt, letdyrket nylænde. Grunden til, at sibiriakerne forsømmer det, er 
foruden deres iboende ladhed ogsaa en anden: de kan for en stor del 
ernære sig ved transport. Al den the, som gaar fra Kina til Rusland, 
fragtes fra grænsemarkedet Kiakhta til Ural ad den samme store postvei, 
hvor baade emigranter og forviste vandrer i modsat retning. Det er hvert 
aar 20 å 25 tusen tønder the, som i smaa enspændte kjærrer fra landsby 

til landsby kjøres den tre tusen kilometer lange vei, og bønderne tjener 
saavidt paa denne transport, at de ikke gider gjøre noget andet; de ser 
derfor heller ikke med blide øine paa det fremadskridende jernbaneanlæg, 
som vil tvinge dem til for alvor at beskjæftige sig med jordarbeide. 

Hvad de især dyrker, er havre til hesteføde; hestene er smaa og stygge, 
men sterke, og de findes i overvældende antal; i guvernementet Tomsk er 
der 80 heste for hvert hundrede indbyggere, og i Jenisei og Irkutsk 90 
for 100, medens der blot er 7 i Frankrige og 22 i de Forenede Stater; 
russisk Central-Asien og især Argentina, hvor der gaar 112 heste paa 100 
indbyggere, er alene hesterigere end Sibirien. Der er ogsaa en overflod 
paa andre husdyr, især storfæ, derimod synes ikke klimatet at være gunstigt 
for faarehold. 


IV. 


Paa grund af industriens ringe udvikling er de sibiriske byer hverken 
talrige eller betydelige; efter officiel opgift i 1897 er der blot elleve paa 
over 10,000 indbyggere; otte af dem ligger ved den store postvei, og en 
af dem, Omsk, ligger paa det punkt, hvor den transsibiriske bane, som er 
lagt længer syd end den gamle postvei, skjærer Irtysj; Tobolsk, den gamle 
fællessibiriske hovedstad ved sammenløbet af Irtysj og Tobol, og som nu 
fører en temmelig skrantende tilværelse, ligger ogsaa ved en krydsning af 
to kommunikationsveie, og alene Barnaul ved øvre Obi ligger fjernt fra de 
store hovedaarer, men til gjengjæld i Sibiriens bedste agerdistrikt. Selv 
de større byer adskiller sig i bebyggelse lidet fra landsbyerne. Husene er 
smaa og sorte, gaderne skjærer hverandre i rette vinkler og er overordentlig 
brede for at yde beskyttelse mod større ildsvaader. I byernes bedste strøg 
er husene et par etager høie og malte i lyse farver. De offentlige byg- 
ninger er gjerne opførte af sten. Afvekslingen i dette retvinklede einerlei 
byder de talrige kirker, smykkede med store ofte forgyldte kupler. 

Idetheletaget er en Sibirisk by bedre end man venter sig. Findes 
der fortoge, er de af træ, men gaderne er efter regn bundløse dyndpøle — 
en hæderlig embedsmand i Tomsk fortalte mig, at en okse nylig var druknet 
udenfor hans gadedør, men det var rigtignok om vaaren midt i isløsningen. 
Nuvel, gaderne i Chicago og andre amerikanske millionbyer er heller ikke 
i saa god forfatning, saa man faar ikke klage. Telefon og elektrisk be- 
lysning findes i overflod i de fleste større byer, og drosketrafiken er 
udmerket reguleret. 

De sibiriske byer er ogsaa intellektuelle oaser. Oplysningsarbeidet 
drives i byerne med stor iver og kraft og under ulige gunstigere betingelser 
end paa landsbygden. Der findes i alle de større stæder saavel høiere 
som lavere undervisningsanstalter, gymnasier og folkeskoler, ja endog 

specialstudier, og i Tomsk er nylig grundlagt Sibiriens første universitet, 
rigtignok foreløbig blot med et eneste fakultet, det medicinske. 

Selv adspredelser mangler ikke. Hver eneste by har sit teater, hvor 
omreisende trupper vekselvis opfører operaer og almindelige skuespil. Ikke 
sjelden besøges de større sibiriske byer af mere bekjendte skuespillere fra 
Moskva. I Irkutsk opførtes nylig et nyt teater, som kostede 800,000 fres. 
der kom ind ved borgersubskription. uk. 


En lærdommens by. 
(Efter ,Spectator*). 





pet af. ,Kringsjaas* læsere tør mindes en kort artikel om et nyt 
amerikansk universitet, der skulde bestaa af en flerhed af bygninger, 
men alle forbundne til en arkitektonisk enhed. Al verdens arkitekter 
skulde indbydes til konkurrance om planer og tegninger og en international 
jury bedømme de indsendte arbeider. En rig enke havde tilbudt at betale, 
hvadsomhelst bygningerne maatte koste; den eneste betingelse skulde være, 
at ingen økonomiske hensyn blev tagne, men at man blot søgte at opnaa 
det bedst mulige i alle retninger. 

Det ledende konservative engelske wugeblad, , Spectator, skriver 
nylig en begeistret. artikel om sagen under den overskrift, som her er 
benyttet. Det er oftere i ,Kringsjaa* paapeget, at man ikke i de større 
kulturlande og blandt mænd, som er noget kjendt med forholdene, deler 
vore norske aviskorrespondenters og forfatteres mening om amerikansk aands- 
og universitetsliv. En fransk forfatter, som opholdt sig nogen tid ved 
Harvard universitet, fandt, at det hele liv deromkring syntes at bringe den 
græske oldtid tilbage med dens lyse harmoni. Flere franske universitets- 
professorer, som har besøgt amerikanske universiteter, tildels endog virkelig 
for at studere dem, er komne hjem begeistrede over de storslagne, prægtige 
anlæg, den intellektuelle energi og den høiere kultur, som de har fundet, 
at amerikanerne udvikler, medens Europa gaar tilbage. 

Men end mere slaaende er en artikel i ,Spectator*, der passende 
ledsager den anden, om amerikanske universiteter sammenlignet med andre. 

Man kan, heder det, sige, at der er fem forskjellige universitetstyper, 
den franske, den tyske, som hersker over hele det europæiske fastland, 
den engelske, den skotske og den amerikanske. 

Det franske universitet er en vyderst centraliseret, bureaukratisk 
institution, der føles trykkende for alle, som har med den at gjøre. Der 
arbeides derfor nu for at ændre den, mere i retning af den tyske type. 

I Frankrige er der i virkelighededen blot et universitet, der har filialer paa 
forskjellige steder; men filialerne styres i et og alt fra Paris. Man søger 
nu at sætte disse filialer fri og gjøre dem til selvstændige institutioner. 
«Det er klart, at en flerhed af frie universiteter vil virke langt mere gavnligt 
for et lands kultur, end en saadan eneste bureaukratisk anstalt. 

Den tyske type er et fuldstændigt frit og selvstændigt universitet, hvor 
ingen hindring af nogen art kan lægges den frie forskning i veien. Takket 
være denne ordning er ogsaa de tyske universiteter blevne mnationens 
stolteste eie. Tyskland har ved sine universiteter i betydelig udstrækning 
ført an i det moderne tankeliv. Tysk universitetstænkning har frugtbargjort 
næsten alle andre landes aandsliv. Og de tyske universiteter har samlet 
om sig mange af tidens største navne. Uheldigvis synes keiseren at ville 
begrænse eller afskjære denne lærefrihed, som har gjort hans fædreland 
intellektuelt stort. 

Men Tysklands universiteter er kun intellektuelle læreanstalter. Der 
er intet forsøg paa at udvikle karakterer, bibringe skjønhedsindtryk, 
skabe mænd. 

De engelske universiteter er derimod næsten en modsætning til de 
tyske. Her mindes man den gamle græske idé, at skjønhed er mere end 
kundskab. De er i høi grad æstetiske, de gjennemtrænges af en tæt 
atmosfære af historie og traditionel kultur. Der kan ogsaa gjøres godt 
arbeide der; men kravene for de forskjellige eksamener ligger altfor lavt. 
Det hele bliver lidt for skolemæssigt. 

De skotske universiteter er energiske, intenst nationale institutioner; 
men de er endnu langt mere skolemæssige end alle de engelske. 

De større amerikanske universiteter kommer i vore tanker nærmest 
til det ideale universitet. Vi har her en art forbindelse mellem det engelske 
og tyske. Vi har her de engelske colleges, de vakre parkanlæg, de gamle 
alléer (for flere af de større universiteter er gamle), de store luftige, grønne 
plæner, den frie spredning af bygningerne over et stort, men naturligvis 
overalt sammenhængende areal, — de pragtfulde forsamlingshaller med 
portrætter af universitetets mænd op igjennem tiderne. Her faar man 
straks indtryk af, at maalet er ,the making of men* (at skabe mænd). 
Det intellektuelle sideordnes med det æstetiske og etiske og ikke at for- 
glemme med fysisk udvikling ved allehaande sport. Ogsaa her føler man 
en lokal atmosfære af tradition og idealer. Puritanismens alvor har sat 
sit merke paa alt. Men.den intellektuelle del forsømmes ikke i Amerika. 
Studierne drives der langt længer end i England, og ligesaa fremskredent 
arbeide udføres som i Tyskland. Den intellektuelle del er i det hele 
modelleret efter Tyskland, hvor en flerhed af de amerikanske lærere har 
afsluttet sine studier. 

De amerikanske universiteter er hvert for sig en egenartet individualitet. 

Denne artikel fremkom i anledning af, at der paatænkes oprettet et 
universitet for London. —,Spectator* foreslaar, at man slet og ret kopierer 
Amerika ogsaa paa dette felt. 


Amerika er de skarpe kontrasters land. Der er vel ingen by, man 
tænker sig mere materialistisk end San Francisko. Og dog har San 
Francisko skjænket staten og landet to store universiteter. Begge har 
modtaget gaver paa flere snes millioner fra enkeltmænd. Det ene er 
Stanford universitet, oprettet af senatoren Stanford og af ham udrustet med. 
en kapital paa henimod de 100 millioner. Det andet universitet er det, 
hvorom der her er tale. Det har eksisteret i nogen tid og har allerede 
2300 studerende. Det har en formue paa 32 millioner foruden andre ind- 
tægter. Det ligger udenfor San Francisko i et vakkert landskab. 

Nu har enken efter en senator Hearst, eierinde af snesevis af 
millioner, traadt til med det omtalte tilbud. De gamle bygninger skal ned- 
rives, og et stort areal lægges ud. I en række af paladser eller lærdoms- 
templer skal saa al tidens viden og tænkning samles. Men alle disse 
bygninger skal med mellemliggende parkanlæg og græsplæner udgjøre en 
fuld harmonisk enhed. Og bygningerne skal symbolisere institutionens 
tanke. Her skal ikke blot samles og uddannes lærde specialister, men al 
lærdom skal bøies sammen, og ud af det hele skal springe den viljesterke, 
gjennemdannede, klarttænkende mand. 

Konkurrancen om planer og tegninger er aaben for arkitekter i alle 
lande, og disse indbydes nu til at deltage. ,Der er ingen bestemt 
begrænsning af pris, materiale eller stil* Fuld frihed overlades den 
enkelte arkitekt. Fn international jury paa fem mand vil fælde dommen, 
og programmet for konkurrancen er allerede udarbeidet af professor Guadet 
ved Ecole des Beaux Arts i Paris. 

Dette er en stor tanke, der fører os tilbage til rennaissancens 
berømte konkurrancer i Italien, konkurrancer, hvor Michael Angelo og 
Brunelleschi deltog. Har vor tid gjemt nogen Angelo eller Brunelleschi? 
Her er en opgave, der burde kunne bringe ham frem. 

Verdensudstillingen i Chicago var en forbausende aåbenbene af den 
amerikanske arkitekturs genius, naar den faar bevæge sig frit, ubunden af 
uvidenhed, officialisme og ,politik*. Hvad der blev udført i gibs for 
nogle faa maaneders kortvarige tilværelse, det skulde gjentages i den nye 
,lærdommens by* i marmor og granit, beregnet paa kommende aarhundreder. 
Vi tænker os, at enten en modifikation af spansk arkitektur eller af Nord- 
italiens bedste renaissance vilde passe bedst til klimaet og omgivelser. 
Der maa være talrige skyggefulde søilegange. Alle arkitektoniske detaljer 

maa udarbeides med samme omhu som den samlede plan. Intet maa være 
»billigt* eller forhastet, hver gesims et kunstverk. 

Kan saa denne ,lærdommens by* befri os fra , bare geologer, 
, bare matematikere*, osv. og samle alt i en virkelig harmonisk og vel- 
grundet kultur, da har senatorenkens penge baaret rig frugt for al verden. 
Hvad denne trænger, er en nobel og velafrundet karaktertype med selv- 
stændig hjerne — en større og høiere art af personlighed, som kan føre 
og løfte dette gjærende kaos af et demokrati, hvis maal er saa lave, hvis 
udsigter er saa hjælpeløse. Kan ,lærdommens by* gjøre dette for os, 
hvem vil ei da gjæste den. 


lyngde og" varme. 
Er den almindelige tiltrækning en virkning af varmen? 
(Efter I. Weber i ,Prometheus*). 





(Slutning:.) 


= at svare paa dette spørgsmaal, maa vi tage den anden almindelig 
antagne æterhypotese tilhjælp. Denne gaar ud paa, at æteren vistnok 
er et absolut trægt, bevægelsesløst noget. Men trods dette eller netop paa 
grund heraf optager og forplanter den villig enhver bevægelse, der meddeles 
den af materielle molekyler og atomer. Om nu denne særegne art af 
forplantning beror paa transversalbølger eller paa vekslende polarisationer, 
vist er det, at æteren ved straaling fra alle de talløse himmellegemer holdes 
i en tilstand af uophørlig bevægelse. Og ligesom det er sikkert, at ethvert 
materielt legeme først ved sine indre bevægelser bliver begavet med egen- 
skaber, som gjør det opfatteligt for vore sanser, fordi det derved skjelnes 
fra andre legemer, saaledes tør det idetmindste ansees som høist sand- 
synligt, at ogsaa æteren først ved sine indre bevægelser, selv om de er 
meddelt udenfra, bliver til et positivt, modstandsdygtigt medium, der er 
opfatteligt og unægteligt for tanken, om ikke just for sanserne. 

Her er det punkt, hvor som før omtalt de to hypoteser griber ind i 
hinanden. Æteren kan kun derfor forholde sig som en usammentrykkelig 
vædske, fordi den overalt og altid er opfyldt af indre bevægelse. Heraf 
kan det dog ikke sluttes, at den modstand ogsaa vil gjøre sig gjældende 
som en hindring af massebevægelser. Thi ligesom luften yder en høist 
ubetydelig modstand mod de legemer, der bevæger sig i den, saa længe 
bevægelsen er langsom, saaledes kan en ætermodstand mod den i sammen- 
ligning med æterdelenes letbevægelighed næsten betydningsløse hurtighed af 

de planetariske bevægelser saa at sige ikke opstaa. Alle forsøg paa at 
iagttage en ætersammenhobning paa grund af jordens planetariske bevægelse 
har da ogsaa vist sig frugtesløse. 

Af hvad der ovenfor er sagt kan der drages flere vigtige slutninger. 
For det første maa den modstandsdygtighed mod stedlige tryk, der er en følge 
af den æteren meddelte indre bevægelse, overalt have en konstant, middels 
størrelse, hvad ikke trænger yderligere bevis. For det andet maa ærter” 
rummet være begrænset. Om grænsen er intet eller noget fra alle kosmiske 
forhold forskjelligt, kan være ligegyldigt, fordi det sidste i tilfælde hverken 
vilde kunne begribes eller betegnes. Nok er det: det er nødvendigt, at 
der er en for den udstraalte energi uoverstigelig grænse, da i det ube- 
grænsede, uendelige rum selvfølgelig alle straalinger vilde forsvinde for 
aldrig at komme tilbage. For det tredie maa paa grund af denne begræns- 
ning det samlede energiforraad,forblive konstant, men det behøver ikke, 
som planeternes, drabanternes og sikkerlig ogsaa solens afkjøling viser, i 
Sin - oprindelige størrelse at vende tilbage til disse udstraalende legemer. 
Der ka= eller -maa et eller andet sted ske et forbrug af energi, som for 
udstraalingscentrerne betyder et varigt varmetab. For et saadant energi- 
forbrug synes der kun at være en eneste mulighed, der rigtignok tillige 
hæver Clausius's mening om den endelige udjævning af al energi til en 
meget høi grad af sandsynlighed: æterrummets opvarmning. Æter som 
saadan kan rigtignok ikke opvarmes, men vel den i æteren ufortættet til- 
oversblevne og maaske ufortættelige, yderst fint fordelte materie. Pouillet 
har beregnet verdensrummets temperatur til omtrent 1509 C. under fryse- 
punktet. Den frie materies fortynding har andre søgt at anskueliggjøre 
ved at paavise matematisk, at dens enkelte partikler mindst maatte være 
10 cm. fra hverandre. Ikkedestomindre maa den samlede masse af denne 
tilsyneladende saa lidet mægtige materie paa grund af æterrummets ufattelig 
store udstrækning være af en ligesaa ufattelig kolossal størrelse. I opvarm- 
ningen af denne parasitiske materie maa den gradvise afkjøling af de for- 
tættede masser være begrundet. Nogen sentimental klage er her ikke paa 
sin plads. Beholdt masserne sin oprindelige temperatur, eller havde de fra 
først af beholdt den, saa havde verden fremdeles været det taageartede 
væsen, som den sikkerlig engang har været. Den i æterrummet fordelte 
rest af materie har fra først af muliggjort den fremadskridende afkjøling 
og fortætning af kloderne og senere det organiske livs fremstaaen. 

Betragter vi fra dette standpunkt af den ovenfor omtalte hypotese: 
om solenergiens vedligeholdelse, saa vilde den omtrent kunde fremstilles 
paa følgende maade. Solen afkjøles og formindsker derved sit volum. 
Dette sker meget langsomt, fordi størstedelen af den udstraalede energi 
vender tilbage i form af ætertryk; den ikke tilbagevendende rest er med- 

gaaet til temperaturforhøielse af den i rummet svævende fint fordelte 
materie. Noget lignende gjælder for alle i rummet svævende masser 
overhovedet. 

Tror vi nu at være kommen maalet for vor undersøgelse og erkjendel- 
sen af den indre varmebevægelse som aarsagen til de synlige massetiltræk- 
ninger ganske nær, Saa synes der dog endnu at optaarne sig en uover- 
vindelig hindring. OQgsaa i det indre af alle legemer befinder der sig æter, 
og sandsynligvis er ethvert molekyl omgivet deraf. Denne æter kommu- 
nicerer ved talrige porer med den fri æter udenfor. Paa hvilken maade 
skal da massen kunne trykke paa æteren, og hvorledes kan massen over- 
hovedet bestaa som saadan istedetfor at være en løs hob af uforbundne dele? 

Lykkeligvis er netop denne hindring kun tilsyneladende. Alle hidtil 
fremsatte ætertrykteorier er, saavidt vi ved, strandet paa, at de ikke for- 
maaede at forklare betydningen af massen som helhed i forhold til gravitations- 
virkningens intensitet. Trykskygger, og hvad man ellers har anført til. for- 
klaring, tog kun hensyn til legemernes ydre form, mens dog ene og alene 
summen af deres dele kommer i betragtning for tiltrækningen. 

Vi gaar derimod ud fra en hele massen tilkommende egenskab, thi 
et legemes temperatur er udtryk for den gjennemsnitlige varmetilstand af 
dets samtlige dele. Netop fordi molekylerne staar i berøring med den alt 
gjennemtrængende æter, kan de i forhold til sit antal direkte virke paa 
 æteren. Et molekyl er et begrænset rum, som altid paa grund af varmen 
befinder sig i en vis spændingstilstand, omtrent — for at bruge en grov 
sammenligning — som en med vandstof fyldt gummiballon. At der virkelig 
er spænding tilstede, fremgaar af kjendsgjerninger fra kemien, men ogsaa 
allerede deraf, at molekylet ved tilstrækkelig energitilførsel kan sprænges — 
et fænomen, man betegner som varmedissociation. Logisk maa vi ogsaa 
tilskrive atomerne den samme eller en lignende bygning; men her vil vel 
for altid grænsen for vor erkjendelse være trukket, da, som selve navnet 
(atom 9: udelelig) antyder, en spaltning af atomerne i deres eventuelle 
bestanddele synes at være os aldeles udelukket. | 

Massernes. indre varmebevægelse ytrer sig som en bestræbelse dels 
efter at løse den molekylære sammenhæng og dels efter at sprænge selve 
molekylet. Da det ikke kan indsees, hvorledes der ved en rumlig bevægelse 
af molekylerne, selv om denne er en pendelbevægelse, kan øves noget tryk 
paa æteren, saa kan molekylet kun som en til alle sider afsluttet dannelse 
tænkes at bringe æteren i pulserende bevægelser. Disse molekylpulseringer 
er paa sin side igjen kun mulige derved, at æteren besvarer ethvert tryk 
med modtryk. Da alle molekyler pulserer, maa det af en given masse 
udøvende ætertryk være det aritmetiske middeltal af samtlige molekylers 
enkelttryk. 

Hvad der hidtil er sagt, er maaske tilstrækkeligt til at sandsynliggjøre 
en gjensidig trykvirkning mellem æter og materie, men ingenlunde til at 
forklare molekylernes sammenhobning til masser eller flere massers gjen- 
sidige tiltrækning paa hverandre. Imidlertid lettes problemet derved, at i 
begge tilfælde de samme love anerkjendes at komme til anvendelse, og at 
hvad der gjælder for stjerneverdenens makrokosmos uden videre er anvende- 
ligt paa molekylverdenens mikrokosmos. Det vilde nu være meget bekvemt, 
om vi, for at holde os til jorden, kunde beraabe os paa, at dens natlige 
udstraaling i rummet paa grund af tilbagestød, omtrent som ved lysmøllen, 
maatte indlede og underholde en stadig bevægelse indover mod solen. 
Men da i saa fald et høist betænkeligt og i modsat retning virkende tryk 
maatte opstaa ved hver solformørkelse, kan sagen nok ikke være fuldt 
saa simpel. 

Lad os søge et analogi til støtte for vor teori. En saadan er vi 
saa. heldige at finde i et forsøg, der er udtænkt af prof. Bjerknes i 
. Kristiania, og hvorimod nu efter hans sidste forbedringer ikke noget kan 
indvendes. Det er etslags hydrostatisk analogi til den almindelige til- 
trækning — for at bibeholde et konventionelt udtryk. Eksperimentet bestaar 
deri, at to luftfyldte gummikugler, der befinder sig i et vandfyldt, lukket 
kar, samtidig tvinges til sammentrækninger og udvidelser eller med andre 
ord sættes i samtidige pulserende svingninger af samme fase — hvorved 
gummikuglene nærmer sig til hinanden. Eksperimentet er anordnet paa 
følgende maade: En stor hulkugle af kobber, af omtrent */3 m.'s tvermaal, 
bærer paa toppen et kort, cylindrisk rør, der kan lukkes luft- og vandtæt 
ved en elastisk hinde. Kugle og rør er til lige under hinden fyldt med 
vand, hvoraf al luft er drevet ud. I midten af denne beholder er der 
fæstet en luftfyldt gummiblære. Mellem denne og karvæggen svæver frit 
en anden gummiblære, som for ikke at flyde op er belastet med en vis 
vægt. Den store kobberkugle er forsynet med flere glasvinduer, for at det 
indre kån belyses og iagttages. Paa hinden i røret virker et stempel, 
som sættes i hurtig op- og nedadgaaende bevægelse af en elektrisk motor, 
og paa denne maade kommer følgelig ogsaa hinden i en tilsvarende rytmisk 
bevægelse. Denne bevægelse forplanter sig paa grund af det hydrostatiske 
tryk til gummikuglerne, som samtidig udvider sig og trækker sig sammen, 
og som nærmer sig til hinanden, saalænge denne pulseren vedvarer. Den 
matematiske behandling, saaledes som den for dette eksperiments.vedkom- 
mende allerede tildels er udført af Koren, har fuldstændig bekræftet rigtig- 
heden af de overlægninger, der ligger til grund for det. 

Bjerknes selv har mærkelig nok været af den mening, at hans 
eksperiment viser det modsatte af, hvad man iagttager ved elektrisk til- 
trækning, fordi ensbenævnte, efter hans opfatning med samme fase svingende 

elektriske poler frastøder og ikke tiltrækker hinanden. At tyde eksperimentet 
saaledes gaar neppe an, fordi den statiske elektricitet sandsynligvis slet 
ikke er begrundet i pulsationssvingninger. De fleste forskere vil vel være 
af den mening, at de sorter elektricitet skiller sig fra hinanden som plus 
og minus, nemlig ved ætertryk. At de forøvrigt paa overfladen sikkert 
bevæger sig i bestemte dreiningsretninger, kun ikke i pulserende kugle- 
svingninger, kan sikkert indrømmes. Imidlertid vil vi nøie os med det 
streif, vi allerede har gjort paa dette dunkle omraade, for ikke at komme 
bort fra vort egentlige emne. 

For den almindelige tiltrækning holder vi som sagt Bjerknes's 
hydrostatiske eksperiment for bevisende. Mekanismen i det hele synes 
ganske klar. De to gummikugler, som pulserer med samme fase, nærmer 
sig hinanden, fordi i rummet mellem dem et bølgebjerg fra den ene kugle 
falder sammen med en bølgedal fra den anden; virkningerne ophæver 
hinanden, og vandet imellem dem bliver i ro. Det modsatte finder sted 
paa de to kuglehalvdele, der vender fra hinanden. Der falder bølgebjerg 
sammen med bølgebjerg og dal med dal; de to virkninger forstærker hin- 
anden og frembringer et overtryk, som foraarsager bevægelsen af den frit- 
svævende gummikugle. 

Forudsætningen for den tilsyneladende massetiltrækning i verdens- 
altet skulde altsaa være sammenfaldende (synkrone) svingningstilstande af . 
masserne eller dog svingningstilstande, der forholdt sig til hinanden som de 
lige tal. Man kunde herimod indvende, at fordelen var liden ved istedet- 
for en vedvarende tiltrækning at antage synkrone varmesvingninger, da dog 
baade det ene og det andet maa opfattes som lige ubegribelige kjends- 
gjerninger. Og hvorfor skulde svingningerne altid være synkrone og har- 
moniske og ikke ligesaa ofte uharmoniske? Derpaa kunde vi svare. at 
for det første er det altid en virkelig vinding at have erkjendt som saadan 
og jaget paa dør en undertro, der ikke er et haar bedre, om den skjuler 
sig i videnskabens kappe istedetfor i den middelalderlige djævletros eller 
i den moderne spiritismes. Saa meget større er imidlertid vindingen, naar 
vi istedetfor undertroen kan sætte erkjendelsen af en altomfattende, mekanisk 
verdenslov, selv om denne endnu i sine sidste aarsager er dunkel og 
uforstaaet; derved kommer dog en dybtfølt, ægte beundring istedetfor en 
tom, ufrugtbar forundring. For det andet kunde vi henvise til, at verdens 
bestaaen uden harmonisk samvirken af de forskjellige faktorer overhovedet 
ikke er tænkelig. Noget i og for sig uharmonisk kan aldrig blive til et 
«harmonisk hele. Et saadant kunde kun opstaa, hvis fra begyndelsen af 
det. harmoniske var i den grad overveiende, at det ganske formaaede at 
tilintetgjøre det uharmoniske eller dog trænge det tilbage til enhver tid til 
et helt uskadeligt minimum. Allerede den uhyre, af næsten uendelig for- 

tyndet materie bestaaende gasbal, som vort eget planetsystem vel sikkert 
engang var, kan ikke have været noget øde kaos, thi ellers vilde det 
blevet, hvad det var. Et kaos bliver et kaos, som — undskyld spøgen! 
— i sin tid den polske rigsdag, og orden kan ikke fremstaa uden 
af orden. 

Hovedfordringen til en hypotese bliver dog, at den ikke gjør vold 
paa nogen af de kjendsgjerninger, den vil forklare som virkningen af en 
dybere liggende og enklere aarsag, men lader dem fremgaa som nødvendige 
følger af denne aarsag. Dette er tilfældet med vor hypotese. At der 
foruden og ved siden af de kun fra overfladen udgaaende lys-, varme- og 
elektricitetssvingninger kam eksistere en samvirken af de masser, som be- 
finder sig i varmebevægelse, lader sig ikke modsige. Den fysikalske 
mulighed maa imidlertid anerkjendes som en god hypotese, saa længe der 
ikke reiser sig logiske og faktiske indvendinger imod den. Om dette vil 
ske, faar tiden vise. Vi selv har indtil nu ingen saadanne indvendinger 
kunnet opdage. 

Om et indenfra udover virkende drag eller et udenfra indover virkende 
tryk ansees som aarsag til gravitationsfænomenerne, har ingen indflydelse 
paa loven for tyngdens kraftvirkning. Størrelsen af den tilsyneladende 
massetiltrækning bliver i begge tilfælde proportional med produktet af mas- 
 serne og omvendt proportional med kvadratet af afstanden. 

Vort før opkastede spørgsmaal maa og kan vi efter dette ikke be- 
svare anderledes end med følgende paastand: en masse, som befinder sig 
paa det absolute nulpunkts temperatur, vil ingen tyngde have, men forholde 
sig fuldkommen nøitral ligeoverfor gravitationen. Hvis den tilsyneladende 
tiltrækning er en følge af -— om vi saa tør kalde det — en livsvirksomhed 
hos molekylerne, saa maa virkningen ogsaa ophøre, Ssaasnart aarsagen 
forsvinder. For at holde os til sammenligningen med livsvirksomheden 
kunde vi ogsaa gjerne opkaste det spørgsmaal, om et molekyl, der engang 
var berøvet alle temperatursvingninger, nogensinde atter kunde bringes i 
bevægelse, eller om det som et sønderslaaet uhrværk fremtidig kun vilde 
repræsentere en hob af løse ruiner? Det er imidlertid indlysende, at denne- 
. slags spekulationer er af liden værd, fordi al energis forsvinden fra et 
materielt legeme for vor tanke vel er ubetinget ensbetydende med selve 
legemets totale forsvinden. 

Med rette kunde det indvendes mod vor hypotese, at gravitationen, 
hvis den afhang af varmen, maatte ændre sig med temperaturen. Dette 
anser vi ogsaa for meget muligt. Virkelig konstant er foruden energi- 
forraadet intet i verden, hvorfor skulde saa gravitationen gjøre nogen und- 
tagelse? Saa meget er imidlertid sikkert, at varige ændringer kun kan gaa 
meget langsomt for sig, da verdenslegemernes tiltagende afkjøling behøver 

umaadelige tidsrum for at blive merkbar. For jordiske legemers ved- 
kommende vil de sædvanligvis smaa temperaturændringer, paa grund af 
legemernes forsvindende lidenhed overfor den hele jordklode, neppe kunne 
gjøre sig gjældende som ændringer i deres tyngde. | 

Skulde der imidlertid engang paa solen, vort systems herskerinde, 
indtræffe noget, som foranledigede en hurtig udjevning af varmeforholdene 
mellem centrum og overflade, saa vilde dette udentvil have synlige følger 
paa jordoverfladen. Og dette er virkelig tilfældet. Solflækkerne er fore- 
teelser af denne art; de overdrager leilighedsvis paa kortere tid uhyre dele 
af solen med et dunkelt slør. Deres virkninger paa jorden er velkjendte: 
de ytrer sig blandt andet i de saakaldte magnetiske uveir, som nærmest 
foraarsages af sterke, frem og tilbageløbende jordstrømme. Efter vor 
hypotese er forklaringen af disse bivirkninger ikke vanskelig. En pludselig 
formindsket indstraaling, maa have tilfølge en pludselig øget udstraaling 
med paafølgende trykformindskelse nærmest jordoverfladen. Derved opstaar 
en trykforskjel mellem overfladen og jordens indre, og den synlige virk- 
ning heraf maa være en elektrisk strøm. Er dette tilfældet, kan heller 
ikke jordoverfladens normale negative ladning selv være noget andet end 
virkningen af en indenfra udover stadig flydende elektrisk strøm; og den 
er derhos sandsynligvis et tegn paa jordens tiltagende afkjøling. Det er 
paafaldende, at denne løsning ikke allerede forlængst er forsøgt. En æter- 
og massetrykforskjel er aabenbart stadig tilstede mellem overfladen og jordens 
indre. Ætertrykforskjelligheder og den deraf følgende spænding er imidlertid 
i vore dage saa almindelig anerkjendt som grundaarsagen til den elektriske 
strømbevægelse, at dette altid forudsættes som selvfølgeligt. Jordoverfladen 
har altsaa en elektrisk ladning af samme grund som den frie poltraadende 
i et hvilkensomhelst galvanisk batteri. 

Vi er færdige. Har det nu maaske lykkedes os at sandsynliggjøre 
den stadige vekseltrykvirkning mellem æteren og materiens varmebevægelse 
som aarsag til det vigtigste og dunkleste fænomen i den fysiske verden, 
saa bliver dog forudsætningen netop for denne vekselvirkning, forholdet 
mellem de to vigtige faktorer æter og materie, hyllet i mørke — formodent- 
lig for bestandig. Her er vel for altid grænserne for vor viden, og 
Laplace havde uret ved sit forvovne: je n'avais pas besoin de cette 
hypothéese ! 


Saavidt hr. J. Weber. Alt hvad der i det foregaaende er sagt, staar 
for hans regning. Den originale artikel er kun meget lidet beskaaret og 
da paa ganske uvæsentlige punkter. 

Som man ser, snur forfatteren de vanlige forestillinger fuldstændig 
paa hovedet. Istedettor at anse varmeproduktionen for et resultat af 

sammentrækningen,  betragter han denne sidste som et resultat af varme- 
virkninger. Forfatterens fremstilling er ikke altid klar og som oftest meget 
abstrakt, idet han yderst sjelden tager hensyn til konkrete tilfælde. Men 
idetheletaget er denne afhandling saa idérig og paa et vis saa storslagen, 
at ,Kringsjaas* abonnenter tør læse den med udbytte. 

Webers landsmand Zehnder har nylig i bogform under titelen 
» Verdensaltets mekanik* fremsat en anden, aldeles forskjellig æterhypotese, 
som vi kanske ved leilighed skal komme tilbage til. 

JED 


Guanoleiernme + Perm og Chile. 


(Efter dr. Walter von OQhlendorff i ,Prometheus*). 





been for øieblikket den kolossale salpeterudførsel fra de chilensiske 
provinser tildrager sig opmerksomhed, saaledes var for nogle aartier 
siden det samme tilfældet med guanoudskibningen fra Peru. I lang tid 
var Peru-guanoen som gjødningsmiddel uden konkurrance paa markedet, 
indtil efterhaanden salpeteret, den svovlsure ammoniak og talrige fosfater 
'optraadte som farlige konkurrenter. Imidlertid har guanoen fremdeles mere 
end blot og bar historisk værdi. Forfatteren har i 1895—96:i et halvt 
aars tid som fører for en undersøgelseskommission paa fire medlemmer 
bereist Peru og Chile for at studere guanoleierne paa stedet og har derfor 
havt god anledning til at sætte sig ind i forholdene. 

Man skjelner mellem to hovedgrupper af guanoleier: de, der ligger 
paa fastlandet, og de, der er beliggende paa øerne. Af den første gruppe 
er der elleve mere betydelige og af den anden gruppe ti. Begge disse 
grupper er meget lærerige, ikke bare hvad guanoens tilblivelseshistorie an- 
gaar, men ogsaa med hensyn til de hævninger og sænkninger, hvorfor den 
sydamerikanske kyst har været udsat. Disse nivaaændringer staar uden tvil 
i sammenhæng med de to forskjellige hovedklasser af guano, nemlig den 
kvælstofrige og den fosforsyrerige. Den første tilhører ganske sikkert yngre 
perioder end den sidste, som paa sine steder maa have en ganske betydelig 
alder. Før jeg imidlertid forsøger at begrunde denne hypotese, maa jeg 
dvæle en smule ved produktionen af guano. | 

Det er almindelig bekjendt, at guanoen (spansk huano 9: møg) for 
størstedelen bestaar af sjøfugleekskrementer med en tilsætning af madrester, 
fjær, kadavre, sten, sand osv. 

Hvorledes bliver nu et guanoleie til? 

Paa dette spørgsmaal giver os fornemmelig den sydligste af de tre 

Chincasøer et greit svar. I begyndelsen af 70-aarene blev denne ø forladt, 
efterat uhyre guanomængder var. blevet udskibet. Straks tog øens legitime 
beboere paany sine gamle ruge- og tilholdssteder i besiddelse, indtil de 
atter blev forstyrrede i midten af 90-aarene, idet menneskene da vendte 
tilbage for at udskibe den i mellemtiden producerede guano. Denne efter- 
drift blev foretaget saa grundig, at en formand hos eksportfirmaet kunde 
forsikre: ,, Vi feiede øerne med koste. 

I december 1895 kom forfatteren af nærværende artikel til øen og 
fandt et guanoleie, -der var udbredt over næsten hele dens flade. En be- 
regning viste, at der i omtrent 11/4 aar var produceret ca. 2000 tons af 
fuglene. Besøget faldt paa den tid, da de første unger krøb ud af æggene, 
da altsaa fodringsperioden netop begyndte. Hvis man antager, at der 
kommer omtrent seks reder paa kvadratmeteren, hvilket ikke er nogen over- 
drivelse, saa vil man komme sandheden temmelig nær, om man paastaar, 
at der paa en og samme tid var 250,000 rugende fugle tilstede paa øen. 
Til disse hører der naturligvis yderligere 250,000 hanner og for hvert rede, 
hvis man overhovedet kan tale om rede, to unger. Naturligvis stryger 
mange af ungerne med, men sikkerlig kan man efter rugetiden gjøre regning 
paa en samlet befolkning af 800,000 fugle. Disse 800,000 fortærer imid- 
lertid en ligefrem forbausende mængde med fisk. En herre, som i flere aar 
. havde boet paa Chincas-øerne fortalte mig eksempelvis, at han i en pelikan 
havde fundet 90 omtrent 10 cm. lange sardiner! 

Til en saadan fodermængde hører naturligvis ogsaa en tilsvarende 
mængde med guano, og herved bliver en aarsproduktion af 1500 tons noksaa 
forklarlig. Denne friske guano har imidlertid slet ikke den bekjendte brun- 
lige farve. Den ser skiddenhvid ud og tørker efter rugeperioden sammen 

til en fast, med fjær og fiskerester isprængt skorpe, som indeholder omtrent 
16 pet. kvælstof, 9 pct. fosforsyre og 4 pct. sand. I næste rugeperiode 

samler pelikanerne, som trods alle udsagn i modsat retning er de egent- 
-— lige masseproducenter af guano, sig atter paa den gamle haardtørkede skorpe. 
Af de friske ekskrementer bliver denne tildels atter opblødt for efter ruge- 
tidens slutning at tørke sammen med det nye lag. Man skulde nu antage, 
at denne skorpe efterhaanden vilde naa en betragtelig tykkelse. Dette er 
imidlertid ikke tilfældet. Jeg har sjelden seet skorper tykkere end 20 cm., 
men har ogsaa ofte truffet dem paa kun 1 cm. tykkelse. Fra undersiden 
af skorpen sker der nemlig efterhaanden en forvandlingsproces. Man finder 
under den en pulverformig grønligbrun masse, som i tiltagende dybde saavel 
i kemisk som fysisk henseende mere og mere nærmer sig den almindelige 
guanoform. 

Denne proces synes i høi grad at fremskyndes ved fugtighed, thi paa 
de tørre Ballestasøer havde skorpen en tykkelse af nærpaa 20 cm., medens 

de temmelig fugtige Guano-øer kun kunde opvise en skorpe af høist 
2—3 cm. | 

Fra den sydligste af Chinchasøerne er der til aaret 1870 blevet ud- 
ført 5 millioner ton guano. Efter de nyeste data skulde der til produktion 
af denne kvantitet være medgaaet en tid af 3—4000 aar. Guanoleierne 
paa øerne er altsaa neppe saa gamle, som man før antog, nemlig mellem 
5 og 6000 aar. Anderledes er det med de kvælstoffattige, fosforsyrerige 
guanoarter, som vi for kortheds skyld vil kalde fosfatguano, skjønt denne 
betegnelse ikke er ganske korrekt. Dens beskaffenhed maa tilskrives havets 
indflydelse. Allerede luftens fugtighed har, som ovenfor antydet, stor ind- 
flydelse paa vekselforholdet mellem kvælstof og fosforsyre, hvad analyse 
af prøver fra tørre og fugtige leier tilfulde har godtgjort. 

Hvorledes havet har kunnet oversvømme guanoleierne, lader sig vel 
neppe afgjøre. Disse oversvømmelser maa paa sine steder have været svært 
kortvarige, saa guano, inden den blev skyllet væk, dækkedes med et lag 
af sand. Gjennem dette sandlag kunde imidlertid en. udludning af de let 
opløselige kvælstofforbindelser uden vanskelighed finde sted. Naturligvis 
blev derved den relative gehalt af tungtløselige fosforsyreforbindelser større, 
saa at denne slags leier kun indeholder fosfatguano. Samtidig udmerker 
disse guanoarter sig ved en høi gehalt af klorsalte, der sikkerlig er at føre 
tilbage til en indvirkning af havvandet. Det mangler ikke paa støtter for 
denne opfatning. I guanoleierne ved Huanillos f. eks. findes der i en høide 
af 100 m. over det nuværende havspeil skikter af fosfatguano, som er be- 
dækket af sand og rullesten og tydelig viser andre merker paa at have 
været oversvømmet, mens der lavere i dalen, nærmere havet, findes ægte 
kvælstofguano med høi kvælstofgehalt. Hovedmængden af den fra Huanillos 
udskibede vare bestod af kvælstofguano. Først ved indtrængen i bjerg- 
spalterne stødte man paa gammel fosfatguano. Jeg forklarer dette fænomen 
paa følgende maade: 

Huanillos kyst har i en tid langt tilbage havt udstrakte guanoleier. 
Disse er saa kommet under vand — hvorledes kan være os ligegyldig. 
Herved blev imidlertid udludningsprocessen iverksat, og fosforsyregehalten 
blev større. Saa hævedes leiet atter over havet. Guanofuglene vendte til- 
bage og dannede nye lag, som først og fremst dækkede fosfatskikten til, 
men som ogsaa efterhaanden udbredtes over nye dele af det opdukkende 
land. Jeg har faktisk kunnet paavise disse forskjellige lag ved Huanillos. 

Et næsten forbløffende eksempel paa dette eiendommelige forhold findes: 
paa guanoøen Lobos de Afuera, 60 søndenfor ækvator. Jeg havde anled- 
ning til at optage en fotografisk gjengivelse, som tydelig viser skiktningen. 
Øverst kommer et 30—50 cm. tykt lag af kvælstofholdig guano, der er 
sterkt opblandet med sand. Dernæst kommer en grønlig, paa sine steder 

med muslingkalk iblandet sandskikt, som merkelig nok indeholder omtrent 
0.5 pct. kvælstof. Tykkelsen af denne sandskikt er maaske i gjennemsnit 
10 cm., men varierer ganske betragtelig. Derhos er skikten saa haard, at 
kun anvendelse af dynamit muliggjør adgangen til den underliggende fosfat- 
guano. Denne guano indeholder gjennemsnitlig > pct. kvælstof og 30 pet. 
fosforsyre. I 1896 blev der imidlertid udskibet til Europa et større antal 
skibsladninger, som indeholdt lige til 33 pct. fosforsyre. At denne guano 
stammer fra fugle, bevises bedst ved forekomsten af velbevarede æg, som 
rigtignok ikke er pelikanæg, men muligens tilhører en mindre art. Maaske 
er det her pingviner, som har været de egentlige masseproducenter af guano. 

Et andet interessant spørgsmaal er: Hvorledes kommer sand og sten 
i guanoen paa de egentlige guanoøer, hvor der jo ikke kan være tale om 
nogen erosion? Enhver har i zoologiske samlinger seet flasker fulde af 
sten, som var fundne i en strudsemave. Dette er almindelige kiselsten af 
almindelig størrelse, slugt af strudsen i levende live. Saadanne stene er 
dog vel sjelden over 12 til 2 cm. i tvermaal. Paa den lille Smiths ø, 
der ved et smalt sund er skilt fra Lobos de Tierra, fandt jeg stene, som 
var 4—5 cm. i tvermaal og mindst veiede 50—80 gram. Det kan vel 
neppe antages, at pelikaner har slugt disse stene og senere givet dem fra 
sig igjen? Ikke destomindre er øen oversaaet af disse stene, som ligger 
paa overfladen af en ny, 50—60 cm. tyk guanoskikt. Guanoen der inde- 
holder 25 pct. sand, skjønt øen for ikke længe siden blev fuldstændig ud- 
drevet. Jeg har ikke kunnet finde noget svar paa mit spørgsmaal. 

Paa denne lille ø kunde jeg gjøre en ny, interessant iagttagelse. 
Hele øens overflade var nemlig bedækket med kadavre af 3 til 5 uger 
gamle pelikaner, skjønt der siden var vokset op en ny yngel. Som grund 
for denne store dødelighed meddelte man mig, at fiskestimene leilighedsvis 
maatte have søgt hen til andre strøg af oceanet, hvorved det var blevet 
fuglene umuligt at ernære sin graadige yngel. De gamle fugle er nemlig 
nødt til at følge fiskestimene for ikke selv at gaa tilgrunde. Naar man 
spaserede om paa disse ligmarker, frembragtes for hvert skridt en eiendom- 
melig, knagende lyd, som hidrørte fra knoklernes knusning under foden. 

Under almindelige omstændigheder er det ikke vanskelig for pelikanerne 
at tilfredsstille sit eget og ungernes kolossale næringsbehov, thi netop paa 
disse kanter er havet umaadelig fiskerigt. Havet kan af bare fiskestim faa 
en dyb violet farve. I begyndelsen holdt jeg disse vidt synlige, violette 
flækker, som kunde være flere hundrede kvadratmeter store, for drivende 
tangmasser. Ved leilighed kom vi imidlertid med vort dampskib ind i et 
saadant fiskestim. Fiskene forsvandt øieblikkelig i dybet for straks efter 
at vise sig i det rolige kjølvand. | 

Pelikanernes liv er høist interessant. Om morgenen drager de i lange, 

bølgeformige tog fra sove- eller rugepladserne for at gaa paa jagt og 
vender først tilbage efter flere timers fiskefangst. Jeg er ikke sikker paa, 
om ikke de forskjellige kjøn jager paa forskjellig tid. Den minimale 
forskjel i fjærklædningen gjør det vanskeligt at holde han og hun sikkert 
ud fra hinanden. Naar pelikanerne flyver afsted, bliver merkelig nok 
deres tog, som hyppig bestaar af over 150 individer, ledet af en mindre 
svømmefugl. Saaledes saa jeg korinoraner og hvide svømmefugle med 
sorte unger kjækt anføre en rolig, men dog hurtig flyvende pelikanflok. 
Paa de egentlige jagtmarker er livet yderst bevæget. Man gjør sig intet 
begreb om, hvor uhyre talrige de forsamlede skarer undertiden kan være. 
Milevidt lugter man guanofuglene. Havet er bedækket af de fede, tran- 
holdige ekskrementer. 

Pelikanen flyver, naar den fisker, i roligt tempo, ikke meget høit 
over havet. Pludselig hæver den sig, uden at gjøre stærkere vingebevægelser, 
til en høide af mellem 7 og 10 m. for derpaa lynsnart, med nebbet strakt 
ret frem, at fare løs paa sit bytte. Efter nogle sekunders forløb dukker 
fuglen op igjen og hæver det kjæmpemæssige neb i veiret for samtidig at 
lade fisken forsvinde. Straks efter trykker den nebbet ind mod brystet, 
flakser i vandet med vingerne, som den understøtter med de brede svøm- 
mefødder for at faa fart til at hæve sig op i fri flugt og fortsætter Saa 
med næsten apatisk ro i det gamle afmalte tempo. Dette gjentager sig 
vel regelmæssig en gang i minuttet. Naar behovet er tilfredsstillet, eller 
naar aftenen nærmer sig, samler fuglene sig sammen i de bekjendte tog 
for at vende tilbage til sove- og rugepladsene. Da hænder det, at en 
damper krydser fuglenes kurs, og merkelig nok passerer pelikanflokken 
aldrig et dampskib agtenom. Jeg har ofte staaet i forstavnen og iagttaget, 
hvorledes den ene fugl efter den anden strøg forbi bougen i en afstand 
af 3—4 m. En kaptein, der i aarevis har gaaet i rute mellem Panama 
og Valparaiso har bekræftet denne iagttagelses rigtighed. 

Pelikanernes opførsel er forøvrigt meget forskjellig, baade i rugetiden 
og ellers. Skjønt den almindelig er meget sky, bliver den i rugetiden 
saa tam, at man let kan gaa den næsten ind paa livet. Paa Ballestas- 
øerne fotograferede jeg rugende fugle paa 3 m.s afstand. Gjort dristig 
herved prøvede jeg at sætte mig ned omtrent en halv meter fra en fugl, 
som laa paa æggene. Denne tilnærmelse var imidlertid for meget for 
pelikanerne. Samtlige fugle fløi op og overdryssede mig med utøi og støv. 

Hunnen lægger midt i november to, høist tre skiddenhvide, aflange 
æg, hvoraf der i anden halvdel af december kommer ud unger, som ser 
skrækkelige ud. De gamle begynder nu at fodre sine kjære smaa med 
smaa fiskebiter, som de med sit eget vældige neb river ud af fisken. Unge 
pelikaner, som endnu ikke er flyvedygtige, ser ud som mæskede gjæs. 

Kroppen er saa tung, at benene neppe kan bære dem. Jeg havde anledning 
til at gribe en pelikan paa dette alderstrin, men den satte sig saa energisk 
til modværge, at jeg maatte holde mine hænder i respektfuld afstand for 
ikke at gjøre bekjendtskab med det hvasse næb. «Man bør forresten ikke 
omgaaes pelikaner mere end høist nødvendig. De er altid yrfulde af utøi. 
Jeg har allerede nævnt, hvorledes beboerne af Ballestasøerne behandlede mig. 

Det er forresten ikke bare de seksbenede snyltere, som plager 
guanofuglene, men ogsaa tobenede, vingede, nemlig de saakaldte galinagos 
eller hønsegribbe. Disse aadselgribbe fører et overmaade sorgfrit liv 
ved guanoleierne, der falder nemlig altid noget af til dem. Neppe har 
den hjemvendte pelikan tømt sit jagtbytte ud, saa kommer galinagoen, og 
vil lure sig til at stjæle. Det ser høist løierlig ud, naar disse røvere gjør 
sig tilgode med de appetitlige forraad — altid under givagt for hurtigst 
mulig at kunne forsvinde. Galinagoen lever forresten ogsaa sammen med 
sjøløven. Ikke sjelden kunde jeg se fuglene sidde i ro og mag paa ryggen 
af de sovende sjøløver, hvis affald de fortærer. Sjøløver og guanofugle 
hører paa en maade sammen. Om disse pattedyr ogsaa producerer guano, 
skal jeg her ikke indlade mig paa. Jeg vil kun meddele nogle interes- 
sante iagttagelser. 

Sjøløverne er i regelen ikke meget sky. Paa sjelden besøgte øer 
kunde det hænde, at vi maatte drive dem væk med et revolverskud i luften 
for at kunne faa stige iland paa stranden, som de ved tusenaarig 
afbenyttelse havde poleret aldeles blank. De skred forresten aldrig til 
angreb, om de end ved tydelige brøl lod os forstaa, at vort selskab ikke 
var ønsket. Ofte var det dog i vor aabne, overlastede baad alt andet 
end hyggeligt med disse svære bæster omkring sig. Naar vi bankede med 
en hammer paa baadripen, lod de sig imidlertid regelmæssig skræmme. 
Sjøløverne har den besynderlige vane at klatre høit op paa klipperne for 
at sole sig. Engang kom jeg saaledes over en sovende hun, som først 
forsøgte at rømme, men som ved at indse umuligheden heraf lagde hodet 
ned paa klippen og saa paa mig med et par usigelig sorgfulde øine: 
Den ventede øiensynlig at blive dræbt og var aldeles lammet, da jeg 
løftede min stok til slag. Det havde været mig en let sag at aflive den. 
Jeg foretrak imidlertid at klatre videre med mit kamera for at fotografere 
den paa nært hold. En egenhed ved disse dyr, som jeg lagde merke til, 
er kanske ikke almindelig bekjendt: sjøløverne har formelige kirkegaarde. 
I bugten ved Chimbote og navnlig paa Macabiøen fandt jeg pladse, 
30—40 m. fra stranden og omtrent 20 m. over havspeilet, hvor kadavre 
laa formelig lagvis, baade af gamle, kjæmpestore dyr og af ganske smaa 
unger. De maatte altsaa søge hid for at dø. 

Tilslut nogle faa ord om guanoens udvikling. Driften af øleierne 

er forholdsvis let, da disse næsten slet ikke er forurensede af sand og 
rullesten. Guanoen graves ud af leiet, renses ved rystning paa et 20 til 
30 fod langt sold for smaasten og styrtes derpaa direkte ned i skibsrum- 
met eller i lægtere, fra hvilke omladning sker. Paa mere udsatte steder 
af kysten, hvor brændingen er svær, kan denne proces ofte have sine 
vanskeligheder. Arbeidet udføres af indfødte folk, som er yderst fordrings- 
løse, men faar forholdsvis god løn, som de ved første givne leilighed 
drikker op. Guanodepotet provianteres i regelen hver fjortende dag. 
Vandforsyningen er gjerne den mest brysomme, da mange af øerne fuld- 
stændig mangler vand. I flere tilfælde skaffer man sig drikkevand ved 
destillation af sjøvandet. Den bekjendte, nu afdøde oberst North tjente i 
sin tid smukke penge ved de af ham langs hele kysten anlagte kondensa- 
tionsapparater. I dette regnfattige klima blev vandet en lønnende handels- 
vare. PE 

VII. 


ersom nogen for en 15—20 aar siden skrev om Ibsen, vilde han ufeil- 
D barlig havt til alfa og omega for sin afhandling Ibsens berømte 
,moralske indignation* eller hans ,pessimisme*. Nu for tiden har man 
begyndt at se mere bort fra dem; man har saa smaat begyndt at tvile 
paa, at de er grundfænomener i Ibsens digtning. Han gaar ikke længer saa 
op i at være samfundssvøbe, at han ikke skulde være en hel del udenfor 
det. Det er ligesom han har vendt samfundet ryggen. Det har altid været 
iveien, efter hans mening; det har stængt for eller i bedste fald været 
overflødigt for personlighedernes udvikling. Og der kan skabes et samliv 
uden samfund, et samliv i frihed og bygget helt ud paa personligheden. 
Men dette samlivs mulighed er og bliver et problem. Selv uden hensyn 
til samfundet, frembyder menneskenes samliv en hel række spørgsmaal og 
gaader, og ethvert svar bliver bestemmende for deres karakterudvikling. 
Og her, hvor samfundet ikke kommer imellem, er problemerne ligesom 
skarpere stillet. Karaktererne kommer i nærmere forhold til problemerne. 

Jo mere Ibsen har forkastet samfundet, ja, endog fundet midlerne til 
dets revolutionering — partier og partikampe — skadelige, — des mere har 
han fjernet sin digtning fra det. Jo mere han har fundet personlighedernes. 
indbyrdes forhold interessant, — uanseet historiske begivenheder og uanseet 
samfundets krav til dem, — desmere er hans karakterer blevne idéskikkelser, 

hvis besjælende kraft er de tanker, der griber ind i problemet, og af hvis 
indbyrdes forhold og ordning problemets løsning afhænger. Ja, det er, 
som om Ibsen ligefrem har villet stille problemerne paa spidsen; Solness, 


der vil staa øverst paa fløien, og er svimmel, — Eyolf, som vil blive 
soldat og vil svømme, og som hinker omkring paa sin krykke; Borkman, 
denne ,Napoleon, der er skudt til krøbling i sit første feltslag*, — alle disse 


mennesker er jo tobenede paradoxer. 

Men ikke blot personernes kårakter, men ogsaa selve forholdet mellem 
personerne er blevet mere og mere ubønhørlig problematisk. Tænk saa. 
ledes paa Brand, der er gjenopstaaet i ny skikkelse i Bygmester Solmess, 
Overalt er det her. kaldet, som staar først og sidst; men for bygmesteren 
er det et ganske personligt kunstnerkald, ikke det almenmenneskelige 
religiøse. Begge ofrer de baade sin egen lykke og sin hustru for kaldet. 
Men Aline Solness dør ikke poetisk som Agnes: hun er knækket, gaar 
omkring og bare fryser og tænker paa det, som ikke er mere, men som 
var fars og mors. Agnes kunde ikke skille sig ved barnetøiet, barnets 
død havde hun baaret med tilkjæmpet fatning; men hine klude, som 
gjemte de kjære minder, maatte hun faa beholde; ved dem hang hendes 
moderhjerte. Aline er endnu mere gjennemført i sin fatning; smaa- 
gutterne ,skal vi bare være glade for. For de har det saa godt, — saa 
godt nu.* Men det moderkald, hun havde, det kald til ,at bygge op 
smaa barnesjæle* — det er forbi med hende, da det er ødelagt; det røber 
sig rent vanvittigt saart i sorgen over dukkerne. Her ser vi, at det ikke 
bare er sorgen over børnenes død, som har knust hende; det er, at mulig- 
heden for at faa en livsgjerning dermed er tilintetgjort for hende. Kan 
hun end bringe sit hjerte til taushed, hvor det gjælder den store tomhed, saa 
føler hun denne tomhed saa bittert ved tabet af det lille surrogat, dukkerne, 
som hun ,bar under sit hjerte, ligesom smaa ufødte børn*. Bygmester 
Solness, den nye Brand, er løst fra samfundet; borte er alle dets provster 
og fogder. Kun en af de gamle skikkelser har fulgt med ham; det er tater- 
pigen Gerd: som den gang kommer hun ogsaa nu ned fra fjeldet; — ogsaa 
her lokker hun opad, opad, opad til luftslotte og til stilladsets fløi, som 
hun dengang lokkede til Iskirken. — Jeg gjør ikke opmerksom paa dette, 
fordi jeg finder det interessant i det nye drama at kunne gjenfinde de gamle 
kjendte karakterer. Jeg gjør det, fordi jeg vil vise, at problemerne her er 
Skarpere stillet, rykket-os ganske ubarmhjertig lige under øie. Brand, — hvor 
det straaler ganske anderledes af almenmenneskelig løftning, naar han paa 
religionens vegne stiller sit store krav: Intet eller alt, — end naar han 
her som bygmester Solness raaber paa hjælperne og tjenerne, eller naar 
dævlerne rumsterer i ham; men det, som i Solness lever igjen af Brand, 
er hans forhold til problemet, den sats, at man skal ofre baade sig og 

andre for kaldet. Siden kaldet ikke tager sig saa godt ud, er problemet 
mere udfordrende. — Agnes, hvor er hun betagende yndig i sin 
modersorg! — Aline, som Solness's dævler har ,tappet livsblodet aff, 
hun er en aandelig ruin, ynkelig fordummet og jammerlig klynkende; 
men problemet er det samme som hos Agnes: den moder, som har maattet 
ofre alt, der holder hendes modertanker i live. Ud af Gerds væsen glimter 
en vis ophøiet fjern romantik; men Hilde Wangel, der er kommet ned fra 
fjeldet med sit sæt skidne undertøi i randselen, hun er formelig uappetitlig 
hverdagslig; dog, fra problemets side er karakteren den samme: kvinden, 
som foragter det smaa og lokker op til det store øde. Problemerne er i 
Bygmester Solmess langt mere fremtrædende end i Brand, — der er blot 
problemer og intet andet; karaktererne er ligesom blevet mere kongruente 
med problemernes omrids. Ja, grunden til, at Ibsen er vedblevet at være 
nutidslivets dramatiker, efterat han har ladet samfundet ude af betragtning, 
er kanske netop den, at han har villet stille problemerne frem i mere ud- 
fordrende skarpe træk, villet tage bort alt, som kan distrahere os fra selve 
problemets liv og udvikling i karaktererne; villet lægge os problemerne 
ysnublende nær. 

I nær sammenhæng med denne udvikling staar dannelsen af den nye 
kunstform, der er eiendommelig for de senere Ibsenske dramaer. Kanske 
mere end noget andet har netop den nye drama-form bidraget til at vække 
og udbrede den almindelige tro, at Ibsen er de dunkle gaaders mand og 
at hans digtning en sfinx. Thi som bekjendt er jo det at forstaa Ibsen 
ensbetydende med arroganse, og det at holde ham for uforstaaelig ens- 
betydende med beskedenhed og god tone. Saa er da Ibsens dramatiske 
kunstform hjemfalden til den ,beskedne* kritik, der i al beskedenhed ytrer 
sine betænkeligheder ved at se, at den staar saa aldeles udenfor de be- 
stemmelser, der før karakteriserede dramaet. For det første var der nu 
ingen handling i Ibsens drama, og dernæst var der vendt op og ned paa 
det hele. Før havde man jo havt en første ekspositionsakt; naar den var 
færdig — den var ofte baade lang og kjedelig, før den var færdig, —- saa 
havde man greie paa det hele. Havde man holdt sig vaagen i første akt, 
saa kunde man forlange at de øvrige fire akter til gjengjæld skulde holde 
en i aande: ,Jeg giver dig, saa maa du give mig,% siger ordsproget. 
Men denne gode gamle gjensidige overenskomst er rent kuldkastet i Ibsens 
senere dramaer. Det begynder ofte, som det skulde være femte akt, og 
det er slet ikke sikkert, at der ikke skulde gives dramaer af Ibsen, hvori 
der udredes ligesaa megen forhistorie i sidste akt som i første. Og hand- 
lingen, som mangler, — hvad har man til erstatning for den? Fortællinger 
og diskussioner, ord, ord, ord! 

Heri har de beskedne kritikere fuldstændig ret. Thi det er ikke først 

og fremst den ydre handling, det er først og fremst personernes opfatning, 
deres syn paa tingene, som har interesse i Ibsens drama, og for at faa 
rede paa personernes opfatning, maa den jo komme frem i diskussionen, 
i disse ord, ord, ord! Det er nemlig personernes udvikling til karakterer, 
som Ibsen tager sigte paa, og derfor indtræder det eiendommelige forhold, 
at handlingen ligesom absorberes af personerne; den ydre begivenhed bliver 
bare en anledning til, at der hos dem udvikles en række forskjellige sjæls- 
tilstande. Med andre ord: istedenfor den. dramatiske handling er hos Ibsen 
traadt den dramatiske krise. 

Forholdet mellem begivenhedernes og de sjælelige fænomeners verden 
er akkurat det omvendte af, hvad der finder sted i — lad os kalde det 
saa: — det normale drama. Medens ellers dramaets kjerne er handlingen, 
og denne handling skal psykologisk motiveres, er det hos Ibsen en sjæls- 
udvikling, der fængsler interessen, og den foranlediges ved ydre begiven- 
heder. Den ydre begivenhed faar derfor en ganske paafaldende ringe rolle 
hos Ibsen. Hvad betydning har saaledes det ydre faktum, at Noras 
falskneri opdages? Kun at hun faar en skjændepræken hos Helmer. Men 
frem af dette stiger den dybe indre sjælelige krise, — der aabner sig en 
afgrund mellem disse to ægtefæller, hvoraf den ene altid har traadt de 
banede veie, og den anden har havt sit liv i forventningen om ,det vid- 
underlige*, der fyldte hende med rædsel, og som hendes hjerte dog higede 
mod. Man kan idethele sige, at passer den gamle tyske benævnelse ,,sjæle- 
drama* paa noget, saa maa det passe paa Ibsens dramaer. 

Nu kan der hos Ibsen imidlertid hænde det merkelige, at den ydre 
handling afgjøres i første akt, og at dramaet med dets sjælelige kriser 
bevæger sig videre, uden at der foregaar det allerringeste. Saa er for- 
holdet i Lille Eyolf. Eyolf drukner i første akt, og i de to følgende faar 
man igrunden bare tilbageblik over hans og forældrenes liv. Men saa 
bliver det til gjengjæld som om denne begivenhed forvandler sig for vore 
øine. Vi ser den først i og for sig, men mere og mere aabenbarer det 
sig, at den har dybe rødder i alle personernes fortid, saa den har sammen- 
hæng med og er et resultat af mange personlige forhold, der endog kan 
synes at ligge temmelig fjernt fra det, der i almindelig betydning maatte 
kaldes for stykkets handling. Det bliver her, som om første akt bringer 
den sats, de følgende akter skal udvikle og forklare. Naar tæppet falder 
til slutning, indser vi, at den begivenhed, der først stod for os som en 
isoleret hændelse, i sig gjemmer et bevæget forhold mellem personernes 
karakterer; at den er deres sjælelige udviklings centrum, det, hvori fortiden 
løber ud, og som danner udgangspunktet for fremtiden. Kort og godt: 
det, som i første akt var ydre handling, har under dramaets udvikling 
aabenbaret sig som resultatet af indre kriser; begivenheden har faaet sjæl. 

Jeg vil nærmere vise det ved dette skuespil. Vi faar i første akt 
se karaktererne og deres stilling til hverandre. Vi faar se den nære for- 
bindelse mellem Alfred og Asta, deres kjærlighed og omhu for Eyolf. 
Vi faar se, hvor Rita staar udenfor, vi er vidne til hendes jalousi mod 
Asta, vi faar se, hvor hendes lidenskabelige kjærlighed til Alfred syder i 
indestængt haan og forbitrelse og bryder ud i sanseglød og raseri uden lige; 
vi faar merke, hvor hun i samme aandedræt kan lokke og true. Og sam- 
tidig med, at hun i sansernes vilde begjær trodser sit moderkald, at hun 
viser had og skinsyge overfor den stakkars lille gutten, og ikke vil dele 
Allmers kjærlighed til barnet, — paa samme tid viser hun moderlighedens 
fineste lønlige instinkter. I sin forstaaelse af barnet er hun ligefrem visionær: 
rottejomfruen, hvis besøg kommer til at volde Eyolfs død, synes hun, fører 
som en ligstank med sig. Rita er den første, som aner, at det druknede 
barn er Eyolf. Og hendes sorg over hans død er en bundløs fortvilelse. 
— Bag denne fornægtede, forsætlig hærjede, kvæstede moderfølelse synes 
at ligge en hemmelighed. Der undslipper hende det eiendommelige ord, 
at barset er bare halvveis hendes eget, — et ord, der synes at ruge 
over gaader. å 

Og snart løftes en flig af sløret. I selve Eyolfs navn ligger noget 
skjult, som maa sætte skille mellem mor og barn. Dette navn knytter ham 
til minder, hvori Rita ingen del har; — minder, som Alfred og Asta deler 
med hinanden; — minder om deres inderlige søskendekjærlighed, om de 
lyse tider, da de levede sammen alene, barnlig lykkelige midt i sin fattigdom. 
Og det er røbet for Rita. 

Og nu drages sløret helt tilside. Vi faar vide, hvorledes det virkelig 
har været og er, forholdet mellem disse mennesker. For at forsørge Asta 
har Alfred giftet sig med Rita; taget hende for pengene. Endvidere: fra 
den stund, Rita har faaet vide hemmeligheden med Eyolfs navn, er hendes 
forhold til barnet intet helt forhold mere; hun har indseet det i samme nu. 
For det er intet blot tilfælde, at Eyolf faldt ned fra bordet og slog sig til 
krøbling for bestandig. Det blev han i samme stund, som Rita fik vide 
besked om, hvorfor han bar sit navn. Hun blev greben af en dæmonisk 
lyst til at hevne sig paa barnet, til at lokke Alfred til sig og bort fra det. 
Eyolfs fald, det var den gjengjældelse, som Rita havde villet bringe over 
Alfred. Men i den stund reises en ny skillevæg mellem moder og barn; 
i denne stund bliver ogsaa Rita krøbling, krøbling paa sjælen. Hvergang 
Rita kan glemme sin hevn og vil se ømt paa sin lille gut, vil hendes onde 
samvittighed lukke hendes hjerte. Jo inderligere hendes medfølelse er for 
barnet, des sterkere bliver hendes anger og selvbebreidelse. Hun begynder 
at undgaa sit barn; tør ikke se tingene i øinene, som de er; vil skjule 
for sig og andre, at gutten føler det saart, at han ikke er som andre børn; 

dækker over og tysser ned for at dulme sit samvittighedsnag. — Forholdet 
til barnet er ikke blot brudt, men fører hende op i løgn og bedrag. Hendes 
vilde sind kan ikke resignere i disse halve forhold: hun drives til at søge 
at vinde Alfred helt for sig; hun gjør sig ,fortærende deilig* som hun var 
i hine ,første svulmende tider”. Men hun bliver næsten hæslig derved, 
for hun gjør sig ,fortærende deilig* paa trods, kvæler noget blødt og fint 
i sig for at være det, er det ikke umiddelbart. Og hendes vilde elskov 
er ikke langt fra had, for det er en elskov, der gror op af hjertetomhed 
og hevnlyst og af trangen til at bedøve sig i elskovsrusen. — Rita synes 
brutal som bohemens afgudsbillede, den afskyelige Julie i ,Balkonen* er 
det; men hun er ingen kurtisane af natur, ikke oprindelig moralsk idiot som 
Julie; hun er moralsk skamslaaet, baade ved andres skyld, fordi hun rykkes 
ind i et forhold, som for hende ikke bliver noget helt forhold, — og ved 
egen skyld, fordi hun hevner sig i vildskab, fordi hun i sin hevn træder 
sin menneskelighed under fødder. Derfor bliver hun forkrøblet i veskten; 
hun vil ligesom negte at undergaa ,forvandlingens lov*, negte at være 
moder for sit barn; vil paa trods blive staaende ved manden alene som i 
»hine første svulmende tidert. Men dette er et selvbedrag hos hende: 
den, som er lydhør, kan fornemme, at moderen taler hos Rita, selv der, 
hvor hun ikke vil være ved det; ja, kan fornemme moderfølelsen bag ordene. 
selv der, hvor ordene søger at holde moderfølelsen nede. — Og aldrig er 
Rita mere moder, end da hun har ophørt at være det: tomheden efter Eyolf, 
den raaber til hende om det, som hun havde, og som hun har ,sløset bort*, 
— de ord, hvori dødsbudskabet først forkyndtes hende: ,krykken flyder*, 
— de ringer stedse for hendes øren, og de aabne barneøine stirrer paa 
hende. — Forkynder ikke disse ord hende, at hendes er skylden; det er 
hende, som har dødsdømt lille Eyolf. Og nu er tomheden og naget blevet 
levende i hende: af tomheden fødes naget, og naget medfører atter den 
bitre følelse af tomhed, — nu er de ikke til at undgaa. Og derfor er det 
ogsaa forbi med hendes evne til at være fortærende deilig. Idet Alfred 
føler den samme tomhed, binder sorgen dem sammen, og sorgen ,,gjør dem 
onde og stygge* mod hverandre, for deres samvittighedsnag vil kaste skylden 
over paa den anden for den smerte, de begge føler som en kval, der aldrig 
slipper dem. | 

Vi ser altsaa nu, at det, som stod for os som et ulykkeligt tilfælde, 
Eyolfs død, det er netop saa forfærdeligt derved, at det ikke er et tilfælde, 
det er det forfærdelige resultat af en ødelæggelsens udvikling. Derfor vinder 
det ny betydning for os, — vi ser, at det er et knudepunkt for de ideale 
nervetraade, hvorigjennem karakterernes liv fungerer. Eyolfs død er idé- 
centret for den moderfølelsens død og opstandelse til nyt liv, som er ind- 
holdet af dette drama. Begivenheden viser sig for os først som virkelighed, 

men under dramaets udvikling aabenbares det, at den ikke bare er virke- 
lighed; vi faar se, at den ogsaa er idé; og det, som giver den dens bestem- 
mende, afgjørende magt for den dramatiske krises udvikling, det er ikke 
først og fremst, at den er virkelighed; først og fremst er det, at den er idé. 

Ja, det kan hænde, at begivenheden kun har betydning ved, at den 
er idé, og aldeles ikke ved, at den er virkelighed. Solness dratter ned af 
stilladset, Borkman dør af nattekulden — hvad betydning har det vel, om 
man blot betragter den ydre virkelighed? Er det et tragisk svimmelheds- 
anfald eller en tragisk forkjølelse, Ibsen vil føre os for øie? Det har natur- 
ligvis kun sin betydning derved, at Solness vil ,stige saa høit, som han 
bygger*, og at det er ,hjertekulden*, som dræber Borkman. Ibsen har i 
virkeligheden seet billedet af en idé, og derfor har han ladet sin digtning 
tale i symboler. 

Ogsaa dialogen har dette eiendommelige præg af, at ordene er mæt- 
tede med ideer. Naar Solness fortæller, at han først byggede kirker med 
høit taarn, men nu bare bygger hjem for mennesker, svarer Hilde med et 
spørgsmaal, om han ikke kunde bygge saa'n tidt kirke-,taarn* over hjem- 
mene ogsaa. Hun har fluks opfattet idé-siden af hans ord, og det er der, 
at tanken i hendes spørgsmaal har sin rod. Og da saa Solness spørger 
hende, hvad hun mener dermed, :svarer hun: at vil have noget som peger 
frit tilveirs med fløien svimlende høit deroppe. Det er et svar som karakteri- 
serer hendes forestillings idé, men ikke dens virkelighed; thi om det skal 
have nogen mening, maa det forstaaes om etik og ikke om arkitektur. 
Saadan er det stadig i Ibsens dramaer, det er, som man tvinges til at 
søge det, som ligger ,under og bagved* ordene. Ideerne ligger i baghold 
og lurer paa den stakkars læser, eller de sniger sig ind paa ham i den 
alleruskyldigste hverdagslige dragt, saa han synes, at det er ingenting, og 
allerbedst det er, opdager han til sin skræk, at det er ideer. At læse 
Ibsen det bliver da for en saadan læser at leve i en stadig rædsel for at 
, der er ment noget med det*. Det et nemlig dobbelt bund i Ibsens digt- 
ning, under virkeligheden ligger ideens undergrund; og det er som om 
virkeligheden aldrig er rigtig sikker. For i ideernes undergrund er den 
kilde, hvoraf digtningen vælder op, og da kan man nok kjende, hvor- 
dan virkelighedens grund giver sig for bølgetrykket, der kommer fra 
ideernes verden. 


IX. 

Naar Ibsen forsøgte paa at løse det problem, at grunde et samliv 
mellem personligheder, saa at de kunde akklimatisere sig efter hverandre, 
saa var det personernes evne til at ofre, hvori han saa grundlaget for 
forholdets mulighed. Men man ofrer sig kun for dem, man holder af; 

for at knytte folk sammen, maa man skabe en indre forbindelse mellem 
dem, ellers bliver det hele kun et tvangsforhold, og kan ikke stille noget 
øyldigt krav, ikke øve nogen forpligtende virkning paa hver enkelt af 
personerne. Det, som man føler overfor fremmede, — mener Ibsen — er 
nemlig bare ligegyldighed. Nora slaar sit pengelaan hen i spøg, — det 
er jo bare fremmede mennesker, hun har laant pengene af. Hilde ,kan 
ikke gjøre noget ondt mod en, jeg :kjender*. Men ,en fremmed en, ja. 
Det er noget ganske andet det. En, som jeg aldrig havde seet for mine 
øine*. Det er en kløft mellem disse to slags mennesker, de fremmede 
og dem, som staar en nær. De fremmede angaar ikke ens personlighed, 
her er der intet forhold og ingen forpligtelser. Men er man engang kom- 
men nær ind paa et menneske, har man vundet forstaaelse og sympati for 
det, da er det kommet indenfor vore pligters kreds. 

For det gaar an at sætte over den kløft, som er mellem de frem- 
mede og vore egne, eller rettere, skillet mellem de fremmede og vore egne 
er intet dødt skille. Helmer kan blive ,en fremmed mand* for Nora, 
efterat han i otte aars ægteskab har været den, som hun har elsket over 
alt i verden: Omvendt bliver fru Solness efter nogle faa minuters samtale 
med Hilde Wangel, en som Hilde ,ikke kan gjøre noget ondt imod*. 
Der ligger hos alle mennesker nedlagt evne til sympati med ethvert med- 
menneske, evne og trang til at give af sit eget til alle, som møder en 
paa livsveien; og denne evne til sympati udvikles og kan ødelægges hos 
menneskene. Det er Ella Rentheims anklage mod Borkman, at han har 
ødelagt denne evne hos hende, at han har ,dræbt kjærlighedslivet* i hende 
da han sveg hende, skjønt han elskede hende, da han ofrede hende for 
yfiget, magten og æren*. ,Fra den tid, da dit billede begyndte at slukne 
i mig, har jeg levet mit liv som under en solformørkelse. I alle disse 
aar er det blet mig mere og mere imod — rent umuligt tilslut, at elske 
nogen levende skabning. Ikke mennesker, ikke dyr og planter . . . Kom 
der et fattigt, forsultent barn ind i mit kjøkken og frøs og græd og bad 
om lidt mad, saa lod jeg kokkepigen besørge det. Følte aldrig nogen 
trang til at ta barnet ind til mig selv, varme det ved min egen ovn, glæde 
mig ved at sidde og se paa, at det fik spise sig mæt. Og jeg havde 
aldrig været slig i min ungdom; det mindes jeg saa grant! Det er dig, 
som har gjort det saa ørkentomt og ørkengoldt indeni mig — og udenom 
ogsaa !* — Det er den samme synd mod sin egen personlighed, som Rita 
Allmers begaar: hun dræber den moderlige ømhed i sig; hun gjør sit eget 
barn til en fremmed for hende, | 

Det er det paafaldende ved denne personlighedens egenskab, at den 
Synes at tendere i en forskjellig retning fra de ibsenske personligheders øvrige 

karaktermerker. Thi medens personlighederne ved sine øvrige ideale egen- 
skaber skilte sig fra menneskene, drager deres evne til sympati dem netop 
hen til deres medmennesker. Medens ofte ellers de store personligheder 
hos Ibsen var stolte, steile, utilgjængelige, ja, rene dæmoner, — synes 
sympatiens evne at være opdaget hos personligheden og at slaa den gamle 
Skildrings rigtighed istykker. Sympatien syntes at have noget betænkeligt 

ved sig. Man husker jo Brands *forbitrelse over misbruget af ordet 
» kjærlighed*. 

Ei noget ord blev sølet ned 

i løgn som ordet kjærlighed; , 

det lægger de med Satans list 

som slør udover viljens brist, — 

med det de dækker svigfuldt til, 

at livet er et leflespil. 

Er stien trang og brat og skred. 

den knappes af — i kjærlighed; 

gaar en ad syndegaden bred, 

han har dog haab — i kjærlighed; 

saa en sit maal og dog ei stred, 

han seire kan — i kjærlighed; 

gaar en sig vild, skjønt ret han ved, — 

der er et ly — i kjærlighed. 


Ganske vist har den dæmoniske kraft og trods, hvis haand er vendt 
mod alle, havt en ganske særlig dragning for Ibsen. Han har beundrende 
skildret den gang paa gang, og givet den storhedens imponerende præg — 
man kan forfølge denne tendens helt fra Catilina til Johm Gabriel Bork- 
man. Han har altid indrømmet den vilde trods en særstilling mellem 
personlighedens feil; for der er stof i den til personlighed: 


Af slet blir slet kun, slet og ret, — 
men ondt til godt kan vendes let. 


Det er som de negative billeder, der faar omvendt lys og skygge, 
de .bliver ikke kasseret, men dæmpet og brændt med svovl og kalilud; 
for ligheden er der, det gjælder bare at faa den frem. Men har man, 
siger den magre til Per Gynt — 


Men har man, som De, hvisked halvt sig ud, 
saa nytter hverken svovl eller kali-lud. 


Og dog, har end personligheden bevaret sit merke i lige kraftigt 
præg, saa er dette vildsind dog ogsaa en ødelæggelse af personligheden, og 
Brand stiller det sammen med de ordinære synder mod den: 

Hvem vimrer værst og vildest frem, 
hvem famler længst fra fred og hjem, — 
det Zefsind, som med krans af løv 

lar legen gaa paa brattest slug, — 

det slapsind, som gaar veien sløv, 

fordi det saa er skik og brug, — 

det vildsind, som har slig en flugt, 

at fast hvad ondt det ser, blir smukt ? 
Til kamp paa tvers, til kamp paa langs 
mod denne trippelallians. 


Det er ganske vist ikke en af de feil, der ofrer til akkordens aand, 
eller følger den store Bøigens bud: gaa udenom! Personligheden lider 
ingen brist paa sin helhed, bliver ikke nogen brøk, hvor hver del slaar 
ihjæl den hele rest. Det er ingen feil, der faar ham til at stække vingen 
paa sin ideale trang og higen, for at føie sig efter andre, der lader andres 
dom tvinge til taushed røsterne ,i sjælens dyb*. Det er ikke en feil, 
som findes hos ,samfundets* mennesker. Den trives oppe ,paa vidderne*, 
hvor den fremmede skytter spotter over alt; som binder jægeren til hjem- 
met nede i dalen: 


»Mig synes, min unge ven er rørt? 
Ak ja, den hjemlige hytte!” 


Og atter jeg stod med staalsat arm 
og kendte, jeg var den stærke; 
viddernes luftning kjølte min barm; 
aldrig den mere skal banke sig varm 
for et vinkende julemerke. 


Han lærer ham at se paa det hele som et fjernt ligegyldigt skuespil. 
Samme maanelyse julenat brænder mors hytte og mor brænder inde; 


men det kan ikke negtes, det var effekt 
i den dobbelte natbelysning. 


Han ser sin fordums elskede ride til kirke som brud ved en anden 
brudgoms side; og han staar og holder den hule haand for øiet ,,til 
vinding for perspektivet*: 

mit seil gik under, mit livstræ knak, 


men se hvor smukt hendes røde stak 
mellem birkestammerne lyser. 


Han merker i brystet alleslags tegn til forstening: 

Nu er jeg staalsat, jeg følge det bud, 
der byder i høiden at vandre. 

Mit lavlandsliv har jeg levet ud 
heroppe paa vidden er frihed og Gud, 
dernede famler de andre. — 


Det er naturligt, at medens Ibsens digtning var væsentlig samfunds- 
reformatorisk, medens den skildrede, hvorledes ,de andre famlede der- 
nede*, fik vildsindet ikke nogen digterisk fremstilling hos ham. Men fra 
den stund, at han forlod samfundet og søgte hen til personlighederne i og 
for sig, kom vildsindets problem atter frem i første række. Hedda Gabler, 
Bygmester Solmess, Lille Eyolf, John Gabriel Borkman, — de er alle frem- 
stillinger af vildsindets forskjellige former. 

Man har oftere opfattet disse Ibsens sidste dramaer — med urette, 
tror jeg — som om digteren helt havde stillet sig paa vildsindets standpunkt. 
Ganske vist, vildsindet har noget fængslende og blændende ved sig; — 
Brand finder jo, at ,hvad ondt det ser, bliver smukt.* Og naar problemet 
skal forsøges løst, og stunden er kommen til opgjør mellem dets stridende 
faktorer, — da maa vildsindet som sin retmæssige eiendom faa beholde 
sit storslagne og ophøiede præg, hvormed det fængsler ens syn. Rita er 
y fortærende deilig* i sin vilde lidenskab. Borkman tvinger en fast til 
respekt ved sit sind af staal. Men deraf følger ikke at vildsindet har ret. 
Dengang da Solness gjør oprør mod ,den høie, den mægtige* og vil bygge 
hjem for menneskerf; — da lykkes det umulige; han staar oppe paa 
taarnet og fæster kransen ttl fløien, Hilde fornemmer ,harper i luften* og 
han styrter ikke ned. Thi sympatiens evne lever i hans sjæl. Men da 
han vil bygge ,luftslottet med grundmur under, hvor han og , prinsesse 
Hilde* skal leve alene høit over de andre, da naar han vistnok op til 
den øverste tinde, og Hilde hører atter ,harper i luften,* — men han 
styrter ned. Thi det maal, som han stevner mod, er ikke bare det umulige, 
det er ogsaa det øde. Og i det øde kan man ikke leve; det er , bare 
drømmerier*, som Rita siger. 

Neppe nogensteds har Ibsen behandlet vildsindets problem i saa 
mangesidig belysning, som i sit sidste verk. 

John Gabriel var vildsindets mand, dengang han kjørte med firspand, 
«dengang han lod folk bukke og skrabe for sig og blev kaldt ved fornavn 
John Gabriel, akkurat som han var kongen selv. Og han er ikke mindre 
vildsindets mand nu, da han gaar og tasser frem og tilbage som en syg ulv 
oppe paa salen i det rentheimske hus. Livet har budt ham ulykke, og han 
byder det trods. Han har elsket sin plan, forsaavidt han har kunnet elske, 
han har viet den al sin tanke, al sin gjerning, sit hele jeg. Og han lever i 
forventningen, ja, han lever af forventningen om, at han atter skal staa 

øverst blandt de virkende, at han atter skal komme til at skabe millioner 
— bergverker, med nye gruber i det uendelige — vandfald — stenbrud — 
handelsveie og skibsforbindelser hele den vide verden udover! — Han vil 
vække guldets slumrende aander, han hører malmen synge, for den , vil op 
i dagens lys og tjene menneskenef; føler ,malmaarerne, strække sine 
bugtede, grenede lokkende arme ud efter ham*. Han ser dem som levende- 
gjorte skygger og han elsker dem, de livkrævende værdier, som ligger 
skindøde i dybet og mørket, elsker dem med deres lysende følge af magt 
og ære. — Det ser ud som en livsvirksomhed af allerstørste art. 

Og dog, der staar et isnende pust fra det rige. Det er øde; dødt. 
Det døde, dengang han dræbte kjærlighedslivet i Ella. For hos John 
Gabriel kan man :se ,alleslags tegn til forstening,* han har selv blevet 
en mand af den kolde døde malm, som han elsker. Og det verk, han 
vilde udføre, er blevet et andet i hans indre, end det var, før han havde 
sveget sin kjærlighed. Han drømte om, at hans dampskibe skulde , bringe 
forbundsliv hele jorden rundt, skabe lys og varme over sjælene i mange 
tusen hjem*. Men se, hin nat, da han stod i bankens kjælder med lygten 
i haanden, da tog han ikke ,det dyreste* med paa luftfærden, vilde ikke 
have Ella og hendes med i ballonen. Sit fremtidsliv vovede han; han var 
sikker paa spekulationens seier. Men han ,baade troede og tvilede paa 
samme ting, — menneskene er slige.* — Denne tryghed og utryghed er 
ligesom en maaler paa hans kjærligheds art. Han elsker nemlig sin plan 
i forhold til sit stof, forsaavidt han ved den har fulgt kaldet fra , malmen, 
der synger.* Det er en kjærlighed, som svarer til den, hvormed en 
kunstner elsker sit sujet, en filosof sin tankebygnings system. Derfor er 
han tryg for den fra denne side; sikker paa, at han i spekulationen har 
regnet rigtig. Men han tviler dog paa den, han føler ikke livets frodige 
vekst i den. Han vil ikke ofre den ,det dyreste*, Ella og hendes, for 
der er ingen forbindelse længer mellem det i ham, som knytter sig til 
Ella, og det som knytter sig til det verk, han vil grunde. Han elsker 
nemlig ikke længer planen fra den side, hvor den har forhold til menne- 
skenes vel, til deres sinds lys og lykke. Den bunder ikke længer i hans 
sympati for medmenneskene. For han brød med den ene, om hvem han 
nu maa sige: ,Med dig kunde jeg tale!* — som var den eneste, gjen- 
nem hvem hans verk og hans planer kunde vokse i ham selv, slaa rod 
i hans evne til sympati og ømhed. Han ofrede det for at ,faa foden i 
stigbøilen.* Maalet er vistnok vedblivet at være det samme, og dog — 
det er ikke længer det samme. Dengang drømte han om ,,at bringe for- 
bundsliv hele jorden rundt,* at ,skabe lys og varme over sjælene i mange 
tusen hjem.* Nu derimod heder det: ,Alt hvad jord og fjeld og skog 
rummed af rigdomme — det vilde jeg underlægge mig og skabe herre- 

dømme for mig selv og derigjennem velvære for de mange, mange tusen 
andre.* Tusenerne er blevne staaende, men ,lys og varme over sjælene* 
og forbundsliv er skrumpet ind til ,velværef. Og tanken paa de andre er 
skudt tilside; den staar nu kun i anden linje; først og fremst gjælder det 
om ,herredømme for mig selv%. Kjærlighedslivet er visned hen i selve 
verket. Derved er der kommet . forbandelse over det. Naar Borkman 
klager over, at det er forbandelsen, at han ikke har fundet forstaaelse hos 
nogen eneste menneskesjæl, saa kan der svares, at forbandelsen ogsaa 
ligger deri, at der ikke i verkets bærende tanke fandtes sympati og ømhed 
for en eneste menneskesjæl. Naar han klager over, at forræderiet kom 
over ham, at Hinkel øvede mod ham ,vens misbrug af vens tillid,* — 
saa Svarer vi, at forræderiet var en skjebnens gjengjældelse for den svig, 
han øvede mod Ella. Det var ingen vennetillid, Hinkel misbrugte; for 
Hinkel var ikke Borkmans ven i den forstand, at Borkman , kunde tale 
med ham.* Naar Borkman betroede ham sine hemmeligheder, var det 
— siger han, — ,,som en hvisken i et tomt mørkt værelse.* Dette ud- 
tryk betegnende ikke bare for betroelsens hemmelighed, men ogsaa for 
den tomhed, som der var i forholdet mellem Hinkel og Borkman.. Borkman 
shavde brug for ham, som han nu i sin ensomhed ,har brug for* 
Foldal. Det tomme forhold blev brudt: det var kun at slaa ihjel, det som 
var dødt paa forhaand. | 

Thi som verket nu er, er det goldhed og øde, og skaber goldhed 
og øde? Han vil skabe menneskelykke, den store John Gabriel, — ved 
han, hvad menneskelykke er? Hans eneste kjærlighed, — den er for 
ham blevet ,saadan et slags kvindehistorie.* Han vil ikke ,komme ind 
paa følelser og sligt.* Naar han siger: evnen, ja, netop: evnen, — saa 
mener han: pengemidlerne. Er ikke dette ,tegn til forstening*? John 
Gabriel Borkman er død, hans tanker og hans virksomhed, saa svimlende 
høie og storartede de end er, — de er en død sjæls tanker, der dvæler 
i det kolde mørke rige. Thi John Gabriel Borkman er død; en malm- 
haand, en ishaand har for længe siden grebet ham i hjertet, og hans 
,drømmeland liggger snedækt. Og det gamle træ er dødt.* Og han har 
gjort det ,ørkentomt og ørkengoldt* indeni og udenom den kvinde, 
han har elsket. | ; 

Ogsaa John Gabriel Borkman har tabt sin personlighed. Thi begrebet 
af personlighed bærer i sig begrebet af liv og udvikling, og liv og ud- 
vikling er utænkelige, hvor der mangler evne til sympati. Evnen til ømhed 
er den bløde, varme moderjord hvoraf livet spirer. Fattes den, bliver alt 
og alle fremmede for en, — da skrider forsteningen frem i ens eget indre; 
da skrumper mennesket sammen, men sammenskrumpning paa den ene 

eller den anden maade betyder tab af personligheden. Thi personlighed 
betyder det samme som uendelighed. 


X. 

Atter møder os denne grundtanke om personlighedens uendelighed. 
Det er den, som en betragtning af Henrik Ibsens digtning uvilkaarlig maa 
gaa ud fra og uvilkaarlig føre tilbage til. 

Personligheden vokser kun ,ved egen kraft. Kraften i den kan 
vækkes og kan slaaes ned. Men kraften til sin personligheds vækst kan 
man ikke finde hos nogen anden end sig selv. — Vore egne anlæg og evner 
er bestemmende for vor -udviklings retning. De giver os vort kald, som 
vi stedse er bundne til. Men vore evner kan aldrig bestemme vor udvik- 
lings grænser. For der gives ikke grænser for det vordende. Og personlig- 
heden har et ideal, — det vil sige: den har et maal udenfor sig selv, 
og dermed en bestemmelse udenfor sine evners grænser. Og den eier evnen 
til forsagelse, til at ofre sig selv, evne til i fri viljeshandling at gaa ud 
over sine egne grænser. 

Personligheden vokser ved egen kraft, den har sin lov i sig selv. 
Al pligt overfor samfundet er løgn; thi personlighed er frihed. Alle skranker 
og bud udenfra — de har intet at sige og kan intet stænge ude, — thi 
personlighed er uendelighed. 

Personer kan kun leve i samliv, hvor deres forhold er et helt forhold, 
hvor der intet forbehold er gjort i deres hengivelse; hvor der er et helt 
menneske, som skjænkes bort, og et helt menneske, som modtages. Og 
den sikre garanti for et samliv kan kun skabes, naar den ene formaar at 
ofre sig helt, at forsage alt for den andens skyld. 

Personligheden er selvstændig; det, som er fremmed for den, er den 
ligegyldigt. Men hos enhver personlighed ligger gjemt evnen til ømhed, 
evnen til at forstaa og føle med andre i glæde og i sorg, evnen til at slutte 
sig til andre, naar de trænger vor hjælp og forstaaelse og vi trænger deres. 
At stænge sig ude fra medmenneskene, at lukke sit hjerte for dem, — det 
er at dømme sin personlighed til det liv, som er selve døden, — til øde 
og forstening. | 

Det høie sind — det vide hjerte, — det er den levende personligheds 
kjendemerker. I dette ligger livet. Og liv er vorden, vækst. Og for vorden 
og vækst gives ingen grænser. Derfor kan der ingen afsluttende form gives 
for personligheden. Thi alt, som har vundet form, alt skabt, skal forgaa. 
Idealerne forgaar; leve idealet! Sandhederne lever kun en 15 å 20 aar! 
men der lever i personlighederne noget, som er sandere end alle sandheder; 
Ibsen siger med Lessing, at om Gud havde budt ham sandheden i den 
ene haand og søgen efter sandheden i den anden, saa havde han valgt 

søgen efter sandheden. Thi stræber vi efter sandheden, da lever sand- 
heden i os. 

Er det ikke disse grundtanker, der besjæler vor digters poesi? Da 
har den en hel del af det, som er grundstoffet i al poesi, som er uadskille- 
ligt fra begrebet poesi; da har hans verker fuld ret til at beherske sin tids 
aandsliv. Og det giver ham haab om at leve og virke indtil fjerne tider. 


* 
* * 


Henrik Ibsen er et aar ældre end den norske poesi; for i 1829 udkom 
Wergelands Digte 1ste ring. Og han vil ogsaa dø et aar tør den. 

For Henrik Ibsen vil i sin digtning leve og virke blandt os, indtil 
aandens mænd i Norge opgiver troen paa personlighedens uendelighed, indtil 
de svigter det, som for Henrik Ibsen betyder personlighed: det høie sind 
og det vide hjerte. | 

Men det er akkurat aaret før alt, som heder norsk poesi, afgaar 
ved døden. Dr. Just Bing. 


En engelsk forjfatterinde. 


Skipbe == som svinder i natten — 


af Beatrice Harraden. 


PD" fremgaar af titelbladet, at denne lille fortælling, som kom ud i 
1893, allerede aaret efter var naaet til 14de oplag. Man studser 
lidt over det i førstningen. Saa beskeden og spinkel i sit anlæg, jevn, 
næsten trivielt hverdagslig, uden særlig merkelige karakterer eller situationer. 
Men efterhaanden fængsler den én med en stille magt; og naar man har 
læst den ud, tager man fat og læser den op igjen. — 

Selve titelen har noget lykkeligt suggestivt. Det er begyndelsen af 
et vers, som 1 sin helhed lyder saa: 

Ships that pass in the night and speak to each other in passing, 
only a signal shown and a distant voice in the darkness; 

So on the ocean of life, we pass and speak one another, 

only å look and a voice, then darkness again and a silence. 

Vakkert dette billede og sandt! I menneskehavets øde styrer vi vor 
vei, hver mod sit maal, selvoptaget, den ene ikke ænsende den anden, 
enhver af os en liden verden for sig, ensom, lukket, ukjendelig for den 
anden. Saa hænder det, at vi møder én, hvem vi kommer nær ind 
til, , paa praiehold*, og taler med for en stund, — som sjæl til sjæl, saa 
Mørke igjen og taushed*. 


En engelsk forfatterinde. 451 


-— Nærværende bog er fortællingen om to saadanne ensomme menneske- 
sjæle, som mødes tilfældigt og dvæler med hinanden en stund, i en underlig, 
uudtalt forstaaelse og sympati, for igjen ligesaa tilfældigt, hensigtsløst, at 
rives løs fra hinanden. Den er i sine ydre træk saa enkel og begivenhedsløs 
som vel muligt. En ung pige, som har overanstrengt sig ved studier, 
nødes, for sin helbreds skyld, at tage ned til Schweiz til et sanatorium for 
brystsvage. Der gjør hun bekjendtskab med en af stedets stamgjæster, 
en haabløs invalid, der paa grund af sin ordknaphed og kyniske, butte væsen 
almindelig gaar under navn af ,den ubehagelige mand*, — et tilnavn, 
han ærlig stræber at gjøre sig fortjent til. En af de første ting, han siger 
til sin nye bekjendt, med den ham eiendommelige hensynsløse ligefremhed, 
er dette: ,De vil ikke blive bedre. Jeg kjender Deres type godt. 
De brænder hurtigt ud. Og — min Gud, hvor jeg misunder Dem !* 
Han selv har maattet give afkald paa livet og ærgjerrige drømme for at 
leve aar efter aar en skyggetilværelse i denne dødens forgaard, hvor livet 
arter sig som en mat, oftest frugtesløs kamp mod døden, alle tanker, alle 
maal skrumper ind til dette ynkelig ene: at redde stumperne af sin helse. 
Sygdom demoraliserer de fleste mennesker, gjør dem grætne, selvoptagne, 
og den har gjort den ,ubehagelige mand*, udadtil ialfald, til en egenkjærlig, 
haard kyniker. Han har ret til at være det, mener han. Han har gjort 
det ene store offer. Hvad det er, forklarer han sin nye veninde. 

— — ,,Det ene store offer,* sagde han halvt til sig selv, ,,er at ved- 
blive at leve sit liv for en andens skyld, naar alt, som kunde synes at 
gjøre livet værdt at eie, er blevet vristet fra én, ikke glæderne, men pligterne, 
og mulighederne for at give udtryk for sin energi, i den ene eller anden 
retning: naar, i virkeligheden, det at leve bare er en lang, trættende hendøen. 
Har man gjort dette offer, kan alt andet tilgives.* 

Det er for sin gamle mors skyld, han lever. ,Men friheden kommer 
tilsidst*. Og — han vil bruge den; han venter bare. 

Men et tvært, frastødende væsen kan undertiden være bare et skal, 
et beskyttende panser, bag hvilket en sensitiv, blød og fin natur trækker 
sig sammen mod al verdens skurrende dumhed og lavhed; den haarde 
kynisme er bare den anden side af en skjælvende sympati — en nidkjærhed 
for høie idealer. Jeg tænker, flere af os har mødt denslags naturer i livet. 
Den ubehagelige mand* er en saadan natur, gjort bitter af haabløs sygdom 
og skuffelse. Den unge pige har en instinktmæssig følelse af dette, har 
seet leilighedsvise glimt af andre træk under masken, og synes desuden 
saa inderlig synd i ham. Hans menneskefiendske kynisme preller af mod 
hendes usofistiske kvindelige instinkt, virker reagerende paa hende, idet den 
ved sin skurrende haardhed frelser hende fra at falde i samme fristelse, 
hvortil hendes sygdom og knækkede livshaab — hun er begavet og ærgjerrig 

— har disponeret hende. Hun har iagttaget denne velgjørende virkning 
af sine ord, og overdriver med vilje. Det er en skarp kur, men den viser 
sig probat. Hun rives ud af den sygelige kredsen om sig selv og lærer 
at se og dømme anderledes. »Hun lærte i Peterhof at maale menneskene, 
ikke som før efter hvad de havde udrettet eller været, men efter hvad de 
havde lidt*. Medens hun før havde staaet fjern og deltagelsesløs overfor 
sine medmennesker, optaget af sit arbeide, sine egne smaa ærgjerrige maal, 
bliver alt dette nu forholdsvis saa smaat, det andet bliver det store. Hun 
begynder at give sig af med sine medpatienter og finder en ny, frisk glæde 
i det. Men tiden er kommen, da hun maa tilbage igjen til London — 
hun har ikke raad til at ligge der længer og klusse med sin helbred. Hun 
skilles fra sin nye ven, som bliver sig selv til det sidste, følger hende ikke 
engang til stationen. Det smerter hende lidt; hun har vænnet sig til ham, 
har omgaaedes ham aabent og tillidsfuldt som en god kamerat. Han har 
listet sig mer og mer ind i hendes tanke, den brudte, ensomme mand: hun 
tilstaar for sig selv, at hun elsker ham. 

«Og han? I al den tid har han elsket hende med en ensom, kjærligheds- 
fattig mands hele usigelige ømhed. Men det var ikke for ham, en syg, 
knækket stakkar, at binde nogen kvinde til sig, og Saa tier han. Indtil 
han ikke længer holder det ud. Og saa en dag pludselig staar han i den 
lille mørke stue, hvor hun lever sit obskure liv, optaget af at stelle om en 
gammel slegtning. Man venter, at disse to ensomme sjæle endelig finder 
hinanden. Men nei! Ved en af hine livets brutale, tilsyneladende saa 
meningsløse tilfældigheder, bliver hun samme dag overkjørt paa gaden 
og dør paa hospitalet. 

Som jeg sagde, er det hele saa inderlig hverdagsligt. Disse to syge- 
lige mennesker, ingen af dem særlig interessant eller merkelig, dette forhold 
uden ord, som ikke blev til noget forhold, de smaa, løst skizzerede episoder 
og interiører, som grupperer sig om det. — Man kunde synes, det var et 
ubekvemt stof at lave en bog af. Og dog har det lykkedes forfatterinden 
at fængsle os dybt og varigt. Det er vanskeligt at udpege, hvori det 
særlig ligger, — i stilen, i livssynet, i den absolut sanddru ægthed og 
simpelhed. Og fremfor alt i dette ubestemmelige, som er charmen ved 
enhver aandsaabenbarelse, hvad enten det er i en bog eller et menneske, 
personligheden. Det er en dybt personlig bog. Der taler ud af den en sjæl, 
der har kjæmpet og lidt og seiret. Der er noget af den store:simpelhed 
og direkthed, det intense alvor, der slaar os saa hos Olive Schreiner.*) 
Den samme tristhed ogsaa, en dæmpet, stilfærdig tristhed, uden klage, som 
hos én, der har levet paa livets skyggeside og erfaret, at det ikke er særlig 


*) Se: The Story of an African Farm. (Oversat af Carl Nærup under titel 
, Farmen i Sydafrika*.) 

lystigt, — uden derfor at anse sig berettiget til at skrige op med ørkesløs 
anklage eller se paa tilværelsen med skuffelse og bitterhed. En ædel tristhed, 
som i al livets ynkelighed og hæslighed ikke slipper kjærligheden til livet, 
troen paa livets gode magter. Livet er for de fleste af os haardt, rigt paa 
skuffelse og forsagelse, og vi ved, ærlig talt, intet om dets mening og hvad 
der ligger bag det, — vi ved bare én ting: vi faar leve alligevel og gjøre 
det mest mulige ud af det, gjøre det lidt taaleligere for hverandre, glemme 
vort stakkels selv og se at leve lidt udenfor det. Det er det eneste, som 
giver nogen virkelig tilfredsstillelse. 

Der er en sum af personlig indvundet livsvisdom i denne lille bog; 
ret som det er, stanser vi op under læsningen ved en stilfærdig bemerkning, 
ligesaa fordringsløs som slaaende, af dem, som uvilkaarlig aftvinger os et: 
sandt, sandt! , Ethvert menneske er ensomt, men ikke enhver ved det*. 
— — — p,Et fordringsløst liv, og derfor et kjærlighedsløst; siden jo mindre 
vi forlanger, des mindre faar vi”. — — — yDet gjør os til personer, 
fulde af værdighed, naar vi finder ud, at der er en plads for os at fylde*. 
— — — ,, Hvor sløvsindede vi alle maa være, siden vi kun ved per- 
sonlig erfaring om sorg og lidelse er istand til at lære noget om andres 
lidelse og sorg!f — — — 

Blandt de andre gjæster ved sanatoriet er der en stakkels haabløs 
tæringspatient, hvis unge, flotte frue lader ham ligge overladt til betalte 
pleiersker, mens hun selv gjør sig livet saa behageligt som det er muligt der, 
—- vel at mærke, uden at hun har anelse om, at hun ikke er et mønster 
paa en hustru. Bernardine — den unge piges navn — ser en og anden 
gang til ham og tager sig lidt af ham, læser høit for ham, snakker med 
ham, og den stakkels fyr, der ligger ensom og fortærer sit hjerte i bitterhed, 
klynger sig til hende i barnlig taknemlighed, da han først er blevet for- 
visset om, at hun ikke ,er betalt for at komme* — som alle de andre. 
Han er en naiv, uvidende person, som der aldrig har været noget ved, 
men et snilt gemyt, et stort barn, med et barns trang til kjærlighed. En 
dag, hun kommer til ham, er han urolig i sindet ved tanken paa døden, 
som han ved snart forestaar, og spørger hende — hvem han har lært at 
se op til som et vidunder af klogskab — hvad hun mener om livet efter 
dette. Den lille scene har en egen stille skjønhed og pathos: Det stakkels 
store barn af en mand vendende sig saa hjælpeløst og tillidsfuldt til den 
unge pige, som én liden bror til en ældre klog søster, ængstelig ivrig efter 
at have hendes haand at støtte sig til, nu han skal tiltræde den store reise 
til det ukjendte og — ukjendelige hinsides! 


Little Brick,**) sagde han med svag, lav røst, ,jeg har noget paa hjerte. 
De vil ikke le af det, ved jeg. De er ikke af den sorten. Jeg ved, De er saa flink 





*) Et navn, han har givet hende. 

og tænksom, og alt det, De kunde fortælle mig mer end alle presterne tilsammen. 
— — De maa vel have tænkt en hel del over livet og døden og denslags ting,* 
fortsatte han. ,Jeg har aldrig tænkt over det. Gjør det noget, Little Brick? Det 
er forsent nu, jeg kan ikke begynde at tænke. Men tal til mig; sig mig, hvad De 
tænker. Tror De, vi faar endnu en chance og bliver glad ved at opføre os lidt 
mindre lig kjøtere og umælende dyr? Eller ender det altsammen paa den ensomme 
lille kirkegaarden her? Jeg har aldrig bryd mig noget med disse ting før, men nu, 
jeg ved, jeg er saa nær den skumle lille kirkegaarden, — ja, Saa undres jeg. Hvad 
bibelen angaar, saa har jeg aldrig bryd mig om at læse den. Jeg har aldrig været 
meget af en læser, skjønt jeg er kommen mig igjennem to-tre spændende romaner 
og jagthistorier. Gjør det noget, Little Brick ?* 

yHvor ved jeg?* sagde hun mildt. ,Hvor kan nogen vide? Folk siger, de 
ved; men det er altsammen et stort mysterium — intet uden mysterium. Alt, hvad 
vi siger, kan bare være gjætning. Folk er blevet gale over sine gjætninger, eller 
de har faat sit hjerte knust. Men endnu bliver mysteriet der, og vi kan ikke løse det." 

Hvis De ikke ved noget, Little Brick, * sagde han, ,saa sig mig i det mindste, 
hvad De tænker; og vær ikke for lærd; husk, jeg er et daarligt hoved.* 

Han syntes at vente ivrigt paa hendes svar. 

» Hvis jeg var i Deres sted,* sagde hun, ,vilde jeg ikke plage mig med det. 
Bare bliv enig med Dem selv om, at De vil gjøre det bedre, naar De faar en ny 
chance. Man kan ikke gjøre mer end det. Det er det, jeg vilde tænke paa: At 
Gud vil give hver af os en ny chance, og at enhver af os vil tage den og bruge 
den bedre — jeg og De og enhver af os. — — Desuden er livet meget haardt. 
Vi selv kan jo se det. Hvis der er en Gud, en intelligens større end den menneske- 
lige intelligens, saa vil han forstaa bedre end vi, at livet er meget haardt og van- 
skeligt, og han vil forbauses ikke fordi vi ikke er bedre, men fordi vi ikke er 
værre. I det mindste vilde det være min forestilling om en Gud. Jeg vilde ikke 
plage mig, hvis jeg var Dem.* 

» Hvis det er, hvad De tænker, Little Brick,* svarede han, ,er det fuldstændig 
godt nok for mig. Og der ligger ikke magt paa bønner og bibelen og alt det?* 

yJeg tror ikke, der gjør,* sagde hun. ,Jeg har aldrig tænkt, at der laa nogen 
magt paa Ssaadanne ting. Hvad det kommer an paa, er at dømme mildt, og ikke 
falde som en hammer over andre folks skrøbeligheder. Hvem er vi, nogen af os, 
at vi skulde være haard mod andre ?* 

»Og ikke falde som en hammer over andre folks skrøbeligheder, Å gjentog 
han langsomt. ,Jeg undres, om jeg altid har dømt mildt. 

steg tror, De har,* svarede hun. 

Han rystede paa hovedet. ,Nei,f sagde han; ,jeg har været en daarlig fyr 
Jeg har ligget her, og andre steder ogsaa, og fortæret mit hjerte i bitterhed, til 
De kom. Siden den tid har jeg undertiden glemt at føle bitterhed. En smule ven- 
lighed gjør ende paa en hel del bitterhed.* 

Han vendte sig træt om paa siden. 

yJeg tror, jeg kunde sove, Little Brick,* sagde han næsten hviskende. ,Jeg 
vil drømme om Deres præken. Og jeg skal ikke plage mig med det, var det ikke saa ?* 

å Nei, svarede hun, idet hun gik lydløst gjennem værelset; ,ikké plage Dem 
med det!” 


Det er ikke meget nyt, hun har at sige i egenskab af sjælesørger. 
Men det er kanske det bedste for anledningen. Og naar alt kommer til alt, 

kan selv den viseste blandt os ikke sige stort mer om den ting, naar han 
vil være ærlig. 

Jeg nævnte, at da Bernardine skiltes fra sin ven i Peterhof, havde 
han ikke med et ord forraadt sine følelser for hende. Men da hun er reist, 
sætter ,den ubehagelige mand* sig til at skrive et brev til ,sin lille kamerat*, 
— som han imidlertid straks river itu igjen. Vakrere udtryk for kjærlighed 
har jeg sjelden seet, saa blødt og inderligt, saa mandigt og rent. En patos, 
dæmpet, uden store gester, men netop derved saa meget virkningsfuldere: 


— — y,Du smaa, du kjære, jeg ønskede aldrig at elske dig. Jeg havde aldrig 
elsket nogen, aldrig søgt nær til nogen. Jeg har levet ensom hele mit unge liv. 
— — Jeg sagde til mig selv: ,Jeg vil ikke elske hende. Det vil ikke gjøre mig 


noget godt, heller ikke hende.* — — Men lidt efter lidt tillod jeg mig selv denne 
luksus; og mit hjerte, engang saa fortørket, begyndte at blomstre igjen; ja, du smaa, 
du vil smile, naar jeg siger dig, at mit hjerte sprang ud i blomst. — — Nu for- 


staar jeg, hvad folk mener, naar de siger, at kjærligheden giver livet en værdighed, 
som intet andet kan give. Den værdighed er min nu, intet kan tage den fra mig; 
den er min egen. Du er min egen, egen; jeg elsker alt omkring dig. — — Jeg 
kan aldrig igjen blive, som om jeg ikke havde kjendt dig. Jeg skal aldrig kalde 
mit liv forspildt nu. — — Jeg har ventet hele mit liv paa dig, og jeg har givet 
dig mit hjerte helt og holdent. — — Et fattigt liv — — nei, nei, jeg vil ikke sige 
det nu. Jeg kan ikke synes synd i mig selv nu — —* 


Den sidste hilsen, hun sender sin ven, idet hun dør, er denne: ,Sig 
ham, at han skal reise tilbage til fjeldene og begynde at bygge sin bro; 
den maa være sterk — —* 

Og han bøier sig igjen villig ind under livets byrde, i lydighed mod 
hende, der har givet hans stakkels forspildte liv nyt indhold og ny værdighed. 

Vilh. Troye. 


Bastillens historie.” 


(Efter Frantz Funck-Brentano i ,Deutsche Revue*.) 


A' alle det franske monarkis fængsler har folkets indbildningskraft 
fortrinsvis beskjæftiget sig med den berømte fæstning i Faubourg 
St. Antoine, Bastillen. Før vi beskriver den behandling, som blev fangerne 
tildel i dette fængsel, vil vi fortælle selve navnets og indretningens oprindelse. 

Julius Cæsar beskriver en bygning i tre stokverk, som hans legions- 
tropper i en haandvending forstod at opføre udenfor murene af en beleiret 
stad; saadanne flytbare angrebstaarne kaldtes Bastides, eller som man i 

middelalderens fordærvede latin kaldte dem Bastilles. Kronisten Fovissort 
siger i beretningen om beleiringen af en by, at man opreiste bastides paa 
markerne og veiene for at hindre tilførselen til byen. Udtrykket blev snart 
anvendt om de befæstede taarne, som man opførte paa stadsmurene og 
navnlig om dem, der hævede sig over indgangsporterne. 

I aaret 1356 omtaler kronisterne vigtige udbedringer af Paris's by- 
mure. Der opførtes firkantede bygninger i regelmæssige afstande paa mur- 
ringen for enten at beskytte tilgangen til byen eller selve murene. Man 
betegnede med navnet échiffes, guérites eller barbacames dem af disse byg- 
ninger, som opførtes mellem to porte, og med bastides eller bastilles dem, 
som var over selve portene. Den første sten til det bygverk, som i fire 
hundrede aar skulde blive berømt under navnet Bastillen, blev nedlagt den 
22. april 1370 af Hugues Aubriot, oldermand for kjøbmandslauget.. Man 
udvidede pariserbefæstningerne mod englænderne, men at give Karl V skylden 
for opførelsen af et grusomt fængsel er ligesaa ubilligt, som om man vilde 
have bebreidet Louis Philip anlægget af Mont Valerien. 

L.sin Histoire generalle de Paris skriver Bournon, at Bastillen, da den 
blev stormet 14. juli 1789, var nøiagtig i samme stand som arkitekterne 
i det r4de aarhundrede havde forladt den. Den nuværende Place de ln 
Bastille indtager ikke netop det samme rum, som fæstningen indtog. For 
at gjøre sig en forestilling om dens form og størrelse, maa man tænke bort 
de sidste huse i Rue St. Antoine og Boulevard Henri IV. Det grundrids, 
der nøiagtig angiver det gamle omfang, bliver nu betegnet ved hvide stene 
i brolægningen; enhver pariser kan gaa hen paa pladsen og overbevise 
sig derom. 


Augé de Lassus, som til sin afhandling om Bastillen har øst saa 
rigeligt ud af Bournons arbeider, skildrer bygverket paa følgende maade: 

Den lignede en vældig sarkofag. De otte rundtaarne, som ragede 
lige høit og omgaves af solide forskandsninger, hed: Tour du Coin, Tour 
de la Chapelle, Tour du Puits, Tour de la Bertaudiere, Tour de la Baziniére, 
Tour du Trésor, Tour de la Comte og endelig Tour de la Liberté. 
Tour du Coin (Fløitaarnet), Tour de la Chapelle (Kapeltaarnet) og Tour du 
Puits (Brøndtaarnet) har faaet sine navne efter sin beliggenhed eller særegne 
konstruktion. Tour de la Bertaudiére og Tour de la Baziniére, kaldtes saa 
efter de 10 ældste fanger. Tour du Trésor (skatkammer) blev kaldt saa, 
fordi det under Henrik den fjerde blev anvendt som offentligt skatkammer. 
Det syvende Bastilletaarn hed Tour de la Comté, men man ved ikke 
hvorfor. Det ottende, Tour de la Liberté, frihedstaarnet, fik dette over- 
raskende navn, fordi man i det 17de aarhundrede hensatte fanger der, 
som fik lov til at nyde større frihed end de andre, blandt andet var det 
dem tilladt at spasere rundt om i fæstningen hele dagen, og at aflægge 

og modtage besøg. Man kaldte disse fanger frihedsfanger, og deraf har 
ogsaa taarnet faaet sit navn; de øvrige, som strengt holdtes indelukkede i 
sine celler, kaldtes ,indestængte fanger*. | | 

Efter tidens skik havde Bastillen blot en eneste indkjørsel over en 
 vindebro; dog var der ved siden af denne en mindre port bestemt for fod- 
gjængere, og ogsaa til denne førte der en vindebro over fæstningsgraven. 
I det yderste af Bastillens gaardstun havde d Argenson ladet bygge et 
monumentalt uhr, der blev baaret af fire stenfigurer, fremstillende sammen- 
lænkede fanger; talskiven var prydet med en kunstfærdig krans af lænker. 
D' Argenson og hans kunstnere havde den for omgivelserne passende smag. 

Efter nederlaget ved St. Quentin havde Henrik den fjerde af frygt 
for et fiendtligt overfald paa hugenotgeneralen Coligny's raad ladet Bastillen 
forsterke. Ved den leilighed blev foran porten St. Antoine opført en 
bastion, som senere skulde forvandles til en have med spasergange 
for de fangne. 

Rundt om dette mørke og tunge fængsel reiste der sig efterhaanden 
i det syttende og attende aarhundrede ligesom i middelalderen rundt 
katedralerne en hél liden blomstrende by. Barberer, sæbehandlere, gjæst- 
givere, ægge- og ostehandlere. De nye huse strakte sig henimod 
Rue St. Antoine. 

Bastillen var oprindelig ikke noget fængsel; den blev dette først saa 
sent som. under Karl den sjettes regjering. Tiltrods herfor beholdt Bastillen 
endnu i to hundrede aar præget af et militært citadel. Undertiden lod de 
franske konger fremmede fornemme personer indlogere der, naar de paa 
gjennemreise befandt sig i Paris. Ludvig den ellevte og Frans den første 
gav ofte glimrende fester der. 

Richelieu maa betragtes som stifteren af Bastillen som statsfængsel, 
Bastillen som den var i det syttende og attende aarhundrede. Før ham 
var det blot leilighedsvis anvendt til at huse fanger. 

Forvaltningen af Bastillen; som lige til Ludvig den trettendes regjerings- 
tid var anbetroet fornemme personer, hertuger, konnetabler og lignende, 
blev under Richelieu lagt i hænderne paa en virkelig fangevogter, Leclerc 
du Tremblay. De dokumenter, som kunde kaste noget lys over Bastillen 
i den tid den ,røde mand*, som Victor Hugo kaldte Richelieu, var ved 
magten, er yderst sjeldne. En advokat, Maton de la Varenne, offentlig- 
gjorde i 1789 i ,Pariserrevolutionen* et brev, som den ste december 
1642 skal være skrevet til Richelieu, der dengang laa paa sit dødsleie. 
I dette brev læser vi: ,I lader mig raadne i Bastillen, fordi jeg ikke har 
adlydt Eders befalinger, som vilde have styrtet min sjæl i den evige for- 
dømmelse og ladet mig fremtræde paa dommens dag med blodflekkede 
hænder*. Men vi kan ikke indestaa for dokumentets ægthed, især siden 

det blev bragt for dagen i en tid, da man frembragte en mængde falske 
aktstykker, som foregaves at stamme fra Bastillen. Mere opmerksomhed 
fortjener den ,Fortegnelse over de fanger, som holdes indesluttede i 
slottet Bastillen,* thi de vides sikkert at stamme fra Richelieus egen tid. 
Denne fortegnelse omfatter 53 navne. Blandt disse er flere sat ind som 
mistænkte eller overbeviste for onde hensigter mod ,hr. kardinalen*, andre 
er fængslede som ,sammensvorne mod tronen* eller som spioner. Der 
befinder sig en ,ekstravagant prest* mellem dem og en politiserende munk, 
tre falskmyntnere og endelig omtrent tyve fornemme herrer, der betegnes 
som ,forrykte, bidske og lede djævle.* 

Under Ludvig den fjortende gjenoplivedes de religiøse forfølgelser, 
og en hel hær af publicister, nyhedskræmmere og journalister stod for den 
offentlige diskussion. Ludvig var ikke netop den bedste ven af presse- 
friheden, men paa den anden side bød det ham imod at indespærre penne- 
folk, jansenister og overbeviste protestanter i Bicétre, Saint-Lazare og de 
andre fængsler i Paris sammen med alskens vagabonder og stratenrøvere. 
Han aabnede dem derfor høimodig adgang til Bastillen, hvor de kom i 
det allerbedste selskab — sammen med livslystige og galante familiesønner, 
som paa sine forældres anmodning var spærret inde der en tid ,for at de 
kunde faa tid til at gaa i sig selv og forbedre sine seder* samt med 
adelige kamphaner, som marskallerne af Frankrige brugte at indeslutte der, 
naar duellerne tog overhaand. Ludvig den fjortendes regjeringstid ud- 
merkede sig ogsaa ved nogle store processer, som gjorde et besynderligt: 
og foruroligende indtryk paa de samtidige og omgav de anklagede med 
en hemmelighedsfuld glorie, processer hvor magi og heksevæsen, forgift- 
nings- og falskmyntnerhistorier spillede ind; de anklagede forsvandt tyst 
i Bastillen. 

Dette var overhovedet Bastillens store tid; den var nu et virkeligt. 
statsfængsel. Forfatterne kan med rette tale om dens ,fornemhed*. Den 
var paa engang tillokkende og frygtelig, fuld af glad larm og nedsunken 
i grufuld taushed. Fra de skumle rum trænger larm og sang og latter 
ud gjennem murene, men disse døver de fortviledes hulken og jammerskrig. 
Det er ,jernmaskens* tid, den tid, da guvernøren modtager hemmelige breve 
fra hove: ,Jeg anmoder Dem om at indrette det saaledes, at om nogen 
skulde komme og spørge efter den fange, som monsieur Degrez imorges- 
førte til Bastillen, saa bliver intet meddelt om ham, ikke engang hans navn, 
thi saaledes er det Hans Majestæts naadigste ønske.* 

Det forekommer hyppig i denne tid, at en fange ikke har anelse om 
grunden til, at han er bleven indespærret. ,En vis J. J. du Vécy, en fange 
i Bastillen,* skriver krigsministeren, Louvois, til guvernøren, ,,har for kongen 
besværet sig over, at man i tretten aar har holdt ham indespærret der, uden 

at han ved hvorfor; jeg beder Dem meddele mig, hvem hans arrestordre 
er undertegnet af, for at jeg kan give Hans Majestæt besked derom.* 

Vi har flere breve opbevaret af samme art som dette; enkelte af dem 
omtaler ogsaa den luksus og komfort, hvormed fangerne i denne tid blev 
omgivne. 

Regentskabet var en overgangstid fra Ludvig den fjortende til Ludvig 
den femtendes regjering. I Bastillens historie var det ligeledes en overgangs- 
tid. Arrestordrene er mindre hyppige og mindre strenge i sit sprog, men 
fængslet taber det fornemme anstrøg, som hidtil har karakteriseret det. - 
Den vigtigste periode i Bastillens historie under regentskabet er indespær- 
ringen af de anklagede, som blotstilledes ved Cellamare's sammensværgelse. 
Blandt disse befandt sig ogsaa frøken de Launay, den senere madame de 
Staél. Hun har i sine memoirer leveret en smule beskrivelse af sit ophold 
i Bastillen, som hun ansaa for den lykkeligste periode af sit liv. Men hun 
oplevede rigtignok et kjærlighedseventyr der. 

Under hertugen af Orleans regjering og end mere senere mister Ba- 
stillen sin gamle glans og synker efterhaanden ned i klasse med de alminde- 
lige fængsler. Torturen blev ikke mere anvendt der, og de underjordiske 
celler blot i korte tidsrum anvendt som straf for opsætsige fanger. Efter 
Ludvig den sekstendes tronbestigelse kom de aldrig mere i brug. 

l 1775 skriver Malesherbes: ,Man maa ikke nægte nogen fange 
midler til at læse og skrive. Den angivelige misbrug, som de skulde kunne 
gjøre deraf, kan ikke være farlige, da de saa let kan overvaages.*  Ogsaa 
verktøi og lignende blev indleveret til dem, som ønskede det, og de fik 
sig endog tilbragt dagens aviser. 

Endelig maa man ikke glemme, at antallet af fanger i Bastillen aldrig 
har været saa betragteligt, som man skulde tro. Under hele Ludvig den 
sekstendes regjeringstid har Bastillen blot optaget 240 fanger, gjennemsnitlig 
16 om aaret. 

Foruden mennesker blev ogsaa bøger indespærret i Bastillen; saaledes 
sad Diderots ,Encyklypædie* der i flere aar. 

Fra 1783 til 1789 stod Bastillen næsten tom, og hvis man ikke havde 
besluttet sig til at indsætte almindelige forbrydere der, vilde den staaet 
ganske tom. 

Fra 1. januar til 14. juli 1789 blev blot én fange indsat i Bastillen 
— en vis Reveillon, en tapetfabrikant fra Faubourg St. Antoine. Foruden 
ham sad der fra det foregaaende aar seks andre, fire falskmyntnere og to 
almindelige tyveknægte. Det var disse syv, som seierherrerne ved stormen 
paa Bastillen den r14de juli befriede. nk. 

En socialistfører. 
Ferdinand Lasalle. 


(Efter Maurice Muret i ,Bibliotheque Universelle). 





sn Lasalle blev født den 11. april 1825 i Breslau, hvor hans 
fader ledede en stor klædesforretning. Det var der i Schlesiens triste 
hovedstad, at han tilbragte sin barndom og første ungdom. Denne periode 
af den store agitators liv er os vel bekjendt af den dagbog, som han i 
femtenaarsalderen begyndte at føre, og som for nogle aar siden blev ud- 
given af Paul Lindau. 

Hans forældre var jøder og opdrog sine børn i den mosaiske religion. 
Men Ferdinand tabte snart enhver religiøs interesse og løste sig fra sin 
religion, men uden at kunne løse sig fra sin race. Og jødedommen, siger 
Henrik Heine, er ikke en religion, men en ulykke. Lasalle vilde have 
underskrevet denne mening. Han var i sin tidlige ungdom overmaade 
ømfindtlig for alle de uretfærdige krænkelser, som jøden maa døie. Hans 
ungdoms inderligste ønske var at gjenopreise sit folk i rang mellem de 
,Pædrede nationer*. Han vilde have givet sit liv for dette. Men dette 
ideal blev snart opgivet. Imidlertid har den falske stilling, som jødismen 
satte ham i, ikke bidraget mindst til at kaste ham i armene paa samfunds- 
fienderne — af had til det borgerdømme, hvis foragt havde brændt ham. 

Lasalles hjem var et arnested for den bitreste splid og tvedragt. 
Faderen satte igjennem sin tyranniske vilje, men under sin families høi- 
lydte protest; moderen var et ideligt jamrende og skjændende menneske, 
og heller ikke Lasalles søster havde ord for at være nogen elskværdig 
karakter. Men det varede ikke længe før Ferdinand, den yngste, udfoldede 
alle sine familieegenskaber med det resultat, at det oprevne hjem blev 
 skueplads for endda værre scener end nogensinde før. 

Fra sin fader synes Ferdinand Lasalle at have arvet en hang til 
voldsomhed, som han bevarede i hele sit liv. Han var et overordentlig 
hidsigt barn og gjennemgik kriser af vanvittigt raseri. En dag meddelte 
han saaledes sine forældre, at han vilde have en ny dragt. Men hans 
far afbrød ham og sagde, at det var en overflødig udgift: ,Jeg forbyder 
dig at gaa til skrædderen.* Da Lasalle fik denne besked, geraadede han 
i det frygteligste oprør; han stormede ud af stuen og ud af huset og løb 
ned til floden for at drukne sig; han foretrak at dø fremfor at leve med 
simple klæder, og han vilde ogsaa have iverksat sin beslutning, om ikke 
faderen var kommet løbende til og i sidste øieblik havde forhindret ham 
fra at styrte sig i vandet. 

Mangelen paa ligevægt i Lasalle's karakter, hans tilbøielighed til at 
se tingene som gjennem en forstørrende og, man kunde gjerne sige, for- 
styrrende linse aabenbarer sig paa hver eneste side af hans dagbog. Han 
har en dag disputeret med sin søster, og denne har flygtet ind i et andet 
værelse, hvor hun udstøder de frygteligste skrig, forat det skal høres ud, som 
om hun er bleven mishandlet. Bragt til det yderste ved denne skjændige 
list brækker Lasalle op døren til det andet værelse, og han falder paa 
knæ i hendes paasyn, og skummende af raseri og vridende sine hænder 
skriger han ud med en stemme, der brister under overspændelsen: , Gud, 
Gud lad mig huske, lad mig aldrig glemme dette øieblik! Giftige kryb 
med dine fordømte krokodilletaarer — du skal komme til at angre dine 
hyl. Ved Gud, ved Gud, ved Gud, jeg sværger, at om jeg lever i femti 
aar, om jeg lever i hundrede -- skal jeg ikke glemme dig dette, om du 
ligger paa din dødsseng, skal jeg . ..* Endelig holder han inde, aldeles 
opgiven og mat, men man kan forstaa, hvor han tog paa vei ved alvor- 
ligere tilfælde, naar en bagatel kunde bringe ham saaledes ud af sig selv. 

Han var en utaalelig skolegut. Han betragtede alle sine lærere uden 
undtagelse som personlige fiender. Efter en time, da han havde faaet en 
irettesættelse af en lærer, skrev han i dagbogen: ,Jeg maa drikke hans 
blod; før hviler jeg ikke.* Aldrig indrømmede han, at han havde uret; 
han paastod, at han blev misforstaaet af ondskab, at man forfulgte ham 
med nederdrægtig skadefryd. Og hvis han huskede en linje af sine latinske 
klassikere, naar han kom ud af skolestuen, saa var det denne: 


Barbarus hic ego sum, quia non intelligor illis. *) 


Lasalle's karakterbøger vat ogsaa af den beskaffenhed, at han foretrak 
at dølge dem i hjemmet. Men de maatte ,forevises* og forsynes med den 
faderlige underskrift; Lasalle besluttede sig til at skrive dette ,forevist* selv 
og retfærdiggjorde dette falsum med følgende sønlige overveielse: , Min far 
vilde tage sig altfor nær af at se mine daarlige karakterer. Han vilde danne 
sig de mest fantastiske forestillinger om mine evner og min flid og neppe 
nok tro mig, om jeg sagde til ham: ,Lad dig ikke vildlede af denne 
pøbels skrig, af disse narres løgne!* Forøvrigt blev tilslut den unge Lasalle's 
bedrag afsløret, og hans fader, der blev dybt rystet over sønnens frækhed, 
tog ham af den grund ud af gymnasiet i Breslau og lod ham indmelde i 
en handelsskole i Leipzig. Denne overflyttelse voldte dog ingen merkbar 
forvandling af Ferdinand's karakter. Han blev tvertimod end mere mis- 
fornøiet og overmodig i sin trods. Hans selvtillid lod sig ikke et øieblik 
rokke: =,Jeg er blot her i en foreløbig stilling, skriver han, ,,0g jeg tror 


*) De behandler mig som en barbar, fordi de ikke begriber mig. 

forvist, at slumpelykken eller forsynet vil snappe mig ud af kontoret og 
slynge mig op paa scene, hvor jeg kan agere.* 

Under det temmelig indesluttede liv, hvortil han var henvist i Leipzig, 
tog Lasalle's smag en bestemt retning. Han begyndte at faa bevidsthed 
om sit kald til folketribun: =,Jeg vil,* skriver han, ,forkynde friheden for 
folkene, selv om jeg skulde omkomme under dette forsøg.* 

Det varede ikke længe, før hans fader kaldte ham hjem og vilde vide, 
hvilke studier eller hvilken profession han agtede at vælge. Lasalle sagde, 
at han vilde vie sig for den bedste menneskelige videnskab, for historien, 
og da Heymann Lasalle raadede ham til heller at studere medicin eller jus, 
raabte sønnen: ,Baade lægen og advokaten er kræmmere, som driver handel 
med sin videnskab.* Ikke mindre udpræget var hans foragt for publicister 
og skribenter, som tager betaling for sine skrifter; men Lasalle's egen 
handlemaade modsagde i denne som i andre henseender hans principer, 
thi ingen har været griskere efter vinding, og ingen har bedre forstaaet at 
tiltvinge sig glimrende honorarer af modstræbende forlæggere. Forøvrigt 
vilde man fortabe sig i et vidtløftigt emne, om man skulde gjøre rede for 
alle de selvmodsigelser, hvori Lasalle faldt. 

Faderen modsatte sig ikke hans plan, og den tidligere saa dovne 
skolegut begyndte at arbeide med voldsom flid. Efter to aars studier ved 
gymnasiet i Breslau tog han i 1842 eksamen med glans og fulgte derpaa 
ved universitetet i den samme by forelæsninger i filologi og filosofi. Hans 
begeistring for Hegel, hvis lære fik den dybeste indflydelse paa hans aand, 
skriver sig fra denne tid. Fichte og Schelling øvede ogsaa hans skarp- 
sind, og snart blev han mester i subtilt haarkløveri. Fra Breslau begav 
Lasalle sig til Berlin, hvor han især studerede jus. Her kom han for første 
gang med i selskabslivet og traf sammen med flere af tidens berømte mænd; 
Alexander von Humboldt tog sig især af den unge student, som han aldrig 
kaldte andet end ,vidunderbarnet*, og tænkte endog paa at faa ham anbragt 
som lærer for arveprinsen, den senere Fredrik den tredie. 

Efter at have afsluttet sine universitetsstudier reiste Lasalle en tid 
omkring i Tyskland og pakkede derpaa sine kufferter og strøg til Paris, 
revolutionernes og barrikadernes klassiske by. Den store by fortryllede ham, 
som den havde fortryllet hans racefrænde Heine, hvem han under sit pariser- 
-ophold stadig omgikkes. Heine beundrede paa sin vis den unge oprører: 
, Hr. Lasalle,* skrev han til Varnhagen von Ense, ,er beundringsværdig 
begavet. Med den dybeste lærdom og den mest udstrakte viden, med den 
største skarpsindighed, jeg har truffet hos noget menneske, og de rigeste 
udtryksmidler, forbinder han en viljens energi og en handlekraft, som vækker 
min forbauselse.” Og den skarpsindige Heine slutter: ,Denne nye race 
mennesker vil nyde de solide ting og erobre de solide ting. Vi gamle 

bøiede os ydmygt for det usynlige, vi længtede efter en skygges kjærtegn, 
efter en blaa blomsts duft, vi resignerede og anstillede os, som om vi var 
overlegne, og maaske vi var lykkeligere end disse sterke gladiatorer, som 
saa stoltelig vandrer til kampen paa liv og død.* 

Heine beundrede ogsaa Lasalle's skjønhed. Og i dette punkt var alle 
hans samtidige enige. En af den berømte agitators biografer bemerker, 
at tre universelle typer havde forenet sig i hans ansigt: den israelitiske, 
den germaniske og den græsk antike. Det var især den antike side, som 
slog Heine. Lasalle bragte ham til at tænke paa gladiatoren, som dør 
gjæmpende, med et smil paa læberne. Man sammenlignede ogsaa Lasalle 
med en romersk Cæsar. Hans spænstige skikkelse, hans mørkeblaa øine 
og rige sorte manke vakte almindelig beundring. Denne skjønhed kom 
ogsaa ofte Lasalle til den største nytte. Den var skyld i flere af hans 
triumfer, ikke alene i den selskabelige, men ogsaa i den juridiske og poli- 
tiske verden. Men denne skjønhed blev ogsaa skyld i de hændelser, som 
foraarsagede hans død. 

Stod Lasalle i Paris i forbindelse med den tids franske socialister? 
Efter al sandsynlighed gjorde han det, ihvorvel vi ingen direkte beviser 
har derfor. Formodentlig benyttede han sig af sit ophold i den store by 
til nøiere at studere de ledende revolutionsmænds arbeider; herved erhver- 
vede han sig en vis færdighed i brugen af fransk, ja han lærte sig endog 
at skrive det nogenlunde korrekt. Lasalle's fortrolighed med fransk 
tænkning, meddelte hans stil en skarphed og klarhed, som udmerker ham 
fremfor de fleste tyske prosaforfattere. Han formaaede at gjøre sig for- 
Staaelig for den simple arbeider, men hans klarhed gjorde ham mistænkelig 
blandt partiets dannede elementer, thi tysker af ethvert parti mistror af 
instinkt alt det, som er letforstaaeligt og smukt formet. De egenskaber, 
der hæver Lasalle høit som skribent, er af liden værdi i de samtidige tyske 
katedersocialisters øine. Endnu ser de i ham en handlingens mand, en 
agitator, hvis gyldne ord formaaede at sætte masserne i gjæring; men hans 
Skrifter nærer de et slags ringeagt for. Partiets teoretiker, den forfatter, 
som de socialistiske talere citerer i rigsdagen, er Karl Marx. Det var ham, 
som saaede i den mark, som Lasalle havde oppløiet. 

I 1846 reiste Lasalle hjem igjen til Tyskland. Han havde hidtil 
kaldt sig Lassal; til minde om Paris begyndte han nu at stave sit navn 
med den franske e& muet. Dette var blot et beskedent udslag af hans for- 
fængelighed. Man vilde tage feil, om man troede, at denne brændende 
demokrat skyede samfund med bourgeousiet og adelen. Han søgte omgang 
og forbindelser i begge disse regioner, og han paatog sig af forfængelighed at 
føre en skilsmissesag for grevinde Sophie af Hatzfeldt — et af Tysklands 
bedste navne. Denne berømte proces skaffede Lasalle en mængde ubehage- 

ligheder, men den endte med at blive en stor triumf for ham og gjorde 
hans navn viden bekjendt. 

Rhinprovinsen, der ligger Frankrige saa nær og tidligere var indlemmet 
i keiserdømmet, dannede et udmerket felt for revolutionær propaganda. 
Det vakte stor harme i dette land, da man erfarede, hvorledes oprøret i 
1848 var bleven dæmpet af greven af Brandenburg, hvorledes han havde 
faret haardelig frem mod revolutionsmændene. Folket besluttede at prote- 
stere paa enhver mulig vis. Til en begyndelse vægrede det sig for at 
betale de skatter og anerkjende de love, som var bleven besluttede i national- 
forsamlingen. Her var derfor revolten i fuld gang, og Lasalle opgav øie- 
blikkelig Hatzfeldtprocessen for at kunne anvende al sin tid til at organisere 
modstanden. Han havde paataget sig agitationsarbeidet i Disseldorf og 
omegn, og han gjennemfor dette distrikt i alle retninger og udspredte den 
revolutionære sæd. Hans iver forblindede ham. Han berusede sig i sin 
egen veltalenhed og overskred alle rimelighedens grænser. En tale, som 
han holdt i Neuss, blev dømt som statsforbrydersk, og dagen efter blev 
han kastet i fængsel mellem to ulykkesfæller, en arbeider og chefen for 
nationalgarden i Diisseldorf. Han blev dem en dyr fange. Indlogeret og 
næret paa regjeringens bekostning, opfattede han sig som gjæst i et hotel 
og fandt intet godt nok eller fint nok; og han skjændte og rasede, til han 
omsider opnaaede alt det, han forlangte. Men ikke destomindre beklagede 
han sig uophørlig. Denne store lighedsteoretiker fandt aldrig, at man gjorde 
nok undtagelser fra den almindelige regel for hans skyld. Da fængsels- 
direktøren en dag var traadt ind i hans celle uden at hilse høflig nok paa 
ham, vilde Lasalle kaste ham ud, men det lykkedes ikke, for direktøren 
var ikke mindre brutal end sin logerende. 

Lasalle sad indespærret i seks maaneder, men førte fra sit fængsel 
Hatzfeldtprocessen, som han ogsaa vandt. Grevinden opnaaede sin del af 
den omstridte formue, og i sin taknemmelighed tilstod hun sin udmerkede 
advokat en aarspension af 20,000 mark. | 

Fra Disseldorf reiste Lasalle til Berlin, hvor han slog sig ned og 
holdt aabent hus for alle tidens berømte mænd og smukke kvinder. Hele 
det kosmopolitiske Berlin gik ud og ind i hans salon. Hans veltalenhed 
og skjønhed gjorde ham store tjenester; især var kvinderne tilbøielige til 
at taale hans stygge røde ideer for hans smukke blaa øines skyld. 

Imidlertid var Lasalle i denne tid ikke udelukkende optaget af 
selskabslivets adspredelser. Han forbandt det nyttige med det behagelige. 
For en tid holdt han sig ude af den aktive deltagelse i politiken, for 
med iver at studere filosofi, skjønliteratur og historie. Resultatet af disse 
studier blev en række udprægede tendensskrifter. I 1857 udgav han en 
bog om Hereklit fra Efesos, i hvem han saa en forløber for Hegel; to 

aar senere skrev han et historisk drama, Franz von Sickingen, hvortil han 
blev inspireret ved at læse skrifter af Ulrich von Hutten, ,den reformations- 
ridder som først vækkede Tyskland*, og som ved sin død efterlod sig blot 
et blækhorn og et sværd. Lasalle regnede sig selv til samme race. Han 
troede at staa i spidsen for en revolutionær bevægelse, der skulde faa 
samme omfang og betydning som reformationen. Hans drama er fuldt af 
apokalyptiske profetier, som imidlertid endnu ikke er blevne realiserede. 
Det er lidet igjen af Sickingen-heltens mystiske tro i de opportunistiske 
politikere, som nu leder den tyske socialisme. 

I 1859 udkom ogsaa et andet skrift af Lasalle ,Krigen i Italien og 
Prøisens pligt*, og i 1860 og 1861 to filosofiske studier over Fichte og 
Schelling og en kritik over Julian Schmidts tyske literaturhistorie samt 
endelig en lang juridisk afhandling, som maaske er hans bedste verk. 

Hvor stor lykke Lasalle end gjorde med sine bøger, saa var det 
dog i den praktiske politik, han ønskede at feire triumfer. Den abstrakte 
spekulation gav ham ikke den nødvendige leilighed til at udfolde sin 
agitatoriske begavelse; og desuden kom ikke berømmelsen med den glans 
og fart af literær virksomhed, som han eftertragtede den. Lysten paa at 
leve, lysten paa at nyde kunde ikke let give ham taal. Og hans politiske 
meninger saavel som hans meninger om sig selv drev ham til at handle. 
Endelig gav en reise til Italien, hvor han gjorde Garibaldis bekjendtskab, 
ham den afgjørende impuls. 

Lasalle besad alle de egenskaber, der skaffer en taler gehør i 
offentlige forsamlinger: skjønhed, selvtillid, lyst til at behage og til at 
overbevise. Alle de, som har hørt ham, er enstemmige i sin dom: Lasalle 
hørte til de store tribuners race. Hans veltalenhed var af stor teatralsk 
effekt. Hans tirader syntes at være lært udenad og indøvet gang paa gang 
foran speilet. Han var vel hjemme i alle sin kunsts fiffige greb. En 
eiendommelighed ved hans foredrag var hans evne til at beherske sin 
stemme, han kunde modulere den i alle tonearter og havde derved 
et middel mere til at holde tilhørernes opmerksomhed spændt. Saa stor 
vægt Lasalle lagde paa alt dette ydre ved foredraget, vogtede han sig vel 
for at synke ned til blot og bar retorik. Han faldt aldrig i den fristelse 
at tale for ikke at sige noget. Hans taler er saa fulde af fakta og ideer, 
som taler overhoved kan være. Og denne forbindelse af taler og tænker 
indbragte Lasalle de største triumfer i hans kortvarige løbebane. 

Hans første betydningsfulde politiske foredrag blev holdt i en arbeider- 
kreds i Berlin. Han talte om en statsforfatnings væsen. Han begyndte 
med at beklage, at de fleste grundlove er bare papir uden betydning. 
Men denne forældede opfatning af konstitutionernes rolle er det moderne. 
samfund uværdigt. Og Lasalle forlangte de forskjellige statsmagters 

demokratisering — armeens, domstolens, embedsverkets. En anden tale, 
som han ligeledes holdt i Berlin for arbeiderprogrammet, kom straks ud 
i boghandelen. Dette gav anledning til en ny retsforfølgelse mod for- 
fatteren, som i januar 1863 blev dømt til ti maaneders indespærring. Han 
fik imidlertid dommen mildnet til en større pengebod. 

Den forsvarstale, som han holdt for sig selv ved denne anledning, og 
som straks efter blev trykt under titelen ,Videnskaben og arbeiderne*, er 
i og for sig et program. OQgsaa i denne tale henvender Lasalle sig til 
hele nationen over dommernes hoder. , Foreningen mellem videnskaben 
og arbeiderne,* siger han, ,se det er det maal, jeg har svoret at ofre mine 
kræfter.* Formelen er meget vag, men det er jo med saadanne fraser 
man lettest finder vei til mængdens hjerte. Man fanger ikke fluer med 
nøgne sandheder, man maa smøre fangstredskaberne med lidt hu- 
manitær honning. 

Offentliggjørelsen af disse smaabrochurer stillede forfatteren i første | 
række «mellem tidens revolutionære skribenter og talere. Arbeiderpartiet 
holdt netop en kongres i Leipzig for om muligt at enes med fremskridts- 
partiet om et fælles program. Dette forsøg strandede uhjælpelig. Arbei- 
dernes udsendinge, som havde liden evne til at optræde, henvendte sig til 
Lasalle og bad ham bistaa dem med raad og daad i Leipzig. Lasalle 
modtog med glæde dette tilbud og gav sit votum i form af et aabent 
programbrev, som blev offentliggjort i marts 1863. Dette er egentlig det 
tyske socialistiske partis daabsattest. Lasalle rettede først og fremst et 
heftigt angreb paa fremskridtspartiet, dernæst fremstillede han arbeider- 
situationen i Tyskland og formulerede endelig den økonomiske lov, som 
i lange tider har spillet en saa stor rolle i alle socialistiske diskussioner: 
den jernhaarde lov for arbeidslønnen*. Ingen tror nu længer paa den. 
Socialisterne har selv afsvoret dette dogme paa kongressen i Erfurt i 1891. 
I den ligtale, som Liebknecht holdt ved den anledning, dvælede han længe 
ved den nytte, ,den jernhaarde lov* havde gjort under arbeideragitationen. 
I denne egenskab, som , borgerskræmsel*, tilhører den nu historien. Det 
er en af de første og fornemste gjenstande i et socialistisk museum, og vi 
skal derfor i største korthed nævne, hvad den gaar ud paa. ,Under den 
forhaandenværende økonomiske tilstand,* sagde Lasalle, ,vil arbeidslønnen 
aldrig komme til at overstige et beløb, som netop strækker til at opholde 
arbeiderens liv. Arbeideren vil tjene saavidt, at han og hans familie kan 
leve, men han vil ikke kunne haabe paa-nogen varig forbedring af sin lod. 
Denne ubønhørlige lov, som skulde gjøre armoden til nødvendig betingelse 
for arbeideren, vilde visselig maatte tages i betragtning, hvis den havde 
solid grund at støtte sig paa. Men.saa forholder det sig ikke. Det bedste 
bevis paa, at den ikke holder stik, er, at socialisterne selv har holdt op at 

betjene sig af den som vaaben under agitationen. Lasalle, som troede paa 
denne lov, foreslog arbeiderne at værge sig ved at danne store kooperative 
produktionssamfund. | 

Det var i mai maaned 1863, at Lasalle feirede sin største triumf som 
taler under en arbeiderkongres i Frankfurt am Main. Lasalle havde aldrig 
optraadt med saadan voldsomhed, men hans ord tændte som ingensinde før 
og fandt gjenklang i befolkningen. ,Engelske eller franske arbeidere, 
udraabte han, ,, vilde uden nølen følge mine raad, men tyskerne er lakeier. 
Eders træghed kommer af Eders fordømte fordringsløshed. Det er en 
kristelig dyd, vil I sige. Ja, men det er en økonomisk last. Hvad er den 
største ulykke for et folk? Det er ikke at have fordringer, ikke -at have 
behov, det er at være som kosakker eller som lazaroner.* 

Disse ord blev hilset med uendeligt bifald, og det almindelige tyske 
arbeiderforbund, som netop var bleven dannet, valgte Lasalle til formand. 
Denne stilling var skikket til at smigre hans diktatoriske instinkter. Han 
kunde nu optræde og udfolde sine talenter som general over en armé. 
I sin tillidsfuldhed indbildte Lasalle sig, at arbeiderne nu skulde flokke sig 
om ham i hundretusener. Men det skeede ikke. Forbundet vandt med 
én gang omtrent tusen medlemmer, men dermed stansede tilslutningen. 
De lister, som blev-sendt rundt om i landet for at samle underskrifter, kom 
tomme tilbage. Lasalle harmedes dybt over denne sløvhed. Imidlertid paa- 
førte en ny tale ham en ny proces. Han forsvarede sig med sin vante energi, 
og dennegang mindre for galeriets skyld end for sin egen. Lasalle var nu 
ni og tredive aar; den alder var over, da han — som han selv sagde — 
»gik til fængsel som til bal*. Han haabede paa frifindelse og blev derfor 
ubehagelig overrasket, da han blev dømt til seks maaneders fængsel. Han 
fik udhalet saa længe som muligt fristen, inden han maatte udsone straffen, 
og han udhalede saa længe og vel, at han tog dommen med sig i graven. 

Det er ved denne tid, i slutten af 1863 og begyndelsen af 1864, 
at Lasalle's hemmelige sammenkomster med Bismarck fandt sted. Der 
ligger et slør over denne sidste fase af Lasalle's politiske virksomhed. Man 
har anvendt denne episode som vaaben imod ham og maaske ikke ganske 
uden ret. Lasalle stod som arbeiderpartiets chef i et lidt tvetydigt forhold 
til den store statsmand. Han undlod med flid at angribe ham personlig, 
og ellers skaanede han ingen. Ja, han gik saa langt som til at holde en 
lovtale over ministeren, og overraskelsen var lige stor blandt hans venner 
som blandt hans fiender. Man vidste imidlertid, at Lasalle af Bismarck 
haabede støtte i kampen for den almindelige stemmeret, og for mange for- 
klarede denne omstændighed tilstrækkelig hans optræden. 

I 1878 — altsaa fjorten aar efter Lasalles død — har rigskansleren 
paa Bebels opfordring forklaret sig angaaende sine hemmelige forbindelser 

med Lasalle. Naar vi siger, at han har forklaret sig, siger vi naturligvis 
formeget, thi naar har vel Bismarck forklaret sig? Men rigskansleren har 
ialfald givet en, om ikke korrekt, saa alligevel yderst sindrig forklaring af 
sine sammenkomster med Lasalle. Bismarck gav sig nemlig udseende af, 
at han ikke havde taget Lasalle's revolutionære ideer for alvor, han skulde 
blot have interesseret sig for ham som privatmand. ,Lasalle var det mod- 
satte af en republikaner,* wudtalte kansleren. ,Han havde udprægede 
nationale og monarkiske følelser. Han var en energisk og overmaade 
intelligent mand. Jeg har ofte talt i timevis med ham, og jeg satte altid 
pris paa at faa tale med ham saa længe som muligt.* 

Disse Bismarcks ord gjorde et dybt indtryk paa Rigsdagens med- 
lemmer. Man følte denne rigskanslerens lovtale over den tyske socialismes 
fader som en perfiditet.  Lasalle's minde krænkedes ved denne ytring, og 
de socialistiske deputerede var enige om at mene, at han var død i rette 
tid. Maaske baandet senere vilde være bleven strammere knyttet mellem 
de to saa forskjellige og saa forskjelligstillede mænd, der forenedes af gjen 
sidig personlig sympati og af fælles had til liberalismen. 

Men en ting skylder Tyskerne dette venskab, og det er den almindelige 
stemmeret, som Lasalle aldrig blev træt af at agitere for, og som Bismarck 
i et svagt eller ædelmodigt øieblik gav sin tilslutning. uk. 


(Forts.) 


De to røvere. 


Et eventyr. 





et som her skal fortælles, foregik i et land langt borte, som hed 

Uko, og langt, langt tilbage i tiden, da der endnu fandtes troldom 
i verden. 

Først maa fortælles lidt om landet Uko, hvorledes dets regjeringsform 
var, og om de store troldmænd, som der boede blandt folket. 

Landet regjeredes af en stor og mægtig konge. Han havde egentlig 
intet navn; men han kaldtes ,den usynlige*, fordi ingen af landets ind- 
byggere nogensinde havde seet ham. Han boede i et marmorslot, der var 
saa stort som en hel by, og murene deromkring var høie som bjerge, 
men derfra udgik alle befalinger til alle rigets embedsmænd, de verdslige 
saavelsom de kirkelige. Og det var den almindelige tro i landet, at alle 
befalinger og domme, som kom fra ,den usynlige*, var fuldkommen vise 
og retfærdige. Thi den usynlige konge i Uko, sagde man, havde øverst 
oppe i sit marmortaarn en kikkert, der var saa vidunderlig indrettet, at 

han gjennem den kunde se ud over hele verden, og ogsaa ind i menneske- 
nes hjerter, og se, hvad de tænkte og ønskede. 

Alle embedsmænd i Uko bar følgende titel: ,Embedsmand af hans 
stormægtige majestæts, kongens i Uko, den usynliges allernaadigste naade.* 

Nu skal fortælles om dette med de store troldmænd. Det er noget 
af det merkverdigste, som nogensinde har fundet sted i verden. Blandt 
folket i landet Uko fandtes der en hel klasse af mennesker, som sad inde 
med et hemmelighedsfuldt tryllemiddel, hvormed de kunde beherske folket 
og opnaa alle sine ønsker. Tryllemidlet bestod i en stav eller stok, som 
var almindelig omtalt under navn af ,guldstaven*. Naar nogen pegte paa 
noget med guldstaven, kom han straks i besiddelse af vedkommende ting. 
En saadan troldmand kunde derfor aldrig komme til at mangle noget, 
hverken af klæder eller mad eller hus eller noget af hvad han ønskede. 
Ja selv om tingen, som han ønskede, var langt borte, saa at han ikke 
«unde pege paa den, saa fik han den dog i regelen, naar han blot hævede 
sin guldstav og pegte ud i luften. Det var akkurat som med Aladdins 
forunderlige lampe. Vilde en saadan troldmand for eksempel have sig et 
slot, saa pegte han blot med sin guldstav paa jorden, og straks voksede 
der op det herligste slot i verden. 

De fleste af disse troldmænd var kjøbmænd, og boede rundt omkring 
blandt folket, og kaldte sig ,næringsdrivende*. 

Morsomt var det at se, hvorledes disse troldmænd teede sig indbyrdes, 
og hvorledes de stadig i hemmelighed pønsede paa at rane hverandres 
guldstave. Det kom altid an paa, hvem der havde den største guldstav. 
Hvis en, som havde en rigtig stor guldstav, pegte paa en, som havde en 
liden, saa blev den førstes guldstav endnu større, og den anden mistede 
sin. Hvis derimod en, som havde en mindre guldstav, vovede at pege 
paa en, der havde en større, ja saa pegte han sig selv til fordærvelse og 
til guldstavens fortabelse. Det var altid den største guldstav, der voksede 
paa de mindres bekostning. - Ved allehaande kunster søgte da troldmændene 
indbyrdes at vildlede hinanden. Undertiden anstillede de sig, som om de 
slet ingen guldstav havde, forat de sterkere troldmænd ikke skulde fristes 
til at pege paa dem. Og undertiden indbildte de folk, at deres guldstav 
var saa uhyre, uhvre stor — for at skræmme andre fra at pege paa dem. 
Kort sagt, det var en hel komedie, og rimeligvis morede kongen i Uko sig 
kostelig ved at se paa dem gjennem sin kikkert. 

Men vi maa gaa videre i vor fortælling: 

I dette merkelige land Uko boede en ung mand, som hed Bari. 
Man kaldte ham Kunstner-Bari, fordi han helt fra sin tidligste barndom 
havde puslet saa meget med at lave legetøi og allehaande snurrige maskinerier, 

som kunde være til megen fornøielse for folk, og undertiden traf det sig 
ogsaa saa, at de kunde være til nytte. 

Bari var altid glad og fornøiet. Han boede rigtignok kun i en 
fattig hytte og havde neppe raad til at spise sig rigtig mæt. Men han 
attraaede ikke nogen af troldmændenes rigdomme; de største herligheder i 
verden havde han jo allerede, sagde han: Solskinnet og græsset og 
blomsterne og himmelhvælvingen ovenover med alle de vidunderlige skyer 
og farver og stjerner — hvad var alle troldmændenes rigdomme imod 
dette! Og desuden troede han fuldt og fast, at kongen i Uko, ,den 
usynlige*, var vis og retfærdig; han vilde nok med tiden belønne Bari for 
hans flid og udholdenhed og give ham et godt embede, saa at han kunde 
gifte sig og faa et hjem for sig selv. Det var nu Baris høieste ønske 
Han havde nemlig en kjæreste, en skjøn, ung pige, som hed Naida; og 
hun havde lovet, at hun vilde blive hans hustru, saasnart han fik et 
embede, om det-var aldrig saa lidet. | 

En ærgrelse havde dog Bari temmelig ofte. I et hus i nærheden 
af ham havde en af de saakaldte ,næringsdrivende* slaaet sig ned, altsaa 
en troldmand. Han hed forresten Imi-Imi. Naar nu Bari med megen flid 
og møie havde lavet sammen et eller andet kunstigt maskineri, for eksempel 
et uhr eller et skyderedskab af en ny, underlig slags — ja saa kom trold- 
manden og pegte paa det med sin guldstav, og straks var det væk — 
fløiet lige ind i troldmandens butik. Ffterhaanden maatte Bari vænne sig 
til at gjemme sig bort med sit arbeide, forat troldmanden ikke skulde faa 
snuse det op og rane det fra ham, straks det var færdigt. 

Men nu maa vi ikke glemme at fortælle om Baris gode ven Akiman. 
De havde indgaaet et helligt forbund med hinanden, disse to, Bari og 
Akiman. Lige fra de var ganske smaa, havde de været legekammerater. 
Og siden, da de blev voksne, fulgte de den skik, som man der i landet 
kaldte ,,at indgaa evigt broderskab*. De gik hen til den høieste embeds- 
mand i deres distrikt — og da vi senere faar høre mere om denne -embeds- 
mand, saa er det bedst, vi fortæller hans navn med det samme: han hed 
Ohampa; hos denne mand blev der efter landets skik ved saadanne anled- 
ninger, opsat et høitideligt dokument, og Bari og Akiman blandede blod 
sammen, og de underskrev dokumentet med sit blod til vidnesbyrd om, 
at de havde indgaaet evigt broderskab. I dette dokument &Svor de hin- 
anden troskab for hele livet, og at de aldrig vilde strides med hinanden, 
altid hjælpe hinanden, og ofre livet for hinanden, om det krævedes. Dette 
løfte svor de, at de vilde holde, ,saasandt de haabede paa hans stor- 
mægtigste majestæts, kongens i Uko, den usynliges allernaadigste naade<. 
Og embedsmanden selv skrev sit navn under til vitterlighed: OQhampa — 
og saa en titel der var en meter lang. : 

I flere aar herefter omgikkes- Bari og Akiman hver dag, og deres 
venskab voksede, efterhvert som de lærte verden og sig selv bedre at 
kjende. Akiman var smed, og smedede hammére og økse og ogsaa gode, 
skarpe sverd. Sin ven Bari havde han foræret en dolk, hvori staalet var 
saa haardt som diamant, og dens mage fandtes ikke i landet. Den dolk 
var hans kjæreste eie; han brugte den rigtignok aldrig; men han følte sig 
ligesom saa tryg, naar han bar den paa sig. 

Saa hændte det en vakker dag, at der blev stor bevægelse blandt 
folket i Uko i Anledning af et opraab, som var udstedt af embeds- 
manden Ohampa. 

Hermed forholdt det sig saaledes: 

Ohampa var jo en stor og fornem embedsmand, som boede i et 
slot. Dette slot var i de senere aar hver sommer bleven hjemsøgt af 
forfærdelig store fluesværme. Ind gjennem alle døre og vinduer kom 
fluerne flyvende i tusenvis, i millionvis. De plagede næsten livet af alle 
husets beboere; ikke engang OQhampa selv havde de ærbødighed for; de 
satte sig i flokke paa hans næse, og de dumpede i snesevis ned i hans 
suppe, medens han sad og spiste — som om de slet ikke vidste, at han 
var kongelig embedsmand. Alle mulige midler havde man forsøgt mod 
denne flueplage; men det hjalp ingenting; tvertimod, fluesværmen blev 
større og hidsigere for hver sommer, som kom. 

Saa lod da Ohampa ti kongelige, fast ansatte trompetere ride ud 
over landet i alle retninger. Hver gang de kom til en by eller en landsby, 
blæste de i sine trompeter og læste op Ohampas opraab til det forsamlede 
folk. Opraabet gik ud paa, at den som kunde finde et middel til at ud- 
rydde fluerne, skulde blive ansat som kongelig embedsmand af 2rde 
klasse, det vil sige faa fri bolig og kost til sig og sin familie, desuden 
ret til at bære to paafuglefjære paa maven, og udsigt til forfremmelse 
om ti aar. 

Blandt dem, som hørte dette opraab, var naturligvis Bari og Akiman. 
Bari satte sig straks til at spekulere paa en fluefælde; og da han havde 
fundet den rigtige idé, hjalp Akiman ham med at udføre den. Efter 
seksti dages forløb var fluefælden færdig; den var saa kunstig indrettet, 
at den trak fluerne til sig og slugte dem og ødelagde dem, en million 
fluer i hvert minut. 

Bari tog fluefælden under armen og vilde gaa til Ohampa med den 
og faa den udlovede belønning. Hans kjæreste Naida glædede sig over, 
at de nu snart kunde gifte sig. Og Akiman glædede sig over Baris lykke, 
men ogsaa fordi han vidste, at Bari nok vilde belønne ham rigelig for 
hjælpen med fluefælden. 

Bari tog som sagt fluefælden under armen og vilde gaa til Ohampa 

med den. Men medens han gik over gaden, stod troldmanden Imi-Imi i 
døren til sin butik. Troldmanden pegte paa fluefælden med sin guldstav, 
og vips — væk var fluefælden. 

— Bari og Akiman blev naturligvis frygtelig vrede og bedrøvede; men 
der var intet at gjøre med troldmanden; de vidste, at hvad han først havde 
faaet fingre i, det kunde man ikke vriste fra ham igjen. 

Et par dage senere, medens Bari og Akiman og Naida endnu sad 
og sørgede og forbandede de onde troldmænd, kom folket i Uko atter i 
stor bevægelse. 

Hermed hang det saaledes sammen: 

Troldmanden Imi-Imi havde en søn, der var saa dum, at han ikke 
duede til nogen verdens ting; faderen fandt derfor, at det var bedst, om 
sønnen kunde blive embedsmand. Han gav ham derfor den fluefælde, han 
havde ranet fra Bari, og sagde, at han skulde gaa til Ohampa med den 
og sige, at det var ham, Imi-Imis søn, som havde lavet den — saa vilde 
han faa den lovede belønning. 

Som sagt, saa gjort. 

Og et par dage efter forkyndte landets trompetere med sterke skrald, 
at den store opfindelse var gjort af ,den høiagtede næringsdrivende, Imi- 
Imis søn*, der som følge heraf var ophøiet til kongelig embedsmand af 
2r1de klasse; det tilføiedes, at man allerede havde seet ham paa gaden 
med de to paafuglefjere paa maven, saa :der kunde ikke være nogen tvil 
om rygtets sandhed. 

Nu gik Bari til Ohampa for at klage og forklare sagens sammen- 
hæng; han tvilede ikke paa, at naar Ohampa fik vide det hele, vilde han 
ekaffe Bari ret; Ohampa var jo en af de høieste embedsmænd, ansat af 
selve ,den usynlige, og saa kunde han jo ikke være andet end vis og 
retfærdig. Men Ohampa sagde, at sagen kunde ikke afgjøres mundtlig; 
man maatte indsende en skriftlig klage, og saa maatte man indhente svar 
om tyve dage. Om det da ikke kunde afgjøres tidligere? Nei, det var 
umuligt. Alt saadant var lovbestemt. Kongen selv, ,den usynlige*, havde 
udstedt forordninger derom, som om alle andre ting. 

Bari gik da hjem og satte sammen en skriftlig klage. Han nævnie 
Akiman og Naida som vidner paa, at det var ham, som havde lavet 
fluefælden. Desuden, skrev han, var det det allerbedste bevis: Imi-Imis 
søn kunde sikkert ikke gjøre rede for, hvorledes fælden var beskaffen ind- 
vendig, — han bad derfor om, at man vilde forhøre Imi-Imis søn. Denne 
skriftlige klage gik han da hen og leverede i Ohampas bolig. 

Da det var gjort, siger han til sin kjæreste Naida: ,Opsæt ikke til 
imorgen, hvad du kan gjøre idag! det er et godt gammelt ordsprog.* 

Deri er Naida enig med ham, og saa gaar de hen til en af de 

kongelige embedsmænd, som kaldtes prester, og som havde med ægteskaber 
at bestille. Og der lader Bari og Naida sig vie til hinanden som lovlige 
ægtefolk. Det var kanske lidt forhastet gjort, eftersom Bari jo endnu ikke 
havde faaet noget embede. Men de var saa sikre paa, at sagen med flue- 
fælden vilde gaa i orden. Det var jo saa aldeles umuligt at tænke sig, at 
Imi-Imis søn skulde kunne tage det embede, som retmæssig tilkom Bari. 

Tyve dage efterat han havde indleveret klagen, gik han da atter til 
Ohampa og bad om svar. | 

» Svar paa hvad?* spurgte Ohampa. 

»JO, paa den skriftlige klage.* 

» Aaja,* nu huskede Ohampa; ,,nei, den klage var gaaet i papirkurven; 
den kunde man ikke gjøre noget med.* 

Nu sank Baris mod. Han blev bleg, og det sortnede for hans øine. 

sHvorior 0024 Spurgte han. | 

»Jo,* siger Ohampa, ,det papir, som klagen var skrevet paa, var 
en centimeter for langt; det stemte ikke med forordningen. 

Saa tager Bari sig sammen igjen og spørger, om han da kunde 
skrive en ny klage? 

p Nei, desværre, * siger Ohampa, ,nu var klagefristen desværre ud- 
løben; det stod der ogsaa nøiagtig om i loven.* 

Kunde man da ikke for en gangs skyld gjøre en undtagelse, da 
det gjaldt en saa vigtig sag? 

sAk, hvad taler du om, unge mand!* siger Ohampa i stor forbauselse. 
» Undtagelse, undtagelse! Tænk da paa konsekvenserne, konsekvenserne !* 
Og Ohampa trækker paa skuldrene, ganske opgivet. 

Nu beder Bari, at han maa faa se den lov, hvori alt dette staar. 
Ja, med fornøielse,* siger Ohampa, og lægger frem en stor bog. Deri 
staar det ganske rigtig altsammen: baade den paragraf om klagefristen, og 
den paragraf om, hvormange centimeter langt papiret skal være, og at hvis 
det er for langt eller for kort, skal det straks i papirkurven. Og under hver 
paragraf staar der udtrykkelig disse ord: ,I kongens, den usynliges navn* 

Nu gaar det op for Bari, at Ohampa er en bedrager og en trold. 
mand, og at han staar i forbund med troldmanden Imi-Imi. 

Og nu kan Bari ikke styre sig længere. 

, Løgn og humbug, løgn og humbug!* skriger han; og dermed river 
han sin dolk op og støder den i hjertet paa Ohampa, saa den store 
embedsmand falder død om. 

Nu begynder paa en vis maade en ny fortælling. Thi nu flygtede 
Bari og Akiman til bjergene; de tog Naida med sig; og siden levede de 
der oppe i bjergene som røvere. | 

Der var høie tinder, hvor der laa evig sne der oppe i bjergene; 
- nedenfor disse tinder var der vældige urer og lange myrer og lyngbevokste 
heier; og nedenfor dem begyndte.skovene, mange, mange mil i alle ret- 
ninger, mørke naaleskove for det meste; mange vilde dyr var der, men 
ingen mennesker; ret som det var, veg træerne tilbage og gjorde plads for 
elve, som kom brusende, eller for blanke, stille søer, som laa og drømte. 

Lige ved en saadan sø fandt flygtningerne en lys, venlig birkelund. 
Der byggede de sig to hytter; i den ene boede Bari og Naida, i den anden 
Akiman. Og om natten, naar de laa og sov i sine hytter, sang og fløitede 
trosten i birketopperne rundt omkring, og maanen speilede sig i søen. 

Et herligere bosted kunde mennesker ikke ønske sig; og flygtningerne 
var heller ikke det mindste bedrøvede over, at de var komne paa kant 
med øvrigheden i Uko; de fandt, at da de havde byttet lavlandet mod 
bjergene, havde de gjort et godt bytte. 

Der var nok af dyr i skoven og fisk i søerne og urter og bær paa 
heierne, ssaa mad manglede de ikke. Naar det gjaldt at skaffe sig andre 
ting, som ikke netop fandtes i skoven, saa gik Bari og Akiman hen til 
fjeldskaret, som kjøbmændene maatte over, naar de skulde bringe sine 
varer fra det ene land til det andet. Der lagde de sig paa lur og ventede 
til et kjøbmandstog kom forbi; og saa overfaldt de toget og plyndrede 
det. Mangen gang gik det jo ikke af uden blodsudgydelse. Og mere 
end en kjøbmand lod sit liv der. Merkeligt nok var det, at deroppe i 
bjergene havde guldstav-troldmændene slet ingen magt; de kunde pege og 
pege saa meget de vilde med sin guldstave, det hjalp ikke. 

Naar de to røvere saaledes havde været ude og forsynet sig med 
varer, holdt de sig i regelen hjemme ved sine hytter i længere tid og 
levede muntert og fornøieligt. Bari sad mest og spekulerte paa nye kunstige 
maskiner. Akiman havde indrettet sin hytte som en smedje; der klang 
storslæggen hele dagen igjennem, og gnisterne fløi fra det hvidgloende jern. 
Ofte var Naida henne i smedjen og morede sig med at se paa Akiman, 
og ufidertiden hjalp hun ham med at træde blæsebælgen. Det var mor- 
sommere, syntes hun. end at sidde og se paa Baris maskinerier, som var 
saa kunstige, at man ikke kunde faa ordentlig rede paa dem. 

Men nu maa vi prøve at fortælle om, hvorledes uvenskabet Kr 
uvenskabet mellem de to røvere, som havde svoret hinanden evigt 
broderskab. ; 

Det er forresten ikke godt at sige, hvorledes uvenskabet fra først 
af begyndte, eller naar det begyndte; for det kom saa ganske umerkelig, 
lidt efter lidt. 

De havde ikke været synderlig længe sammen opde i bjergene, førend 
Bari merkede, at Akiman havde saadan lyst til at gjemme alskens ting 


De to røvere. 475 


bort i sin smedje. Naar de var ude paa sine plyndringstog sammen, 
passede Akiman altid paa at stikke til sig alle de smykker og kostbarheder, 
de kunde komme over, og saa gjemte han dem i smedjen. Nu, Bari 
misundte ikke sin ven disse ting; men lidt underligt syntes han det var. 
Og endnu underligere var dette: at hver gang Bari havde gjort færdigt et 
nyt slags maskineri, saa vilde Akiman endelig laane det for at se nøiere 
paa det, og saa gjemte han det bort i" smedjen, og det kom aldrig 
frem mere. 

Saa var det en dag Bari sad og legte med sin dolk og glædede sig 
over, hvor blank den var. 

 »Den dolk kunde jeg have lyst til at eie,* siger da Akiman; ,giv 
mig den!* 

yDet kan ikke være dit alvor,* siger Bari; ,du har jo selv foræret 
mig den for flere aar siden.* 

pJa, men jeg har aldrig siden kunnet smede en saa haard dolk, * 
siger Akiman. 

,Ja ja, men nu faar du sandelig lade mig beholde den; den vil 
jeg ikke skille mig ved,% siger Bari. 

Et par dage efter dette savnede Bari sin dolk; han søgte overalt i 
sin hytte, men kunde ikke finde den. Han spurgte Naida og Akiman, 
om de havde seet den, men nei. 

Nu kunde Bari ikke blive kvit en styg mistanke; og han begyndte 
at gruble meget og falde paa allehaande tanker. 

Saa var det en dag, deres forraad var sluppet op, og Akiman vilde 
de skulde gaa ud og røve. 

yJeg begynder at blive kjed dette røveri nu,* siger da Bari; ,,jeg 
har faat væmmelse for det.* | 

Hvordan vil du klare dig her oppe paa vilde fjeldet, naar du ikke 
vil røve?* spørger Akiman og smiler haanligt. 

»Det ved jeg ikke,* svarer Bari. ,Men der er noget lumpent i 
dette, at vi overfalder og plyndrer de smaa troldmænd, som er alene, eller 
har faa kamerater; men de store troldmænd, som har fuldt af soldater med 
sig, maa vi lade passere.* 

,y Hvad er lumpent?* siger da Akiman. , Er det ene mere lumpent 
end det andet? Er da ikke hele landet Uko fuldt af lumpenhed? Har 
du ikke selv lært og forklaret mig, at der. er ingen retfærdighed til? 
Hvorfor er kongen i Uko fuldkommen vis og retfærdig og — usynlig? Jo, 
fordi han slet ikke er til. Løgn og humbug er det altsammen, kongen i 
Uko og marmortaarnet og kikkerten og det hele !* 

»Ja,Å siger Bari og sukker tungt, ,alt det der har jeg sagt, det er sandt. 
Jeg kunde ikke forstaa, og forstaar det ikke heller den dag idag, hvor- 

ledes. bedragere og troldmænd kan faa lov til at være embedsmænd, hvis 
der virkelig var en vis og retfærdig konge, som kunde se ind i alle 
menneskers hjerter. Jeg forstaar det ikke. Men en underlig gaade er det.* 

Dermed endte den samtale. Og de gik afsted for at røve. Men 
Bari gik med et tungt hjerte | 

Da de kom tilbage fra det røvertog, gik Bari ind i sin hytte og 
satte sig for at hvile. Men Naida havde ikke mange ord at sige ham til 
velkomst, og straks efter gik hun hen til Akiman i smedjen. 

Bari sad og ventede paa hende hele dagen. Han tænkte: nu kom- 
mer hun vel snart tilbage. Men hun kom ikke tilbage. Som han sad 
der, ensom i hytten, faldt der mange tunge tanker over ham, og mange 
dybe tanker aabnede sig for ham, tanker som han aldrig før havde havt. 
Og han mindedes mange ord, som hans forældre havde sagt ham, da han 
var liden, og mange vers, som de havde ladet ham lære udenad; og 
pludselig syntes han, at alle disse ord og alle disse vers havde faaet en 
helt ny mening. 

L af disse vers lød saaledes: 

» Vil du se den usynlige, saa søg i din egen sjæl.* 

Dette vers havde han aldrig forstaaet før. Men nu var det ligesom 
der gix et lys op for ham. 

Saadan sad han og tænkte og grublede, indtil mørket faldt paa. 
Endnu var Naida ikke kommen. Saa gik han hen i smedjen til Akiman. 
Der fandt han ogsaa Naida, og spurgte, om hun ikke vilde komme 
tilbage til ham. 

»Det er umuligt,* svarer Naida; ,Akiman har forhekset mig, og jeg 
maa blive hos ham.* 

Og da Bari gjorde flere spørgsmaal til hende, sagde hun: 

sJeg er bange for dig. Du plager mig. Lad mig være i fred. 

Og dermed løb hun bag Akimans ryg for at søge beskyttelse. 

Nu saa Bari, ved det røde, flakkende skin fra ilden, at der blinkede 
noget i Akimans belte. Det var dolken! Han skammede sig altsaa ikke 
for at vise, at han havde stjaalet den! Bari blev saa skamfuld paa sin 
vens vegne, at han vendte sig bort og vilde ikke se Akiman i ansigtet. 

Saa siger han: 

,Har du da ganske glemt, Akiman, at vi har været venner, siden 
vi var smaa, og at vi har blandet blod sammen og svoret hinanden evigt 
 broderskab, at vi vilde være hinanden tro i hele livet, vaage over hinandens 
velfærd, forsvare hinanden i alt og aldrig strides med hinanden? Og 
hvilken troskab er det du nu har vist mig?* 

»Jo, svarer Akiman, ,jeg husker godt det du der taler om. Og 
husker du, hvem det var som skrev broderskabsdokumentet? Ohampa, 


De to røvere. 477 


den store bedrager og troldmand! I den saakaldte ,,usynliges* navn! 
Jojo, det var et bindende dokument. En bedrager. I dens navn, som 
bare er løgn og humbug. Du taler om troskab. Hvad er troskab? Løgn 
og humbug. Løgn og humbug.* 

Saa tier de begge en stund. Og der er ganske stille i smedjen. 
Kun veden knitrer paa ilden. 

Saa siger Akiman videre: 

, Alt det der har du selv lært mig og forklaret mig.* 

Saa tager Bari til orde: 

»Ja, det er sandt, Akiman, jeg har sagt saa. Men nu tror jeg, at 
vi har taget feil. Naar det gaar os galt, er det kanske ikke bare trold- 
mændenes skyld; det er kanske ogsaa vor egen skyld. Og kanske er vi 
en slags troldmænd allesammen.* 

, Hvad mener du med det?* spørger Akiman. 

» Har du kanske ikke forhekset Naida?* siger Bari. 

»Godt,* svarer da Akiman, ,lad os da være troldmænd. Det er 
vel det, vi skal være.* 

sy Nei,% siger Bari, ,jeg tror ikke det er det, vi skal være; for nu 
tror jeg, at den usynlige er til.* 

Da ler Akiman høit og siger: 

paa merker jeg, at du har taget skade paa din forstand. Saa er 
det bedst, du gaar ned i lavlandet igjen.* 

»Det vil jeg ogsaa gjøre," svarer Bari. Og dermed gik han. 
Men hans ryg var bøiet. Hans hoved ludede mod jorden. Og hans 
haar var blevet hvidt. 


* 
X X 


En kort tid efter dette blev der en stor bevægelse blandt alle trompetere 
i landet Uko, baade de fast ansatte og de saakaldte løse. De skyndte sig 
og løb og red, som om det gjaldt livet; thi det gjaldt at være den første 
til at trompete ud en stor nyhed. Det meste af, hvad de nu trompetede 
ud, var tøv, som de selv havde lavet. 

Men saa meget var sandt: 

Den mand, som de havde kaldt Kunstner-Bari, var kommen tilbage 
igjen. Han var rigtignok saa forandret, at man knapt kunde kjende ham 
igjen. Men han havde meldt sig hos øvrigheden og angivet sig som den, 
der havde dræbt Ohampa og siden levet i bjergene som røver. 

Dette var den kjærne af sandhed, hvorom trompeterne lavede sine 
forskjellige digtninger. | 

Men om Bari er videre at fortælle følgende: 

Da han havde forklaret for retten grundene til, at han var bleven 
røver, og hvorfor han i hidsighed havde dræbt Ohampa, og da han nu 

angrende var kommen og havde meldt sig selv, saa fandt dommeren, at 
han burde behandles naadigt; og skjønt han egentlig skulde være dømt 
til døden, fik han slippe med livsvarigt fængsel. 

Han blev da hensat i et fangekammer, som havde en glug høit oppe 
under taget. Igjennem den glug kunde man se et lidet stykke blaa himmel. 

Men da Bari havde været der nogen tid, opdagede han lidt efter lidt 
noget saa merkverdigt, at dette kammer syntes ham det bedste og for- 
nøieligste opholdssted, han nogensinde havde havt. 

Det var en underlig verden og et underligt land Bari levede i, — 
mon verden nogensinde senere har været ligesaa underlig? Troldmænd 
havde han levet blandt, underlige troldmænd, som kunde hekse frem alt, 
hvad de vilde. Trompetere havde han seet ride hinanden overende for at 
komme først. Embedsmænd havde hån seet med paafuglefjære baade paa 
maven og andre steder. Alt dette var nu mest af den fornøielige slags, 
som man ler af. Men saa havde han ogsaa seet ting, som var ligesaa 
vakre som de var underlige: solskin og stjerner og bjerge; snedækte tinder, 
lange myrer og heier med blomstrende lyng, dybe, mørke skove og søer, 
som laa og drømte i maaneskin, medens trosten sang i birkelunden. Og 
mange andre underlige ting, som var stygge, ting deroppe i fjeldskaret, 
som han helst ikke vilde tænke paa. 

Men alt dette var dog ingenting mod det underlige han saa gjennem 
gluggen oppe under taget i fangekammeret. 

Naar man nemlig saa rigtig længe ud gjennem den glug, saa op- 
dagede man, at her havde man udsigt til det slot, hvori kongen af Uko 
boede. Ingen andre vidste noget om denne udsigt, ikke engang fange- 
vogteren, som kom her daglig. Men Bari havde jo skjærpet sit syn oppe 
i bjergene; og siden havde han stirret og stirret saa længe ud af den 
.gluggen. Jo længere han saa paa det, desto tydeligere blev hele slottet 
for ham, især marmortaarnet, hvori kikkerten var. Og der var en herlighed 
og en rigdom, som gik over al forstand. 

Her i fangekammeret sad Bari længe. Men en dag kom der bud 
til ham fra selve kongen i Uko. Han var bleven udnævnt til embedsmand 
i kongens marmorslot. Saa maatte fængselsdøren aabne sig for ham. Og 
saa fik han se den usynlige. Men da var Bari ogsaa selv bleven usynlig 
for indbyggerne i Uko. 

Hvorledes det gik Akiman og Naida, ved vi ikke saa nøie. Nogle 
siger, at de blev oppe i bjergene og levede af røveri resten af sine dage. 
Andre fortæller, at de røvede en guldstav fra en troldmand, og flyttede 
ned i lavlandet, og levede der som høiagtede næringsdrivende til sine 
dages ende i megen glans og herlighed. - 

Dr. H. C. Hansen. 

— Briller. ,»I Sammenligning med briller maa selv teleskoper og 
mikroskoper kaldes unyttige ting,* siger en engelsk naturforsker, og man 
kan tillægge, at de trygt tør maale sig med nutidens mest epokegjørende 
opfindelser i vigtighed. Men spørgef man, hvem vi skylder opfindelsen af 
dette velsignelsesrige instrument, saa giver optikens historie os ikke noget helt 
tilfredsstillende svar. Den antike tid kjendte ikke briller, og om man vel 
kan tænke sig, at nærsynthed ikke var saa almindelig dengang som nu, 
saa har de gamle grækere og romeres øine saalidt som andre. døde- 
liges været hævet over den lov, at de med alderen taber sin evne til at 
se tydeligt mindre gjenstande nær ved. Selv om de altsaa ikke havde saa 
stor brug for den konkave (indhulede) linse som vi, saa trængte de vist- 
nok i lige høi grad den konvexe (udbuede). 

Plinius fortæller som bekjendt, at keiser Nero pleiede at betragte 
gladiatorkampene gjennem en sleben krystal. Men det er rimeligt at tænke 
sig, at denne har været farvet og været brugt blot for at se skuespillet i 
en. Slags magisk glans. Intet giver sikker formodning om, at kunsten at 
slibe krystaller saaledes, at de enten forstørrer eller formindsker, var 
bekjendt i oldtiden. | 

Ordet brille er enten afledet af bdertyll (navnet paa en ædelsten) 
eller maaske snarere af pariglia (par) — i ældre - skrifter kaldes de 
ofte pariller. 

Henimod slutningen af det r3de aarhundrede var de kjendt og alle- 
rede i begyndelsen af det 14de aarhundrede 1 almindelig brug. 

En krønike fra klosteret Santa Catharina i Pisa melder om en munk 
ved navn Alessandro della Spina, som forstod at tage efter alt det, som 
han saa af fremmed arbeide. Saaledes saa han ogsaa linserne hos op- 
finderen, og da denne ikke vilde lære ham, hvorledes de skulde slibes, saa 
prøvede han selv at gjøre det, og omsider lykkedes det for ham. Men 
hvem var den anden, som holdt sin kunst hemmelig? Man fandt senere 
hans navn paa et gravmæle i Santa Maria Maggiore i Florens; grav- 
skriften lyder saaledes: ,Her hviler Salvino di Armato degli Armati 
fra Florens, brillernes opfinder. Gud tilgive ham hans synder. A. D. 1317.* 
Stort ry eller gods vandt hverken denne eller den lille pisanske munk ved 
opfindelsen. Den berømte fransiscaner Rogerus Baco, der efter folketroen 
drev heksekunster i forbund med djævelen, slibte sig et fortryllet glas, 
hvorigjennem det lille blev stort og det fjerne nær og sol, maane og 
stjerner trukket ned af himmelen. Dette glas førte ham i fængsel, hvor 
han hensmægtede resten af sit liv, som saa mangen anden, der har 
villet aabenbare naturens undre for en umoden slegt. Baco synes at have 
gjort sin opfindelse uafhængig af den omtalte florentiner, og han har ikke, 
som denne, anvendt den til konstruktion af briller. For at gjøre det, 
maatte man i nogen" grad give afkald paa linsens forstørrelseskraft, man 
maatte slibe glas med større brændvidde. Selve teorien for brilleglasset 
skylder vi ingen ringere end selve den store astronom Kepler, som frem- 
Satte den i aaret 1604 i sine Paralipomena ad Vitellionem. 

nk. 

Samtiden. — Januar 1898. — Gerhard Munthe: Kunstværdier; Dr. Alfred 
Eriksen: Hvad er dog et menneskes sjæl?; Ad van Bever: Brev fra Paris; Leo 
Tolstoy: Hvad er kunst?; Jac. Ahrenberg: Minder fra Thessalien og Makedonien. 

Finsk tidskrift. — Februar 1898. — Oskar Montelius: Når kommo sven- 
skarna til Finland?; Arvid Mørne: Tre dikter; M. G. Schybergson: Gustaf III; 
Nenne Moberg: Sorg; R. F. v. Willebrand: Tavaststjernas Laureatus; osv. 

For kirke og kultur. — Februar 1898. — Wallinder: Ur Sverges moderna 
skönlitteratur; Chr. Bruun: Tilsvar til A. S.; Dr. Max Nordau: Jødernes nuværende 
tilstand; Doris Rein: Individualisme og materialisme; Thv. Klaveness: Morgen- 
bladet; osv. 





Redaktionen har uheldigvis glemt at anmerke, at Gustaf Frødings 
digt i forrige hefte var oversat af fru Anna Forsberg. 


Fo Notitser. 





— Thorvaldsen dømt umoralsk af em | andre bagere, gjorde han udmerkede 
chilensisk dommer. — I Valparaiso er | forretninger i byen og erhvervede sig en 
nylig en kunsthandler dømt til fængsel | formue paa 1 million. Fra departemen- 
og pengebøde, fordi han i sit udstillings- | tet Eure har han alene i et aar hentet 
vindu havde stillet Thorvaldsens ,De tre | 500 vognlæs sagmug. Fængslet er nu 
gratier”. Radikale blade gjør sig meget | blevet resultatet af denne storartede 
lystige over dommerens, Dominguez", | virksomhed. 
manglende kunstsans. — De internationale avisers land er 

de Forenede Stater. Her udkommer 19,582 

aviser og tidsskrifter paa engelsk, 741 paa 
tysk, 73 paa norsk og dansk, 65 paa 
svensk, 56 paa spansk, 51 paa fransk, 

25 paa italiensk, 18 paa hollandsk, 13 

paa hebraisk, samt 4—1 paa kinesisk, 
« islandsk, finsk, russisk, latin, græsk, ara- 

bisk og japansk. Et ganske smukt antal, 
naar alt lægges sammen. 


— Det tyske sprog taber stadig terræn. 
[ Ungarn og Bøhmen drives det ud. Og 
i det nye store tyske kolonirige vinder 
det heller ikke større fremgang end koloni- 
sationen selv. Sagen er, at de tyske 
emigranter foretrækker at slaa sig ned i 
britiske kolonier eller næsten under hvil- 
ketsomhelst flag heller end fædrelandets. 


— Tsaren har adlet to polske opera- 
sangere. 


— En model til Babels taarn er kon- 
strueret paa grundlag af englænderen 

— Brød af sagmug har en bager ved | Rawlinsons forskninger. Modellen be- 
navn Fessat i Havre i længere tid drevet | finder sig nu i Washington. Man for- 
det med at lave. Han kjøbte i Paris | binder jo i almindelighed med Babels 
uhyre mængder sagmug; lod det male | taarn en forestilling om vældige dimen- 
fint i en mølle, blandede det med mel | sioner; men taarnet har efter denne model 
og bager deraf brød. Da han solgte | i virkeligheden kun en grundflade af 272 
sine ,brød* et par centimes billigere end | [ | fod og en høide af kun 176 fod. 


Nikolai Olsens bogtrykkeri. 


KRINGSJA A. 


Renpaktør: H. Tamps Lvcuer. 


BIND XI. 


15. APRIL 1898. 


3 ER SER 


FELE FETE 7. 


fra honkong til |eking. 


(Efter M. von Brandt i , Westermanns Monatshefle*). 


llerede i en time har øerne foran Honkong været i sigte, og ombord 
paa damperen, som efter næsten en maaneds reise nærmer sig Øst- 
asiens største handelsstad, hersker den uro og tummel, som bestandig 


begynder lige. før et 
skibs ankomst i havn. 
Og her ombord er det 
specielt livligt ; thi for 
de fleste passagerer 
er Honkong reisens 
endepunkt, hvor ven- 
ner og familie venter 


Den blaa flod. 


skibe, som gaar til Japan. 











dem, og det vante liv 
med arbeide og ad- 
spredelser  begynder 
igjen. Andre forlader 
der den kinesiske linje 
og stiger ombord paa 
et af de mindre damp- 






re 






Men ogsaa den, som skal fortsætte med den 


store damper til Shanghai, sætter første gangs ankomst til Honkong i 


en eiendommelig spænding. 


Her sætter man endelig foden paa det 


hemmelighedsfulde riges jord, haarpiskens, theens og silkens land, her 

skal man faa se beboerne i deres daglige liv paa hjemlig grund. 
Honkong giver nemlig rigelig anledning til at iagttage ægte kinesisk liv. 
Forlader man de brede gader med de paladsagtige bygninger ved Praya, 
hvor kinesere og europæere færdes om hverandre, og trænger man gjennem 
de smale gader og stræder ind i de indfødtes kvarterer, saa minder stanken 
en paa den aller eftertrykkeligste maade om, at man er i den by, hvor Pesten 
for nogle faa aar siden havde opslaaet sit hovedkvarter, og hvorfra den 
udskibede sine baciller til Indien. Kineserne har saa smaa fordringer til 
huslige bekvemmeligheder, at de kan stuve sig mængdevis sammen i kot, 
hvor europæere ikke vilde faa pusterum. I det egentlige Kina — Kanton 
undtagen — merker man mindre til ulemperne ved denne vane; der har 
nemlig de fleste huse blot et stokverk, og Saavel de fattiges som de riges 
huse ligger frit omkring indre, aabne gaardsrum. I udlandet derimod eller 
i de fremmedes Kina som i Honkong, hvor grunden er dyr og husene maa 
bygges i mange stokverk, udvikler der sig tilstande, som endog for øien- 
vidner er utrolige. 

Den! fugtige varme, som giver alle sygdomspirer de bedste ek 
betingelser, øver ogsaa sin indflydelse paa øens vegetation. De offentlige 
haver saavelsom mange mere i udkanterne af byen beliggende gader er 
overgroet med en tropisk frodig plantevækst; ingensteds — det skulde da 
være i enkelte byer ved Rivieraen — falbydes der heller saadanne masser 
af blomster som i Honkong. : 

Morsomt for den nyankomne er det at iagttage den livlige færdsel, 
der i Honkong, som i alle kinesiske kyst- og flodbyer, foregaar til vands. 
I Honkong saavelsom i Kanton og Shanghai, roes sampanerne — baade 
for personbefordringen — næsten udelukkende af kvinder, som ofte har et 
barn bundet paa ryggen. I Kanton hører baadbefolkningen udelukkende 
til en bestemt kaste, levningerne af et folk, som kineserne trængte tilvands. 
De fører en pariaeksistens, og lige til 1730 fik de overhoved ikke lov til 
at slaa sig ned paa landjorden; endnu forbyder loven dem at indgaa ægte- 
skab med kinesere. Kvinderne af denne baadkaste er klædt i bukser og 
en løs og sid jakke af mørkebrun eller sort glanskattun. Saaledes er ogsaa 
demimondens damer i Honkong antrukne; men de har desforuden hvide 
strømper og laksko. 

Paa veien fra Honkong til Shanghai passerer damperen et trangt 
stræde, som i tidligere dage ofte var skueplads for angreb af kinesiske 
dsjunker — piratfartøier; det er strædet ved Formosa. Det har endnu et 
slet ry for sydvestmonsunen, som ofte gjør denne sidste del af reisen tå 
den utaaleligste for mindre sjøsterke passagerer. 

Ved mundingen af Yangtse slippes ankeret. Den venstre flodbred 
ligner nu i foraaret en fin rosenrød blonde; thi alle de smaa frugttræe r 

staar i overvældende blomsterflor. Paa den høire bred ligger den lille by 
Wusung, støttet op til et tilsyneladende uendelig langt kinesisk kystbatteri. 
Bag befæstningslinjen ligger de saakaldte disciplinerede kinesiske troppers 
leir; disse tropper staar under generalguvernøren i Nanking, og det er 
prøiserne, som har disciplineret dem. Fra Wusung 
fører en jernbane over Shanghai til Suchau, hvorfra 
den i tidens løb skal føres videre til Nanking, hvor 
den saa maaske 



















engang vil stø- 
de til linjen fra 
Hankau eller 
Peking. 

En halv time 
efterat ankeret 
er faldt, lægger 
en liden flod- 
baad til dampe- 
Hensu side MOS 
passagerer og 
varer føres paa 


Gade i Honkong. 


den opover floden 

til Shanghai. Man 

GK mærker, at man nær- 

ee 6 mer sig en stor 

| fabrikby ; høie skor- 

Stene rager op i luften; der er en mængde bomuldsspinderier, papir- og 

glasvarefabriker, som for fremmed og kinesisk kapital er opført under 

fremmed ledelse, forat de europæiske kapitalister kan høste fordel af den 
lave kinesiske arbeidsløn. | | 

Shanghai leverer en interessant maalestok for engelske kjøbmænds 
energi og arbeidskraft. Den 17. november 1843 blev denne by aabnet 
for den fremmede handel. Den del af byen, hvor det europæiske kvarter 
nu ligger, var dengang en eneste ubeboelig sump. Kineserne solgte den 
dyrt til de fremmede, men dens værdi er nu det hundrededobbelte af, hvad 
englænderne kjøbte den for. I 1845 var de første huse under bygning 
der, og i 1849 talte fremmedkolonien omtrent 100 personer; men i aaret 
1855 var der 569 fremmede firmaer (34 japanske ikke medregnet) og der 








Den kinesiske mur. 


boede i den bydel, der var skudt op 
af den øde sump, 9422 europæere, 
669 japanere og over 400,000 kine- 
sere. Kineserne begyndte at slaa sig 
ned i masser i de fremmedes by under 
Taipingopstanden (1850—65) for at 
finde ly og beskyttelse der, hvilket de ogsaa fandt. Nu bor alle ind- 
fødte, som paa en eller anden maade lever af den fremmede handel, i 
den europæiske bydel. 

Det første forsøg paa at faa istand en ordentlig kommunalforfatning 
blev gjort i 1845, da der blev nedsat en komité for at ordne vei- og 
bryggevæsenet. Den første borgermester, hvis fireogtyvende efterfølger nu 
er ved roret, begyndte sin virksomhed i 1854, og en af hans første for- 
anstaltninger var at indsætte et ordentligt politikorps, som nu udgjøres af 
- omtrent 500 europæiske, indiske og kinesiske konstabler. Desforuden findes 
der et korps frivillige paa ca. 300 mand. Byens aarsbudget beløber sig 

til over 400 millioner kroner; gaderne er i udmerket god stand og oplys 
med gas og elektricitet; slagterier og melkeboder staar under offentlig 
kontrol som i de europæiske byer, og der findes en mængde fortræ ffelig 
indrettede skoler og instituter samt flere gode hospitaler. 

Forbindelsen med den 1100 kilometer længere oppe ved Yangtse- 
floden liggende Hankau underholdes fra Shanghai ved engelske og kine- 
siske dampskibe. Reisen tager tre dage op og to dage ned strømmen. 
Fra Hankau gaar, naar vandstanden tillader det, et kinesisk dampskib hver 
14de dag 1000 kilometer længer opover floden til Ichang; derfra til 
Chunking sker farten i fladbundede baade, som med stor møie hales fra 
bredden gjennem strømhvirvlerne. Vandforholdene paa Yangtse er meget 
vanskelige; om vinteren er der lidet vand i floden, og om sommeren stiger 
det saa høit, at det ofte oversvømmer de byer, der ligger ved bredden. 

Farten paa VYVangtse opover til Hankau er den smukkeste udflugt, 
man kan foretage fra Shanghai. Damperne er hurtiggaaende og bekvemt 
indrettede, maden ombord bestandig fortræffelig. Man sidder i gode læne- 
stole paa dækket og lader landskabet til høire og venstre glide forbi sig. 
Vangtse fortjener navn af ,den blaa flod*. Selv ikke paa de klareste og 
roligste fjeldvand har jeg seet en saa tydelig og smuk gjenspeiling. Af 
de forbiglidende dsjunker speilede hvert stykke træ sig, hver bevægelse af 
folkene gjengaves af flodspeilet. I det nedre løb er Yangtse's bredder 
ganske flade; først ved Chinkiang, hvor keiserkanalen munder ud i floden, 
begynder den høire bred at hæve sig til skrænter. De med templer, 
marmorterrasser og pagoder bedækkede sølv- og guldøer, de over høiene 
henklatrende bymure om Chinkiang og de tusener master ved begge mundinger 
af kanalen danner et henrivende og uforglemmeligt billede. 

Nanking imponerer besøgeren ved sin uhyre udstrækning og lange 
mure, som forresten er blevet grundig skamferede under Taipingkrigen; 
ved den leilighed blev ogsaa byens berømte porcelænstaarn lagt i ruiner. 
Skjønt de kinesiske tropper gjenerobrede byen allerede i 1864, er den 
dog endnu ikke kommet til sin gamle glans og værdighed. Af det keiserlige 
palads staar der blot igjen fem smale marmorbroer samt den saakaldte 
»dyreallé*, der førte til en ødelagt keisergrav. 

Hankau (Han's munding) er midtpunktet for thehandelen i de provinser, 
der ligger omkring Vangtse. Markedet foregaar i mai og juni; da strøm- 
mer thehandlere og thesmagere did for at gjøre sine indkjøb. Til at være 
thesmager kræves der endnu finere tunge end til at være vinkjender, og: 
de folk, som af femti kopper forskjellig the, som sættes foran dem, 
kan smage ud den bedste, er mange penge værd, og de tjener ogsaa 
mange penge. | : 

Tidligere var Hankau en af hovedpladsene for den engelske thehandel; 

men siden Ceylon- og Assam-the er bleven indført paa Londonermarkedet, er 
Rusland den største kjøber; russiske handelsmænd eier ogsaa fabriker i 
Hankau, hvor de forskjellige thesorter tilberedes og indpakkes for udførselen 
til Sibirien og Rusland. Af 904,170 picul paa 60 kilogram hver, der i 
1896 indførtes i Rusland fra Hankau, gik 169,000 sjøveien til Odessa, 
86,000 til Vladivostok og 500,800 til Tientsin til videre befordring over- 
land, medens blot 30,000 
blev udskibet til London, 
hvortil for blot femten aar 
siden hovedmassen blev 
ført. —Værdien af the- 
handelen i Hankau beløber 
sig til ca. 40 millioner 
kroner om aaret. 

Farten fra Shanghai 
til Tientsin er som oftest 
rig paa ubehageligheder. 
Paa det gule hav ruller 
damperne ordentlig, og 
den tætte taage, der er 
almindelig om vaaren og 
sommeren, bereder baade 
mandskab og passagerer 
forsinkelser og ulemper. 

Tientsin, som siden 
1860 har været aaben for 
den fremmede handel, be- 
staar af den indmurede 
. egentlige by og af de store 
Å forstæder paa begge sider 
af Peiho. Den er som 

Fornem mongolerinde. bekjendt Pekings sjøhavn 

og et knudepunkt for 

trafiken mellem hovedstaden og de ovenfor liggende dele af Mongoliet 

og Mansjuriet — og udenverdenen. Tientsin er tillige hovedpladsen for 

den russiske thehandel over Kiakta og Chang Kia Kau til Sibirien og 

Rusland. Theen kommer som mnævnt med damper fra Hankau, omlades 

der i baade og føres til Tungchau, hvorfra den paa kameler fragtes gjen- 
nem Mongoliet til den russiske grænse. 

Om Tientsins betydning som handelsstad faar man et begreb af 
antallet paa de dampskibe, som aarlig ind- og udklareres der. I 1896 var 

det 1336 dampskibe, deraf halvparten kinesiske, paa ialt næsten halvanden 
million tons. 

Den tyske forfatter beklager sig over, at tyskernes dampskibsfart paa 
Tientsin i de sidste aar har gaaet tilbage; af de 697 fremmede dampskibe 
i 1896 seilede blot 8 under tysk flag, medens antallet af de norske damp- 
skibe, som ind- og udklareres der, stadig gaar frem. I 1891 var de norske 
dampskibe i Tientsin 6000 tons drægtigere end de tyske, men allerede i 
1806 beløb nordmændenes overlegenhed sig til 37,000 tons. 

Jernbanen mellem Tientsin og Peking er færdig og allerede aabnet 


for persontrafiken; paa den anden side af Tientsin er den færdig i en længde 





Audiens hos keiseren. 


af omtrent 60 kilometer forbi den store 
mur til Chung hau. Peking selv byder 
nok af interessante ting for den, som har 
tid og lyst til at streife om paa maafaa og iagttage livet paa gader og 
torve. Derimod vil den professionelle globe-trotter, der med reisebogen i 
haanden blot opsøger de foreskrevne offentlige bygninger, templerne og 
pagoderne og naturligvis den store mur, maaske finde sig mindre tilfreds. 

Gadelivet i Peking er over enhver beskrivelse livligt, især i vinter- 
maanederne, naar mongolerne kommer med sine karavaner til hovedstaden. 
Man møder da fuldt op af dem, tykke rødmussede piger og brune unge 
gutter, som ofte i sterk anløben tilstand føres af kinesiske bondefangere. 
fra den ene samschu-bod til den anden. Alle bærer den samme dragt: 
Støvler af rødt eller brunt læder, lange røde eller gule kjortler og pelshuer 
med øreklapper. Pigerne, der ligner vore egne bondepiger, bærer ofte tunge 

sølvsmykker om halsen og i haaret. Hos de fornemmere er disse smykker 
rigt besat med koraller og turkiser, og hos de rigeste med perler. Den 
livligste færdsel udvikler sig i denne aarstid under det saakaldte ,mongoler- 
marked*, hvortil mongolerne fører med sine forskjellige handelsvarer: filt- 
tæpper, skind og huder, smør og vildt. Fasaner, raphøns, antiloper osv. 
bringer de med sig i stivfrossen tilstand. Lange rækker af kameler skrider 
gravitetisk gjennem gaderne, men ofte ser man ogsaa unge fornemme folk 
paa slanke raske ridekameler. Overalt hersker glæde og munterhed, og 
man kan se paa deres gode naive ansigter, hvordan de gaar op i hoved- 
stadens glæder. 

Man kan ikke tale om Peking uden at nævne selve Himlens søn, 
keiseren af Kina, ihvorvel denne selv for sine undersaatter næsten blot er 
en myte. Thi naar han forlader sit palads, saa maa alle vinduer og 
døre være lukkede ud til de gader, hvorigjennem han passerer, og ve den 
nysgjerrige, som vovede at trodse dette forbud. Af de fremmede faar blot 
medlemmerne af det diplomatiske korps se ham; under audiensen sidder 
han med benene over kors paa et bredt tronsæde bag et dækket thebord. 
Tilhøire og venstre for ham staar to opvartende kammerherrer, der gjerne 
er mansjuriske og mongolske prinser. Ceremoniellet er forresten omtrent 
det samme som ved en europæisk fyrstes modtagelse. 

I Pekings omegn, paa den store slette, som beherskes af den keiserlige 
hovedstads vældige mure, ligger der en mængde templer og monumenter, 
hvoraf de fleste skriver sig fra det syvende og ottende aarhundrede af vor 
tidsregning. Merkværdigst blandt disse mindesmerker er de tretten grave 
- for keisere af dynastiet Ming; op til disse gravtempler fører en allé med 
fire og tyve stenbilleder af dyr og tolv af mennesker. Ikke langt derfra 
ligger ruinerne af sommerpaladset Yuen ming yuen — ,,de smilende haver*, 
som den engelske armé ødelagde i 1860. nk. 


Var Napoleon epileptiker: 


(Efter Cesare Lombroso i ,Rivista d Italia*). 





en italienske læge Cesare Lombroso har opstillet den teori, at gent 
D næsten altid er forbundet med epilepsi, det vil sige ikke netop den 
legemlige sygdom, men ogsaa den aandelige epilepsi, der ytrer sig ved 
momentant tab af bevidstheden eller ved umaadelig, paralyserende heftighed. 
Som et slaaende bevis paa denne teorie nævner han Napoleon den 
store, der efter hans mening aflagde mange beviser paa, at han saavel 

legemlig som aandelig maatte henregnes til epileptikernes tal. Vi gjen- 
giver Lombrosos artikel med adskilligt forbehold ligeoverfor hans behandling 
af ,geniet og forbryderen Napoleon*. 

Det er almindelig bekjendt, at epilepsi hyppig arves fra fordnskne 
forældre. Napoleon har selv erkjendt, at hans fader var hengiven til drik. 
Carlo Bonaparte var en begavet mand, men en intrigant, der manglede 
moralsk følelse; saaledes forlod han troløst Paoli, Korsikas frihedshelt, 
hvis ven og tilhænger han havde været, og gik over til det fiendtlige 
parti, idet han sluttede sig til den franske regjering. Om Napoleons øvrige 
slegt er bekjendt, at hans søstre, — specielt Pauline, gift med en italiensk 
fyrste Camillo Borghese, — var damer af meget frie sæder. Hans broder 
Lucien var gjerrig, egoistisk og meget sanselig. Moderen derimod, Maria 
Låtitia Ramolino var af en alvorlig karakter, intelligent og beslutsom.. 

Hos epileptikere forekommer i det ydre mange degenerative uregel- 
mæssigheder, saadanne manglede heller ikke i Napoleons udseende. For- 
fatteren fremhæver særlig den udsædvanlig store underkjæve, de frem- 
staaende kindben og det kummerlige skjæg. Napoleon var liden af vekst, 
omtrent 1.59 m., han maalte derimod hele 1.67 m. mellem fingerspidserne. 
Efter hovedformen hørte han til de saakaldte mesokefaler (hjerneskallens 
bredde 74—78 pet. af længden). 

Han havde uhyre følsomme nerver; han beklagede sig saaledes 
ofte over lugt, som ingen anden var istand til at opdage, og lod helt til 
juni maaned sit værelse og sin seng daglig opvarme. Han var til over- 
maal i besiddelse af, hvad Lombroso kalder ,meteorisk sensibilitet,* at han 
paa forhaand kunde forudsige veirforandringer og led meget derunder, især 
paa tørre dage. 

Som alle epileptikere led han af ufrivillige muskeltrækninger, især 
naar han var ophidset. Naar han kom i raseri over et eller andet, fik 
han altid krampe i læggen. Naar han var optaget af store planer, trak 
han den høiere skulder i veiret og fordreiede den høire arm. Hans 
ufrivillige tyggebevægelser var vel kjendt for hans omgivelser. Som gut 
blev han engang paa skolen for ulydighed idømt den straf at spise sit 
maaltid knælende iført en grov striedragt, men han fik et saa voldsomt 
anfald af krampe, at straffen maatte indstilles. 

Constant fortæller i sine memoirer, at han: engang saa keiseren 
vride sig i sengen plaget af mareridt og snappende efter veiret; man for- 
søgte at vække ham, og da det endelig lykkedes, fortalte han, at han 
havde følt en bjørn ligge over sig med kløerne borende i sit kjød. — 
Talleyrand ledsagede i 1805 keiseren til Strassburg; der saa han ham en 
dag efter middagen gaa ind i Josefines værelse ganske rolig; et øieblik 
efter kom han styrtende ud, greb ham ved armen, drog ham ind i e 

tilstødende værelse, hvor han som død sank sammen for hans fødder. 
, Anfaldet varede et kvarter; derpaa begyndte han at tale, paalagde mig 
taushed, klædte sig om og var en halv time efter paa veien til Carlsruhe, 
som om intet var hændt.* Som mange epileptikere havde han en svag 
puls, 48 slag i minutet og senere 60. 

Hans anfald af aandelig lammelse drog ofte meget skjæbnesvangre 
følger efter sig baade for ham og Frankrige. Wolseley fortæller, at ved 
Borodino strandede en strategisk glimrende plan udelukkende paa hang 
pludselige svækkelse i energi og handlekraft; han følte sig ude af stand 
til at fatte nogensomhelst beslutning, saa at seiren forspildtes, fordi han 
undlod at give sine reservetropper den aftalte besked om, hvorvidt de 
skulde forfølge russerne eller ei. 

Forfatteren citerer derpaa en del udtalelser af Napoleon for at bevise 
sin paastand «om, at han, som mange epileptikere, manglede moralsk følelse. 
Da han i Dresden underholdt sig med Metternich, og denne bemerkede, at 
den sidste krig havde kostet ham 200,000 mennesker, svarede Napoleon. 
,Hvad er «vel 200,000 mennesker for mig.* Da han vendte hjem fra 
sine umaadelige nederlag i Rusland, lød den officielle bulletin: , Keiserens 
sundhedstilstand har aldrig været bedre.* End ikke en asiatisk despot 
vilde have tilladt sig et saadant udtryk. Madame de Remusat fortæller i 
sine memoirer, at Napoleon i en samtale med Josefine bemerkede: —,Jeg 
er ikke et menneske som andre; moralens love kan ikke gjælde for 
mig.* Efter Taines beretning skal han til biskopen af Gent, der for sin 
samvittigheds skyld negtede at aflægge en ed, der stred mod sandheden, 
have ytret: ,Samvittigheden er noget tøv !* 

Videre tager Lombroso Napoleons velkjendte kynisme og grænseløse 
egoisme som beviser paa epileptikerens karakter. Efter Taine anfører han, 
hvorledes han paa de store fester blandede sig ind mellem de dansendes 
rækker, tiltalte damerne med usømmelige ord, trængte sig ind i privatlivets 
fred og røbede endog bagefter for keiserinden de gunstbevisninger, der 
mer eller mindre frivillig blev ham tilstaaet. Ligesaa hensynsløst optraadte 
han overfor udenlandske suveræner; han afslører deres virkelige eller 
foregivne kjærlighedsintriger i sine proklamationer og breve. Bulletinerne 
efter slaget ved Jena beskylder uden omsvøb dronning Louise for at staa 
i kjærlighedsforhold til keiser Aleksander af Rusland.” Hans umaadelige 
egoisme viste sig bedst i Eøypten og Rusland, da han lod armeen, der 
udelukkende var henvist til ham, i stikken for at redde sig selv; og naar 
han hævede sine brødre, slegtninge og generaler til de høieste stillinger, 
saa skeede det blot for at have villige redskaber, der kunde kaste hans 
magts straaler langt udover. | | 

For at holde saa voldsomme og forskjelligartede lidenskaber i lige- 

vegt i det praktiske liv,* siger Taine, ,trængtes der en umaadelig kraft, 
og denne kraft fandt Napoleon i egoismen, ikke den dorske, men den virk- 
somme egoisme, der er udviklet til det punkt, at den kan skabe et ube- 
grænset jeg, der indenfor sit magtomraade ikke kan taale nogen eksistens, 
der ikke vil være dens villige verktøi. Denne egoisme fandtes allerede i sin 
første begyndelse hos gutten, der var umulig at styre, fuldstændig blottet 
som han var for alt det, der heder skrupler og samvittighedsnag; han 
taalte ingen rival ved siden af sig, slog den, som ikke hyldede ham, og 
anklagede siden sine ofre for, at de havde slaaet ham. Han betragter 
verden som et lækkert maaltid, tilberedt for alle; det gjælder blot at have 
to lange arme at gribe dygtig til med, og saa lade de andre faa det, som 
bliver tilovers. Egoismen gjenspeiler sig i hans herskesyge, der bringer 
ham til at glemme alt. Han betænker sig ikke paa at sammenligne 
Frankrige med en elskerinde, som man maa benytte paa den bedste maade. 
Det er ikke nok for ham, at en embedsmand er flink og ivrig, han maa 
ingen kritik have og tilhøre ham med legeme og sjæl; i den uskyldigste 
bemerkning aner han en sammensværgelse eller et attentat mod hans 
majestæt. Af sine embedsmænd fordrer han alleslags tjenester, ligefra 
forfalskningen af de østerrigske og russiske banknoter i aaret 1809 og 1812 
til planen om en helvedesmaskine mod Bourbonerne i aaret 1814. 

Videre siger Taine om Napoleon: ,Napoleon var vistnok ikke den 
første, der sit hele liv igjennem ikke gjorde andet end at øve vold mod 
andre mennesker, andre har gjort det samme, men enten af hensyn til 
nationen eller til regjeringen. Istedenfor at underordne sin personlighed 
under staten, stillede Napoleon sig over denne. Han bryder sig ikke om, 
hvad der skal komme, han foretrækker nutiden for fremtiden (,om min 
efterfølger er en dumrian, bliver det hans egen skade*). Han gjorde 
pressen i saa høi grad til en slave af censuren, at statistiske eller national- 
økonomiske verker ikke turde udgives, hvis de syntes at betvile hans 
ufeilbarlighed. * 

Et andet bevis paa hans epileptiske karakter, finder forfatteren, er 
hans voldsomme udbrud af heftighed. Hvis hans klæder ikke var 
tilstrækkelig børstede, kastede han dem uden betænkning i ilden. Han 
skrev ikke selv, men dikterede sine sekretærer, og ve den som ikke kunde 
følge ham, da brød han ud i skjældsord og forbandelser; alligevel var 
hans sekretærer glade, saalænge disse varede, fordi det var den eneste 
stund, de fik lov at hvile. Man fortæller, han engang gav marschall 
Berthier en ørefig, fordi han før tiden hilsede ham som Frankriges konge. 
Under fredsforhandlingerne med grev Coblenz sønderbrød han en kostbar 
vase og sagde: ,Som denne vil jeg knuse monarkiet.* Som gut frygtede 
han ingen og intet. Han mishandlede særlig sin broder Josef; engang 

pryglede han ham ordentlig igjennem og bebreidede ham siden, at han 
ikke havde givet sig frivillig. 

Hans intellegens var kjæmpemæssig; han besad en nervernes spænd- 
kraft som ingen anden, og hans arbeidsudholdenhed syntes alle utrolig. 
10 til 12 timer sad han tilhest, sov neppe 4 timer om natten, og det ikke 
engang i ét træk, idet han vaagnede op ved hvert signal for straks efter 
at sovne ind. I Paris stod han ofte op natten efter en anstrengende 
arbeidsdag og begyndte at diktere sine sekretærer, der som skildvagter af- 
løste hverandre til den lyse morgen, og det hele skeede med saa stor 
nøiagtighed, at han end ikke behøvede at læse det skrevne igjennem den 
følgende dag. Ligefra en forhandling med sine ministre kunde han gaa. 
over til at modtage kunstnere og forfattere. ,Alle de forskjellige kjends- 
gjerninger, som hans aand omfatter*, skriver Taine, ,alle de ideer, som 
hans hjerne frembringer, synes at overskride al menneskelig evne.* 

Men pludselig kunde han ogsaa blive som slagen af dump sløvhed, 
og han begaar de største feiltagelser, som f. eks. da han mod alles raad 
besluttede sig til felttoget mod Rusland. (1) I hans politik er der de mest 
besynderlige modsigelser, saaledes gjenindførte han den katolske kultus i 
Frankrige og tog siden paven tilfange; han negtede Madame Gerardin 
adgang til hoffet, fordi hun var en adskilt hustru og lod sig kort efter 
selv skille fra sin egen hustru; han erklærede med stolthed, at hans stam- 
tavle begyndte med slaget ved Marengo, og dog optraadte han med al en 
konges pomp og pragt. 

Et af hans besynderligste luner var hans lyst til at stifte ægteskaber. 
Han bragte en mængde saadanne istand baade blandt høie og lave. Under 
sit første ophold i Bologna giftede han sin portners datter med en af sine 
unge venner. Han bortgiftede sine brødre, sine søstre, sine nevøer, sine 
generaler, og om nogen afslog en af hans søstres haand, bød han hende 
straks til en anden, og ægteskabet fuldbyrdedes i løbet af de nærmeste 
dage. OQgsaa paa St. Helena vedblev han sin virksomhed som giftekniv, — 
her gik det især ud over hans kammertjenere, — og endog i hans 
testamente findes der anordnet et ægteskab mellem hertugen af Istrien og 
Duroc's datter, og for adskillige af generalerne og guvenørerne i hans stab. 

Det blev fortalt, og det er en kjendsgjerning, at han troede paa , sin 
stjerne*, at han paa St. Helena blev skræmt af en komet, at han holdt 
fredagen for en ulykkesdag, at han bævede for Josefines liv, da engang 
dækglasset over hendes portræt gik isønder, og at han biede paa visse 
gunstige dage for sine slag. | 

Der viste sig hos ham de rudimentære former af ,tvilesyge*, saa 
at han f. eks., selv om han red ind gjennem en by i spidsen for sin armé, 
maatte tælle vinduerne i alle de huse, han passerede. 

Alle de eiendommeligheder, som i det forgaaende er anført ved 
Napoleon, antager forfatteren for ligesaa mange epileptiske symptomer, og 
han tillægger, at epilepsien muligens er det første biologiske grundlag for 
geniet. Isaafald maa vi altsaa være taknemmelige for denne velgjørende 
sygdom. uk. 


Nietzsche 1 Bayreuth. 





En forfatter i , Revue des deux Mondes* skriver om den uenighed, 
der opstod mellem Wagner og Nietzsche, efterat den sidste havde over- 
været opførelsen af Niebelumgenring i Bayreuth i 1876. De to store mænd 
havde ikke tidligere truffet hinanden personlig, men Nietzsche nærede en 
dyb beundring for Wagner og havde tilegnet ham sin første bog (am 
meinem erhabenen Vorkåmpfer). Forfatteren mener, at Nietzsche drømte 
om ved Wagners hjælp at reformere Tyskland i Schopenhauers aand. 
Wagner skulde være kunstneren, iværksætteren, men Nietzsche profeten, den 
øverste lovgiver. Og sikkert er det, at Bayreuths hvirvlende Walhal ikke 
stemte overens med denne drøm. Uden entusiasme, skuffet, træt bivaaner 
Nietzsche de store scener i Walkiire, Siegfried og Götlerdåmmerung, 
som han havde lovet sig saa megen glæde af. Med et svagt smil nævner 
han, at Wagner har sagt, han vil læse om igjen hele verdenshistorien, 
før han skriver sit næste digt Parcifall, — med et smil, der siger: , Det 
er kunstnernes illusion — de tror at give hele universet i sine fantasier, 
og saa giver de kun sig selv.* Desuden kunde Nietzsche ikke forstaa, 
hedning som han var, at Wagner vilde behandle et kristent emne. Han 
ansaa det for hykleri og slaphed. Wagner paa sin side var indigneret og 
saaret over at finde sin discipel saa vranten og fortrædelig, forstod ikke 
hvorfor, og hvortil disse klager. ,Fryd dig ved de nye guders sol!* 

Forholdet mellem dem blev stadig kjøligere og endte med fuldstændigt 
fiendskab, idet Nietzsche to aar efter udgav en bog, hvori han brød med 
hele sin fortid. | 

Om Nietzsches ydre person skriver han: ,Da jeg første gang talte 
med ham — det var netop det aar i Bayreuth — blev jeg slaaet af hans 
aands overlegenhed og det fremmedartede ved hans fysiognomi. En mægtig 
pande, kortklippet, ret opbørstet haar, fremspringende slaviske kindben. 
Den sterke nedhængende moustache, ansigtets dristige linjer vilde have givet 
ham udseendet af en kavalleriofficer i civil dragt, hvis det ikke havde været 
for noget paa samme tid frygtsomt og stolt i hans væsen. Den musikalske 
stemme, hans langsomme tale vidnede om hans kunstnerorganisme; hans 
gang var forsigtig og grundende, som en filosofs. Intet kunde være mere 
skuffende, end den tilsyneladende ro i hans udtryk. Det stirrende blik 
forraadte hans tankes smertelige arbeide. Det var paa samme tid en skarp 
iagttagers og en fanatisk sværmers blik. Denne dobbelte karakter gav 
ham noget uroligt og foruroligende, saameget mere som han altid syntes 
at være besat af en bestemt idé. Betroede han sine tanker til en, saa 
fugtedes hans blik af en drømmerisk blidhed, men snart antog han igjen 

sit fiendtlige udtryk. Hele Nietzsches væsen havde denne fjernhed over 
sig; denne hemmelige tilslørede ringeagt, som ofte karakteriserer tankens 
aristokrater.* Mme Salomé, som er en sjelden menneskekjender, siger om 
ham: ,Hans øine synes at vogte over lønlige skatte. Deres blik er 
vendt indad; de reflekterer hans indre indtryk. Det er et blik, som søger 
hen til den menneskelige sjæls fjerne, uopklarede regioner. Under en 
livlig samtale kan disse øine glimte af lyn, men i hans mørke stunder 
taler ensomheden ud af dem med et dystert, truende udtryk — et udtryk 
som fra ukjendte dybder.* 


Malayerne. 


(Efter dr. Alb. Wirth i , Umschau*). 


ed den politiske udvikling i nutiden har den vaagnende nationalfølelse 

overalt været den mægtigste faktor. Den har spillet den overveiende 
rolle ved nydannelsen af det tyske rige, af Italien, Rumænien, Balkan- 
staterne og Transvaal, og den var udgangspunktet for alle de bitre stridig- 
heder, som*i den sidste tid har rystet Østerrige fra grunden af. Men 
nationalfølelsen bunder væsentlig i bevidstheden om at tilhøre den samme 
race; udforskningen af racernes oprindelse og samhør er derfor en af 
videnskabens vigtigste opgaver, hvis rigtige eller falske løsning griber direkte 
ind i det politiske liv. 

Verdenspolitiken har i de sidste aar faaet sit tyngdepunkt i Østasien, 
og man vil lettere forstaa alle de interesser og lidenskaber, som der er 
med i spillet, naar man har sat sig ind i denne fjerne verdensdels 
temmelig forviklede raceforhold. Vi skal fremlægge i korte træk det 
vigtigste af vor kundskab om det mindst bekjendte af de østasiatiske folks 
oprindelse, sprog og ældre historie. , | 

I kileskrifterne heder et fartøi malahu. At et folkenavn bruges til 
at betegne vedkommende folks mest karakteristiske frembringelse er ingen 
sjeldenhed. Imidlertid kan navnet Malayalam ogsaa komme af male, bjerg 
og val, folk — og malayer altsaa betyder bjergbo. Kap Komorin var de 
gamle geografer bekjendt som Kap Male, hvor peperen gror. Madagaskar 
eller Malagaskar har sit navn af malayerne, hvoraf flere stammer allerede 
i de første kristne aarhundreder kom til den store ø. | 

Folkenavne er elastiske; de kan udstrække sig og atter trække sig 
sammen. Tartarerne var oprindelig en liden stamme i øst for Altai, derpaa 
kom navnet saavel i kinesisk som i europæisk sprogbrug til at omfatte 
næsten det halve Asiens folkestammer for senere igjen blot at beholde 
en lokalt begrænset betydning. Folkenavne overdrages let. Fra Tiberbyen 
fløi romernavnet over hele Middelhavet, og frankernavnet paatvang sig 

efterhaanden alle gallere, blev af Islams folk anvendt om alle kristne 
(, ferenghi*) og anvendes nu i formen falanku af kineserne som fællesnavn 
paa alle vestens folk. 

Malayernes navn var i begyndelsen udbredt over hele Forindien, 
Malakka og Madagaskar, men fra midten af det tolvte aarhundrede ind- 
skrænkede det sig til Nord-Sumatra og Singapur, hvor endnu det reneste 
malayisk har tilhuse, for atter at strække sig ud over det hele indiske 
og polynesiske arkipelagus. 

Imidlertid skjelner man mellem tre malayiske folkegrupper: 
1) Sumatra-malayer eller egentlige malayer paa Sumatra og Malakka 
2) Malayerne paa Filipinerne, Java, Madagaskar (Hovaerne) og de 
polynesiske øgrupper (Maorierne). 3) Folkerester som negriter, igorroter, 
dajak, sulu osv., der ikke hører til malayisk race. 

Malayerne var tilsyneladende lige fra begyndelsen et sjøfarende og 
handelsdrivende kystfolk. De havde sit hjem i Sydasien og hentede sin 
kultur fra alle sydasiatiske racer. Henimod 1500 f. Kr. begyndte de 
nordindiske folkeslags opbrud, idet de flygtede for de indtrængende ariere. 
Maaske rystet ved dette opbrud satte malayerne sig i bevægelse og trængte 
mod sydvest. Maaske har de først styret sin vandring mod Bagindien. 
Derfra tog de Øasien i besiddelse. I tiden fra ca. 1000 f. Kr. til 100 
efter Kr. kløvedes de i flere grene, hvoraf den ene, den polynesiske, 
trængte videre syd. 

Allerede i det andet aarhundrede efter Kristus kom hinduiske vikinger 
til Kambodja og snart derefter til Java og Sumatra og overalt udsaaede 
de sanskrit-indskrifter og indisk kultur. I denne tid var det, at hova- 
stammen seilede mod vest til Madagaskar og grundede kolonier der, dog 
uden indtil den dag idag at have kunnet akklimatisere sig helt der. 
Maaske kom den vestlige gren af malayerne lige til guineakysten hvorfra 
de lyshudede gaadefulde ,fulbefolk* omkring 500 e. Kr. trængte erobrende 
frem i det vestlige Sudan. I fulbesproget har ialfald dr. Barth og andre: 
lærde paastaaet at have fundet malayiske ordrødder. 

Imidlertid kom polynesierne paa sine seiladser fra ø til ø lige til 
Formosa i mnordost og lige til Samoa i sydost. Men allerede omkring: 
1400 e. Kr. var de naaet saalangt som til den fjerne Paaskeø. Dermed 
havde malayerne udbredt sig over 210 længdegrader d. v. S. videre over 
jordens overflade end noget folk før Amerikas opdagelse. Ca: 1450: 
naaede de dristige seilere til Ny Zeeland, 40 breddegrader søndenfor Æquator.. 

Ligesom paa Madagaskar saaledes er ogsaa i Øasien de fremtrængende 
malayer stødt paa raceforskjellige folk, med hvem de har maattet oplage: 
kampen om det politiske, kulturelle og sproglige overherredømme. I 
Australasien stødte de paa før-ariske, dels dravidiske dels bagindisk-tibetanske- 

blandingsfolk, endvidere paa negritos, papuanere og melanesiere, og endelig 
paa de allerlaveste skogmennesker som Ceylon's veda'er. Denne kultur- 
kamp og sammensmeltningsprocess har fra Singapur til Fidjiøerne frem- 
bragt en uendelig forskjelligartet fylde af malayisk blod- og kulturblandning, 
skiftende fra land til land, fra gau til gau, fra landsby til landsby. Paa 
et sted gik en hel folkegruppe under i den fremskyllende erobrerbølge, 
paa et andet sted kom blot en kystrand under erobrernes herredømme. 
Paa et sted gik det gamle sprog helt tilgrunde, paa et andet sted visnede 
det langsommere eller vedblev at leve. Ofte gig det ogsaa omvendt: 
malayerne gik mere eller mindre op i urbefolkningen, navnlig i Papuasien 
og paa Fidji. Ofte er det vanskeligt at bestemme urbefolkningen, saa ind- 
viklet er problemet blevet ved alle de nuancerede bastarddannelser af 
sprog og legemsformer. Men det er nødvendigt at faa gjort det for at 
faa stillet i rigtig belysning alle de vigtige politiske, race- og kultur- 
spørgsmaal blandt øfolkene i det Stille og det Indiske hav, som nu er 
bleven skuepladsen for kampen om verdensherredømmet. 

Malayerne er en folkerig race, de tæller ca. 28 millioner mennesker, 
og at de iden sidste tid i Manila har ytret emancipationslyster, viser, at 
de begynder at føle sit rasefrændskab. 

Lige fra de første aarhundreder af vor tidsregning har inderne, som 
nævnt, faret til Ceylon, Siam og Kambodja. Overalt byggede de prægtige 
stupas, og udbredte de buddhismen. I Bagindien stødte de sammen med 
den fremtrængende konfucianisme. Tillands naaede buddhistiske missionærer 
til Kina og Korea og nogle hundrede aar senere til Japan. Aar 400 e. Kr. 
begav kinesiske buddhister sig paa pilgrimsgang gjennem Bagindien til 
Magodha og Kasjmir og vendte sjøveien tilbage over Java. 

Over den indiske kultur groede den arabiske. Tilvands og overland 
rykkede muhamedanerne ind i Østasien. I aaret 758 plyndrede araberne 
Kanton og trængte tillands gjennem Turkestan ind i Kina. I aaret 877 
blev 120,000 arabere, jøder og kristne ombragt ved en opstand i Hangtsjau. 
I den samme tid slog en mængde arabere sig ned i Korea, og endelig i 
aaret 1000 begynder den tapre Mahmud af Ghasna Indiens erobring. 
Snart efter grundlægger muhammedanske fyrster riger paa Sunda-øerne og 
fra det r13de aarhundrede i Bagindien og paa Molukkerne; Filipinerne 
erobrede de ca. 1500. 

Betrængt af araberne bryder Sumatra-malayerne ca. 1200 op fra 
sin bostavn. Som vikinger pløiede de det Indiske og Stille hav i alle ret- 
ninger og grundede riger og kolonier fra Malakka over hele Øasien lige 
til Nordaustralien (Port Jackson). Men de var ikke alene fortrinlige 
sjørøvere; de opnaaede ogsaa betydning og magt som gløgge kjøbmænd 
og dygtige statsmænd. uk. 

ee største, for alle tider varige historiske resultat er frem- 
skridtet i sjøfarten og skibsbygningskunsten. Grækerne og især 
romerne var daarlige sjøfolk. Ja selv fønikerne vovede sig aldrig ud paa 
det aabne hav. Deres næsten runde, fladkjølede skibe var beregnede paa 
at seile langs kysterne. I medvind brugte de seil og i modvind aarer. 
Derfor gik ogsaa seiladsen temmelig langsomt. Da fønikerne omtrent aar 
600 f. Kr. paa opdrag af den ægyptiske Farao Nekao seilede rundt Afrika, 
brugte de saaledes hele tre aar for at komme fra det Røde hav og tilbage 
til Nilens munding. Oldtiden drev det aldrig længere end til kystfart. 

Det europæiske folk, som tidligst af alle vovede sig ud paa det aabne 
verdenshav, er irerne. Og dog blev irlænderne aldrig nogen sjøfarende 
nation. De irlændere, som drog over havet til fjerne egne, var ikke handels- 
mænd eller krigere, men ensomme munke, som paa øerne langs Skotlands 
kyst søgte ensomhed og fred. Helt op til Ørknøerne og Færøerne, ja selv 
til Island vovede de irske anachoreter sig. — Island omtales saaledes for 
første gang af den irske præst Dicuil. — Og eventyrlige sagn og legender 
fortæller om endnu merkeligere farter, som irske hellige mænd foretog til 
de fjerneste egne, kanske helt til Amerika. Men noget sjøfarende folk blev, 
som sagt, irlænderne aldrig, og deres skibe var smaa og daarlige. Derfor 
har de heller ingen betydning havt for skibsfartens historie, og ingen 
store opdagelser skriver sig fra dem. 

Det er nordboernes og især nordmændenes uvisnelige fortjeneste først 
at have bygget store havgaaende skibe, som i storm og uveir kunde føre 
den dristige sjømand trygt over havet. Nordmændene er den første nation, 
som har drevet seilads over det aabne verdenshav, til Færøerne og Island, 
til Grønland og Amerika. Det er denne forbedring i skibsbygningskunsten, 
som nordmændene skylder sine store opdagelsesreiser i det rode og rrte 
aarhundrede. |Gokstadskibet, fra omkr. 900, viser, hvor dygtig vore for- 
fædre forstod at bygge et kystfartøi, og det kan ikke betviles, at de store 
havgaaende skibe har været ligesaa fortræffelig byggede. | 

Det er bekjendt nok, at nordmændene har opdaget Island, Grønland 
og Amerika. Mindre bekjendt turde det være, at vore forfædre ogsaa har 
gjort opdagelser i Polaregnene, som næsten kan maale sig med, hvad vort 
aarhundrede har udrettet. Ligesom nu i vore dage, saaledes foregik disse 
gamle opdagelsesreiser dels fra Nordishavet nord for Norge og Rusland 
og dels fra Grønland. Opdagelsesreiserne i Nordishavet skyldes nordlæn- 

dingen Ottar, Europas ældste opdagelsesreisende.*) Ottar var, som han 
selv siger, en af de første mænd i sit land. Han levede paa Harald Haar- 
fagres tid, og for at undgaa dennes overmagt var det muligens, han drog 
til England, til Alfred den store, hvem han fortalte om sin reise. Kong 
Alfred indlemmede siden hans beretning i sin oversættelse af den romerske 
historieskriver Orosius's jordbeskrivelse. 

Ottar boede ,nordligst af alle nordmænd*, |d. e. paa øen Senjen 
eller i Malangen; thi længere nord boede der i middelalderen kun lapper|. 
Han foretog sin opdagelsesreise dels af videbegjærlighed og dels for at 
finde nye fangststeder for hval og hvalros. Ottar seilede ud fra sin hjem- 
stavn og opover langs Norges nordkyst, som herved for første gang blev 
kjendt; bl. a. blev Nordkap opdaget. Ottars reise strakte sig forbi Kola- 
halvøen til inderst inde i det Hvide hav, det saakaldte Kandalaks. Hans 
reiseberetning er klart og greit affattet og giver os et tydeligt billede baade 
af beliggenheden og beboelsesforholdene paa de steder, han kom til. Før 
Ottars tid havde der, lærer vi, kun været hvalfangere tre dages reise nord 
for Senjen (d. e&. midtveis mellem Senjen og Nordkap). Længere bort havde 
ingen været. Indtil Kolahalvøen var alt land ubebygget. Men her boede 
de saakaldte ferfinmner (nu Terskoi Leporie), et folk beslegtet med lapperne 
og som levede af jagt og fiskeri. Søndenfor dem boede et med finlænderne 
beslegtet folk bjarmerne (grænsen var Kandalaks). Bjarmerne er de samme 
som de nuværende østkareler. Deres land var opdyrket, og de havde be- 
tydelige rigdomme baade i guld og sølv og især i pelsverk. Ottars reise 
gjorde, at Norges rige kom til at indbefatte hele Kolahalvøen, og den 
foranledigede en hel del, dels krigerske, dels fredelige tog til det Hvide hav 
og Bjarmeland. Ottar selv kom ikke til Dwina, som. siden blev maalet 
for de fleste tog. Men i løbet af det rode aarhundrede blev ogsaa denne 
flod kjendt. Thi det fortælles, at Harald Graafeld vandt en seier ved bred- 
derne af Dwina. Saaledes er baade Nordkap og det Hvide hav opdaget 
hele fem og et halvt aarhundrede før Richard Chancellor paa skibet ,Edward 
Bonaventura* i 1553 for at søge ,Nordøstpassagen* til Kina kom til Ar- 
changelsk ved det Hvide hav, fra hvilken tid man almindelig sætter op- 
dagelsen af det Hvide hav. 

Ottars reise var en videnskabelig bedrift af første rang, øg den havde 
følger ikke blot praktisk og økonomisk, men den vakte ogsaa lysten til 
fortsatte opdagelser. Først blev, som nævnt, Dwinas munding opdaget 
og hele det Hvide hav kjendt. Det fik navn Gandvik (d.e. Trollebugten). 
Thi der langt mod nord, i Bjarmeland og endnu nærmere mod den evige 
is, troede vore forfædre, at jætter og riser og alskens troldpak hørte 


*) Oldtidens opdagelsesreisende, mænd som Pythias fra Marseille og Nearch, 
regner jeg naturligvis ikke med her. 

hjemme. Og mange er de eventyr og sagn, som fortæller om de gamle 
nordmænds kampe med ishavets trold. Men opdagelsesreiserne indskrænkede 
sig ikke til det Hvide hav alene; stedse længere mod nord strakte nord- 
mændene sine opdagelsesreiser. Et af de mest bekjendte af disse tog er 
Harald Haardraades. Beretningen stammer fra magister Adam af Bremen 
og findes i hans for vor historie uundværlige beskrivelse af de nordiske 
riger (fra omkr. 1075). Adam fortæller: ,En dagsreise hinsides Thile 
(d. e&. Thule eller Island) ligger det tilfrosne hav. Dette erfarede nylig 
nordmændenes prøvede fyrste Harald. Han vilde med sine skibe udforske 
Nordishavet, men var nær foran de mørke yderkanter ved verdens ende 
kommet ud for afgrundens frygtelige svælg og undslap med nød og neppe.* 
Adams beretning er uklar og dunkel. Men det er tydeligt, at Harald 
Haardraade, hvis rastløse og dristige natur vi vel kjender, har foretaget 
en polarekspedition og der, langt mod nord, oppe i den evige sne, er 
kommet ud for en malstrøm (eller kanske snarere en kalvende isbræ). 
Baade Adam af Bremen, den danske historieskriver Saxo Grammaticus og 
de islandske sagaskrivere har ogsaa andre, men endnu mere eventyrlige 
fortællinger om tog til Island. Især har de mange eventyr om ,,det hin- 
sidige Bjarmeland*, som tænktes nord eller nordøst for det virkelige 
Bjarmeland og skulde være beboet af et jættestort folk med umaadelige 
rigdomme. Virkelige opdagelsesreiser, som vi fuldt kan kontrollere, blev 
dog ogsaa fortsat. De islandske annaler ved at fortælle, at i 1194 blev 
Svalbarde opdaget. [Navnet betyder ,de kolde kyster*]|. Landet tænktes 
at ligge fire dages reise nord for Langanes, Islands nordøstligste pynt. 
Professor Gustav Storm mener, at Svalbarde maa være det nuværende 
Spitsbergen. Thi det ser ud, som om de gamle tænkte sig Grønlands 
nordøstligste kyst og Spitsbergen ligeoverfor hinanden i Havsbotnen [nord- 
ligst, der hvor havet ender, som de gamle tænkte sig, — det vil sige, hvor 
seiladsen stænges af den evige is|. Mellem Svalbarde og Grønland tænkte 
man en strøm, som bl. a. kunde føre dyr med sig. |Dette passer ogsaa 
paa den virkelig eksisterende varme strøm mellem Spitsbergen og Grønland |. 
Det synes saaledes tydeligt, at det er nordmændene, som i 1194 først har 
opdaget Spitsbergen. lalmindelighed mener man, som bekjendt, at øgruppen 
først blev opdaget i 1596 af den hollandske ekspedition under Barents. 
Jeg tror ogsaa, at de gamle nordmænd har kjendt andre øgrupper i 
Ishavet, især Nowaja Semlja. Jeg har før nævnt det hinsidige Bjarmeland, 
nord eller nordøst for det virkelige. Og i de fleste islandske geografier 
fra middelalderen fremstilles det, som om der fra det nordlige Rusland 
eller Bjarmeland strakte sig en række ubeboede lande lige til Grønland. 
Ser vi paa kartet, vil vi ogsaa finde en saadan sammenhængende række, 
først Nowaja Semlja, saa Franz-Josefs Land og endelig Spitsbergen. Saa 

langt nord som til Franz-Josefs Land er vist de gamle nordmænd aldrig 
kommet; men Nowaja Semlja og Spitsbergen har de sikkerlig kjendt. 
Men disse opdagelser er ikke enkeltmands verk. De er foregaaet lidt efter 
lidt i aarhundredernes løb. 

Endnu merkeligere og inieressantere er nordmændenes opdagelser 
paa Grønland. 

Erik Røde tilhørte en stridbar og uforfærdet gammel vikingeæt. Hans 
far maatte flygte fra Jæderen paa grund af en drabssag og drog som saa 
mange andre af sine lige til Island. I Islands frie og egenraadige samfund 
voksede Erik op. Han havde arvet sin fars haarde natur. Stadig kom 
han i uenighed og strid med folk, og altid endte det med drab. Saa 
maatte han flygte fra den ene til den anden kant af Island uden at finde 
noget blivende sted. Endelig blev han paa Thorsnestinget erklæret for 
fredløs og kunde saa ikke være længere paa Island. Hvad skulde han 
gjøre? Til Norge turde han ikke vende tilbage, og paa de Britiske øer var 
der netop dengang daarlige tider for nordboerne. 

Der gik. paa Island rygte om nogle øer langt ude i havet mod vest, 
som en islænding, Gunbjørn, for mere end hundrede aar siden (ca. 870) 
skulde have opdaget; efter ham kaldtes de Gunbjørnskjærene. Omtrent 
hundrede aar senere havde to islændinger, Snebjørn og Rolf, overvintret der. 
[Man har siden ikke været istand til at gjenfinde disse mystiske Gunbjørn- 
skjær. Thi der findes ikke nogen øgruppe mellem Island og Grønland. 
Men paa et hollandsk kart fra 1508 findes der mellem Island og Grønland 
opført en ø. Om den staar der paa kartet: , Denne ø blev fuldstændig 
opbrændt i 1453.% Muligens har dette været Gunbjørnskjærene, som er 
gaaet under ved en vulkansk eruption|. Disse øer, som Gunbjørn havde 
opdaget, vilde nu Erik Røde søge. Han seilede ud fra Snefjeldsjøkelen 
vestligst paa Island i 985 og satte kursen ret mod vest. Ffter en ual- 
mindelig heldig reise kom han ind imod Grønlands østkyst ved en isbræ, 
som kaldtes Blaaserk. Man har i denne ment at gjenfinde det sneløse 
isfjeld, som dansken Graah i 1830 opdagede paa 64 18" n. br. lige i 
vest for Snefjeldsjøkelen. Men Grønlands østkyst var dengang som nu i 
vore dage stængt af drivis og umulig at lande ved. Erik kunde ikke finde 
noget sted at lande og maatte seile sydover langs kysten forbi Kap Farvel 
(de gamles Hvitserk). Hvor Erik landede, kan man ikke bestemt afgjøre, 
men det maa have været etsteds paa sydvestkysten i det nuværende distrikt 
Julianehaab. De følgende somre drog han frem og tilbage langs vest- 
kysten (omtr. saa langt mod nord som til Diskobugten) og undersøgte landet. 

Erik Røde maa have været en af de dristigste sjømænd, Norge har 
fostret. Men han var noget mere; han var en organisator, et herskergeni. 
Han vilde grundlægge en ny koloni, blive en konge i det smaa. Derfor 

drog han tilbage til Island for at udbrede efterretningen om det nyopdagede 
land. For at lokke folk did, kaldte han det Grønland, saa siges det 
utrykkelig. Han fik ogsaa stor tilslutning. 25 skibe, fulde af mænd, 
kvinder, børn og kvæg drog i 990 ud med ham. Men kun 14 landede 
lykkelig ved Grønland. Resten forliste. Frik Røde selv nedsatte sig paa 
Brattahlid i Eriksfjorden (det nuværende Igaliko i Julianehaabs distrikt). 
Rundt om gav han sine venner og ledsagere land. Bebyggelsen foregik 
ganske som paa Island. Det herreløse land blev lidt efter lidt taget i 
besiddelse. Erik Røde og hans æt blev den fornemste i Grønland. Han 
selv var koloniens første lovsigemand og gode. 

Det har været et brændende spørgsmaal: Hvor i Grønland laa de 
gamle normænds koloni? Hvor talen er om Grønland, skjelnes der nemlig 
altid hos de gamle mellem en østbygd og en vestbygd. Østbygden var 
den tættest bebyggede; den talte 190 gaarde, men vestbygden kun 90: 
Da seiladsen paa Grønland omkr. 1600 begyndte paany, troede man paa 
grund af navnet, at østbygden maatte søges paa Grønlands østkyst. Men 
denne er stadig stængt af drivis. Alle de mange ekspeditioner, som har 
søgt at lande der for at finde den gamle østbygd, er mislykkedes. Først 
i 1883 opnaaede Nordenskiöld at lande ved kong Oscars havn paa omtr. 
669 n. br. Det er derfor umuligt, at den gamle østbygd kan søges paa øst- 
kysten. Alle er nu enige om, at østbygden er det nuværende distrikt Juliane- 
haab (63 ? 43” n. br.), Grønlands folkerigeste koloni. Den tæller nu 
2—3000 indbyggere. Julianehaab indeslutter Grønlands sydkyst og strækker 
sig fra vest til øst. Her har man ogsaa fundet de fleste ruiner efter 
nordboerne, eskimoernes kablunak. Mest er de firkantede stensætninger, 
grundmure af huse. I Igalikofjorden har man ogsaa fundet ruinen af en 
kirke, hvis vægge er fuldstændig bevarede. Ved Kap Desolation bøier 
landet mod nordvest. Der endte sandsynligvis østbygden, og vestbygden 
begyndte. Især synes i gamle dage det nuværende Godthaabs distrikt, 
64 0 n. br., at have været tæt bebygget. 

Her levede de gamle grønlændinger sit nøisomme liv i en stadig | 
kamp med naturen. Beundringsværdigt er det, at de ikke lod sig kue af 
polaregnenes vilde natur, at de tvertimod forstod at vinde stadig nye 
aandens seire. De kan fuldt stilles ved siden af moderlandet Island i 
middelalderen. Grønlands forfatning var den samme republikansk- 
aristokratiske som Islands. De. store bønder styrede som enevældige 
høvdinger hver i sit distrikt (ligesom de islandske goder). En gang om 
aaret samledes grønlændingerne til tinge for at sidde til doms og høre 
lovene oplæst. Tingpladsen laa paa Gardar (det senere bispesæde) mellem 
fjordene Igaliko og Tunugliarsik. Lige i nærheden laa Brattahlid, Erik 
Rødes gaard. Og Erik og hans æt var Grønlands første lagmænd og de 

egentlige styrende i kolonien. Saadan var Grønlands forfatning, indtil 
det 1261 kom under Norge. 

Heller ikke aandens sysler forsømtes paa Grønland. I 1125 fik 
kolonien sin egen biskop paa det førnævnte Gardar og i det følgende 
aarhundrede endog to klostre, et Augustinerkloster i Ketilsfjord (nu 
Tessermmet), indviet til St. Olaf og et Benediktinerkloster i Ransfjord (en 
fjord, som gaar ud fra næsset Sydprøven). Endnu merkeligere er det, at 
poesien og sagaskrivningen har blomstret paa Grønland. Et af de gamle 
Eddadigte, ,det grønlandske Atlemaal,* er forfattet der i det r1te aar- 
hundrede. Det handler om, hvordan Gudrun hævner sig paa sine brødre 
for Sigurd Fafnesbanes drab, og hendes endnu frygteligere hævn over sin 
egen mand Atle for drabet paa brødrene. Digtet er tungsindigere og 
vildere end de fleste andre Eddakvad og synes digtet under indtryk af 
vilde, overvældende naturmagter. En enkelt sætning viser tydeligt, at det 
er forfattet paa Grønland. Kostbera fortæller sin mand Hogne, at en bjørn 
var kommet ind i huset og havde revet stolperne op. Denne svarer: 
yAÅt du drømte om en hvidbjørn, betyder, at der vil komme storm og 
uveir. € Hvidbjørne findes hverken i Norge eller paa Island; paa Grønland 
derimod er de de eneste bjørne og meget almindelige. Følgelig maa ,,det 
grønlandske Atlemaal,* som det i det gamle haandskrift kaldes, være 
digtet paa Grønland. — Af andre grønlandske digte skal jeg nævne 
Havgerdingedraapa, der handler om hvordan Erik Rødes ven Hjørolf 
undslap fra det frygtelige sjøskjælv, (havgerding) som i 995 ødelagde de 
fleste andre skibe, som drog til Grønland. Desuden er der bevaret et par 
strofer af Nordersetadraapa, som besynger nordmændenes tog til Grønlands 
nordligste egne. De bevarede vers taler vildt og kraftig om vindens susen 
og bølgernes brus rundt jøklerne, som skyder langt ud i havet deroppe 
i det høie nord, om ,, Æges (d. e. havets) ilingsglade døtre, som samlede og 
spandt de høie fjeldes haarde, frostmættede hvirvler.* 

Dog var Grønlands natur vild og gold, som i intet andet af europæere 
beboet land. Sommeren var kold og uden varme. Korn kunde ikke 
dyrkes. Forkrøblede trær og buske voksede kun i de mod vinden be- 
skyttede fjorde i landets sydligste del. Indlandsisen bredte sig som et 
tæppe over landet, og drivisen stængte fra udenverdenen og bragte kulde 
og frost. I ,Kongespeilet*, der er forfattet i Norge mod slutningen af 
Haakon Haakonssøns regjering, faar vi en udmerket skildring af natur- 
forholdene paa Grønland i middelalderen. 

Havet tænkes opfyldt af frygtelige uhyrer, halvt dyr og halvt men- 
nesker.  Mægtige mnaturrevolutioner, havgerdinger eller havskjælv, truer 
menneskenes fremtrængen over havet. Grønlandshavet *) er opfyldt af is 


*) Saa kaldtes havet mellem Island og Grønland. 

mere end noget andet sted paa jorden. Snart er den flad, som var den 
frosset fast i havet. Snart danner den mægtige legemer, fire til fem alen 
tykke. Disse sidste islag samler sig især nordøst og nord for Grønland 
og ligger ofte en fire dages reise fra land. Derfor maa man for at undgaa 
denne is sætte kursen mod sydvest (fra Island nemlig) og saa seile ind til 
landet. Mange er de, som har fundet sin død ved at lukkes inde af isen. 
Men de, som kommer i denne situation, siger forfatteren, opgiver sine store 
skibe og drager smaabaadene op med sig paa isen og søger paa denne 
maade at naa land. 

Stundom ligger havisen ganske rolig, stundom farer den afsted som 
det hurtigste skib, og ligesaa ofte mod som med vinden. Ved siden deraf 
er der de saakaldte faldjøkler. De er høie som fjelde og blander sig aldrig 
med anden is. [Hermed menes de egentlige isbjerge|. — I dette ishav 
er der utallige arter, hvalfisk, sæl og hvalros, som alle nøiagtig beskrives. 

» Kongespeilet* er som bekjendt skrevet i form af en samtale mellem 
far og søn. Sønnen spørger, og faderen underviser. Nu spørger sønnen 
om grunden til, at folk søger til Grønland. Dertil svarer faderen: ,En 
grund er berømmelse. Thi det er mandens natur at fare did, hvor der er 
udsigt til livsfare og deraf blive berømt. En anden grund er nysgjerrighed. 
Thi det er ogsaa mandens natur at undersøge de ting, hvorom han har 
hørt og vide, om det er saa, som det er blevet ham sagt eller ikke. Den 
tredie grund er lyst til vinding. Grønlændingerne maa nemlig fra andre 
kjøbe jern og alskens andre mnødvendighedsartikler. Men til gjengjæld 
leverer de sælskind, reb af hvalroshuder og hvalrostænder, ting, som man 
andetsteds ikke faar. 

»Der bor faa folk i landet,* fortsætter faderen. , Thi de beboelige 
strækninger er faa. Men de, som bor der, er kristne og har kirker og 
præster. Hvis det laa nær andre lande, vilde man kalde det trediedelen 
af et bispedømme. Men nu har de sin egen biskop paa grund af den 
store afstand fra andre mennesker. Men hvis du spørger, hvad de lever 
af, saa har de ikke sædekorn. (Ja størsteparten af folket har aldrig seet 
brød, siger han). Men det fortælles, at der paa Grønland er gode græs- 
gange og store og gode gaarde. Thi folk der har mange faar og kjør, 
og der kjernes meget smør og ost. Folk lever deraf samt af alslags jagt 
paa ren, paa hval og sæl og paa bjørne. 

Som vi ser, har ,Kongespeilet*s forfatter havt gode kundskaber om 
Grønland. —Naturforholdene maa have været omtrent som i vore dage. 
Der har været ikke saa lidet kvæghold; men jagt og fiskeri maa have været 
hovednæringsveiene. Befolkningen regner man til at have været opimod 
10,000 indbyggere. 

Vi kommer nu til et vanskeligere spørgsmaal, nemlig om vore for- 

fædres geografiske kundskaber om Grønland og deres opdagelsesreiser langs 
Grønlands kyster. Den nyeste tids forskningsreiser har vistnok godtgjort, 
at Grønland er en ø, som ikke er landfast med det amerikanske fastland. 
Indtil for ikke mange aar siden var man dog af en anden mening. Og 
den almindelige antagelse i middelalderen var vistnok ogsaa, at Grønland 
var landfast med andre lande. Nærmest tænkte man sig, synes det, som 
om der fra det nordlige Rusland strakte sig sammenhængende lande helt 
til Grønland. Til denne anskuelse slutter ogsaa ,Kongespeilet*s forfatter sig. 
yFaa kjender,* siger han, ,landets størrelse, men alle anser det for et 
fastland og sammenhængende med andre fastland. Thi man finder der en 
mængde dyr, som lever paa fastland, men sjelden paa øer, uden naar folk 
flytter dem did.* Især nævner han som eksempel rensdyr og harer. Kun 
isbjørnen regnes for et indfødt grønlandsk dyr. ,Kongespeilet*s forfatter 
ved ogsaa, at hele Grønlands indre er dækket af en sammenhængende ind- 
landsis. Han fortæller, at folk ofte har besteget de høieste fjelde for at se, 
om de kunde opdage nogen dyrkbar strækning inde i landet. ; Men mæn 
har ikke fundet noget uden der, hvor folk nu bor, og det er kun et lidet 
stykke langs-med selve stranden.* Med andre ord: de gamle nordmænds 
kjendskab til Grønland var omtrent det samme som vor tids. Jeg skal i 
det følgende nærmere søge at vise dette. 

Den nordiske bebyggelse paa Grønland i middelalderen laa, som 
nævnt, ligesom den nuværende paa vestkysten og strakte sig omtrent saa 
langt mod nord som denne, d. e. til etablissementet Upernivik (mellem 72 
og 73 n. br.) Paa østkysten boede kun en enkelt nordmand, som var 
forvist fra bygden paa grund af sine forbrydelser. Ellers streifede eski- 
moerne frit omkring der. I det hele var østkysten ligesom i vore dage 
mindre kjendt end i vore dage. Men baade i vest og øst strakte de gamle 
nordmænds geografiske kundskab sig næsten ligesaa langt mod nord, som 
vort aarhundredes opdagelsesreiser har udvidet vor viden. Østkysten blev 
først nærmere bekjendt ved den islandske høvding Thorgils's reise, hvorom 
der fortælles i Flöamannasaga. | 

Thorgils var en ægte vikingenatur. Sin ungdom tilbragte han paa 
krigstog til fjerne lande. Som mand vendte han tilbage til Island, satte 
bo og giftede sig. Men efter 13 aars forløb vaagnede hans gamle kjær- 
lighed til sjøen. Han besluttede at følge sin ven Erik Rødes indbydelse 
og drage til Grønland. Aar 1001 seilede han ud fra Faksefjorden paa vest- 
siden af Island med hustru, barn, venner, undergivne, trælle og buskap. 
— [alt var der omkr. 40 mand ombord. -- Paa veien fik de storm og 
uveir og blev drivende om paa sjøen i hele tre maaneder. Endelig forliste 
skibet under Grønlands jøkler i en vik ved en sandet strandbred, fortæller 
sagaen. ,Skibet gik isønder i det øverste rum. Dog reddedes hele mand- 

skabet, ladningen og skibsbaaden. Skibets forstavn drev sydover. Dette 
skeede en uge før vinterens begyndelse. Paa begge sider af fjorden var 
der store isbjerge. De opførte nu en stor hytte, som ved en væg blev 
delt i to rum. Hvert folk boede i sit rum (nemlig Thorgils og hans mænd 
i det ene og hans ven Jostein og dennes følge i det andet). Det meste 
af deres kvæg var omkommet. Men lidt mel havde de reddet. Mest levede 
de dog af hval- og sælfangst og fiskeri. Thorgils's mænd opførte sig rolig 
og stille udover vinteren; men Josteins var støiende og høirøstede.* Under 
disse frygtelige forhold fødte Thorgils's hustru en søn. Ved juletider kom 
der pest (sandsynligvis skjørbug) mellem de overvintrende, og Jostein og 6 af 
hans mænd døde. For de gjenlevendes opskræmte fantasi stillede det sig, 
som om de døde gik igjen og spøgte. Endelig blev det sommer: men isen 
laa der fremdeles og stængte; og de blev nødt til at overvintre endnu 
en gang. Saa blev det vaar igjen, og de begyndte at haabe paa at slippe 
bort. En dag, da veiret var godt, drog Thorgils og alle de frie-mænd op 
paa en høi isbræ for at se, om ikke isen var begyndt at løsne. - Kun 
Thorgils's hustru Thorey, hans lille søn og trællene var tilbage. Da de 
sent paa eftermiddagen kom tilbage, var baaden borte, og de saa hverken 
folk eller kister. Inde i hytten fandt de Thorgils's hustru liggende død. 
Trællene havde dræbt hende og var rømt med baaden. For at skaffe 
barnet næring (det ser ud, som om Thoreys første barn er dødt, og at hun 
aaret efter har faaet et andet), skar faderen hul i sit eget bryst. Først 
kom der blod ud, fortæller sagaen, siden en valleagtig vædske, og han 
blev ved, indtil der kom melk, hvorved gutten kunde ernæres; (nyere under- 
søgelser har vist, at dette ikke er umuligt). | 

Ud paa vaaren løsnede endelig isen, og man kunde komme bort. 
Paa eskimoernes vis havde de istedenfor den tabte baad gjort sig en 
skindbaad. De havde ved sin afreise været indestængte i over halvandet aar. 
(Sandsynligvis var Thorgils kommet til det endnu lidet kjendte Fgedes land 
mellem 68 og 700 n. br.) Saa begyndte reisen sydover. Men den første 
sommer kom de ikke længere end til de saakaldte Sæløer (Ssandsynligvis 
de nuværende Graahs øer omkr. 65 n. br.) Her maatte de igjen over- 
vintre og drog først ved næste. sommers begyndelse videre. 

Kort efter mistede de en nat sin baad og blev meget fortvilede. 
Heldigvis blev de dog hjulpne af denne nød. Thi nogle eskimoer, som 
havde taget baaden, bragte den tilbage igjen til samme sted. Her var de 
ogsaa saa heldige at fange en isbjørn, som sprællede i en isvaag og havde 
brukket forbenene. De fik nu madforsyning for længere tid og roede videre 
langs kysten. Endelig kom de langt ud paa høsten frem til folk. Det 
var en nordmand ved navn Rolf, som paa grund af en drabssag var blevet 
forvist fra bygden og nu boede langt borte for sig selv. Her blev nu 

Thorgils og hans kammerater vinteren over. Næste vaar seilede de videre. 
Men uagtet der ikke indtraf noget uheld, kom de først om høsten frem 
til bygden. Thorgils havde saaledes i hele 4 aar opholdt sig paa østsiden 
af Grønland. Beretningen om hans færd nedover langs kysten er en af 
de interessanteste reiseskildringer fra gamle dage. Vi hører der for første 
gang om en overvintring i polarnatten med alle dens rædsler. Og det mod 
og den omtænksomhed, Thorgils viser, og den maade, hvorpaa han forstaar 
at overvinde alle vanskeligheder, kan fuldt stilles ved siden af nyere 
opdagelsesreisendes storverker. Hvor beundringsværdig er det ikke f. eks., 
at han fandt paa at lave en skindbaad, da trællene var rømt bort med 
skibsbaaden: 

Lidt efter lidt fortsattes nu opdagelserne paa østkysten, om den end 
aldrig blev saa godt kjendt som vestkysten. Dog kjendte ogsaa de gamle 
nordmænd de vigtigste geografiske punkter der. Først og fremst var det 
jøkelen Hvidserk. Den laa nærmest bygden, der hvor landet bøiede mod 
nord, og er det nuværende kap Farvel, Grønlands sydspids. Længere mod 
nord laa Hafhverf, der beskrives som en farlig malstrøm. Den er det 
nuværende Puirsortok (omtrent 6209 n. br.), et sted som endnu den dag 
idag er meget frygtet. Fjorten dages seilads fra bygden kom man til 
Blaasærk eller ,den anden jøkel*, som muligens er den høie sneløse isbræ», 
dansken Graah i 1830 saa paa 640 18" n. br. Længere mod nord kom 
man til Finsboderne og Korsøerne (sandsynligvis ved Scoresby Sund 70? 
n. br.) og endnu fjernere laa den saakaldte ,tredie jøkel*. Længere kunde 
man ikke komme, mente de gamle. Stort videre har man heller ikke i 
vore dage naaet paa østkysten. 

Endnu mere storartet er kanske de gamle grønlændingers opdagelser 
langs Grønlands vestkyst. OQgsaa her har de stadig udvidet sine kund- 
skaber, saa de tilslut ikke gav nutidens viden stort efter. Om disse reiser 
langt mod nord hører vi ikke blot af sagaerne samstemmige vidnesbyrd; 
men fra endnu sikrere kilder. Paa øen Kingirtorsoak i Baffinsbugten paa 
729 55" 20” n. br., omtrent fire mil nordenfor det nordligste danske 
etablissement Upernivik har man fundet en liden runesten, som var stukket 
ind i en af de tre varder der paa stedet. Indskriften maa efter sproget 
at dømme være fra det 17de aarhundrede og lyder saaledes: , Erling 
Sighvatssøn, Bjarne Thorssøn og Endride Oddsøn lørdagen før gagndag 
(d. e. 25. april) opførte disse varder og ryddede.* Til slutning staar der 
nogle ganske ulæselige lønruner. Den ø, hvor indskriften blev. fundet, laa 
lige i seiladsen for hvalfangerne. Varderne er derfor sikkerlig reist for at 
tjene som sjømerke og grunden omkring dem ryddet, forat de kunde sees. 
saa meget des bedre. Indskriften er saa ridset for at minde om dette. 
Forbi - denne ø drog, som mnævnt, grønlændingerne hver sommer for at 

drive sæl- og hvalfangst og hente drivtømmer, som fra Nordamerika og 
Sibiriens skove endnu den dag idag i mængdevis føres nedover Baffins- 
bugten. 

Det gamle skrift Hauksbök (fra omkring 1310) fortæller, at de grøn- 
landske storbønder hver sommer sendte særskilt byggede skibe der nord 
til Norderseta (de nordlige opholdssteder). Der pleiede man ogsaa at til- 
berede tjære. Thi der var bedre sælfangst end hjemme i bygden. Det 
smeltede sælfedt blev heldt ned i skindbaade og hængt ud i vinden for at 
størkne; siden blev det tilberedt. Disse nordersetamænd havde sine boder 
dels i Kroksfjordshede, dels i Greipar. Disse reiser spillede en stor rolle 
i grønlændernes ensformige liv. Det var aarets store begivenhed, naar 
skibene om vaaren seilede nordover, og naar de om høsten vendte tilbage 
med rig fangst og fortællinger om alle polarsommerens og isørkenens 
undere. Det før nævnte Nordersetadraapa besynger færden til det høie 
nord. Det samme gjør digtene om Skald-Helge, Grønlands lagmand, der 
levede paa Harald Haardraades tid. De fortæller om Skald-Helges tog 
saa langt mod nord, at han saa Nordstjernen i syd (d. e., at han naaede 
Nordpolen!). Skibet omtumledes paa havet i det frygteligste uveir, og 
tilslut blev mandskabet saa fortvilet, at de paa hedensk vis vilde stikke 
hverandre ihjel. Endelig fik de se et land med bræer og høie fjelde 
og skjønte, at de var ved Grønland. Saa seilede de mod syd og naaede 
lykkelig hjem. 

Hvor laa nu disse steder: Norderseta, Kroksfjordshede og Greipar? 
Norderseta indesluttede vistnok hele strækningen fra Melville-bugten til 
Grønlands nordspids ved Smith Sund og Kane's Bassin. Længere mod nord 
laa Kroksfjord, sandsynligvis den nuværende Inglesfield Golf. Endnu nord- 
ligere var Greipar, der ogsaa kaldes ,Grønlands bryggeende* eller ,nord- 
spids*. Dette sted maa vi vistnok søge ved Kanes Bassin, hvor Grønland 
virkelig bøier mod nord. 

De gamle grønlændinger nøiede sig dog ikke hermed. Stedse videre 
mod nord drev deres videbegjærlighed dem. Den merkeligste af disse 
reiser foregik i 1265 eller 66. Herom fortælles der i Hauksbök: »Denne 
sommer kom der ogsaa folk fra Norderseta, som havde faret længere nord- 
paa, end man forhen havde tidende om. De fandt ingen merker af, at 
skrællinger (d. e. eskimoer) havde opholdt sig der uden paa Kroksfjords- 
hede. Derpaa afsendte presterne (paa Grønland) et skib nordefter for at 
lade undersøge, hvorledes det stod til nordenfor den længst bortliggende 
egn, de hidtil havde besøgt. De seilede ud fra Kroksfjordshede, saa at 
kysten kom dem afsyne. Siden kom søndenvind og taage mod dem, og 
de maatte lade skibet gaa for vinden. Men da det igjen blev lyst, saa 
de mange øer og alskens fangst, baade sæl og hvaler og en mængde 

bjørne. De kom lige ind i havbotnen, og da kom hele landet dem afsyne, 
- baade den sydlige kyststrækning og jøklerne. Men søndenfor dem var der 
ogsaa jøkler, Saalangt de kunde se. De fandt ogsaa nogle gamle spor 
efter skrællinger; men de turde ikke gaa iland paa grund af bjørnene. 
Siden seilede de tilbage i tre dage og fandt spor efter skrællinger, da de 
kom til Snefjeld. Derpaa seilede de sydover til Kroksfjordshede, en stor 
dagsroning Jakobsmessedag. Det frøs da om nætterne, men solen skinnede 
baade nat og dag og var ikke høiere, naar den stod i syd, end at naar 
en mand lagde sig paa tvers i en seksaaret baad udstrakt mod rælingen, 
saa traf skyggen af det bord, som var nærmest 'mod solen, lige i ansigtet 
paa ham. Men ved midnat var den saa høi som hjemme i bygden, naar 
den staar i nordvest. [Efter denne angivelse er det umuligt nøiagtig at 
angive Kroksfjordshedes beliggenhed. Men den synes omtrent at passe 
til Kroksfjord som den nuværende Inglesfield Golf.|] Siden reiste de hjem 
til bygden. 

Denne merkelige opdagelsesreise lader sig saa nogenlunde geografisk 
bestemme. Skibet seilede ad fra Kroksfjordhede, saa at det tabte landet 
afsyne, siges der. De kan med andre ord ikke have fulgt Grønlands kyst, 
men maa være seilet ud paa havet — mod vest. Siden traf de sønden- 
vind og blev drivende, indtil de fik se en mængde øer. Et blik paa kartet 
vil straks overbevise os om, at skibet maa have seilet over Baffinsbugten 
gjennem Jones sund til de mange øer nord for det amerikanske fastland, 
de saakaldte Parryøer. Paa denne reise blev altsaa Nord-Amerikas polar- 
lande for første gang besøgt. | 

De reiser og opdagelser, jeg her har omtalt, er bare de faa, mindet 
har bevaret. Mange er de, som forlængst er glemte. Men vi kan ikke 
noksom beundre vore forfædre, som trodsede havets storme og stængende 
is og drevne ikke blot af lyst til vinding, men endnu mere af trang til 
stedse større viden vovede sig længere og længere mod nord, til egne, som 
først den nyeste tid har naaet at udforske. De gamle nordmænd kan i 
mod, i snarraadighed, i forskerbegavelse fuldt maale sig med nutidens 
største opdagelsesreisende. Ja middelalderens nordmænd er de eneste polar- 
forskere før dette aarhundrede. Naar disse opdagelser alligevel ikke har 
faaet udbytte for kulturen, saa skyldes dette ikke de gamle grønlændinger 
selv, men de norske kongers uheldige handelspolitik. Efter at Grønland 
i 1261 var kommet under Norge, monopoliserede kronen hele den grøn- 
landske handel. Kun det kongelige handelsskib fik lov til at seile til 
Grønland med varer. I begyndelsen var det én gang om aaret; men siden 
blev det sjeldnere og sjeldnere. Og især efter den sorte død kunde der 
gaa mindst ti aar imellem hvert skib, som afgik til Grønland. ' Kolonien 
blev udestængt fra al forbindelse med udenverdenen og kom i den mest 


Vore forfædres opdagelsesreiser i polaregnene. 509 


hjælpeløse og ynkelige forfatning. Fædriften forfaldt, og befolkningen blev 
nødt til mere og mere at antage eskimoernes levevis og sæder. Eskimoerne 
selv, som lige siden nordmændenes ankomst havde boet i Grønlands nord- 
ligste og utilgjængeligste egne, trængte ved midten af det 14de aarhundrede 
mod syd. Først blev vestbygden, som var den fattigste og mest hjælpeløse, 
i 1340-aarene overfaldt af eskimoerne, og befolkningen der dels udryddet, 
dels eskomoiseret. Østbygden, som var meget rigere, holdt sig længere. 
Men tilslut ophørte al forbindelse med Norge. Og i begyndelsen af det 
r5de aarhundrede gik den norske koloni paa Grønland tilgrunde. Grønlands. 
navn forsvandt fra historien, og der maatte aarhundreder til, før den tabte 


kundskab kunde vindes tilbage. 
Alexander Bugge. 


En socialits&forer. 


Ferdinand Lasalle. 
(Efter Maurice Muret i ,Bibliotlheque Umiverselle*). 





(Slutning.) 


e sidste maaneder af Lasalle's liv er helt og holdent optaget af den 

kjærlighedsroman, der faar sin tragiske afslutning ved den duel, 
hvori helten faldt. Intet under, at romanforfattere har bemægtiget sig denne 
episode af den store agitators liv og udsmykket den med mere eller mindre 
romantiske tilsætninger, som George Meredith har gjort i ,Tragiske 
komedianter* og Fredrik Spielhagen i sin fortælling ,I række og geled*. 
Den bedste kilde til denne del af Lasalle's historie er den store mængde 
breve, som han vekslede med sin elskede, Helene von Doenniges, og som 
senere er bleven udgivne. 

Da Lasalle lærte Helene von Doenniges at kjende, var hun forlovet 
med fyrst Janko af Racowitza, en ung valak af sjelden skjønhed, der 
elskede den unge kokette dame med en hunds trofaste undergivenhed og 
var en slave af alle hendes luner. 

Det var paa et bal i 1862, at hun for første gang hørte Lasalle's 
navn. Hun stod og samtalte med baron Korff, Meyerbeers svigersøn, da 
denne pludselig udbrød: | 

— Men De maa sikkert kjende Lasalle, frøken. Det er blot til- 
hængere af hans vilde ideer, der kan udtrykke sig som De gjør. 

Helene forsikrede, at hun ikke kjendte Lasalle. 

— Isaafald, svarede baron Korff, maa D> absolut gjøre hans bekjendt- 
skab. I er skabt til at forstaa hinanden. 

Baronens ord vakte Helenes nysgjerrighed. Allerede den næste dag 
forhørte hun sig i sin familie om Lasalle, og hendes familie blev rystet, 
og en bedstemoder skreg over sig: Ferdinand Lasalle! Men det er jo en 
afskyelig person! En forræder! En oprører! Dette æggede naturligvis 
end mere den unge dames lyst til at lære ham at kjende, og det lykkedes 
endelig i en soire hos advokat Hirzmenzel. Hun holdt sig nær ved døren, 
utaalmodig paa vagt over de indtrædende gjæster for at gjætte hvers ansigt 
i flokken. Endelig blev Lasalle meldt. — Hun stillede sig bag en sofa, 
hvor han sad midt i en klynge. Han lignede Cæsar. Hans ord brændte 
hende, men ved noget, som vakte hendes modstand, faldt hun pludselig ind 
i samtalen og raabte: 

— Det er ikke min mening. 

Alle vendte sig, og Lasalle kom med nogle spøgefulde bemerkninger 
om hendes pludselige indbrud i konversationen, og da Helene bad om at 
blive forestillet for ham, erklærede han, at det det ikke var nødvendigt, 
de kjendte hinanden gjennem fælles bekjendtskaber, og han havde øie- 
blikkelig gjættet hvem hun var. 

Dermed var isen brudt — om der havde været nogen is at bryde. 
Lasalle overøste hende med komplimenter, og da han fulgte hende hjem 
samme aften, havde han erklæret sig. De diskutterede allerede tiden for 
brylluppet. 

De ,forlovede* saa hinanden imidlertid ikke igjen før om flere 
maaneder. De træffes paa en Bilowkoncert, hvor Helene var ledsaget af 
en ven af Lasalle, Halthoff. Lasalle behøvede blot faa minuter til at 
vinde hende igjen, og den næste dag erklærede hun for Janko af 
Racowitza : | 

— Alt er forbi mellem os. Jeg skal gifte mig med Ferdinand 
Lasalle. | 

Den arme valak blev ilde tilmode. Men Helene holdt ikke af scener, 
og Janko vidste det. Han protesterede derfor ikke; alene hans taarer 
vidnede om hans fortvilelse. 

Nogle dage senere meldte Halthoff sig hos Helenes bedstemoder og 
anbragte nogle ord om, at Lasalle agtede at anholde om hendes datter- 
datters haand. Den gamle dame skreg atter over sig og bedyrede, at 
Helene aldrig i levende live skulde ægte en jøde, der ovenikjøbet var 
socialist. Hun satte sig senere hen til sit skrivebord og skrev med sin 
spidseste pen og sit sorteste blæk til Helenes forældre og meddelte dem 
datterens galskab. Forældrene delte bedstemoderens indignation, og Helene 
fik et brev fra dem fuldt af de strengeste advarsler. Dette opmuntrede 
naturligvis datteren til at faa sagen afgjort før jo heller. 

Det blev besluttet, at Lasalle som ved et rent tilfælde skulde føres 

sammen med familien. Forældrene skulde bedaares af hans skjønhed, hans 
lærdom, aand og belevenhed og bringes til at give sit samtykke uden- 
videre. Planen var vel udtænkt og smigrede Lasalle's forfængelighed. 
Det stod blot tilbage at udføre den; men dette viste sig at indeslutte 
vanskeligheder. 

Imidlertid blev bedstemoderen farlig syg, og hun kaldte til sit syge- 
leie Janko af Racowitza og tog det høitidelige løfte af ham at vaage over 
Helene. Den tro valak svor at vie sit liv for den, han elskede over alt i 
verden. Derpaa opgav den gamle dame aanden. Den følgende sommer 
gav Helene efter for valakens bønner og forlovede sig officielt med ham. 
Dette var i 1873. Hun havde ikke hørt noget fra Lasalle paa flere maane- 
der. Havde han glemt hende? Foreløbig var ialfald ikke forlovelsen med 
Janko nogen uovervindelig hindring. Helene havde underforstaaet friheden 
til at tage sit ord tilbage, hvis Lasalle atter skulde dukke op over 
horisonten. 

-— Han havde imidlertid atter kastet sig ind i den politiske kamp og 
udfoldede sin agitatdriske virksomhed med større iver end nogensinde. 
Endelig holdt han inde, næsten knækket. Han trængte hvile, og lægerne 
sendte ham i sommeren 1864 til Schweiz. Han forlod Berlin i mai og 
holdt foredrag i næsten alle de byer, hvorigjennem han reiste. Men han 
var udtrættet og formaaede ikke at rive nogen med som før. Han blev 
greben af mørke anelser, og i Disseldorff forudsagde han endog sin nær 
forestaaende død: ,Næste aar vil denne sal klædes i sort*. Lasalle's 
nedtrykkethed var i denne tid saa merkbar for alle, at man endog har troet, 
at den duel, hvori han fandt døden, var et selvmord. 

Han reiste til Righi, men han kunde ikke finde den hvile der, han 

saa haardt tiltrængte. Han førte en udstrakt korrespondance, og han kunde 
ikke indskrænke den. En dag, medens han sad og skrev breve, meldte 
man ham tre damer, som ønskede at faa ham i tale. Den ene var Helene 
von Doennigs. 

De sluttede sig i denne sommer nærmere til hinanden end nogen- 
sinde.  Forældrenes modstand var den eneste hindring for deres lykke. 
Lasalle foreslog Helene at flygte med ham til Frankrige, for at de der 
kunde indgaa ægteskab. Forældrene vilde bøie sig for den uomgjørlige 
kjendsgjerning. Lasalle var desuden villig til at gjøre enhver indrømmelse. 
Han tilbød at antage kristendommen. Men Helene mente, det var bedst 
at se tiden an. Alt maatte kunne gaa uden brud. Hun frygtede mindre 
forældrenes modstand end sin officielle forlovedes, som hun vel vidste vilde 
geraade i raseri, naar han fik vide, at hun havde opsøgt hans rival. 

Nogle dage senere forlod Lasalle Righi og reiste for at træffe sam- 
men med Helene i Wabern. Her tilbragte de to unge mennesker den 

deiligste uge i sit liv. I sine uendelige samtaler kom de ind paa alt, 
literatur, filosofi, politik og kunst. Det tog Lasalle blot nogle dage at 
omvende Helene til sine demokratiske ideer. Den lykke, som han nød i 
samværet med den unge pige, gjengav ham hans livsmod. Han begyndte 
igjen at fatte store haab og saa sig allerede i aanden som præsident i en 
tysk demokratisk republik med Helene von Doennigs ved sin side i høi- 
sædet. Teatralsk lige ind til sine uvilkaarligste stemningsudbrud, trak 
han den unge pige hen foran et speil og stillede sig i positur ved siden 
af hende: 

— Er det ikke et stolt, et kongeligt par? udbrød han. Har ikke 
naturen skabt de to mennesker der paa en festdag, under en rus? Tror 
du ikke, at magten skal klæde os? .. . Leve republiken og dens guld- 
lokkede præsidentinde ! 

Henreven af sit indfald, saa han sig som triumfator holde indtog i 
Berlin, ,trukket af seks hvide heste". Ved hans side sad ,det blonde 
barn, som var bleven Tysklands fornemste kvinde*. Folkets jubel hævede 
Sig til en storm, naar de passerede, og vognen fyldtes med buketter. 

Disse Cæsar-drømme stemmer godt overens med Bismarcks citerede 
udtalelser.  Kansleren gjennemskuede demokraten, hvis ærgjerrige attraa 
det var at grundlægge et ,dynasti Lasalle*. | 

I Genf, hvor Lasalle skulde gjøre det afgjørende forsøg paa at beseire 
Helenes modstand, kom det imidlertid til et uforudseet brud mellem de to 
elskende. Da forældrene fremdeles viste sig ubønhørlige, greb Helene til 
den romantiske udvei at flygte med sin forlovede. Men da hun kom 
udrustet med en liden vadsæk og en revolver til hans hotel, fik han 
betænkeligheder. Det var nu ham, som anbefalede hende taalmodighed og 
besindighed. Imidlertid var Helenes bortgang fra hjemmet straks bleven 
merket, og forældre og slegtninge satte sig i bevægelse for at indhente 
flygtningerne. Det lykkedes snart; thi disse havde endnu ikke besluttet sig 
til at forlade byen. Det kom til forfærdelige scener. Lasalle prøvede 
forgjæves at berolige de ophidsede gemytter, men moderen skreg: — De 
har stjaalet mit barn! De har stjaalet mit barn! Ved disse ord fik Lasalle 
pludselig en inspiration. Han vendte sig til Helene og opfordrede hende 
i velvalgte ord at vende tilbage til forældrehjemmet. Derpaa henvendte 
han sig til fru von Doenniges og sagde: 

— Jeg gjengiver Dem Deres barn. 

Lasalle var meget tilfreds med sin optræden; han forstod først senere, 
at han havde begaaet en kapital dumhed. Han havde ikke kunnet 
modstaa fristelsen til at spille den høimodige, men han tabte derved slaget 
overfor sin forlovede; han skulde aldrig mere faa se hende. 

De forviklinger, som nu paafulgte, er for mange til at beskrives. 

Helene blev indespærret i sit hjem, og ved allehaande trudsler og falske 
rygter om hendes forlovede forsøgte hendes forældre at bevæge hende til 
at opgive ham. Men hendes passion var ikke mindre ægte end Lasalle's, 
der i den følgende tid satte himmel og jord i bevægelse for at gjenvinde 
hende. Han henvendte sig ogsaa til Richard Wagner, der søgte at fremme 
hans sag hos Ludvig den anden af Bayern, hvis gesandt i Genf baron 
von Doenniges var. Men alt viste sig at være frugtesløst. I sin fortvilelse 
skrev Lasalle omsider et brev til von Doenniges med udfordring. Brevet 
var saa provokant i sit indhold, at baronen ikke godt kunde lade det 
uænset. Men han var en feig person og fik Janko af Racowitza til at 
modtage udfordringen i sit sted. 

En duel paa pistoler blev berammet til den 28 august i Crevinskoven 
nær ved Carougeé. Lasalle ankom først med sine vidner til mødestedet. 
Sikker paa sig selv ventede han ivrig paa det øieblik, da han skulde tage 
hevn. Han vidste, at han ikke havde stort at frygte af sin modstander. 
Valaken var ingen øvet duellant og især temmelig ubekjendt med brugen 
af pistoler. Han mødte frem en stund efter Lasalle. Vidnerne skridtede 
op afstanden og duellanterne indtog sine pladse. Janko skjød først, og 
kuglen traf Lasalle midt i brystet. Skjønt dødelig saaret havde han endnu 
kraft til at afskyde sit vaaben, men uden resultat. Tre dage senere, den 
31 august 1864, opgav han aanden. Han blev begravet i Breslau og 
paa hans ligsten staar disse ord: 

Her hviler 
FERDINAND LASALLE. 
Tænker og Stridsmand. 


Voltaire og Calas-processen. 


- mindre sensation end den, som Dreyfussagen i vore dage har vakt, 
afstedkom den famøse Calas'ske proces for noget over hundrede aar 
siden. En fremstilling af denne sidste tør saa meget mere have sin interesse, 
som de to retssager ikke har lidet tilfælles; særlig svnes Zolas optræden 
overfor fangen paa Djævleøen at være forbåusende lig Voltaires overfor 
martyren Calas. Dog havde muligvis den store spotters optræden en 
større rækkevidde, idet han tillige reiste sig mod det hele traditionelle 
strafferetssystem. 

Som manglerne ved den nutidige franske retsprocedure sprang frem 
under Dreyfussagen, saa traadte de nemlig ogsaa under Calasprocessen 

frem — om muligt i et endnu grellere lys. Det er i det hele forunderligt 
at lægge merke til, hvor svage — man kunde næsten sige umerkelige — 
spor kulturfremskridtet — helt fra middelalderen og op til den nyere tid — 
har sat i det franske retsvæsen. Naar man saaledes endnu 1 det attende 
aarhundrede straffede landeveisrøveren med steile og hjul, saa var dette 
ikke en mildere straf end den, som vilde være blevet ham tildel to hundrede 
aar tidligere. Henrik IV's morder, Ravaillac, blev dømt til at parteres i 
fire dele; men da man syntes, at dette ikke var en tilstrækkelig pinsel, saa 
lod man ham først brændes med gloende jern, og derefter dryppede man 
i saarene en blanding af smeltet bly, kogende olje og kogvarmt beg. Dette 
var i aaret 1610. Hvad gjorde man saa halvandet hundrede aar senere 
med Damiens,-der i 1757 havde foretaget et ufarligt attentat paa Ludvig XV? 
Man viste sig blot endnu grusommere. Retten lod udgaa opfordringer til 
publikum om at indsende forslag til saadanne raffinerte tortur-fremgangs- 
maader, der ikke fuldstændig satte offerets liv i fare, men som dog lod 
ham ulideligen pines. Der indkom en mængde forslag, og Damiens vilde 
sikkerlig have lidt, hvad neppe noget menneske vilde have kunnet udholde, 
hvis han ikke allerede under torturens begyndelse var afgaaet ved døden. 

Endnu saa sent som i 1785 eksisterede der 115 forskjellige arter 
forbrydelser, der alle straffedes med døden. ,I de sidste 2—300 aar har 
vor kriminallovgivning næsten udelukkende anvendt tre slags straf,% siger 
en fransk forfatter. ,Den første slags er døden, den anden slags er døden 
og den tredie slags er døden: død i galgen, død paa steile og hjul, død 
paa baalet.* 

Der var i det attende aarhundrede tre forskjellige arter straffe. Det 
var dødsstraffe (Peines capitales) og det var torlur- eller legemsstraffe 
(Peines afflictives) og det var de borgerlig vanærende straffe (Peines 
infamantes). 

Dødsstraffene inddeltes i 5 slags: Firedeling, ild-død, steile og hjul, 
galge eller henrettelse, forvisning til galeierne og indespærring i et hospital. 

Firedelingen var den straf, hvortil majestætforbrydere dømtes. Først 
maatte delinkventen udstaa torturens rædsler, saa blev han tvunget til offentlig 
i kirken at anraabe om naade. Derpaa klædtes han af til skjorten og førtes 
paa en kjærre til retterstedet. Her stilledes stakkelen op paa en liden for- 
høining, og rakkeren begyndte sit arbeide: med skarpe jerntænger blev store 
stykker kjød brutalt revet ud af offerets bryst, arme og laar, og dyppedes 
der en blanding af kogende beg, olje, bly, voks og svovl i saarene. Saa 
blev hans arme og ben bundne sammen med sterke reb, hvis ender blev 
fæstet fast i tvende heste, som nu blev pisket til at slide synderen istykker. 
Det modbydelige skuespil endte med, at hestene sprang afsted med hver 

sin menneskedel, hvilke tilsidst samledes sammen og kastedes paa et baal. 
 Asken blev strøet ud for alle vinde. | 

lld-døden eller døden paa baalet var straffen over troldmænd, guds- 
bespottere, kirkeskjændere, fadermordere og lastefulde. Forbryderen blev 
bundet til en pæl, der rundtomkring var omgiven af tør ved. Gjennem 
denne brændbare mur var der en smal aabning, hvorigjennem vedkommende 
blev ført til pælen. Saasnart han var bundet fast blev aabningen tilkastet 
og veden antændt. Vanligvis stak rakkeren vedkommende under exekutionen 
i bryst og mave med en spids jernstang. 

Til steile og hjul dømtes stimænd og snigmordere. Vedkommende 
blev bundet til et kors og hans lemmer langsomt knust. Rakkerens opgave 
bestod i at passe paa, at offeret saa sent som muligt opgav aanden. 
Særlig godt havde han løst sit hverv, hvis han, endnu medens der var liv, 
kunde faa legemet fæstet slig omkring et vognhjul, at fodspidserne og bag- 
hovedet berørte hinanden. Saa blev synderen slaaet ihjel eller knust ved 
et eller flere slag af en jernstang. Slagenes antal var nøie fastsat i dommen; 
den klausul, hvori bestemmelsen herom indeholdtes, kaldtes Retentum. 

Galge-død eller hængning var den vanlige straf over almindelige enkelt- 
mordere, store tyve og bedragere. Var forbryderen af adelig stand, nød 
han det privilegium at menrettes. 

Til dødsstraffene, som praktiseredes i det 18de aarhundrede, kan end- 
videre ogsaa henregnes den livsvarige forvismng til arbeide paa galeierne. 
Hertil dømtes aagerkarle, falskmyntnere og menedere. Forbryderne blev 
først merket paa panden med gloende jern, derpaa transporteret ned til 
sjøhavnene ved Middelhavet, hvor de tjente som mandskab paa den franske 
marines skibe. Livet ombord skildres med de mørkeste farver. Ethvert 
skib havde ca. 30 tofter, og paa disse sad noget over 300 rorskarle. Der 
var med andre ord 30 par aarer, og til at manøvrere en aare trængtes 
5—6 mand. Hver mand blev ved ankomsten klædt af til bæltestedet og 
lænket fast til sin plads, den han aldrig mere fik lov til at forlade. Her 
maatte han aar ud og aar ind spise og drikke og sove og arbeide — 
indtil døden engang forbarmede sig over ham, og hans lig uden ceremonier 
blev kastet i søen; et par dage efter sad der saa en ny mand lænket 
til pladsen. 

Jevnsides med dette liv paa galeierne bør endelig nævnes den livs- 
varige indespærring i et hospital. MHospitalerne var nemlig i forrige aar- 
hundrede ikke alene bare institutioner, hvor syge mennesker forpleiedes, 
men tillige forbedringsanstalter. Her levede det værste forbryderpak side 
om side med patienter og døende. Mercier giver i sin bog Tableau de 
Paris en dyster beskrivelse af et af den franske hovedstads vigtigste hospi- 
taler, Bicétre, lige før udbruddet af den store revolution. Det husede, 

skriver han, 4500 personer, og i de enkelte sale var der sammenstuvet lige 
op til 5 og 600 mennesker. Hver enkelt seng var bestemt til 6 stykker, 
gulvene var bedækket med alskens uhumskhed, og luften var til at blive 
syg af. At nogle aars ophold i disse omgivelser og med hospitalbetjentenes 
daglige stokkeprygl over sig var ensbetydende med den visse død, tør være 
indlysende. Omtrent hvert femte individ endte da ogsaa med tidligere eller 
senere at begaa selvmord. 

Vi kommer nu til den anden slags straf: Tortur eller legemsstraffe 
(Peines afflictives). 

Almindelig var den spanske støvle (question aux brodequins) og vand- 
torturen (question å leau). Den spanske støvle bestod i, at hvert enkelt 
af forbryderens ben blev bundet sammen mellem tvende bretter, og at der 
saa blev drevet en eller flere kiler ind, helt til knoklerne knustes. Den, 
som blev dømt til vandtortur, fik et drikkehorn med lang tud stukket ned 
i svælget, hvorpaa man heldte i ham indtil 16 liter vand 

Brændemerkning, udpiskning af staden, afhuggelse af den ene haand 
og tungens afklippelse hører ogsaa med under denne straffekategori. Hen- 
sigten med disse straffe var ikke alene den, at de skulde bringe vedkom- 
mende til at tilstaa, men de havde tillige karakter i og for sig at være en 
straf, en hævn fra samfundets side. I de allerfleste tilfælde var torturstraffen 
kun indledning til dødsstraffene. Hvis nemlig delinkventen fi/stod, saa kunde 
han være sikker paa døden, og hvis han ikke tilstod, blev han vanligvis 
pint tildøde, saa resultatet var det samme. 

Den tredie slags straf var som nævnt de borgerlige vanærende straffe 
(Peines infamantes), der i alle henseender havde tabet af den borgerlige ære: 
tilfølge, og hvortil væsentlig embedsmænd, der havde misligholdt sit embede, 
samt krybskyttere, eventyrere og koblersker blev dømt. Vedkommende 
maatte knæle ned i retten, hvorpaa præsidenten udtalte de ord over ham: 
, La cour vous blåme et vous rend infame; sovez plus circonspecl, om vous 
serez plus sévérement puni.* (Retten erklærer og dømmer dig socialt 
uværdig; vær mere forsigtig, ellers vil du faa en strengere dom). Koblersker 
blev ført gjennem gaderne med en særegen straahat paa hovedet og derpaa 
af rakkeren pisket ud gjennem stadsporten. 

De strafferetstilstande, som ovenfor er skitseret, holdt sig i alt væsent- 
ligt lige op til den store revolution. 

Det var — som Eduard Hertz har paavist — imod disse, at Voltaire 
optraadte, da han reiste Europas opinion imod dommen over Calas. Gjennem 
det enkelte tilfælde vilde han det hele system tillivs, og derfor vil hans 
gjerning vise sig at være af større betydning end den Zola'ske i Dreyfus- 
sagen. De reformer i den franske strafferetslovgivning, hvis initiativ skyldes. 
Voltaire, og da specielt hans optræden i Calas-processen, er legio. 

Nationalforsamlingen viste ham ogsaa sin dybe erkjendtlighed herfor, 
idet det i et møde den 3ote mai 1791 besluttedes, at digterens jordiske 
levninger i triumftog skulde føres hen og bisættes i Panthéonkirken. 

Paa baggrund af disse indledende bemerkninger om retsbarbariet i 
det 18de aarhundrede skal vi gaa over til en detailleret fremstilling af 
den Calas'ske proces. 

Fremfor alle byer i Frankrige har Toulouse stedse vist sig som den 
mørke religiøse fanatismens sæde. Her sad den katolske geistlighed inde 
med saa godt som al magt. Tidens humanistiske bevægelse havde i denne 
Stad ingen talsmand. Aandelig talt laa befolkningen endnu i middelalderens - 
mørke. Endnu saa sent som i 1762 blev en protestantisk geistlig ved navn 
Rochette dømt til døden, fordi han paa et af stadens værtshuse, hvor han 
var taget ind, havde holdt opbyggelse efter sin egen ritus. 

I denne by boede i 1760-aarene en protestantisk pelsvarehandler, 
Jean Calas, med sin familie. Han var en fredsæl, retsindig mand, der var 
agtet og afholdt selv af de strengeste katoliker. I sit ægteskab, der betegnes 
som særdeles lykkeligt, havde han seks børn, fire sønner og to døtre. Han 
beboede et to-etages hus i den endnu eksisterende Filatiersgade; i første 
etage var butik, i anden boboelsesbekvemmelighed. 

Paa den tid, da den begivenhed forefaldt, som vi nedenfor skal omtale, 
var blot to af børnene hjemme. Det var den ældste søn, Marc-Antoine, 
og den næstældste, Jean-Pierre. 

Marc-Antoine var en intelligent ung mand paa 29 aar. Han havde 
særlig gode evner som taler og ønskede derfor at gjøre karriere som advokat. 
Men nu var sagen den, at blot katoliker kunde blive jurister — og Marc- 
Antoine var som sin øvrige familie protestant. I det længste nærede han 
haab om alligevel at kunne slippe igjennem til embedseksamen, men han 
skuffedes i sidste øieblik. 

Det var imidlertid ikke bare den juridiske karriere, som herved 
lukkedes for ham, men tillige alle de øvrige embedsgrene. Dette var et 
tungt stød for den unge, ærgjerrige mand, som nu kun saa sig henvist til 
kjøbmandsfaget som levevei. Men ogsaa her blev han skuffet i sine for- 
haabninger. Han ønskede nemlig at blive parthaver i faderens forretning, 
men dette troede faderen at maatte sige nei til — af hensyn til de 
øvrige børn. 

Alt dette virkede sælsomt paa Marc-Antoine. Han blev fra nu af 
stille og indesluttet af væsen, hans energi slappedes, hans livslyst tog af. 
Den hele dag sad han rundt om paa værtshusene og søgte at glemme sin 
kummer i vin og terningspil med jevnaldrende kamerater. Den haabefulde 
unge mand var med andre ord blevet en lediggjænger og døgenigt. 

Det var sent en graaveirseftermiddag den 13de oktober 1761. I 

spisestuen oppe i anden etage sad den gamle kjøbmand og hans kone 
samt deres to hjemmeværende sønner og en af disses venner, Gaubert 
Lavayasse, og spiste til aftens. Lavayasse var søn af en af byens mest 
anseede advokater; han var hin eftermiddag indbuden til at være 
familien Calas's gjæst. 

Underholdningen ved bordet gik som bedst, da pludselig Marc- 
Antoine pludselig reiste sig og gik ud i det ved siden af Sps 
beliggende kjøkken. 

— Fryser De? spurgte kokkepigen. 

— Tvertimod. Jeg er saa altfor varm! svarede den unge mand, 
idet han aabnede udgangsdøren og gik ud. 

Det øvrige selskab blev imidlertid siddende og passiare, og ingen 
tænkte mere paa Marc-Antoine; man var saa vant til, at han saadan 
uden videre gik sin vei. 

Et kvarter før 10 reiste Lavayasse sig for at tage afsked, og den 
næst ældste søn, Pierre Calas, tog et lys for at følge gjæsten ned af 
trappen. Et lidet øieblik efter at de to var gaaet ned, hørtes et sterkt 
skrig, og umiddelbart derefter styrtede den gamle kjøbmand afsted for at 
se, hvad der var paa færde. 

Følgende var hændt: Da de to unge mennesker havde steget ned 
af trappen og var komne ned i korridoren i første etage, havde Lavayasse 
gjort sin ledsager, husets søn, opmerksom paa, at den dør, som førte ind 
til butiken stod aaben. Pierre Calas tog nu lyset, og begge to gik nu 
ind gjennem døren for at se efter, om nogen tilfældigvis skulde have sneget 
sig did ind. Pludselig faar de oppe paa en af dørene øie paa en hængt 
mand; de sætter i et forfærdelsens skrig, idet de opdager at den hængte 
mand ikke er nogen anden end Marc-Antoine. 

Faa øieblikke efter kom den gamle kjøbmand springende ned i 
slobrok og tøfler. Mere. raadsnar end de to unge mennesker løftede han 
legemet ned og lagde det paa gulvet, idet han befriede halsen for strikken. 
Derpaa lod han sin søn og Lavayasse løbe hen og hente saardoktoren 
Camoire. Disse traf imidlertid bare dennes medhjælper Gorsse, som de 
faa minuter efter førte med sig tilbage. 

Nu var ogsaa den gamle fru Calas kommet tilstede. Fortvilet og 
hulkende bøiede hun sig ned over sin søns lig og søgte med alslags 
kjærtegn at faa livet til at vende tilbage. Men forgjæves. 

Gorsse, der straks undersøgte det afsjælede legeme, forefandt intet 
saar, kun et mørkeblaat merke paa halsen efter strikken. 

Pierre var imidlertid i forfærdelse over broderens selvmord ilet ud i 
byen. I døren raabte den gamle kjøbmand efter ham: ,Nævn intet om 
selvmord; tænk paa familiens ære!* .Det gik nemlig i hine dage ud over 


Voltaire og Calas-processen. 519 


den hele familie, hvis et enkelt medlem tog sig selv afdage. Selvmorderens 
legeme blev nemlig offentlig afklædt, derpaa slæbt hen gjennem gaderne 
af pøbelen og endelig i tre dage ophængt til almindelig beskuelse. Intet 
var rimeligere end at faderen søgte at fri sin familie for denne offentlige 
skam. Men Pierre var, som sagt, forfærdet over det, som var skeet, og 
kunde ikke lade være at plapre af skole. Paa den maade begav det sig, 
at en af byens mest lavsindede retsembedsmænd, David de Beaudrigue, 
allerede en halv time efter kunde indfinde sig, ledsaget af en vagt 
paa 40 mand. 

David de Beaudrigue var en af Toulouses mest forhadte retsembeds- 
mænd. Han var almindelig bekjendt for sit kryberi overfor overordnede 
og sin brutale fremfærd overfor underordnede. Særlig smiskede og logrede 
han for geistligheden, der — som før omtalt — sad inde med al magt 
i staden. At denne mand var den første, som fik fingre i sagen, bidrog 
i ikke ringe grad til dens skjæbnesvangre udfald. 

Medens denne embedsmand var inde for at besigtige liget, samlede 
der sig lidt efter lidt udenfor huset en stor skare mennesker, der hujede 
og skreg. Pludselig var det, som om en eneste sætning løb fra mund til 
mund — den sætning, at Marc-Antoine var bleven myrdet af sin egen 
familie, fordi han havde havt til hensigt at gaa over til katholicismen. 
Hvem, der først havde æren af dette paafund, er aldrig bleven opklaret; 
men i den religiøs-fanatiske menneskemængde slog det ned som en meget 
rimelig forklaring, en forklaring, der straks og ivrig blev greben af David 
de Beaudrigue. Han lod øieblikkelig de ulykkelige forældre samt sønnen 
Pierre arrestere, og han var saa sikker i sin sag, at han undlod at optage 
nøiagtig protokol — som loven bød — over ligets stilling, dets udseende, 
om det bar mærker efter nogen kamp o.s.v. 

I det første forhør forklarede samtlige arresterede, at de havde fundet 
Marc-Antoine's lig paa gulvet. Den eneste, som her talte sandt, var gamle 
fru Calas; thi hun var jo først kommet ned i butiken, efterat liget var 
taget ned af døren. Grunden til, at den gamle kjøbmand og sønnen talte 
imod bedre vidende, ligger i, at de til det sidste vilde søge at fri familien 
fra den skam, der — som ovenfor beskrevet — i den tid kastedes over 
den gjennem et selvmord. Naturligvis bidrog denne deres første — og 
eneste — falske forklaring (som de senere tog i sig igjen) til at gjøre 
ogsaa alle deres øvrige udsagn mistænkelige. 

Mord eller selvmord — det var Spørgsmaalet. Hvis man kunde 
bevise, at her blot forelaa selvmord, vilde de arresterede øieblikkelig blive 
sat paa fri fod. | 

Men netop i dette punkt — kjærnepunktet — blev spørgsmaalet 
udvisket, idet den religiøse fanatisme spillede ind og paa forhaand afgjorde 

sagen i de arresteredes disfavør. Den 7de november indbragte nemlig den 
kongelige prokurator Lagane et forslag til retten om at foretage de 
nødvendige skridt til begravelse af Marc-Antoines lig, der indtil da havde 
været opbevaret i raadhusets torturværelse. David de Beaudrigue tog sig 
af forslaget og fik det antaget paa den maade, at han derved vilde komme 
i gunst hos geistligheden: det blev nemlig besluttet, at liget skulde begraves 
efter katholsk ritus. Dermed var det udtalt, at der ikke alene ikke forelaa 
noget selvmord, men ogsaa, at Marc-Antoine før sin død havde villet gaa 
over til katholicismen. 

Jordfæstelsen blev berammet til en søndag, og den gik for sig under 
de største høitideligheder. Hele byens befolkning var paa benene; i den 
herligt prydede kirke var der reist en katafalk, paa hvilken man havde 
henlagt et skelet. I den høire haand holdt dette en palmegren som symbol 
paa martyriet, i den venstre en seddel med paaskriften: ,Jeg har afsvoret 
kjætteriet.* Under et bjerg af blomster og med tusinder og atter tusinder 
som ligfølge blev saa baaren ført til det sidste hvilested. 

Imidlertid gik den legale undersøgelse videre sin skjæve gang. Retten 
var ingen almindelig kongelig ret; den var en kommunal byret og bestod 
af otte medlemmer, hvoraf de tre erhvervede sig sine stillinger ved kjøb, 
medens de øvrige valgtes af den toulousiske adel. Paa det tidspunkt 
som her omhandles, var den før omtalte David de Beaudrigue rettens 
præsident og øvede saavel ved sin nedrige karakter som ved sin store 
rigdom et formeligt tyrani over sine medkolleger. 

Det gjaldt for ham fremforalt at vinde den sag, som han fra først 
af havde taget sig af. Og det var da i første række magtpaaliggende at 
faa konstateret, at Marc-Antonine havde havt til hensigt at gaa over 
til katholicismen. Til den ende udgik der opfordringer til alle og enhver, 
som paa nogen maade havde staaet i forbindelse med den afdøde, om at 
fremkomme med, hvad de i denne retning maatte have at vidne. Hvis 
nogen undlod at efterkomme opfordringen, truedes han med exkommunikation, 
ja der blev endog foranstaltet særlige kirkemesser, hvor de evige følger 
af denne forsyndelse udmaledes i de grelleste farver. Man fik paa denne 
maade samlet opimod 100 vidner, men alle var vankelmodige og 
ubestemte i sine udtalelser, og ingen dristede sig til at beedige sine udsagn. 

Til Lavayasse og Calas's kokkepiges vidneførsel — de var ogsaa 
nu blevne arresterede — tog retten absolut intet hensyn. Tvertimod. 
Man søgte paa alle maader at formaa dem til at udtale sig til den gamle 
kjøbmands ugunst, men forgjæves; ingen af dem lod sig overliste, hverken 
ved løfter om belønning eller ved trusler. 

Den 18de november faldt byrettens dom. Den lød paa pinebænk 
for det gamle ægtepar samt for sønnen Pierre; endvidere paa at Lavayasse 

og kokkepigen skulde være tilstede ved pinselen og derpaa selv føres hen 
foran torturapparaterne til skræmsel; derpaa skulde de slippe. 

Dette sidste var imidlertid ulovligt, og dommen blev derfor appelleret 
til høiesteret. Men høiesteret var blot endnu mere fanatisk katholsk-sindet; 
for dets medlemmer stod sagen som en politisk; det gjaldt at statuere et 
eksempel og beskytte Frankrige for den protestantiske bevægelses farer. 

Dommen blev derefter — og det i saa meget desto høiere grad, som 
retten under det sidste forhør virkelig indbilte sig at have faaet vand 
paa sin mølle. Da nemlig den gamle Calas førtes over raadhusgaarden 
fra sin celle, fik han øie paa endel brændeved, der laa ophobet midt paa 
pladsen. Dette var bestemt til et baal, hvorpaa et netop udkommet 
konfiskeret protestantisk skrift skulde opbrændes. Men Calas troede, at 
det var forberedelser til hans eget endeligt og besvimede. Han bragtes op 
i retsalen, og da han atter kom til sig selv, var han — som rimeligt kan 
være — forvirret og uklar. Dette tydede retten som tegn paa hans 
skyld — og saa afsagdes den endelige dom: Calas skulde gjennemgaa 
alle torturens grader og derved bringes til at tilstaa. Derpaa skulde han, 
kun iført en skjorte, offentlig bede om mnaade i stadens kirke. Derefter 
skulde han sættes paa steile paa St. Georgsplads og endelig fæstes til et 
vognhjul med ansigtet himmelvendt — saaledes, at fodspidserne berørte 
baghovedet — ,for at leve saa længe, som det maatte behage Gud i sin 
naade at forunde ham liv.* 

Dommen fuldbyrdedes den rode marts. Den gamle udholdt de 
overmenneskelige pinsler i hele to timer. Da han, halvt lemlæstet, kjørtes 
fra kirken til retterstedet, raabte han til mængden: ,Jeg er uskyldig.* 
Mens han blev fastbundet til hjulet, bad en tilstedeværende dominikaner- 
munk ham om dog nu lige foran døden at tilstaa. Men Calas bare 
rystede paa hovedet. Umiddelbart før han opgav aanden, nærmede David 
de Beaudrigue sig for endnu engang at forsøge at aftvinge ham et til- 
staaelsens ord. Men den gamle vendte bare ansigtet bort. 

Calas heltemodige endeligt gjorde et sterkt indtryk paa høiesterets 
medlemmer, og dette virkede igjen paa dommen over de øvrige arresterede, 
dem man nu i fængslet havde forsøgt at aftvinge en tilstaaelse. Intet 
middel forblev i saa maade uforsøgt. Man gav dem saaledes, hver især, 
indtryk af, at deres dom vilde blive haarreisende, ja der forespeiledes dem 
saa forfærdelige pinsler, at sønnen Pierre og den unge Lavayasse begge 
lod sig overtale til at gaa over til katolicismen. 

Udfaldet af dommen blev imidlertid helt uventet den, at Pierre 
dømtes til forvisning, og de øvrige blev løsladt. Forvisningsdommen blev 
endog kun fuldbyrdet som et skin. Pierre blev nemlig sluppet ind i staden 

gjennem en anden port; derpaa blev han indespærret i et kloster, hvorfra 
det kort tid efter lykkedes ham at rømme. 

Den Calas'ske proces vakte stor bestyrtelse inden den protestantiske 
verden i Syd-Frankrige. Saagodtsom de allerfleste ansaa Calas for uskyldig; 
derfor frygtede man for en almindelig protestantforfølgelse over hele landet. 

Der . var i de dage en mand, hvem aandsfrihedens sag fremforalt 
andet laa paa hjerte. 

Det var Voltaire, *den store olding paa Ferney*. 

Om end ukronet var han den mægtigste fyrste i landene. Ved hans 
bord — han kaldte sig selv, som bekjendt, , Europas krovært* (,l'aubergiste 
de IFEurope*) — samledes alt, hvad der var af aand og navn paa alle 
omraader; naar han lo, saa klukkedes der af latter fra grænse til grænse, 
og naar han reiste en sag, Saa bølgede inden kort folkenes opinion 
som et hav. 

I sin egen tid var Voltaire anseet som radikalismens ypperste 
repræsentant; i vore dage vilde man nærmest kalde ham ,moderat liberal*. 

Men til alle tider vil han staa som ,den retfærdige.* 

Retfærdighedsfølelsen var det mest fremherskende i hans aande- 
lige habitus. 

Den første, der gav ham en sand fremstilling af den Calas'ske proces, 
var en kjøbmand fra Marseille, Dominique Audibert, som paa en reise til 
Genf gjorde en visit hos oldingen paa Ferney. Da Voltaire for alvor 
begyndte at tro paa Calas" uskyldighed, maatte den fremmede gjæst aften. 
efter aften sidde hos ham og gjennemgaa sagen i alle dens detaljer. 
Allerede en maaneds tid efter skriver han i et brev til en af sine venner 
i Paris: ,Saalænge der er liv i mig, vil jeg arbeide for erkjendelsen af 
Calas" uskyld. I 60 aar har jeg seet og taalt saa megen uret, at det er 
paa tide, at jeg under mig den fornøielse en eneste gang at åfsløre ondskaben. * 

Men Voltaire var en forsigtig general. Han var ikke af dem, der 
springer i vandet uden at kunne svømme. Inden han offentlig traadte frem, 
samlede han et fyldigt bevismateriale fra de forskjelligste kanter og sikrede 
sig forbundsfæller i 'alle leire. Der dannede sig i Genf en prote- 
stantisk aktionskomité, der virkede ved Voltaires side. Et medlem havde 
det hverv at gjennemgaa og undersøge værdien af de skrivelser, som ind- 
løb, et andet medlem havde at overgive Voltaire, hvad der kunde passe 
til offentliggjørelse, et tredie medlem arbeidede for at skaffe penge til 
den kommende proces o.s.v. 

Fremforalt var det af vigtighed at opnaa den gamle fru Calas' til- 
ladelse til atter at gjenoptage den retslige undersøgelse af hendes mands 
skyld eller uskyld. Hun havde jo nu i længer tid levet paa fri fod, men 

alene tanken paa det forbigangne gjorde hende stum af forfærdelse og 
angst. Voltaire var imidlertid en overtalelseskunstner af rang, og det 
varede ikke længe, inden hun selv ansaa det for sin høieste pligt at 
renvaske sin ægtefælles ære. Hun sendte endog sin yngste datter til Ferney, 
og denne lille piges aabne, ærlige ansigt var mere end hundrede argumen- 
ter egnet til at styrke Voltaire i overbevisningen om sin sags retfærdighed. 
Det - fortælles, at han en aften fandt hende knælende foran sengen, og at 
han i rørelse herover skal have udraabt: ,En fader, som har et saadant 
barn, maa være uskyldig !* 

 Inden ret længe begyndte flyveskrifterne at regne nedover landene, 
et efter et i tusinder af eksemplarer, lig stille, ren sne. Deres indhold var 
i begyndelsen uskyldigt, men de stilede dog alle mod et bestemt maal: 
den franske relsprocedures reformation. Senere blev de mere og mere 
hvasse, mere og mere bidende, helt til opinionen var vakt, og der stod 
hundreder, hvor der før havde staaet én. 

Det vigtigste af disse skrifter var betitlet ,Om tolerance* (,, Traité 
sur la tolérance å Voccasion de la mort de Jean Calas*). Calasprocessen 
blev her nærmest bedømt ud fra principspørgsmaalet tolerance eller ikke- 
toleramce. Jean Calas fremstilles som et offer for den religiøse fanatisme 
og hans proces som en af de mange religionsudskeielser i Frankriges 
historie. Det gamle Rom havde været tolerant; ægypterne fik der lov til 
at have sine templer som jøderne sine synagoger. Senere — i keisertiden 
— var de kristne ikke blevne forfulgte formedelst sin religion, og var 
martyrerne ikke blevne martrede formedelst sin tro, men de havde lidt, 
hvad de led, fordi de havde gaaet angrebsvis tilværks overfor de gamle 
guder. Enhver maa faa tro, siger Voltaire, hvad han selv vil; staten har 
kun at gribe ind, naar den offentlige orden derved forstyrres. 

Dette skrift vakte en uhyre opsigt og solgtes i et utal af eksemplarer 
i alle europas byer, fra St. Petersburg og Berlin til Paris og Madrid. 

Navnet Voltaire var paa alles læber. 

Men der skulde mere til for at drive den offentlige indignation til 
handling — og det franske folk var (som det fremdeles er) langsomt i 
sine bevægelser.  ,Man kan lægge hundreder af uskyldige paa steile og 
hjul,* skriver Voltaire i et brev fra de dage, ,Paris vil dog ikke ophøre 
at tænke paa det sidste teaterstykke. | 

Oldingen havde ret: tiltrods for at det store publikum mere og mere 
begyndte at erkjende Calas-processens skrigende uretfærdighed, saa lagde 
autoriteterne alle hindringer iveien for de Voltaire'ske flyveskrifter. Regje- 
ringen lod dem saaledes beslaglægge hos alle boghandlere, og fandtes de i 
nogen privatmands besiddelse, blev vedkommende ilagt streng straf. 

Det ,mere*, som skulde til for at omsætte indignationen i handling, 
dukkede imidlertid snart op i form af et juridisk flyveskrift, undertegnet 
af 15 anseede pariseradvokater (,, Mémoire å consulter et consultation pour 
la Dame Anne Rose Cabibel, vemve Calas et ses enfants. Paris 23 aotit 
1762, de VImprimerie le Breton*). TI dette skrift stilledes alle mod Calas 
foreliggende skyldindicier i det grelleste lys, og fremlagdes hele rækken af 
de under proceduren begaaede formfeil. ; 

Dette undlod ikke at gjøre sin store og afgjørende virkning. Som 
med et slag blev gjenoptagelsen af processen en nationalsag; regjeringen 
maatte vige for trykket og med den alle autoriteter hele landet over. 

I de første dage af marts optoges sagen til fornyet prøvelse, og den 
niende i samme maaned faldt dommen: Jean Calas blev erklæret for 
uskyldig, og hans familie fik æresopreisning for den lidle forsmædelse. 

Voltaire græd som et barn, da han erfarede domsudfaldet. ,Aldrig 
har jeg oplevet en renere og større glæde,* udbryder han i den anledning 
etibrev- 

Men oldingens arbeide i denne sag var endnu ikke endt. 

Familien Calas var nemlig under alt dette bragt til betlerstaven — 
den, som tidligere havde været en af de mest anseede kjøbmandsfamilier 
i Toulouse. OQOgsaa dette maatte gjenoprettes — og Voltaire gav sig da 
heller ikke, førend han havde formaaet Ludvig XV til af den kongelige 
kasse at anvise enken Calas 12,000 livres, enhver af hendes døtre 6000 
samt sønnerne og kokkepigen hver 3000 livres. 

Mindre end en maaned efterat dette var skeet, forlød det, at en 
retsembedsmand i Toulouse var bleven sindsforvirret og havde taget sig 
selv afdage. | 

Retsembedsmanden var David de Beaudrigue. 

Den 25. Brumaire aar II fattede nationalkonventet beslutning om, at 
der i Toulouse skulde reises en mindestøtte over Jean Calas — en minde- 
støtte, som staar den dag idag. 

Men det varigste minde over denne den yngste protestantiske martyr 
i Frankrige vil dog være indesluttet i det ene navn: Voltaire. Takket 
være hans optræden blev Jean Calas den sidste, der for sin religions skyld 
forfulgtes paa livet, og den sidste i den nyere tid, paa hvem det gamle 
retsbarbari anvendtes. 

Erik Lie. 

(Efter E. Stewart i ,Contemporary Review*). 





PD" indiske krokodille eller alligator, som den almindelig kaldes i 
Indien, er kjendt af de indfødte under forskjellige navne i de 
forskjellige provinser. I provinsen Behar kaldes den goh (med en sterk 
aspirering af m) eller ogsaa bocha og boch. Den kaldes saaledes i alle 
politiindberetninger. Jeg har aldrig hørt de indfødte kalde den ,mugger*, 
det almindelige navn blandt europæerne, og jeg nærer mistanke om, at den 
har faaet dette navn ved en allusion til dens hæslige mug (d. e. mund 
skjæft*). I Bengalen kaldes den ,Komheer* sammen med den langnæsede 
ghurrial eller gavial. Der vrimler af disse krybdyr i mange af de 
mindre elve, i bifloderne til Ganges, i Tirhoot og i Bengalen; men de 
findes ikke hyppig i selve Ganges og de større floder. 

Naturforskerne kjender den under navn af crocodilus palustris eller 
bombifrons. Der er ogsaa en anden art, nemlig saltvands krokodillen 
(crocodilus porosus), som bor ved mundingen af de store floder, især ved 
kysten af den Bengalske bugt og især hyppig findes i Soonderbunds. 
Jeg har seet uhyre eksemplarer af denne art paa bankerne af Channel 
Creek, Saa Store at man vilde anse det for næsten utroligt. Denne bugt 
(creek), som den kaldes, er en stor elvemunding, som forbinder Hooghly 
med Roy Mungul, en anden af Ganges's mundinger. Den er sikkerlig en 
(engelsk) mil bred og er snarere en stolt flod end en creæk. Engang jeg 
seilede med dampbaad opover denne elv, saa jeg et gigantisk eksemplar, 
som laa og solede sig paa stranden. Det havde en skiddengraa farve og 
var over det hele dækket af mørkere pletter, som gav det et spraglet ud- 
seende. Kapteinen styrede ret paa i haab om at faa dyret inden skud- 
vidde; men i 150 yards afstand hoppede det i vandet og forsvandt. Vi 
havde den hele tid vore kikkerter rettede mod dyret og jeg kan uden 
overdrivelse sige, at det var omkring tredive fod i længde med store ru 
skjæl paa hoved og hale. Disse dyr maa væsentlig leve af fisk og vand- 
dyr. De har liden udsigt til at fiske op noget menneske eller nogen 
omvankende okse eller noget lig, som driver nedad med strømmen; thi bred- 
derne er ikke beboede. Denne elv er af hinduerne kjendt under navnet 
»Gunga Sangor*. I gamle dage, helt ned til Warren Hasting's tid, holdt 
de her en aarlig fest. Store flaader af baade kom nedover fra Kalkutta 
og andre pladse og under klangen af tamtam og andre klingende instru- 
menter fortæller man, at mødre kastede sine smaa børn for krokodillerne 
som ofre til flodens store guddom, den berømte ,Gunga Mai.* 

Den saakaldte ghurrial eller gavial forekommer hyppigst i Ganges 
og de større floder. I den kolde aarstid kan man se den ligge og bade 
sig i solen paa de talrige øer og sandbanker, mest med munden paa vidt 
gab. Jeg har ikke været istand til at opdage oprindelsen til navnet 
gavial. Under mit lange ophold i Nord-Indien har jeg aldrig hørt det 
anvendt, og jeg skulde være tilbøielig til at anse det for en forvanskning 
af ,ghurrialf, som er det eneste navn, jeg har hørt de indfødte anvende 
paa dette krybdyr. 

Den indiske krokodille er et vildt og farligt dyr og ødelægger mange 
menneskeliv, især i Nedre Bengalen. I den daglige politiindberetning 
opføres der næsten én eller anden, mand, kvinde, barn eller et dyr, som 
enten er bortført eller saaret af en krokodille; og om mange tilfælde faar 
man uden tvil intet at vide. . 

I mindre elve i Jessor Pubna og andre distrikter er enhver ,ghaut* 
eller badeplads beskyttet af palisader; og end ikke ind i disse indelukker 
er det trygt at vove sig; thi de kloge dyr kryber ind i dem om natten 
og ligger og lurer. Jeg saa engang en krokodille, som paa en af disse 
badepladse havde grebet en liden pige i tæerne og ført hende bort med 
sig i munden. Faderen forfulgte dyret i en kano af kokusnødtræ med en 
bambuskjæp. Tilstut maatte krokodillen slippe barnet, men først efter at 
have bidt dets ene fod af. 

Ved Ramajal i Santaldistriktet saa jeg engang fra min veranda en 
krokodille gribe en okse ud af en hjord, som græssede. Foran mit hus 
laa der en sandbanke omtr. 300 yards borte. Det var i den tørre aarstid, 
saa den laa over vande; kun her og der var der nogle faa vandpytter 
igjen. Krokodillen laa paa lur i en af disse. Da kvæget kom for at 
drikke -vand, sprang den frem, greb oksen og trak den ned mod vandet. 
Der blev en hidsig kamp, som varede nogen tid og endte med, at oksen 
slap bort, men saa ilde tilredt, at den døde kort efter. Imidlertid var jeg 
sprunget ned til stedet, og da jeg kom did, saa jeg krokodillen ligge rolig 
paa bredden. Jeg fyrede og saarede den; men den forsvandt i vandet og 
saaes ikke mere. Imidlertid havde hyrdegutterne raabt og skreget for at 
faa oksen bort; selv vovede de sig dog ikke i nærheden, og deres fagter, 
medens de hoppede rundt, var meget fornøielige. 

Den indiske krokodilles blinde raseri er vel kjendt. Jeg havde 
«engang et ungt seks tommer langt individ, som jeg lod opholde sig i en 
vandbalje. Dette dyr havde samlet hele sin slægts raseri. Alle forsøg 
paa at forsone den vår frugtesløse. Stak man en pinde ned i vandet, 
greb det den og holdt den fast med den største standhaftighed. Det var 
umuligt at faa den til at slippe taget, og den snapped med vild iver efter 
alt, som man slap ned i vandet. Dog har jeg paa den anden side seet 

en stor fuldvoksen krokodille, som var saa tam, at en mand kunde staa 
til livet ude i vandet og kalde paa den med dens navn ,Kalay Khan, 
saa kom den svømmende henimod ham og kunde tage et stykke kjød eller 
en fugl ud af hans haand uden at gjøre ham noget ondt. | 

Ofte slaar mange krokodiller sig ned i en dam. De indfødte for- 
styrrer dem ikke, men betragter dem som hellige dyr og føder dem, ind- 
til de er saa tamme, at man trygt kan nærme sig til dem, ja selv røre 
ved dem uden fare. 

— Krokodillerne vandrer ofte lange strækninger over land for at skifte 
opholdssted. Grunden er, skulde jeg tro, at de paa sit gamle sted har lidet 
at leve af. Naar de indfødte træffer dem paa deres vandring, slaar de 
dem ihjel med klubber eller stikker dem ihjel; de mener nemlig, at galde. 
blæren har medicinske egenskaber og søger altid at eie en saadan. 

Lang erfaring har overbevist mig om, at hovedet ikke er den saar- 
bare del af en indisk krokodille. Jeg kan trygt sige, at uagtet min erfaring 
er rig, og jeg har gjort krokodillejagt til speciel gjenstand for mine studier, 
saa har dette aldrig — selv med en svær rifle og paa saa kort afstand 
som seks eller syv yards — lykkedes mig at nedlægge en krokodille ved 
et skud gjennem hovedet. Det mest virkningsfulde er, hvis man træffer 
lige bag skuldren, og med et saadant skud har det aldrig feilet, at jeg har 
strakt den død til jorden. Paa en af vore tigerjagter gjennemstreifede 
vi ogsaa bredderne af elven Kosi. Denne flod kommer fra høiderne i Nepal, 
flyder mellem distrikterne Bhangulpore og Purneah gjennem flade alluviale 
sletter og deler sig i mangfoldige arme. Medens jeg engang drev gjennem 
den temmelig aabne jungle, fik jeg øie paa en umaadelig krokodille, som 
laa og sov paa bredden, fuldstændig ude af vandet, med hovedet vendt mod 
elven. Jeg var omtrent femti yards fra den; men af frygt for, at den 
skulde forsvinde i vandet, skjød jeg den i skuldren med mit no. 14 glat- 
løbede ,Samuel Nock* mundladningsgevær. Til min overraskelse rykkede 
krokodillen et skridt eller to fremover mod vandet og faldt død om. 

Mahouterne og deres hjælpere hoppede ned fra sine elefanter, bandt 
et taug rundt dyret og fik med besvær draget det op. Derpaa gav de sig 
i arbeide for at faa fat paa galdeblæren. Efter at dyrets bug var aabnet, 
kom der en overvældende stank. En mand stak sin haand i hulningen 
og trak ud to hele menneskeskuldre, der var overtrukne af et grønt lag, 
sandsynligvis af galde. De var sagtens resterne af lig, som den havde 
fortæret. Jeg skar hovedet af og tog det med mig; kroppen lod jeg ligge 
igjen for at fortæres af tigre og gribbe. Denne krokodille maalte 17 fod 
i længde. Stanken fra dens bug var saa frygtelig, at det var umuligt at 
Søge videre efter galdeblæren. I den kolde aarstid er disse krokodiller 
saa vel som gshurrial eller gavialerne umaadelig glade i at bage sig I 

solen, og man kan se dem time efter time strække sig paa stranden og 
nyde en sund søvn. Paa den tid er det, krokodillejagten kan naa sin 
høieste fuldkommenhed. Der er en smal elv paa østgrænsen af distriktet 
Tirhoot; den kaldes Taljooga, og i den vrimler det formelig af disse 
uhyrer; en ven og jeg anvendte engang flere uger paa et korstog mod 
dem. Elven er smal og bugtet og flyder mellem høie og bratte bredder. 
For hvert femti eller seksti skridt kunde man se en krokodille, undertiden 
hele tre eller fire sammen, ligge ved foden af skrænten ved vandkanten 
og sole sig. Vor plan var at krybe sagte hen til randen af den over- 
hængende brink, medens en mand paa den anden side af elven viste os, 
hvor dyrene laa. Naar vi var komne lige over krokodillerne gav vi fyr 
fra vore svære rifler, og ialmindelighed lykkedes det os at dræbe eller 
haardt saare et par stykker; men vi fik sjelden fat i nogen; thi selv om 
de var dødelig saarede, forstod de altid paa en eller anden maade at 
komme sig ned i vandet. Dette resultat overbeviste mig om, at krokodillen 
er næsten usaarlig i hovedet og paa ryggen eller i det hele paa den øvre 
del af kroppen. Ved en leilighed kom vi over et vældigt bæst, som laa 
og sov trygt nede paa sandbanken lige ved vandet. Min ven var bevæbnet 
med en Enfield og jeg med en rifle af svært kaliber. Vi var omtrent fire 
yards borte fra dyret og gav ild samtidig. Det er umuligt, at vi paa saa 
kort afstand kan have skudt feil; vi var desuden begge rolige og beherskede 
og havde en udmerket plads at sigte fra. Kuglerne rammede; men 
krokrodillen rullede ned i vandet og kom ikke mere tilsyne. 

Efter at have skudt paa denne maade et par ugers tid, fandt vi, at 
krokodillerne blev temmelig sky og hoppede ned i vandet, naar de saa os 
komme paa lang afstand. Vi forandrede derfor vor fremgangsmaade og 
besluttede først at fange dem paa, krog og saa skyde dem, og vi fandt 
denne plan meget heldig. Vor taktik var, som følger: Som lokkemad an- 
vendte vi en levende and. Saa skaffede vi os en stor og sterk krog. Vi 
skjulte dens grene under andens vinger og bandt den fast under selve fuglen. 
Anden blev saa selv fæstet til et stykke af stammen af et pisangtræ, som 
atter var bundet til et langt og sterkt taug, som en fisker paa bredden 
holdt i. Saa lod vi agnen flyde ud midt i strømmen, og anden begyndte 
snart at hoppe op og ned paa den mest forsigtige maade. Snart dukkede 
der et stort hoved op over vandfladen; det greb anden og trak den med 
sig under vandet. Vi lod nu krokodillen faa rundelig tid til at svælge 
anden; saa trak vi linen til os tiltrods for krokodillens modstand. — Jeg 
skal i forbigaaende nævne, at krogen var fæstet til en staallænke af omtr. 
en yards længde, og at denne igjen var bundet fast til en sterk line. — 
Krokodillen tillod, at vi drog den hen til vandkanten, hvor saa en velrettet 

kugle bag skulderen endte dens liv. Under dødskampen vendte den bugen 
i veiret; derpaa var al modstand over, og vi trak den iland. Fiskerne 
skar den i almindelighed istykker og tog enkelte stykker med sig hjem for 
at spise dem, og sikkerlig blev ogsaa galdeblæren ført med som den værdi- 
fuldeste del af byttet. Trods krokodillens sterke moskuslugt og den mod- 
bydelighed, man i almindelighed har for den som fødemiddel, spises den 
dog af fiskerkasten, der ogsaa fortærer den store elveskildpadde, en ligesaa 
uren spise. 

Det endte dog ikke altid saa fredelig, som jeg ovenfor har fortalt. 
Ofte kjæmpede krokodillen saa længe, indtil den fik fat paa staallænken, 
hvortil krogen var fæstet, og fik brukket selve krogen* over, hvorpaa den 
undslap. Jeg ved ikke, om den i slige tilfælde fordøiede krogen eller fik 
kastet den op igjen. Dog synes det, som om selv temmelig store mængder 
af metal i en krokodilles fordøielsesorganer ikke generer den det mindste. 
Jeg har seet jernankere og lignende, som veiede flere pund, blive fundet 
i en tilsyneladende ganske frisk krokodille. Engang havde en mindst tolv 
fod lang krokodille forvildet sig temmelig langt bort fra elven paa en sand- 
banke. Min ven faldt over den og stødte sværdbajonetten paa sin Enfield- 
rifle lige til skjeftet ned i dyrets side. Men krokodillen vendte sig .med 
en konvulsivisk rykning; bajonetten blev brukket over og sad fast inde i 
kroppen. To mand, som holdt den fast i linen, blev af den trukket med 
ned mod vandet. Den vilde sikkert have UNGE havde ikke en kugle 
i hjertet gjort det af med den. 

Fiskerne ved bredden syntes ikke at nære stor frygt for krokodillen. 
De betænkte sig ikke paa at svømme over elven selv ret for næsen af en 
stor krokodille, som laa paa bredden og uden at frygte for de mange andre, 
som maatte være i vandet. Og jeg har aldrig hørt, at en krokodille har 
snappet eller saaret nogen fisker. 

Ofte naar en krokodille var dødelig saaret, rullede den fra Freden 
ned i vandet og gik til bunds. En gammel fisker ved navn Buchi Mullah, 
som sædvanlig fulgte os, dukkede i slige tilfælde uden frygt ned paa bunden 
af vandet, og naar han kom op igjen, kunde han fortælle, at krokodillen 
laa dernede, men endnu ikke var rigtig død. Siden, naar han mente den 
var fuldstændig død, dukkede han atter ned, bandt en line om dyrets krop 
og trak det op paa bredden. 

Tiljooga er en smal elv, som ikke er mere end tolv favne bred; 
men den er meget dyb. Den maa derfor indeholde en uhyre mængde fisk, 
siden den kan nære en slig talrig krokodillefamilie som den, der bebor den, 
og som næsten udelukkende maa leve af fisk. Vistnok snappes mennesker, 
hunde og kvæg undertiden bort, men det er dog sjelden. I nedre Bengalen, 

som er et meget vandrigt land og gjennemfures af elve, færdes beboerne 
mere i vandet; der hænder det derfor oftere, at krokodillerne dræber folk. 
Mange krokodiller findes paa bredderne af Tiljooga tilsyneladende i dyb 
slummer. Men i virkeligheden ligger de paa lur. Og ethvert dyr, som 
uforsigtig nærmer sig stedet for at drikke vand, kan være sikker paa at 
blive grebet. Hyrderne søger derfor altid at holde kvæget borte fra 
disse steder. 

Krokodillerne er en meget frugtbar race. Det vrimler af unge individer 
af alle størrelser i elvene; og lige fra første færd fremviser de tegn paa 
sin slegts djævelske raseri. Æpggene lægges bag en fremspringende kant 
paa stranden ofte tredive til firti favne fra vandet og tildækkes med sand. 
Hunnen opholder sig altid i nærheden og buser frem, hvis et dyr nærmer 
sig dem. Den jager endog bort kraaker og hunde, som nærmer sig bredden. 
Trods dens aarvaagenhed ødelægges der dog en mængde æg og unger. 
Straks ungerne er krøbne ud af ægget, hopper de ned i vandet, og store 
mængder af dem tjener vistnok til føde for fiske og andre dyr. Isandhed 
en heldig ordning af naturen! 

Krokodillerne har ingen stemme og frembringer overhovedet ingen lyd. 
Deres forstand er lidet udviklet, om de i det hele har nogen. De er rene 
automater og handler kun efter sine instinkter og drifter. Den høieste 
kundskab, de kan drive det til, er at vide, naar man kalder paa dem for 
at give dem føde. 

Den saakaldte ,,, ghurrial* eller ,savial* ligner i et og alt sin slegtning 
krokodillen. Dette dyr findes ikke i de mindre elve, men det vrimler af 
dem i Ganges og alle større floder. Deres kjæver og tænder er særskilt 
indrettede paa at fange fisk. Og jeg har ofte seet dem svømme i Ganges 
med indtil 30 pund fisk, som de holdt oppe over vandet, medens de be- 
vægede sig fremover. De kan blive frygtelig lange og vilde uden tvil ikke 
være hyggelige at møde i vandet. Dog har jeg aldrig hørt om, at hverken 
folk eller kvæg er dræbt af dem. Ellers er »ghurrials* og den almindelige 
krokodilles sædvaner ganske lige. 

Skjønt de almindelig lever i vandet, kommer de dog undertiden op 
paa land, og der er en mulighed for, at de i enkelte dele af Indien — 
dog ikke i dem, jeg har talt om — graver sig ned i den tørre aarstid og 
ligger i dvale. Naar regnet atter kommer, kryber de atter frem med 
skjærpet appetit efter den lange afholdenhed. 

pP" bakteriologiske videnskab er i stadigt fremskridt, og selv om den 
endnu befinder sig paa sit første trin, leverer den dog nøglen til 
mange af naturens store hemmeligheder. 

Ved de fleste sygdomsformer — specielt hvor det gjælder smitsomme 
sygdomme — forekommer «der en uendelig liden organisme, en mikrobe, 
der baade hvad form, farve og virksomhed angaar, er forskjellig for de 
forskjellige sygdomme. De nyeste opdagelser har bevist, at der finder en 
dobbeltvirkning sted, den der er foraarsaget ved mikrobens egen forekomst 
og den, der skriver sig fra en af mikroben frembragt gift, det saakaldte 
metaboliske produkt. 

Ved kunstig indførsel af mikrober i svækket eller fortyndet tilstand 
i den dyriske organisme, er det i mange tilfælde muligt paa en hidtil 
uopklaret maade at gjøre dyret uangribeligt endog for denne mikrobes 
angreb, selv om det ikke kan beskyttes mod det giftstof, som mikroben 
frembringer. Man antager i almindelighed, at mikroberne hører til plante- 
riget, om de end kan opvise egenskaber karakteriske for dyreriget. Nogle 
forplanter sig ved spaltning, det vil sige, mikroben deler sig i to dele, af 
hvilke enhver lever videre som selvstændigt væsen. Lettest at skjelne fra 
andre er den bacille, der optræder ved stivkrampe; den har form af en 
trommestikke, fortykket i den ene ende, medens den bacille, som dr. Koch 
har bevist at være den for kolera eiendommelige, og som efter sin form 
har faaet navn af kommabacillen, er vanskelig at skjelne fra andre. 

Der gives to, forskjellige præparater af det, man kalder antitoksisk 
serum (9: modgiftserum), et der udvindes af selve protoplasmaet, og et 
andet, der fremstilles af giftstoffet, og i nogle tilfælde har man virkelig 
konstateret helbredelse ved indsprøitning med det ene eller det andet af 
disse serumpræparater i den dyriske organisme. Det er det store frem- 
skridt, som i de sidste aar er gjort i den bakteriologiske videnskab. Dog 
er det kun et enkelt skridt, og ingen kan sige, hvorhen det kan føre. Det 
er ugjendriveligt bevist, at dyr, som indpodes med smaa doser af difteri- 
mikrobers gift, bliver gjort uangribelige for en ellers dødelig virkende 
dosis af den levende difteribacille, dog er det ikke lang frist, man opnaar, 
saavidt man har kunnet finde ud kun en uge — en tid, der er saa kort, 
at den neppe er af synderlig praktisk værd. 

Bakteriernes forekomst i vore daglige næringsmidler og de af dem 
 foraarsagede forgiftningstilfælde er vel kjendt. Der synes at forekomme 

to slags forgiftninger ved næringsmidler, saadanne, hvor bakterierne har 
formeret sig i maden, allerede førend denne blev spist, og saadanne, hvor 
de skadelige stoffe først er frembragt af bakterierne, efterat maden er ført 
ind i den syges mave. Hvad forgiftninger af sidste slags angaar, saa har 
man fundet, at snart en og snart en anden mikrobe har gjennemtrængt 
det angrebne legeme i betragtelige mængder, dog har det altid vist sig, at 
den mikrobe, der efter al sandsynlighed har bevirket hovedskaden, var en, 
der hidtil ansaaes for helt uskyldig. Dr. Courtley har henvendt sin op- 
merksomhed særlig paa dette og opstillet den teori, at en klasse af mikrober 
ofte forholder sig fiendtlig til en anden og æt de, som maaske i regelen 
er uskadelige, under visse omstændigheder kan blive overordentlig skadelige. 

Kolymfe har man allerede i lang tid vidst at holde frisk ved at 
blande den med glycerin; nu har man fundet ud, at glycerin er et stof, 
der kan optage lymfen paa en saadan vis, at den hele blanding faar samme 
virkning. I aaret 1891 har dr. Copeniam fundet, at et med glycerin frem- 
stillet kolymfepræparat ikke alene viser sig lige virksomt som lymfen selv 
før blandingen, men at glycerinen selv efter ugers omhyggelige opbevaring 
udøver en ødelæggende indflydelse paa de spirer til mikrober, som man 
almindeligvis endnu finder i kolymfen; selv om man for et forsøgs skyld 
tilsatte blandingen af glycerin og kolymfe tuberkelbaciller eller andre farlige 
baciller, viste det sig, at efter fire uger var de tilsatte baciller fuldstændig 
ødelagte. Resultatet af dette eksperiment synes at stemme overens med 
teorien om forskjellige bacillers fiendtlige forhold til hverandre. For at 
eksperimentere har man blandet lymfen med lanolin og med vaselin, dog 
opnaaes ikke da samme virkning, blandingen viser sig uvirksom som ind- 
podningsstof. Kolymfe behandlet med glycerin synes at være det sikreste, 
man kan bruge til indpodning, og ved at bruge denne blanding maatte vel 
de farer kunne fjernes, der ikke med urette i vide kredse har fremkaldt 
uvilje mod den lovbefalede vaccination. 

Man forstaar af dette betydningen af den jordbund, kunde man næsten 
kalde den, hvori mikroben bringes; i en sort udvikler den sig maaske over- 
ordentlig kraftig, medens den i en anden bliver forholdsvis uskadelig. Et 
slaaende bevis herfor er nylig leveret af dr. Klein. Han har fundet, at 
marsvinet er overordentlig modtageligt for indsprøitning under huden med 
en dosis difteribaciller, dog skader den samme dosis dyret ikke i ringeste 
maade, om man sprøiter den ind i tarmene, og seks timer efter indsprøit- 
ningen er der ingen levende baciller mer at opdage. Dette viser, at mar- 
svinets tarmkanal ikke alene er et uheldigt opholdssted for. difteribacillen, 
men endog virker ødelæggende paa den. Ved de fleste andre dyr er det 
omvendt, en indsprøitning i tarmene bevirker lettere bacillernes formering 
end en under overhuden. 

Studiet af bakteriologien fører stadig til nye spekulationer, der imid- 
lertid maa wunderkastes den strengeste prøve. Hvert eksperiment, der i et 
land kommer til offentliggjørelse, bliver underkastet den strengeste viden- 
skabelige kritik i andre dele af verden, og aar for aar. gjennemtrænger 
videnskabens lys mere og mere af det hemmelighedsfulde mørke, der er 
udbredt over sygdom og død. uk. 


Pilgrimene 1 Mekka. 


(Efter D. L. Caze i , Revue des Revues*). 





I. 


p: pilgrimstog, som muhammedanerne hvert aar foretager til Mekka, 
har til maal Kaaba eller Bait-Allah, ,»,Guds hus*, hvis oprindelse 
taber sig i tidernes mørke. Disse pilgrimstog er saa gamle, at de allerede 
eksisterede 500 aar før vor tidsregning, ja selv før Mekkas grundlæggelse. 

I Giami essahili (,,den sandfærdige beretning,,) siges der, at til de for- 
tjenstfulde handlinger regnes: først og fremst troen, saa almissen, saa den 
hellige, af Gud foreskrevne krig og endelig pilgrimstog. Følgelig drager 
de hvert aar mod Mekka fra Java som fra Senegal, fra Samarkand som 
fra Zanzibar tusener og atter tusener af pilgrime, der alle stræber efter at 
fortjene navnet Hadji eller hellig. Oldinge, blinde, lamme og uhelbredelig 
Syge, fattige i aanden og paa gods og guld, alle foretager de denne be- 
sværlige og farefulde' reise i haabet om at dø paa hellig grund; thi derved 
sikrer de sig den evige frelse. Sult og savn, sygdom og nød, saa langt 
fra at slukke deres iver, ophidser kun deres brændende tørst efter at finde 
døden, den sidste trøst. | 

Medens araberne var hedninger, foregik disse pilgrimsreiser kun om 
høsten; men Muhamed fastsatte udtrykkelig de lunere maaneder og aarets 
tre sidste maaneder. Paa denne maade kommer pilgrimstoget det ene aar 
til at begynde tredive dage tidligere end det foregaaende aar. Deraf følger 
ogsaa, at den store Bairam (den høitidelige fest, som afslutter Ramadan 
eller fastemaaneden) hvert 7de aar falder paa en fredag. I disse aar er 
der især mange pilgrime i Mekka. Det hændte sidst i 1893 og vil paany 
finde sted aar 1900. | 

Pilgrimstogene varer i almindelighed 90—100 dage og finder sted 
efter den store hvile i Ramadan. Hvert aar starter de i denne hensigt en 
uhyre karavana fra Damaskus og en anden fra Kairo. Underveis slutter 
der sig smaa skarer af troende til — for at nyde godt af karavanens 

militære eskorte. Kairokaravanen sætter sig i bevægelse den 25de i maaneden 
Scuval, som følger efter Ramadan og sidste aar svarede til februar. De 
tre store festdage i Mekka finder sted 10. 11. 12. Dzu-l-heggeh (mai) og 
karavanen er tilbage i Kairo omkr. 26. Saffah (juli). | 

I gamle dage kom pilgrimene sammen ved udkanten af ørkenen ved 
Kairo, hvor karavanen dannedes. Derpaa satte de sig i bevægelse, drog 
over landtungen nord for Suez, passerede bugtén Akaba og drog saa mod 
syd, mod Jembo-l-Nakhel, hvor de befandt sig i nærheden af den syriske 
karavane fra Damaskus, og begge fortsatte saa sin reise parallelt, indtil de 
naaede Mekka. Man reiste om natten og hvilede om dagen. Reisen fra 
Kairo til Mekka tog i almindelighed, regnede man, 39 dage (deri medregnet 
et ophold paa en uge). Disse to karavaner udgjorde det fornemste tilskud 
til den hellige fest; men der kom ogsaa en mindre karavane fra Bagdad, 
for ikke at regne isolerede pilgrimsskarer, som tog over havet til Djeddah 
eller Giddad, en havn ved det Røde hav 46 kilometer fra Mekka. Alt i 
alt regnede man, at der kom omkr. 70,000. Havde der indfundet sig færre 
paa dagen Arafat, ansaa man det for et mirakel. 

Karavanen fra Damaskus fører med sig det tæppe, som dækker pro- 
fetens grav i Medina, og som hvert aar fornyes. Den fra Kairo gaar selv 
lige til Mekka med den Mahmel eller baldakin af mørkt tøi eller haand- 
broderet fløiel, som siges at have dækket Kaaba. Denne baldakin udstyres 
paa den ægyptiske regjerings bekostning. Denne karavane bærer ogsaa 
Kaabas Kisveh eller indre udsmykning af hel silke og udstyret med tunge 
broderier, vers af Koranen og arabiske tankesprog. Aaret efter bringes 
denne Mahmel til Kairo, hvor man uddeler stykker til de troende. Men 
i gamle dage lod man den blive over Kaaba, saaledes at baldakinerne 
hobede sig op over hverandre og ikke forsvandt, før de paa grund af ælde 
faldt istykker. Nu bringer man altid den gamle bort først og sætter Saa 
den nye fra aaret i stedet. 

I de sidste aar har den maade, hvorpaa pilgrimstogene foregaar, 
undergaaet betydelige forandringer. De to karavaner fra Ægypten og Syrien 
finder fremdeles sted; men de har tabt meget af sin gamle betydning. 
De fleste pilgrime drager nu til de hellige steder paa jernbane eller dampskib. 
Regjeringerne betaler vistnok endnu sin tribut til ørkenens sheiker forat 
de skal tillade pilgrime frit at passere gjennem sit territorium; men de farer, 
som fordum truede karavanerne, er totalt forsvundne. Beduinerne, som 
endnu er ørkenens sande herrer, angriber dog temmelig hyppig de reisende, 
og til dem slutter der sig dervisher og røvere, som plyndrer og overfalder. 

De virkelige karavaner maa — for at øge sin styrke — optage alskens 
fattige, ja undertiden endog oldinge og syge. Derfor er dødelighed blandt 
pilgrimene altid meget stor. Lykkelige de, som ikke dør paa reisen, men 

naar til maalet. De ser Paradisets porte aabne sig efter at have indaandet 
den hellige luft, som omgiver Kaaba. 


II. 


Mekka, som araberne kalder Ammi-el-Kora (alle byers moder) ligger 
i en trang, Ssandig dal, som strækker sig mod øst mellem 30—150 meter 
høie aaser, i en afstand af 46 kilometer fra havnen Djeddah. 

Indtil omkr. 1814 indtog byen med sine forstæder et meget større 
areal end nuomstunder. Den strakte sig op imod høiderne i en længde 
af omtrent 3500 skridt og havde 33,000 indbyggere. Nu har den næsten 
45,000. Den berømte reisende Burckhardt anser den for en smuk by med 
større og bredere gader end ellers i Orienten. Husene er af graa sten og 
har indtil tre etager med vinduer mod gaden. Over porten er der ofte 
udhugne og broget farvede forsiringer. Efter orientalsk skik og brug vender 
værelserne ud mod en gaard og er omgivet af terrasser forsynede med 
rækverk. Mange af husene er indrettede paa at kunne modtage tilreisende. 
Byen har i den senere tid kjendelig forandret sig for at kunne tilfredsstille 
de voksende krav, og der er faa indbyggere, som ikke kan tilbyde logi. 
De offentlige veie er brede, og vinduerne, som vénder til gaden, tillader 
folk at se processionerne drage forbi. 

Mekka har ingen mure. Den er aaben til alle sider og mangler 
baade høie træer og betydelige bygninger, naar undtages den store moské. 
Vandforsyningen er meget mangelfuld, 'og naar tilstrømningen af pilgrime 
er paa sit høieste, lider al verden af tørst. Der er kun faa cisterner, som 
opsamler regnvandet, og brøndene og vandspringene leverer et brakt og - 
næsten udrikkeligt vand. Vistnok giver Zem-Zem ligeoverfor den store 
moské nok vand til at forsyne hele byen; men religiøse fordomme tillader 
ikke, at det benyttes til husbrug, og desuden er det haardt og lidet for- 
døieligt. Det bedste vand kommer fra bjerget Arafat, seks-syv timers vei 
fra Mekka. Men vandledningen er ialmindelighed i ustand og ganske tør. 
Gaderne er ikke brolagte, og da egnen er undergivet hyppige veirforandringer, 
er de næsten altid fulde af søle eller støv. Den forfærdelige varme, som 
hersker i Mekka, staar i skarp modsætning til den friske, kjølige luft i 
Medina. Derfor siger ogsaa Muhamed i Koranen, at den, som kan udholde 
Medinas kulde og Mekkas brændende sol, er værdig til Paradiset. 

Et stykke borte i dalen ligger moskéen Beit-Allah (Guds hus), ogsaa 
kaldet £1 Haram. Den er meget mindre end de fleste andre muhamedanske 
helligdomme og har kun betydning, fordi den indeslutter Kaaba, den musul- 
manske verdens geografiske centrum. Alle andre moskéer er igrunden blot 
Mirab, d. e. altere, hvor man beder vendt mod Kaaba, medens El Haram 
ikke har noget alter; thi den er midtpunktet for al bøn og tilbedelse. 

Den store moské har formen af et parallelogram og maaler 180 m. 
paa den ene og 130 paa den anden side. Man kommer ind i den gjennem 
19 porte, som er opført ganske uden symmetri og mangler baade forsiringer 
og lukker. ,Frelsens port* (Bab-el-Salam), hvorigjennem pilgrimen for første 
gang træder ind, har dog et imponerende udseende og minder om de smuk- 
keste porte i Kairo. Gjennem en søilerad skuer den troende Kaaba. Den 
minder om en stor katafalk og danner, dækket af sit sorte sørgetæppe, en 
grel kontrast mod de hvide mure, der belyses af tropernes glødende sol. 
Moskéen er omgivet af en tre- og firedobbelt søilerække, der bærer 50 blæn- 
dende hvide kupler, straalende som et perlediadem. Under hvælvingerne 
hænger lamper; naar de om nætterne i maaneden Ramadan alle er tændt, 
frembringer de eventyrlig betagende virkning. De 150 søiler, som ikke 
maaler mere end 50 cm. i diameter og kun er 6 m. høie, er i almindelighed 
af sten fra Mekka. Nogle er af rødt eller hvidt marmor, andre af graa 
granit eller rød porfyr. Alle har de forskjellige kapiteler. De fleste er af 
den almindelige mauriske stil og frembyder ingen eiendommeligheder. Ft 
dusin har dog meget rene græske baser. Moskéen har ofte været nedrevet 
og ombygget; men den bærer endnu spor af sin høie alder. Den nuværende 
skriver sig dog i sine hovedtræk kun fra det r17de aarhundrede og har 
endda senere undergaaet betydelige forandringer. 

Selve Kaaba er en massiv kubisk bygning, 16 m. lang og 13 m. bred. 
Kun gjennem en eneste indgang kommer man til det indre. Men den er 
næsten altid lukket af en dør, som er dækket af sølvplader og guld- 
ornamenter. I et hjørne, omtrent to og en halv meter fra denne den eneste 
dør, staar inde i muren den berømte Sorte sten (Haggiar-el-Essored). Sagnet 
fortæller, at engelen Gabriel paa Guds befaling førte den til Abraham for 
at han skulde bygge Kaaba, og at den selv løftede sig iveiret, eftersom 
muren reistes, indtil den indtog sin nuværende plads. En list af rød cement 
beskyttet af en massiv guldlænke omgiver den hellige sten, som selv bestaar 
af et dusin sammenkittede stykker. Den har en oval form og har en 18 
centimeters diameter. 

Guds hus er fuldstændig dækket af et uhyre sort silketæppe (kesma), 
der er fire å fem millimeter tykt; den ene kant er broderet med guld og 
sølv; den anden kun med sølv. Dette stof væves hvert aar i Kairo paa 
den tyrkiske sultans bekostning; han anser dette som et prærogativ for sin 
høie suverænitet. Den saakaldte ,Pappekaravane* fører det saa hvert aar 
under stor pomp til Mekka. Det tæppe, som blev vævet i 1893, kostede 
mere end 30,000 francs blot for silken alene. 

Mod slutningen af pilgrimstoget, den 25de i maaneden Dzu-el-Cadeh 
(sidste aar i april) tages det gamle tæppe bort fra Kaaba, som saa staar 
ubedækket i fjorten dage, nemlig til den r1o0de i den følgende maaned, 

Dzu-el-heggeh. Det gamle tæppe tilkommer stor-sherifen, som selv beholder 
guldbroderierne og klipper. silken op i stykker. Denne forærer-han dels 
til høitstaaende personer inden Islam, dels sælger han det for 40—50 franes 
centimeteren til pilegrimene, der anser det for den kosteligste relikvie. 

Udenfor den forud angivne tid er Kaaba kun aaben to gange om 
aaret, nemlig den 20de i Ramadan (februar) og den r10de i Moharem 
(juni). Ved daggry ruller oga'en en stor fodskammel frem foran porten 
og aabner Guds hus. Det indre danner et eneste sammenhængende rum 
og faar sit lys fra indgangen. Gulvet bestaar af forskjelligfarvede marmor- 
fliser, der er ordnede som et schakbræt. Murene er dækkede med gyldne 
inskriptioner. Øverst oppe under taget hænger der prægtige tæpper broderede 
med legender og arabesker. Mellem søileraderne hænger der talrige guld- 
lamper af et udsøgt arbeide, og fra taget hænger der ned 12 digte, der 
er forfattede i Islams første tider. | 

Besøget af Kaaba's indre medfører stor aflad for ens synder, dog 
kun paa betingelse af, at den troende lover aldrig mere at bære sko, tage 
ild med fingrene og aldrig mere at lyve. Dog er dette besøg ikke obligatorisk, 
og mange afholder sig derfra for ikke at begaa nogen mened. 

Zem-Zem brøndene ligger nord for Kaaba lige imod den Sorte sten. 
De er gjenstand for dyb ærefrygt. Legenden fortæller, at da Hagar jaget 
bort fra Abraham kom til ørkenen med sin lille søn Ismail, som holdt paa 
at dø af tørst, saa viste engelen Gabriel sig for hende og befalede hende 
at lede i sandet med fødderne. Straks sprang der en kilde frem med saa 
stor kraft, at hun holdt paa at drukne med sit lille barn. Da bad hun 
en brændende bøn til Herren og sagde til kilden: , Zem-Zem!* (træk dig 
tilbage!), og straks hørte oversvømmelsen op. 

Nufortiden er vandstanden stadig ens, og kilden næres fra en 
naturlig underjordisk ledning. Vandet, som man øser i kobberkar med 
lange lænker, er lunkent og vammelt; man anser det for et værn mod alle 
sygdomme, og pilgrimene fylder det i dunker, som de bringer med sig 
hjem. Det burde gives gratis; men betjeningen ved moskéen sælger det 
tvertimod meget dyrt; desuden sælger de ogsaa lintøi, som er dyppet i 
Zem-Zem, og som har den fortræffelige egenskab at bortjage djævle. 

Moskeen staar under overbestyrelse af en delegeret fra helligdommen, 
Elneib-el haram, som bevarer nøglerne til Kaaba. Direkte under ham staar 
Aga-el-tueschia, chefen for eunukerne. Selve moskéens tjenerpersonale 
kaldes de sudanesiske eunuker og er femti i tal. De bærer hvid turban og 
lang kaftan og er bevæbnede med en stor hvid stok.  Foruden sin løn 
driver de forretning med bønner, vand fra Zem-Zem, undergjørende lintøi, 
kroner, tøistykker, hellige billeder, amuletter og vers af Koranen. Deres 
chef har under sig en sværm af underordnede. Takket være fyrsternes 

gaver, er Mekkas og Medinas indtægter umaadelige. Men de strækker 
knapt til; thi personalet er uhyre stort, og al verden stjæler, hvad den kan. 

Den pilgrim, som besøger Kaaba, kommer altid ind ledsaget af den 
uundgaaelige metuaf eller fremmedfører. Den troende gaar med høire fod 
først ind gjennem dbdab-el-islam, vender sig saa mod Kaaba, bukker sig 
dybt og kaster sig i støvet. Derpaa tvætter han sig i Zem-Zem og trænger 
sig Saa gjennem den tætte menneskevrimmel frem mod den Sorte sten for 
at berøre den med sin haand eller kysse den. Hvis det er ganske umuligt 
at komme til, nøier han sig med at berøre den med spidsen af sin stok. 
Derpaa udfører han suaf-ceremonien, som bestaar i at gaa Syv gange 
rundt helligdommen, fra høire til venstre, de tre første gange løbende, til 
erindring om Muhameds flugt (hedsjra), idet han bestræber sig for at røre 
eller kysse den Sorte sten. Derpaa gnider han sit bryst og hele legemet 
mod Moltezen, den del af muren, som vender lige mod den Sorte sten. 
Det var der, hvor Muhamed forsonede Sig med ti af sine ledsagere, som 
havde tvilet om hans guddommelige sendelse. Tilslut kaster han sig i 
støvet i Makam-Sidi-Ibrahim og begiver sig paany til Zem-Zem, hvor han 
øser vand over sit hoved for at borttvætte alle sine synder. Ffterat dette 
er gjort, fører metuaf-en den fremmede bort og viser ham, hvorledes han 
med venstre fod først bør gaa ud af Ssfa, og ceremonien er endt. 

Men enden er værre end begyndelsen. Pilgrimen maa først vendt 
mod Kaaba bøie sig under en hel række buer og hvælvinger. Saa maa 
han bedende med høi røst af alle kræfter løbe syv gange rundt den 400 
m. lange vei Omed-Ssfa, der fører til toppen af Merouma; under dette løber 
han stadig fare for at støde sig mod fremspringende hjørner og kanter i 
klippen. Dette gjør han til minde om Hagars fortvilelse, da Ismail holdt 
paa at vansmægte af tørst i ørkenen. Ved Meromna finder den troende 
barberer, som under fremsigelse. af bønner kronrager hans isse. Endelig 
besøger man — stadig under salmesang — kapellet Omra, fem kilometer 
fra Mekka, paa veien til Medina, hvor Muhamed opholdt sig fra at bede. 
Dog dette er ikke alt. Pilgrimen bør endnu syv gange gaa rundt Kaaba 
og Quad-Ssfa; barhovedet i den brændende solhede maa han saaledes til- 
bagelægge omtr. 20 kilometer. 

Burton fortæller, at han overalt langs denne vei har seet bærebøre 
med syge, for ikke at sige kadavere. 

Hver fredag er der stor fest omkring Kaaba i den Store moské, 
som kan rumme 40,000 troende. Der alene kan muhamedanerne bede 
ansigt til ansigt; thi overalt ellers maa de vende sig mod Mekka og Kaaba, 
naar de beder. Imamen (presten) i hvid dragt og med en hvid stok i 
haanden opholder sig ved indgangen til Kaaba, hvor man opsender en 
speciel bøn for den tyrkiske sultan, for khediven af Ægypten og for stor- 

sherifen. Uleman' er fra Medresa, ærværdige oldinge, har ret til at prædike. 
I de timer, som ikke er helliget til bøn, holdes der religiøse foredrag og 
gives undervisning i teologi under søileraderne. Om aftenen tændes lam- 
perne. Pilgrimene fortsætter sin vandring indtil klokken 9. Efter den tid 
er der kun tilbage de brændende i troen og et usædvanligt stort antal 
modbydelig skidne tiggere — mest fra Indien og Java —, som søger 
nattely under Allah og hans profets beskyttelse. 


Ferdinand Fabre. 


(Efter Edmund Gosse i ,,Contemporary Eeview*). 





IG 


ER 
Ge Fabre var født 1830 i Bédarieux i departementet Hérault, som 

ligger mellem Sevennernes sydlige masser og Middelhavets laguner. 
Det er en af Frankriges eiendommeligste egne; ligeovenfor Bédarieux be- 
gynder de store heier eller sarrigues og prægtige smaa elve, Orb og dens 
tilløb, snor sig gjennem skov og england og iler mod Sydens solhede 
sletter og den stormfulde bugt ved Lyon. Men her oppe i Espinouze er 
alt friskt og kjøligt. Det er et vildt bjergland, oversaaet med kirker. Thi 
siden det er et af de fattigste, er det ogsaa et af de mest religiøse distrikter 
i Frankrige. Dette heiland i det nordvestlige hjørne af Herault er Fabres 
egen provins; det tilhører ham, som Berry tilhører George Sand eller 
Dorsetshire Mr. Hardy. Han er dets opdager, dets lovpriser, dets satiriker. 
Før han bdgyndte at skrive, var det ligesaa ukjendt for franskmændene 
som Patagonien; men i bind efter bind har han gjort dem bekjendt med 
dets sceneri og befolkning. De fleste moderne franske læsere forestiller 
sig de nedre Sevenner saaledes som. Ferdinand Fabre har valgt at 
skildre den. 

Ferdinand Fabres far var ved sin søns fødsel en provinsarkitekt i 
gode kaar. Men senere gik det nedover, og i 1842 var familien paa 
fallittens rand. Ferdinands onkel, abbed Fulcran Fabre,*) som var prest i 
det nærliggende Camplony, tilbød sig at tage gutten til sig. I ,Min 
Kaldelse* (Ma Vocation) har forfatteren senere givet et smukt billede af, 
hvordan hans onkel uden at sige et ord tog ham i kraven og førte ham 
gjennem en stor lund af mandeltrær, hvor marken var gjennemkrydset af 
grøfter og rislende bække, hen til en aaben plads i skoven, hvorfra man 





*Y Alle franske prester kaldes, som bekjendt. abbed (abbé). 

kunde se ud mod heien. Her berørte- onkel Fulcran det kinkige spørgs- 
maal, hvorvidt hans brodersøn følte kaldelse til at blive prest eller ikke. 
Onkel Fuleran Fabre er en type, som vi senere gjenfinder i alle Ferdinands 
Fabres romaner. Undertiden, som i ,Min onkel Celestin* (Mon omcle 
Celestin) er han hovedpersonen; men som oftest er han en biperson. 
Hvorsomhelst der trænges en naiv og from landsens prest eller en oprigtig 
troende kristen, var erindringen om onkel Fulcran altid rede. 

» Kaldelsen* indtager en betydelig plads i alle de psykologiske kampe, 
som Ferdinand Fabres helte maa udstaa. Den er idethele hovedvanskelig- 
heden for enhver troende ungdom, som ønsker at gaa ind i den katolske 
kirkes tjeneste. Hvordan kan han vide, om hans begeistring, hans tro er 
den ægte, den sande, der kræves af Herrens tjenere? Denne tvil rasede 
længe ogsaa i Ferdinand Fabres eget bryst. I dette fattige distrikt i 
Cevennerne havde man sørget trygt for sin fremtid, om man var blevet 
landsens prest og havde faaet sin lille prestegaard. Prestegaarden kan 
give husly for en mor og til nød for en søster eller en gammel far. Det 
bliver et nyt hjem for en saa ruineret familie, som Fabres nu var. Derfor 
blev der, skjønt man kanske ikke selv merkede det, øvet et tungt pres 
paa gutten, for at faa ham til at forstaa sin kaldelse. Han blev derfor 
sendt til universitetet St. Pons de Thomiéres, hvor han blev opdraget under 

abbed Dubreuil, der senere endte som erkebiskop af Avignon. 

I hele denne tid holdt han, paa sin onkel prestens indstændige op- 
fordring, dagbog. Man mente, at gutten derved vilde komme til at dyrke 
alle sine fromme følelser; men snart begyndte han istedenfor de religiøse 
udbrud at sætte paa papiret alle ydre ting, som han saa: fuglene i skoven, 
naboers samtale og tilslut alle disputer og kjævlerier mellem hans egne 
lærere. Da abbed Fulcran i 1871 døde, blev hans papirer og deriblandt 
'ogsaa Ferdinands dagbøger brændt. Dog blev det sidste og derfor ogsaa 
mest værdifulde hefte reddet. Det har dannet grundlaget for Ferdinand 
Fabres interessante selvbiografi ,Min Kaldelse*. Den viser, hvorledes — 
trods alt paatryk fra familiens side, trods de elskværdige og indsmigrende 
lærere ved seminariet i Montpellier — det naturlige menneske var for sterkt 
i Ferdinand Fabre; han aflagde ikke de endelige presteløfter. I sit r9de 
aar, den 23. januar 1848, havde han efter en lang og brændende bøn en 
vision i sin celle. Et sterkt Iys fyldte rummet. Han saa himlen aaben 
og Guds Søn ved Faderens høire haand. Han nærmede sig tilbedende. 
Da hylede der en storm ud fra himmelen og en sterk røst raabte: , Det 
er ikke Guds vilje, at du skal blive prest.* Han reiste sig op rolig, men 
med brudt hjerte. Straks dagen brød frem, meddelte han uden vaklen 
familien sin afgjørelse, og med Ferdinand Fabres ,kaldelse* var det forbi. 

Et liv, der begyndte saaledes, maatte komme til at udmerke sig ved 

sin oprigtighed, om man endogsaa lige fra første færd af kan opdage et 
gran af uforligelighed og keitethed. Hvad man ellers kan sige om Ferdinand 
Fabres geistlige romaner, saa er de ialfald byggede paa erfaring, paa 
personlig følt oplevelse. Sommeren 1889, da man angreb hans forfatter- 
virksomhed, svarede han de nedenfor citerede ord, der er betegnende baade 
for manden og hans verk. De er ord fra en mand, som har lagt sin haand 
paa plogen, men er gaaet bort, fordi livet var for sødt. 

Han skriver: =,Jeg er ikke gaaet til kirken for at male den og for 
at dømme den, endnu mindre for at gjøre en forretning ud af den. Kirken 
er kommen til mig og har paatrykt sig mig ved lang omgang, ved min 
ungdoms mest gribende begivenheder, ved en fast retning af min aand, 
som tidlig aabnede sig for den alene . . . ... Jeg vilde have levet i mit 
lille hjørne, i min ,,diocese*, som Sainte-Beuve vilde have sagt. Derfor 
har jeg ogsaa skrevet en række bøger om geistlige, prester, kanniker og 
biskoper. * 

Men der var ogsaa noget mere end bare kirken i Ferdinand Fabres 
blod. Der var noget af den balsammættede luft fra Cevennernes vide 
Heier I begyndelsen syntes det, som om han skulde rives bort fra denne 
naturlige vellyst, ikke mindre end fra kirkens røgelse. Efter at have for- 
søgt at studere medicin i Montpellier blev han sendt til Paris paa kontoret 
hos en advokat. Men det ensformige og trættende arbeide var uudholdeligt 
for ham; han brød overtvert og forsøgte som saa mange tusen andre at 
leve af sin pen som journalist. I 1853 udgav han et uvisneligt bind 
digte ,Blade fra Lierre* (Les Femilles de Lierre). Fra først af saa det 
ud, som om disse forsømte vedbendblade skulde dække den stakkels guts 
kiste; thi nød og fattigdom havde fuldstændig nedbrudt hans helbred. 
Dog lykkedes det ham at slæbe sig tilbage til Bédarieux, og her i den 
friske luft kom han sig hurtig. Hvad han bestilte i de følgende otte—ti 
aar, ved vi ikke nøie. Det var vist et dovent liv, han førte. Ved en 
skive brød og et glas vin, glider livet lyst og let i det deilige Hérault. 

I 60-aarene vendte han tilbage til Paris, og i 1862 — tredive aar 
gammel — udgav han sin første bog: ,Courbezons; scener fra geistlig- 
hedens liv* (Les Courbezon: scénes de la vie cléricale). Faa aar i forveien 
havde George Elliot udgivet sine ,Scenes of Clerical Life*; den nye for- 
fatter mindede dog mindre om hende end om Anthony Trollope, med hvem 
M. Amadée Pichot tidlig sammenlignede ham. Trods sin enkle handling 
og sit landlige sceneri — bogen handler udelukkende om landsens prester 
— saa vandt Les Courbezon en øieblikkelig succes. Det franske akademi 
kronede den; George Sand roste den og Sainte-Benve gjorde den til gjen- 
stand for en omhyggelig kritik; — han kaldte forfatteren ,,Balzacs sterkeste 
discipel*. Fra denne tid af blev Ferdinand Fabre en stadig forfatter af 

prosafortællinger. Omtrent tyve bind bærer hans navn paa titelbladet. I 
1883 efterfulgte han Jules Sandeau som kurator for Mazarin-biblioteket og 
havde i den anledning en smuk række værelser i Institutet, hvor han døde. 
Ellers er der ingen merkepæle paa hans livs jevne landevei uden navnene 
paa og aarene for hans hovedverker: ,Le Chevrier*, 1867; , Abbed Tigranes", 
1873; p»Barnabé", 1873; ,»Min onkel Célestin*, 1881; ,Lucifer*, 1884; 
og ,Abbed Roidelet*, 1890. Faa parisere kjendte han; han levede stille 
og tilbagetrukkent. Men han var altid venlig og smilende og der var en 
vis prestelig salvelse over hans væsen, som endnu efter femti aars adskik- 
kelse mindede om seminariet. 


II. 


Ferdinand Fabres romaner har én fremtrædende fortjeneste; de ligner 
ikke nogen anden forfatters arbeider; men de har ogsaa en ligesaa frem- 
trædende mangel; de ligner hverandre indbyrdes som to draaber vand. 
Man bør aldrig læse to bøger af ham umiddelbart efter hinanden. Man 
faar da uvilkaarlig følelsen af at have læst de samme ting før. Men 
Ferdinand Fabre var ikke blot ensformig; han var ogsaa ujevn. Nogle af 
hans verker var meget bedre komponerede end de andre. Det er derfor 
ikke blot alene unødigt, det vilde ogsaa blive trættende her at gjennemgaa 
alle hans tyve verker. 

Fabre's ,Abbed Tigranes kandidat til pavestolent (LL A46bé Tigrane, 
candidat å la Papamté) ansees af alle for hans bedste og betydeligste arbeide. 
Dens solide og dygtige komposition gjør den utvilsomt til en af de bedste 
romaner, som har seet lyset i Europa i de sidste tredive aar. Den virker 
lige interessant idag som ved sin fremkomst. Jeg slugte den, da den kom 
ud, og har netop lagt den fra mig med uformindsket beundring. Den er 
saa ypperlig afveiet og formet, at den positivt gjør sin forfatter uret. Naar 
» Abbed Tigranes* er saa udmerket, hvorfor staar da Fabres øvrige bøger 
— trods deres tiltalende egenskaber — saa langt under den? maa læseren 
uvilkaarlig spørge. Herpaa kan der ikke gives andet svar, end at forfatteren 
af behagelige, karakteristiske og bemerkelsesværdige bøger — om end ikke 
af mesterverker — ved en enkelt leilighed skjød iveiret og blev en virkelig 
første rangs skribent. 

De historiske betingelser, som giver Ferdinand Fabres geistlige romaner 
deres store interesse, er gjenoplivelsen af munkeordnerne, som den store 
franske revolution havde forvist fra Frankrige, og den modstand, de finder 
hos den sekulære geistlighed (præsterne paa landet især). Den kamp, som 
raser i disse stormfulde bøger, staar mellem romersk og gallisk ærgjerrighed. 
Man tænke paa begivenhederne i 1840 inden den franske kirke, paa præla- 
ternes underkastelse under Rom, paa regjeringens fiendtlige holdning, paa 

den modstand, som her og der en ærgjerrig og korthovedet gallikaner viste. 
Alt dette maa tages med som det historiske grundlag for Fabres romaner, 
der først gjør dem fuldt forstaaelige. Paa den anden side maa man heller 
ikke glemme disse romaners store historiske betydning; Taine har kaldt 
dem uundværlige for enhver, som vil studere det moderne Frankrige. Hvis 
vi mindes erkebiskop de Quélin og hans beskyttelse af pilgrimbrødrene, 
hvis vi tænker paa at Lacordaire (12te februar 1841) besteg prædikestolen 
i Notre-Dame-kirken i dominikanernes forbudte hvide dragt, hvis vi husker 
den tumult, som gik forud for erkebiskop Affres ankomst til Paris, saa har 
vi den nødvendige historiske baggrund for forstaaelsen af de merkelige 
intriger og den ærgjerrighed, som beliver Fabres geistlige noveller. 

Den religiøse lille by Lormiéres, hvor ,Abbed Tigranes* foregaar, 
er et slags geistligt forværelse til Paradiset. Den ligger i en vild afdal af 
Pyrenæerne, et eller andet sted mellem Toulouse og Perpignan. Den er 
ikke nogen departementshovedstad, men et fast tilholdssted for den gamle 
religion, uberørt i sin fattigdom og fromme tro og overseet ved den alminde- 
lige nyomdeling af bispedømmerne. Abbed Rufin Capdepont var omkr. 1866 
generalvikar ved byens hovedkirke St. Irene; han er en heftig, herskesyg 
mand, som i dette bortglemte hjørne af kristendommen fortæres af en bræn- 
dende ærgjerrighed. Han er ifølge sin overbevisning, men endnu mere af 
temperament en gallikaner fremfor alle gallikanere, og det er hans ulykke 
at se det gamle konkordats principer skylles bort af den nye tingenes orden, 
som foreskrives fra Rom. Den nuværende biskop af Lormiéres, hr. de 
Roquebrun, er en indtagende skikkelse, men han staar under tøffelen af 
munkene og bortgiver alle ledige embeder til dominikanere og lazarister. 
Han er tyve aar ældre end Rufin Capdepont, som har besluttet at efterfølge 
ham, men for hvert aar, som gaar, bliver mere bitter og mistrøstig. 

Rufin Capdeponts natur er formet efter de store, samvittighedsløse 
erobrere. Søn af en bonde fra Pyrenæerne og en baskisk-spansk mor ligner 
han tigeren. Naar lykken er god, er han lutter krybende sledskhed og krum 
bøielighed; men ved det mindste tegn til modsigelse er han færdig til at 
vise klør og tænder og styrte frem med et brøl, som runger gjennem skoven. 
Hans raa voldsomhed, hans gallikanisme, det had, han indgyder, hans 
mangel paa geistlig salvelse — alt dette formindsker chancerne for hans 
forfremmelse; paa den anden side staar hans udmerkede forstand, hans 
hurtige dømmekraft, hans urokkelige selvtillid og rastløse virketrang. Han 
minder om mænd som pave Johan XXII, der var født af ussel byrd i nær- 
heden af Cahors, og Urban VI, som var søn af en skoflikker i Troyes. 

Hvad bispemagten vil sige for en ærgjerrig prest, indprentes stadig 
for læserne af Ferdinand Fabre. Idag blot soldat som alle de andre i en 
hær paa hundrede tusen mand, imorgen biskop, — general, fyrste af den 

hellige romerske kirke, modtaget som en konge ved limina apostolorum 
(yapostlernes dørtærskeler*, d. e. de fornemste kirker og fremforalt St. Peter 
i Rom) og tiltalt af paven selv som ,Ærværdige broder*. Eftersom denne 
uudsigelige pris synes at slippe ud af Rufins hænder, bliver hans voldsomhed 
uudholdelig. Paa skolen havde hans tyranni skaffet ham øgenavnet Tigranes, 
paa grund af hans lighed med den armeniske storkonge af dette navn; 
nu er han ,abbed Tigranes* for hele Lormiéres bispedømme og domkapitel, 
en bussemand, som mødrene skræmmer sine børn med. Tilslut efter et 
stormende møde paadrager hans vildhed og voldsomhed biskopen et slag- 
anfald; den store afgjørelsens time synes at nærme sig. Men biskopen 
kommer sig, og i en simpelthen mesterlig scene opnaar han at vende en 
offentlig ceremoni, som Capdepont omhyggelig havde forberedt til hans 
ydmygelse, til sin egen triumf. Biskopen drager nu omstraalet af sin ny- 
vundne glorie til Rom i følge med sin elskede sekretær abbed Ternisien, 
som han udpeger til sin efterfølger i bispestolen. Capdepont bliver tilbage 
gram i hu, utilgjængelig, en tiger, som ikke har vundet sit bytte, men selv 
er saaret og fanget. 

Men fra Paris kommer der et telegram, som melder hr. de Roquebruns 
pludselige død. Som generalvikar er Capdepont for øieblikket bispedømmets 
overherre. Biskopens lig føres hjem til Lormiéres; men Capdepont nægter 
i sit vilde, vanvittige raseri at give 'det adgang til domkirken. Abbed 
Ternisien og andre venner af det gamle styre opnaar dog ved nattetider 
at faa aabnet kathedralen, og en hurtig, men imponerende ceremoni foregaar 
trods Capdeponts ønsker under tordenens brag og lynenes knitren. Rygtet 
gaar, at ikke han, men Ternisien skal blive biskop, og geistligheden for- 
maar ikke at skjule sin glæde. Men rygtet taler ikke sandhed; Rom under- 
støtter den sterke mand, presten med jernhaanden — trods hans skandaløse 
vildhed og hans gallikanske sympatier. I den fortærende mellemtid af tvil 
og uvished havde Capdepont været lig en gal og et vildt dyr; men efter- 
hvert som visheden om seier nærmede sig, vendte ogsaa hans sindsligevægt 
og takt tilbage. Han undskylder sin voldsomhed med sygdom; han yd- 
myger sig for det slagne parti; han lefler for sine præster; han gnider sig 
som en kat mod Roms myge knæer. Han bliver hurtig erkebiskop, og vi 
tager afsked med ham, medens han om natten vandrer om i sit paladses 
park og tænker paa tiaraen. , Hvem ved?* 

Den, som læser ,Abbed Tigranes*, maa ogsaa læse ,Lucifer*, som 
er reversen af billedet. I Rufin Capdepont ser vi kulminationen af personlig 
ærgjerrighed hos en geistlig, som dog i sine inderste fibre er hengiven til 
kirkens interesser. I fortællingen om Bernard Jourfier følger vi en prest, 
som mangler personlig ærgjerrighed, men er inspireret af overbevisninger, 
som ikke i sin inderste grund er kirkelige. Derfor gaar Jourfier med alle 

sine gode egenskaber tilgrunde, medens alt lykkes for Capdepont; thi han 
har, hvad den anden mangler, ,kaldelse*. Jourfier, som i mange, kanske 
altfor mange punkter ligner Capdepont, ledes ved sin utæmmelige oppositions- 
trang til at modsætte sig den strøm, som fører munkeordnerne tilbage til 
Frankrige. Vi føler kongregationernes magt, deres udstrakte spionsystem, 
og hvordan de formaar al holde ethvert uafhængigt hoved nede. 

Fabre er en ensom skikkelse i den franske literatur. Han tilhører 
ingen af de moderne skoler eller retninger. Det er underligt at tænke sig, 
at denne uslebne Sevennernatur er en samtidig af Daudet og brødrene 
Goncourt, af Sardou og Bourget. Han har intet tilfælles med dem. Men 
slad hver fugl synge med sit næb*. Er sangen end ikke lærkens triller eller 
nattergalens smægtende toner, kan den dog være værd at høre. Ferdinand 
Fabres galleri af abbeder og prester, hans billeder af geistlig magtsyge og 
intriger vil altid beholde sin plads i Frankriges literatur. 


Myrerne. 


(Efter prof. August Forel i ,Zukunft*.) 





Mere hører ligesom hvepsene og bierrie til de aarevingedes insekt- 
familie (hymenoptera). De lever som bekjendt selskabelig, og man 
kan trygt paastaa, at det sociale liv har udviklet sig i høiere og mang- 
foldigere former hos dem end hos andre skabninger; menneskene gjør dem 
i denne henseende neppe rangen stridig. Deres familie indbefatter ikke alene 
et uendeligt antal individer, men ogsaa en forbausende mængde arter — 
for tiden kjender man henved 3000 i de fem verdensdele, og antallet af 
de nye arter, som beskrives og indregistreres, vokser aar om aar. 

Den sociale myrestat har frembragt den eiendommelige fremtoning, 
som man kalder artens polymorfisme. Hos mennesker og dyr er kjøns- 
forskjellen ialmindelighed legsaget af de saakaldte korrellative forskjellig- 
heder i legemsbygning — mændene har f. eks. skjæg, kvinderne udviklede 
bryster osv. Hos visse dyr er disse forskjelligheder særlig udprægede — 
man sammenligne f. eks. hanen med hønen — og hos myrerne er for- 
skjellen mellem kjønnene saa uhyre, at han og hun ser ud som aldeles 
forskjellige dyr, ja der indtræder i artens kimanlæg en endnu videre differen- 
tiation, idet endel af hunnerne udvikler en egen legemsform med formindsket 
æggestok og forstørret hjerne — man kalder dem ,arbeidere*. Hos flere 
arter udvikler der sig endnu en afart af hunner med mægtigt hoved og 
sterke kjæver — de saakaldte ,soldater*. De egentlige hunner har ligesom 

hannerne vinger; arbeiderne og soldaterne derimod er vingeløse. Myre- 
familien eller myrestaten bestaar altsaa af tre eller fire slags voksne indi- 
vider; hertil kommer nu endvidere yngelen, der bestaar af æg, hvide, blinde 
og bløde larver i alle størrelser efter alderen, og endelig af pupper eller 
nymfer, der allerede ligner de udvoksede myrer. Hos mange arter spinder 
larven sig ind i et fint silkekokon, som man falskelig kalder ,myreæg*. 
De virkelige myreæg er bittesmaa og ligner hvidt pulver. 

Bygningen af myrernes legeme har nogle vigtige eiendommeligheder. 
Hjernen, der er uafhængig af sanseorganerne, er hos arbeiderne og sol- 
daterne meget stor, hos hunnerne mindre og hos hannerne næsten forkommen, 
ligesom overhoved hannen blandt myrerne spiller en usselig rolle tiltrods 
for dens sterke vinger og mægtige øine. Dens uhyre dumhed og ubehjælp- 
somhed er et klart vidnesbyrd om dens hjernetomhed. | 

Myrerne har en formave eller ekstramave; den ligger ved indgangen. 
til bagkroppen, kan udvide sig i uhyre grad — naar den er overfyldt kan 
den ofte tidoble kubikindholdet af bagkroppen —, og den fordøier ikke. 
Dens ufordøiede indhold kan naarsomhelst opgylpes og serveres for yngel 
eller bekjendte. I det hele taget gaar maden fra mund til mund mellem 
myrerne; og denne gjensidige fodring er en livsbetingelse for myrestaten. 

Bag formaven ligger tygge- eller pumpemaven; den har fire haarde 
klaffer, som sædvanlig hermetisk tillukker myrens fordøielseskanal. Naar 
den ønsker at spise for sig selv, aabner den klafferne og pumper noget 
af forraadet i formaven gjennem tyggemaven og ind i sin inderste egentlige 
og individuelle mave, hvor fordøielsen først begynder. Forfatteren har ved 
en leilighed anskuelig fremstillet processen ved et eksperiment. Han gav 
en forsulten myre lidt honning, der var farvet med berlinerblaat. Da den 
ivrig havde spist endel, satte han den hen til nogle kamerater, der straks 
omringede den og tiggede om mad. Snart var ogsaa alle fodrede med 
smaa blaa draaber. Forfatteren skar derpaa op den ene efter den anden 
og fandt, at den fyldte formave ikke havde sluppet et gran af den berliner- 
blaa næring ind i tyggemaven og fordøielsesmaven. Først i de følgende 
dage farvedes fordøielsesmaven langsomt mere og mere blaa. 

Paa forbenene hos myrerne er en fin, sporeagtig kam, hvormed de 
pudser alle sine legemsdele — hvad der især for arbeiderne kan være nød- 
vendigt nok. OQgsaa i munden har de en kam, hvormed de pudser sine 
benkamme og kjæmmer sine unger. 

Myrernes vigtigste sociale organer er imidlertid følehornene. Disse 
indeholder yderst fine organer for følelse og lugt, og man har ved eksperi- 
menter fastslaaet deres funktion. Især er den kjendsgjerning bemerkelses- 
værdig, at deres udadvendte og bevægelige lugteorgan ikke alene giver dem 
kundskab om legemernes kemiske beskaffenhed, men ogsaa muliggjør dem 

at erkjende rummet uden øiets hjælp. Det er ogsaa eksperimentelt fast- 
slaaet, at myrene erkjender hverandre som venner eller fiender ved hjælp 
af følehornene — noget allerede Huber i 1810 udkastede en formodning 
om — og at de paa sine vandringer hovedsagelig , føler sig frem*, ihvorvel 
de ogsaa betjener sig af øinene for at orientere sig. En myre uden føle- 
horn er forloren og udestængt fra det sociale liv, medens blinde myrer 
arbeider som om intet var iveien, skiller venner fra fiender og finder sin vei 
om end med nogen møie. 

Lubbock har bevist, at myrerne ser de for os usynlige ultraviolette 
straaler i solspektret, og ikke alene som enkelte laverestaaende dyr for- 
nemmer dem med huden.  Myrerne har ogsaå fine smagsorganer. De 
flyvende hunner og fremfor alt hannerne har gode skarptseende øine, arbei- 
derne derimod er slettere udrustet i denne henseende. 

Arbeidsmyrerne danner de vigtigste sociale elementer i myresamfundet, 
medens de vingede hunner og hannerne blot udøver formeringsfunktionen 
og soldaterne har sit bestemte særkald. 

Myrernes socialisme er indskrænket til den enkelte stat. Alle individer 
i en koloni er solidariske, derimod lever de i konsekvent fiendskab med 
hele den øvrige verden, specielt hele den øvrige myreverden. Enhver stat 
bygger sig en eller flere boliger. Hver myreart har sin særegne bygnings- 
maade, ja endog myrer af den samme art retter sig efter omstændighederne, 
terrænforholdene f. eks., og bygger paa den forskjelligste vis. Vor alminde- 
ligste europæiske myre, den iille brunsorte Lasius miger Linné bygger saa- 
ledes paa aaben mark store regelmæssige labyrintagtige tuer; i. ur -og li 
slaar den sig til under stene, i skogene i morkne træstammer, i husene i 
det tørre tømmer. Vore fleste arter graver i jorden labyrintagtige komplekser 
af gange og kot, hvor de pleier sin yngel. Mange opfører derover en tue, 
der ligesom de flade stene tjener til at fange solens straalende varme. 
Naar det er solskin og kjøligt veir, samler myrerne al sin yngel -op under 
stenen eller tuetaget. Om natten, i regn eller i sterk hede bliver derimod 
alt ført nedenunder. Myrerne bygger med kjæver og forben, idet de under 
eller efter regn ælter jord i smaa klumper og murer med dem. De er 
fortræffelige murere og forstaar at benytte snart et halmstraa, snart et blad 
som støttebjælker eller tagflis. Mennesker, som interesserer sig derfor, bør 
gaa ud paa en eng efter mairegn og se, hvor flinke de er: 

Andre myrer med sterke, haarde kjæver udminerer sit rede i haardt 
træ. Hos en art, der lever i træstammer (colobopris truncata), dannes ind- 
gangen til reden af et ganske trangt hul. Dette bliver bestandig bevogtet 
af en soldat, som netop synes skabt til sin gjerning: hans store hoved 
udfylder akkurat hullet og er fortil fladt afstudset, saa det passer som 
proppen i en flaskehals. Selv for et øvet øie er det vanskeligt at finde det 

saaledes tilstoppede hul. Atter andre bor under træbark, i fjeldrifter, i 
husenes murverk. I det tropiske Amerika fandt forfatteren de fleste arter 
i hule tørre stængler af forskjellige slags buskverk, ogsaa i akacietorner 
og hule trær. Vor skogmyre, formica rufa, bedækker som bekjendt sin 
udgravede jordrede med en tue af barnaale og bladrester, og tuen danner 
selv en hul labyrint, der underholder varmen. Dørene bliver af myrerne 
aabnet om morgenen og lukket om aftenen — ved sterk hede gjør de 
ligesom menneskene ofte omvendt. Andre myrer benytter sig af et harpix- 
agtigt sekret i sin overkjævekjertel til at kitte sammen opsmuldrede træ- 
rester, jord, plantetraade og lignende til en slags pap, hvoraf de fabrikerer 
sine beundringsværdige reder, snart i træhulninger, snart udenpaa grenene 
og stammen. Endelig gives der exotiske myrearter, som spinder sine reder 
af et fint silkevæv og hænger dem op mellem bladene i forskjellige træer. 
Ifølge de nyeste iagttagelser skal de anvende sine larver dertil, idet de 
hasper silketraaden ud af disse og dermed spinder sammen reden. Visse 
arter danner vældige kolonier eller stater, der kan bestaa af lige op til 
1000 å 1600 reder, der alle lever i endrægtigt samkvem — saaledes 
Formica exsectoides i Alleghennybjergene. 

Hvorledes opstaar nu en koloni? Huber, Mac Cook, Blochman og 
Lubbock har fastslaaet følgende: I en vis aarstid flyver den modne 
ungdom ud af alle boliger, der tilhører den samme art. I luften eller i 
trætoppene finder der nu en vild masseparring sted, idet baade hunner og 
hanner indlader sig i mangegifte. Kort derpaa gaar de dumme hanner 
tilgrunde, fordi de ikke evner at ernære sig selv. Hunnerne river selv af 
sig sine løstsiddende vinger og kryber ned i jorden, enkeltvis eller flere 
sammen. De indreder sig et lidet hul, lægger et par æg og nærer selv 
maddikerne med sin egen legemssaft, indtil de er vokset op til smaa arbeidere. 
Modermyren, som oprindelig var fed og trind, er nu bleven lidt medtagen 
og underholdes og opfedes derfor af yngelen, som straks gaar igang med 
at arbeide. Det beundringsværdige er, at modermyrerne beholder saamegen: 
sæd af den vistnok gang paa gang gjentagne befrugtning i sværmetiden, 
at de forbliver frugtbare deraf i mange aar og kan lægge millioner af æg. 
De bliver aabenbart i regelen mødre af hele kolonien, saalænge denne 
eksisterer. I det mindste har Lubbock holdt befrugtede hunner ilive otte 
til elleve aar i kunstige reder, og længer pleier ikke myrekolonier at 
bestaa. . Fremmede hunner, der forsøger at snige sig ind 1 kolonien, bliver 
gjerne opsnappet og dræbt. Mødrene eller dronningerne .pleies og fodres. 
omsorgsfuldt af arbeiderne. Deres hele arbeide bestaar i at lægge æg. 
Et helt hof af arbeidersker omgiver bestandig dronningen, passer æggene osv. 

Det indre liv i en myrekoloni afgiver et billede paa den reneste 
anarkiske socialisme. Hvert individ arbeider for samfundet; nogle bygger 

og ombygger. Andre gjør rent, atter andre pleier ynglen, fodrer den og 
sørger for, at den altid bæres til den del af reden, hvor temperaturen er 
passende; andre igjen gaar ud og samler honning i sin formave — til 
senere fordeling mellem dem, som holder sig inde. Arbeiderne gjør 
hverandre alle mulige tjenester, fodrer, pudser og bærer hverandre og 
gjør sig forstaaelig for hverandre ved hjælp af følehornene. Allene han- 
nerne og de frugtbare hunner er uvirksomme og fodres og pleies af 
arbeiderne. Udadtil optræder hele skaren fiendtligt mod alt levende og 
fører stadigt forsvars- og angrebskrige eller foretager røvertog, hvis studium 
er usedvanlig interessant for den sammenlignende psykolog. 

Som allerede nævnt orienterer myrerne sig udenfor boligen ved hjælp 
af følehornene, tildels ogsaa ved øinenes hjælp. Dog er dette ofte vanske- 
ligt for dem, og derfor hjælper de hverandre gjensidig paa flere maader. 
Myrer med god lugtesans, som har opdaget noget nyttigt eller farligt, 
iler hjem, paakalder sig indtrængende flere kameraters opmerksomhed og 
vender derpaa tilbage til aastedet ledsaget af en skare arbeidere. Underveis 
vender de sig ofte og undersøger, om de andre ogsaa virkelig følger med. 
Andre myrer vender hjem, naar de har fundet noget, og slaar sine kamerater 
paa underkjæven og ruller sig derpaa sammen og lader de andre trille 
eller trække sig til vedkommende sted; den trillede eller trukne myre 
ser eller lugter dog veien, selv om den beløber sig til tredive eller firti 
meter. Ankommen til det søgte sted vender den med en af de andre atter 
tilbage og henter paa samme vis en ny skare til udvandringspunktet. Paa 
samme vis lader en myre, der er faret vild, sig bære hjem, om den paa- 
træffer nogen, som orker at bære den. Naar en myrekoloni af en eller 
anden grund vil forlade sin gamle bolig og opbygge en ny, opsøger de 
flinkeste arbeidere et passende sted og bringer derefter hele kolonien med 
al dens yngel didhen. Saadanne vandringer er høist lærerige. Enhver 
arbeidsmyre er istand til afvekslende at udføre alle de nævnte forretninger, 
om de fleste individer end fortrinsvis beskjæftiger sig med en enkelt. 
Huber har bevist, at myrer fra den samme koloni, som i uger og maaneder 
fuldstændig har været holdt adskilt, dog kjender hverandre og tilser hver- 
andre som venner, naar de atter bringes sammen. 

Myrerne ernærer sig paa de mangfoldigste maader, som nogle . 
eksempler kan vise. Hvordan de bruger blad- og skjoldlusene er bekjendt. 
Paa vore fleste planter sidder disse smaa flittige fordærvere og suger med 
sin snude plantesaft, som de fortærer i saa store mængder, at de blot 
ufuldstændlg er istand til at fordøie den; deres ekskrementer bestaar derfof 
af en sukkerholdig klar vædske. Det er bevist at de smaa klare draaber 
som de sætter paa bladene ikke er kjærtelafsondringer, men virkelige luse- 
exkrementer. De fleste myrer holder nu blad- og skjoldlusene som melkekjør, 

opsøger dem og kildrer dem med følehornerne, indtil de irriterede lus 
slipper fra sig de klare draaber, som myrerne med begjærlighed slurper i 
sig. Er der ingen myrer tilstede spreder bladlusene sine ekskrementer 
udover blade og stilke, som derved faar et glinsende sukkerovertræk 
(honningdug). 

Enkelte myrearter bygger virkelige smaa nette reder for lusene i sine 
underjordiske boliger og pleier endog deres æg. Andre arter opfører af 
fugtig jord et slags galerier omkring plantestænglerne for at beskytte sine 
hysdyr mod fremmede overgreb. 

I Amerika, Afrika og Indien findes der jagende myrer (dorylider) 
hvis uhyre kolonier fører et nomadeliv. De foretager stadig plyndringstog 
og herjer og æder paa sin vei alt levende: de angriber kakerlaker, rotter, 
mus, edderkoppe, dræber dem, sønderhakker dem og slæber dem hjem. 
Naar de overfalder en menneskebolig, maa alle beboere ilsomt forlade den, 
og de gjør gjerne dette med glæde, thi i faa øieblikke er alt utøi, stort 
og smaat, hakket sønder og slæbt bort. Smaabørn i vuggen er stundom 
bleven opædt af dette hensynsløse renovationskorps, men saa er ogsaa 
huset feiet rent i en svip, og snart er baade myrer og bytte forsvundne. 
Hos disse dorylider er de mægtige hunner bestandig vingeløse og blinde, 
derimod er hannerne vingede og forsynede med vældige øine. 

Endnu merkverdigere i sin levevis er de sydamerikanske soppedyrkende 
myrer. I sine store boliger danner disse dyr nævestore fordybninger. 
Derpaa søger de i skarevis op i trærne. Hver arbeider skjærer nu med 
sine skarpe kjæver ud et lidet rundt stykke af et grønt blad, og tusener 
belæsset med saadanne friske bladstykker vender hjem til huset. Det er 
de middelstore arbeidere, som udfører denne indsamling — der er nemlig 
tre grupper arbeidere inden denne art: kjæmpestore med kolossale hoder, 
middelstore og bittesmaa dværge —. Kjæmperne forsvarer boligen og sønder- 
tygger de hjembragte blade. Disse tygges og tygges indtil de er bleven 
forvandlet til en slags grød som udbredes i de før omtalte huller og for- 
dybninger.  Bladgrøden tjener nemlig til næringsjord for en sop (Rhozites 
gongylophora Møller), som findes i masser i myreboligen. Hurtig bedækkes 
bladgrøden med hvidt skimmel; men nu passer hele hæren af dværg- 
arbeiderne paa, at skimmelet ikke fylder hele boligen og kvæler indvaanerne. 
Enhver voksende soppetraad bliver øieblikkelig afskaaret, indtil soppen 
bekvemmer sig til at producere sin anden vækstform, som Møller har 
kaldt ,myre-kaalrabi*, fordi den bestaar af smaa knoller, der ligner bitte- 
smaa kaalrabi. Soppen producerer hele hobe af disse æggehvideholdige 
kaalraabi, og af dem lever hele myrekolonien. Imidlertid er naturligvis ikke 
næringskraften i bladgrøden ubegrænset. Saasnart en del af den labyrintagtig: 

opbyggede sophave er udbrugt og er bleven brunlig af farve, bliver den 
derfor afreven og kastet ud af boligen; til gjengjæld erstattes den med 
frisk plantegrød. Saaledes arbeider bladsamlere, bladtyggere og sopdyrkere 
i endrægtighed paa denne storartede og skogødelæggende sopkultur, der er 
saa udbredt, at den giver urskogslivet i Sydamerika et eiendommeligt præg, 
thi for hvert skridt møder man der hele tog af bladslæbende myrer eller 
støder man paa deres boliger. 

Rundt om alle Middelhavets kyster lever der en myreart, som ind 
samler korn af alle mulige planter og hober dem op i sine huler; de for- 
staar at forhindre kimsætningen, indtil det passer for dem, og de spiser dem 
netop naar stivelsemelet forvandler sig til diastase og sukker. I Texas 
lever der ogsaa en slags jorddyrkende myre, der rundt om sine boliger 
udrydder alle andre planter end en bestemt græsart, af hvis frø den 
ernærer sig. 

Nogle myrer benytter endel af sine arbeidere som forraadskrukker 
for vinteren. Disse arbeidere bliver nemlig saa overfodrede, at deres for- 
mave svulmer op som en drue og det bliver umuligt for dem at røre sig; 
derpaa hænges de op i de underjordiske forraadskamre og tages ned og 
tømmes, naar det er nødvendigt. Saadanne arter lever i Mexico og Texas 
og bliver ofte opgravede og ædt af børn. , 

Vi har ovenfor omtalt de sopdyrkende myrer; det gjensidige af- 
hængighedsforhold, hvori sop og myrer i dette tilfælde lever, kalder man 
symbiose. En lignende symbiose har man iagttaget mellem en anden syd- 
amerikansk myrart azteca Mølleri og et træ, der kaldes cecropia peltata. 
Træet er indvendig hult og producerer, paa et slags puder i sine bladhjørner, 
nogle smaa rigelig æggehvideholdige korn (Møllerske legemer). Azteca- 
myren lever i den hule stamme og ernærer sig af de møllerske legemer. 
Den er imidlertid yderst krigersk, og naar de ovenfor omtalte bladsamlere 
indfinder sig paa cecropiatræet bliver de kastet tilbage af den rasende 
azteca, der sætter livet ind paa at forsvare træet. Forfatteren af denne 
artikel har selv i Columbia mange gange iagttaget saadanne kampe, i hvilke 
næsten altid aztecamyrerne slog tilbage de fremstormende fiender. 

Myreboligerne har ligesom menneskehjemmene sine snyltegjester og 
sit utøi. Visse midder og orme plager myrene ved at lægge sine æg i 
deres afkom. I et ganske besynderligt forhold til myrekolonierne staar 
endvidere visse biller, isopoder og andre smaadyr. Man kalder dem gjester, 
ihvorvel de snarere er skadelige end nyttige logerende. Men de bliver 
taalt, ja endog karesseret af sine verter, som finder lugten af dem behagelig 
og lidenskabelig slikker deres haar. De lever som medlemmer af kolonien 
og antager lidt efter lidt, som Wasmann og Janet har vist, myrevaner. De 

bliver fodrede fra mund til mund af myrerne og begynder omsider at 
fodre hverandre paa samme maade indbyrdes. De gjør sig forstaaelige for. 
myrene ved befølninger. Deres yngel bliver ofte fodret og opdraget af 
myrerne, og disse synes ikke at gjøre nogen forskjel paa den fremmedes 
afkom og sin egen. 

Næsten endnu merkværdigere end dette gjesteforhold er visse myre- 
arters slave- og gjæsteforhold til hverandre. For flere aar siden opdagede 
forfatteren af denne artikel rent tilfældig, at enkelte af vore myrer (f. eks. 
formica rufa, vor skogmyre) som i almindelighed lever et flittigt liv for 
sig selv, i enkelte sjeldne undtagelsestilfælder, især efter krige, hvori de 
har seiret, tager sig af de beseirede svagere myrers afkom og opdrager 
dem som medlemmer af sit eget samfund. Paa den vis opstaar sjeldne 
blandingskolonier. Charles Darwin, som ikke kjendte saadanne tilfælde af 
personlig erfaring, forudsatte dem teoretisk og forklarede deraf slaveri 
instinktets oprindelse. Formica sangwinea pleier næsten bestandig — som 
Huber først opdagede — at foretage uregelmæssige plyndringstog i juni, 
juli og august; disse tog er gjerne rettet mod den svagere art formica 
usca, hvis boliger de omringer; efter en heftig hamp forjager de indvaanerne 
og slæber yngelen med sig. De røvede larver og pupper udklækkes i det 
nye hjem, hvor de, naar de bliver voksne, maa udføre det tyngste og 
groveste trællearbeide, medens deres herrer kan hengive sig til et gemytligt 
og uforskammet røverliv. Dette slavehold giver Formica sangwinea et ganske 
eiendommeligt intelligent biologisk præg. De er mindre end andre arter 
optagne af det daglige slid og slæb og kan hengive sig til ædlere lyster 
og foretagender. Deres slavemyrer føler sig imdlertid saa vel hos dem, at 
de ikke kjender igjen sine virkelige slegtninge fra nye røvede kolonier» 
men behandler dem som fiender. 

Amazone-myrerne driver det endnu videre med slavehold. Deres dolk- 
agtig krummede kjæver er uduelige til arbeide. Om sommeren stormer 
sædvanligvis om eftermiddagen en rustrød hær paa 300 å 11,000 af disse 
myrer ud af boligen; fast sammensluttede som en makedonisk falanx og 
i ilmarsch følger de en vei, der allerede paa forhaand er bleven rekogno- 
seret af nogle enkelte røvere, og kan i en times tid tilbagelægge en 
hundrede meter. 

Vistnok mister hæren ofte veien, men i regelen naar de frem til de 
fiendtlige myrers boliger, styrter sig med utrolig hast ind gjennem alle ind- 
gange og plyndrer i faa minuter de ulykkelige overrumplede myrers hele 
yngel, som de derpaa uden videre slæber med sig hjem og uddeler blandt 
sine slaver. lagttagelsen af et saadant røvertog er vel det interessanteste 
zoologiske skuespil, man kan bivaane. 

Foruden de nævnte krige mellem forskjellige myrearter, hænder det 
ogsaa, at myrekolonier af samme art bekriger hverandre. Vi mennesker 
anser os for jordens herrer; det samme gjør aabenbart ogsaa myrerne, thi 
enhver koloni holder et vist omraade rundt om sine boliger for sin eiendom. 
Enhver, som betræder dette omraade, bliver angreben og om muligt dræbt. 
Kolonier, der grænser til hverandre, bliver paa den vis ofte skueplads for 
krige, der kan vare i dage og uger, frygtelige massakrer, som ofte blot 
de færreste kommer helskindet fra. Hyppig ender krigene med formelige 
fredsslutninger; de krigførende magter forener sig og smelter sammen for 
med fornyet kraft at kunne byde andre fiender stangen. 

Forfatteren blandede engang sammen i en sæk to fiendtlige myre- 
kolonier (formica sanguinea Og pratensis) og rystede godt om. Derpaa 
lod han dem krybe ud i en glasbolig, han havde indrettet til dem. De 
var geraadede i den frygteligste forvirring, de sled ben og følehorn af hver- 
andre, skambed hverandre og kjæmpede paa liv og død om den nye bolig. 
Endelig havde de baaret sin yngel did, og kampen blev efterhaanden mattere. 
Den næste dag havde de vistnok dræbt hverandre i hundredevis, men de 
overlevende begyndte at slutte sig sammen og arbeide i forening — om 
end mistroisk skulende til hverandre. Efter fem dages forløb var fred og 
forbund sluttet, og efter ti dages indespærring blev de slupne ud af fængslet, 
hvorpaa de sammen begyndte at opføre sig en fælles bolig, hvor de senere 
levede i den største endrægtighed. 

At arbeidsmyrerne har sin instinktive pligtfølelse har forfatteren illu- 
streret ved følgende eksperiment. Han flyttede en sterk afdeling af en 
fremmed koloni til en meters afstand fra en koloni af formica pratensis. 
Snart opstod et stort slag, der varede nogle timer og hvori nogle tusinde 
faldt. Medens de angrebne myrer strømmede ud af sit hjem for at for- 
svare sig, heldte jeg ud noget honning paa den vei, de skulde gaa. Men 
de fremilende myrer stansede blot et sekund og nippede til det fristende 
lækkeri, og ilede videre til kampen og døden — og det skjønt myrerne vel 
neppe har hverken strafferet eller krigsret. Den, som vil være feig eller 
handle egoistisk, kan ustraffet gjøre det. Men myrene kan ikke ville amti- 
socialt — og deri ligger hemmeligheden ved deres socialisme. 

Som allerede nævnt realiserer myrestaten vore moderne anarkisters 
reneste idealer: ingen regjering, ingen konge, ingen love, intet bureaukrati, 
ingen øvrighed. - Ingen befaler, ingen adlyder. Selv de saakaldte slaver 
er fuldstændig frie og arbeider frivillig. Altsaa absolut frihed og absolut 
solidaritet. Naar en arbeider vil være doven, bliver han alligevel pleiet 
af de andre. Men dovenskab forekommer ikke uden blandt slavemyrerne — 
og snyltegjæsterne. Der gives altsaa ingen partier, ingen borgerkrige, ingen 

forbrydelser og næsten ingen individuelle differenser. Og ikke destomindre 
raader den ideale orden og samdrægtighed. Trods forskjellen i størrelse og 
legemsorganisation mellem mennesker og myrer, saa frembyder de sammen- 
ligningspunkter af stor psykologisk og biologisk interesse. Sammenlig- 
ningen viser, hvor de samme evige naturmagter paa mangfoldig forskjellige 
vis kan producere samme fremtoninger. Saaledes har slaveri, husdyrhold 
og havedyrkning været drevet af myrerne længe før der gaves mennesker 
paa jorden. Med rette heder det i Salomons ordsprog: ,Se til myren, du 
dovne, se dens vis og lær. Om den end ingen fyrste har eller høveds- 
mand eller herre, saa bereder den dog sit brød om sommeren og samler 
sin føde af høsten.* Man kan føie til: Den giver mennesket en lære 
om arbeide, enighed, mod, opofring og fællessind. 
uk. 


MR dems buene 

Idet sidste ark af ,Kringsjaa* skal i pressen, faar vi det sørgelige 
budskab, at ,Kringsjaas* stifter og 5-aarige redaktør, H. Tambs en 
er afgaaet ved døden, 382 aar gammel. 

Forholdsvis rask reiste han i november til Italien, hjælpeløs kom han 
for 14 dage siden tilbage, kun glad over at kunne dø hjemme. 

Som hans sind var lyst, stod hans hu stadig til lys og sol. Mod 
syden gik derfor hans ønsker, da taagen lagde sig klam ned over byen 
ihøst. Skuffet kom han tilbage. Norge og Ny-England var dog det bedste. 

To dage før han døde, som han laa og betragtede solnedgangen fra 
sit værelse i Nordstrand, sagde han: ,Det maatte være deiligt at sove hen 
i al denne skjønhed.* ; 

Han døde tilfreds, men vilde gjerne have levet længere; han syntes, 
han havde faaet udført for lidet. Vi kan med tryghed sige: han har ikke 
arbeidet forgjæves; heri vil ialfald alle ,Kringsjaa*s læsere være enige 

med os. Vor bedste tak for vel udført, opofrende, aldrig svigtende arbeide. 
Saalænge han paa nogen maade kunde, sendte han ,Kringsjaa* bidrag, 
i den senere tid ved at diktere, og saa sent som for vel 8 dage siden, 
talte han om et par artikler, han endnu haabede at kunne sende vort tids- 
skrift, men kræfterne strak ikke længere til. 

Glem mig ikke med en gang,* var det sidste, han sagde os. Det 
behøvede denne bramfri, noble og elskværdige mand ikke at sige. 

Velsignet være Hans Tambs Lyches minde! 


Idet vi henviser til det næstudkommende hefte af ,Kringsjaa*, af- 
trykker vi redaktørens sidste hilsen til tidsskriftets læsere: 


Med dette hefte fratræder ,Kringsjaa*s redaktør, H. Tambs 
Lyche, sin gjerning 1 tidsskriftet.  Aarsagen helbred. Det har været 
et interessant arbeide, men ogsaa et temmelig slidende ved de smaa 
excitationer og ærgrelser, som har frembudt sig. Desto mere hjertelig 
takker jeg dem, som paa den ene eller anden maade har udtrykt 
mundtlig eller skriftlig sin paaskjønnelse af arbeidet. De har gjort 
veien let og lys mangen en gang, hvor den begyndte at blive dygtig 
tung. En særlig tak til Jonas Lie, hypotekbankdirektør Berner og 
professor Lieblein, som først blandt autoriteter gav foretagendet et 
støttende ord. 

, Kringsjaa* er ikke saa fragmentarisk, som enkelte tør have 
ment. Jeg har søgt at have en plan gaaende gjennem det hele og 
at give det en vis aandelig enhed. 

Hermed farvel og tak til mine læsere og mit bedste ønske om 
tidsskriftets voksende fremgang under en ny redaktion. 

Min inderlige tak ogsaa til ,Aringsjaa*s forlægger for et fast, 
loyalt og altid behageligt samarbeide. 


H. Tamös Lyche. 


Å 

August Strindberg og hans sidste bog. — Inferno. 1897. 


August Strindberg har paa sin livsvandring efterhaanden tilegnet sig 
og igjen fratraadt enhver af dette aarhundredes religiøse, sociale og literære 
ideer. Hans bøger er fra en side seet et oplagssted for aflagte idealer. 
Han har forkyndt enhver sandhed med en lidenskabelighed, som maaske 
blot har været en forudfølelse af dens utilstrækkelighed. Han har været 
besat og atter forladt af alle tidens doktriner, og — ikke som Bibelens 
frygtsomme Adam, men som en Adam af en ukjendt mytologi har han 
bidt i og spyttet ud alle æbler paa kundskabens træ. Men under doktri- 


nernes pust har hans urnatur bevaret sin saft og sevje. Den primitive 


menneskelighed har ikke kunnet svække sig i ham; hans fantasi og følelser 
har havt det sikre grundhold i de enkle og oprindelige drifter, som er 
fælles for dyr og mennesker. Derfor han han gjennem alle sine omskiftelser 
været den uomskiftelige. 

Indtil i hans uforlignelige sprog har denne karakter bevaret sig. Hans 
ord er paa en vis materielle, de virker ikke som omskrivninger af kjends- 
gjerninger, men som kjendsgjerningerne selv. Han fører haandgribelighedens 
geniale stil. 

Forenklingsdriften, sort- og hvidt-behovet, det oprindelige stridslystne 
menneskes hang mod den dramatiske dualisme -- alt dette ene og samme 
ligger til grund for August Strindbergs digteriske som for hans videnskabelige 
konceptioner. Han betegner med hele sin vældige produktion et af aar- 
hundredets voldsomme og lykkelige tilbagefald til naturen. 

I livskampen — denne nødtørftige tilværelsesformel — har hans 
fantasi seet rovbrunsten under de civiliserede former, kampen for den grumme 
livsglædes skyld og ikke alene for de mere eller mindre illusoriske ind- 
satsers. Hans storhed som dramatiker beror paa denne ubarmhjertige logik, 
hvormed han forbereder, udvikler og fuldbyrder. den proces, hvis resultat 
altid er et individs tilintetgjørelse ved et andet. 

Den svage og den sterke, den svage benyttende alle grumhedens, 
snedighedens, nedrighedens vaaben, og den sterke alene fortrøstende sig til 
sin retskafne intelligens — dette er grundmotivet, som atter og atter varieres 
— og med vekslende udfald af kampen. 

De ideer, som udgik fra Nietzsche, traf Strindberg i hans urinstinkter 
og gav ham ræsonen i den kjønnenes og kasternes tilintetgjørelseskamp, 
som det var blevet hans suveræne lidenskab at bivaane og skildre. 

Hans opgivelse af alle demokratiske idealer forberedtes gjennem reak- 
tionen mod feminismen og fuldendtes ved hans skolegang hos den tyske 
filosof. Han stod dermed ved enden af en udviklingsgang, som allerede 
halvt var slynget i ring om sig selv. 

Han var fra den abstrakte frihedsidealist i begyndelsen af syttierne 
bleven til radikal socialist mod slutningen af samme decennium, derefter 
til utilistisk forguder af ,naturen* og bondeuvidenheden paa civilisationens 
og arbeidsfordelingens bekostning -— i begyndelsen af ottierne, og endelig 

vendte han henimod overgangen til nittierne alle sine gamle idealer ryggen 
og blev det, man med et forslidt udtryk kalder radikal aristokrat. 

Samtidig har hans religiøse ideer gjennemløbet en parallel omskiftel- 
sesbane. Til den abstrakte frihedsidealisme i Måster Olof svarede prote- 
stantiske moralreligiøse begreber, til socialismen et indifferent fritænker- 
standpunkt, til utilismen og naturdyrkelsen en vag panteisme, til aristo- 
kratismen den uforfærdede himmel- og helvedestormende ateisme. 

Magien er bleven den sidste videnskabelige tilflugt for denne aand 
som fordum for doktor Faustus. For den, der ad videnskabelig vei søger 
erkjendelse, gives der formodentlig heller ingen anden sidste tilflugt, thi 
magien afslører paa sin vis det princip i naturen, som de andre natur- 
videnskaber ikke er istand til at opdage, og som det for menneskene dog 
er saa magtpaaliggende at faa opdaget. 

At August Strindberg regnes for gal, fordi han , hat sich zuletzt der 
magie ergeben* er et udslag af det ræsonnement, som udmerker alle efter- 
nølere paa erkjendelsens bane. — Magien befolker med væsener det uni- 
versum, som de mekaniske videnskaber har lagt øde og tomt. Den op- 
reiser alle uddrevne djævle, den kalder Pan tillive i de døde skove og 
vækker alle vandenes og vindenes slumrende aander. Og som væsener 
forstaar vi blot væsener; love og kræfter er blot navne paa vore indbildte 
forstaaelser. Derfor er magien den naturlige dronning over naturviden- 
skaberne; den kan bespottes og forhaanes, men gjenopretter i tidens fylde 
altid sit tabte dynasti. Saalænge erkjendelsestrangen ad sansningens vei 
søger sin absolute tilfredsstillelse, vil magien være det sidste fortvilelsens forsøg. 

At den reiser sig igjen af sin grav, er ogsaa berettiget i den forstand, 
som man kalder den historiske. Thi historien fortæller om en periodisk 
tilbagevenden af gamle kjendsgjerninger, den forkynder den evige tilbage- 
komsts triste evangelium og illustrerer atter og atter det ord i Bhagavad 
Gita, at ligesaa vist som døden er det fødtes lod, saaledes er gjenkomsten 
det dødes. 

I udviklingens kredsgang er efter omstændighederne Newton eller 
Paracelsus den foranilende, og saalidt som nogen af dem var den første, 
vil han blive den sidste. Til de øine, som ser i dagen, vil den ene bringe 
lys, men der er ogsaa øine, som er skabt for dæmringen. 

At et individ lyder selve universets kredsgangslov er intet tegn paa 
vanvid, men paa intellektuel energi og umættelig erobrertrang. At August 
Strindberg, alle videnskabers adept, omsider maatte opdage samtliges for- 
fængelighed og hengive sig til den sorte kunst, er derfor ingenlunde 
paafaldende. 

En aandstilstand er en krystaldannelse af ideer, og den kan gjennem- 
gaa en opløsningsproces i den individuelle som i den almindelige bevidsthed. 
For anden gang i dette aarhundrede truer en magt i menneskene med at 
seire over det fornuftdespoti, der i et par aarhundreder har holdt den under- 
kuet, og den vil seire og atter underkues, atter og atter og atter —. 

Det karakteristiske for August Strindberg er, at han midt under sin 
reaktion bevarer lesprit scientifiqne. Han nærmer sig til det utilgjængelige 
med kolber og retorter; han fortalte for nogle aar siden i et fransk tids- 
skrift om sine natlige eksperimenter paa en pariserkirkegaard: han forsøgte 

at fange de dødes sjæle i en flaske med et kemisk stof, hvortil de skulde 
have affinitet! 

Og hans sidste bog vrimler af beretninger om lignende magiske og 
alchymistiske foretagender. Men magien er ikke andet end den viden- 
skabelige fornufts sidste konvulsiviske anstrengelse for at gribe med appa- 
rater det, som ikke engang tanken kan gribe, at gjøre til gjenstand for 
ydre, sanselig iagttagelse det, som blot kan anes af det indadvendte, roligt 
skuende øie. 

Men ved en tanke som denne kan en aand som Strindbergs ikke 
stanse; thi havde han kunnet stanse ved den, saa vilde han være begyndt 
med den. Hans aands hvileløshed, hans Ahasverus-sind er kontemplationen 
fiendtlig. Men i forhold til det evige er aktiviteten en pendelsvingen forbi 
og igjen forbi det attraaede punkt. August Strindbergs næste bevægelse 
fører ham fra den eksperimentelle yderlighed til en troens yderlighed og 
udvorteshed, hvori han modtager ethvert tilfældets lune som et varsel, en 
trudsel eller en paamindelse fra et forsyn, der udelukkende synes at have 
sine øine heftede ved hans mindste skridt og ubetydeligste gjøremaal. Og 
dreven videre, fra yderligheden til yderlighedens yderlighed, udarter denne 
forsynstro til en art forsynsskræk, en paranoia, hvis skræmmende gjenstand 
er selve forsynet. 

Paa dette stadium af den psykologiske proces glipper hans selvkontrol, 
og grænserne mellem det, som virkelig sker med ham, og det, som blot 
sker i hans indbildning, taber efterhaanden sin klarhed og fasthed. 

Han gaar paa vagt for ikke at overrumples, han udfolder et skarpsind 
i at afsløre forsynets og dets redskabers intriger, han fatter mistanke til de 
tilsyneladende uskyldigste ting — to pinder, der ligger overkors i hans vei, 
to mennesker, der tilfældigvis hvisker i hans nærhed . . ... 

Han forklarer sig denne fiendtlige interesse fra forsynets side som 
et udslag af dets jalousi mod ham, der truede med at afsløre nogle af dets 
hemmeligheder. Det er Zevs's glenter, som igjen hugger i lys- 
bringerens lever! 

Billedet af hans sjælstilstand vilde være ufuldstændigt, om jeg blot 
nævnte symptomerne paa det, man kalder forfølgelses- og storhedsvanvid. 
Fra følelsen af at være den af forsynet forfulgte, springer han pludselig om 
i en momentan glædes tillid til at være den af forsynet beskyttede og særlig 
benaadede, om end haardt tugtede -— for forseelser, han i dette eller et 
tidligere liv maatte have begaaet. — Og paa den stolte Prometevs' trods 
følger pludselige reaktioner af anger og ruelse og ormeagtig prostration. 
Og mellem udbruddene af livslidelsens afpressede skrig kan der ligge klare 
øieblikkes fred og stilhed og forsoning. Jeg kunde nævne hans afsked 
med den barmhjertige søster eller hans møde med sit barn. 

For dybenes rædsler maa den pinte sjæl søge en forklaring og en 
mening. Og denne logiske søgen beviser, at vanviddet ikke har omsløret 
denne uroligste og mægtigste af tidens hjerner. Han finder i Swedenborgs 
helvedeslære en slags retfærdiggjørelse af sine plager: 

Selve livet er helvede. Helvedes ild er begjæret, og dets pine 
kvalmen efter ethvert begjærs tilfredsstillelse. Og med neophytens iver gaar 
han med paa alle de fantastiske enkeltheder i den Swedenborgske 
«dæmonologi og finder deres sandhed stadfæstede i sine egne oplevelser. 

Men formaalet med dette helvede er lige dunkelt. Han kan angre 
sit liv og sine gjerninger, sit oprør, sin trods, men vilde ikke angeren 
selv være et oprør og en trods mod forsynet, mod de magter, som ud- 
kaarede ham til sit plageris? ,Er det ikke at sige til magterne: I har 
ladet mig fødes med et kald til at straffe, til at omstyrte afgudsbilleder, 
anstifte oprør, og derpaa unddrager I mig Eders beskyttelse og lader mig 
staa til bespottelse og tilbagekalde, hvad jeg har forkyndt. — I min ung- 
dom var jeg en oprigtig troende, og I har gjort mig til fritænker. Fra 
fritænker har I gjort mig til ateist, fra ateist til troende paany. Inspireret 
af humanitære ideer har jeg rost socialismen. Fem aar senere har I bevist 
mig det urimelige i socialismen. Alt det, jeg har profeteret, har I gjort 
til løgn! Og sæt at jeg vier mit liv til religionen, saa er jeg sikker paa 
at I inden ti aar vil have modbevist religionen.* 

Dette sprog overfor ,magterne* er fuldt af humor i al sin dybfølte 
bitterhed, og overhoved: det paradoxale ved bogen er, at dens hjerte- 
skjærende alvor krydses af indfald af den vildeste komik. Denne komik 
beror netop paa modsætningen mellem digterens subjektive alvor og 
absurditeten af de forklaringer, han wunderskyder sine oplevelser. Han 
oplever f. eks., at hans svigermoder trakterer ham med kalvehjerne i brunet 


smør — en af de ting han nærer stærkest uvilje mod. I hans fantasi 
svulmer denne hændelse op til et af leddene i de fiendtlige magters taktik 
imod ham —: syDet år för mycket!* udbryder han. , För i vårlden 


tilskref jag kvinlig elakhet alla mina olyckor; nu urskuldigar jag den 
oskyldiga och såger inom mig: det år djefvulen!* 

Og naar han om natten i sit kammer pludselig vaagner i et anfald 
af angina pectoris og føler det, som om hjertet suges ud af hans bryst 
— saa flygter han ud af sit værelse, lykkelig over i sidste øieblik at være 
undsluppet et infernalsk mordforsøg, foranstaltet mod ham, kvindehaderen, 
af blaastrømpernes verdensliga, der har opstillet batterier i hans sideværelser 
for at tage livet af ham ved elektricitet. 

Under reflektionens daglyse momenter kan han sige sig selv, at han 
er nervøst ophidset eller lider af forfølgelsesvanvid, men naar mørket op- 
hæver tingenes sanselige værdier, kan spøgelserne ikke længer huses som 
sygdomme i sindet eller rykninger i hjertekulen . .. 

Mørkets reflektioner giver andre resultater end dagens; de finder støtte 
i gamle følelser, gammel skræk, gammel tro. Mørket kræver regnskab, i 
mørket skinner de dulgte og glemte ting, som er samvittighedens forfærdelser. 
Alt, som var indbildning, bliver sandhed, og alt som var sandhed bliver 
løgn; alt fordum tilbedt er den mørkrædde villig til at brænde, og alt, hvad 
han fordum har brændt, er han villig til at tilbede . . .. 

Det er nattens og mørkets dæmoner, som stjæler fæstet bort under 
hans reflektion, saa ideerne, indfaldene, antagelserne styrter i svimlende 
fald mod de dybeste afgrunde . . . >,0m natten falla tystnaden och 
ensligheten öÖfver en, öfvermodet Skingras, hjertat slår hörbart och bröstet 
 beklemmas. Då fall på knå, ut igenom fönstret ned i törnhåcken for 

att soöka låkare eller få fatt på en kamrat, som vill sofva i samma rum 
Som du, 

Tråd in ensam nattetid i din kammare, och du skall finna någon 

dat fore dig 2 

Hvart gån I då, I alle som liden af sömnlöshet, som vandren om- 
kring på gatorna och vånten på soluppgången? . . .% 

Accenten i linjer som disse vidner om virkeligheden af de pinsler, 
denne bog fortæller om. Den er ikke bestemt til at være et kunstverk, 
og den er derfor blevet mere: en række meddelelser fra et menneske, $om 
sætter alle hensyn til sig selv og andre, til sin fortid og fremtid tilside 
for det maal: at faa meddelt sig. Og meddelelsen har en elementær kraft, 
som de bedste af Strindbergs skrifter og som maaske ingen andre skrifter 
end hans bedste. Den paatrænger sig den sløveste med sine forfærdelser, 
sin sorg, sin patos, sine raab fra dybsens nød, Og der er en energi 
i dens oprigtighed, som hæver den op blandt de faa bøger, der har været 
frugter af de dybeste menneskelige lidelser. 

uk. 

en mand, som i fem aar var ,Kringsjaas* utrættelige driv- 
D kraft, er gaaet bort. En stilfærdig, men ustanselig strøm af 
energi, en umættelig hunger efter at arbeide, et stort hjertelags 
intense, ofte feberhurtige pulsslag er stilnet og bragt til hvile. 
Hans livskraft var som et uhr, der stansede ved middagstid, fordi . 
han havde vaaget ved sit arbeide hele den foregaaende nat og 
glemt at trække det op. Han døde af tæring, som kanske var 
forberedt ved overanstrengelse, og hvis jeg ikke tager feil, ved en 
art af sjælelig forkjølelse. 

Allerede kort efterat han kom hjem fra Amerika i oktober 
1892, klagede han i ,Dagbladet* over mangel paa sol herjemme. 
Det var dengang bogstavelig ment; mu synes ordene at have en 
anden betydning. Han kom med saa megen livsvarme, samlet 
og opspaåret for det gamle fædreland. Men han traf paa en 
aandelig kuldeperiode i vort land. Han gav al sin deltagende 
ømhed, sit lyse og forhaabningsfulde livssyn, sit aabne sind, 
villigt til at lytte til alle stemmer. Men han fik saa liden varme 
tilbage fra en kjølig og kritisk slegt. Tilsyneladende altid sang- 
vinsk, næsten godtroende, har han i virkeligheden i disse fem aar 
ofte kjæmpet en haardnakket kamp for ikke at tabe troen paa 

sit land. Det lyse syn, som han kastede ud over de emner, han skrev om, 
og den hos os enestaaende milde og elskværdige dom over næsten alle 
nationale livstegn, var mangen gang tilkjæmpet i en ensom kamp, som 
kanske tog endnu mere paa hans livskraft end det næsten overmenneskelige 
arbeide for at gjøre hans kjære ,Kringsjaa* øieblikkelig lydhør for alle 
 bevægelser i samtidens kulturliv, i den gamle og nye verden. 

Tambs Lyche er visselig ikke den eneste norske udvandrer, som 
efter mange aars hjemve har fundet, at det aandelige klima herhjemme 
har forandret sig, mens han var borte. Der er sikkerlig mange, som har 
længtes efter landstigningen, men er bleven mødt af kolde og fremmede 
ansigter paa bryggen. Jeg ved ikke, i hvilket aar Tambs Lyche ud- 
vandrede til Amerika. Men det var neppe længe, efterat Bjørnson og Ibsen 
paa samme tid — ved et merkeligt sammentræf — havde kaldt aandelig 
forsterkning hjem fra Amerika i sin digtning. Fra Amerikas Forenede 
Stater kom fabrikeier Gran i Bjørnsons ,Kongen* samtidig med Lona 
Hessel i Ibsens ,Samfundets støtter*. Det stod med én gang for begge 
vort folks største nulevende digtere, som om ,frihedens og sandhedens 
aand* vilde komme til os fra den anden side af Atlanterhavet. .,Sam- 
fundets støtter* af Henrik Ibsen, udkom i samme aar, 1877, kun nogle faa 
maaneder efter Bjørnsons ,Kongen*. De Forenede Stater stod for Bjørnson 
og Ibsen som den moralske og sociale fornyelses land. I 1880 reiste 
Bjørnstjerne Bjørnson selv over til den nye verden, hvorfra der var kommen 
gjentagne bud gjennem hans egne fantasibørn, Gran, Rønnaug og Hans 
Kampe, og hvor Magnhild og Leonarda nylig var reist i forveien. Og 
Bjørnson bragte med sig hjem fra Amerika og England noget af det syn 
og den stemning, som kom til udtryk i , En handske*, ,Det flager* og 
»Paa Guds veie*. 

Er det ikke, som om vort folks mest veltalende røster har kaldt de 
udvandrede nordmænd hjem? Henrik Wergeland søgte at faa Norges ungdom 
raadet fra at forlade sit fædreland. Bjørnson og Ibsen satte sit haab til, 
at de udvandrede for en del vilde vende tilbage og gjennem besøg og breve 
sende en golfstrøm af nye livskrav hjem til det gamle fædreland. 

Men Norge synes at have forandret sig meget i løbet af de femten 
aar, som fulgte efter 1877. Da Tambs Lyche kom hjem i slutningen af 
1892 og Kristofer Janson et aars tid senere, hvis jeg erindrer ret, — 
begge dybt gjennemtrængte af den ideelle retning i Amerikas aandsliv, — 
da syntes Get næsten, som om de begge kom til en fremmed slegt. De 
havde saa meget at sige, i det gamle morsmaal, som ingen af dem havde 
glemt; men deres ord havde ikke rigtig den klang, som de havde drømt om. 
De fandt ikke den fulde gjenlyd. Det var, som om man havde ophørt at 
.vente sig nogen aandelig tilførsel fra Amerika. Unitarismen, selv den mest 

frisindede unitarisme, — det var jo intet nyt. Det var, mente man, bare 
anglo-saksisk halvhed og kompromis. En meilemstation mellem den gamle 
religiøse ortodoksi og den fuldstændige frihed for illusioner. Det var jo 
mest gamle forfattere, Tambs Lyche stillede op som foregangsmænd: Car- 
lyle og Emerson, George Eliot, Robert Browning . . . . Var vi ikke 
kommen langt forbi disse gamle i vor udvikling herhjemme? Her hos os 
bliver jo sandhederne ikke mere end tyveaarige, efter Henrik Ibsens bevin- 
gede ord. De dør, før de faar tid til at modnes og blive voksne. 

Imidlertid lykkedes det jo dog for Tambs Lyche, ved driftige for- 
læggeres hjælp, at grundlægge og drive et efter vore forhold stort og dristig 
anlagt oplysningsverk. Og Kristofer Janson har samlet en liden menighed 
om sin talerstol. Begge har modig seilet sig op imod vinden. Og Tambs 
Lyche døde tilfreds og taknemlig over, at han havde faaet nedlægge saapas 
meget af sit bedste arbeide herhjemme. 

Disse fem aars arbeide som lyskaster i ,Kringsjaa* var afslutningen 
paa et temmelig omflakkende liv. Han havde flyttet, ikke blot fra land til 
land, men fra det ene arbeide til det andet. Født paa Fredrikshald i 1859 
reiste han fjorten aar gammel til Frankrige og vendte tilbage derfra efter 
et toaarigt ophold. Efter at have gjennemgaaet en teknisk skole herhjemme 
drog han til Amerika og arbeidede som ingeniør og landmaaler i vesten, 
studerede i to-tre aar for at blive prest og virkede som prest for en uni- 
tarisk menighed i syv aar, indtil han blev kaldt hjem for at redigere 
, Kringsjaa*, som begyndte at udkomme i februar 1893. Endog af disse 
altfor knappe omrids kan man se, at han først droges til naturvidenskaben, 
anvendt i det praktiske livs tjeneste. Han søgte hen til det land, hvor 
den anvendte naturvidenskab mere end noget andet sted har omskabt og 
fornyet det ydre livs vilkaar. Men netop derfor var det Amerika, som 
gav ham det dybe og for hans liv afgjørende indtryk af, at naturviden- 
skaben og det verdensbillede, som denne uvilkaarlig afsætter, er utilstrække 
lige; de mætter ikke vor naturs inderste behov. , Nei, vi lever ikke af. 
brød alene — ikke af virkelighed, kjendsgjerninger, prosa og tørre kund- 
skaber alene . . . . dIdealet har sin uafviselige rolle i livet. OQgsaa det 
er en del af den uundværlige daglige kost. Vi lever ikke uden det; det 
er mindst ligesaa nødvendigt som fosfater og albuminstoffe* . ... (MNy- 
Idealismen, af H. Tambs Lyche, Kristiania, 1896). 

For at forstaa det heftige, :det lidenskabelig selvoplevede ved den 
idealisme, hvortil Tambs Lyche gav sin manddoms bedste aar, de sidste 
femten aar af sit liv, maa vi erindre, at han havde henlevet sin ungdom 
i tallenes og maskinernes verden. Det er sandsynligt, at han kom til 
Amerika fuld af tro paa menneskelivets fornyelse gjennem den anvendte. 

naturvidenskab. Og hans senere virksomhed i ,Kringsjaa* viser mange 
spor af hans ungdoms tro paa naturvidenskaben. Men der var noget i 
hans egen natur, som vansmægtede i denne periode i hans liv. 

Hele tidsalderens langsomme svingning over mod en ny romantik og 
en fornyet idealisme har han oplevet som en personlig krise i sit eget liv. 
Den treogtyve- eller fireogtyveaarige ingeniør slog om og vilde blive idealis- 
mens prest. Han havde opdaget, at netop Amerika og England, den an- 
vendte naturvidenskabs forposter, havde frembragt en sterk og varig idea- 
listisk strømning som modvægt mod den storartede udvikling af den materi- 
elle kultur. Den engelske og amerikanske idealisme var udsprunget af 
netop de samme livsvilkaar og de samme behov, som han selv havde op- 
levet. Netop for maskinernes og den nye stor-industris foregangsfolk var 
en idealistisk modstrømning et udslag af national selvopholdelsesdrift. 

Tambs Lyche hævdede atter og atter under sin virksomhed herhjemme, 
at den idealistiske og ny-romantiske retning, som i den sidste tid har søgt 
at komme tilorde i næsten alle lande i Europa, den har Amerika arbeidet 
paa i et par menneskealdre. Denne paastand blev gjerne mødt med skulder- 
træk af os andre. De fleste af os havde det indtryk, at Amerika vistnok 
var forud i maskinbygning og opfindelser, men temmelig agterudseilet i 
aandelig kultur. Man var jo endnu ikke færdig med Hegel engang ved 
de amerikanske og engelske universiteter! Det, som Tambs Lyche ansaa 
for en fortrop for den nye romantik og idealisme, — mon det ikke snarere 
var en levning af den gamle romantik, som Norge og alle andre europæiske 
lande for længe siden var færdige med? 

Sandheden, tror jeg, er denne, at i Amerika og i hele den engelsk- 
talende verden har den gamle idealisme og romantik vedblevet at leve og 
udvikle sig gjennem hele realismens og positivismens tidsalder. Dette gjælder 
naturligvis ogsaa Furopas fastland. Men det gjælder i langt høiere grad 
Amerika og de britiske øer. Aarsagen er ganske enkel. De engelsktalende 
. lande, hvor naturvidenskaben og dens aand gjennemtrængte hele det prak- 
tiske liv langt hurtigere og voldsommere end i den øvrige verden, — for 
hine lande var det en langt mere paatrængende livsfornødenhed at holde 
fast ved den romantiske idealisme i en eller anden form, og at udvikle den 
som en modvægt. EFftersom det europæiske fastlands nationer følger i de 
engelsktalende folks fodspor med hensyn til praktisk anvendelse af natur- 
kræfterne, vil ogsaa vi mere og mere blive os bevidst, at en eller anden 
form af idealisme og romantik er dybt begrundet i vor livstrang. 

England og Amerika er paa én gang mere gammeldagse og mere 
fremskredne, hvad idealisme angaar. Selv en saa gammel-romantisk tænker 
som Hegel har de engelsktalende nationer ikke seet sig raad til at undvære 

i denne positivismens og den mekaniske videnskabs glanstid. Endog Hegel 
havde de brug for som modvægt mod Darwin og Herbert Spencer. 

Det er vistnok sandt, at Amerikas aandsliv i mange stykker er lidet 
udviklet i forhold til folkemængden og forsinket ved den ensidige udvikling 
af den materielle kultur til en saa svimlende høide. Kunst og tildels viden- 
skab har for en stor del maattet vente. Men alligevel kan Tambs Lyche 
have havt væsentlig ret i at hævde, at Amerika var forud for Europa i 
udvikling Af enkelte af menneskenaturens ideelle behov, navnlig de etisk- 
religiøse. Netop den kolossale udvikling af den økonomiske væddekamp, 
eller kampen for materielt velvære, havde hos de rigeste og mest harmoniske 
naturer frembragt en dyb følelse af et utilfredsstillet behov. Tambs Lyche 
havde jo selv oplevet netop denne sjælelige proces; den var midtpunktet 
i hans egen livsskjæbne. Hans betydning er ikke mindst den, at han uden 
at være noget geni dog vil staa for os som en af sin tids repræsentative 
Skikkelser. Hans originalitet er især den, at en af tidens store aandelige 
svingninger havde ligesom gaaet tversigjennem hans liv og udvalgt hans 
person til et af de mange dirrende centra for det lufttryk, som er ifærd 
med at skabe et nyt aandeligt klima. | 

Tambs Lyche fortjener Norges tak, fordi han kom hjem, og en plads 
i dets erindring. Det, som han yndede at kalde for my-idealismen, var 
hos ham mere end et ord, et fagert løsen, en idé. Tanken og ordet blev 
hos ham til et levende menneske, en mand. 

Hans bramfri, elskelige personlighed, paa én gang stilfærdig og af 
en vedholdende gjennemflammet glød, er den største gave, han bragte med 
hjem til sit fædreland. Han efterlader ingen anden arv end det verk, han 
begyndte, og som han prægede med sit merke. Den bedste maade, hvor- 
paa vi kan sørge over hans altfor tidlige bortgang, er ved at leve os ind 
i hans livsverk og prøve at føre det videre. *) 


Chr. Collin. 


*) I et lidet flyveskrift om ,Ny-idealismen* har Tambs Lyche givet et kort og 
klart udtryk for sin tro og sit livshaab. Jeg skal i næste numer af , Kring- 
sjaa* ved hjælp af dette lille skrift forsøge at vise, hvad der var den leve- 
dygtige kjerne i hans arbeide. 

MH. Lambs | yvehe 


En rydningsmand saa brat med dagen blegned, 
en sjæl saa fuld af kjærlighed og mod — E 
en aandens stridsmand under mærket segned, 


da han en vaardags morgen os forlod. 


O, haarde død, hvor grum du dog kan være, 
der kold du vandrer paa din mørke færd 
— du ingen skaaner — se, det er din ære, 


du raner alt, der giver hvet værd! 


Et sind som hans — saa lyst i vaarens billed, 
en ensom drømmer paa de øde stier — 
en aand, der altid sandheds krav kun stilled 


og søgte ø/yset som sin sjæls befrier. 


Han er ei mer! Og ham vi netop trængte 
i dette land saa høit opunder pol — 
en frigjort aand, der mørkets baand blot sprængte 


og løfted landet frem i lys og sommersol. 


Or 

Et indlæg mod samtidens videnskab. 
(Efter Leo Tolstoy i , Revue des Revues*). 


et er i vor tid en udbredt og indgroet fordom, at menneskehedens 

lykke ingenlunde beror paa kjendskabet til og forstaaelsen af de 
moralske og religiøse værdier, men at det, som det kommer an paa frem- 
for alt, er studiet af de eksakte videnskaber, der menes at skulle fylde 
alle aandelige krav. 

Det er ikke vanskeligt at forstaa, hvilken indflydelse, slet ikke 
mindre skadelig end den religiøse overtro —, en saa stor og uhyrlig 
fordom nødvendigvis maa udøve paa de enkelte menneskers livsførelse. 
Som allerede Carpenter har gjort opmerksom paa, kan nemlig hverken 
studiet af astronomi, fysik, kemi, biologi, ja, ikke engang af sociologien 
give os et virkelig sandt og udfyldende begreb om det, som foregaar 
rundt omkring os. Videnskaben formaar jo i høiden blot at fastslaa de 
almindelige love, som vi ofte kun sværger til, fordi de ikke vedkommer 
os personlig, fordi de er iagttaget i sfærer, der er saa vidt skilte fra os 
ved tid og rum, at vi umulig kan gjøre os nogen klar mening om, hvor 
lidet de overenstemmer med virkelighedens. 

Den samme lærde gjør os ogsaa opmerksom paa, at naar viden- 
skabsdyrkeren søger at forklare sig de vigtigste og os mest nærstaaende 
fænomener ud fra iagttagelser, han tror at have gjort om de fjerneste, 
os ligegyldigste, saa bliver resultatet i de fleste tilfælde falsk. 

Imidlertid, siger han, er forholdet oftest det omvendte. I enhver 
videnskabsgren tager man helst sin tilflugt til begreber af en lavere orden 
for at forklare sig de høiere fænomener, som man studerer. Det er en 
metode, der volder mindst vanskelighed. Paa den vis reducerer man hele 
sædelæren til at blive et spørgsmaal om nytte, vane og arvelighed, ligesom 
man søger at forstaa de love, som de menneskelige samfund arbeider 
under, paa bevis af de begreber om retfærdighed, der er gjængse mand 
og mand imellem. Det hele bunder, paastaar man, i den menneskelige 
egoisme. I biologien tager man intet hensyn til personlighedens kraft, 
og spørgsmaalet om personlig samvittighed har man gladelig skjøvet tilside. 

Men idet man saaledes prøver at forklare os de høiere fænomener 
paa grundlag af de lavere, hænder det, at videnskabsdyrkeren fordyber 
sig i undersøgelser og trænger ind paa omraader, der er fuldstændig fremmede 
for den menneskelige aand, mens han med ligegyldighed og foragt gaar 
de spørgsmaal forbi, der i virkeligheden er de vigtigste, de eneste. 

Forholdet vilde omtrent være det samme, som om du eller jeg for 
at komme paa det rene med, hvorledes en gjenstand ser ud, stadig 
fjærnede os mer og mer fra den, indtil afstanden endelig blev saa stor, 
at vi ikke engang længer formaaede at skjelne dens farve. Sæt, at vi 
saa gav os til at skildre, hvorledes gjenstanden saa ud, lige indtil de 
mindste detaljer, som om vi nu først var blevet vor opgave .voksen! Og 
dog er dette ganske det samme bevidste videnskabelige bedrageri, som for 
en stor del er blevet afsløret af Carpenter. Han har bevist os, at den 
videnskabelige metode, der bestaar i at stille de underordnede fænomener 
i høide med de mere fremskredne og dømme ud fra dem, aldrig vil 
kunne forklare de sidste. er 

Man staar slagen af forbauselse, naar man betænker, hvor lidet denne 
metode svarer til menneskehedens evige og retmæssige krav. 


100 


Fordi menneskene nu engang lever, føler de trang til at vide, 
hvorledes de skal leve. Alle har vi jo gjort os op en idé herom, god 
eller daarlig, efter hvilken vi uvilkaarlig søger at rette os. Kundskaben 
om den bedste maade at leve livet paa har da ogsaa ligefra Moses, 
Salomons og Confucius dage altid være anseet for videnskabernes viden- 
skab. Det er først i vor tid, at vi har begyndt at foragte denne livets 
videnskab og istedetfor kastet vor kjærlighed over paa en anden, den 
eksprimentelle, der begynder med matematiken og ender med sociologien. 

Heraf er der opstaaet en eiendommelig misforstaaelse. Naar arbeids- 
manden føder og underholder videnskabsdyrkeren, saa er det, fordi han 
naturligvis tror, at denne er optaget af at studere, hvad der fremforalt er 
nødvendig for ham og hans lidelsesfæller, af at løse de problemer, hvorpaa 
hans fremtidige lykke beror. Han er overbevist om, at videnskabsdyrkeren 
er eller engang vil blive istand til at lære ham, hvorledes han bedre skal 
omgaaes saavel sine nærmeste som den fremmede, hvorledes han skal 
overvinde sine drifters magt. hvad han skal tro og ikke tro samt tusen 
andre ting. Hvad svarer saa den moderne videnskab paa alle disse hans 
paatrængende spørgsmaal? - Den forklarer ham seiersglad, hvor mange 
millioner mil der er mellem solen og jorden, hvor mange millioner sving- 
ninger lyset gjør i sekundet og giver ham den kemiske sammensætning 
af melkeveiens stjerner. Han taler om microorganismen, om x-straaler osv. 

Men alt dette vedkommer mig jo slet ikke, svarer den enkle, kloge 
arbeider. Hvad jeg trænger til at vide noget om, det er, hvorledes jeg 
skal leve mit liv her paa jorden. 

Er det blot noget saa ligegyldig, du ønsker at vide, svarer viden- 
skabsdyrkeren haanlig. Nei, hvad du bør vide, ligger indenfor sociologiens 

sfærer, men før vi kommer did, maa vi have klaret alle de spørgsmaal, 
som Zoologien, botaniken, fysiologien, den almindelige biologi, opstiller 
først og fremst løsningen af fysikens og kemiens problemer. 

Med et sligt svar kan de nøtie sig, der har tid til at vente. Men 
de enkle og kloge arbeidere, paa hvis nakke hælen af de mennesker 
tynger og trykker, som sysler i overhøihed med videnskaberne, de spørger 
mistrøstig: Naar er da tiden inde? For vi har ikke tid til at vente længer. 
I siger selv, at der vil gaa mange generationer, før vi faar vide, hvad vi 
spørger efter. Men det er idag, vi lever. Idag lever vi, imorgen dør vi, 
vi, som er de mange, de fleste, hundretusenerne, millionerne! Det er derfor, 
det er af vigtighed for os at faa rede paa den tilværelse, som vi nu 
virkelig gjennemlever. Lær os, og vi er villige til at høre. 

For et udannet bæst, svarer videnskaben. Han tror, det er viden- 
skabens opgave at gaa ham tilhaande, som det ikke er sig selv den 
gavner. Videnskaben lærer, hvad der kan læres. Den kan ikke vælge 
studieemner for ham. Den ser ikke til siden, og dog udforsker den alt. 


III. 


Videnskaben udforsker alt, siger videnskabsdyrkeren. Men alt, det 
vilde dog være en smule for meget forlangt. Ligesom en tændt lygte blot 
oplyser de nærmeste gjenstande, saaledes kan videnskaben blot udforske 
de enkelte punkter, hvorpaa den har sin specielle opmerksomhed rettet. 
Og ligesom lygten skarpest oplyser, hvad der ligger indenfor dens nærmeste 
omraade, og kun kaster et svagt skin over alle de fjernere gjenstande, saa- 
ledes udforsker videnskabsdyrkeren indtil den mindste detail, hvad han tror 
er det vigtigste, men undersøger slet ikke alt det andet, som ligger ham 
fjernere, d. v. s. en uhyre mængde emner. Hvad er da i virkeligheden 
af vigtighed? Det er bestemmelsen af livets maal. Religionen. 

Men den moderne videnskab anerkjender jo slet ikke nogen religion 
og er saaledes ikke istand til at lede menneskene i valget af de høivigtige 
emner ligesaalidt som til at fjerne dem, der ingen betydning har. Viden- 
skaben for videnskabens skyld, heder det. Heraf følger, at videnskabs- 
dyrkeren ikke søger at udforske, hvad det virkelig gjælder, men alt. D.v.s. 
han tror at studere alt. Det er ham ligegyldigt, hvad han udforsker, om 
det er af betydning eller ikke af betydning for menneskene. En ung lærds 
valg af sin specialitet bestemmes 'da ogsaa næsten altid af hans rent 
menneskelige svagheder. Han vælger den gren af videnskaben, som det 
lønner sig at kaste sig over, som er lettest at tilegne sig og mest fordel- 
agtig. Han hører jo selv til de saakaldte høiere klasser og vil med sin 
videnskab fremfor alt bidrage til disse høiere klassers plaisir. Det falder 
selvfølgelig lettest at studere de rent døde ting: Bøger, mindesmerker, 

straalernes opløsning, stjernernes kemiske sammensætning. Det gjælder ikke 
at gjøre menneskenes liv fyldigere, rigere og lykkeligere, men at skrive 
en bog, der er uddrag af mange andre bøger, at besvare paa den heldigste 
maade et opgivet emne i en konkurrance osv. Dette er, hvad man kalder 
for den sande videnskab, et udtryk, der blot er studiet af bibelen, den 
eneste nødvendige bog, værdigt. 

Men den videnskab, der gik ud paa at frugtbargjøre menneskenes liv, 
fylde det med lykke og tro, det være sig paa grundlag af religion eller 
moral, vilde i vor tid ikke ansees for nogen sand videnskab. Det er noget: 
udenforstaaende, der overlades til teologerne, juristerne, filosoferne, historie- 
skriverne og statsøkonomerne, der alle under skinnet af at dyrke viden- 
skaben søger at bevise, at alt er, som det skal være, og at det selvfølgelig 
ikke kan være tale om forandringer i de bestaaende forhold, som de tvert- 
imod med al sin magt søger at skjærpe og opretholde. 


IN 


Men er videnskaberne i nedgang, saa kan man være sikker paa, 
at dens dyrkere bliver saa meget hovnere. Den sande videnskab har aldrig 
været skattet af sin samtid. Tvertimod. Den har næsten altid været for- 
fulgt, hvad der jo ogsaa er det naturlige. Den sande videnskab prøver i 
ydmyghed at vise menneskene deres forvildelser, at aabne øinene for nye 
veie og nye maal, hvad der selvfølgelig aldrig kan være de høie og sty- 
rende samfundsklasser behageligt. Men den moderne videnskabelighed! 
Den falder ganske i det nuværende liberale bourgeoisis smag. Den passer 
for de styrende samfundsklasser, idet den tilfredsstiller deres forfængelige 
tørst efter at lære, hvad der er ganske unødvendigt, paa samme tid som 
den opfinder nye, pirrende nydelsesmidler for dem. Medens den lader alt 
det, som virkelig er stort og dertil udførbart, ubemerket, er den alligevel 
høist populær. Hør, hvor den praler: Alt det, som tidligere er blevet lært 
og gjort, har været feilagtigt, baaret af fordomme og i virkeligheden ikke 
andet end bedrageri, vildfarelser og dumhed. Vor videnskab er den sande, 
den eneste. Hvad vi har opdaget i dette sidste aarhundrede, overstraaler 
alt, hvad der i millioner af aar er blevet arbeidet af alle videnskabsdyrkere 
tilsammen. Inden kort tid skal alle gaader være løste, alle mennesker blive 
lyksaliggjorte. Vi er de mnødvendigste og betydningsfuldeste mennesker 
inden menneskeheden. 

Saa taler vor tids lærde; og naturligvis snakker de andre lydig efter. 
Og saa er det virkelige forhold, at aldrig har videnskaben været saa dybt 
sunket som netop nu. En del af dens dyrkere søger at tilfredsstille en 
forfængelig nysgjerrighed, de andre er beskjæftigede med at bevise, hvor 
udmerkede de nuværende usle, sociale tilstande er. Og naar de roser sig 


Et indlæg mod samtidens videnskab 573 


af at have beseiret naturen, underkastet sig dens kræfter, af at have gjort 
sig dampen og elektriciteten nyttige, af at have opfundet telefonen osv., 
saa svarer den enkle og kloge arbeider, at alle disse opdagelser og opfin- 
delser blot har ført til oprettelsen af fabriker, ødelæggende for menneskenes 
sundhed og normale udvikling, til forfærdigelsen af vaaben, hvormed de 
myrder hinanden, til udbredelse af luksus og fraadseri. Menneskenes saa- 
kaldte seier over naturen har aldeles ikke øget vor velstand og lykke, men 
tvertimod forværret vor stilling. Det er blot det lille, forsvindende faatal, 
som lever af alle de andre, der har draget nytte af den moderne viden- 
skabs opdagelser. 

Men fordi menneskene lever, føler de trang til at vide, hvorledes de 
skal leve. Og den videnskab, der ikke sætter sig til maal at undersøge, 
hvorledes menneskene bør leve, men blot indskrænker sig til at studere døde 
'kroppe og døde ting, som ikke interesserer sig for ordningen af et bedre 
og fornuftigere samfund, den videnskab er dømt. Hvad gavner det, om 
den beseirer naturen, naar denne seier ikke gjør menneskenes liv paa 
jorden lykkeligere! 


Ve 


Men lægekunsten! — Den glemmer De! — Saa raaber de moderne 
videnskabers forsvarere i samstemmigt kor: De glemmer alle de velsignelser, 
som den har affødt, bakteriernes indpodning og vore dages operationer. 
Se nu blot vaccinationen! Sikrer den os ikke mod dødbringende syg- 
domme, og kan vi ikke gjennem en operation endog tage et menneskes 
indvolde ud og rense dem, uden at det volder smerte! Ja endog en pukkel 
kan vi uden resiko afskjære, siger de, der optræder som videnskabernes 
forsvarere. Og man fortæller os triumferende, at et barn kan helbredes 
for difteri. Javel! Men i Rusland dør 50 pct., ja op til 80 pct. af de 
børn, som er indlagte til helbredelse paa hospitalerne, trods alle lægekunstens 
fremskridt. De sociale tilstande er dertil af den beskaffenhed, at ikke alene 
de fleste børn, men endog flertallet af fuldvoksne mennesker paa grund af 
slet føde, ødelæggende arbeide, usunde bosteder og daarlige klæder ikke 
opnaar halvdelen af de aar, som de burde leve. Et utal af børnesygdomme 
foruden syphilis, tæring og drukkenskabslasten river aar for aar flere og 
flere bort. En stor del af menneskenes fortjeneste gaar med til at forberede 
de kommende krige, som hvert tiende eller tyvende aar udrydder millioner. 
Og alt dette er den*moderne videnskab skyld i. Istedetfor at sprede sunde, 
moralske og religiøse begreber ud blandt menneskenes børn spilder den 
sin tid og sin kraft med at forsvare de nuværende tingenes orden og med 
'alt andet ligegyldigt lapperi og sliddersladder. .Der skulde ikke findes 
"hundrededelen af alle disse pukkelryggede, af alle disse syphilister og tærings- 

syge mennesker, hvis videnskabens dyrkere var sin opgave voksen. Men 
det er den ikke. Og alle disse hospitaler, hvis indretning er saa overvættes. 
kostbar, lad os dog være enige derom, at de mest er til for dem blandt 
menneskene, som kan betale bedst for sig. De andre faar daarligere pleie. 
Hvilken triumf for videnskaben! 

Forholdet er ganske det samme, som hvis man kunde tænke sig, at 
en landbruger, der havde en daarlig tilsaaet ager, gik ind i den og tog. 
sig omsorgsfuldt af et og andet knækket aks, mens han paa samme tid 
trampede hensynsløst ned for fode og siden skrød af sin evne til at helbrede 
de syge og nævnte det som et bevis paa sin store dygtighed. 


VI. 


For at vor tids videnskab skal blive til virkelig gavn og ikke bare 
til skade for menneskene, bør den fremforalt afstaa fra al unyttig eksperi- 
menteren. Den bør vende tilbage til det eneste kloge og frugtbringende 
studium: Hvorledes bør menneskene leve. 


gi. 


Florens ved vintertid. 


J- skriver, idet den første sne falder tæt og vaad og ubarmhjertig over 
grønne træer og grønne paraplyer og over mennesker, som til nød ind- 
rømmer regnens betydning i verdens husholdning, men gyser for sneen som 
fordum for skoddelandenes hære af barbarer. 

Dante, som gav de ubodeligst fortabte dén evige vinter til straf, kan 
neppe skimtes gjemmem snestormen. Med kappen samlet om den kongelige 
skikkelse staar han i marmor dernede foran Santa Croce med haanden 
knyttet om sin Divina og det spodske, tankefurede sibylleansigt vendt ned 
mod Piazzaen og de ilende, forfrosne mennesketingester. 

Forgjæves prøver jeg at kalde vinterens aander frem af det yrende 
snefnokkefald udenfor mine vinduer. Nord er den første sne den stille 
høitidsaften foran den. lange hvide hvile. . Langt forinden tændes skoven, 
 løvets liv brister i blod og flammer, og omsider falder det og fortæres af 
muldens rust, og en mørkning lægger sneen sig vidt henover. Her syd 
har jorden ingen vintringstid. Lige indtil jul kan maaned efter maaned: 
være et eneste skinnende soldagsfølge . . . 

Toscana er et sommerland med svære fjelde og frodige sænkninger,. 
et land uden skoge, men med haver, som aaret rundt er grønne og grøde- 
rige. Tykke mure slutter om hvert jordstykke, og opefter høiene ligger 

haverne i terrasse over terrasse, og langt fra ser det ud, som høien er stribet 
af brede, hvide bændler. De mørke, keglespidse cypresser bryder i farven 
vekslende ind i oljetræernes døsiggrønne, som er grundtonen, og alt det 
hvide af murene og af husene og af roserne, som ofte klynger sig over 
mure og huse, giver i solveir hele landskabet et festligt skin. 

Det er linjerne, som er sjælen i dette lands skjønhed. I den almæg- 
tige solflom bliver luften det helt gjennemsigtige medium, den er bestemt 
til at være, og nære som fjerne ting viser sig i sin uformindskede realitet, 
med lys og skygger i streng kontrast. Det er et landskab, som ligger til- 
rette for arkitektur; menneskenes bygverker gjentager linjen i kyklopernes 
udkast; hvert hus, hver mur hæver sig naturlig som træet op af den jord, 
det staar i. En by med taarne og tage ligger ikke udenfor landskabet og 
skriger ikke imod dets stemning som saa ofte hinsides Alperne. Thi byen 
er et med landet, naturen er menneskelig. Den strid mellem natur og 
menneske, som forklarer nogle af de dybeste egenheder ved de nordiske 
folks temperament, er her forlængst stilnet. Menneskene kjender sig igjen 
i naturen, den har ingen hemmeligheder, ingen gru, intet væsen . . . den 
store Pan er tidlig død i de latinske lande. Mod nord og øst er det naturen, 
som eier menneskene, her er det menneskene, som eier naturen. Men har 
en race gjort sig jorden underdaning, da har den udryddet grundlaget for 
det vegetative stemningsliv i sig, og den underligger ikke længer de hemme- 
lige indflydelser fra mark og muld. Mod nord og øst, der er skogen eller 
steppen noget levende, og menneskene har sin del deraf, og lige indtil + 
deres stemme og blik kan der forraade sig noget af det store, omgivende 
væsen. Men deraf kommer tvedragten i disse sind, og melankolien og 
synerne, og kanske det forklarer, at de nordiske folks verker synes os 
dunklere -0og dybere end noget af det, de latinske folk har skabt. 

Man gjør sig let rede for racemodsætninger, men værre er det at 
bestemme, hvori de stikker, thi man kan aldrig tilbunds forklare sig en 
races temperament. Men ofte synes det aandelige fællespræg hos millioner 
af individer at give sig tilkjende deri, at det er en idé, som bevidst eller 
ubevidst dominerer alle disse individer, og som derfor kan siges at være 
racens idé. Jo klarere og sterkere denne er udtrykt i et verk, desto større 
og varigere er dette, thi en saadan potenseret racebevidsthed er alene geni. 
Tænk paa romerne, hvis raceidé var staten, hvis menneskeideal derfor blev 
borgeren, og hvis varigste og genialeste verk blev en lovbog. Eller tænk 
paa de verker, vi kjender af den russiske literatur. Er ikke ideen her 
sfolket*, og er ikke denne idé folkets egen? Det hellige Rusland, det 
hellige Moskva, den hellige czar ... det er folket, der føler sig som væsen 
og dyrker sit væsen, og denne idé gjennemtrænger den russiske literatur, 
der er uden individualister. Det er folkesjælen med følelse og fantasi 

potens, som alene har kunnet skabe den sublimeste og subtileste sjæle- 
skildring i dette aarhundrede. Og under denne idés herredømme er menneske- 
idealet: at være en af folket, og moralen: den hensynsløse selvopofrelse 
for folket og i videre konsekvens: folkets ofring af sig selv for sig selv, 
passivitet — ikke-modstand mod det onde . .. | 

Kunde vi paa den vis finde den store nævner for hvert folks stræben, 
saa var vi paa veie til at forstaa folkenes temperament og egenart. Deres 
sammensmeltning eller uforenlighned, blomstring og undergang . . . hele 
deres indre natur og liv vilde vi have en nøgle til — og derigjennem til 
de individer, i hvem racens eller racers aand lever med styrke. Denne idé 
er banal nok og har ledet hver den, som prøver at give en sammenfattende 
karakteristik af en tid eller et folk eller et individ. Det er ideen om den 
herskende egenskab, som saa ofte har givet anledning til at minde om 
Prokrustes. 

Tænker man paa det folk, som bebor det toskanske land, og søger 
man den store nævner i den intellektuelle bevægelse, det skabte i det 1 5de 
og 16de aarhundrede, saa finder vi, at ogsaa landskabet giver os vink. 
Det var egnet til at fortsætte sig selv i kampaniler og kupler, naturen var 
plastisk, paa veie til at være kunst, og — naar kunsten kom til — endda 
saa helt sig selv, som om det blot havde skudt en blomst. Med rette 
kalder ogsaa florentinerne Giotto's kampanile en blomst i sten. 

Fremdeles: ingen væsentlig forskjel mellem by og land, landet blot 
en have uden den storhed og mystik som der, hvor naturen optræder som 
væsen. Deraf vilde vel dette folks naturfølelse præges; formodentlig vilde 
det blot merke de føielige magter i naturen, men desto sterkere vilde det 
føle sin egen menneskemagt. Ingen splid, men en dyb forstaaelse mellem 
natur og mennesker, idet naturen var menneskelig og menneskene naturlige. 
Den formede sig lydig under viljer, den blev stof under kunstneres hænder. 
Et folks plastiske fantasi maatte udvikles i slige naturomgivelser, og troligvis 
er havekunsten en af indledningerne til de formende kunster. 

Hermed er angivet den plads, landskabet kom til at faa i det floren- 
-tinske maleri. Det forekommer blot fligevis, afskaaret af en vindusramme 
eller et søilepar, det er blot et dekorativt supplement; det er aldrig ensomt, 
aldrig uafhængigt af menneskene, det har ikke nogen egen mening og ikke 
noget eget sprog. Landskabet spiller den rolle, som sig hør og bør i en 
kunst, der er blomsten af en bys kultur. Naturen er, hvor den er, ved 
mennesket og for mennesket, og det er denne idé: det suveræne, uafkortede 
menneske, som er den florentinske renaissances idé — — — 

Men idet jeg skriver dette, har vinden slaaet om, og sneen smelter 
for et lummert søndenpust; for dennegang er det forbi med den floren- 
tinske vinter. Øydne 

(Efter Georges Lainé i ,L' Université.) 






f alle de byer, som ligger ved Middelhavet, gives der ingen, som siden 

1875 har havt en saa hurtig udvikling som Barcelona. For 10 aar 
siden havde den 300,000 indbyggere, ifølge nogle statistikere kun 250,000; 
nutildags har den 600,000 indbyggere, omkring 200,000 mere end Madrid. 
En hel by har reist sig, rig og regelmæssig, ikke langsomt som Genua 
eller Marseille, dens nabobyer, heller ikke kunstig som det nuværende Rom, 
men ganske frivillig i lighed med de kolossale sammenhobninger af byer, 
som har fundet sted saa at sige i et øieblik paa de nye kontinenter, som 
Sidney, Melbourne, Chicago og Johannesburg. 

Folk fra Katalonien, som har forladt sit fædreland for at søge lykken 
i spanske kolonier, kjender ved sin tilbagekomst ikke mer sin fødeby; hvor 
der tidligere var haver staar der nu store paladser; smukke gader er traadt 
i stedet for de gamle ujevne; elektriciteter belyser de egne af byen, som 
endnu igaar var ganske mørke, og hvor der i fordums dage stod vildt- 
voksende træer, findes nu Paseo de Gracia, hvor flotte ekvipager uafbrudt 
ruller frem og tilbage. 

Hvad som fra først af fængsler den fremmedes opmerksomhed, naar 
han kommer til Barcelona, er husenes store pragt; dertil er de byggede 
solid og sterkt i modsætning til, hvad man finder i andre byer ved 
Middelhavet som f. eks. det nye Rom og andre italienske byer. 

Barcelona har sit eget præg — ikke ensformigt som de store franske 

byers med husene efter ens model; men i sine store omrids er dog byen 
ens. Gaderne er snorrette, men arkitekterne har alligevel givet sin fantasi 
frit løb. Gaderne skjærer hverandre i rette vinkler; men hvert hus har sin 
egen stil og synes ligesom ikke at tage mindste hensyn til huset ved 
siden af. Her staar et, hvis terrasse er prydet med en ballustrade i 
- renaissance-stil og garneret med blomster; dér staar et andet med lette 
balkoner af forsølvet jern; hist er et hus i maurisk stil med smaa marmor- 
søiler og arabesker og med døre i hesteskoform; derborte et hotel, som 
bestaar af en ene- 
Ste etage og tag- 
kamre; men den 
ene etage er konge- 
st lig udstyret med 
hvide balkoner og 
prægtige arkitekto- 
riske prydelser. 

andre stene og der- 
paa slotte med 
mosaik paa guldgrund og pompeianske malerier, statuer, kupler, mauriske 
vinduer med vers af Koranen og erindringer fra riddertiden m. m.; men alt 
er uordnet og ligesom bragt tilfældigvis sammen — i det samme hus og 
undertiden endog i samme etage; det hele gjør mere indtryk af at være 
gjort for at forbause end efter en bestemt plan. 

I denne masse bygninger er imidlertid ikke bare det ydre smykket, 
men ogsaa det indre. En bred lys trappe af marmor med jerngelænder 
fører op i anden etage; dér bor ialmindelighed eieren. Denne trappe be- 
tjener man sig næsten aldrig af — uden tvil af frygt for at ødelægge den, 


Barcelona. 579 





og eieren benytter den kun, naar han fører sine døtre til bryllup eller ved 


andre høitidelige begivenheder i livet. 

I modsætning til mange af de italienske byer, hvor husene er aabne, 
forstaar folk i Katalonien at beskytte sine huse mod de kolde vinde, der 
her ligesom i Italien blæser fra norden. Barcelonas indbyggere lægger 
stor vægt paa et hyggeligt hjem, hvilket sandsynligvis, hidrører fra den ind- 
flydelse, som de indvandrede franskmænd, tyskere og englændere udøver; 

Den gamle kirkegaard. 


oprindelse føler de sig ligemeget knyttet til nordens 


ved sin etnografiske 
der lever i Syd-Spanien. De større 


keltiske racer som til de folkeracer, 
huse har sin vogter eller portner; men ellers er det nattevægterens pligt at 


lukke dem ind i husene, som er forsent ude til at slippe ind, før portene 
stænges. Hvad husenes indre udstyr ellers angaar, saa findes ovne i de 
fleste rum — fornemnielig i spiseværelserne; thi vinteren kan være meget 
kold med en tør, bidende sno fra de snedækte Pyrenæerfjelde eller Arago- 
niens og Kastiliens vide plateauer. Spiseværelserne staar i forbindelse med 

galerier og med udgang til store haver med en mængde planter og blomster 
af alle slags. Alt er vakkert, stilfuldt og komfortabelt indrettet. Det 
samme kan ikke siges med hensyn til selve gaden. Tagrenderne er daar- 
lige; og af mangel paa vand raadner affaldet i kloakerne og gjør, at denne 
stolte by er en af de mest usunde i hele Europa. 

Det var i 1865, at byens municipalraad bestemte, at byen skulde 
bygges tidsmæssig; de gamle huse reves ned, og nye opførtes, og en stor 





Plaze nueva. 


indvandring begyndte — fornemmelig fra Frankrige og Tyskland. Selv 
gadenavnene og pladsene bærer præg af udenlandsk paavirkning. Der 
findes endnu strøg af byen med smaa huse og trange gader uden belys- 
ning og uden fortauge; men de forsvinder fortvæk og erstattes af et mo- 
derne Konstantinopel eller et moderne Neapel. Municipalraadet, staten og 
kirken har hver sin lige store andel i Barcelonas udsmykning og forskjøn- 
nelse. dJustitspaladset, hvis stil er noget tung og uklar, er en storartet 
bygning, i hvis nærhed den prægtige triumfbue reiser sig høi og majestæ- 

tisk. Byens park er ligeledes ganske enestaaende, og uhyre summer har 
været anvendt paa den; men Barcelonas største seværdighed er universitetet 
(pag. 577). Det er bygget i en meget enkel, men alvorlig stil. Dette 
universitet er et af de mest søgte i hele Spanien, og studenterne foretager under- 
tiden temmelig voldsomme demonstrationer for ,friheden og videnskabenf. 
Hvad teatrene angaar, saa er de meget beskedne, naar man undtager Principal 
og Lyceo med sine 5000 siddepladse. Der har Sarah Bernhardt spillet 
sine mest berømte roller. Paa Lyceo-teatret fandt der i 1893 sted et meget 
bekjendt anarkist-attentat. Det indvendige er ødselt udstyret med dekora- 
tioner og skulpturarbeider. 

Det er imidlertid de kirkelige bygninger, som er mest bemerkelses- 
værdige i det nye Barcelona — ligemeget ved sit antal som ved sin rigdom 
og pragt. Der findes 43 klostre, hvoraf størstedelen ikke er ældre end 
20 aar; hertil kommer klostrene i forstæderne, som er endnu fler. Der 
gives ikke et europæisk land, som i det r19de aarhundrede har forfulgt 
sin geistlighed mer end det katholske Spanien. De forfølgelser og gods- 
inddragelser, som de forskjellige religiøse ordenssamfund har været udsat 
for siden Ferdinand den 7des død indtil Alfonso den 12tes tronbestigelse, 
tilintetgjorde dem saa at sige ganske aldeles. I 1835 blev der dræbt mer 
end 1000 munke paa gaden og i klostrene. Det samme var tilfældet 
i Valencia og Madrid. Kun de almindelige prester i modsætning til 
klostrenes blev skaanet; men nu begynder klostrene igjen at blomstre, og 
nye klostre reiser sig i de gamles sted. Kirken kommer atter til at vinde 
terræn. dJesuitselskaberne besidder et prægtigt kapel i byzantisk stil. Der 
findes ogsaa en mængde andre kapeller, rigt udsmykkede, og katholicismen 
har snart vundet tilbage den stilling, som staten havde søgt at tvinge den bort 
fra; idet den lemper sig efter de sociale forhold, aabner den i sine kapeller et 
tilflugtssted saavel for de fattige som for de rige. Franskmændene er talrige 
i klostrene; den religiøse udvandring er den eneste som blomstrer i Frankrige, 
og den bidrager mægtig til at udbrede fransk sprog i Spanien. Ved siden 
af det nye Spanien beholder det gamle værdig sin plads; det gamle 
Barcelona, hvis oprindelse gaar langt tilbage i tiden før Kristus, har brede 
og befærdede gader, — men de fleste er dog mørke og smale. Blandt 
kirkerne fra den gamle tid er ingen saa merkværdig som Kathedral-kirken, 
som koster mange millioner kroner. Museer findes ikke. Barcelonas 
indbyggere samler ikke paa kunstgjenstande; deres kirkers arkitekter tilfreds- 
stiller deres krav paa kunst. Langs havnen gaar en større gade, Paseo de 
Colon, med røde og hvide huse. Der ophobes pragten af den Barceloniske 
handel og industri. Barcelona har ikke havt som Versailles en Ludvig 
den 14de til at forskjønne sig eller som Madrid Filip den 2den. Regje- 
ringen begunstiger slet ikke Barcelona; men Madrid er dens kjæledægge, 

som uden dens gunst neppe vilde være en stor landsby en gang. Madrids 
udførsel er saa godt som ingenting. Paa 'grund af sin udførsel er det 
ogsaa, at Barcelona fornemmelig lider under oprøret paa Kuba; thi for 
Katalonien saavel som for Kastilien er dette kolonispørgsmaal et livs- 
spørgsmaal. Udførselen til kolonierne er næsten den eneste, de har; thi i 
konkurrancen med fransk, tysk eller engelsk industri maa Barcelona ligge 
under. Det er derfor, at spanierne omgiver sig 
med en høi mur af beskyttelsestold for at hindre 
indførsel af udenlandske varer; men det gavner 
intet; thi tyskere og franskmænd, med et ord 
ndlændinger, kommer fort væk opretter fabriker 
i selve landet, 
og frugten er 
fremskridt og 
velstand. Alt i 
$ alt er Barcelona 
Fen af de mest 
— moderne og 
kosmopolitiske 
byer, hvor de 
gamle —skikke 
og nationale 
kostumer. —for- 
svinder mer og 
mer. 
Katalonismen 
kaldes  saavel 
en literær som 
politisk 
bevægel- 
Ser (der 
ikke bi- 
drager til 
at for- 
mindske 
Barcelonas antipati mod Madrid; ligesom kubanerne. forlanger selvstyre, 
saaledes forlanger ogsaa katalonerne en udvidet magt i Spanien, og det 
gamle katalonske sprog tales endog i de høieste selskaber. En fremmed 
vil vanskelig forstaa eller tage del i disse indre stridigheder; men hvor 
stor forskjel der end kan være mellem det katalonske og det kastelianske 
Sprog, saa er dog de to folkeracer som to tvillingsøstre, med samme feil 

og samme gode egenskaber: i moralsk henseende samme beherskelse og i 
fysisk samme elegance. Hverken i Madrid eller i Barcelona finder man 
mennesker, som er ødelagte ved drik og ulevnet; den oprindelige spænstig- 
hed i gangen taber sig ikke; i sine alpargatas, aabne sandaler, kommer 
barcelonerne gaaende gjennem gaden sterke og kjække som atleter. Sine 
maaltider holder de ofte paa fortauget, bestaaende af fisk og appelsiner 
eller andre frugter, som vokser der paa træer med sølvhvide blade. De 
unge damer har en dadelværdig vane at sminke sig med rismel — maaske 
for at ligne den blege skjønhed, om hvilken den store digter taler, som 
imidlertid var lidet stiv i geografien, og som havde seet i Barcelona en 
. andalusierinde ,med brunt bryst og bleg som en skjøn høstaften*. 


Hvor staar dyret? 


(Af H. Cock-densen). 





E 


| en interessant artikel ,Sproget og aanden* i ,Kringsjaa*s hefte for 
15. januar berøres ogsaa spørgsmaalet om dyrets sprog, tanke-evne og 
udvikling. Forfatteren, hr. Max Miller, fremsætter følgende 3 paastande: 
Dyret tænker ikke — dyret taler ikke — dyret gjennemgaar ingen aandelig 
udvikling. Og dette sidste fremholdes særlig som det afgjørende skjelne- 
punkt mellem menneske og dyr. 

Forfatterens standpunkt her er saare gammelt, men neppe saare godt. 
Blandt andre har mænd som Darwin, Romanes, Herbert Spencer og tyskeren 
Bichner brudt vei for en ganske anden opfatning — en opfatning, som 
vel nu tør siges at være den raadende inden naturforskningen som ogsaa 
i psykologien. 

Den gamle antagelse var jo den, at dyret var en automat, en 
maskin — nogen gnist af sjæl fandtes ikke. Lidt paatvers kom det vistnok 
for denne skraasikre mening, naar dyret gang paa gang i sin ydre optræden 
viste fornuft, syntes at have lagt planer og gjort beregninger. Men denne 
vanskelighed vidste man ogsaa at hjælpe sig ud af — det var dyrets 
instinkt, som drev det til den tilsyneladende fornuftige handling. Dette 
blinde instinkt, som nærmest antoges at svare til uroen i urets mekanisme, 
tvang dyret til at foretage enhver handling — ikke fordi dyret selv fandt 
den formaalstjenlig, men simpelthen fordi det ikke kunde andet. 

Og aarhundreder nedigjennem red man saa tryggelig paa denne 
instinktteori. 

Men menneskeaanden lærte efterhvert at trænge dybere ind i spørgs- 
maalene. Det kunde være behageligt nok at have instinktlæren som en 
bekvem blandingsskuffe, hvor man udenvidere puttede væk alle de træk, 
der tydede paa forstand hos dyret. Men trak man saa skuffen helt ud 
og undersøgte nøiere den merkelige vare, som gik i godtkjøbshandelen 
under navnet instinkt, da viste det sig snart, at den var et mere sammensat 
stof, end man fra først af havde tænkt sig. Det ,blinde* instinkt var jo 
ikke blindt; thi dyret kunde, om det fandt det hensigtsmæssigt, anvende 
det saa at sige udenfor planen for ved dets hjælp at opnaa specielle for- 
maal. Det ,medfødte* instinkt var jo ikke medfødt, men produkt af 
undervisning fra forældres eller kameraters side. Vore sangfugle har nok . 
sanginstinkt, men maa lære af ældre sangere for at blive dygtige. Den 
unge edderkop spinder som en stymper; veiledning og egne erfaringer 
gjør den dog efterhvert til mester. En hundehvalp, som opdrages af katte, 
kan vænne sig til at slikke poterne og vaske sig om snuden, som kattene 
gjør — altsaa katteinstinkt i hundekrop. Instinktet var endelig ikke altid 
noget instinkt. Thi satte man f. eks. fire dyreindivider af samme art i 
samme situation — overfor samme vanskelighed — saa vilde de kanske 
vælge hver sin individuelle fremgangsmaade for at løse vanskeligheden; 
det mere begavede kunde kanske finde en næsten genial løsning, hvor det 
dummere bare fandt en tarvelig udvei eller ingen fandt. 

Har da ikke dyret instinkt? — Jo lige saa vist som mennesket har 
sine; — der er ikke bare i romaner, at mennesket handler, taler eller 
tænker ,instinktsmæssig*. 

Men naar den gamle instinktlære falder til jorden, reiser sig det 
spørgsmaal: Hvad er egentlig dette instinkt: Og her er det, den nye 
forskning har brudt ny vei. Den har paavist, at instinktet langtfra behøver 
at staa i noget modsætningsforhold til intelligensen, men at det meget 
mere kan være fremgaaet af denne. Dyret overveier og vælger en 
fremgangsmaade, som viser sig saa fordelagtig, at det oftere gjentager den. 
Det opnaar derved færdighed. Vanen fæster denne færdighed i organismen, 
saa at dyret for eftertiden automatisk betjener sig af den — af den op- 
rindelige intelligente handling har der dannet sig-et instinkt, og dette ned- 
arves som saadant til de følgende generationer. Hver dyreart udvikler 
herunder netop de færdigheder, som dens legemlige udstyr og de stedlige 
forholde særlig lægger tilrette for den, f. eks. sangfuglene sin synge-evne 
og sin dygtighed i redebygning, bien sine anlæg som voksfabrikant o.s.v. 
Dog griber selvfølgelig det mere tilfældige ind i denne udvikling, ligesom 
intelligens og instinkt hos dyr som hos menneske er saa sterkt sammen- 
filtret, at de vanskelig kan skilles helt ud fra hinanden. 

Men særlig blandt de høiere dyreklasser naar enkelte begavede 

individer under denne udvikling langt forbi de andre inden sin art. Dette 
peger uimodsigelig hen paa individualitet, og individualitet, det vil sige det 
samme som sjæl med særpræg og særlige udviklingsmuligheder. 

Kan man saa igjen tænke sig en sjæl, helt blottet for en af de mest 
udprægede sjælsevner, tænkekraft — evnen til slutninger, overlæg og 
beregninger? Og giver ikke ogsaa det daglige liv nok af eksempler paa 
'tænke-evne, f. eks. hos vore husdyr? Her skal et par anføres: 

För endel aar siden havde jeg i Kr.sund N. en hundehvalp, ved 
navn ,Bjørn*. En søndag morgen, da den var omtrent 10 maaneder 
gammel, fulgte den mig paa en dampskibstur ind til en vens landsted, 
beliggende en times reise fra byen. — En lørdag eftermiddag, fjorten dage 
senere, tog jeg i baad ind til samme landsted; men da jeg dennegang ikke 
kunde have hvalpen med, stængte jeg den inde før min afreise. Hunden 
havde aldrig før været skilt fra mig; den søgte bedrøvet efter mig paa 
alle kanter og var utrøstelig hele natten. Tidlig næste morgen satte den 
imidlertid freidig ned til dampskibsbryggen, hvor der laa 5 dampskibe med 
dampen oppe. Bjørn havde dog kun øie for det ene, , Kristianssund* — 
det samme, hvormed den for fjorten dage siden havde reist i mit følge 
Flere gange blev den jaget iland, men hoppede atter ombord og fulgte til- 
slut med som ikke-betalende passager. Rolig holdt den sig ombord, da 
dampskibet lagde til ved de forskjellige anløbssteder. Men da den kom 
til det rette stoppested, forlod den skibet, der imidlertid fortsatte sin rute, 
og ti minuter senere overrasked den mig med sine glædeshop oppe i 
min vens have. Jeg tilføier, at hunden ikke havde nogen specielle 
kjendinger ombord blandt mandskab eller pasagerer, og at ingen lokked 
den ombord i skibet. Den havde kun én gang før været ombord i dette 
skib, og det for saa mange dage siden, at det neppe lader sig tænke, at 
dens lugtesans skulde have hjulpet den paavei til at finde mit opholdssted. 

Ud af instinktlæren lader dette træksig ikke forklare. Dyrets adfærd 
vidner for det første om en storartet hukommelse — en sjælsevne, der 
i udpræget grad maa tillægges mange af vore husdyr. Dernæst tyder den 
paa, at dyret har foretaget en række af slutninger, der er saa glimrende 
kombinerede, at det maa vække beundring. 

Et ganske lidet træk af et vildt indfanget dyr skal ogsaa meddeles. 
Ifjor vaar holdt jeg et ekorn i bur. Om dagen opholdt det sig mest i sit 
soveværelse, hvortil der udefra kun førte et ganske lidet kik-hul. Naar 
jeg engang imellem vilde faa ekornet ud og danse i buret, stak jeg under- 
tiden et penneskaft ind gjennem aabningen. Dette virked en stund; men 
saa lærte det sig til at gribe det med tænderne, i det samme det blev 
stukket ind; derved forebyggede den lille gnaver- min anvendelse - af 
vaabenet. Saa fandt jeg paa at blæse ind til den for at faa den ud, og 

midlet hjalp ogsaa et par gange. Men da jeg en dag kom og vilde fornye 
forsøget, opdagede jeg, at aabningen var fast og forsvarlig gjenmuret. 
Ekornet havde fra bunden af buret hentet granknopper og alskens affald 
op i soveværelset og mesterlig benyttet dette tarvelige materiale til at til- 
stoppe hullet med. Og nu fik det for eftertiden være i ro indenfor sine 
forskansninger. Jeg skal fuldstændiggjøre meddelelsen med den oplysning, 
at der udenfor hullet var anbragt en forskyvelig skodde, som sluttede tæt 
til, og som altid i dagliglaget dækkede aabningen. Ekornets adfærd var 
altsaa ikke fremgaaet af trangen til at tætte og lune sin bolig, men kun 
af ønsket om at hindre min middelbare indtrængen i dens gemakker. 

— Disse træk frembyder i og for sig intet særlig merkeligt; de er 
iflæng hentet ud af min erfaringskreds. Enhver, som har syslet lidt med 
dyr, vil kunne fortælle mange andre og det mere interessante. Men de 
mere exceptionelle og derfor interessante træk fra dyreverdenen tør som 
bevismateriale her være mindre hensigtssvarende end de almindelige, grebne 
lige ud fra hverdagslivet. Man ser, hvorledes dyret forstaar at sætte list 
mod list, beregne og krydse beregninger. Sat i de forskjelligste situationer 
ved det at finde midler og opnaa resultat. Og det er netop forstand, 
ialfald efter den difinition, at forstanden er erkjendelsen af forholdet mellern 
anvendte midler og opnaaet resultat. Og at det her virkelig er tale om 
en erkjendelse hos dyret, fremgaar deraf, at dyret ikke anvender midlerne 
paa slump, men prøver sig frem, vrager og vælger. 

Ingen tør frakjende dyret en aandsevne som hukommelse, neppe vil 
heller nogen fraskrive det indbildningskraft. Man erindrer bl. a., at 
t. eks. hund og hest tydeligvis har drømme, eller at man ved en gestus 
kan indbilde en hund, at et stykke brød er paasmurt smør, og derved faa 
den til at spise tørt brød, som den ellers vrager — idet nemlig dens 
indbildningskraft seirer over dens lugt og smag. Men er hukommelse og 
indbildningskraft ikke stokverk i forstandens bygning? Heller ikke kan 
nogen rettelig benegte, at galskab kan optræde hos dyr — ikke alene 
som ,hundegalskab* hos hunden, men som vanvid (t. eks. som følge af 
solstik) hos aber og andre høierestaaende dyr. Men galskab, det er for- 
standens negation. Galskab hos dyr kræver derfor forstand hos dyr som 
sin absolute forudsætning. 

Naar man skal behandle spørgsmaalet om dyrets sprog, nødes man 
til først at gjøre sig rede for, hvad sprog er. Forfatteren af artikelen i 
januarheftet tænker sig øiensynlig en saa snever definition som denne: 
sproget er det sanselige udtryk for fanken. Thi det kan vel neppe falde 
ham ind at negte, at dyret jo giver et hørbart udtryk for de enklere 

affekter, ja ogsaa for den mere sammensatte stemning. Dyret vaander sig 
i sorg, klager, naar det er i fare, jubler af glæde o.s.v.- Men lad os 
foreløbig gaa ud fra, at denslags sanselige udtryk for en affekt ikke hører 
det egentlige sprog til, og at interjektionerne hos mennesket ikke er noget 
sprogligt udtryk. 

Tilbage staar da at undersøge, om sprog som udtryk for tanke, som 
meddelelsesmiddel individerne imellem, kan paavises hos dyret. 

Her maa straks indskydes den bemerkning, at vi ikke kan overse 
muligheden af, at dyret kan betjene sig af et sprog, absolut forskjelligt 
fra vort, et sprog, som ikke kan opfattes af øret, men ved hjælp af andre 
sanseorganer, -- eller som ialfald ikke kan opfattes af vort øre. To hunde, 
der møder hinanden, bliver ofte staaende i lange tider, ivrig optagne af at 
snuse paa hinanden under eiendommelige halebevægelser. Det turde ikke 
ligge helt udenfor mulighedens grænser, at der her foregaar en menings- 
udveksling, som vi er ude af stand til at opfatte. — Myrerne i en tue har 
paaviselig evnen til at meddele sig til hinanden; t. eks. i krigsfare kan hele 
tuens militærstyrke i kort tid mobiliseres. De synes ogsaa at kunne angive 
den kant, hvorfra det fiendtlige angreb truer. Man formoder, at det er 
myrernes autenner, der tjener som deres sprogorgan; naar to myrer træffer 
hinanden, kan man ofte se, hvorledes de længe staar og bruger sine føle- 
horn paa hinanden, som om de underkastede hinanden det grundigste kryds- 
forhør. Men det er ikke udelukket, at myrerne kan betjene sig af et hør- 
bart sprog — men vel at merke ikke hørbart for vore øren. En analogi 
hermed kan muligens være at finde i den omstændighed, at myrernes syns- 
sans vistnok kan opfatte lysstraaler, der ligger udenfor grænsen af det 
menneskelige øies opfatningsevne. Roder man nemlig om i deres tue og 
lader solstraalerne, brudte gjennem et spektrum, falde paa larverne, da viser 
det sig, at myrene allerførst iler med at bringe i sikkerhed de larver, der 
ligger netop udenfor kanten af spektrets farver. Her, hvor vi med vort øie 
ingen farve kan skjelne (men ved hjælp af en fotografisk præpareret plade 
kan paavise tilstedeværelsen af saadanne) — her opdager altsaa myrerne 
de sterkeste lysstraaler. Det er i det hele taget troligt, at myrernes øie 
og øre maa:kunne opfatte lys- og lydsvingninger, som vi med vore mere 
solid og grovt byggede sanse-organer ikke er istand til at fornemme. 

Hos bierne synes ogsaa følehornene at spille en lignende rolle, som 
hos myrerne, men ved siden deraf kan de ogsaa udtrykke sig hørbart, ved 
vingebrus og muligens ogsaa ved luftstrømninger i aandehullerne. Baade 
birøgteren og bierne selv kan derfor godt høre, om en bi for alvor er sint, 
eller om den kun vil skræmme, om den er fornøiet, om den sidder i klemme, 
om den vil tilkalde kamerater og i hvilken retning. 

I det hele taget — naar vi mennesker gaar ud fra, at dyrene intet 
sprog har, bygger vi da ikke paa den falske forudsætning, at det ikke er 
noget sprog, fordi det ikke er vort? Omtrent som naar en engelskmand 
vilde paastaa, at de, der ikke kan betjene sig af det engelske sprog, intet 
egentligt sprog besidder. Vist er det, at t. eks. hunden og hesten meget 
godt forstaar det menneskelige sprog (omend mere efter stemme, tone og 
udtryk end efter dets ordlyd). Og ligger ikke heri et bevis for, at dyret 
i ethvert fald er begavet med evnen til at opfatte sproglige udtryk? Der 
findes endog dem, der sætter sagen paa spidsen og siger: dyret kan til en 
vis grad opfatte menneskets sprog, vi har derimod ringere evne til at for- 
staa dyrets — ergo er dyret paa dette punkt os aandelig overlegent. 

Men om man end ikke deler en saa ensidig betragtningsmaade, faar 
det dog staa fast, at dyret har evne til at give sanseligt udtryk, ikke alene 
for følelse, men ogsaa for tanke (omend faste grænser her er vanskelige 
at optrække). Det er saaledes et stykke virkeligt sprog, naar dyrene ad- 
varer hinanden for fiender ved sine varselsraab, naar de tilkalder hinanden 
ved lokkeraab, osv. Lad gaa, at fuglenes sang kun er et stemningsudbrud, 
en række velklingende interjektioner; men hvor skal man saa anbringe den 
mængde af forskjellige andre lyd, som fuglene raader over. Kjødmeisen 
t. eks. har en tarvelig sang, men et storartet ordforraad i konversations- 
sproget — thi som saadant maa det betegnes. Et menneskeligt øre kan 
ialfald skjelne mellem 20—30 forskjellige lyd hos den, og alle synes de 
utvilsomt at indeholde sin forskjellige mening. I en ligger der vistnok 
opfordring til at flyve afsted, i en anden varsko om forsigtighed osv. Men 
hvad mere er, hver enkelt lyd moduleres igjen paa mange forskjellige 
maader og synes derved at give meningen mange finere nuancer. Dog her 
er selvfølgelig gyngende grund at betræde for forskningen. 

Men selv om man vilde gaa saavidt som til at paastaa, at dyret kun 
har evnen til at udtrykke usammensatte følelser, altsaa i sproglig henseende 
kun staar paa interjektionernes standpunkt, saa maa der atter spørges: 
Er det ikke sprog, ogsaa dette, omend paa et lavt udviklingstrin? Barnets 
første sproglige udtryk er interjektioner og onomatapoictika (man erindre 
i denne forbindelse ogsaa enkelte dyrs sproglige efterligningsevne, saadan 
som hos stær, spottetrost og papegøie) og til dette samme sprogomraade 
var vel urmennesket henvist. Først gjennem daartusinders møisommelige 
udvikling har mennesket hævet sig op til abstrakt sprogindhold. 

Saavist som det smaapludrende barn og den laveststaaende vilde har 
Sit sprog, Saavist har ogsaa dyret sit — lad saa være, at det kun er et 
sprog i svøb. 

III. 


Dyret gjennemgaar ingen aandelig udvikling, paastaar ovennævnte 
forfatter, hr. Max Miller. At levere et direkte modbevis mod denne paa- 
stand falder af forskjellige aarsager vanskeligt. Som nedenfor nævnt maa 
dyrets udvikling nødvendigvis foregaa meget langsomt, og menneskets iagt- 
tagelse omspænder her et forholdsvis kort tidsrum. Studiet af dyresjælen, 
ja selve spørgsmaalet om en saadan, tilhører jo først de senere tider. 

Men vor tids naturforskning hviler paa evolutionslæren; vi øiner en 
udviklingslov i menneskelivet som i al naturen — og skulde det kunne 
tænkes, at dyret her skulde danne den eneste undtagelse? Vi ser kampen 
mellem arterne; de svagest udstyrede dyrearter forsvinder, er uddøende eller 
uddøde — og skudne det naturlige udvalg kun gjøre sig gjældende paa 
det legemlige omraade? Trygt tør det siges, at nutidens dyreformer staar 
høiere end de, der leved — lad os sige for 10,000 aar siden. Og er det 
da ikke fuldt berettiget at slutte sig til en lignende udvikling paa det 
sjælelige felt? 

Helt mangler man heller ikke enkelttræk, der mere direkte beviser 
en saadan udvikling. Dyr som kraaken og skjæren har lært at tage sig 
iagt for mennesker, der bærer skudvaaben, medens de kan være nærgaaende 
nok overfor ubevæbnede. De planteædende papegøier paa Ny-Zeeland fik, 
da faar blev indført til øen, smag paa deres kjød og udviklede sig inden 
kort tid til kjødædere, til rene rovfugle. — Maagerne paa Labradorkysten 
lagde fra først af som andre skikkelige maager sine æg paa strandbredden; 
men da folk gjorde voldsom jagt paa fuglene selv og deres æg, vænnede 
dyrene sig til at bygge reder i træerne. — Graaspurven har oprindelig som 
de fleste andre fugle inden sin gruppe bygget i træer. Men efterat menne- 
sket optraadte paa jorden og opførte boliger, lærte spurven snart at indse, 
at den kunde spare det halve arbeide ved at anbringe sine reder under 
menneskenes tag, og nu findes der neppe den graaspurv, som bygger i 
træer længer. 

Ogsaa det enkelte dyreindivid gjennemgaar i løbet af sin levetid en 
udvikling, der i mange henseender svarer til menneskets. I barndomstiden 
er dyret legelystent, tillidsfuldt og omgjængeligt — med alderen vinder det 
bitre erfaringer, bliver forsigtigt, mistænksomt, vrantent. — Det unge dyr 
er som før berørt lidet dygtigt i dyreartens specielle færdigheder. Ifølge 
Schwarda maa bæveren hele de to første leveaar erholde undervisning i 
byggekunsten; først efter den tid faar den lov til at optræde som bygmester 
paa egen haand. — Unge katte, der første gang ligger i barselseng, er 
oftest meget ubehjælpelige og faar derfor stundum raad og haandsrækning 
fra ældre, erfarne kattemødres side. Bierne bliver de første otte dage af 

sit liv kun overdraget det lettere indendørs arbeide, væsentlig bestaaende i 
at varme yngelen. Først senere kan de overtage det vanskeligere hverv 
som trækbier. 

— Og individets udvikling, er ikke den ogsaa beviset for slegtens? 

Men naar dyret paaviselig er gjenstand for udvikling, hvordan for- 
klares da det forhold, at denne udvikling gaar saa langsomt for sig? — 
Her er ganske rigtig en grundforskjel mellem menneskets og dyrets sjælelige 
organisme. Det fremskridt, dyret opnaar, sætter sig hos det fast som instinkt 
og holder sig som saadant med kinesisk seighed hos slegt og hundrede 
efterslegter. Hos mennesket nedarves fremskridtet derimod som tradition, 
og paa denne kan den følgende generation straks bygge videre. 

Men ogsaa den langsomme udvikling er en udvikling. At paastaa, 
at alt forøvrigt er udviklingens lov underlagt, men at kun dyret er i stil- 
stand — det er som at ville hævde, at sol og alverdens himmellegemer 
roterer om jorden, medens jorden selv staar stille. 


Slaveri, livegenskab og daglenning. 
(Efter Thomas Uchelis ,Die Zukunfl*). 





S: langt vor kundskab om menneskesamfundene rækker, finder vi 
slaveriet uløselig sammenbundet med visse sociale udviklingstrin: 
Semiter, hamiter, indogermaner, mongoler, australnegre (bortseet fra de 
egentlige høiere kulturfolk) betragter alle slaveriet som en nødvendig brøk- 
del af sin statlige organisme, som en institution, der er begrundet i naturen 
selv. Det faar i deres øine sin forklaring gjennem krig, rov, gjæld og 
slavestandens egen vækst. Dog er det bemerkelsesverdigt, at man ikke 
finder slaveriet paa de laveste kulturtrin. Saa vidt jeg ved, er det kun de 
agerdyrkende folk, som kjender eller har kjendt slaver. De mere primitive 
samfundsorganisationer, som kun kjender et minimum af fornødenheder, og 
hvor arbeidets deling endnu ikke er gjennemført, kjender ikke slaver; thi 
de har endnu ikke opdaget arbeidsudnyttelsens økonomiske værd. Saa er 
tilfældet hos ildlænderne, -hottentotterne og de fleste eskimo- og indianer- 
stammer. Hos dem skaaner man ikke den fangne; han nedsables simpelt- 
hen for ikke hensigtsløst at formere antallet af dem, som horden maa føde 
og underholde. Hvad nytte vilde vel i det hele en slave kunne gjøre for 
et jæger- og fiskerfolk? Hos dem ernærer hver mand sig selv og paa 
samme maade, ved jagt og fiskeri. En slavestand vilde der være en 
meningsløshed. Desuden havde man kvinderne, som naturlig fik sig paa- 
lagt alle ubehagelige og tunge arbeider. Det er betegnende, at kvinderne 

og slaverne i begyndelsen udførte de samme forretninger. Især gjælder 
dette om agerbruget, som længe vedblev at være en foragtet beskjæftigelse ; 
kun jagt passede sig egentlig for den frie mand. Endnu den dag idag 
spænder man i Kina og hos tuareg'erne i Sahara kvinder og slaver sam- 


. men foran plogen. Naturmennesket har altid anseet kvinden blot for en 


vare. Hun er i hans øine kun et financielt objekt, som det gjælder at faa 
den størst mulige fordel og gevinst af, samtidig med at hun er hjælpeløst 
prisgivet hans mishandlinger og brutalitet. Den blotte kjendsgjerning, 
at Kvinderne ikke faar lov at spise sammen med manden, men maa indtage 
sine maaltider afsides og staaende, er betegnende nok. 

Om slavernes fuldstændige retsløshed er der talt nok; jeg skal 
kun minde om, at husslaverne hos grækerne og romerne nød en forholdsvis 
god behandling. (Naar man f. eks. i Rom ser de bittesmaa værelser, hvor 
slaverne i mængdevis puttedes ind, og hvor de maatte sove paa haarde 
stenbænke, og naar man læser de romerske satirikeres skildringer, bliver 
dog denne paastand noksaa +tvilsom.*) Først den romerske keiser søgte 
— ialfald foreløbig — at lindre de mange saar, hvoraf det antike samfund 
blødede. Det, som gjorde, at det antike samfund blev raaddent og gik 
tilgrunde, var dog ikke blot slaveriet. Jo mere Rom voksede fra en by 
til en stat, jo mere romerne blev herrer ikke blot over Italien, men over 
alle landene ved Middelhavet, des mere ophørte den lille grundbesiddelse. 
Romernes styrke laa i begyndelsen i, at de var bønder. Men lidt efter lidt 
dannede der sig de store eiendomme, de saakaldte latifundier. Samtidig 
dannede der sig store selskaber til udnyttelse af bjergverker (især paa Sicilien, 
hvor der til alle tider har været en uforholdsmæssig stor proletarstand), og 
Rom voksede op til en verdensstad, hvor alle arbeidsskye og revolutionære 
elementer samlede sig. Baade til latifundierne og bjergverkerne trængtes 
der arbeidskraft. Oldtiden kjendte ikke dampkraften; den kjendte kun det 
menneskelige arbeide. Følgen var, at det frie arbeide blev trykket ned, 
og slavedrift — som det billigste — isteden blev indført. Allerede i Athen 
finder vi alle elementer i en moderne industristat. Der er lysten til at tjene 
penge uden anstrengelse, der er samme spekulation som i vore dage; der er 
kapitalister, hvis største interesse det er at faa sine penge forrentet, og som 
derfor til det yderste udnytter slaverne. Der gaves ogsaa i Athen industri- 
elle og kommercielle selskaber og konsortier. Paa grund af denne tingenes 
tilstand opstod der et plutokrati, som pralede af at foragte de mekaniske 
kunster, som havde beriget det. Aristoteles har klart formuleret deres 
anskuelser: ,Staten kan ikke eksistere uden arbeidere, kunstnere og haand- 
verkere af enhver art; men tænkernes og krigernes klasse udgjør de eneste, 


*) Oversætterens anm. 

som bør styre.* Efter Aristoteles's mening er ethvert arbeide vanærende 
og gjør arbeideren uværdig til at bære en borgers navn og dele hans rettig- 
heder. Endnu værre var forholdene i Rom.  Saaledes regner man, at der 
i Rom paa Cæsars tid af en befolkning paa 450,000 borgere var 320,000 
saakaldte capite censi, d. e. fuldstændig eiendomsløse proletarer. Under 
saadanne forholde maa f. eks. Catilinas sammensværgelse næsten forekomme 
en at være en naturnødvendighed. Gracchernes revolution var det første 
forsøg paa at lindre den sociale nød og skabe lighed mellem de forskjellige 
samfundsklasser. Men deres forsøg mislykkedes, og først keisertiden (især 
den lykkelige tid under Trajan, Hadrian og Antoninerne) formaaede for en 
del at bedre forholdene. 

Jo mere kulturen steg, des mere mildnedes ogsaa den oprindelige: 
haardhed, som ikke tilstod slaven nogen personlig ret for domstolene; 
paa slaveriet fulgte livegenskabet, som vi paa en eller anden maade finder 
igjen i de fleste samfundsorganisationer. Ogsaa oldtiden kjendte livegen- 
skabet. Saaledes havde Sparta sine heloter, perioter, de oprindelige ind- 
byggere af landet, som siden var blevet undertvungne af dorerne. Helotens 
retsstilling var saavidt sikret, at det var spartanerne forbudt at dræbe ham. 
Livegenskabet udviklede sig især i middelalderen rundt om i Europa og var 
dels en følge af romerrigets opløsning, dels af lensvæsenet. Det traadte 
istedenfor slaveriet, som kristendommens mere humane og demokratiske 
aand afskaffede. De hørige eller livegne kunde være et helt folk, som 
enten tvunget eller frivilligt havde givet sig under landets erobrere, eller 
de var landarbeidere og smaa grundbesiddere, som frivillig gav sig under 
en mægtigeres beskyttelse og Saaledes satte sin frihed i pant mod sin per- 
sonlige sikkerhed. Thi frihed er en luksus, som den svage vanskelig har 
raad til. Livegenskabet var en integrerende bestanddel af hele feudal- 
systemet i middelalderen. Religiøse principer spillede ingen rolle herved. 
De geistlige behandlede ofte sine hørige meget slettere end de verdslige 
herrer, og alle de hjælpeløse forsøg paa at unddrage sig dette tyranni blev 
ubønhørlig kvalt i blod. Hvor længe livegenskabet holdt sig i Europa, kan 
man skjønne af, at det indtil langt ud i forrige aarhundrede bestod i 
Frankrige og for ikke mange aar siden blev afskaffet i Rusland. 

Har nu livegenskabets ophør bragt proletarernes store masse fuld frihed 
i deres sociale forhold? Desværre nei; thi istedenfor livegenskabet har man 
faaet daglønnerarbeidet, som under den ubarmhjertige kamp for tilværelsen 
kvæler al frihed og selvstændighed. 

Man tager feil, hvis man antager, det først er den moderne civilisation 
med dens raffinerede teknik og systematiske menneskenedværdigelse, som 
har skabt dette skjæbnesvangre princip, mod hvilket enkelte menneske- 
venners gode hensigter preller afmægtig af. Fra det øieblik af, hvor der 

af en gjenstand produceres udover det øieblikkelige behov, fra det øieblik, 
hvor handel og varebytte udvikler sig, kan vi spore begyndelsen til løns- 
arbeide. Athen viser os lønsindustrien i sin fulde blomst. Uden tvil var 
lønsarbeideren retslig en fri mand; men han var uden hjælpemidler. Han 
var en frigiven eller en proletar. Han var under fare for at dø af hunger 
nødt til hver dag at sælge den usikre frihed, loven tilstod ham, mod en 
ringe løn. Fabrikanter, entreprenører og spekulanter, som trængte til arbeids- 
kraft i sine verksteder og gruber, hyrede disse frie arbeidere saa vel som 
slaver, og ofte arbeidede begge sammen. Ja ikke saa sjelden forekom det, 
at daglønnerens kaar var adskillig haardere end slavens; thi herren havde 
naturligvis interesse af, at der for den mindst mulige løn blev leveret det 
størst mulige arbeide. Om den frie arbeider døde eller levede, var ham 
lidet magtpaaliggende; en slaves død var derimod et føleligt tab for ham; 
thi slaven var hans eiendom og havde altid sin bestemte salgsværdi. 
Arbeidsgiveren holdt sig derfor fuldstændig skadesløs for sine lønsarbeidere, 
idet han simpelthen betragtede dem som levende maskiner, med hvem han 
kun havde økonomisk forbindelse. Herved opstod der i industrilandene et 
talrigt proletariat, der var trængende og altfor ofte nedværdiget paa grund 
af sit livserhverv. Som en trælbunden masse, der dog ikke befandt sig i 
egentligt slaveri, var den ganske naturlig tilbøielig til had mod de besid- 
dende klasser, med hvem den i virkeligheden ikke havde nogen menneskelig 
følelse tilfælles. I denne jammerlige tilstand havde dette proletariat ingen 
stor interesse af at opofre sig for et stedmoderligt fædreland; det samlede 
sig i de store stæder, hvor man lettest kunde leie sig bort, og hvor de 
frigivne og de smaa udarmede bønder strømmede sammen. Dette skeede 
ikke blot i Athen, men ogsaa i Rom og overhovedet i alle storbyer i 
romerriget lige til middelalderens begyndelse. 

Har man i vor tid afskaffet dette tvangsarbeide? Vi ser ganske 
bort fra leiede, det vil i virkeligheden sige ,pressede* arbeidere og matroser, 
som i forrige aarhundrede, ja i enkelte tilfælde endog i vore dage er blevet 
bytte for havesyge spekulanter i det polynesiske arkipel. Men det værste 
er den legemlige og sjælelige depravation, som er den naturlige følge af 
den maade, hvorpaa man paa mange steder udnytter kvinder og børn. 
Den, som læser følgende beretning fra et øienvidne om tilstanden paa 
Sicilien, vil tro sig hensat til fjerne og mere barbariske tider. ,Carusi*, 
fortæller han, kaldes børn fra otte til atten aar, som paa sine skuldre bærer 
svovlet op i dagens lys fra de dybe schakter, som de med vanskelighed 
maa balancere sig op fra. Disse carusi betales af de picciomieri, som 
har forpagtet minen. Disse har leiet børnene af deres forældre for en sum 
af 100 til 150 francs der i almindelighed udbetales i mel og hvede. For 

at blive fri maa carusoen opbyde den sum; men han faar kun 50 centimes 
om dagen; og disse udbetales desuden i daarligt mel. Han er derimod 
i aarevis slave og mishandles i lige grad af arbeidsgiveren og af sin far. 
Carusierne har i almindelighed nedhængende skuldre, krumme ben, indfaldne 
øine og en indskrumpet hjerne. De arbeider under pisken ligesom oldtidens 
minearbeidere. Deres arbeidsdag er paa tolv timer; de sover i huler i 
jorden og lever af brød og løg, en omstændighed, der minder om, hvad 
vi hos de gamle hører om arbeiderne ved Æpgyptens pyramider. De 
schakter eller gange, som de stadig med tung byrde paa ryggen maa klyve 
opad, er smale, meget bratte, fugtige og glatte. Neppe havde vi foretaget 
nogle maalinger, fortæller øienvidnet, før vi bemerkede en svag lysning. 
Det var lamperne til carusierne, som bøiet under sin metalbyrde klatrede 
tilbage. Vi hørte stønnen udpresset af hjertets angst, suk fra underkuede 
skabninger, som ikke vidste, hvad de skulde gjøre, og dog fortsatte sin 
vandring af frygt for, at opsynsmanden kunde se dem og opmuntre dem 
med sin stok. Da vi saa carusierne vakle forbi os paa sine svage ben, 
blev vi betaget af en saa sterk medynk, at vi var nær ved at græde 
som børn. De besøgende løftede ned en af disse smaa tvangsarbeideres 
byrder; den veiede 40—50 kilogram; huden paa deres skuldre og nakke 
var afgnavet, rød, ophovnet og fuld af saare steder. Dette barnetog 
vandrede videre stadig stønnende. Ved en omdreining hørte jeg én af 
dem sige til sin kammerat: ,Jeg orker ikke mere; jeg kaster sækken paa 
jorden.* Senere saa jeg en stakkars liden, blond gut med trætte ansigts- 
træk, som ikke orkede længer og havde lagt sig ned og græd ganske 
stille hen for sig. Han havde blaa øine og røde læber; store taarer 
trillede ned over hans kinder. — Denne skildring trænger ingen kommentar. 
Man kan sige: Dette er i Italien; sligt noget finder ikke sted hos os. 
Men er ikke pengene overalt den faktor, som alt bøier sig for i vor fabrik- 
og industritid? Kapitalens sammenhobning paa faa hænder, saaledes som 
vi ser det baade i Tyskland og England, men især i de Forenede Stater, 
holder nøie skridt med middelstandens tiltagende udarmning, med vor 
befolknings legemlige og sjælelige degeneration. Kunde man afskaffe 
de daglønnede arbeidere, vilde det være en uhyre lykke for samfundet. 
Men kan en saadan forandring foregaa lidt efter lidt uden nogen revolution? 
ab. 

FE ser det ud, som om Spanien skal miste sin rigeste koloni, Kuba, 
, Antillernes perle*, som den kaldes. Men krigen mellem Spanien 
og de Forenede Stater, har ikke sin grund i de sidstes medlidenhed med 
kubanerne og deres uvilje mod det ,spanske barbarif. Grunden er mere 
egoistisk. De Forenede Stater vil overalt gjøre Monroe-doktrinen gjældende, 
, Amerika for amerikanerne !* De taaler ikke, at nogen europæisk magt 
har herredømme eller besiddelser i Amerika. Jeg ved ikke, om det vilde 
være nogen fordel for civilisationen, om Kuba blev befriet fra ,spaniernes 
tyranni*. Haiti er ialfald intet lysende forbillede for, hvad de , befriede* 
antiller kan præstere i retning af kultur. Hvide taales ikke paa Haiti, og 
paalidelige hjemmelsmænd fortæller, at negrene der holder paa at vende 
tilbage til sin gamle fetischdyrkelse ; ja selv menneskeæderi skal forekomme 
under deres natlige religiøse orgier. Hvis Kuba nu bliver frit, er det ikke 
umuligt, at de farvede og negrene lidt efter lidt vil fortrænge de hvide fra 
øen. Jeg traf ifjor en ung intelligent spanier. Han havde selv deltaget 
i kampen paa Kuba, og fire af hans brødre og hans mors fem brødre var 
faldne der som officerer. Han paastod, at opstanden i sin inderste grund 
var en kamp mellem de hvide og de farvede. Dette moment faar vi ikke 
høre stort om her i Europa, men det har vistnok sin store betydning. 
Sikkert er det ialfald, at der staar en hel del baade negre og farvede paa 
de kubanske oprøreres side. Og de farvedes seier over europæerne vilde 
ikke være nogen vinding for kulturen. Det er vist muligt, at det spanske 
styre er slet. Men alligevel er Europa for ugunstig stemt mod Spanien. 
Vi glemmer, det er gammel nation med stolte minder. Vi glemmer, at 
Spanien har aarhundreders hævd paa Kuba. Og en saadan besiddelse 
slipper man ikke saa let ud af hænderne. Vi glemmer, hvad spanierne 
fra aar til aar har ofret for Kuba. Vi glemmer, at det har ofret hundrede- 
tusener af sine bedste mænd, at det har ofret millioner og atter millioner 
med en offervillighed fra det hele folk, høi som lav, som intet andet folk 
kan opvise sidestykke til. Spanierne har mange feil, men de er ialfald et 
heltemodigt og udholdende folk. Og Kuba er ogsaa en koloni, som for- 
tjener at ofres noget for. 

Kuba er den største af Antillerne og den værdifuldeste af de spanske 
kolonier. Den har et fladeindhold af r112,191 [] km. og havde i 1887 
1,631,687 indbyggere, hvoraf vel en halv million farvede. Da Columbus 28. 
okt. 1492 landede ved Kuba, troede han, at han var kommen til det yderste 
af Asien, til Indien eller det mystiske Lipango (det nuværende Japan). Og 

i denne anskuelse blev han lige til sin død. Helt til 1508 troede man, 
at Kuba var en halvø, men i dette aar seilede Ocampo rundt dets kyst 
og opdagede, at det var en ø. 1511 tog spanierne under Velasques, der 
var guvernør over Hispaniola (nu Haiti), Kuba i besiddelse og anlagde den 
første by Baracoa. Kuba blev i begyndelsen kaldt Juana, Ferdinandin og 
Santiago. Alle disse navne er nu glemte; de indfødtes gamle navn paa 
øen ,,Cubanacan* bestaar endnu i Kuba. 

Kuba har allerede i meget gammel tid været befolket. Man har flere 
steder paa øen gjort betydelige archæologiske udgravninger af stenaldersager. 
Men hvorfra stammede de indfødte, som Columbus saa i 1492 ved sin 
ankomst til øen? Sikkert er det, at med undtagelse af de vilde guanataveis 
eller guanatahiber, som boede paa vestsiden af øen i nærheden af Kap 
Antonio, saa talte de gamle kubanere det samme sprog som Yucayos paa 
Bahama og de indfødte paa Haiti. Paa den anden side, da Grijalva foretog 
sin opdagelsesreise til kysterne af halvøen Yucatan, var han fulgt af kubanske 
tolke. Disse kunde uden vanskelighed tale med de indfødte paa Yucatan. 
Man ser deri beviset for, at der maa have været hyppige forbindelser ja 
vel ogsaa slegtskab mellem befolkningen der, de saakaldte maya'er, og ind- 
byggerne paa Antillerne. Mayaerne selv sagde, at de stammede fra havet, 
og mente, at de var i slegt med befolkningen paa Antillerne. Der var i 
hvert fald stor lighed mellem de gamle kubanere og mayaerne paa Yucatan. 
Begge havde de bredt bryst og firkantet ansigt. Deres hudfarve var brunlig 
og panden lav og fladtrykt. Begge var de lige fredelige og havde den 
vildes brændende kjærlighed til frihed. Mayaerne var dog kommet langt 
videre end kubanerne i civilisation. De havde et eget skriftsprog, der synes 
at være en blanding af billedskrift og bogstavskrift. Og vældige tempel- 
ruiner i Palmgue, Uxmal og Chichen-Itza minder endnu om mayaernes 
gamle kultur. Noget tilsvarende findes ikke paa Kuba. De gamle kubanere 
dyrkede sin jord og var dygtige fiskere. 

Nu findes der som bekjendt ikke nogen af den gamle befolkning igjen 
paa Kuba. Mellem 1512 og 1515 blev øens indre kjendt og hele befolk- 
ningen undertvunget; ja den begyndte endog at forsvinde i hoveddistriktet. 
Indianerne satte sig ikke til modværge; de døde. Blot kaziken Hatuei 
(de indfødte høvdinger kaldes i Mellem-Amerika kaziker), som kom fra Haiti, 
forsøgte at kjæmpe. Det var ham, som efterat han var fanget og lagt paa 
pinebænken, negtede at lade sig døbe for ikke at komme i samme himmel 
som de ,gode* spaniere. I 1524 var allerede den indfødte befolkning paa 
Kuba aftaget med to trediedele. Mange tog sig selv afdage ved sult eller 
gift for at undgaa spaniernes aag. I 1532, siger en officiel indberetning, 
var der neppe mere end 4000 indfødte igjen paa Kuba. I 1554 blev 
seksti omvankende indfødte familier forenede i et slags lasaret paa vestsiden 

af øen i Guanobacoa nær ved Havana; nogle frie stammer levede dog endnu 
i de mere utilgjængelige fjelde paa østsiden af øen. Endnu saa sent som 
i 1847 besøgte Rodriguez-Ferrer ikke langt fra Tignabo i en af de dale 
Sierra Maestra, som skyder sig ned mod bugten ved Guantanamo, en familie 
paa omtrent hundrede ublandede indfødte. Den bestod af forældre, børn, 
børnebørn og børnebørnsbørn. I den samme egn blev flere andre familier 
anseet for at være af indiansk oprindelse. Men blanding med sorte eller 
hvide havde udvisket racens særpræg. Disse blandinger har været mere 
almindelige, end man som oftest antager. Spanierne tog hyppig indfødte 
kvinder, og deres børn blev da regnet for spaniere, om de end gjennem 
sine mødre nedstammede fra den undertvungne race. 

Udryddelsen af den indfødte befolkning var til stor skade for Kuba. 
De flittige og fredsommelige indianere havde opdyrket hele sin skjønne ø 
og gjort den rig og frugtbar. Kun øens gunstige beliggenhed og den for- 
træffelige havn Havana reddede øen fra at dele de øvrige Antillers skjæbne. 
Istedenfor de indfødte, som uddøde, forskrev man paa Kuba negre. Allerede 
paa Cortez's tid (omkr. 1520) blev de indførte og opveiede med guld. 
I begyndelsen formerede de sig kun langsomt. Og der trængtes stadig nye 
skibsladninger med sorte for at udfylde hullerne. I dette aarhundrede havde 
Spanien sluttet høitidelig overenskomst med England, og slavehandel var 
under strenge straffe forbudt. Dog kom der endnu ved midten af dette 
aarhundrede hvert aar omkring femti skibsladninger med , ferske negre* 
til Kuba. Og regjeringen saa gjennem fingre dermed, thi planterne var 
almægtige paa øen, og man turde ikke gjøre noget indgreb i deres rettig- 
heder. Man regner, at der siden slavehandelens officielle afskaffelse i 1820 
er indført omtrent en halv million negerslaver paa Kuba. Slavehandleren 
fik én unze guld eller vel 57 kroner for hvert sort, han solgte. 

Fra midten af forrige aarhundrede begyndte den sorte befolkning 
hurtig at øges. Thi fra den tid af begyndte man mere end før ogsaa at 
indføre kvinder, saa at der nu kunne danne sig familier. De sorte begyndte 
mere og mere at rykke de hvide ind paa livet. Og i 1791 regnede man, 
at omtrent halvparten af befolkningen paa Kuba bestod af farvede. Mere 
og mere — især efter den nordamerikanske borgerkrig — blev det umuligt 
at holde slaveriet vedlige paa Kuba. Under opstanden i 1868 og 69 
bevæbnede de oprørske plantere sine negerslaver og lod dem kjæmpe mod 
spanierne. Regjeringen, som altid havde søgt at beskytte de store eiendoms- 
besidderes interesser, forstod, at nu maatte den give efter. I 1880 beslut- 
tede den, at slaveriet lidt efter lidt skulde afskaffes. Syv aar efter, i 1887, 
blev negrenes emancipation definitivt proklameret. Der var da kun 25,000 
slaver tilbage. Forandringen var dog ikke stor. Negrene vedblev som før 
at arbeide paa plantagerne. De fik nu dagløn, istedenfor at de før havde 

faaet kost og underhold; det var hele forskjellen. Dog havde heller ikke 
tidligere slaverne paa Kuba havt det saa haardt som mange andre steder. 
Man havde garanteret dem ,fire rettighederf: De kunde gifte sig med 
hvem de vilde, søge sig en ny herre, naar den, de havde, var for streng, 
kjøbe sig sin frihed ved arbeide og erhverve sig eiendom, som ogsaa tillod 
dem at løskjøbe sin familie. Der er nu flere hvide end farvede paa Kuba. 
Der er dog adskillig flere farvede, end det nominelt opgives. Thi efter 
emancipationen vilde alle frie mænd gjerne gjælde for hvide. Og regjeringen 
saa mod et lidet vederlag gjerne gjennem fingre hermed. Der blev saaledes 
adskillig flere ,officielle* end virkelige hvide. Ublandet hvidt blod er der 
ikke meget af paa Kuba med undtagelse af byerne, hvor den spanske ind- 
vandring i den sidste tid har været meget betydelig. 

Da planterne forstod, at negerslaverne før eller senere vilde komme 
til at blive fri, søgte de paa anden maade at skaffe sig arbeidere. Medens 
man i de franske og engelske besiddelser mest anvendte hinduiske kulier, 
henvendte plantageeierne paa Kuba sig til kjøbmænd i Makao og Kanton. 
Disse forsynede dem saa med kinesiske arbeidere, som for et vist aaretal 
var slaver. De fleste af disse kinesere var mænd, en meget daarlig og 
depraveret race. I 1877 var der 43,811 af dem paa øen. Fra Yucatan 
har man ogsaa i den senere tid indført adskillige tusen arbeidere til Kuba. 

Kuba og Puerto-Rico er de eneste tropelande, hvor den hvide race 
har forstaaet at akklimatisere sig. De hvide paa Kuba er da ogsaa for 
størsteparten af spansk oprindelse og saaledes mere hærdede ligeoverfor 
varmen end nogen anden europæisk nation. Paa Kuba er der saaledes 
ti gange Saa mange spaniere, som der er englændere paa de øvrige Vest- 
indiske øer. I begyndelser var andalusiere og castillanere de talrigste 
kolonister; senere kom ogsaa basker og catalaner. Der er ogsaa kommet 
adskillige tusen fra de Kanariske øer, folk, som ikke er rene spaniere, men 
ogsaa har meget af den gamle kanariske befolkning guanchernes blod i sine 
aarer; disse har paa Kuba fundet det samme klimat som i sin hjemstavn. 
Men ogsaa folk, der er komne fra bjergegnene i det nordlige Spanien, har 
uden vanskelighed formaaet at akklimatisere sig. De dygtigste indvandrede 
er basker og catalaner; de har især nedsat sig i byerne som arbeidere, 
haandværkere. | 

De talrigste ikke spanske kolonister er af fransk oprindelse. Dog er 
de ikke komne direkte fra Europa, men indirekte over San-Domingo, hvorfra 
de flygtede under negeropstanden i begyndelsen af dette aarhundrede. Under 
Napoleonskrigene blev flere af disse emigranter atter jagede bort fra Kuba. 
Størsteparten fik dog lov til at blive. I visse distrikter har endog fransk 
længe været det fremherskende sprog. Blandingen af fransk og spansk blod 
har flere steder paa Kuba frembragt en særlig smuk og gratiøs folketype. 

De øvrige fremmede: englændere, nordamerikanere og tyskere har især nedsat 
sig i handelsstæderne, Havana, Matanzas og Cardenas, og har øvet ikke 
liden indflydelse paa den indfødte befolknings sæder og skikke. 

Det ser ud, som om Spaniens herredømme i Amerika nu for altid 
skal være tilende. To løsninger paa den nuværende konflikt kan tænkes: 
Enten faar Kuba et uafhængigt styre i smag med Kanadas, hvor moder- 
landets regjering kun vælger en guvernør, medens kolonien ellers frit faar 
lov til at styre sig selv; eller ogsaa bliver Kuba en fri og selvstændig stat 
(muligens medlem af de Forenede Stater). Spaniens herredømme har dog 
ogsaa før ofte været truet. I den fransk-engelske kolonialkrig, hvori Spanien 
deltog paa fransk side, foretog englænderne i 1762 med 44 krigsskibe og 
12—16,000 mand et tog mod Havana, hvis guvernør efter en maaneds 
forsvar maatte overgive sig. Englænderne besatte byen og dens omegn 
og erklærede handelen for fri. I freden til Paris 1763 ombyttede de dog 
Kuba mod halvøen Florida. 

Efter at Spanien havde mistet sine kolonier paa det amerikanske fast- 
land, blev Kubas besiddelse mere og mere vigtig. Thi den, som eiede 
denne ø, havde derved nøglen til den Mexikanske bugt. Derfor søgte man 
paa mange maader at begunstige kolonien. I 1816 opgav regjeringen sit 
handelsmonopol og 1818 proklamerede den almindelig handelsfrihed. Paa 
denne maade søgte den at modvirke kongressen i Panama, som fra 1821 af 
søgte at hjælpe kubanerne til at opnaa uafhængighed. Det gjaldt ikke alene 
at holde nede den store slavemængde, som flere gange — især i 1812 — 
havde gjort opstand og kunde blive en frygtelig magt; man maatte ogsaa 
passe paa den af slavevæsenet demoraliserede kreolske befolkning. Allerede 
i 1840 var der et stort parti blandt kreolerne, som søgte forbindelse med 
de Forenede Stater. Samtidig begyndte ogsaa de Forenede Stater at indse 
øens betydning, medens England ogsaa søgte at erhverve den for sig. 
Allerede i 1845 bragte senatet i Washington øens indkjøb paa tale. I 1849 
havde der under oberst White samlet sig 1500 mand friskarer, som søgte 
at befri Kuba; samtidig rustede ogsaa kreolerne sig i hemmelighed. Den 
nordamerikanske regjering blev dog nødt til at skride ind mod dette mod 
folkeretten stridende foretagende, og denne gang blev der ikke noget af 
Kubas befrielse. Heller ikke et anslag i 1851 lykkedes. Den mnord- 
amerikanske borgerkrig stillede nu for en tid kubaspørgsmaalet i skyggen. 

Imidlertid voksede misnøien med det slette styre paa Kuba. Spanien 
betragtede øen blot som en melkeko. Al handel — uden den med moder- 
landet — blev trykket og holdt nede. Blandt andet blev den vigtige handel 
med Nord-Amerika hæmmet ved svære toldsatser. Jordbruget lammedes af 
høie skatter baade paa rørlig og urørlig eiendom. I 1868 sammenkaldte 
den spanske regjering en junta for at ordne de sociale spørgsmaal; men 

det viste sig snart, at den ikke mente det alvorlig; da desuden reform- 
partiet blev forfulgt som forbrydersk, steg forbitrelsen til sit høieste. Der 
dannede sig en sammensværgelse under ledelse af Franc og Manuel Aguilera 
og Franc. Maceo Osario. Opstandens midtpunkt var den østlige del af øen. 
Planterne begyndte med at sætte sine egne slaver i frihed og væbne dem, 
og fra plantage til plantage bredte opstanden sig. Den nye republik ind- 
befattede mere end én gang halvdelen af øen. Det blev en guerillakrig i 
de vanskelig tilgjængelige bjerglandskaber paa østsiden af Kuba. Med sine 
høist 26,000 mand formaaede oprørerne at holde den 110,000 mand sterke 
spanske hær stangen. Spaniernes overanfører, general Dulce, tilbød for- 
gjæves amnesti i februar 1869. Men man vilde ikke modtage hans betin- 
gelser, og opstanden fortsattes. Den republikanske regjering afskaffede 
slaveriet og inddelte øen i fire landskaber. Kampen tog en saa meget 
betænkeligere vending for Spanien, som oprørerne flere gange modtog til- 
førsel fra de Forenede Stater, samtidig med at den gule feber hærjede 
grusomt i spaniernes rækker. Kampen varede i hele ti aar og kostede 
Spanien den milliard, som de Forenede Stater i 1845 havde tilbudt at kjøbe 
øen for. Endelig lykkedes det general Martinez Campos og hans efterfølger 
Jovellar i 1878 at tvinge oprørerne til underkastelse. 

Efterat opstanden var undertrykket fik Kuba 3. juli 1878 den samme 
provinsial- og kommunalforfatning som moderlandet. Dog forblev øen under 
den spanske kolonialministers overopsigt og har ingen særegen lovgivning. 
I 1889 var Kubas statsgjæld 165 millioner dollars, hvoraf der svaredes 
9 millioner aarlig i rente. Forat næringslivet kan faa ordentligt opsving, 
trænges der fremforalt et mere udviklet jernbanenet. Paa østsiden af øen 
er der saaledes kun to meget smaa jernbanelinjer. Øens hovednæringsvei er 
sukkeravlen. Sukkerrøret kaldes i et kubanesisk sprog ,landets dronning. 
Intet land paa jorden producerer saa meget sukker af sukkerrøret som 
Kuba. Først i anden række kommer Java. Hele jorden producerede i 
1887 2,740,000 ton rørsukker; deraf kom 657,000 paa Kuba. Samtidig 
produceredes der i forskjellige lande 2,433,000 ton roesukker. Paa hele 
øen er der omkring 1200 sukkerplantager; de største og frugtbareste er 
paa østsiden af øen omkring Havana. Fabrikerne, hvor sukkeret forarbeides 
og raffineres, er udmerket indrettede med første klasses maskiner fra de 
Forenede Stater. Mere end halvparten af de arbeidere, som benyttes i 
sukkerindustrien er hvide. 

Da spanierne opdagede den nye verden, saa de, at de indfødte paa 
Kuba pleiede at rulle blade sammen og tørre dem. Siden antændte de 
rullens ene ende, stak den anden i munden og spyede røg ud gjennem 
mund og næse. Disse blade kom fra tobaksplanten. Tobakskulturen har 
ikke samme betydning for Kuba som sukkerrøret, om man end intetsteds 


Kuba. 601 


faar en saadan tobak, som paa denne ø. Der er omkring 4500 tobaks- 
plantager paa øer. Den bedste vare leveres fra distriktet Vuelta Abajo 
paa sydsiden; det er en strækning, som er 110—120 km. lang og omkring 
30 km. bred. Dog producerer andre lande, som de Forenede Stater, ja 
selv Frankrige aarlig mere tobak end Kuba; og i den senere tid er Manilla 
blevet en farlig rival for Havana. Den tredie vigtigste næringsvei paa 
øen er kaffedyrkningen. OQOgsaa bomuldskulturen er ikke ubetydelig. 

Som sæde for store eiendomme og en produktion i det store, har 
Kuba kun liden manufakturindustri. Næsten alt fabrikarbeide kommer 
fra udlandet. 

Skjønt beliggende paa grænsen af troperne har Kuba et fortræffeligt 
klima. Middeltemperaturen for Havana er 25.3 0? C., i januar 22.2 * og 
i juli 28 9. Heden i juli og august mildnes af den friske sjøbris, som 
altid blæser. Jorden er aldrig ganske tør, der er altid tilstrækkelig fugtighed. 
Kuba fortjener med rette sit navn ,Antillernes perle.* Øens flora ind- 
befatter næsten alle de arter, som findes paa de øvrige Vestindiske øer, i 
Mellem-Amerika, paa Yucatan og i Syd-Amerika helt ned til Orinokos 
munding. Alle de store træer paa den mexikanske kyst, som udmerker sig 
ved sine vældige kroner, sine skjønne blade og sine duftende blomster, 
findes ogsaa paa Kuba. Der er mere end tredive forskjellige palmearter, 
Ja der vokser endog træer, som man ikke skulde vente at finde, f. eks. 
vældige og skjønne pinjer; en ø udenfor kysten har saaledes faaet navnet 
»Pinjeøen*. Kuba udmerker sig ogsaa fremfor nogen anden af Antillerne 
ved sine høie bjerge, sine dybe havne og sin herlige natur. 

Kubas midtpunkt er Havana med omkring 200,000 indbyggere. 
Denne by er ikke den ældste, som blev anlagt paa øen. Thi spanierne, 
som kom fra Haiti, satte sig først fast paa østkysten. Men paa sin vei 
mod vest fandt de havnen der meget gunstigere end Santiago de Cuba. 
Allerede i 1519 blev Havana dens hovedstad. 

Intet valg kunde have været gunstigere. Flavnen er stor og beskyttes 
mod storm og uveir. Indseilingen er let at forsvare, og et frugtbart opland 
omgiver byen. Det er dog sin geografiske beliggenhed, som Havana først 
og fremst skylder sin store betydning. Den er beliggende midt i den Nye 
verden, i centret af den Mexikanske bugt, det ,Amerikanske Middelhav". 
Desuden er den beliggende netop der, hvor Golfstrømmen begynder, og 
følgelig der, hvor den naturlige vei fra Antillerne til Vest-Europa tager 
sit udspring. Samtidig ligger den midt mellem den angloamerikanske og 
den spansk-amerikanske del af Amerika. Man kan forstaa, at Havana 
selv kalder sig Llaver del Nuevo Mundo eller ,,Nøglen til den Nye verden*, 
og at den bærer en nøgle i sit vaaben. For at hæve sig op til en første 
rangs handelsstad mangler den kun friheden, et styre, som ikke er under- 

givet en fjern regjerings kapriser og fiskale krav. Men uagtet Havana 
fra gammel tid af har været hindret i sin udvikling, baade ved de talrige 
angreb paa byen ned gjennem tiderne og ligeledes ved det politiske 
vanstyre, saa er den dog den første by i Vest-Indien. England, som paa 
- Antillerne rivaliserer med Spanien, har ingen by, der paa langt nær kan 
maale sig med Havana. 

Byens centrum er en halvø, som strækker sig fra vest mod øst og 
ender ved forbjerget Morro, ved indløbet til havnen. VUdenfor halvøen er 
der store nye forstadskvarterer, som strækker sig langt opover høiderne. 
Havana indeslutter omtrent en fjerdedels million mennesker, det vil sige 
sjetteparten af alle øens indbyggere. Byen gjør intet imponerende indtryk 
hverken ved sine bygninger eller sit anlæg. Men alt gjør et fornøiet og: 
smilende indtryk og gaderne og kaierne er ualmindelig belivede og folk- 
somme. Husene, som for det meste er lave, er bemalede i alle regnbuens. 
farver: gult, rødt, grønt og himmelblaat. Havana minder spanierne om Cadiz: 
i deres hjemland. Paa pladserne er der plantet grupper af palmetræer, og. 
i de større gader er der alleer. Ligesom alle hovedstæder har Havana. 
store offentlige bygninger: kirker, paladser, universitet og skoler. Domkirken: 
- gjemmer støvet af Columbus. Dog er indbyggerne i San-Domingo ikke 
mindre sikre paa, at ogsaa de eier de jordiske rester af Amerikas opdager. 
Ligesom syv byer strides om, hvem der var Homers fødested, saaledes. 
strides to steder om, hvem der rummer Columbus's grav. Af andre 
offentlige bygninger kan nævnes kirkerne San Juan de Dios og San Felipe, 
videre guvernørens og biskopens palads, børsen og toldboden. Den 
smukkeste plads heder Plaza de Armas og er prydet med en marmor- 
statue af Ferdinand VIL. Der er fire teatre, deriblandt Teatro Tacon, som 
er et af de største i verden — ved siden af La Scala i Milano og Sam 
Carlo i Neapel. — Desuden er der en vældig cirkus for tyrefægtninger. 

Havana er fremforalt en handelsstad. Dette skylder den først og 
fremst sin beliggenhed og sin ypperlige havn, der kan rumme tusen skibe 
paa en gang. Sukker, tobak og cigarer er de vigtigste udførselsartikler. 

Kubas næst vigtigste by er Matanzas. Den ligger paa nordkysten 
og har ligesom Havana en dyb havn; indseilingen til denne er beskyttet 
af et fort. Matanzas er en temmelig ung by, idet den først blev anlagt 
i 1693. Egnen syd og øst for Matanzas henimod Cardenas er den frugt- 
bareste paa Kuba og har de betydeligste sukkerraffinaderier. Byen er 
saaledes kommercielt uafhængig af Havana og kan paa egen haand drive 
handel med den hele verden, især med de Forenede Stater. Af alle Kubas 
byer har Matanzas den driftigste befolkning; denne er nemlig sterkt paa- 
virket af nordamerikanske sæder og skikke. 

Øst for Matanzas ligger Cardenas, der først blev grundlagt i 1828, 
men siden hurtig har vokset og driver betydelig handel med udlandet. 

Den vigtigste by paa sydsiden af øen er Santiago de Cuba, den 
gamle hovedstad. Ligesom saa mange byer paa Kuba har ogsaa den en 
glimrende havn, der kun ved et smalt sund staar i forbindelse med havet. 
Byen er ligesom Havana forsvaret af et sterkt fort. Med sine lave mange- 
farvede huse, sine promenader og haver og de deilige høie fjelde, som 
omgiver byen, er Santiago de Cuba kanske Antillernes vakreste by. Men 
heden kan ofte være uudholdelig og klimaet usundt. 

Kuba har visselig evner i sig til at blive Antillernes dronning, 
midtpunktet i ,Amerikas Middelhav*. Det har rige naturlige hjælpekilder, 
først og fremst den frugtbare, evig unge natur og saa store mineralske 
rigdomme, som endnu ikke er udnyttede. Hvis Kuba nu, som det synes, 
vinder frem til uafhængighed, vil det da forstaa at benytte sin stilling? 
Spanierne paa det amerikanske fastland har ikke vist sig i besiddelse af 
nogen udviklingsdygtighed. Deres republiker er som oftest rene parodier 
paa et forstandigt statsstyre. Hvordan vil spanierne paa Kuba vise sig? 
Tryggest og bedst vilde vistnok Kubas skjæbne blive, om øen kunde 
komme under de Forenede Stater. Men alt dette vil fremtiden vise. 
Sikkert synes det ialfald, at Kuba nu staar foran et afgjørende vendepunkt 
i sin skjæbne. 

(Efter (, Zukunft*). 





en, som aldrig hår spist tomater mindst tre gange og fisk mindst to 

gange om dagen i den lille by Santa Cruz de Teneriffa, naar sommer- 
heden gløder ned fra en skyfri himmel, kan umulig gjøre sig nogen klar 
forestilling om den søde inddyssende kjedsommelighed, der herskede i paradis 
og vil heller ikke forstaa, hvorledes den sterke Adam kunde lade sig for- 
lede til at æde af det forbudne træ. Naar man tidlig om morgenen har 
indtaget sin første ret tomater, derpaa badet i det blaa, varme ocean og 
siden drevet en tur langs den stenede kyst, har man gjort sit dagverk. 
Maaske man i begyndelsen af sit ophold har besluttet sig til at gjøre ud- 
flugter til Orotawa eller andre steder; men snart har heden lammet ens 
kræfter og gjort alle dumdristige planer til intet. Hvorledes skulde man 
ogsaa orke at bestige en hest, et æsel eller i det hele taget at bevæge sig? 
Paa Teneriffa rører da heller ikke et menneske sig af fri vilje, saa længe 
solen skinner. Spanierne ligger meget udstrakte i sine hængekøier eller i 
amerikanske rørstole og lader sig først se, naar militærmusiken smelder løs. 

Da viser ogsaa de unge piger sig, hvis yppige blomstring fryder ens øie, 
mens de glider graciøst forbi hverandre som bløde skygger for atter at 
forsvinde ud paa aftenen ved titiden. Serenadernes klingende hilsen toner 
hen i den varme natteluft, og paa straastole eller liggende paa gadernes 
stene sover menneskene . . .. En fremmed vænner sig tilsidst til dette 
paradisets døsige liv. Heden virker mildnende paa hans sind, og med 
længselen efter afveksling dør tilsidst hver syndig drift, som hans sjæl 
maaske endnu kunde huse. 

Kun em fristelse er der, som ingen fremmed modstaar. Naar et skib 
nærmer sig havnen, slæber han sig, selv om solen brænder aldrig saa hidsig, 
i sit ansigts sved ned til bryggerne. Hvem ved? Skibet kunde jo bringe 
et eller andet spændende med sig. Og fører det ikke noget af den slags 
varer, saa bringer det ialfald breve, aviser, nye mennesker, et pust fra hin 
fjerne verden, hvor man endnu lever, elsker og kjæmper. Man rives plud- 
selig med et ryk ud af sit slumrende paradis. 

. . Jeg mindes en dag for seks aar siden. Klokken var omtrent 
tre paa eftermiddagen, d. v. s. den hedeste af alle døgnets timer. Jeg sad 
i hotel Camachos salon og drak min sjette kop the, da pludselig en elsk- 
værdig franskmand traadte ind i værelset og med en livlighed, der næsten 
gjorde mig bange, gav mig at forstaa, at damperen fra Havana i dette 
øieblik var ankommet til byen, hvorpaa han spurgte, om vi to ikke skulde 
tage en stor beslutning og ro ombord. Om ikke af andre grunde, sagde 
han, saa fordi man jo ialfald der kunde skaffe sig god tobak. Som sagt 
saa gjort. Det var et stort, pragtfuldt indrettet skib. Paa dækket sad 
kapteinen og drak hed vin og nede i officerernes kahytter larmede et par 
kreolere, hvis livfulde væsen stak sælsomt af mod den værdighed i be- 
vægelser og lader, spanierne bar tilskue. Hvor mandskabet holdt til, laa 
tre negere og legte med abekatter, mens de gnavede paa en banan og røgte 
cigaretter.  Franskmanden, som allerede i et helt aar havde nydt Santa 
Cruz' paradisiske glæder, talte uden forbehold med alle, ligesom alle talte 
med ham — om Kuba. , Paa denne vis kunde det ikke gaa,* mente 
kapteinen; ,de indfødte blev nu snart for frække i sine fordringer; kun 
en kraftig haands tugt kunde endnu hjælpe.*% ,Paa den vis kunde det 
ikke gaa,* svarede kreolerne; ,toldsatserne og alle de privilegier, spanierne 
i tidens løb havde ranet til sig, gjorde livet uudholdelig derover, og hvis 
det længer fortsattes paa samme maade, havde den undertrykte befolkning 
ikke andet at gjøre end at henvende sig med bøn om hjælp til de Forenede 
Stater.* De tre sorte lukkede øinene op paa vid væg, lo salig med de 
tykke læber og stammede noget frem om alle hjemlandets herligheder. 
Da der saa blev spurgt dem, om de ikke nu havde det meget bedre, efterat 
slaveriet var blevet afskaffet, skar de med en slu mine tænderne i hinanden, 

støttede hovedet mod armene og vilde ikke svare. Snart blev de imidlertid 
atter himmelglade, sloges i vild jubel med aberne om en banan og sang 
muntre kreolerviser.  Ud paa aftenen drev de omkring paa torvet i Santa 
Cruz og gik fra sig selv af lykke, da militærkapellet Carmens Habanere 
begyndte at spille. Fra havet strøg en sagte vind, og med en dump lyd 
svingede aftenklokkernes sidste tone ud i musikens festglade stemning. 
Jeg spørger mig ofte selv, hvad der er blevet af de tre sorte. Det 
hænder saa tidt, at jeg tænker paa dem, efterat spørgsmaalet Kuba har 
gjort sig saa sterkt gjældende. De var saa sorgfri, saa fornøiede, at den, 
som ikke vidste bedre, havde vanskelig for at tro, at han havde for sig 
ætlinger af en slavestamme med merkerne af piskeslag nedover ryggen. 
Negerne paa Kuba, som i den første halvdel af det sekstende aarhundrede 
blev ført til øen for at erstatte den komplet udryddede indianerbefolkning, 
har visselig aldrig arbeidet i sit ansigts sved, naar da ikke vogterens pisk 
tvang dem til det, og da de endelig blev befriet fra slavelænkerne, saa 
ogsaa plantegiverne sig straks nødsaget til at importere kinesiske kulier, 
for at ikke hele bedriften skulde standse. Det hjalp. Konkurrancen med 
denne billige og flittige arbeider overvandt hurtigere negerens træghed end 
slavevogterens ubarmhjertigste svøbeslag. Den moderne kapital behøver 
ikke at svinge pisken over sin hær af hvervede soldater; den har andre 
midler til sin raadighed, som med lethed beseirer selv de mest durkdrevne 
dagtyves sky for at tage fat. Mine tre sorte dyrker nu maaske sukker, 
mais eller tobak. Dem kan det være ligegyldigt, om Matinez Campos er 
mild af sind, eller om det er Weyler, som udøver sit grusomme herredømme 
over Kuba, ja, selv om der efter den sidste strenge herre atter følger en 
nedladende og venligsindet. Deres liv har altid været det samme skjæbne- 
bestemte, deres kræfter bliver fra vuggen til graven udnyttet i det spanske 
bourgeoisis tjeneste, og de vil heller ikke merke nogen forskjel, om inden 
kort tid amerikanerne indtager spaniernes plads. Alle de, som sværmer i 
det blaa for Kubas befrielse, tænker visselig kun lidet paa de lidelser, 
som de farvede har maattet og fremdeles maa udstaa. Det er den gamle 
historie: En koloni, som i lange tider har ladet sig taalmodig udsuge af 
det fjerne moderland og fundet sig deri som det naturligste af verden, 
bliver lidt efter lidt gjennem de fremskridt, handelen, industrien og ager- 
bruget gjør, moden til revolution. De indfødte, som har samlet sig formuer, 
længes efter at blive selvstændige og betragter med nag og misundelse de 
erobrere, som breder sig i de høieste embeder, og saa en dag forkynder de 
høit og lydt, at man maa vove en kamp for de fattiges skyld. Og hvorfor 
ikke? De rige taber ikke meget ved en saadan kamp, Staar heller ikke 
under slagene i de stridendes første rækker, og for de betalte stakler, der 
bliver slaaet hensynsløst ned, finder man den dag idag i Afrika og Asien 

rigelig erstatning. Negernes opstande, hvis brutale undertrykkelse lige siden 
1812 har gjødet Antillernes jord med blod, har aldrig vakt nogen sterk 
gjenklang i humane og medlidende menneskesjæle. Der var ingen, som 
interesserede sig større for den. Først da den kapitalistiske udvikling var 
skredet saa vidt frem, at der ingen fare og intet tab var ved det, gav 
herrerne de sorte sin frihed . . Nu staar kampen mellem to forskjellige 
kapitalistiske samfund, og saa lyder det jo saa skjønt, naar der forkyndes, 
at det er for de fattiges skyld, man vil slaas. Paa Kuba er der kun et 
nyt træk af interesse i det indtil det trættende saa ofte opførte skuespil: 
Det er denne gang yankeerne, der ønsker at eie denne frugtbare ø, som 
Columbus engang døbte Juan, og som siden saa ofte er blevet kaldt 
Antillernes perle, og det er dem, som i de sidste decennier har været 
utrættelige i at grave minegange under de dovne og energiløse spanieres 
fødder. De spanske erobrere er der imidlertid ingen grund til at beklage. 
Som vanvittigé har de i aarhundreder huseret i det skjønne land uden at 
tænke paa den kommende dag; med nærig skinsyge har de vaaget over 
de privilegier, som de med voldsmands haand har ranet sig til, og intet, 
slet intet har de gjort for at vække og styrke koloniens indre kraft. Det 
er derfor naturligt, at kubanerne længes efter at slutte sig til den store 
nordamerikanske republik og fra at være et folk i stadig nedgang higer 
mod at blive et opadgaaende. Og naar spanierne klager over oprørstendenser 
og aabne retsbrud, kan man smilende gjøre dem det spørgsmaal, med 
hvilken billig ret de da spiller herrer ved Floridastrædet. Forsaavidt har 
yankeerne langt større rettigheder til Antillerøerne end Cids udartede efter- 
kommere, og de vil ogsaa, fordi de simpelt hen har flere penge, naa det 
maal, de har sat sig. Blot skulde de helst lade være med alt hykleri. 
Spaniere, kreolere og amerikanere tænker saamen ikke paa at gjøre de 
indfødte lykkeligere, men paa sin fordel, fremforalt paa at øge sin vare- 
omsætning, og vil ligesom de tidligere herrer naarsomhelst ofre millioners 
liv og lykke for at tilfredsstille sin rovlyst. Men hvem der end seirer: 
Hvad mine tre sorte angaar, vil de fremdeles for en ussel dagløn dyrke 
sukker, mais eller tobak, — hvis de da ikke i mellemtiden er faldt i 
kampen mellem det spanske og det kreolske bourgeoisi. | 

Men selv om de levede i dette øieblik, vilde de neppe vide noget 
om den skjæbne, deres hjemland gaar imøde. Endnu ved vi ikke, hvilken 
dag krigen mellem Spanien og de Forenede Stater kan udbryde. Det 
vilde forresten blive en lystig, men ogsaa en høist moderne krig — en 
børskrig. Spanien har ingen penge, yankeerne ingen flaade. Men i en 
krig som denne vilde de sædvanlige vaaben: tropper, kanoner og panser- 
Skibe, hvormed krigen ellers udfægtes, være ganske ubrugbare; den vil 
blive udkjæmpet mellem eierne af spanske og amerikanske værdipapirer, 

og hvis ikke alle tegn lyver, er den allerede for længe siden begyndt. 
Tidligere troede man, at det var forfængelige monarkers ærgjerrighed eller 
ministre, hvis stilling var truet, der gav anledning til blodige krige, men 
aldrig et frit suverænt folks vilje. Nu oplever man en krig, der er for- 
beredt og efterlængtet med feber af plutokratiet. Der er to partier: det 
der haaber paa store bestillinger til marinen, regner paa en opgang i de 
amerikanske jernbanepapirer, og som derfor i patriotisk følelsesfuldhed op- 
fordrer til kamp, samt det andet der sidder inde med jordegods paa Kuba, 
og utaalmodig venter paa den dag, da yankeerne kjøber øen for en rund 
sum, og som derfor med fulde lunger synger fredssalmer. Er der nogen, 
som tviler paa udfaldet? 

Engang kunde vel Kuba lignes med Teneriffa. Det var et slumrende 
paradis, i hvilket slangen endnu ikke havde slebet sin gifttand. Men 
hurtig indsaa europæiske og amerikanske kapitalister, at Antillernes dron- 
ning sad inde med værdier og skatte, som endnu ikke var udnyttet. Der 
trængtes fremforalt billige arbeidskræfter, hvorfor de først importerede negre, 
og siden, da de ikke var billige nok, kinesiske kulier. Og nu begyndte 
den udvikling, som man med et stolt, klingende navn kalder for kultur- 
historie. Kapitalismens aand rev landet ud af dets lange søvn, og da 
retstilstandene ikke længere svarede til de forandrede behov, samlede man 
Sig til oprør, der førte til kamp, ikke for menneskerettigheder og ideale 
goder, men simpelthen for en regjeringsforandring, og hvori de bedst ud- 
rustede nødvendigvis maa seire. gt. 

pe for en militær er det ikke ganske let at danne sig et anskueligt 
billede af, hvordan forholdet vil stille sig for de to krigsførende 
magter. Thi foruden de magtmidler, som kan beregnes med tal, er der 
netop her mange faktorer, som vil komme til at gjøre sig gjældende, men 
hvis virkning det er umuligt at overskue. Deraf kommer det, at mange 
paa forhaand anser det for givet, at Spanien vil komme til at ligge under; 
andre derimod tror, at de Forenede Stater vil komme til at angre, at de 
letsindig har fremkaldt denne krig. 

Lad os først kaste et blik paa begge landes almindelige militære 
forhold. Spaniens hærvæsen slutter sig fuldstændig til de europæiske stor- 
magters. Det har almindelig værnepligt; dog er nummerbytte, stedfortrædere 
og løskjøbelse tilladt. De værnepligtige tjener tre aar i den staaende hær 

og ligesaa længe i den ,aktive reserve* samt seks aar i ,anden reserve*. 
I 8 territorial armekorps er der: 

56 infanteriregimenter, hvis første bataljoner samtlige er paa Kuba, 

20 jægerbataljoner, hvoraf 10 paa Kuba, 

28 kavalleriregimenter, 

17 feltartilleriregimenter 
samt de nødvendige specialvaaben. 

Krigsstyrken bestaar i fredstid — inklusive de i fredstid i svage kadre 
forhaandenværende reserveformationer — af omkr. 470,000 mand med 
25,000 mand kavalleri og 950 stykker skyts; heraf staar 100,000 mand 
af alle vaabenarter paa Kuba. Desuden staar omkr. 400,000 mand i ,,den 
aktive reserve" og den militært uddannede ,anden reserve* til forføining 

De Forenede Stater besidder en i forhold til sin udstrækning og 
befolkning meget liden hær, der har en fastsat stadig styrke paa 30,000 
mand. De er fordelt i smaa samlinger (bataljoner, kompagnier) og ligger 
i 95 garnisoner, forter og enkelte poster strøede udover det vide land- 
omraade. Deraf falder paa: 


Infanteri ++ ++ ++ omkr. 12,000 mand 
Kavallerk snarere lnansb» 6,000 mand 
artillenkesarn Ne 80> 4,000 mand med 60 batterier. 


Hæren fornyes ved hvervning af frivillige paa tre aar.  Officerskorpset 
fornyes fra militærakademiet Westpoint — over halvdelen — og tildels fra 
underofficerskorpset og civilstanden. En fyldestgjørende militær uddannelse 
er ikke mulig, og derfor kan hæren kun betragtes som en slags polititrop: 
for at opretholde den indre rolighed og som kadre, der i krigstilfælde kan 
bruges til at opstille hæren, som dannes af militsen fra de forskjellige 
stater. Den ,organiserede milits* staar i fredstid under guvernørerne i de 
enkelte stater; graden af militær uddannelse er meget forskjellig. Der skal 


ugentlig holdes øvelser en å to gange og om sommeren leirøvelser. 
Styrken udgjør: 


Infanteri >» ++ ++ +++ omkr. 101,000 mand 
Kavallerp +00. 5400 SS VS go00m=—= 
artillerp Taut e Te 0 5 6,000 — 


Tilsammen omkr. 112,000 maod 


Officererne til og med kaptein vælges af mandskaberne, stabsofficererne 
i almindelighed af officererne, mest paa fem aar. I de aarlige kund- 
gjørelser fra de Forenede Staters krigsministerium heder det, at militsens. 
beskaffenhed i mange stater langtfra er god, og at skytset i næsten alle 
stater er forældet og næsten ubrugeligt; ved en mobilisering vil der vise 
sig stor mangel paa beklædnings- og udrustningsgjenstande; ligeledes siges 

der, at der hos officerer saavel som mandskab ved leirøvelserne har vist 
sig en beklagelig mangel paa kundskab om deres virksomhed i tilfælde af 
krig. Armeens hovedkvarter er i Washington.  Øverstbefalende for samt- 
lige stridskræfter er præsidenten; umiddelbart i spidsen for dem staar en 
generalmajor. Medens der saaledes ikke kan være tvil om, at Spaniens 
landmagt er de Forenede Staters langt overlegen, fører betragtningen af 
begges sjømagt til et andet resultat. 

Spaniens flaade har for tiden af moderne panserskibe: 

2 slagskibe af første klasse (,Pelays* og ,Carlos V*, hvilket sidste 
maaske endnu holder paa at udrustes), 

6 krydsere af første klasse (foruden to forældede), 

5 mindre krydsere. 

Desuden 27 torpedobaade, deriblandt ogsaa torpedoødelæggere, samt 
af træskibe: 15 krydsere, 76 kanonbaade og schalupper samt 13 hjælpe- 
krydsere af handelsflaaden. 

Efter marinesekretærens beretning fra 1897 bestaar de Forenede 
staters flaade af: 

4 Slagskibe af første klasse, 

2 slagskibe af anden klasse, hvorfra dog det ødelagte ,Maine* 
udgaar, 

2 pantsrede krydsere af første klasse, 

16 krydsere, 

15 kanonbaade, 

6 dobbelttaarnmonitorer, 

I vædderskib, 

I dynamitkanonbaad, 

5 torpedobaade (men ingen torpedoødelægger), 

20 dampere af den subventionerede hjælpeflaade. 

Under bygning er 16 torpedobaade og 1 undersjøisk baad,*) hvilke 
alle skal være færdige i dette aar. 5 slagskibe skal desuden være 
færdige i 1899. 

En sammenligning mellem disse stridskræfter viser, at de Forenede 
Staters slagflaade er Spaniens saameget mere overlegen, som slagskibene 
af første klasse ogsaa overgaar de spanske i størrelse, pantserbeklædning 
og bevæbning. 

Begge magter har i den sidste tid gjort betydelige indkjøb, hvorved 
dog amerikanerne ved sit guld ogsaa er spanierne betydelig overlegne — 
ogsaa paa dette punkt. 

Med hensyn til kystforsvar samt krydser- og kaperkrig, turde derimod 


*) De undersjøiske baade har hidtil ikke vist sig brugbare. 
Kringsjaa. Bind XI. 1898. 39 

Spanien have fordelen paa sin side; thi kun de to førsteklasses amerikanske 
skibe er overlegne; de øvrige skal derimod ikke i hurtighed kunne maale 
sig med de spanske. | 
Hvad bliver nu resultatet af disse betragtninger? At der kan tænkes 
paa landingsekspeditioner paa de fiendtlige, langt fra hinanden liggende 
kyster, er lidet rimeligt. Sandsynligst er det, at amerikanerne snarest mulig 
vil søge at fremtvinge et afgjørende sjøslag, medens spanierne vil søge at 
undgaa dette for at kunne tilføie de rige handelsbyer paa Nordamerikas 
østkyst og den store handelsflaade saa meget større skade. I denne hen- 
seende har Spanien afgjort fordelen paa sin side. Næsten hele de Forenede 


Staters østkyst ligger aaben; — kun faa handelssteder er forsynede 
med —tilstrækkelige befæstninger; enkelte som New Yorks holder endnu 
paa at bygges. — Derimod beskyttes Spaniens nord- og vestkyst ved 


de foranliggende klipper saavelsom ved befæstninger (San Sebastian, 
Santander, Ferrol); veien til de aabne pladse paa østkysten spærres af 
Cadiz og befæstningerne ved Gibralstrædet (Tarifa Algeciras, Ceuta); og 
medens den spanske handelsflaade blot tæller 1500 skibe, bestaar de 
Forenede Staters af mindst 23,000.. 

Det kan ikke nægtes, at den amerikanske slagflaade understøttet af 
Tortugasøerne med fort Jefferson og Key-Westøen vilde befinde sig i be- 
tydelig fordel ligeoverfor den spanske flaade ved Kuba, hvis det kom an 
paa antallet alene. Dog er der andre faktorer, som ogsaa maa tages med 
i beregningen, og under hvis indflydelse situationen let kan faa et ganske 
andet udseende. I krig handles der ikke blot om det døde materiale, men 
ofte og meget mere om det levende, som først gjør det døde virknings- 
fuldt. Hvad værdien af bemandingen paa begge flaader angaar, saa er 
det utvilsomt, at de spanske besætninger er meget mere gedigent og ligelig 
uddannede end de amerikanske; desuden er spanierne, hvad angaar patri- 
otisme og disciplin, besjælede af en langt høiere aand end amerikanerne; 
thi endnu befinder der sig mange udlændinger ombord paa den amerikanske 
flaade, om man end har søgt blot at bemande med indfødte amerikanere 
og amerikanske borgere. Spanierne har desuden fuld besætning ombord 
paa sine skibe og en øvet reserve til forføining. De Forenede Stater kan 
derimod faa vanskeligheder med at bemande sine skibe; en marinemilits 
har man først nylig faaet i enkelte stater, og en forbundsmarinereserve er 
endnu ikke dannet. Det kaster et lidet gunstigt lys baade over befal og 
mandskab, at der i løbet af ni maaneder er indtruffet otte betydelige uheld 
inden den amerikanske flaade, af hvilke især slagskibene ,Indiana* og 
Texas* blev rammede. 

Det er ikke vudelukket, at den spanske flaade trods sin numeriske 
underlegenhed vil opnaa betydelige fordele, hvis den ledes paa en dygtig 

maade. I sidste linje turde det dog komme an paa, hvilken af de to 
stater kan holde krigen længst ud og stadig øge og komplettere sine 
stridskræfter. Spanien er financielt næsten ganske ødelagt; de Forenede 
Stater er verdens rigeste land. 

Alt i alt vil krigen mellem Spanien og de Forenede Stater komme 
til at frembyde et beklagelsesværdigt, men høist interessant skuespil. 


Dyrenes torsvarsredskaber. 

selskab* om dyrenes forskjellige maader at forsvare sig paa. Han 
begyndte med at pege hen paa, hvorledes naturen — overfladisk seet — 
synes rolig og fredelig; fuglene synger, insekterne svirrer og Summer, 
blomsterne dufter og pranger i de mangfoldigste farver: det hele virker som 
en idyl i det mest skiftende, jublende liv. Men en nøiere betragtning vil 
fuldstændig ændre dette vort syn paa moder natur; thi virkeligheden er jo 
den, at det ene dyr lever af det andet, rovdyrene æder fuglene, fuglene 
snapper insekterne, insekterne fortærer andre mindre insekter og saaledes 
videre gjennem hele dyreriget helt til de mikroskopiske smaadyr, hvis 
Leben und Treiben vort øie ikke kan kontrollere. Naturen er en eneste 
stor slagplads, hvor de forskjellige livsytringsformer fører en stadig krig, 
og hvor de forskjellige partier altid er lige mandsterke; thi der redder 
sig til alle tider saapas mange ud af slagtummelen, at slegten kan fortsættes 


jore L. Cuénot holdt den 25. februar foredrag i , Fransk zoologisk 


og videre optage kampen. 

I denne krig har enhver dyreart sin særegne maade at forsvare 
eller redde sig paa. | 

Flugtforsøget er den almindeligste — saa almindeligt, at vi ikke 
nærmere skal dvæle ved det; enhver har de utallige gange seet hunde, 
katter og andre dyr søge sin frelse ved flugten. 

Vi skal imidlertid i denne forbindelse nævne et par dyrearter, der 
med denne redningsmaade for øie særlig synes udstyret af naturen. Hvem 
har ikke sprunget efter et firben? Og hvem har ikke, naar man greb 
efter dyrets hale, ni af ti gange beholdt den yderste halespids i sin haand, 
mens firbenet hastig er forsvundet i lyngen: det har ufrivillig skilt sig af 
med den del af sin hale, der særlig var udsat for fare, og det har gjort 
dette ligesaa ufrivillig, som naar vi blunker foran en knytnæve. Det er 
handlingens eller farens pludselighed, der betinger denne dyrets uvilkaarlige 

selvlemlæstelse. Tager man nemlig og binder firbenet med en snor om 
halen, saa vil dyret nok vride sig og søge at slippe løs, men det skiller 
sig ikke med halespidsen. Videnskaben tror at have opdaget, at denne 
lynsnare ubevidste skillen-sig-af med en del af legemet har sin grund i den 
pludselige og voldsomme muskelsammentrækning, som den øieblikkelige 
fare instinktmæssig afstedkommer. 

Græshoppen gjør det samme: grib den ved et af dens lange ben, 
og De sidder et øieblik efter med dette i haanden, mens dyret selv er 
forsvundet. Mange dyrearter er i besiddelse af den samme egenskab, 
saaledes den langbenede markedderkop (Phalangium) og enkelte slags 
krabber. Hvor ofte fanger man ikke disse sidste og opdager, at de mangler 
en eller flere klør; eller firben med kun en halestump eller græshoppe, 
der halter: det er tegn paa, at dyrene har været udsat for fare. 

Næst efter at søge sin frelse i flugten, unddrager de fleste dyr sig 
sine forfølgere ved at barrikadere sig, idet de enten som sneglen trækker 
sig tilbage i det skal, hvormed de er udstyret, eller de fabrikerer sig en 
egen fæstning. Eremitkrebsen (Pagurus) finder sig saaledes et tomt skal 
i sandet, og til dette klamrer det sig fast med to hagelignende arme og 
lader kun ben og hoved stikke frem; resten er beskyttet som af et skjold. 
Vaarfluelarven (Phryganea), der vanligvis opholder sig i kloaker og rende- 
stene, laver sig selv et skal af træpinder og stene og murer det sammen 
med dynd. Larven til et andet lidet vingedækket insekt bygger af sine 
egne ekskrementer et skal, som det trækker efter sig. 

Hos mange dyr har ikke skallets haarhed saa meget at betyde som 
dets glathed og dets afrundede form; angriberens kjæver eller fangarme 
preller derved af. Naturligvis er ikke et saadant skal nogen let byrde — 
især hvis dyret er lidet og svagt; men hvilket udmerket forsvarsredskab 
er det dog ikke! Man tænke bare paa skildpadden, der skjult under sin 
faste skjoldborg kan trodse det heftigste angreb og sætte den høieste 
taalmodighed paa prøve. Et bæltedyr i Argentina, Dasypus tricinctus L., 
ruller sig sammen til en usaarlig trillende kugle, mod hvilken hundene 
forgjæves bruger sine tænder. Det langhalede Mamis tetradactyla, der er 
beklædt med et panser af spidse skjæl, ruller sig ligeledes sammen til en 
kugle, hvoraf kun halen stikker frem, men halen er til gjengjæld besat 
med endnu spidsere skjæl end det øvrige legeme. Leoparden søger altid 
at angribe dette dyr, men den opnaar kun at saare sig selv paa 
skjællenes spidser. | 

Mange dyr — pindsvinet f. eks. — har istedetfor et fast skal en 
beklædning af pigger, der ved den mindste fare øieblikkelig reiser sig i 
veiret og danner et ugjennemtrængeligt dække. Men der findes ogsaa 
dyrearter, der ikke indskrænker sig til bare at benytte disse pigger til 

passivt selvforsvar. En egen slags firben i Asien og Afrika, Uromasticos, 
har en hale, tæt besat med korte og skarpe pigger; naar den indfanges, 
gaar den straks over til angreb, idet den med kraft og voldsomhed slaar 
om sig med halen. En rokkeart, Trygon pastinaca, bærer paa halen en 
lang, dolkemæssig spids naal, hvis sider er som en sag. Naar dyret 
angribes, søger det først at vikle halen om angriberen, derpaa stikker det 
ham med naalen og frembringer et dybt saar, der vanskelig læges, og som 
ofte endog medfører døden. 

Vi kommer nu til de mere moderne forsvarsredskaber: de elektriske 
fiske. Disse bærer ikke noget skal, ei heller er de rappe i sine bevægelser; 
de er tvertimod i særlig grad dovne, dorske og træge, men de rummer 
inde i sig et lidet elektrisk batteri, der er istand til at slaa selv meget sterke 
fiender til jorden. Den elektriske rokke, Torpedo, der lever ved Atlanter- 
og Middelhavets kyster, er et tungt, halvrundt, glathudet dyr, som graver 
sig ned i dyndet. Naar man griber fat i det — i særdeleshed hvis man 
berører dets sider, hvor det elektriske organ befinder sig, — føler man 
et heftigt stød, der meget ligner ,enkemandsstød*. De elektriske barryg'er, 
som opholder sig i Syd-Amerikas sumper og moradser, er saa sterkt ladet 
med elektricitet, at de endog skal kunne slaa heste i svime. 

Blandt dyrenes ,moderne* forsvarsredskaber indtager de ,kemiske* 
en fremragende plads ved siden af de ,elektriske*. Det vil sige, der er 
visse dyrearter, om i farens stund enten udsondrer en bestemt vædske eller 
indhyller sig i en saadan sky af stank, at angriberen bliver staaende 
magtesløs. 

Den almindelige snegl uden hus er et godt eksempel paa vædske- 
udsondring. Ikke saasnart har man grebet fat i den, før den trækker sig 
sammen og bedækker sig med et sleipt, gummiagtigt slim, der straks giver 
den mest glubske fiende respekt. 

Et sjødyr af sjøpølsernes slegt, Holothuria Forskali, henhører 
under denne gruppe. Det lever i almindelighed ved Englands og Frankriges 
kyster og benævnes af de engelske sjøfolk ,cottonspinners* — ,,bomuldspin- 
dersker*. Naar man stryger eller berører dyrets hud, støder det pludselig 
— lig pile — ud gjennem endetarmen fem til otte hvide, lange, cylindrisk- 
formede bomuldsskyer, der klæber sig fast til alle gjenstande, de berører. 
» Gjenstanden* er vanligvis en krabbe eller en fisk, som i et øieblik spræller 
sig ind og hefter sig fast i det gummiagtige net, saa den har et farligt 
arbeide med atter at rive sig løs: jo mere den stræver, desto mere arbeider 
den sig ind i floken. Peach fortæller, at han har seet en krabbe, der paa 
denne maade i den grad havde viklet sig ind i nettets traade, at den ikke 
længer kunde røre sig; og Minchin beretter, at han har været vidne til, 
at hummere er døde under anstrengelserne for at befri sig. 

Hvem kjender ikke den glinsende røde løberbille, som man saa 
hyppig antræffer om sommeren, og som iler saa raskt ind i græsset, naar 
man jager efter den med spadserstokken. Den forsvarer sig mod sine for- 
følgere ved gjennem særlige kjertler i endetarmen at udsondre en vædske, 
der lugter saa ilde, at fienden uvilkaarlig maa stanse op; særlig er den af 
virkning paa græshopper, firben og paa den insektædende Picus major L. 
Bombarderbillen (Brachynus) udsender paa samme vis en bitter, svidende 
vædske, der straks med et lidet smeld gaar over i luftform. Naar man 
løfter op en sten, hvorunder flere af disse biller ligger skjult, løber de for- 
skrækket til alle kanter, og der kan da fra hver enkelt lyde op til tolv 
tydelige smeld. 

Men det dyr, som i henseende til udsendelse af stank i forsvars- 
øiemed slaar alle rekorder, er et lidet amerikansk rovdyr, mephitis. Naar 
det føler sig forfulgt, stanser det rolig op, løfter halen i veiret og udstraaler 
— Iligetil en afstand af tre meter — en vædske, der lugter saa fabelagtig 
ilde, at det ikke kan betegnes med ord. Det hus, hvor en mephilis er 
Slaaet ihjel, er for altid ubeboeligt; stanken hænger igjen i væggene, i 
møblementet, i skorstenen. Azara gaar saa vidt, at han skriver, at man 
— hvis en mephitis blev dræbt paa en af de centrale pladse i Paris — 
vilde merke lugten helt ud i forstæderne. Men Azara var sydfranskmand, 
og de pleier gjerne at overdrive en smule. 

Stankgrævlingen paa Sumatra, Mydaus meliceps, udsondrer ogsaa en 
ganske forfærdelig lugt. Det skal flere gange have hændt, at den har paa- 
virket voksne mennesker i den grad, at de har faldt besvimet om. 

Blandt dyrenes ,kemiske* forsvarsmidler kan ogsaa nævnes den saa- 
kaldte ,uvilkaarlige aareladning*. Dette bestaar deri, at vedkommende dyr 
— ff. eks. kanthariden — i farens stund vælter sig over paa siden og be- 
væger benene ligesom i krampetrækninger; samtidig kommer der ud af 
skinnelæggerne nogle draaber af en gul, klæbrig vædske. Disse draaber er 
intet andet end dyrets eget blod, der flyder ud af nogle smaa revner i 
huden, hvilke lynsnart aabner og lukker sig. Men blodet indeholder en 
sterk gift, kantharidin, og naar angriberen har faaet den paa sig, slipper 
den straks sit tag og giver sig til at rense sig for den farlige vædske. 
Men imidlertid undflyr kanthariden. 

Tilsidst skal vi under den ,kemiske* forsvars-kategori omtale de dyr, 
der i og for sig selv er saa ildelugtende, at de aldrig virker lokkende paa 
nogen angriber — hvor graadig denne end monne være. Dette synes at 
være tilfældet med en art store, spraglet udseende sommerfugle — zygenia 
— der flyver tungt og er lette at fange. Men de gribes sjelden af nogen 
"fugl. Heller ikke vil nogen have bemerket, at en igle nogensinde er bleven 

slugt af en fisk eller af en salamander; den angribes nok, men kastes snart 
tilside, hvad enten dette nu kommer af, at den er seig at æde, eller at den 
har en mindre behagelig lugt. 

En række dyrearter har sit vigtigste forsvarsmiddel i forstillingskunsten. 

Den mest anvendte metode er, at dyret anstiller sig dødt. Hvis det 
er udrustet med nogetslags skal eller skjold, kryber det ind under dette 
og stikker kun frem de dele af legemet, der mindst er udsat for at saares. 
Og hvis det er i besiddelse af den egenskab at kunne udsondre nogen ond 
lugt eller vædske, benytter det sig heraf i samme øieblik, som det lægger 
sig tilsyneladende dødt hen. En art skaldyr — jgeotrupes — strækker 
benene stivt ud fra sig som i katalepsi; det ser yderst eiendommeligt ud 
og vanskeliggjør fiendens angreb. 

Den listige forsvarsmetode, at anstille sig livløs, har tvende fordele: 
for det første undgaar vedkommende dyr at friste de fiender, der som visse 
padder og firben kun lever af dyr, som rører sig; for det andet er metoden 
en stor hjælp for de smaainsekter, snegler o. a., der lever paa græsstraa 
og buske: de slipper sig nemlig med én gang ned paa marken, hvor de 
blandt kvist og kvas, blandt singel og græs næsten ikke er til at opdage, 
saasandt de blot ikke røber sig ved sine bevægelser. 

Som menneskene ofte anstiller sig som dit eller dat for at imponere, 
saaledes gjør tidt ogsaa dyrene. Darwin fortæller om en chimpanze, der 
i sit bur blev ræd for en skorstensfeier; den reiste børster og gav ved 
alslags tegn tilkjende, at den havde tilsinds at gaa til angreb; men dens 
vogter, der var en stor dyrepsykolog, erklærede, at den blot foretog sig 
alt dette for at skræmme. Naar gorillaen er vred, saa reiser den sin manke 
og kaster den ligesom fremover; dens næsebor udspiles, og dens underlæbe 
glider ned, saa de frygtindgydende tænder kommer tilsyne; derhos hamrer 
den sig paa brystet med sine vældige knytnæver og udstøder brøl, saa det 
giver ekko over hele skogen. Der skal en koldblodighed, som ikke er 
dagligdags, til for ikke at paavirkes af dette forfærdelige anstaltmageri. 

| Alverden har seet en kat i sinne — hvorledes den reiser børster, 
krummer ryggen og fræser; der er neppe nogen tvil om, at alene dette 
dens udseende har bragt mere end én angriber til at vige. 

Nogle slangearter, i særdeleshed den indiske Naja tripudians, reiser 
sig, naar den forfølges, ret op i veiret og strækker halsen ret frem, mens 
den aabner gabet vidt op. Frosker og padder sluger en mængde luft og 
puster sig ganske forskrækkeligt op, naar de er udsat for fare. Giinther 
formener, at mange af disse dyr undgaar at blive opædt af smaaslanger 
o. lign. alene derved, at de paa denne maade antager et større og mere 
respektindgydende udseende. 

Alle disse dyr, der saa at sige er forsynet med ydre forsvarsredskaber 
enten af den ene eller anden art, har ingen grund til at søge at skjule 
sig. En flerhed af dem er slet ikke bange for at blive bemerket af . 
mulige angribere; de er da ogsaa gjennemgaaende udstyret med smukke 
farver, der endog er ligefrem gloende, saaledes de røde snegler, de gyldne 
løberbiller osv. Men for andre dyrearter bestaar forsvarsmidlet i at kunne 
leve ubemerket, i at gjøre sig ukjendelige. Naturen har til den ende skabt 
dem — enten i kulør eller i form — saa slaaende lig det milieu, hvori 
de lever, at der behøves det skarpeste blik for at opdage dem. 

Det bedste eksempel paa dette sidste tør de store indiske sommer- 
fugle, kalima'erne, være. Wallace skriver om dem, at ,de er orange- 
farvede og blaa ovenpaa; de flyver meget hurtigt og opholder sig mest i 
løvskogene. De pleier helst at sætte sig paa grene, hvor der er vissent, 
gult og brunt løv. Og deres udseende ligner da i den grad et vissent 
blad, at man selv ikke paa de korteste afstande skal kunne se forskjellen. * 
Der kunde nævnes mange andre dyr, som afgiver eksempel paa det samme, 
saaledes rypens snehvide fjerbedækning, der saa mangen gang har beskyttet 
den mod jægerens blik, harens brune farve om sommeren og hvide om 
vinteren oOsV., OSV. 

Kamæleonen, løvfrosken (Hyla viridis L.) og nogle andre arter ud- 
gjør her en særafdeling, idet de, naar de selv vil, kan skifte farve. 
Kamæleonen er saaledes grønlig, naar den hviler — grøn som græsset; den 
kan være graa og graabrun, sort og blaaviolet, kjødrød og rustrød — alt 
efter sine omgivelser. Løvfrosken optræder i et pragtfuldt grønt toilette, naar 
den vanker i græsset; den skifter og bliver brun eller graa, naar den 
befinder sig paa træstammernes bark, og den bliver — hvad der vel sjelden 
gaar paa — gylden, naar den er i nærheden af metalliske gjenstande. 

Men listigere end nogen af disse viser nogle af havets bløddyr, 
cephalopoderne, sig at være. Naar f. eks. en af de smaa, sandgule blæk- 
spruter angribes af en fisk, saa bliver den først mørkebrun af farve: det 
betyder, at den er sint. Derpaa udsondrer den en blæksort vædske, der i 
vandet danner en ugjennemsigtig sky. I samme nu antager den en vand- 
lignende farve og tager flugten, medens angriberen forgjæves roder om i 
det grumsede vand. 

Hvor viselig synes dog ikke naturen at have udstyret sine skab- 
ninger! Alting synes beregnet, alting synes at tjene et bestemt formaal.* 
Saaledes er der bleven talt hundreder og atter hundreder af gange. Men 
denne tale hviler, tror jeg, ikke helt paa et sandt og rigtigt grundlag. 
Der er ingen grund til at tro, at den bestemte, særegne tegning paa en 
snegl tjener til nogen mylte; dyret — og dyrene ialmindelighed — er 
maaske i besiddelse af mange helt unyttige organer. Hvem ved? Der er 

aabent rum for alle gisninger. Naar alt kommer til alt, beherskes kanske 
dyrenes verden af helt andre følelser og instinkter end de, som vi kjender. 
Alene en streng, kritisk iagttagelse og eksperimenteren vil med hensyn paa 
disse interessante spørgsmaal kunne indvinde nyt land for den biologiske 
videnskab. el. 


Tre svar til dette sotet 


(Efter W. H. Mallock, Adolph Wagner og Paul Deschanel i , Cosmopolis*). 





e tre socialister, vi forleden efter det tretungede tidsskrift , Cosmopolis* 
pD lod lovprise sin læres fremgang og udsigter i Europas tre hovedlande, 
har i tidsskriftets følgende hefter faaet svar; efter løfte skal disse i 
korthed anføres nedenfor. 


L 


Stadige ,Kringsjaa*-læsere vil huske mr. Mallocks navn. Saa 
dygtig og energisk han end er, kommer han som skribent ikke paa langt 
nær op imod mr. Hyndman. Er Hyndman glødende af indre ild, virker 
Mallock tørt og koldt ved sin trevne fremstilling af sin prokuratormaner 
at tænke paa. For at gjendrive den socialistiske paastand, at al produktion 
skyldes dem, som arbeider med hænderne, fylder han en bunke blade med 
selvsagte beviser for, at en eneste hjernearbeider kan mangedoble afkast- 
ningen af haandarbeidernes stræv. En saadan kjæmpeproducent skulde 
under den socialistiske samfundsorden alligevel ikke faa større udbytte af 
sit arbeide end den simpleste muskelarbeider. 

Den nylig afdøde sir Henry Bessemer har ved sin opfindelse paa 
staalproduktionens omraade gjort sig fortjent til mindst r million kroners 
aarlig indtægt i al evighed; under socialistiske samfundstilstande skulde 
en saadan mand ikke oppebære mere af sit hjernearbeides afkastning end 
den almindelige arbeider i hans fabrik. Med dette drabelige argument 
slaar mr. Mallock socialismen ihjæl. 

Naar mr. Hyndman paastaar, at socialismen vinder udbredelse, Saa 
stikker dette i en forblindelse hos ham; ikke socialismen, men troen paa 
socialismens mulighed griber om sig — takket være Hyndmans og ligesindedes 
lokkende forjættelse, at inden det socialistiske system vil arbeiderne faa 
tre gange saa høi løn for trediedelen af sit nuværende arbeide. Denne tro 
beviser ikke systemets brugbarhed. Om det lader sig gjennemføre, beror 
paa de faa undtagelses-menneskers, de praktiske geniers, opfindernes og 
organisatorernes villighed til at give sit arbeide mod at faa ikke engang 
tusendelen af dettes udbytte. 

Socialisternes lære om socialismens nødvendighed som kapitalismens 
historiske afløser er et selvbedrag. Alle hidtidige økonomiske systemer 
bunder i, at det kraftige individ høster frugter af sin overlegenhed. En 
grund-omvæltning af menneskets moralske konstitution er ikke tænkelig; 
selvfølgelig kan socialismen, hvis gjennemførelse forudsætter dette, umulig 
tænkes at resultere af den nuværende samfundsordens naturlige videre- 
udvikling ifølge den menneskeheden iboende udviklings-lov. 


140 


Deschanel er vicepræsident i det franske deputeret-kammer og 
betragter ligesom sin meddeputerede Jaurés socialismen nærmest som en 
af kræfterne i den franske politik. Hans artikel er spækket med alskens 
citater som en tysk doktorafhandling, men alligevel let læst og raskt 
bygget, som det sig et fransk causerie hør og bør. 

Han gaar ud fra Gambettas berømte ord fra 1872, at noget socialt 
spørgsmaal gives der ikke, men vel en række opgaver at løse en for en 
uden hjælp af nogen universalformel. Saa fremholdes det, at den paastaaede 
modsætning mellem individet og staten er et kunstigt og forholdsvis ny- 
modens paafund, der skyldes materialisternes ensidige udvikling af Adam 
Smiths økonomiske teori, idet rigdommens forøgelse blev opstillet som 
samfundslivets eneste maal, for hvis opnaaelse al statsindblanding betragtedes 
som en hindring, medens det sikreste middel skulde være den frie konkurrance. 

Denne lære avlede socialismen som sin naturlige modsætning. Marx 
er Ricardo stillet paa hovedet. Begges udgangspunkt er gjenstandens 
nytteværdi, begge forkynder et materialistisk livssyn; jordiske goders 
erhvervelse er for dem begge samfundsordenens maal — æd drik og vær glad! 

De franske socialister pleier rigtignok at slaa om sig med endel 
sentimentalt idealistiske formler; men de anerkjender ikke statens indgriben 
for berettiget til at sikre alle dem deres ret, som uden denne indgriben 
ikke vilde kunne nyde den — solidaritetens gyldne lov. 

I Frankrige indtraadte det store vendepunkt i socialismens historie 
med Carmauxstreiken i 1892 og partiets optræden i nationalforsamlingen. 
Siden den tid nytter det ikke at tage Sagen rolig og regne med, at 
socialismen bare tjener paa at blive angrebet. 

Tvertom stikker der en fare i at holde almenheden borte fra at tænke 
over de spørgsmaal, socialismen har reist. Intet er nyttigere end at frem- 
holde gjennem beviser af socialisters egne udtalelser, at deres maal er at 
se eiendom afløst af brugsret, kapitalrenten undertrykt, varebyttet ophævet, 
men lønsarbeidet alligevel opretholdt. 

Til den ende anfører forfatteren et karakteristisk ordskifte i deputeret- 
kammeret sidstleden 13. november mellem førsteminister Méline og en af 

socialistcheferne, der lod sig henrive til at negte de smaa jordbesiddere 
retten til at sælge sin jord, men samtidig erkjendte deres behov for 
lønnet hjælp. | 

Forfatteren mener, at i Frankrige med dets 8! millioner smaa 
gaardbrugere er socialismen bare et udtryk for vredagtig misfornøielse, en 
vældig protest mod tilstedeværende ulemper. Som princip for en gjen- 
reisning af samfundet er den dømt. Spaadommen om socialismens 
forestaaende seier — ,0m ti aar, som Jaurés profeterede — har lidet 
paa sig. For at holde sig oppe er den nødt til at slaa over i forsøg paa 
kooperation, noget som strider mod socialismens underkjendelse af konkur- 
rance og handel. Istedenfor, som Jaurés paastod, at socialismen stadig 
udvikler sig til en renere opfatning af sit væsen, maa den gjøre kunster 
og slaa sig paa kooperation. 

Glasverket i Albi er ikke andet end et vildt forsøg paa at realisere 
en selvmodsigelse. 

Veien til løsningen af de mange opgaver i den praktiske samfunds- 
politik gaar ganske rigtig gjennem udviklingen af associations-principet, og 
den ledende tanke under arbeidet med at finde løsningerne og bygge 
arbeidets republik er retfærdighedens idé. Det nye samfund lever i 
vor samvittighed. 


HI. 


Adolph Wagner's svar til Liebknecht er ubetinget det værdifuldeste 
indlæg i denne debat. Som gammel universitetslærer hengiver han sig 
ikke til deklamationer, og som dreven parlamentariker forstaar han at 
behandle sin kollega Liebknecht med høflig overlegenhed, medens han som 
erfaren socialpolitiker undgaar at tumle med abstrakte talemaader. 

Meget mere, hans kritik over Liebknechts anskuelser, dem han 
aabenhjertig indrømmer niegen berettigelse, tager netop sit udgangspunkt 
i beskyldningen for at bygge for sterkt paa blot og bart trossætninger — 
selvlavede ,axiomer og dogmer*. Selve kritiken indskrænker han for 
rummets skyld — idet han henviser til sit omstændelige verk *Grundlegung 
der politischen Oekonomie* — til et par hovedpunkter, hvor socialismen 
aldrig vover at tænke sin tanke tilbunds og derfor efter hans opfatning 
kommer i skade for at bygge i luften. Det ene hovedpunkt er problemet 
om forholdet mellem en gjennemført socialistisk samfundsforfatning og 
befolkningens formerelsestendens. Det andet er den psykologiske side 
ved arbeidsprodukternes fordeling. Egentlig bliver det kun dette sidste 
problem, Wagner — af hensyn til pladsen — faar anledning til at behandle 
mere udførlig. 

Vistnok paastaar socialisterne, at deres fremtidsmaal kun er den 

naturlige videre-udvikling af samfundet ifølge dettes egne iboende kræfter, 
at det vil realisere sig som et historisk indtræffende resultat af de ubøn- 
hørlige loves virksomhed, der ned gjennem tiderne har skabt slavesamfundet, 
feudalsamfundet og nu sidst kapitalist-samfundet. Men socialisterne er blinde 
for, at de urmenneskelige drifter, som har dannet de konstant virkende 
kræfter i denne proces, altid i wudviklingens forløb har været just de 
samme. Til iværksættelsen af overgangen til og organisationen af socialist- 
Staten tiltrænges en ændring af disse urdrifters grundvæsen. Mellem den 
menneskelige natur, som ytrer sig gjennem alle hidtidige samfundsformer, 
og den menneskenatur, som skal aabenbare sig i fremtidsstaten, er for- 
skjellen mere end en gradsforskjel — der maa indtræde en væsens- 
ændring til. | 

Til at fremkalde overgangen paastaar Liebknecht at voldsmidler ikke 
behøves. Han mindes dog sikkert, at hans store lærer og mester, Karl 
Marx, antydede proletariatets revolutionære diktaturf, som iallefald et 
gjennemgangsled. Og Liebknecht selv, som jo negter nødvendigheden af 
»tvangsmidler*, nævner som organer for fremtidsstatens ordning et ,arbeids- 
raad* og et ,undervisningsraad* — formodentlig har han tænkt sig, at 
menneskene skulde være som voks under hænderne paa disse. 

Det er let nok at fjase med ,støvlepudsning* og ,kloakrensning* — 
men dermed er spørgsmaalet om tjenestefolk og om udførelsen af alt 
det udslidende eller modbydelige tung-arbeide slet ikke løst. ,Lysten (il 
arbeide*, som socialismen med rette regner med, strækker vanskelig til 
her. Naar hverken sult, end sige tvang eksisterer som drivfjære, skal det 
være et træf, om nogen af frit valg melder sig til sligt arbeide. Teknikens 
fuldkommenhed og gjennemførelsen af kortest mulig arbeidsdag er i og 
for sig ikke lidet, men neppe alt. Henvisningen til, at selv i kapitalist- 
samfundet en kunstner eller videnskabsmand stræver uden hensyn til privat 
interesse, strækker ikke til, hvor der, som i saa mangt kropsarbeide, er et 
svælgende dyb mellem besværet og behaget ved at klemme paa for arbeidets 
egen skyld. Maskintekniken medfører desuden, at den producerende enkelt- 
person ikke, som i smaabedriftens stille tider, har glæden af at forfærdige 
noget ,helt*, hvori han tilslut stolt kan se resultatet af sit stræv. 

Menneskenaturen maa altsaa ændre sit væsen ved overgangen til en 
socialistisk samfundsform; for det modsatte skylder den socialistiske viden- 
skab os beviset. 

Dette gjaldt endda bare med hensyn til produktionen. Hvorledes 
tænker man sig saa fordelingen af arbeidets afkastning ordnet? 

Alslags kontraktmæssig regulering af den art som de hidtidige løns-, 
leie: og rente-afialer skal jo være udelukket. 

, Enhver efter sin arbeidsydelse*, lød det engang. Nutildags har man 

gjennemskuet det ,individualistiske* — og upraktiske ved en slig regel. — 
Enhver efter sit behov* — ja, det var nok det mest endefremme; men selve 
Marx lærer os, at dette forudsætter en menneskehed af lige ædle individer. 

Praktisk talt løses problemet kun ved en autoritativ regulering af for- 
delingen efter kompromisser mellem forskjellige principer: en mere eller 
mindre vilkaarlig ansættelse af den for det fælles samfund tænkelige værdi 
af arbeidsydelsen graderet efter et vist udregnet normalbehov — et system 
af socialtakster, noget i lighed med vore dages gageregulativer for offentlige 
tjenestemænd, bare med noget mindre afstand mellem skalaens øverste og 
nederste trin. Kunde man undgaa paalæg i portionerne som opmuntring 
eller ekstrabelønning? nedsættelse for dovenskab eller uduelighed? Hvor- 
ledes vilde det forholde sig med individernes ,tilfredshed* med et sligt 
system, det være nu saa fuldkomment som bare tænkeligt? 

Kampen for tilværelsen skal altsaa omsættes i menneskenes fælles- 
kamp for en menneskelig tilværelse; selve kilden til elendighed, last og 
forbrydelse skal tørre ud. Der kræves en stor styrke i troen for at turde 
regne med en slig ændring af menneskenaturen. 

Det forudsættes altsaa, at hvert individ frivillig skal overtage eller 
beredvillig lade sig anvise det arbeide, samfundet har behov for, samt nøie 
sig med i udbytte at modtage den portion af den fælles afkastning, som 
udregnes efter fordelings-skalaen. Det hele maatte foregaa omtrent som 
mellem medlemmer af en eneste stor familie eller husstand. Skal fremtids- 
staten have at regne med slige syndefulde tilbøieligheder som misundelse, 
skinsyge, ærgjerrighed, forfængelighed, hovmod, had, ondskab, slaphed og 
hvad det heder altsammen, som pletter vort arme, ikke-socialistiske 
samfundsliv ? 

— Forgaaelser mod andres person, endsige kjønsforgaaelser — hvor- 
ledes skal sligt tænkes undgaaet, selv om eiendomsforbrydelser forsvinder 
med anledningen dertil? Er mangel paa dannelse her eneste motiv? 
Raader hjertets godhed almindeligere hos de dannede end hos de enfoldige 
og ukyndige? 

Ingen regjering — alene forvaltning skal der være tale om som red- 
skab for folkeviljen. Mindretallet skal ikke fortrædiges, end mindre det 
, frie individ. Men naar nu ,arbeids-raadet* og ,opdragelses-raadet* skal 
sætte sine beslutninger i verk trods modvilje? Uden magtmidler? Er ud- 
trykket »regjering* kun noget, som gjælder for en borgerlig samfundsorden? 

— Dette var de store hovedtræk. Hvorledes forholder det sig med 
de forskjellige ikke mindre praktisk vanskelige enkeltpunkter? Saaledes 
spørgsmaalet om forbruget af de producerede goder? Og fremtidsstatens 
finanser samt godtgjørelsen for fællesærendernes ,, forvaltning? Og dannelsen 
af den til ny og øget produktion nødvendige kapital? 

yPenge* skal jo ikke være til. Handel og privatspekulation er nemlig 
udelukkede. Naar der ikke skal være penge, maa altsaa det ,frie* individ 
og samfundsmedlem faa sin portion af fællesproduktionen afpasset i be- 
stemte varesorter efter bestemt maal paa bestemt sted og til bestemt tid. 
Det bliver da lidt vanskeligt at tænke sig levesættet ordnet anderledes end 
i vore dages kaserner eller tugthuse. Skal der alligevel gjælde fri eiendoms- 
ret til arbeidsproduktet — idet blot produktionsmidlerne er unddragne fra 
privateie —, nødes man til at spørge, hvorledes det frie valg af forbrugs- 
gjenstande tænkes ordnet. Jo, for ,arbeidsmynt* skal man kjøbe eller 
vælge varer i ,fælles basaren*. Men værdiforholdet mellem arbeidsmynten 
og de konkrete forbrugsvarer bliver da at fastsætte efter en skala, som 
endnu ikke engang den fantasifulde Bellamy har formaaet at gjøre anskuelig. 
Det skulde vel ikke vise sig ganske praktisk at ty til penge alligevel? 

yFinanser*? Ja, Liebknecht mener, at jernbaner og luftskibe skal 
staa til gratis afbenyttelse akkurat som vore dages landeveie. Men slige 
sager skaber sig ikke selv, vedligeholder sig ikke selv, driver sig ikke helt 
paa egen haand. Der maa nok fælles-udlæg til. End sige til opdragelses- 
anstalter, lærdomssæder, folkepaladser, selv om man spares for fællesudlæg 
til militærvæsen og lignende aflægse ting. Slige fællesudlæg bestrides i 
vore dage ved skatter. Noget saa stygt kan jo ikke tænkes beholdt i 
fremtidssamfundet. Altsaa maa det til fælles brug nødvendige trækkes af 
i den fælles produktion, inden den deles i portioner til individuelt brug. 
Spørgsmaal om alt vedkommende slige fællesudlæg maa da for hvert enkelt 
tilfælde afgjøres af det suveræne folk; ved disse afgjørelser bliver der rig 
anledning til at stille individernes ideale almensind paa prøve. 

» Nationalkapitalens* dannelse maatte foregaa paa lignende vis. Endel 
af samfundets arbeidskraft fik sysselsættes med tilveiebringelsen af de 
maskiner o. 1., som skulde bero i sameie som produktionsmidler. Godt- 
gjørelsen for saadan sysselsættelse maatte indlignes i fællesudlægget eller 
forhaands-fradraget. Socialistsamfundet blev smukt nødt til at give sig af 
med at ,spare*, noget som socialisterne ikke noksom fordømmer. 

— Liebknecht har det travlt med at pege paa enkelte fænomener i 
nutiden som mønstre for hans fremstillingsdrømme, f. eks. de amerikanske 
kjæmpehoteller, kolossal-basarerne og Krupps anlæg. Disse glansnumre i 
kapitalist-systenets opvisning af, hvad privat initiativ kan drive det til! 
Hellere burde han dvælet ved kommunale foretagender og statsforvaltnings- 
brancher som gasværker og postvæsen. | 

Hvad det psykologiske moment betræffer, kan socialismens viden- 
skabelige ledere længe nok nægte det — det er ligefuldt ubevist, at de har 
forladt utopiernes verden. 

— Wagner ser sig ikke tid til at behandle sin anden hovedindvending: 
befolkningsspørgsmaalet. 

Han udtaler kun — under henvisning til sit ovennævnte verk —, at 
efter hans syn paa sagen maatte under en socialistisk samfundsorden pro- 
duktionen blive ringere end under de nu raadende vilkaar, men samtidig 
befolkningen vokse raskere. Om fremtidsstaten derfor ikke konsekvent 
vilde gjøre saa voldelig et indgreb i individernes frihed som at regulere 
fødslernes antal, maatte den snart staa ovenfor den bitre kjendsgjerning, 
at en minkende fællesproduktion var at fordele paa en øgende forbruger- 
mængde. Den af socialisterne saa dybt foragtede , pastor Malthus* er 
ikke let at komme forbi. 


Vi har søgt at gjengive disse svar, særlig professor Wagners i samme 
tone, som forfatteren benytter, ganske som vi gjorde, da vi gav socialisterne 
ordet. Det morgenrødens rosenskjær over hines forkyndelse har derfor 
dennegang veget for en mnegativs kritiks sodgraa vinternat. Glad tro og 
tvær tvil — om de to stemningspoler svinger tiden ind i fremtiden. 

cb. 


En fortælling fra et klosterpensionat. 


(Af Jules Lemaitre). 





Brev fra Renee bål St Blanehe LY FER 
Angers, 15. mai 1871. 

Tænk dig, kjære Blanche! I otte dage har vi nu opholdt os i et 
lidet hus paa landet i nærheden af Angers hos en svoger af forstanderinden 
af klosterskolen. Uf, jeg er endnu saa forfjamset af altsammen. Jeg kan 
ikke tro andet, end at jeg har drømt. 

Som du ved, blev jeg og min lille søster boende hos nonnerne i vort 
kjære kloster i Neuilly. Foruden os opholdt der sig seks andre piger, som 
enten var forældreløse, eller hvis familie boede i udlandet og af den grund 
ikke kunde hente dem, før krigen brød ud. I det hele var vi fire smaa 
og fire store piger. I begyndelsen gik alting godt. Undervisningen var 
saa godt som indstillet. Kun om eftermiddagen havde vi for syns skyld 
en kort læsetime. Der var heller ikke tale længer om den strenge kloster- 
disciplin. Hele dagen tilbragte vi i haven. Vi lo, legte og læste morskabs- 
bøger. Men de værdige matroner saa hver dag yderst bekymrede ud, og 
sandelig —- vor idylliske ro skulde faa en brat ende. 

Ja, nu har du et helt aar været med i den fornemme verden. Allige- 
vel er jeg sikker paa, du ikke har glemt en merkelig skik, som herskede 
i klostret; thi den er visselig enestaaende i sit slags. Husker du vore lege- 

timer? Medens vi legte, gik en af de ærværdige nonner frem og tilbage 
paa legepladsen, og ret som det var, slog hun bogen, hun holdt i haanden, 
sammen, saa det hørtes over hele legepladsen. Paa dette signal maatte 
alt være stille. Al leg og støi ophørte med et, og vedkommende, der havde 
inspektion, læste op nogle vers af salmebogen eller et kort stykke af 
evangeliet. Paa nyt signal med bogen kunde vi lege igjen. Formodentlig 
har denne øvelse midt under vore verdslige adspredelser til hensigt at minde 
os om, at vi har en sjæl, som skal frelses: Kroketkuglerne og gummi- 
boldene kunde let lade os glemme det og derved foraarsage os en stor ulykke. 

Jeg tror, det var den en og tyvende marts. Vi legte som sædvanlig. 
Pludselig hørtes mor Angelikas signal. Alle stod stille, og Angelika begyndte. 

, Hvad gavner det et menneske, om han vandt den ganske verden . . .* 

Bum! >. . Bum! ..: Hverken mere eller mindre end en granat, 
min kjære! En af pariserkommunens granater! Den sprang i et træ neppe 
ti skridt fra os. Mor Angelika tabte baade næse og øren. Hun stod aldeles 
maalløs. Bogen faldt hende ud af hænderne. De smaa begyndte at græde. 
Jeg tog Lili i mine arme og skyndte mig med hende ind i læseværelset. 

Resten af dagen og natten gik hen, uden at der hændte noget, og 
vi begyndte at blive mere rolige. Men medens vi spiste frokost, hørte vi 
igjen: Bum! ... Bum! ... En granat var faldt ned paa nabohuset! 

» Hurtig ned i kjælderen, børn! Tag tallerkener og servietter med !* 
raabte forstanderinden, mor Ursula. 

Vi styrtede ned gjennem trapperne med tallerkenerne 1 haanden, saa 
al suppen randt paa gulvet. De smaa kunde ikke andet end le, og Lili 
var helt overgiven. Øverst paa trappen stod forstanderinden - og raabte 
uafbrudt: 

på kulkjælderen! ... Hører I? ... I kulkjælderen! Der er sikrest.* 

Tjenestepigerne kom med tæpper, og vi tog plads, hvor bedst vi 
kunde. Paa den maade spiste vi frokost den dag. 

Senere paa dagen hørte vi ikke noget til granaterne. Vi sov som 
sædvanlig paa vore soveværelser. Men du kan forstaa, vi fik ikke megen 
søvn paa vore øine — jo, Lili! Jeg havde faaet tilladelse at tage hende 
med mig i min seng, og hun sov de retfærdiges søvn! Alle lys slukkedes, 
og i mørket var vi naturligvis meget mere bange. Klokken kunde være 
omtrent ti.  Pludselig saaes en stor lysning ved et af vinduerne. Næsten paa 
samme tid hørtes et forfærdelig brag. Vinduerne knustes i tusinde stykker. 

Forstanderinden laa i samme værelse som vi. Hun raabte: 

sJesus, Maria! . . . Skynd eder ned i dagligværelset, børn !* 

Denne gang gik det ikke saa lystig for sig som om formiddagen. 
Tjenestepigerne fulgte efter os, bærende paa madrasser. Vi selv havde nok 
med at tage vare paa vore tæpper. Jeg bar desuden ogsaa Lili. Kan du 

tænke dig: Hun vaagnede knapt af alt dette spektakel, og straks efter 
sovnede hun ind igjen! Vi blev befalede at lægge os paa madrasserne i 
dagligværelset. Men da granaterne vedblev at springe i klostrets nærhed, 
raabte forstanderinden til os: 

y Ned i kjælderen, kjære børn! Der er I mere i sikkerhed. Bed 
flittig til den gode Gud !* 

I kjælderen blev vi i hele fjorten dage. Udenfra hørtes en uafbrudt 
larm af granaternes susen gjennem luften og deres sprængning. Gjennem 
lugerne saa vi, hvorledes de smukkeste træer i vor lille have ødelagdes. 

Hvad vi bestilte? Vi læste. Vi legte smaalege — endog gjemme- 
lege; thi bag veden og kasserne var der god anledning til at skjule sig; 
men ulykken var, at efter nogen tids forløb, saa kjendte alle dem. De smaa 
kjedede sig. Vi ældre fremsagde vore bønner og græd undertiden. Jeg 
betvang mig for ikke at gjøre Lili bange. UVUndertiden ved middagstider 
var der lidt ophold med skydningen. Meget forsigtig gik vi ud i haven 
og samlede op granatstumper. 

Det kan ikke negtes, at tiden faldt os lang. Tykke mor Felicie — 
du husker vel hende? hun havde været med i felttoget paa Krim — 
hun kunde ikke holde ud i kjælderen. Hun holdt paa at kvæles. Tilslut 
sagde hun ganske alvorlig til forstanderinden: 

y Kjære! Lad mig faa lov til at komme ud og trække lidt frisk luft! 
Jeg skal slaa paraplyen op!* 

Da vi havde opholdt os i kjælderen i fire eller fem dage, rykkede 
et kompani soldater af vore egne tropper ind i klostret. Kapteinen besøgte 
os nede i kjælderen — for at berolige os, sagde han; men jeg tror, det 
mest var af nysgjerrighed. Hvor han tog sig godt ud! Ikke netop smuk ! 
Mager, elegant, aabent ansigt, hvoraf der lyste energi og godhed. Jeg hørte, 
man kaldte ham kaptein Orsanne. Utvilsomt hører han til en fornem familie. 
Det sees ved første øiekast. EFndnu er han ung. Alligevel er han dekoreret 
med æreslegionens kors for tapperhed under krigen. Han opholdt sig en 
god times tid i kjælderen og talte livlig med alle. Han underholdt mor 
Felicie med at fortælle om en gammel general, hun havde kjendt paa Krim; 
og saa oplystes det, at mor Ursula var søster til en af hans krigsskole- 
kamerater. Aa, han var fortryllende! Lili tiltrak sig meget hans op- 
merksomhed. 

Den følgende dag sendte han os ferskt kjød og grøntsager; thi vi 
eiede intet andet end hermetik i huset. Hver dag besøgte han os, og ofte 
havde han bonbons og andre smaating med sig til børnene. Altid gav 
han mere til Lili end til de andre. 

Paaskedag besøgte vor udmerkede prest, abbed Jusselin, os, hvilket 
han forresten gjorde omtrent hver anden dag. Han sagde, vi skulde gaa 

til alters allesammen. Nu havde kaptein Orsanne samme morgen meddelt 
os, at man ventede et udfald af oprørerne i Paris, og at hans kompani 
sandsynligvis vilde komme til at deltage i dagens kampe. Han tilføiede, 
at vi ikke havde noget at frygte; men alligevel kan du tænke dig, hvor 
ængstelige vi blev! 

I et hjørne i kulkjælderen skriftede vi en for en for abbed Jusselin. 
De største piger græd meget. — Husker du Berthe Malvan? Det gjør du 
vist. Hun var næsten uformelig, saa tyk var hun, og kan du ikke huske, 
hun viste os en medaljon, hvori der laa en haarlok, som hun havde faaet 
af en fætter — ja du, især hun græd forfærdelig. De troede, deres sidste 
time var kommet. Lili, som var seks aar gammel, skriftede da for første 
gang. Jeg ved sandelig ikke, hvad hun kunde fortælle abbed Jusselin; 
men hun vilde gjøre som hendes ældre søster. Efterat vi alle havde skriftet, 
gav abbed Jusselin os meget høitidelig en almindelig syndsforladelse, og 
han opfordrede os til at ofre vort liv til Guds ære. Saa gik vi til alters 
— ogsaa nede i kulkjælderen. Jeg forsikrer dig, det var gribende skjønt. 
Vi følte os hensat i de første kristnes tid — 1 katakomberne. 

Om aftenen kom kaptein Orsanne tilbage til klostret med sit kompani. 
Naturligvis havde han seiret; men der var dog nogle saarede iblandt. 
Disse anbragtes i et særskilt rum og fik den bedste forpleining. Jeg ud- 
talte ogsaa ønsket om at pleie dem; men forstanderinden tillod det ikke. 
Jeg beklagede mig for kapteinen. Smilende sagde han til mig, at han 
tvilede ikke paa min gode hensigt; men det var min pligt at være i min 
lille søsters nærhed. 

Vi kunde imidlertid ikke vansmægte i kjælderen til evig tid. Kap- 
teinen sagde, at krigen sandsynligvis vilde vare en maaned endnu. Vi 
maatte derfor tage en beslutning. Den ottende mai forkyndte forstander- 
inden os, at vi skulde reise til Angers. Hendes svoger, en meget rig 
fabrikherre, boede der. Han tilbød os at bo hos sig. 

Vi lavede istand hver sin pakke med tøi, og for at faa med os saa 
meget som mulig tog vi paa os to par strømper, to linneder og fire 
skjørter. Af forsigtighedshensyn aflagde de ærværdige nonner deres ordens- 
dragt og iførte sig ,,civile* klæder og damehatte. Du skulde have seet 
dem! Du milde himmel, hvilke kjoler og hvilke hatte! Jeg ved ikke, 
hvor mor Felicie fandt frem disse antikviteter; ja for det var hende, som 
baade foreslog forklædningen og satte den iscene. De stakkels nonner 
saa ud som levende pakkenelliker, dog ikke søster Agathe! Husker du 
hende? Hun var lige skjøn i maskerade- som i klosterdragten. Hun 
var fuldstændig dame, og da vi gik forbi den første skildvagt, kunde han 
ikke faa øinene fra hende. Jeg hørte, han sagde: , Det maa jeg sige!* 

Vi forlod klosteret i skumringen gjennem den lille haveport. Det 
var en trist gang. Jeg maatte uvilkaarlig tænke paa de fantastiske flygt- 
ninger, vi læser om i romanerne. Kaptein Orsanne ledsagede os i egen 
høie person, lige til den sidste skiltvagt var passeret. Jeg gik ved hans 
side sammen med mor Felicie. Lili holdt jeg i haanden. Paa broen over 
Seinen kom et vindstød, som blæste hatten af forstanderinden. Det frem- 
bragte lidt latter. Men netop, som kapteinen skulde tage afsked med os, 
suste en granat over vore hoveder, og saa blev vi stille igjen. Kapteinen 
ønskede os en lykkelig reise. Mor Ursula takkede ham med taarer i øinene 
for al hans godhed. Han bad om tilladelse at trykke forstanderindens 
haand. Han tog ogsaa mor Felicie og mig i haanden. Lili kyssede han 
flere gange paa kinden. 

Jeg negter ikke for, at hjertet ofte steg mig op i halsen, naar jeg 
tænkte paa, at jeg sandsynligvis aldrig vilde faa kapteinen mere at se. 
Hvor snil havde han ikke været mod mig! . . . . Det varede ikke længe, 
før vi naaede Courbevois, hvor to vogne stod og ventede paa os. Klokken 
ti var vi i Versailles. Der steg vi ind i en jernbanekupé . . . . Ja, saa 
har jeg ikke mere at fortælle. Til enhver anden tid vilde her været et 
paradis, men hvilke tider! Kjærlig hilsen 

Renée. 


Brev fra kaptein Dorsanne til Jean Z . . .. 


Nonneklostret ved Neuilly, 15. mai 1871. 

Tænk, min kjære! I fjorten dage har hele kompagniet været ind- 
kvarteret i et nonnekloster. Ved vor ankomst fandt vi cirka tyve ordens- 
Søstre og et halvt dusin pensionister boende der. Jeg traf sammen med 
en gammel en, som havde været med paa Krim. Men den prægtigste, 
den fornemste, den kvikkeste af allesammen, var en yndig en paa seksten 
eller sytten aar. Hun hed frøken Renée. Hvor skjønt var det ikke at se 
hendes moderlige optræden mod sin seksaarige søster! 

Hele dette selskab fulgte jeg forleden dag til Courbevois. De kunde 
nemlig ikke opholde sig længere i klostrets kjælder. Nonnerne klædte sig 
»eivile*, og sandelig tog de sig godt ud. Da jeg skulde sige dem farvel, 
suste en granat over vore hoveder. Frøken Renée, der holdt sin lille søster 
ved haanden, tog hende hurtig i sine arme og rakte mig barnet. Hun 
sagde ikke noget; men der laa et udtryk i hendes øine, som jeg aldrig 
glemmer . . . . Forresten er det høist sandsynligt, at jeg aldrig faar se 
denne yndige skabning igjen. Det var kun et smukt syn. Jeg fortæller 
dig dette, som et bevis paa, hvad man kan opleve i felten . . .. 

Jacques. 

Brev frasRenee Biri til Bland VE 


Paris, 21. september 1874. 

Søndag var min pleiefader og jeg til middag hos fru Lie, en af min 
kjære moders fordums veninder. Straks vi kom, sagde husets frue til mig: 

I anledning af dagen har jeg inviteret en prægtig mand til os. 
Han heder oberst Dorsanne.* 

Neppe havde hun wudtalt dette, før obersten traadte ind. Han var 
ikke det mindste forandret, ikke blevet det mindste ældre. Jeg kjendte 
ham øieblikkelig igjen. Han blev lidt overrasket, da han fik øie paa mig, 
ligesom han vilde sige: Kan det være muligt, er det virkelig dig? Saa 
kunde ikke jeg lade være at le akkurat som i gamle dage, og uden videre 
ceremonier kom han da hen til mig og sagde: 

JO vist er det frøken Renée! Hvorledes lever frøken Lili? End 
mor Ursula, end mor Felicie?* 

Fru Lie og min pleiefader stod forundrede og saa paa os. De for- 
stod ikke et ord af det hele. Nok er det, obersten og jeg, vi talte sam- 
men som to gamle venner. Ja du, tænk han er oberst og er fem og 
tredive aar gammel! Rigtignok er han hverken greve eller baron, som 
jeg tænkte; men det er mig aldeles ligegyldigt . . . 


Renée. 
Brev fra kommandant Dorsanne til Jean Z . ... 


Paris, 21. september 1874. 

. . Hvem tror du vel, jeg traf sammen med hos tante Lie? Jo, 
min overraskelse blev stor, da ,klosterpigen* stod foran mig. Du husker, 
jeg fortalte dig om hende under krigen mod kommunen i Paris. Hun er 
nu tyve aar gammel og fortryllende, kan du tro. Vi fornyede bekjendt- 
Skaper. Jacques. 


Til klostret i Neuilly ankom kort tid efter et visitkort, hvorpaa 


der stod: 
Sforfovede. 


Are Ke I VER 
| 
| Saegues Dr 


oberst. 





Paris, 15. november 1874. 

TL fabldent demokrat 


Den amerikanske statssocialisme. 
(Franklin Smith i , Popular Science Monthly*). 





H': grundlæggerne af den amerikanske republik vendte tilbage til 
skuepladsen for sine mindeværdige bedrifter, vilde det ikke være 
jernbanen eller telegrafen, som overraskede dem mest. Det vilde være den 
forandring, som har fundet sted siden deres tid, i regjeringsprincip og 
regjeringspraksis. Dermed vil jeg ikke have sagt, at de glimrende viden- 
skabelige opdagelser ikke vilde tiltrække sig deres opmerksomhed. De 
forstod fuldt ud at værdsætte alt, der kunde bidrage til materieelle frem- 
skridt. Men for dem var regjeringen den vigtigste livssag. De følte, at 
alt manglede, naar et folk manglede garantierne for frihed og retfærdighed. 
Hvor disse derimod var tilstede, var alt andet umuligt. Hvad der maatte 
mangle, vilde komme før eller senere som den individuelle tankes og 
anstrengelses triumf. Ikke saaledes nu. Den regjering, som sikrer fri- 
heden og overlader det til borgeren at fremme sine egne planer, moralske 
og industrielle, er ikke idag statsmandens og menneskevennens ideal. Idet 
de er vendt tilbage til feudaltidens ideal, som det kostede den angelsaksiske 
race fire aarhundreder at komme bort fra, anser de den regjering for den 
bedste, som regjerer mest. Men i republikens grundlæggeres øine var 
netop en saadan regjering den utaaleligste af alle. Det var nemlig ude- 
lukkende for at undgaa despotismen, at de udkjæmpede frihedskampen. 
Frihedskrigens patrioter var ligesaa lidt i vildfarelse med hensyn til 
demokratiets natur som politisk magt, som de var det med hensyn til 
autokratiets. Hvad oldtidens og de middelalderlige republikers historie 
havde lært dem om sin hang til korruption og despotisme, havde deres egen 
erfaring ingenlunde været skikket til at revidere og formilde. Der var 
modtaget bestikkelser; der var øvet en religiøs intoleranse, som gik selve 
inkvisitionen en høi gang, og der var anvendt midler ligesaa uoverens- 
stemmende med ærlighed og frihed som nogen middelalderlig despots. En 
saa brændende demokrat som Jefferson havde ikke mere smag for 
majoritetens tyranni end for nogetsomhelst andet. I sin første præsident- 
tale greb han anledningen til at advare sine landsmænd mod denneslags 
despotisme. ,Alle vil bevare i erindringen dette hellige princip,* udbrød 
han, idet han proklamerede en sandhed, der æres mere ved overtrædelse 
end ved iagttagelse, ,at skjønt flertallets vilje i alle tilfælde skal være 
den herskende, saa maa denne vilje for at være retfærdig være rimelig og 
fornuftig, og mindretallet besidder lige rettigheder, som lige love skal be- 

Skytte. At krænke disse principer vilde være undertrykkelse.*  Ogsaa 
Madison tilbageviste den almindelige overtro, at flertallets regjering nød- 
vendigvis maa være ensbetydende med visdom og retfærdighed. , Hvor end 
den virkelige regjeringsmagt ligger,* skrev han, ,,saa er der fare for under- 
trykkelse. Efter vor regjeringsform ligger den virkelige magt hos sam- 
fundets flertal. Overgreb er at frygte, ikke saa meget i form af regjerings- 
handlinger, der staar i strid med den offentlige mening, som i form af 
handlinger, hvori regjeringen er et blot og bart redskab for flertallet. Dette 
er en meget vigtig sandhed*, føiede han til, ,men der gives ikke altid 
tilstrækkelig agt paa den.* Og et aarhundredes erfaring har givet ham 
ret heri. Som enhver, der har syslet med Amerikas historie, ved, var 
føderalisterne, som nu indtager en høi rang blandt demokratiets tilhængere, 
endog mere mistrøstige i denne henseende end Jefferson og Madison. 
» General Hamilton,* siger Morris, som fremstiller denne statsmand i et 
lys, der maa lade hans socialistiske dyrkere faa øinene op for, at de har 
brændt røgelse for en falsk gud, ,hadede republikansk regjering, fordi han 
forvekslede den med demokratisk regjering, og denne sidste afskyede han, 
fordi han mente, den maatte ende i despotisme og, inden det skeede, virke 
ødelæggende paa den offentlige moral.* Den gamle, heftige John Adam's 
voldsomme anklage mod demokratiet er en Carlyle værdig. Han skriver: 
»Hvis man giver demokraterne mer end en del af suveræniteten, d. v. S. 
hvis man giver dem ledelsen eller overvægten, med andre ord: lovgivnin- 
gen, saa vil de votere al eiendom ud af aristokraternes hænder, og faar 
disse slippe med livet, vil dette vise mere humanitet, omtænksomhed og 
mildhed, end noget seirende demokrati endnu siden skabelsens dage har 
udvist. * 

Mænd med saadanne anskuelser om demokratiet som politisk magt 
skulde ikke være meget tilbøielige til at planlægge en regjering, der var 
grundlagt paa majoritetens guddommeliggjørelse. Da de aldrig selv havde 
ladet sig overskylle af nogen politisk mysticisme, drømte de ikke om, at 
staten kunde blive visere og mere dydig end det folk, hvori den havde sit 
ophav. Heller ikke kunde de tænke sig den som en velgjørende magt, 
utømmelig med hensyn til udveie og hjælpekilder, der ligesom en fé skjær- 
mede deres sti og med en tryllestav dryssede over dem alle tilværelsens 
velsignelser. Hvad de ansaa staten for, kom virkeligheden nærmere — et 
frivilligt samfund af borgere med lige rettigheder. Hvad de fordrede af 
sin stat, overskred ikke meget mulighedens grænser, nemlig beskyttelse i 
nydelsen af sine rettigheder som borgere. I uafhængighedserklæringen, der 
saa ofte har været knipset ad og dog har sine rødder i sociologiens dybeste 
sandheder, forkyndte de høit og lydt, at alle mennesker ,af skaberen var 
begavede med visse uafhændelige rettigheder; at blandt disse rettigheder er 

liv, frihed og stræben efter lykke, og at regjeringer er indstiftet kun for 
at sikre disse rettigheder, idet deres retfærdige magt afhænger af de regje- 
redes samtykke.* ,Alle mennesker, * siger en af paragraferne i den kon- 
stitution for staterne, som fulgte paa uafhængighedserklæringen, ,har af 
naturen samme frihed og uafhængighed og har visse medfødte rettigheder, 
som de ved indtrædelsen i et samfund ikke ved nogensomhelst overens- 
komst kan berøve eller fraskrive sine efterkommere, nemlig nydelsen af liv 
og frihed tilligemed midlerne til erhvervelse og besiddelse af eiendom og 
til at stræve efter lykke og sikkerhed.* Her er ingen statssocialisme; ingen 
feudal regulering af industri eller moral. Her findes kun hengivenhed for 
en frihed, der er uundværlig for lykke og social udvikling, og fordringen 
om denne friheds beskyttelse. 

Ved det møde, der blev sammenkaldt for at planlægge en regjering 
for det landomraade, der var fravristet det britiske despoti, var der i de 
delegeredes sind ingen bestemtere hensigt end at sikre denne frihedens be- 
skyttelse. Denne følelse var dominerende og beherskede enhver anden tanke. 
At ,sikre retfærdighed og hjemlig fred, sørge for det offentlige forsvar, 
fremme det almindelige vel og sikre frihedens velsignelser for os selv og 
efterkommere,* saa lyder den simple, men ædle bevæggrund for deres hand- 
linger — en bevæggrund, som hidtil hele verden over havde været ukjendt 
for politisk tænkning og handling. Som med en forudanelse om, at disse 
patrioter og statsmænd ikke i tilstrækkelig grad havde sikret sig imod den 
despotisme, der er ligesaa odiøs hos en flertalsregjering som hos den enkelte, 
fordrede folket det tillæg, at ingen ,skal berøves liv, frihed eller eiendom 
uden lovlig dom; heller ikke skal privateiendom kunne overtages af det 
offentlige uden rimelig erstatning.* Da forudfølelsen af, at hvad der var 
gjort for at ,sikre frihedens velsignelser for os selv og efterkommere* ikke 
var tilstrækkeligt, endnu syntes at bestaa, blev der senere givet et nyt tillæg. 
Ingen stat,* heder det i dette tillæg, ,skal udstede nogen lov, der op- 
hæver privilegier eller rettigheder tilkommende borgere af de Forenede Stater; 
heller ikke maa nogen stat berøve nogen liv, frihed eller eiendom uden lov 
og dom eller nægte nogen inden sin jurisdiktion lovens fulde beskyttelse. 
Om den tvingende nødvendighed af denne indskrænkning er der intet bedre 
vidnesbyrd end den masse retssager dette vedkommende, som siden lovens 
vedtagelse har verseret for retterne. | 

Men frihed og retfærdighed, det eneste, der giver noget samfund titlen 
af et fast demokrati, fødes ikke af nogen forfatning, hvor sindrig den end 
er udstyret med garantier og balancer, og hvor fromt den end dyrkes i 
skrift og tale. Neppe var den nye regjering gaaet af stabelen, før der 
kom et nyt af de utallige vidnesbyrd om, at den viseste beslutning ingen 
sikker skranke er mod den værste daarskab, om at hvormeget den politiske 

praler end bryster sig af statsmaskineriets fortræffelighed, saa eier det dog 
hverken magt eller virkelighed udover det folk, som er dets drivkraft. 
Trods konstitutionens hellighed, som dyrkedes saa fromt af det parti, der 
var ved magten, blev den samvittighedsløst vrængt om for at indlemme 
Louisiana i det føderative omraade. Med samme hensynsløshed overfor de 
ukrænkelige frihedsprinciper blev oprørs- og fremmedlovene gjort gjældende i 
fredstid. OQg uden at have nogen krig til undskyldning blev beslaglæggelse 
af skibe etableret. Under de politiske intrigers Nemesis lod man det nye 
Magna Charta's bestemmelser krænke uden spor af samvittighedsnag. Længe 
før den republik, der saa høitidelig var indviet til ,at skaffe retfærdighed* 
og »at fremme det almindelige vel*, havde lagt bag sig det første halve 
aarhundrede af sin tilværelse, havde dens borgere opdaget, at den kunde 
bruges som et mægtigt værktøi for den private graadighed. Tariffen af 
1816, 1824 og 1828 var en dristigere og dristigere anvendelse af røver- 
riddernes moral. Det amerikanske røversystem, en institution, der i erind- 
ringen er hellig for de mest demokratiske demokrater, var kun en omskriv- 
ning af det monarkiske system med offentlige yndlinger — til fordel for 
politikerne. | 
Tiltrods for disse krænkelser af frihed og retfærdighed, var regjerin- 
gens teori og praksis i republikens første sytti aar i hovedsagen i overens- 
stemmelse med Jeffersons ideal. Om den ikke altid havde været vis, saa 
havde den været maadeholden. Om den sommetider havde taget ,fra 
arbeiderens mund det fortjente brød*, havde den dog hindret ,mennesker 
fra at skade hverandre* og forøvrigt overladt dem til at regulere ,sin egen 
stræben efter velvære og bedre kaar*. Under dette frihedens regime udførte 
det amerikanske folk det største industrielle mirakel i historien. Det lagde 
et helt fastland under civilisation og omgjorde skoge og prærier til gaarde 
og haver. Det byggede i hundredevis af byer og stæder, og udviklede en 
bergverksdrift og fabrikvirksomhed af fabelagtig udstrækning. Det slog ind 
paa sociale og moralske reformer, som lovede en ny jord, for ikke at sige 
en ny himmel. Kort sagt: det udviklede en dygtighed i retning af at løse 
livets problemer uden anden impuls end kjærlighed til arbeide og begeistring 
for fremskridt, der ingen lige har i menneskehedens historie. Men da borger- 
krigen brød ud, kom en ny politisk og social filosofi paa moden. Denne 
filosofi var et produkt af de omstændigheder, der altid følger en fortvilet 
konflikt. Handledygtige mænd, som skulde undertrykke oprør, havde ingen 
smag for den politiske spekulations raffinements og ingen brug for en for- 
fatnings indskrænkninger. Intet var af vigtighed for dem uden de forholds- 
regler, der kunde redde unionen. Endog privatinteresser og indretninger 
understøttede af det offentlige maatte yde til øieblikkets behov. Hamilton 
havde frygtet, at ,staterne med alle mulige midler vilde gjøre indskrænk- 

ninger i den nationale autoritet, indtil unionen var svækket og opløst*, 
men under krigens frygtelige pres blev den føderative regjering almægtig, 
idet den truede med at reducere enkeltstaterne til administrative departe- 
menter. En hvilkensomhelst myndighed, der ansaaes nødvendig for at reise 
soldater eller skaffe hjælpemidler eller holde oppositionen nede, blev betroet 
den, hvis den da ikke selv tog sig tilrette. Enhver handling, hvor kræn- 
kende den end var mod moralske og økonomiske love, blev forsvaret, først 
ud fra nødvendighedens grund og siden fra forsynets og visdommens. Da 
krigen var over, var den føderative regjering, som havde udført alle disse 
mirakler, ikke alene blevet almægtig. Den var ogsaa blevet alvis. Der 
var ikke længer noget, som den ikke ansaaes istand til at udrette. 

Naar man tager med i beregningen krigens uimodstaaelige indflydelse 
paa tænkning og institutioner, saa hører den omvæltning, som de Forenede 
Staters regjering i de sidste 30 aar i teori og praksis har været gjenstand 
for, ikke til de mystiske ting. Der ligger ingen usandsynlig styrelse af 
forsynet til grund — med den hensigt at fremskynde civilisationens arbeide. 
Regjeringsmagtens udvidelse og det tab af frihed, hvormed den er ens- 
betydende, har en langt mindre glædelig aarsag, den nemlig, at nationen 
har lidt under en krigs ødelæggelser. Derfor skulde man istedetfor at ønske 
forandringen velkommen som overensstemmende med tidens tendenser, for 
at bruge den almindelige frase, modsætte sig den som et anfald af barbari. 

Vistnok havde republikens grundlæggere ikke med Spencer's nøiag- 
tighed udarbeidet nogen teori for regjeringen. De var ikke dengang i 
besiddelse af de kundskaber, som har sat denne forsker istand til at definere 
grænserne for den offentlige autoritet. Men i deres anklager mod den 
britiske despotisme og i de udtalelser om almenmenneskelige rettigheder, 
som de satte i spidsen for sin forfatning, fremkom de dog med principer, 
der var ligesaa fiendtlige mod den nu gjængse statssocialisme som de 
spencerske. Heller ikke bragte de med streng logik i anvendelse de friheds- 
principer, som de proklamerede. Som jeg allerede har nævnt, afveg de 
ofte i høi grad fra sin politiske tro. Men om de ikke netop var mod- 
standere af den opmuntring for industriel bedrift, som en moderat tarif 
indeholder, saa drømte de dog aldrig om, at den kværkning af handelen, 
som begyndte med den af Morrill foreslaaede lov og endte med Dingleys, 
skulde kunne forsvares som en velsignelse i og for sig og som et evangelium 
for den nationale velstand og lykke. Heller ikke fattede de, at den for- 
fatning, der var planlagt, mens de utallige onder i forbindelse med en 
uindløselig seddelmasse var i friskt minde, nogensinde vilde blive anført 
for et saa sørgeligt skridt. Mindst af alt faldt det dem ind at ty til lov- 
givningens magt for at undertrykke en banks ret til seddeludstedning og 
— med dette tyranni som præjudikat — at knuse en voksende trafik med 

sunde næringsmidler som med de kemiske surrogater for smør og ost. 
Eller hvad siger man om at modarbeide spillelidenskaben ved at opkaste 
Sig til inspektør over lotterierne og selv over den gevinstuddeling, der staar 
i forbindelse med almindelige avisgaaders løsning? De var som Spencer 
af den mening, at regjeringen havde andet at bestille. Naar imidlertid, 
som tilfældet er med amerikanerne, et folk fordærves af krigsonder og 
krigsmoral, saa ophører vedligeholdelsen af fred og frihed at være nogen 
lidenskabelig trosartikel. Det er ikke længer efter dette, man uophørlig 
stræver. Med ideer og følelser, der ubevidst og uimodstaaelig er formet 
af militære nødvendigheder og ikke af fornuftig diskussion, søger folk ikke 
hos sig selv efter livets velsignelser. De søger dette hos den magt, der 
har beskyttet dem mod ødelæggelse. Til den betror de, uden spor af tvil 
om sin egen visdom og uden nogen mistanke om sin egen undertrykkelse, 
tusinder af pligter, som de selv alene skulde udføre. 

Det er ikke de uvidende og tankeløse bare,-der falder som bytte 
for virkningen af en social lov, de ikke forstaar. Det er ligesaa fuldt 
tilfældet med virkelig intelligente og lærde mennesker. Et medlem af de 
Forenede Staters høiesteret har ligesaa fuldstændig som den første den 
bedste skravlende socialist forkastet den mageløse sandhed, at den eneste 
regjering for et frit demokrati er den, Jefferson beskrev — den, der 
» hindrer menneskene fra at skade hverandre og forøvrigt giver dem frihed 
til at søge sin egen lykke og velfærd.* I en tale i den amerikanske 
advokatforening (American Bar Association) begavede dommer Brown 
staten med en feudal despots faderlige myndighed. ,Den kan,* sagde 
han, ,ved lov bestemme antallet af timer i en arbeidsdag, sørge for, at 
betaling erlægges ved visse, fastsatte perioder, beskytte arbeidsfolks liv og 
helbred mod ulykker eller sygdomme, som har sin oprindelse i daarligt 
maskineri, slet ventilerede rum eller farlig beskjæftigelse, og kan indskrænke 
eller ganske forbyde børns og kvinders arbeide, naar dette skader deres 
helbred eller er over deres kræfter.* , Den kan*, tilføier han, idet han 
videre beskrev de attributer, der tilkommer en regjering fra det 14de aar- 
hundrede istedetfor det 19de, ,0m fornødiges ved grundlovsbestemmelse, 
negte private selskaber retten til hvadsomhelst undtagen bergværksdrift, 
fabrikvirksomhed, assurance, transportvirksomhed og lignende, og den kan 
specielt forbyde privatselskaber, der dannes med jordbrugs- og handels- 
foretagender som formaal eller tager sigte paa en selvisk udnyttelse af de 
almindelige livsfornødenheder. Den kan gjøre ende paa sammenslutninger, 
som har dannet sig for at kontrollere og monopolisere et eller andet 
industriprodukt. Den kan sætte en stopper for det fordærvelige system, 
der gaar ud paa at bygge jernbaner eller andre offentlige indretninger for 
kun at tjene egeninteressen.* Han gik saa vidt, at han udtalte som sin 

formening, at staten, om det fandtes fornødent, kunde begrænse størrelsen 
af testamentariske gaver. ,Med sin uindskrænkede myndighed til at forføie 
over dødes eiendom,* vedblev han, ,kjender jeg ingen grund til at lov- 
givningen ikke skulde begrænse det beløb, et enkelt individ kan erholde 
som gave eller arv, for saaledes til en vis grad ved eierens død at op- 
stykke altfor store formuer.* Som offer for et princip, der er grundlagt 
paa en falsk praksis, dumpede han endnu dybere i gammel despotisme. 
Det har aldrig været mig muligt at indse*, anførte han, som det saa ofte 
gjøres nutildags, ,naar regjeringen trygt kan betroes befordringen af vore 
breve og aviser, hvorfor den da ikke ligesaa godt ogsaa kan befordre vore 
telegrammer og pakker, eller naar vore kommunestyrer forsyner os med 
vand, hvorfor de da ikke ligesaa godt kan forsyne os med gas, elektricitet, 
telefonlinjer og sporveie.* 

Hvis dette frafald fra de principer, der besjælede republikens grund- 
læggere, kun var en meningsudtalelse, vilde der være liden grund til at 
protestere eller raabe varsko. Men disse synsmaader har sneget sig ind 
i lovgivningen, baade i de enkelte staters og i unionens, for der at iværk- 
sætte sin uundgaaelige ødelæggelse af moralske og industrielle principer. 
Siden krigens slutning er de love, der er foreslaaet og vedtaget i kongressen, 
stadig øget saavel i rækkevidde som i mængde. Statsmændenes maal er ikke 
Hamiltons og Jeffersons — at gjøre unionsregjeringen til fredens bevarer og 
frihedens beskytter — men at omdanne den til en universel velgjørenheds- 
anstalt, som skal forsyne taaberne med hjerner og uskadeliggjøre lige- 
gyldighedens og fordærvethedens gift. Paa grundlag af den antagelse, at 
de amerikanske bønder, som har løst saa mange problemer, fra udyrs og 
vildes udryddelse til nyttiggjørelse af skoge og myrer, ikke længer er istand 
til at konkurrere med larver og torbister eller til at give en udbrugt jord 
ny livskraft, har der af et ubetydeligt bureau dannet sig et stort og om- 
fattende offentligt departement. Dette departement har ikke alene den opgave 
at uddele sædekorn, der ofte er mere værdifuldt for politikeren end for 
agerbrugeren, og voluminøse aarsberetninger, der er almindeligere i høker- 
butiker end i biblioteker: det har nylig ogsaa faaet i opdrag at forsyne 
sine hjælpeløse myndlinger med prøvestykker af mønsterveie. Som om de 
mirakler af industriel udvikling, der repræsenteres af landets jernveie, var 
falden i hænderne paa udygtige kjeltringer, hvis eneste maal var at plyndre 
og udarme sine herrer, er der naadigst blevet opnævnt en vældig kommis- 
sion, som skal afvende ulykken. Saa liden er den tillid, man har ligeoverfor 
de geniale mænds ærlighed, der er betroet løsningen af de vanskelige og 
indviklede transportspørgsmaal, at de nægtes retten til at tage de nødvendige 
forholdsregler for at komme uciviliserede konkurrenter i forkjøbet. 

Med afgudsdyrkeres tro paa et statsherredømme, der er blevet erklæret 


6 3 6 Et frafaldent demokrati. 


for en fjasko, foreslaar de frafaldne demokrater, at regjeringen skal afvige 
endnu mere fra sine legitime gjøremaal og overtage bestyrelsen af jern- 
banerne, idet den herved tusenfold forøger det bytte, der skal kjæmpes om 
i valgmøder og komiteer. Bestukket af den tvilsomme succes, der er op- 
naaet af postdepartementet, hvis elendige styrelse har tilveiebragt en seksti 
aars underbalance, forlanger de, at det, at det ogsaa skal belæsses med 
telegraftjeneste og modtagelse af sparepenge. En chef for et postkontor 
har i den grad taget afstand fra sin sunde fornuft, at han foreslaar spare- 
pengene anvendt til bygning af offentlige bygninger, hvilket nødvendigvis 
vilde medføre, at de interesseredes skatter kom i overensstemmelse med 
deres indtægter, og samtidigt gjøre det umuligt at skaffe rede penge i visse 
undtagelsestilfælde. Men det er ikke alene i reguleringen af saa store livs- 
interesser som agerbrug og transport af ethvert slags, at unionsregjeringen 
har benaadet det amerikanske folk med sin faderlige omsorg og overlegne 
visdom. Idet den har nedladt sig til mere personlige affærer, er den be- 
gyndt at holde øie med, hvad folk spiser og drikker. Jeg har allerede 
nævnt lovgivningen angaaende de kemiske surrogater for smør og ost. En 
anden virksomhed i retning af lovgivning søger at bevare landet for den 
nedværdigelse, der er en følge af de billigere sorter the. Takket være de 
oplyste statsmænd, maa det være paa bryg og blade, som har bestaaet 
den offentlige prøve, at snigmordere af fag kan fortsætte sin yndlings- 
adspredelse. PeEE 
(Fortsættes). 

Kristiania, 28. april 1898. 

Endelig er da krigen mellem Amerika 
og Spanien brudt ud, og der er neppe 
nogen, som kan paastaa, at den kommer 
pludselig eller overraskende. Langsomt 
har krigsskyerne samlet og fortættet sig. 
Nu og da observerede man gjennem et 
større eller mindre rift et gløt af freds- 
himmelen, og man begyndte at diskutere 
og veie de svage muligheder for en 
fredelig løsning. Men riftet lukkedes 
snart, og skyerne hang der mørke og 
truende som før, indtil eksplosionen om- 
bord paa ,Maine* ladede dem med det 
overskud af elektricitet, som gjorde ud- 
bruddet uundgaaeligt. Spanien og Ame- 
rika forfulgte begge fra første stund af 
en Kubapolitik, som til syvende og sidst 
maatte føre til et sammenstød. Spanien 
kunde gjøre formelle indrømmelser, give 
høflige tilsagn, men vilde ikke opgive 
sit overherredømme over Kuba, sin ret 
til suverænt at ordne de kubanske affærer 
uden aktiv indskriden fra en fremmed 
magts side. De Forenede Stater kunde 
vente, kunde oppebie resultaterne af Spa- 
niens politik og prøve, hvad der var at 
opnaa ved diplomatisk pres, men tog 
stadig det skjulte forbehold, at hvis ingen 
andre midler førte til ordnede tilstande 
paa Kuba, maatte der skrides til aktiv 
indblanding. 

Det er utvilsomt, at statsoverhove- 
derne og de ledende politikere i begge 
de krigførende stater oprigtig har ønsket 
at bevare freden og gjort de største 
anstrengelser for at undgaa et sammen- 

stød. Men den magt, som stod bag 
dem, var for sterk. De kunde ikke uden 
at resikere de farligste indre konflikter 
forandre sine respektive statsskibes kurs. 
Det eneste, de kunde gjøre, var at sagtne 
farten og saaledes forhale det sammen- 
stød, som begge skibes kurs gjorde 
uundgaaeligt. Det spanske folks æres- 
følelse fordrede, at ikke en fodsbred 
spansk jord, ikke en tøddel af spansk 
suverænitet skulde opgives. Det ameri- 
kanske folks humanitetsfølelse sterkt 
støttet af dets merkantile interesser 
fordrede, at der skulde tilveiebringes ro 
paa Kuba, selv om det skulde ske ved 
væbnet intervention. 


Den foranledigende aarsag til krigen 
var den resolution, som senatet og 
repræsentanternes hus efter lange for- 
handlinger blev enige om. Da denne 
resolution angaar grundlaget for de 
Forenede Staters intervention, kan det 
være bra at mindes dens indhold. Efter 
en indledning, som fremhæver, at de af- 
skyelige tilstande paa Kuba ikke længer 
kan taales, erklærer resolutionen: 1) 
Kuba er og bør være fri og uafhængig. 
2) De Forenede Staters regjering maa 
fordre, at Spanien skal opgive sit herre- 
dømme og sin autoritet paa Kuba og 
trække sine stridskræfter tillands og til- 
vands bort fra øen. 3) Præsidenten be- 
myndiges til at benytte alle de Forenede 
Staters stridskræfter for at fuldbyrde 
de i denne resolution tilkjendegivne be- 
slutninger. 4) De Forenede Stater har 
ikke til hensigt at udøve nogen suve- 
rænitet, jurisdiktion eller kontrol over 
Kuba — uden for at pacificere øen — 
og er fast bestemt paa, naar fred er 
tilveiebragt, at overlade øens styrelse til 
dens egne indbyggere. 

Vi har saaledes her de Forenede 
Staters utrykkelige erklæring for, at deres 
hensigter er uegennyttige, og at de ikke 
skrider ind for at benytte en gunstig 
leilighed til at tilrane sig en lækker bid, 
Det er vistnok saa, at rigernes officielle 

erklæringer ikke ofte angiver deres sande 
bevæggrunde eller hensigter, og de, som 
endelig vil underskyde de Forenede 
Stater  skidne og egennyttige motiver, 
har 1 dette tilfælde nok at hægte sig fast 
ved. Det er ogsaa utvilsomt, at begjæret 
efter en stor og rig provins har gjort 
sig sterkt gjældende i visse lag af den 
amerikanske befolkning; men det vilde 
være et stivt stykke at paastaa, at dette 


begjær har været den emeste eller endog . 


afgjørende bevæggrund. Det spanske 
rædselsherredømme paa Kuba er en 
ligesaa gyldig grund til intervention som 
de tyrkiske grusomheder i Armenien, og 
der er vel neppe nogen, som kan paa- 
staa, at denne interventionsgrund har 
Saa svage ben at staa paa, at den synker 
sammen til et tomt foregivende, opfundet 
for at dække de sande hensigter. Er 
rædslerne paa Kuba kun en undskyldning, 
som Amerika betjener sig af, saa er det 
ialfald en god og gyldig undskyldning. 
Lad være, at de amerikanske spekulanter 
har udnyttet de spanske grusomheder 
til gjennem pressen at ophidse den 
offentlige mening; det maa dog være til- 
ladt at tvile paa, at det var lykkedes at 
ophidse den saaledes som skeet, hvis 
ikke Spaniens vanstyre virkelig var til 
at ophidses over. 

Hvad der allermest har bidraget til 
at vække forfærdelse over forholdene paa 
Kuba, er maaske skildringen af tilstanden 
blandt de saakaldte ,reconcentrados* 
d. v. s. kubanske bondefolk, mænd, 
kvinder og børn, som spanierne har 
drevet sammen i byerne, og som dør i 
tusindvis, fordi de ikke skaffes det 
allernødtørftigste til sit underhold. Op- 
rindelig tog disse reconcentrados ingen 
del i oprøret. De levede fredelig paa 
sine hjemsteder, men anfaldtes ofte af 
oprørerne, som ved trudsler om at øde- 
lægge deres eiendomme afpressede dem 
fødemidler og anden understøttelse. 
General Weyler vilde imidlertid afskjære 
oprørerne fra adgangen til denne hjælp. 
Han troede som »bekjendt at kunne 

Stanse opstanden ved at udhungre 
oprørerne, og for at afskjære dem fra 
al anledning til plyndring og udpresning 
besluttede han at gjøre de hjemsøgte 
distrikter til ørkener og fuldstændig 
affolke dem. Bondebefolkningen blev 
derfor efter hans ordre drevet sammen 
i byerne, og deres huse nedbrændtes, 
forat de ikke skulde skaffe oprørerne ly. 
Men general Weyler synes ikke at have 
ofret en tanke paa spørgsmaalet om, 
hvorledes disse tusinder af ,recon- 
centrados* skulde underholdes. De blev 
faktisk overladt til sig selv, afskaaret 
fra al adgang til at skaffe sig underhold, 
og følgen var, at de snart begyndte at 
dø som fluer. Man regner at opimod 
200,000 mennesker er omkomne paa 
denne maade. En stat, som ikke kan 
beskytte sine fredelige undersaatter i 
kolonierne bedre, har ikke megen moralsk 
ret til herredømmet. 

En ting maa imidlertid beklages, og 
det er, at anstrengelserne for at faa 
striden løst ved voldgift var saa svage 
og fik en saa ugunstig modtagelse. Det 
maa vistnok indrømmes, at en voldgifts- 
kjendelse her havde temmelig smaa 
udsigter. Spanierne vilde jo neppe have 
fundet sig i en kjendelse, som fordrede 
deres fjernelse fra Kuba, insurgenterne 
vilde ikke have givet sig tilfreds, før 
de havde faaet spanierne væk, og de 
Forenede Stater vilde neppe have accep- 
teret en afgjørelse, som ikke gjorde ende 
paa urolighederne og rædslerne. Men 
meget vilde dog være opnaaet, hvis det 
blev en ufravigelig international sædvane 
aldrig at ty til vaaben, før en løsning 
ved voldgift kar forsøgt. Det vil altid 
gjøres vanskeligere for en stat at gaa til 
krig, naar den derved maa trodse den 
moralske magt, som ligger i en upartisk 
trediemands afgjørelse. 

Krigstilstanden indtraadte allerede 
den 21de april, skjønt Mc. Kinley først 
den 25de undertegnede ktigserklæringen. 
Da kongressens resolution tilligemed 
præsidentens ultimatum overraktes den 

spanske gesandt i Washington, traf han 
straks foranstaltninger til afreise, og den 
spanske regjering hindrede overleverelsen 
af det amerikanske ultimatum ved at give 
den amerikanske gesandt i Madrid hans 
pas. Hidtil har ingen større krigsbegiven- 
heder fundet sted. En amerikansk eskadre 
blokerer Havana, og tropper koncentreres 
paa den amerikanske sydkyst. Det skal 
være meningen at danne en amerikansk 
hær, som skal gjøre landgang paa Kuba 
og operere i forstaaelse med insurgen- 
terne. Men alle er enige om, at dannel- 
sen af en saadan hær vil tage lang tid. 
Foreløbig indskrænker de spanske og 
amerikanske krigsskibe sig til at op- 
bringe fiendtlige skibe. 


At den paagaaende krig vil faa en 
umaadelig verdenshistorisk betydning, er 
temmelig sandsynligt. Den kan let bringe 
Amerika i nærmere berøring med de euro- 
pæiske interesser end før, og det er ikke 
umuligt, at den kan stimulere den ameri- 
kanske union til militære kraftanstren- 
gelser, som vil gjøre den til en stormagt, 
der maa tages med i ,koncerten*. For 
Spanien kan krigen blive ensbetydende 
med en gavnlig operation. Den vil an- 
tagelig bortskjære det syge kjød, d. v. s. 
de spanske kolonier, og derved sætte 
landet istand til at anvende al sin kraft 
paa den hjemlige udvikling. Det vilde 
neppe være afveien, om Spanien greb 
den første leilighed til at sluge sin stolt- 
hed og begyndte at tage fat paa en ud- 
nyttelse af sine rige indre hjælpekilder. 


Krigen har stillet alle andre stor- 
politiske spørgsmaal i baggrunden; men 
den vil antagelig ikke forhindre, at den 
nye Zola-proces, som begynder den 23de 
mai i Versailles, vil blive fulgt med stor 
opmerksomhed. Som bekjendt annul- 
lerede kassationsretten dommen over 
Zola, fordi krigsministeriet og ikke den 
af Zola anklagede krigsret havde op- 
traadt som anklager. Man skulde tro, 
at myndighederne havde ladet det bero 
med denne afgjørelse og været glade over 

at faa den ubehagelige sag godt og vel 
begravet. Og havde det staaet til de 
civile autoriteter alene, var der kanske 
heller ikke bleven foretaget videre skridt. 
Men de franske officerers ,,æresfølelse* 
kunde formodentlig ikke give sig tilfreds 
med et saa magert resultat. Og det er 
arméen, som hersker i Frankrige. Zola- 
processen har vist, at den franske armé 
føler sig som en overlegen kaste, hvis 
ufeilbarhed maa fastslaaes som et uan- 
gribeligt dogme, og hvis afgjørelser ingen 
civil person eller magt maa kunne rokke 
ved. Zola har angrebet dette dogme, 
han vover at forlange en krigsrets dom 
prøvet paany, og han maa derfor straffes 
for enhver pris. Følgelig skal han atter 
frem for skranken, denne gang anklaget 
af krigsretten. 

Det fortælles, at Zola denne gang 
har nye beviser at fremlægge. Major 
Schwartzkoppen, militærattache ved det 
tyske gesandtskab i Paris, skal have for- 
talt grev Henry Casella, en anseet og 
paalidelig mand, at major Esterhazy 
under trusler med revolver fordrede 
af ham (Schwartzkoppen), at han skulde 
optræde som vidne mod Dreyfus. Det 
er imidlertid høist tvilsomt, om det vil 
lykkes at faa Schwartzkoppen afhørt, og 
det er endnu mere tvilsomt, om hans 
udsagn vil indvirke paa dommen, der vel 
er givet paa forhaand. 


I den østasiatiske politik er der fuld- 
stændig vindstille. Alle stormagter har 
foreløbig faaet sin bid, og den truede 
yligevægt* synes gjenoprettet. Rusland 
har naturligvis taget det bedste. England 
har derimod spillet en ynkeligere rolle 
end nødvendigt. Det tør have temmelig 
lange udsigter endnu med Kinas deling. 
Stormagterne vil nok gjerne sætte sig i 
besiddelse af saadanne punkter paa 
kysten, som kan være fordelagtige for 
deres handel og industri. Men en be- 
sættelse af de indre landsdele kunde 
komme til at koste mere, end det vilde 
smage. TRE, 

Notitser. 


Notitser. 





— Høidepunktet af snobberi maa vel 
den unge Georg Gould siges at have 
naaet. Denne amerikanske krøsus lader 
nemlig i sit hus, der er under bygning 


i Lakewood i New Jersey, anbringe 
en guldbelagt trap og en lignende 
balkon. 

— Om familien Dreyfus oplyser 


Pariserbladet ,Le Siécle*, at der er 4 
brødre Dreyfus, Jakob, Leon, Mathieu 
(Matthæus) og Alfred. Efter den tysk- 
franske krig valgte de 3 yngste Frank- 
rige som sit fædreland, medens den 
ældste, Jakob, der stod i spidsen for en 
glimrende forretning, forblev i Elsass, 
familiens hjemsted, men bestemte med 
den tyske regjerings samtykke, at hans 
seks sønner, fra de havde mnaaet en 
alder af 17 aar, skulde opholde sig i 
Frankrige. To af disse var i 1894, da 
Dreyfusprocessen fandt sted, i begreb 
med at træde ind, den ene i Polytechni- 
kum i Paris, den anden i St. Cyr, da de 
blev vist tilbage for onkelens skyld. 
Trods dette fulgte de andre sønner efter 
og tilsidst i 1897 faderen, Jakob Dreyfus, 
saa hele familien nu er bosat i Frankrige. 


— Fra Kairo meldes der ,Times*, at 
den tyske ægyptolog, Borchardt fra Ber- 
lin, har opdaget kong Menes's grav, 
grundlæggeren af det første dynasti, 
hvis eksistens mange hidindtil har holdt 
for en mythe. 


— Max Muller, den berømte professor 
i Oxford, har i et af sine verker ,The 
Migration of Fables* draget en sammen- 
ligning mellem de forskjellige nationers 
eventyr og fundet de samme fortællinger 
igjen, om end i noget ændret form hos 
folkeslag, der liden eller ingen forbin- 
delse har havt med hinanden gjennem 
tiderne. Som et eksempel blandt andre 
valgte han Lafontaines fabel ,Perette*, 


eller som tyskerne kalder den ,Hanna 
med melkekrukken*, eller vor egen gode 
gamle ,Konen med æggene*”. Denne 
skriver sig efter al sandsynlighed fra 
Indien. Der handler den om en fattig 
brahman, der af sine medmennesker faar 
milde gaver i form af smør og honning, 
men sparer og sparer paa disse gode 
sager, indtil han har en hel krukke 
fuld; denne hænger han op over sit 
leie.  Medens han nu ligger og betragter 
krukken, udmaler han sig, alt det han 
skal gjøre udaf denne sin skjønne eien- 
dom. Han ser fremtiden i de lyseste 
farver, han sælger varerne med stor 
profit, han tager sig en kone, han faar 
en søn, en begavet gut, der skal op- 
drages til et mønster for alle; hvis han 
ikke lystrer, da kommer der til at vanke 
prygl — klask, klask — han løfter en 
stok i veiret og slaar af alle kræfter ud 
i luften, men træffer krukken, der gaar 
itu, og honning og smør rinder i strømme 
nedad hans ansigt. 

Tydelige spor af dette indiske even- 
tyr findes hos tyskerne i ,Den dovne 
Hans*, som man kan læse hos brødrene 
Grimm. Hans er ustyrtelig doven og 
gifter sig med Trine, fordi hun er endnu 
mere doven. De begynder baade med 
kjør og med faar, men bytter dem mod 
andre dyr, der er lettere at passe, og 
disse igjen mod andre; tilsidst ender de 
med bier, det er de letvindteste dyr, de 
kan finde. Bierne giver dem honning, 
som Trine samler i en krukke og stiller 
over sengen. Som de nu en morgen 
ligger og snakker sammen, vil Trine 
vise Hans, hvor udmerket deres frem- 
tidige søn skal opdrages — og nu gaar 
det dem lige ilde som den fattige 
brahman. — Ogsaa ,Rødhætte* har pro- 
fessor Miller fundet igjen i Indien. 


Nikolai Olsens bogtrykkeri. 

Sahara. 


(Efter prof. Angelo Heilprin i ,Popular Science Monthly*). 





El-Kantara, ørkenens port. 


eg tror, det er Fromentin, den fremragende franske videnskabsmand 
og kunstkritiker, som har bemerket, at det pludselige syn af Orienten 
gjennem dalen Fl-Kantara opviser den største kontrast med hensyn til liv 

og natur, som overhovedet nogensteds er at finde. Hvor sand denne paa- 
stand er, lader sig neppe afgjøre, men sikkert er det, at der vanskelig paa 
hele kloden er at finde en mere bestemt grænse mellem to forskjellige 
verdner. Gjennem El-Kantara passerer de høitidelige kameltog, hvis 
bestemmelsested er det tause Sahara eller det søndenfor liggende Sudan. 
I denne dal opsender muselmanen sine brændende bønner om en lykkelig 
frem- og tilbagereise. 

Atlasbjergenes kjæmpemæssige søilerækker, der er purpurfarvede af 
morgensolens glød, skuer ned paa en vildtbrusende fjeldbæk, der har skaaret 
sig vei gjennem deres kjæde, og barske, knudrede klipper afgrænser med 
høider paa tre til fem tusen fod de graa og gule sandlags skiftende pano- 
ramaer — det sydlige Saharas varme hjerte. 

I aarevis havde jeg længtet efter at se og føle dette hemmeligheds- 
fulde landskab, der for altid havde gjort deres navne berømte, som først 
søgte at gjennemtrænge det — et land, hvor endnu den idag ,ingen gjen- 
nemgang* er skrevet med store bogstaver. Mungo Park, Denham, 
Clappeston, Barth, Nachtigal og den nylig afdøde Gerhard 
Rohlfs var mine guttedages helte, og nu holdt vi paa at nærme os skue-. 
pladsen for deres bedrifter — rigtignok ikke paa samme maade som disse 
civilisationens pionerer, paa ryggen af en langsomt skridtende kamel, men 
med den sterke jernhest foran vognen. Lad imidlertid ingen indbilde sig, 
at lokomotivets passeren gjennem El-Kantara paa nogen maade har for- 
andret ørkenens karakter. Rigtignok er adgangen blevet lettere, og jern- 
banen har istandbragt en sikker færdselsvei til det indre. Men ørkenen 
selv er endnu den gamle. Kamel- og muldyrskeletterne ligger endnu spredt 
tilhøire og tilvenstre som vidnesbyrd om mislykkede forsøg paa at trænge 
frem; sandsletterne (sender med uformindsket intensitet tilbage den hede, 
de har modtaget fra den brændende sol, og horder af vandrende tuareger, 
bevæbnede med bøsse og spyd, streifer endnu om paa de karavaneveie, 
der fører til det indre. | 

Midt i al den vilde, hurtig skiftende og uigjennemtrængelige natur, 
som karakteriserer Sahara, er der ogsaa fredelige, smilende pletter. Det 
muntre syn af en grøn oase er i virkeligheden noget af det første, hvor- 
med ørkenen hilser den reisende, som kommer nordenfra, og længe før 
han har naaet de store, flade sandvidder, ser han ned paa en ø af 
smaragdgrøn farve. OQasen EFl-Kantara, ,den første oase* i ørkenen paa 
den store karavanevei til Tsadsjøen, naar med sit hav af palmer hen til 
selve Store Atlas's mure, og langt inde i selve passet møder de fjærformede 
daddelpalmer i spredte eksemplarer fra nord. Hvor forskjelligt er ikke 
dette første af Sahara fra, hvad man i fantasien har udmalet sig! — Det 
var sent paa eftermiddagen en dag i begyndelsen af september, mens 

termometret stadig steg fra omtrent 3r til 360 C., at vi nærmede os dette 
egte afrikanske landskab. De nøgne og knudrede klipper bølger væk til 
begge sider af os for at blande sig i det næsten endeløse mylder af kisel- 
sten, der dækker foden af bjergene, saa langt øiet kan naa. Vi passerer 
karavaner og dele af karavaner. Sydens sortsmudskede børn betragter vor 
forbifart med 
mindst ligesaa 
megen interes- 
se, som vi slu- 
ger med øinene 
deres maleriske 
garderober, de 
sagtmodig-tan- 
kefulde  kame- 
ler, de bjeffende 
flokke af arabi- 
ske kjøtere og 
barneflommen. 
Hvor —forskjel- 
lige er ikke de 
to maader at 
reise paa, og 
hvilke følelser 
maa ikke mod- 
sætningen op- 
vække i sindene 
hos disse ørken- 
sandens fattige 
trælle! 

Nogle faa 
dage, efterat vi 
først havde nær- 
met os til El- 
Kantara, vendte 





En hyggelig krog i oasen Biskra. 


vi tilbage for 
nærmere at studere denne oases karakter og for at hengive os til den 
interessante søgen efter vidnesbyrd om fortidigt liv i mnaboskabet. 
Vi havde hørt, at marine forsteninger og et leie af kjæmpemæssige 
østersskaller skulde findes, og under veiledning af to arabere, som var 
godt kjendt i egnen, lykkedes det os i virkeligheden ganske snart at 
bekræfte rigtigheden af dette udsagn. Bjergskraaningerne vrimlede af 

forstenede levninger af en gammel havfauna, især hvor forvitringen havde 
frembragt i lagene parallele længdefurer. Fornemmelig var sjøpindsvin og 
østers tilstede i mængde, og at de var saa udmerket vel vedligeholdt, 
øgede i ikke liden mon glæden over at samle eksemplarer af to typiske 
havdvyr paa grænsen af en vandløs ørken. 

Mange opfatter endnu en oase som en samling af nogle faa hundrede 
palmer, der i sin skygge skjuler et vandhul, neppe tilstrækkelig stort til 
at slukke tørsten paa en flok ulykkelig udseende mennesker og dyr, der 
efter opbydelsen af sine sidste kræfter endelig har faaet slæbt sig hid gjen- 
nem ørkenen. For mennesker med denne opfatning vil det indtryk, oasen 
El-Kantara giver, være en ligesaa behagelig som forfriskende overraskelse. 

Seet fra de lavere skraaninger af Atlåsbjergene eller fra den fortrin- 
lige landevei, som fransk ingeniørkunst har anlagt langs den gamle romerske 
vei til Sahara, udbreder oasen sig for ens øine som et fortryllende grønt 
vildnis. De tæt sammenfiltrede :trækroner frembringer et saa sammen- 
hængende løvtag, at øiet intetsteds kan trænge igjennem til den jordbund, 
hvorfra alle disse træer faar sin næring. I omtrent halvanden kilometers 
udstrækning er dette løvhav bogstavelig talt uden afbrydelse, og det glitrer 
med en monoton glans, hvortil der vanskelig kan tænkes noget sidestykke. 
Opimod otti tusen daddelpalmer er denne grønne plets fornemste prydelse, 
men det vilde være feil, om man antog, at daddelpalmen alene udgjør 
oasens vegetation. Idet vi fulgte vor fører Ben-Labri, en af de arabiske 
beboere af landsbyen El-Kantara, kom vi ind i vildnisset ad en trang, 
bugtet gangsti, som førte mellem lerhusene, og befandt os snart efter i en 
allé af slaaende og forfriskende skjønhed. I virkeligheden bestaar den 
tilsyneladende sammenhængende oase af et antal tydelig adskilte havestykker, 
som tilhører hver sine familier i landsbyen. Rundt om haverne gaar der 
stenmure eller gjærder, og mellem disse igjen løber utallige alléer med 
skygger saa mørke, som de ellers kun findes i den ubetraadte urskog. 
Muntre kilder og vandløb, hvoraf de sidste for størstedelen tilhører den 
kunstige ledning, følger alléerne eller gjennemskjærer de forskjellige haver, 
idet de bugter sig frem mellem palmegrupperne og samtidig skjænker 
træernes rødder den nødvendige fugtighed. Hvad der maaske overraskede 
os mere end noget andet, var det store antal af træer og buske, som 
fandtes spredt rundt omkring, og som ikke egentlig tilhører sceneriet i et 
ørkenstrøg. Oranger og citrontræer, figentræer, ferskentræer, granatæbletræer 
og dvergæbletræer blandede sig med palmerne, foruden en mængde andre 
planter, hvis naturlige orden vore indskrænkede botaniske kundskaber ikke 
tillod os at bestemme. En erteblomstret med sine lange, hængende bælge, 
det tornede pæretræ og den nordafrikanske kaktus var især iøinefaldende 
paa grund af sin mængde. Her og der hang deilige vindruer og en enkelt 

løvetand vakte minder fra vore egne marker og enge, en tankeforbindelse, 
der paa ingen maade afsvækkedes ved tilstedeværelsen af bringebær og 
bjørnebær. | 

Forholdsvis faa af daddelpalmerne har stammer, som naar en høide 
af femti til seksti fod; størsteparten naar rimeligvis kun en høide af fem 
og tyve til tredive fod. De var overlæssede med brune eller gule frugter, 
der naturligvis udgjør et af de indfødtes hovednæringsmidler. Efter vor 
smag var de meget for søde, og skjønt frugten var let at faa fat paa, da 





Karavanevei gjennem Biskra til Tsadsjøen. 


den ofte hang i kun nogle faa fods afstand fra jorden, benyttede vi os 
meget sjelden af anledningen. Det her anvendte vandingssystem er saa 
fuldkomment, at vi tiltrods for den overordentlig sterke sommervarme og 
de tre maaneders tørketid, som var gaaet umiddelbart forud, neppe var 
istand til at opdage et eneste tørt blad eller skud blandt de hundrede 
tusener, som omgav 0S. 

En klynge en-etages lerhytter under palmernes hængende blade 
danner den arabiske landsby, til hvis indbyggere eiendomsretten over 
oasen henføres. Araberne her er mnaturligvis ikke nomader, men fast- 

boende, hvis liv har meget lidet tilfælles med den arabiske karavaneførers. 
Under Ben-Labris ledelse besøgte vi endel af husene, hvoraf de fleste 
bestod af to eller tre næsten aldeles tomme rum, som udvendig var tapet- 
seret med palmeblade. I enkelte tilfælde var der antydning til en anden 
etage i form af en fremspringende veranda, hvorpaa der var reist et rundt 
telt. Det minimum af trævirke, som trængtes til bindingsverk for vægge 
og tag eller til dør og vindueskarmer, var sædvanligvis taget af palme- 
stængler. Af og til fandtes der i husenes konstruktion paa en temmelig 
umotiveret maade anvendt stykker af en mere civiliseret oprindelse, og i 
et enkelt tilfælde saa vi blokke af romersk murverk, hvis fantasifulde 
dekorationer smykkede lerhytterne. Det skal indrømmes, at den første 
mønstring af husenes haarde jordgulve ikke umiddelbart ledede til noget 
oprigtigt ønske om at opholde sig derinde. Skorpioner og tusenben synes 
at krydse gulvet i den største sorgløshed, og det hændte ikke sjelden, man 
havde fornemmelsen af, at en hornslange ivrig granskede den indtrædendes 
spor. En omhyggelig undersøgelse af hjørner og smuthuller førte imidlertid 
kun til opdagelsen af nogle vandrende, pukkelryggede myrer og bortjog 
snart den følelse af uhygge, som al indbildt fare indgyder. Ved hjælp 
af en stor matte kom vi snart tilro og havde det forholdsvis komfortabelt. 
- Vi aflagde et besøg i en skole, hvor læreren ligesom i gamle dage ind- 
prentede Koranens lærdomme i tolv —fjorten smaa, barfodede gutter. Ogsaa 
landsbymoskéen besaa vi. Idet vi forsigtig holdt os til værelsets kanter 
og undgik det hellige tæppe i midten, slap vi langt nok ind til at tilfreds- 
stille vor lyst til- at fotografere. I løbet af nogle minuter tog vi flere 
øiebliksbilleder. 

Var oasen El-Kantara i mange henseender overraskende, saa var den 
dog kun en forsmag paa, hvad der ventede os, da vi naaede Biskra. Ikke 
med urette har dette sted faaet navnet ,Saharas perlef; i virkeligheden 
omfatter det meget, som vilde bidrage til at gjøre hvilketsomhelst sted 
behageligt og tiltrækkende. Qasen har 'en liniær udstrækning af næsten 
otte kilometer og er bevokset af en skog paa opimod en kvart million 
daddelpalmer, i hvis skygge en mængde træer og planter af den europæiske 
flora finder et gjæstfrit hjem. Biskra har ogsaa sine virkelige haver, der 
er vokset til under fransk overopsyn, og i enkelte af disse er det landlige 
bord med tilhørende stole paa ingen maade en bekvemmelighed at slaæ 
vrag paa. For at sige sandheden, kunde hjertet af Biskra ligesaa godt 
være en by i det indre Frankrige som en del af en afrikansk oase. Man 
kan vistnok ikke overse den mængde arabere og etiopere, som samler sig 
flokkevis hist og her eller døser tiden hen i magelige stillinger foran sine 
ikke meget fyrstelige herresæder — nogle skrigende, andre kjøbslaaende, 
men alle, med undtagelse af kvinderne, praktisk talt ligegyldige for de 

fremmedes nærvær. Men sammen med disse produkter af Afrikas egen 
jordbund har man ogsaa pionererne for den europæiske civilisation — 
hotellerne, kaféerne og en række alt andet end uanseelige huse, hvori den 
fremmede kontingent af befolkningen har sine hjem. , Hotel du Sahara*, 
, Hotel de 1'Qasis* og , Victoria* vilde gjøre et langt betydeligere sted end 
dette ære, og mens de maaske med hensyn til bekvemmelig og komfort 
er blevet en smule afrikaniserede, yder de dog den reisende alt, hvad han 
trænger til hvile og underhold. 





Beduinerleir i Sahara. 


Vi tog ind i ,Hotel du Sahara", hvor vi i Madame Chabert 
fandt en fortryllende vertinde. Ved denne dames og hendes to døtres 
elskværdighed var vi ikke længe om at komme til den slutning, at en 
sommerdag i den afrikanske ørken ikke alene kunde være udholdelig, men 
en ligefrem nydelse. Vor ankomst om aftenen tillod os ikke nærmere at 
tage vore omgivelser i øiesyn, men der var dog adskilligt, som lod os ane, 
at der forestod os nye og interessante ting. Spisesalen bestod af en gang, 
som begyndte ude i gaden og endte i det aabne gaardsrum bag huset. 
Vor del af maaltidet blev serveret under daddelpalmernes viftende kroner, 
og det var med mer end almindeligt velbehag, vi spiste paa god, fransk 

maner i dette hyggelige hjørne af haven. Termometret viste paa denne 
tid, klokken otte om aftenen, nærmere firti end tretti grader Celsius, og 
dog var det allerede sunket 9 grader. Det var altsaa ren badstuehede, 
men ikke destomindre føltes den trods dagens trættende reise ikke særlig 
trykkende. De to fornemste delikatesser, som blev sat for os, var nord- 
afriganske druer og — is. Nogen mere liflig frugt end de første kan neppe 
opdrives, ikke engang paa de vulkanske skraaninger af det berømte Hegyalya 
i Ungarn. Hvad den sidste lækkerbisken angaar, krævede uheldigvis hensyn 
til sundheden (idetmindste var dette vor overbevisning), at den maatte 
blandes med alkohol og mineralvand, og vi kunde derfor ikke hengive os 
til nydelsen af, hvad der paa denne tid og dette sted vilde have været 
toppunktet af luksus, nemlig — isvand. 

Endnu tidlig paa aftenen belærte den pladskende lyd af regndraaber 
os om, at Sahara selv i den hedeste og tørreste del af aaret ikke var 
fuldstændig regnløs — en korreks med hensyn til geografiske forestillinger, 
hvoraf vi skulde faa mange under vor reise i Afrika. Regnet var ikke af 
lang varighed, heller ikke sterkt, men før det holdt op, blev det ledsaget 
af en haglskur og af livlige lyn paa den vestlige himmel. 

Soveværelserne i dette interessante hotel vendte ud til stenkorridorer 
enten paa forsiden eller bagsiden af huset. Den rummelige døraabning, 
som i de fleste tilfælde repræsenterede baade dør og vindu, tillod en meget 
rigelig luftveksel, men det maa tilstaaes, at denne alligevel ikke var til- 
strækkelig til at frembringe nogen virkelig kjølende virkning. Endog 
bestænkning med vand af stengulvene i værelserne frembragte neppe mere 
end øieblikkelig lindring for den noget kvælende atmosfære. Ikke desto- 
mindre lykkedes det os at tilbringe en behagelig nat, og det en nat, der 
ikke manglede sin interesse, fordi den var den første i en afrikansk oase. 

Biskra ligger tre og femti kilometer søndenfor El-Kantara og derfor 
omtrent ligesaa langt inde i selve ørkenen Sahara. Randfjelde fra Store 
Atlas naar endnu saa langt som hid, men bag Biskras sidste palmer be- 
gynder den næsten endeløse vidde af grus og sand, som her og der bevæger 
sig sammen til dyner og sandbakker, men andresteder som en tynd skorpe 
dækker den underliggende klippegrund — selve sandørkenen Sahara. Fra 
et hvilkensomhelst fremtrædende punkt i byen vandrer øiet vidt udover 
denne øde slette — jevn som oceanets overflade og mere taus end det 
dybe oceans melankolske øde. Biskra ligger kun tre hundrede og seksti 
fod over havet, og herfra synker landet langsomt ned, indtil der ved Schott 
Melghigh er en sænkning paa mere end sytti fod under havfladen. Denne 
sænkning ligger paa karavaneveien til Tuggart, Ouaigta og det centrale 
Sudan, en vei, hvor man saa sent som i 1881 kunde have været vidne 
til den Flatter'ske regjeringsekspeditions ødelæggelse. Endvidere er det 

ikke langt herfra til Ghadames's territorium, hvor forrige aars tragedie blev 
udspillet : nedslagtningen af grev Moras's undersøgelsesafdeling. 

Det kan neppe siges, at Biskra, som det har været paastaaet, er et 
fortryllende vinteropholdssted. Hvis klimatet alene kan gjøre et sted for- 
tryllende, har man maaske ret, da Biskra, som ligger fjernt fra sandstorme 
og andre meteorologiske fænomener, der har mere med jordbunden end 
luften at bestille, har et fortræffeligt vinterklima. Men baade oasen og 
byen mangler de attributer af behagelig komfort, som er nødvendige for 





Karavanens fører. 


at holde legeme og aand i vigør. Atlasbjergenes kaleidoskopiske pragt, 
naar de ligger der i den ubeskrivelige farveglød, som ikke engang malerens 
pensel kan gjengive, henriver ved sin polykrome effekt; de forbidragende 
karavaner er af interesse i nogle dage, ja maaske i nogle uger; men 
ensformigheden ved ørkenen udenfor, det uhyre øde ved hvilende eller 
fygende sand begynder at sløve sindet, som søger forandring i klima, liv 
eller sceneri, men ingen forandring finder. Rigtignok søger de koloniserende 
franskmænd at skaffe sig de beskedne fornøielser, der udgjør en del af 


r 

deres liv og vaner i moderlandet. Lawn tennis-plads og væddeløbsbane har 
de, men de er ikke tilstrækkelige til at udslette den uendelige ensformighed 
ved livet i Biskra. Endog alt skraal og leven ved et etiopisk eller arabisk 
marked er ude af stand til at sprede den følelse af øde og forladthed, 
som behersker nærsagt baade sjæl og legeme. Ikke stort mere opmuntrende 
er de daglige besøg af ,ørkenens lam*; en noget gammel og alderdoms- 
svag løve, som engang har været de omliggende sandvidders konge, men 
som nu, bevogtet eller ubevogtet, streifer om paa pladse eller landeveie 
uden at forstyrre den offentlige fred eller paa nogen maade lade sig for- 
styrre af dem. Gamle kjærringer kjærtegner den, smaa barn forkjæler den, 
men den mægtige manke reiser sig aldrig mere i vrede, og den buskede 
hale pisker ikke længer kroppens sider i raseri. Det engang ædle dyr 
holder paa at blindes, og om ikke længe vil kun en kjætting og lugten 
vise den veien. Løven var ikke i Biskra, da vi var der, og vi gik saaledes 
glip af at stifte bekjendtskab med byens mest interessante indbygger. 

Det var ikke mange dage, vi opholdt os i Biskra, men dog længe 
nok til at blive kjendt med byens mest fremtrædende og eiendommelige 
træk. Selv i den stærkeste dagshede var der ingen alvorlige ubehagelig- 
heder forbundet med at vandre langs landeveiene, og hvor disse gik under 
skyggen af bladrige palmer eller langs de kjølige, bugtende vande af 
naturlige strømme eller kunstige kilder, var der meget lidet i temperaturen, 
som lod formode, at vi var meget nær den hedeste del af jordoverfladen 
paa den hedeste tid af aaret.  Næsten hver time af dagen skrider 
karavaner eller dele af karavaner forbi gjennem oasens lange hovedgade 
og fortsætter over de aabne sandflader, som følger paa den sidste palme. 
Dette er den store karavanerute til omegnen om Tsadsjøen. Nær sydenden 
af byen er det ethiopiske kvarter, hvor man er vidne til den sande afrikaners. 
liv, om ikke just den sande negers — folk, som vi sætter i forbindelse 
med Ægyptens og Nubiens dynastier, folk, som var Kleopatras efterfølgere 
og som sandsynligvis ogsaa var i slægt med Kleopatras forfædre. Det er 
her og i oaserne længer syd, at man ser de statelige, nøddebrune kvinder, 
der figurerer i alle scener fra det gamle Afrika, deres løse draperier af 
mørkeblaat stof og deres øyldne ørenringe, der endnu hænger og glitrer 
som i gamle dage. Deres høie lerkrukker, baaret opret paa hovedet eller 
skulderen, gaar endnu tilvands, som de gjorde for tusener af aar siden, 
og spædbarnet vedbliver at klamre sig fast paa ryggen af moderen, hængende 
i en fold af hendes tunika. 

Vi fandt disse mennesker, især de yngre kvinder, overordentlig sky, 
og det var neppe muligt, selv ved den venligste tiltale at bevæge dem til 
at lade sig fotografere. Naar de sad foran sine lerhytter og stelte med 
korn eller produkterne deraf, pleiede de ufravigelig at forsvinde, naar de: 

saa det mindste glimt af vort kamera. Selv ikke en rundhaandet anvendelse 
af kobberpenge kunde bringe dem tilbage til deres plads. Vi kom bedre 
af det med de gamle kvinder, dels fordi de gjorde færre indvendinger mod 
vore tilnærmelser, og dels (lad os sige det ligefrem) fordi deres langsomme 
bevægelser lod øiebliksapparatet faa tid til at virke. 

En krog eller rettere en gade i Biskra, som har sin særegne tiltræk- 
ning for det hidtil temmelig begrænsede antal af fremmede, der i denne 
oase har fundet et klimatisk tilflugtssted, er Ouled-el-Nail eller ,,de dansende 
pigers gade*, som den almindelig benævnes. Her samles de arabiske 
kvinder af stammen Nail, unge og gamle, hvis ynde og lette smidighed har 
givet dem et fortjent ry over det ganske land. De er ,,de udvalgte blandt 
de udvalgte*, skjønt hvorfor de er det vil forekomme de fleste fremmede 
som en gaade. Arabisk kvindelig skjønhed er, tiltrods for hvad poeter 
og enkelte faa reisende kan have sagt eller skrevet i den anledning, ingen 
ublandet glæde for øiet; heller ikke er der stort af den ynde, som sangeren 
har viet sin harpe. For gjennemsnittet af europæere og amerikanere vil 
den arabiske kvinde synes tarvelig og plump, om ikke noget værre. Det 
bedste ved hende er de lysende og virkelig udtryksfulde øine, samt sløret, 
som skjuler resten af hendes ansigt. Blandt kvinderne af Nailstammen, 
idetmindste blandt dem, vi havde anledning til at træffe, siddende langs 
gadekanterne, hængende i dørstokken eller dyrkende deres gamle Terpsichore- 
kunst i kaffehusene, var der neppe et respektabelt træk at se. De udsiidte 
og vilde ansigter og de dybe furer fortalte tydelig historien om deres ud- 
svævende liv. Føi hertil i de fleste tilfælde en usympatisk eller sammen- 
skrumpet figur, klædt i den mest bizarre dragt af gloende farver og ud- 
smykket med et sandt lager af diamant, sølv- og guldflitter, og læseren 
har det almindeligste billede af en af disse ørkennymfer. Den mængde af 
kostbart metal, som kvinderne bærer, er virkelig forbausende. I virkelig- 
heden begrænses en kvindes pyntesyge kun af hendes evne til at anbringe 
stasen. Vi besøgte en af kaffestuerne, hvor en del af aftenen raa for- 
langende blev anvendt til iagttagelse af saadanne kvinders dans. Vi fandt 
imidlertid bevægelserne og præstationerne saa kjedelige, at vi brød op, 
straks vi havde drukket vor kaffe. Kaffestuen selv er, hvad vi altid fandt, 
et mønster paa god orden, fuldstændig fri for alt leven, den personificerede 
ro og renslighed. For vor del havde vi den glæde at sidde paa stole, 
men størsteparten af de tilstedeværende var leiret umiddelbart paa gulvet 
eller paa en matte eller et tæppe. Rige og fattige besøger disse huse i 
fællesskab, og sædvanlig opvartes de med musik, som ikke er af aller- 
daarligste slags. At god kaffe kan faaes paa de indfødtes kaffestuer, er 
det unødvendigt at forsikre. Kaffe er landets sjæl, og kaffens historie en 
del af selve folkets historle. PI: 

Felice Cavallotti. 


1842—1898. 
(Delvis efter L. Riotor i ,Revme encycl. Larousse*). 





ene om den italienske digter og politiker Felice Cavallottis 
pludselige død gik for en maaned siden som en løbeild over verden 
og vakte sorg i alle frisindede kredse. Det politiske liv øvede oprindelig 
ingen tiltrækning paa ham; havde man i hans ungdom spurgt ham, hvad 
han vilde blive, havde han kun og udelukkende havt ét svar: digter. 
Men skjæbnen vilde det anderledes, idet han som bekjendt døde som en 
af Italiens mest fremtrædende parlamentarikere. 

Felice Carlo Emanuele Cavallotti fødtes i Venedig i 1842. Allerede 
12 aar gammel skrev han flammende digte mod østerrigerne og disse 
hævnede sig da ogsaa senerehen paa ham, idet de i 1880 udviste ham fra 
Triest, hvorhen han var reist for at overvære opførelsen af et af sine 
skuespil. 17 aar gammel udgav han en brochure, ,Germania ed Italia*, 
hvor han i et voldsomt sprog fremholder naturligheden og gavnligheden af 
et. forbund mellem de romanske folk. 18 aar gammel rømmer han fra 
forældrehjemmet og følger Garibaldi paa dennes tog til Sicilien. 6 aar 
senere gaar han atter med som frivillig og deltager i kampen ved Vezza. 
Og efter denne tid er han tilstede overalt, hvor frihedens sag staar i fare; 
han lader ingen krænkelse ustraffet, hvad enten den gjælder de ideer, han 
forfægter -eller hans egen person eller hans musa. Han var gjennem sit 
hele liv en kampens mand; som den første var han med paa ,,de tusindes 
tog*; som ingen anden paadrog han sig den ene duel efter den anden og, 
da han omsider faldt, ledsagedes han til det sidste hvilested af hele det 
Italien, der har frihed og uafhængighed kjær. 

Hans offentlige politisk-literære virksomhed begyndte med grundlæg- 
gelsen af dagbladet ,Gazzetino rosa* i Milano (1867). Her offentlig- 
gjorde han tre revolutionsdigte, ,OQOde til Protif, ,Frihedens dag* 
»Mentanaballaden*, hvorfor politiet skred ind og beslaglagde avisen. 
Forfatteren idømtes 3 maaneders fængsel. Ikke lang tid efter opvakte 
han atter autoriteternes vrede ved et nyt digt, ,Ode til Manzoni*, men 
denne gang beskyttedes han helt uventet af befolkningen i den lille by 
Corteolona, der valgte han til sin repræsentant i parlamentet, hvorved efter 
italiensk lov enhver rettergang annuleres. 

I 25 aar — fra 1873 til hans død i marts 1898 — havde han 
sæde i nationalforlamsingen, idet han snart repræsenterede én by, snart 
en anden. Allerede ved sin jomfrutale, der resulterede i tvende sabeldueller, 

gjorde han sig bemærket som den slagfærdige agitator, der tilfulde forstod 
den bombastiske frases kunst. Han var af dem, der kunde rive en for- 
samling med sig; de nationalliberalistiske stikord blev under hans behandling 
ligesom sat i bengalsk belysning — og naar han sluttede med en eller 
anden klingende sortie, der lød som en fanfare udover menneskemasserne, 
saa var der ikke ende paa jubelen. Han blev Italiens mest yndede folke- 
helt, han blev folkemødernes konge. 

Meget faa nutidige politikere er bleven hyldet som Cavallotti. Den 
27. januar 1891 tiljubledes han i Cagliari af et hav af mennesker; den 
30. december 1894 førtes han i triumf ind i Milano, og i 1895 fandt der 
til hans ære store festligheder sted i næsten alle italienske byer. 

Hans politiske virke kan kortelig opsummeres 1) i hans bestræbelser 
for at nærme Italien til Frankrige og 2) i hans arbeide for at styrte Crispi. 

Særlig i den sidste henseende udfoldede han alle sine evner. Som 
en ihærdig jagthund forfølger en hare, der uafladelig søger at smutte bort, 
snart tilhøire og snart tilvenstre, saaledes opsporede han overalt den snedige 
ministers krog- og bagveie. Alene med et parti paa 45 medlemmer, 
hvoraf en trediepart endog var socialister, fik han gang paa gang hele 
nationalforsamlingen med dens mandsterke, men servile majoritet til at 
danse efter sin pibe. Vi skal blot minde om det berømte møde den 24. 
mai 1890, hvori han afslørede det oprørende i den crispinske finanspolitik. 
Men herigjennem vaktes tillige opinionen, saa han, da den almægtige 
minister faldt, havde størstedelen af folket til rygstød. Det bør dog ikke 
skjules, at Cavallottis opposition blev tammere og tammere med aarene. 
To fremragende mænds udtalelser tør bære vidne herom. Den ene var 
ingen anden end selve modstanderen Crispi, der en dag udtalte: ,Jeg er til 
syvende og sidste mere republikansksindet end Cavallotti!* Den anden 
var kong Umberto, som lod den ytring falde: ,Det er en gløg fyr; han 
vil nok en dag sidde med magtens tøiler i sine hænder.* 

Cavallottis samlede arbeider udkom i 1884 paa Barbinis forlag i 
Milano. De udgjør 6 store bind, der væsentlig rummer forskjellige arter 
digtning i bunden stil. Men intetsteds naar han op i det sublime; overalt 
viser han sig som den brede, bombastiske retoriker, der seiler mellem 
skyerne paa sterke, klingende rytmer. 

Saavel i sin offentlige optræden som i sin literær-politiske digter- 
produktion har han en paafaldende lighed med Patriotligaens stifter i 
Frankrige, den bekjendte deputerede Paul Déroulede. 

el. 

Diate af b. beine. 
(Oversatte af J. M.) 


IG 


Jeg ser i dine øine ind; 

da svinder sorgen af mit sind. 

Men hvad der helt gjør sjælen sund, 
det er et kys ifra din mund. 


Jeg lægger hodet mod dit bryst 
og føler himmelsk fryd og lyst, 
Dog siger du: ,Jeg elsker dig*, 
da græder hjertet saart i mig. 


II. 


Af mine taarer skyder 
der blomster i yppigt flor. 
I mine sukke stiger 

et natter galekor. 


Og har du mig kjær, barn, lægger 
jeg blomsterme i dit fang, 

og ved din rude klinge 

skal nattergalens sang. 


III. 


Min sjæl den vil jeg gyde 

i liljens bæger ind; 

og op i dens duft skal lyde 
en sang om kjærvennen min. 


Af elskov dirrer digtet 

lig et kys fra hendes mund, 
som vellystfyldt jeg fik det 
engang i en salig stund. 

IV. 


Ret som maanens billed glirer 
bævrende i havels bølger, 

mens den selv sin faste bane 
over himmelhvælvet følger. 


Saadan, elskede, di vandrer 
stille, mens dit billed lever 
skjælvende dog i mit hjerte; 
thi mit eget hjerte bæver. 


Beleiringer at Akershus. 


(Ved oberstløitnant P. Sommerschield.) 





D: er flere gange stillet anmodning til mig af officerer og civile, der 
nærer interesse for det gamle Akershus, om at offentliggjøre en 
sammenhængende fremstilling af samtlige kjendte beleiringer, som fæstningen 
gjennem aarhundreders løb har gjennemgaaet. Naar jeg i det følgende 
imødekommer denne opfordring, maa det forudskikkes, at der, saavidt mig 
bekjendt, ingen krigshistoriske beretninger findes om de flere beleiringer, 
der har fundet sted før reformationstiden. Kundskaben om disse er derfor 
indskrænket til, hvad man af Norgeshistorien efter nærmere granskning kan 
udlede af de historiske begivenheder, som staar i forbindelse med dem. Det 
bemerkes endvidere, at den begrænsede plads, et tidsskrift som ,Kringsjaa* 
kan yde i sine spalter, nødvendiggjør en indskrænkning af stoffet til hoved- 
trækkene af de historiske begivenheder, som har bevirket og staar i for- 
bindelse med beleiringerne, altsaa med udeladelse af mange detaljer af 
interesse, der knytter sig til disse. Men jeg har anseet det som hoved- 
sagen her at levere en sammenhængende fremstilling, hvoraf det vil kunne 
sees, at Akershus har været beleiret oftere, end de fleste tror. Efter en 
saadan vilde forøvrigt de af læserne, som har speciel interesse af ogsaa 
at kjende de nærmere detaljer under beleiringerne, med større lethed kunne 
finde rede derpaa i de større verker, der haves af Norges historie. I saa 
henseende kan specielt nævnes det nyeste store verk: ,Illustreret Norges 
historie* af O. A. Øverland. Desuden har dr. L. Daae i sit verk: , Det 
gamle Christiania* givet detaljerede skildringer af de to sidste beleiringer 

1567 og 1716. Om den sidstnævnte haves desuden mange andre baade 

norske og svenske beskrivelser, saavel fra en tidligere, som ogsaa fra den 
allersidste tid i flere numre af ugebladet ,Norsk Familie-Journal* for 1898 
i afhandlingen: ,Karl den r12tes indfald i Norge* af Coucheron Aamot. 

Af de mange skandser, forter og fæstninger, vort land tidligere har 
havt, er der ingen, som gjennem et tidsrum af fire aarhundreder har spillet 
en saa vigtig rolle, som Akershus. Det har ligefra dets første anlægstid, 
da det endnu kun var en almindelig middelaldersk ridderborg, mægtig 
bidraget til at bevåre i det mindste store dele af vort land fra at falde i 
fiendehaand, og det som oftest med overraskende smaa midler. Der tales 
og skrives i vor tid om ,smaa mænd, som med smaa midler drive smaat 
stelf, men hvad Akershus og dets forsvar under beleiringer angaar, kan 
det siges, at det oftest havde mænd i spidsen, som med smaa midler drev 
kraftigt stel. Det har fra dets anlæg til begyndelsen af det 18de aar- 
hundrede (1716) til forskjellige tidspunkter gjennemgaaet 9 beleiringer. 
Af disse er det kun en gang lyktes angriberen at indtage det, nemlig i 
1502, da dets tidligere høvedsmand, den norske høvding Knud Alvssøn, 
beleirede det. | 

Som bekjendt er Akershus i vor tid ikke længere at betragte som 
en fæstning, beregnet paå at forsvares mod ydre fiender eller at tjene til 
hovedstadens forsvar mod saadanne. Om dette forsøgtes, vilde det bidrage 
til ødelæggelse af større eller mindre dele af byen. Paa grund af 
nutidens meget langtrækkende og sikkertskydende skyts anlægges derfor 
befæstninger, som har til maal at beskytte og forsvare mod fiender en 
hovedstad eller anden vigtig by i et land, i den senere tid mange kilometer 
i terrænet udenfor disse, — for mest muligt at skaane de nærliggende byer 
og deres beboere for et bombardements ødelæggelser af værdier og menneske- | 
liv. Som velkjendte eksempler herpaa kan nævnes de nyanlagte forter om- 
kring Paris efter krigen i 1870—71, forterne udenfor Antwerpen, Kjøben- 
havn m. fl. steder, ja ogsaa i vort eget land i den allersidste tid. 


Iste beleiring (1308 —9). 

Denne foregik kun faa aar efter det første anlæg (omkr. 1300) af 
Aggersborg, som var det oprindelige navn paa fæstningen, fordi den blev 
anlagt paa gaarden Store Aggers udmark. Borgen bestod endnu kun af 
tre taarne. 

Samtidig med Haakon den s5te i Norge regjerede i Sverige Birger 
Magnusson. Han havde to brødre, hertugerne Erik og Waldemar, hvoraf 
den første var en ærgjerrig, herskesyg og stridslysten herre, som tragtede 
efter større magt, end den forlening, han havde. Mellem kong Birger og 
brødrene herskede næsten stadigt fiendskab, som ytrede sig ved gjentagne 

oprør fra disses side. Kong Haakon stod derimod paa en venskabelig fod 
med hertugerne, som ogsaa flere gange aflagde ham og hans dronning 
Eufemia besøg i Oslo's kongsgaard, hvor de residerede. Især dronningen 
interesserede sig meget for den kjække og i sin ydre optræden ridderlige 
hertug Erik, hvilket medvirkede til, at Haakon gav ham løfte om deres 
endnu ganske unge datter Ingebjørg tilægte om nogle aar. Men dette løfte 
tog han tilbage og forlovede hende med kong Birgers søn og tronarving 
Magnus. Herover blev Erik saa forbitret, at han lovede hevn. Vinteren 
1308 samlede han derfor stridskræfter, hvormed han ved juletid rykkede 
over grænsen og derpaa lige mod Oslo, hvor man var ganske uforberedt 
paa saadant julebesøg og kunde derfor ingen modstand gjøre. Byen faldt 
derfor med lethed i hans vold, da de faa kongelige tropper, som laa der, 
forlod den og trak sig ind paa Aggersborg. I og om byen skaltede og 
valtede derpaa Erik som fuldstændig herre, hvorunder borgerne led meget. 
Kong Haakon var selv fraværende, da han allerede ved vinterens begyndeles 
var draget til Bjørgvin, dels for at stagge de kjephøie hanseater, dels for 
at samle stridskræfter, da han ventede fiendtligheder fra Eriks side, men 
dog ikke før paa vaaren 1309. Det gjaldt imidlertid for hertugen at faa 
et fast støttepunkt, og da han ikke fik overgivet borgen, begyndte han at 
beleire den, men uden resultat. Hans virksomhed herunder lammedes ogsaa 
ved en alvorlig sygdom, hvori han faldt. Da rygtet om svenskernes indfald 
havde spredt sig i de omliggende distrikter, samlede bønder fra Lier og 
flere bygder sig noksaa mandsterke — de opgives til omkring 3000 mand — 
nord for Oslo, hvorfra de rykkede frem langs Akerselven (Frysja) mod 
byen for at fordrive fienden. Eriks tropper rykkede mod dem, og ved 
Nedre Fos kom det til slag, hvori tabene paa begge sider vår stort, men 
uden afgjørende resultat. Hertug Erik vovede dog ikke at udsætte sig for 
et fornyet sammenstød, men hævede beleiringen og trak sig herjende og 
brandskattende tilbage til Sverige. . 

Hvem der under beleiringen har været borgens høvedsmard, kjendes 
ikke. Benævnelsen kommandant (commendant) opstod først i midten af 
det 17de aarhundrede. Sandsynlig var oberst Hans Jakob v. Schiørt den 
første, ialfald paa Akershus, som fik den i midten af det 17de aarhundrede. 

(30 aar efter denne beleiring indtraf det, at en meget mægtig og rig 
norsk høvding, Sigurd Hafthorssøn, satte sig i besiddelse af Aggersborg. 
Det var i 1338 under den misnøie, som var opstaaet i Norge med kong 
Magnus Smek og hans regjering, mod hvem flere af Norges magnater 
gjorde oprør. I historien omtales dog ikke nærmere, hvorledes denne 
besiddelsestagen foregik, enten ved forudgaaende beleiring eller ved storm- 
anfald eller ved frivillig overlevering af dens høvedsmand. Den sidst- 
nævntes navn. kjendes heller ikke). 

; Kringsjaa. Bind XI. 1898. 42 

2den beleiring (1449). 

Der var nu hengaaet mellem et og halvandet aarhundrede, hvori 
Aggersborg laa uantastet paa Apggernæssets høieste klippe. I[ mellem- 
tiden var den adskillig udvidet af Haakon den 6te. Den var saaledes 
bleven sterkere og mere modstandsdygtig. 

Efterat de tre nordiske rigers konge, Kristofer af Bayern, i 1448 
pludselig var død, ogstod der splid om tronfølgen, hvilket ledede til, at 
oldenborgeren, Kristian den rste, blev valgt til konge i Danmark og Karl 
Knutsson i Sverige. I Norge var der et parti, som ønskede den norske 
høvding Sigurd Jonssøn paa tronen, da han nedstammede fra den gamle 
kongeæt, men det mægtigste parti med erkebisp Aslak Bolt og den norske 
høvding Erik Sæmundssøn i spidsen ansaa det heldigst for landet at slutte 
sig til Sverige. Herimod nedlagde imidlertid Kristian den rste protest, 
ligesom mod Kalmarunionens opløsning, og han havde en til Norge ind- 
flyttet holstensk adelsmand, Hartvig Krumedige, som da var høvedsmand 
paa Akershus, paa sin side. For at undgaa stridigheder, besluttede nu 
det norske rigsraad at forsøge mægling hos kong Kristian ved at sende 2 
gesandter til Kjøbenhavn. Men i valget af disse var det meget uheldigt, 
da de blev menedere og landsforrædere, der paaførte landet en krig. 
Disse herrer var Krumedige og biskop Jens af Oslo. Før afreisen havde 
de edeligen forpligtet sig til ikke at foretage sig noget til fordel for Kristian, 
og herpaa stolede rigsraadet, men de brød sin ed, og kom endog tilbage 
med en sterk dansk hær, overrumplede erkebiskopen og det øvrige rigs- 
raad i Oslo, førte dem som fanger ned til Marstrand og tvang dem til at 
vælge Kristian til Norges konge. Straks erkebiskopen igjen var kommen 
paa fri fod, fik han andre fædrelandssindede mænd med sig paa en protest 
imod forrædernes voldshandlinger og det tvungne valg. Karl Knutsson blev 
indbuden til at komme til Norge, hvor han ogsaa indfandt sig, blev hyldet 
som Norges konge af almuen paa Oplandet og reiste derpaa til Nidaros, 
hvor han kronedes 20. november 1449. Ogsaa den norske almue lod for- 
fatte et manifest, hvori der protesteredes mod Kristians valg som dens 
konge. Karl Knutsson ansaa sig efter dette sikret Norges trone og reiste 
tilbage til Sverige efter at have indsat 2 statholdere for det sydlige og det 
nordlige Norge. Det varede dog ikke længe, før Hartvig Krumedige, hvis 
personlige interesser var fast knyttede til det danske tyranni i vort land, 
reiste oprørsfanen og kjæmpede i aaben mark mod de norske høvdinger 
Erik Sæmundssøn og Magnus Larenssøn. Karl Knutsson var budsendt om 
snarest at komme tilbage til Norge, og han medførte tropper. Da Krume- 
dige ikke kunde staa sig mod sine modstandere, trak han sig med tropper 
tilbage til Aggersborg, som derpaa blev beleiret; men Krumedige holdt her 

tappert stand, saa beleiringen mislykkedes. Sandsynlig maa kong Kar] 
endnu ikke have følt sig sikker paa den svenske trone, da han indledede 
underhandlinger med sin modstander, med hvem han blev enig om vaaben- 
stilstand indtil mai det samme aar, da delegerede fra alle 3 riger skulde 
møde i Halmstad til opgjør af tvistighederne. Her mødte imidlertid ingen 
fra eller for Norge, hvilket blev meget skjæbnesvangert for landet, da det 
ledede til, at det fik den første oldenborger paa sin trone og beholdt disse 
i over halvfjerde aarhundrede til 1814, og derfor, ligesom paa grund af 
enevoldsherredømmet i 154 aar, efterhaanden sank ned fra den anseede 
stilling, det mellem Europas stater havde havt under Haakon'erne. 


3die beleiring (1502). 

Samtidig med Hartvig Krumedige var der en mægtig norsk høvding, 
Alv Knudssøn, som var imod det danske regimente i landet. Der herskede 
derfor fiendskab mellem disse, hvilket gik i arv og udartede til bittert had 
— næsten i lighed med den korsikanske og sicilianske barbariske blod- 
hevn — mellem deres sønner Henrik Krumedige og brødrene Knud og Odd 
Alvsøn. Dette bragte ulykker baade over dem selv og landet, som derved 
paaførtes en borgerkrig. Knud var i 1497 af kong Hans eller Johannes 
bleven betroet Akershus lehn tilligemed borgen, hvilket var Henrik Krume- 
dige en torn i øiet. Da kongen paa en reise i Norge i 1499 var kommen 
op i Viken, gjæstede han hr. Henrik, som da var befalingsmand paa 
Baahus. Denne leilighed benyttede denne til saa grundigt af sværte Knud 
hos kongen, at han kort efter fratog ham Akershus, som overdroges til en 
dansk adelsmand Peder Griis. Forbitret herover drog Knud til Sverige og 
sluttede sig til Sten Sture, der ledede opstanden i Sverige mod kong Hans 
og det danske regimente; han blev enig med ham om at reise oprørsfanen 
i Norge. Til den ende samlede han i 1501 tropper og gjorde indfald i 
det sydøstlige Norge, men blev slagen af de kongelige høvedsmænd: 
Henrik Krumedige, Peder Griis og Mattis Olssøn, saa han maatte flygte 
tilbage til Sverige. Nu gav kongen ordre til at beslaglægge de betydelige 
og vidtstrakte godser, som Knud, der var en af landets aller rigeste mænd, 
besad paa alle kanter. Dette bidrog selvfølgelig til at forbitre ham i endnu 
høiere grad. og øge hans hevnlyst. Hertil kom, at hans svoger, Erik 
Gyldenstierne, der var høvedsmand paa Elfsborg i Viken, havde sluttet sig 
til opstanden. Knud kunde derved faa et fast punkt at støtte sig til, 
hvorfra han kunde true Viken og fæstningen Baahus. Han samlede deftfor 
allerede fra nytaarstid 1502 tropper i landskaberne ved grænsen mellem 
Norge og Sverige, og rykkede med disse i februar over grænsen, sterkere 
end forrige gang. Da han var naaet ned i Viken, fik han tillige støtte af 
sin frænde, Nils Ravaldssøn, dattersøn af den førnævnte Erik Sæmundssøn 

og gift med den kjække Otilia Rømer, en søster af fru Inger til Østerraat 
og af samme stof som hun. Allerede i opstandens begyndelse havde 
det lykkedes hr. Nils at erobre fæstningen Olufsborg, som under mandens 
krigstog blev betroet hustruen som befalingsmand. Ved disse forenede 
kræfter blev Krumedige lammet i. sin virksomhed mod Knud Alvsøn og 
maatte holde sig rolig paa Baahus. Heraf benyttede Knud sig til at rykke 
løs paa Akershus, som han indtog efter en kort beleiring, og fordrev 
Peder Griis. Hvorvidt denne faldt i kampen eller flygtede, kjendes ikke. 
Det første er sandsynligt, da der under de følgende begivenheder intet 
mere høres om ham. 


de beleirimg (1502). 

Efter de begivenheder, som er omhandlede under 3die beleiring, 
begyndte kong Hans's trone i Norge at vakle. Hvis det norske rigsraad 
da havde havt dygtige mænd, som Aslak Bolt m. fl. og havde grebet ind 
med kraft, er det sandsynligt, at Norge vilde have undgaaet den skjæbne, 
det efterhaanden fik af oldenburgerne: at blive anseet som et underbrug 
og en provins af Danmark. Men raadet forholdt sig passiv og overlod til 
enkeltmænd at holde landets sag oppe. Imidlertid sendte kong Hans, paa 
samme tid som han selv med en hær rykkede mod Stockholm, sin endnu 
kun 21-aarige søn hertug Kristian (senere Kristian den 2den) med en flaade 
og tropper ombord til Norge for at undsætte Henrik Krumedige paa Baahus. 
Efter skarpe sammenstød drev Kristian Knud Alvssøn og hans beleiringshær 
tilbage, erobrede derpaa Elfsborg og flere fæstninger, og gjorde saaledes 
en glimrende debut paa krigerbanen, hvorved han i løbet af nogle faa uger 
gav krigen en anden vending. Da Krumedige saaledes igjen havde faaet 
luft, drog han med en hær, mest bestaaende af skotske leietropper, mod 
Akershus for at beleire det og med haabet om at fordrive Alvssøn derfra; 
men denne beleiring løb uheldigt af for ham. Man kjender intet nærmere 
derom end Knuds egen indberetning til Sten Sture, saalydende: ,Kom og 
Krumedige dragendes til Akershus og vilde tage det igien, men han blev 
slagen tilrygge igien, og en stor mægtig hob af de skoter, hannem fulgte, 
blev ihielslagne; de, som sluppe, rømte tilsiøs, og en part af dem drog 
til Skotland igien. Mine svende fik tre skiønne skibe fra hannem, og 
ligger han selv i Marstrands havn. 

Under denne beleiring skal Krumedige have mistet sin ene 
arm. ”) Dette hindrede ham dog ikke fra snart at komme igjen, efterat 


*) I 1510, da Krumedige efter i 1503 at være fratagen sine forleninger i Norge 
opholdt sig i Danmark, fik han paany et betroet hverv som fører for en 
dansk flaade imod en forenet svensk-lybeksk, som han slog. Da berettes. 
om den enarmede admiral. 

han havde opbudt hver 3die mand i Vestfold og Viken. Da han havde 
erobret Tønsberg, drog han paany til Oslo for at forsøge lykken mod 
Akershus og Alvssøn. Fæstningen var da svagt besat, og hr. Knud havde 
ogsaa ringe kræfter at raade over, men han ventede anselig forsterkning. 
Det var ham derfor magtpaaliggende at vinde tid; han indledede under- 
handlinger med hr. Henrik. Efter disse blev aftalt et møde mellem dem i 
Oslo den 18de august ombord paa et af Krumediges derliggende krigs- 
fartøier, hvortil Alvssøn og hans mænd blev givnée frit leide, altsaa sikkerhed 
for liv og lemmer. Men under mødet brød Krumedige aftalen og begik 
der: skjændselsgjerning at lade Alvssøn og flere af hans mænd nedhugge. 
Da besætningen paa Akershus havde mistet sin høvedsmand, overgav den 
borgen, saa Krumedige slap for paany at skride til dens beleiring. Han 
havde saaledes paa en letvindt maade skilt sig af med sin bitreste mod- 
stander, men opinionen i landet reiste sig derefter saa skarpt imod ham, 
at kong Hans saa sig nødt til at fratage ham hans forskjellige 
stillinger i landet. 


Ste beleiring (1523). 


Da Kristian den 2den i 1523 var dreven i landflygtighed, og Norge 
endnu ikke havde valgt sig en eftermand paa tronen, sendte Gustav Wasa, 
der samme aar var valgt som konge i Sverige, en hær under Thure Jønsson 
og Lars Siggeson som førere opigjennem Viken til Oslo i den hensigt at 
indtage Akershus, faa nordmændene til at hylde ham som deres konge og 
indgaa i en forening med Sverige. Befalingsmand paa borgen var Hans 
Mule eller Mester Hans, som han almindelig kaldtes. Han var da tillige 
bisp i Oslo. Han befalede presterne derude at sætte ild paa byen, for at 
svenskerne ikke skulde finde tilhold der. Dette skeede temmelig grundigt, 
saa kun den befæstede bispegaard, St. Mariakirke, Franciscaner- og Nonne- 
klostret undgik ødelæggelsesverket. Da Mester Hans modsatte sig de svenskes 
forlangender, begyndte de at beleire Akershus og gjorde anfald paa det, 
men blev tilbageslaaede. De'to anførere udstedte derpaa et opraab til det 
norske folk om at hylde Gustav Wasa med løfte om, at Hellig Olafs og 
Norges love skulde blive respekterede, hvis folket godvillig vilde indgaa 
derpaa. Men da opraabet ingen følger fik, trak de sig efter 10 å 12 dages 
ophold her tilbage til Sverige med uforrettet sag. Beleiringen blev saaledes 
af kort varighed. 

Akershus indbefattede da ogsaa sydfløien, hvilken siden 4de beleiring 
var opført af Kristian den 2den i hans rigsforstandertid i Norge mellem. 
1507— 10. 

6te beleiring (1532). 

Kristian den 2den var i landflygtighed i 8 aar, før det lykkedes ham 
at opdrive midler til at hverve stridskræfter til forsøg paa at gjenvinde sine 
tabte troner. I 1531 havde han endelig faaet sammen 25 større og mindre 
skibe og en krigsstyrke paa 10—12,000 mand. Med denne styrke forlod 
han en af de sidste dage i oktober en havn i Holland. Men som vanligt 
paa den aarstid røg der op storm i Nordsjøen, som splittede og ødelagde 
den største del af baade flaade og hær, saa han kun havde tilbage 4 skibe 
og omtrent 1200 mand, da han den 1o0de november kom seilende op 
Kristianiafjorden til Oslo, hvor han straks satte sig i besiddelse af den 
befæstede bispegaard. Her ligesom paa Akershus var man ganske ufor- 
beredt paa saadant besøg. Paa sidstnævnte befandtes det endog at være 
saa smaat stel, at hele besætningen kun skal have udgjort omkring et snes 
mand og. næsten intet af proviant og ammunition til at udholde en beleiring. 
Befalingsmanden Magnus (Mogens) Gyldenstierne var imidlertid en klog 
og dygtig mand, der forstod at optræde paa en maade, der reddede baade 
ham selv og borgen ud af en fortvilet stilling. Da han dagen efter Kristians 
ankomst blev opfordret til at overgive fæstningen, gav han derpaa et høfligt 
og for Kristian smigrende svar, der slog godt an, saa den ønskede udsæt- 
telse med fiendtlighedernes paabegyndelse blev indvilget, indtil svar kunde 
indløbe fra Kjøbenhavn paa indberetning om forholdene. Kristian indgik 
den 23de november paa at slutte en vaabenstilstand med Gyldenstierne 
indtil 4de marts 1532, da Akershus frivillig skulde overgives ham, hvis der 
ikke i mellemtiden var kommen forsterkning dertil. Kristian maa vistnok 
ikke have havt begreb om tilstanden inden borgens mure, ligesom han 
ogsaa selv levede i det sikre haab, at der skulde være reddet mere, end 
det, han førte med sig af sin oprindelig mangedobbelte styrke. Under 
vaabenstilstanden levede de to gamle kjendinger paa en noksaa venlig fod 
med hinanden. Kristian blev under den paany hyldet i Oslo, hvor han 
allerede den 29de juli 1514 var kronet. 

Under vaabenstilstanden gjorde Kristian et tog til Viken mod nogle 
af fæstningerne der, og havde tildels held med sig. Han havde dog før 
opbrudet efterladt en mindre styrke af sine landseknegte under Hans Mikkel- 
sens befaling for at bevogte Akershus. Disse slog leir i dets nærhed i 
Akershagen. Men saa fik han en dag nede i Viken en hjobspost, der 
over hals og hoved kaldte ham tilbage, om, at Gyldenstierne havde opsagt 
vaabenstilstanden.. Han havde nemlig straks efter Kristians ankomst til Oslo 
sendt en tysk svend, Franke, ned til befalingsmanden, Johan Rantzau, paa 
Krogens slot (senere Kronborg fæstning) med indstændig anmodning til ham 

om undsætning, og Franke kom efter nogen tids forløb tilbage paa en jagt 
med 40 knegte, ammunition og proviant. Da isen i Kristianiafjorden hin- 
drede ham fra at seile op til fæstningen, lagde han til paa østsiden af 
fjorden, omgik Oslo og kom med sine folk, ubemerket af Kristians tropper, 
ind i fæstningen. Allerede næste dag truede Gyldenstierne Oslo med øde- 
læggelse, hvis det ikke vilde støtte ham. De fortvilede borgere tilbød ham 
at udrede en brandskat paa 1000 mark, hvilket tilbud han modtog. Da 
han nærede tvil om paalideligheden hos munkene i Hovedøens kloster, tog 
han dette i besiddelse og førte dem som fanger til fæstningen. Da Kristian 
kom tilbage fra Viken, opslog han sin leir i Akershagen. Foruden den 
lille styrke, Gyldenstierne allerede havde faaet, var han lovet snarest gjørligt 
yderligere forsterkning, men denne opholdtes ved modvind og havari, og 
da den endelig, vistnok sterkt reduceret, kom indover fjorden, hindredes 
den af isen, saa besætningen ombord maatte gribe til isvækning. Denne 
søgtes imidlertid hindret af kongens soldater med deres hagebøsser (tunge 
luntelaasgeværer, hvilende under skudløsning i en vertikal jerngaffel). Der 
var derfor daglige skjærmydsler ude paa isen. Men natten mellem 4de 
og 5te april lykkedes det 30—40 soldater ved list at snige sig ind paa 
Akershus. De trak nemlig hvide skjorter over sit harnisk, tog hver en sæk 
med kugler, krudt og proviant paa ryggen og krøb ind gjennem et skyde- 
skaar. Den næste morgen gjordes udfald fra fæstningen, hvorved den 
kongelige leir led adskilligt tab. Samtidig gjorde en del af eskadrens be- 
sætning landgang paa Hovedøen, rykkede mod klostret, som befandtes for- 
ladt af Kristians soldater, og for at disse ikke mere skulde finde bekvemt 
ophold der, sattes ild paa det paa flere steder, saa det brændte ned, und- 
tagen de nøgne mure. Siden har det ligget i ruiner. Kristian forsøgte 
derpaa gjentagne gange at løbe storm paa Akershus, men forsøgene 
mislykkedes. 

De forsterkninger, Gyldenstierne hidtil havde faaet, var dog for ube- 
tydelige til, at han kunde udrette noget af betydenned, og han haabede 
derfor daglig paa en større styrkes ankomst, som længe var ham lovet 
Endelig den 7de mai seilede under fuld musik ombord ind paa Bjørviken 
en flaade paa 25 fartøier med 6—7000 mand ombord under Magnus's 
broder, biskop i Odense, Knud Gyldenstierne, som overbefalingsmand. 
Blandt underbefalingsmænd kan merkes admiral Peder Skram, der gik under 
navn af ,Danmarks vovehals*, og Erik Gyldenstierne, fætter af de to brødre, 
og som kort efter beleiringen afløste Magnus som befalingsmand paa 
Akershus.  Flaaden blev hilset med jubel og stor salut fra fæstningen, 
men med stum forbauselse i den kongelige leir i Akershagen, da det saaes 
at være danske og ikke den af Kristian saa længe ventede hollandske flaade. 
I største hast satte derfor landseknegtene ild paa leiren i Akershagen, trak 

sig tilbage til Oslo og afkastede broen over Akerselven efter sig. Paa 
Akershus holdtes krigsraad, hvori det besluttedes den næste eftermiddag, 
Kristi Himmelfartsdag, at skride til udfald og angreb paa Oslo. Først 
udsendtes en rekognoscering, der meldte, at der var gode forskandsninger 
opkastede om byen, undtagen mod sjøsiden, der saaledes var det svage punkt: 

Før kampen begyndte den følgende dag, roede biskop Knud i fuld 
rustning fra skib til skib og uddelte sine befalinger, og imod aftenen fore- 
toges fra Akershagen et skinangreb imod brostedet over elven, hvilket havde 
tilfølge, at Kristians tropper rykkede ud for at møde fienden. Der løstes 
et signalskud fra admiralskibet, hvorefter et stort antal baade uændsede 
roede fra skibene ind mod Oslos brygger og derliggende fartøier. Inden 
kort tid stod sjøboderne, hvori de ulykkelige beboere havde sine lagere 
af smør, talg, huder, skind, øl m. m., samt fartøierne i lys lue. Beboerne 
forsøgte straks at slukke, men da aabnedes en voldsom kanonade fra skibene 
mod boderne og byen, saa de maatte flygte. 

Efter den vending, sagerne saaledes havde taget, var Kristians stilling 
bleven fortvilet, uden at han dog endnu vilde give tabt.. Hvad der for- 
værrede den var hans urolige landseknegte, der ikke i flere maaneder havde 
faaet sin sold, som han ixke med sin bedste vilje formaaede at betale dem. 
Da biskop Knud var stemt for saa liden blodsudgydelse som muligt, indgik 
han paa en af Kristian foreslaaet vaabenstilstand, hvorunder underhandlinger 
skulde foregaa. Parterne havde derfor en sammenkomst i Grønlien, som 
dog ikke ledede til noget resultat. Her raadede tilslut hans modstandere 
ham til personlig at begive sig til Kjøbenhavn og overlade sin farbroder 
kong Fredrik den mrste at bestemme forligsvilkaarene, men herpaa vilde 
Kristian ikke indlade sig, hvilket ledede til fiendtlighedernes gjenoptagelse 
med vedblivende tab for ham. Tilslut foreslog han en ny sammenkomst 
med brødrene Gyldenstierne i Oslo, hvilken disse afslog, maaske med Knud 
Alvssøns skjæbne for øie. Hans stilling var imidlertid da bleven saa fuld- 
stændig haabløs, at han endelig bestemte sig til, dog under sikkert leide, 
den ste juli at afseile til Kjøbenhavn for at underhandle med farbroderen 
og det danske rigsraad. Kort efterat han kom derned, blev imidlertid den 
trufne overenskomst om frit leide brudt; han toges tilfange og indsattes i 
strengt fængsel paa Sønderborg slot, hvor han blev siddende i 17 aar, 
derpaa i mildere fængsel i 10 aar paa Kallundborg til sin død den 25de 
januar 1559, da han, trods alle de gjenvordigheder han i sit liv havde 
gjennemgaaet, havde opnaaet en alder af 78 aar. 

(Forts.) 

Den russiske literatur etter Turgenjef. 


(Efter Michel Delines i , Revue encycl. Larousse*). 





ad de Vogué har i sit verk om Rusland klart og greit leveret 
os en skildring af den sociale baggrund for de fire literaturens 
giganter, som heder Dostojefsky, Gontcharoff, Turgenjef og Tolstoi. 
Enhver af disse har sin særegne, individuelle forfatterværdi, enhver af dem 
giver udtryk for et selvstændigt syn paa tilværelsen, men alligevel vil den 
dag komme, da den hele tidsepoke vil blive benævnt Turgenjef; thi alene 
han er personligheden af den moderne russiske aand, den, som aaben- 
barede sig, da Peter den store saa at sige aabnede vinduet til sit uhyre 
asiatrige ud mod Europa; alene han kan med rette betegnes som Puschkins 
og Gogols arvtager; alene han har fulgt den af mesteren i hele denne 
forfatterfalanx, kritikeren Bielinsky, opstukne vei. | 

Det er da ogsaa som hans fortsættere, at hovedmændene i de senere 
aars russiske literatur bør nævnes. 

Vi begynder med at omtale Vladimir Galaktionovitch Koro- 
lenko. Han er født i litomir i Podolien i aaret 1853 og saaledes 45 
aar gammel. Hans fader var embedsmand og stod i høi anseelse paa 
grund af sin hæderlighed og ubestikkelighed, egenskaber, der under keiser 
Nikolai I var yderst sjeldne. Sønnen — den vordende digter — fortæller, 
at han mindes, hvorledes faderen mere end en gang med stokkeprygl 
Jagede adelsmænd ud af sit kontor, naar de med klingende mynt søgte 
at bevæge ham til at give dem ret. 

Da den gamle Korolenko døde, sad familien i smaa kaar, og det var 
med de største opofrelser, at den unge Vladimir blev sendt til St. Peters- 
borg for at studere. Her fristede han en kummerlig tilværelse og sled fra 
morgen til aften for at kunne ernære sig og sine fire andre brødre. Sam- 
tidig som han drev sine studier paa den polytekniske skole, farvelagde 
han botaniske plancher for en boghandler, og læste han korrektur i et 
trykkeri. Paa denne maade tjente han sig op Saapas mange penge, at han 
kunde reise til Moskva for der — som gymnasiastelev ved Petrovskyskolen — 
at fuldende studierne. 

Men her lod han sig i 1876 forlede til at undertegne et andragende, 
hvis aand blev karakteriseret som revolutionært. Han blev jaget bort fra 
skolen og forvist til Sibirien, hvor han førtes fra den ene fangekoloni til 
den anden og udstod de største pinsler. Først i 1889 fik han tilladelse 
til atter at vende tilbage til St. Petersborg — og der lever han nu frem- 
deles som redaktør af det literære tidsskrift ,Ruslands rigdom*. 

Korolenko debuterede som forfatter med en række fortællinger, der 
bærer mindelser med sig fra hans lange fortvilelsens ophold i Sibirien- 
Blandt disse bør særlig nævnes den historie, som er betitlet , Makars drøm*. 
Den handler om en stakkels forvist ved navn Makar, der har været saa 
længe borte fra civilisation og civiliserede mennesker, at han selv er bleven 
et stykke af en vildmand. For at feire juleaften drikker han sig mægtig 
drukken og sovner ind paa marken under den stjernesaaede himmel. Han 
drømmer, at han er faret vild, og at han er frosset ihjel. Men saa kommer 
en gammel, hvidhaaret mand og løfter ham op og fører ham ind til den 
store evighedsdommer, Toion. Her opfordres han til at bekjende alle sine 
synder, men han undlader at regne op de groveste. Toion, den alvidende 
gud, vredes sterkt herover og dømmer ham til at forvandles til en hest, 
: som altid har et kolossalt læs at trække. 
Makar finder dommen uretfærdig og oprøres 
heftigt. Ikke paa grund af det arbeide, der 
er bleven ham paalagt, men paa grund af 
Toions bebreidelser. Thi hvad har han vel 
ikke lidt nede paa jorden? Har han ikke 
hele sit liv maattet trælle som en hest? Er 
han ikke bleven udpint for skatter, har han 


Naar Toion bebreider ham, at han har 

drukket altfor meget brændevin, saa beror 

det paa en feiltagelse. Thi var det vel 

brændevin, det, han drak? Bestod ikke de 

to trediedele af flaskerne af vand og var 

ikke den sidste trediedel alkohol helt igjen- 

Korolenko. nem forfalsket? Naar derfor Toion fandt 

ud af det store synderegister, at han i 

sit liv havde drukket 400 flasker brændevin, saa vilde det i virkeligheden 
plotisige 100000 





Paa denne maade taler Makar sig mere og mere op, men han af- 
brydes omsider af den store gud med de ord: 

— Fortvil ikke, min søn! . . Du befinder dig ikke længer paa jorden 
blandt menneskene . . Du er hos mig og her hersker retfærd! . . 

Makar taug stille og begyngte at hulke; han forstod, at han endelig 
havde fundet én, der havde medlidenhed med ham. Men ogsaa Toion 
stak nu i at græde og snart græd alle himmeriges engle i kor omkring 
dem. I samme øieblik gik der som en bevægelse gjennem den store» 
himmelske retfærdighedsvagt; den skaal, der var ladet med synder, gik op 

og den, hvorpaa de gode gjerninger var anbragt, sank længere og længere 
ned — indtil den helt forsvandt med den hulkende Makar. 

Korolenko har imidlertid ogsaa skrevet mere realistiske romaner, 
hvori nutidens store sociale spørgsmaal sættes under debat. Men gjennem 
dem alle gaar der som et drag af dyb smerte; man føler mellem linjerne, 
at forfatteren har sukket under tilværelsens byrder. Saaledes i ,,Daarligt 
selskab*, hvor han skildrer det liv, som endel af det intellektuelle proletariat 
i Rusland fører, og i ,Den blinde musiker*, hvor en krøblings arme — 
og dog saa rige — tilværelse tegnes. 

Pen blinde musikerf* er en ung mand ved navn Petrussia. Han 
elskes og underholdes af sin rige onkel, en gammel, hjemvendt garibaldist, 
der gjør alt for at lette livet for den unge, blinde mand. Han lader ham 
uddanne sig som musiker, han fører ham omkring blandt-menneskene, han 
søger paa alle maader at gjøre det lyst omkring den arme stakkel. Men 
intet hjælper; Petrussia føler sig som et unyttigt menneske, som en af 
de overflødige eksistenser i verden; han taber livslysten, og mismodet 
sænker sig over ham i den grad, at han endog misunder tiggeren paa 
gaden, der tjener sit brød ved at stille sin elendighed tilskue . . Da fører 
onkelen ham en dag ud iblandt samfundets stedbørn og stiller ham ansigt 
til ansigt med samfundets bærme. Dette fylder ham som ved et under 
med dyb, rig menneskekjærlighed: fra nu af vil den unge musiker blot 
leve for sine ulykkelige, fattige brødre, fra nu af føler han, at 
han har et maal i livet; han vil herefter blot udnytte sit talent til fordel 
for den forkomne og lidende menneskehed. Men for at fuldkommengjøre 
den blinde musikers lykke indfører digteren en ung pige, Evelyne, der er 
tegnet med mesterskab. Det er noget ved og over hende, som gjør, at 
man uvilkaarlig mindes Shakespeares Cordelia eller Ibsens Hedvig. Hun 
fatter kjærlighed til Petrussia og forstaar, at hendes mission i denne 
verden er, at gjøre ham lykkelig. 

, Den blinde musiker* er oversat til forskjellige sprog, men den er 
ikke fuldt og helt værdsat efter fortjeneste. 

Korolenko har skrevet en række andre mindre fortællinger, som vi 
dog ikke her skal omtale. Han har overhovedet aldrig udgivet andet end 
mindre fortællinger. De største af dem rummes paa 100 sider. I de 
senere aar er digteren i ham mere og mere traadt i baggrunden for 
journalisten og tidsskriftredaktøren. 


Hans ven og rival, Anton Pavlovitsch Tchekhof, er født i Taganrog 
i 1860. Saavel bedstefaderen som faderen var endnu livegne, men — 
som det saa tidt hænder i Rusland — den unge Tchekhof blev alligevel 
sat til studeringen og sendtes til Moskva, hvor han i 1884 underkastede 

sig medicinsk embedseksamen med udmerkelse. Hans hang til literære 
sysler gjorde sig imidlertid snart sterkt sjældende, og inden kort tid var 
hans navn ållerede kjendt inden vide kredse. Det var særlig gjennem en 
del raske og fine novelletter, at han vandt sine første sporer — og det er 
paa dette felt, at han fremdeleles 
arbeider. —Saagodtsom hvert aar 
udgiver han en ny samling. De 
mest yndede er ,Humoristiske 
historier* (1887), »I Tusmørket* 
(1890) og ,De misfornøiede* 
(1890). Saalidt som Korolenko ind- 
lader Tchekhof sig paa større ro- 
maner. Alle hans arbeider er Smaa 
noveller. 

Tcehekhofs fortællermaner er 
høist personlig. Hans skildringer 
er kun en række episoder eller 
scener, hver enkelt skreven med 
en intens voldsomhed, saa de 
aldrig glemmes. Han er impres- 
sionismens repræsentant i den rus- 
siske literatur. 

Tchekhofs sidste arbeide , Mit 
Liv*, der udkom ifjor, behandler 
den moralske uwdviklirg, som en 





Tchekhof. 


ung russer gjennemgaar, der under paavirkningen af de Tolstoiske doktriner 
bestræber sig for at vende tilbage til ,den naturlige enkelhed*. 


Vladimir Diedlov — hans virkelige navn er Kiguenn — skiller sig 
sterkt ud fra de to foregaaende digtere. Hans familie tilhører den store 
landadel, og han fødtes i 1856 i guvernementet Mohilef. 18 aar gammel 
sendtes han til St. Petersborg for at studere og traadte nogle aar senere 
som embedsmand ind i Zemstvo-tjenesten, det vil sige de regjerings- 
departementer, der har med administrationen af landet at bestille. Herunder 
fik han en sjelden gunstig anledning til at lære det russiske folk at kjende, 
idet han saagodtsom uafbrudt blev sendt hen til de forskjelligste egne af 
det uhyre rige for at inspicere forholdene. Fra disse udflugter medbragte 
han en række indtryk, som han senere hen samlede og udgav i tidsskriftet 
p Nedielia*. De rummer skarpe iagttagelser fra alle stænder og SAmMndslgg, 
helt fra de høieste embedsmænd og ned til moujik'en. 

I 1889 blev Diedlov sendt til Paris som korrespondent for , Nedielia* 


Den russiske literatur efter Turgenjef. 669 





og hans breve om verdensudstillingen er endnu det bedste dokument om 
dette emne, som russisk literatur eier. 

Det var under opholdet i den franske hovedstad, at han undfangede 
ideen til sin store roman ,Sachegnka* (russisk kjælenavn for Alexander), 
der udkom i 1892. 

Sachegnka er opdraget under de store idealers magt. Hans forældre 
tilhører den slægt af idealister, som særlig Turgenjef havde evne til at 
skildre. Men som det saa ofte gaar; den yngre generation reagerer mod 
den ældre; Sachegnka bliver dog 
ikke en pessimist, han bliver blot 
et livstræt ungt menneske, en vind- 
beutel uden vilje eller evne til at 
ville. En vakker dag kommer han 
til St. Petersburg for at følge fore- 
læsningerne ved universitetet. Men 
de kamerater, som han lærer at 
kjende, har ikke — som den ældre 
generation — aandelig interesse; 
de morer sig ikke ved diskussioner 
og arbeider ikke paa sin egen selv- 
udvikling; de har alle kun sin 
glæde i turing og rangel, i dobbel 
og spil. Den unge student lader 
sig drive med i hvirvelen, mens han 
mere og mere fjerner sig fra sine 
forældre og endelig endog indlader 
sig i et forhold til deres mest af- 

Disdlov, gjorte fiende, guvernørfruen i det 
guvernement, hvor de bor. Sach- 
egnkas videre udvikling i egoisme og aandelig nedsunkenhed faar imidlertid 
en brat ende. En aften banker det paa hans dør, og en barndomsven træder 
ind og beder om at faa husly, da han er forfulgt som mistænkt for at være 
medvider i en nihilistisk sammensværgelse. Sachegnka viser ham døren. 
Nogen tid efter gaar han tilfældigvis over en af stadens offentlige pladse, hvor 
han bliver vidne til en exekution. I den hængte gjenkjender han sin barn- 
domsven, der mulig kunde have været frelst, hvis Sachegnka hin aften 
ikke havde vist ham bort. Dette gjør et voldsomt indtryk paa ham; han 
begynder fra den dag af et nyt liv og lader sig paavirke af tidens mystiske 
tendenser.  Fortvilet og sorgfuld vender omsider den forlorne søn tilbage 
til sine forældre, der giver ham sin tilgivelse; men snart efter finder vi 
ham paa et sindsygehospital . . 





670 Den russiske literatur efter Turgenjef. 





Der er faa bøger, der aabner et saa dybt indblik i russisk liv 
som ,Sachegnka*. 


Vi skal afslutte dette udsyn over moderne russisk literatur ved kortelig 
at omtale Ignatius Nicolaivitsch Potapenko, den eneste af Ruslands 
moderne skribenter, der for tiden ser rosenrødt paa livet. Han er født i 
1856 i landsbyen Feodorovka, guvernementet Kherson. Faderen, der først 
havde været officer, gik senere over til prestestanden. Sønnen blev sat 
ind paa et seminar, men da han ikke følte noget ,kald*, slog han snart 
ind paa filologiske studier; herunder opdagede han, at han var i besiddelse 
af en smuk stemme, og lod sig optage som elev paa konservatoriet i 
St. Petersborg. Den daglige omgang med kunstnere af alle slags inspirerede 
ham til den lille fortælling: ,Den hellige kunst*, i hvilken han med 
lyse, lette farver fremstiller den St. Petersborgske bohémes glade liv. 
Potapenko har en udpræget komisk sans der altid ser den humoristiske 
side selv ved de alvorligste situationer. Men hans emner er tidt ligesaa 
spinkle og ubetydelige, som hans kunstneriske formeevne er svag. 

Disse fire forfattere — Korolenko, Tchekhof, Diedlov og Potapenko — 
er for tiden bærerne af den unge russiske literatur. Takket være deres 
produktion indtager det store tsarrige fremdeles en smuk plads i digtningens 
store og frie republik. | el. 


Jerusalem. 


(Efter Sir George Nuones i ,Strand Magazine*.) 

erusalem er indenfor sine mure en by med smale og skidne smug; — 
den bredeste gade er ca. fjorten meter bred. — Brolægningen er ussel 
og fuld af sten, som stikker i veiret. Den luft, en indaander, lugter ikke 
netop hellig. Husene er mørke huler, og det vilde være umuligt at tænke 
sig, at man kunde leve under tristere og mindre helsesunde omgivelser. 

Det er mærkeligt, at Jerusalem overhovedet nogensinde er fri for pest. 
Fra al denne smuds og elendighed kommer vi til det prægtigste af 
alle muhamedanske templer, ,Klippens döm* eller Omars moské. Midt i 
gudshuset er den klippe fra Morias bjerg, hvorpaa Adam ofrede okser og 
faar for at afvende pesten. OQmars moské har i sin midte en imponerende 
kuppelbygning. Væggene rundtom er prydede med lutter mosaik af guld, 
sølv, krystal og kostelige stene. Den utilhugne, naturlige klippe i midten 
danner en grel modsætning til de kunstneriske omgivelser, som omgiver den. 

Fra denne klippe fortæller legenden, at Muhamed steg op til himmels, og 
man viser endnu huller i stenen efter engelen Gabriels fingre, medens denne 
holdt paa klippen, som ellers vilde være gaaet tilveirs sammen med profeten. 
Muhameds haar fremvises ogsaa for den troende moslem. Men fraseet disse 
mytiske legender er Omars moské en fin bygning. Den staar paa samme 
sted som før Salomos tempel og er ingen uværdig efterfølger af dette. 

Da sultan Omar saa moskéen fuldendt, blev han, fortæller sagnet, 
saa Slagen af dens skjønhed, at han lod bygmesteren halshugge, for at han 
ikke skulde gjøre et andet lignende verk. I Østen var det nok i det hele 
i gamle dage almindeligt, at man huggede armen af eller dræbte den mand, 
som havde gjort tegningen til en særskilt smuk bygning. Man vilde paa 
denne maade hindre gjentagelser. Denne fremgangsmaade kan ikke netop 
have bidraget til at gjøre bygningskunsten til nogen yndet virksomhed 
i Orienten. 

I klippen viser man ogsaa fordybninger, hvor Abraham og Salomo 
skal have pleiet at holde bøn. En stenflise i gulvet er fra ruinerne af 
Salomos tempel. Fordum var der drevet nitten nagler ind i den. Nu er 
der bare tre igjen, og naar de er borte, skal verden forgaa; saa oplyser 
føreren os meget alvorlig. Lægger man en backschisch paa denne sten, 
er man vis paa at komme i himmelen. Tre af vort følge tog denne for- 
sigtighedsforanstaltning, men resten vilde ikke; deres fremtidige vel er følgelig 
meget tvilsomt. 

En bygning nær moskéen, fortæller man, er en del af det gamle tempel. 
Den hviler paa tykke piller, som det maatte tre mand til at tage rundt. 
Her var det, Kristus gik ind i templet, da han uddrev vekselererne. Gjennem 
endnu mere smale, skidne og stinkende gader kommer man til jødernes 
grædeplads. Stenene i muren siges af nogle at være de eneste levninger 
af Salomos tempel. Hver dag, men især fredag, samles jøderne her og 
klager i hjerteskjærende toner over, at deres skjønne hus er revet ned, saa 
at ikke sten paa sten er tilbage, og beder, at de maa faa sit kongerige 
tilbage. Herfra gaar vi videre til Zions bjerg, fra hvis top vi har et prægtigt 
rundskue over de historiske steder. 

Nedenunder os rinder Kedrons bæk, og nær ved er Siloams dam, 
med den lille omliggende landsby. Længere borte er Moabs ørken, og 
yderst i synskredsen randen af den store Arabiske ørken. Føreren viser 
os den retning, hvori det gamle Babylon laa, og naar vi spørger, hvor 
langt borte det ligger, svarer han: ,En maaneds vei.* Ligesom vi her 
hjemme siger, at et sted ligger en ti-tyve minuters vei borte, saaledes siger 
man i Østen, hvor folk har bedre tid, at stedet ligger fjorten dage eller 
en maaneds vei borte. 


672 Jerusalem. 
Vi tager nu en vogn og kjører til Golgata. 


y Lhere is å green hill far away, 
without the city wall, 

where the dear Lord was crucified, 
who died to save us all.**) 


Det er underligt at tænke paa, at der, hvor kristendommens store 
verdenstragedie foregik, der er der nu en muhamedansk begravelsesplads, 
hvor der hviler døde, som ikke troede paa Kristus. Frelserens grav faar 
man ogsaa se; men ligesom saa meget andet hernede i Jerusalem er den 
noget problematisk. Selve Golgata mener ogsaa mange ligger andetsteds. 
De, som ikke tror paa ,den grønnende høi langt borte*, henlægger det især 
til det sted, hvor den Hellige gravs kirke nu staar. Det fortælles, at en rig 
englænder engang vilde kjøbe Golgata. Men han fik til svar, at der ikke 
var penge nok i hele verden til at kjøbe det. Desuden var det muhame- 
dansk kirkegaard! 

Paa vor vei tilbage fra det hellige sted mødte vi et regiment tyrkiske 
soldater. Paa vort spørgsmaal om, hvilken mission de havde at foretage, 
svarede man, at de skulde til Jerusalem og Betlehem for at hindre de kristne 
i at dræbe hverandre i den Hellige Gravs kirke og i den kirke, hvor den 
krybbe gjemmes, som frelseren fødtes i. Ved jule- og paasketider er der 
stor kappestrid mellem de forskjellige kristne sekter, om hvem som først 
skal faa adgang til de hellige steder. Grækere, russere, abyssiniere, kopter, 
armeniere og romerske katoliker deltager alle i denne strid. Sidste paaske 
var der en prest, som søgte at skille de kjæmpende ad; men han blev 
skudt død ned paa den trappe, som fører ned til krybben i Betlehem. 
Især mellem de græske og romerske katoliker i det tilstødende kloster er 
der en stadig strid om krybben. Den ene søgte at føre op flere billeder 
og lamper end den anden. Disse lamper, lys og krucifikser, som omgiver 
og dækker krybben, har aldeles skjult dens virkelige udseende. 

Bedre bevaret er det gamle oliventræ i Getsemane have, hvor Jesus 
havde sin time fuld af angst og blodig sved. I nærheden ser man det sted, 
hvor disciplene sovnede ind, da de ikke kunde vaage en time med sin 
herre og mester. 

Ved indgangen til den hellige have møder der en et frygteligt syn. 
Der har samlet sig en skare spedalske, som strækker frem sine vanskabte 
lemmer for at vække medlidenhed og faa en skilling. 


P) Langt borte sig hæver en grønnende hei, 
udenfor stadens volde, 
der blev Vorherre korsfæstet | 
og døde at frelse os alle. (Engelsk salme). 

Fra Getsemane stiger vi op paa Oljebjerget, som endnu den dag idag 
svarer til sit navn; thi der gror oliventrær i yppig mængde langs dets sider. 
Paa toppen af Oljebjerget ligger Himmelfartskirken. Lige ved er det sted, 
hvor Kristus for til himmels. Russiske kristne har her reist et høit taarn. 

Fra taarnets øverste platform har man en herlig udsigt, der rigelig 
lønner den vanskelige opstigning. Moabs bjerg blaaner i det fjerne med 
sine fine linjer og danner en yndig baggrund for billedet. Lige under os 
ligger landsbyen Bethania. Længere borte ser vi sletterne ved Jordan, det 
forjættede land, som Moses fik lov at skue ned paa fra Moabs bjerg. 

Det Døde hav ligger omtrent tre mil borte. Beskinnet af solen minder 
det ganske om en hjemlig indsjø. Men da det intet afløb har, bliver det 
den vidunderligste samling vand paa hele jordens overflade. Det ligger 1300 
fod under havfladen og er saaledes det laveste punkt paa jorden. 

Saltmængden er, som enhver ved, fem gange større i det Døde hav 
end i noget andet hav. Stikker man sin haand ned i vandet, bliver 
den i faa øieblikke ganske krystalliseret. Det er en lang og besværlig 
dagsreise fra Jerusalem til Jeriko, Jordan og det Døde hav, men den 
lønner umagen. | 

Men vi glemmer, at vi staar oppe paa Oljebjerget. Vi maa stige ned 
og besøge et af de mest interessante steder i hele det Hellige land. Det 
er det sted, hvor landshøvdingen Pilatus afgjorde, hvem skulde løslades, 
Jesus eller Barrabas. Den gamle romerske prætorianbygning er omdannet 
til et romersk-katolsk kloster. Man fremviser endnu det stengulv, hvorfra 
Frelseren begyndte sin pinselsgang til Golgata. Denne smertens vei er nu 
en mørk og skidden allé, hvor de forskjellige afsnit af Kristi pinselsgang 
er afmerkede med et kors. 

Det sted, hvor Lazarus sad, fremvises endnu. Det er interessant at 
se alt dette. Men man har overalt en følelse af usikkerhed. Den ene 
autoritet siger, at Golgata og de andre vigtige steder laa der; den anden 
paastaar der. Denne uvished forstyrrer stemningen. 

ab. 





Onde øme. 


(Efter professor Scipio Sighele i ,Deutsche Revue"). 





fe eller snarere overtroen paa ,onde øine* — det, som hos romerne 

kaldtes ,fascinium*, hos italienerne ,,jettatura* og hos franskmændene 

,mauvais oeil* — er endnu den dag idag vidt udbredt i alle sydlige 
Kringsjaa. Bind XI. 1898. 43 

lande og er af den høieste interesse for enhver folklorist. For ikke ret længe 
siden blev den af Elworthy indgaaende behandlet i et større specialarbeide. 
De lærde anser det idethele i vor alt-undersøgende tid ikke under deres 
værdighed at rette sin opmerksomhed paa selv den mest stupide overtro 
for at opspore og forklare dens opkomst og udvikling. 

| y Onde øine* er ingen opfindelse af vor tid; allerede hos Herodot 
læser man, at Nemesis' blik ,indgjød skræk*. Der raadede i oldtiden den 
tro, at den, som havde ,onde øine*, ikke alene bragte ulykke med sig 
over andre, men ogsaa over sig selv. Theokrit fortæller, at efterat Dameta 
havde beundret sin egen skjønhed, spyttede hun sig selv paa barmen for 
derved at ødelægge virkningen af sine blikke. 

y Onde øine* kan være af tre slags. 

Enten bestaar de deri, at de giver udtryk for en hadefuld vilje eller 
de ligesom klamrer sig fast — mod sin eiermands vilje — til en anden 
person, der paa denne maade udvælges til ulykkes-offer, eller de øver sin 
fordærvelige, ofte skjæbnesvangre virkning iflæng, hvor de monne falde. 
Der hviler i sidste tilfælde en sørgelig skjæbne over den ,ondøiede*: han 
anretter ulykke paa alle de mennesker, som hans øine falder paa, og dog 
har han selv ingen skyld; han er født med den som naturmagt, og han 
har kun ét helt ud ufeilbarligt middel til sin redning — at stikke sine 
øine ud som kong Oidipus. 

Et andet middel er amuletten, der bruges af omtrent alle jordens 
folkeslag. Den kan nærmest sammenlignes med lynaflederen: som denne 
trækker lynet til sig og lokker det bort og ned i jorden, saaledes drager 
hin den ,ondøiedes* blik til sig og afsvækker virkningen. Det magnetiske 
fluidum, som de ,onde øine* udstraaler, fordeler sig saa at sige paa 
amuletten — akkurat som den elektriske strøm paa lynaflederen. 

Amuletternes stof og form er høist forskjellig. Kineserne bruger at 
male et stort øie i forstavnen af sine skibe for at ødelægge virkningen 
af de onde blikke, der maatte falde paa dem under farten. Rødhuderne 
sætter smaa dyretænder og dyrehorn i beltet, naar de drager i krig. 
Civiliserede og uciviliserede nationer, kristne og muhamedanere, afrikanere 
og asiater, amerikanere og australnegre — alle tror de paa amulettens magt. 

En hel del af vore daglige skikke og sædvaner lader sig endog udlede 
af troen paa amuletten, denne tro, der har en større udbredelse end nogen 
af de bestaaende religioner. Det hvide slør f. eks., der smykker bruden, 
naar hun træder frem til altret, har saaledes sin oprindelse i amulet-over- 
troen: det skjærmer hendes ansigt for de ,onde øine*, der i det høitidelige 
øieblik kunde øve sin ubheldsvangre virkning paa hende. 

Hvad sandt ligger der nu til grund for troen paa ,onde øine*? Kan 

vi uden videre trække paa skuldrene og kort og godt indrangere det hele 
som dum overtro? 

Det sidste er ubetinget saare bekvemt, og det er da vel ogsaa muligvis 
aarsagen til, at de fleste mennesker sætter ,,onde øine* i klasse med spøgelses- 
historier og andetslags løst digt og tant. Maaske vilde det imidlertid baade 
være forsigtigere og mere rigtigt at bekjende, at vi ingen positiv kundskab 
har om dette fænomen, og at vi derfor ikke fuldt saa overlegent kan vise 
det fra os som tøv og tant. 

Saa meget synes dog at kunne fastslaaes, at der findes personer, 
som sidder inde med en hemmelig kraft af den art, at de ved sit blik 
kan øve indflydelse paa de mennesker, som de kommer i berørelse med. 
Ja, vi kan vel endog gaa saa vidt, at vi tør paastaa, at der neppe er én 
af os, som ikke i visse stunder enten har ligget under for magten i en 
anden persons blik eller selv udøvet en saadan magt over andre; det er 
en art suggestion ad synets vei. Men indrømmer vi først dette, saa er 
der ikke noget langt skridt til antagelse af en særegen, synskraften 
iboende, hemmelig kraft. 

Suggestion i vaagen tilstand er jo nu forlængst en videnskabelig kjends- 
gjerning. En dag sad saaledes Charcot i sit arbeidsværelse og forestillede 
sig i tanken, at en af hans patienter, en hysterisk kvinde, der netop i selv- 
samme øieblik befandt sig i sit hjem en kilometer borte, var i begreb med 
at sovne ind, men at hun alligevel reiste sig og gik hen for at aabne et 
skab — og se: det viste sig virkelig senere, at hun havde gjort, hvad han 
havde tænkt og inderst inde villet. 

Ved den indflydelse, som alene tanken udøver, kan altsaa et menneske 
opkaste sig til herre over et andet menneskes handlinger. 

Vistnok kan ikke ,onde øine* sidestilles hermed, men det kan allige- 
vel tjene som pegepind. 

Forskjellen mellem de to tilfælde bestaar deri, at suggestion i vaagen 
tilstand er betinget af en bevidst og villende tanke, medens den ,,ondøiede* 
kan handle fuldstændig ubevidst. 

Det er denne den ,ondøiedes* mangel paa vilje til det onde, der 
overrasker vor tanke og hindrer den fra at søge forklaringen i hypnotisme. 
Men engang vil forklaringen findes — naar en ny Hartmann skjænker 
menneskeheden en forbedret og forøget udgave af , Det ubevidstes filosofif. 

el. 

ET Tarmbskyehe 
| N 
- Ny-Idealismen. 





R Lyches virksomhed i de sidste fem aar af hans liv bestod i at 
udbrede  oplysning. Især oplysning om mutidens liv. Hvadenten han 
ivrede for oprettelsen af offentlige folkebiblioteker, eller han med usædvanlig - 
arbeidskraft oversatte og forkortede engelske, amerikanske, franske og tyske 
tidsskriftartikler, altid var det ham en lidenskabelig trang at leve med i det 
r9de aarhundredes kulturliv og at dele denne glæde med andre. Saadanne 
tidsskrifter som Mr. Stead's ,Review of Reviews* eller vort ,Kringsjaa* 
er født af en usædvanlig lidenskab for at leve med i nutidens verdensliv. 
Et eller to landes presse og literatur er ikke nok. Alene et rundskue, en 
, Kringsjaa* over alle de vigtigste kulturlandes tankeliv kan mætte den 
slags hunger. Disse tidsskrifter, der søger at sluge og kondensere alle 
andre tidsskrifter, er paa en vis maade ,over evne*. Der er noget uhyrligt 
ved Mr. Stead's , Review of Reviews*, det første og banebrydende tidsskrift 
af denne art. Det synes at gabe over saa. altfor meget. Og læseren for- 
maar ikke at fordøie mere end en liden brøkdel. Det uhyre tankestof faar 
ikke plads, uden i altfor korte uddrag. En uendelighed af smuler og 
brudstykker. Man faar en pinlig fornemmelse af, at verden er altfor stor. 
Der er et misforhold mellem verdenslivet, selv paa vor egen lille klode, og 
det enkelte menneskes. aandelige rumfang. Vore øine er ikke indrettet paa 
at se mere end i én retning ad gangen. Et rundskue gjør os let svimle, 
enten vi selv dreier os rundt for at se, eller panoramaet dreier sig om- 
kring os. 

Det norske ,Kringsjaa* var jo allerede fra først af langt mere 
menneskelig indrettet end det engelske. Det havde langt færre og mere 
sammenhængende uddrag. Det var mere beregnet paa almindelige dødelige, 
for hvem døgnet desværre ikke har mere end 24 timer. Men ogsaa det 
norske ,Kringsjaa* var dristig anlagt og beregnet paa læsere med en 
verdensvid hunger efter oplysning. Eller anlagt paa at vække en 
saadan hunger. 

Sagen er, at ,Kringsjaa* ligesom ,The Review of Reviews* har 
været et udtryk for redaktørens personlige livstrang, og Tambs Lyche hørte 
til væsentlig samme eiendommelige type som mr. Stead. Det er vanskeligt 
at forstaa, hvordan mr. Stead kan orke at have saa mange jern i ilden 
paa én gang; hvordan han kan bevare en saa uhyrlig appetit usvækket. 
Altid fuld af nye planer og nye interesser, ved siden af de gamle. Dampen 

altid oppe, som det synes. Lig de maskiner, som gaar aaret rundt, nat 
og dag. Mr. Stead har i mange aar staaet for mig som et interesant 
psykologisk problem. Og det, vi ved om Tambs Lyche, indeholder kanske 
forklaringen af gaaden. : 

Begge disse mænd har havt et usædvanlig lyst og forhaabningsfuldt 
syn paa verden. Dette, i forbindelse med en stor medfødt energi og trang 
tll samfølelse, er efter mit skjøn den væsentlige del af hemmeligheden. 
De har været umættelige efter at leve sammen med hele nutidens liv. 
Thi nutidens liv stod for dem som nær beslægtet med deres inderste haab 
og higen. Tidens vældige strøm gik væsentlig i den rigtige retning. Man 
faar ikke let for meget af det, som er godt. Man bliver ikke snart træt 
af det, som opmuntrer og stimulerer. Hos Mr. Stead kunde man ofte se, 
at han næsten berusede sig i rundskuet over den engelsk-talende verdens 
umaadelige udstrækning og vækst. Han tog gjerne de øvrige nationer med 
i rundskuet.. Thi han var overbevist om, at anglo-sakserne vilde overfløie 
alle andre og som en surdeig gjennemsyre alt menneskeliv paa kloden. 
Det var, tror jeg, den berusende drøm om de engelsk-talende folks verdens- 
herredømme, som gav mr. Stead driften til at grundlægge sit altopslugende 
tidsskrift. Han yndede at udregne, hvor mange hundrede millioner der 
vilde tale engelsk om femti og hundrede aar. De engelsktalende folk har 
jo havt en eventyrlig udbredelse i det forløbne aarhundrede. De har besat 
de vigtigste punkter paa klodens kugleformige schakbræt. De hersker over 
umaadelige vidder af ,ny jord*. Og ved alle de store have aabner der 
sig havne for deres skibe. De synes at raade over fremtidens store 
muligheder, paa land og hav. De har gaaet foran alle andre i at tæmme 
naturkræfterne. De har ogsaa for en stor del vist vei til samordning 
af menneskelige kræfter. 

Om blot de engelsktalende folk vilde slutte sig sammen! Denne 
tanke er Mr. Stead's centrale livshaab, hvis jeg har forstaaet ham ret. 
Det er denne drøm, som har farvet verden lys for hans blik. Denne 
drøm gjør, at han betragter kloden som sin. Han føler sig hjemme i dens 
umaadelighed. Dens forvirrende mylder er en brusende strøm, som bærer 
mod et kjært maal. Duren af menneskehedens millioner begynder at 
klinge som en sang om fremtiden. En stor tid nærmer sig, og anglo- 
sakserne er dens udvalgte folk. 

Jeg tager neppe feil, naar jeg formoder, at Tambs Tyche, skjønt 
normand, paa en vis maade kom ind under trylleriet af den anglosaksiske 
races fremtidshaab. Herhjemme har vi i den senere tid, for en stor del 
ved paavirkning fra Danmark, især været fængslet af den franske kulturs 
trylleri. Den franske kultur er endnu i flere henseender den mest 
bedaarende. Men vi maa ikke glemme, at franskmændene i den sénere 

tid, stik modsat amerikanerne, har lidt under uhyggelige drømme. Som 
en mare har siden nederlaget i 1870 den tanke tynget paa den mest 
tænkende del af den franske nation, at franskmændene er et folk 1 til- 
bagegang. Et folk, hvis antal formindskes (naar man ser bort fra til- 
førselen af fremmed blod, fra mnabostaterne). Et folk med ebbende 
livskraft, dømt af ubønhørlige naturlove til at synke ned til en nation af 
anden rang. Tyskerne paa den ene side og endnu mere de engelsktalende 
folk paa den anden side synes at vokse som en truende flom. Et slags 
haab er der vistnok i troen paa den slaviske races urkraft og voksende 
tidbølge. Rusland er det eneste lyspunkt. Rusland alene vil kunne danne 
modvegt mod de germaniske folks vældige udbredelse og tilvekst. 

Men det er dog bare et laant haab, saa at sige. Ruslands store 
fremtid vil jo dog ikke være det samme som en stor fremtid for Frankrige. 
Rusland kan sætte grænser for germanernes oversvømmelse af kloden. Men 
kan Rusland forebygge, at den franske nation synker ned i anden række, 
med hensyn til folketal? 

Intet er mere betegnende for franskmændenes mistro til sig selv end 
alliancen med Rusland. Det er første gang i løbet af mange aarhundreder, 
tror jeg, at den stolte franske nation har søgt sit støttepunkt udenfor sig 
selv. Var det ikke saa, romerne gjorde, da deres folketal begyndte at synke? 

Intet, tror jeg, giver en bedre oversigt over nutidens storpolitik end 
den diametrale modsætning mellem franskmændene og den engelsktalende 
race, med hensyn til fremtidshaab. De nulevende franskmænd har ikke 
paa langt nær saa sterk uvilje overfor tyskerne, som overfor englænderne. 
Det er jo især i forhold til de engelsktalende folk, at den franske nation 
holder paa at formindskes. Det er en utaalelig tanke, at Frankrige nogen- 
sinde skulde ophøre at være stormagt. 

Man skulde tro, at franskmændene var velvillig stemt mod de 
« Forenede Stater, søster-republiken, fra hvem den franske frihedsgudinde 
laante ild til sin fakkel. Men det viste sig straks ved udbruddet af den 
nuværende krig, at franskmændene uden betænkning sympatiserer med 
Spanien, med Kubas undertrykkere. Sagen er, at Spanien jo allerede længe 
har været en synkende stormagt, et erobringsrige i tilbagegang, — den 
samme skjæbne som Frankrige frygter. Hvis Spanien taber, vil Kuba, 
» Antillernes perle-østers*, sluges af den graadige anglosaksiske race, som 
allerede har mere end nok før. 

Det forekom mig nødvendigt at pege paa denne diametrale mod- 
sætning mellem Frankriges og den engelsktalende verdens fremtidsudsigter 
for at forklare Tambs Lyche og hans livsretning. Tambs Lyche var under 
sit ophold i Amerika kommet ind i lysskjæret af den anglo-saksiske fremtids- 
haab. Dette hører ialfald med til forklaring af hans ,ny-idealisme*. 

Han levede sig ind i de engelsktalende folks livsdrøm. Han indaandede 
deres tro paa livet i fulde drag. Den slog ham imøde fra de store digteres 
og seeres verker i England og Amerika. De anglo-saksiske folk troede paa 
verdens fremtid, fordi de troede paa sin egen fremtid. Det var en livs- 
betingelse for dem at se nogenlunde lyst paa verdensordningen. Hvis 
hele verden er slet indrettet, eller hvis den ikke har nogensomhelst fornuftig 
indretning,, vilde der falde en mørk skygge over anglosaksernes fremtidsdrøm. 
Men for nationer, som vokser og har fremgang, og foran hvis livstag nye 
muligheder aabner sig, saa langt som øiet rækker, — for slige nationer 
er det en naturlig sag at se lyst paa verden i det hele taget. .- Fra os 
selv udgaar, ialfald meget ofte, det lys eller den skygge, som er udbredt 
over den omgivende verden. 

Da Frankrige led nederlag i den for hele Europa saa sørgelige tysk- 
franske krig, og da nogle af de mest tænkende franskmænd troede at se 
klart, at der ikke var noget rimeligt haab om at gjenreise Frankriges gamle 
magtstilling (siden folkemængden ikke steg saaledes som i de øvrige lande), 
begyndte Renan at tvile paa, om ikke hele verden nærmest var at ligne 
med en østers; et idiotisk dyr eller uhyre. Og Maupassant lod senere 
en af sine aandfulde personer udskjælde verden og dens guddom for at 
være som en slags kolossal fisk, uhyre frugtbar og flink til at frembringe 
levende væsener, men uden spor af faderlig eller moderlig omsorg 
for alle disse væsener. 

Er det ikke paa lignende maade, at primitive folkeslag pleier at 
banke sine gudebilleder, naar krigslykken gaar disse guders dyrkere imod? 

Det forekommer mig, at intet er mere betegnende for, hvor nærsynt 
den literære kritik ofte kan være, end den maade, hvorpaa de nordiske 
lande lod sig imponere af den franske literaturs mistro til livet og verden 
i det hele, særlig efter krigen i 1870. Det triste syn paa livet syntes at 
være saa dybt. De, som er tungsindige eller endog bitre, er jo mennesker, 
som har oplevet noget. Ganske vist. Lidelsen og smerten kan uddybe. 
Men den kan ogsaa svække livskraften og selvopholdelsens instinkt. 

At danske forfattere let lod sig rive med af sortsynet, er forklarligt. 
Danmark havde sterk forkjærlighed for Frankrige og alt fransk. Og 
Danmark havde jo selv lidt nederlag, ligesom Frankrige. Fra de lyse 
grundtvigske drømme om nordens store fremtid var en stor del af Danmarks 
ungdom vaagnet op i dyb skuffelse. Den franske ,désillusionnisme* eller 
tab af livsdrømmen syntes at passe ogsaa for Danmark. Men end Norge? 
Norge fulgte for en stor del med strømmen. En stor del af det unge 
Norge fik jo sine ideer over Kjøbenhavn. Kjøbenhavn blev en literær 
hansestad, som forsynede hele norden med europæisk aandsliv. 

Da Tambs Lyche kom hjem fra Amerika, var det snarere den 

franske end den anglosaksiske livs-stemning, som fyldte den aandelige luft 
i Norge. Jeg ved ikke, om han var sig .dette bevidst. .Men i hvert fald 
tror jeg, han var ledet af et rigtigt instinkt, naar han uvilkaarlig og af al 
sin magt søgte at vende det norske folks øine og sind mod England og 
Amerika. * Heri bestod, saa vidt jeg skjønner, Tambs Lyches livsgjerning. 
Og heri havde han, tror jeg, væsentlig ret. Retming mod vest, mod den 
engelsktalende verden! Mod de folk, som tror paa sin egen fremtid, og 
derfor paa verdens fremtid. | 

Vi har naturligvis uhyre meget at lære af Frankrige. Og mange af 
os vil føle trylleriet ved den franske kultur sterkere end ved nogen anden. 
Men vi behøver jo ikke derfor at efterligne den franske kulturs svagheder. 
Vi kan holde af et menneske, som har gjennemgaaet en stor sorg, og vi 
kan føle, at der er noget naturligt og derfor ofte en viss ynde over hans 
tungsind; eller noget pikant ved hans bitterhed. Men vi behøver ikke 
derfor at efterligne dette tungsind eller denne bitterhed. Det er ikke sagt, 
at de vilde være naturlige for os, eller at de vilde. forlene os med nogen 
ynde. Jeg vover at mene, at det norske sortsyn har været særlig 
blottet for ynde. 

Et mørkt livssyn kan være dybt begrundet i sørgelige oplevelser, 
ganske vist. Og det franske tungsind er forsaavidt dybt og ægte, som 
det er begrundet i, at dette stolte og ærgjerrige folk ser hele sin nationale 
fremtid truet, ved statistikens mørke spaadomme. Skal Frankrige virkelig 
resignere og finde sig i at blive en nation af anden rang? Det vil ialfald 
tage lang tid, før det kan vænne sig til det uundgaaelige. Og mange 
forbandelser over skjæbnen og verdensordningen og naturens brutalitet vil 
først stige som. sort røg op imod himmelens blaa. 

Men der er dog ogsaa i Frankrige noget, som er dybere end 
sortsyn og kynisk bitterhed. Det er livsdygtige mænd og kvinders 
uforfærdede krav paa at leve. Livsviljen, selvopholdelsens instinkt har 
dybere rod i vor natur end alle andre følelser og drifter. De dybeste 
naturer i Frankrige er kanske at finde blandt dem, som ser statistikens 
fakta i ansigtet og alligevel ikke vil give tabt. Endnu kan nationens dom 
afvendes. Det er feigt at kapitulere paa forhaand og skyde skylden over 
paa naturen eller Gud eller mangel paa Gud. Det franske folk har for 
en stor del kjæmpet tappert imod skjæbnen, selv om denne kamp har faaet 
mindre høilydt udtryk i skjønliteraturen end de skuffedes mismod. Og 
endnu dybere end den halsstarrige beslutning, at Frankrige skal vedblive 
at være en stormagt — ialfald ved Ruslands hjælp — endnu dybere ligger 
vel evnen og viljen til at finde sig i, at anglo-sakserne, slaverne og tyskerne 
langt overfløier franskmændene i antal, men alligevel fastholder haabet om, at 
Frankrige kan være et første rangs kulturfolk. Naar Frankrige bliver en magt 

af anden rang i folketal og krigsmagt, just da vil der blive større ære :at vinde 
end nogensinde før, hvis dette folk alligevel kan spille en ledende rolle i 
fredens idrætter. Skjæbnen er kanske ikke saa grusom endda, naar den 
åabner en ny og steilere vei for fransk ærgjerrighed. ad | 

Hvis denne art af ærgjerrighed seirer i Frankrige, da og først da vil 
der være tid for Norge og andre folkefattige nationer til at vende sig med 
aabne arme og aabent sind mod Frankrige.” Men ikke saalænge den 
nationale forfængelighed staar iveien for en høiere ærgjerrighed. Ikke saa- 
længe Frankrige -ser med gul og graa skinsyge paa enhver LOV ENE af 
den engelsktalende verden. | 

Vi maa nemlig ikke glemme, hvad den anglo-saksiske races udbredelse 
vil sige for os, for de nordiske lande og særlig for Norge. De engelsk- 
talende folks mulige verdens-hegemoni indeholder for os et haab om frihed 
og fred paa jorden. De engelsktalende folk er allerede delt i saavidt mange 
selvstyrende nationer, at de neppe kan tænkes at ville finde sig i nogen 
anden enhed end et frit forbund af retslig ligestillede folk. Ingen tvangs- 
union, og ingen paanødet ,romersk fred* som den, det russiske rige 
drømmer om at skjænke verden. Fred alene er ikke noget at ønske, men 
fred og frihed. | | 

Hertil kommer endnu et andet hensyn. Vi er saa nær beslegtede 
med briterne, og særlig Norge er knyttet til de engelsktalende folk med 
saa gamle historiske baand, at den storartede livsudfoldelse af den anglo- 
saksiske race i de sidste hundrede eller 2—300 aar er som en stigende 
flom i en sluse, der ogsaa løfter os og vor skjæbne til et høiere plan. 
Vi er Englands naboer, vi har let for at lære dets sprog. Vore skibe, 
som bærer vort arbeides produkter, følger hurtig i den engelske handels spor. 
Den eventyrlige livsudvidelse, som er bleven de engelsktalende folk til del, 
er som en lykke, der er hændt en familie af vor egen slegt; en familie, 
som kjender os og har interesse for os. 

Lad os bare for et øieblik tænke os, at de engelsktalende folks kolos- 
sale udbredelse ikke hørte med til virkeligheden og til fremtidens perspektiv. 
Lad os tænke os to tilfælder. Enten at Rusland havde sikker udsigt til 
inden femti eller senest hundrede aar at overfløie alle andre folk af den 
hvide race i folketal og materiel magt. Den slaviske race vilde muligens 
med tiden gjøre ligesaa meget for menneskehedens velfærd som den anglo- 
saksiske... Men det vilde ikke være det samme for os. Verdenshegemoniet 
vilde tilhøre en fjernt beslegtet race, og det russiske verdenssprog vilde 
Staa os uendelig meget fjernere end det engelske. 

Eller lad os tænke os, at den store modvægt mod slavernes folke- 
vekst ikke var hos de engelsktalende folk, men f. eks. hos franskmændene. 
Sæt at Frankrige havde seiret over England i den store koloniale kappestrid, 

som begyndte paa Ludvig den fjortendes tid, og som strakte sig gjennem 
et aarhundrede. Franskmændene havde plantet kolonier i Kanada, i Missis- 
sippidalen (Louisiana) og i Indien. Sæt at udfaldet af denne væddekamp 
havde været, at fransk sprog og fransk kultur havde hersket over næsten 
hele Nordamerika, over Australien, Indien og Sydafrika. Det vilde muligens 
have været ligesaa godt for menneskeheden i det hele. Men det vilde ikke 
have været det samme for os. Det franske racepræg og det franske sprog 
staar os fjernere end det engelske. De romanske folk, som taler franskens 
søstersprog, spanierne og italienerne, en del af belgierne og schweizerne 
vilde da ligesom have boet verdenskulturen og verdenssproget nærmere end vi. 

Af to vægtige og afgjørende grunde tror jeg, vi især maa vende vor 
interesse og vor sympati mod England og den engelsktalende verden. Dels 
fordi de har det verdenssprog og den verdenskultur, hvori vi lettest føler 
os hjemme og mellem frænder. Men kanske endnu mere fordi: disse folk 
for tiden har et mere usvækket livsmod end de fleste andre nationer. De 
er mindre skuffede og livstrætte. Livsopholdelsens instinkt er rankere, livs- 
viljen mere ærgjerrig og sangvinsk. | 

Jeg har her forsøgt at , blotte grundforholdene*, for at laane et af 
Bjørnsons yndlingsudtryk. Tyngdepunktet i Tambs Lyches mission og 
virksomhed iblandt os laa, mener jeg, i hans forsøg paa at vende vor > 
hovedopmerksomhed mod den engelsktalende verden. Han kom hjem med 
en dybt oplevet overbevisning om, at det i England og Amerika forholdsvis 
hyppige forhaabningsfulde syn paa verden var udtryk for en livskraftig og 
fremadskridende races dybe livsinstinkt. Han yndede at anføre det ord af 
Carlyle: ,Mennesket er dog bygget paa haab*. Under ellers lige vilkaar 
vil et folk, som haaber det bedste eller ialfald det bedre af fremtiden, seire 
i livskampens kappestrid over de mismodige og dem, som klager over til- 
værelsen. Idealerne og de tillidsfulde drømme om en fortsættelse af livet. 
efter døden og en eller anden kjærlighedens magt, om ikke just almagt, 
hinsides vor direkte erfarings grænser, — disse drømme og idealer hører 
med til den menneskelige virkelighed. De hører med til selvopholdelsens 
instinkt. I lys af den empiriske videnskab er disse drømme dristige og 
romantiske. Men et ungdommeligt folk, en nation som vokser, er efter sin 
natur romantisk og eventyrlig dristig i sit livshaab. 

Det er ikke saa, at studiet af virkeligheden og det faktiske gjør de 
idealistiske drømme til livsløgn og illusioner. Den opfatning beror paa et 
ufuldstændigt studium af livets vilkaar. Tro og haab hører med til det 
virkelige livs grundvilkaar. De er betingelser for livets sundhed og vækst. 
Den strenge virkelighed slaar de haabløse slegter med sygdom og svækkelse, 
og med hurtig eller langsom uddøen. | 

Ved ,,ny-idealisme* forstod Tambs Lyche netop en idealisme, som 

var fremgaaet af en uddybet realisme, og som havde gjennemgaaet den 
positivistiske og naturalistiske troes krise og seierrig bestaaet prøven. En 
romantisk idealisme, som ikke var bange for erfarings-videnskabens kritik 
eller for at se virkeligheden i ansigtet. Men virkeligheden er ikke blot de 
fuldbragte kjendsgjerninger, ikke blot det, som er skeet. Til virkeligheden 
hører ogsaa selve de virkende kræfter i vort indre. Vor egen livsvilje, vort 
selvopholdelsesinstinkt er en væsentlig del af den menneskelige virkelighed. 

Jeg tror, man vil finde det ganske naturligt, at Tambs Lyche lagde 
saa megen vægt paa, at Englands og Amerikas digtere og tænkere i dette 
aarhundrede for en væsentlig del har været idealister og har forkyndt en 
haabets livsanskuelse. Dette aarhundrede har netop for de engelsktalende 
folk været et tidsrum af kolossal livsudfoldelse og ungdommelig kraft. 
Aldrig har et folks livsvilje og trang til at udfolde sine kræfter været større. 
Aldrig har digterne og seerne havt et sterkere livsinstinkt at tolke og ud- 
trykke. Deres røst synes at tale ud af hele racens inderste livstrang. 
Deres ord har en klang, som om de var hele slægtens og ikke blot de 
enkeltes stemme. 

Det kan synes at være en modsigelse, naar Tambs Lyche i sit fore- 
drag i studentersamfundet om ny-idealismen hævdede, at denne bevægelse 
allerede er halvhundrede aar gammel i Amerika. Hvorfor da kalde den 
ny-idealisme? Men Tambs Lyche mente, at allerede for 50 aar siden havde 
idealismen i Amerika et mere realistisk præg end i de fleste andre lande. 
Amerika og England gik jo i spidsen ikke blot i anvendelsen af natur- 
videnskaben paa det praktiske livs omraade, men i det hele i den kunst, 
at bygge livsførelsen paa erfaringens grund og regne med kjendsgjerninger. 
Den engelske romantik var i det hele mere virkelighedskjær end den tyske 
og franske. Den engelske og amerikanske idealisme blomstrede netop sam- 
tidig med de store opfindelser og grundlæggelsen af maskinernes tidsalder. 
Allerede fra først af maatte romantiken i disse lande kjæmpe med den 
nøgterne empirisme og med ,kjendsgjerningernes logik*. Derfor kan Tambs 
Lyche have nogen ret til at tale om, at ny-idealismen er af ældre datum 
i disse lande end paa det europæiske fastland. 

Det synes klart, at den idealisme, som nutiden har brug for, maa 
være en forening af romantik og realisme, — en haardfør idealisme, som 
taaler at se alle sider af virkeligheden i ansigtet. 

Livets virkelighed, saaledes som vi kjender den af erfaring, er jo 
fuld af brutale og nedslaaende kjendsgjerninger. Efterat vi har gjennem- 
gaaet realismens tidsalder, kræves der et spænstigere livsmod for at kunne 
tro og haabe paa nogen harmonisk opløsning paa menneskehedens tragedie. 
Men netop den dybe oplevelse af det tragiske ved menneskelivets drama 
fremkalder ogsaa, ialfald hos mange, en fornyet trang til at elske og haabe. 

De, som ikke gaar mismodige eller bitre bort fra synet af livets brutalitet, 
føler tvertimod en forstærket evne til at gjøre oprør mod denne brutalitet. 
Livet skal blive anderledes. Just af de sørgelige erfaringer uddrager vi 
ny kamplyst, nyt mod. Efter slige nederlag kan vi netop ikke opgive 
kampen. Vi maa kræve revanche. Vor livsvilje, vore drømme og idealer 
er en del af naturens virkende kræfter. Om de ubevidste kræfters overmagt 
synes overvældende, kan vi alligevel ikke resignere eller give tabt. Kjærlig- 
heden kan aldrig give tabt. Den føler sig som en verdensmagt, født til 
at herske.  Kjærligheden er det, som af sig selv føder haab. Saa har det - 
været for aartusener siden, og saa er det nu. Den samme sjælelige proces, 
som frembragte tro og haab for 1900 aar, eller for 5 —6000 aar siden, 
i Jødeland eller i det gamle Ægypten, er endnu i fuld virksomhed. Kjærlig- 
heden er endnu verdens foryngende kraft. Den kan ikke erkjende nogen 
anden naturkraft for overlegen; den kan ikke bøie sig for nogen overmagt. 
Den er stærkere end døden. | 

De største af den store romantiske tids digtere har forkyndt troen 
paa kjærligheden som en verdensmagt. Ikke blot digterne i det engelske 
sprog som Wordsworth og Shelley, eller Tennyson og Browning. Men 
aarhundredets største digtere i alle lande, Goethe og Schiller, Lamartine og 
Victor Hugo, Henrik Wergeland hos os, og ialfald til en vis grad Bjørnson 
i Sine salmer og i universitetskantaten om ,Lyset*. 

Saavidt jeg skjønner, var det dette livssyn eller et hermed nær be- 
slægtet, som laa til grund for Tambs Lyches virksomhed iblandt os. Det 
var hans lyse tro paa menneskehedens og paa verdens fremtid, som gjorde, 
at han følte sig hjemme i nutidens verdensliv og aldrig blev træt af at 
henlede opmærksomheden paa alle nye rørelser i tiden. Han, ligesom 
Mr. Stead, saa med godt haab paa nutidens arbeide og udvikling. Han 
troede at se tydelige tegn til, at en ny og haardfør idealisme er ifærd med 
at bryde frem i alle lande. Han, ligesom udgiveren af ,The Review of 
Reviews*, hentede især godt haab fra troen paa de engelsktalende folks 
sunde og stærke livsinstinkt. Fra England og Amerika var det, som om 
der faldt et lysskjær over alle lande. 

Tambs Lyche vil staa som en af dem, der har arbeidet for at holde 
vedlige den gamle nationale Englands-rute, som ikke gaar over Kjøbenhavn. 
Det være sagt med ærbødighed for alt, hvad den danske digtning og især 
den danske videnskab har skjænket eller laant os. Det literære og kulturelle 
forbund med Danmark maa vi sætte stor pris paa; men ikke glemme, at 
det kan have sine farer. Vi maa holde vedlige vore direkte forbindelser 
med de store kulturlande, og ikke mindst med den engelsktalende verden. 
Alene paa den maade bliver sproög- og kulturforbundet med Danmark et 
forbund mellem ligestillede og selvstændige, selvtænkende nationer. 

Jeg har ikke anseet det for en del af min opgave at gaa ind paa de 
enkelte træk i Tambs Lyches livsanskuelse. » Kringsjaa*s læsere vil uden 
tvil foretrække at læse, hvad han selv har skrevet. Jeg vil blandt andet 
henvise til det veltalende foredrag, som i høsten 1895 vakte stormende 
bifald og etpar heftige byger af modsigelse i studentersamfundet, og som 
kort efter blev trykt under titelen: WNMy-ldealismen. En kort oversigt 
over nye strømninger og tendenser i vor tid. — Af H. Tambs Lyche. 
Kristiania. Olaf Norlis forlag, 1896.% Dette foredrag er paa en vis maade 
vor altfor tidlig bortgangne ven og medkjæmpers aandelige testamente. 

Paris, mai 1898. 
Chr. Collin. 


Filippinerne og deres opdagelse. 


ilippinerne, som nu ogsaa synes at skulle gaa over fra Spaniens i de 
Forenede Staters besiddelse, er næst efter Kuba, ja kanske endog 


fremfor denne ø, Spaniens vigtigste koloni. Filippinerne udgjør den nord- 
ligste del af det store asiatiske arkipelag; de danner igrunden en direkte 
fortsættelse af Sundaøerne og Molukkerne og ligger mellem 5 og 200 
n. br. og mellem 137 og 1440 ø. 1. Filippinerne skilles ved Balintang- 
strædet fra de nordenfor liggende Bataner- og Baschi-øer. Mod øst græn- 
ser de til det store Ocean, mod syd til Celebessjøen og Suluøerne, der 
skilles fra Mindanao ved Basilanstrædet, og mod vest til Mindorosjøen og 
det kinesiske hav. Filippinerne er en hel øgruppe og bestaar af 10 større 
og en hel del mindre øer, der tilsammen har et fladeindhold omtrent saa. 
stort som Norge. De største øer er Luzon eller Manilla, som indbefatter 
næsten halvdelen af det samlede fladeindhold, Mindoro, Marbate, Samar, 
Panay, Negros, Cebu, Boljol, Leyte og Mindanao, som er den næst største 
ø og omtrent halvparten saa stor som Luzon. 

Befolkningen anslaaes nu til over 6 millioner mennesker. Af disse 
er dog en meget liden brøkdel europæere, europæiske kreoler eller blandinger 
af europæere og indfødte. Det overveiende flertal af befolkningen bestaar 
af malayer. Malayer kaldtes, som bekjendt den folkestamme, som bebor 
Sundaøerne og det sydligste af Bagindien, halvøen Malakka. Til den 
samme store folkegruppe, omend kun fjernere beslægtede, hører ogsaa 
polynesierne, eller indbyggerne paa øerne i det store Ocean, Hawaii, Tahiti, 
Samoa osv., ligesaa hovaerne paa Madagaskar. (Se artikelen Malayerne i 
, Kringsjaa* 15. april iaar.) | 

Malayernes hudfarve er i almindelighed lysebrun. Dog gives der 
mange farveschatteringer; Saaledes maa xatchineserne og battaerne paa 
Sumatra kaldes mørke i modsætning til javaneserne og dajakerne paa 
Borneo; især er javaneserne ofte ganske hvedegule af farve. Paa Java, 
Bali og Filippinerne forekömmer det ofte at en indfødt, som bærer kinesisk 
dragt, neppe er at skjelne fra en virkelig kineser. Igorroterne paa Filip- 
pinerne er i almindelighed kastanjebrune. Dog behøver man ikke deraf, 
som mange har gjort, at slutte tilbage til raceforskjel og indblanding af 
negerblod. Malayerne har ligesom sine polynesiske slægtninge stivt og. 
stridt haar, der bestemt adskiller sig fra negrenes og papuaernes krusede 
uldhaar. Deres høide er middelstor, og de staar i denne henseende tilbage 
for polynesierne. Gjennemsnitshøiden for tagalerne paa Filippinerne er 
1.562 Og for igorroterne paa Filippinerne 1.556 m. De høieste er javaneserne, 
som har en gjennemsnitlig høide af 1.657 m. 

Malayernes hovedform er i fremtrædende grad kort; de er korthoveder 
eller brachykephaler, ja ofte endog, hvad man betegner for hypsibrachyke- 
phale. Dog har man ogsaa fundet udprægede langhoveder eller dolichoke- 
phaler blandt igorroterne. Malayerne udmærker sig ellers ved sin slanke 
vækst, og især hos unge kan figuren ofte være uklanderlig. Læberne er 
brede og næsen oftest flad. Dog faar malayeren aldrig negerens hæslige 
ydre. Men paa den anden side kan de ikke maale sig med sine slægt- 
ninge polynesierne, hvis unge kvinder ofte, især paa Tahiti og Samoa, skal 
kunne blive virkelig smukke efter europæiske begreber. 

Malayerne har været meget paavirkede af fremmede kulturer. I vest 
har især indisk indflydelse gjort sig gjældende. Buddhismen og den der- 
med følgende forindiske kultur var fordum den herskende religion paa 
Java. Østjava var dengang i endnu høiere grad end nu kulturcentret i 
disse egne, hvorfra der udstraalede dybtgaaende kulturpaavirkninger til alle , 
sider. Senere kom araberne og muhamedanismen og fortrængte buddhis- 
men. Nu er beboerne paa Sundaøerne (forsaavidt de ikke er hedninger) 
væsentlig muhamedanere. Indbyggerne af Filippinerne er derimod kristne. 

I det østlige og især paa Filippinerne, Formosa og de tilgrænsende 
øer er det derimod kinesisk indflydelse, som mest har gjort sig gjældende- 
Længe før spanierne kom til Filippinerne, havde kineserne pleiet at besøge 
disse øer, hvor de baade drev handel og ofte foretog menneskerov. Paa 
Filippinerne er der en meget talrig blandingsrace mellem kinesere og de 
indfødte tagaler; de er en meget dygtig race, som er mestitserne af euro- 
pæisk blod fuldstændig overlegne. 

Malayernes karakter er meget forskjellig. Har de været under ind- 
flydelse af en høiere kultur, er bebyggelsen tættere osv., saa bliver ogsaa 
malayeren mild og fredelig, rolig og artig af karakter, underdanig mod 

sine foresatte og kun sjelden hengiven til forbrydelser. Dog er der hos 
alle malayer en stor dosis mistro og mangel paa aabenhed. Deraf kommer 
ogsaa deres taushed, den ro, som hersker selv i store forsamlinger, og 
deres formelle optræden. Selv ved sine lege og danse bevarer de sit alvor 
og sit tungsindige ansigtsudtryk. | 

Atter en anden udformning af den samme karaktergrundtype er den 
vilde malayer, hvis higen blot er rettet mod jagt paa menneskehoveder, 
krig og blodsudgydelse. Der gaar et krigersk drag gjennem de fleste 
malayerstammer; de er tilbøielige til sjørøveri, er vanskelige at undertvinge 
og gjør stadig opstand og er samtidig udmærkede soldater. Skjult vildhed 
bryder ofte frem hos dem. Saaledes har spanske missionærer i 300 aar 
virket blandt igoroterne. Men i dette aarhundrede blev missionen pludse- 
lig overfaldt og blodig ødelagt. Mærkeligt og uhyggeligt er ogsaa det 
vilde vanvid hos amoklobrere, der ganske svarer til de gamle nordboeres 
berserkergang. Hos mange malayerstammer, især i det indre af Borneo, 
hersker ogsaa menneskeæderi. I det hele er der noget vildt og grusomt 
ved den malayiske race. 

Hvad malayernes arbeidskraft og arbeidslyst angaar, saa har man 
hyppig bedømt den ugunstig. Sikkert er det, at malayerne hverken be- 
sidder den kaukasiske eller den mongolske races energi og udholdenhed. 
De tænker sjelden videre end til den dag i dag. Dog maa man ikke 
glemme, at malayerne paa flere steder, især bugierne, driver en betydelig 
og vidtstrakt handel. Det synes ogsaa, som om malayerne under for- 
standigt overopsyn kan vise sig dygtige og brugbare. Malayernes aande- 
lige færdigheder bestaar især i en betydelig evne til at tilegne sig fremmede 
kulturelementer. De er dygtige i flere industrigrene, især i at behandle 
metaller. Men fremforalt er de gode efterlignere. Oplærte i den kinesiske 
skole har de saaledes drevet det vidt som falskmyntere. Denne færdighed 
viser sig ikke mindre i den lethed, hvormed de antager religioner, som 
gjør propaganda. Videst i kultur af alle malayiske stammer har hovaerne 
paa Madagaskar drevet det, og det synes overhovedet, som om malayerne 
ikke er uimodtagelige for europæisk civilisation. 

Foruden den malayiske befolkning findes der ogsaa sorte af samme 
stamme som papuaerne paa Ny-Guinea. Disse folk ligner i sit ydre negrene, 
er sorte, har flad næse, tykke, opsvulmede læber og kruset, uldagtigt haar. 
De staar i kultur langt under malayerne. Desuden findes der spredt over 
hele det sydøstasiatiske arkipel fra Andamanøerne til Formosa en liden 
Sort race, som man ialmindelighed antager for disse øers urbefolkning. 
De er smaa af vækst, meget mindre end papuaerne og næsten dvergagtige; 
de synes heller ikke at have papuaernes uldhaar. De staar paa et meget 
lavt kulturtrin og lever bare oppe i de vildeste og utilgjængeligste fjelddale 

og ernærer sig kummerlig af jagt og fiskeri og markens vilde urter. Deres 
antal er lidet, og man træffer dem kun ganske spredt. De er derfor: lidet 
kjendte '0g knapt undersøgte af forskningen. Til noget bestemt resultat 
angaaende denne mystiske dvergbefolkning er man derfor lige saa lidet 
kommet som angaaende dvergene i det indre af Afrika. Den sorte befolk- 
ning trænges mere og mere tilbage og udgjør nu knapt mere end 30 —35,000. 

- Filippinerne er som alle de øvrige Sundaøer bjergfulde og for det meste 
vulkanske. Paa Luzon er der saaledes hele tre vulkaner. - Bjergene er meget 
høie, indtil over 3000 meter. Umiddelbart op mod vulkanerne, som sjelden . 
udslynger lava, men desto mere aske og sten, gaar der de frugtbareste og 
rigeste dale med rig kultur og tæt befolkning. . Det er derfor naturligt, at 
man intetsteds kan opvise saa ødelæggende vulkanske udbrud som netop 
påa denne del af jorden. Paa Luzon er der ogsaa flere betydelige sletter 
og større sjøer, hvoraf den største ligger i nærheden af hovedstaden Manilla. 
Øerne har i det hele en meget uregelmæssig form, og kysterne er over- 
ordentligt sterkt indskaarne. Aaret deles i to aarstider, den tørre fra slut- 
ningen af oktober til begyndelsen af mai, og regntiden resten af aaret. 
Regnen er sterkest i juli. Den nordlige del af Luzon paa 14 n. br. hjem- 
søges ofte af voldsomme uveir og orkaner, der foraarsager store ødelæg- 
gelser; jordskjælv er ligeledes paa grund af øernes vulkanske natur hyppige. 

Naturen har paa Filippinerne en tropisk karakter. Paa et forholdsvis 
lidet rum indeslutter den en stor mangfoldighed af vegetationsformer. Den 
trærige urskog udmærker sig ved en stor rigdom paa palmer, hvoraf mange 
benyttes af mennesket. Her vokser den tykstammede, fjærbladede, ægte 
sagopalme (Sagus Rumphii), en af de ædleste og nyttigste planter, der 
gives, og som alene leverer den ægte sago. For malayernes daglige liv 
er nipapalmen (Nipa fruticans) meget værdifuld. Dens blade er et næsten 
uerstatteligt byggemateriale; af europæerne benyttes det fremfor alt til at 
dække tagene. Ligesom mangroven vokser den kun i flodens dynd. Bam- 
busen vokser næsten overalt og benyttes til de forskjelligste ting: til bygning 
af hytter, til bærestokker, til vandbeholdere, blæserør, musikinstrumenter osv. 
Pisangpalmen (Areca Catechu) leverer malayerens mest yndede nydelses- 
middel nemlig betelnødden. Arengapalmen (Arenga saccharifera) frem- 
bringer derimod brunt sukker. Af dens saft tillaver man ogsaa palmevin. 
Kokusnødtræet er ogsaa meget udbredt, især i lavlandene. Desuden ud- 
mærker øerne sig ved sin store rigdom paa prægtige orchideer. 

Alle tropiske nytteplanter trives mere eller mindre. Sukker, ris, indigo, 
mais, bomuld osv. dyrkes paa øerne. Der leveres en fortrinlig tobak, og 
manillacigarer er, naar de er ægte, de mest anseede næst efter havanacigarer. 
Manillahampen (Musa textilis) har ogsaa stor betydning som udførselsartikel. 
Kaffe og kakao dyrkes ogsaa. Af'andre varer, som udføres fra Filippinerne, 

kan nævnes fuglereder, trepang, ibenholt, svovl, perler, perlemor og 
skildpaddeskaller. | 

Bøffelen bruges almindelig til markarbeide. Hestene er smaa og haard- 
føre, men benyttes kun til ridebrug. Faar findes kun i ringe antal; gjeder 
er derimod almindelige. Svin holdes i stor mængde, og fjærkræ er over- 
ordentlig talrigt. Krokodillen er øernes eneste rovdyr. Derimod er der 
en mængde slanger og over hundrede fuglearter. Kysterne er meget fiske- 
rige, og fiskeri er en hovednæringsvei for malayerne. 

Øerne staar for størstedelen under Spaniens herredømme. Dog er 
flere øer ganske uafhængige, og det samme er tilfælde med stammerne i 
de indre næsten utilgjængelige fjelddale. Kristendommen er som i de øvrige 
spanske kolonier udbredt blandt de indfødte. Men overtro og uvidenhed 
hersker overalt, og prester og klostre eier en stor del af øernes jord og 
er i det hele næsten eneraadende der. 

Koloniens hovedstad er Manilla, der ligger ved floden Passigs udløb 
i Manillabugten paa vestsiden af øen Luzon. Den regnes nu for at have 
omkring 200,000 indbyggere. Den bestaar af den egentlige stad, der er 
omgivet af mure og vaade grave og en hel del forstæder. Gaderne er lige, 
brede og brolagte med granit. Husene har ialmindelighed kun én etage. 
De vigtigste bygninger er de overordentlige talrige kirker og klostre, told- 
huset, guvernørens og erkebiskopens paladser samt den store kongelige 
cigarfabrik. Manilla er sæde for generalkapteinen og de spanske regjerings- 
myndigheder. Den har et universitet, et missionskollegium, et arsenal og 
et kanonstøberi. Byen driver en betydelig handel. Men dens egentlige 
havn er kun tilgjængelig for smaaskibe. Større skibe maa derfor lægge til 
i Cavite i sydvest for staden. Til Cavite var det ogsaa den amerikanske 
flaade først kom. Men befæstningerne der synes at have været slette og 
næsten ubrugelige. | 

Filippinerne opdagedes 1521 af Fernando Magelhaens, en af alle 
tiders største og dristigste sjøfarere. Allerede tidligere havde sjømænd som 
Amerigo Vespucci, efter hvem Amerika har faaet navn, Pinzon og Solis 
forsøgt ad sydvestlig bane at finde kryderiøerne eller Molukkerne. Men 
forsøget var mislykkedes. I dette forsøg laa nemlig det høieste nautiske 
problem i jordkuglens omseiling, og et saadant problem krævede sin tids 
største mand, en karakter, som forbandt sjømandsdygtighed med beslut- 
somhed og viljestyrke, og som forstod at faa sine befalinger udført. En 
saadan mand var portugiseren Fernando Magelhaens. 
; Han var af fornem byrd og maa være født omkr. 1480 i distriktet 
Villa real i provinsen Trasos Montes i Portugal. Han drog tidlig ud paa 
sjøtog og var bl. a. med paa flere af portugisernes ekspeditioner til Indien, 
hvorhen jo Vasco da Gama i 1498 havde opdaget sjøveien. Senere faldt 

han imidlertid i unaade og blev nødt til at leve i uvirksomhed. I denne 
tid beskjæftigede han sig med geografi og navigationslære. Da faldt den 
tanke ham ind at naa til Molukkerne forbi Sydamerika. I hans hjemland 
var der ingen, som forstod den geniale mands mægtige tanker. Han blev 
tilsidesat og ringeagtet. Han søgte derfor spansk tjeneste og sluttede i 1518 
overenskomst med den spanske regjering om sit nye tog. Den 2o0de sep- 
tember 1519 lettede ekspeditionen, som bestod af fem skibe, anker. Magel- 
haens styrede over Teneriffa til Capverderne og derfra over til Brasilien. 
Han seilede saa videre sydover forbi mundingen af La Plata floden. Flere. 
gange havde de voldsomme uveir at udstaa. Mandskabet var misfornøiet; 
Magelhaens var jo ikke engang spanier af fødsel. — Tilsidst brød det endog 
ud i aabent mytteri. — Men Magelhaens reddede situationen ved sin ro 
og beslutsomhed. Anførerne for komplottet blev halshuggede, og toget 
kunde fortsættes videre. Dette skeede ved Cap Corrientes 38? s. br. Der- 
paa seilede de videre langs kysten af Patagonien. De overdrevne skildringer 
af de indfødtes størrelse gjorde, at man i Europa længe troede, at landet 
var beboet af rene kjæmper. Hernede gik Magelhaens i vinterkvarter, hvor 
han opholdt sig i hele fem maaneder. Ved begyndelsen af høsten drog 
han videre (vinteren syd for Æquator er, som bekjendt, om sommeren) og 
21de oktober 1520 naaede han indgangen til Magelhaenstrædet ved Amerikas 
sydspids paa 420 s. br. Derpaa blev Amerika omseilet. FEkspeditionen 
seilede nu videre først mod nord og saa i nordvestlig retning over det 
Stille hav, som fik sit navn af Magelhaens. 13de februar overskred de 
Æquator. 6te marts opdagedes Ladronerne. Derpaa gik toget videre til 
Filippinerne. De landede ved den lille ø Suluanz, kom derfra videre til 
øen Limasagua, hvor høvdingen viste sig meget venlig mod sjøfarerne, ja 
endog lod sig døbe. Senere kom de imidlertid i strid med de indfødte, 
og Magelhaens faldt den 27de april 1521 i sit 41de leveaar. Han var 
en stor og genial sjømand, Columbus's jevnbyrdige. 

Fra denne tid var Spanien Filippinernes herre. 1564 anlagdes den 
første spanske koloni paa Cebuz og 1571 grundedes Manilla. Her som 
overalt i sine kolonier har Spaniens herredømme været egoistisk. Spanierne 
har søgt at berige sig selv, men ikke havt nogen tanke for øernes udvikling 
og trivsel. Nu ser det ud, som om de skal høste lønnen for sit vanstyre. 
Bliver de Forenede Stater Filippinernes herre, kan vel øernes rige rigdoms- 
kilder komme til fuldt at udnyttes. ab. 

(Efter Alice M. Lawson i , Revue des Revues*). 





æseren vil erindre de portræter af forskjellige landes kvinder, som , Kring- 
sjaa* fra tid til anden har refereret fra ,Revue des Revues*. Vi 
meddeler idag fra det samme udmerkede franske tidsskrift en amerikansk 
forfatterindes karakteristik af sine landsmandsinder. Forfatterinden udtaler 
i sin indledning, at det mere er hendes hensigt at forebringe faktiske ting 
end at trække almindelige slutninger, men hun er dog forberedt paa, at 
hendes artikel vil vække nogen irritation paa enkelte hold i hendes hjem: 
land; desto sterkere føler hun sig opfordret til alene at anføre saadanne 
kjendsgjerninger, som hun med de statistiske tabeller i haanden kan bevise. 


I: 


Gehaltprøven for kvinden, erklærer forfatterinden, er ægteskabet. 
Ægteskabet er kvindens hensigt og bestemmelse; det er paa engang maalet 
for hendes ønsker og hendes raisom détre. Hun forberedes derpaa fra 
barndommen, ikke alene gjennem opdragelsen, men gjennem instinktet, og 
fordi hendes ægteskabelige lykke uden undtagelse afhænger af hende selv 
mere end af den mand, hvormed hun er forenet, har vi ret til at slutte, 
at de kjendsgjerninger, som taler enten til gunst eller ugunst for hustruen 
og moderen, taler til gunst eller ugunst for kvinden overhovedet. I 
Amerika slaaes man øieblikkelig af en ting, af skilsmissernes overordentlige 
hyppighed. Tallet paa kvinder, der har været skilt engang, er legio; og 
skilsmisse for anden og tredie gang er hyppigere end i noget andet land. 
Og selv om det er tilfældet, at en hel del holder inde ved det første forsøg, 
saa skyldes det mindre deres dyd, deres lykke eller deres resignation end 
en række omstændigheder af en eller anden art, hvilke vi nedenfor 
skal omtale. 

Enhver ved, hvilken absolut lovgivende selvraadighed de 49 stater 
nyder, som repræsenteres paa banneret af fhe stars and stripes, og som 
danner den store nordamerikanske konføderation. Skilsmisselovene kan 
derfor variere saavel i form og aand som i anvendelse fra den ene stat 
til den anden. Om Illinois og tolv andre stater, der har fulgt dens eksempel, 
blot anerkjender 8 bevæggrunde for skilsmisse, saa indrømmer til gjen- 
gjæld Kentucky, Florida, Kansas og Arkansas 9, og Ohio og Mississippi 
strækker sig i sin liberalitet ligetil 10. OQaklahama kjender blot seks 
bevæggrunde til en ægtepagts lovlige ophævelse, men kan man fremlægge 
en af disse, behøver man blot i tredive dage at have opholdt sig paa 

statens grund for igjen at kunne forlade den med forskjellige tog. Nebraska, 
Texas, California, Idaho, Wyoming og Nevada har strengere principer. De 
skiller blot ægtepar, som i det mindste i seks maaneder å et aar har 
opholdt sig paa deres territorium. Carolina i syden endelig indtager en 
særstilling, den anerkjender under ingen omstændigheder skilsmisse, og 
denne rigorisme er udtryk for den almindelige tankegang i denne del af 
landet; der ansees og behandles fraskilte personer, der atter gifter sig, som 
sædelighedskrænkere. Idethele er altsaa forholdet det, at skilsmisse er lettere 
opnaaelig og derfor almindeligere i nordstaterne end i sydstaterne. Dette 
beror igjen paa den vidt forskjellige opdragelse, de unge piger faar i norden 
og syden. I nordstaterne opdrages pigerne paa guttemanér. De dyrker 
sport og golde videnskaber som matematik og landmaaling. I sydstaterne 
derimod opdrages pigerne efter en mere gammeldags europæisk tradition. 
Der blomstrer koketteriet som i Paris eller Wien. Det samme er tilfælde 
i California, hvor indtil for faa aar siden en fraskilt kvinde var lyst i det 
gode selskabs ban, og hvor selve ordet skilsmisse af unge piger blot ud- 
taltes hviskende og med miner, der røbede passende forfærdelse og 
indignation. Alligevel er dette forhold nu helt forandret. Selv de bedste 
familier i California har ligesom de næstbedste og mindre gode opgivet en 
modstand, som ikke længer har nogen fornuftig mening, og det er uden 
skygge af ironi, at et San Francisco blad nu nylig lykønskede sine læsere 
med, at af de to tusen ægteskaber, som ifjor var indgaaet i staten, var 
blot seks hundrede og en og firti bleven opløste. 

Sæderne skaber jo lovene, eller lovene er jo blot et udtryk for 
sæderne. Overalt hvor skilsmisse er bleven en dagligdags begivenhed, kan 
den med den største lethed opnaaes, og uenige ægtefolk, der er saa uheldige 
at bo i en forkjert stat behøver blot at flytte over grænsen for at komme 
i bekvemmere lovforhold. Saaledes har Dacota, hvor blot et lavmaal af 
tid behøves for at faa en skilsmisse istand, i lang tid formelig været et 
yndet udflugtsted for nygifte, som vil skilles. Driftige hoteleiere gjorde 
i sine prospektus opmerksom paa statens legislative fordele, ligesom de 
andensteds henviser til naturskjønheder, og i et af de største hoteller havde 
man døbt en af korridorene for ,skilsmissegangen*. 

Skilsmisse er altsaa en almindelig ting, og betegnende nok forlanges 
otti pet. af den kvindelige part; hvilket viser, at manden spiller en over- 
veiende passiv rolle ved afsmedningen af Hymens lænker. 

Angaaende skilsmissernes antal i de nordøstlige og mest civiliserede 
stater giver statistiken følgende oplysninger: Massachussetts med en 
befolkning af 1,800,000 indbyggere har gjennemsnitlig 600 skilsmisser 
aarlig, Connecticut med 746,300 indbyggere 470, Maine med 661,000 
indbyggere 437, New-Hampshire med 376,500 indbyggere 241, :Rhode- 

Island med 350,000 indbyggere 196. Undersøger vi nu forholdet mellem 
skilsmisser og ægteskaber, saa giver statistiken os end mere slaaende op- 
lysninger. Der er 1 skilsmisse paa 10 ægteskaber i Connecticut, r paa 
14 i Vermont, 1 paa 2r i Massachussetts, 1 paa 13 i Rhode-Island. I 
1891 var der i Chicago 1 skilsmisse paa 8 ægteskaber. Domstolene i 
San Francisco legaliserer hvert aar fra 325 til 350 skilsmisser, og befolk- 
ningen beløber sig ikke til mere end 230,000. 

Ovenfor nævnte vi, at de skilsmissemotiver, som loven anerkjender 
er begrænsede; men i Maine f. eks. tillader loven dommerne at indvilge 
den paa hvilkesomhelst motiver, som de selv finder antagelige. Dette er 
allerede temmelig elastisk — men hvad skal man saa sige om Oregon, 
hvor en lov nylig proklamerer, at ægtefællernes frivillige separation skal 
gjælde som lovformelig skilsmisse? 


II. 


Under forhold som disse taber den dægteskabelige forbindelse 
enhver betydning, og selve dommerne synes at have dette fuldstændig paa 
det rene, og behandler skilsmissesager med den yderste grad af liggyldighed. 
For nogen tid siden fremførte f. eks. en dame et skilsmisseandragende 
for domstolen i Brooklyn. Dommeren overlod andragendet til en advokat, 
der for anledningen blev udnævnt til opmand; denne satte sig ind i sagen 
om eftermiddagen og indbragte sin afgjørelse for dommeren dagen efter, 
dommeren underskrev, og dermed var hele sagen afgjort paa mindre 
end et døgn. 

Ved aabningen af Bostons høiesteret ifjor blev retslokalet i tre dage 
bestormet af en flok mænd og kvinder, som forlangte skilsmisse. I den 
første uge af sessionen blev 75 skilsmisser indvilgede. 

I Barnstable, en liden fortryllende by i Massachussetts, en times vei 
fra Boston, frembød retslokalet nylig et interessant skuespil. Et snes unge 
piger, hvoraf den ældste neppe havde fyldt de tyve, ventede paa mødets 
aabning. De sad paa bænkene og pludrede og lignede en pigeskoleklasse 
før en teaterforestilling. Den første sag, der opraabes, angaar en af disse 
yndefulde skabninger. Hun har svært blondt haar i to tykke fletter ned- 
over ryggen. Hun erklærer for dommeren, at hun fire aar i forveien har 
ægtet en ung mand, som nogle uger efter bryllupet forlod hende og senere 
havde vægret sig ved at forsætte samlivet. Klagerskens moder og en 
ung meget ivrig mand med spirende blondt skjæg attesterer hendes udsagn. 
Dommeren indvilger skilsmisse. — Den næste af samme pigeklasse er 
atten aar og har været gift i fem. Efter tre aars lykkeligt ægteskab, 
nægtede manden hende tilstrækkelige husholdningspenge og forsvandt. 
Manden, som er tilstede ved forhandlingerne, indrømmer med et skulder- 

træk, at det forholdt sig saaledes, og har intet imod skilsmisse; 
den indvilges. 


, Kansas City Times* skriver for nogle maaneder siden som følger: 

Man har. ofte talt om den lethed, hvormed skilsmisser gaar i laas 1 Indiana. 
Men vi er heller ikke tabt bag en vogn her i Kansas City; vi skulde snarere 
være tilbøielige til at mene, at vi i henseende til rask og samvittighedsfuld. 
ekspedition af skilsmisser staar paa høide med verdens mest oplyste distrikter. 
Vore dommere pleier at overdrage sagen til en uvillig mands skjøn i erkjendelse 
af, at de selv ikke kjender biomstændighederne, fordi de overhoved ikke befatter 
sig med biomstændigheder. Den uvillige mand baserer sit skjøn paa erklæringer, - 
som tages for godt uden kontrol, da det vilde røbe mistillid til hæderlige borgere 
at kontrollere deres erklæringer, og dommeren indvilger skilsmissen uden diskussion, 
der blot vilde være tidsspilde. I regelen sker det ved en udeblivelsesdom. Denne 
fremgangsmaade byder mange fordele for personer, der føler sig skuffede i ægteskabet. 

Ifjor sommer f. eks. slog en tilreisende dame sig ned for nogle uger i 
Kansas City. Hun bliver opmerksom paa, at stedet er gunstigt for skilsmisser, og 
dette erindrer hende om personlige og private anliggender. Hun engagerer straks 
en advokat til at foretage de nødvendige skridt og ved hjælp af en erklæring om, 
at hun har beboet byen et aar, opnaar hun udenvidere sit ønske. — I et andet 
tilfælde forlanger en dame skilsmisse, ,fordi ægtefællen har forladt hende.* Det 
er nemlig hende, som har ladt ham være igjen i Chicago, og altsaa forsaavidt 
damen, som har forladt sin ægefælle; men for en upartisk domstol spiller et lidet 
qui pro quo ingen rolle, og skilsmisse indvilges. Under forholde som disse, er 
det rimeligt, at skilsmissebureauerne i vor by blomstrer. 

Ja, de blomstrer, og det ikke alene i Kansas City, men over det 
ganske amerikanske land, og det ganske skandaløst. Aviserne er fulde af 
de mest suggestive annoncer af denne art. I hvert numer af de 
store dagblade konkurrerer tyve, tredive, femti skilsmissebureauer om 
publikums søgning. 

Ubetingede skilsmisser, streng diskretion, i mindre end en maaned. 
Alle motiver uden undtagelse; godt resultat garanteres; cirkulære og 
raadspørgsler gratis. National Law Agency 161, Broadway. 

Ubetingede skilsmisser, raskt, ingen offenllighed. Raadspørgelser 
gratis. F, R. Lawyer, 6, St. Mark's Place, Ingen forudbetaling. 

Billige skilsmisser, uden offentliggjørelse. Motiver: mishandling, 
undvigelse, wenighed, nægtelse af understøttelsesbidrag, drikfældighed. Ud- 
fyldningsblanketter med forklaringer gratis. Uundgaaeligt smukt resultat. 
Konsultationer gratis. Streng diskretion. Counsellor Baldwin, 287. 


Broadway. ”) 





*y Absolute divorces, without publicily; within å month; incompatibility, 
All Causes; success guaranted, cirkular, consultations free. National Law 
Agency, 181, Broadway. 

Absolute divorces, speedily, without publicity. Consultations free. 
F, R. Lawyer, 6, 8t. Mark's Place, No advance fees. 

Divorces cheaply, without publicity: cruelty, desertion, incompatibilily, 
nonsupport, intemperance. Explanatory blanks free. Always successfull. 
Consultations free. Confidential, Counsellor Baldwin, 287, Broadway. 

Vi ser heraf kun altfor klart hvor liden vægt amerikaneren lægger paa 
den ægteskabelige institution, siden bruddet saa let iværksættes og saa let 
stadfæstes af samfundet. Denne ringeagt virker tilbage paa ægteskabet 
selv, og feiringen af denne ceremoni, der overalt andetsteds er saa smuk 
og saa høitidelig, bliver her en affære, hvor gjøn og gjøgl — practical 
jokes — tilstedes, ja tilklappes med begeistring. 

Aviserne i Texas beretter, at der den 6. december ifjor sluttedes et 
ægteskab ad telegrafisk vei. Brud og brudgom befandt sig paa Fort Sill, 
et sted, hvor der hverken findes geistlighed eller magistrat. De lod sig 
derfor nøie med at telegrafere til herredsdommeren, mr. Jones i Jacksboro, 
der svarede med at erklære dem for rette ægtefolk at være. 

Nær ved Lexington i Kentucky viedes et par paa et høit fjeld ; dette 
indgav øieblikkelig et andet par den ligesaa intelligente idé at gifte sig saa 
dybt som muligt under jorden. Henry Mac-Call og hans brud, ledsagede 
af nogle venner og en clergyman, begav sig derfor ned i en hule, hvor de 
maatte krybe ind paa hænder og fødder; tilsølede og forslaaede kunde de 
efter en halv times ophold derinde krybe ud igjen som rette ægtefolk for 
Gud og mennesker. 

I Indianopolis viedes en skuespiller og en skuespillerinde paa Z0o0- 
teatret for aabent tæppe, under selve forestillingen. Brylluppet var annon- 
ceret paa plakaten tilligemed prestens navn som aftenens store numer. 

I Chicago har en spiritist oprettet et slags ægteskabsbureau, hvor man 
kan blive accoupleret af geister. Man kan lade sig vie af Muhameds eller 
Voltaire's skygge eller af Brigham Joung's, alt efter ens egen disposition 
og aandsretning, og det sterkeste er, at domstolene anerkjender disse ægte- 
skaber som fuldt lovlige — formodentlig i erkjendelsen af, at skilsmisse- 
og ægteskabsbureau ligger i samme gade. 

Og at det ikke blot er professionelle idioter og illuminerede personer, 
som paa denne vis driver gjæk med ægteskabsinstitutionen viser følgende 
historie, som nylig passerede inden en af de mest velagtede familier i Alabama- 
En talrig menneskemængde var samlet i kirken i Mount-Hope for at bivaane 
Julien Shearers giftermaal med miss Minnie Moran. Netop i det øieblik, 
ceremonien skulde begynde, rammedes mr. Shearer af slag og faldt død om. 
Blandt bryllupsgjæsterne befandt sig en ung mand ved navn William Langley, 
som tidligere havde beilet til miss Moran, men hvem den unge pige havde 
afvist for at ægte mr. Shearer. Midt i den forvirring, der foraarsagedes 
ved dennes pludselige død, lykkedes det Langley at trænge sig frem til 
den unge pige og foreslaa hende at gifte sig med ham, siden den afdøde 
øiensynlig var bleven rammet af forsynet, der ikke billigede dette ægteskab. 
Miss Moran ønskede sig intet heller, og før den usalige mr. Shearer endnu 
var kold i jorden, var de rette ægtefolk for Gud og mennesker. 

Man vil kunne sige, at der er excentriske mennesker og brodne potter 
i alverdens lande, og at om der er nogle flere af dem i Amerika end andre 
steder, saa giver dette ingen nøgel til nationens psykologi. Men hvad der 
er betegnende — og afgjørende — det er, at alle disse groteske og ublu 
ægteskaber, i den kvindelige verden ialfald, ikke opvækker nogen anden 
følelse end en slags sympatisk forundring. Og de unge piger lover sig 
selv in petto, at de, naar deres tur kommer, skal finde paa noget endda 
mere uhørt og originalt jaalet. Det er vedvarende konkurrance, og resul- 
taterne er derefter. | 

y Monmouth Herald* beretter følgende episode. Mr. Théodore Appleby 
til Ashbury Park var netop død. Han havde levet som rig enkemand med 
tre børn, men nogle dage før han døde, erklærede han i talrige vidners 
paahør, at han døde af sorg over at have gjort sine børn arveløse mod 
sin vilje. To uger i forveien havde han nemlig aflagt et besøg hos en 
mrs. Spencer, en hotelvertinde i Old Bridge. Denne dame havde drukket 
ham god og fuld, og da han omsider var naaet til det punkt, at han ikke 
kunde staa paa sine ben, havde hun indført mr. John Tilton, fredsdommeren 
i Monmouth, som forenede dem i ægteskab. | 

Den næste dag sov mr. Appleby over, men dagen derpaa vaagnede 
han ædru og erindrede det forefaldne. Han forbandte sig paa, at han 
havde svaret mei paa alle magistratspersonens spørgsmaal, men denne havde 
skrevet ja og overladt den værdige mrs. Spencer ægteskabsdokumentet. 
Af frygt for at vanære sin familie havde mr. Appleby undladt straks at 
afsløre denne skjændighed og gik i graven, som han selv sagde, af sorg. 
Hans broder, der er præsident for et assuranceselskab i New York, har 
optaget sagen, men nærer lidet haab om at faa erklæret det improviserede 
ægteskab ugyldigt. | 

I Troy i staten New York døde nylig en rig godseier, mr. Thom- 
son, der havde været enkemand i flere aar; ved testament overlod han hele 
sin formue til sin eneste søn, der var paa reise i Europa. Testamentets 
syldighed blev imidlertid bestridt af hans svigerinde, miss Barker, som 
paastod, at hun havde været hans legitime hustru og var berettiget til en 
trediedel af formuen. For retten fortalte hun, at da hendes søster døde i 
1884, havde mr. Thomson lukket sig inde med hende i et kammer; der 
havde han taget Gud til vidne paa, at han elskede hende og vilde betragte 
hende som sin legitime hustru lige til døden, men han vilde ikke offentlig 
gifte sig med hende for ikke at vække sin moders mishag. Siden den tid 
levede miss Barker med ham som hustru; herpaa tilbød hun sig at frem- 
føre flere vidner. Retten gav hende ret og tilstod hende den begjærede 
part af formuen. 

I New York vil en dame anlægge skilsmissesag mod sin elsker, en 
vis mr. Bissell. 

— Hvad skal det være godt for at søge skilsmisse, spurgte mr. Bissell, 
naar vi ikke er gifte? 

— Pardon, svarede kvinden. En dag, da vi var ude at kjøre sammen, 
gav du mig en ring og sagde: Se her er et pant paa vor kjærlighed; 
dette er vor ægtering — 

For retten fører kvinden derpaa husvidner, som kan bestyrke den 
kjendsgjerning, at de har levet ægteskabelig sammen, hvorpaa retten deci- 
derer, at der er ægteskab, og at skilsmisse kan finde sted, og manden for- 
pligtes til at sørge for kvindens senere underhold. 

Men der hænder endnu merkeligere ting, som man af det følgende 
skal se: I Davenport (lowa) tilstaar damen Babcock en dag for sin ægte- 
mand, med hvem hun har levet sammen i flere aar og havt to børn, at 
hun, før hun kjendte ham, havde været gift med en borger i Pensylvanien, 
vistnok uden geistlig eller verdslig ceremoni, men i realiteten efter gjensidig 
samtykke. Forladt af denne mand havde hun fundet det overflødigt at 
begjære skilsmisse, før hun ægtede mr. Babcock; men nu var hun pludselig 
begyndt at gjøre sig selv bebreidelser og ønskede derfor at normalisere sin 
situation. Mr. Babcock fandt dette rimeligt og paa hendes blotte fortælling 
blev en skilsmissesag fremmet. Retten erklærede det første i lønkammeret 
indgaaede ægteskab for lovligt og det andet lovligt indgaaede ægteskab 
for nul. Derpaa indvilgede den i damens skilsmisse fra den forflygtigede 
pensylvanier samt i hendes gjenforening med mr. Babcock. 

Disse eksempler kunde forfleres i det uendelige, men det faar være 
nok. Man maa spørge sig selv, hvorledes det familieliv bliver, der grundes 
paa ægteskaber, som indgaaes paa saa underlige maader og opløses med 
saa stor lethed? Dette fører os igjen midt ind i hjertet af vort emne, som 
vi blot tilsyneladende har fjernet os fra. 


III. 


I Europa, i lande med de forskjelligste sæder og skikke, i Frankrige 
ligesaavel som i England, i Tyskland som i Italien og Spanien forberedes 
den unge pige saa at sige fra vuggen af paa den store sociale rolle, som hun 
en dag skal begynde at udfylde. Man giver hende en formaalstjenlig op- 
dragelse, og moderen vaager over hende med en omsorg, der undertiden 
synes overdreven. Hos os i Amerika derimod, er det netop denne op- 
dragelse, som mest savnes. Familiens overhoved har aldrig tid til at be- 
skjæftige sig med det, som sker i hans eget hus. Han maa tjene penge, 
mange penge og i det kortest mulige tidsrum. Han tager hjemmefra tidlig 
og kommer ikke hjem før silde paa aftenen, slidt og træt, med hovedet 

fuldt af alle de tal, som har gaaet gjennem det i dagens løb, af spekula- 
tioner, som han har realiseret, eller som han planlægger for den følgende 
dag. Hvad bryder han sig om, hvorledes hans lille Maud eller Mary har 
levet, fra de stod op til de gik i seng? Han betaler for at skaffe dem 
undervisning; det bliver deres egen sag at tage imod kundskaber for hans 
penge. Ofte er han ogsaa uvidende om, at hans kone har anvendt disse 
summer til sit eget eller børnenes toilette — en anvendelse, hvormed 
moderens koketteri og børnenes dovenskab er lige vel tjent. 

Det er her stedet til at pege paa de talrige undtagelser fra denne 
regel, som skyldes kvindernes universitetsopdragelse. De franske pædagoger 
har ofte med begeistring hyldet vore kollegier for unge piger og ikke ganske 
med urette. Studierne drives med kraft og alvor der, og eleverne prome- 
neres mesterlig henad den menneskelige videns mest abstrakte og tornefulde 
baner. Men disse instituter synes især at være oprettede for de piger, som 
vil høste praktiske resultater af sine kundskaber og blive doktorer eller 
professorer. Den opdragelse, de faar der, staar ikke paa høide med den 
lærdom, der indpodes dem. De lærer tilbunds kemi, fysik, matematik; 
men mange laureater, beslaaede med alle programmets fag, er uvidende 
som smaa gjæs om de simpleste husholdningsting for ikke at sige om livets 
vanskeligere og betydeligere viderværdigheder. Saalidt som den stakkels 
lille Dora i David Copperfield finder de det umagen værd at lære at kjøbe 
et stykke bif, eftersom slagteren jo altid vil forstaa at sælge det. De hus- 
lige gjøremaal, som er den europæiske kvindes stolthed og stadige omsorg, 
indgyder dem som oftest alene en afsmag og ringeagt, som de ikke engang 
lægger an paa at skjule. 

Universitetskvinderne har endda sin meget antagelige undskyldning. 
De anlægger sit liv efter et andet maal end at blive hustruer. De vil ruste 
sig til at kunne staa paa egne ben i livet og vilde blot spilde tid ved at 
ofre sig for søm og kjøkken. Men den unge pige, som opdrages i hjemmet, 
og som regner paa, at en mand skal komme og være villig til at under- 
holde hende, hvormed kan hun forsvare sin lediggang? Er hendes prak- 
tiske erfaring for intet at regne, saa er hendes teoretiske kundskaber gjerne 
det absolute nul, selv i de bedrestillede familier. Hun syr ikke, men hun 
læser heller ikke. Hun tænker ikke. Toilette og flirt er hendes eneste, 
al tid opslugende interesse. Opmuntret til koketteri af moderens forfænge- 
lighed, regner hun paa, at hendes yndigheder skal forføre en eller anden 
dollarprins, som skal give hende lovlig adgang til at øse af en utømmelig 
kasse for at tilfredsstille sit behov for luksus. 

Vore unge pigers drømme har heller intet tilfælles med deres mere 
sentimentale søstres paa den anden side af Atlanterhavet. Naar de unge 
amerikanske damer kommer fra kystbadene eller sommersanatorierne, gjør 


Den amerikanske kvinde. 699 


de indbyrdes op sit bo og status: Den ene har faaet et tilbud paa 700,000 
dollars, den anden et paa bare 500,000; er samtidig en fælles venindes 
haand bleven anholdt af en million, saa gulner de to første af misundelse. 


IV. 


Foruden toilette og flirt har amerikanerinden to slags tidsfordriv, som 
hun sindrigt forstaar at kombinere: fe rockingchair og the candies, gynge- 
stolen og sukkertøi. En ung nydelig dame er istand til at ligge i timevis 
i træk og balancere i en lav gyngestol uden at tænke paa nogen verdens 
ting; men imens kan hun tygge en fabelagtig mængde bonbons. 

Gaar hun ud, saa er det for at gjøre sine udvalg i modemagasinerne, 
og mellem hvert magasin forsømmer hun ikke at aflægge et besøg i the Ice 
Cream Saloon, der er de rige lediggjængerskers børs og klub. En saadan 
eksistens er ikke netop skikket til at møblere hjernen eller give hjertet 
nogen næring. 

Af alt dette vil man let forstaa, at den amerikanske kvinde hverken 
af natur eller opdragelse er forberedt paa ægteskab eller huslig lykke. 
Som ung pige foragter hun de gjøremaal, som de unge englænderinder 
blandt andre anser som sin første og morsomste pligt. Er hun energisk 
anlagt, saa gjør kampen for tilværelsen hende tidlig mandfolkagtig, men 
følger hun sin hang til farniente — og dette er regelen blandt de bemid- 
lede klasser — saa finder hun sig omsider sat midt ind i familielivet uden 
at kjende abc'en af de nye pligter, som strømmer ind paa hende. Deraf 
denne ligegyldighed i ægteskabet og dette kapløb til skilsmissen, som man 
intet andet sted i verden skal kunne se magen til. 

Man kan definere den amerikanske kvinde som en slags aandelig 
anarkist, fiende af enhver regel, enhver disciplin, enhver modbør. Hendes 
lyst er hendes lov og hendes eneste. Hvad der mangler hende, er i 
virkeligheden de traditioner, som er de gamle racers og de gamle 
civilisationers kostbare eiendom. Det blod, som ruller i hendes aarer, 
er en blanding af alskens blod, rødt og blaat, fra det gamle Europa- 
Man har med rette sagt, at hun var det naturlige produkt af det 
eksperimentale demokrati. Hun henfører alt til sig selv, hun eier intet 
ideal, intet udenfor sig, som hun respekterer, hun er et forkjælet 
barn, som anser sit eget lille gran personlighed for den eneste virkelig 
vigtige ting i verden. Naar hun derfor opdager, at den mand, hun 
har forenet sig med, ikke har alle de egenskaber, som hun finder det 
billigt, at -han skal have, er hun straks færdig til at opgive ham og begynde 
livet med en anden. Resignationen er hende en ukjendt ting, ligesom den 
religion, der inspirerer den. Det forbigangne interesserer hende ikke, og 
det samtidige beskjæftiger hende ikke stort mere. Hun bekymrer sig 

alene om fremtiden, det vil sige hendes egen fremtid. Hun eier den 
egoisme, der er uadskillelig fra hendes anarkistiske instinkt, den dumme og 
sjælløse egoisme, og stikker det hende, giver hun let kjøb med alle 
moralens og dydens gamle fordomme. Milliard-parvenuernes døtre, som 
bringer de gamle europæiske familier midler til at fornye guldet paa 
deres vaabenskjolde, angrer snart bitterlig paa, at de har overdraget sin 
uafhængighed til en ægtefælle, der sidder inde med gamle familietraditioner 
og familieanskuelser, og de søger snart erstatning og trøst udenfor sin 
legitime forbindelse. De opfører sig i Frankrige, i England og i Belgien, 
som de vilde have gjort i Filadelfia eller i Chicago. 


VE 


Denne tilstand, som intet godt spaar for den amerikanske races 
fremtid, er fremstillet i mørke farver wudentvil, og mange vil anklage os 
for, at vi med flid har holdt reversen af medaillen frem til beskuelse. 
Vi er os imidlertid bevidst, at vi ikke har gjort os skyldig i nogen 
overdrivelse, men det er sandt, at medaillen har to sider, og for ikke at 
synes upartisk skal vi ogsaa fremvise den anden. Der kan siges meget 
til ros for den amerikanske kvinde, og der er nok af trøsterige og 
lykkevarslende kjendsgjerninger, som fortjener at nævnes og dvæles ved. 
En ny generation er i anmarsch, og af den vil forhaabentlig udgaa den 
kvindelige renaissancebevægelse, man venter; hvad der nufortiden er und- 
tagelse, det vil i fremtiden kunne blive regel. En virkelig elite af kvinder 
danner sig lidt efter lidt, og fra den vil der sikkerlig komme til at udgaa 
en velgjørende indflydelse. 

For ikke lang tid siden var de kvinder, som modtog universitets- 
dannelse, i et forsvindende mindretal; man traf neppe saameget som et 
hundrede i nogen af disse kostbare og beundringsværdige etablissementer, | 
som med store bekostninger er grundlagt af staten eller rige filantroper. 
Nu øges antallet stadig og med en jævn stigning, der varsler godt. Det 
er nu tusinder af kvinder, som uddannes ved universiteterne og forlader 
dem med en tung ballast af kundskaber, der gjør dem skikkede til at 
udøve de ædleste liberale professioner. 

Men ganske uden betænkelighed kan man heller ikke se paa dette 
i mange maader saa glædelige fænomen. Man har grund til at frygte for, 
at disse unge piger, der er saa vel udrustede til at tjene sit brød paa 
egenhaand, skal bry sig lidet om at indtræde i ægteskab, men snarere 
danne et kuld af spinsters, der blot vil være til hinder for udviklingen af 
de unge pigers opdragelse. Imidlertid har de kvindelige studenter endnu 
ikke vist slige tendenser, saa det faar blive tidens sag at vise, om denne 
frygt er begrundet. De forlover sig ofte under sit universitetsophold og 

gifter sig, naar de er færdige, og unge mænd, der for at indtræde i 
ægteskab med et saadant fordringsfuldt væsen, som ovenfor er portrætteret, 
maa have optjent en formue, føler færre betænkeligheder ved at gifte sig 
med en universitetskvinde, der har evne og gjerne lyst til at give sit 
bidrag til familiens budget. 

Vi har en støtte for denne betragtning i den omstændighed, at af 
1,182 unge piger fra Vassar College har over 200 giftet sig dels før og 
dels lige efter sin afgangseksamen. 350 af dem har viet sig til lærer- 
gjerningen; de andre har gaaet ind i forskjellige professioner, men saa- 
godtsom ingen af dem har undladt at gjøre sig nytte af sine kundskaber. 
Man finder blandt dette kuld en bankdirektrice, en skatmesterinde, ja, 
endog en major i frelsesarmeen. Den amerikanske skranke tæller for tiden 
120 kvindelige advokater, og 8 kvinder figurerer blandt de øverste dommere. 
Den sidste statskalender viser, at 4,875 kvinder er funktionærer af for- 
skjellig art. Literaturen besidder 2,775 women of letters; journalismen 
888 redaktricer. Af disse sidste er det blot faa, som har modtaget nogen 
høiere undervisning. Hvad endelig professionelle malerinder og musik- 
dyrkersker angaar, saa beløber antallet af dem sig til ikke mindre end 
50,000. Over tallet paa kvindelige læger har vi ingen nøiagtig opgift; 
det er formodentlig temmelig lavt, men er dog i stadigt stigende. 


VI. 


Om der endnu vil gaa aar hen, før den amerikanske kvinde begynder 
at interessere sig for sit hjem og finde sit virke og sin lykke der, saa vil 
hun ialfald i arbeidet finde et middel saavel til at leve uafhængig, om hun 
ønsker det, som til at give sine nærmeste en tilvækst af materielt velvære, 
om hun foretrækker at gifte sig. I en statistisk aarbog udgiven af The 
association of Collegiate Alumnæ finder vi opgift over, hvor meget uddan- 
nede kvinder kan tjene i Amerika; ifølge den tjener 78 pct. eller mere 
end tre fjerdedele af de adspurgte kvinder nok til sit underhold; og endda 
er det over en fjerdedel af disse, som selv sørger for sin opvartning og 
husholdning. En trediedel tjener fra 50 til 75 dollars (180 til 280 kroner). 
om maaneden eller 2000 til 3000 kr. om aaret. En sjettedel tjener fra 
25 til 50 dollars om maaneden og en anden sjettedel fra 75 til 100 dollars. 
— 300 å 400 kroner om maaneden eller mellem halvfjerde og fem tusen 
kroner om aaret. Endelig tjener den sidste trediedel fra 100 til 200 dollars 
om maaneden. Nogle enkelte tjener endda mere, etpar har lige op til 
15,000 kroner om aaret. Alt ialt maa disse lønninger siges at være respek- 
table, i sammenligning med europæiske forhold er de endog glimrende. 

Skulde man gaa ud fra statistiken alene, saa vilde man i Amerika 
faa det indtryk, at kvinden paa de fleste intellektuelle omraader er manden 

jevnbyrdig eller endog overlegen — saaledes f. eks. paa de mekaniske op- 
findelsers. Fra det offentlige patentbureau blev aabnet i 1790 og til vore 
dage, altsaa i et tidsrum af vel 100 aar, har det saaledes indregistreret 3468 
opfindelser, der skriver sig fra kvinder. 

Med hver dag, som gaar, vokser den intellektuelle elite, hvoraf mange 
af os haaber frelsen. Ved synet af de lykkelige mennesker, som arbeider, 
vil de, som sidder med hænderne i skjødet, omsider lære at forstaa, at 
arbeidet hverken er den kjedeligste eller den mest nedværdigende maade, 
hvorpaa man kan udnytte sin ungdom. 

Opdragelse og arbeide er de to midler, hvorved den amerikanske 
kvinde kan hæves fra det niveau, hvor hun nu ligger. Skulde vi opgive 
troen paa et heldigt udfald, saa opgav vi dermed troen paa vort lands 
fremtid. nk. 


Bastillens indtagelse.” 


Den 14. juli. 
(Efter Funck-Brentano i , Deutsche Revue). 

| den udmerkede bog ,Paris under revolutionen*, som Adolf Schmidt 

nylig har udgivet, heder det: ,Alle de revolutionære begivenheder, der 
forefaldt fra og med den 14. juli og udover, var kun nogle faa dristige 
oprøreres værk. Naar de opnaaede, hvad de ønskede, saa havde det alene 
sin grund deri, at det store flertal af besindige elementer holdt sig fjernt 
fra skuepladsen.* Mercier udtrykker sig i samme retning: ,Seksti banditer 
formaaede at opfylde det ganske Frankrige med blod og brand. 500,000 
mennesker var indenfor Paris's mure vidner til deres ugjerninger, men 
manglede mod til at sætte sig til modværge.* 

For helt ud at kunne skildre den historiske baggrund for Bastillens 
indtagelse, maa vi for det første kaste et blik paa kongedømmets stilling, 
dernæst paa de sociale tilstande. 

Kongemagten stod paa en vyderst svag grund. De forvaltende 
myndigheder var faa og uden større indflydelse. ,Tag majestætens 
uindskrænkede ret til udstedelse af arrestbefalinger — de saakaldte ,lettres 
de cachet* — bort, og der vil saagodtsom intet være igjen af den 
kongelige magt,* skriver Malherbes. y I hi denne ret er det eneste middel, 
majestæten er i besiddelse af, til at kunne gjøre sin vilje gjældende.* I 


*) Se hefte 4 096. 

de senere aar havde imidlertid kongemagten i liden udstrækning gjort brug 
af denne ret. Hertil kom, at de store herrer udover landet — de, som 
naturligen burde være majestætens støtter — mere og mere undlod at 
benytte sig af sine privilegier, saa den store masse af bønder og arbeids- 
folk efterhvert tabte respekten og begyndte at ræsonere. 

Kongemagten og den kongelige person var jo i hine tider saa at 
sige den akse, hvorom det heie samfundsmaskineri dreiede sig. Ft angreb 
paa det punkt var i virkeligheden det samme som at udsætte det 
hele land for uorden og lovløshed. 

De sociale tilstande var ligesaa vaklende og underminerede. Siden 
aaret 1780 havde der i Frankrige hersket permanent hungersnød. Nutildags 
kan man paa grund af de udviklede kommunikationer neppe tænke sig en 
fleraarig hungersnød, som man oplevede det i hine dage. , En tiendedel 
af befolkningen er ved betlerstaven,* skriver en berømt forfatter fra hine 
dage. ,Af de øvrige ni dele sidder ikkun de fem i stillinger, der kan 
tillade den at skjænke en almisse til de tiggende. Af de gjenværende 
fire tiendedele er de tre i aagerkarles hænder og har gjældsarrest som en 
daglig trudsel over sig; den sidste tiendedel, som jeg henlægger til den 
høiere borgerstand, udgjør knapt hundrede tusinde familier.* En anden 
skribent fra hine dage fortæller, at ,menneskene, tiltrods for den rige 
høst, dør som fluer udover landdistrikterne, da de i sin fattigdom og med 
sine forpligtelser kun har urter at ernære sig med. I staden Chatellerault 
-— trænger næsten halvparten af de 7000 indvaanere til understøttelse. * 

Som følge af denne fortvilede tingenes tilstand dannede der sig det, 
som Taine med et saa heldigt udtryk har kaldt ,,det selvopstaaede 
anarki. I de fire forud for Bastillens indtagelse gaaende maaneder kan 
man i Frankrige tælle ikke mindre end 300 folkeopstande. Den 9. januar 
1789 bliver raadhuset i Nantes stormet af folkehoben og bagerbutikerne 
plyndret. I Bray-sur-Seine tvinger en bande med knive bevæbnede bønder 
forpagterne til at nedsætte kornprisen. I Rouen bliver kornbeholdningen 
den 28. mai ligefrem røvet fra torvhallerne. I Picardie stiller en forhen- 
værende politigendarm sig i spidsen for en pøbelhob og foretager streiftog 
efter korn i en række landsbyer. I Aupt bliver en herre, som sætter sig 
til modværge, y»revet istykker*. Og i La Seyne stiller befolkningen en 
morgen en ligkiste udenfor en af de mest ansete borgeres huse, medens 
man samtidig sender ham bud om, at han fluksens har at berede sig paa 
døden. Han reddede sig heldigvis ad en bagvei, men hans hus 
blev plyndret. | 

Eksempler som disse kunde nævnes i hundredevis og atter hundredevis. 

Samtidig terroriseredes Paris's nærmeste omegn af bevæbnede røver- 
bander, som drog gjennem landet og udplyndrede landsbyerne. Borger- 

befolkningen organiserede sig til forsvar, og utallige stæder androg kongen 
om militær bevogtning. 

Det var idethele, som om hele Frankriges forsultne væsener trak sig 
sammen omkring hovedstaden. I de sidste dage af april 1789 lagde 
saaledes de ved barriererne ansatte opsynsmænd mere og mere mærke til 
det stedse stigende antal ,,af daarligklædte og uhyggelig udseende personer*, 
der togede ind gjennem porten. Og allerede i begyndelsen af mai 
anmærker de i sine indberetninger, at ,indvandringen stadig tiltager og 
stedse faar et uhyggeligere præg.* ,Det er,* heder det videre, ,et miskmask 
af de forskjelligste folkeslag; de er klædt i filler og bevæbnet med knipler; 
man kan mellem dem støde paa ansigter og fysiognomier, hvis mage man 
intetsteds vil resikere at antræffe ved høilys dag: de hører natten ti] 
og indgyder skræk.* 

For saavidt muligt at stille denne arbeidsløse mængdes hunger og 
uro tilfreds, oprettedes der paa Montmartre værksteder, hvor mellem 16 og 
18,000 mandspersoner fik arbeide mod en dagløn af 20 sous (70 øre). 

Men dette hjalp ikke meget. Derfor udbrød der da ogsaa oprør og 
opstand, snart hist og snart her. Den mindste anledning kunde være 
tilstrækkelig til, at hele bydele pludselig befandt sig i det vildeste haand- 
gemæng. Den 23. april indleverer en af de i hine dage mest berygtede 
politimænd, Thiroux de Crosne, en rapport om den utilfredse stemning, 
som raader i forstaden Saint-Antoine mod de to mægtige fabrikbestyrere, 
salpetersyder Henriot og tapetfabrikant Réveillon. I virkeligheden var disse 
to mænd arbeidernes og de laverestilledes bedste venner; Henriot havde 
blandt andet ofret en del af sin formue for at lindre nøden blandt sine 
undergivne, og Réveillon beskjæftigede i sine fabriker mere end 300 
arbeidere, der alle oppebar meget høie lønninger. Rygtet vidste imidlertid 
at fortælle, at disse to mænd paa et offentligt møde skulde have bagtalt 
arbeiderklassen — og dette var mere end tilstrækkeligt. Natten mellem 
den 27. og den 28. april trængte en skrigende hylende folkesværm ind i 
de to fabrikbestyreres huse og anrettede al den ødelæggelse, som bare 
tænkes kan. Møblementet blev stukket i brand og kastet ud gjennem 
vinduerne, kjældrene blev tømt for alt sit indhold, og glas og flasker 
slyngedes ud i luften og saarede en mængde af de tililende soldater. Da 
oprøret omsider blev dæmpet ved troppernes koldblodige optræden, 
stod der bare de nøgne mure igjen af husene, og fandtes der opimod 
hundrede lig paa valpladsen; størsteparten havde vistnok beruset sig i 
vinkjælderen og havde senere brukket nakken ved at falde ned fra murene 
eller ud gjennem vindusaabningerne. 

Under denne massernes sindstilstand, da der blot behøvedes en gnist 
for at reise en hel ildebrand, stod en taler som Camille Desmoulins inde 

i Palais Royal-haven og æggede det forsultne folk til handling i ord som 
disse: , Husk, at I aldrig vil faa en herligere anledning end netop” nu! 
Husk, at der aldrig har ventet seierherren et rigere bytte! 40,000 paladser 
med de kostbareste. skatte er lønnen! . .* 

Saaledes tegner sig i store linjer den historiske baggrund for Bastillens 
indtagelse den 14. juli: kongemagtens vaklende stilling opadtil,. 
misfornøielse og ligefrem hungersnød nedadtil. rd 
Det var natten mellem den 13. og 14. juli, at oprøret tog sin 
begyndelse. | 

Store, bevæbnede menneskemængder drog gjennem forstæderne under 
larm og spektakel. De barrierer, ved hvilke bytolden hævedes, blev: 
sprængt og stukket i brand. Bagerbutiker og vinforretninger blev udplyndret. 
Størstedelen af den ophidsede hob var beruset, saa den næsten ikke vidste, 
hvad den gjorde. ,Man stjal øreringene fra fruentimmerne*, skriver en 
kronikør, ,0g hvis ringen ikke straks gled ud af sit hul, sled man øre- 
flippen i stykker.* Den føromtalte politimand, Thiroux de Crosne's hus: 
blev formelig beleiret, og han selv undkom kun med nød og neppe. La 
Force-fængslet blev stormet og fangerne frigivne. Indgangsporten til. 
Lazareklostret blev slaat istykker med økser; biblioteket, det fysikalske 
laboratorium, vinduer, vægge, møbler, billeder — alt blev knust; vinkjælderen 
blev herjet: endnu et par dage efter fandt man døddrukne personer af 
begge kjøn liggende nede under dens mørke hvælvinger. Et par forsøg 
paa at sprænge statskassen [og det kongelige skatkammer blev i sidste: 
øieblik forhindret af et regiment gendarmer. Abbed Morellet, en af de: 
mest bekjendte encyklopædister, fortæller i sine erindringer: ,,Jeg tilbragte 
en stor del af natten ved mit vindu i Saint Honoré-gaden. UVUafladelig 
strømmede folk, tilhørende de allerlaveste klasser, forbi; alle var væbnet 
enten med bøsser eller med spyd, og opgjennem hele gaden gjorde de 
forsøg paa at trænge sig ind gjennem husportene.* 

Men ikke blot indenfor bymurene — ogsaa udenfor bredte oprøret 
og tumulterne sig. I alle bondehuse var der lys i vinduerne, og i de 
ellers saa stille landsbyer lød der skrig og hyl fra alle kroge. Hist og 
her stod en lade eller et udhus i lys lue; det virkede i forbindelse med. 
de uhyggelige raab helt fantastisk i natten. EN 

Morgenen til den r14. juli oprandt med det mest straalende solskin: 
Men nattens hændelser stod som skræk i befolkningens sind og — ligesom: 
ved en fælles indskydelse — samledes ud paa dagen flere hundrede 
borgere i raadhuset i Petit Saint Antoine-kvarteret, alle drevne af bekymring 
og ængstelse for den offentlige sikkerhed. Man saa her gammel og ung, 
embedsmænd og doktorer, forfattere og lærde, stenhuggere og haandverks- 
gutter — alle side om side trængende sig ind i den store forsamlingssal. 

Kringsjaa. Bind XI. 1898. 45 

Her fattedes i løbet af en times tid den beslutning, at man skulde 
organisere sig til en art borgervæbning, der havde at paase ordenens op- 
retholdelse. Bevæbnede patruljer skulde sendes om i alle bydele, og enhver, 
som ikke øieblikkelig rettede sig efter deres befalinger, skulde arresteres. 

Rygtet om organisationen af en borgervæbning spredte sig med lynets 
hurtighed over det ganske Paris, og borgerne strømmede i tusindvis til for 
at melde sig til tjeneste som ordensvogtere. Det var, som om der laa 
oprør i atmosfæren; alle var ængstelige for hus og hjem, alle tænkte kun 
paa det éne: at forskaffe sig vaaben. | 

Vaaben! vaaben! blev det almindelige raab saavel blandt urostifterne 
som blandt de fredeligsindede. | 

Og saaledes begav det sig, at der dannede sig — ingen vidste hvor- 
ledes — et uhyre mennesketog, der drog gjennem alle gader og raabte: 
Til Invalidehotellet! Til Invalidehotellet ! 

Invalidehotellet aabnede straks sine porte for den frygtindgydende 
menneskemasse, som her forsynede sig med 40 kanoner og 28,000 geværer. 

Men saasom dette ikke viste sig at være tilstrækkeligt, satte man 
kursen mod Bastillen, hvor man vidste, at der ogsaa var store vaabenforraad. 

Dette var i sin dybeste grund aarsagen til stormen paa Bastillen. 
Ialmindelighed begrundes denne i aarhundreders folkehad til et aflægs og 
barbarisk strafferetssystem, et had, der pludselig skaffede sig luft i en af- 
sindig voldshandling; den nyere forskning har imidlertid mere og mere bragt 
paa det rene, at folket udelukkende gik til angreb paa Bastillen i ønsket 
om at forskaffe sig vaaben til sit eget selvforsvar. 

Da Bastillens guvernør, de Launay, mærkede, at fængslet stod i fare 
for ligefrem at udplyndres, plantede han endel kanoner oppe paa et af 
taarnene. Men dette virkede kun som olje i ilden: ikke alene ængstedes 
de omboende indbyggere, idet de frygtede, at kanonerne skulde brænde løs, 
men ogsaa angriberne æggedes herved til raseri. 

Der var to forgaarde, forinden man kunde komme ind i selve fængslet. 
Adgangen til den første af disse var aaben og Iri, saa mængden øieblikkelig 
trængte did ind. Men ikke saa let var det at komme ind i den anden 
forgaard, thi her stansedes man af en hængebro, og den var for tilfældet 
heist tilveirs. Men tvende behjertede mænd — den ene var en soldat ved 
navn Louis Thournay, den anden var en fremmed, hvis navn man aldrig 
har faaet vide — steg op langs en mur paa høie stormstiger og fik de 
lænker, hvormed broen var fastgjort, filet istykker, saa den sænkede sig 
ned og afgav vei for angriberne. 

Man har i endel nyere historiske arbeider givet det udseende af, at 
de to omtalte mænd udførte sin bedrift, mens kuglerne hvén dem om ørene. 
Sandheden er imidlertid, at der ikke løsnedes et eneste skud fra nogen af 

parterne. Først da mængden stormede frem over broen, gav Bastillens 
guvernør soldaterne befaling til at fyre løs — og fra det øieblik af faldt 
skuddene tæt i tæt uden dog at give indtryk af, at der stod noget større, 
mindeværdigt slag. ; 

Selve Bastillens indtagelse var imidlertid herved langtfra nogen fuld- 
byrdet kjendsgjerning. Angriberne forsøgte da ogsaa at gaa frem paa de 
forskjelligste maader. En vinhandler, Cholat, havde saaledes sammen med 
en af sine venner, La Giroflée, plantet en gammel kanon nede i den første 
forgaard, men ved affyringen saarede de to helte kun sig selv. Nogle 
andre af mængden havde faaet fat i datteren af en af kapteinerne ved det 
kompagni soldater, der garnisonerede i Bastillen, en vis frøken de Monsigny. 
Hun blev bastet og bundet og slæbt afsted langs marken og idethele mis- 
handlet paa den mest oprørende maade; man mente derved at tvinge ved- 
kommende kaptein — hendes fader — til at overgive Bastillen. Man saa ham 
vride sine hænder ved synet, og der var et øieblik, da han var ifærd med at 
krybe op paa muren for at kaste sig ned i voldgraven; men i samme stund 
ramtes han af en kugle og faldt død ned. Datteren reddedes af en modig 
soldat, der var saa heldig at finde anledning til at befri og føre hende bort. 

Guvernøren, de Launay, vilde for enhver pris undgaa et større blodbad. 
Derfor blev der ikke under hele slaget løsnet et eneste kanonskud fra taarnene : 
han tillod kun soldaterne at bruge sine geværer. Hans militære ære forbød 
ham imidlertid at overgive sig paa kommando af denne, væsentlig af røverpak 
og pøbel bestaaende menneskesværm. Det var derfor et øieblik, at han 
tænkte paa at sprænge hele Bastillen i luften og begrave sig under ruinerne. 
Men han blev forhindret i sit forsæt af sine egne soldater. 

Stillingen viste sig imidlertid mere og mere uholdbar, og tilsidst heistes 
alligevel det hvide flag, overgivelsens tegn. Angriberne havde paa forhaand 
afgivet den erklæring, at der — sadasnart dette flag heistes — ikke vilde 
blive krummet et haar paa en eneste af forsvarerne. Hvorledes holdt man 
dette løfte? De, Launay blev slaaet ned som en hund. ,Jeg saa ham 
synke sammen,* fortæller abbed Lefévre, der var vidne til hans sidste 
øieblikke; ,han værgede sig som en løve, men maatte bide i græsset for 
overmagten. Bødlerne skar hovedet fra kroppen med sløve lommeknive; 
herunder gjorde særlig en slagtersvend ved navn Desnot sig bemærket. 
Dette udyr havde drukket en blanding af brændevin og krudt ,for at blive 
modig* — og han viste da ogsaa tilfulde, at han, som han selv erklærede, 
Var vant til at omgaaes med kjøt*. 

De øvrige officerer og befalingsmænd blev alle dræbt paa en mere 
eller mindre hjerteløs maade. Endnu et helt døgn senere kunde man se 
pøbelsværme toge om i forstædernes gader med et og andet hoved paa 
lange stager; ja to herrer satte sig endog til at spise ved et bord i en 

restaurant i Palais.Royal-haven, medens de foran sig lagde en stabel af 
afhugne. arme og ben — omtrent som vi nutildags opstiller blomster o. lign. 
foran os paa middagsbordene. 

I folkebevidstheden blev Bastillens erobring ensbetydende med en 
heltedaad. - Utallige rygter bredte sig om de glimrende bedrifter, som under 
angrebet var blevet udført, og om det store mod, som fra de beleirendes 
side var lagt for dagen. Man fortalte om torturinstrumenter, som man 
skulde have forefundet i Bastillens kjældere, blandt andet om ,en skræk- 
kelig maskine, hvis bestemmelse var saa forfærdelig, at det ikke kunde 
udsiges med ord.* Denne ,skrækkelige maskine* viste sig senerehen at 
være et gammelt — trykkeriapparat. - Dette og meget andet bevirkede, at 
stormen paa Bastillen den 14. juli 1789 til de seneste tider har indtaget 
rang ved siden af de største begivenheder under revolutionen. 

++ Intet er mere feilagtigt. For det første var ikke bevæggrunden til stormen 
paa Bastillen frihedstrang eller had til det gamle regimes barbariske strafferets- 
system. At menneskesværmen tog veien mod det berygtede fængsel, havde, 
som vi: har seet, ene og alene sin grund i ønsket om at forskaffe sig vaaben. 

Dernæst er det historisk urigtigt, at ,beleiringen* afgav nogetsomhelst 
eksempel paa heltemod eller bravur. Der udvistes kun endel raaskab 
og hjerteløshed. | 

. Endelig er det en aabenbar usandhed, naar det siges, at det var 
,folket*, som erobrede Bastillen. Antallet af de beleirende beløb sig i 
virkeligheden tili det høieste 2000 mand, og blandt disse var der en mængde 
provinsfolk og udlændinger. BEE 

Hvad xpariserne angaar, saa var de — som de altid har for vane, 
nåar noget er paa færde — strømmet til som passive tilskuere. -,Jeg var 
tilstede den 14. juli,* skriver kansleren Pasquier. , Kampen var ingen al- 
vorlig kamp, og modstanden var lig nul. Men det hele trak mange nys- 
gjerrige mennesker til, isærdeleshed damer. Flere af dem var vidner til 
skuespillet fra sine vogne, som holdt i nærheden. Jeg selw stod sammen 
med frøken Contat fra La Comédie francaise og, da det hele var over, 
ledsagede jeg hende til hendes ekvipage. Frøken Contåt var ligesaa aandrig, 
som hun var smuk.* | 

Omendskjønt dette var det virkelige forhold, saa blev dog begiven- 
heden. ligesom forstørret ude i folkefantasien. De mænd, som havde 
deltaget i den, blev til en blandning af befriere og blodbesudlere; der stod 
skræk af dem, en skræk, der avlede uro og angst over det hele land; . 
man følte som en forsmag paa revolutionen gjennem deres handling. 

Som -en smittende epidemi gik der skræk over Frankrige: inden faa 
maaneder' meldtes'der om opfrør og gjæring i Rennes, Nantes, Saint Malo, 
Angers, Caen, Bordeaux, Strassburg og Metz += N el. 

Kubaneren. 
ølgende karakteristik af Kubas indfødte hvide befolkning — kreolerne 
— leveres af amerikaneren. James W. Steele i Wienertidsskriftet 
, Die Zeik*, Den er, som man vil se, lidet gunstig, og, vil vi haabe, lidet 
retfærdig ; men netop ved sin ensidighed er den et interessant vidnesbyrd 
om, hvordan amerikanerne bedømmer den nation, som de med saa store 
opofrelser vil skjænke friheden: 5 06 
Kubaneren faar lov at gjælde for hvid mand paa sin ø og har om- 
trent de samme sociale rettigheder som spanieren. Men de to er hinanden 
saa fremmede og fiendtlige, som det er muligt for folk, der i længden bebor 
det samme land. Den indfødte er i sin art ligesaa interessant som spanieren 
og fortjener en mere indgaaende skildring. Teoretisk talt skulde kubaneren 
være spanier paa samme vis, som yankeen er engelskmand. (Gives der 
overhoved i hans blod et uspansk islæt, saa er dette sikkerlig ikke hverken 
fransk eller irsk eller indiansk, men det maa skrive sig fra Guineas svedende 
kyster. Vi skal forsøge at skildre tropernes hvide mand, kreolen, som 
han virkelig er. FEGER 
Ved første øiekast synes han at bestaa af haar, dnder. øine, flip 
og cigar. Ilalfald er de her opregnede ting de mest karakteriske i hans ud- 
vortes. Lærer man ham nøiere at kjende, kommer man til den erkjendelse, 
at han er noget for sig selv og udgjør en unske egen type, legemlig 
som aandelig. TM 
Efter et aars bekjendtskab begynder man at anse ham for intelligent; 
men samtidig opdager man træk hos ham, som sjelden pleier at udspringe 
af en god karakter, tiltrods for at han i det store og hele maa Siges at 
være et behageligt menneske. Hans ansigtstræk er gjerne fine og udtryks- 
fulde, ofte af stor skjønhed og aldrig grove, haarde eller kantede. Hans 
skikkelse er saa slank og saa spædlemmet, som man overhoved kan tænke 
sig. Ben og arme er spinkle som stoppenaale, og om livet er han tynd 
som en trane; han viser aldrig den ringeste antydning til godt huld; hans 
skuldre er smale og skraa, og om han gaar let foroverbøiet, saa er det 
hverken tegn paa svindsot eller dyb lærdom. Hans hudfarve er dunkelgul 
og ofte næsten sortsmusket, men ansigtsudtrykket er aldrig kan elieg og 
øinene aldrig tomme. | KE 
Kubaneren er den fødte dandy. Han bærer mylder som en burde. 
han presser sine af naturen smaa fødder ind i kvalfuldt snevre sko, hah 
gaar med latterligt høie eller lave flipper og glorede skjorter, der gjerne 
er saa dybt udringede, at man kan se den tynde hals lige til roden og 

de fremstaaende kraveben. I denne tid, da sækkebukserne er paa mode, 
flagrer de i vinden om hans pibestilker af ben, og hans klæder ser ud, som 
de var for store, medens han tidligere, i de trange buksers æra, saa op- 
hængt og ulænkelig ud som en pebling, der gror ud af hylsteret foroven 
og forneden. Men kronen og tinden af kubanerens toilette er hans hat; 
hvor han tager formerne fra til dette pragtstykke, er egentlig et uløst 
problem. Trods det varme klima er hatten trang, sort og tung og af 
skabelon som en væltet kulmile. En kubaner er istand til at gaa med 
grøn skjorte til sort frak og violet halstørklæde. I alle øens byer vrimler 
det af den slags spraglede fremtoninger, og de er næsten allesammen, endog 
for lediggjængere at være, yderst uvirksomme. Født i et land med slave- 
hold, med udsigt til at arve en sukkerplantage eller idetmindste fortrøstende 
Sig til rige paarørende, betragter den unge kubaner det som sin livsopgave 
at være en tropernes pryd, arbeide paa sin forskjønnelse og slaa tiden 
ihjel med kosmetiske midler. Han smykker sine kjødløse fingre med ringe, 
der atter er prydede med brogede, mere eller mindre ædle stene. Hans 
megle er ligesaa lange som en kinesisk aristokrats og spidst tilsnittede. 
Man vænner sig til hans ansigt med dets feminine og morbide udtryk, ja 
man finder sig tilrette med hans naragtighed i klædedragt, men man lærer 
aldrig at fordrage de kubanske mandshænder. Man faar lyst til at kryste 
en slig haand til gult smadder. 

Træffer man en kubaner paa veien til banegaarden, saa løber der altid 


en liden neger i hælene paa ham med hans toiletvæske. Kommer han til 
sit bestemmelsessted, hyrer han sig atter en bærer for sin bagatal af bagage; 


thi for intet i verden vilde han lade sig se paa gaden med andet i hæn- 
derne end sin stok og sin cigar. Han kan ikke taale, at nogen skulde faa 
den opfatning, at uformuenhed tvang ham til at foretage sig end den 
ringeste ting. Kommer han i nød, saa lever han, saa længe det lader sig 
gjøre, paa gjæld, pantsætter alt, hvad han eier, og ender gud ved hvor. 
Men nøden vækker aldrig hans financielle talent. Overgror hans plantage 
af ukrudt, eller føler han sin pung tom, saa bliver han gjerne hjælpeløs 
og forsagt. Han hensynker i sløv kontemplation og luder mod selvmord; 
i sin dybe melankoli synes han blot opfyldt af ønsker om at henlede 
almenhedens opmærksomhed paa de slag, hvormed skjæbnen og hans 
skytspatron har rammet ham. 

Jeg tror, at den væsentlige forskjel mellem de to rivaliserende naboer 
paa Kuba er følgende: Spanieren som individ har en stærk beslutsom 
karakter; kubaneren er svag og vankelmodig. Spanieren er i privatlivet 
som individ den bedre og paalideligere: han holder ord.  Desuden er han 
familiemenneske. Kone og børn er ham hellige, og hans hus er tillige 
hans hjem. Han tviler aldrig paa sin moders og sin søsters ærbarhed og 

nærer aldrig nogen mistanke angaaende sin egen afstamning, hvilket alt- 
sammen kan være tilfældet med kubaneren, uden at nogen tager sig videre 
nær deraf. Spanieren har en usædvanlig sterk slægtsfølelse, og som mun- 
den-fuldtagende patriot og urokkelig legitimist forbliver han under alle 
omstændigheder sit land tro. Chauvinismen er hans svaghed, og hans 
fædrelandskjærlighed forblinder ham, gjør ham uretfærdig og stundom gru- 
som. Men han har en markeret karakter, og det falder lettere at finde 
Sig til rette med en udpræget og klart erkjendt slethed end at tage en 
elskværdig, men karakterløs godmodighed for god vare. 

Efter alt det, jeg har sagt om den unge gjennemsnitskubaners ydre 
fremtoning og fysiognomi, er læseren neppe spændt paa at erfare noget 
nærmere om hans aandelige habitus; men heller ikke denne er uden 
interesse som gjenstand for studium. Som ægtemand er han uforlignelig; 
om han overhoved udmærker sig i nogetsomhelst livsforhold, saa er det i 
ægteskabet. Dette er en eneste glimrende kjæde af troløsheder, der for den 
sags skyld ofte begynder paa selve bryllupsdagen. Et af de slemmeste 
træk ved kubaneren er, at han ikke holder nogen kvinde i den ganske 
verden for ærbar og anstændig, medens han dog skulde være den nærmeste 
til at vide, at der neppe kan gives nogen trofastere og ømmere hustru og 
moder end kubanerinden. Jeg har ofte seet ulykkelige amerikanske kvinder, 
der havde ægtet en saadan indvandret kubaner i New York, og nu reiste 
fra by til by paa Kuba og ledte efter den troløse ægtemand, som var bleven 
kjed og havde vendt tilbage til sin ungdoms flammer. 

Som i ægteskabelig henseende saaledes er kubaneren ogsaa i de fleste 
andre. Glat og smidig til at afslutte forretninger ligesom sin stamfader 
spanieren, forstaar han senere med stor lethed at unddrage sig sine for- 
pligtelser. Jeg ved neppe, hvorledes jeg skal beskrive denne utilforladelig- 
hed, der synes at udgjøre en del af kubanerens inderste natur. Han er 
overfladisk — maaske stikker det deri. Han har ingen agtelse for mands 
ord — maaske stikker det deri. Men det forekommer mig, at den barn- 
agtigste egoisme danner grundtrækket i hans væsen. Han er slap, uden 
marv, uden den ringeste viljekraft. Men det er ikke saa forbausende, at 
han med sin fuldendte høflighed, sit intelligente ansigt og raske opfatning 
kan give sig et skin af stor selvagtelse og agtelse for andre. 

Formodentlig paatrænger der sig læseren det spørgsmaal: Hvad skal 
der blive af disse folk og deres land, naar dette engang kommer under 
deres herredømme? - Svaret vil blive fremtiden forbeholdt. Historien lærer, 
at herskertalentet ofte har indfundet sig samtidig med nødvendigheden af 
at udøve det. Kubaneren tør være kaldet til at blive grunderen af et nyt 
folk og et nyt rige, saafremt han ikke paa forhaand degenererer og bliver 
til bastard. 

Men dette ,saafremt* er nok et af de store. Tidligere eller senere 
vil de store Antiller komme under negrenes herrevælde. Negrene, og de 
alene, trives der; de hvides afkom degenererer. Negrene formerer sig; de 
er sunde, sterke, virksomme; de skyder i yppigt sort flor under den glø- 
dende sol; som faar de andre til at visne. Der gives en grænse for 
-akklimatisationen, som mennesket ikke kan overskride. Jeg tror, at kubane- 
ren ligesaa meget er et produkt af de klimatiske forhold som af sin spanske 
afstamning. Paa Kuba bytter til og med faarene sin uld og sin farve mod 
gjedernes haar og let. Hvor bananen gror, trives intet menneske, som 
ikke er neger. : 

Efter det anførte er det neppe nødvendigt at omtale den eiendomme- 
lige stilling, hvori det kubanske samfund befinder sig. Det er en overgangs- 
tilstand, men alligevel gaar der ingen forandring for sig, og det forhaanden- 
værende stadium skriver sig fra tider tilbage. Den uforanderlige antagonisme 
mellem de to klasser har tvunget dem til at leve ved siden af hinanden aar 
efter aar i uformindsket had; de konkurrerer om de samme bestillinger, de 
taler det samme sprog, og de har ingen inderligere berøringspunkter, ingen 
betingelser for at omgaaes paa en venskabelig fod. Den unge kubanerinde 
væbner %it hjerte mod den unge spanier, ihvorvel han ofte er smuk, 
ridderlig og rig. Ofte ægter hun ham alligevel, eftersom kvinder til syvende 
og sidst er kvinder, men derved udsætter hun sig for at blive udstødt af 
sin familie og blive et offer for almindelig bagvaskelse. De spanske og 
kubanske gutter gaar i samme skole og er legekammerater; men saa saare 
de vokser til, skilles déres veie, og enhver holder sig til sin stamme. Tusen 
haab og tilbøieligheder knuses mod denne grænsemur, som hverken kan 
overskrides eller omgaaes, og mænd som kvinder bekjæmper og overvinder 
sine naturligste og mest berettigede følelser og ønsker for at være tro imod 
en: lov, som ingen har skrevet, men som alle lader sig lede af, og som 
fra generation til generation har beholdt al sin bindende kraft. 

Naturligvis maa kubaneren som følge af sin utilfredsstillende politiske 
skjæbne være et yderst utilfreds menneske. En amerikaner vilde være det 
i endnu høiere grad i hans sted. Han kan ikke opnaa en stilling, hvortil 
han føler sig berettiget og skikket. Han har intet spillerum for sin ærgjer- 
righed, ingen. vei til ære og magt undtagen i det høieste paa det industrielle 
omraade. Han har f. eks. digterisk talent og udøver det, men hans pro- 
duktion kan staa saa høit det skal være, mere end rent lokal lykke vil 
han ikke kunne gjøre. Er han kunstner, gaar det til paa samme vis. Eller 
han kan være rig, han kan gaa med de smukkeste klæder, eie sølvbeslagent 
sæletøi, bo i et palads med taarn og tinde og tiltales af sine landsmænd 
med ,Don* og smigres for af dem og krybes for paa alle optænkelige 
maader formedelst sin rigdom: han kan dog aldrig blive guvernør eller 

dommer eller senator og faa sin del i, lægge sit arbeide til den gode eller 
slette lovgivning, som han maa bøie sig for. Hans indflydelse er ind- 
skrænket til at forblive en social og hans magt en saadan, der blot ud- 
springer af hans private personlighed og forhold. Å 

Et saadant liv fortsat gjennem aar og slægtsled har udviklet kubaneren 
til en egenartet aristokrat. Er han dygtig og intelligent, saa forstaar han 
at skaffe sig magt og benytte den i det private liv. Er han rig, saa om- 
giver han sig med al optænkelig ydre pragt og prunk, trækker sig fornemt 
tilbage i en afsluttet kreds og lever som en potentat midt blandt sine vasaller 
og parasiter. Han faar aldrig nogen offentlig paaskjønnelse, og han trækkes 
aldrig op paa tribunen eller opfordres til at give sine politiske meninger 
tilkjende i en tale. Men han er saa vel vant til denne tilsidesættelse, at 
den ikke længer besværer ham. Han trøster sig selv og stiller sin ærgjer- 
righed ved bevidstheden om sin egen aldrig prisgivne værdighed. 

Med rette kan man indvende, at jeg hidtil lidet godt har havt at sige 
om kubaneren. Det forstaar sig af sig selv, at man ved løselig at karak- 
terisere en hel nation blot kan tage hensyn til middelmaalet og gjennem- 
snittet. Der findes hundreder og atter hundreder og atter hundreder af 
kubanere, der ligger høit over det niveau, man her faar indtryk af. Des- 
uden kan mange af de formentlige feil og mangler, der ovenfor er henført 
til kubanerens karakter, med sikkerhed siges at være frugter af hans poli- 
tiske ufrihed og umyndighed. Kaldes han først til at forestaa regjeringen 
og forvaltningen af sin store ø, vil han lægge egenskaber for dagen, der 
under tingenes nuværende tilstand maa forblive latente. 

uk. 


Piqen med fuqlefælden. 


(Gammelægyptisk motiv). 





Jeg gik ud, da dagen hældede, 
og tog min fælde med 

for at fange de flyvende fugle 
og bringe dem til min mor. 


Jeg satte mig ved flodens bredder 
og stillede min fælde op 
og ventede paa de flyvende fugle 
og paa mit hjertes ven. 


7 80 Pigen med fuglefælden. 


Og der de kom, de snadrende gjæs, 
og der kom den svævende svale, 

og alle østens fugle, de kom 

med myrrhaduftende fjær. 

Men jeg ventede paa mit hjertes ven, 
som ikke kom. 


Men jeg agtede ei paa min fælde 
og ei paa de flyvende fugle, 

for jeg ventede paa mit hjertes ven, 
som ikke kom. 


Da det gyldne maaneskib seilede 
henover himmelens hav, 

da tog jeg min tomme fælde 
og vandrede hjem til min mor. 


Hun mødte mig og spurgte: 
» Hvor er de snadrende gjæs, 
og hvor er den svævende svale 
og alle de østens fugle 

med myrrhaduftende fjær ?* 


Jeg kunde ikke svare, 

jeg vidste ikke ord. 

Jeg lagde mig paa mit leie 
og gjemte mig for min mor. 


Tryggve Andersen, 

Kringsjaa. 


Kristiania, 12. mai 1898. 

Publikums sympati under en krig 
bestemmes ofte mindre af den sag, der 
kjæmpes om, end af den nationalkarakter, 
som særpræger de to stridende parter. 
Man under det ene eller andet folk ,,or- 
dentlig juling*, alt eftersom man finder 
dets nationalkarakter frastødende. Og 
det er især hovenhed, man ikke liker. 
Grunden til, at Amerika har saa megen 
folkestemning mod sig under denne krig, 
ligger utvilsomt for en stor del heri. 
Amerika har noget af parvenuens over- 
mod og pengestolthed ved sig, medens 
Spanien ligner en stolt og værdig adels- 
mand, som forsvarer nedarvede rettig- 
heder. Og dog turde det hænde, at man 
ved at søge tilbunds i den amerikanske 
nationalkarakter kunde finde flere sym- 
patetiske træk. Thi bag den selvtillid, 
som har skabt yankeevæsenet, og den 
febrilske vindesyge, som har skabt den 
«amerikanske samfundskorruption, ligger 
der kanske gjemt ikke saa lidet idealisme, 
skjønt den endnu ikke gjør sig videre 
gjældende paa overfladen. Den ameri- 
kanske idealisme er vistnok ingen kathe- 
deridealisme. Den er først og frerast 
praktisk som amerikaneren selv og stræk- 
ker sig sjelden længere, end den lader 
sig gjennemføre. Men dette er vel snarere 
til gavn end til skade for nationens trivsel 
og udvikling. Et synes ialfald klart, og 
det er, at Amerika repræsenterer en sti- 
gende og Spanien en synkende kultur. 
Spanierne er tapre og dristigé. De vinder 
let seir, naar det kommer an paa mod 


og tapperhed alene. De lader sig let hen- 
rive til eventyr og vovestykker; men de 
mangler den praktiske sans og udholden- 
hed, som. betinger en jevn fredelig ud- 
vikling. De har havt fremgang som erob- 
rere, men ikke som styrere. Under kri- 
geres og eventyreres anførsel har de 
underlagt sig store landomraader; men 
de har ikke formaaet at styre dem slig, 
at de kunde beholde dem. De kritiserer 
den regjering, som staar ved roret, naar 
følgerne af det svage og uduelige styre 
rammer dem, men de formaar sjelden at 
sætte noget, som duer, i stedet. Overalt, 
hvor spansk kultur hersker, vil vi høre 
meget om revolutionære omvæltninger, 
men lidet om en jevn kommerciel og 
industriel fremgang.  Spaniens forfald 
skyldes derfor ikke saa meget uheldige 
ydre omstændigheder, som en indre man- 
gel ved nationalkarakteren, der har lagt 
sig hindrende iveien for en udnyttelse 
og tilgodegjørelse af de gode anledninger, 
som det spanske mod og held har skabt. 


Den amerikanske seier ved Manila. 

Det første betydningsfulde slag i 
den spansk-amerikanske krig stod den 
første mai i bugten ved Manila, hoved- 
staden paa Filippinerne. Det blev en 
overmaade let seier for amerikanerne. 
Forterne ved Manilabugten bragtes snart 
til taushed, den spanske flaade ødelagdes 
fuldstændig, og Filippinerne faldt i ameri- 
kanernes hænder. At admiral Dewey, 
der anførte den amerikanske eskadre, 
kunde ødelægge den spanske flaade er 
ikke mærkeligt; thi de skibe, som spani- 
erne havde ved Manila, var de ameri- 
kanske langt underlegne. Men det er 
høist tvilsomt, om han havde sluppet saa 
heldig fra det, dersom spanierne havde 
sørget for at have sine befæstninger 1 
god stand. Manila skal være en af de 
bedste forsvarspositioner i verden. Ind- 
løbet til bugten er kun 19 kilometer 
bredt og delt i to kanaler af den be- 
fæstede ø Corregidor, som intet fiendtligt 
skib kan passere uden at blive seet 

eller angrebet. 
indenfor med en diameter af omtrent 60 
kilometer. Manila, der ligger ved bug- 
tens østside, og Cavite, der ligger 7 
kilometer søndenfor Manila, er. begge 
befæstede, og hvis disse byers forter 
skulde drive. den angrebne eskadre til- 
bage, vilde den være fangen i bugten 
som i en fælde og nødsaget til at over- 
give sig. De spanske befæstninger 


leverede imidlertid intet effektivt forsvar. 


Næsten hele den amerikanske eskadre 
passerede Corregidor uden at høre en 
lyd fra ens batterier. Først da det 
sidste skib ,Boston* passerede, affyredes 
tre skud, som ikke rammede. Inde i 
bugten mødte amerikanerne den spanske 
flaade, som aabnede ilden og forsvarede 
sig tappert. Men allerede efter to timers 
kamp. var den næsten ødelagt. Endel 
af de spanske skibe gik op i flammer, 
andre sank. 
bugten fyrede raskt, men æanrettede 
ingen skade. 7 å S timer efter slagets 
begyndelse var de bragt til taushed og 
det spanske flag. strøget. Amerikanerne 
havde ingen faldne og kun otte lidt 
saarede, medens antallet af de faldne 
og saarede spaniere skal være meget 
stort. Da admiral Dewey ingen land- 
gangstropper har, kan han ikke besætte 
Filippinerne, men det meddeles, at den 
amerikanske regjering skyndsomt vil 
sende ham mandskab. ; 


Et nyt politisk problem. 


Spørgsmaalet bliver nu, hvad der 
skal gjøres med Filippinerne. Det an- 
tages, at de Forenede Stater ikke vil 


beholde dem, fordi de ligger saa langt 
borte, og det er temmelig usandsynligt, 
at amerikanerne atter vil overlade dem 
til det spanske styre, hvis store skygge- 
sider jo har fremkaldt den nærværende 
krig. At indrømme den indfødte halv- 
vilde befolkning frihed og uafhængighed, 
vilde betyde anarki og stor usikkerhed 
i de nærliggende farvande. Det . kån 
derfor. kun blive tale om at overlade 


Selve bugten breder sig 


De spanske forter inde I 


mod 


Stadig om ministerkriser, 


alvorlige. 


dem til en magt, som har interesse af 
at besidde dem og kraft til at styre dem. 
Det fortælles, at Amerika vil sælge dem 
til Storbritannien; men en saadan trans- 


aktion vilde sikkert bringe de øvrige 


magter til at knurre. England har alle- 
rede for meget, mener man. De fleste 
stormagter vilde vistnok med glæde tage 
dem i besiddelse, og det tør hænde, at 


- de allerede har sine følehorn ude. Det 


synes iælfald at være en amindelig ud- 
bredt mening, at Filippinerne kan give 
anledning til storpolitiske forviklinger 
og skaffe diplomaterne nok at gjøre. 


Tilstanden i Spanien. 
Budskabet om nederlaget ved Ma- 
nila har i Spanien frembragt stor uro. 
Den offentlige mening har vendt sig mod 
de styrende, som anklages, fordi de 


ikke har truffet tilstrækkelige foranstalt- 


ninger - til at forsvare Manila. Romero 
Robledo har i Cortes holdt en tordentale 
regjeringen, og man mener, at 
general Weyler og hans tilhængere kun 
venter paa en gunstig leilighed for at 
oprette et militært diktatur. Der tales 
og befolk- 
ningens uvilje skaffer sig luft i uop- 
hørlige uroligheder, der tildels er meget 
Den ene by og provins efter 
den. anden erklæres i beleiringstilstand. 
Og det er ikke nederlaget ved Manila 


alene, hvoraf oprørsilden suger næring. 
 Brødprisernes stigning 


gjør ogsaa sit. 
De knappe kornbeholdninger vækker i 
Madrid alvorlige bekymringer, og man 
mener, at det nuværende forraad ikke 
vil vare maaneden ud. Nøden og fattig- 
dommen i de lavere lag af befolkningen 
kan ikke andet end øge spændingen, 
og det er høist sandsynligt, at budskabet 
om et nyt større nederlag vil føre -til 
en revolutionær omvæltning. 


Paa den kubanske krigsskueplads 


har ingen begivenheder af større betyd- 


ning fundet sted. Et bombardement af 
Matanzas, som ifølge spanske beretninger 

kun skal have berøvet et fredeligt æsel 
livet, et forsøg paa at landsætte 2 mindre 
amerikanske detachementer ved Mariel, 
en mindre træfning mellem amerikanske 
og spanske torpedobaade ved Cardenas 
og et par sammenstød mellem spanierne 


og de kubanske insurgenter er det eneste 


at bemærke. Man havde ventet, at der 


nu skulde foreligge melding om et større - 


sammenstød mellem den spanske og 
amerikanske atlanterhavseskadre i nær- 
heden af Portoriko. Den spanske eskadre 
forlod nemlig for nogen tid siden de 
Kapverdiske øer, og man troede, den tog 
veien til Antillerne. Det meldtes om sjø- 
folk, som havde hørt voldsom kanon- 
torden ved Portoriko, og det berettedes, 
at to amerikanske krigsskibe var paa fart 
til Key West, sterkt beskadigede. Fra 
Spanien telegraferedes rygter om en stor 
sjøseir for spanierne. Da bragte tele- 
grafen den overraskende og endnu ikke 
fuldt bekræftede meddelelse, at den span- 
ske atlanterhavseskadre var ankommen 
— ikke til Portoriko, men til Cadix. 
Endel af den amerikanske flaade er 
nu ifærd med at blokere Portoriko, og 
man venter et amerikansk angreb paa øen. 
Om den af amerikanerne planlagte 
troppeforsendelse tll Kuba har meddelel- 
serne været usikre og modstridende. Den 


sidste melding gaar imidlertid ud paa, 


at der om faa dage skal paabegyndes 
en transport af*66,000 mand. 


Brødprisernes stigning 
vækker alvorlige bekymringer næsten over 
hele Europa. Der skal iaar forefindes 
adskillig mindre kornbeholdninger end 
sædvanlig, den sidste kornhøst var i flere 
europæiske lande meget slet, og der stilles 
som følge heraf større fordringer til de 
udførende landes ekspottevne. Amerika 


har hovedandelen i forsyningen af de: 


europæiske kornmarkeder, og krigen læg- 
ger muligens nogen vanskelighed iveien 
for udførselen. Disse og andre omstæn- 
digheder søger'man i Amerika at udnytte 
til handelsspekulationer og masseopkjøb, 


og militæret, 


der har til hensigt at drive priserne vp- 
saa høit som muligt. De forhøiede fragt- 
og forsikringsomkostninger gjør vel og- 
saa sit. Kornpriserne staar derfor vold- 
somt høit, særlig paa hvede. 


I Italien 

har brødmangelen affødt alvorlige op- 
tøier. Der indløber stadig meldinger om 
heftige gadekampe mellem urostifterne 
hvorunder adskillige er 
dræbte og mange saarede. Kamret har 
nedsat korntolden fra 71/, til 5 lire; men 
det synes ikke at frugte noget. Disse 
optøier har efterhaanden antaget en ud- 
præget politisk karakter. Det er saaledes 
betegnende, at urolighederne har været 
størst i Milano, arnestedet for Italiens 
politiske interesser. Italien lider under 
alvorlige sociale og økonomiske brøst. 
Regjeringen mangler initiativ til at iverk- 
sætte kraftige reformer, og blandt de 
ledende klasser skyder korruptionen en 
frodig vækst. Omvæltningspartierne næ- 
res af de styrendes undladelsessynder, 
og man spaar en alvorlig krise, hvis re- 
gjeringen ikke tager skeen i en anden 
haand. 


De franske valg 
er løbet roligt af. Regjeringen vil vist- 
nok faa en langt fastere majoritet end 
hidtil; men ellers synes ingen større for- 
andringer i partistillingen at være ind- 
traadt. Det endelige resultat vil først 
foreligge, naar omvalgene har fundet sted. 
Af de valgte er 210 regjeringsrepublika- 
nere og 36 monarkister, som vil slutte 
sig til regjeringen. Overfor disse 246 
regjeringsstemmer staar 80 radikale, 32 
radikale socialister og 24 socialister, alt- 
saa 136 oppositionsstemmer. Der skal 
foretages 180 omvalg, og man venter at - 


disse vil give regjeringen en majoritet 
paa ca. 300 af kamrets 584 medlemmer, 


hvortil yderligere kommer de klerikale, 
som antages at ville gjøre fælles sag 
med regjeringen. Kampen mellem de to 
partigrupper dreier sig væsentlig om en 

progressiv indtægtsskat og en revision af 
konstitutionen, som de radikale partigrup- 
per tilstræber og regjeringsrepublikanerne 
bekjæmper. Indtægtsskatten vilde blive 
et farligt vaaben i socialisternes hænder, 
og konstitutionsrevisionen har til hensigt 
at gjøre det af med senatet, der byder 
den eneste garanti for stabilitet i styrel- 
sen. Betegnende for den afsluttede valg- 
- kampagne, er de dybe buk, som begge 


partigrupper har gjort for militarismen. . 


Ikke blot premierministeren Méline, men 
ogsaa de radikales fører Bourgeois har 
i kraftige udtryk søgt at bevidne hæren 
og generalstaben sin hengivenhed. Det 
bør ogsaa noteres, at socialistføreren 
Jaurés, der optraadte saa kraftigt for 
Zola mod militarismen, blev kastet i sin 
gamle valgkreds Carmaux, medens anti- 
semiten Drumont er valgt i Algier. Drey- 
fussagen synes dog ikke at have udøvet 
nogen større indflydelse paa valgene. 

Lord Salisbury 
har nylig i Primroseligaen holdt en tale, 
som giver os et levende billede af 
den store politiske situation — de stærke, 
voksende statssamfund i kamp om de 
svage nationers efterladenskaber. De 
fremtidsudsigter, han antyder for os, er 
just ikke lyse. Det er klart at den 
engelske premierminister veirer et 
almindeligt sammenstød. De døende 
staters opløsning og de voksende staters 
udvidelse, tiltager med en stadig større 
fart, og jo større farten, desto mere uaf- 
vendeligt sammenstødet. Man faar 
haabe, at de internationale omvæltninger, 
som muligens forestaar, ikke vil opsluge 
de nationer, hvis levedygtighed ikke er 
baseret paa en stærk militærmagt og en 
frodig kolonisationsevne, men en kraftig 
aandelig og social kultur. 
Rr. 


Forskjellige meddelelser. 





Børn i Kina. 


En russisk reisende, Korsakov, som for tiden opholder 


sig i Kina, har til et blad ,Rousskia-Viedomosti* leveret blandt andet en 
række interessante oplysninger om kinesiske børn. 
Om end ad andre veie end prof. Schenck kan det himmelske riges 


indvaanere dog med sikkerhed forudsige et barns kjøn. 


Det beror paa 


indviklede videnskabelige beregninger, naar enhver jordemoder i Kina paa 
forhaand ved barnets kjøn, saasandt hun blot kjender moderens alder ved 
konceptionen samt den maaned, denne fandt sted. Man har blot at mærke 
sig det sidste siffer i moderens alder og det sidste siffer i konceptions- 
maaneden; er disse to sifre lige eller begge ulige, vil barnet utvilsomt være 
af mandligt kjøn; er derimod det ene af de to sifre ulige, saa vil barnet 
ligesaa utvilsomt komme til at tilhøre det kvindelige kjøn. 

Der er ogsaa en anden maade at bestemme kjønnet paa, en maade, 
der allerede er omtalt i dokumenter fra 1593. Man tager tallet 49, hertil 
adderer man numeret paa den maaned, undfangelsen fandt sted, herfra 
subtraherer man saa kvindens alder og derpaa efterhaanden følgende tal: 
r for himmelen, 2 for jorden, 3 for mennesket, 4 for aarstiderne, 5 for 
elementerne, 6 for de musikalske instrumenter og 7 for planeterne. Lad 
os tage et eksempel: moderen er 28 aar, og undfangelsen skeede i den 
S8de maaned. Bliver nu barnet en gut eller en pige? 49 8 = 57. 


57 3 28 = 29. Man subtraherer nu 1 +42 +3+4—+5-—+6—+7 

= 28, 29— 28 =r1.  Tilbage bliver 1, som er et ulige tal.” Da bliver 
barnet sikkerlig en gut, et lige tal vilde melde en piges fødsel. 

Barnets kjøn er i Kina specielt for de fattige familiers vedkommende 
af umaadelig betydning; thi en liden pige er for dem en tung byrde. Et 
nyfødt pigebarn bliver ofte efterladt paa veiene eller kastet i floden, medens 
en guts skjæbne altid er sikret, selv om forældrene er aldrig saa fattige; 
thi der gives saamange udveie med ham. De sælger ham helst som eunuk 
til det keiserlige hof, hvor de smaa er meget afholdt af hoffets damer, der 
beholder dem hos sig, indtil de er 10. aar, da bliver de erstattede af andre 
eunuker paa 5 aar. De kaldes i alderen fra 5—10 aar for ,de uberørte*, 
siden kaldes de ,de smaa eunuker* og gaar ved den alder over til at 
være hoftjenere. Antallet af. eunuker ved det keiserlige hof beløber sig 
til 6000. Desuden er der mange andre, som gjerne kjøber smaa fattige 
gutter, f. eks. omflakkende skuespillere, troldmænd, fortællere, som bruger 
dem til at illustrere sine historier, kort sagt den slags eksistenser, som fylder 
Pekings gader. Det er ogsaa almindeligt, at børnløse folk adopterer gutter; 
thi det er alene individer af det maskuline kjøn, der har lov at deltage i 
de religiøse ceremonier, saa det er alene dem, der kan bede for deres 
sjæls hvile. 

Helt anderledes er en liden piges skjæbne. I en uvidende og over- 
troisk kinesisk familie er den første maaned en fortsat lidelse for det lille 
væsen, hvem sygdom og slet næring gjør sær og grætten. Kineserne tror 
paa to principer, et godt og et ondt, og naar barnet skriger, mener de, 
at det onde princip har overmagten og gjør, hvad de kan for at underkue 
det; de kniber barnet, slaar det, og hvis det ved disse midler ikke kan 
bringes til taushed, kaster de det voldsomt mod jorden for at uddrive den 
onde aand. Dersom det gode princip er det raadende, vil barnet trives, 
dersom det onde seirer, vil det bukke under og gaa over til at blive en 
ond aand. Det kan synes inkonsekvent, at de ikke, hvad onde og gode 
principer angaar, ræsonnerer ens, naar det gjælder et lidet guttebarn, men 
det gjør nu kineserne engang ikke. 

Alene rige forældre begraver sine børn paa kirkegaarden, men for- 
øvrigt uden nogensomhelst ceremonier. Hvad angaar den fattige befolkning 
overlader den til gravere underholdt af staten at sørge for sit døde afkom. 
I Peking er der i forskjellige dele af byen lighuse, hvor forældre kan bringe 
de døde børn hen; men de, som bor langt fra disse lighuse, lægger blot 
det lille lig udenfor døren og bedækker det med en sivmatte. Hver eneste 
dag drager graveren gjennem byen med en stor aaben kjærre, hvori han 
samler alle de smaa lig og bringer dem udenfor byen, hvor han begraver 
dem i en stor fællesgrav. Hvem, der engang har seet en saadan kjærre 
fuld af smaa uskyldige barnelegemer, kan aldrig glemme det uhyggelige 
indtryk, den gjorde. Udenfor murene hænder det ofte, at dette ligtog over- 
faldes af en flok udsultede hunde eller ravne, der slaas om byttet. Grave- 
rens stilling skal være meget indbringende. Den fattiges barn er kun dækket 
af en sivmatte, men den mere velstilledes er ofte klædt i nye vakre klæder; 
disse tager graveren og sælger dem til egen fordel. uk. 


720 


Notitser. 


Notitser. 





— Djævleøen. Djævleøen, hvor kap- | maaneden faar han lov at skrive til sin 


tein Dreyfus sidder levende begravet, er 
en af de tre smaa øæer, der ligger paa 
kysten af fransk Guyana ligeoverfor Cay- 
enne. Alle tre æer tjener til opholdssted 

for forbrydere, spedalske og forrykte. 
-Djævleøen var, indtil Dreyfus kom did, 
forbeholdt spedalske, men disse blev ved 
hans ankomst bragt over paa fastlandet. 
Øerne rager steilt op af vandet og er 
med undtagelse af et enkelt sted paa den 
største af dem, Kongeøen, utilgjængelige 
for dampskibe. Alle rædsler ved fængsler 
og galeier er rene bagateller mod Djævle- 
øens gru. Den er en klippefuld ø, hvor 
der kun findes stene og atter stene, ikke 
et træ, ikke en blomst. Solen steger paa 
stengrunden, der findes ikke skygge for 
det menneske, der er nødt til at opholde 
sig her. En forfalden hytte er den depor- 
teredes bolig; han ser ikke et fremmed 
ansigt uden dens, der for øieblikket holder 
vagt hos ham. For at umuliggjøre ethvert 
forsøg paa flugt har den franske regje- 
ring rundt Dreyfus's bolig ladet opsætte 
et stærkt gitter, saa at den dømte kaptein 
i virkeligheden sidder i et bur. I begyn- 
delsen havde han 3 vogtere, senere blev 


det seks, og nu er det ni. 
Under streng straf er det vogteren 


forbudt at tale med den dømte; han maa 
heller ikke tillade ham at beskjæftige sig 
med noget arbeide. I denne ensomhed 
er Dreyfus — som det forlyder i en 
embedsberetning — ældet, faldt sammen, 
hans haar er næsten hvidt; ved enhver 
anledning viser han en frygtsom, resig- 
neret lydighed. Han klamrer sig dog til 
livet som det sidste haab. Nu og da 


aabner han en bog, ellers sidder han i 


regelen i en krog af hytten og stirrer 
sløvt hen for sig; han gaar sjelden ud, 
sidder som oftest helt urørlig, kun op- 


taget af at røge tobak. En gang om 


familie, og en gang om maaneden faar 
han efterretninger fra den. Det er ham 
forbudt at skrive om noget andet end 
sine rent personlige forhold, heller ikke 
maa der indeholdes meddelelser af anden 
art i de til ham rettede breve. 

I det hele taget er intet ladet ugjort, 
der kan tjene til at isolere den dømte 
fra udenverdenen. 

Europæiske byers vækst. En ameri- 
kansk forfatter gjør i en sociologisk af- 
handling over de europæiske racers geo- 
grafi opmærksom paa, at den gamle ver- 
dens storbyer — stik imod, hvad man 
vanligvis tror — befinder sig i en ganske 
anderledes rivende vækst end hoved- 
stæderne paa det amerikanske fastland. 
Han paaviser saaledes, at Berlin i de 
sidste 21 aar har gaaet fuldkommen lige 
saa stærkt frem som Chicago og vokset 
to gange saa raskt som Filadelfia. - Siden 
1875 har Hamburg faaet dobbelt saa 
mange indvaanere som Boston, og Leipzig 
har distanceret St. Louis. Stockholm har 
i den sidste mandsalder fordoblet sin be- 
folkning, Kjøbenhavn og Kristiania har 
i det samme tidsrum vokset sig henholds- 
vis 2l/9 og 3 gange saa store, som de 
før var. Rom havde i 1860 184,000 ind- 
byggere og i 1895 450,000. Tilslut kan 
nævnes, at Wien i disse samme 35 aar 
tredoblede sit indbyggerantal. 

Alt dette høres storartet ud, og den 
amerikanske forfatter har til en vis grad 
ret i at tale om ,europæisk” vækst i 
modsætning til ,amerikansk*. Men ogsaa 


blot til en vis grad; thi man maa erindre, 


at indbyggerantallets vækst i vore euro- 
pæiske byer væsentlig skyldes indflytning 
og indvandring fra vedkommende lands 
egne provinser, medens folkeforøgelsen 
i Amerika virkelig er en positiv forøgelse, . 
idet den skyldes emigrationen fra andre 
verdensdele. 


Nikolai Olsens bogtrykkeri. 


KRINGSJAA. 


BIND XI 341. MAI 48098. HEFTE 10. 





BSE Er 


Til minde om 
Tambs Lycnhé. 


Mange vil med vemod mindes ,Kringsjaa*s elskværdige, mildt døm- 
 mende, lyst seende leder, som med kjæmpemæssig flid søgte at lede sam- 
tidens aandelige bevægelse ind i vore hjem og bringe os til efter evne at 
leve med i tidens høieste stræben. Døden rev ham bort midt i hans 
arbeidsdag, før han havde naaet firtiaarsalderen. 

Der gives, tror vi, ingen bedre maade, hvorpaa vi kan hædre hans 
minde, end ved at sikre hans børns fremtid. Og ingen værre maade at 
glemme ham paa, end at lade hans hustru og børn lide mangel. Om bare 
alle ,Kringsjaa*s tusener af læsere sendte sine bidrag, de være noksaa 
ringe, saa vilde de tilsammen bedre end ord og indskrift takke for hans 
livsværk og give gode ønsker med paa veien til hans efterladte. 

Bidrag, som godt kan sendes i frimærker, bedes snarest indsendt til 
» Kringsjaa*s ekspedition, Olaf Norli, Kristiania, som paa opfordring ogsaa 
sender lister til dem, som vil foretage mindre indsamlinger. | 

Der vil i ,Kringsjaa* blive kvitteret for indkomne bidrag. 


V. A. Aubert, H. E. Berner, Bjørnstjerne Bjørnson. 

Havana og havaneserne. 


(Efter Richard Davey i ,Fortnighily Reviemw*.) 


iltrods for de slemme moskitos og den daarlige vandforsyning er den 
reisendes første indtryk af Havana meget behageligt, og det taber sig 
ikke ved et længere ophold. Havnen er vidunderlig smuk, og indløbet 
beherskes af kastellet Moro, næsten en gjengivelse af det lille interessante, 
mauriske fort tæt ved Lissabon; til venstre stikker der frem to skarpe nes 
hvorpaa flere vakre gamle kirker hæver sig — saaledes en ved navn 
Los Angelos. Bagenfor disse paa nogle lave høider ligger byen, en uregel- 
mæssig masse 
af enetages 
gulmalte huse, 
over hvilke 
kirkerne rager. 
med sine taar- 
ne og spir, og 


er hvorimellem 
fr å ie å : 8 slanke NER 
v v å PTE svaier, og ba- 


NE Laela Go - nanens =løv: 
RE bevæger sig 
over havemu- 
rene. 
En plads med fontaine. Skibe fra 
alle — verdens 
kanter, felmccas med svalevingeseil, nogle blændende hvide, andre dybt rød- 
brune, opfylder forgrunden, medens kanolignende torvbaade ladede med 
tropiske frugter, fisk, grøntsager og blomster og roede af halvnøgne negre, 
piler i alle retninger over de dybblaa vande. 

Naar man kommer nordenfra, fra vinter og sne, saa virker det for- 
underlig oplivende at komme ned til Havana med dens sommer, hvis skjønhed 
forhøies end mer ved- den kubanske lufts gjennemsigtige klarhed. Enhver 
ting synes ualmindelig, forbausende, og alt er anderledes end man havde 
ventet; men paa alt har moderlandet Spanien sat sit stempel; indflydelse 
fra amerikansk hold er ganske umærkelig. Seet fra sjøsiden kunde Havana 

gjerne være Malaga eller Cadiz; men naar man gaar i land, saa strømmer 
erindringer fra Pompeii mærkelig nok ind paa en. 
Hvad man vil kalde city eller forretningsbyen i den kubanske hoved- 

stad, bestaar af en labyrint af trange gader, som her og der gjennem- 
skjæres af en eller to større, der gaar fra guvernørens palads helt ud til 
bygrænsen. Faa af husene langs med disse gader og alléer har mer end 
et stokværk; men dette er da ogsaa til gjengjæld saa høit, at det kan maale 
sig med tre i London. Den nedre halvdel af ethvert hus er malt enten 
med en dyb mørkeblaa eller en høirød eller en okergul farve; den øvre 
halvpart er som regel altid hvid. Og som i Pompeii ser man lange 
rækker af stuccosøiler, som til halvten er malt med en og til halvten med 
en anden farve. Dørene staar oppe, og idet man gaar forbi, kan man titte 
ind i det indre af husene. Hvis man er lidt tidlig ude, kan man faa se 
familierne gjøre sit toilette; for der er meget lidet privat liv allevegne paa 
Kuba; enhver akt i livet helt fra dets oprindelse til dets ende, fra daab. 
til begravelse, sker i den største offentlighed. Vinduerne beskyttes med 
tunge jernstænger; bag disse kan man i visse dele af byen se livlige grupper 
af havaneserinder med ansigterne hvide af rismel og med sit lange sorte 
haar i fletter og med alle sine rige yndigheder fremstillet for publikum . .. 
somo domm che fano all amore. De samme vinduer med jernsprinklerne 
foran vilde give det hele et fængselsagtigt udseende, hvis de ikke var malt 
i de mest brilliante farver — orange, skarlagenrødt og grønt. Meget ofte 
strømmer vellugten fra familiemiddagene ud paa gaden; man kan endog 
faa kaste et glimt ind i kjøkkenet, hvor kokken, en negerinde med turban 
paa hovedet, i kalikoskjørt og med cigaretten i munden, staar og fyrer 
trækul i ovnen. Sin cigaret kan ingen kubansk dame undvære. Tiltrods 
for det slette rengjøringssystem er luften i gaderne sund, undtagen i den 
gule febers mistbænk, torvet nemlig, hvor der stinker forskrækkelig, og hvor 
man til alle sider finder levninger fra inkvisitionens og autodafeernes dage. 
En havanesisk autodafé maa engang i tiden have været et ganske eien- 
dommeligt syn, idet den ledsagedes af store processioner, hvori unge 
hvidklædte piger deltog, forestillende engle, og smaa negergutter udstafferet 
med hale og horn maatte. agere djævle, som dansede foran den dømte paa 
hans vei til baalet. Tilsidst kom guvernøren og hans følge, de civile og 
militære autoriteter, samt klerke, munke og prester, der sang bodssalmer 
— med et ord muy grandioso y spectacoloso. | 

Der er intet Westend i Havana; de riges huse er spredt omkring over 
hele byen. Mange af husene er smukke; men ellers er de bygget efter 
en og samme plan, i klassisk stil, med et indre gaardsrum omgivet af stucco- 
og marmorsøiler, saa man kan forestille sig at være i det gamle Rom. 
Der findes store haver med yppige tropiske vækster og fontæner. I flere 
huse har man statuer af Jomfru Maria eller andre helgener med sølvlamper 
brændende foran sig baade dag og nat. 

Den smukkeste gade i Havana er Cerro, og de fineste huse tilhører 

den meget gamle Hernandez-familie; de er opført af hvid marmor i en 
sjelden vakker stil. 

Havana har omkring 230,000 indbyggere og er i forhold til sin 
størrelse særdeles godt udstyret med kjøretøier. Man kan leie en victoria 
de plaza for fr. 1.50 pr. time og befare hele byen. Skjønt den er katolsk, 
kan den ikke siges.at være rig paa kirker; mange er ødelagte under de 
forskjellige opstande paa øen, og specielt fra midten af aarhundredet, da 
man søgte at faa væk de religiøse ordener. Den største er Mercede-kirken, 
en vakker bygning i rokokostil med smukke marmoraltre og gode malerier. 
Paa søn- og helligdage er den fyldt til sidste plads af den fornemme verden: 
straks prædiken er over, stiller de unge herrer sig op udenfor kirken for 
HE GR gi at beglo da- 
GRE Sr Fn re | —— merne, idet de 
pr | | | | | | — gaar forbi. 

Katedralkir- 
ken er et arki- 
tektonisk ho- 
vedværk; den 
blev bygget af 
jesuiter 1704 
og er opført 
i spansk-ame- 

rikansk stil 
med en høi 





kuppel og to 
Opera=huset. stumpe taarne; 
| om de andre 
kirker er lidet at sige, undtagen at de alle er smukt dekoreret med mosaik 
arbeider og kostbare træsorter. 

Jesuiterne har en stor skole for gutter i Havana tilligemed et obser- 
vatorium, som skal være det bedste i hele Sydamerika, samt i tilknytning 
hertil et stort bibliotek og et museum. Desuden har de oprettet forskjellige 
barmhjertighedssamfund med asyler for børn og hjem for gamle; de bestyres 
af nonner og prester, som har trukket sig tilbage fra verden for at hjælpe 
sine ulykkelige medmennesker; men altsammen gavner ligesom intet; for 
ingensteds, selv ikke i Italien eller Spanien, vil man finde en saa for- 
skrækkelig mængde tiggere som paa Kuba. Flere har beskrevet Havana som 
» Vestens vederstyggelighed*; men man har dømt uden at kjende de faktiske 
forhold. Der er naturligvis en mængde slette subjekter, og endog religionen 
er bare en formsag eller en udvortes ceremoni; men der er i de senere aar 
gjort prisværdige bestræbelser for at hæve den moralske opfatning blandt 

folket; i kirkerne lægges der stor vind paa at vække sansen for et høiere liv 
ikke alene ved gode prækener, men ligemeget ved hjælp af vakker sang 
og musik. I Mercede-kirken er der fuldt orkester, og de første sangere fra 
operaen lader sig ofte høre ved høimessen. 

Hvad butikerne i Havana angaar, saa er de altid overfyldte saavel 
af europæiske som af indenlandske varer; men faa har vinduer, hvilket er 
tilfældet i næsten alle tropiske lande; varerne ligger aabent i dagen som i 
østens basarer. |For endel aar siden var juveler- og guldsmedbutikerne 
navnkundige over hele Vesten; men nu er de næsten helt ruineret. 

Blandt et saa fornøielsessygt folk som kubanerne er det en selvfølge, at 
de offentlige forlystelser indtager en meget fremskudt plads, og karnevalerne 
i Havana var i sin tid bekjendt over hele Amerika; men for en del aar 
tilbage er det begyndt at dale; i de sidste tiaar har den øverste middel- 
klasse ikke været med i festlighederre; ikke destomindre er der endnu nok 
tilbage, for at man kan faa et indtryk af, hvilket storartet skue det er, naar 
hundreder for ikke at sige tusinder af masker paraderer gjennem gaderne 
under musik 'og dans; selv negrene har lov til at deltage, og man ser ofte 
deres æsler, skrigende draperet, ved siden af flotte ekvipager. Efter sol- 
nedgang begynder saa lystigheden for alvor; da kommer negrene i store 
skarer med sine kinesiske lamper og med lygter paa lange bambusstokke. 
De hopper og løber; paa hver aaben plads danser de til tonerne af tam-tam 
og horn, som er deres fornemste musikalske instrumenter. 

Alle teatre holder maskeradebal med stor pomp og pragt paa Tacon, 
der er det største teater paa den sydlige halvkugle og bæres af over- 
og middelklassen. Damerne optræder som i Italien i dominos og med kost- 
bare smykker, mens herrerne er iført almindelig selskabsdragt; i de senere 
aar har imidlertid Tacom-ballet tabt meget af sin oprindelige karakter; euro- 
 pæiske danse fylder programmet, og der er ikke stor forskjel mellem denne 
veglione og et tilsvarende i Nizza, Rom eller Neapel. Paa Payrete-teatret 
gaar det helt anderledes til; men spillet som dansen er saa ensformigt, at 
man har vanskeligt for at forstaa, hvorledes der kan være nogen fornøielse 
i slige monotone skuespil; hoveddansen er kjendt under navnet ,Kubana* 
og bestaar i, at den dansende staar paa en plet og strækker og vrider sig: 
til alle sider, medens orkestret hamrer løs paa tam-tamen; det er en støi, 
saa man kan vække de døde; men stedse maa den gives da capo. For 
en europæer ser det ud som den pure galskab, og han foretrækker det frie: 
liv i de klart oplyste gader med dets mange brogede scener. 

Præcis paa slaget 12 fastelavnstirsdag forkynder kanonerne i Moro- 
kastellet, at kong Carneval er død, og næste morgen strømmer mængden 
afsted til kirkerne for at gjøre bod og omvendelse; fasten overholdes meget 
strengt med hensyn til mad og drikke; en neger vilde saaledes heller tage 

gift end smage kjød paa fastedagene, skjønt han i andre retninger ikke 
tager det saa nøie. 

Trods sin dyrkelse af tam-tamen og horn, med et ord af støiende 
musik, som sandsynligvis er indført fra Afrika af kongoslaver, er kubanerne 
et meget musikalsk folk. 7Tacom rummer 5000 mennesker; det er bygget 
efter italiensk mønster og har tre logerader over hinanden; det øverste 
galleri er reserveret de sorte, som om søndagene fylder det til sidste plads. 
De to første logerader er forbeholdt aristokratiet og de rigeste kjøbmænd. 
Orkestret er stort og tæller mange fuldblods negre. Christina Nilsson har 
spillet Aida paa Tacon, hvor ogsaa ellers de største operasangere har optraadt. 

Kubanerne 
gjør ikke me- 
get væsen af 
det spanske 

drama; de 

foretrækker 

stykker fra 
Frankrige og 
Italien. Ulig 
Mexiko har 
ikke Havana 
frembragt en 
eneste drama- 
tiker af be- 
tydning. Hvert 
aar kommer 
der skuespillerselskaber fra Madrid; men de modtages sjelden "godt; paa 
den anden side har Ristori, Salvini, Sarah Bernhardt og Duse m. fl. mødt 
en næsten guddommelig tilbedelse i den kubanske hovedstad. 

Til de kubanske mnationalforlystelser hører ogsaa hanekampene; 
enhver by har sine ringe eller kamppladse, ,,Galleriaf, som det heder. 
Adgangen til de bedste pladse koster 2 francs. Galleria er bygget 
af træ i cirkelform, ikke uligt et stort rundt fad. Der er flere gallerier 
med mange stolerader, der almindeligvis fyldes med negre, men ingen kvinder. 
Straks klokken ringer, indtræder der en forventningsfuld stilhed; to mænd 
kommer derpaa ind med hver sin fugl i haanden; de kubanske haner er 
bekjendte saavel for sin styrke som sin skjønhed, skjønt de ikke er store. 
I begyndelsen kan kampen have sin interesse; men naar den stærkeste ender 
med at hakke fjærene af sin modstander, som blødende maa lade sit liv, 
da bliver moroen usmagelig; synet virker stygt; men tilskuerne følger kampen 
med den mest levende spænding; nogles ansigter bliver blege, andres blusser, 





Bondegaard paa Kuba. 

og øinene ruller vildt, idet de brøler og skraaler, saa scenen trodser enhver 
beskrivelse. Med glæde kan det imidlertid noteres, at de øverste klasser 
holder sig væk fra disse hanekampe, og at flere af de bedste huse lukker 
sine døre for unge mænd, der ofte besøger Galleria. Tyrefægtningerne er 
sjeldnere og er ikke saa populære som i Spanien og visse egne af Frankrige. 

I det store og hele taget er Havana typen paa alle byer paa Kuba. 
Matanzas, skjønt meget mindre, er bedre bygget end hovedstaden, med 
regelrette gader. Santiago de Kuba, den gamle hovedstad, er beliggende 
i en af verdens smukkeste egne; men den er ikke tilnærmelsesvis saa ren 
og stilfuld som Havana, skjønt den har meget smukkere haver. Puerto 
Principe har ligeledes en stor fordel i sin naturskjønne beliggenhed og dens 
Alameda, offentligt promenadestrøg, er overordentlig vakker med sine lange 
rækker af akasier, kakaopalmer og orangetrær. Hvis Havana havde været 
i hænderne paa en bedre nation end Spanien, saa vilde det være meget 
let at faa byen til et almindeligt vinteropholdssted; thi helt fra november 
til april er klimatet det deiligste, man kan tænke sig, ligesom byen jo 
besidder andre tiltrækkende egenskaber ikke bare i sine teatre, operaer og 
andre kunstneriske indretninger, men ogsaa i gode biblioteker og viden- 
skabelige indretninger. 

Hvad hoteller angaar, saa findes der ikke et eneste førsteklasses 
hotel efter europæisk maalestok, men fisk og grøntsager er udmærkede; 
dertil er det alt sammen meget billigt; æbler, aprikoser og jordbær m. m. 
vokser vildt i mængdevis; alligevel er sløvheden saa stor hos de indfødte, 
at de sjelden gider plukke for at bringe noget af det tiltorvs. 

Kubas hele befolkning, som tæller omkring 1,500,000 mennesker, og 
hvoraf lidt mer end en trediedel er farvet, kan inddeles i 5 klasser — 
kubanere, kreolere, spaniere, udlændinger og de farvede, der varierer 
mellem den sorteste ibenbolt og den fineste flødefarve. 

Kubanerne er ætlinger af spaniere, som i mindst 3 generationer har 
levet paa øen; de er i mange henseender et meget intelligent folk, virk- 
sommé og vakre; men paa den anden side besidder de ogsaa mange 
grusomme egenskaber. Gjennem en bedre opdragelse end den, de hidtil 
har nydt, vilde deres natur imidlertid snart lære at tæmme sig; at de er 
tapre har de noksom bevist ved sine oprør og ved antallet af de mange 
helte, de har fostret. Selskabsliv i egentlig forstand gives der næsten 
intet af i Havana; man kan regne paa sine fingre de huse, hvor man 
har baller og selskaber. Konversationen slappes let i et land, hvor op- 
dragelsen er saa bagvendt, specielt mellem kvinderne, hvis aandelige 
underholdning indskrænker sig til meget daarlige franske romaner og 
bønnebøger; uddannelsen for mænd er en smule bedre; de formuende 
sender sine sønner enten til jesuitskolen i Havana eller til Europa eller til de 

Forenede Stater .Forsaavidt er alt godt og vel; men naar de kommer hjem. 
igjen, saa virker den hjemlige indflydelse straks ødelæggende paa dem 
Og alt i alt bliver resultatet mangel paa energi og en usund kjærlighed 
til magelighed og sanselige nydelser. Den almindelige maade at tilbringe 
en aften paa i et kubansk hjem er at sidde rolig og snakke væk om ingen 
ting, medens man røger den uundgaaelige cigaret. I enkelte huse kan man 
dog faa høre god musik, og mange af de unge damer synger nydelig. 

Faa kubanere har udmærket sig synderlig i literaturen, videnskaben 
eller kunsten; naar man nævner Heredia, Ramon, den berømte læge Zam- 
beau og forfatterinderne Teresa Montes og Gertrude Comez de Avellande, 
saa er man omtrent færdig. 

Den kubanske dame er et meget fortryllende væsen; hun er elegant, og 
hendes gang er yndefuld; hun har fine ansigtstræk, smukke øine, beund- 
ringsværdige tænder og et prægtigt haar; men hun fordærver sig selv ved 
at pudre ansigt og skuldre med. rismel for at faa et glat og morbid 
udseende. Koket som ung pige kan hun dog være baade opofrende og 
dadelløs som hustru og mor; men hun er ogsaa grusom og opfindsom i 
mange slette gjerninger. Religionen optager meget af hendes tid; men det 
er mer for tidsfordriv end af moralske hensyn. I slaveriets dage behandlede 
de slaverne meget raat, og meget af den samme aand hænger endnu 
igjen og ytrer sig i livet. 

Kreolerne bestaar af kolonister fra Frankrige, Tyskland, Portugal og 
Italien fødte og opdragne paa øen. De benyttes meget som opsynsmænd 
paa plantagerne og mange af dem er forretningsfolk i de større byer. 
Tyskerne staar høit i anseelse for sin flid og lovlydighed. Amerikanere 
og englændere blander sig sjelden med kubanerne. 

Spanierne, kubanernes dødelige fiender, tilhører som regel den officielle 
verden og sendes fra Spanien for at tjene som embedsmænd; deres levevis 
er imidlertid lig de indfødtes; men den, som har studeret den spanske 
kolonisations historie i Amerika, vil vide, at spanierne er daarlige kolonister; 
de begynder, som om deres alvorlige mening er at skabe blomstrende 
kolonier; men i kortere tid end et aarhundrede har de overalt gjort sig 
forhadt; den skjæbnesvangre politik at vilde ødelægge de indfødte har ført 
til et slags indgroet tyranni, fra hvilket de ikke kan fri sig selv. I det 
16de og i7de aarhundrede lader det til at have været et godt forhold mellem 
spanske kolonister og deres herskere fra moderlandet; men det varede ikke * 
længe, før de blev fiender, og siden har det stadig været opstand og ikke 
mindst paa Kuba. Spanierne har benyttet inkvisitionen, og fra midten af 
det r17de til slutningen af det 18de aarhundrede kan Havanas historie 
opvise mange forfærdelige tildragelser udøvet i religionens navn, men ene 
og alene for at undertrykke det kubanske folk. Den franske revolution 

gik som et befrielsens pust over hele Vestindien, og siden den tid har 
Kuba havt sit ,oprørsparti*. Fra 1800 til 1837 blev flere forsøg gjort 
paa at knække det spanske herredømme og for at faa kubanere valgt til 
deputerede i Cortes; men de gik alle over styr. I 1868 stillede den 
rige og ædle kubaner Carlos Manuel Cespedes sig i spidsen for insurgen- 
terne og proklamerede Kubas uafhængighed; han drømte nemlig om at 
følge i Garibaldis fodspor. Og den 10de april 1869 blev Kuba proklameret 
som fri og uafhængig republik i Guaimaio med (Cespedes som første 
præsident; men den s5te november blev de fleste af lederne dræbt af 
spanierne og deres hoder i triumf baaret paa stager gjennem Havanas 
gader; dermed var dog ingenlunde opstanden kuet, og med kortere eller 
længere mellemrum har den stedse ytret sig helt ned til nu. 

Moderlandet har- behandlet sin koloni paa en alt anden end human 
maade; med magt har det tilranet sig herredømmet, og med vold har det 
opretholdt det. Hvis.man vil gaa til en nøiagtig undersøgelse af for- 
holdene, vil man let opdage, at Kuba i de senere aar har gjennemgaaet 
en krise, hvis aarsager er financielle ligemeget som politiske. Sukker- og 
tobaksproduktionen ligger nede, og skatterne er uhyre og overstiger folkets. 
bæreevne. Familier, som for tyve aar tilbage var rige. og formuende, 
er nu aldeles fattige og maa sælge alt, hvad de eier og har for at lade 
det gaa i spanierne. For at gjøre den almindelige elendighed endnu mer 
fuldstændig kom saa hertil slaveriets ophævelse med den følge, at negrene 
negtede at arbeide. Kuliere blev importeret; men de taalte ikke klimatet. 
Hvide arbeidere forsøges ikke af den simple grund, at det vil være 
bankerot for de arbeidsherrer, som hidtil kun har havt med negre at 
bestille; det vil med andre ord sige: de kan ikke styre dem. - Saa ligger 
hundrede af plantager brak, og tusinder af halvvilde folk har grebet 
stratenrøveriet som sin levevei; for kubanerne er ikke allesammen engle, lige- 
saalidt som alle spaniere er djævle; det kan man være sikker paa. 400,000 
kan ikke være dræbt eller omkommet paa Kuba; for det er en fjerdepar- 
af den hele folkemængde. Naar man iberegner alle, som er døde paa 
grund af feber og mangel paa næring, saa kan ikke tallet sættes høiere 
end til 75,000. 

Med hensyn til Amerikas paatænkte annektion af Kuba, saa er der 
ingensomhelst sandsynlighed for, at den vil blive iværksat, hvis den blev 
vilde det ikke vare længe, inden- amerikanerne og kubanerne kom i haarene 
paa hinanden; det er paa ingen maade noget let folk at styre, og en 
kubaner er saa ulig en rastløs praktisk amerikaner som vel muligt. 

Gravitation og levitation. 
(Efter Karl du Prel i ,Zukunft*). 





Hais en forsker vil stille sig til et ubegribeligt fænomen, beror paa, 
- hvorvidt han nærer en høi mening om sig selv eller om naturen. 
Den ene forkaster uden videre alt, som ikke passer ind i hans system, og 
render han med næsen mod en saadan kjendsgjerning, saa vil han ikke 
korrigere systemet, men behandle den ubeleilige kjendsgjerning med foragt. 
En anden vil vistnok ikke undlade at tage hensyn til kjendsgjerningen, men 
modtage den som en fredsforstyrrer, og alene den sande forsker vil anstrenge 
sig for at opdage fænomener, som giver ham leilighed til at omforandre 
sit system. | 

Da nu i den nyere tid levitationsfænomener «hyppig blev iagttagne, 
stødte de paa den aandsdisposition, der er skadeligst for fremskridtet, den, 
som ikke undersøger, men forkaster alt det, der ikke passer ind i det 
gamle kram. Men hvis man nu opfatter en undersøgelse som uafviselig 
nødvendig og tager det eneste rigtige udgangspunkt, nemlig i gravitationen, 
saa indser man, at levitationen eller ophævelsen af et jordisk legemes fald- 
tendens maatte indtræde, hvis vi kunde tænke os jorden og dens tiltræknings- 
centrum bragt afveien. Dette er jo det umulige, og altsaa vilde levitationen 
blot kunne besørges af en kraft, der modsætter sig og overvinder jordens 
tiltrækningskraft. At der virkelig gives saadanne kræfter, er heldigvis hævet 
over enhver tvil. Naturen selv byder os eksempler nok derpaa. Varmen 
udvider, d. v. s. under indflydelsen af varme formindskes og ophæves 
kohæsionen af et legemes atomer, d. v. s. deres gjensidige tiltrækningskraft. 
Et endnu lærerigere eksempel frembyder mineralmagneten. Magneten, der 
hæver et stykke jern, overvinder dettes tyngdekraft. Stiller man mellem 
to stærke magneter et glasrør, hvori man har sluppet en jernkugle, saa bliver 
denne hængende frit inde i røret. Magnetismen — og især den magnetiske 
frastødning — viser sig altsaa som en modsætning af tyngdekraften. Nu 
har for hundrede aar siden Mesmer opdaget en ny kraft, hvis kilde er 
den menneskelige organisme; han kaldte den ,dyrisk magnetisme*, fordi 
han fandt flere lighedspunkter mellem den og mineralmagnetismen, f. eks. 
tiltrækningen og virkningen af strygninger. Lighedspunkterne lader os for- 
mode, at ogsaa den dyriske magnetisme kan modvirke tyngdekraften d. v. S. 
fremtvinge levitation. Selvfølgelig kan man tale om levitation ikke blot, 
naar et legeme hæves lodret iveiret, men naar det under ophævelse af 
tyngdekraften bevæges i en hvilkensomhelst retning eller forholder sig ube- 
vægeligt, naar man venter, at det skulde falde. 

Allerede for hundrede aar siden anstillede Peletin forsøg med kata- 
leptikere. Naar han holdt sin haand en tomme over forsøgspersonens og 
langsomt hævede den, saa fulgte forsøgspersonens haand modstandsløst med. 
Mesmerismens fysik er egentlig først skrevet af Reichenbach, og først 
hos ham finder vi udførligere eksperimenter. Han siger: ,Der beskrives 
i od-læren visse eiendommelige arter af tiltrækning og frastødning, der 
forener eller skiller od-polerne. Lader man en sensitiv udstrække sin 
venstre haand horisontalt med haandfladen ned, og nærmer man til den 
nedenfra den høire haands fingerspidser, saa faar den udstrakte haand 
fornemmelse af tyngde, den vil trækkes ned og synke. Nærmer man derimod 
til den den venstre haands fingerspidser, saa fornemmer den det omvendte: 
den bliver lettere, den trækkes opad, den hæves. Høire frastøder altsaa høire 
og venstre venstre, medens høire tiltrækker venstre og omvendt — alt 
naturligvis næsten umærkelig svagt — aldeles som elektriske og magnetiske 
ensbenævnte poler frastøder og uensbenævnte tiltrækker hinanden.* 

Mærkværdigt er imidlertid et forsøg af den samme forsker, der viser 
den menneskelige magnetisme i oppositionsforhold til mineralmagnetismen: 
Jeg lagde,* skriver han, ,en liden magnetstav i balance paa en sensitiv 
persons høire pegefingerspids. Den var 5 tommer lang og havde et tværsnit 
af "ig kvadrattomme. Den bevægede sig og dreiede ind mod hans legeme, 
og det samme skeede, om jeg lagde den paa hans venstre pegefinger. 
Men hvad der ved dette eksperiment havde særlig interesse var, at magnet- 
staven under alle omstændigheder dreiede sig indover, hvilken stilling end 
bæreren indtog til horizonten. Sad han med ansigtet vendt mod syd og 
havde han staven liggende paa den høire pegefinger i parallel, saaledes at 
dens nordpol vendte mod vest, saa skulde denne stræbe mod nord og 
dreies mod nord, saasnart jordmagnetismen var stærk nok til at overvinde 
dens friktion mod underlaget (fingeren); men imidlertid gjorde den ikke 
dette, den dreiede sig mod syd, tvertimod sin naturlige polarattraktion ; saa 
stor og saa selvstændig er altsaa den kraft, som vi her undersøger, at den 
optager kampen med den modstræbende magnetisme og gaar af med seiren. * 

Naar der eksperimenteredes med borddans i Reichenbachs mørke- 
kammer, ledsagedes fænomenet hyppig af et lysskimmer, der bredte sig 
udover bordet samtidig med, at dette begyndte at ,danse*. Den animalske 
magnitisme viser sig altsaa ogsaa her som en bevægende, tyngdekraften 
modsat kraft. Under en sceance blev et stort spisebord stillet paa en 
vægt, der viste, at det veiede 121 pund. Paa ønske sank vægten af det 
til 100, derpaa til 80 og 60 pund; og igjen steg den paa ønske til 130 
og 144 pund. Vægtforandringen indtraadte hver gang i løbet af 3 til 8 
sekunder (Owen: Das streitige Land I, 109). Hvad kilden til denne 

mystiske kraft betræffer, saa er Crookes o. fl. af den mening, at den er 
en overføring af levende kraft fra det ene materielle legeme til det andet. 

For at opnaa lignende resultater er det ikke engang altid nødvendigt, 
at gjenstanden berøres af mediet. Om et eksperiment med en vis Home 
siger Butlerow: ,Home tog en jernbolt, som laa paa bordet, og holdt 
den udenfor bordranden, et stykke fra og lidt under bordpladens niveau. 
Saavel jernbolten som Homes haand var ret godt belyst. Ffter nogle 
sekunders forløb trak Home sin haand bort og jernbolten forblev hængende 
frit i luften.* Ogsaa under nærvær af andre personer har Butlerow gjort 
lignende iagttagelser. | 

Naar vi saaledes ser, at vægtsangivelserne for et legeme kan for- 
andres, uden at der sker tiltag eller afdrag af dets materie, saa viser det 
sig, at et legemes vægt ikke egentlig beror paa dets materielle masse, men 
paa dets od-gehalt, og at legemets vægtsangivelse forandres alt efter dets 
polaritet ved unddragelse eller tilførsel af od. 

Vi skal endnu.nævne nogle eksperimenter med det før omtalte medium 
Home af den berømte kemiker og spiritist Crookes, fordi de er særlig nøi- 
agtige, og fordi vægtforandringerne indtraadte paa eksperimentatorens ønske: 

Eksperiment 1: ,Bliv let.* Bordet hævede sig, og viseren angav 
en vægt af knapt '/2 pund. | 

Eksperiment 2: ,Bliv tungt.* Man maatte nu anvende en kraft af 
20 pund for at løfte bordet paa den ene side; alle hænder laa under bord- 
randen med tommelfingrene synlige. 

Eksperiment 3 og 4 af samme art. 

Eksperiment 5: ,Bliv tungt.* Dennegang tog hr. B. et lys og lyste 
under bordet for at overbevise sig om, at ikke den øgede vægt beroede 
paa, at de tilstedeværende hængte sine ben om bordbenene (sund skepsis !). 
Medens han gjorde dette, prøvede jeg vægten og fandt, at der trængtes et 
kraftopbud paa 27 pund for at hæve bordet. Hr. Home, hr. A. R. Wallace 
og de to damer holdt sine fingre under bordranden, og hr. B. meddelte, 
at ingen i hemmelighed berørte bordet saaledes, at dets vægt kunde for- 
goes detamr 

Ligesom altsaa mineralmagneten gjør et stykke jern magnetisk — 
den saakaldte magnetiske induktion — og ligesom et elektrisk ladet legeme: 
kan influere paa et andet, saaledes ligger der ogsaa i det menneskelige legeme 
en kraft, der kan overføres paa de livløse ting. Antallet af de legemer, 
der kan influeres af den animalske magnetisme, synes endog at være 
meget stort. Slade berørte med sin fingerspids en stolryg, og stolen hævede: 
sig tre fod i veiret, blev hængende nogle sekunder og faldt derpaa ned igjen. 
Zøllner og Wilhelm Weber konstaterede urolige symptomer i magnetnaalen: 
ved udstrømninger fra Slades hænder. Zøllner foreslog, at man skulde for- 

Søge om en umagnetisk naal kunde magnetiseres ved de samme indflydelser. 
Man tog en strikkepinde, der viste sig at være absolut umagnetisk, idet 
den tiltrak begge kompasnaalens poler. Slade lagde denne strikkepinde 
paa en tavle og holdt denne paa samme vis, som naar man vil opnaa 
skriftlige meddelelser fra aanderne — nemlig under bordet. Da tavlen efter 
fem minuters forløb atter blev lagt paa bordet, var strikkepinden bleven 
magnetisk i den ene ende, og det saa stærkt, at den trak til sig jernfilspaaner 
og synaaler; den opnaaede pol var en sydpol, da den tiltrak magnetnaalens 
nordpol, men frastødte sydpolen. Det viste sig altsaa, at de molekulære 
strømme under indflydelsen af mediet kan dreies d. v. s. forandres i sit leie, 
og det er jo herpaa magnetisering af legemer efter Webers og Ampéres's 
teorier beror. Ved somnambuler er det ofte bleven iagttaget, at under deres 
haandarbeide sakse og naale bliver magnetiske, og lignende indflydelser 
skyldes det vistnok, at der gives folk, som aldrig kan faa sine lommeuhre 
til at gaa rigtig, Saalænge de gaar med dem i lommen. Paa magnetisk 
indflydelse beroede formodentlig ogsaa — om historien forøvrig er sand — 
dette under, som bibelen fortæller om profeten Flisa: Han gik med sine 
ledsagere langs Jordan paa et sted, hvor der skulde fældes træer, og han 
ilde bygge en hytte der. En af ledsagerne mistede sin økse i floden, og 
han jamrede derover, fordi øksen var laant. Flisa lod sig det sted vise, 
hvor den var sunken, og han tog en stav og stødte ned i vandet. Da flød 
øksen op og kunde gribes. (2. Kong. VI, 4—6). 

Ved spiritistiske seancer viser det sig, at levitationskraften vistnok 
nærmest udgaar fra mediet, men at ogsaa tilskuerne afgiver sit tilskud 
til den. Overhoved adskiller mediet sig blot fra det normale menneske 
ved den større lethed, hvormed dets odiske udstrømninger gaar for sig. 
Under seancer er man strengt opmærksom paa, at haandkjæden ikke af- 
brydes, thi dermed vilde kraften ophøre at virke, hvilket kunde være farligt 
netop ved levitationsfænomener. Naar f. eks. gjenstande svæver i luften, 
saa falder de ned, naar haandkjæden afbrydes — et tydeligt bevis paa, 
at levitationskraften udgaar fra de tilstedeværende. I en mørk seance i Wien 
hørte jeg — se noget kunde jeg ikke — at en tung spildaase, som jeg 
neppe kunde løfte med begge hænder, svævede optrukken og spillende 
rundt omkring i værelset, og hvis vi havde afbrudt kjæden, vilde den for- 
modentlig være faldt i gulvet. Under saadanne seancer har man ofte lagt 
mærke til, at livløse gjenstande, borde, lænestole osv., bevæger sig i lige 
linje henimod mediet eller ogsaa ifra det, og naar der i den kristelige 
mystik berettes, at billeder, som med andagt blev betragtet af de hellige 
mennesker, bevægede sig henimod dem, saa kunde dette fænomen maaske 
bero paa, at den hellige selv var den ubevidste, fjerntvirkende medium- 
istiske agens. 

Ved fænomener af denne art har vi aabenbart nærmest at gjøre med 
en i medierne selv hvilende kraft, der eksterioriseres og optræder som be- 
vægende kraft. Allerede Reichenbach har paavist, at odiske udstraalinger 
danner en bevægende kraft, og Rochas har viet dette problem en hel 
bog (I'Extériorisation de la motricité), hvori han paaviser, at mediernes 
odiske udstraalinger er at anse som bærere af en bevægende kraft. Lige- 
som mineralmagnetismen virker altsaa ogsaa den animalske magnetisme 
paa fjernhold, og ligesom hin er den polariseret og kan som bevægende 
kraft forbinde sig med tyngdekraften eller ogsaa ophæve den. Saa mange 
overensstemmelser, som der er mellem mineralsk og animalsk magnetisme, 
kan heller ikke denne forsvinde. Fjernvirkningen ligesom al magi over- 
hoved er ikke en præstation af det legemlige, men at det ,odiske* menne- 
ske, og da vi maa tænke os dette dannet efter det legemlige menneskes 
schema, kan vi sige, at fjernvirkningen præsteres af astrallegemet. Dette 
astrallegeme optræder ikke alene som bærer af en bevægende kraft, men 
ogsaa som bærer af livsskraften, følelsen og bevidstheden. Det kan altsaa 
eksistere baade adskilt fra og afhængig af det legemlige menneske, med 
andre ord, det er udødeligt. Ytringer af astrallegemet, der sker i et 
menneskes levende live, som ved somnambuler og medier, maa altsaa 
være identiske med ytringen af det efter døden gjenlevende astrallegeme. 
De fænomener, der iagtages ved spiritistiske séancer, kan derfor skrive sig 
fra begge kilder, fra medierne saavelsom fra aanderne, og talrige erfaringer 
bestyrker, at aanderne opererer ved kræfter, som styrkes af mediets lige- 
artede kræfter og flyder sammen med disse. Dette maa ogsaa være til- 
fældet ved levitationsfænomener. å 

I de spørgsmaal, som gjælder od-kræfterne, gjør vi ret i at søge be- 
læring hos dem, som med bevidsthed føler deres virkning i sig. Vore 
lærere er altsaa først og fremst somnambulerne; medierne kommer her 
mindre i betragtning, fordi de under disse fænomener enten befinder sig i 
trance og altsaa helt mangler bevidstheden, eller de er vaagne og mangler 
da som almindelige mennesker ialfald den odiske bevidsthed. Lados altsaa 
holde os til somnambulerne. En af de mærkværdigste, der tillige var medium, 
seersken fra Prevorst, har i anledning af levitationsfænomenet kommet med 
udsagn, der er bemærkelsesværdige. Hun betegner den odiske eller animalsk 
magnetiske kraft med ordet ,nerveaand* og siger, at denne er en langt 
stærkere potens end baade elektricitet, galvanisme og magnetisme. Hun 
tilskriver nerveaanden evne til at ophæve tyngden i legemerne. Hos men- 
nesker i dyb magnetisk tilstand befries denne nerveaand, mener hun, let 
fra nerverne og sjælen, og deraf kommer det, at den ogsaa kan virke paa 
fjernhold og manifestere sig ved bankninger. Medicinalraad Klein nævner 
en somnambule, der bad om hans uhr og lagde det paa sin pande, hvor 

det blev hængende som fastklæbet, hvor meget hun end rokkede og dreiede 
paa hovedet. (Archiv fir tierischen Magnetismus V. I. 149). Jacolliot 
saa en fakir, som med en paafuglefjær som leder trykkede ned den tomme 
skaal af en vægt, tiltrods for at der paa den anden skaal stod 80 kilo. 
Den samme fakir kunde med den samme paafuglefjær hæve et kar med 
vand syv til otte tommer op fra gulvet. Han bad om en blyant og lagde 
den ned i vandet, og naar han holdt haanden over fadet, bevægede bly- 
anten sig i alle retninger; derpaa berørte han den let, og blyanten sank 
tilbunds. Paa et lidet bord, som Jacolliot med største lethed kunde løfte 
i veiret med en finger, lod fakiren sin haand ligge i et kvarter, og nu for- 
maaede ikke Jacolliot at flytte det af stedet; da han tog i med alle kræfter, 
rev han endelig pladen af, men underlaget blev staaende som fastspigret. 
Nogle minuter efterpaa var imidlertid kraften udstraalet, og bordet lod sig 
atter flytte med samme lethed som før. Da fakiren skulde gaa, bemærkede 
han en kvast fjære af sjeldne indiske fugle. Han tog ud en haandfuld og 
kastede dem saa høit han kunde op i luften. De faldt langsomt ned, men 
da de kom i nærheden af hans udstrakte haand, vendte de om og seilede 
atter tilveirs og blev hængende ved teltdugen, der var spændt over terrassen. 
Da fakiren var borte, dryssede de ned igjen. 

Disse evner til at formere eller formindske gravitationen kan ikke 
udgaa af det materielle legeme, men blot af astrallegemet, der selv er 
polariseret og af odisk natur og derfor kan virke paa tingenes odiske 
indre. Da nu, efter spiritismens lære, astrallegemet vedbliver at leve efter 
døden, saa maa de samme evner ogsaa tilhøre aanderne. Ogsaa i denne 
henseende er det værdt at lægge mærke til, at seersken fra Prevorst ikke 
blot tilskrev ,nerveaanden* magt til at ophæve tyngden, men ogsaa aan- 
derne. Dette synes ogsaa at være godtgjort ved en række spiritistiske 
eksperimenter blandt andre af Crookes's, 

Under en af dr. Hallok's seancer med mediet Home befandt der sig 
paa bordet et vandglas, to lys, en blyant og nogle ark papir. Da nu 
bordet hævede sig paa den ene kant, og pladen dannede en vinkel med 
horinsontalen paa ca. 300, forblev disse gjenstande liggende urørte; de 
viste ingen tendens til at glide udover. Man forlangte, at bordet i den 
samme vinkel skulde holde paa alle gjenstande undtagen blyanten, og 
straks rutsjede blyanten udfore, m&dens de andre ting blev staaende. 
Under en anden seance stod bordet helt paa ende i en vinkel med hori- 
sontalen af 45 ”, men blomsterpotter, bøger og forskjellige smaating forblev 
rolig paa sin plads. 

Den spiritistiske hypotese om aandernes levitationsevne bliver endnu 
uundgaaeligere ved de saakaldte ,apports* — naar gjenstande paa ønske 
bliver bragt gjennem luften. Herhen hører en række af saadanne fæno- 

mener, som traditionen redder i visse spøgelseshistorier. En hel del af 
disse har den biomstændighed tilfælles, at en eller anden rammes af en 
gjenstand uden at skades af den. I Munchhof begyndte alt husgeraad i 
'et hus at svæve henimod vinduet, men selv tunge og svære gjenstande 
stansedes af ruderne og faldt ned. — Et andet sted blev flere mennesker 
paa en uforklarlig maade rammet af svære stene slyngede af ukjendte 
hænder: men tiltrods for, at stenene fløi gjennem luften med stor fart, for- 
nam ingen noget ubehag eller fik nogen skade af deres stød. — Advokat 
Joller fortæller i en bog om de overnaturlige ting, han har oplevet, at der 
undertiden blev kastet stene ind i hans hus, uden at nogen kunde opdage, 
hvor de kom fra, og de traf snart det ene og snart det andet af hans 
børn uden at gjøre dem noget ondt. Man har fra alle lande og tider en 
række historier om lignende ,,overnaturlige* tildragelser, og folkeovertroen 
pleier overalt at tilskrive dem den Ondes virksomhed, som man da gjerne 
neutraliserer paa den enkle maade, at man sender bud efter en prest, der 
kan ,mere end sit fadervor.* 

Den moderne videnskab har flere hypoteser til at forklare saadanne 
og andre levitationsfænomener. Spiritismens hypotese er den saakaldte 
 ,telekinetiske*. Telekinesis, fjærnvirkende bevægende kraft, kan som alle- 
rede nævnt ikke wudgaa fra levende materielle legemer, men blot fra 
deres astrallegeme. Men dette tilligemed dets evner bevarer vi i døden, 
derfor er ogsaa de afdøde i besiddelse deraf; astrallegemet kan alene ved 
od-udstrømning uden berøring sætte hvilkensomhelst gjenstand udover 
tyngdekraftens lov. 

Levitationen er ikke konstateret idag eller igaar, den har været kjendt 
om ikke forklaret i aartusinder, men først i den sidste tid har den været 
underkastet videnskabelig eksperimentation. Modstanderne ved blot at ind- 
vende, at levitationen er umulig, fordi den: strider mod gravitationens lov. 
Men den, som taler saa, viser blot, at han ikke er bekjendt med de kon- 
staterede kjendsgjerninger. Vi ved ogsaa saalidet om tyngdekraftens natur, 
at der overhoved fra den ikke kan hentes noget bevis imod levitationen. 
Det er galt at tale om legemernes tyngde. Alene ved at overveie, at tyngde- 
kraften aftager med kvadratet af afstanden, skulde vi lære os til at afstaa 
fra at regne gravitationen med til materiens begreb. Legemer er blot tunge 
overfor et eventuelt tiltrækningscentrum, men da der ingen mangel er paa 
saadanne tiltrækningscentrer i verden, opstaar som følge deraf den illusion, 
at tyngdekraften er givet i og med materiens begreb. Gravitation og levi 
tation staar vistnok i modstrid til hinanden, men ikke anderledes end en 
magnets to poler. uk. 

D: allerførste, en nordbo forbauses over, naar han med jernbanen kjører 
ind til Paris eller London, er de kolossale avertissementer, som findes 
allevegne og formelig truer sig ind paa ens øine. Oppe paa hustagene 
lyser mægtige kjæmpebogstaver i guld, raabende de gode egenskaber ved 
Van Houtens cacao ud for alt folket. Paa husmurene blinker det i 
ultramarin fra ,Le petit journals* allestedsnærværende reklamer. Saagodt- 
som enhver balkon er beheftet med skilter i guld og sølv, ja end ikke 
kirker og offentlige - bygninger danner nogen undtagelse: dér glittrer et 
uhyre, smilende dameansigt med en hel masse tænder i munden som 
vidnesbyrd om det og det tandpulvers fortræffelighed, her ser vi billedet 
af en bicyklist med en fane i haanden, og paa fanen staar der at læse: 
Clément & Cie. 

Reklamen behersker i vore dage alt og alle. Ingen kan leve den 
foruden, alle maa mere eller mindre være med i den hvirvlende dans. 
Den er som en sygdom, der smitter; den gaar hen over vort aarhundrede 
som en rasende, stormende epidemi. 

Der vilde kunne skrives tykke bøger om alle de forskjellige maader, 
som menneskene har fundet paa at reklamere paa. Man kan jo faktisk 
ikke gaa et skridt nutildags, uden at der lugter af tryksværte. Overalt 
er der en eller anden reklameplakat, som falder os i øinene. Enten fra 
husmure eller hustage eller fra bybud-rygge eller fra mærkeligt udstyrede 
vogne — ja, selv om vi sidder inde i en sporvogn eller i en droske, und- 
gaar man ikke reklamedjævelen, thi ogsaa her er avertissementer anbragt 
i tag 'eller paa vægge. Rent ulykkelig forfulgt føler man sig tilslut, naar 
man opdager, at anbefalingskort endog er stukket ind under ens entrédør. 
Man laaser sig forbitret inde paa sit værelse, men hvor længe var Adam 
i paradis? Faa minutter efter bringer postmanden et brev, der indeholder 
følgende velvillige meddelelse: 


,Da vi ved, at De er ungkarl, anbefaler vi Dem til nytte og hygge 
i deres enslige liv at anskaffe Dem en bicycle af vort anerkjendte fabrikat. 
Vort lager kan besees hver dag mellem 10 og 12. 
Ærbødigst 
Verdier & sønner.* 


End ikke inde paa sit værelse finder man den forønskede fred! 
Overalt møder vi reklamens knugende vælde. Hvad er for eksempel 
Kringsjaa. Bind XI. 1898. | 47 

det franske soirée-liv andet end et middel til at stifte og fornye bekjendt- 
skaber? Doktorer og kunstnere snubler over hinanden i entréerne, viser 
sig for husets vertinde en halv times tid, snakker et par ord med én, 
lader sig forestille for en anden . . . forsvinder igjen og dukker op i en 
ny kreds i et andet hus — — 

Paa den maade kan en mand gaa gjennem 10—12 soiréer paa 
en nat. Hans bekjendtskabskreds udvides og fæstnes, men den lune 
selskabelighed gaar fløiten. 


II. 


Man betragter ialmindelighed Amerika som reklamens moderland, og 
det vistnok med rette. Den bekjendte cirkus- og menagerieier Barnums 
replik, da en prest bebreidede ham hans kolossale markskrigeri, vil endnu 
være i frisk erindring: ,Jeg er ganske uenig med Dem, svarede han. 
»Jeg tror tvertimod, at det er ethvert menneskes pligt at basunere af alle 
kræfter om det, man har. Men betingelsen maa være: man maa have 
noget at basumere om!* Ja, i den grad har man i aarenes løb vænnet sig 
til yankee-folkets reklamemageri, at det sikkerlig ikke vilde forundre nogen, 
om man ved indseilingen til New-York en vakker dag pludselig opdagede 
en kjæmpeplakat om , Pears soap*, klistret op paa maven af den udenfor 
havnen opstillede frihedsstøtte. 

Den amerikanske presse har flittig gaaet i spidsen. Alene en avis 
som ,New York Herald* eller ,Tribune* kan — udelukkende for at blive 
omtalt — ved særlig vigtige anledninger give sine korrespondenter ordre til 
at lægge beslag paa telegraflinien ved at telegrafere hele første og anden 
Mosebog. Alene en amerikansk hjerne finder sin fordel i .at sende Stanley 
til Afrika eller i at bekoste en ekspedition til Nordpolen: reklamen, omtalen, 
skriget er en af hoveddrivfjærene i det amerikanske samfundsliv. 

Man maa imidlertid ikke indbilde sig, at vi her i Europa i denne 
henseende sidder som de særlig rene og retfærdige. Lad os kaste et kig 
paa vore blades avertissementssider, og kanske vil vi finde, at vi til syvende 
og sidst ikke har saameget at lade amerikanerne høre endda. 

Tag en tysk avis i haanden, og det vil ikke vare længe, inden De 
finder et avertissement omtrent saalydende: 


y Vi har herved den sorg at meddele slægt og venner, at N. N. igaar 
afgik ved en stille og rolig død. Vi benytter samtidig anledningen til at 
erklære som vor faste overbevisning, at den kjære afdøde neppe vilde gaaet 
saa hurtig bort, hvis han itide havde kjøbt og benyttet Lautzners universal- 
piller. Faaes paa alle større apotheker. Pris 3 mark. 


De sørgende efterladte.* 

De sørgende efterladte, som formodentlig er yderst fattige folk, har 
antagelig ladet sig bestikke af denne hr. Lautzner. Men fremgangsmaaden 
er jo saa haarreisende brutal, at den ikke giver yankeeskriget noget efter. 

Vi er imidlertid blevet saa hærdet overfor alslags reklamefif, at vi 
knapt trækker paa skuldrene af dem, naar vi snubler over dem i aviserne. 
Og dog er det en i og for sig fuldstændig umoralsk handling, naar en 
kjøbmand lader et avertissement af følgende lydelse rykke ind i et blad: 
» Undertegnede er den eneste, som førér den virkelig ægte, alle hudsyg- 
domme helbredende Paradis-sæbe.* 

Hvis verden var bygget paa den pontoppidanske katekismes lære- 
sætninger, saa vilde denslags annoncer være absolut fordømmelige. Thi det 
er Sikkert, at endnu er ingen saa vidunderlig sæbe opfundet, at den læger 
alle hudsygdomme. En slig paastand maatte ialfald bevises. 

Hvad gjør saa de herrer averterende for at undgaa skin af usand- 
færdighed og for i et lettroende publikums øine at staa som samvittigheds- 
fulde folk? 

Tag og læs. 

En aflægger sin dyre ed paa, at han er i besiddelse af ,mere end 
50,000 breve fra helbredede, taknemmelige kjøbere.* En anden offentlig- 
gjør 5, 6 vidnesbyrd fra — som det heder — ,fuldt ud hæderlige og tro- 
værdige mænd.* Ser man imidlertid nøiere til, mangler hyppig adressen 
paa disse vidner, og hvis den er angivet, vil man straks bemærke, at 
»Vidnesbyrdet* er dateret flere aar tilbage. Det vil saaledes intet nytte 
at forsøge paa at faa vedkommende i tale; thi henvender man sig i hans 
bolig, svarer portneren, at der muligens engang i tiden har boet en mand 
af det navn i huset, men nu bor han der ialfald ikke. 

Saa er der en anden ting. Læg mærke til, hvor fiffigt de reklame- 
syge ofte forstaar at benytte sig af store mænd — hvilket raffinement, 
hvilken opfindelsesevne! 

Jeg skal tage et eksempel. 

En tysk ølbrygger sender følgende skrivelse til fyrst Bismarck: 


»Deres høihed! I erkjendelsen af den uhyre betydning, som Deres 
høihed har havt for det sociale liv i Tyskland, og i dyb taknemmelighed 
for Deres høiheds fortjeneste af vort elskede fædreland — navnet Bismarck 
vil aldrig gaa iglemme, saa længe tyske hjerter slaar! — tillader under- 
tegnede ølbryggeri sig at anmode om at maatte faa den ære og glæde 
— som et personligt udtryk for vor høiagtelse — at fylde Deres høiheds 
kjælder med vort allernyeste bryg. I haab om, at denne gunst maa 


blive os forundt, tegner vi 
i underdanighed 


Ølbryggeriet 


Tara 1 bur (14 

Nu ved alverden, at Bismarck er en ivrig øldrikker og ølelsker, og 
alt taler for, at han vil bevise bryggeriet den høie gunst at lade sin kjælder 
gratis fylde. Dagen efter modtagelsen af brevet griber da ogsaa den store 
kansler sin pen og svarer omtrent saaledes: 


Det skal være mig en glæde at modtage deres venlige sending. Jeg 
skal tømme det første krus paa det elskværdige bryggeris velgaaende. 
Bismarck.* 


Denne fyrstens erklæring virker mere, end om fabrikens navn var 
skrevet i ild. Den fotograferes i tusinder og atter tusinder af eksemplarer 
og spredes over hele landet, fra grænse til grænse. Der er ikke den 
jernbanestation, hvor den ikke slaaes op, ikke den murvæg, hvor den ikke 
samler tilskuere. Og originalen udstilles i et særskilt vindu i vedkommende 
bys hovedgade; fra morgen til aften trænges folkemassen foran dette mærke- 
lige brev, der er skrevet med jernkanslerens høistegne fingre. | 


HJØ0G 


Det store publikum udmærker sig, som bekjendt, ikke ved nogen 
overdreven kløgt. Følgende tyder i ethvert fald ikke paa det modsatte. 

For ikke ret længe siden læste jeg i en Mincheneravis et avertisse- 
ment, saalydende: 


sPrisgaade. 
Hvormange æg kan et menneske spise? 


For den rigtige opløsning af denne prisgaade faar indsenderne, idet 
de vedlægger 50 pfennige i frimærker, tilsendt et musikhefte, indeholdende 
en samling af de mest kjendte nationalsange fra alle lande og alle folk. 
A. Willdorff, Weinmetzerstrasse 2.* 


Den store, læsende almenhed fik heraf det indtryk, at musikheftet 
blev dem tilstillet, fordi de havde gjættet rigtigt; ingen faldt paa at hefte 
sig ved de 50 pfennige. Og saaledes begav det sig, at der strømmede 
i hundredevis af ,opløsninger* ind med vedlagte 50 pfennige i frimærker. 
Vedkommende musikforlægger tjente store penge og gned sig i hænderne 
over verdens daarskab. 

Et andet, meget almindelig brugt kneb at tjene penge paa, er ind- 
rykkelsen af avertissementer, saaledes affattede: ,Mod indsendelsen af et 
1 0-øres frimærke (som porto for svarbrev) til den og den adresse erholdes 
pr. omgaaende et fordelagtigt forslag gaaende ud paa opnaaelsen af en 
komfortabel livsstilling.* Tusinder er de, som indsender et 10-øres fri- 
mærke og — aldrig faar noget svar. Ingen falder paa at anmelde 

bedrageriet, da det jo bare er 10 øre, det dreier sig om. Men bedrageren 
lever i fryd og glæde. | 

Vi vil ikke tale om de rent aabenbare humbugavertissementer, der 
af og til gjør sin runde i vore nordiske aviser, og som alene undgaar 
politiets klør, fordi den averterendes adresse er Wien, Elberfeldt eller noget 
lignende. Og ingen heroppe i Norden gider at gjøre ophævelser overfor 
en saa fjerntboende bedrager. Vi har allesammen engang læst saadant 
noget som dette i avertissementsafdelingen: 


» Mod indsendelse af kr. 10.00 i postanvisning til N. N. i * "stad, 
erholdes følgende nyttige og udmærkede gjenstande tilsendt i en prægtig, 
messingbeslaaet kasse: 

1 gulduhr (med ægte guldkjæde, garanteret), 
teaterkikkert, 
medaillon (ægte florentinsk mosaik), 
hovedlod i Hamburgerlotteriet (hovedgevinst 500,000 mark), 
russelæders lommebog, | 


La GE 


antimakassa, 
1 fotografialbum med sølvbeslag og guldsmit.* 


Det bare forundrer, at man for de 10 kroner ikke samtidig ogsaa 
faar sig tilsendt 1 spisestuemøblement eller 1 pianoforte. 

Den slags humbug som ovenstaaende gaar en stor del af publikum 
med paa. Og det er skade — ikke blot for dem .selv, men for de mange 
penge, som paa denne vis sendes ud af landet. 

Hvad der ellers bydes os paa bladenes avertissementssider nærmer 
sig forøvrigt ofte det utrolige. Man kunde for den sags skyld ligesaa 
gjerne læse dem som , Fliegende Blåtter* eller andre vittighedsblade. Hvis, 
man blot har det mindste fnug af humor i sig, maa man jo smile, naar 
det i en Pariseravis læses, at , madame Bertha, boende i Bonapartegaden 
194, paa hæder og ære lover at forvandle en hvilkensomhelst 50-aarig 
kvinde til en jomfru paa 20. Og det,* heder det videre, ,blot ved to 
timers behandling i enrum.* | 

Eller hvad synes man vel om alle de spaakvinder, magnetisører og 
sandsigersker, som for den moderate betaling af 5 mark paatager sig at 
fortælle Dem Deres fremtid. Ja, der findes sogar dem, der lover at forandre 
skjæbnens gang, hvis De ikke skulde være tilfreds med den. Rigtignok 
koster dette 40 mark. Men hvad gjør man ikke, naar det gjælder en 
saa alvorlig sag? 

Og alle de salver og plastre og vidunderlige mediciner, der averteres. 
Milde himmel, man skulde tro, at intet længer var umuligt! . . 

Tænke sig en pomade, der , blot ved et par ganges brug* helbreder 
følgende sygdomme: rheumatisme, nerveknuder, brystsyge, asthma, katarrh, 
vattersot, livstræthed, uorden i fordøielsesorganerne, forkjølelse, aandedræts- 
besværligheder og kjertelsvaghed. Altsammen for 3 mark og 40 pfennige! 
Pomaden heder ,Eldorado* og erholdes udi den stad Augsburg. Eller 
hvad skal man sige om hint ,af en prest fra Indien hjemførte plaster, der 
sikkrer ethvert barn for de almindelige barnesygdomme —? 

De mest komiske avertissementer er imidlertid ægteskabsannoncerne. 
Vi har begyndt med dem hjemme i vore nordiske aviser ogsaa nu, men de 
bærer dog ikke vand mod den humbug, som paa dette omraade gjøres i 
de store kulturlande. Som man ved, eksisterer der i alle større byer saa” 
kaldte ,ægteskabsbureauer*, der agerer mellemmand mellem de penge- og 
kjærlighedsforhandlende kjøn. Disse tager sine ublu procenter, idet intet 
sindledende bekjendtskab* finder sted, uden at begge vedkommende har 
erlagt sine klækkelige ,indskrivningspenge*. Hvis affæren lykkes, slipper 
parret ikke ud af bureauets klør, før det er blevet udsuget — om ikke til 
sidste blodsdraabe, saa ialfald til langt og dybt ned i pengepungen. 

Ægteskabsbureauerne har næsten altid sit faste avertissement, hvorpaa 
det kjendes. Det lyder: ,Enker og unge piger i alle aldre og med med- 
gift fra 40,000 til 300,000 søger livsledsagere. Man henvende sig der 
og der.* | 

De private ægteskabsannoncer er mere vidtløftige og veltalende. 
Snart heder det: ,En ung mand af godt ydre, ædel karakter og 5000 
mark i formue ønsker disse penge anbragt i en solid restauration, hvor 
der er en xgiftefærdig datter.* Eller det heder: ,En 25-aarig, smuk 
jødinde ønsker at indlede bekjendtskab med en herre i 30-aarsalderen. 
Paa karakter og ydre sees ikke saa meget som paa en god social 
position. Endelig følgende avertissement: ,En ung pige ønsker at ind- 
gaa ægteskab med en velsitueret mand af borgerklassen. Selv krøblinge 
tages med i betragtning.* 

Det er, som man ser, det aabenbare kjøb og salg — kjøb og salg 
af formuer og titler og restaurationer med tilhørende kvinde eller mand. 


IV: 


Den moderne reklame med dens aabenbare løgne og haartrukne 
sandheder tør — derom vil vel alle enes — være af en alt andet end 
gavnlig indflydelse paa det store publikums moral. De tusinder af læsere, 
der daglig ser al denne uhumske tryksværte foran sine øine, glemmer lidt 
efter lidt, hvad en nøgtern, sandhedstro stil vil sige; de beruses af de 
skruede udtryk, af de dristige vendinger, — og de gaar hen og kaster sine 
dyre penge bort paa det aabenbareste juks. 

I Tyskland blev der ifjor vedtaget en lov, hvorefter enhver blad- 
redaktion har at være ansvarlig ogsaa for annonceafdelingen: et vitterlig 
usandt avertissement maa ikke indrykkes i nogetsomhelst tysk blad. 

Mon det ikke kunde være paatide, at vi ogsaa hos os fik en 
slig lov? | el. 


Beleiringer af Akershus. 


(Ved oberstløitnant P. Sommerschield.) 





(Slutning). 
Zde beleiring (1567). 


= ste gang i samme aarhundrede blev Akershus i det nævnte aar udsat 
for den længste og haardeste beleiring, det under sin tilværelse har 
havt. Den medtog i sin helhed vel tre maaneder, hvori der dog var to 
mellemrum, og indtraf under den nordiske Syvaarskrig (1563—70) i kon- 
gerne Fredrik den 2dens og Erik den 14des regjeringstid. Den kaldtes i 
Norge dels Svalekrigen, dels Krabbekrigen efter to norske partigjængere: 
Magnus Svale og Nils Krabbe, som tilføiede fienden al den skade, de for- 
maaede, paa begge sider af Kristianiafjorden. Akershus var da i bedre 
stand, end under forrige beleiring, efter de store forbedringer, som dets to 
høvedsmænd Peder Litle (1536—571) og Kristiern Munk havde gjort. Den 
sidste havde tiltraadt sin post i 1556, og for at styrke befæstningen havde 
han udvidet den ved at opføre et nyt taarn, som efter ham kaldtes Munke- 
taarnet,*) samt en forbindelsesmur mellem dette og Jomfrutaarnet. Begge 
disse taarne staar endnu fra gammel tid, det sidstnævnte dog i formindsket 
størrelse. i | 
Vildledet af en eventyrer og nordmand af fødsel, Enno Brandrøk;, 
havde kong Erik sat sig i hovedet, at det norske folk gjennemgaaende var 
saa kjed af det danske regimente, at det var villigt til at hylde ham, og 
at landets erobring vilde være en let sag. Han sendte derfor 2de hære 
over grænsen, den ene under Jon Siggeson med 2000 mand og en del 
ryttere ind paa oplandene, den anden under Tønnis Olofson til Viken for 
at erobre Baahus. 
Omkring den 18de februar stod Siggeson foran Akershus. Da slots- 
herren og befalingsmanden over fæstningen, Kristiern Munk, fik høre, at 
*) Det samme, som i vor tid har været kaldt Regalietaarnet paa grund af kronings- 


regaliernes opbevaring dersteds i flere aar. De er for nogle aar siden flyt- 
tede derfra. 

svenskerne var i anmarsch, - sørgede han for at faa sat ild paa Oslo, for- 
at de ikke skulde finde tilhold der, hvorfor Siggeson slog leir i Akershagen. 
Den 24de foretog han stormanfald med 17 fænniker eller kompanier; men 
stormen afsloges, uagtet Munk inden fæstningen kun havde omtrent 2 
fænniker. Efter stormen sendte Siggeson herom følgende beretning: ,Jeg 
var for slottet og besaa dets leilighed, men kunde lidet gjøre, al den stund 
jeg ei havde skyts, som jeg kunde lade brække muren med, men holdt 
aleneste Munken (Kr. Munk) inde ,paa slottet, mens jeg handlede (under- 
handlede) med almuen der i lenet, og hyldede den under Sverrigs krone. 
Arkelimesteren (vaabenmesteren) mener, at der vil behøves 10 støkker 
(kanoner) og 16 læfter krudt. Og haver jeg ingen person mistet for fienden 
mer end Per Anderson (en finsk adelsmand), som var forordnet til mønster- 
herre, hvilken selv dertil gav aarsag og tilfælde udi saa maade, at han 
drukken red ind under slotsmuren, og blev saa hesten først skudt igjennem 
halsen, hvilket hannem fortrød; red saa 2den gang derfore og satte sin hat 
paa en paale (pæl), og blev saa skudt gjennem venstre side og arm.* 
Den 2den marts hævede Siggeson beleiringen og drog tilbage til Hamar. 


Sde beleiring (1567). 

Der forløb nu omtrent 3 uger, som Munk benyttede til at udbedre 
den lidte skade og til fornyet forsyning af proviant og andre fornødenheder. 
Der berettes saaledes, at han senere under beleiringen var rigelig forsynet, 
medens svenskerne led stor mangel i det saa udpinte distrikt. Da kong 
Erik fik høre, at Siggeson havde hævet beleiringen og trukket sig tilbage 
til Hedemarken, gav han Olofson ordre til straks at gaa løs paa Akershus, 
hvor han kom omkring 22de marts. Den 24de gjorde han stormangreb, 
som ligeledes af Munk blev afslaaet. Han førte da med sig foruden en 
del rytteri 10 fænniker fodfolk. Men han kom til samme resultat som 
Siggeson, at uden kanoner kunde der intet udrettes mod fæstningen. Han 
forsøgte da et andet middel, nemlig den 3ote marts at sende Munk et 
trudselsbrev fra kong Erik med forlangende om dens overgivelse. Hertil 
svarede imidlertid Munk, at dette indlod han sig ikke paa, men agtede at 
kjæmpe til sidste mand. Han fik saaledes paany lidt pusterum, om end 
af kort varighed. 

I de historiske beretninger om denne beleiring, man har af P. A. 
Munch, L. Daae, O. A. Øverland og fl., staar det uopklaret, om Olofson 
efter stormanfaldene og mislykket beleiring i lighed med sin forløber trak 
sig bort og ophævede eller vedblev beleiringen. Som foran nævnt, var 
nemlig Siggeson igjen rykket til oplandene, hvor han huserede meget slemt 
saavel paa Hamar, som i de omliggende distrikter, hvor han tvang bønderne 
til at hylde kong Erik. Men da han erfarede, at det ikke var gaaet hans 

kollega bedre end ham selv, rykkede han paany mod Akershus. En ny 
svensk afdeling under Peder Nilson Gyllenstråle var sendt ham som for- 
sterkning. Da denne kom gjennem Smaalenene, stødte den udenfor Sarps- 
borg paa 2 fænniker leiede tyske landseknegte, som blev slagne og for- 
drevne. Byen blev paalagt en svær brandskat, som borgerne ikke formaaede 
at betale, hvorfor den blev afbrændt. Mellem begyndelsen og midten af 
april var Siggeson igjen kommen tilbage udenfor Akershus og begyndte i 
forening med de to førnævnte anførere paany beleiringen i henhold til den 
strenge ordre, han havde faaet fra kong Erik om for enhver pris at tage 
fæstningen. Der blev nu i løbet af april og begyndelsen af mai gjort det 
ene anfald paa den efter det andet, men forgjæves; den blev dog efter- 
haanden sterkt ramponeret, saa det begyndte at se tvilsomt ud, om den i 
længden kunde bestaa sig. Endelig den r2te mai var regjeringen i Kjøben- 
havn kommen saavidt, at den fik afsted undsætning; der sendtes da en 
flaade paa 26 fartøier med 6 fænniker tyske landseknegte ombord under 
rigsmarsken Frantz Broikenhus og Bjørn Kaas. Den r17de mai, der indtraf 
paa pintseaften, ankrede den ved Hovedøen, hvor tropperne sattes iland og 
slog leir. Tidlig r1ste pintsedagsmorgen blev styrken overført til Ekeberg- 
siden for at fordrive svenskerne fra de dominerende stillinger, *) de der havde 
indtaget ligeoverfor Akershus. Samtidig hermed gjordes fra fæstningen ud- 
fald mod de forskansninger, som fienden havde opkastet mod den. Ogsaa 
til svenskerne var pintseaften kommen forsterkning fra hjemlandet under 
Anders Sigfridson Rålamb som anfører, der tillige havde medført 6 kanoner 
af stort kaliber for at skyde bresche i murene. Det kom nu til ganske 
alvorlige sammenstød, saavel udenfor Oslo, som i Ekebergskraaningen, hvor- 
fra de danske med temmelig betydeligt tab blev slaaede tilbage og drevne 
ned til sjøen igjen, hvor de indskibede sig; men da en storbaad her i farten 
blev overlastet med folk, gik den fuld og sank, hvorved saagodtsom hele 
besætningen omkom. 2den pintsedag gjorde svenskerne et nyt anfald paa 
fæstningen, hvilket ligesom de flere tidligere mislykkedes. Dette blev ogsaa 
det sidste, thi et par dage efter kom en ny forsterkning fra Bergen, bestaa- 
ende af 5 fænniker norske skyttere, en del landseknegte og tyskere fra 
bryggen i Bergen samt skyts med ammunition og en stor galei**) foruden 
en del kanonbaade, der da kaldtes ,skjøttebaade* eller ,skjærbaade*, fordi 
de kun var beregnet paa indenskjærs fart. Denne styrke var sendt af be- 
falingsmanden paa Bergenhus, Erik Ottessøn Rosenkrands, og havde en 
tapper og øvet anfører, Erik Munk, som 3 aar tidligere var sendt til Trond- 





*Y Blandt disse var ogsaa den vakte lille slette ved Jomfrubraaten, som efter 
disse begivenheder blev kaldt ,Svenskesletten*. 

SOE fladbundet, bevæbnet fartøi, som fører seil og tillige roes, naar behøves. 
Saadanne bemandedes før i tiden mest med forbrydere, der kaldtes galei-slaver. 

hjem med undsætning for at uddrive svenskerne derfra. Erik seilede saa- 
langt ind paa Bjørviken, at han fra sin ankerplads kunde beskyde de mod 
Akershus opkastede forskansninger i flanke og ryg, hvorved han anrettede 
stort blodbad blandt svenskerne, saa det endog berettes, ,at blodet kunde 
sees rinde ud af løbegraven tilsjøs*. Efter denne dags 7 timers kamp havde 
bladet vendt sig fuldstændig. Dagen efter fornyedes udfaldet fra fæstningen, 
hvorved de svenske skanser ødelagdes. Svenskerne opgav beleiringen og 
sendte natten til den 22de mai sit beleiringsskyts bort, stak ild paa sin leir 
og paa det, der endnu stod igjen som ubrændt i Oslo. Endog dets hospital 
med en del syge lemmer brændtes. Den 23de rykkede svenskerne derfra 
med resten af sin styrke. Tønnis Olofson trak sig tilbage over grænsen 
ved Magnor, Siggeson derimod til oplandet, hvor han brændte og ødelagde, 
hvad han kunde overkomme, saaledes ogsaa Hamars faste taarn paa den 
befæstede bispegaard samt domkirken; de gjenstaaende mure sprængtes. 
Byen var før afbrændt og reistes først igjen efter henved 300 aars forløb, 
nemlig i midten af vort aarhundrede. Oslo laa ligeledes i ruiner, og kom 
heller ikke mere, grundet paa Kristianias anlæg 57 aar senere, til den vel- 
magt og anseelse som tidligere. Men kong Eriks hensigt med toget: Norges 
erobring, forfeiledes aldeles, ikke engang dets forening med Sverige lykkedes, 
men landet led forfærdeligt paa mange kanter i denne grusomme krig 
(Syvaarskrigen), hvori det for størstedelen gik løs paa at plyndre, brænde 
og ødelægge byer og distrikter. Men ogsaa Sverige led paa samme maade, 
da de norske hærførere paa sine tog derind for at gjøre gjengjæld handlede 
paa samme maade, saa store distrikter, især om Venern, laa saagodtsom 
øde efter deres herjinger. Der herskede før krigen intet had mellem nord- 
mænd og svensker, saa det er ikke usandsynligt, at det misnøie, der havde 
reist sig i Norge mod den danske styrelse af mange grunde, ogsaa af den, 
at den saagodtsom havde blottet landet for de opøvede tropper, det havde, 
ved at beordre dem ned til Danmark til tjeneste, — kunde have bidraget 
til at realisere manges ønske paa begge sider af Kjølen om en forening 
mellem de to lande. Men den grusomme maade, hvorpaa krigen førtes, 
avlede bitterhed og had mellem de to nationer. Hovedskylden herfor maa 
overføres paa Erik den 14de og de hensynsløse, ja rent barbariske ordres, 
han udstedte til sine anførere. Det, der kan siges til hans undskyldning, 
er, at hans vanvid da var begyndt. 


Ode beleiring (1716). 

Det er allerede i begyndelsen af denne afhandling omtalt, at der 
findes mange fuldstændige og let tilgjængelige beretninger om Karl den 
12tes beleiring af Akershus i 1716, saa det kan forudsættes, at en stor 
del af læserne forhen er bekjendt dermed. Jeg har derfor troet det 

temmelig overflødigt atter her at levere en saadan, som, om den skulde 
være nogenlunde fuldstændig, vilde kræve forholdsvis stor plads. Istedet 
herfor vil jeg derimod hidsætte en del bemærkninger og oplysninger, som 
staar i en vis forbindelse med denne sidste af beleiringerne. 

I den lange mellemtid af 149 aar siden forrige beleiring, havde 
fæstningen erholdt et ganske andet udseende end tidligere, idet ikke alene 
den øvre del deraf i Kristian den 4des og Fredrik den 3dies tid var . 
bleven betydelig udvidet mod øst og nord, men i slutningen af det 17de 
og begyndelsen af det 18de aarhundrede under Kristian den 5tes og Fredrik 
den 4des regjeringstider var hele den nedre del med sin lange ringmur 
opbygget. Det er derfor ingen sandsynlighed for, at det kan være rigtigt» 
.hvad jeg nylig har seet berette om Karl den r12tes indfald i Norge 1716, 
at ,Akershus fæstningsverker var vistnok i en elendig forfatning*. Det 
maa tvertom antages, at de neppe under nogen tidligere beleiring har 
været i bedre stand. Hvad der bidrager til at bestyrke rigtigheden af 
denne formening, er, at kong Karl tænkte paa straks efter sin indrykning 
i Kristiania at foretage et stormanfald paa fæstningen, og at han i den 
hensigt havde anskaffet stormstiger, men at han efter nærmere undersøgelser 
opgav denne plan. I den foran berørte beretning, er antagelig fæstnings- 
verkerne forvekslet med slottet, som allerede da var bleven forfaldent og 
uskikket til sit egentlige brug som kongebolig. Sagen var den, at de 
pengemidler, der blev ofrede til Akershus, gik siden Kristian den 4des død 
(1648) næsten udelukkende til forbedring af verkerne; slottet blev forsømt. 

Til den betydelige udstrækning, disse 1 sin helhed havde faaet, 
krævedes til deres forsvar en meget større besætning end i tidligere dage. 
Fæstningens kommandant, mechlenburgeren Jørgen Kristofer v. Klenow, fik 
derfor opgivet omtrent 2000 mand,*) og heldigst for ham, Kristianias 
beboere og landet var det, at hele den østre del af den lange vold om 
byen, som Kristian den 4de havde ladet opføre fra fæstningsmuren paa 
paa Kontraskjæret til den nuværende Wesselsplads (ved stortingsbygningen), 
derfra til torvet og videre til bunden af Bjørviken, igjen var nedreven 
mellem de to førstnævnte steder *). Med hensyn til forsvaret kunde 
saaledes ogsaa den gjenstaaende vestre del af volden sættes ud af 
betragtning. Klenow vilde vel ellers have krævet den dobbelte styrke. 
Var en saadan bleven tagen af den øverstkommanderendes, general Litzows 
hær, vilde den i ydeligere grad være bleven svækket, isaafald maa det 


*) I skrivelse af 20de juli 1814 til kong Kristian Fredrik krævede den da for 
general Haxthausen paa Akershus fungerende kommandant, oberst Ramm, 
en lignende styrke i tilfælde fæstningen skulde forsvares. 

**) Det første stykke deraf, som blev jevnet med jorden, skal have været den 
tomt, hvorpaa Vor Frelsers kirke i det sidste aar af det 17de aarhundrede 
blev opført. 

vel ogsaa ansees lidet tvilsomt, at Karl den 12te ikke havde taget 
betænkning at bruge sine færdige stormstiger til anfald paa et eller flere 
steder af den lange vold om byen, hvorved det i hovedstaden, ligesom 
i Moss under denne krig i de første dage af april og atter den 23de 
samme .maaned, var kommen til blodige gadekampe, men i den førstnævnte 
med den forskjel, naar dens ubevævnede befolkning ikke medregnes, at 
overmågten vilde have været paa de svenskes side. Som det i 1716 var, 
slap beboerne lempeligt fra beleiringen. Man har af forrige beleiring erfaret, 
hvor liden skaansel, der vistes mod beboerne af de byer, der var saa 
uheldige at være omgivne med forsvarsværker; det gik da løs paa plyndring, 
brand og nedhugning. I 1716 skaanedes, saavidt vides, kristianiabeboernes 
liv fuldstændig af svenskerne. Naar alligevel et og andet liv gik tilspilde, 
var det tilfældig af kugler fra fæstningen. Og det var ikke blot hoved- 
stadens beboere, der slap lempeligt fra denne beleiring, men det samme 
kan i endnu høiere grad siges om fæstningens besætning. Trods det, at 
det var selve Karl den r12te, den nu havde mod sig, blev dog beleiringen 
en af de spageste, det gamle Akershus gjennem tidens løb har udholdt. 
Det var gaaet kong Karl paa lignende maade, som vi har hørt under 
Syvaarskrigen om Erik den r4de og Enno Brandrøk, at han havde ladet 
sig vildlede af de efterretninger, han direkte eller indirekte havde faaet af 
forræderen, den norske løitnant Wilster, at indtagelsen af Akershus og 
Norges erobring paa den tid vilde blive en let sag, naar han, inden 
nordmændene gaves tid til at ruste sig, hurtigst muligt gik paa. Men om 
hæren end manglede overmaade meget, ja endog led nød under styrelsens, 
d. e. slotslovens slette styre, maatte dog tilstanden inden Akershus's mure 
i forhold dertil siges at være bra. Grundet paa hastverket og den 
vanskelige transport paa denne aarstid (først i marts) havde som bekjendt 
Karl ganske forsømt at medtage grovt skyts til brescheskydning i murene, 
og med den mandskabsstyrke, kommandanten raadede over, maa det 
ansees høist tvilsomt, at det maatte kunne lykkes ham at afslaa anfald 
paa murene ved hjælp af stormstiger. 

Før Karl den m12tes indrykning i Kristiania stod der, som rimeligt, 
skræk af ham. En stor del af de bedre stillede familier flygtede derfor 
ogsaa med det meste af sit habengut derfra, men de kom tildels tilbage 
efter at have faaet kundskab om følgende proklamation, han udstedte til 
det norske folk: 

sy Vi Karl af Guds naade konge osv. gjør vitterligt, at ihvorvel vi 
har været nødt til at lade hvor armé rykke ind i kongeriget Norge for 
at forsøge at bringe vor fiende, kongen af Danmark paa fredeligere tanker, - 
er hermed ikke hensigten at bringe undersaatterne i fordærvelse, saalænge 
de forbliver paa deres hjemsteder, forholder sig fredelige og efterkommer, 

hvad der befales dem af vore befalingsmænd. Og da det formærkes, at 
mange af dem, som bor her i riget, saavel i byerne som paa landet» 
undløber, uden tvil af frygt for streng og fiendtlig behandling, saa har vi 
herved og i kraft af dette vort aabne brev villet forsikre alle og enhver, 
som forbliver ved hus og hjem og der forholder sig stille og roligt, om, 
at de med alle sine eiendele, hus, hjem, haandtering, handel og næring 
skal forblive under vor kongelige beskyttelse og nyde samme ret som 
vore egne undersaatter. * 

Naar der, trods dette, af fienden rapsedes dit og dat i de huse og 
kjældere, som gjennembrødes for at komme nærmere ind paa fæstningen 
med batterianlæg mod den, skede det ikke med kongens vilje eller samtykke. 

Et endnu større uheld for Kristiania vilde det have været, om det 
12 aar før beleiringen i 1716 nos den danske regjering opdukkede 
projekt om fornyet opførelse af den paa nordre og østre side af byen 
nedrevne vold var bleven gjennemført. Om denne plan skriver sig fra den 
nye unionskonge, Fredrik den 4de (1699—1730) eller nogen af hans 
omgivelser, kjendes ikke. I henhold til kongelig befaling fik imidlertid 2 
ingeniør-officerer i Kristiania, Scheel og Schøller, den 25. august 1704 
mundtlig ordre af generalmajor Tritzler til at tage under overveielse og 
derefter afgive sin betænkning over, ,hvorledis Christiania bye best kunde 
fortifiseris.* De afgav sin betænkning herom den 28. oktober samme aar, 
ledsaget med 2de karter, det ene over fæstningen med byen, som forholdene 
da var, det andet udvisende det forslag, de fremsatte for at naa hensigten. 
Dette gik ud paa intet mindre, end at forlange den gjenstaaende vestre del 
af volden (mellem fæstningsmuren og nuværende Wessels plads) helt op 
til tomten for den nuværende katholske kirke, derfra østover omkring 
Krist kirkegaard (hele Hammersborgshøiden) og videre i sydøstlig retning 
til bunden af Bjørviken. De 2 herrer anfører følgende grunde for sit forslag : 
1) at skaffe større plads inden befæstningen for de borgere, som fremdeles 
ville bygge, og 'at skaffe byggepladse for dem, som af hensyn til de 
nyopførte verker paa hovedtangen har maattet nedrive sine huse, 2) at 
skaffe landmærd under fiendtligt anfald plads nok til at redde sig og sit 
samt til at forsvare sig til det yderste indenfor voldene, ,da saadan et 
considerabel sted kunde gjøre stor tjeneste og god effect,* 3) at faa den 
nye kirke (Vor Frelsers), men hovedsagelig den høide, hvorpaa Krist- 
kirkegaard ligger, indenfor befæstningen, forat en fiende ikke der skal 
sætte sig fast og faa en dominerende stilling til skade for byen og fæst- 
ningen. * For at hindre en fiende fra at gjøre sig denne høide nyttig 
anfører de i sin betænkning 3 alternativer, hvorom der kunde blive spørgs- 


I 


*) Skudlinjen derfra til fæstningen er kun 1000 til 1100 m. 

maal, nemlig enten at bortgive og bortkjøre hele høidens indhold, eller at 
bygge den omtalte lange vold om byen. De anfører end videre, at hver 
af de førstnævnte udveie vilde koste mere, end den sidstnævnte, hvorfor 
de bringer den i forslag saaledes, at volden forsynes med fremspringende 
verker i halvmaaneform (raveliner), hvoraf 3 paa selve høiden og de 4 
andre fordelte paa siderne. Overslaget paa dette befæstningsverk lyder 
paa 107,100 rdlr. Projektet kom dog ikke til udførelse, og det er vel 
rimeligt, at ,den kongelige kasse*, som ogsaa Norges statsindtægter i 
dansketiden kaldtes, ikke tillod det. 

Nogen opgave over kanonantallet paa Akershus*) i 1716 er jeg ikke 
kommen over, men et eller andetsteds seet, at v. Klenow fandt det for 
knapt, og knappere vilde det vistnok være bleven, om den under Kristian 
den 4de byggede eller endnu mere den i 1704 projekterede vidtstrakte vold 
med sine 7 ræveliner var kommen til og skulde forsynes med grovt skyts. 

Efter 1814 var der lige indtil midten af vort aarhundrede vaklen frem 
og tilbage om den fremtidige anvendelse af Akershus. Saaledes faldt der 
3die juni 1815 kongelig resolution for, at den nedre del deraf skulde sløifes 
og udlægges til byggetomter. Den 2den juni 1817 udkom en ny resolution, 
indeholdende mere detaljerede bestemmelser i lignende retning, og samme 
aar den 16de september bestemtes, at den til bebyggelse for private udlagte 
del skulde underlægges Kristiania by. I resolution af ode januar 1843 
bestemtes derimod, ,at Akershus fæstning — i betragtning af det vigtige 
bidrag, dens nuværende verker til forsvaret mod sjøsiden vil kunne afgive, 
i hvad der end i sin tid maatte vorde bestemt til indretning af en større 
eller forsterket befæstning ved Kristianiafjordens bund **) — med omhu bliver 
at vedligeholde, hvorfor de om sløifning og salg af byggetomter af fæst- 
ningen$ nedre del under 3die juni 1815 og 2den juni 1817 emanerede 
resolutioner herved for fremtiden definitivt sættes ud af kraft.* Endelig 
den 3die marts 1856 udstedtes en ny kongelig resolution saalydende: 
» Akershus fæstning skal herefter — ved afgivelsen af forslag til opførelse 
af arsenals- og andre bygninger paa sammes grund -— i forbindelse med 


*) Paa en monteringsplan fra 1814 for tilfælde af Akershus's beleiring er opført 
57 kanoner, 5 morterer og 2 haubitser; tilsammen 64 stkr. grovt skyts. 
Her sigtes vistnok til de da i nogle aar paagaaede forhandlinger om nye 
og større befæstningsanlæg paa Kaholmerne. Allerede i aarhundredets begyn- 
delse havdes ved Drøbaksund forsvarsanlæg, bestaaende af 3 aabne batterier 
med 13 stkr. 18-pundige kanoner, nemlig et paa 6 kanoner paa søndre Kaholmen, 
et paa 4 kanoner ved Husvig paa Drøbaksiden og et paa 3 kanoner paa 
Hurumsiden. : 

I 1843 bevilgede stortinget de første midler til paabegyndelse af Oscars- 
borg, og fra 15de april 1853 fik det sin første lille garnison, bestaaende af 
1 løitnant, 2 underofficerer, 2 overkonstabler og 24 menige af den daværende 
artilleristyrke i Kristiania. 

Hovedøen være at betragte som et militært etablissement; den kgl. resolution 
af o9de januar 1843, forsaavidt den indeholder, at fæstningen med omsorg 
skal vedligeholdes, sættes ud af kraft.* 

Denne resolution er fremdeles gjældende, og fæstningen er saaledes 
kun et militært etablissement. 


Pressestyre. 


Journalistiske idealer. 
Et interiør fra New Yorks presseverden. 





» Kringsjaa* indeholdt den 3o0te november ifjor en udførlig beretning 
om den romantiske maade, hvorpaa en ung kubansk dame, frøken Cisneros, 
befriedes fra sit rædselsfulde fangenskab i Havana og bragtes til Amerika, 
hvor hun modtoges med begeistring og jubel. Det vil erindres, at den 
mand, som iverksatte denne befrielse, var redaktøren for ,, New York Journal* 
mr. Hearst. I en bog, som W. T. Stead nylig har udgivet om til 
standen i New York, giver han en livlig skildring af denne mærkelige 
redaktør og hans ægte amerikanske begreber om journalistik. Mr. Stead 
nærer overordentlig høitflyvende ideer om pressens opgave og mission i 
fremtidens demokratiske samfund, og han synes at omfatte mr. Hearsts 
foretagende med særlig interesse, fordi han deri ser et forsøg paa at 
realisere disse ideer. Ifølge Steads mening bør pressen kunne hæves til 
en styrende -og ledende magt i samfundet. For ca. tolv aar siden skrev 
han derom følgende i , Contemporary Review*: 

»Journalistikens fremtid afhænger næsten ganske af journalisterne, og 
for nærværende kan man just ikke sige, at udsigterne er haabefulde. 
Selve ideen om pressen som en styrende magt er fremmed for de fleste 
journalister. Og dog, hvis de blot vilde tænke sig om, vilde de snart 
indse, at redaktørens pen er et magtens scepter, i sammenligning med 
hvilket mangt et kongescepter kun er et forgyldt stykke træ. I en demo- 
kratisk tidsalder og i et land, hvis hele befolkning kan læse, er der ingen, 
som eier en indflydelse og magt saa stor, som en redaktør der forstaar 
sit kald. Han har alle betingelser for at kunne styre og lede. Hans 
initiativ kan gribe ind paa alle omraader. Han kan sætte sin kurs mod 
et hvilketsomhelst maal, og der er ingen, som bedre end han er istand til 
at skabe den drivende dampkraft, som vi kalder den offentlige mening, og 
som er den sterkeste kraft i politiken. 

At styre! Selve ideen vækker latter hos dem, der først og fremst 

anser det for sin opgave at øge oplaget og faa det solgt efter kvaliteten, 
akkurat som man sælger pølser eller garn. Dag efter dag at klæde de 
staaende diskussionsemner i partiets uniform, atter og atter at servere de 
trivielle politiske fraser i ny sauce, lavet paa de sidste begivenheder — 
det er deres opfatning af journalistiken; men at styre!? — Og alligevel 
er redaktøren det dannede demokratis ukronede konge. Hans indflydelse 
afhænger mere af beskaffenheden, end mængden af hans abonenter, og 
hans magt begrænses kun af hans aands horisont eller den energi og intel- 
ligens, han medbringer til sit arbeide. 

Hvilken opfatning haandverksjournalisterne har af sit kalds pligter er 
ikke let at forstaa. Forsaavidt man kan slutte sig dertil af den maade, 
hvorpaa de driver sin virksomhed, maa deres ideal være at fabrikere 
artikler bestaaende af mere eller mindre velklingende sætninger, som ikke 
støder an mod grammatikens fordringer eller partiets fordomme, frasefyldte 
ledere, som optager Saa og Saa meget rum i avisen for derpaa at forsvinde 
hurtigt og fuldstændigt fra menneskenes sind. Hvorledes kan saadanne 
mennesker hjælpe andre til at danne sig en mening, naar de aldrig selv 
har taget et selvstændigt standpunkt? 

Endog under de nuværende forholde er pressen — trods sine mangler 
og begrænsninger — ikke langt fra at være det mest effektive instrument 
for udførelsen af mange funktioner, som hører folkestyret til. Den har 
været og er — som Gladstone engang fremholdt — det kraftigste middel, 
vi har, til at fjerne misbrug, og den har arvet mange af de funktioner, 
som før hørte nationalforsamlingen til. Men alt, hvad den har været, er 
kun en skygge af, hvad den kan blive, naar alle mennesker har lært at 
læse, og aviserne redigeres af ,mænd med de styrendes instinkt og evne*. 

Nu vilde skjæbnen, at just paa den tid, da Stead fremholdt oven- 
staaende anskuelser, bestemte en ung mand, netop færdig fra Haward 
universitet og arving til en af de største formuer i de Forenede Stater, 
Sig til at betræde den journalistiske bane. Mr. W. R. Hearst er søn 
af senator Hearst, en af dem, som ved sølvminernes opsving i det fjerne 
vesten kom i besiddelse af mange millioner pund. Intet vilde have været 
naturligere, end om arvingen til alle disse millioner overensstemmende med 
den herskende sædvane i millionærernes kaste havde givet sig til at nyde livet. 
Men den unge Hearst havde ingen tilbøielighed til dovenskab. Han følte 
sig tiltrukket af journalistiken og begyndte at sætte sig ind i haandverket. 
Hans penge sikrede ham naturligvis alt, hvad han behøvede for at følge 
sit lune, og det varede ikke længe, før han vandt sine sporer som eier 
og udgiver af ,Samn Framcisco Examener*. Han lagde klart for dagen, 
at han ikke blot besad kapitalistens pung, men ogsaa journalistens instinkt, 

og »San Francisco Examener* begyndte at blive kjendt videnom som et 
af de ,smarteste* eksempler paa amerikansk journalistik. 

Men Stillehavsbugten ligger langt borte. At regjere i San Francisco 
er ikke det samme som at regjere i New York, og Hearst begyndte snart 
at kaste længselfulde blikke henimod hovedstaden i øst, hvor ,New York 
World* dengang havde sin glansperiode. I løbet af ti aar havde dette 
skaffet sig en udbredelse, som var uden sidestykke paa den vestlige halv- 
kugle. Alene , Petit Journal* i Paris havde større udbredelse end » Lhe 
World*. Naar man reiser ind til New York om kvelden, kan man langt 
borte se ,New York Worlds* bygning hæve sig høit i veiret som en 
forgyldt kathedral, straalende og flammende af elektrisk lys, og ligesaa 
høit som denne bygning hæver sig over de andre bygninger i nabolaget, 
ligesaa høit stod dengang , New York World* over de øvrige blade i New 
York. Det gik Hearst, som det gik Themistokles, der ikke fik sove paa 
grund af Miltiades's laurbær. De store resultater, som mr. Pulitzer, eieren 
og udgiveren af ,New York World*, havde vundet, betog aldeles mr.- 
Hearst søvnen. Tilslut, da senator Hearst døde, og den unge trediveaarige 
redaktør fandt sig i besiddelse af omkring tredive millioner kroner med 
ret til endda flere millioner efter moderens død, tog han fat paa virkelig- 
gjørelsen af sine ærgjerrige planer. Han drog tvers over kontinentet, 
kjøbte ,New York. Morning Journal* af mr. Pulitzers broder Albert og 
begyndte angrebet paa New York. 

Da mr. Hearst satte sig ned i New York havde han — saavidt 
folk kunde se — kun et formaal at kjæmpe for. Han vilde udgive et 
blad, som kunde slaa ,New York World* af marken. Det første, han 
gjorde, var at hverve de bedste medarbeidere i ,World*. Journalisterne 
i Amerika sidder ikke saa fast i sadlen, som heri Europa. Amerikanerne 
er en rastløs race. Hvad nu aarsagen end kan være, — om det er de 
nomadiske rødhuder, som har efterladt en vandresmitte i luften, eller om 
tyngdekraften er bleven ophævet for amerikanernes vedkommende, kjends- 
gjerningen er ialfald udisputerlig. I politik, i journalistik eller paa hvilket- 
somhelst omraade skifter man plads med en redebonhed, som synes 
unaturlig for os europæere, der gjerne rodfæster os som egen. Det var 
derfor ikke vanskeligt for mr. Hearst at faa tag i flere af de kvikkeste 
medarbeidere i mr. Pulitzers blad. De forlod "The World* og gix over 
til ,The Journal* uden betænkning; thi mr. Hearst bød høiere løn end 
mr. Pulitzer. Foruroliget ved denne udvandring søgte mr. Pulitzer at faa 
endel af sine gamle medarbeidere tilbage ved at byde endnu bedre løn 
end mr. Hearst; men den unge millionær overbød stadig mr. Pulitzer og 
begyndte saaledes sin virksomhed med eliten af ,The Worlds* medar- 
beidere.. Engelskmænd vil kanske finde et saadant pludseligt frafald 

illoyalt; men det var ganske i overensstemmelse med amerikanske jour- 
nalisters sædvane. En forandring af eier eller redaktør ledsages derover 
næsten altid af et helt eller delvist omskifte af medarbeidere, og disse 
klager ligesaalidt herover, som Zigeunerne klager over at maatte drage til 
et nyt opholdssted. 

Til de nye kræfter, mr. Hearst hvervede, føiede han ogsaa nogle 
af sine bedste medarbeidere i ,San Framcisco Examiner*, og da han 
betalte de høieste honorarer, drog han snart de bedste bladmaænd i Amerika 
til sig. Som regel valgte han sine folk med stor klogskab. Men det 
værdifuldeste medlem af ,The Jourmals* stab var dog redaktøren selv. 
Ingen kunde skaffe bladet mere karakter og større fremgang end den 
unge millionær, som man i de varmeste sommernætter kunde finde i 
redaktionen arbeidende i skjorteærmene lige til den tidlige morgen, da 
bladet gik i pressen. Hans medarbeidere fik heller ikke ligge paa ladsiden; 
men de kunde ikke klage, naar de saa sin chef arbeide haardere end 
nogen af sine lønnede underordnede. 

Efter at have dannet sin medarbeiderstab lod mr. Hearst sin avis 
gaa af stabelen. Han satte prisen for bladet til en cent. ,New York 
Herald* koster tre cents og ,The World* to cents; men mr. Hearst 
udgav den ene morgen efter den anden en avis paa 8—12 sider for en 
pris, som slet ikke stod i forhold til omkostningerne. Mr. Pulitzer forstod 
nu, at han havde faaet en rival og nedsatte prisen for ,The World* til 
en cent. Siden den dag har de to rivaler kjæmpet med hinanden paa 
liv og død. Begge blade udkommer med morgen. aften- og søndagsud- 
gaver. Begge indeholder talrige illustrationer. Begge søger aabent at 
drive oplaget op til en million. De svagere mere gammeldagse aviser knustes 
naturligvis under de to stridende kjæmpers fødder. ,The Journals* oplag 
øgede stadig, og efter ca. 2 aars forløb blev søndagsudgaven solgt i 
400,000 eksemplarer for fem cents, medens det daglige salg af de 
sædvanlige morgen- og aftennumre havde naaet et antal af 350000 
eksemplarer. ,The Worlds" wudbredelse aftog dog ikke synderlig. , The 
Journal* voksede ikke saa meget paa sin rivals bekostning, som paa 
de andre blades, der var mindre moderne. 

Dette resultat opnaaedes naturligvis ikke uden kolossale omkostninger. 
Aldrig har en avis betalt saadanne honorarer som , New-York Journal*. 
Kassakontorets hemmeligheder aabenbares naturligvis ikke for udenverdenen; 
men man fortæller, at mr. Hearst har et halvt dusin medarbeidere og tegnere, 
der lønnes som ministre. Pengene flød som vand. Ingen pris var for høi, 
naar det gjaldt at sikre sig en førsteklasses nyhed. Journalister af den 
gamle skole stod maalløse af forbauselse over ,The Journal*s honorarer. 
Og denne ødselhed var saa meget mere forbløffende, som avisen i lang tid 

praktisk talt ikke gav nogen indtægter. De averterende er endog i de For- 
enede Stater en konservativ race. En ny avis kan længe forgjæves beile 
til deres gunst. Kommer de, betaler de i begyndelsen som regel kun efter 
meget lave priser. Mr. Hearst sagde, at de gjerne kunde holde sig borte. 
De maatte betale hans priser, eller ogsaa fik de lade være at avertere i 
hans blad. De tog ham paa ordet og holdt sig borte — en tid. Men 
nu kommer de i store skarer, og avertissementsspalterne beviser daglig, at 
de averterende har overgivet sig. Det direkte tab ved udgivelsen af , The 
Journal* i det første aar kan neppe beløbe sig til mindre end 3,600,000 kr. 
om ikke mer. 

Folk begyndte at undres over, hvad mr. Hearst egentlig vilde. Det 
kunde ikke være dollars, han laa paa jagt efter; — thi han havde flere 
dollars end han kunde tælle. Han syntes heller ikke at nære udprægede 
politiske planer. Man kaldte ham undertiden en socialistisk millionær; men 
han prædikede aldrig socialismen som et dogme eller en troesbekjendelse. 
Var hans formaal kun at knuse ,The World*? Ja — det var ikke saa 
let at afgjøre. ,The Journal* skadede sig ikke saa lidet ved sit forsvar 
for Bryan og det frie sølv; men mr. Hearst var ingen fanatisk sølvmand. 
Han var overhovedet slet ingen fanatiker. Forgjæves gjennemsøgte man 
hans ledere for at opdage spor af en social eller politisk troesbekjendelse. 
» The Journal* var Broadway paa tryk — Broadway ved middagstid, med 
vogne kjørende frem og tilbage og mylrende menneskemasser paa færde i 
de forskjelligste ærinder. Liv overalt; men intet ledende, styrende princip. 

Men lidt efter lidt begyndte man bag dette gjærende virvar af sen- 
sationsstof at skimte konturerne af en stor idé. Mr. Croker, den slue og 
mægtige chef for Tammany Hall, saa snart, hvor det bar hen, og han 
begyndte i haanende og nedsættende udtryk at tale om ,The Journal*s 
,pressestyre*. Da tog mr. Hearst mod til sig og lod over sine ledere 
trykke følgende: 

» he Journal*s motto: 
Medens andre taler, vil ,The Journal* handle. 

Dette motto trykkedes straks efter meddelelsen om, at den vakre 
Evangelina Cisneros var befriet fra sit fængsel paa Kuba af en medarbeider 
i ,The Journal". Det ledsagedes desuden af en leder om ,den jourmnalistik, 
som handler*, hvori mr. Hearst redegjør for sine idéer. Han siger bl. a.: 

s Det særegne for den nye journalistik er, at den handler. De aviser, 
som var moderne for et aarhundrede siden, serverede nyheder og gjorde 
undertiden store anstrengelser for at faa tag i dem. Nutidens moderne avis 
bringer naturligvis ogsaa nyheder; men den gjør mere. Den venter ikke 
paa, at begivenhederne skal komme. Den laver dem. 

Det har taget nogen tid, før man har lært sig at forstaa og vurdere 

denne nye metode; men ,The Journal* har fra første stund af fundet et 
stort antal mennesker, som omfatter den med stor interesse. Den har frem- 
lagt for denne sympatetiske flok af læsere en række bemærkelsesværdige 
handlinger. Vi skal anføre nogle eksempler. 

y he Journal* har altid med energi søgt at støtte de kubanske patrioter 
og har vist dem mange vigtige tjenester, hvoraf frøken Cisneros's redning 
kun er den sidste. Den tvang f. eks. de spanske autoriteter til at udstede 
reisepas for enke og børn efter Dr. Ricardo Ruiz, den amerikanske tandlæge, 
som dræbtes af sine fangevogtere i Havana. 

Da man lod skibet ,Caspar Whitney * gaa tilsjøs, skjønt vandet sivede 
ind gjennem alle sammenføininger, fik , The Journal* istand en undersøgelse, 
som førte til, at kaptein Fairchild blev fjernet fra inspektions-tjenesten. 

y Ihe Journal* beviste ved eksperimenter med skibe udenfor Sandy 
Hook, at man om natten ved hjælp af en lyskaster i overordentlig store 
afstande kan læse signaler givne med almindelige flag efter den internationale 
code. Denne opdagelse, hvis betydning for redning af liv og eiendom tilsjøs 
ikke kan overvurderes, dedicerede den gratis til marineautoriteterne. 

, Ihe Journal* har fra første stund af saavel praktisk som teoretisk . 
været interesseret i bedringen af de fattiges og forsømtes kaar. Den paatog 
sig saaledes at mildne den frygtelige nød, som herskede i vinter ved at 
aabne et folkekjøkken i Grand Street, hvor der daglig uddeltes varm mad 
til de nødlidende. Tusinder af sultende mennesker blev hjulpne ved dette 
foretagende. Og da en ildebrand for nogen tid siden gjorde mange familier 
husvilde, indbød ,The Journal* dem til en middag og skaffede dem nye 
hjem. Men den smukkeste frugt af vort blads arbeide paa det sociale 
omraade er ,The Journal*s gutterepublik, som har reddet to hundrede gutter 
fra fordærvelse og gjort dem til gode borgere. Dette er en institution, som 
giver løfter om en rig fremtidig udvikling og udvidelse. 

» he Journal* har hindret byraadet fra at give uretfærdige kon- 
cessioner til aktieselskaber og kjæmpede i sin tid med et saadant held for 
en nedsættelse af gasprisen, at den lovgivende forsamling i Albany fandt 
sig nødsaget til at vedtage en betydelig reduktion. 

Da. politiet ikke saa sig istand til at bringe lys i en mystisk mordsag, 
som havde vakt stor opmærksomhed, organiserede ,The Journal* privat 
en flok af detektiver, som efter tre dages forløb fandt morderne og kon- 
staterede den myrdedes identitet. 

Disse og flere lignende ting har ,The Journal* wudført.* 

Alt dette, fortsætter mr. Stead, er godt Meget af det er endog sær- 
deles godt. Men det beviser naturligvis ikke, at vi i mr. Hearst har den 
nye journalistiks Moses. Mr. Hearst er imidlertid den mest lovende jour- 
nalist, jeg har truffet paa lang tid. Han har dannelse, ungdomskraft, dyg- 

tighed, rigdom og en journalistisk sans, som er nærved at gjøre ham til 
et geni. Og hvis en mand udrustet med saa udmærkede kvalifikationer vil 
sætte alt ind paa at udnytte de muligheder, hans kald aabner ham, til at 
gjøre godt, da vil store resultater kunne opnaaes. Der er ialfald ingen 
mand i New York, som sidder inde med saadanne betingelser for at kunne 
virke til held og gavn for den store millionby som denne unge millionær- 
redaktør, der grundlagde ,The Journal*. 

Man maa imidlertid ikke tro, at en avis i Amerika allerede i sin 
egenskab af avis besidder magt og indflydelse. Bevidstheden om, at avi- 
serne i de Forenede Stater næsten altid drives som kommercielle foretagender, 
der maa afpresses det størst mulige pekuniære udbytte, har gjort meget til 
at svække pressens indflydelse. Mange klartskuende mænd har derfor er- 
klæret, at de ligesaa gjerne vil have aviserne til fiender som til venner. 
Carter Harrison havde alle aviser i Chicago undtagen sin egen mod sig, 
og dog valgtes han til borgermester med overvældende majoritet. Mr. 
Croker har gang paa gang sagt, at dersom han skulde stille sig som 
kandidat til borgermesterembedet i New York, kunde han ikke ønske sig 
noget bedre end at have alle byens aviser mod sig. Tammany bryder sig 
for tiden slet ikke om aviserne. Intet kan være mere foragteligt end 
,avisprat*. 

Men en avis vil have mere end ,avisprat* at byde paa, naar den 
ledes af en mand, som forstaar at gjøre sin redaktion til et levende centrum 
for alle de bedste kræfter og indflydelser i et land eller en by. 

RE, 


Et frafaldent demokrati. 


Den amerikanske statssocialisme. 
(Franklin Smith i , Popular Science Monthly*). 





(Fortsættelse). 


et tab af frihed, der ligger indesluttet i tusen forskjellige baand paa 
virksomheder, som ikke har noget med forbrydelse at gjøre, er 
imidlertid ikke borgerkrigens mest afskyelige frugt. Denne betegnelse til- 
kommer den proskriptionsaand, som nu behersker det amerikanske folk — 
den samme aand, som i Europas militærstater har taget og fremdeles tager 
antisemitismens barbariske form. I tre fjerdedels aarhundrede har man 
brystet sig af, at Amerika var tilflugtsstedet for de undertrykte og ulykkelige 
i alle lande. Hjertelig ønskede man velkommen enhver indvandrer, som 

var villig til at arbeide, uden hensyn til, om han var uvidende eller lærd, 
gul eller hvid. Man sendte endog agenter udenlands for med beretninger 
om frihed og overflod at paavirke militærdespotismens forarmede ofre. 
Saalænge de uhyre hjælpekilder var uudviklede, følte man, som enhver fri, 
industriel nation gjør, før den forfalder, at for mange fremmede, som var 
opsatte paa at bedre sine kaar, kunde der ikke blive til at dele landets 
uhyre. velsignelser. Men efterat krigsvæsenets forbandelse havde truffet 
dette folk, som det traf det atheniensiske og hollandske, og gjort det til- 
bøieligt til at anvende proskription, begyndte det at ændre sin holdning 
mod indvandrerne. Fra den politik, som gaar ud paa at udeiukke pro- 
dukterne af fremmed arbeide, gik man over til den politik, som gaar ud 
at udelukke det fremmede arbeide selv. Samtidig søgte man at retfærdig- 
gjøre sin egen adfærd med den skinlogik, som har sit udspring i krig. 
Skjønt det jo ikke var muligt andet, end at deres egen civilisation maatte 
triumfere, erklærede man dog, at man ikke kunde modstaa indrykningen af 
orientalske vaner og skikke. Med den sandhed lige for øinene, at ingen- 
somhelst kundskabsmasse nogensinde har gjort last til dyd, paastod man, 
at republiken ikke vilde kunne bestaa uden visse kundskabsprøver som 
skranke mod den europæiske uvidenhed og forbryderskhed. 

Skridtet fra at angribe udlændinger med forbudstarifer og emigrant- 
love og til at angribe dem med mere direkte midler er ganske kort. At 
det amerikanske folk har taget det engang og to gange og nu staar i 
begreb med at tage det igjen, er ikke skikket til at vække overraskelse. 
Under slaveregimentet var det en ligefrem eftergivenhed overfor den bar- 
bariske impuls, som beherskede nationen, da Texas blev taget fra Mexico, 
og man søgte at komme i besiddelse af Kuba. Det var et offer til den 
samme hadefulde impuls, da man nogle faa aar efter borgerkrigens slutning 
søgte at indlemme St. Domingo i unionen. Denne mod et frit demokratis. 
principer stridende handling blev kun afvendt ved de modige anstrengelser 
af enkelte offentlige mænd, som endnu følte dybt for de gamle sandheder. 
Siden er imidlertid Washingtons lærdomme atter kommet i vanry. I 
kravet paa en , kraftig udenlandspolitik* og Hawaii's annektion har vi et 
nyt udtryk for den paagaaenheds aand, der styrkede slavefogdens arm, 
naar han svang svepen, og optændte i ham begjæret efter andre 
folks lande. 

Tendensen til despotisme siden borgerkrigens udbrud har ikke bare 
været at spore hos unionsregjeringen. De krigslyster, som lodes løs under 
denne frygtelige kamp, har spredt sig overalt, og de synes at have vundet 
i kraft, efterhvert som de spredtes. Mens staterne, som sagt, ikke har 
gjort indgreb i centralautoriteternes myndighed, har de raset som en 
prærieild paa de individuelle rettigheders omraade. Historien kan ikke 

opvise den despot, som er deres ligemand i udstedelsen af forskrifter for 
sine undersaatters gjøren og laden. I en eneste session er det hændt, at 
over tusen love er emanerede, og i det hele er antallet af emanerede love 
over ti tusen. Er det noget at undres over, at denne vilde eksperimenteren 
med lovgivning holder paa at fremkalde en forvirringstilstand, at sagførerne 
snart ikke længer kan følge med, at dommerne ikke længer er istand til 
at fortolke lovene, og at det amerikanske folk selv begynder krampagtig 
at gribe efter hvilkensomhelst plan, der formodes at kunne fri dem fra 
det onde? 

Ligesom unionsregjeringen ytrer de enkelte staters regjeringer et 
oprigtigt ønske om at bevare de ,uafhændelige rettigheder* fra øde- 
læggelse. Næsten alle staters forfatninger indeholder en eller anden version 
af den berømte klausus i Magna Charta. Hvis de fundamentale regjerings- 
principer, disse forfatninger indeholder, blev strengt overholdte, vilde den 
politiske despotisme, som nu ligesaa fuldstændig som henimod slutningen 
af den italienske middelalder truer med at kuldkaste alle fri institutioner, 
ikke være mulig. ,Absolut, vilkaarlig magt over folks liv, frihed og 
eiendom, * siger baade Wyomings og Kentucky's forfatninger, ,, eksisterer 
intetsteds i republiken, ikke engang i den største majoritets hænder. * 
Endnu speciellere udtrykker Nord Dakotas konstitution, ,,at alle mennesker 
af naturen er lige fri og uafhængige og har visse uafhændelige rettigheder, 
hvortil hører nydelsen og forsvaret af liv og frihed, erhvervelsen, besid- 
delsen og beskyttelsen af eiendom og rygte, samt bestræbelserne for sikker- 
hed og lykke.* Intet kan være mere beundringsværdigt end Missouris for- 
fatning. Den forsikrer, at ,al konstitutionel regjering har til hensigt at 
fremme almindelig velfærd blandt folket; at alle personer af naturen har 
ret til frihed og til at nyde frugterne af deres egen flid; at sikrelsen af 
disse ting er regjeringens fornemste opgave, og at regjeringen, naar den 
ikke opnaar dette, forfeiler sin opgave.* Det er udtrykkelig underforstaaet, 
at regjeringens funktioner skal indskrænke sig til ordenens bevarelse og 
retfærdighedens opretholdelse. Paatog den sig noget andet, vilde den ikke 
fremme ,den almindelige velfærd*; den vilde fremme enkeltes velfærd paa 
andres bekostning. Istedetfor at sikre folket ,nydelsen af sin egen flids 
frugter*, vilde den tage fra den ene for at give den anden. 

Imidlertid er der ingen sammenhæng mellem teori og praksis. Endnu 
mere end kongresforhandlingerne viser legislaturens handlinger afmægtig- 
heden af hvilkesomhelst politiske bestræbelser, hvor geniale de end er, 
naar det gjælder at tøile et degenereret demokratis instinkter. Før i tiden 
gik lovgiverne ud fra, at visse almindelige regler var tilstrækkelige som 
veiledning for de patrioter, der repræsenterer folket. Men den russiske 
røvers tro, som bevæger ham at opsende en bøn, før han begaar en for- 

brydelse, kan neppe være mere afmægtig, end disse lovgiveres var. Saa 
kom den teori paa mode, at mere specielle bestemmelser vilde vise sig 
mere virksomme. Følgelig blev alle nyere konstitutioners fremherskende 
træk snarere en række statutmæssige forskrifter end en grundlovs mere 
omfattende principer. Alt var imidlertid forgjæves. Det ene har vist sig 
ligesaa afmægtigt som det andet. Der er mange høist forbløffende og 
mærkelige eksempler herpaa. Lovmageriet har naaet den utroligste høide. 
»Per er givet forskrifter,” sagde hr. Woolworth i den amerikanske 
advokatforening, idet han gav et indblik i denne lovgivningsvirksomheds 
sande karakter, ,som har usurperet en mands ret til, hvad han selv eier, 
og har gjort kontrakter for ham, som han ikke selv vilde have gjort.* 
Ikke den ringeste opmærksomhed tillægges den fundamentalsætning 
fra samfundslæren, at fremskridt i civilisation betyder det samme som ud- 
videlse af den individuelle frihed og den moralske ansvarligheds vækst. 
Saa stort og indviklet er den moderne industrialismes maskineri, at ord- 
ningen af det maa overlades de folk, som har sat sin formue og sin ære 
ind paa disse ting. De alene har interesse af en driftsmaade, der ikke 
nødvendiggjør samfundets indskriden, men samtidig altid med hensyn til 
produktion og distribuering kan møde de forskjellige behov og smags- 
retninger. Den nye civilisationsteori gaar imidlertid ud paa, at jo mere 
oplyst et folk bliver, jo mere uskikket er det til at bestemme sin egen 
handlemaade og svare for sine gjerninger. Forudsætningen er, at den eneste 
magt, som er kompetent til begge dele, og som kan undgaa krachet, er den, 
der skabes af hine udmærkede mekanismer for intrige og korruption — 
stemmeurnen og partiregjeringen. Med foragt for Buckle”'s uimodsigelige 
bemærkning, ,at de bedste love, der er sat i kraft, har været saadanne, 
hvorved en eller flere ældre love er ophævede,* holder lovgiverne i den 
nye verden paa at gjenoplive alle de indskrænkninger, som kvalte indivi- 
dualiteten og forretningssansen i den gamle verden. Idet der laves bureauer, 
overopsyn og kommissioner i næsten alle tænkelige øiemed, fra prøver for 
barberere og blytækkere til insrpektion med assurance- og jernveisselskaber, 
sætter man ikke alene den personlige frihed, men ogsaa det lokale selvstyre 
paa hovedet. ,Man kan undres over,* siger Bradford i et brev til 
» Boston Herald*, idet han gjør opmærksom paa denne besynderlige gjen- 
ganger af fortidens despotisme, ,, hvor mange mennesker er opmærksomme paa 
den sociale revolution, som fra aar til andet foregaar i stortingsbygningen 
(the statehouse); den stadige underminering af det lokale selvstyre, som i 
mere end to aarhundreder har været statens stolthed, og den stille virk- 
somhed, hvorved vi mere og mere drages ind under den centraliserende 
despotisme af denne eller hin kommission. Der er nu fire og treti saadanne, 
hvoraf mange har en udstrakt eksekutiv magt uden at være under noget- 

somhelst virkeligt ansvar.* Som selve legislaturen er disse kommissioner 
nye midtpunkter for rænker, raaddenskab og undertrykkelse. Idet de spiller 
den gamle hofyndlings rolle, meddeler de privilegier og fornægter rettig- 
heder, som om de af en eller anden velvillig selvhersker var betroet ene- 
retten hertil. 

Den form for eiendom, som oftest har tiltrukket sig det frafaldne 
demokratis ildesindede opmærksomhed, er den korporative eiendom. Især 
er deres menneskekjærlige graadighed blevet vakt ved de store kapital- 
sammenslutninger, der gaar under navnet ,ringe*. Disse er nu demagogernes 
store middel til at sætte uvidenhedens og fattigdommens lidenskaber i brand 
og til at aftvinge brandskat, hvormed politiske felttog kan føres og de 
private rigdomme øges. Lidet eller intet gjøres for at opklare, om denneslags 
foreteelser er et produkt af en forbrydersk lovgivning, eller om de har sin 
rod i økonomiske tilstande, der ikke kan bringes under menneskelig kontrol. 
Det. er nok, at denslags foreninger eksisterer, at de ligesom andre samfunds- 
medlemmer, som underholder dem, udøver despotisk magt — ergo kan de 
plyndres uden naade og barmhjertighed. Følgelig er ,ringenes* under- 
trykkelse i de par sidste aars tid blevet et yndlingsafløb for offentlig 
uvidenhed, fordom og rovgjerrighed. En hel del af den mod disse selskaber 
rettede lovgivning er kun blevet til af politiske hensyn, og det har aldrig 
været hensigten at søge den overholdt. Derfor er denne lovgivning imid- 
lertid lige krænkende for et frit demokratis fundamentalprinciper, som den er 
et godt udtryk for den degeneration, der hurtig gjør republikens formaal til 
det omvendte af, hvad de engang var. Staten New Yorks lov mod ring- 
væsenet autoriserer en af inkvisitionens mest afskyelige fremgangsmaader 
— nemlig indstevning af et mistænkt vidne for under selve vidneførselen 
at finde et grundlag for dets domfældelse og afstraffelse. Den tilsvarende 
lov i Mississippi fastsætter, for at komme de skyldige tillivs, straffe, der 
ligesaa fuldt rammer de uskyldige, som har nogen forbindelse med ring- 
væsenet. Hvilke vink kunde ikke forfatterne af saadanne love have givet 
de berømte despoter i historien? 

Den korporative eiendom, som har lidt mest ved disse moderne van- 
dalers plyndringer, er jernbanerne. Idet de oprindelig blev anseede som 
den vigtigste og værdifuldeste ydelse, opfindertalentet havde skjænket civili- 
sationen, blev de støttet paa alle mulige maader. Nu holdes de for et af 
de største af de saakaldte ,sociale onder*, som statsmænd og filantroper 
er saa ivrige i at bekjæmpe. Ved anvendelse af en logik, der ikke er 
- ukjendt hos ,tænkere* og demagoger, er jernbanerne blevet tydet som 
skabninger af staten; de har følgelig ingen andre rettigheder end dem, 
staten tillægger dem. I Chikago blev en elevator, som var bygget paa 
privat eiendom for private midler, og som ingen uden sit eget forgodt- 

befindende var nødt til at bruge, da den , berørte offentlighedens interesser*, 
tvunget til at underkaste sig lovgivningens bestemmelser med hensyn til 
takster. Efter denne smukke teori er jernbanerne, da de i modsætning til 
alle andre foretagender , berører offentlighedens interesser*, ikke længer privat 
eiendom med alle dens privilegier og rettigheder. Følgelig er de blevet 
underkastet et despotisk overopsyn, som har bragt dem til ruinens rand. 
Negtet retten til kontraktsfrihed, en af de ,uafhændelige rettigheder*, til- 
lades det dem ikke at fastsætte sine egne transporttakster. De er erdvidere 
bleven tvunget til, enten driften kræver det eller ei, at bygge depoter i byer 
af en vis størrelse, at ordne togruterne paa sammenstødende linjer med den 
hurtigste reisemaade for øie og at holde publikum underrettet om forsinkede 
tog og deres ankomst. I den ene stat fordres der visse betryggelser med 
hensyn til godsmagasinering, i den anden har jernbaneselskabet ved ulykkes- 
tilfælde bevisbyrden for, at der ikke er udvist forsømmelighed paa nogen 
maade fra betjeningens side. I en tredie stat faar selskabet ikke lov til 
at reducere lønningerne uden en maaneds varsel, i en fjerde kan ingen 
funktionær afskediges, uden at grunden paa forlangende opgives. Den ene 
lov tilpligter jernbanerne at betale al forudgaaende fragt for gods, som 
leveres dem; den anden nægter dem at anvende detektiver eller andre 
personer til opdagelsen af uærlighed blandt personalet eller til beskyttelse 
af sin eiendom mod urostifteres hærverk. En rettighed som denne vilde 
i en saa menneskelig tidsalder som vor neppe engang blive nægtet tyve, 
naar de optraadte ,som privatfolk*. 

Hidtil er kun to andre korporationer foruden elevator- og jernveis- 
selskaberne blevet nægtet retten til at fastsætte priserne paa sine egne 
tjenester. Dette sørgelige udslag af demokratisk despotisme har ogsaa 
truffet telegraf- og telefonkompanierne og truer gas- og omnibusselskaberne 
med samme skjæbne. De korporationer, som hidtil er gaaet fri, har 
imidlertid nok mærket de sociale reformatorers farlige omhu. Mølle-, 
fabrik- og mineeiere har faat føle den ganske eftertrykkelig. Men selv 
om deres arbeidstid er blevet afkortet til det urimelige, selv om deres 
myndighed over uduelige og skjødesløse arbeidere er blevet formindsket 
til afmagt, og selv om de er blevet tvunget til at opføre sine bygninger og 
montere sine maskiner efter forskrifter, der ikke altid er de viseste — 
kort sagt: om de er blevet bundet og bastet ved forordninger, der kon- 
kurrerer med de (Colbertske, der knuste den franske industri, saa er dog 
historien om deres undertrykkelse altfor lig jernveisselskabernes til at 
trænge nærmere omtale. 

Af mere interesse, fordi den er mere ny, er den undertrykkelse, der 
har rammet assuranceselskaberne. Denne forretningsgren trænger ligesom 
jernbanevæsenet den allerhøieste dygtighed og omsigt og en specialkundskab, 

som meget faa lovgivere gjør sig noget bryderi med at komme ind i. 
Ikke destomindre er ogsaa disse forretningsdrivende blevet behandlet som 
taaber eller kjeltringer. Baade paa brand- og livsassurancens omraade er 
der gjort svære indhug i den private selsvbestemmelsesret. Brandforsikrings- 
selskaber er forbudt at begrænse sine forpligtelser. For at opmuntre brand- 
stiftersporten er de berøvet retten til i forbrydelsestilfælde at nægte ansvar. 
Samtidig med at knække deres frihed har lovgiverne beskaaret deres 
indtægter. I én stat idetmindste fordres for byer af bestemt størrelse visse 
afgifter som bidrag til brandvæsenet. Endnu værre er det gaaet livsfor- 
sikringsselskaberne. Skjønt dødelighedsprocenten blandt sorte er større end 
blandt hvide, tillader lovgivningen ikke, at der gjøres nogen forskjel, og 
hvis en agent skulde ønske at forflere sine forretninger ved at formindske 
sin egen procentvise fortjeneste, kan han kun gjøre dette med fare for at 
blive forfulgt som forbryder. Hvorfor straffer man ikke ogsaa læger og 
sagførere, naar de nøier sig med et honorar, som er under en vis størrelse? 

Imidlertid er det ikke bare korporationer, lovgiverne har grebet ind 
imod. De individuelle rettigheder har heller ikke gaaet fri. Statens politi- 
myndighed er blevet gjenstand for det samme misbrug, som har rammet 
»den almene velfærd* i unionsforfatningen. Under dække af denne myn- 
dighed, har begjærlighed og graadighed gjort svære indhug i den frihed, 
som amerikanerne roser sig saa ofte af og krænker saa voldsomt. Saa 
vidt er det kommet, at neppe en eneste form af menneskelig virksomhed 
fra fødsel til død, begge indbefattede, har undgaaet et generende og 
næsvist opsyn. I uforskammede menneskers absurde forsøg paa, at 
bedømme mnæstens opførsel efter sine egne snævre begreber om ret og 
uret, er alt, hvad der vedkommer sundhed, arbeide, moral og opdragelse, 
blevet , offentlige affærer* i en grad uden sidestykke. De lovbestemmelser, 
der vedrører tagtækkere, entreprenører og hovslagere paa den ene side og 
tandlæger, apotekere og læger paa den anden, er ligesaa stridende mod 
principerne for et frit demokrati, som Ludvig den mr1tes og dronning 
Elisabeths feudale monopoler. Og dog er disse lovbestemmelser sanktioneret 
af landets høieste ret. En meget høitstaaende dommer udtaler ligefrem, 
at saasandt det ikke strider mod selve forfatningen, ligger det i lovgiv- 
ningens magt at gjøre en hvilkensomhelst indskrænkning i en hvilkensom- 
helst professions udøvelse. Gad gjerne vide, hvad Jefferson vilde tænkt 
om et doktrin, der nødte ham til at lede med lys og lygte for at finde 
en autoriseret grovsmed til at sko den hest, hvorpaa han red til hovedsta- 
den for at holde sin berømte tale! Hvad vilde John Adams tænkt om 
en lov, som nægtede ham at bygge en afløbsrende ved sit eget hus, eller 
af en hvilkensomhelst arbeider at faa udført den reparation, han trængte 

paa sit eget tag? Vilde disse mænd ikke blevet nødt til at udstede en 
ny frihedserklæring og udkjæmpe en ny selvstændighedskamp. 

Ingen folkeklasse har større interesse af frihed og har lidt mere 
under de nuværende tilstande end løsarbeiderne. Civilisationen gjorde et 
godt skridt fremover, da arbeideren istedetfor at være slave og livegen fik 
ret til at gaa, hvor der var arbeide at faa, og at komme overens med sin 
arbeidsgiver, som han selv vilde. Dog har ingen klasse mer fuldstændig 
karrikeret Sir Henry Maines ros, den høieste, der kan gives et frit demo- 
krati: ,det amerikanske folk er endnu af den mening, at mere menneskelig 
lykke kan opnaaes ved privat energi end ved offentlig lovgivning. Dette 
skrev han for ikke mere end ti aar siden, men nu passer det ikke længer. 
Nu er det snarere staten end flid og nøisomhed, arbeideren har at stole 
paa for at sikre sin alderdom og skaffe sig tilstrækkeligt udkomme. Ar- 
beiderne er selv skyldig i hver eneste indgrebslov, som de klager over. 
De har sat igjennem de mest despotiske og specielle love, som findes i 
det offentlige register. Foruden lovene om børns og kvinders arbeide er 
der en mængde andre, endnu mere uforenelige med friheden. Jeg har 
nævnt, at jernveisselskaberne maa begrunde afskedigelser og i realiteten 
forbydes at værge sig mod kjeltringer og uduelige. Hvad end nytten af 
saadanne love kan være, har de i jordbrug og handel engagerede menne- 
sker ingen del i den. Varer af amerikansk oprindelse skal nyde særskilt 
begunstigelse; løsarbeidere skal have fortrinsret fremfor fast ansatte be- 
tjente og tjenere; i Spørgsmaal vedkommende legemligt arbeide skal klageren 
have fri sagførsel. Løn skal betales for bestemte tidsrum og kun i den 
form, loven godkjender. Der er love, som fastsætter arbeidsdagens længde 
og lønningstariffen ved offentlige arbeider. Paa den maade plyndres de 
mennesker, som i den fri kappestrid maa arbeide længere for lavere løn. 
Istedetfor ved en saadan lovgivning at knække kapitalens despoti, stimulerer 
arbeideren kun dets vækst. Ethvert nyt bureau, enhver ny inspektør af det 
ene eller andet slags, ethvert nyt indgreb i en arbeiders fri selvbestem- 
melsesret er en ny draabe vitriol i arbeidernes egne Saar — en ny spiger 
i hans egen friheds ligkiste. 

Skjønt afkommere af de selvtillidsfulde og frihedselskende nyeng- 
lændere, er de Forenede Staters farmere ogsaa faldne som offer for et 
frafaldent demokratis forkjærte principer. Mange af dem har endog over- 
gaaet indvandrerne i hengivenhed for politiske ideer, der tilhører Europas 
militærdespotier. Naar en eller anden fremtidens De Toqueville skal studere 
den amerikanske friheds ødelæggelse, hvor vil han ikke da undre sig, naar 
han finder en lov, med et yderst bureaukratisk maskineri, om et skade- 
insekts ødelæggelse? Hvor han vil forbauses over forfaldet hos et folk, 
som henvender sig til regjeringsmagten for at redde sine frugttræer fra 

sygdom og mark eller sine akre for ukrudts indtrængen! Hvis bønderne 
selv undlader at anvende de midler, som menneskekjærlige lovgivere har 
foreskrevet, staar ligesaa menneskekjærlige funktionærer rede til at ødelægge 
de træer, der findes angrebne, eller til at luge væk ukrudtet, før der saaes. 
Husdyrenes sundhed beskyttes ved lignende love. Den ene foreskriver, at 
faarene engang aarlig skal behandles mod skab, den anden bemyndiger 
offentlige funktionærer til at undersøge hornkvæget og uden videre dræbe 
det, hvis det findes tuberkuløst, den tredie gjør et dyrs slægtsregister langt 
betydningsfuldere end et menneskes og belægger forfalskningen af en gris's 
eller en hests stamtræ med de haardeste straffe. Andre love forudsætter 
ligefrem, at yankeestolthed og yankeeklogskab hører fortiden til. 

Af den største interesse for de filantropiske statsmænd har været alt, 
som vedkommer moral, humanitet og opdragelse. De synes at have tænkt, 
at uden deres ondskabsfulde mellemkomst vilde alle medmennesker ned- 
synke i haabløs uvidenhed og barbari. De har følgelig gjort sig den 
yderste umag med at modarbeide mangel paa maadehold, at opmuntre 
kjærlighedsgjerninger og at berøve intelligens og lærdom deres fortrin. I 
alle stater er der oprettet uhyre kostbare anstalter til indprentning en gros 
af offentlig og privat dyd og visdom. For at intet barn, paa grund af 
perverse tilbøieligheder eller forældres forsømmelighed, skal bryde ud af 
de hjorder, der fylder de offentlige skoler, er tvungen undervisning blevet 
indført. Der er ansat funktionærer, som skal opsnuse saadanne smaa for- 
brydere, og veritable fængsler er bygget, hvor de tvinges til at lædske sig 
sig ved kundskabens kilder. Endnu mere i strid med frie, demokratiske 
principer er de private organisationer, som for at modarbeide grusomhed 
og last er meddelt politimyndighed. De er i besiddelse af en magt, som 
ikke kan kontrolleres. Staten har ikke mere at gjøre med ansættelsen af 
deres agenter end med jernveis- eller assuranceselskabernes. Skjønt deres 
folk almindelig agtes, kan de være saa uvidende og uduelige, som de vil, 
og det er mig bekjendt, at de for at fange sine ofre har anvendt midler, 
som vilde skjæmme en kjeltring, og at de har krænket privatretten med 
en hensynsløshed, der neppe har noget sidestykke i selve Rusland. 

Den proskriptionens og forbudets aand, som siden borgerkrigen har 
været saa iøinefaldende i wunionsstyrelsen, breder sig ogsaa i de enkelte 
staters legislatur. Selve forfatningen har naturligvis umuliggjort at oprette 
toldgrænser mellem staterne. Men skatten paa handelsreisende og andre 
baand paa det fri samkvem viser, at viljen i denne retning ikke mangler. 
En heldigere fremgangsmaade til forhindring af fremmed konkurrance har 
man fundet i de love, der udelukker ikke bosiddende fra østersbanker og 
laksefiske. Andre love forbyder borgere og korporationer, som ikke til- 
hører vedkommende stat, besiddelsen og driften af jernveie. Følelserne 

overfor virkelige wudlændinger er naturligvis endnu mere urimelige og 
fiendtlige. De indvandringskontorer, som i tolerancens og oplysningens tid 
blev oprettet i mange stater, er — jeg tror paa en eneste undtagelse nær — 
alle blevne nedlagte. Enkelte stater har ikke alene forbudt anvendelsen 
af fremmede ved offentlige arbeider, men de har ogsaa forbudt dem at 
besidde jord inden statens grænse. Saa steil er intolerancen i de sidste 
to aar blevet, at det er foreslaaet at udelukke de fremmede fra al beskjæt- 
tigelse idetheletaget. Og enda roser vi os af amerikansk frihed og for- 
domsfrihed ! 

Lad os uden at følge det amerikanske demokratis forfald til det 
snævrere, men ikke fattigere omraade for kommunestel med dets utallige 
bestemmelser vedrørende ting fra anvendelsen af patteflasker til vei- og 
vandvæsen, undersøge frugterne af filantropernes og statsmændenes umaade- 
lige arbeide. Lad os se, om det ene staar i forhold til det andet. Kan 
det med andre ord siges, at socialt, politisk og industrielt liv idag viser 
en høiere civilisation end før borgerkrigen? 

Svaret bliver ikke bekræftende. Siden forfatningen blev vedtaget, har 
der aldrig været saa udbredt og velbegrundet klage over kapitalens graa- 
dighed, over arbeidets tyranni og brutalitet, over forbrydelsernes rystende 
overhaandtagen og over politikens korruption og forsumpning. Der er ikke 
en lovgivende forsamling, i stat eller i union, som ikke for at aftvinges 
begunstigelser af enhver art beleires af mænd, som mere end andre skulde 
repræsentere samfundets intelligens og moral. Neppe en eneste alvorlig 
streik finder sted uden at være ledsaget af udskeielser, som kun barbarer 
kan tillade sig. Fremmedhadet er umaadelig bittert. Trods konstitutionelle 
og andre forordninger udnævnes embedsmanden af nogle faa, som har det 
hele i sin haand og anvender sin uhyre magt til brandskatning af individer 
og korporationer for at berige sig selv og fremme sine politiske planer. 
De love, der er vedtaget for at hindre sværere forbrydelser, har vist sig 
afmægtige. Dr. White har i en offentlig forelæsning godtgjort, at antallet 
af mord pr. aar overstiger ti tusen, og at tallet stiger raskt. Lynchloven 
gjælder nu ikke alene i syden og overfor negre, den hersker ogsaa i 
nord og vest. ; 

For mange sociologer har foreteelser som disse været ligesaa ufor- 
klarlige som overraskende. , Hvordan kan det være, spørger de sig selv, 
»at Jo mere vi stræver med love og forordninger for at fremskynde tusenaars- 
rigets dagning, jo mørkere synes himlen at blive? Er demokratiet en 
utøilelig dæmon? Er det dets bestemmelse at triumfere over retfærdigheden 
og at ødelægge den samme civilisation, hvoraf det har sit udspring?* Og 
dog tror de fremdeles, at disse tusener og titusener af love og forordninger 
ær ligesaa mange nye og værdifulde eksperimenter i samfundsvidenskab. 

Som om enhver despot fra umindelige tider ikke havde gjort ligedan før! 
Som om disse eksperimenter i et moderne samfund, hvor den moralske 
kontrol hurtig afløser den politiske, kunde frembringe nogen anden virkning 
end den, de saa inderlig frygter! Det er ikke ved at saa vind, at stormen 
stilles. Det er ikke ved indgrebslove, hvor rene deres motiver, og hvor 
ophøiede deres maal end er, at verden forbedres. Som historien viser, og 
som Hamilton saa klart forudsaa, vil denslags politik af den mest civili- 
serede nation gjøre en race af barbarer. Paa en anden vei, og paa den 
alene, maa mennesketilværelsen naa sit maal: ved at give den fattigste og 
svageste midler ihænde til at modstaa den rige og stærke. Istedetfor at 
anvende utallige millioner paa et arbeide, som skulde overlades folket selv 
— opdragelse, regulering af moral, arbeide og handel, industrielt tiltag og 
ledelse — anvend dem om nødvendigt paa oprettelsen af en skrupuløs 
rettergang, der er fri for alle. Da vil det blive muligt at afsvække og, 
før det bliver forsent, at stanse de utallige laster og forbrydelser, som har 
sin rod i krig og despotisme. Da vil folk lære at skaffe sig selv de tusen 
moralske og materielle velsignelser, som fødes af fred og frihed. Da vil 
de løses, de eneste demokratiske problemer, som fordrer og har mulighed for 
en løsning — selvhjælpens og selvkontrollens enkle, men vægtige problemer. 
PP. 


Tilstanden paa Kuba. 


(Efter G. H. D. Gossip i ,Fortmightly Review). 





= helt at kunne forstaa situationen paa Kuba og tillige aarsagerne til 
det spændte forhold mellem Spanien og Amerika er det nødvendigt 
at kjende noget til landets sociale, politiske, kommercielle og religiøse for- 
hold. Den krig, som nu raser paa Kuba, er som de foregaaende krige 
reist imod den spanske styrelse og de monopolister, som under den strenge 
spanske regjering, lever og mæsker sig paa Kubas bekostning. En revolu- 
tionær aand har stedse ulmet i dette undertrykte folks hjerter imod de 
tyranniske spaniere. Kubanerne har 40,000 eller 50,000 veludrustede 
mænd i marken, og om hver eneste en af dem faldt, saa vilde straks 50 
nye tusen fremstaa; men ikke desto mindre har Spanien søgt at give det 
udseende, som om den hele opstand indskrænkede sig til kun at om- 
fatte banditter og røvere. I virkeligheden er det en national reisning — 
en revolution, i hvilken alle klasser og stænder af det kubanske folk tager 
aktiv del, og hvis maal er øens frihed og selvstyre. Dette bevises noksom 
af det alvor, hvormed de fører kampen, og de vil aldrig give op, førend 

enten spanierne er drevne bort fra Kuba, eller hele øen er ødelagt. Men. 
Spanien maa tabe; det maa slippe Kuba, som det har maattet slippe enhver 
besiddelse paa amerikansk jord. 

Paa Kuba hersker fremdeles den mørke middelalders regimente.. 
Spaniens navn er ensbetydende med undertrykkelse og systematisk røveri; 
alle indfødte kubanere sukker under et udlevet og korrupt monarkis herre- 
vælde. I politisk henseende styres øen af en overgeneral, der har saavel 
den civile som den militære myndighed; ellers er landet delt i fem 
guvernementer. Ligeledes er det delt i flere mindre og større distrikter i 
retslig og kirkelig henseende; men alle officielle stillinger indehaves af 
spaniere eller folk af spansk fødsel. Kreolerne eller de indfødte hvide 
kubanere har absolut ingen repræsentation i styrelsen; ikke en eneste af dem 
— og endnu mindre en neger naturligvis — er værdig til at beklæde en 
officiel stilling som f. eks. i de Forenede Stater. Som i Mexiko har 
spanierne altid holdt kreolerne nede i umyndighed og aldrig tilladt dem 
andel i administrationen. Ethvert forsøg i den retning er kvalt i fødselen. 

De høieste spanske autoriteter har været nødt til at erkjende, at 
kubanernes krav paa frihed er fuld lovlig. Marskal Serano skriver saaledes 
i en rapport 1867: , Det kan ikke skjules, at Kubas rigdomme i de 
senere aar har været anvendt paa en urigtig maade, og at dette er grunden 
til den krise, som øen for tiden gjennemgaar.* Lignende udtalelser, endnu 
sterkere, findes i andre officielle indberetninger. I 1875 henledede de 
Forenede Staters minister i Madrid, Mr. Cushing, den amerikanske regje- 
rings opmærksomhed paa de forfærdelige tilstande paa Kuba, og spanske 
blade paa den tid fremholdt aabenlyst, at krigen paa Kuba aldrig vilde 
ende, førend administrationen blev bedre. Siden da og til 1895, da krigen 
brød ud, har Spanien modtaget 500 millioner pesetas.*) 

Et af det første, man maatte have anvendt penge til, vilde være 
anlæggelse af veie, fordi mangel paa gode veie altid har været den største 
hindring for de spanske troppers fremgang; men ikke en peseta af oven- 
nævnt?> uhyre sum har man benyttet til dette, og følgen har været, at 
kubanerne kan holde krigen gaaende som en guerillakrig; artilleri kan 
ingen vei komme, og kubanerne leder spanierne ud i moradser og trange 
pas, hvor de maa omkomme. 

Nu er Kuba saagodtsom en øde ørken. Alle farme er brændt for 
længe siden langs den vei, som fører fra den ene ende af øen til den 
anden næsten helt til Havana, og alle kirker er ødelagt. I alle provinser 
er der nød; hvad spanierne ikke har herjet, har insurgenterne ikke sparet; 
for ogsaa de maa leve, og de fleste folk er flygtede til Havana og andre 


*) En peseta = kr. 0.72 (1 franc). 

byer. Saadan var stillingen for omtrent 2 aar siden; nu er den selv- 
følgelig endnu værre; ingen eller intet skaanes. Der findes saakaldte 
, fredede strøg*, hvor flygtninge og saarede, mænd som kvinder og børn, 
kan ty hen for at dø i fred; men heller ikke disse skaanes mer. Overalt 
findes døde og halvdøde mennesker, og luften er forpestet af stank, hvor 
man gaar. Agerbruget og al fredelig ernæringsvirksomhed er stanset, og 
amerikansk kapital staar paa spil og vilde utvilsomt være tabt, hvis ikke 
Amerika nu havde grebet ind. Spanien er ganske bankerot og faar neppe 
laant penge nogensteds; men oprøret har kostet omtrent en million pesetas 
daglig, og hidtil har spanierne bestandig tabt — tabt penge og tabt folk. 
Deres soldater taaler ikke klimatet og dør fortvæk af feber, ligesom de jo 
heller ikke kjender til kubanernes maade at føre krigen paa; men ellers 
er der udvist stor grusomhed paa begge sider; oprindelig var kubanerne 
humane og førte kampen paa civiliseret vis; men de er nu tvungne til 
samme strenghed som den, fienden udviser. Regelen er saaledes ,,øie for 
øie og tand for tand*. Den spanske natur har ikke forandret sig siden 
Alvas, Torquemedas og Cortes' dage; den er grusom som før, og general 
Weyler har paa Kuba udvist samme raahed som Callejo i Mexiko og 
Morello i Columbia; selv hospitaler spares ikke. Saaledes stormede spanske 
tropper et stort hospital i januar 1896 i nærheden af Cienfuegos. Kubanske 
soldater. kjæmpede tappert for at forsvare de syge og saarede, men blev 
tilsidst massakrerede. Dr. Soler kom ud og viftede med det hvide flag; han 
blev skudt ned. En syg amerikaner heiste stjernebanneret; men det blev 
hugget sønder og hospitalet tændt i brand. I april 1896 blev nok et 
hospital ødelagt, og en menig soldat, som negtede at slaa løs paa de syge, 
blev uden pardon skudt ned af en løitnant. Der kunde anføres tilsvarende 
eksempler paa barbarisk grusomhed i det uendelige. 

Kubas store helt er Antonio Maceo, der faldt ifjor, og hans død 
var dødsstødet for det spanske tyranni paa Kuba. Mordet paa ham vakte 
den dybeste forbitrelse ikke bare paa Kuba og i Amerika, men over hele 
den civiliserede verden. I det italienske deputeretkammer sagde Imbriani 
blandt andet: ,I det radikale Italiens navn sender jeg hilsen til kubanerne 
i anledning general Maceos død; han døde for sit land. Oprør er ikke 
bare en ret, men en pligt i undertrykkelsen, og æren skal omstraale alle 
dem, som dør for friheden.* Hans tale modtoges med stærkt bifald. 

Hvad der fra begyndelsen af kunde indvendes mod at anerkjende 
Kuba som selvstændig stat var for det første, at insurgenterne ingen regje- 
ring havde, og at Spanien vilde erklære Amerika krig, ifald Amerika 
greb ind. 

Nu har insurgenterne vist at kunne modstaa spaniernes angreb i hele 

3 aar, og da de Forenede Stater i længere tid har fulgt begivenhederne 
paa Kuba med den største interesse, saa maatte det nødvendigvis føre til 
en indskriden fra deres side for at sikre Kuba dets ret til uafhængighed. 
Hvad krigen mellem Spanien og Amerika iøvrigt angaar, Saa spiller natur- 
ligvis økouomiske interesser ind; men hverken eksport eller import kan 
komme i betragtning, naar det gjælder den nationale ære, og det er jo 
denne, som har samlet det amerikanske folk til hjælp for kjæmpende 
patrioter. Det er imidlertid sandt, at Spanien ofte har lagt store hindringer 
iveien for handelen med Amerika og søgt at stænge amerikanske handels- 
mænd ude; for medens de Forenede Stater kjøber fra Kuba mindst 70 
pet. af alle produkter, som Kuba har at sælge, saa kjøber Kuba til gjen- 
gjæld af Amerika ikke mer end omkring 20 pct. fornemmelig mel og 
petroleum; det er saaledes til stjernebannerets land, Kuba nærmest maa 
vende sig med hensyn til afsætningen paa sine produkter. — 

Spanien, som henter det meste af jern og kul og manufakturvarer 
fra Amerika, sender saa samme slags varer til Kuba til ubyrlige priser og 
plyndrer derigjennem det stakkels folk; en saa bagvendt handelspolitik kan 
ikke andet end ødelægge et land. Og det er heri, man maa søge grunden 
til Kubas ulykker; for der er i virkeligheden økonomiske love, som er lige 
bestemte i sine virkninger som tyngdekraften. Men der er — som sagt — 
høiere motiver til Amerikas indskriden paa Kuba end de økonomiske og 
kommercielle. Bare tilværelsen af en regjeringsform, mere despotisk end 
tsarens, saa at sige i skyggen af det amerikanske flag, er de frihedselskende 
amerikanere en torn i øiet; dette er det, som har vakt den nationale 
samvittighed og drevet senatorerne til at tale og handle, som de har gjort; 
thi kongressen blev tvungen til at erklære krig — tvungen af folkeviljen, 
som er bestemt paa, at Kuba skal faa sin frihed. Det er egentlig Spanien, 
som har begyndt krigen mod beboerne paa en amerikansk ø; drevne af 
undertrykkelsen foretrækker de døden paa slagmarken med alle dens navn- 
løse rædsler, og Amerika vil aldrig tillade, at ,Antillernes Perle*, et land 
med de høieste muligheder for et folks udvikling, skal være skuepladsen 
for slaveri og ødelæggelse. I geografisk henseende hører jo Kuba Amerika 
til, som den ligger der i aabningen af den Mexikanske golf mellem Florida 
og Yucatan, og politisk er den berettiget til at faa sit statsstyre anerkjendt 
som andre amerikanske republiker; men med sit lille fladeindhold er den 
øiensynlig ikke bestemt til at danne nogen egentlig uafhængig republik, 
ligesaalidt som den kan indlemmes i den amerikanske union; fra amerikansk 
synspunkt seet bør Kuba ubetinget tilhøre Amerika; for Kuba er nøglen 
til den Mexikanske golf og de sydlige Kyster af de Forenede Stater. De 
vestindiske øer er ligesom forposter for Amerika, og næsten alle europæiske 


Tilstanden paa Kuba. 67 I 


lande eier en eller flere af dem. England, Frankrige, Tyskland, Spanien, 
Danmark — enhver har sine forposter staaende der, og i tilfælde af krig 
vilde de komme til at tjene som stationer for levnetsmidler. Kuba er 
imidlertid den værdifuldeste af alle og er saavel i strategisk som i kom- 
merciel henseende af overordentlig stor betydning for United States. 


Gladstone. 


iden har endelig gjort sin ret gjældende; ved himmelfartsdagens morgen- 
gry stansede det store hjerte, hvis varme slag man saa nødig vilde 


ophøre at fornemme bag al den hule stønnen fra storpolitikens brydeplads. 
Efter to lange mandsaldres wuopslidelige arbeide i nationens tjeneste er 
hvilen endelig forundt denne olding, som man havde vænnet sig til at regne 
med som udødelig. 

Gamle Gladstone hørte med til det sunde slægtled, der fødtes til 
verden i hine stormens aar, da Europas folkehav var et eneste rygende 
brot, da hver blodsdraabe brændte af lidenskabelig spændt energi under 
dysten mod uveirets vilde magter. Selv var han runden af en race med 
marg i, han var skotte af reneste blod. Og han fostredes blandt det folk, 
som fremfor noget andet har fundet veien frem til den fuldkomneste type 
for mandighedens væsen. 

Man kan knapt forestille sig, at saa er; men Gladstone var virkelig 
jævnaldrende med kuldet Wergeland, Welhaven, Schweigaard, Stang, Daa, 
PE: Munch; han traadte ind i politiken samtidig med Ueland; da 
Sverdrups ildtale første gang lød i Norges storting, havde Gladstones 
vidunder-røst alt i et snes aar henrykket underhuset. Ifjor feirede dron- 
ning Victoria sit 60 aars jubilæum; et par aar før hendes tronbestigelse 
havde Gladstone allerede været minister sammen med Peel og Wellington. 

Hele 65 aar af sit folks historie har den nu hensovne olding flettet 
sit navn ind i. At berette hans liv er at gjennemgaa den britiske historie 
i hele det begivenhedsfyldte tidsrum siden den store reformbills vedtagelse. 
At trænge ind i hans personligheds udvikling er at analysere hver af de 
mægtige hovedstrømninger, som har gjort sig gjældende i britisk politik 
og britisk aandsliv siden Cannings og Byrons dage. I ganske faa træk 
skal vi søge at give en kort oversigt over den mærkelige mands lange og 
rige livsgjerning. 

Dengang William Ewart Gladstone i 23 aars alderen første gang 
bænkede sig i parlamentsalen, havde vistnok enkelte af hans studiekame- 
rater allerede en anelse om, at den statelige unge akademiker gik en stor 
fremtid imøde. Kanske var han heller ikke selv fremmed for forestillingen 
om noget lignende. Men sikkert ingen havde dengang kunnet forstaa, at 
hans vordende storhed skulde udvikle sig paa det hold, som skjæbnen 
viste sig at ville. 

Unge Gladstone var med liv og sjæl konservativ. I sine studenter- 
dage havde han øvet sin veltalenhed ved lidenskabelig at forfægte den 
bestaaende tingenes orden. Hjemme i sin faders hus i Liverpool havde 
han været en opmærksom tilhører under den brave kjøbmands samtaler 
med husets ven, toriernes store fører, Canning. Opholdet ved Eton-skolen 
og i Oxford skulde just ikke anspore den flittige og alvorlige student til 
at forkaste de hjemmefra medbragte anskuelser. Han havde med forfærdelse 
fulgt den politiske spænding, som skaffede sig en udladning gjennem op- 
hævelsen af den forældede valgordning og den store parlamentsreform i 
1832, hvorigjennem det folkevalgte underhus grundfæstede sin myndighed 
paa overhusets bekostning. Og som nyvalgt medlem af underhuset holdt 
han sin jomfrutale til fordel for negerslaveriets bestaaen. Den rettænkende 
og i al sin færd næsten overdrevent samvittighedsfulde unge mand havde 
heller ikke følt nogen skam ved at lade sig indsætte i parlamentet paa 
den gammeldagse maade, at en mægtig jorddrot ganske ligefrem tvang 
sine bygselmænd i en aflægs valgkreds til mod sin vilje at stemme paa 
den unge kandidat. | 

I England er det ingen lang vei for en begavet og veltalende mand 
at komme med i ministeriet. Alligevel er det et sjeldent træf, at en 
femogtyveaaring faar kaldelsen. Den store Peel havde straks gjættet, at 
der boede usædvanlige evner i Cannings unge lærling. Rigtignok varede 
Peels styre dennegang bare en vinter. : Gladstone syslede nu en tid atter 
med studier; alle sine dage var han, naar politiken ikke havde fuld brug 
for ham, en utrættelig bogorm. Dersom hans fader ikke havde ledet ham 
ind paa den politiske løbebane, vilde han selv ganske vist vandret den lige 
vei frem til erkestolen i Canterbury; der var nemlig aldeles udmærket 
stof til en biskop i ham. Var han konservativ i sin politik, saa var han ikke 
mindre ortodoks og høikirkelig i sin geistlige tænkemaade. Og en uskrømtet 
religiøsitet var alle dage en af grundpillerne i hans åandelige bygning. 
Hans politiske mester, Peel, blev heller ikke lidet forbauset, da han en 
vakker dag fra sin fordums kollega modtog en tyk bog om , Staten i dens 
forhold til kirken*, et skrift, som vandt den unge forfatter mange beundrere 

i teologernes verden. Peel gav imidlertid ikke slip paa sin mand; han 
anede, at der slumrede andre anlæg end bispespiren hos det opgaaende 
lys. Da han efter seks aars opposition igjen kom til magten, tog han den 
unge lærde paany med i ministeriet og satte ham resolut til handelsminister. 

En engelsk politiker skal forstaa sig paa alt; derfor ser man regel- 
mæssig en og samme mand, for hver gang han tages med i et nyt 
ministerium, sat i spidsen for en ganske anden administration end den, 
han tidligere bestyrede. Gladstone maatte i en alder af 33 aar gaa fra 
sine geistlige funderinger, der fyldte ham med megen tilfredsstillelse, lige 
løs paa den opgave at styre verdens ledende handelsfolks regjerings- 
departement for handel og næringsveie. Og det i hine tider, da ikke alene 
den første omfattende jernbane- og dampskibs-bygning jog omsætningens 
tempo ind i en forhen uanet fart, men da hele det gamle økonomisystem 
stod ifærd med at endevendes. Cobden havde netop aabnet sit stormløb 
mod beskyttelsestolden. 

Det var en strid prøve for en gjennemkonservativ aand at stedes til 
et sligt ansvar. Som handelsminister maatte Gladstone være Peels høire 
haand i den dyst, som denne, for at redde nationen fra en truende bor- 
gerkrig, nødtes til at optage med sit eget partis stædighed og den magt- 
havende klasses egennytte. Allerede i ministeriets første aar blev en ny 
toldtarif sat igjennem, som slog ned afgifterne paa ikke mindre end 1200 
indførselsartikler og indførte indkomst-skatten. 

Om den gjæring, dette ansvar som handelsminister indførte i Glad- 
stones sind, meddeler han selv: ,Det blev ved denne stilling en pligt 
for mig at trænge tilbunds i vort lands hele økonomiske system og dets 
finans- og handelslovgivning. Og resultatet af dette arbeide var, at de 
grundsætninger, jeg hidtil som god konservativ havde hyldet med hensyn 
til beskyttelsessystemet, blev helt og holdent bortryddede, saa at jeg fra 
1842 med liv og sjæl kunde slutte mig til Robert Peels store frigjørelsesverk.* 

Endnu medens den unge handelsminister var i fuld gang med at 
forfølge konsekvenserne af dette brud med sine oprindelige anskuelser om 
det økonomiske, tvang hans ømfintlige samvittighed overfor et tilsvarende 
brud paa andet hold ham til et skridt, som erfarne politikere regnede for 
enstydigt med at gaa ud af dansen som en ,umulighed*. I sin bog om 
Statens forhold til kirken havde det ortodokse bispeemne hævdet det som 
statens pligt at nægte sin støtte til undervisningsanstalter med ikke-ortodoks 
bekjendelse; nu kom Peel i den stilling at maatte foreslaa paalæg i bevilg- 
ningen til en katolsk præsteskole i Irland. Uagtet dette intet kunde have 
at bestille med handelsministerens honnør, fandt Gladstone sig dog beføiet 
til at tage afsked. Men hvad politikens skydsheste fandt endda løieligere, 
var at se ham alligevel stemme for forslaget. Tænkefrihedens og retfærdig- 

hedens idé havde i livet aabenbaret sig for ham, der i studiekamrets døde 
ro ikke var kommen til at ænse saadanne magter, naar han sværmede for 
det imponerende ved at reise skranker mod alt, der forstyrrede den givne 
orden. Ministerchefen dømte imidlertid ikke den dygtige medhjælper 
»umulig* for denne sags skyld. Tværtom baade søgte og fandt Peel 
paany bistand hos Gladstone, da det om ikke ret længe gjaldt at 
afskaffe selve korntolden. 

Da Gladstone sammen med sin chef lige efter denne evig minde- 
værdige seir (1846) maatte træde tilbage fra magten, havde de begge brudt 
med konservativismen. Og sit fald skyldte de den mand, som siden i en 
hel mandsalder skulde blive Gladstones uforsonlige medbeiler Å kappestriden 
om folkets tillid. Ved Peels død i 1850 træder Gladstone helt frem i 
forgrunden side om side med denne sin medbeiler, Disraeli. 


II. 


Indtil firtiaarsalderen havde Gladstone efteravert løst sig ud af den 
strenge konservativismes skoletvang. Fra sin tidlige ungdoms begeistring 
for Cannings politik var han i Peels ledebaand naaet frem til en varm tro 
paa frihandelens velsignelse. Og da det ulyksalige fald af hesten saa brat 
havde stanset Peels seirsbane, var det Gladstone, som tog hans banner op 
og førte kampen videre, til den sidste skanse var ryddet. Toldbeskyttelsens 
sidste helt paa britisk grund var Disraeli, den flotte og mundrappe jødiske 
skribent, som efter en række forgjæves forsøg paa at vinde en politisk 
position havde hittet paa at stille sig i breschen mod Peels kornlov og 
derved svunget sig op til leder af modstanden mod tidens seirende tanke. 
De politiske forviklinger efter Peels brud med konservativismen bragte et 
øieblik Disraeli frem som finansminister med den opgave at forelægge et 
nyt budget. Ved sin slagfærdighed havde han ogsaa bragt forslaget saavidt 
i havn, da Glådstone sent paa nat tog ordet og i en mesterlig tale flængede 
den arme ministers forelæg op i stumper, saa intet stod til at redde. 

Fra denne decembernat i 1852 var det Gladstone tog ledelsen af de 
britiske finanser i sin haand. Det budget, han nu i sin tur forelagde, har 
siden været mønstret for al eftertid. I stive fem timer holdt han under- 
huset fængslet ved sin udredning af grundplanen for den nye bygning, der 
skulde reises paa beskyttelses-systemets ruiner. 

Et stort riges indre forhold bestemmes kun altfor ofte af forholdet 
udadtil.  Finansministerens opgave krydses tidt af udenrigsministerens fore- 
havender. Englands historie i femtiaarene er fyldt af krig: Krimkrigen 
og oprøret i Indien; og forgrundsfiguren under denne situation er lord 
Palmerston, den raske og urolige arrangeur af udenrigs-anliggender. I spand 

med en saadan aand havde den omtænksomme ordner af nationens indre 
forhold vanskeligt for at trække. Vi finder derfor Gladstone i denne periode 
helst optagen med sine kjære bøger, og frugten af hans sysler i disse blods- 
udgydelsens aar er hans bekjendte store værk om Homer. 

Og dog var Gladstone allerede, før han vandt sit navn som finans- 
politiker, en meget bemærket skikkelse i de kredse, hvor Europas almindelige 
affærer diskuteres. Endnu natten før Peels ulykke havde han modig gaaet 
Palmerston paa klingen i en heftig debat, som denne utrættelige hidser af 
den britiske løve havde vakt om en formentlig krænkelse af en britisk 
borgers rettigheder paa fremmed grund. Den skjønne tale, Gladstone her 
holdt om at erkjende ,ligheden mellem de svage og de stærke, folkenes 
broderskab og deres hellige uafhængighed* regnes af mange kjendere for 
perlen blandt hans utallige prøver paa ædel veltalenhed. Og før aaret var 
gaaet, havde den samme Gladstone ved sine berømte afsløringer af den 
neapolitanske voldsregjerings gyseligheder tændt den harmens brand, som 
om lidt rensede Italiens jord for undertrykkelsen. 

Krigsperioden drev omsider over, og reformernes tid meldte sig paany; 
dermed var igjen rum aabnet for Gladstones virksomhed i det offentlige liv. 
I sekstiaarenes engelske historie er han manden midt i forgrunden. I tro- 
fast forbund med den store frihandelsapostel Cobden driver han igjennem 
den handelstraktat med Frankrige, som blev signalet til beskyttelsessystemets 
foreløbige fald rundt om paa Europas fastland. Med ophævelsen af papir- 
tolden fjerner han en tung sten paa den fremadskridende folkeoplysnings vei. 
I 1865 dør gamle Palmerston, og det liberale parti, Gladstone allerede en 
tiddang havde sluttet sig til, er fra nu af hans fylking. Om lidt staar 
denne mand, som alt er langt paa vei til at naa sekstiaarsalderen, midt 
oppe i en dyst paa liv og død med sin gamle modstander Disraeli om 
reformer paa alle hold, hvor han i ungdommen havde stridt af al sin 
sjæls kraft for at holde igjen. ; 

,I kan ikke kjæmpe mod fremtiden. Tiden er paa vor side*, med 
disse selvsikre ord tager han sit foreløbige nederlag i stemmeretssagen. 
Og sligt tag har den seige fremskridtsfører paa stemningen inden nationen, 
at han tvinger modstanderen, mens denne er ved magten, til post for post 
at gjennemføre en stemmeretsudvidelse, der rak videre end den, Gladstone 
selv oprindelig havde foreslaaet. Da loven naaede til overhuset, blev det 
spottende bemærket, at af Disraelis forelæg var nu bare begyndelsesordet 
,eftersom* tilbage. Ved valget lige efter viste ogsaa de nye vælgere, hvem 
de vilde takke. Netop som han fyldte sine ni og femti, bar en vældig 
majoritet ved juletid 1868 Gladstone op paa førsteministerpladsen for første 
gang — og det frisindede partis ,sgyldne dage* tog sin begyndelse. 

Fem aar i træk var Gladstones første ministerium ved magten. Op- 
gaverne var mange og svære. Tungest veiede det nu forestaaende opgjør 
med det ilde medfarne Irland. Først blev den anglikanske statskirke op- 
hævet for dette gjennemkatolske lands vedkommende. Saa blev de lovløse 
bygselforhold, der havde gjort de arme irske leilændinger til jorddrotternes 
slaver, læmpet ind i lovlige former. Samtidig blev der rettet paa de værste 
mangler ved det engelske folkeskolevæsen. Den gamle uskik, at officers- 
posterne i hæren blev besat ved kjøb, afskaffedes. Der indførtes hemmelig 
afstemning ved parlamentsvalg. Der aabnedes dissentere adgang til universi- 
teterne. Gift kvindes eiendomsret sikredes. De groveste misbrug af kvinders 
og børns arbeide i fabriker hæmmedes. Fagforeningerne fik anerkjendelse 
i lovgivningen. En rad af reformer, som ingen senerehen har nægtet nytten 
og betimeligheden af. 

Imidlertid trak der efterhvert op misnøie baade paa den ene og den 
anden kant. En lov om indskrænkning af udsalgstiden ved beværtninger 
kastede hele den mægtige hær af værtshusholdere over i fiendens rækker. 
Den store reformvens sympati for en tilsyneladende farlig bevægelse inden 
jordarbeiderklassen, den opdukkende home-rmle-bevægelse i Irland, det svær- 
meri for republiken, som efter 1871 smittede over fra Frankrige, bidrog til 
at kjølne mange ængstelige sjæle i reformpartiet. Saa kom ,Alabama*- 
sagens udfald til; regjeringens vakre tillid til voldgift som afgjørelse 
internationale tvistemaal udlagdes for feighed i en sag, som mentes at røre 
nationens ære. Det var heller ikke frit for, at partichefens myndige væsen 
af mange blandt hans medhjælpere og tillidsmænd blev opfattet som udslag 
af magtsyge og hovmod. Omsider røbede der sig et omslag i stemningen; 
nationen var gaaet træt af al denne ustanselige reformpolitik og vendte sig 
villig mod den af Disraeli forespeilede rigspolitik, der skulde samle ny glans 
om Gammel-Englands navn. En vakker dag stod Gladstone overfor et 
nederlag paa et forslag om at ordne universitetsforholdene i Irland. Og 
efter en forbitret valgkamp maatte han vige sæde for Disraeli ved nytaar 1874. 

Nu skulde den endeløse duel mellem disse debattens helte være til- 
ende; Gladstone var 65 aar gammel og ansaa sig for politisk dømt. Han 
traadte tilbage fra ledelsen af sit parti og tog sig isteden en tørn polemik 
om geistlige sager. Disraeli triumferede; han lod sig adle og gik som 
jarl Beaconsfield over i overhuset. Efter hans hjemkomst fra Berliner- 
kongressen i 1878 var der ingen grænser for den jubel, som løftede hans 
navn op blandt nationens allerypperste statsmænd. 

Men Gladstone kunde i længden ikke dy sig. Balkanfolkenes lidelser 
under tyrkernes aag greb ham slig, at han pludselig rystede uvirksomheden 

af sig og drog landet rundt paa folkemøder, anklagende Beaconsfields russer- 
fiendskab. Ensteds skal han under aaben himmel have flokket 75,000 
lyttende om sin talerstol. Valget i marts 1880 satte den nys saa for- 
gudede Beaconsfield udenfor ved en overvældende majoritet for hans gamle 
modstander. 

For anden gang dannede Gladstone ministerium, og paany holdt han 
sig ved magten i fem aar. Inden første aar var omme, døde Beaconsfield, 
og lord Salisbury arvede hans stilling som de konservatives leder. Det 
var nationens trang til at fortsætte den afbrudte reformpolitik, som havde 
skaffet Gladstone seiren. Foreløbig maatte han imidlertid overtage en 
mængde bryderi med wudenrigske affærer, som gik i arv fra forgjængeren. 
Egentlig fik han ikke gjennemført andre reformer end en stemmerets- 
udvidelse, der optog 2 millioner jordarbeidere i vælgerflokken (1884). 

Aarene nærmest efter 1880 var en tung tid for- England. Først det 
forsmædelige nederlag overfor boerne i Transvaal. Saa uroen i Irland og 
feniernes mord paa ministeren for Irland og hans sekretær i Føniksparken 
i Dublin. Saa bombardementet af Alexandria, krigen mod Arabi bei 
og felttoget mod madhien, der endte saa sørgelig med general Gordons 
undergang ved Khartums fald. Samtidig ugreie i Afghanistan, der paa 
nære nippen havde forvoldt aaben krig med Rusland. | | 


IV. 


Midt under alt dette ligesaa plagsomme som utaknemmelige stræv 
med at bære konsekvenserne af Disraelis rigspolitik i stor stil var der et 
hjemligt reformspørgsmaal, som taarnede sig høit op over alle andre: 
Irlands krav paa fuld retfærdighed. 

Bygselloven fra Gladstones første ministerium havde hjulpet godt; 
men det gik snart op for irerne, at de ikke burde nøie sig med noget 
mindre end fuld husbondsret i sit eget land — hjemmestyre eller 70me 
rule — og fuld odelsret til sin egen jord. Og der opstod en høvding i 
dette folk, hvis magt var som chefens paa et krigsskib, den ,ukronede 
konge* Parnell. Mod denne mands fnysende agitation vidste Beaconsfield 
bare et middel: tvangslove og politi. Parnells ,landliga* satte haardt imod 
haardt; der flød blod — og selv Gladstone maatte foreløbig ty til tvangs- 
midler, alt imens han ved lov lettede byrderne for de udpinte leilændinger. 
Mordet i Føniksparken jog stemningen i England op til had mod den 
undertrykte nation, hvis fortvilede elementer var drevne til slige afskyelige 
yderligheder. Det var under disse bagvendte forhold neppe med tungt sind, 
Gladstone tilslut tog et nederlag paa spørgsmaalet om forhøielse af skat 
paa rusdrikke, saa de konservative med Salisbury som leder selv fik prøve 
ansvaret ved den af Beaconsfield indledede magtpolitik. 

Medens Salisbury nogle maaneder var ved roret, gjorde Gladstone 
op med sig selv, at den eneste vei ud af det irske uføre gik gjennem en 
godvillig anerkjendelse af irernes krav paa ret til selv at ordne sit lands 
anliggender. Saa tog den 76-aarige reformkjæmpe atter resolut tøilerne og 
fremsatte i april 1888 sit radikale forslag om home rule for Irland, der 
kostede ham et frafald af partiets maadeholdnere fjerdedel. Forslaget 
strandede, og det nye valg styrtede dets modige ophavsmand i et uhjælpe- 
ligt mindretal. 

Den bedagede partichef gav sig ikke over. FEndda Parnells skandale 
sprængte selve irernes flok; endda Salisbury i sin søstersøn Balfour fik en 
saa klog og slagfærdig medhjælper; endda han selv feirede sin ottiende 
fødselsdag som oppositionsmand — seire vilde Gladstone og se home rule 
anerkjendt af Englands vælgere. I 1892 høstede han endelig frugten af 
sin trofaste ihærdighed; en straalende valgseir løftede den snart 83-aarige 
folketribun for fjerde gang op i magtens sæde. 

En aften i februar 1893 gjenlød underhusets overfyldte hal af den 
bifaldsstorm, som afsluttede den ungdomsfriske oldings halvtredie time lange 
glanstale, hvori den nye homerulelov blev forelagt. Selv modpartiet kunde 
ikke undertrykke sin beundring; men først efter otti hede nattemøder naaede 
forslaget i september frem til afstemning. Englands folkevalgte underhus 
tiltraadte sin gamle leders vakre tanke, at lade retfærdigheden raade ogsaa 
for det i aarhundreder kuede Irlands vedkommende. Men alt en uge efter 
nægtede overhuset sit samtykke. 

Harm i hu veg den magtbundne seirherre ikke tilbage for at slynge 
en undsigelse i ansigtet paa den forsamling af høivelbaarenheder og høi- 
ærværdigheder, som trodsede hans trang til at sætte sin sidste store livs- 
opgave igjennem. Da overhuset lige efter tillige beklippede hans ven Fosters 
plan for gjennemførelsen af kommunalt selvstyre, kjendte oldingen sit mod 
brudt og overlod til efterfølgerne at fuldføre truslen mod overhuset — om 
de magtede det. 1ste marts 1894 tog Gladstone afsked med det underhus, 
hvor hans herlige malmrøst i to mandsaldere havde havt saa mægtig en klang. 


V. 


Home rule-tanken har siden ikke været ført i marken, og overhusets 
ældgamle magtstilling er ikke bleven rokket. Foreløbig har ingen taget 
Gladstones høisæde i besiddelse; det britiske reformparti savner en ny 
høvding. 

Kun en enkelt gang har den , store gamle* traadt offentlig frem, siden 
han takkede af. Det var, da han under de armeniske rædsler fæstede den 
uhyggelige titel , morderen paa tronen* ved den tyrkiske sultans navn. 

I sidste aar meldte saa den ubønhørlige skjæbne sig hos den hæder- 

kronede folkehøvding paa Hawarden. Vinteren var en endeløs lidelse, og 
endelig løste vaaren op for den mætte af dage. Under almindelig landesorg: 
har det britiske folk stedet hans jordiske levninger til hvile i det ærværdige 
gudshus, der nationens stormænd samles, naar de har stridt ud sit jordeliv. 

Savnet og sorgen er ved dette tilfælde saa inderlig og saa almen, 
fordi denne hedengangne personlighed var en saa uvanlig ren type for sin 
races vakreste.og ædleste egenskaber. Gladstones minde vil ikke dø, saa- 
længe Bretlands folk ved at hæge om det bedste i sit væsen. 


Chr. Brinchmann. 


Mara Stella 


| et kongelige blaa blod, der ruller i den orléanske families aarer” 

synes at være af en meget tvilsom karakter. Historikere som 
Michaud, Nettement og andre har sat sit spørgsmaalstegn ved paastanden 
om, at Filip Egalité var en sønnesøn af ,regenten*, Filip af Orléans, og det 
er ikke meget langt fra, at det ogsaa er godtgjort, at kong Ludvig Filip 
ikke var søn af Filip Egalité. 

Sammenhængen er følgende og lyder som en roman. Den staar 
med alle nærmere detaljer at læse i den gamle Alexander Dumas” 
memoirer.  Digteren var, som bekjendt, en tidlang privatsekretær hos 
Ludvig Filip og havde som saadan bedre end nogen anden anledning til 
at sætte sig ind i det historiske mysterium, der et øieblik syntes at ville 
kunne forvolde kongen de største vanskeligheder. 

Filip Egalité var bleven gift i 1768, men hans gemalinde, den unge 
og smukke hertuginde af Orléans, havde endnu ikke i 1772 — efter fire 
aars ægteskab — skaffet ham nogen arving. Dette virkede stærkt ned- 
slaaende paa Filip Egalité, hvis formue og øvrige eiendele skulde hjem- 
falde til kronen, hvis han døde børnløs. 

Mistrøstig herover foretog han i 1772 sammen med sin gemalinde 
en reise til Italien. Han ønskede at foretage udenlandsfærden inkognito, 
og parret kaldte sig derfor som reisende for greve og grevinde Joinville. 
De drog først til Florens, saa til Rom og foretog tilslut en bjergtur op * 
Apenninerne. Under denne udflugt følte grevinden tegn til, at hun skulde 
have et barn, og hun blev saa syg, at de maatte tage ind i et værtshus 
i den lille stad Modigliana. 

Her begyndte første kapitel i den roman, der har det forud for de 
fleste andre romaner, at den er vidnefast og belagt med mnæsten 
uomstødelige beviser. 

I over et halvt aar var det fyrstelige ægtepar nødt til at forblive 
i den lille bjergby. Filip Egalité, der af naturen var en ganske ligefrem 
og meget let tilgjængelig mand, stiftede her bekjendtskab med en arrest- 
forvarer ved navn Chiappini. Dennes hustru var ogsaa i velsignede 
omstændigheder, og dette skulde blive den dramatiske, til den dag idag 
ikke helt opløste, knude i romanen. 

Filip Egalité fik nemlig den fattige arrestforvarer til at indgaa paa 
følgende overenskomst: hvis fyrstinden nedkom med en pige og arrest- 
forvarerens kone med en gut, saa skulde de to mødre bytte børn. Som 
tak for denne tjeneste skulde Filip Egalité levere arrestforvareren en større, 
fast, aarlig pengesum. 

Det hænder af og til, at netop det, som man ængster sig for, gaar 
'i opfyldelse. I dette tilfælde gik det ialfald saaledes. Grevinden nedkom 
med en pige og arrestforvarerens kone med en gut. 

— Bytningen af de to nyfødte fandt sted, og arrestforvarerens gut fulgte 
saaledes det fyrstelige ægtepar tilbage til Paris som dets retmæssige søn. 
Grevindens lille pige forblev i bjergbyen som arrestforvarerens datter. 
Hun fik navnet Maria Stella Chiappini. 

Medens den lille gut under store festligheder i Paris døbtes Filip af 
Orléans og : opdroges som kongelig prins, henlevede Maria Stella sin 
ungdom i Modigliana uden at ane, at der rullede kongeblod i hendes aarer. 
Hun troede fuldt og fast, at arrestforvareren var hendes virkelige og 
retmæssige fader. Arrestforvarerens kone var meget slem mod hende, og 
mere end én gang fik hun bank for de ubetydeligste bagateller. 

Hendes skjønhed maa have været ganske overordentlig; thi i sytten- 
aarsalderen gjorde hun et saa stærkt indtryk paa den rige lord Newborough, 
der den gang kom til Modigliana paa gjennemreise, at han anholdt om hendes 
haand og førte hende til London, som sin ægteviede hustru. Her levede 
hun til sit 25de aar og havde allerede en hel børneflok omkring sig. 
Da døde lorden, og ung og straalende vakker, som hun var, ægtede hun 
ikke lang tid efter en baron de Sternberg, som tog hende med sig til 
St. Petersburg. og med hvem hun fik en søn. 

Dette ægteskab var imidlertid høist ulykkeligt; de to passede til 
hinanden som hund og kat. De enedes derfor om at skilles. 

Under forberedelserne til separationen modtog hun en dag et brev 
med italiensk poststempel. Det var fra ham, som hun ansaa for sin fader 
— arrestforvareren. Det begyndte saaledes: 

» Milady ! 

Mine dage er talte. Det staar blot tilbage at aabenbare for Dem 
en hemmelighed, som angaar baade Dem og mig. Den hemmelighed, som 
jeg nu føler det som en samvittighedspligt at aabenbare for Dem, er føl- 

gende: (Her fortaltes hele historien om Maria Stellas fødsel med samt 
oplysninger om hendes rette og retmæssige forældre. Slutningen lød saa- 
ledes:) og nu, da jeg har fortalt Dem den hele og sande sammenhæng, 
beder jeg Dem om tilgivelse for, hvad jeg har forbrudt, og om, , at De maa 
holde altsammen skjult for verden. Dette brev sendes Dem først efter 
min død. Laurentio Chiappini.* 

Arrestforvareren var altsaa nu sovet hen, og her — i St. Petersburg — 
sad den unge, vakre baronesse med brevet i haanden. Det var som et lyn 
fra klar himmel. | 

Det første, hun foretog sig, var at pakke sine kufferter. Hun vilde 
reise til Italien og nærmere forhøre sig, om brevet talte sandhed. Hun 
erfarede virkelig paa denne sin reise, at to franske reisende havde opholdt 
sig i længere tid — ét aar, før hun fødtes — paa værtshuset i Modigliana. 
Og hun fik ogsaa at vide, at deres navn var greven og grevinden af Join- 
ville, det inkognitonavn, hvorunder Filip Fgalité og hans gemalinde altid 
havde pleiet at reise. 

Fra dette øieblik af følte den unge baronesse sig vis i sin sag. Hun 
drog sporenstregs til Frankrige og søgte audiens hos arrestforsvarerens søn, 
herhugen af Orléans, den senere kong Ludvig Filip. Men han tog ikke 
imod hende. Forgjæves søgte hun gjennem sine bekjendtskaber ved hoffet 
at faa ham i tale, men alt syntes at strande paa noget hemmelighedsfuldt 
og mysteriøst; alle andre kunde faa audiens hos hertugen — blot ikke hun. 

Har hertugen været vidende om sin egen afstamning, eller har nogen 
ved hoffet havt nys om sagen? Derom tier historien. Sikkert er det, at 
baronessen tilsidst saa sig nødt til i aviserne at lade indrykke en med- 
delelse om, at hun var ankommen til Paris med ,,efterretninger, der var 
af den største vigtighed for greven af Joinvilles arvinger*. Man lægge 
merke hertil; hun siger ikke Filip Egalité eller hertugen af Orléans; hun 
bruger med flid udtrykket ,greven af Joinville*. 

Nu kunde ikke længere den vordende konge forholde sig rolig — 
nu, da hun begyndte at skrive i aviserne, og sladderen for hver dag voksede 
rundt om i salonerne. Han satte Sig til at diktere sin privatsekretær, Alex- 
andre Dumas pére, et selvforsvar, der med ét slag skulde bringe den hele 
sag til at falde og sladderen til at forstumme. Dette selvforsvar, der mere 
havde sin styrke i moralske end juridiske beviser, skulde tjene som indlæg 
i den proces, som baronessen efter sigende havde til hensigt at anlægge 
imod ham. En af hovedpunkterne i skriftet var saaledes den mellem ham 
og bedstefaderen, Ludvig XIV, eksisterende ydre lighed. 

Man ser, sagen begyndte at antage dimensioner. 

For imidlertid at skaffe sig sikre bevisligheder ihænde, reiste Maria 
Stella til Italien, og her opnaaede hun efter vidtløftige forhandlinger i mai 

1824 en domskjendelse fra den geistlige overret i Faénza. Denne doms- 
kjendelse, der er over en meter lang — den er nemlig affattet paa et langt 
stykke papir, der rulledes sammen om en stok — var underskrevet af en 
hel række høie geistlige og fremragende jurister. Den gik enstemmig ud 
paa at erklære hende som relmæssig datter af Filip Egalité og dennes 
gemalinde, hertuginden af Orléans. 

Som følge af denne kjendelse blev hendes daabsattest berigtiget, og 
underskrev hun sig fra det øieblik ,Maria Stella Newborough, baronesse 
de Sternberg, født Joinville*. 

Disse dokumenter hjalp hende imidlertid ikke det mindste, da hun 
atter kom tilbage til Paris. Hun fandt modstand overalt og ond vilje hos. 
de fleste. Ingen vovede at tage den ensomme, nu opimod 50 aar gamle 
dames parti. Og da — efter Karl den r10des fald — hertugen af Orléans. 
besteg tronen, var alt haab ude. 

Efterat alle forsøg var strandede, trak den endnu særdeles smukke 
baronesse sig tilbage til en liden kvistleilighed i en femte etage i Rivoli- 
gaden. Hun gik aldrig ud og havde ingen venner, ingen bekjendte. 
Naboerne mente, at den aldrende dame i de senere aar blev noget underlig 
af sig — og det tør være forstaaeligt: Menneskene havde været for 
haarde imod hende. 

Hun døde i 1845, dagen efterat kongen havde aabnet deputeretkamret 
med en trontale. 

— Ræk mig avisen! bad hun — og det var hendes sidste ord. Jeg 
ønsker at læse, hvad den kjæltring har udtalt! . .. 

Begravelsen var enkel og stilfærdig. Blot nogle geistlige og et par 
af hendes tjenerstand fulgte hende til det sidste hvilested. 

el. 


Ravenna. 


D er noget betegnende ved de gamle byer, som engang har levet, 
som engang har været store og mægtige. Tidernes strøm forandrer 
sin gang. Det, som var stort igaar, er lidet idag. Men overalt, hvor 
kulturens ildtunge har sænket sig over menneskene, har man følelsen af 
at vandre paa hellig grund. Vi vandrer forbi de huse, hvor forfædrene 
har boet; vi gaar ind i kirkerne, hvor de holdt sin andagt. De rykker 
os nærmere ind paa livet; vi føler os, som om vi levede midt iblandt dem. 
Vi forstyrres ikke af larm og tummel, af vognes og menneskers talrige 
færden; vi kan uhindret hengive os til fortidens drømme. Det er ikke 

bare Pompeii, som er fortidens døde by. Der er mange af dem baade 
syd og nord for Alperne. Vi har Visby paa Gotland, Brigge i Belgien, 
Nirnberg og Rothenburg i Tyskland. Man lærer mere historie af saadanne 
byer end af bindstærke verker. Jeg maa tænke paa engang nede i Italien, 
hvor jeg gjorde en fodtur sammen med to venner. Vi tog sydover fra 
Rom og vandrede over de Pontinske sumpe. Ud paa eftermiddagen kom 
vi til foden af bjergene. Dernede mellem myr og vand ligger en uddød 
by, Nimfa. Husene og kirkerne staar igjen, overgroede med vedbende. I 
kirkerne kan man se afblegede malerier, og ved bredden af den lille indsjø 
kneiser ridderborgens slanke taarn. Ret bag os hæver fjeldet sig lodret 
flere tusen fod iveiret. Der ligger en hel historie bag denne sovende bys 
mure. Sletten var i oldtiden frugtbart agerland. Men saa kom folke- 
vandringen i middelalderen med uro og krig, med saracener, .normanner og 
lensherrer. Feberen løftede sit hoved og begyndte at trænge sig frem. 
Tilsidst blev det umuligt at bo nede paa sletten. Befolkningen i den lille 
by blev nødt til at udvandre. De flyttede op paa fjeldet, hvor vi øverst 
oppe kan se deres nye by, Norma, der hænger opad fjeldet som en 
ørnerede: Dette skeede for 600 aar siden, og efter den tid har Nimfa 
altid staaet ubeboet og øde. 

Slig er ogsaa Ravennas historie. Naturen gjorde den for en stakket 
tid til Romerrigets hovedstad, til verdenshistoriens midtpunkt. Men saa 
kom flyvesanden og mudrede havnen op. 

Lidt efter lidt flyttedes byen op i landet. Ravenna blev ikke længer 
den store havnestad med rig handel og station for Romerrigets flaade. 
Nu kan man ikke engang se havet; det ligger halvanden mil borte. Ra- 
venna er blevet den lille døde provinsby, hvor menneskene lever idag som 
for hundrede aar siden. Men minderne lever, og kirkernes straalende 
mosaiker minder om fordums storhed: om det romerske keiserriges fald, 
om Theodorik den store og vestgoterne, om det græske keiserdømme, 
Konstantinopel og keiser Justinian. 

Vi reiser med en liden sidebane fra Bologna. 

Langsommelig rusler toget afsted. Det stanser ved de mindste sta- 
tioner og bliver staaende og vente, indtil stationsmesteren har snakket 
fra sig. Inde i vognen sidder arbeidere og bønder. To unge elskende. 
taler ømt til hinanden. En anden spiller mandolin, og en tredje synger 
til. Vi forlader bjergene og kommer ind paa sletten. Farten gaar 
gjennem flade enge og marker, sumpige og vaade, med langsomt rindende 
«elve og bække, med grøfter og kanaler. Der dyrkes mais og ris, og i 
«det fjerne gjennem den disige luft ser vi tunge graa okser foran plogen. 

Længe i forveien øiner man Ravenna med dens graa kupler og runde 
 kirketaarne. Men intet tyder paa, at vi nærmer os en by. Der er intet 

liv, ingen bevægelse, ingen arbeidere, ingen fabrikpiber, ingen vogne, som 
ruller forbi os paa landeveien. Det er en død by, som er vort maal. 
En by, som endnu staar der, fordi den engang har levet. Men indenfor 
de vældige bymure er alting haver og marker. Midt paa gaden staar folk 
og hugger ved. Ingen mennesker færdes forbi. Kun paa det græs- 
bevoksede torv sidder gamle kjærringer foran de stolte minder om for- 
tidens storhed. 

Ravenna ligger, som bekjendt, ved Adriaterhavet i den sydligste del 
af Posletten. Byen stammer fra den tidlige oldtid. Men den, som først 
indsaa stedets gunstige beliggenhed, var keiser Augustus. Han anlagde 
en mil fra byen en stor havn, som kunde rumme 250 krigsskibe. Ravenna 
blev derved romernes vigtigste flaadestation ved Adriaterhavet. Augustus 
lod ogsaa byen befæste og gravede en kanal mellem havnen og byen og 
Pofloden. 

Ravenna voksede derved lidt efter lidt op til at blive den vigtigste 
handelsstad ved Adriaterhavet. Ravenna var oldtidens Venedig. Den var 
omgivet af myrer og vand og gjennemskaaret af et utalligt net af kanaler, 
saa at man i gondoler og baade kunde komme fra det ene sted til det 
andet. Den friske vestenvind og tidvandet, som fra havet trængte sig ind 
i kanalerne, skyllede al urenhed bort og gjorde Ravenna til en af Italiens 
sundeste byer. Byen gjaldt for saa sund, at den romerske regjering lod 
sine talrige fægtere eller gladiatorer opdrage der. 

Det var først, da Romerriget forfaldt, og folkevandringens storme 
begyndte at hvirvle ind over Italien, at Ravenna fik sin verdenshistoriske 
betydning. Romerriget var bleven delt i to, det Østromerske og det Vest- 
romerske rige. Svage og uduelige mænd kom paa keisertronen; den gamle 
romeraand var uddød. Nye folkeslag løftede sit hoved for at spille sin 
rolle med paa historiens skueplads. Folkevandringen begyndte. Stadig 
nye stammer: Goter, hunner, vandaler og mange andre trængte sig, 
drevne af en uimodstaaelig kraft, mod syd, og skyllede som en vældig flod- 
bølge ind over Italien. Romernavnet stod med gylden glans i folkenes 
sagn; Rom var det store maal, som lokkede og drog. 

Den første storm, som brød løs over Italien, var vestgoterne under 
sin konge Alarik. Det var omkring 400 e. Kr. Angrebet blev heldigvis 
slaaet tilbage for denne gang. Men hvem kunde vide, naar næste gang 
vilde komme! Honorius, Vestromerrigets svage og uduelige keiser, følte 
sig ikke tryg, hverken i Rom eller i sin kongeborg i Milano. Han fandt 
et tryggere, et næsten uindtageligt tilflugtssted i Ravenna. 

Lad os høre, hvorledes den græske historieskriver Prokop skildrer 
Ravenna omtrent ved denne tid: 

Ravenna ligger paa en slette ved den yderste ende af det Joniske 

Kringsjaa. Bind XI. 1898. 50 


786 Ravenna. 


hav (det nuværende Adriaterhav), to stadier fra havet og synes saavel fra 
land- som fra sjøsiden vanskelig at kunne angribes. Thi skibene kan 
ikke lande ved kysten, da havet indtil 30. stadier ud er meget grundt og 
holder dem borte, som vil komme til bredden. For en landhær er til. 
gangen ogsaa umulig. Thi Pofloden gyder sine vande helt ned til byen 
og paa alle sider er den omsluttet af seilbare elve, kanaler og sumpe: 
Her kan man daglig se et mærkværdigt skuespil. Hver morgen gyder 
havet sig som en flod en hel dagsreise ind i landet og skaffer skibene 
indgang til byen. Henimod aften trækker det sig tilbage igjen og gjør 
saaledes tilgangen umulig. Derfor venter skipperne paa floden, som lang- 
somt hæver deres skib og fører det til bestemmelsesstedet. Tidvandets styrke 
veksler efter den af- og tiltagende maane.* 

Det var Ravennas beliggenhed, som gjorde det til romerrigets hoved- 
stad i den sidste synkende tid. Her levede keiserne sit skyggeliv, uden 
kraft og interesse, uden foretagsomhedsaand. Dvaske og døsige saa de til, 
hvordan det ene skjønne land efter det andet frareves dem og blev bar- 
barernes bytte. Rom havde udført sin verdenshistoriske mission. Kristen- 
dommen var kommen og havde indvarslet en ny tid. Men med dens 
aand var den gamle romerske kultur uforenelig. Derfor maatte romerriget 
gaa tilgrunde og nye ungdomsfriske folkeslag blive deres arvtagere. 

Den mærkeligste person i denne paa daadskraft og handlingsstyrke 
saa fattige keisertid i Ravenna, er en kvinde Galla Placidia. Hun var 
Theodosius den stores datter og keiser Honorius's søster. For at vinde 
goternes venskab blev hun i sin tidlige ungdom sendt til Spanien som brud 
for deres konge Athaulf, Alariks efterfølger. Ffter Athaulfs død blev hun 
sendt tilbage til Ravenna og gift med hærføreren Constantius. I hele 25. 
aar styrede hun det Vestromerske rige paa sin søn Valentinian III's vegne. 
Galla Placidia er en typisk overgangsskikkelse. Hun havde bevaret noget 
af den gammelromerske kraft og stolte sind; men samtidig var hun en 
from og oprigtig kristen. Mange er de kirker, hvormed hun smyk- 
kede Ravenna. 

Endelig i 476 slog romerrigets sidste time. Dets sidste keiser hed 
ved en mærkelig skjæbnens ironi: Romulus Momyllus Augustulus. 
Med andre ord: han bar navn efter Roms grundlægger Romuius og efter 
dets første keiser Augustus. Germanerne blev Italiens herrer: først herulerne 
under Odoaker; saa østgoterne under Theodorik den store, og siden 
langobarderne og tyskerne. | 

Theodorik er folkevandringens mærkeligste skikkelse: stor som kriger, 
som regent, som lovgiver. Hans navn gik i folkets sagn og digt over 
alle germanernes lande. ,Didrik af Bern*, som han kaldes i sagnet, var 
kjendt i Tyskland og i Norden, i Norge og paa Island. Men goternes 

- herredømme i Italien varede ikke længe. Forskjellen mellem dem og 
italienerne var for stor baade i sprog og kultur. Og dertil kom, at goterne 
var arianere: det vil sige, at de tilhørte den store retning, som mente, at 
Kristus ikke var Gud, ikke af samme væsen som faderen. 

Det Østromerske rige, hvor Konstantinopel var hovedstaden, fik en 
udmærket og dygtig hersker i Justinian. Hans store feltherrer Belisar og 
Narses gjenerobrede Italien, efter at goterne i omtrent femti aar havde 
hersket der. Ravenna vedblev fremdeles at være Italiens hovedstad og 
sæde for de byzantinske statholdere eller exarcher. Saa kom middelalderen 
med keiser og pave. Ravennas betydning ophørte; det sank ned til at 
blive den lille provinsby i Kirkestaten. 

Det er en underlig tid og en underlig kunst, vi lever midt oppe i 
i Ravenna. Oldtiden, den gamle romerske kultur, var død. Men romer- 
folket og romerriget levede endnu, omdannet til et kristeligt samfund. 
Kristendommen havde omformet menneskene og deres idealer. Maalet var 
ikke længer som i oldtiden menneskets frie udvikling i skjønhed, i aand 
og intelligens. Oldtidens store kunst var død; dens filosofi, dens videnskab 
ligesaa. Det, som det nu kom an paa, var det indre menneske, sjælens 
renhed og forholdet til guddommen. Den gamle aand kunde dog ikke 
ganske dræbes. Den levede sit skyggeliv under den nye dragt. Havde 
forholdene været rolige, og var ikke folkevandringens bølger skyllet ind 
over Italien, vilde en eiendommelig kultur have udviklet sig. Efter alt, 
hvad vi kan skjønne, vilde den være blevet en død, en stivnet kultur, 
ligesom den byzantinske, uden fremskridt, uden wudviklingsmuligheder. 
Men folkevandringen kom; nye folkeslag blev Europas herrer. Den kultur, 
som vi ser i Ravenna, blev kun en overgang, en kultur i svøbet, som 
aldrig fik udviklet sig. Det er en drømmens ufuldbaarne kunst, som havde 
sit sæde i Ravenna. I sine hovedtræk minder den om den gamle 
byzantinske; mange af de prægtigske bygværker stammer ogsaa fra den tid, 
da Ravenna stod under Konstantinopel. Det er en kunst, som er stiv og 
ensformig, barnlig naiv og betagende mystisk tillige. 

De underlige gamle kirker og de straalende billeder derinde forhekser 
blikket og holder sindet fangent. Vi glemmer nutid, vi glemmer tid og 
sted. Det er som. oldingen, hvem feens tryllestav gjør ung og skjøn. 
Vi staar udenfor de ældgamle kirker med deres graa faldefærdige mure. 
Hvad kan der vel være indenfor disse forvitrede stene! Saa gaar vi ind. 
Der tronede Gud Fader paa straalende guldgrund! Der er Kristus og 
apostlerne i lange ærværdige rækker, med hvide, folderige dragter. Kristus 
er ikke, som vi kjender ham fra alle senere billeder, fremstillet med lyst 
haar og skjæg, og det milde, lidt sentimentale ansigt. Han er endnu den 
skjægløse yngling, ung og skjøn. — Det er et minde fra hedendommens 

evig unge guder. — Frem langs frisen over kirkens søilerække skrider de 
hellige jomfruers tog. Luften om dem er straalende guld, og de vandrer 
mellem saftiggrønne palmer. Deres dragt har renhedens hvide farve og er 
kantet med gyldne border. Toget skrider fremover, sagie og svævende mod 
nichens hellige halvmørke. Derinde paa den dybeste, mest tindrende 
guldgrund troner Guds moder, himmeldronningen, stille og stolt med Jesus- 
barnet paa sit skjød. Ansigtets træk er stive og regelmæssige; blikket fra 
de store mandelformede øine stirrer uudgrundelige som sfinksens. Der er en 
hellighed, en høihed, en fantasiens mystik, som ingen senere kunst har 
naaet. Og en fest af tindrende, straalende farver; af guld, af gyldenblaat 
og det saftigste grønne! Vi føler, som stod vi midt i paradisets straalende 
haver, mellem hvidklædte engle, guld og palmer og fuglesang, saaledes 
som middelalderens barnlig naive mystikere skildrer det. 

At nævne alle Ravennas mindesmærker, vilde føre os altfor langt. 
Jeg skal kun søge kortelig at skildre de vigtigste, de som bedst karakteriserer 
de forskjellige tider: det synkende Romerrige, vestgoterne og Byzants. 

Som jeg før har nævnt, er Galla Placidia den betydeligste skikkelse i 
det Vestromerske riges historie. Hun var en værdig datter af sin store 
far, Theodosius den store, som i det mindste for et aarhundrede reddede 
Romerriget fra undergang. Hun forbandt den gammelromerske helteaand 
med kristendom og oprigtig fromhed. Hendes gravmæle er et af de 
skjønneste mindesmærker i Ravenna. Udenfra er det lidet og uanseligt; 
hæver sig knapt over jorden. Vi maa vandre til det ad overdækkede, 
halvt underjordiske gange. Den lille kirke, hvori Galla Placidia og hendes 
æt hviler, er enkel i sin bygning uden søiler og forsiringer, bygget i form 
af et latinsk kors; 13 meter lang og 10 meter bred. Gulvet er dækket 
med de kosteligste, indlagte stene. Men over vore hoveder hvælver kuppelen 
sig som en dybblaa stjernehimmel. Stemningen bliver enkel, høitidelig og 
løftet. Og paa væggene er der de deiligste mosaiker, hvor hedensk kunst 
og kunstnerfølelse endnu skinner gjennem de kristelige motiver. Der er 
Kristus som den gode hyrde. Ungdommelig og skjøn, værdig og fuld af 
ro — som en keiser troner han mellem lammene. Rundt om er der border 
og ornamenter, som minder om den glade hedendom: vinranker, blomster 
og frugtguirlander. Dagslyset trænger ind svagt og dæmpet og lægger som 
et taageslør over de straalende farver. Gravkapellets høihed og ro lægger 
sig over vort sind. 

Men pludselig  bryder en enkelt straale ind gjennem vinduet og 
gyder fuldt lys over de hvide skikkelser mod den matte guldgrund, medens 
hele rummet forøvrigt er hvllet i dybt mørke. Da faar de liv, figurerne, 
og taler til os om svundne tider, hvor tidsaldrene mødtes, hvor Rom og 
Jerusalem kjæmpede sin sidste kamp. Men Rom havde udspillet sin rolle. 

Dets aand, dets kultur var uforenelig med kristendommen. Roms og Græ- 
kenlands samfund, deres storhed, deres kultur var grundet paa slaverne. 
Den store undergrund af ufrie, som udførte alle livets lavere sysler, 
gjorde det muligt for de høiere saa meget mere frit og uhindret at hengive 
sig menneskeaandens høieste sysler, at dyrke kunsten og videnskaben, alt 
det store og skjønne i livet. Der maatte nye folk, nye slægter til for at 
grunde en ny kultur paa kristendommens, paa lighedens grund. Det tog 
tid, det tog aarhundreder; ja endnu er arbeidet ikke færdigt. I begyndelsen 
var arbeidet raat og ufuldkomment som barnets og den vildes første 
famlende forsøg. Men planen var stor og vældig tænkt. 

Det blev en tragedie, germanernes første forsøg paa at grunde et 
samfund paa romerrigets rygende ruiner. Goternes historie er kort, men 
den er stolt. De kom som en stormvind fra nordens yderste grænser og 
hvirvlede ud over landene: Til Spanien, til Italien, til Grækenland, ja selv 
til Lilleasien, for hurtig igjen at forsvinde fra historien. Jeg maa tænke 
paa det gamle latinske ordsprog: , Den, som guderne elsker, dør tidlig.* 
Goternes historie er ganske anderledes stolt, ungdomsfrisk og uplettet end 
de andre germanske stammers, som brød ind over romerriget. (Chlodevig, 
merovingernes konge f. eks., var et statsmands-, et herskertalent af første 
rang. Hans værk Frankrige bestaar endnu. 'Theodoriks rige levede kun i 
femti stakkede aar. Men hvem har levet i folkenes bevidsthed, i sagnet 
og digtningen: (Chlodevig eller Theodorik? Didrik af Bern, som han 
kaldtes hos os nordboer, blev én af germanernes største og vældigste sagn- 
helte, hans ry veg alene for en Sigurd Favnesbanes. 

Følg mig et lidet stykke udenfor Ravenna og se hans gravmæle. 
Det er som bygget for en kjæmpe. Vi gaar ud ad den støvede, snorlige 
landevei. Landskabet er fladt og sumpigt. Der stiger en varm og tung, 
af fugtighed mættet dis op fra markerne. En enkelt sortgrøn cypres bringer 
lidt afveksling i landskabet. Graa og tung, bygget af svære stene, hæver 
en vældig cylinder sig i veiret. Det er Theodorik den stores gravmæle. 
Det minder om romernes mausoleer, om Engelsborg, keiser Hadrians gamle 
gravmæle i Rom, og Cecilia Metillas grav udenfor Rom. Men noget nyt 
er kommet til, noget keitet og klodset, men stolt tillige, minder fra bauta. 
stenene og kjæmpegravene i Norden. Theodorik er den mærkeligste type 
paa germaneren paa klassisk grund. Theodorik bukkede ikke som saa 
mange andre under for Sydens høiere kultur, blev svag og blødagtig. Han 
søgte at styre og forene begge folk: goterne og romerne. Han magtede 
det ikke, men forsøget var stort, og det vil altid lade Theodoriks navn leve 
gjennem tiderne. Og intetsteds ser vi Theodoriks aand saa tydelig som ji 
hans gravmæle, denne blanding af romersk og germansk, som dog er blevet 
et Selvstændigt og eiendommeligt hele. 

Goternes magt gik hurtig tilgrunde, og keiserne i Konstantinopel blev 
for et par aarhundreder Italiens herrer. Var ikke langobarderne og siden 
Karl den store og tyskerne komne til Italien, vilde historiens gang være 
bleven en anden. Italien vilde have tilhørt den byzantinske kultur. Det 
østromerske eller græske keiserrige er et navn, vi alle kjender fra historien. 
Men det er ogsaa kun et navn. I de tusen lange aar, som hengik fra 
oldtidens slutning og til Konstantinopels erobring af tyrkerne, har det græske 
rige ikke frembragt nogen daad, som er. blevet menneskehedens fælles 
eiendom. Dets kultur var en dødsdømt, i kinesiske former stivnet civilisation. 
Under kristendommens former levede den antike kultur videre. Som i old- 
tiden var folkets kjæreste sysler cirkuslege og væddeløb. Man dyrkede 
poesi, filosofi, veltalenhed og de forskjellige videnskaber. Men aanden 
var borte. Thi det antike aandsliv og kristendommen var uforsonlige mod- 
sætninger. Alt, som vi har levnet fra den byzantinske tid, den græske 
middelalder, er tørt og aandløst. Det meste er samlerarbeider, som røber 
megen flid og lærdom, men er uden originalitet. Oldtidens frie statsliv, 
hvor hver mand kunde udvikle sig selvstændig og komme frem til magt 
og hæder, afløstes af østerlandsk despotisme. Keiseren hvilede i utilnær- 
melig storhed, skjult for mængdens blikke, dybt inde i sit palads, omgivet 
af eunuker og livvagter. Kvinder og hofintriganter styrede staten. — — Og 
ligedan i kunsten: grækernes skjønne menneskeskikkelser blev indhyllede 
i folderige, østerlandske gevandter. Al friskhed, alt liv, al naturlig skjønhed 
forsvandt fra kunsten. Den blev pragtfuld og stiv: træagtige, ubevægelige 
figurer mod en straalende baggrund af guld og ildblaat. 

Den centrale figur i det Østromerske riges historie er keiser Justinian, 
som regjerede fra 527—65. Han afslutter oldtiden og begynder den nye 
tid. Store erobringer vidnede om, at romeraanden endnu ikke var uddød. 
Nordafrika, hvor vandalerne havde sat sig ned, blev gjenvundet; Italien 
blev gjenerobret fra goterne. Store veianlæg og bygværker, som f. eks. 
Sofiakirken i Konstantinopel, blev udførte. Statsstyrelsen blev ordnet. 
Handel og skibsfart blev ophjulpen; silkeavlen indførtes. Men Justinians 
hovedværk er de store lovarbeider. Alt, hvad romerne, oldtidens første 
jurister, i aarhundredernes løb havde frembragt af love og retsfortolkninger, 
blev samlet og ordnet til et vældigt værk. Corpus juris, Samlingen af 
romersk ret, er endnu et uvurderligt hjælpemiddel for alle jurister og studeres 
ved enhver høiskole, hvor lovkyndighed læres. 

Men samtidig med alt dette begynder under Justinian det østerlandske 
despoti: med hofintriger, kvindeherredømme og eunuker, som skulde blive 
statens ødelæggelse. Alle samfundsformer stivner; al udvikling hæmmes; 
folket bliver en retløs, trælbunden masse. Statsstyrelsen bliver indviklet og 
kompliceret, men uden liv; uden udviklingsmuligheder, — et Kina i Europa. 

Ogsaa i Ravenna har vi minder om Justinian og om Byzants's kultur. 
Det vigtigste er kirken San Vitale. Den er bygget i lighed med Sofiakirken 
i Konstantinopel, i form af en ottekant. I bygningens midte hæver sig 
den runde kupel, som hviler paa 8 buer, der igjen støttes af ligesaa mange 
vældige piller. Kirkens ydre er graat og dystert; men det indre er straa- 
lende og pragtfuldt; smykket med mosaiker. Vi ser keiser Justinian om- 
given af sine ministre. Hans ansigtstræk er typiske og individuelle: Næsen 
er tynd, skjægget svagt; omkring munden gaar der et grættent og mis- 
modigt drag; ansigtets træk er stive og ubevægelige; men ovenover hvælver 
sig panden bred og kjæk. Dette billede lærer os bedre at forstaa denne 
mærkelige mand med de uforenelige modsætning af herskerkraft og virkelyst, 
store planer og store værk og — smaalig beregning, mistænksomhed og 
raffineret grusomhed. | 

Paa væggen ligeoverfor ser vi hans dronning, keiserinde Theodora. 
Denne kvinde, som fra samfundets dybeste lag, fra cirkus og danserinde- 
livet, ved sin skjønhed og klogskab havde forstaaet at hæve sig til at blive 
romerrigets og Justinians uindskrænkede beherskerinde. 

De er typiske for. overgangstiden, disse mosaikbilleder. Kunstneren 
har endnu bevaret oldtidens evne til at opfatte ansigterne individuelt og 
personligt. Men figurerne er stive og ubevægelige. Det er i de straalende 
farver, den østerlandske pragt og den minutiøse udførelse, at kunstneren 
har seet sin hovedopgave. 

Det er en død tid og en død kultur, som aander os imøde i Ravenna. 
Men historien ruller videre. Den har ikke tid til dødvand og pauser. Det 
ene folk, den ene tid bukker under; nye tider, nye slægter dukker op. 
Kulturen er en lang vandring fra sted til sted. For en stakket stund havde 
den stanset i Ravenna; men snart vandrede den videre. Middelalderen 
begynder. Keiseren og paven bliver de to centrer, hvorom udviklingen 
dreier sig. Ravenna synker atter ned til at blive den lille provinsby, en 
del af Kirkestaten. Havnen sandedes til. Handelen hørte op, byen mistede 
enhver betydning som sjøstad. 

Den blev de landflygtiges by, — deres, som flyede bort fra verden 
og søgte sig en fredelig afkrog, langt borte fra livets tummel og strid. 
I Ravenna døde Dante i 1321; der levede lord Byron et helt aar, 1819 —20. 
Dante, Italiens største digter, var forvist fra sin fødestad Florens og flak- 
kede hjemløs om i Romagnaen, da Ravennas herre, Guido da Polenta, kaldte 
ham til gjæstevenskab til Ravenna. Dantes alvorlige dybe aand svæver 
over Ravenna. Dante er middelalderens, ja en af alle tiders største digtere. 
Hans poesi er alvorlig og høi, tankerig. Den er ikke en spillende leg, som 
man flygtig læser igjennem; den kræver tid og anstrengelse for at forstaaes. 
I ,Den guddommelige komedie* faar vi i store syner hele middelalderens 

syn paa tilværelsen, paa livet før og efter døden. I dens tre dele: ,Helvede*, 
» Skjærsilden* og , Paradiset* rulles i mægtige billeder menneskenes vekslende 
skjæbner frem for vore øine. I mesterlig tegnede karakteriserende træk ser 
vi deres færden og virken og den evige løn for deres arbeide. I Ravenna 
føiede Dante ,Paradiset* til sin ,guddommelige komedie*. Paradiset er 
kanske det roligste, det reneste og skjønneste udslag af Dantes aand. Den 
herligste scene i ,Helvede*, Francisca da Riminis elskov, foregaar ogsaa i 
Ravenna. — Francesca var Guido da Polentas tante. 

Hun var paa bedragersk vis blevet tvunget til at ægte den hæslige 
og halte Giovanni Malatesta, herre til Rimini, hvis bror, Paolo, hun elskede 
og troede at skulle faa til brudgom. En tjener forraadte deres forbindelse 
for Giovanni, som i vrede dræbte dem begge, aar 1289. | 

Dante ser i ,Helvede* de to elskede fare gjennem luften, bundne 
uløselig sammen. 

Som vingerne i vinterkulde bære 
de sorte stære bort i talrig skare, 
saadan hin blæst, de onde sjæles hære. 

Paa digterens bøn faar de lov at stanse et øieblik. Dante spørger 
om grunden til deres ulykke og straf. Francesca svarer: 

Elskov, som vil, hver elsket skal betale 
kjærligheds skyld, saa stærkt sig i mig rørte, 
at den end følger mig til dybets sale. 

Elskov til en og samme død os førte. 


Og hun fortsatte med at tale om den dag, hun sad alene sammen 
med Paolo: 


En dag vi sad og læste til vor gammen 
om Lanzelot, hvordan ham elskov binder. 
Vi aned” intet; ene sad vi sammen. 

Tidt farved" bogen blege vore kinder, 

og vore øine mødtes mangen gang. 

Men ét sted er der, som os overvinder. 


Vi læste om, hvordan hin elskovs fange 

til smilet kjærlig med et kys sig trænger; 

da kyssed' han min mund, skjælvende og bange, 
ved hvem til evig tid mit hjerte hænger. 

Os fristed" digteren til elskovsbrøde. 

Og hele dagen læste vi ei længer. 


Ravenna er fortidens, mindernes by. Kun en ting minder os om, at 
byen virkelig lever. 

Og det er den lille kanal, som sætter Ravenna i forbindelse med 
havet. Smaa skuder kommer oo2 fra Arcora eller Venedig med fisk og 

vin og henter mursten tilbage. En svær fladbundet pram slæbes møisommelig 
opover, trukket af et gammelt øg inde paa bredden. VUnderligt er det en 
sjelden gang at høre græske stemmer. Det er fiskere over fra den anden 
side af Adriaterhavet, som endnu repræsenterer den gamle forbindelse 
mellem Italien og Grækenland. Det minder om gamle dage, da Ravenna 
var den vigtigste handelsstad og flaadestation ved Adriaterhavet. Men 
nu ligger Ravenna langt fra havet og selve flaadestationen Chiasse (det 
gamle classis eller flaade) ligesaa. 

Lad os gjøre en tur didud! Veien gaar gjennem lavt england. 
Markerne staar næsten helt under vand; en tung og trykkende damp stiger 
op fra dem, mens solen steger og stikker. Grønne metalglinsende firben 
farer op fra græsset ved veikanten. Frøerne kvækker: ,Kvak, kvak.* 
En snog eller hugorm forskrækker os undertiden. Foran os staar der en 
mørk mur, som kranser landet. Det er den urgamle, berømte pinjeskog, 
Pineta, hvor Dante saa gjerne vandrede. Han skildrer den saaledes i 
» Skjærsildens* 28de sang: 


Ei vinden bruser med saadan kraft mod grenen 
at den smaafuglen hindrer i sin sang, 

fra grønne høider al sin kunst at vise. 

Saa ren, som morgenvinden ind i skogen vifter, 
Os jubler de sin morgensang imøde. 

Slig klinger det, naar gren mod gren sig rører 
i pinjeskogen ved Chiassis strand, 

naar østenvinden sine vinger rører. 


Det er vældige gamle kjæmper, som har overlevet tidernes storme, 
skogbrand og hærjinger. Der er blomster og fuglesang. Men snart er vi 
ude af skogen igjen. Landskabet bliver lige fladt og trøstesløst. Midt 
paa sletten kneiser en kirke. Det er San Apolinare in Chiasse, den betyde- 
ligste og smukkeste af de gammelkristelige basilikaer i Italien. Her laa i 
gamle dage flaadestationen Chiasse, som en vigtig og blomstrende by. Mellem 
den og Ravenna strakte der sig i oldtiden mure og uafbrudt bebyggelse. 
Nu er alt dette borte. Kun en liden vogterbolig ved siden af kirken viser, 
at der endnu bor mennesker i Chiasse. 

Men nye tider, nye byer kalder os bort fra Ravenna. Italien er rigt 
paa minder fra menneskehedens historie, fra dens vigtigste afsnit: fra 
oldtiden, fra middelalderen, fra renaissancen. Men ene i sin slags staar 
den lille forglemte by ved Adriaterhavet. Der ser vi den sygnende oldtid 
og den begyndende middelalder, en kultur i svøbet, som aldrig blev 
nogen kultur, barbarernes første forsøg paa at grunde et rige paa romersk 
grund. Ravenna er sin tids Pompeii. ab. 

man i de redaktionelle artikler. 


Kringsjaa. 





Kristiania, 26. mai 1898. 


Den tid er forbi, da to lande kunde 
ligge i krig med hinanden, uden at det 
føltes synderlig i den øvrige verden. De 
enkelte riger er ikke længer isolerede 
organismer, indbyrdes uafhængige af 
hinanden. De begynder mere og mere 
at ligne integrerende organer i en eneste 
stor verdensorganisme, og alle lande ser 
derfor i større eller mindre grad sine inter- 
esser berørt af to statssamfunds forhold 
til hinanden. Der findes eksempler nok 
herpaa, ikke mindst fra den sidste tid. 
Den spansk-amerikanske krig bringer 
brødpriserne til at stige næsten over hele 
Europa. Heraf tager den ulmende op- 
rørsild 1 Italien anledning til at bryde ud, 
hvilket neppe kan blive uden betydning 
for tripelalliancen. Filippinerne erobres. 
Straks hæver stormagterne hovedet, bange 
for at se sine interesser i Østasien traadt 
under fødder. En forskyvning paa et 
enkelt sted mærkes snart over hele kloden. 
Den nyere tids kultur har lidt efter lidt 
organiseret et internationalt nervesystem, 
som øieblikkelig forplanter ethvert tryk 
fra land til land. Afsondringens skille- 
vægge falder sammen, civilisationens blod 
strømmer ind overalt og forvandler hvert 
enkelt land til en celle i det store verdens- 
legeme. Selv den kinesiske mur er snart 
en saga blot, og englændernes seir over 
madhien vil betyde, at sammenføinings- 
arbeidet har underlagt sig nye omraader. 


Chamberlains tale. 
Den britiske koloniminister, Cha m- 


berlain, holdt den 13de mai i Birming- 
ham en tale, som i den sidste tid har 
lagt stærkt beslag paa hele verdens op- 
mærksomhed. Han betonede ligesom lord 
Salisbury i Primroseligaen den politiske 
situations alvor, men udtalte sig langt 
mere bestemt end denne om de fore- 
liggende politiske spørgsmaal, og hans 
tale har derfor vakt en langt ivrigere dis- 
kussion end Salisburys abstrakte almen- 
betragtninger. 


England og Rusland. 

Om forholdet til Rusland udtalte 
Chamberlain sig høist pessimistisk. Rus- 
land havde drevet en troløs politik i Kina 
og givet løfter, som blev brudt fjorten 
dage efter. En forstaaelse med Rusland 
forekom ham derfor umulig at opnaa. 
Denne beskyldning for troløshed sigter 
til et temmelig kynisk kneb fra Ruslands 
side under forhandlingerne om erhvervel- 
sen af Port Arthur og Talienwan. Det 
var vistnok fra første stund af Ruslands 
hensigt at gjøre Port Arthur til et befæstet 
depot for kul og ammunition d. v. s. til 
en lukket militær havn, som ikke maatte 
udspioneres eller gjøres tilgjængelig for 
fremmede. Men den russiske udenrigs- 
minister, Muraviev, synes at have frygtet 
for, at en aaben tilstaaelse heraf vilde 
bringe England til at hindre Port Arthurs 
bortforpagtning til Rusland. Han lod der- 
for England faa et positivt løfte om, at 
Port Arthur, hvis Kina indvilgede i bort- 
forpagtningen, skulde blive holdt aaben 
for handel. I tillid til dette løfte synes 
England at have ophørt med sin mod- 
stand mod opfyldelsen af de russiske 
fordringer, og bortforpagtningen skeede. 
Men da gjorde Muraviev helt om og tog 
sit løfte tilbage. Han kunde ikke, skrev 
han, ,misbruge* det kinesiske venskab 
til at aabne en havn, som Kina af mili- 
tære grunde havde holdt strengt lukket. 
At en opførsel som denne er troløs, kan 
vistnok ikke nægtes; men det er vanske- 
ligt at værge sig mod den tanke, at Eng- 
land har sig selv at takke for denne tro- 

løshed. England burde have gjættet Rus- 
lands hensigter og undladt at aflokke den 
russiske regjering et løfte, som ikke stemte 
med dets interesser. En regjering be- 
kjender ikke sine sande hensigter, saa- 
længe den tid endnu ikke er kommen, 
da det bliver nyttigere at bekjende end 
at benægte dem. Og sætter man den 
pistolen for panden, er det selvsagt, at 
den omhyggelig skjuler, hvad den har 
isinde. I fredens interesse faar man haabe, 
at en forstaaelse mellem England og Rus- 





795 


felt for den russiske kolonisationsevne: 
Man maa erindre, at Ruslands asiatiske 
besiddelser ikke blot er kolonier, men 
ogsaa udvidelser af moderlandet, og dette 
er en omstændighed, som altid vil skaffe 
Rusland et præ fremfor de øvrige magter 
i Asien. Lægger man saa dertil race- 
slægtskabet, indser man let, at dersom 
Rusland overhovedet har nogen kultur- 
historisk opgave, da ligger den i Asien. 
Det russiske herredømme 1 Asien ligner 
et kraftigt træ plantet i hjemlig jordbund, 





I. John Bull til kineseren: 


yNu har jeg godt tag, og — 





II. — nu slipper jeg ikke taget!, 


land ikke er saa umulig som Chamber- 
lain mener. Den vilde vistnok ikke være 
saa vanskelig at opnaa, dersom England 
kun vilde indse, at det er unyttigt at 
modsætte sig Ruslands tilvækst og ud- 
vikling i Asien. Det er øiensynlig histo- 
riens mening at gjøre Rusland til en 
dominerende asiatisk stormagt, og idet 
er altid faafængt at modarbeide den histo- 
riske strøm. Det russiske statsvæsen har 
helt igjennem en asiatisk karakter, der 
ruller ikke saa lidet af det mongolske 
blod i det russiske folks aarer, den rus- 
siske regjering og forvaltning passer for 
asiatiske forholde og folkeslag, og Rus- 
lands territoriale sammenhæng med Asien 
gjør denne verdensdel til det naturligste 


medens Englands asiatiske herredømme 
kun ligner en drivhusplante, som er ind- 
ført fra en fremmed himmelegn og holdes 
vedlige ved kunstige midler. 


England og Amerika. 

Et andet opsigtsvækkende punkt i 
Chamberlains tale var hans hentydninger 
til ønskeligheden af en alliance mellem 
England og Amerika. Krigen mellem 
Spanien og Amerika vilde ifølge Cham- 
berlains mening ikke være saa beklagelig 
endda, dersom man ved den kunde op- 
naa at se det engelske og amerikanske 
flag vaie sammen over en angelsaksisk 
alliance. Tanken om en nærmere sam- 
menslutning mellem de to halvdele af 

den engelsktalende verden er jo ikke ny. 
Den har især i England længe havt be. 
geistrede tilhængere, som har svælget i 
fremtidsdrømme om et angloamerikansk 
verdensriges magt og storhed. Ameri- 
kanerne har dog hidtil forholdt sig noksaa 
kjølige ligeoverfor engelske sirenerøster. 


Den forønskede alliance. 


De har prist sin isolerede stilling og været 
tilfredse over at slippe de forviklinger og 
bekymringer, som ledsager en deltagelse 
i storpolitiken. I England haaber man 
imidlertid, at krigen vil medføre en for- 
andring heri ved at bringe de Forenede 
Stater 1 situationer, som tvinger ameri- 
kanerne til at indse, hvilke fordele de vil 
kunne have af en nærmere sammenslut- 
ning med moderlandet. Mange tror og- 
saa, at de Forenede Stater nu har taget 
det første skridt i retning af at blive en 
kolonimagt eller et verdensrige, og følgen 

af et saadant skridt kan kun blive, at de 
opgiver den isolerede stilling, de hidtil 
har indtaget, og stiger ind paa den stor 
politiske arena for at deltage i stormag” 
ternes væddeløb. Men da vil de ogsaa 
komme til at sætle pris paa den bistand» 
de kan faa, og de vil i en racealliance 
se det bedste og natur 
ligste middel til at vare- 
tage sine interesser og 
give sine ord vægt. | 


Alliance ønskes. 

Chamberlain tog i sin 
tale ikke bare sigte paa 
en alliance med Amerika. 
Han =antydede —=ogsåa 
ønskeligheden af en alli- 
ance med  europæiske 
magter. Under sin om- 
tale af Ruslands troløse 
politik i Kina fremhævede 
han saaledes, at uden en 
alliance med store mili- 
tære magter kunde Eng- 
land ikke udrette noget 
mod Rusland. Skulde 
England fremdeles blive 
staaende isoleret, vilde 
derfor det kinesiske riges 
skjæbne blive —afgjort 
uden hensyn til dets 
interesser. Denne =ud- 
talelse er overalt bleven 
opfattet som en tilnær- 
melse til Tyskland og 
tripelalliancen. Det synes imidlertid 
temmelig tvilsomt, om Tyskland vil bide 
paa denne krog. Foreløbig har Chamber- 
lains tale fundet en noksaa kjølig mod- 
tagelse i den tyske presse, som før det 
meste fremhæver, at England ikke kan 
byde Tyskland fordele, der vilde være 
istand til at opveie det spændte forhold 
til Rusland, som Tyskland vilde paadrage 

sig ved en alliance med England. 
Cvrøret å lialien 
har nu ilagt sig; men det har efterladt 


Redaktionelt. 


et indtryk, som ikke saa snart vil kunne 
udviskes, og vist, at den italienske stats- 
bygning staar paa gyngende grund. Af 
de mere indgaaende beretninger, som er 
indløbet, siden vor sidste oversigt skreves, 
fremgaar det, at oprøret i Milano var 
overordentlig blodigt og havde en ud- 
præget revolutionær karakter. De dødes 
tal skal beløbe sig til flere hundrede, og 
den skade, som anrettedes paa eiendom 
og bygninger, til millioner af lire. Man 
antager, at premierminister Rudini vil 
foreslaa endel reformer; men han synes 
ikke at ville gribe initiativet til saadanne 
skattelettelser, som alene vilde være 
istand til at indføre varig ro. 


Fra krigsskuepladsen 
foreligger meldingen om endel mindre 
sammenstød, men ikke om noget større 
slag. Admiral Sampson har med 11 
skibe bombarderet San Juan paa Por- 





Mac Kinley og Jingofuglen. 


toriko; men nogen større skade synes 
ikke at være forvoldt paa nogen af 
siderne. Paa den amerikanske eskadre 
blev en mand dræbt og 7 let saaret, og 
spaniernes tab opgives til 2 døde og 3 
saarede. Ifølge Sampsons beretning led 
batterierne ved San Juan og de nærlig- 
gende bydele endel skade; men spani- 
erne kapitulerede ikke. Bombardementet 
varede kun i tre timer og blev muligens 
afbrudt ved indløbne meldinger om den 
spanske flaades bevægelse. 


YET 


Fra amerikansk side har der i løbet 
af de sidste fjorten dage været foretaget 
flere landgangsforsøg paa Kuba, men 
kun i mindre maalestok. De har mærkelig 
nok som oftest fundet sted paa be- 
fæstede punkter og synes at være fuld- 
dig mislykkede. Ved Cardenas lader 
det til, at der har staaet en heftig kamp 
mellem 3 amerikanske krigsskibe paa 
den ene side og spanske kanonbaade 





Toreadoren: Caramba! Min kaarde er kort, 
men klingen er god! 


og batterier paa den anden. Ifølge ame- 
rikanske beretninger blev batterierne 
bragt til taushed, en spansk kanonbaad 
ødelagt, flere huse ved kaien skudt 
ibrand, og det amerikanske flag heist paa 
blokhuset. Ifølge spanske beretninger 
mislykkedes enhver landsætning af trop- 
per. Ved Cabanas, hvor amerikanerne 
forsøgte at landsætte 2 kompagnier sol- 
dater, og ved Cienfuegos, hvor de søgte 
at naa land med baade fulde af ammu- 
nition og vaaben, blev de drevne tilbage 
med mindre tab. Tre spanske krydsere 
skal have angrebet fem af de amerikan- 
ske krigsskibe, som blokerer Havana, 
beskadiget et af dem og drevet de øvrige 
paa flugt. 


Landgangsarmeen. 

Den af amerikanerne planlagte store 
troppeforsendelse til Kuba er endnu ikke 
naaet ud over forberedelsesstadiet. Gene- 
ral Miles kræver mindst 85,000 mand, 
og der er netop udstedt proklamation 

om antagelse af flere frivillige. Ame- 
rikanerne vil vistnok faa føle, at en 
erobring af Kuba ikke er nogen barneleg, 
Hele øen er tyndt befolket, spanierne 
har i den gule feber en mægtig forbunds- 
fælle, og regntiden, som netop er ind- 
traadt vil vare til oktober. Medicinske 


| 
| 

Forretningsinteresserne og 
Krigslideeskaben. 


autoriteter mener, at dødeligheden blandt 
de amerikanske tropper paa Kuba vil 
andrage til 35 å 50 pct. Den spanske 
styrke paa øen beløber sig til 90,000 å 
100,000 mand og er neppe at spøge 
med, især i en forsvarskrig. 


Den spanske Atlanterhavseskadre 
har skaffet kloge hoveder mange gaader 
at gjætte. Det er lykkedes admiral 
Cervera at dække sine hensigter og be- 
vægelser med et hemmelighedsfuldt slør, 
og de telegrafiske meldinger om hans 
foretagender har været saa modstridende 
og meningsløse, at man har begyndt at 
modtage dem med stor mistro. Efter- 
retningen om, at han skulde være 
ankommen til Cadiz, viste sig at være 
fuldstændig grundløs, og det varede ikke 
længe, før han dukkede op i de vest- 
indiske farvande. Meddelelsen herom 
bragte publikum til i aandeløs spænding 


at vente paa et sammenstød mellem 
den amerikanske og spanske flaade, 
især da man hørte at Schleys flyvende 
eskadre havde forladt Hampton rhed for 
at forene sig med hovedeskadren. For- 
ventningerne blev imidlertid skuffede. 
Cerveras eskadre ankom til Santiago 
paa Kuba uden at støde paa noget 
fiendtligt skib. I Spanien opfattedes dette 
som en seir over amerikanerne, og Cortes 
voterede Cerveras sin tak. Det er jo 
ogsaa muligt, at Cerveras har skuffet 
amerikanernes aarvaagenhed; men det 
kan ogsaa tænkes, at amerikanerne med 
hensigt har ladet den spanske eskadre 
passere for at angribe eller indeslutte den 
i en eller anden kubansk havn. Den sidste 
antagelse synes at vinde bekræftelse ved 
de sidste meldinger, som gaar ud paa, at 
Sampsons og  Schleys eskadrer er 
ankomne til Santiago, hvor de holder den 
spanske flaade indesluttet. 


De franske valg. 


Omvalgene i Frankrige har i nogen 
grad forandret den situation, som frem- 
gik af valgene den 8 mai, idet regjerings- 
partiet har lidt endel tab, medens 
monarkisterne og det yderste venstre 
har vundet tilbage noget af det terræn, 
de tabte fjorten dage iforveien. Af 579 
valgte deputerede er 254 regjerings- 
republikanere, 38 rallierede (d. v. s. til 
republikanismen ,omvendte*  monar- 
kister), 117 socialistiske radikale. 56 soci- 
alister, 45 monarkister og 9 antisemiter. 
Regjeringspartiet har saaledes i sig selv 
ikke flertal og maa for at komme i 
majoritet søge støtte hos de rallierede 
eller radikale. Meline har hidtil støttet 
sig til de rallierede, d. v. s. til høire, og 
vil vistnok foretrække at følge denne 
politik ogsaa i fremtiden. Men der gaar ryg- 
ter om, at han med hensyn til dette punkt 
vil møde modstand inden selve kabinettet, 
idet indenrigsminister Barthou, der gjæl- 
der for kabinettets ledende aand, skal 
ønske en heldning til venstre. Det er 


Redaktionelt. 


derfor ikke umuligt, at der forestaar en 
ministerkrise. 


Den nye Zolaproces, 
som tog sin begyndelse i Versailles den 
23de mai, er foreløbig bleven afbrudt, 
idet Labori nedlagde paastand paa rettens 
inkompetence og appellerede denne paa- 
stand til kassationsretten, som maa træffe 
sin afgjørelse, før retsmøderne kan gjen- 
optages. Det vilde ikke være underligt, 
om Zolas taktik nu gik ud paa at und- 

gaa proces istedetfor at føre den saa 
fyldigt og kraftigt som muligt; thi alt 
tyder paa, at ethvert forsøg paa at 
opnaa en revision af Dreyfusprocessen 
vil prelle af mod den kompakte milita- 
ristiske majoritet. Ingen domstol, ingen 
jury, intet =parlamentsflertal, ingen 
regjering vilde paatage sig ansvaret for 
et saadant skridt. Det eneste Zola kan 
opnaa ved en proces, er at faa sagen 
endnu fyldigere belyst end hidtil. 
KE 


Ny literatur. 


Ivar Sæter: Ideelle Krav. — Kristiania 1898. 

Ivar Sæter har tidligere skrevet et bind digte og en altfor stor fortælling 
» Tungsind*. Nærværende arbeide er mere begrænset, og forfatteren gaar lige løs 
paa sin opgave, om han end ikke helt magter at løse den. Opgaven er at skildre 
en skinsyg og sjælesyg mands forpinte og goldt anstrængte følelsesliv: i den 
landsens jargon, som har givet bogen sit navn, vil det sige, at han reiser de 
yideelle krav* — til sine omgivelser, sin hustru frem for alt,om ikke netop til sig 
selv. Der er en god del energi og alvor indlagt i bogen, men den er ubehjælp- 
som og røber ingen befæstet menneskekundskab. Enslags mystik er løselig ind- 
kilet hist og her i fortællingen, man ved ikke af hvilken grund eller til hvilken nytte. 
Stilen, som forøvrig er jævn og god, om end noget upersonlig, skjæmmes af saa- 
danne udtryk som ,,, Ved De, at De er vakker*, la han saksen væk,* eller ,,Synes 
du det?* saa han paa hende. Denslags ellipser forekommer vistnok som en uvane 
ogsaa hos en stor forfatter; men det er ingen grnnd til at imitere uvaner selv hos 
de bedste mønstre. Grunden til at jeg henleder opmærksomheden paa denne bog, 
er ikke saameget bogen selv, som det ,præludium*, der indleder den. Læserne 
vil erindre. et digt af samme forfatter, der ivaar stod trykt i dette tidsskrift — 
en hymne til solen, dagen og arbeidet, der blandt andet indeholder disse 


smukke linjer: 





Hanegal, 0, morgenstund. 

al din livsfryd i mig bruser, 
om jeg havde i min mund 
tusen tunger blev det kun, 
som naar brisen havet kruser. 


I præludiet træffer vi den samme salmestærke dur-tone. Sorgen over selve 


livet, heder det, er den tyngste af alle sorger: 


Om man er liden eller stor, 
den dybt i alle hjerter gror 
og slynger sig lig rankens flor 
om alt, hvad liv er givet. 

Den, som har skrevet et saadant digt, har erhvervet sig ret til at skrive 
mere og vil skrive mere. nk. 


Ny lileratur. 


I mandens blik, om kvindens mund, 
i barnets drøm den leger. 

Al anden sorg er bleg og grund, 
men livets sorg har ingen bund, 

og til hver dagens mindste stund 
den ind i døden peger. 


Vi tror og haaber ganske vist 
paa lykkens glans og gløden. 
Men alt er tomt, ja tomt og trist, 
ved alting klæber feil og brist, 
og livets spil fra først til sidst 
er dømt — er dømt til døden. 


Mit liv er mørkt som høstens kvæld, 
naar ingen stjerner straaler. 

Paa brystet tynger høie fjeld, 

og dybt i dybet af min sjæl 

der sprudler frem et kildevæld 

af sorg, som ingen maaler. 


Jeg klager ei, jeg sørger kun 


og sørger taus og stille. 

Som stormens suk i li og lund, 
som bølgesuk fra havets bund 
mig stiger nu og da i mund, 
et suk imod min vilje. 


Saa gaar jeg korsets trange sti, 
de andre glædens veie. 

Men livets drøm er snart forbi. 
Og siden — ja, det ved ei vi, 

men den, som strider al sin tid 
maa seiersretten eie. 


2 


: ES GG 
,Kringsjaa 's 


redaktion overtages fra og med næste hefte af hr. arkivar cand. mag. 
Chr. Brinchmann, der er ,Kringsjaa*s første medarbeider og i flere aar 
var knyttet til tidsskriftet. 


Nikolai Olsens bogtrykkeri. 


KRINGSJA A. 


ReDaKTøØr: Cur. BRINGHMANN. 


BIND XI. 15. JUNI 148098. HE FET Ed, 

et er en underlig betagende stemning ved at vandre paa steder, hvor 
livet før har pulseret som rigest, men som nu staar øde og forladte, 
hvor vedbenden dækker omstyrtede søiler, og rosen vokser paa graa kirke- 





Den søndre mur. 


ruiner. Historien er som en lunefuld kvinde, der flytter sin elskov fra 

yngling til yngling. Kanske det er retfærdighed, — mig synes det ialfald 

tragisk, at ingen storhed bestaar, ingen glans vedbliver at straale. Det er 

ikke bare Babylon og Karthago, som ligger i ruiner; det er ikke bare i 
51 

Ægypten, ørkensanden dækker pyramider og obelisker. I hvert land er der 
steder, hvor skjæbnen en stakket stund har ladet solen skinne, men som 
den siden troløst har forladt. Et saadant sted er Visby paa Gotland, 
nordens ruinstad. 

Tidlig om morgenen nærmer dampbaaden sig øens kyster. Mellem 
to fremspringende holmer øiner vi byen. Mægtige og alvorlige hæver dens | 
graa mure med de firkantede vagttaarne sig op mod den blaa himmel. 
Gotlands ældste historie er hyllet i sagnets mørke. I fjerne tider var der 
langt ude i havet en ø, som om dagen sank, men om natten hævede sig 
over vandet. Til denne ø kom der en mand ved navn Thjelvar; han slog 
ild og løste trolddommen. Thjelvars søn hed Havde, og dennes hustru 
Hvidestjerne. De var de første mennesker, som boede paa Gotland. De 
fik tre sønner, Guts, Greip og Gunfiann. Efter Guts har øen sit navn. 
Saa fortæller den gamle Guta Saga, Sveriges eneste bevarede saga. I et 
gammeldags sprog fortæller den om Gotlands ældste historie. Hvordan 
Gotlands bebyggelse virkelig er foregaaet, ved vi ikke. Sikkert er det dog, 
at mennesker meget tidlig, allerede i stenalderen har boet paa øen. Muligt 
er det ogsaa, at befolkningen paa øen oprindelig ikke var svensker, men 
goter. Denne mægtige folkestamme boede nemlig engang ved Østersjøens 
kyster, og paa denne forbindelse tyder ogsaa navnet Gotland. Gotland blev 
tidlig et midtpunkt for handelen og samfærdselen paa Østersjøen. Menne. 
skene vovede sig i gamle dage med sine smaa og ufuldkomment byggede 
skibe nødig ud paa det aabne hav. De foretrak at seile langs kysterne 
i smaa dagsreiser. Derfor blev Gotland tidlig en mellemstation for dem, 
som fra Østersjøens sydlige kyst vilde seile til mundingen af Dina eller 
Neva. Allerede i stenalderen, mere end tusen aar før vor tidsregning stod 
øen i handelsforbindelse med landene rundt Østersjøen. Man har i en 
stenaldersgrav paa Gotland fundet flinteredskaber, som er ført did fra 
Preussen, og pilespidser af skifer, som stammer fra Nordsverige eller Rusland. 

Fra Østersjøen hentede sydens kulturfolk det kostbare rav, som i old- 
tiden skattedes høiere end guld og ædle stene. Derved kom Gotland i for- 
bindelse med Romerriget; en mængde jordfundne romerske mynter, smykker 
og redskaber vidner herom. Saa kom folkevandringen, og Romerriget gik 
tilgrunde. Nye magter dukkede op, og verdenshandelen forandrede sin 
retning. Fra Konstantinopel og de arabiske riger i Orienten gik handelen 
op ad Ruslands floder fra Sortehavet og det Kaspiske hav til Østersjøen. 
Gotland blev for en tid verdenshandelens midtpunkt, bindeleddet mellem 
østen og vesten. Mængder af ædelt metal og østerlandske mynter strøm- 
mede til Gotland, for derfra at spredes over hele Nordeuropa. Gotlænderne 
var Østersjøens herrer, og handelen med Østen var det, som skaffede øen 
dens betydning. Den vigtigste handelsplads der østerpaa var Novgorod 

ved Ilmensjøen, som i middelalderen var en af Europas største stæder, 
mægtig og fri med flere hundrede tusen indbyggere. Der havde gotlændin- 
gerne lige fra det rrte aarhundrede et handelsfaktori og en kirke, som var 
indviet til Hellig Olaf. — Sagnet fortæller, at St. Olaf besøgte Gotland og 
kristnede mange af øens indbyggere. Han- blev paa en maade Gotlands 
Skytspatron. — Eiere af dette faktori, som ofte omtales i middelalderlige 
dokumenter, var Got- 
lands samlede almue, 
dets tre prester og dets 
dommere. 

I begyndelsen tog 
hele Gotland del i den 
blomstrende handel og 
skibsfart. Som ogsaa 
i Norge var bønderne 
selv kjøbmænd. Rundt 
om paa øen har man 
fundet mynter og smyk- 
ker, som vidner om stor 
rigdom. Og hvor i 
Norden findes der vel 
slige landsens kirker 
som paa Gotland! Se 
f. eks. Stånga kirke 
midt paa øen, — en 
høi prægtig stenkirke i 
ren gotik! Især er por- 
talen interessant; den 
er prydet med fantasti- 
ske menneskeskikkelser 
og minder om reliefferne 
paa Trondhjems dom- 
kirke eller Nötre Dame 
| i Paris. Lidt efter lidt 
samlede dog handelen sig i Visby. Hvor gammel Visby er, ved vi ikke. 
Navnet tyder paa, at den har været en hedensk offerplads; (oldnorsk véå 
 betyder helligdom). Til templet strømmede omegnens folk ved de store 
høitider. De benyttede anledningen til ogsaa at drive handel, og lidt efter 
lidt opstod der saa en markedsplads, som siden gik over til at faa fast 
bebyggelse og blev en by. Visby blev hurtig rig og blomstrende. De 
fremmede, som besøgte Gotland, tyede did og gjorde staden til handelens 





Apoteket. 

midtpunkt. Af disse fremmede var tyskerne de talrigste; de skulde komme 
- til at afgjøre Visbys skjæbne. Allerede i midten af det 12te aarhundrede, 
paa Sakserhertugen Henrik Løves tid var der saa mange tyskere i Visby, at 
de havde sin egen foged. Senere tiltog de i magt og indflydelse. Der 
dannede sig to samfund i staden, hver med sin foged, sine borgermestre 
og raadmænd og sit segl. Tyskerne fulgte ogsaa med Guterne over til 
Rusland og fik i Novgorod sit faktori og sin kirke, der var helliget til 
apostelen Peter. 

I det 12te aarhundrede, efterat tyskerne havde vundet Meklenburg, 
Pommern og Preussen tilbage fra slaverne, voksede der langs Østersjøens 
sydkyst op en række af stæder, Wismar, Rostock, Libeck osv., som snart 
skulde blive Visbys farlige konkurrenter. Hanseforbundet dannedes, og Visby 
blev medlem deraf. Fra at være Østersjøens herskerinde sank den ned til 
at blive hoved for Hanseforbundets gotlandske afdeling. Liibeck blev 
mægtigere og mægtigere paa Visbys bekostning. I.slutningen af det 13de 
aarhundrede bestemtes det endog, at alle de sager, som angik faktoriet i 
Novgorod, skulde afgjøres i Libeck istedenfor i Visby. 

Det 13de aarhundrede er Visbys storhedstid. Da byggedes de stor- 
slagne kirker, hvis ruiner vi endnu beundrer. Da reistes muren om byen, 
Nordens mægtigste fortidsminde, til værn mod fremmede fiender og ikke 
mindst mod landbefolkningen. Visby havde taget al magt til sig og tilegnet 
sig alle de fordele, som hele øen før havde nydt. Der blev uvilje og strid 
mellem den gutniske landbefolkning og det halvt tyske Visby. I 1288 
kom det endog til aaben kamp, hvor byborgerne seirede. I det r4de aar. 
hundrede begynder Visbys nedgang. Gotland stod siden aar 1000 under 
den svenske konge. Men afhængigheden var ikke stor. Guterne betalte 
en aarlig skat; men ellers var de ganske frie og kunde styre sig selv. 
Ofte agtede de heller ikke kongens bud. Men omkring 1300 blev af- 
hængigheden strengere. De stolte borgere maatte endog i 1288, da de 
uden at spørge om tilladelse havde omgivet byen med befæstninger, vedtage 
at betale en høi skat til den svenske konge. 

I 136r faldt Visby i den danske konge Valdemar Atterdags hænder, 
og fra den tid var det forbi med byens storhed. Endnu minder et stenkors 
udenfor bymuren om erobringen. Det bærer følgende indskrift: Ammo 
domini MCCCLXTI feria III post Jacobi ante portas Wisby in manibus 
danorum ceciderunt gutenses hic sepulli. Orate pro eis. (Den 27de juli 
1361 faldt guterne udenfor Visbys porte i danskernes hænder; her er de 
begravne. Bed for dem.) Valdemar Atterdag har sat dybe spor i Guternes 
minde. Hans navn lever endnu i sagn og sange paa øen. Sagnet for- 
tæller, at den kloge konge forklædt som kjøbmand drog til øen. Her boede 
han vinteren over hos høvdingen Unghanse, hvis datter han forførte. 

Næste aar kom han tilbage med sin flaade, og da gav den unge kvinde 
ham mnøglerne til byens porte. Til straf blev hun muret inde i et taarn, 
som endnu den dag idag kaldes ,Jomfrutaarnet*. Et andet sagn for- 
tæller om Nils guldsmed, som drog til kong Valdemar og fortalte om 
Guternes rigdom. | 


Nils guldsmed drager til kungen og ljuger, 
den lede förråder og slemme tjufver: 

De gutar hafva så mycket guld, 

de kunna det icke ega. 

Svinen åta af silfvertråg, 

hustrur spinna guldtenar. 


Det er betegnende, at naar en stor ulykke rammer et folk, finder det 
altid en forræder, som maa undgjælde for dem alle. Det finder man overalt 
og til alle tider. 

Valdemar samlede, fortæller Strelor i sin gotlandske krønike, ,,usigeligt 
bytte og rov og gjorde en kontrakt med Visby borgere om, at de inden 
solemærke skulde fylde tre af de største ølkar fulde af sølv; saa skulde 
de forblive ved deres forrige friheder. /Ølkarrene blev ført ud paa torvet, 
og alle udbar godvillig og fyldte dem samme dag. Siden røvede han alle 
kirker og klostre deres sølv, guld og dyrebare stene fra, som han allevegne 
af billederne lod udgrave, besynderlig i Vor Frue kirke de to karbunkel- 
stene, som sad i muren, som stederne i muren endnu bærer vidne om, 
hvilke om natten skinnede saa klare som solen, og vaagede hver nat 24 
vægtere om samme kirke ingen at gaa derover efter solundergang ved deres 
livs fortabelse ... Dog det bekom ham ilde. Ti ,der et af hans skibe 
kom til Karlsør, sank det med top og tafuel,* hvor karfunklerne ifølge 
sagnet endnu skal lyse. 

Der kom nu ulykkelige tider for Gotland. De danske, svenske og tyske 
sloges om øen. Sjørøvere gjorde farvandet usikkert, og fredelige skibe 
kunde knapt vove sig til Visby. Øen gik fra herre til herre. I ti aar 
(1398—1408) stod den under den preussiske orden. Senere levede Erik 
af Pommern under sin landflygtighed i mange aar der. Fra sit faste slot 
Visborg paa sydsiden af Visby plyndrede han baade nordboer og tyskere 
og tilintetgjorde al handel. Senere var øen i mange aar et tvistens æble 
mellem Danmark og Sverige. Endelig blev den i 1648 ved Brømsebro- 
freden for altid afstaaet til Sverige. 

Nu er Visby blot en liden stad uden handel og industri. Græsset 
- spirer mellem brostenene, og kirkerne ligger i ruiner. Men endnu eier Visby 
flere fortidsminder end nogen by i Norden. Det er som en drøm at vandre 
rundt i de stille gader, hvor man for hvert skridt mindes om svunden 
storhed, hvor gadernes navne som Novgorod-, Riga- og Libeck Grånd 

bringer tanken tilbage til middelalderen, da Østens og Vestens kjøbmænd 
satte stævne i Visby. Endnu staar de der flere af de gamle huse, hvor 
Visbys rigmænd i fordums tider boede. Det er høie stenbygninger, mørke 
og tunge, som synes byggede for evigheden. De minder i sin stil fjernt 
om de gamle huse paa Tyskebryggen i Bergen. Ligesom disse er de smale 
| | og strækker sig dybt 
indover fra gaden. De 
mangler de tyske borger- 
huses fremspringende 

tagskjæg. Visby er som 
et stykke af Syden, der 
ved et trylleslag er flyttet 
op til det høie Norden. 
Der er stærke farver og 
skarpt lys. De hvide 
kalkklipper straaler 
sollyset som Italiens 
fjelde. Vegetationen er 
rig og vppig. Morbær- 
og valnødtræer vokser 
sig store paa øen. Aldrig 
har jeg seet saa store 
og fuldkomne Marschal 
Niel-roser som i den bo- 
taniske have i Visby. 
Lønnetrærnes — mægtige 
kroner kaster dyb skygge 
over promenaden langs. 
bymuren. Gjennem hul- 
ler i muren ser man 
ud til den hvide strand 
og det blaanende hav. 
Som i en italiensk by 





Helligaandskirken. kravler husene opover 
klippen. Der er trange 
smug og steile trapper, ganske som i en mellemitaliensk landsby. 

Længere oppe bliver det fladt. Vi er oppe i den egentlige by, mellem 
haver og kirkeruiner. I gamle dage var der mindst tolv kirker i Visby. 
Nu ligger alle i ruiner med undtagelse af en eneste. Lad os betragte dem 
lidt nærmere. Ti med sine slanke gotiske buer, sine søiler og vinduer, 
hvorimellem buske og ugræs vokser frodig, udgjør de Visbys fornemste 

prydelse. De minder om fordums dage, da troen var stærk blandt menne- 
skene. Da kirken var mægtig og rig, og paven fra det fjerne Rom styrede 
landes og folks skjæbne. Det er en ting, som har undret mig i Visby, 
og som adskiller den fra de gamle stæder i Nordtyskland og Nederlandene. 
Se paa Briigge og Gent f. eks. Det, som den fremmede først og fremst 
der valfarter til, er ikke kirkerne, — skjønt i Brigge er der flere deilige 
kirker og kapeller. — Nei det er de mindesmærker, som borgerne har sat 
over sig selv og sin magt. Det er raadhuset, hvor de samledes til møde 
og raadslagning. Mægtigt og tungt, i alvorlig gotisk stil pleier det at ligge 
ved byens torv som stadens fornemste prydelse. Der er klokketaarnet, som 
Beffroi i Gent, der kaldte byens indbyggere til møde for at værne om sin 
frihed mod fremmed vold og overfald. Mægtigt og stolt kneiser det høiere 
end geistlighedens kirker og fyrsternes borge, ret et symbol paa borgernes 
stolte, selvbevidste frihed. Noget saadant findes ikke i Visby. Kanske 
det var, fordi Visby i sin storhedstid ikke maatte kjæmpe mod fremmed 
vold. Ti Gotland var jo fra den graa oldtid af frit og selvstændigt. 
Den svenske konge, som øen havde lovet lydighed, levede langt borte; 
hans myndigheds arm rakte kun kort. Der fandtes ingen adel paa Gotland; 
kun frie bønder. Der var saaledes ingen, som kunde hæmme borgernes 
frihed. Men netop dette gjorde kanske, at Visbys indbyggere ikke grebes af 
sammenslutningens aand saaledes som hanseaterne og flamlænderne, der 
hver dag maatte være paa post mod magtsyge fyrster. Vi hører aldrig, at 
Visbys borgere i farens stund har vist selvstændighed og kraft til at sætte 
haardt mod haardt. I 1288 betalte de en drøi bod til den svenske konge, 
og i 1361 kjøbte de sin frihed af Valdemar Atterdag. Det nordiske sam- 
fund var anderledes organiseret end det tyske og det nederlandske. Lens- 
væsenet fik aldrig indpas i Norden i middelalderen. Der blev ingen egentlig 
forskjel mellem adelen og de uadelige, mellem indbyggerne paa landet og 
i byerne. Dette, som i vore dage har bevaret friheden i Norge, var ikke 
i gamle dage bare til gavn. Thi byerne og deres borgere var det, som i 
middelalderen værnede om frihed og selvstændighed. Derfor er det, synes 
jeg, et betegnende træk, at der i Visby ikke findes noget raadhus, hvor 
borgerne kunde samles, intet klokketaarn, intet gildehus, kun kirker. Men 
disse kirker maa ogsaa have været skjønne. Endog nu, som ruiner vidner 
de tydelig om en udpræget sans for enkel form og ædel stil. 

Lad os gaa ind i en af dem, i Sankt Nikolai kirke. Den er bygget 
i første halvdel af det 13de aarhundrede og tilhørte dominikanernes (eller 
som de i Norden kaldtes svartebrødrenes) munkeorden. Den er i de 
senere aar lagt fri, saa vi fra alle kanter kan se dens slanke spidsbuede 
vinduer og portaler. Kirken udmærkede sig ved en storslagen enkelhed. 
De fleste vinduer er høie, foroven afsluttede af rundbuer samt ordnede 

parvis; portalerne, to paa den sydlige og en paa den nordlige side, er 
ligeledes rundbuede og store. Paa langsiderne findes enkelte større spids: 
buevinduer; den vestre gavls tre vinduer er ogsaa store og spidsbuede. 
Man kan se, at kirken har været opført paa en tid, da rundbuestilen 
endnu herskede. Senere blev gotiken den raadende stil, og enkelte senere 
tilbygninger og forandringer er derfor gjorte i spidsbuestil. Klosterkirken 
har saaledes som vanligt ikke havt noget taarn. Taget er nu forlængst 
styrtet sammen. Isteden for katolicismens farvemættede mystiske halv- 
mørke skinner den klare blaa himmel ned gjennem hvælvingen. Af det 
kloster, som i middelalderen laa ved siden af kirken, er der nu intet til- 
bage. Derimod lever mindet derom i et af middelalderens skjønneste 
literære dokumenter. Der levede i dette kloster i anden halvdel af det 
r3de aarhundrede først som munk og siden som prior en ren og ædel 
sjæl ved navn Petrus de Dacia (d. e. fra Norden). Han studerede i 
sin ungdom i Køln, og der gjorde han bekjendtskab med en ung kvinde 
Katarina, som boede i nærheden i den lille by Stumbelen. Religiøst og 
sværmerisk anlagt hengav Katarina sig lige fra ungdommen af til faste og 
bodsøvelser. Udrustet med livlig indbildningskraft og en sterk nervøsitet 
fik hun snart syner af den korsfæstede som af djævelen. I lange maa- 
neder laa hun syg og plaget af syner og visioner. Stadig var hun 
omgivet af en troende skare, og blandt disse var den naive, troskyldige 
nordbo. Han blev hendes ven for hele livet. Kommen tilbage til Got- 
land vedblev han at skrive til hende, og han forfattede hendes levnets- 
beskrivelse. Der findes faa smukkere prøver paa middelaldersk forfatterskab. 
De er gribende i sin naive og dybe følelse. Vi ser, hvorledes Petrus sig 
selv uafvidende elsker denne kvinde, hvem han ser op til som en af 
Herrens udkaarne. Det er denne blandning af religiøsitet og kjærlighed, 
som er saa karakteristisk for middelalderens literatur. Men ingensteds giver 
den sig et skjønnere og renere udtryk. 

Fra St. Nikolai kirke kommer vi til Helligaandskirken. Bag vældige 
trær reiser sig en høi masiv murmasse, der fortsættes mod øst i et lang- 
strakt kor med en liden dør og et høit vindu. Man gribes af en andagtsfuld 
stemning, naar man vandrer mellem de mægtige søiler under de rundbuede 
hvælvinger, hvis alvorlige graa farve staar saa skarpt mod det friske 
grønne græs, blomster og rosenbuske, som vokser oppe paa muren. 

Kirkens navn minder om et af middelalderens største barmhjertigheds- 
værk, et gjennem aarhundreder fortsat arbeide for at hindre nød og 
elendighed. Vi tror gjerne, at det først er vor tid, som har gjort noget 
for de fattige og nødlidende. Det er ikke saa. Intet har virket mere 
derfor end den katolske kirke, og ingen tid mere end middelalderen. Hvad 
har ikke f. eks. franciskanermunkene rundt om i Europa øvet for et 

velsignelsesrigt arbeide ligeoverfor de smaa og ulykkelige i samfundet? 
De nedsatte sig og byggede sine klostre i udkanten af byerne mellem 
bærmen af befolkningen. Selv fattige og nøisomme, levede de for de 
fattige og delte glade sin sidste brødsmule med dem. I samme retning 
virkede ogsaa den Helligaands broderskab. Det var stiftet af en jævn 
borger fra Montpellier i Sydfrankrige og fik i 1198 den store pave 
Innocent III's stadfæstelse. Det var et lægmandssamfund og havde syv 
filialer i Frankrige og to i Rom. De statuter, som i middelalderen gjaldt 
for den Helligaands broderskab, kjendes ikke. Men det fortælles, at deres 

opgave var ,at-klæde de nøgne, mætte de hungrige, optage de svage, 
pleie kvinder, som havde født, i seks uger, og give et morgen- og et 
aftenmaaltid til enker, fader- og moderløse og til fremmede, hvorfra de 
end kom.* — Den Helligaands broderskab vandt ogsaa indpas i Norden 
og vandt stor udbredelse der. Bevægelsen er sagtens udgaaet fra Visby, 
som jo mere end nogen anden by i norden stod i forbindelse med ud- 
landet og derfra kunde modtage impulser. Mærkeligt er det ogsaa, at 
Helligaandshuset i Visby, som blev opført i begyndelsen af det r3de 
aarhundrede, er ældre end broderskabets hospital i Libeck. 

Endnu mere end den Helligaands broderskab har en anden orden 

virket i menneskelighedens tjeneste. Nede i Italien, i det naturskjønne 
Umbrien levede der i begyndelsen af det 13de.aarhundrede i byen Assisi 
en ung mand ved navn Franciscus. Han er en af de mest begeistrede 
sværmere og ideelle skikkelser, som menneskeheden har frembragt. Hans 
maal var uopnaaeligt. Han vilde, at menneskene skulde opgive al sin for- 
mue og eiendom og leve som himmelens fugle glade og syngende uden 
tanke for den dag i morgen. Da vilde lykkens og fredens tusenaarige 
rige komme. Hvor han kom, vakte hans begeistrede tale glød i sind, og 
tusener sluttede der sig til den naive og enfoldige kjøbmandssøn fra Assisi. 
Det blev en mægtig bevægelse, som inden faa aar bredte sig over hele 
Europa. De oprindelige idealer forsvandt lidt efter lidt. Men dog har 
franciskanermunkene — de blev snart en geistlig orden — gjort mere for 
at hæve de smaa og undertrykte og nødlidende i samfundet end nogen 
anden. Allerede i 1223, samme aar som ordenen blev officielt anerkjendt, 
kom de første franciskanere til Danmark og udbredte sig hurtig over Jylland, 
Øerne og Skaane. Vør midten af aarhundredet havde graabrødrene, (som 
de paa grund af sin brungraa kutte kaldtes i Norden) vundet indpas ogsaa 
i Norge og oprettet klostre i Konghelle, Tønsberg og Bergen. Francis- 
kanerklostret i Visby oprettedes 1233. 

Klosterkirken er i sin grundplan meget enkel (som alle franciskaner- 
kirker. er): en femsidig korafslutning med et foran anbragt smalt parti, et 
stort rektangulært langhus delt i tre skibe og tilslut et udspring mod vest- 
Den er i al sin enkelhed, med sine slanke søiler, sine høie spidse buer og 
smale vinduer, kanske den skjønneste af alle Visbys kirker. Som al sand 
arkitektonisk skjønhed virker den ved sin enkle, gjennemførte stil, ikke 
ved sin udsmykning. 

Blandt de andre af Visbys kirker, som ligger i. ruiner, skal jeg kun 
nævne en enkelt, nemlig St. Olafs sognekirke. Den ligger inde i den 
vakre botaniske have mellem roser og skyggende trær. Kun lidt af den 
ene mur er endnu tllbage, fuldstændig dækket med grønt. Men for os 
nordmænd har den interesse. Hellig Olaf var i middelalderen kjendt og 
dyrket over hele Nordeuropa. Mange kirker baade i England og Irland 
var Saaledes indviede til hans ære. Ingensteds var han dog saa dyrket 
som paa Gotland. Guta Saga fortæller jo, at han paa sin flugt fra Norge 
til Rusland en lang tid laa ved øen og kristnede flere af dens indbyggere. 
Ogsaa de norske kongesagaer fortæller, at Olaf besøgte Gotland (rigtignok 
paa veien fra Rusland). I det hele var der i middelalderen en stadig og 
livlig forbindelse mellem Gotland og Norge. Jeg har i engelske toldruller 
fra omkr. 1300 fundet navnene paa en hel del gotlandske kjøbmænd, som 
seilede mellem Gotland, England og Norge. De havde sine vareoplag især 
i byen Lynn (i Norfolk i England) og i Bergen. Paa det sidste sted havde 

flere af dem sine boder i den gamle gaard ,Guldskoen* paa Tyskebryggen.. 
De naaede stor rigdom baade i England og Norge. Saaledes var en 
gotlænding ved navn Sigleiv Susse i 1316 den engelske konges gesandt 
til den norske konge. 

Kun en af Visbys mange kirker er nu i brug. Med sine tre otte- 
kantede taarne rager den høit op over den øvrige by. Den blev i 1225 
indviet til Jomfru Marias ære og var opført af tyskerne i Visby. Den har 
i tidens løb undergaaet mange forandringer og tilbygninger og kan i mine 
øine paa langt nær maale sig med de i al sin enkelhed saa deilige 
kirkeruiner. 

Lad os nu gaa op paa den bratte fjeldknaus bag kirken og kaste 
et blik udover byen. Vi ser en uordnet masse af huse og haver, lidt 
op mellem deilige skyggefulde trær og duftende roser hæver sig kirkernes. 
graa mure, dækkede af grønt. Nedenfor blaaner havet. Kun en enkelt 
skude viser sig i horisonten, der hvor før hundreder seilede ind. Rundt 
om byen gaar den høie mur med de mange firkantede vagttaarne, Visbys. 
mægtigste fortidsminde. Den er opført af kalksten, som i overflod findes. 
paa øen, og blev vistnok bygget til forsvar mod landbefolkningen, som 
hadede byboerne, fordi de saa ganske havde taget luven fra dem og for- 
trængt dem fra al handel og skibsfart. 

Først byggedes der en hverken synderlig høi eller tyk mur, som 
oventil afsluttedes af tinder. Forsvarerne stod paa en paa murens indside 
løbende gang og fandt beskyttelse bag dens tinder. Men denne mur blev 
snart utilstrækkelig. Man opførte derfor en ny, som baade var høiere og 
stærkere. Forsvarerne stod dels i taarne, som med visse mellemrum findes. 
langs hele muren, og dels i de saakaldte ,hængetaarne*, d. e. falske 
taarne, som kun udenfra ser ud som taarne, idet de kun har tre vægge, 
medens den fjerde mangler, og ikke gaar helt nedtil marken. Gjennem 
hvælvede porte kommer man ind til byen. Kun i Italien, i den evige stad 
Rom har jeg seet mægtigere og bedre bevarede mure. Visbys bymur er 
Nordens mest karakteristiske minde fra middelalderen. Den vidner om en 
tid, da byen var et samfund for sig, en stat i staten, med sine egne love 
og rettigheder. Endnu er Visbys bylov i dens tyske udgave bevaret. 
Den var oprindelig skrevet baade paa gutnisk og tysk; men den første er 
nu tabt. Den vidner noksom om byens fordums storhed og magt. Jeg 
skal kun nævne et eksempel. Ellers i Sverige var det kun borgermesteren 
i byerne, som i middelalderen førte herretitelen. Men i Visby var ogsaa 
raadmændene ,herrer*. 

Før vi forlader Visby med dets kirker og ruiner, dette , Nordens 
Brigge*, er der et spørgsmaal, som uvilkaarlig paatrænger sig en: Hvordan 
levede menneskene paa den tid, da Visby stod i sin høieste blomst; var 

de lykkeligere end vi nutidsmennesker? Middelalderen manglede næsten 
al vor komfort og vore bekvemmeligheder. Ting, som nu en fattigmand 
har raad til, var dengang luksus selv for konger. Middelalderen var split- 
telsens tid. Landene var opstykkede; hver liden del havde sin herre. 
Geistligheden, adelen og byerne dannede stater i staten. Men middel- 
alderen var ogsaa samholdets tid. Menneskene forstod betydningen af at 
slutte sig sammen. Borgerne i byerne sluttede sig sammen i gilder og 
foreninger, hvor den ene gildebroder hjalp den anden. Hvad udrettede 
ikke Hansestæderne ved at holde sammen! Blev de ikke herrer over 
handelen baade paa Østersjøen og Nordsjøen, fra Rusland og til England! 
Hvor rige og mægtige blev ikke Briigge og Gent i Flandern. Middel- 
alderens mennesker var fanatiske og intolerante; men de var ogsaa hjælp- 
somme og godgjørende. Kirken havde magt over sindene og ledede 
mennesket fra vuggen og til graven. Og den katolske kirke søgte ikke 
blot at berge sine tjenere. Den lindrede nød og ulykke, skabte rundt om 
velgjørende stiftelser og søgte overalt at hæve de smaa i samfundet. 
Middelalderens mennesker var naivere og enfoldigere, de var mere retlinjede 
og enkle end vor tids nervøse og sammensatte mennesker. Men de var 
ogsaa mere naturlige, mere ideelt anlagte. Jeg ved ingen tid, der har 
frembragt saa storslagne og ideelle skikkelser som middelalderen. 

Naar vi vandrer gjennem Visbys stille sgader i skyggen af de høie 
mure, hvad kan vi da andet end beundre den tid, som har reist slige 
værker, der synes byggede ikke for tiden, men for evigheden! 


Alexander Bugge. 

(Efter mrs. Sheldon Amos i , Contemporary Rev.*) 





ette emne er netop i disse dage meget diskuteret her hjemme. Vi tror 

derfor, at nærværende opsæt af en udmærket engelsk sagkyndig vil 
læses med interesse. 

Ogsaa i England er sagen under diskussion af myndighederne; den 
har været fore i parlamentet. Forfatterinden tror det derfor paakrævet, at 
kvinder faar et ord med i laget. Vil myndighederne ikke agte paa, hvad 
dannede og forstandige frie borgerinder har at fremføre i en sag, der som 
denne nødvendigvis berører forskjellen mellem kjønnene, — hvorledes skal 
de da kunne sætte sig ind i, hvad de stakler, som sidder stumme i skam 
og sorg bag gitter og slaa, trænger at faa gjort gjældende, om de skal 
føle sig en smule som mennesker og kvinder. 

Der er jo forholdsvis faa kvinder, som havner i fængslet; men de, 
som kommer der, skiller sig oftest saa grelt ud fra sine kjønsfæller, elen- 
dige og fordærvede som de er blevne, før de falder under loven, at de 
mandlige myndigheder kun altfor let, naar de staar overfor dem, ikke for- 
maar at opretholde sin agtelse for dem som menneskebørn. 

Vel er det saa, at kvinder i fængslet slipper at sove paa en bar brisk 
og spares for enkelte andre tugtemidler. Men som systemet nu engang er, 
kan det ikke blive bibeholdt. Kvindefanger maa blive behandlede som 
kvinder af kvinder. 

Der var ogsaa nylig en departemental komite nedsat til gjennemsyn 
af fængselsvæsenets regler; men en dame, der var tilforordnet som medlem, 
har offentlig anket over, at hvad hun forebragte, ikke blev taget ringeste 
hensyn til. Eudda hun paatalte noget saa væsentligt som den fuldstændige 
mangel paa kvindelige funktionærer blandt fængselsvæsenets overordnede, 
overhørte komiteens mænd denne grundanke helt og holdent. 

Saa fremkom mr. Pickersgill i parlamentet med sit forslag om et 
tillæg i fængselsloven, hvorefter der i den fjorten mand stærke fængsels- 
inspektion skulde optages mindst en kvinde. Dette er snaut og smaaligt; 
almindelig forretningstakt burde tilsige, at den arme dame ialfald burde 
have en kjønsfælle at samraade sig med, saa hun ikke kjendte sig ganske 
forladt og ensom blandt den hele tylvt af mandspersoner. Det synes ikke 
at være noget vidtdrevet krav, at kvindefængslets direktør bør være en 
kvinde. Blandt det underordnede personale er der jo en flok gangkoner;. 
men som regel hører disse kvinder til den type, som ingen gjerne vil vide 
sig undergiven paa naade og unaade. 

En mandlig fange med kundskaber og interesser pleier at finde selskab- 
i selve fængselsdirektøren, mangen gang i saadan udstrækning, at han vilde 
foretrække lidt mindre deraf. Men den urgamle ordning, at mænd har alle 
tøiler i samfundet, har endog gjort det til en selvsagt ting, at en fanges. 
ret til fuldstændig privat fortrolighed i religiøse anliggender kun er for- 
beholdt mænd; fængselspresten gaar frit ud og ind i cellerne paa mands- 
siden — paa kvindesiden er fangen aldrig et øieblik alene med den, som 
taler med hende om Gud. For prestens vedkommende er dette sikkert 
ogsaa, som det bør være; men end ikke med en from kvinde faar den 
kvindelige fange i enrum underholde sig om sin sjæls dybeste savn. Intet 
er saa rørende som en indespærret kvindes længselsfyldte blik efter en 
besøgende kvinde, hun higede efter at aabne sit forpinte hjerte for. Men 
gangkonen i det mindste skal være tilstede, ,for det hænder, at en dame- 
udsættes for overlast* af den indespærrede. | 

De kvinder, som pleier at komme paa besøg i fængsler, er alminde- 

ligvis dels lønnede udsendinger fra ,selskabet til løsladte forbryderes hjælp", 
dels fromme bibelsøstre. -Hvad mest af alt tiltrænges, er jevnlige besøg 
af virkelig dannede kvinder, der kunde træde i samme forhold til kvinde- 
fangen som presten til mandsfangen, fri for opsigt og med ret til at med- 
bringe bøger og greie smaa privatsager for den, som fik fortrolighed til 
vedkommende. 

Fængselsbetjeningen liker sjelden ,overhæng af besøg*. De har svært 
ved at fatte, at her er netop ,uvedkommende* rigtig paa rette plads. Det 
er da en urimelig ting, at den, som i stillingens medfør til enhver tid har 
pligt paa sig til at optræde med en overordnets hele myndighed, tillige 
skal kunne blive den umyndiggjorte fange en ven og fortrolig. Særlig 
gjælder dette overfor kvinder, som ifølge sit væsen næsten altid bevarer 
en stille overbevisning om egentlig ikke at have forskyldt sin straf, og som 
ligeledes ifølge sit væsen føler det dobbelt haardt — straks hun har gjort 
noget galt — at blive taget ublidt paa af alle disse mænd, som arresterer, 
forhører, dømmer, bogfører, lægemæssig undersøger, irettesætter og kontrol- 
lerer hende uden ringeste snev af den opmærksomhed, hun ellers i egenskab 
af kvinde har mødt hos mænd. En kvinde i slig stilling kjender sig forladt 
og uretfærdig behandlet; hun lytter efter en undertone af elskværdighed 
eller medfølelse i røsten — og de eneste kjønsfæller, hun træffer, er disse 
gangkoner, som i stillings medfør har forvandlet sig til blot og bart regle- 
ment, kolde og stramme i øie som i stemme. Saalænge kvinden vandrer 
paa frifod, fordrer verden af hende, at hun skal være snil og øm, elsk- 
værdig og hengiven, lutter smil og hygge; men selv om det saa er hendes 
vege sind eller varme hjerte, som bringer hende til det feiltrin, der kaster 
hende i lovens vold, — fra det øieblik er alt, hun møder, haardt; haardt, 
som om hun var opdragen paa guttevis til at døie hvadsomhelst. Straffen 
og fængslet kan ikke, med hendes bedste vilje, forekomme hende som en 
retfærdighed. Hvad veier en mandsfanges savn i sammenligning med en 
fængslet kvindes uro for sine forladte børn? Trænger ikke et slig stillet 
menneskevæsen adgang til forstaaelsesfuld omgang? 

Der burde ingen hindring stilles i veien for besøg af antydede slags 
i fængslernes kvindeafdelinger. England vrimler af foreninger og institutioner, 
som bare behøver at udvide sit program lidt i denne retning, og sagen 
vilde gaa af sig selv. Ikke mindst gavn skulde ad denne vei udrettes, 
om disse besøgende fik ordne det med fangernes læsning. Forfatterinden 
foreslaar ganske frimodig oprettelsen af læseforeninger blandt fangerne, selv- 
følgelig under opsyn. Bøger kunde blive redningen for mange, som i-den 
første frygtelige tid, mens ensomhed og indespærring virker med al sin 
forfærdelige kraft, faar en knæk for livet. Om en husbonde bare ved et 

løst indfald fandt paa at forbyde sin husstand at læse, vilde han straks 
regnes for sindssvag. Statsmagten er jo husbonde for fængslernes belæg; 
den har dog ingen ret til at befordre stakler, de være saa formastelige som 
vel tænkes kan, ind i den aandelige død. Om slige fælles læsetimer sattes 
igang, medførte det tillige den store fordel, at man ganske praktisk fik 
ordnet fangernes samtaletimer som underholdning om det gjennem læsningen 
frembudte tema. Hvem ved, om ikke gode og nyttige bøger ved duelig 
veiledning i mange tilfælde vilde bringe nye og heldige tanker op i en 
stakkel, som hidtil ikke havde vidst, hvad høiere aandelig beskjæftigelse er? 
Sandsynligvis skulde saadanne læsetimer med paafølgende samtale fjerne 
meget af trangen til al den passiar i smug, der faktisk foregaar f. eks. 
under andagterne. Fængselslivet bør jo lettes ved en smule haab; slige 
læsetimer maatte i den elendige tilværelse blive lyspunkter, som det gik an 
at glæde sig til med god samvittighed. 

Saa burde kvindefangerne sysselsættes med andet end bare vask og 
grov søm. End om man gjorde alvor af, hvad indenrigsministeren nu har 
aabnet udsigt til: at lære kvinderne i fængslet op i husstel og madlavning. 
For de ugifte skulde det være til uvurderlig nytte, naar de slap ud, at 
kunne tage fat i et kjøkken; dygtige kokkepiger er altid sikre paa at finde 
arbeide, selv om der er en hage ved deres vandel. Og de gifte koner 
vilde, om de havde lært at stelle ordentlig mad, tidt bare derved bringe 
sit hjem paa fode igjen og stænge brændevinet ude af huset, simpelthen 
fordi der kom vellavet mad paa bordet og lidt hygge i tilværelsen. 

Mandsfanger lærer i regelen en nyttig haandtering. Dette burde 
kvindefangerne ogsaa gjøre. Øvelse i haandfærdighed tjener til at sætte 
hjernen i fart og gjengiver en tillid til egen dygtighed og tro paa sig selv. 
Man bør vel mindes, at mangen kvinde har sin uduelighed og hjælpeløse 
kundskabsmangel at takke for, at hun havner i fængslet. Af samfundet 
er det ligesaa kortsynt at spare paa fangernes undervisning, som det er 
af forældre at spare paa sine børns; jo mindre duelige de bliver, des 
længere er de afhængige af sine foresattes hjælp. 

Forfatterinden taler med varme til virkelige damer om at gjøre noget 
for sine kjønsfæller i fængslerne. Arbeidet for at støtte løsladte forbrydersker 
bør begynde med besøg hos dem under fangetiden. 

Men særlig lægger hun myndighederne paa hjerte at lytte til kvinders 
raad og tage kvinders bistand ved behandlingen af kvindelige fanger. 

vespueern* PEsScehnNeN  Vaseoda Gåre 
(, Natural Science"). 


re berømte reisende er netop bleven mindet af de nationer, de tilhørte: 
portugiseren Vasco da Gama, italieneren Vespucsi og russeren Deschnev. 


De er de virkelige eller formodede opdagere af veiene til ,øst og vest 
Indien* og af nordostpassagen. Grundet paa de nyeste undersøgelser gjen- 
giver vi her nogle faa data vedrørende disse bekjendte reisende. 


Vespucci 


Det italienske geografiske selskabs tredje kongres holdtes iaar i 
Florents i ugen fra 12. til 19. april. Samtidig feiredes med mange festlig- 
heder et 400 aars minde for opdagerne Toscanelli og Vespucci. —Vespuccis. 
krav paa vor anerkjendelse grunder sig paa, at han af somme betragtes 
som den egentlige opdager af den nye verden, hvis navn Amerika antages 
at være en tillempning af opdagerens eget fornavn, Amerigo. Hvad dette 
fornavn angaar, har der imidlertid været en del strid. Det har ikke manglet 
paa opponenter, som anførte, at Vespuccis fornavn i virkeligheden var 
Alberrico, og at han selv forandrede det eller fik det forandret af sine 
venner til Amerigo eller Amerrico, for at det mere skulde ligne navnet 
Amerique, som synes at have været det oprindelige navn paa en i 
Nikaragua levende indianerstamme, som der blev paatruffet af Kristofer 
Kolumbus. Hele spørgsmaalet blev meget indgaaende drøftet af afdøde 
Jules Marcou, som meget sterkt bestred Vespuccis ret til opdagernavnet 
og just før sin død havde forfattet en ny artikel om emnet. Forhaabentlig 
vil denne blive offentliggjort. Til alt held og meget passende for anled- 
ningen er opdagerens daabsattest netop blevet fundet i San Giovannikirken 
i Florents. Den lyder saaledes: ,Liumnedi å di 18 Mars 1452, Amerigho 
el Matteo, di Messere Nastagio, di Messere Amerigho Vespucci, popolo te 
Lucia Oqwistanti.* Foruden datoen indeholder dette dokument to vigtige 
kjendsgjerninger: for det første, at den fremtidige opdagelsesreisende havde 
en tvillingbroder, og for det andet, at han virkelig blev døbt Amerigo, et. 
navn, som i form er meget ligt Amerika. 

Vespuccis fader var notar i Florents, og den unge Amerigo blev 
betjent i den store kjøbmandsforretning, som dreves af Medicierne, af hvem 
han blev sendt til Spanien omtrent 1490 og betroet udrustningen baade til 
den anden og tredje af Kolumbus's amerikareiser.  Vespuccis fordring paa. 


Tre geografiske mindefester. 817 


at være Amerikas opdager hviler hovedsagelig paa hans egne ord, da det 
vidnesbyrd, ligheden mellem de to navne afgiver, som vi har seet ikke er 
meget overbevisende. Han fortalte selv, at han drog afsted paa en eks- 
pedition, som forlod Cadiz omkring den 10. mai 1479, og at han efterat 
have stanset ved de Kanariske øer ,,efter syv og tyve dages forløb kom 
til en kyst, som vi troede maatte tilhøre et kontinent.* Uheldigvis nævner 
samtidens historieskrivning intet om denne reise, og det er blevet bevist, 
at Vespucci i de tolv maaneder, som fulgte fra midten af mai 1497, var 
ivrig beskjæftiget i Sevilla og San Lucar med udrustningen af den flaade, 
som Kolumbus anvendte paa sin tredje reise. Vespucci reiste naturligvis 
virkelig til Amerika, tre gange efter hinanden, og skrev en beretning om 
hver reise. Der siges, at navnet Amerika først blev foreslaaet af Martin 
Waldseemiiller i hans ,Indledning til Kosmografien*, der udkom i 1507. 
I en manuskriptmappe tilhørende Henricus Glareanus og dateret 1510 er 
Terra America sat som navne paa det, vi kalder Sydamerika. 

Et andet mærkeligt træf er det, at man 3. februar indeværende aar 
(1898) fandt et portræt af Amerigo Vespucci i Florens. Det dannede 
en del af en af Domenico Ghirlandajo udført altertavle i Ognissantikirken. 
En reproduktion af dette billede, med en udmærket tekst, blev meddelt i 
s Scientific American* for 19. mars. Dette billedes tilværelse vidste Vasari, 
Becchi og deres samtidige god besked om. Vespuccikapellet blev imidlertid 
hvidtet i 1616, og maleriet, som var en fresko, blev saaledes skjult. Man 
har før søgt billedet forgjæves, af to grunde. For det første var der to 
Vespuccikapeller i kirken, og det ene af dem, hvori billedet omsider blev 
fundet, gik i 1616 over til en anden familie. For det andet tyder Vasaris 
beskrivelse paa, at billedet skulde være malt over en bue, mens det i 
virkeligheden befinder sig under den. Mod alterstykkets himmel som bag- 
grund er fremstillet den hellige jomfru i opreist stilling. De brede folder 
af hendes mantel, som bæres af engle, onigiver medlemmerne af familien 
Vespucci. Seks kvinder knæler paa jomfruens venstre og seks mænd paa 
hendés høire side. Knælende nærmest jomfruen findes billedet af en ung 
mand, hvis ansigt sees halvt i profil og halvt en face, og dette billede er 
bevist at være Amerigo Vespuccis. Da billedet blev malet, maa han have 
været omkring tyveaarsalderen. 


Deschnevw. 


I 1648 seilede kosakken Deschnev fra Kolyma forbi Asiens nordost- 
punkt ned til mundingen. af floden Anadyr paa den asiatiske Stillehavs- 
kyst. Han formodes derfor at være den første europæer, der beseilede det 
stræde, som siden opkaldtes efter dansken Bering. Deschnev viste derved 
ikke bare muligheden af en nordostpassage, men ogsaa den langt vigtigere 

kjendsgjerning, at Amerika virkelig var skilt fra den gamle verden. I 
mange aar var Deschnevs bedrift ukjendt for de russiske autoriteter. Paa 
et atlas over Sibirien af Remesov, fuldført i 1701, findes saaledes paa et 
forbjerg øst for de nysibiriske øer skrevet ordene ,Okamvassbaere Cape* 
— en indskrift, der formodentlig blev tilføiet af Peter den stores hollandske 
raadgivere ved kartets ankomst til Moskva. Nu forlyder det, at der ikke 
alene skal reises en statue af Deschnev i Chabaiovsk ved Amur, men at 
ogsaa Østkaps navn skal forandres til Kap Deschnev. Det sidste forslag 
vil sandsynligvis finde en mindre hjærtelig modtagelse end det første. 


Vasco da Gama. 


Rigtignok var det Bartholomæus Dias, som først omseilede det Gode 
Haabs forbjerg, men det var Vasco da Gama, som først gjorde brug af. 
denne kundskab ved at seile fra Portugal rundt Afrika til Indien. Dette 
foregik for netop 400 aar siden. Don Emanuel var dengang konge i 
Portugal. Han var 28 aar gammel og brændte af begjærlighed efter lige- 
som sine forgjængere ved geografiske opdagelser at udvide sin magt. Han 
fattede den storslagne plan at erobre Indien, og mod sit raads forestillinger 
gik han ivei med dette foretagende. 

Fire skibe, det største paa 120 tons og det mindste ikke fuldt 100 
tons, blev udrustet under Bartholomæus Dias's ledelse og afseilede fra 
Lisboa i begyndelsen af juli 1497. Høistkommanderende var Vasco da 
Gama, hvis flagskib var ,San Gabriel*. Hans ældre broder kommanderede 
,San Rafael*; ombord paa ,Berrio* var Nicolas Coeiho chef, mens det 
fjerde skib kun førte proviant. 

Vasco da Gama var ingen ideel opdagelsesreisende, og i St. Helena- 
bugten, mellem 322" og 300 sydl. bredde, hvor den første landing fandt 
sted, kom han i kamp med de indfødte — en hændelse, der ved hans 
hidsige og voldsomme sindelag oftere kom til at gjentage sig. Det gode 
haabs forbjerg passeredes uden vanskelighed, men den 13. december kom 
ekspeditionen ud for en heftig storm, hvorunder* der udbrød mytteri blandt 
mandskabet, som vilde tvinge førerne til at vende hjem igjen. Vasco da. 
Gama undertrykkede imidlertid mytteriet med megen fasthed, idet han 
erklærede, at intet kunde bevæge ham til at vende om, før han havde 
skaffet sig besked om sjøveien til Indien, i hvilken anledning han var bleven 
udsendt af kongen. Juledagen blev der seet land, som af hensyn til dagen 
fik navnet Natal — som det endnu heder. Den 6. januar landede ekspediti- 
onen ved en flod, som blev kaldt Rio do Cobre. Her blev Coelhos skib 
forladt og brændt, medens de øvrige blev repareret; de havde nemlig lidt 
meget ved den lange reise og de heftige storme. Her fik ogsaa oprørerne 
sin frihed tilbage paa den betingelse, at de under forestillingen for kongen 

ved sin hjemkomst atter skulde tage sine lænker paa. Dette land beboedes 
af kaffere, en race, der hidtil havde været ukjendt for portugiserne, som 
imidlertid blev saa vel modtaget, at de kaldte landet , Terra da Boa Gente*. 

Den 22de januar naaedes en anden stor flod, paa hvis bredder levede 
et rigere og mere kultiveret folk, end de hidtil havde truffet langs kysten af 
Afrika. Blandt disse mennesker fandtes nogle, som blev antaget for en 
blanding af negre og maurere; enkelte af dem forstod endog arabisk og 
var meget rigt klædt. Landet var Mozambique, og Gama kaldte floden 
Rio dos Boos Signaes. Trods denne spaadom udbrød der blandt mand- 
skabet en ondartet skjørbugepidemi — det første tilfælde af denne sygdom, 
hvorom vi har nogen beretning. 

Mozambique blev naaet den 1. mars, Membasa den 10. april, 
Melnida den 15. Fra dette sted brød Gama op den 24. april og satte 
kursen lige mod Indien under veiledning af en indisk lods, hvis navn var 
Malemo Canaea, og som Gama ved bedrageri og vold havde skaffet sig 
hos herskeren af Melnida. Det var den 20. mai 1498, at Gama ankrede 
i Calicut, dengang en betydelig by paa vestkysten af Forindien, beliggende 
paa 119 15” nordl. bredde og 75 45 østl. længde. Han blev i Indien til 
den 5. oktober, hvorpaa han seilede vestover fra Anchediva. Overfarten 
til Afrika tog paa grund af modvind og stille tre maaneder, hvorunder en 
ny skjørbugsepidemi gjorde ende paa tretti mand. Først 20. mars 1499 
blev det Gode Haabs forbjerg atter passeret, og i slutten af august eller 
begyndelsen af september ankrede resterne af ekspeditionen atter paa 
Lisboas havn. 

Det er umuligt at glemme, at Vasco da Gamas løbebane plettedes 
af en række udskeielser, som lige fra først af undergravede det herredømme, 
portugiserne grundede i Indien. I sin betydning for verden i det hele taget 
var denne bedrift dog ikke synderlig mindre betydningsfuld end Amerikas 
opdagelse, som var gjort straks før. Gamas opdagelse betegner et absolut 
vendepunkt i Afrikas og Asias kommercielle, økonomiske og politiske historie. 
Det er ikke at undres over, om begivenheden nylig — fra 17—20 mai — 
med begeistring er bleven feiret i Lisboa, hvor der blev holdt en ud- 
stilling, hvortil ikke faa karter og planer var udlaant fra den britisk- 
indiske regjering. 

Gamas reise havde intet andet udbytte for geografien end en nøi- 
agtigere bestemmelse af afstanden mellem Afrika og Indien og et forbedret 
kart over en del af Forindiens vestkyst. Men den entusiasme, som Gamas 
bedrift vakte i Portugal, øvede længe en umaadelig indflydelse paa udvik- 
lingen af handel og sjøfart. Ikke bare enkelte skibe, men hele velbeman- 
dede flaader blev afsendt til Indien, langs den rute, Gama havde aabnet 
— dels for at gjøre erobringer og skaffe fæstninger langs kysten, dels for 

at tvinge de indfødte til at oprette gunstige traktater og dels for, om muligt, 
at ødelægge den indo-ægyptiske og indo-europæiske handel. Portugisiske 
opdagere naaede efter dette hurtig gjennem det Indiske ocean til Ceylon, 
Sundaøerne og Malakka; til Sokotra og Ormuz og derfra ind i det Røde 
hav og den Persiske bugt; og fra Malakka videre til Molukkerne, Kina 
og Japan. Blandt de fornemste erobrere og opdagere bør vi mindes navnene 
Tristao da Cunbra, Affonso D'Albuquerque, Ioao de Castro og Fernando 
Magalhaens. Ikke mindre udødeligt er navnet Camoens — han, som sang 
historien om sit lands bedrifter, medens han selv var forvist til Makaos 
fjerne havn. Pi 


Bekjæmpelsen at de veneriske sygdomme. 
(Efter dr. Mehler i ,Die Umschau*) 





pp tvil er prostitutionen et af de vigtigste spørgsmaal, hvormed 
hygienen for tiden har at regne. Man kan forkaste prostitutionen af 
etiske, moralske, religiøse eller af hvilkesomhelst grunde; den moderne 
hygieniker maa dog stedse regne med den som noget bestaaende. Hans 
opgave kan ikke, idetmindste under de nuværende sociale forhold, bestaa 
i at søge den afskaffet, men i erkjendelsen af, hvilke farer den medfører, 
og hvorledes man bedst skal modarbeide disse. 

Gjennem prostitutionen udbredes en række sygdomme. At hindre 
disses udbredelse er en af sundhedslærens vigtigste opgaver. Fremforalt 
er der to sygdomme, som truer folkets sundhed, nemlig gonorrhoe og 
syphilis. Mellem disse to er der en betydelig forskjel. Den, som engang 
har havt syphilis, er immun eller uimodtagelig for fremtidig smitte; den, 
som har overstaaet en gonorrhoe, er derimod ikke immun mod fornyet 
infektion. Fra dette standpunkt betragter dr. E. Kromeyer i Halle de 
forholdsregler, man maa tilstræbe mod syphilisens udbredelse. Fremforalt 
forkaster han al lægekontrol med de prostituerede fra statens side. Hans 
grunde derfor er ved gonorrhoe følgende: 1) Kun de færreste gonorrhoe- 
syge opdages ved den nu brugelige kontrolmetode (uden mikroskopisk 
undersøgelse). 2) Kun en brøkdel af denne brøkdel helbredes virkelig; 
de fleste bedres kun eller helbredes bare tilsyneladende. 3) Hos de hel- 
brede kommer der dog i de fleste tilfælde snart tilbagefald. Ligeoverfor 
syphilis er forholdet anderledes. De syphilistiske opdages og helbredes 
vistnok og kan beskyttes mod tilbagefald; men da kun en liden del af de 
prostituerede staar under kontrol”), og den hemmelige prostitution er ligesaa 


*) I Tyskland har man, som bekjendt, offentlig prostitution. 

syg, saa byder kontrollen mod gonorrhoe intet, mod syphilis kun lidet. 
Gonorrhoen kan altsaa af de ovenfor anførte grunde ikke skaffes ud af 
verden. Dette vilde derimod kunne være tilfældet med syphilisen, nemlig 
hvis enhver syphilitiker, mand eller kvinde, kunde paagribes. Ti syphilisen 
er helbredelig; enhver syphilistisk person er immun, kan ikke igjen blive 
syg og altsaa heller ikke overføre smitten videre. Kunde man altsaa give 
enhver, der har faaet syphilis, den rigtige, gjennemgribende behandling, 
vilde syphilisen derved uddø. Hvordan skal man opnaa dette? Fremforalt 
maa de prostituerede frivillig opsøge kontrollen, naar de indser, at det er 
til deres egen fordel, lægen undersøger dem. De vil gjøre dette, naar de 
ikke mere frygter for at sendes paa hospitalet paa grund af ulægelig eller 
dog stedse latent tilstedeværende gonorrhoe, naar de altsaa kun engang 
behøver. at ombytte sit frie og ubundne liv med nogle ugers ophold i 
hospitalet. En bedre lønning af kontrollægerne vil medføre en humanere 
behandling af de prostituerede, hvilket atter vil bringe disse til at vise sine 
læger en større fortrolighed. Fremforalt maatte politiet tilstaa de med 
kontrol- og sundhedsblanketter forsynede prostituerede visse forrettigheder 
og hensyn, hvilket igjen vilde medføre, at de prostituerede frivillig lod sig 
undersøge. Derimod maatte politiet have ret til at førlange et saadant 
sundhedsbevis af enhver mistænkelig kvinde (ikke blot af indskrevne); pigen 
maatte til gjengjæld have ret til gratis at lade sig undersøge af kontrol- 
lægerne. — Mænd, som ogsaa maa underkaste sig den rigtige behandling, 
opsøger i tilfælde af kjønsygdomme selv lægen; hos dem stiller der sig 
altsaa færre hindringer iveien for en helbredelse. Hovedfordfingerne er: 
gratis behandling af syphilis i hospitalet og den af det offentlige ansatte 
læge. — En syphilislov, hvis hovedtræk dr. Kromeyer angiver, maatte ordne 
alle disse bestemmelser. | 
Flesch i Frankfurt a. M. indtager i sin bog om ,Prostitutionen og 
kvindesygdomme* et fra Kromeyer forskjelligt standpunkt. Selvsagt er 
ogsaa den anskuelse, at prostitutionen er et onde, som ikke kan udryddes; 
ti kun en forbedring af de sociale forhold, som vilde muliggjøre tidlige 
ægteskaber, vilde gjøre prostitutionen overflødig. Men af de veneriske 
sygdomme, som udbredes ved prostitution, tager han især hensyn til 
gonorrhoe. Ikke saa, at han undervurderer syphilisens betydning. Men 
denne sygdom kan helbredes; gonorrhoe derimod helbredes vanskelig hos 
mænd og næsten ikke hos kvinder; desuden drager den farlige følger efter 
sig. Flesch er nemlig af den mening, at en stor del, om ikke den største 
del af de saakaldte kvindesygdomme skyldes gonorrhoisk infektion. De er 
sygdomme, som i de bedre stillede kredse foruden selve underlivstilfældet 
fører med sig alle den ,moderne* kvindes nervøse symptomer og lidelser; 
i folkets brede lag volder den derimod erhvervs- og arbeidsudygtighed hos 

den syge kvinde. At dette seet fra et socialpolitisk standpunkt betyder et 
stort tab for det hele folk, ligger klart i dagen. 

De midler, som Flesch angiver for at modarbeide gonorrhoens for- 
færdelige følger, er først og fremst en skarpere kontrol med de prostituerede, 
især gjennem mikroskopiske undersøgelser.  Desuden skal de af gonorrhoe 
lidende prostituerede underkastes tvangshelbredelse, og hvis de er uhelbrede- 
lige, udelukkes fra sit haandverk. Endelig skal man tidlig gjøre den op- 
voksende ungdom opmerksom paa faren ved kjønsforbindelser udenfor ægte- 
Skabet, og især skal man søge at bevare den kvindelige ungdom fra at 
»falde*. Den mandlige ungdom skal paavirkes til sædelighed ved dertil 
skikket læsning og ved forestillinger (ikke af geistlig art), ved at museerne 
er aabne om søndagene, og.ved at de vænnes fra alkohol og kaféliv. 

Vi har troet at burde omtale Kromeyers og Flesch's smaaskrifter; 
ti ogsaa vi mener, at disse ting ikke kan holdes hemmelige, men at enhver, 
som har sit folks velfærd paa hjerte, bør beskjæftige sig dermed. Det er 
en stor feil, at alt, som har med kjønsforholdene at gjøre, stænges ude fra 
den store offentlighed. Den store masse har kun de mest uklare forestil- 
linger om kjønsygdomme, ja selv i oplyste kredse tror man, at gonorrhoe 
er en barnesygdom. 

Kromeyers og Flesch's afhandlinger er begge skrevne med stor sag- 
kundskab, og frembyder en mængde rigt stof for undersøgelsen af disse 
forhold. Da begge forfattere gaar ud fra forskjellige anskuelser, kommer 
de ogsaa til at fremsætte forskjellige bedringsforslag, som begge har ad- 
skillige fortrin. At afveie dem mod hinanden, er det her ikke stedet til. 
Det er nok at henvise til, at der endnu er meget at gjøre paa dette om- 
raade, hvis man ikke vil, at folkets sundhed i bund og grund skal faa 
et knæk. 


Pavens politik. 


(Efter G. M. Fiamingo i ,Deutsche Revue*). 





fr forsøg, pave Leo XIII ved paasketider gjorde paa at bilægge 
tvisten om Kuba uden krig, har efter flere aars stilhed paa denne 
kant atter vendt almenhedens øine mod Vatikanet som selvstændigt centrum 
for en bestemt politik. | 

Spanien og Vatikanet har i aarhundreder staaet i det aller ven- 
skabeligste forhold til hinanden. Dengang reformationen truede med at 
skylle selve pavestolen bort i sin vældige kirkerensningens flom, var det 

Karl V og Filip II, som bragte redningen Og paa det store kirke- 
møde i Trient dominerede den spanske katolicismes uforsonlige aand; 
modreformationen under jesuiternes ledelse gav pavemagten ny, tryg grund 
at bygge paa. Siden hine haarde dage har den stramme spanske aands- 
retning hersket paa romerkirkens høider; inkvisitionen og jesuiternes 
organisation havde Spanien til fædreland. 

Men ogsaa i den moderne pavepolitik har Spanien havt meget at 
sige. Ingen diplomat har en saa høi stjerne i Vatikanets gemaker som 
just den spanske sendemand. Og begge de sidste ledere af den hellige 
faders udenrigske anliggender, kardinal Rampolla ikke mindre end engang 
kardinal Jacobini, har paavisligen faaet sin tankegang bestemt under sine 
ophold som nuntier ved hoffet i Madrid. Her var det netop, at Jacobinis 
liberalisme og demokratiske ideer forduftede. 

Pave Leo lod sig indtegne som fadder for den lille konge Alfonso; 
og han benaadede dronning Cristina med ,guldrosen*, det kostelige jærtegn 
for hans faderlige bevaagenhed. Da nu Amerikas fristater, hvor ellers 
romerkirken tæller saa mange trofaste og offervillige bekjendere, truede 
Isabella og Fernando de katolskes gamle monarki med tabet af netop 
deres glorværdigste landevinding, betænkte oldingepaven sig ikke paa ai 
løbe resikoen ved et forsøg paa at tale de hovmodige yankee'er tilrette. 
For et par aar siden tog den samme olding ganske anderledes paa de 
krigsgale i Nordamerika; dengang Venezuela-tvisten holdt paa at hidse 
jingoerne i Staterne og jingoerne i Gammel-England til at fare løs paa 
hinanden, udgik der ingen fredsformaning fra Vatikanet til det Hvide Hus. 
Heller tvertom. Saasnart Cleveland havde ladet den rustne Monroe-doktrin 
klirre for sine kolonidrivende stammefrænders øren, var det Englands 
protestantiske geistlighed, som telegraferede til sine kaldsbrødre over 
Atlanterhavet om at anraabe Gud sammen om afvendelse af faren for ud- 
gydelse af broderblod. De katolske prælater i Unionen gjorde derimod 
alt andet end forkynde fredens evangelium; helt op til kardinalerne Ireland 
og Gibbons var de for krig, og i deres ledebaand stod alle de skraalende 
irlændere paa amerikansk grund. I disse dage har piben en anden lyd; 
krigen om Kuba fordømmes af Staternes katoliker. Den nu forestaaende 
udmygelse af det urkatolske spanske monarki græmmer gamle Leo XIH i 
hjertet; hans livlæge var for et par maaneder siden alvorlig bange for, at 
skuffelsen over det feilslagne tilbud om mægling skulde føre til det 
alleralvorligste. 

Skuffelsen over protestanten Mac Kinleys halstarrighed var saameget 
tungere, som den krænkede den vældige kirkefyrstes behov for at vide sig 
som opmand inden den kristne kulturs enemærker. Det er umuligt at 

glemme de gode gamle dage, da kirkestatens monark var en af Europas 
suveræner, og da hans diplomati selvsagt ledede det kristne vestens mod- 
stand mod østens vantro. Aarligaars gjentager ,fangen i Vatikanet* for 
kirkens værdighedsbærere ved nytaarskuren den bitre klage over tabet af 
sin verdslige magt, endda han vel ved, hvor faafængt denne klage klinger, 
og hvor mange fordele den nye stilling har bragt ham som geistlig magt- 
haver. Skyggen af den afskaffede verdslige magt gjælder det i det mindste 
at bevare; derfor er pavehoffet yderst optaget af at værne om den honnør, 
at se en kreds af sendebud fra magternes regjeringer om den hellige stol. 
Det hjælper til at bibeholde illusionen. Leo XIII og hans statssekretær 
Rampolla er den franske republik evig taknemmelige, fordi den her foregaar 
med et godt eksempel. Om ogsaa England vilde slutte sig til! For nogle 
aar tilbage sendte det britiske kabinet en katolsk erkebisp til Rom, 
angivelig for at ordne den romerske kirkes forhold i Indien, men egentlig 
for at søge bistand til at age det katolske Irland; der blev da intet sparet 
paa vink om at lade vedkommende blive igjen som fast fuldmægtig. 
Og i Washington holdes der en sendemand, men i det Hvide Hus er han 
ikke anerkjendt som officiel nuntius. Endog sultanen vil man gjerne se 
repræsenteret i Vatikanet; hidtil er dette ønske hæmmet i at blive til 
virkelighed ved den stilling, som Frankrige indtager som de kristnes 
beskytter paa tyrkisk grund (i de allersidste dage har sultanen gaaet alle 
betænkeligheder forbi og udnævnt en nuntius — red.'s anm.). Sultanen 
ved, at han gjennem en snu diplomat paa høieste sted kan haabe at føre 
den katolske verden bag lyset med falske fremstillinger af Portens forhold 
til sine kristne undersaatter. 

Naar f. eks. de Forenede Stater og Schweiz ikke vil have officiel 
diplomatisk forbindelse med Vatikanet, da skyldes dette netop de amerikanske 
og de schweiziske katolikers uvilje mod at blive stillet under opsigt af en 
nuntius. Desuden rekruteres det pavelige diplomati af italienere, og de 
gjælder som teologer ikke meget blandt sine kaldsbrødre. Vatikanet er et 
rede for intriger og yndlinge-uvæsen; den nuværende nuntius i Paris er en 
. biskop fra Viterbo, pave Leos hjemby, som endnu ikke forstaar et fransk 
ord — han fik kaldelsen, ene og alene fordi han havde reist et monument 
for sin kirkeherres første altergang, som foregik der paa stedet. Særlig 
kraftige er altsaa ikke de midler, hvormed ,fangen* stræber at gjenerobre 
sin verdslige magt. 

Og dog er det denne drøm, som leder al Vatikanets politik. Leo XIII 
har ganske ændret den holdning, hans formand — Pius IX — opretholdt. 
Ved dennes død raadede der det argeste uvenskab til stater som Tyskland, 
England, Rusland. Alene overfor kongeriget Italien holder Leo XIII 

fiendskabet vedlige. Dette fører med sig en kjølig tone overfor tremagts- 
forbundets to øvrige medlemmer og en tilsvarende elskværdighed overfor 
tomagtsforbundet. Pave Leo gjør meget væsen af sin diplomatiske fortro- 
lighed med tsaren, og paa Frankrige bygger han haabet om sin verdslige 
magts gjenopreisning. Siden bruddet mellem Italien og Frankrige i 1887 
har Leos og Rampollas trang til at gaa den franske regjerings ærender vist 
sig rørende. De har manet den galliske kirke til at støtte republiken! 

Rigtignok har denne holdning gjort en mængde franske katoliker 
døve for pavens bud. De oprigtige monarkister maa jo forarges, naar de 
faar ordre til under valgene at stemme paa den republikanske kandidat, 
selv om han er kirkefiende. Méline, den nuværende ministerchef, kan takke 
pavens lydige tjenere, de ,rallierede* for sin sidste valgseir og har med 
fuld føie udtalt, at paven ,har forstaaelse for Frankriges politik*. 

Denne elskværdighed mod den franske regjering, som desuden er 
karrig paa gjentjenester, fører paven ind i vanskelige forviklinger. Frankrige 
skal nemlig fremdeles gjælde for beskytter af kristenheden i Orienten. 
Men samtidig betyder Frankrige i Orienten kun, hvad Rusland ønsker; og 
det er ialfald helst den græsk-katolske kirkes fremgang. Forleden var to 
katolske kirkefyrster fra Tyskland i Rom for at gjøre paven det indlysende, 
at i det nye tyske skytsgebet i Kina vilde Frankriges overhøihed over den 
tyske katolik-mission ikke blive taalt. Men paven ofrede ikke sit kjære 
Frankriges interesser; da fik heller den russiske kirkes propaganda der 
øster have fordel af den gamle ordnings opretholdelse. 

Denne franskvenlighed gjælder for at være Rampollas program. I 
tilfælde af nyt pavevalg menes denne mægtige kardinal at ville lade en 
skyggepave, f. eks. kardinal di Pietro indsætte. Imidlertid er halvdelen af 
de nuværende 60 kardinaler ikke-italienere —- et forhold som tidligere ikke 
har fundet sted. Det forudsees derfor som en mulighed, at Rampollas 
plan krydses, og at en tysker tages til Leos eftermand, da de italienske 
kardinaler paa Rampolla selv nær er temmelig ubetydelige. Isaafald har 
pave Leos politik. Kirkestatens gjenoprettelse og deraf følgende fiendskab 
overfor Italiens regjering, ført til sin egen opløsning. Et paveskifte er i 
og for sig ingen ringe historisk begivenhed; men det nu forestaaende maa 
imødesees med særlig stor spænding. 

(Af I. Delboeuf i ,Ciel el Terre*, her efter , Pop. Sc. Monthly.S) 





aplace udtaler i sin ,Fremstilling af verdenssystemet*: 
sLoven om en tiltrækning i omvendt forhold til kvadratet af 


afstanden gjælder alle fra et punkt udgaaende virkninger. Den synes at 
være loven for alle kræfter, hvis virkning kan iagttages i mærkbare afstande. 
Den gjælder saaledes ogsaa for elektriske og magnetiske kraftvirkninger. 
Denne lov, som nøiagtig svarer til fænomenerne, bør derfor i al sin enkelhed 
og almindelighed betragtes som strengt rigtig. En af dens mærkelige egen- 
skaber er, at om dimensionerne paa alle universets kloder, deres indbyrdes 
afstande og deres hastigheder blev øget eller formindsket i samme grad, 
saa vilde de beskrive kurver lig dem, de nu beskriver. Banerne vilde altsaa 
beholde den samme form. Et univers, som paa denne maade lidt efter 
lidt blev reduceret til det mindste tænkelige rum, vilde altid for iagttageren 
frembyde det samme udseende. Dette udseende er følgelig uafhængigt af 
universets størrelse, siden det, i kraft af loven om kraftens og hastighedens 
proportionalitet, er uafhængigt af bevægelsen i rummet. Enkelheden i naturens 
love tillader os altsaa kun at iagttage og erkjende relationer.* 

Denne udmærkede passus indeholder paastande af forskjelligt slags. 
Nogle af dem er af udelukkende mekanisk art, andre af disse paastande 
hører hjemme paa psykologiens og metafysikens omraade. Hertil hører 
f. eks. forsikringen om, at de efter forskjellig maalestok øgede eller for- 
mindskede universer altid vilde frembyde det samme udseende for tilskueren, 
og at følgelig dette udseende er uafhængigt af universets dimensioner, fordi 
enkelheden i naturens love kun tillader os at iagttage og erkjende relationer. 
Heraf er vi berettigede til som en sidste konsekvens at drage den slutning, 
at universet oprindelig ingen faste, absolute dimensioner har, at det kort 
sagt er et rent geometrisk system, hvis forhold er uændrede uden hensyn 
til deres udstrækning. Den slutning gjør Laplace rigtignok ikke udtryk- 
kelig opmærksom paa, men dette var sikkerlig hans mening. — Det er 
min hensigt at vise, at disse følgeslutninger ikke holder stik. 

Jeg gjør sagen saa simpel som muligt og taler i vort solsystem kun 
om solen og vor egen klode. Hvis dette system og alt, hvad det omfatter, 
blev reduceret til en halvdel af den nuværende liniære udstrækning, hvis 
jordens hastighed i dens bane blev formindsket til det halve, mens jordens 
og solens tæthed i tilsvarende punkter forblev den samme, vilde der ifølge 
Laplace's udsagn ikke være skeet nogen anden forandring end i dimen- 
sioner, og en iagttager tilhørende systemet vilde intet mærke. Kun en iagt- 

tager udenfor systemet, altsaa med anledning til at gjøre sammenligninger, 
vilde være istand til at bemærke en saadan forandring. 

Eller lad os anskue tingen paa en anden maade. Vi kunde i tanken 
lade de to systemer, det oprindelige og det reducerede, være indesluttede 
i hinanden slig, at centrerne for de to sole faldt sammen. Hvis de to 
planeter samtidig befandt sig i tilsvarende dele af sine baner, vilde i dette 
tilfælde en iagttager i det fælles centrum kun se den mindste planet, fordi 
denne altid vilde skjule den større. 

Lad os for at gjøre sagen enklere kalde den tænkte planet Mars. 
Hvad vi her skal udrede, vil i virkeligheden næsten passe paa den virkelige 
planet af dette navn, hvis radius er 0.517 af jordens, og hvis tæthed i 
forhold til jordens er 0.95. Vi bemærker ogsaa, at Mars kun modtager 
halvt saa meget varme som jorden. Vor indbildte Mars skal være en nøi- 
agtig kopi af jorden: de samme have og kontinenter, den samme flora dg 
fauna, de samme folk, byer og minder. En person, som i søvne blev 
overflyttet fra den ene planet til den anden, skulde, saalænge hans opmærk- 
somhed udelukkende var fæstet ved foreteelser i rummet, ikke mærke, at 
han havde skiftet opholdssted — forudsat at størrelsen af hans eget legeme 
blev reduceret i det passende forhold. Hvis vi antager, at aaret paa vor 
tænkte planet indeholder 365 dage, hvad vi med fuld ret kan gjøre, vil 
der heller ingen forandring være i tidsforholdene. Der vil kort sagt ingen 
forandring være for syns- og berøringssansen, hvad ydre forhold angaar. 

Lad os antage, at vore tænkte marsbeboere har opfundet et vægts- 
og maalsystem paa samme grundlag som det metriske, saa vil deres længde- 
maal være halvdelen af vore; deres flademaal vil være en fjerdedel, deres 
hulmaal en ottendedel og deres vægter, ved hvis bestemmelse andre ting 
kommer i betragtning, en sekstendedel af vore. Hvis vi altsaa sætter 
gjennemsnitsvægten af en mand her paa jorden til otti kilogram, vil en 
af vore marsbeboere kun veie fem kilogram. | 

Den ovenfor omtalte forskjel i forholdet mellem rummaalet og de 
deraf udledede vægtsenheder har sin grund deri, at rummaalet har tre ud- 
strækninger, mens vægtsenheden har fire. Her kommer nemlig gravitationen 
til, og den er ikke den samme paa Mars som paa jorden. En del yderst 
fornøielige konsekvenser følger af dette forhold. 

Megamikros, som vi vil kalde vort til den nye Mars i søvne oven- 
førte jordmenneske, vaagner op, aabner øinene og finder sig liggende i 
sit soveværelse. Alt, hvad der findes, er ham bekjendt — bohavet, klæ- 
derne, bøgerne og alt det øvrige er i samme orden, som da han igaaraftes 
gik tilsengs. Han har ingen mistanke om det puds, der er spillet ham. 
Han strækker sig, springer ud af sengen, gaar hen til vaskeservanten, løfter 
op vandmuggen og — bliver yderlig forbauset. 

Alle disse handlinger er af fælles beskaffenhed og bestaar i at løfte 
forskjellige ting til en vis høide. Hans vandkrukke f. eks. rummer to 
liter efter nyt maal. Paa jorden vil disse to liter, hvis tyngde repræsenterer 
to kilogram, trænge en vis anstrengelse for at løftes til en bestemt høide 
— lad os sige 30 centimeter. Paa Mars veier disse to liter imidlertid 
kun to marskilogram eller seksten gange mindre i jordisk vægt. Endvidere 
behøver han ikke at løfte dem 30 centimeter, men kun 15 centimeter, da 
hans størrelse er formindsket til det halve. Det arbeide, han har at ud- 
føre, er altsaa alt i alt reduceret til en to og tredivtedel. Paa den anden 
side er hans styrke, som staar i forhold til volumet eller massen af hans 
muskler, kun reduceret til en ottendedel. Den anstrengelse, han behøver 
at gjøre, er følgelig fire gange mindre end før. Hans vandkrukke fore- 
kommer ham paafaldende let; det samme éer tilfældet med klæderne. 
Sandsynligvis lagde han mærke til noget lignende, da han hoppede ud af 
sengen, men tænkte bare, at han var i usædvanlig godt lag. 

Hvis han pleier gymnastisere og har øvet sig op til at løfte femti 
kilogram over hodet paa sig, vil han ikke blive lidet forbauset ved at 
finde, at han nu kan haandtere vægter, der er fire gange Saa tunge, alt- 
saa paa to hundrede kilogram. | 

Han gjør sig færdig til at gaa ud. Han gaar frem og tilbage i 
værelset, hvor der ikke er noget usædvanligt. Det er rigtignok mindre end 
før, men hans skridt er ogsaa blevet i tilsvarende grad kortere. Han gaar 
nedover trappen og føler igjen en usædvanlig lethed og spænstighed. Han 
neppe rører ved trinene. Naar han gaar op igjen, bliver hans forbauselse 
om mulig endnu større, for han kan tage fire trin ad gangen uden besvær. 
Hans muskelstyrke er rigtignok reduceret til en ottendedel ligesom hans 
volum, men hans vægt er reduceret til en sekstendedel, og han behøver 
kun at løfte den halvt saa høit som før for hvert trin. Hvis han i 
følelsen af denne overstrømmende kraft finder paa at more sig med legems- 
øvelser, overraskes han igjen ved at finde, at mens han før kun kunde 
hoppe i høide med sine hofter, kan han nu hoppe det dobbelte af sin 
egen høide. Har han Eiffeltaarnet i nærheden og bestiger det, kommer 
han til toppen fire gange hurtigere end før. Bor han i Savoien og be- 
stiger Mont Blanc, føler han kun fjerdedelen af den udmattelse, som tid- 
ligere bestigninger kostede ham, og det vil ikke være underligt, om han 
kommer paa den tanke, at nogen maa have givet ham en hemmelig 
styrkedrik, mens han sov. Han er ikke mindre forbauset ved at finde, 
hvor liden fare der er forbundet med at falde. Hans barn falder en hel 
etage ned uden at komme tilskade, og han mister ned i gulvet skrøbelige 
ting, som f. eks. vandkrukken, uden at de gaar istykker. : 

Omvendt vilde en marsboer overført til jorden føle alt fire gange 

tyngre end før. Han vilde kun hoppe fjerdedelen saa høit som før; 
trappetrinene vilde forekomme ham fire gange for høie, skjønt der ikke 
var nogen forandring i deres udseende. Enhver høidebestigning, for ikke 
at tale om Eiffeltaarnet eller Mont Blanc, vilde tage pusten fra ham, og 
han vilde være tilbøielig til at tro, at han pludselig var blevet 
usædvanlig svag. | 

Eventyrene og humorister som Swift og Voltaire har gjort os fortrolige 
med tanken om, at der kan eksistere byer med kjæmper og dværge 
nøiagtig i vort eget billede; og vi opdager ikke ved første blik, hvorfor 
disse mennesker ikke skulde have et Paris, med Louvre, bulevarder og 
hoteller bygget efter jordisk mønstrer. Vi kan let tænke os, at Gulliver, 
da han kom til Lilliput og Brobdingnag, om han var bleven i tilsvarende 
grad større eller mindre, ikke vilde have bemærket lilliputtianernes diminu- 
tive størrelse eller brobdingnagernes kjæmpemæssighed. Denne indbildning 
forekommer os meget naturlig, fordi vi har opdaget tegnekunsten og, hvad 
dermed staar i forbindelse, og fordi mikroskop og fotografiapparat daglig 
viser os betydelige formindskelser og forstørrelser uden nogen forandring 
af formen. | 

Denne fantasi er imidlertid ikke i overensstemmelse med de enkleste 
videnskabelige resultater. Katten er ingen nøiagtig reduktion af tigeren, 
eller lilliputtianeren af brobdingnageren, ligesaalidt som en liden krystal er 
en reduktion af en stor — om end et regulært oktaeder nok kan være 
det nøiagtige billede af et andet oktaeder. Hvis nemlig saa var, vilde der 
ikke længer være spørsmaal om atomer eller molekyler eller celler. Fra 
geometrisk synspunkt er cellen, molekylet og atomet delelige i det uen- 
delige og derfor istand til inden sine grænser at opvise alle tænkelige 
former; fra kemisk og fysiologisk standpunkt derimod er de absolute 
mængder, som hver efter sin art ikke kan være gjenstand for 
nogen reduktion. 

Lad os nu f. eks. se, om et hus paa Mars kan bygges fuldt ud 
efter samme plan som et hus paa jorden, med andre ord, om man kan 
indrette det slig, at de i alle sine dele viser de samme forhold som et 
jordisk hus. Bygningens og de enkelte værelsers kubikindhold saavelsom 
antallet af vinduer og disses overfladeforhold kan rigtignok beholdes ufor- 
andret, men vi vil her ogsaa tage hensyn til bygningens detaljer i forhold 
til det anvendte materiale. Lad os gjøre tingen saa enkel som muligt, idet 
vi kun betragter en bjælke understøttet i to punkter og stærk nok til at 
bære et menneske. Lad p være vægten af bjælke og menneske, 1 længden 
af bjælken mellem understøttelsespunkterne, b dens bredde, t dens tykkelse 
og g træets bøiningsmodstand. Efter en velkjendt formel har vi da, at 

me 208 hvilket kun vil sige, at den vægt, som kan bæres, tiltager 
i ligefremt forhold til træets bøiningsmodstand, til bjælkens bredde og til 
kvadratet af dens tykkelse, men i omvendt forhold til afstanden mellem 
understøttelsespunkterne. Vi forudsætter, at træets bøiningsmodstand er den 
samme paa Mars som paa jorden. b, t og I derimod reduceres ifølge 
sagens natur til halvdelen, og som man ved at sætte ind i formlen vil 
kunne overbevise sig om, er dette jevngodt med, at bjælkens bæreevne 
reduceres til en fjerdedel. Vi har netop seet, at en marsboers vægt er 
sekstendedelen af en tilsvarende jordboers. Bjælken vil følgelig være fire 
gange solidere end nødvendigt. Marsboerne kunde altsaa bruge bjælker og 
planker af den halve tykkelse eller af en fjerdedels bredde eller med fire 
gange saa stor afstand mellem understøttelsespunkterne. Efter hvad vi har 
sagt om marsboernes lethed, er det en selvfølge, at alle skillevægge og 
gjærder hos dem maatte være relativt fire gange — eller i absolut maal 
to gange — høiere end hos os. 

Lad os nu tænke os, at Megamikros skulde fortsætte paa Mars et 
eller andet arbeide, som var paabegyndt paa jorden. Han har bord, spiger 
og hammer. Hammeren er blevet syv ottendedele mindre i volum og masse, 
og dens vægt er reduceret til en sekstendedel. Da han selv er blevet 
mindre, kan han kun løfte hammeren halvt saa høit som før, dens slag- 
evne er følgelig, naar alt kommer til alt, reduceret til en to og tredivtedel. 
Spigeren er kun halvt saa lang som før, og dens tversnit en fjerdedel af 
det oprindelige. Under ellers lige omstændigheder vil den kraft, der skal 
til for at drive den ind i bordet, være formindsket til en ottendedel. Efter 
denne beregning maa Megamikros altsaa uundgaaelig finde, at hans hammer 
er fire gange for let, og det er ham umuligt at begribe, hvori det kan 
stikke. Hvis de virkelige marsboere ligesom os har havt en stenalder med 
en paafølgende jernalder, har de maattet arbeide med redskaber relativt 
fire gange større end vore, og de bruger i saa fald nu hammere af til- 
svarende størrelse. 

Men lad os vende tilbage til vore tænkte marsboere. Det kan ind- 
vendes, at den hastighed, hammeren faar, bliver den samme som før, fordi 
dens masse er blevet otte gange mindre og muskelstyrken kun er reduceret 
i samme grad. Indvendingen er forsaavidt rigtig. Man har bare glemt 
at tage hensyn til, at hammerens faldhastighed paa Mars er en anden end 
paa jorden. — De ulykkelige mennesker, som byggede Mars's pyramider, 
vilde kun behøve fjerdeparten af den tid, deres lidelsesfæller paa jorden 
brugte. Megamikros vil følgelig være meget forbauset ved at se alle 
arbeider, som bestaar i at løfte givne vægter til en vis høide, blive udført 
fire gange hurtigere, end han er vant til. Bygger han et hus, vil han have 

det under tag, før han kunde vente at være færdig med grundmuren. 
Livet har altsaa paa Mars et hurtigere forløb end paa jorden. 

Megamikros, som er vant til at regne med jordiske maal, faar 
ganske andre enheder at behandle paa Mars. Man mener maaske, at 
dette ikke vil volde ham nogen vanskelighed, men deri tager man feil. 

Lad os først se paa længde- og flademaal. Hvis Megamikros til en 
fuld klædning behøvede seks kvadratmeter tøi, da han var paa jorden, vil 
heri ikke være skeet nogen forandring. Baade hans egen overflade og 
kvadratmeteren er nemlig reducerét efter samme maalestok, i forholdet fire 
til en. Da solen ikke sender ham mere varme der, end den gjorde her, 
maa klæderne mindst være ligesaa varme som før, og ingen reduktion kan 
derfor foretages i deres tykkelse. Hvis han følgelig selv forarbeider sit 
tøi, hvis. hans kone strikker hans strømper og uldtrøier, vil de blive meget 
overrasket over alt det arbeide, de maa udføre, og den mængåde materiale 
der skal til for at naa noget resultat. Med en vis mængde garn vil de 
ikke naa mere end halvdelen af, hvad de ventede. Den ager, de lægger 
ud til dyrkning af lin eller hamp eller bomuld, vil altsaa, inden erfaringen 
har belært dem, være altfor liden. 

Paa jorden slukkede Megamikros sin tørst med to liter øl. Disse to 
liter gjengav ham den vædskemængde han tabte ved aandedræt og ud- 
sondring. Bare gjennem huden vil marsboeren tabe en kjendelig større 
vædskemængde, end han før gjorde. Medens hans rumfang er reduceret 
til en ottendedel, er nemlig hans overflade bare reduceret til en fjerdedel. 
Han vil derfor svede dobbelt saa meget som før, og en liter øl vil kun 
skjænke ham den halve tilfredsstillelse. Et kilogram brød vil heller ikke 
gjøre samme nytte som før. Føden skal nemlig foruden at give den 
nødvendige muskelkraft ogsaa erstatte det varmetab, som uafladelig finder 
sted gjennem huden. Legemets overflade er nu blevet dobbelt saa stor, 
som den var, i forhold til massen, det vante kvantum brød bliver følgelig 
utilstrækkeligt. Vi ved jo af erfaring, at smaa dyr faktisk æder og drikker 
relativt mere end større. 

Megamikros vil føle alle temperaturforandringer stærkere paa Mars 
end paa jorden. Han bliver atkjølet og varm igjen paa kortere tid under — 
ellers lige omstændigheder. Naar en sky skjuler solen, vil han øieblikkelig 
føle en temperaturforringelse. Hans hud er et meget følsomt termometer. 

Vort problem bliver mere og mere indviklet, jo mere komplicerede 
foreteelser vi tager for os. Lidt omtanke vil vise, at forbrændingen i 
marsboernes legeme vil være større end før. Brødet vil ogsaa af den 
grund blive hastigere udnyttet i organismen og følgelig endnu utilstrække- 
ligere, hvad relativ kvantitet angaar, end vi allerede før antog. For luft- 
fornyelsens skyld maa værelserne være forholdsvis større og rummeligere. 

indaandning og udaandning maa nødvendigvis foregaa i et hurtigere tempo, 
selv om vi antager, at luften har samme tæthed som paa jorden, og hvor- 
dan vi end snur og vender det, kan vi ikke for et øieblik vedligeholde 
den anskuelse, at et jordmenneske skulde kunne overføres til Mars uden 
at mærke det. Om marsboerne end maatte ligne mennesker i sit ydre, 
saa maa dog deres hele indre organisation være ganske anderledes indrettet. 

Man vil have lagt mærke til, hvor ofte tallet fire kommer igjen i 
disse beregninger. Dette forklares deraf, at marsboerne, da tyngdekraften 
og deres egne liniære dimensioner begge 'er reducerede til halvdelen, kun 
har at udvikle en fjerdedel af den kraft, der paa jorden behøves til et 
relativt tilsvarende arbeide. Hvis universet blev formindsket i forholdet tre 
eller fem til en, kan man efter dette slutte, at vi straks vilde føle os ni 
eller fem og tyve gange lettere, stærkere og mere virksomme. Omvendt 
maatte vi, for med den muskelstyrke, vi besidder, ikke at føle nogen for- 
andring, ved overflytning til en tre eller fem gange mindre planet selv 
blive tre eller fem gange større. Heraf følger den parodokse slutning, at 
jo mindre en klode var, des større skulde dens beboere være. Hvis de 
mindste asteroider er beboet af mennesker, skulde man altsaa antage, at 
disse beboere overgik sin egen planet i størrelse — ja, at de i de mest 
ekstreme tilfælde endog vilde kunne bære sin klode paa armene som et 
barn! Paa den anden side: jo større klode, jo mindre mennesker, hvis 
deres muskelfornemmelser kan sammenlignes med vore. Har vi brødre paa 
Jupiter, maa de være omtrent af en myres størrelse. 

Gaar vi til sagens kjerne, er vi nødt til at indrømme, at der i ethvert 
iagttagende følende væsen er noget uforanderligt, bestemt, noget uafhængigt 
af rumlige forhold og deres forandringer. Dette noget er følelsen af den 
fordrede anstrengelse, af den udførte bevægelse og af den udmattelse, som 
paafølger. Denne følelse er en væsentlig bestanddel af enhver muskel, som 
arbeider under viljens indtryk, og den er hverken linje, flade, volum eller 
vægt. Den er den samme for smaa og store dyr, for barnet og manden, 
for dværgen og kjæmpen. Den, som løfter saa meget, han er istand! til 
at aarke, udmatter sig lige meget, enten han er stor eller liden, stærk eller 
svag, godt oplagt eller slap. Den myre, som trækker afsted med et straa, 
erfarer præsis det samme, med hensyn til udmattelse, som den sjauer, der 
bærer én sæk, eller den hest, der trækker en vogn — hvis straaet, sækken 
og vognen staar i indbyrdes samme forhold til myrens, sjauerens og 
hestens styrke. | 

Megamikros har overført med sig til Mars en indre enhed for maal, 
som er uafhængig af de geometriske forhold. Behag, smerte og træthed 
maales ikke med meter, liter eller kilogram. Græshoppen, som staar og 
æder paa et eneste blad, føler ikke mindre behag end koen, som har en 

hel eng for næsen paa sig. Derimod har græshoppen en stærkere trang 
til føde end koen, fordi den er mindre. 

Laplace's lov er mekanisk sand — inden de grænser, hvor den 
hører hjemme. Men de psykiske konsekvenser, som Laplace drager deraf, 
er alle feilagtige. Hvis loven om den universelle tiltrækning kunde gjøre 
rede for alleslags foreteelser, baade psykiske og fysiske, hvis der med 
andre ord ikke var andet i universet end materielle atomer i bestemte 
afstande fra hinanden, saa vilde Laplace's slutninger være uangribelige. 
En iagttager vilde ikke være istand til at bemærke nogen forholdsvis for- 
mindskelse eller forøgelse af det hele univers. Men hvorfor? — fordi der 
under denne forudsætning ikke længer vilde eksistere nogen iagttager. Som 
jeg har vist, vil en iagttager virkelig mærke forandringen — utvilsomt af 
den grund, at iagttagelsesevnen ikke henhører under loven om den almindelige 
tiltrækning. Den afhænger ikke udelukkende af materielle atomers masse 
og indbyrdes afstande. POSE: 

rå ved nytaarstider iaar fandt der uroligheder sted i Mellem- og 
Syd-Italien, og det var overalt dyrtiden, som havde fremkaldt dem. 
Regjeringen forsøgte at gjenoprette freden ved at kalde en reserveaarsklasse 
under vaaben, ja den greb ogsaa til det langt virksommere middel at ned- 
sætte korntolden med en tredjedel, og kommunerne gjorde, hvad de kunde, 
for at lindre nøden. Lidt efter lidt indtraadte ogsaa rolige tilstande, baade 
mars og april gik hen uden fredsforstyrrelser, og reservisterne blev hjem- 
sendt. Men saa steg kornpriserne til langt over den gamle høide ved den 
spansk-amerikanske krig, og hermed var signalet til nyt oprør givet, det 
brød ud samtidig paa mange steder og med fordoblet voldsomhed. Det 
begyndte i byerne ved Adriaterhavet, i Bari, Malfeta, Foggia, Ravenna og 
Ancona. Samtidig brød det ud i Neapel og i de lombardiske byer Pavia, 
Parma og Piacenza, og snart efter flammede det op i Toscana — i Sesto, 
Prato, Livorno og Florens, og endelig aftenen den 7. mai bragte telegrafen 
den forfærdelige nyhed, at revolutionen var udbrudt i Norditaliens største 
by, Milano: gadeslag, barrikader, hundreder af døde og saarede paa 
begge sider. 

Jernbanevogne blev stansede, kjøretøier og sporvogne væltede og 
opdyngede til barrikader, butiker og varelagre stormede og plyndrede; fra 
tagene regnede det ned med teglsten over det fremrykkende kavaleri, 

der kjøres op kanoner og skydes med mitraljøser paa den vaabenløse 
mængde, kvinder med sine smaabørn paa armen kaster sig imod de fældte 
bajonetter . . . To tre forfærdelige dage, forinden gendarmerne omsider 
var situationens herrer og freden gjenoprettet. 

Den konservative presse fremholder enstemmig, at opstanden skyldes 
socialisterne og deres fordærvelige propaganda. Forklaringen er simpel og 
har derfor desto større sandsynlighed for det lidet tænkende og opskræmte 
bourgeoisie. Men de, som er vant til at reflektere over det, som passerer, 
vil finde forklaringen altfor simpel, naar det gjælder begivenheder, der er 
saa usædvanlige og forviklede, som disse i mange henseender er; det er 
en revolution af særegen art, som har fundet sted, og den skiller sig fra 
alle andre især ved to træk: 

For det første har opstanden forplantet sig fra de mindre civiliserede 
til de mere civiliserede egne af landet. Syden greb initiativet, og norden 
fulete eksemplet. Landsbygden begyndte, og byerne fulgte i sporet. Det 
brød først løs i de mindre byer og derefter i de større. Milano, Italiens 
næststørste og mest oplyste by, kom sidst, og oprøret antog der den 
vildeste og voldsomste karakter. Men dette er netop det modsatte af 
det, som pleier at ske ved revolutionære bevægelser; de udgaar gjerne fra 
de store byer og civilisationscentrer og forplanter sig jente til landsbygden, 
om de overhovedet forplanter sig. 

For det andet tyder intet paa, at oprørerne nogensteds fulgte en plan 
eller en leder, nei, de havde ikke engang vaaben. I Milano var man vidne 
til, at en haandfuld desperati, nogle hundrede alti alt, opførte barrikader og 
kjæmpede med dødsforagt mod 10,000 soldater uden andre vaaben end 
gadens brostene, tagenes teglstene og nogle gamle muskedonnere. Og de 
saaledes udrustede insurgenter blev angrebne og skaanselsløst forfulgte med 
geværer, kanoner og mitraljøser og holdt alligevel stand i hele tre døgn. 
QOgsaa mandefaldene paa begge sider illustrerer denne borgerkrigs besyn- 
derlighed: blandt rebellerne dræbtes omtrent 100 personer, og 400 Ssaaredes; 
blandt tropperne dræbtes blot en soldat, og tre fire soldater blev haardt 
saarede og henved 30 fik lettere kvæstelser. 

Og alt er saa usedvanligt og udenfor alle regler i de sidste dages 
italienske begivenheder, fordi den situation, som har fremkaldt opstanden, i 
og for sig selv er enestaaaende og uhørt. For dem, der nærer interesse 
for sociale fænomener, frembyder heller intet europæisk land flere eiendom- 
meligheder end Italien, saa særegne og saa vidt ukjendte er livs- 
forholdene der. 

Alverden ved, at de nylig stedfundne mdtolteheder skyldes den alvor- 
lige økonomiske krise, der allerede i lang tid har svækket landet. Men om 
aarsagen iil denne krise svævede de fremmede og endog mange italienere 

i uvished. De store engelske og franske aviser ser ophavet til hele ulyk- 
ken i "Tripelalliancen og de uhyrlige militærudgifter. Men problemet er 
langt mere indviklet. Den tyske presse, der naturligvis billiger og af al 
magt støtter Tripelalliancen, beskylder de ledende kredse i Italien for 
dumhed, uduelighed, ja endog for uredelighed. Men dette er overdrevent, 
ja, for en stor del uretfærdigt. | 

Naar alt kommer til alt, staar de ledende klasser i Italien hverken 
over eller under et middeleuropæisk nivaa i intellektuel henseende. Man 
kan sige, at England er overlegent, men dermed er alt sagt. De mangler 
den disciplinens aand, som udmærker de ledende klasser i de germanske 
lande; men hvad deres politiske ideer angaar, saa er deres fordomme, 
deres sofismer og dumheder de samme, som man kan iagttage hos de 
høiere klasser saa at sige i hele den civiliserede verden. 

Disse sofismer og disse fordomme kan samles i tre hovedgrupper: 

1. Et temmeligt uklart begreb om statens virkelige rolle og en deraf 
flydende absurd tillid til dens almagt. Landbrug, industri, statskredit, handel 
er i nedgang, det samme kan siges om civilisationen, og moralen glider 
hurtig udover skraaplanet. Man tror, at regjeringen, om den vil, kan 
rette paa alt dette ved hjælp af love, kommissioner og inspektører. Man 
tror, at regjeringen kan fremtrylle alt, hvad det skal være: rigdom, aands- 
liv, raceheste, mesterværker, blomkaal. I landsdele, hvor befolkningen 
aftager, forlanger man naivt af den, at den skal sørge for rigere forplant- 
ning inden ægteskaberne. En vakker dag kommer ogsaa nogle kræsne 
junkere og forlanger, at regjeringen skal sørge for, at alle piger er smukke. 

2. En original økonomisk patriotisme, som betragter landbrug og 
industri som nationale prydgjenstande. Der er ikke spørsmaal om at 
tillade hvert folk at leve, saa godt det kan, ved en fornuftig arbeidsdeling 
mellem nationerne: kjøbe og sælge bliver nationalforetagender, hvor landets 
ære er med i spillet; kjøbe af fremmede er en skam, et tegn paa under- 
legenhed; sælge er at vinde en seir, at hævde sin overlegenhed. Alle 
gode borgere venter med utaalmodighed paa eksportstatistiken og fryder 
sig lydeligen, naar aviserne melder, at den eller den fabrik har solgt saa 
eller saa meget til en eller anden liden balkansk regjering. Og det er 
paa denne vis, at man i masserne har opelsket protektionismens ulyksalige 
sofismer. 

3.  Vildfarende ideer angaaende rigdommens natur og oprindelse, en 
forstokket overtro paa, at man kan ophjælpe et lands økonomi ved admini- 
strative midler, beskyttelseslove, privilegier, monopoler, præmier osv. 
Ligesom alkymisterne paastod, at de kunde trække guld ud af bly, 
saaledes tror disse moderne guld- og vindmagere, at det kan trækkes af 
finansministeriets stadig voksende dynger af tilskriblet papir. Det skulde 

være morsomt at vide, hvor mange italienere der tror, at landet kunde 
beriges ved, at man udstedte en uendelig mængde pengesedler! 

Summa summarum, et system af vildfarelser og dumheder, hvis offer 
og prøveklud dette ulykkelige land har været i en række af aar. De andre 
europæiske riger lider vistnok under sine brøst, men det italienske stats- 
maskineri. er et eneste broget mønster paa al den taabelighed, korruption, 
last og letsindighed, som der skal til for i den kortest mulige tid at ruinere 
et af naturen overflødig udstyret land. 

Frankrige har en overordentlig kostbar administration, og det har for- 
hærdet sig i en protektionisme, som langsomt og sikkert udarmer nationen; 
men dets hjælpekilder er umaadelige, dets penge gode, og dets befolkning 
forøger sig ikke. England har et stort militærbudget og en enorm stats- 
gjæld, men det er ikke protektionistisk. Tyskland har givet sig ind paa 
protektionismens baner, men det har tiltrods for sin vældige og kostbare 
armé en liden statsgjæld, og dets administration er streng. Rusland er 
bebyrdet med en besværlig regjering, og det har en tvungen kurs paa papir- 
penge med et tab af 50 pct. Det beskytter den indenlandske industri, og 
dets befolkning øges jevnt og raskt, men det har ingen agrarprotektionisme, 
da dets dyrkede og dyrkbare vidder jo er uendelige og dets urørte rig- 
domme gigantiske. 

Men hvorledes staar det i sammenligning med disse lande til med 
det ulyksalige Italien? 

Folkemængden tiltager omtrent ligesaa meget som i England eller 
Tyskland og er allerede langt tættere end i Frankrige. Statsgjælden er 
enorm, administrationen er overmaade dyr, skatterne er tyngre endog end 
i Frankrige, og regjeringen svindler lystig med penge. Pengene staar gjerne 
s—r10—15 procent under den nominelle værdi; for 100 fres. faar man 
altsaa 105—110—115 lire. Italien er ikke som Frankrige, England eller 
Tyskland et land, der har udestaaende penge; vi staar tvertimod i gjæld 
baade til Frankrige, Tyskland og England. Læg saa til alle disse tyngsler 
den industrielle og agrariske protektionisme, som allerede kan feire sit tiaars- 
jubilæum paa italiensk grund; paa kornet betales en indførselstold af 7 fres. 
50 pr. 100 kilo; om de andre toldsatser kan man faa en idé ved at høre, 
at i detaljsalg koster en kilo sukker 1 fres. 80, en liter petroleum o fres. 
85 osv.; paa de industrielle produkter udgjør toldafgiften op til 40 pet. 
af deres værdi. | 

Det er let at skjønne, at situationen maa være spændt. Landet har 
ikke et begrænset antal byrder at bære, det har alle tænkelige og utænkelige . 
byrder at slæbe paa, og spørsmaalet er ikke, om det vil bære eller briste, 
men spørsmaalet er alene, maar det brister. | 

Det italienske folk har i tredive aar aflagt prøver paa overmenneskelig 
taalmodighed og kraft; det har kjendt læsset blive tyngre og tyngre uden 
at tabe modet. Om Italien i den sidste tid ikke har frembragt noget stort 
paa aandslivets omraade, og om dets politiske og militære prestige er for- 
tabt, saa vilde man alligevel med urette slutte, at den gamle italienske 
energi er svækket. Den er lige hel og sund og levende, og jeg tror, at 
et hvilketsomhelst andet europæisk folk vilde være sunket ned i halvt 
barbari, om det havde været udsat for en lignende systematisk mishandling. 
Italien har havt den overordentlige moralske kraft, at det har kunnet holde 
sin civilisation paa et høit nivaa, og fremtidens historikere vil anerkjende 
den heroisme, hvormed vort folk især de lavere klasser i denne trængselens 
tid har bevaret meget af det bedste i vort nationale liv. 

Produktion og forbrug maa staa i et vist jevnt forhold, ti det er 
unyttigt at producere, naar der ikke er efterspørsel paa markedet. Men 
- protektionismen, de mislige pengeforhold og de wuudholdelige skatter ind- 
skrænker den italienske befolknings forbrugsevne til et lavmaal. Hertil 
kommer, at befolkningen stadig øges, og de nykomne trænger sig hidsig 
ind i konkurrencen med den følge, at lønninger og indtægter er sunket ned 
til et utroligt minimum. Landarbeiderne faar paa de færreste steder mere 
end 10 soldi (35 øre) om dagen, og industriarbeiderne har vanskeligt for 
at tjene saa meget som 2 fres. om dagen, hellig- og skoftedagene har de 
naturligvis ingenting. Lønningerne for den store mængde af embeds- og 
bestillingsmænd naar sjelden op til 3000 fres. efter tyve eller femogtyve 
aars tjeneste. I de store byer er der nok af unge dygtige læger, som gjør 
besøg i husene for 50 centimes (35 øre). Og slig er forholdet næsten i 
alle professioner; regner man fra et ganske lidet antal priviligerede stillinger, 
saa er folket og middelklassen henvist til en armod, som man ikke gjør 
sig idé om i andre lande. 

Det er en situation, som er ganske enestaaende, ti intet folk i Europa 
er saa civiliseret og paa samme tid saa fattigt som det italienske; de andre 
folk, som tilnærmelsesvis har naaet til den samme civilisationens høide, er 
rigere; de, som er fattigere, er ogsaa mindre civiliserede. Den italienske 
race er livlig og sanselig forfinet, den trænger og kræver det, som gjør 
livet skjønnere og større. Hvor mange skuffelser, sorger og græmmelser 
bereder ikke det daglige liv mængden af vort folk, der lever under slige 
kaar! Man lægge sammen alle disse tryk, disse evindelige-naalestik for 
millioner og atter millioner af mennesker, og man regne til al den ned- 
stemthed og modbydelighed, som det frække vanstyre paa alle omraader 
fremkalder i befolkningen, saa vil man forstaa den dybe forbitrelse, som 
gjærer i hele samfundet og en vakker dag kan flamme op og sprænge det 

sønder og sammen. Det er umuligt at forudse noget sikkert; alle over- 
raskelser er lige sandsynlige; de normale love for folkenes liv har her ingen 
gyldighed længer. 

For at redde Italien trængtes der først og fremst en overordentlig 
energi hos de ledende klasser, ti man kan ikke byde en situation som 
denne stangen ved nogen middels kraftanstrengelse. De folk, som skal 
kjæmpe mod en saa enestaaende vanskjæbne, er fortabte, hvis de ikke har 
evne til at være sig selv i tanke og handling; at mangle kraft til at være 
original er i et tilfælde som dette det samme som for altid at opgive sin 
sag. Men en af ulykkerne ved det intellektuelle liv i det moderne Italien 
er trangen til at holde øinene heftede ved det, som andre nationer fore- 
tager sig, og rette sig derefter; derfor mangler vi aldrig et godt eksempel 
til at retfærdiggjøre en stor dumhed. Hvis nogen foreslaar indskrænkning 
i statsudgifterne, saa svarer man, at England stadig forøger sine offentlige 
udlæg, og England gaar jo i spidsen for fremskridtet, og England og Italien 
har det samme hav at øse af, ikke sandt? Kommer derimod nogen og 
forsøger at bevise, at protektionismen forarmer landet, saa svarer man: 
Men hele verden er jo protektionistisk undtagen England, og det gaar dog 
ikke for alvor an at forlange, at det fattige og svage Italien skal efterligne 
det vældige Englands eksempel. Foreslaar nogen indskrænkning af militær- 
budgettet, saa henviser man til, at Frankrige, England og Tyskland forøger 
det, altsaa maa Italien hinke med — ,som stormagt*. Hvis endelig nogen 
kommer og taler om, at den tvungne pengekurs ruinerer landet, saa hævder 
man, at den ogsaa eksisterer i Rusland, og at russerne ikke beklager sig 
over den; tvertimod, den beskytter den nationale industri. Osv. osv. 


Resten af signor Ferreros artikel er optagen af en mere indgaaende 
drøftelse af den øieblikkelige situation og dens krav. Forfatteren finder 
ikke, at nogen af de ledende klasser, adelen saalidt som det høiere borger- 
skab, har fremsyn eller energi og offervillighed nok til at spille den rolle, 
der burde paahvile dem: at redde landet fra ruin eller revolution. Han 
finder i pressen, den konservative som den liberale og socialistiske, blot 
vage idéer og tomme talemaader; alene en liden elite af tænkere og for- 
fattere gjør sig med alvor og sandhedskjærlighed rede for virkeligheden af 
og aarsagen til den italienske miseére, men de er ensomme, og deres ord 
finder ikke det stærke ekko i befolkningen. 

yPet er alligevel til denne elite,* slutter forfatteren, ,vor civilisations 
fremtid er betroet. Dens opgave er stor og dens ansvar umaadeligt. Det 
gjælder om at angribe et mægtigt skanseværk af sofismer, af vildfarelser, 

af fordomme og egeninteresser. Men vi har paa vor side alle de store 
moralske magter, som styrer historien: talentet, modet, kundskaben. Vi 
staar i nødvendighedens tjeneste, vi kjæmper med sandhedens vaaben og 
under bevidstheden om vor intellektuelle og moralske overlegenhed. Derfor 
maa vi seire. uk. 


(George Muller. 
(Efter , Review of Reviews*). 

Pr alle mærkelige ting, som berettes os i denne undrenes tid, er i 

sit slags intet saa mærkeligt som, hvad der meddeles om den fornylig 
afdøde asylstifter i Bristol, gamle George Miller. Han var over de 90 
aar, da han vandrede bort, og han efterlod sig et hjem for hjemløse børn 
med rum for over 2000, endda han begyndte med to tomme hænder og 
aldrig havde anmodet et menneske om bistand. Fra første stund af havde 
han udelukkende anvendt et eneste middel: bønnen til sin Gud, og i 
aarenes løb var 25 millioner kroner strømmet ind til ham. I dette tvilens 
og vantroens aarhundrede måa en saadan kjendsgjerning sagtens betegnes 
som mærkelig. 

Om man vilde erklæret ham selv for en usædvanlig benaadet mand, 
en troshelt af de udvalgte, var han den første til at modsige deite. Han 
paastod frimodig, at hele hans velsignelsesrige livsgjerning kun var et 
bevis paa, at den ydmyge af hjertet ved bønnen altid opnaar alt, han i 
enfoldig tro beder sin Gud om. å 

En saadan mands liv fortjener at blive kjendt, hans livsværk er vel 
værdt at komme til alles kundskab. 

George Miller var født 27. september 1805 i den saksiske landsby 
Kroppenstadt ved Halberstadt; faderen var preussisk skatteopkræver. Ingen 
skulde i hans guttedage og ungdom sagt om Georg, at han nogensinde 
vilde blive et lysende eksempel paa fromhed og gudhengivenhed. Tvertom 
maatte man uden synderlig omtanke spaaet, at han stævnede den lige vei 
til tugthuset. For mage til forvorpen gut kunde man søge længe efter. I 
tiaarsalderen var Georg nemlig en forhærdet tyv. Ikke bare at han rapsed; 
nei, han stjal penge som den værste kjæltring. Faderens fogedkasse maatte 
især holde for. Endelig blev han kneben og fik bank; men det bed ikke 
paa ham. Med aarene begyndte han ogsaa at ture vildt. Den dag han 
i fjortenaarsalderen mistede sin moder, sad han oppe i kortlag til lyse 
morgen og kom ved kirketid ravende drukken hjem fra kroen. Dagen før 
sin konfirmation snød han presten for størstedelen af de penge, faderen. 

havde sendt med ham som honorar. Om en tid satte faderen ham til at 
kræve ind skatter; men det var at lede bukken ind i ærteageren. Den 
unge mand strøg med mynten afgaarde paa en rangletur til nabobyerne, 
og det endte med, at en hotelvært, da pengene var opbrugt, overgav ham 
til politiet. Efter tre ugers fængsel fik faderen ham hjem og gav ham 
forsvarlig bank. Lige lidet frugtede det. Det vilde liv kastede ham af 
og til paa sygeleiet; men heller ikke dette bragte ham paa bedre tanker. 
Faderen vilde, 
besynderligt nok, 
sætte denne kra- 
bat til prest. Og 
sammen med 
hundreder af 
andre unge teo- 
loger . i Halle 
gjorde George sig 
grundig flid med 
alt andet end stu- 
diet af den hel- 
lige skrift. Tyve 
aar gammel havde 
dette presteemne 
endnu ikke hørt 
en præken eller 
aabnet en bibel. 
Saa var det 
en dag i novem- 
ber 1825, at han 
fik høre om nogle 
kamerater, som 
hver lørdag kvæld 
kom sammen og 





George Milller. læste i bibelen, 

sang Salmer og 

holdt andagt. Denne underretning greb den forstokkede syndetræl; det 
var, som han han havde fundet noget, han stadig havde stundet efter. Og 
han indfandt sig til næste andagtsmøde. Ifølge preussisk lov kunde den- 
gang ingen uden en ordineret prest udlægge skriften for andre; studenterne 
nøiede sig derfor med at forelæse af en prækenbog. Bønnen gjorde et 
sterkt indtryk paa det forvildede verdensbarn, og han kjendte sig fyldt af 
fred og lykke, da han var hjemme igjen paa sin hybel og gik tilsengs. 

Egentlig var dette al den omvendelse, Georg gjennemgik. Nogen 
bitter anger og syndegru laa ikke for hans barnesind. Ganske naturlig 
faldt det sig, at han fra nu af ikke gik i kortlag eller paa dansebuler. 
Isteden fik han biblen frem og fandt veien til kirke. Af og til faldt han 
i fristelse; men han tog sig dybt nær af det, om synden fik overhaand. 
Efterhvert kom han paa tanker om at vie sig for missionen. Denne plan 
blev der sat en stopper for, da en ung pige, han var glad i, af sine for- 
ældre blev negtet at faa følge med til hedningeland; i flere uger glemte 
Georg nu at bede, livet uden hende synes ham saa øde. Da var det, 
han fik høre om en ung mand, som ofrede et liv i velstand for at gaa 
med evangeliet til jøderne i Polen; dette slog ned i Georg. Han for- 
sagede og ofrede sin elskov. 

Fra nu af begyndte George at føle den fred af Gud, som overgaar 
al forstand. Hvad brød han sig om, at faderen ikke vilde høre tale om 
at blive missionær, siden han havde sat sig i hodet at faa leve sine gamle 
dage paa en fed prestegaard hos sønnen. Denne negtede fra nu af at 
tage imod det ringeste hjemmefra; freidig kastede han alle sine timelige 
bekymringer paa den herre, hvis lydige tjener han- kjendte sig at være. 
Fra første færd af finder vi ham sorgløs stolende paa forsynet. Og ganske 
rigtigt — et par amerikanere kom og tingede timer i tysk hos ham. 

Ikke mindre troskyldig bærer Georg sig ad for at bringe paa det 
rene, om det var Guds vilje med ham, at han skulde tage ud som 
missionær. Han kjøbte et numer i lotteriet og bestemte, at om han vandt, 
var det et vink om, at Gud ønskede ham til missionær. Loddet kom ud 
med gevinst, og Georg meldte sig, — men blev negtet optagelse ved 
missionsskolen, fordi han ikke havde sin faders samtykke. Saa tog han 
fat paa at præke og dele ud traktater. En tid fik han et tilbagefald af lyst 
til glasset, men han kom over det. Verdslig læsning rørte han aldrig mere; 
en fransk roman, han i sine lystige dage var begyndt at oversætte, brændte 
han op. Derimod kunde hans trang til at høre en god præken drive ham 
til at vandre baade en og to mile søndag morgen. 

Ved to og tyve aars alderen — det var i juni 1828 — fik han plads 
ved jødemissionsskolen i London. Først skulde han dog tjene sin preussiske 
værnepligt; saa kommer han under et lidet tilbagefald til denne verdens 
nydelser til at gaa paa opera en aften og drikker der et glas isvand, som 
gjør ham saa syg, at militærlægerne kasserer ham for ,anlæg til tæring*. 
Dette priser han som en styrelse af forsynet, og 19. mars 18290 lander 
han i London. England bliver siden hans hjemstavn. 

Miller var ikke af de folk, som kunde vandre i andres ledebaand. 
Under et ferieophold i Teignmouth tog han paa at præke paa sin gebrokne 
engelsk for en liden sekt paa 18 medlemmer; han var en tid adventist og 

baptist. Som prædikant fik han modbør; men dette tog han paa sin eien- 
dommelige vis for et godt tegn, Satan var bange for ham alt. Snart kom 
han ogsaa paa kant med missionsselskabet, og lige over nytaar 1830 brast 
forholdet dem i mellem. Miller fik øieblikkelig kaldelse til at fortsætte 
som fast prest for den lille menighed i Teignmouth med 1000 kroner i løn; 
han tog afsted og holdt ud paa høsten bryllup. Snart forbød hans sam- 
vittighed ham at leve paa fast løn, saa ringe den end var — en bøsse 
ved kirkedøren skulde greie det hele. Hans menighed voksede om lidt 
fra MON Gr, 

To aar senere — i mai 1832 — flyttede George Miiller til Bristol; 
her levede han saa resten af sine dage, hele to lange mandsaldere. Den 
unge prest var af dem, som forkynder sin tro i sine gjerninger. Han 
pleiede kolerapatienter, hjalp fattigbørn til mad og tog sig af slige staklers 
kristelige opdragelse. Inden to aar satte han igang sin store plan: en 
institution for Guds ords forkyndelse hjemme og ude — The Scriptural 
Knowledge Institution for Home and Abroad —, hvis opgave var: opret- 
telse af dagskoler, søndagsskoler og skoler for voksne; udbredelse af den 
hellige skrift særlig blandt de allerfattigste; støtte af alt missionsarbeide; 
udbredelse af alskens gudelige bøger og smaaskrifter til fromme for troende 
og vantro; samt (fra 1835) oprettelsen af hjem for hjemløse børn. Med 
to tomme hænder gik han igang med dette kjæmpeværk — og dog inde- 
holdt den grundlov, han opstillede for arbeidet, følgende to hovedregler: 
aldrig gjøre gjæld, og aldrig ty til nogen rig eller mægtig mands beskyttelse. 
Gud alene skulde der sættes lid til. Vantro maatte gjerne yde sin skjærv, 
kun skulde de aldrig opfordres dertil. 

I aarenes løb har denne institution skaffet ikke mindre end 121,683. 
unge mennesker undervisning og uddelt 281,652 bibler, 1,448,662 ny- 
testamenter paa mangfoldige sprog og hele verden rundt — ja, alt i alt 
spredt r11 millioner gudelige skrifter blandt menneskene. Til dette brug 
er medgaaet over 7 millioner kroner. 

Desuden har 9,844 hjemløse børn havt et hjem i de vaisenhuse, 
som har reist sig ved George Millers bønner — noget som har krævet 
næsten 18 millioners udgift. 

Den fromme praktikus havde seet en opgift, hvorefter der i England 
rigtignok var sørget for husrum til 3600 hjemløse børn, mens der alligevel 
sad 6000 slige stakler under otte aars alder i fængsel. Saa greb han ind. 
I april 1836 havde han leiet et hus for 30 stakler, i november leiede han 
et til for 36, næste aar et tredie for 30, i 1843 et fjerde for 30. Men 
i 1849 var der ikke flere huse at faa leiet; da byggede han sit første 
store vaisenhus udenfor byen, i Ashley* Down, for 300 børn. I 1857 stod 
no. 2 færdigt til at modtage 400, i 1862 no. 3 for 450, og i 1868 no. 4 

for 450, og i 1869 no. 5 ligeledes for 450 — der ligger disse fem huse 
i Ashley Down med rum for 2050 børn og 112 hjælpere. Gjennemsnitlig 
varer et barns ophold der 8 til 9 aar, men enkelte piger, der kommer ind 
som spædbørn, har sit hjem der i hele 17 aar. Eksemplet har smittet, 
saa Miller paa sine sidste dage havde den glæde at vide, at der var husrum 
for mindst 100,000 hjemløse børn i hans nye fædreland. 

Hjemløse-hjemmene i Ashley Down stod ikke i noget bestemt kirke- 
samfunds tjeneste. ,Vi hører ikke til i nogen sekt,* var stifterens grund- 
sætning. Dog stillede han tre uomgjængelige vilkaar for optagelse: barnet 
maatte være født i ægteskab, det maatte have mistet begge forældre og 
være stedt i virkelig nød. Saasnart der var skaffet vidnesbyrd for disse 
tre forhold, var adgangen fri, saasandt der fandtes plads ledig. 

Pigerne fik blive paa hjemmet, til de fyldte 17 aar, og lærte i den 
tid almindelige skolefag samt haandarbeide og kjøkkenstel; de virker og 
istandsætter selv sine klæder og gjør tjeneste i husholdningen. Gutterne 
sendes ud i 14—15 aarsalderen, da de sættes i lære, idet der betales 240 kr. 
for læren; de faar frit vælge, hvad de skal læres op til, men har de gjort 
sit valg engang, faar de ikke bytte fag. Baade til piger og gutter bliver 
der sørget for udstyr. 

Paa sine gamle dage slog denne utrættelige Guds tjener ind paa 
noget nyt. I en alder, da folk almindeligvis trækker sig tilbage, tog George 
Miller sig til at drage ud i den vide verden som apostel. I sit syttiende 
aar forkyndte han evangeliet hele England rundt, næste aar satte han over 
til fastlandet; i 72 aars alder drog han rundt i Nordamerika og holdt 
300 foredrag. Paa denne vis fortsatte han, indtil han i 78 aars alderen 
tog veien til Indien og i 80 aars alderen endog til Australien, Kina og Japan. 
Miller kunde præke i syv sprog; han lod sig høre i 42 lande, og hans 
reiser tilsammen vilde række seks gange rundt kloden. Han tog det ikke 
mageligt, den gamle mand; engang talte han 38 gange i 36 dage, en anden 
gang 17 gange i 15 dage, ja, i Liverpool og Hull prækede han 48 gange 
i 38 dage. Han fortæller selv, at han oprindelig var elendig sjøsyg; da 
han første gang skulde sætte over havet, bad han til Gud om at slippe den 
lidelse. Og ialt har Miiller dampet 7 gange over Atlanterhavet, 5 gange 
gjennem Rødehavet, 16 gange over Middelhavet, ja tilmed over det Indiske 
og det Stille hav — og sjøsyge har han ikke kjendt, hvordan saa end 
veiret var. Hvert aar læste han bibelen fire gange igjennem fra perm til 
perm, og hver gang kjendte han sig gladere i Guds ord end tilforn. 

Men det eiendommelige ved denne mands væsen var hans barnlige 
bønner til forsynet — og det mærkelige er, at han altid erkjendte sig 
bønhørt. I stort som i smaat lagde han sine ønsker for Guds fodskammel, 
og beviserne for, at han opnaaede, hvad han bad om, er haandgribelige. 

Mangen gang forekommer hans forvisning om at kunne indvirke paa for 
synets bestemmelser os næsten løierlig. Saaledes hændte det engang, at 
varmeapparatet i et af hans vaisenhuse kom i ulage midt paa kolde vinteren, 
netop som en jevn mnordenblæst stod paa. Det syntes uraad at slukke 
fyringen, de smaa vilde fryse sig syge. Men Miller gav sig trøstig til at 
bede om søndenveir — og om natten slog veiret om. 

Sine storartede barnehjem byggede han ved bønner. Hvad mere er, 
hans hensigt med at reise disse anstalter var ikke først og fremst at lette 
de smaa staklers lidelser og redde dem for livet. Naar han sætter dette 
umaadelige værk igang, sker det egentlig ,for at have noget at pege paa 
for brødrene som et synligt bevis paa, at vor Gud og fader er den samme 
trofaste Gud, han altid har været, saa villig som nogensinde til at vise sig 
at være den levende Gud i vore dage som tilforn for alle dem, der sætter 
sin lid til ham.* Miller havde i studenterdagene tidt nok seet Franckes 
vaisenhus i Halle; havde Gud bønhørt Francke, skulde han sagtens gjøre 
det samme om igjen. Alverden skulde faa en haandgribelig vished for, 
at Gud hører sine troendes bønner; vaisenhuset byggedes for at skaffe et 
videnskabelig sikkert bevis for bønnens nytte. 

Før han satte ideen iværk, tilbragte han uger i bøn. Og paa sin 
eiendommelige maade forlangte han tilslut et orakelagtigt svar af forsynet, 
om sagen fandt billigelse; han bad om, at Gud vilde svare ham gjennem 
hans gode ven Craiks mund. Miiller forelagde saa denne planen, og da 
Craik gav ham den stærkeste opmuntring, tog Miiller det som et svar fra 
oven. Saa læste han som vanlig i skriften, og blev i den 81. salme ved 
vers 10 slagen af ordene: Luk din mund vidt op, og jeg skal fylde den! 
Den fromme mand tog det som et vink, faldt paa knæ og bad Gud gjøre 
værket muligt ved at skjænke ham 1000 pund sterling (18,000 kr.) samt 
sende ham duelige hjælpere. Dagene gik, og lidt efter lidt begyndte der 
at komme gaver; om en stund meldte der sig to hjælpere, som desuden 
skjænkede alt det lille, de eiede. Gaverne kom tættere, ugedagen efter 
«bønnen kom hele 50 pund fra en enkelt giver. Miller gik straks igang 
i fuld tillid til Guds hjælp — og inden et halvt aar var gaaet, var de 
1000 pund strømmet sammen, uden at et eneste menneske havde faaet 
direkte anmodning om at give. — Den dag idag vedbliver gavene at flyde 
til anstalten, som det nu kræver 360,000 kr. om aaret at holde gaaende. 
Ikke en af femti givere kjendte Miller; ingen har nogensinde været op- 
fordret til at hjælpe. Ikke en øre er lagt ud til avertissementer. Ingen 
ofring eller indsamling har været anordnet. Forfængeligheden tages ikke 
tilhjælp; givernes navne offentliggjøres aldrig. Af og til udsendes en knap 
beretning, det er alt. Ellers har Miller udelukkende anvendt bønnen. 
Engang trængte han saart til 100 pund og bad da forsynet sende disse 

penge i en rund sum — dagen efter kom et bankobrev paa 100 pund! 
Giverne meddeler gang paa gang, at naar de er saa fri at sende sit bidrag, 
sker det, fordi ,Gud har sagt, de skulde gjøre det*. Tomten til huset fik 
han saaledes, dog ikke som gave, men ved et betydeligt afslag i prisen, 
som gjorde kjøbet muligt. Miller havde to gange forgjæves pruttet med 
eieren; ved tredie henvendelse meddelte denne, at han var bleven liggende 
vaagen udover natten, og da havde Gud sagt ham, at om Miller søgte ham | 
paany, Skulde han sælge for den tilbudte sum. å 

Miller forsikrer, at hvad han saa end bad om, — der kunde gaa 
tid hen, men tilslut kom hjælpen altid. Hvergang han skulde tage ud paa 
sine lange reiser, havde han ved sin bøn opnaaet de kostbare reisepenge. 

Miller assurerede ikke anstalten; flere fulgte hans eksempel og gav 
isteden assurancepræmiens beløb til Miller. Engang kom der 1 pund, 
pfordi vor himmelske fader har skjænket os 34 kyllinger, som ræven har 
sparet allesammen, uagtet den er slem i naboernes hønsegaarde.*  Slige 
takkeofre vrimlede der af. Og takken kunde gjælde de snurrigste ting; 
en sender saaledes bidrag, fordi ,han flere gange paa en vigtig forretnings- 
reise har naaet jernbanen betids, skjønt tiden var knap* — en anden, 
fordi han slap med at ,brække venstre arm* istedenfor at ,brække høire * 
eller ,knække nakken* — en tredie sendte en r10-pundsseddel, som havde 
vist sig at være ægte, skjønt den saa ud til at være falsk — en fjerde 
gav til tak for ,en meget sød og snil stedmor.* 

— Saa underlig man end kan finde en saadan mand, man kan ikke 
andet end erkjende ham for en af de isandhed mærkeligste skikkelser, der 
har levet sammen med os. Sin dristige tro har han bevist med kjends- 
gjerninger. Han efterlader sig en anstalt for 2000 forældreløse børns under- 
hold — og ingen kan paavise, at han har anvendt andet middel til at naa 
et saa storartet resultat end sine barnlig troende bønner. 


Kornoplag for krigstiltælde. 


(Efter R. B. Marston i ,XIX. Century*.) 





Fn minder om, at han for to aar siden fremkaldte megen allarm 
ved et opsæt i tidsskriftet om denne sag, som nu behandles i hver 
avis, man aabner i England. Han har i mellemtiden udgivet en særskilt 
bog til sagens nærmere belysning. i 
Anledningen til, at han paany griber ordet, er at regjeringen gjennem 
Balfour har erklæret, at den ikke vilde anbefale nedsættelsen af en kongelig 
kommission til overveielse af landets madforsyning, da dette bare var en 

side ved forsvarssagen. Er i noget tilfælde en side af sagen mere værdt 
end sagen selv, da er det vel saa her. Slipper maden op, hvad duer saa 
hær og flaade til? 

Det første tanken var fremkastet, indvendtes det, at det var en 
umulighed at sørge for reservekost for et helt folk. Forfatteren vil anføre 
de bedste autoriteter for sin paastand, selve kornhandlerstanden. Straks 
hans første artikel var trykt, modtog han fra udgiverne af tre organer for 
kornomsætning den varmeste opmuntring. 

Det konservative blad ,Standard* bemærkede dengang med haan 
— idet det endog oversaa, at artiklens forudsætning var resiko for krig —- 
at det var en forbausende indbildning, at England ikke var kornforsynet 
for mere end en stakkels uge ad gangen. I disse dage meddeler det samme 
blad, at Englands synlige kornforraad bare kunde strække til for nogle faa 
uger — endda landet fremdeles lever i fred med al verden. Sæt, at krig 
bryder løs, hvorledes gik det saa med alle dem, som skulde leve paa saa 
knapt et forraad? Brød vilde faktisk ikke være at faa, og riget maatte 
af frygt for hungersnød have tigget om fred for enhver pris. 

Som det nu staar til, er England i sine modstanderes vold, simpelthen 
fordi det af frygt for den øieblikkelige hungersnød ikke tør værge sig ved 
en krigserklæring. Enhver udenlandsk marineofficer vil paa Sspørsmaal om, 
hvor England skal angribes, paa kartet føre fingeren tværs over de vel- 
kjendte havveie for korntilførselen, landets hovedpulsaarer. Og korndamperne 
pleier gjennemsnitlig ikke at gjøre mere end 8—9 mile i vagten, saa de 
er et givet bytte for en krydser. 

Balfour udtalte, at krigsflaaden nok greiede sagen. Men hvor i al- 
verden skulde denne i sandhed prægtige flaade skaffe korn, om Rusland 
eller de Forenede Stater var i krig med England. Kunde flaaden hindre 
kornspekulanter i Nordamerikas hjerte fra at holde sine oplag lukkede, 
saalænge de lyster, for at knække England under en krig med f. eks. 
Rusland? Man ser jo nu, at en eneste Chicago-kjøbmand, skurken mr. 
Leiter, af pur vindelyst sulter Italien ind i oprør og blodsudgydelse. Saa- 
sandt det gaar an at skaffe tilveie mindst et aars forsyning paa engelsk 
grund, hvorfor skal man saa udsætte England for den ydmygelse at være 
i deres vold, som vil bruge saa skrækkeligt et vaaben? Stænges korn- 
tilførselen fra Rusland eller Staterne, kan England ikke andenstedsfra skaffe 
sig det tiltrængte, ialfald ikke før vedkommende marked har øget sin for- 
syning ved ny og forøget afgrøde. 

Bare af hvede indfører England aarlig saa meget, at om hver eneste 
af landets 600,000 jernbanevogne blev fuldlastede med denne hvede, maatte 
de gaa i to vendinger for at fragte altsammen. Et tog med al den ind- 
førte hvede vilde være 4800 km. langt. Af andre kornsorter tilsammen 

indføres omtrent lige saa meget. Sligt giver en forestilling om, hvad landet 
udsættes for ved en krig, om der ikke paa forhaand er sørget for tilstræk- 
kelig forsyning. 

Balfours anden indvending var, at regjeringen kom til at blive korn- 
handler og derved vilde endevende privatforretningen i korn. Svar herpaa 
kommer nedenfor. 

En indvending er, at skal man tænke paa reserveoplag af korn, maa 
man ogsaa sørge for reserveoplag af andre raastoffe. Ja, men korn er 
selve nationens raastof. Under en krig kom der sagtens voldsom forstyr- 
relse i mange næringsveie; men store mængder af de saaledes ledigblevne 
arbeidere vilde faa arbeide ved marineværfterne og lignende anlæg til 
krigsbrug. å 

Nu er det en tilfældighed, selv i fredstid, om alle kornlande har god 
høst, eller om, ifald høsten slaar feil paa en kant, der er kronaar paa 
en anden. 

I 1897 tog Europas kornkjøbende lande 50 pct. fra Amerika, 40 pet. 
fra Rusland og bare 10 pct. fra den øvrige verden. Selv i fredstid er der 
saaledes mulighed for, at næsten halvdelen af den vanlige kornforsyning 
udebliver. Hvorfor saa ikke sørge for altid at have et tilstrækkeligt reserve- 
oplag i landet? 

Om man ikke paa den vis kom til at ødelægge en god forretning 
for nogen? Jo, for saadanne karle som mr. Leiter i Chicago. 

Et sligt reservefond af mad vilde faa samme sunde indflydelse paa 
omsætningen som guldbeholdningen i rigsbankens kjælder. Og det vilde 
ikke koste landet mere om aaret, end hvad et panserskib koster. 

Hvorledes skulde et sligt reserveoplag tænkes istandbragt? Somme 
har foreslaaet beskyttelsestold eller statstilskud til ophjælp af den hjemlige 
kornavl. Bare forslag om noget sligt vilde tvinge Rusland og Staterne til 
i selvforsvar at knække England ved et HE forbud mod at sælge 
korn til det marked. 

Isteden gjælder det — og det er den eneste praktiske vei — at kjøbe 
op reserveforraad for statens regning. 

Tanken har været forelagt underhuset, ifjor blev er udredet paa et 
jordbrugermøde desangaaende. Dette mødes forhandlinger foreligger som 
en tættrykt bog paa 300 blade. Mødet bestod af 12 sagkyndige, der af- 
hørte ialt 54 vidner af kornhandler-, jordbruger- og møllerstanden. Næsten 
enstemmig erklærede disse erfarne mænd landets stilling for nærværende 
for yderst ængstende og anbefalede varmt oprettelsen af et reserveforraad 
af korn for krigstilfælde. Det beregnedes at ville koste fra vel 14 til vel 
22 millioner kroner aarlig. 

Londons største hvedegrosserer, mr. Seth Taylor, som bedre end nogen 

kjender til, hvad kjæmpebyen alene sluger, fandt planens iværksættelse 
absolut paakrævet og mente, at disse 20 mill. kr. aarlig ,vilde være fuldt 
saa vel anvendte som de 400 mill. kr., der gaar med til krigsflaaden. 

Af de forskjellige forslag til planens iværksættelse fremhæver for- 
fatteren især sit eget: staten kjøber en gang for alle et tilstrækkeligt forraad 
og sælger aldrig. For at holde kornet godt, kunde jo regjeringen faa 
bemyndigelse til at bytte sit aarsgamle korn med netop hjemført korn efter 
samme maal. Saa var der jo ikke tale om indblanding i privatforretningen, 
idet statens reserveforraad ikke tog mere af markedet, end den gav tilbage, 

og værdien af aarsgammel hvede er omtrent den samme som af nyhøstet. 
- Ligeledes vilde staten paa denne vis blive sparet for tab eller uro i anled- 
ning af prisforandringer paa markedet. Og omvendt vilde staten ikke gribe 
forstyrrende i omsætningen. Tvertom maatte importørerne staa sig paa, at 
staten holdt oplagshus for beholdningen, idet dens reserve altid burde svare 
nøiagtig til aarets indførsel. Korn taber ikke paa at ligge lagret et aars 
tid; det brød, vi spiser, er i regelen bagt af korn, som har ligget længere. 

England har nok op af alt undtagen af mad, og behøver det saa 
sandt ikke at ængste sig for hungersnød, har det heller ingen grund til 
at frygte nogen fiende. 


Søvnen og dens aarsager. 
; (Efter ,Nature*). 





Den gjængse teori til forklaring af søvnens aarsager er, at den skyldes 
blodtomhed i hjernen. Den bekjendte italienske fysiolog Mosso har hos 
folk med hul paa hjerneskallen paavist, at under søvnen svinder hjernen ind, 
medens samtidig de øvrige legemsdele tiltager i omfang ved blodtilstrømning. 
Paa smaabørn kan man iagttage, at, naar de sover, synker det bløde 
parti af skallen (,fontanellen*) ind. — Man har da, dog uden fuld 
berettigelse, sluttet, at denne blodtomhed var aarsagen og ikke en følge af 
søvnen. Man tænkte sig, at mod natten blev blodomløbets organer trætte, 
saa der kom for lidet blod op i hjernen. Nu kan man imidlertid med et 
enkelt og nøiagtigt instrument (Hill-Barnards sfygmometer) maale blodtrykket 
i pulsaarene, og det viser sig, at dette minker i samme grad, enten man 
sover eller bare hviler kroppen. Hos et ungt, sundt menneske er det 
normale tryk 110—120 mm. (kviksølv), hos en sovende synker det til 
95—100 mm., men ligesaa tillige hos en, som ligger rolig paa sengen og 
læser en let bog. Ved aandelig og legemlig anstrengelse øges trykket, 
saa det kan naa 130—140 mm. Og hjernens pulsaarer er ikke istand til 
for sit vedkommende at regulere det almindelige blodtryk. | 

Ved den vanlige udmattelse under dagens dont minker ikke blod- 
trykket. Dette sker kun ved yderlig udmattelse i staaende stilling. Vi 

kommer altsaa til den slutning, at blodtomhed i hjernen ikke bidrager 
mere til at fremkalde søvn end andre ændringer i legemets funktioner, 
der ledsager søvn. Disse er: 

1. Aandedrættet er svagere og mindre dybt. 

Den indaandede luftmængde er bare halvten til to trediedele saa stor. 
I samme mon minker den udaandede kulsyremængde. 
Legemsvarmen synker. 

Hjernebarkens sure reaktion forsvinder. 

Refleksbevægelser vedbliver; men knærefleksen aftager. 

7. Bevidstheden er ophævet. 

Nerverne og sanserne vedbliver at overføre indtryk og fremkalde 
refleksbevægelser -- kun bevidstheden er borte. Lægges et klæde over en 
sovendes ansigt, saa aandedrættet hemmes, fjerner han det straks. En kusk 
kan kjøre i søvne, en mor vugge. Søvngjængere kan vandre paa møningen 
af huse og klatre over høie gjærder. 

Man har ved wundersøgelse af, hvad der skal til for at vække en 
sovende, fundet, at i de to tre første timer af nattesøvnen maa der stærkere 
vækkemidler til end senere. 

Der diskuteres for tiden to teorier om, hvorledes søvn opstaar. 

Den ene antager, at det for bevidsthed nødvendige surstofforraad 
slipper op, eller at muligens visse kemiske udskillelsesprodukter — ud- 
mattelsestoffe — samler sig i hjernen og svækker organets virksomhed. 
Herimod taler, at éenstonige forstyrrelser virker søvndyssende, medens 
aandelig eller legemlig overudmattelse hemmer søvnens indtræden, at op- 
hør i ydre forstyrrelse i og for sig fremkalder søvn. Dette kan kaldes 
den kemiske teori. 

Den anden teori gaar ud fra de nyeste iagttagelser af nervesystemets 
bygning, idet den antager, at nervecellernes forgreninger kan trække sig 
sammen og saaledes ophøre at berøre nabocellens, saa ledningen af nerve- 
indtryk i hjernen afbrydes. Den store nerveforsker, spanieren Ramon y 
Cajal, foretrækker — tiltrods for visse anatomiske kjendsgjerninger —, at de 
nervecellerne omsluttende bindevævs-celler kan svulme op og trænge sig 
ind mellem de hinanden berørende forgreninger af tilstødende nerveceller. 
Men her maa man jo spørge videre: hvad bringer disse sammentrækninger 
eller udsvulmninger til at indtræde? VUdmattelse kan det ikke være; man 
sovner jo ligefuldt, enten man har arbeidet sig træt, eller man har 
dovnet og døset. 

Vi maa medgive, at ophør af forstyrrelse eller ensformig gjentagelse 
deraf utvilsomt direkte fremkalder søvn. Om man vil, kan man antage, 
at bevidstheden er bunden til en bestemt foruroligelse af hjernen. -— Denne 
foruroligelse vedligeholdes af momentant indvirkende forstyrrelser, der ud- 
løser erindringer og derigjennem undergaar modifikation; saalænge dette 
sker, holdes bevidstheden vaagen, og jo hyppigere og intensere erindringen 
kaldes frem, des klarere bliver under normale forhold bevidstheden. 

Naar al ydre forstyrrelse fjernes eller ved monoton gjentagelse svækkes, 
og naar kroppen er i hvilende stilling, medens de indre organer faar virke 
uhemmet og saaledes ikke volder forstyrrelse, ophæves bevidstheden, og 
søvn indtræder. Enkelte musklers eller hjertets udmattelse, kjedsomhed, 

overanstrengelse af et eller andet hjernecentrum, alt vækker behov for 
søvn. — Hele organismen maa sove for et enkelt organs skyld. For at 
hindre søvnløshed anvendes monotone indtryk (f. eks. tanken paa en 
uendelig saueflok trippende en for en gjennem en grind), idet man undgaar 
opjagende forestillinger og lukker sanserne for indtryk ved at søge hvile, 
mørke og varme. 


Jeq elsker — 





Jeg elsker de frifødte tanker; 

jeg elsker de fribaarne ord. 

Mit hjerte af kjærlighed banker 

for alt, som er skjønt paa vor jord. 


Jeg elsker de skjælvende gnister, 
som sprager fra livsessen ud. 

Jeg elsker den tone, som brister, 
den kom fra —- den flyver til Gud. 


Jeg elsker de skinnende sale, 
og kjær er mig hytterne smaa. 
Jeg elsker de skogstille dale 
med sol over tinderne blaa. 


Høit elsker jeg fortidens minder 

og mnutidens ildrene daab; 

jeg elsker den drøm, som forsvinder, 
men høiere fremtidens haab. 


Jeg elsker de lysende øine 

og ungdommens hjerter i brand. 
Jeg elsker hver daad, som kan høine 
mit folk og mit fædreneland. 


lvar Sæter, 

(Efter Elisée Reclus i *Zukunft'). 


Me gjentager let bekvemme og tilsyneladende rimelige hypoteser, som 
om de var anerkjendte sandheder, blot fordi de sparer en for det 


besvær at undersøge og tænke efter selv. Man har saaledes vidt og bredt 
gjentaget den lære, at mernesket efterhaanden har gjennemgaaet forskjellige 
civilisationstilstande, som indbyrdes var skarpt adskilte, og hver for sig var 
karakteristiske ved den maade, hvorpaa næringsbehovet tilfredsstilledes. 
Efter denne hypotese skulde urtiden for hele menneskeheden have været 
et tidsrum, hvorunder man nærede sig ved indsamling af frugter og rødder 
og levede af jagt og fiske; derefter skulde hyrdelivets periode være ind- 
traadt og til syvende og sidst agerbruget have afløst nomadetidsalderens 
kvæg- og steppekultur. Da Condorcet opstillede sine ti perioder i menneske- 
hedens historie, betegnede han hyrdefolkenes indtrædelse paa skuepladsen 
og overgangen til agerdyrkning som de første to trin paa den store 
fremskridtsvei, der fører lige ind i vor tid. Men en nøiere betragtning af 
jorden lærer os, at de forskjellige tilstandes angivelige rækkefølge blot er 
en schematisk antagelse, som ikke stemmer overens med kjendsgjerningerne. 
Forskjellen i den maade, hvorpaa næringsbehovet tilfredsstilles, havde overalt 
til bestemmende aarsag forskjellen i naturomgivelserne: skogen med dens 
vildt, floden og havkysten med deres fiskerigdom, de umaadelige stepper, 
som tjente hjordene til beite, med et ord de forskjellige ernærings- og 
livsvilkaar maatte nødvendigvis skabe ligesaa mange eiendommeligheder i den 
sociale udvikling. 

Fraseet denne eller hin stammes særegenheder, forkjærlighed for den 
ene eller den anden slags næring, dyre- eller planteføde, traditioner og ned- 
arvede atavismer fra tidligere dyriske perioder, saa kan man dog anse ind- 
samling og plukning for den normale urtilstand. Sulten foretrækker ikke 
den ene eller den anden ernæringsvis, den tager det første det bedste af 
det, som er for haanden. Men i en tilstand som denne maatte mennesket 
først og fremst kaste sine øine paa de smaadyr, som er lette at fange, samt 
end mere paa frugter, rødder, kjærner, bær osv., og indsamlingen af plante- 
føde maatte uden. videre gjøre ham bekjendt med grundlagene for den 
sildigere . agerdyrkning. Han saa jo, hvorledes nye planter spirede op af 
de gamles frø, han kom jo ofte over en planteløg, som allerede havde ud- 
viklet et kimblad, som holdt paa at trænge gjennem mulden op i lyset. 
Man kan derfor gaa ud fra, at agerbruget, endnu før mennesket havde 

opfundet det, var ham instinktivt bekjendt; blot taalmodighed, en lang forud- 
seenhed og forstandig afpasning til de klimatiske forhold var endnu nød- 
vendig og maatte læres lidt efter lidt. Den nomadiske tilstand, som den 
bekvemme tradition lod gaa forud for agerbrugsperioden, synes derimod at 
maatte have krævet en længere forberedelse. Foreteelser i den nye verden 
fra nordpolegnene til øerne ved sydpolen beviser tydelig, at agerbrug 
kan opstaa uden nogen forangaaende hyrdetid, efterdi det her blev drevet 
af forskjellige folkestammer baade paa det sydlige og nordlige fastland, 
medens derimod ingensteds nogen nomadisk kvægdrift forekom. Vistnok 
holdt inkaerne et tæmmet husdyr, lama, men de benyttede den blot som 
lastdyr for transport af kjøbmandsgods, og massen af nationen var fast- 
boende bønder, og ingen kunde forlade sin jordlod uden jorddrotternes til- 
ladelse. I Amerika kjendte man intet til den kunst at vinde melk ud af 
hunkvæget udenfor dietiden, og selv i den gamle verden gives der for- 
skjellige folk, der forkaster melken som næringsmiddel; i Kina og Japan 
har man trods alle de kundskaber, der er trængt ind fra Vesten, og trods 
den høie civilisation ikke lært at drive meierivirksomhed. Man tør antage, 
at ikke blot et genialt indfald, men lang tid og mange forsøg var nød- 
vendige for at føre menneskene til denne udnytning af husdyrene; ti de 
giver melk blot til sine unger og holder op at afsondre melk, naar man 
tager ungerne fra dem. Hahn har i sin bog ,Demeter und Baubo* op- 
stillet den hypotese, at den første brug af dyremelken tjente til religiøse 
formaal; maaske udgjød man den som drikoffer paa de altere, hvorpaa. 
man bragte koen som brændoffer for guderne. 

Udviklingen af det menneskelige samfund har altsaa ikke fuldbyrdet 
sig i den rækkefølge, som man tidligere antog; den maatte rette sig efter 
omgivelsernes forskjellighed. Lad os flygtig betragte nogle folkestammer i den 
gamle verden —: Er det tænkeligt, at de smaa lurvede dværgmennesker,. 
som boede i mørket af Centralafrikas umaadelige skoge, kunde øve nogen 
anden næringsvei end indsamling af trærnes frugter og den enkleste art 
af jagt foruden den ubetydelige smule handel og agerbrug, som de fysisk 
overlegne  nabostammer tillod dem? Er ikke mnuerne, der bor i sumpene 
og paa de svømmende øer i Bahr-el-Djebel og Bahr-el-Zerof henvist 
til, naar de ingen rødder eller kjærner finder, at leve af fiskefangst, saa- 
længe de er afskaaret fra alle regelmæssige og bekvemme forbindelser med: 
fastlandet? Og var ikke i det høie Norden og saa langt som muligt fra 
Nildeltaet lofotfolket: ligesom nysnævnte afrikanere nødt til at nære sig af 
fisk og fisk alene aaret rundt, indtil vor tids regelmæssige dampskibstrafik 
forbandt deres fjerne kyster med det øvrige Norge og den øvrige verden? 
Hvor agerdyrkeren allerede var kommen saa langt som til at tæmme husdyr: 
og bruge deres melk, henviste naturen selv ham til hyrdelivet, ifald der- 

var vide stepper, men forøvrigt mindre gunstige nedbørsvilkaar for jord- 
dyrkningen. Det samme liv blev jægerne henvist til i de samme egne, 
saafremt steppens vildtstand var udtømt.  Saadanne egne kunde blot 
bruges til beiter, og hjorderne, som havde afgræsset en strækning, trak 
videre til steder, hvor der var frisk næring i overflod. Var mennesket 
først kommen saa vidt, at han holdt tamme husdyr, arbeidede med deres 
hjælp, aad deres kjød og beskyttede dem mod angreb af udyr, saa kunde 
han uden risiko forlade skogene, havkysterne og flodbredderne og med 
sine hjorder trække som mnomade ind over de vide steppelande. Land- 
strækninger med en anden karakter, ufrugtbare sand- og lersletter, bjerge 
og flader dækkede med skuresten, snedækkede høisletter og utilgjængelige 
bjergrygge danner de naturlige skillevægge mellem lande med forskjellige 
næringsveie og er til ingen nytte for agerbrugeren eller hyrden. De 
udvikler derimod transportsamfærselen, karavanereiserne og anvendelsen 
af lastdyr. : 

Hvorhen vi end retter vore blikke paa menneskene og den natur, 
som omgiver dem: overalt finder vi, at jordbundens, plantevækstens og 
dyrearternes eiendommelige beskaffenhed svarer til folkenes og deres sam- 
fundslivs særegenhed. Milieuet forklarer oprindelsen til menneskehedens 
mangfoldighed, det gjør os rede for grunden til, at en civilisation under 
visse omstændigheder kunde holde sig paa det samme trin fra aarhundrede 
til aarhundrede, medens man iagttager stadig fremgang eller ialfald om- 
skiftelse hos agerdyrkende folk, hvem gunstige stedlige forhold tillod benyt- 
telse og forbedret dyrkning af næringsplanter. Derimod har intet forandret 
sig i den henseende, at havkysten, flodbredden, den udyrkede skog, steppen, 
ørkenen og oasen, høisletten og fjeldet blev befolket af mennesker, som 
lever af handel, fordi naturen henviste dem hertil som til det eneste 
underhold. 

Det er paafaldende, at de civilisationstilstande, der svarer til menne- 
skenes forskjellige maader at skaffe sig næringen paa, langt hyppigere op- 
træder samtidig og ved siden af hverandre end efter hverandre i tiden. 
Det hænder ofte, at ét lands befolkning bestaar baade af agerbrugere og 
hyrder, ja at hvert individ lever baade af jordbrug og fædrift, og følgen 
er en forhøielse af alles evner og ydelser. Ogsaa de politiske og sociale 
forandringer, der nødvendig hænger sammen med det menneskelige frem- 
skridt, medfører de samme forskjelligheder i næringsveiene. Alt efter folke- 
bevægelsernes omskifteligheder ser man som i Nordamerika og det sydlige 
Mongoli agerdyrkende folk trænge ind i egne, som var beboede af jægere 
og hyrder, og tvinge marken under plogens herredømme; undertiden ser man 
ogsaa det modsatte: nomadiske folk oversvømmer en fastboende befolknings 

landomraade, og. med det samme skyder græs og ukrudt op i agrene, og 
da de nye herrer er uvant til at pløie, saa og høste, jager de og lever af 
husdyrenes kjød og lader markerne ligge brak. Slig gik det for sig i det 
gamle Kaldæa's egne. I den Nye Verden er blot en overgang mulig fra 
de jagende og fiskende urindvaaneres samfundstilstand til agerdyrkernes og 
de handelsdrivendes civilisation; ti som allerede nævnt, har der hverken i 
Nord- eller Sydamerika forekommet hyrdefolk. 

Nogen fuldstændig enhed er der ikke i nogen fælles civilisations- 
tilstand, da naturen selv overalt byder afvekslinger, og den historiske ud- 
vikling derfor overalt viser et forskjelligt præg. Der gives neppe et ager- 
dyrkende folk, hvor ikke tillige fiskerne og jægerne var mere eller mindre 
talrig repræsenterede, der gives heller aldrig agerbrug fuldstændig uden 
fædrift. | 

Enhver betragtning af civilisationen viser et antal af overlevede 
former, som viser hen til forskjellige historiske fremkomsttider og dog 
staar i den uløseligste sammenhæng med hele organismen, der gjør et 
levende hele ud af de forskjellige overleveringer fra en hver tid. Den 
nødvendige impuls til frembringelsen af noget nyt maa for den enkelte 
saavel som for samfundet komme udenfra. Naar den udgaar fra den 
anorganiske natur, er den ofte brutal og overvældende. Et vulkansk ud 
brud, en oversvømmelse, et indbrud af havet over sletten osv. tvinger de 
undkommende til at forlade sit fødested og opsøge sikrere egne. I saadanne 
tilfælde forandres med omgivelserne ogsaa de menneskelige egenskaber, 
nye naturanskuelser danner sig, en ny tilpasningsmaade bliver nødvendig, 
og vedkommende folks oprindelige natur forvandles. Saaledes kan selv 
en stor naturkatastrofe gaa fremskridtets ærender. 

Foruden de stød, der udgaar fra den livløse natur, maa man ogsaa 
regne med de impulser, der udgaar fra menneskers og dyrs side. 
Det vigtigste i denne retning gjøres af efterligningsdriften. Saaledes er 
selv lavtstaaende dyr i mange henseender blevne til menneskeslægtens 
opdragere, og enhver menneskelig virksomhed viser spor efter en saadan 
efterligning. Strandkrabber og andre skaldyr har f. eks. vist kystboerne 
de steder i sandet og dyndet, hvor det spiselige smaakryb, som opskylles: 
af sjøen, forstikker sig. Den sultne maatte være opmærksom paa hvert 
dyr, som han saa speide efter næring, hvad enten det nu var rødder eller 
kryb, de opsøgte, og selv forsøgte han saa de forskjellige slags kost — 
bær og frugter, blade og rødder, mindre og større dyr, som han saa blev 
fortæret af de dyr, han iagttog. OQgsaa opbevaring af levnetsmidler for 
nødens dage lærte dyrene mennesket. Myren, bien, ekornet og steppe- 
hunden lærte ham at anlægge forraadskamre, naar den gode aarstid skaffede 

ham mere, end han trængte til øieblikkelig brug. Maaske gaar man ikke 
forvidt, naar man antager, at de første begyndelser til ordnet agerbrug 
ogsaa i forskjellige egne skyldes iagttagelser af dyrelivet. Saaledes 
mener naturforskeren Mac Gee, at den systematiske bearbeidelse af jorden 
i Amerika først har udviklet sig i den store ørken i det vestlige Arizona, 
i papago-stammens land. Her saa de indfødte for sine øine, hvorledes de 
agerdyrkende myrer (se ,Kringsjaa* B. XI. pag. 547) i millioner af 
kolonier besatte sletten og gjorde den tjenlig til deres produktion. Hver 
myrekoloni eiede sin velskjøttede kornmark og sin renlige lo. Indianerne 
efterlignede myrerne og vendte sig hvert aar mod de sydligere egne, hvor 
de hentede maiskorn, græskarkjærner og bønner og saaede dem ud i fugtig 
løs jord ved indtrædelsen af regntiden. 

Skylder mennesket dyrene meget i ernæringskunsten, saa er der tillige 
et andet omraade, hvor han hos de samme læremestre har faaet mange 
gode ideer — i valget af bolig og nemlig den primitive bygningskunst. 
Flagermusen har vist ham veien ind i mangen god hule, og de flinke 
fugle har ved sin redebygning givet ham arkitektoniske mønstre, som han 
let formaaede at tilpasse efter sine egne behov. Paa samme vis har 
mangen industri i sine begyndelser været en frugt af iagttagelsen af 
insekternes flittige virksomhed, kunsten at dreie ten og rok har edder- 
kopperne aabenbart givet det første stød til. Overhode kunde der nævnes 
tusener eksempler paa, hvorledes efterligningsdriften har draget nytte af 
de uundgaaelige iagttagelser af dyrenes liv. Og ligesom mellem menneske 
og dyr saaledes spiller ogsaa mellem menneske og menneske efterlignings- 
driften en afgjørende rolle. Det er tilstrækkeligt, at folkeslag med forskjellig 
karakter kommer i berørelse, for at de gjensidig skal begynde at paavirke 
hinanden. Alt socialt liv vilde være umuligt uden den stadig virksomme 
efterligning. Er f. eks. ikke al dramatik at føre tilbage til dansen, med 
pantomimen og musiken, der begge er efterlignende kunster? Eller hvad 
er rettens oprindelige form, jus Taliomis med dens ,øie for øie og tand 
for tand* andet end ligevægten gjenoprettet ved en efterligning: En slaar 
mig, jeg efterligner ham og slaar igjen. De sædvanlige anstandsregler 
selv i den oprindelige konveniens paabyder forpligtelsen til at gjengjælde 
et besøg med et besøg, en indbydelse med en indbydelse, en gave med 
en gave, og moralen selv hænger nøie sammen med forestilling om 
gjengjældelsen af noget lige — godt eller ondt. 

Darwins ensidige efterfølgere har hævdet kampen og konkurrencen 
som det eneraadende tilværelsesprincip, men at det modsatte princip, 
sympatien og den gjensidige bistand er en ligesaa stærk opholdende livs- 
magt, er der talrige og maaske talrigere eksempler paa. Naar planter, dyr 

og mennesker er komne derhen, at de udvikler sig til store samfund, og 
naar individerne faar leve de dage, maaneder og aar, der af naturen er 
dem beskaarne, saa fremgaar deraf, at sympatien har seiret over kamp- 
instinkterne. Den simple morgen- og aftenhilsen, som under forskjellige 
former veksles i alle lande, er et udtryk for samklangen mellem menneskene. 
Et ædelt arabisk ordsprog siger: ,Et figentræ ser paa det andet og lærer 
af det at bære frugter." 

At forskjellige dyr gjensidig støtter og hjælper hverandre, er der saa 
mangfoldige eksempler paa, at vi ikke engang skal dvæle derved, og paa 
den anden side lader menneskeslægtens urhistorie ingen kjendsgjerning sikrere 
fremtræde end den, at stammen, kollektiviteten i alle lande har været be- 
tragtet som det egentlige væsen, hvem hver enkelt skyldte sit arbeide og 
i nødsfald ofret af sin personlighed. Sympatien er saa stærkt udviklet, 
at den endog vil vise sin kraft ind i døden. Saaledes ved vi, at naar et 
barn døde paa Ny-Hebriderne, saa tog moderen eller tanten livet af sig 
for at kunne pleie det i det hinsidige liv. 

OQgsaa den kommunistiske eiendomsform, der oprindelig var den over- 
veiende i hele verden og har holdt sig endog i lande, hvor privateiendommen 
er bleven den herskende form, beviser, at mutualismen netop var frem 
herskende blandt de agerdyrkende folk, der havde naaet et høit civilisations- 
trin. OQgsaa her maatte den enkeltes omsorg væsentlig være rettet paa det 
fælles vel. Dette vises bedst af selve de orddannelser, som betegner de 
forskjellige bonde-kollektiviteter.  Saaledes heder de russiske bonde- 
kommuner Mir = ,fred*, de serbiske Zadrughi = ,venskab*, og 
kirgisernes Bratskiya betyder ,broderskaber*. Overalt hvor latinen er bleven 
roden for andre sprog, anvendes kommune som betegnelse for en organisa- 
tion, hvis medlemmer er forpligtede til at understøtte hverandre. I grunden 
beror al meddelelse menneske og menneske imellem, al undervisning, al 
propaganda paa loven om den gjensidige bistand. Ingen, hvor meget 
egoist han end er, skyr møien med at paavirke andre med sine egne 
anskuelser og domme, og jo mere samfundet udvikles, ser ogsaa den 
isolerede enkeltmand sine lige i alle dem, som omgiver ham; ti maalet 
for samfundsudviklingen er det civilisationstrin, som betegnes ved, at alle 
er individer, som føler sin indbyrdes sammenhæng og samhørighed. 

uk. 

Stanley om Englands verdensmagt. 
(Efter , XIX Century*). | 





uslands raske indgreb i Nord-Kina har ivaares bragt englænderne til 

at tænke alvorlig paa sine udenrigske anliggender. Var ikke sam- 
tidig krigen om Kuba brudt løs, vilde verdens opmærksomhed neppe være 
'optaget af andet end just disse selvkritiske betragtninger inden en stor 
nation, som hidtil har vænnet sig til at regne med sin egen overlegenhed 
paa alle hold udenfor Europa som en selvsagt ting. 

Vi gjengiver her — fordi forfatterens navn er saa berømt, samtidig 
med at hans anskuelser omtrent paa en prik stemmer med de tone- 
angivendes tankegang — indholdet af Afrika-fareren Stanleys artikel om 
emnet i sidste hefte af , Nineteenth Century*. 

De antydede begivenheder, som ganske vist betegner et vendepunkt 
i den ganske verdenshistorie, har nemlig vakt forfatterens og mange af 
hans landsmænds tvil om berettigelsen af den grundtanke, som hidtil i 
aarevis har bestemt den britiske rigspolitiks retning. , Briterne har længe 
gaat ud fra, at deres land som et ø-rige ikke burde blande sig i de øvrige 
stormagters indbyrdes kombinationer; de formelig brautede af sin isolation 
og priste sig lykkelige, fordi de ikke havde behov for alliancer. Nu har 
piben faaet en anden lyd; Salisburys gjentagne skuffelser som deltager i 
den ,europæiske koncerts* præstationer for den ,syge mands* øren har 
vakt betænkeligheder, hans diplomatiske nederlag i Peking med russernes 
annektion af Mansjuriet og Port Arthur til følge har rystet nationen op af 
søvne i en saa usalig hast, at den nu i flere maaneder har tumlet om i 
ørsken og sagt sig selv de forsmædeligste uforskammetheder, alle andre 
stornationer til megen gammen. —Isolationspolitiken hudflettes, og der raabes 
paa alliancer baade over Nordsjøen og over Atlanterhavet. Lad os da høre, 
hvorledes en mand som Stanley raaber; han er ialfald saa meget af en 
politiker, at han sidder i underhuset. 

Han slaar fast som haandgribeligen bevist, at isolationen har voldt 
den britiske nation ydmygelser, og at dersom nationen vil fortsætte med 
at finde sig i slig medfart, resikerer den at forspilde sit vel erhvervede 
herredømme over verdensomsætningen, idet andre stornationer vil nytte 
leiligheden til at trænge sig frem og lukke havne for britiske skibe. Enten 
faar briterne paa egen haand værge sin fredelige handel, om det skal 
koste blod, eller de faar slaa sig sammen med andre nationer og saaledes 
skaffe sig respekt. 

Det nytter ikke at gjøre sig blind for, at med Mansjuriet og Port 

Arthur har Rusland Peking i sin vold. Salisburys erhvervelse af Wei-hai- 
wei stænger ikke landmagten Rusland ude af gamle Kina; ingen Stillehavs- 
flaade «kan stanse den transsibiriske bane paa veien til Peking, ja til 
Jangtsekiang-dalen og videre sydover ad Kanton til. Om britiske panser- 
skibe saa end skjød Port Arthurs, Talienwans og Vladivostoks fæstnings- 
værker i grus, lokomotivet gik fremdeles sin trygge gang fra Petersburg 
til Kinas hjerte. Og i fortrolig forstaaelse med russerne nordpaa griber 
franskmændene om sig sydpaa fra Tonking af. 

De britiske politikere har lige for sine øine ladet Europas fem store 
fastlandsmagter arrangere sig i to kjæmpeforbund, hvoraf det ene eier 
133 krigsskibe og kan reise 5 millioner soldater, det andet 104 krigsskibe 
og 6!/2 million soldater, medens det isolerede England vistnok kan mønstre 
161 krigsskibe, men bare "/a million soldater. Selv om England skaffede 
sig et dobbelt saa stort forsvar — det vilde koste 2500 millioner kr. og 
kræve 1800 millioner kr. om aaret i underhold —, var det isolerede Eng- 
land ligefuldt udsat for at ligge under, om de to kjæmpeforbund slog sig 
sammen om at gaa det paa livet. Om England derimod bare med sine 
forhaandenværende stridskræfter sluttede sig til det ene af disse kjæmpe- 
forbund, vilde dette fra samme stund være ganske uangribeligt. 

Ruslands besættelse af Kina maa ende med, at den kraftige militær- 
stat opekscercerer myriader af gule krigere. Dette er ensbetydende med 
englændernes fortrængsel fra Indien, ja det medfører helt enkelt, at Europas. 
gamle fastlandsstater med eller mod sin vilje faar danse efter tsarens pibe, 
om de da ikke efter Kinas forbillede bliver indlemmede i hans rige. Paa 
kanalens bølger kommer saa det spørsmaal til afgjørelse, om ogsaa Eng- 
land skal lide samme skjæbne, eller om dette nu saa forhadte og foragtede 
land skal frelse Vesterlands kultur i yderste øieblik og hævne det over- 
modige fastlands-Europas nederlag. 

Om ikke dette er vilde fantasier? Ja, for 28 aar siden satte russerne 
første gang foden iland paa Kaspierhavets østkyst, og nu har de en jern- 
bane bygget af soldater helt frem til Herat og Indiens fjeldporte, i aar 
1900 vil deres lokomotiver fløite i Port Arthurs havn, aaret efter i selveste 
Peking. En nation, som har bevist sin kraft ved slige foretagender, rygger 
ikke tilbage for at fortsætte den forholdsvis korte veistump gjennem Kina 
fra Peking til Hongkong. Saa er sagen afgjort — Asien russisk — og 
dermed Europa russisk! 

Den eneste praktiske middel til at stanse dette lokomotiv itide er kort 
og godt Englands tilslutning til tremagtsforbundet. Drives englænderne ud 
af Kina, er der ringe udsigter ogsaa for Tysklands nye anlæg i Kiantsjau.. 
Saa stort seet har begge disse magter, hvis adkomst til Kina bare er ad 
sjøveien, nøiagtig samme interesse af at stoppe det russiske træn. I fælles- 


Stanley om Englands verdensmagt. 859 


skab kan de ogsaa klare det, om saa Kinas skjæbne skal aføjøres paa 
europæiske slagmarker. 

Tremagtsforbundet er et fredsforbund — ,væbnet fred* naturligvis, 
men alligevel ikke som tomagtsforbundet et angrebsforbund særlig rettet 
mod England. Med Tyskland har England altid havt let for at komme 
til enighed paa oversjøisk grund. Med Frankrige er der aldrig andet end 
krangel, — i Tunis og i Siam løftebrud, Madagaskar erobret udtrykkelig 
for at knække den britiske handel paa Indien, ved Niger som ved Hvide 
Nil en evig staahei af udæskende krænkelser. Og Rusland vil Asien 
for sig. 

Chamberlain, den ærgjærrige kolonialminister, har skabt sig popularitet 
paa mange hold ved at foreslaa en alliance mellem de to anglosaksiske 
riger. Og det mærker man jo, at moralsk samhold har der altid været 
tilstede mellem England og dets fordums koloniland. Men noget solid at 
bygge paa er dette endnu ikke, skjønt den engelske sympati for ameri- 
kanerne under krigen med Spanien allerede har slettet bitterheden over 
Venezuela-tvisten af yankee'ernes sind. Selv om en alliance nu kom istand, 
der blev intet hold i den, medmindre englænderne i handling viste sig 
værdige til amerikanernes tillid og hengivenhed; der sidder meget brodernag 
igjen fremdeles, og irlænderne i Staterne er mægtige udi politiken. 

Da er en tilslutning til Tyskland ganske anderledes tryg at lide paa, 
om den kommer istand. Tremagtsforbundet er jo udelukkende et forsvars- 
forbund; Tyskland og Østerrig-Ungarn forpligter sig til at staa last og brast 
sammen mod et russisk anfald paa en af parterne og forøvrigt til at over- 
holde en velvillig neutralitet under anfald fra en anden magt. Denne overens- 
komst har nu bestaaet i 19 aar, og intet andet rige har i al denne tid 
havt noget at anke over i de forbundne staters forhold mod sig. I Afrika 
kommer tyskere og englændere udmærket overens; deres dampere konkur- 
rerer i skjøn forligelighed i trafiken paa de store indsjøer. 

Fik tremagtsforbundet England med sig og derigjennem de Forenede 
Stater og Japan i ryggen som gode venner, vilde verdensfreden være for- 
svarlig sikret mod russiske erobringslyster og franske udæskelser. Verden 
vilde føle sig friet fra den skrækkelige mare af utryghed, som nu holder 
den i ængstelse. Selvfølgelig maatte England byde Tyskland indrømmelser 
i gjengjæld for adgangen til tilslutning; men dette var smaating, som man 
fik overlade diplomatiet at greie. Det bør ikke strande paa karrighed, om 
man vil komme ud af den dumme isolation. 

Stanley er som bekjendt ingen politiker af rang, men hans tanker 
er gjenklang af mangfoldige andres. Og naar slige ting er igjære, bør man 
være forberedt paa storpolitiske overraskelser af. den art, at de flytter 
verdenshistoriens løb for all tider. 

Elektriciteten som billed=bærer. 
(Efter , Die Umschau*). 





reetainn opfindelse satte verden i forbauselse — tænk, at kunne høre 
gjennem en elektrisk ledning over milevide afstande! Nu er den et 
led i det vanlige kontorinventar omtrent som pen og blæk, og den er ikke 
tyve aar gammel endnu. 

At se ad elektrisk vei — ja, man har spøgende nævnt det som en 
af fremtidens virkelighedseventyr. Og saa spreder ivaares bladene et rygte 
om, at eventyret alt var i anmarsch. Den længe efterspurte clom paa 
pariserudstillingen Skulde blive ,,telelektroskopet*; det var opfundet af en 
polsk lærer i Galizien. Lidt efter lidt sivede der ud oplysninger om det 
mystiske apparat; egentlig skulde det jo være en vel forvaret hemmelighed, 
indtil den store dag i aar 1900, naar verden atter holder stævne under 
Eiffeltaarnet. Opfinderen havde nemlig udtaget patent, og Saa maatte 
ideen for en dag. 

Vi kan nu efter sidste numer af det lille tyske tidsskrift , Die Umschan* 
bringe en fremstilling af apparatet med en oplysende tegning. 

Ideen bestaar i at ,opløse* billedet i enkelte lyspunkter, der saa over- 
flyttes ad elektrisk vei og atter samles i samme orden, som det var opløst. 
 Opløsningen og sammensætningen maa begge foregaa i mindre tid end 
l/io sekund, saa mærker det menneskelige øie intet til den ellers saa for- 
virrende operation. Den elektriske overføring sker gjennem et stof, som 
har den egenskab at lede elektricitet bedre eller slettere, alt eftersom det 
udsættes for mere eller mindre lys. Denne egenskab har det kemiske 
grundstof selén, en slægtning af svovl, der fremkommer under fabrikation 
af svovlsyre. 

Afsendelses-apparatet optager et skarpt linsebillede af gjenstanden (G); 
dette opløses ved hjælp af to linjespeile (a—c) og (a—d), der staar i ret 
vinkel til hinanden. Disse linjespeile er egentlig en jernplade med en 
speilende tverstreg; i denne tverstreg speiles saa en smal linje af gjen- 
standens billede, og ved jevn svingning af pladen (ved hjælp af elektricitet) 
opfanger saa speillinjen efterhvert, stribe for stribe, samtlige dele af gjen- 
standens billede. Disse speilstriber speiles saa atter i det andet linjespeil, 
hvis speillinjes retning staar lodret paa det førstes retning. Det her op- 
fangede billede bestaar da bare af det punkt af billedet, hvor de to speil- 
linjer skjærer hinanden. Ogsaa dette andet speil bevæges ved elektricitet 
saaledes, at det fra den anden kant efterhvert opfanger samtlige partier af 

gjenstandens billede. Den moderne mekanik er fuldkommen istand til ved 
en sindrig kombination af speilenes samtidige svingninger i løbet af io 
sekund at kaste millioner af saadanne punkt-for-punkt-speilbilleder paa et 
punkt (0) paa en selénplade (S), som igjen ved et urværk holdes i stadig 

svingning. Selénpladen er sammensat af isolerede selénceller, der under 
svingningen efter tur udsættes for de paaspeilede billedpunkter. Fra selén- 
pladen udgaar saa elektriske ledningstraade, hvis strøm svækkes eller styrkes 
alt efter billedpunktets lyskraft. 

Denne i styrke skiftende strøm føres saa til modtagelsesapparatet, hvor 
den ved en fremgangsmaade, som endnu er opfinderens hemmelighed, ind- 
snevrer eller udvider en liden aabning (p), hvorigjennem naturligt eller elek- 
trisk lys (0) sender en snart svagere snart stærkere straale mod et par linje- 
speile, der er anbragt og svinger akkurat paa samme maade som afsendelses- 
apparatets, (a,-—d,) og (a,—6,). Disse sætter da lyspunkterne sammen til 
et billede, der opfattes af øiet, akkurat som det var gjenstandens direkte 
speilbillede. Begge apparaters speile maa svinge nøiagtig paa samme maade 
samtidig; dette arrangeres ved telefoner i apparaterne. GE 

Opfinderen skal kunne overflytte billeder ikke bare i sort og hvidt, 
men endog i farver. Herom ved vi kun, at billedets farver opløses og 
sammensættes gjennem prismer. Apparatet er forevist i virksomhed, og 
øienvidner bekrætter, at det virkede fortræffelig; sitringen i billedet var 
ikke stærkere end ved kinematografen. Paa pariserudstillingen skal de 
besøgende ved dette telelektroskop kunne betragte badelivet paa Trouvilles 
strand ved Seinemundingen. 

Problemet: elektrisk billedoverføring var allerede i 1847 gjenstand 
for eksperimenter af Bakewell; disse gjenoptoges i 1847 af franskmanden 
Senlecq, der døbte sit apparat med det navn, som nu anvendes. Principet 
for den nu færdige opfindelse blev fremsat i 1892 af kaptein Maximilian 
Plessner i en bog om det ,,20. aarhundredes store opfindelser,* og nu 
iaar paany af major B. Schøffler. 

Men den praktiske fuldbyrdelse af disse teorier skyldes den 25- 
aarige polske skolemester Jan Szczcepanik, som for sin slette evne til 
at holde disciplin — han havde jo hodet fuldt af ,uvedkommende* ting i 
timen — tre gange blev opsagt og tilslut vandrede til Aachen, hvor han 
arbeidede paa et elektrisk værksted og satte sit udtænkte apparat istand. 
En driftig pengemand har nu skaffet midler, og Szczcepanik har faat 
sit prægtige opfinder-laboratorium i Wien. | 

Den omvæltning, som telelektroskopet vil fremkalde, kommer sagtens 
til at overgaa telefonens triumf. Tænk bare at kunne telelektroskopere 
breve, ja hele aviser lige paa en fotografisk plade — for en indvinding 
af tid. Vidner vil kunne konfronteres for retten, om de holder til paa 
hver sin side af havet. Vi skal ikke udmale dette videre, men overlade 
lidt til læsernes fantasi. | 

Som bekjendt varierer vibrationerne i hurtighed cg hyppighed. Vi 
har bevis for, at de skal strække sig fra en eneste til 10 tusen billioner 
i sekundet, og vi ved ogsaa at disse vibrationer tjener til at overføre til 
levende organismer virkninger frembragte af ydre fænomener, af hvad slags 
disse 'end maatte være. Som udgangspunkt kan vi betragte en perdel, 
der slaar sekunder i luften. Ved at fordoble antallet af slag for hvert 
sekund opnaar vi følgende række af grader: 

Vibrationer i sekundet: 


I grad ee rokeukkene en ennetdes er eee de ae Ne on ET ae ek «rn GJ G 9 
RER SE je Sr AP tt AE ok OR ap be 2 4 
Br Ne Me ONE Te de pe 
Adrar Ge See See MUSK ee ette > Jrrsprd ae 16 
PSR ONO BE OE 32 
For KJAERE SEE PE PR SR ET: 64. 
ST AE RT NE SG 128 
Past Syed kanne Leve TEGNA ORG LEN SO EEE 256 
9 SYKE e ur oser enk orde: hale (obs meg enk ene ee sekser ke alte nie 512 
TO SE ee Dee ar en aa Ms a ste se 1,024 
PRESENT OR TONET 32,768 
HORSE SEE SG 1,048,576 
gr åre ee ST  Gn OG 33,554,432 
NO re ae eden 107374 024. 
ASLE Jo SE RT 34,359,738,368 
AO) ING OM NG NO GNR 1,099,511,627,776 
PJ NR 35,184,372,088,832 
SOS STE SOON. 1,125,899,906,842,624 
HE FR 36,028,797,018,963,968 
so 72,057:594,:037:927,-936 
Sø dd Be diet be 144,115,188,075,855,872 
HO added Jen 288,230,376,151,711,744 
so oe GSE 576,460,752,303,423,488 
bo 1,152,921,504,606,846,076 
Omer Per Le ee 2,305,843,009,213,6093,952 
Gp SS NTE, STE 4,611,686,018,427,387,904 
oe EE 9,223,372,036,854,775,808 


Ved den s5te grad eller 32 vibrationer pr. sekund befinder vi os i 
den region, hvori atmosfærens vibrationer aabenbares for os i kon af lyd. 
Ved dette punkt finder vi den laveste musikalske tone. 

I de 10 følgende grader tiltager vibrationerne pr. sekund fra 32 til 
32,768 og her ophører lyd-regionen for det normale menneskelige øre. 
Efter al sandsynlighed kan dog visse dyr, der er udrustede med bedre 
høresanser end vi, opfatte lyd, hvis vibrationer har en hurtighed, der ligger 
langt udover denne grænse. 

Vi træder nu ind i en region, hvor vibrationernes hurtighed tiltager 

voldsomt, og det vibrerende medium er nu ikke længer den tykke atmosfære, 
men en uendelig fortyndet substans, kaldet æter. Fra den 15de til den 
35te grad tiltager vibrationerne fra 32,768 til 34,359,738,368 pr. sekund. 
For vor iagttagelse fremstiller disse vibrationer sig som elektriske straaler. 

Næst denne kommer den region, som strækker sig fra den 35te til den 
45de grad og indbefatter fra 34,359,738,362 til 35,184,372,088,832 
vibrationer pr. sekund. Denne region er os ukjendt; vi ved intet om disse 
vibrationers eiendommeligheder, men vi er nødt til at slutte, at de har 
saadanne. 

Dernæst kommer vi ind i lysregionen, — graderne fra den 45de til 
den 50de og 51de, hvis vibrationer er fra 35,184,372,088,832 pr. 
sekund (varmestraaler) til 1,875,000,000,000,000 pr. sekund, de høieste 
kjendte straaler i spektret. Fornemmelsen af lys, d. v. s. de vibrationer, 
som fremkalder synets indtryk, ligger mellem de snevre grænser af fra om- 
trent 450,000,000,000,000 (rødt lys) til 750,000,000,000,000 (violet lys) 
og indeslutter blot en grad. 

Forlader vi den synlige lysregion, kommer vi ind i en ny ukjendt 
region, hvis vibrationer imidlertid udfører funktioner, som vi begynder at ane. 
Det er troligt, at professor Røntgens X-straaler vil blive fundne meliem den 
58de og den 61de grad, hvor vibrationerne er fra 288,230,376,151,711,744 
til 2,305,843,009,213,693,952 pr. sekund eller endnu mere. 

I denne serie er det klart, at vi ialfald har to svælg eller ukjendte 
regioner, og ved disse maa vi tilstaa vor fuldstændige uvidenhed angaaende 
den rolle, de spiller i universets økonomi. Men mon der ikke eksisterer 
endnu hurtigere vibrationer? Dette er et spørsmaal, det ikke er os givet 
at svare paa. 

Dette være, som det vil: et cr sikkert, at de usynlige straaler er 
uendelig talrigere end de synlige. Vore øine ser derfor næsten ingenting 
af det, som eksisterer. Vor viden strækker sig blot til en liden ubetydelig 
ø midt i uendelighedens ocean. Det er vor pligt at udvide disse trange 
grænser, slutter forfatteren, og alle anstrengelser af de udvalgte aander i 
verden skulde rettes mod dette maal. nk. 


Fred 


De gik side om side opover veien. Føret var lidt usikkert, her og 
der var sneen føget bort, glat, bar is. Granskog paa den ene side, store 
hvide snemarker paa den anden. 

Længe gik de uden at sige noget. 

, Hvor mangfoldige farver en slig snemark har,* sagde hun endelig 
sagte, næsten angst for at afbryde stilheden. 

Jeg synes bare, den har en eneste, jeg,* svarede han, ,jeg ser ikke 
andet end hvidt, jeg, og saa en del skygger, naturligvis. 

Hun undrede sig over, at han ikke saa det violette, det røde, det 
grønne, det blaa. 

De gik videre. Han filosoferede, en mørk, tung, haabløs livsfilosofi. 
Hun følte dette hans blodløse tungsinds inderste væsen, men fattede det ikke. 
Hvor var det muligt at tænke disse tunge tanker nu, naar alt omkring var 
saa herligt, saa harmonisk. 

Og saa, gik ikke hun der ved siden af ham, varm, stærk og modig? 

Om hun tog det trætte, fine hoved ind i armene sine og sagde ham, 
at hun vilde give ham saa meget, han bare ønskede, af sin varme, sin 
styrke, sit mod. 

Om hun — 

Hun gled lidt med foden, han greb hendes haand og beholdt den i 
sin resten af veien. 

Al trang til at sige noget forsvandt. Hvert ord, hvor fint det end 
var, og hvor hviskende det blev sagt, vilde forstyrre dette ubeskrivelige, 
som hun nu følte. 

Hun ledte efter udtryk — 

Stemning? Harmoni? 

Nei, dette var der ikke udtryk for, hverken i himmelen eller paa jorden. 

Hun grundede — 

Jo, nu vidste hun, hvad det var. Det var fred. Det var hans tanker, 
som hvilede. 

De var ved hendes gadedør. 

»Godnat, frøken, tak for turen !* 

Hun for sammen. 

» Godnat ! * 

Hun saa op paa ham. Atter det samme tunge, haabløse udtryk. 

Han forsvandt. 

Langsomt vandrede hun op paa sin lille hybel, og der sad hun længe 
og grundede. 

Hvortil vel al denne styrke, dette mod? 

Og hendes kjærlighed, hvortil den? 

Hun fattede pludselig hele haabløsheden. 

Det var jo dog tilslut kun sekunder, den ene sjæl evnede at hjælpe 
den anden. S 

Tysklands skolevæsen. 


(Efter professor Theobald Ziegler i ,Forum*.) 





emne af den bekjendte Strassburger-professor i pædagogik. 

Han begynder med at nævne, at skolegang i Tyskland i lange tider 
har været tvungen. Det var midt under Trediveaarskrigens rædsler, at byen 
Weimar i Saksen indførte denne tvang. Nabobyerne tog først efter; Saa 
indførtes skoletvangen i staten Wirtemberg i 1649 og i Preussen i 1716. 


pD:' udmærkede amerikanske tidsskrift bringer en artikel om ovennævnte 


Hensigten var at værne 2efterslægten mod forældres ligegyldighed og 
uvidenhed. Folkeskolens undervisning er desuden gratis; derved er staten 
selv herre over ordningen af og opsynet med skolevæsenet samt over 
lærernes ansættelse. 

Nu er jo det arme Europas stater tvungne til stadig at ofre Saa 
urimelig meget paa forsvarsvæsenet; dette gaar da ud over deres evne til 
at holde midlerne til kulturens fremme i ønskelig god skik. Men en fordel 
ved statens eneret over skolevæsenet er ialfald, at det ikke er faldt i hæn- 
derne paa de magtbegjærlige, i trossager utaalsomme og altid kjævlende 
kirkesamfund. Men stramt og ensformigt har dette statsopsyn gjort skole- 
væsenet. Heldigvis er dog det nye Tyske Riges enkeltstater delvis herrer 
over sit eget skolevæsen, saa der gives rum for fri og selvstændig udvikling 
inden visse grænser. Vistnok blev der paa en konference i Dresden 1872 
vedtaget fælles regler for rigets skolevæsen, og et rigs-skoleraad indrettet; 
men dettes magtomraade fik faste grænser. I 1890 foreslog keiseren paa 
en konference, at der i Preussen skulde kunne ansættes lærere, som ikke 
var preussere; men de sydtyske hovedstater Wiurtemberg og Baiern anede 
straks uraad; forslaget kunde komme til at fremkalde Preussens overhøihed 
ogsaa i undervisningssager; de indførte derfor straks reformer, som hem- 
mede Preussens forsøg paa at tage rigets skolevæsen i sin haand og saa- 
ledes reddede nationen fra en truende kulturfare. 

Folkeskolen antages ofte at være underlagt kirken, fordi opsyns- 
mændene tages af geistligheden. Baden danner her en undtagelse; og i 
Wirtemberg kræves opsynet nu betroet til skolemænd istedenfor prester. 
I 1892 forelagde den preussiske regjering et forslag til ny skolelov, som 
vilde gjort folkeskolen fuldstændig afhængig af kirkemyndighederne; men 
en sand storm af modstand feiede forslaget overende, og staten har frem- 
deles ansvaret for skolen. 

Det første tyske lærer-seminarium stiftedes for akkurat 200 aar siden 
i Gotha i Saksen; Preussen tog efter i 1735. For nærværende ligger 

seminarieundervisningen myndighederne stærkt paa hjerte. Men lærerlønnen 
er usel, naar undtages i enkelte storbyer. I det østlige strøg af Preussen, 
hvor godseierne og junkerne dominerer eneraadig i alle sager, maa lærer- 
standen finde sig i virkelig nød. Dette er yderst skadeligt for skolen, da 
det har avlet et bittert misnøie i lærernes sind. 

Kravet paa høiere uddannelse for folkeskolelærerne reistes først af 
den preussiske seminarbestyrer professor Diesterweg i firtierne; men bag- 
stræverne holdt igjen, og Stiehls lov af 1854 tilsigtede aabenlyst at ned- 
sætte lærernes undervisningsevne. Noget bedre blev det ved skoleloven fra 
syttierne; men endnu staar meget tilbage at ønske. Forfatteren sætter størst 
haab til virkningen af , university extension* — feriekurser ved universi- 
teterne for lærere, hvad han selv gav stødet til for en del aar tilbage. 

Seminarundervisningens fag og metode skyldes Pestalozzis indflydelse 
paa de tyske lærere, som i sin tid blev sendt i skole hos den berømte 
schweizer efter initiativ af den preussiske undervisningsminister Wilhelm 
von Humboldt. Stramt var systemet i sig selv; men formalismen øgedes: 
endda til høiere grader under indflydelsen fra Herbart. Metoden blev alt- 
i undervisningen. Den kan sagtens være en udmærket støtte for den store 
mængde af lærere, som savner selvstændig dømmekraft. Men det er selv- 
indlysende, at f. eks. al den tungvindte indøvelse i retskrivning er værdiløs 
for udvikling af tænkeevnen. Da duer det meget mere at lære gutterne 
haandfærdighed (,sløid*); i Leipzig findes et særligt seminar for sløid. 
Mange fordrer — og det slet ikke med urette —, at kjendskab til landets 
lov og ret med stor nytte burde indprentes de unge i skolen. 

Folkeskolen i, Tyskland befatter sig ikke med undervisning i religion; 
dertil staar de forskjellige kirker for skarpt mod hinanden. Hovedfagene 
er morsmaal, tegning, historie o. 1. samt jordbrug og sløid. Denne under- 
visning kan wudvides ved overflytning til ,fortsættelses-skolerne*. Pigerne 
lærer her husstel istedenfor haandarbeide, som drives i smaaskolen. 

Forfatteren gjendriver derefter en paastand om, at tyske skoler mere 
tilsigter øvelse af forstanden end en streng moralsk opdragelse; efter hans 
opfatning er selve skolelivet en stadig indarbeidelse af samfundsaand og 
lydighed, medens den enkelte lærers indprentelse af. morallærens system 
er forholdsvis værdiløs. 

De høiere skoler i Tyskland befinder sig paa et kritisk stadium. 
Gymnasier som forskoler for universitetet stiftedes i reformations-aarhundredet, 
men de kom i forfald ned igjennem tiderne, indtil den store fornyelse af 
aandslivet i sidste halvdel af forrige aarhundrede atter vakte sansen for 
gode skoler. De store tænkeres og digteres tid førte gjennem den preus- 
siske undervisningsminister Wilhelm von Humboldt den moderne humanismes 
aand ind i gymnasiet. : Gjenoplivelsen af de klassiske studier ved den store 

filolog August Wolf styrkede den stilling, latin og græsk havde hævd paa, 
idet dog nu hovedvægten flyttedes over paa disse sprogs æstetiske og 
historiske betydning. Samtidig krævede ogsaa naturfagene altid øgende 
rum i undervisningen. Efterhvert truede de stigende krav med at overbe- 
byrde fagkredsen og lærestoffet. 

I trediverne begynder baade læger og lærere at advare mod 
overlæsselse, ifald skolen vilde stille sine fordringer til ungdommens lære- 
evne endda høiere. Visselig er al den tale om elevernes overanstrengelse, 
som siden stadig har været ført i marken, adskillig overdreven, og den 
bunder tidt nok i blødagtighed. Men skolen har gjort indrømmelser, de 
klassiske sprog trænges efterhaanden tilbage, idet deres timetal i ugens 
undervisning knappes af. 

Som en mere praktisk forberedelse for studium af naturfag stiftedes 
i begyndelsen af forrige aarhundrede de saakaldte realskoler, oprindelig et 
slags tekniske læreanstalter uden den almene aandsdannelse som egen tligt 
maal. Der lægges hovedvægten paa studiet af moderne sprog, matematik 
og naturfag. Latinundervisning er i regelen bibeholdt, fordi kundskab i 
latin i Preussen kræves for ansættelse i embeder. Siden 1859 er der 
truffet en adskillelse mellem realgymnasier med latintimer og realskoler 
uden saadanne. Følgen er, at man nu har tre slags gymnasier. Dette 
kan være slemt for mindre byer, som har daarlig raad til at koste paa sit 
skolevæsen. For at afhjælpe dette har man, med Frankfurt som forbillede, 
begyndt at grunde ,sam-skolerf, hvor undervisningen i fremmede sprog 
aabnes med fransk, medens latin kommer i fjerde, og græsk i sjette skole- 
aar. Følgen er, at der lidet læres af noget af disse sidste fag. Disse 
samskoler har ødelagt kundskaben i latin og betegner overgangen til en 
latinløs skole. Besynderlig nok giver realgymnasie-uddannelsen ikke ad- 
gang til at studere medicin. 

Gutten optages i skolen i sit ode til rode aar og fortsætter til 18- 
aarsalderen, saa det bliver i en sen alder, han sættes til at puge grammatik. 
Græskens dage kan, med denne korte undervisningstid, siges at være talte. 

Den største ulempe ved den moderne tyske skole er den adgang, 
som den eksamen, der svarer til vor middelskoleprøve, aabner til blot at 
tjene et aar som rekrut. Dette skaffer nemlig stort bryderi med uvidende 
og dovne elever, som vil smutte fra den almindelige værnepligt. Til mange 
skolemænds forbauselse opretholdes denne forkjerte ordning, selv nu efter 
at tjenestetiden for almindelige soldater er nedsat fra tre til to aar. 

Eksamensvæsenet er i senere tid blevet indskrænket, en tvilsom reform. 

Værst af alt for skolens fortsatte trivsel er det, at styrelsen vægrer 
sig ved at betale lærerne en rimelig høi løn i forhold til andre embedsmænd. 

Forfatteren fordømmer tillige indskrænkningen af undervisningen i 

klassiske sprog. Han forudser dog, at der maa komme en dag, da de for- 
svinder fra fagkredsen; buen spændes for stramt, og personlig følelse spiller 
ingen rolle overfor det praktiske livs krav. Men det er dog et spørsmaal, 
om f. eks. historieundervisningen tjener paa, at Termopylai og Cannæ stilles 
i skygge af Waterloo og Sedan. Forfatteren indser ikke, hvorledes historie- 
undervisningen helt skal kunne følge fredsforeningernes krav paa at ind- 
skrænke omtalen af krigsbegivenheder til fordel for tilegnelse af kultur- 
historiens elementer. Han nævner ogsaa de øvrige fags betydning og slutter 
med at udtale haabet om, at handelsskoler snart maa blive oprettede. 

Endelig omtaler han de høiere pigeskolers store mangelfuldhed; de 
ligger ikke under statens kontrol og er derfor meget forskjellig indrettede 
overalt undtagen i Baden, hvor pigernes undervisning er mønstergyldig. 

Erkjendes først skolevæsenets brøst, er ny styrke allerede ifærd med 
at tilflyde denne vigtige administrationsgren. Isaafald kan Tyskland skue 
fremtiden imøde med god fortrøstning. 


Til læserne. 





At fortsætte Tambs Lyches livsgjerning kan det synes dristigt at 
forsøge. Heldigvis havde han dog faaet virke længe nok til at bringe 
y Kringsjaa* ind i et fast og jævnt spor og til at skabe det en trofast 
Skare af venner. Saasandt ,Kringsjaa* har havt sin mission og fremdeles 
har den, er det den nye redaktions forvisning, at denne venneskare ikke 
svigter, nu da det gjælder at føre foretagendet videre over det tunge død- 
punkt. Forvisset om at blive mødt med velvilje, tør den nye redaktion 
til gjengjæld forvisse ,Kringsjaas* venneflok om, at saalangt evnen rækker, 
skal der ikke blive sparet paa redebon anstrængelse for at holde tids- 
skriftet i fart paa den engang opstukne bane: at bringe ekspedit bud hjem 
til interesserede i bygd og by fra de store nationers kulturarbeide, slig 
som dette kommer til orde gjennem alle de originale tidsskrifter, som kan 
trives i store sprogsamfund. Saalænge disse storartede kulturorganer 
blomstrer, og saalænge vort faatallige folk ikke formaar at skyde frem i 
rækken af mangemilion-samfundene, vil en budbringer som ,Kringsjaa* 
have sin mission. Lad os, læsere og redaktion, i fællesskab gjøre, hvad 


der staar i vor magt, for at fylde denne mission — og foretagendets dybt 

savnede stifter og foregangsmand i den tunge grundlæggelsens tid vil vi 
saaledes reise et uforgjængeligt mindesmærke: ,Kringsjaa* som den 
utrættelige budbringer mellem den store fælles verdenskulturs værksteder og 
det lille Norges tusen hjem. Lad os med forenede kræfter virke for, at 


Tambs Lyches værk, , Kringsjaa* stedse maa vedblive at fylde sin opgave. 

— Japans jernbamnenet-har for tiden en udstrækning af 4505 km.; 
men der er en mængde nye jernbaner planlagt, saa man kan beregne, at 
det om nogle faa aar vil have en samlet udstrækning af 10,450 km. 
Man beregner, at bygningen koster ca: 50,000 kr. pr. km., og den samlede 
kapital, der vil blive nedlagt i jernbanerne, skulde altsaa komme til at 
beløbe sig til over 500 millioner kroner. 

— Telegrammet om admiral Deweys angreb paa den spanske flaade 
ved Cavite brugte bare 35 minuter for at naa fra Manila til New York, 
skjønt det mnatte passere gjennem 22,400 km. telegraftraad og blev op- 
taget og sendt videre ved ialt 75 mellemstationer. Først gik det ad kabel 
til Hongkong, saa derfra ad kabel til Saigun i Kochinkina, saa ad kabel 
til Singapore, saa ad kabel rundt Malakka til Penang, derfra ad kabel 
over den Bengalske bugt til Madras. Saa tog det landveien tværs gjennem 
Indien til Bombay, derfra ad kabel til Aden, saa videre ad kabel gjennem 
Rødehavet til Suez. Derfra overland til Alexandria, saa videre ad kabel 
til Malta, Gibraltar, Cascavellos ved Lisboa og op til Landsend i England. 
Derfra overland til London. Saa den vanlige vei over til Waterville i 
Irland og endelig tværs over Atlanterhavet til New York. Denne telegraf- 
linje udgjør mere end */3 af jordens omkreds, og dog bruger et telegram 
bare 35 minuter til at naa frem. Kloden begynder at svinde sammen. 

— Gladstone som bidragsyder til ,Nineteenth Century*. Lige fra 
dette store Londoner-tidsskrifts grundlæggelse i 1877 var gamle Gladstone 
dets trofaste medarbeider. Redaktøren, mr. James Kuowles, udtrykker i 
sidste numer sin sorg over tabet af den ,store gamles* pen. I alt har 
han kunnet trykke 67 opsæt af den berømte statsmand; regner man hver 
af dem til bare ti sider gjennemsnitlig — og det er sikkert altfor lavt 
anslaaet — vilde det udgjøre et tykt bind, om de blev trykt op igjen i bog- 
form. Noget, som visseligen sker. Redaktøren fortæller med begeistring, 
hvor prægtig den gamle var at have at bestille med. Hvad han havde 
lovet, holdt han paa en prik. Han kunde være saa neddynget i andet 
arbeide, men havde han givet sit ord, kunde redaktøren gjerne sove trygt 
til den aftalte tid — da var opsættet der saa sikkert som postbudet. 
Gamlingen var i sit embede en pave, saa urokkelig i troen paa ufeilbar- 
ligheden af, hvad han bestemte sig for som ret og rigtigt; var han kaaret 
til leder, da følte han sig som et himlens redskab, som en ypperstepræst, 

hvem intet jordisk maatte træde iveien. Men privat og især som bidrags- 
yder var han igjen den mest beskedne og medgjørlige person. Han var 
oprigtigen spændt paa redaktørens bemærkninger om den indleverede artikel. 

Kun i et stykke følte redaktøren, han maatte veie sine ord til 
minister-forfatteren. Det var, naar han skulde indlede forhandling med 
ham om at skrive om en bestemt sag. Gladstone havde nemlig vænnet 
sig slig til at samle al sin personlighed om en eneste opgave ad gangen, 
at redaktøren til at begynde en samtale maatte undgaa at nævne andet 
end netop, hvad han vilde fæste gamlingens tanker ved. Lykkedes dette, 
var han snart fyr og flamme for ideen; Knowles siger sig at have været 
eneste vidne til mangen glimrende tale foran redaktionsbordet, der vilde 
sat underhuset i henrykkelse. Være karrig med sin iboende rigdom kunde 
Gladstone ikke. Naar en idé havde grebet ham, gik han helt op i den 
og bearbeidede sin tilhører, saa det var ugjørligt at opretholde en anden 
anskuelse. Selv veiede han med den granneste iver enhver indvending, 
fremsatte den frimodig til gjendrivelse og hævdede altid, at intet moment 
maatte holdes borte fra diskussionen af en sag. Men naar saa gjen- 
drivelsen med omhu var fuldbragt, tumlede hans begeistring sig Saa 
overdaadig, at ingen modstod hans forheksende veltalenheds indflydelse. 
Som taler var han den store skuespiller, aktøren, som er sin rolle. En 
stor mand og en bitter politisk modstander af gamlingen fortalte engang 
redaktøren: ,Jeg har netop været til middag sammen med mr. Gladstone, 
og jeg forsikrer Dem, at mandens magnetiserende kraft er saa overvældende, 
at om han havde bedt mig gaa ud paa gaden og staa paa hodet, jeg 
havde gjort det.* Det prægtigste ved ham, var hans uopslidelige ung- 
dommelighed, hans friske og ligefremt elskværdige væsen, der gjorde ham 
det saa let at være ven med en modstander i anskuelser. 

Mest bekjendt af Gladstone's bidrag til ,XIX. Cent.* er hans 
artikler mod tyrkervenskabet paa Berlinkongressens tid og diskussionen 
med Huxley om trosspørsmaal i 1891. Hans sidste artikel, i okt. 1896, 
gjaldt de tyrkiske massakrer paa armenierne. 


Rettelse. 





I 10de hefte af ,Kringsjaa" er i afhandlingen , Beleiringen af 
Akershus* indløbet en trykfeil. 

Paa side 750 øverst er udeglemt en sætning, idet der staar: 
nemlig enten at bortgive og bortkjøre osv.%* istedenfor ,nemlig enten 
at bygge et detacheret (særskilt) fort paa høiden eller at bortgrave og 
bortkjøre osv.* 

Redaktionen er ikke ansvarlig for de ideer 
og synsmaader, der forekommer i optagne 
originale artikler eller i de fra udlandets tids- 
skriftpresse hentede opsæt. Den medtager alt, 
der bør kjendes af den læsende almenhed, 
enten den er enig med vedkommende forfatter 
eller ei. — Redaktionens egne meninger finder 
man i de redaktionelle artikler. 

Kristiania, 12. juni 1898. 

Folk begynder at finde krigen lang- 
trækkende og kjedelig. Da den brød 
ud, havde man ligesom en følelse af, at 
man sad i et teater og ventede paa, at 
tæppet skulde gaa op for et spændende 
og nervepirrende skuespil. Og nu, da 
skuespillet langsomt drager hen over 
scenen med mange ord og lidet handling, 
føler man sig skuffet. Man havde ventet 
voldsomme slag med stort mandefald og 
herjende ødelæggelser, men maa isteden 
nøie sig med mere eller mindre sagt- 
modige og resultatløse bombardementer. 
Forgjæves venter man at faa se mod- 
standerne ansigt til ansigt i et afgjørende 
basketag. De stirrer hypnotiseret paa 
hinanden, men vover ikke det afgjørende 
sprang. 

— Der er noget demoraliserende i dette 
publikums begjær efter blodige, sønder- 
knusende sammenstød. Det har sin rod 
i den samme nedværdigende følelse, som 
bringer spanierne til at nyde de ræd- 
somme tyrefægtninger. Hvad vilde vel 
være glædeligere, end om denne krig 
kunde bringes til en afgjørelse alene ved 
kloge strategiske forholdsregler uden 
større tab af menneskeliv ? 

At krigen vilde trække i langdrag 
var noget, man paa forhaand maatte 
vente. Korte krige kan kun føres af na- 
tioner, som stadig holder store flaader 
og hære i krigsberedt stand, og som har 
alle de hjælpemidler, de trænger, paa 
rede haand, hvilket hverken var tilfældet 
med amerikanerne eller sSpanierne. Ameri- 

kanerne troede vistnok, at Kuba kunde 
erobres og den spanske flaade ødelægges 
ien ruf. De stolede paa sine uhyre 
hjælpekilder. Men de har faaet erfare, 
at rige hjælpekilder ikke er ensbetydende 
med et færdigt og vel organiset krigs- 
maskineri. De begynder at opdage, at 
der trænges en stor og vel udrustet flaade 
til at knuse selv en anden rangs magt, 
og at en saadan flaade hverken kan 
improviseres eller kjøbes i færdig stand. 
De begynder ogsaa at forstaa, at en hær 
paa tyve tusen mand er for liden for 
angrebsoperationer udenfor de Forenede 
Staters grænser, og at det tager tid at 
organisere, opøve og udruste frivillige. 

Heller ikke fra spaniernes side kunde 
man vente en hurtig og paagaaende tak- 
tik. Den spanske administration har 
sjelden udmærket sig ved stor handle- 


kraft, og den vilde løbe en stor resiko 


ved at hidføre et afgjørende slag. Ti 
i tilfælde af nederlag vilde det tabte paa 
grund af landets udtømte hjælpekilder 
ikke kunde erstattes, og det er heist 
sandsynligt, at nederlaget vilde efterfølges 
af en indre revolution. Vi ser jo, hvor- 
ledes de spanske autoriteter i dødelig 
angst for et oprør oppuster ethvert 
sammenstød, som ikke har karakteren 
af en katastrofe, til en spansk seir, der 
benyttes til at holde folket i aande. 
Desuden maa man erindre de store af- 
stande, den spanske flaade har at over- 
vinde, og de moderne krigsskibes afhæn- 
gighed af langsomme kulskibe eller kul- 
forraad, som her maa søges 1 fjerntlig- 
gende havne. 


Fra krigsskuepladsen. 


Det er ikke let at opdage den span- 
ske krigsplan, medmindre den gaar ud 
paa at skride fuldstændig planløst til- 
værks. Det ser imidlertid ud til, at det 
er spaniernes hensigt uden at ud- 
sætte sig selv for meget at skaffe den 
amerikanske flaade det størst mulige 
bryderi og derved forhale en afgjørelse. 
Det lykkedes admiral Cervera, da han 

var ankommen til de vestindiske farvande, 
at holde amerikanerne i uvished om sine 
bevægelser, og nu er han gaaet tilankers 
i en havn, hvor han paa grund af det 
trange og vel befæstede havneindløb 
sandsynligvis tror sig sikker og dog 
holder den amerikanske flaade i fuld 
aktivitet. Admiral Sampson bevogter 


Å 

Havaneserinder i sin gadeport. 


Santiago, som katten bevogter det hul, 
hvor musen er sluppet ind, og alt tyder 
paa, at det vil koste amerikanerne ad- 
skilligt bryderi at indtage byen og øde- 
lægge flaaden. 

Efterretningerne fra krigsskuepladsen 
er fremdeles ufuldstændige og modstri- 
dende. Spanierne trænger seirsbudskab 
og benytter sig af enhver anledning til 
at skabe dem. Den amerikanske presse 
føler nødvendigheden af at made publi- 


” 





kums nysgjerrighed og offentliggjør alt 
hvad der naar den, sandt og usandt, 
uden at bekymre sig om modsigelser. 
Det er derfor vanskeligt at opgjøre sig 
et klart billede af, hvad der er hændt; 
men følgende begivenheder maa vistnok 
betragtes som fastslaaede: Da det maatte 
ansees som nogenlunde sikkert, at den 
spanske eskadre laa i Santiagos havn. 
drog en afdeling af den amerikanske 
flaade under kommandør Schley straks 
derned for at blokere havnen. Den 31te 
mai rettede Schley et angreb paa de 
spanske forter for at undersøge, hvor- 
vidt en forcering af det trange indløb 
lod sig udføre uden -altfor stor resiko og 
vanskelighed; men han trak sig temme- 
lig snart tilbage, og denne omstændig- 
hed blev øieblikkelig udnyttet til at ud- 
basunere begivenheden som en seir for 
spanierne. Schley har sandsynligvis fun- 
det, at indløbet var vel befæstet, og at 
indseilingen vilde være baade vanskelig 
og farefuld. Planen om at opsøge de 
spanske skibe inde i havnen og æøde- 
lægge dem blev derfor antagelig opgi- 
vet; ti det næste, amerikanerne foretog 
Sig, var at nedsænke et gammelt ubru- 
geligt skib ,Merrimac* midt 1 indløbet, 
for at stænge den spanske flaade inde. 
Løitnant Hobson og 7 andre modige 
amerikanere gik ombord paa det med 
miner forsynede skib og drog under de 
spanske forters ild ind i indløbet til et 
sted, hvor. kanalen kun er 70 .meter 
bred. Her bragte de ved en eksplosion 
skibet til at synke, medens de selv blev 
reddet og fanget af spanierne. Ifølge 
spanske beretninger blev ,Merrimac* 
sprængt af en spansk torpedo, idet 
amerikanerne forsøgte at forcere ind- 
løbet. . Men det kan neppe tænkes, at 
amerikanerne har villet benytte et værdi- 
løst fartøi som ,Merrimac* til at tiltvinge 
sig adgangen til Santiago. Ifølge ameri- 
kanske . efterretninger er den spanske 
flaade indstængt; men fra spansk side 
foreligger en meddelelse om, at vraget 
er sprængt ved dynamit. 

Det, som nu forestaar, synes at 
være et angreb paa Santiago ved hjælp 
af landsatte amerikanske tropper. Det 
forlyder, at amerikanerne allerede har 
gjort landgang paa flere punkter i nær- 
heden af Santiago og besat flere af de 
høider, som behersker byen, efter et 
heftigt sammenstød med spanierne. Men 

meddelelserne herom er ikke fuldt be- 
kræftede og kan ikke stoles paa. Et 
landgangsforsøg ledsaget af et angreb 
paa de spanske forter synes dog virke- 
lig at have fundet sted den 10de juni. 

- Det har været meddelt, at en ame- 
rikansk landgangshær paa 27 000 mand 
er afgaaet fra Tampa til Santiago uden 
dækning af amerikanske krigsskibe. Men 
den sidste melding gaar ud paa, at 
denne ekspedition endnu ligger i Tampa. 
Admiral Sampson benytter tiden, indtil 
den amerikanske hær ankommer, til at 


bombardere de spanske forter og gjøre 
dem saa uskadelige som muligt. 


Fra Filippinerme 


er der indløbet efterretninger, som er 
høist ugunstige for spanierne. Straffen 
over det spanske vanstyre paa disse 
øer synes endelig at være kommen. 
Spaniernes forhaabninger om at opnaa 
en forstaaelse med insurgenterne har 
slaaet fuldstændig feil. Hele øgruppen 
er i -oprør, og de indfødte synes i Agui- 
naldo at have en dygtig og energisk 
leder. Efter katastrofen ved Manila, 
der fuldstændig ødelagde den spanske 
flaade, har oprørerne drevet spanierne 
fra den ene stilling efter den anden og 
staar nu udenfor Manila, som den span- 
ske guvernør føler sig ude af stand til 
at forsvare. De spanske tropper deser- 
terer i store mængder, og spanierne har 
nu kun valget mellem at gaa under i 
den sidste kamp med oprørerne eller 
overgive sig til amerikanerne, som vist- 
nok ikke har kunnet bringe Manila til 
at kapitulere, men dog turde være istand 
at afvende de værste ulykker fra byen. 
Der foreligger allerede meldinger om, at 
oprørernes angreb paa Manila er begyndt, 
og "det vil blive interessant at se, hvor- 
ledes amerikanerne kommer ud af det 
med de indfødte, naar disse er komne 
til magten. 


I Spanien 


har disse ubehagelige efterretninger atter 
formørket udsigterne for den nuværende 
administration. Der har i kamret hævet 
sig truende røster mod regjeringen, og 
bladene indeholder heftige artikler, som 
forlanger dem, der er skyldige i den nu- 
værende situation, dragne til ansvar. 
Ministeriet Sagasta har længe staaet 
paa svage fødder, og efter nederlaget 
ved Manila var det nær ved at maatte 
gaa af. UWUveiret gik imidlertid over, og 
Sagasta slap med at rekonstruere sit 

kabinet. Den nye regjering vakte dog 
ingen stor tillid; men det lykkedes den 
at holde sig oven vande ved hjælp af efter- 
etningerne om Cerveras tilsyneladende 
heldige operationer. Nu synes dens stil- 
ling atter truet, og hvis den skal holde 
sig ved roret, maa den visselig sørge 
for nye seirsbudskab. 


I Østerrige 


staar lovgivningsmaskineriet atter i stam- 
pe paa grund af den tyske obstruktion i 


kamret. Splittelsen mellem den tyske og 


slaviske befolkning i riget synes stadig 
at tiltage, og situationen blir mere og 
mere kritisk for den udøvende magi. 
Premierminister Thun kan ikke be- 
kvemme sig til at ophæve de blandt 
tyskerne saa forhadte sprogforordninger, 
og Saalænge disse staar ved magt, synes 
de tyske repræsentanter i deputeret- 
kamret bestemte paa ved alle slags mid- 
ler at hindre alle magtpaaliggende sagers 
afgjørelse. 

En nylig stedfunden begivenhed i 
Graz har vistnok bidraget stærkt til at 
ophidse gemytterne. Et bosnisk regi- 
ment i denne by fyrede nemlig paa en 
skare tyskere og dræbte adskillige af 
dem. De tyske reserveofficerer bivaa- 
nede de dødes begravelse, som i mange 
militære stater vilde blive betragtet som 
noget nær ensbetydende méd mytteri. 
Følgen var, at de blev stillet for krigs- 
ret og ilagt fængselsstraf. Herover ge- 
raadede de østerrigske tyskere i harnisk, 
og sagen er bleven optaget i kamret. 


I det nyvalgte franske deputeret- 
kammer 


har ministeriet Meline bestaaet den før- 
ste ildprøve ved at sætte igjennem val- 
get af sin kandidat, Deschanel, til 
præsident. Oppositionens kandidat var 
den tidligere præsident Brisson. Det 
første valgmøde var yderst stormende, 
og Deschanel opnaaede kun en overvægt 

af en stemme, der paa grund af et 
uheld blev erklæret ugyldig. Der maatte 
derfor foretages omvalg, hvilket resul- 
terede i, at Deschanels overvægt blev 
forøget til 4 stemmer. De radikales 
udskeielser i det første møde har for- 
modentlig bragt nogle af de mere be- 
sindige deputerede til at slutte sig til 
regjeringens kandidat; men man kan 
just ikke kalde ministeriets seir glim- 
rende. Der kan ikke regjeres trygt i 
Frankrig med en majoritet paa 4 stem- 
mer, og regjeringen maa enten ved en 
eller anden indrømmelse vinde nok en 
partigruppe over paa sin side eller ogsaa 
forberede sig paa et Snarligt fald. Der 
har da ogsaa været tale om en rekon- 
struktion af ministeriet paa bredere basis. 
Idetheletaget blir situationen i Frankrig 
stadig mere spændt, og det er ikke umu- 
ligt, at de gjærende kræfter tilslut vil 
skaffe sig et dramatisk udbrud. 


Australiens forenede stater. 


Helt siden 1891 har der i Australien 
været oppe en plan om at faa istand et 
forbund mellem de australske kolonier. 
Der holdtes nemlig da et møde i Sidney 
til udarbeidelse af et udkast til en fæl- 
les forsamling. Delegerede fra alle kolo- 
nier var tilstede; men man kom ikke til 
noget endeligt resultat. I 1894 blev det 
af de australske premierministre vedtaget, 
at der skulde gjøres et nyt forsøg, og 
tre aar efter, altsaa ifjor, blev man paa 
et møde af delegerede enige om grund- 
laget for den australske forfatning. Ef- 
ter at de forskjellige koloniers parlamen- 
ter havde vedtaget dette grundlag, blev 
det bestemt, at spørsmaalet skulde 
finde sin endelige afgjørelse ved en 
folkeafstemning. Denne har nu fundet 
sted med det udfald, at sammenslutnin- 
ningens tilhængere seirede med stor 
majoritet i Victoria, Sydaustralien og 
Tasmania. I Ny-Sydvales, den ældste 
og vigtigste af kolonierne, opnaaedes 
derimod kun en majoritet af 68000 

stemmer, medens det minimum, der | et mere beleiligt tidspunkt. Den støttes 
forlangtes, var 80000.  Sammenslut- | af unge og sterke kræfter og har der 
ningsplanen er saaledes strandet, men | for uden tvivl fremtiden for sig. 

kun foreløbig; ti man kan være sikker 

paa, at den vil blive gjenoptaget paa Kr 

Albert Bonniers forlag, Stockholm: 

Frey Svenson: Lytta sjålar. Beråttelser. 

Martin Landahl: Et vårhefte dikter. — (Tredje samlingen). 

Gustaf Fröding: Gralstånk. — Ett dikthåfte. 

I sin ifjor udgivne digtsamling, den meget omskrevne bog ,Stånk och flikar*, 
behandlede G. F. den middelalderske legende om den hellige Gral, bægeret med 
livsens saft. Nærværende digthefte er en nærmere udvikling af samme grundidé: 
den straalende livssafts glans gjenkjendes mere eller mindre dulgt i alle ting og 
alle væsener. Digteren udtaler om disse sine vers, at de er at betragte mere som 
rimede tankeforsøg end som poesi i vanlig forstand. De udmærker sig ved en for- 
Sigtig nøgternhed. Vi savner i denne samling de friske visetoner, som ellers har 
været G. F.'s kjæreste eiendommelighed. 





Gyldendalske boghandels forlag: 

Knut Hamsun: Aftenrøde. — Slutningsspil. 

yDer var engang en mand, som ikke kunde bøie sig — —* Med denne 
ironiske eventyr-indledning afslutter Knut Hamsun sit nye skuespil, efterat han har 
vist, hvorledes aarenes indflydelse netop i al stilhed bøier heltens engang saa steile 
ungdomstrods og lærer ham at synke nydende hen i den aftenrøde, som tændes i ham. 

Bogen afslutter den trilogi, som aabnedes , Ved rigets port* og førtes videre 
gjennem ,Livets spilf. Helten, den underlige filosof Ivar Kareno, er nu bleven ti 
aar ældre, han har taget sin vidtløftige frue til naade igjen og har ringet om sig 
en troende skare af yngre og ældre radikalere, ,Bjerget*. | 

Stykkets handling bestaar da i, at den gamle overløber Bondesen som redaktør 
for regjeringsorganet lokker sin modstander ud af ,Bjergets* tryllekreds og gjør 
ham til regjeringspartiets valgkandidat for at styrte professor Jerven, som han op- 
dager at være en rival baade hos fru Kareno og hendes tjenestepige. Karenos 
komiske spræl i garnet er ofte ret morsomt skildrede; virkelig høikomisk er den. 
scene, hvor ,Bjergets* fanatiske underhøvding, Tare, deklamerer for den vaklende 
femtiaaring hans egne ungdoms-haranger om ungdommens ret til at foragte og styrte 
dem, som gamle er. Men i sin helhed forekommer boøgen snarere at være kon- 
strueret sammen af engang givne størrelser end født af en umiddelbar inspiration. 
Uhyggen og vammelheden ved de dominerende forhold i stykket er ikke her i nogen 
særlig mon ,døivet* ved den haukende humor og det spillevende lune, som ellers 
ofte gjør Hamsun saa underholdende at læse. 

Seet under et, kan de tre skuespil ikke let indsees at have tema nok til saa 
stort et apparat. Kareno-figuren er for lidet interessant baade som personlighed 

og som talerør for tanker, og alle de mange andre figurer, der forresten er ganske 
anderledes livagtig fremstillede, er for simple og ækle til i længden at egne sig 
som omgangsfæller. Og som ,indlæg i diskussionen* forekommer forfatterens argu- 
mentation mere barok end vækkende. 


Dr. Gustav Bang: Europas kulturhistorie i fortællinger for folket. — Med 
4—500 billeder. 

Ikke sandt, dette er en bogtitel, som tiltaler ,Kringsjaa*s læsere! Har De 
ikke gaat aar efter aar og ventet paa, at det snart maatte hænde det, som nu fuld- 
byrdes: en kyndig mand giver sig til at fortælle i sammenhæng og slig, at alle og 
enhver kan følge med, den store verdenskulturs udviklingsgang — ja, hvad mere er, 
han ledsager sin underholdende og lærerige fremstilling med en overflod af smukke 
og paalidelige billeder. Og alt dette, tilsammen 8—900 rigt illustrerede sider, bydes 
Dem for 6—7 kr. Værket skal udgjøre to bind, det første omfattende oldtiden og 
middelalderen, det andet tiden efter gjennembruddet ved aar 1500. Stoffet lægges 
tilrette i afrundede fortællinger, ialt 112 i tallet. Sproget er friskt og livligt, aldeles. 
rent for fremmedord og lærde udtryk. Vi lykønsker forfatteren og forlaget til det 
udmærkede foretagende og kjøberne til den nydelse rig paa udbytte, som dette: 
prægtige værk vil skaffe. Prisen er røverkjøb. 


Nordiske tidsskrifter. 


Nordisk tidsskrift (Letterstedtska). — Tredje hefte. — Johan Hertzberg: 
Henrik Ibsen som tragiker; Elof Tegnér: Några universitetsfrågar; Oscar Leverlin: 
Den italienska barokstilen; boganmeldelser m. m. — Fjerde hefte: H. Mar- 
tensen Larsen: Høisangen og de syriske bryllupsskikke; H. Schiick: Ett bidrag till 
det franske medeltidsdramats historia; Jul. Petersem: Petrarca i hans forhold til 
lægekunst og lægevidenskab; I. Fr. Schroeter: Den norske polarfærd 1893—1896; 
Oscar Levertin: Den italienska «barockstilens utveckling, II. Måleri. — Anmeldelser. 

Finsk tidsskrift. — April. — Jarl Hagelstam: Karl A. Tavaststjerna; G. 
Synnerberg: Sibiriska kulturförhållanden; Elsa Lundberg: Illusioner; boganmeldel- 
ser m. m. 

Folkevennen. — Ny række. 22. binds 3. hefte. — Andreas Lund: Skisser 
fra Nordland II; Henrik Wranér: Han kunde ikke for det; redaktøren: Dr. Sven 
Hedin; adjunkt Grønvold: Skikkelser af den islandske ættesaga IIl.; T. Gleditsch: 
Indtryk fra Londons fattigkvarterer. 

Tilskueren. — April. — P. Lauridsen: Det nationale gjennembrud i 
Sønderjylland; Karl Madsen: Julius Paulsen; R. Besthorm: Cisleithanien; bog- 
anmeldelser m. m. — Mai. — Harald Höffding og Vald. Vedel: Taler til og for 
Henrik Ibsen; Johannes Jørgensen: Al fresco; Nils Möller: Ibsen og udlandet m. m. 
— Juni. — J. P. S. S. Clausen: 1848—49—350; H. L. Bisgaard: Middelstanden og 
kapitalen; J. A. Fridericia: Træk af kvindeidealets omdannelse i det 16. og den 
første halvdel af det 17. aarhundrede, særlig i Danmak; Jul. Petersen: Mirakel-- 
kure; Selma Lagerløf: Gravskriften; Vald. Vedel : Nye fortællinger. 

Naturen. — April. — C. F. Kolderup: Istiden i Norge (med 4 fig); H. 
Zippel: Bomuldsbusken; Å. Stuxberg: Krimska steppen vid midsommartid; Dr. 
Thiele: Amerikansk guldmagerkunst; mindre meddelelser. 

Nord og Syd. — Det nye danske illustrerede tidsskrift for historie, geografi 
og naturvidenskab, redigeret af André Liitkem (G. E. C. Gads forlag), indeholder 
i sine numre for april og mai en række solide og interessante bidrag; af indeholdet 
fremhæves: April: J. Lomholt: Færøerne (illustreret); Arthur Christensen: Ruslem, 
den persiske nationalhelt; P. Munch: Danmark for 50 aar siden; Carl Barrau: 
Mars (ill.), Stjernehimlen i april (med kart)m. m. — Mai: Fridtjof Nansen: Hvorledes 
Nordpolen vil naaes; Elba, minder om Napoleon; Carl Burrau: Solen; Nina Bang: 
Vasco di Gama; Stjernehimlen i mai; boganmeldelser m. m. — Juni. — Å. L:: 
Europa og Kina, en kinesisk statsmand om Europa og den europæiske politik; 
Arthur Christensen: Casanova. Et hundred- aarsminde; P. Munch: Danmark for 
50 aar siden; Carl Andersen: Kuba; Otto Littkem: Tordenskjolds dødsbo; Carl 
Burrau: Fra himmelrummet. Solen. 

Nordisk Revy, (utg. af Erik Thyselius), h. 3: &Separatista: Från Stock- 
holms salonger; George Egerton: Drømmelodien, fantasi; John Kruse: Den franske 
konstutstållningen i konstföringen; Gasparone: ,Kungen har sagt det*, referat; 
Volontaire: Från opera och koncertsal; En brefvåxling med anledning af Nord. 
Revys Broxviksartikler; Martyren-advokaten Leporello, polemik. 

Ord och Bild, (utg. af Karl Wåhlin; norsk ombud: Jacob Hilditch), h. 5: 
J. Kreuzer: Erik XIV och drottning Elisabet af England (rigt illustr.); John af 
Klercker: Cuba libre, (illustr.); Karl A. Tavaststjerna: Än lefva de gamla gudar!; 
Hugo Gyllander: Råttfångaren i Hameln, dikt; V. H. Wickström: En okånd; 
Arvid Mörne: Karl A. Tavaststjerna, (med portræt), nekrolog; Kunst og literatur- 
artikler m. m. 

— 185,000 heste har Berlins store | fart skulde en by reises, saa de til- 


sporvei-selskab kjøbt, siden det begyndte 
for 25 aar siden, og ialt betait dem med 
12 mill. kr. eiler 667 kr. stykket. Gjennem- 
snitlig har hver hest tjent i 1700 dage 
eller 33/4 aar. De trækker 27 km. daglig. 
55 pct. af hestene sælges igjen og ind- 
bringer da 560 kr; hestens værdi svinder 
altsaa ind med 30 øre dagen. lfjor laa 
270 heste ,paa landet* for at forfriske 
sig. Flesteholdet minker i den senere tid, 
ifjor med hele 100. Heste-sporveiens 
dage er snart talte. 

— En by af sink er den unge havne- 
stad Beira ved Mosambik-kanalen i det 
portugisiske Sydost-Afrika, hvor alle 
boliger, hoteller, pakhuse, hospitaler, 
kaserner er bygget af sinkblik. I rasende 





strømmende indvandrere kunde faa tag 
over hodet — og spekulanterne hentede 
fra England, Frankrige og Amerika sink- 
blik i tusenvis af tons; dermed var byen 
færdig paa seks maaneder. Vakkert er 
det ikke, og sundt ligesaalidt, tropisk 
varmt som der er. Alt gjøres af sink 
i Beira, selv ligkisterne. 

— 28 1s-fabriker i Chikago har sluttet 
sig sammen til en ,ring* med 11 mill. 
kroners aktiekapital. 

— Vinskjønnere. Et selskab vin- 
skjønnere i Wiesbaden blev usams om, 
enten fransk eller tysk champagne 
smagte bedst. Der blev væddet, og tre 
domsmænd opnævntes til at sætte 25 
forskjellige ,mærker* i rang. En af 


Notiser. 


deltagerne medbragte 6 flasker af samme 
vin, men hver med sin særskilte etikette, 
den ene mer velklingende end den anden. 
Ved skjønnet blev en af disse flasker 
sat som no. 1, en anden som no. 25, de 
øvrige hist og her i rækken. Da dette 
resultat var forkyndt, røbede skøieren sin 
lystige streg og bemærkede med Sancho 
Panza: »y»De har forskjellige halsbaand, 
men er en og samme hund hver gang !* 

— Et videnskabens Akrovolis skal 
bygges paa en høide bag San Francisko, 
og alle verdens arkitekter er indbudne 
til at kappes om at sende det præg igste 
udkast; honorarerne til præmievinderne 
bestrides af mrs. Phebe Hearst. 18 mill. 
kr. ligger rede til arbeidets paabegyndelse, 
og nye store tilskud strømmer stadig 
ind, saa meget skal der ikke skorte paa 
for at skaffe det unge guldland verdens 
stateligste universitet. 

— Japans literater er talrige som 
sand ved havets bred, og dog lønnes 
deres flid og møie saa uselt, at de for 
100 sider ikke faar mere end 80 kr. i 
honorar. 

— Belgrads nationalbibliotek har 
maattet lukke, — fordi der ikke var flere 
bøger igjen. De 40,000 bind er efter- 
hvert udlaant, men ikke en eneste bog 
er bragt tilbage igjen, saa nu sidder 
bibliotekaren der bare med katalogen 
tilbage. 

— Shakspeare — Bacon-striden er nu 
bragt ind i et nyt stade, idet en eng- 
lænder siger sig at have bevist, at det 
er Shakspeare, som har skrevet ikke 
bare de værker, der bærer hans navn, 
men ogsaa alle værker, der gaar for at 
være Bacons. Denne Bacon havde det 
saa travlt, at han ikke fik tid til at 
skrive; saa leiede han Shakspeare, der 
havde adskillige fristunder, til at forfatte 
ogsaa i Bacons navn og betalte ham 
ekstra for at holde tand for tunge med 
dette sit ekstra-arbeide. 

— Cirkelens kvadratur spekulerer 
mange taaber sig fordærvet paa; den 
letteste og enkleste metode for løsningen 
er at bytte en tiøring for et frimærke. 

Billige folkebad i Paris. Efter møn- 
ster af de billige folkebad, der i flere aar 
har været i virksomhed i Bordeaux, vil 
et filantropisk selskab nu i mai aabne 
en række billige folkebad-anstalter ogsaa 
i Paris. Der vil paa de forskjellige pladse 
— dog særlig i de folksomste bydele — 
blive reist ca. 200 smaa bygninger, hver 
indeholdende 4 baderum. Her vil menig- 
mand kunne faa sig et bad for 20 centi- 
mer eller 15 øre. Det er meningen, at 
disse anstalter skal forfleres, hvis fore- 
tagendet vinder den forønskede tilslutning. 

— Amerikanske damer boycotter fran- 
ske modevarer. Til straf for franskmæn- 
denes naturlige racesympati for spanierne 
har damerne i mange af de Forenede 
Staters større byer udstedt opraab til sine 
landsmandinder om at gaa alle franske 
butiker forbi. Følgen er, at franske kom- 
missionshandlere rundt om i Staterne maa 
lukke sine forretninger og afskedige sine 
folk. Tungest vil det falde de mange 
flotte amerikanerinder paa besøg i selve 
Paris at lukke øinene til for alt det dei- 
lige, de ellers fryder sig ved at stuve 
sine kufferter fulde af. 

— Tipoldemor, oldemor, mormor, mor 
og datter lod sig nylig fotografere sam- 
men i en liden tysk by. Oldemoren er 
den under navnet L. Haidheim kjendte 
romanforfatterinde, fru Louise Ahlhorn, 
som er 64 aar gammel; hendes mor er 
87, hendes datter 42, og dennes datter, 
barnets mor, 22 aar. 

— Jacques Saint-Cere, den for sin del- 
agtighed i pengeudpresningsaffæren mod 
millionær-narren Lebaudy berygtede pari- 
ser-bladmand, er nu død. Siden han fik 
afsked fra ,Figaro*, vakte hans attikler 
ingen opsigt længere. Egentlig hed han 
Rosenthal og var baiersk jøde. 

Til minde om 


Tambs Lyche. 


Mange vil med vemod mindes ,Kringsjaas* elskværdige, mildt døm- 
mende, lyst seende leder, som med kjæmpemæssig flid søgte at lede sam- 
tidens aandelige bevægelse ind i vore hjem og bringe os til efter evne at 
leve med i tidens høieste stræben. Døden rev ham bort midt i hans 
arbeidsdag, før han havde naaet firtiaarsalderen. 

Der gives, tror vi, ingen bedre maade, hvorpaa vi kan hædre hans 
minde, end ved at sikre hans børns fremtid. Og ingen værre maade at 
glemme ham paa, end at lade hans hustru og børn lide mangel. Om bare 
alle ,Kringsjaas* tusener af læsere sendte sine bidrag, de være noksaa 
ringe, Saa vilde de tilsammen bedre end ord og indskrift takke for hans 
livsverk og give gode ønsker med paa veien til hans efterladte. 

Bidrag, som godt kan sendes i frimærker, bedes snarest indsendt til 
» Kringsjaas* ekspedition, Olaf Norli, Kristiania, som paa opfordring ogsaa 
sender lister til dem, som vil foretage mindre indsamlinger. 


Der vil i , Kringsjaa* blive kvitteret for indkomne bidrag. 

En familie af ingeniører. 


(Efter T. E. Martin i ,The Cosmopolitan*). 


er er et kapitel i Amerikas historie, som endnu ikke er bragt frem 
til offentlighedens kundskab, men som ikke desto mindre indeholder 
ting af den største betydning saavel med hensyn til udviklingen af Staternes 
indre hjælpekilder gjennem dampfragt paa sjø og land som ligeoverfor 





Første tog paa Camden= og Amboybanen. 


muligheden af angreb fra en fremmed magt. Dette kapitel kan passende 

betitles som ,John Stevens og hans sønner som ingeniører og skibsbyggere.* 

Det er ikke længe siden, at Abraham S. Hewitt ved en vis anledning 

udtalte om den ene af dem: ,Han er den største mekaniker, den største 

skibsbygger og den største jernbaneingeniør, som det 19de aarhundrede 
56 

har fostret.* Dette vil man tro, naar man faar høre, at den store Camden- 
og Amboy-jernbane blev planlagt og bygget af disse mænd, at de i 20 
aar var de eneste dampskibsbyggere paa Hudson- og Delaware-floderne, 
og at de fra 1840 til 1860 til beskyttelse mod en udenlandsk marine 
havde liggende paa New Yorks havn et stort krigsskib — større end det 
berømte ,Merrimac*,*) som i alle disse aar laa i tørdok ved Hoboken, og 
som i tilfælde kunde have ødelagt en hel flaade af datidens krigsskibe. 

En af hovedgrundene til, at John Stevens og hans sønners arbeide 


ikke har fundet den paaskjønnelse, - John Stevens var 
det fortjener, maa søges deri, at alle | Å født 1749 i New York, 
disse mænd snarere undgik end søgte | E af engelsk herkomst, og 
offentlig opmærksomhed, at de des- | | blev udeksamineret fra 
foruden havde formue nok til at King's college (Colum- 
kunne realisere sine planer uden SG pia)” 11791468: T 7 AE 
nogen økonomisk bistand fra mno- ; | blev han medlem af 


gen kant, og at de saaledes havde 
liden grund til at lægge 
sine planer frem for 
offentligheden. 

Skrue=baad=maskine (1804). 


New Yorks advokatstand og var New Jersey's skatmester under revo- 
lutionens dage. Han var ikke mere end 40 aar gammel, da han 
saa John Fitch's dampbaad, der gik i hovedrute Delaware—Burlington. 
Han grebes øieblikkelig af begeistring for det nye transportmiddel. Han 
undersøgte straks baaden og dens mekanisme, og i 1792 tog han selv 
patent for at benytte damp som drivkraft. FEksperimenterne fandt nu sted 
med al ønskelig hurtighed; allerede i 1798 — næsten 10 aar før Fulton — 
havde Stevens en dampbaad gaaende paa Hudson. Selv havde han bygget 


*) Nu nedsænket i bugten udenfor Sanjago. 

baaden, selv eiede han den, og han førte den tillige selv som kaptein. 
Seks aar senere byggede han en til med dobbelt skrue, og han vedblev 
med opfindelser og forsøg. Han tog patenter — i Amerika 1804 og i 
England 1805 — paa mange slags former for dampkjedler, og i 1811 
oprettede han mellem Hoboken og New York den første dampfærge i 
verden. I 1812, førend arbeidet var begyndt paa Frie-kanalen, henledede 
han autoriteternes opmærksomhed paa fortrinligheden af en jernbane. 
Samtidig drev han og hans søn Robert Stevens dampfart paa Delaware 
med held og fremgang. Aaret efter udkastede han planen til det første 
panserskib, en fuldstændig monitor-type; paa samme tid foretog han forsøg 
med forskjellige andre metoder, og i 1815 erholdt han tilladelse — den 
første af den slags i Amerika — til at anlægge en jernbane fra Delaware til 
Raritan. I 1823 sikrede han sig legislaturens stadfæstelse paa at forbinde 
den med en Pensylvania-jernbane. I 1826 byggede han et damplokomotiv, 
der paa en cirkelformig bane gik 12 mil i timen, og som befordrede 
passagerer for hans egen regning og paa hans egen eiendom i Hoboken. 
Dette var det første lokomotiv og det første jernbanetræn, som nogensinde 
løb over skinner i Amerika — iværksat af en mand, som nu nærmede 
sig de otti. Det er faa mænd forundt at sætte saadanne rekorder 1 sit liv. 
Hans arbeide har været af overordentlig betydning for de Forenede Stater, 
og dets virkninger forplantedes i alt større og større omkreds. Det var 
egentlig under paavirkning af ham, at Vanderbilt lod bygge Carolina- 
jernbanen i 1829. Den mand, som har udstukket linierne for en saadan 
fredelig kommerciel udvikling, og som har afstedkommet en saa fuldstændig 
omvæltning i hele verdens krigsførsel tilsjøs, er ogsaa helt ud en person 
med gigantiske egenskaber; men med den hast, alt foregaar i vore dage, er 
vi saa let udsatte for at glemme begyndelserne og at overse begynderne; 
det vil derfor være paa sin rette plads at reise denne mand et historisk 
mindesmærke. Vi vil ikke tale om hans private forhold eller om hans 
omfattende studier i metafysisk filosofi, hans botaniske eksperimenter 
eller om hans kjærlighed til blomster og planter. Uddannet som sag- 
fører, besad John Stevens dog netop de egenskaber, der gjorde ham 
til den store ingeniør, han blev; disse gik i arv til hans søn Robert saa- 
velsom til hans anden søn Edwin Stevens. Som 17-aars gammel gut 
hjalp Robert faderen med at faa igang den første skruedampbaad i 1804, 
og efterat de havde kjæmpet sig gjennem alle vanskelighederne, der mødte 
dem paa Hudson og Delaware, og som kunde have gjort enhver anden 
modløs, fandt de veien ud mod Atlanterhavet; for den viljestærke er der 
altid aaben sjø. 

Det blev saa som bygmester af dampskibe, at Robert Stevens gjorde 
sig berømt; hver ny baad blev bedre og gik hurtigere, indtil han i 1832 

bragte det til 15 sjømil i timen, og i mere end et fjerdedels aarhundrede 
stod han nu som Amerikas første ingeniør; hans opfindelser og for- 
bedringer til 1840 var saa forskjellige og talrige, at en fortegnelse derover 
vilde fylde flere sider. Vi maa indskrænke os til kun at nævne opfindelsen 
af en hurtig-seiler i 1818 og benyttelsen af vandhjul i 1826 samt 
dampventilen i 1831. 

Forskjellen mellem de almindelige dampskibe og de lette hurtig- 
seilere blev snart synbar, og i 1850 bestemte Robert Stevens sig til at 
bygge ,Maria*, som blev en konkurrent til ,Amerika*, og hvormed 
Stevens selv som kommandør seilede omkring. Det var den mest hurtig- 





John Stevens lokomotiv (1826). 


seilende baad paa Amerikas kyster helt til 1869, da den pludselig forsvandt, 
uden at nogen til denne dag ved, hvor den blev af. 

Som et resultat. af alle disse mange store opfindelser blev alt flere 
og flere interesseret i behagelighederne og lettelserne ved den nye reise- 
maade, som fra først af indskrænkede sig til at gjælde strækningen mellem 
New York og Filadelfia; men Stevens indsaa snart fordelene ved at 
benytte det nye reisemiddel i en større udstrækning og ikke alene tilvands, 
men endnu mer tillands. Det gik imidlertid en tid hen, inden han fik 
offentligheden til at forstaa sagens betydning. I 1830 kom saa endelig 


En familie af ingeniører. 885 


den bekjendte Camden- og Amboy-jernbane med Robert Stevens som 
ingeniør og chef og Edwin Stevens som forretningsfører eller driftsbestyrer. 
Tanken var i virkligheden den at optage konkurrencen med deligencetrafiken 
med dens dampbaade paa Raritan og Delaware og dens firspændte vogne, 
der fløi frem og tilbage paa Trenton- og New Brunswick-veien. Inden 
man gik igang med dette arbeide, gjorde Robert Stevens en reise til England 
for at overvære aabningen af linien mellem Liverpool og Manchester. 
I England blev han bekjendt med Stephensons ,Planet*, der gik ifart paa 
Liverpool-linien; straks bestilte han et lignende lokomotiv for sin egen 
bane. Maskinen ,John Bull* kom til Amerika i 1831 og blev øieblikkelig 
sat sammen. Den veiede 10 tons; kjedlen var 13 fod lang og l/2 fod 
i diameter; fyrrummet havde en overflade af 36 fod, og maskinen havde 





Stevens dampbaad. 


4 hjul; den havde ingen tender; vand og kul blev bragt med i et kar 
eller en stamp af læder, forfærdiget af en skomager. Der blev fyret 
med furuved, og til lettelse og stor glæde for dem, som havde sat penge 
ind, bevægede lokomotivet sig fremad med 30 punds damptryk. Og som 
vi nutildags er vant med at se gas og elektrisk lys, var man da uvant 
med at se to vogne følge efter lokomotivet uden at være trukne af heste. 
Banen blev derpaa bygget og taget ibrug under almindelig opmærksomhed. 

Blandt de mange beretninger om disse dages primitive jernbanefart 
kan det for moros skyld have sin interesse at nævne, at en rytter red foran 
toget paa Amboy-banen for at paase, at linien var klar, og at intet kom. 
iveien. Det fortælles ligeledes, at toget en gang gik af skinnerne og tog 
veien ud paa en hvedemark, hvor nogle arbeidere var beskjæftiget med at 

skjære hvede; de blev saa bange for det forfærdelige uhyre, de saa 
komme imod sig, at de tog flugten. Men med alt dette var dog med damp- 
kraftens benyttelse en ny tid begyndt; nye kræfter var kommet til for at 
hjælpe den menneskelige race frem paa fremskridtets vei, og unævnelige er 
alle de forandringer, dette medførte i politikens verden saavel som i for- 
retningsliv og financielle spørsmaal. 

Edwin Stevens var født i Hoboken 1795, og han var den, som 
fuldførte broderen Roberts arbeide, da alderen kom. Ualmindelig dygtig 
og foretagsom som bestyrer og leder, besad han ogsaa evne som opfinder. 
Allerede i 1812 havde John Stevens udkastet planen til et anlæg af et 
fort for at beskytte New Yorks havn, og i 1841 tog Edwin op den 
samme tanke. Robert Stevens eksperimenterede med bomber; han solgte 
sin opfindelse til regjeringen, og det blev overdraget de to brødre at bygge 
krigsskibe for den amerikanske regjering. De lod grave en tørdok i 
Hoboken og gav sig straks ifærd med arbeidet. Da Robert døde i 1856, 
var det bekjendte Stevens-batteri næsten færdigt og kom til at tjene som 
forbillede for John Ericsson, der arbeidede under bedre vilkaar og straks 
vandt paaskjønnelse for sine fortjenester. 

Det kan imidlertid bemærkes, at Stevens" batteri aldrig bler sat paa 
vandet, og at det heller ikke kom til at vise, hvad det egentlig duede 
til; men det tjente ikke desto mindre som den eneste beskyttelse for New 
York og dets havn i over 20 aar. Det blev i alle disse aar stadig for- 
bedret og hørte uden tvil til de bedste havnebatterier, som fandtes paa 
den tid. 

Men det største og varigste mindesmærke, som Stevens” familie har 
reist sig, er dog unægtelig det store institut for teknisk videnskab og 
kultur; for medens dampskibe og jernbaner kan forsvinde fra jorden, saa 
kan et aandeligt arbeide af den art aldrig ophøre at virke og afsætte sine 
mærker i folkets liv. Da Edwin Stevens døde i 1868, efterlod han sig 
ved testamente tomt i Hoboken og et byggefond, saa det blev en forholdsvis 
let sag for eksekutorerne at faa institutet oprettet. Dette blev gjort, og 
da arten af institutet var overladt til dem at bestemme, saa var de kloge 
nok til at gjøre det til et centrum for maskinvidenskaben, der hidtil var 
bleven forsømt. Institutet begyndte saa sin virksomhed; til 1895 havde 
det sendt ud i verden ikke mindre end 500 udeksaminerede ingeniører, af 
hvilke næsten allesammen beklæder høie stillinger og nyder stor ære for sin 
vederheftighed og sin dygtighed i det arbeide, de har en speciel interesse 
for. Institutet bevarer den gamle klassiske videnskab, samtidig som det 
er en kilde til forfriskelse for den studerende ungdom og et stille asyl 
for den taalmodige forsker. Det er ogsaa i stadig vekst. Fru Stevens, 
grundlæggerens enke, har i 1897 skjænket store summer til institutet, 

ligesom mange andre formuende personer har bidraget paa forskjellig vis 
til at sikre dets eksistence. Og i løbet af de sidste 25 aar er der gjort 
mange opfindelser og store fremskridt paa ingeniørvæsenets omraade; det 
meste skyldes institutet i Hoboken, hvorfra unge mænd gaar ud i verden 
med planer og kundskaber til at kunne skabe menneskeheden 
nye livsforhold. 


Byldepesten i Indien. 


(Efter miss K. Marion Hunter i ,XIXth Cent.) 





ene nævnes første gang i tredie aarhundrede før Kristus, da den 
herjede Lybien. Den optraadte ogsaa i keiser Justinians dage (542 
e. Kr.) Saa kom ,Svartedøden* op til Italien 1346 og gik hele Europa 
rundt i tre fire aar. Morderengelen kom igjen gang paa gang, i 1361 og 
i 1368 osv., indtil den efter det rædselsfulde anfald paa London i 1665, 
da den tog 70,000 liv bare paa det ene sted, trak sig tilbage fra de 
Britiske Øer. Paa Europas fastland har morderengelen streifet om helt til 
1841 -- ja, i Rusland huserer den fremdeles nu og da, stundom lemfældig, 
oftere voldsomt. | 

Indien har været hjemsøgt til stadighed siden 1815, snart paa en kant 
snart paa en anden. Et voldsomt udbrud af pest rammede i 1896 Bombay, 
efter at der først havde raset en dræbende, hidtil ukjendt sot blandt byens 
rotter. Fra den store stad har pesten spredt sig ud over hele nabolaget. 

Pesten er en yderst smitsom farsot, der skyldes en mikrobe i blodet, 
der i 1894 opdagedes af Kitasto. Den ytrer sig paa to maader: som bylde- 
pest, der angriber kjertlernes forskjellige grupper, saa de svulmer op — 
og som lungepest, en voldsom lungebetændelse, der er dens værste form. 
Pesten ledsages af tung feber, og døden skyldes vanligvis hjertelammelse 
ved den høie blodvarme. Ofte følger ogsaa sindsforvirring med, som kan 
udarte til raseri, saa den syge giver sig ud paa vidvanken, om man ikke 
holder vagt. Det hændte ikke sjelden, at man i Bombay og det nær- 
liggende Puna saa en stakkel fare om paa gaden og pludselig styrte 
overende stendød. 

Bedringen efter et overstaaet anfald gaar sent, og mod gjentagelse 
af anfaldet er den engang angrebne ikke sikret. 

Forfatterinden skildrer, hvorledes man søgte at værge en angreben by; 
hun var til sin død for nylig pestlæge i Puna, hvorhen sotten kom i 
september 1896 med flygtninge fra Bombay. 

Puna tæller vanligvis 130,000 indbyggere, har trange og slet brolagte 
gader, i hvis aabne rendestene alskens uhumskhed tømmes ud. Husene 
og boderne er elendig byggede, har faa eller ingen vinduer, mangler ganske 
ildsteder; naar døren om natten er lukket, og værelserne er stuvet fulde af 
sovende, faar altsaa ingen frisk luft slippe ind. Selv da halvdelen af befolk- 
ningen var flygtet for pesten, var smugene i de indfødtes kvarterer om 
kvælden yrende fulde af mennesker. Mange huse og boder var forseglede 
af øvrigheden, og baade her og der stod et ,Reist til Bombay* med kridt- 
skrift over kramboddøren. Disse indskrifter forklarer, hvorledes Bombay 
blev smittet, dengang Puna var renset for pesten. 

Lægevæsenet er høist ufuldkomment i Indien. Og englændere bliver 
under sit stræv med at hjælpe idelig hemmet af de indfødtes kastefordomme, 
overtro og skjæbnelære, deres uvidenhed og uvilje mod alle sundheds- 
foranstaltninger, de indfødte tjenestemænds uhæderlige tilbøielighed til at 
omtyde øvrighedens bud, som det bedst høver dem selv, endelig ogsaa ved 
de indfødtes frimurer-samhold, naar det gjælder at fordølge syge eller døde. 
Det falder ikke staklerne ind, at det paa denne vis netop holder liv i sotten. 

I juli 1897, da der havde været en kort stans i farsottens angreb, 
meldtes 14 nye tilfælde ugentlig; maaned for maaned steg tallene, saa der 
i første uge af november meldtes 650 med 460 dødsfald. November bragte 
ialt over 2000 anfald, december 1600. Saa gik det nedover igjen, indtil 
man i mars iaar kunde regne farsotten for overstaaet, rigtignok efter et 
voldsomt mandefald. 

Meget færre angrebne var der i Puna ,kantonnement*, som er ganske 
adskilt fra staden og tæller 105,000 mennesker; her var sundhedsvæsenet 
bedre gjennemført. 

Ved farsottens tilsyneladende ophør i juni 1897 var myndighederne 
uforsigtige nok til at slappe paa det strenge bud om husundersøgelser og 
nøie sig med lægemæssigt ligsyn. Saa fik sotten altsaa gribe om sig igjen, 
og i september, da der meldtes op til 100 nye tilfælde om ugen, maatte 
pest-nævnden paakalde hjælp af krigsmagten. 

Staden deltes i ti kredse; i hver fik en engelsk officer og en engelsk 
læge ansvarlig myndighed, med en afdeling soldater og indfødte hjælpere 
til bistand. Alle syge blev opsporede og bragt paa hospital; vedkommendes 
paarørende førtes til ,afsondrings-leiren*; de smittede huse desinficeredes 
og kalkedes om, ja, fik indsat vinduer, om slig overdaadighed savnedes. 
I hver kreds blev holdt nøiagtigt mandtal; paa de smittede huse maltes 
tilfældets datum og antallet af angrebne og døde. Selvfølgelig kunde hus- 
undersøgelse ikke forebygge, at mange tilfælde alligevel ikke opsporedes. 

De syges husfæller holdt udkik fra taget, og naar opsynet var i 
farvandet, bar de ad bagveie den syge fra hus til hus, saalænge til de 

kjendte sig i tryghed for resten af dagen. Dette opdagedes tidtnok ved 
-overrumplings-besøg. Selv om den syge maatte udleveres, sendtes hans 
klæder hen til naboen for at undgaa desinfektion. Saa maatte man gribe 
til afspærring. Det gadestrøg, hvor tilfældene faldt tættest, blev besat med 
soldater, til husundersøgelsen var gjort hus for hus. 

Alligevel fremturede de indfødte i sin selvmorderske fordølgelse. I 
-en hytte fandt opsynet, at jordgulvet var saa besynderlig oprodet, og ganske 
rigtigt, et pestlig laa begravet der. I januar iaar maatte hele staden af- 
:spærres, saa ingen befængt fik slippe gjennem porten. Til gjengjæld 
begyndte de indfødte at svømme over floden midt paa mørkeste natten 
med den syge surret til en opblæst skindsæk, som puffedes foran. Saa 
'blev der ogsaa sat en stopper for dette smugleri. 

Tidlig paa aaret blev der oprettet en leir for sunde, hvorhen alle 
'beboere af endnu ikke smittede, men usunde boliger flyttedes hen med 
.alt sit indbo, medens husene blev gjort rene fra gulv til loft. Alle ind- 
fødte reisende i tredje klasses jernbanevogne blev undersøgte; alle, som 
kom fra et smittet sted blev desinficerede, og alle reisende uden sundheds- 
Pas underkastedes 10 dages afspærring. Paa de forskjellige stationer mel- 
lem Bombay og Puna blev enhver indfødt, som reiste uden pas, undersøgt 
af læger; der var et evigt skraal og spektakel af de gjenstridige. Paa 
Puna station blev alle ankomne indfødte sendt i bad, og deres klæder 
imens desinficerede. 

Afsondrings-leiren bestod af skur, delt i rum for de enkelte familier; 
ialt var der plads for 800 personer. Hid maatte alle, som havde været i 
berøring med pesten, vandre i ti dages karantæne. Blev nogen af de 
afsondrede angrebne, sendtes de paa hospital. Til opmuntring fik de 
indespærrede klæder og legetøi i foræring; daglig fik de ogsaa slippe ud 
for at hente mad. 

Sundheds-leiren var indrettet omtrent paa samme vis; kun fik de, som 
var ført did, gaa til sin daglige dont. 

Hospitalerne maatte væsentlig virke ved bestemt stramhed og god 
organisation. Dels var der særskilte mindre kaste-hospitaler med rum for 
ialt 200, dels benyttedes et stort fælles pest-lasaret, som i november og 
december daglig havde 550 senge fuldt belagt, med en daglig tilgang paa 
60—70 og en dødelig afgang paa 35. Saa utilstrækkelige som hospitalerne 
var fra først af, blev der alligevel i en fart skaffet udvei til nye. 

Forfatterinden kom til stedet tidlig i november. Hospitalerne eller 
»pest-leiren* bestod af en rad matte-skur med halmtækkede jerntag. 
Væggene blev holdt aabne om dagen for at skaffe frisk luft, idet de 
øverste to ålen matter blev taget bort. Hvert skur havde 12—14 senge; 

tidlig i november var der reist 25 skur. Ved aarets udgang var indrettet 
ti nye med 24 senge i hvert. 

I november maaned indlagdes 1430 syge, hvoraf 984 døde; mange 
udaandede paa veien, mange lige efter indlæggelsen. Soldaterne samlede 
ofte syge og døende op paa veiene. Hospitalets protokol har derfor mange 
numre betegnet med: navn ukjendt, bopæl ukjendt — funden ved veien i 
døende tilstand. Hvert skur eller vagt var en selvstændig anstalt med en 
engelsk sygepleierske og et par indfødte gangkoner til at gjøre rent: 
og udføre tungarbeide. 

Der var særskilte skur for mænd, kvinder og børn, for voldsomt 
angrebne og for tilfrisknende. Ligeledes var der særskilte kaste:skur. De 
haardt angrebne laa nærmest lægekontoret. 

Der tjenestgjorde tre engelske læger, deraf en kvinde, med en fast 
ansat indfødt militærlæge, tolv hospitalsassistenter og femten engelske 
sygepleiersker. 

Den indfødte befolkning saa med uvilje paa dette anlæg, som de 
haardnakket mente var paabudt af dronningen til udryddelse af de syge 
for at kvæle pesten. For at modarbeide denne fordom blev det tilladt 
hver syg at have en paarørende hos sig hele tiden paa lasarettet; disse 
slog sig da ned paa gulvet ved sengene og fulgte opmærksomt alt, som 
foregik. Hvergang lægerne kom, blev der almindelig opstandelse, og med 
paatagen ligegyldighed strømmede flokken med fra skur til skur og holdt 
øie med hver bevægelse. Selvsagt kunde dette bare tillades i de første 
dage for at dæmpe mistroen. Og lige lidet frugtede det. Staklerne fik 
det ikke ind i sit arme hode, at øvrigheden bare vilde hjælpe dem; de 
sparede ingen møie for at omgaa enhver bestemmelse, som ikke faldt 
i deres smag. 

Enkelte ting ved behandlingsmaaden vilde de aldrig godkjende; særlig 
var mistroen til de kolde omslag dybt indgroet. Kasteregler forbød visse 
slags mad og visse slags opstramningsmidler; dette maatte respekteres. 

En pleierske fandt en morgen en tyk brun unge siddende paaskrævs 
over sin pestsyge moder, og ivrig ifærd med at æde af de grødomslag, 
som laa over hendes bryst; barnet blev ikke smittet. Slige træk forekom 
dagstøt og viser, hvor umuligt det var at faa staklerne til at fatte den 
fare, de usmittede paarørendes nærvær indebar. 

Naar da hospitalsfolkene havde vundet tillid hos belægget, var om- 
slaget til deres gunst lige voldsomt som den oprindelige uvilje. Mødre 
kastede sig paa knæ for lægerne og tiggede om sit døende barns liv. 
Tak strømmede ind i form af blomster og frugt; høieste tegn paa hen- 
givenhed var tilbud om at flytte ind i lægens hjem som tjener. Det var 

mangen gang et svare stræv at slippe fra slige tilbud uden at saare den 
lykkeliges følelser. | 

Sygeleiren bød et livligt og broget skue; der var. tider, da over 
tusen personer færdedes omkring mellem skurene. Der var femten kokke 
i arbeide med at skaffe de forskjellige kaster den rette mad; 120 politi- 
betjente vogtede adgangene til leiren, da ingen slap ind uden skriftligt bevis 
fra en militærlæge. Der var arbeide for 50 gravere paa kirkegaarden, 
hvis endeløse rader af jordhauge bar et trist vidnedsbyrd om ulykkens 
omfang. Hinduerne, som helst blev angrebne, brændte sine lig; men de kaster, 
som ikke tillader ligbrænding, havde hvert sit indgjærdede stykke af kirke- 
gaarden, hvor ligene blev dækket med ulæsket kalk for at stoppe smitten. 

Farsottens forfærdelighed er det vanskeligt at give europæere en 
forestilling om. Naar en husstand blev angreben, var det sandsynligt, at 
hvert eneste medlem blev offer for sotten. Befolkningens skræk og sløve 
overgivenhed, for ikke at tale om dens gjenstridige modvilje mod alle 
forskrifter befordrede smittens udbredelse. En slem ulempe var det, at 
de indfødte opsynsbetjente kunde falde paa at true alle og enhver, sunde 
som syge, med anmeldelse, og saa lod sig bestikke af ofrene. Dette havde 
myndighederne selvsagt ingen skyld i; men sandsynligvis stikker aarsagen 
til de voldsomme opløb i Bombay just her. | 

Rømlingerne fra de befængte steder var det yderst vanskeligt at holde 
øie med. De kunde f. eks. tage billet til en fjern station, men smutte af 
toget midtveis og saa vandre tilfods et stykke for igjen at tage en ny 
billet andenstedshen, hvor det altsaa var umuligt at ane, at vedkommende 
egentlig kom fra et pesthul. Langs alle veie døde folk, og en eneste byld 
var jo nok til at smitte hele egnen. Nu er farsotten, trods alle stramme 
forholdsregler, naaet frem til Calcutta, saa der er god grund til at ængstes 
for, hvorledes det vil ende. 

Rotter, fluer, alskens kryb og insekter fører smitten omkring. —Pest- 
bacillen dræbes meget let af solskin og forskjellige desinfektionsmidler. 
Smitten foregaar sandsynligvis dels ved hudafskalling, dels ved udaanding. 
Ofrene er talrigst i byernes fattigkvarterer, saa man maa antage, de usunde 
boliger og gader har skylden for smittens lette spredning. Fattigfolk gaar 
desuden barbenet og har derfor ofte skrammer paa fødderne, hvor smitte- 
stof faar fæste i blodet. Hindukvinderne gaar sjelden udenfor døren, de 
angribes ogsaa mest. | 

Det af Haffkine fundne serum har vist sig udmærket til at værge 
mod smitte. Saaledes blev ensteds 671 personer indsprøitede med serum, 
mens 859 vægrede sig; blandt de sidste blev 143 angrebne, hvoraf 98 døde, 
medens der blandt de indsprøitede blot indtraf 32 tilfælde med 17 døds- 
fald. Haffkine paastaar derfor, at hans serum forminsker smittefaren 

betragtelig; desuden hjælper indsprøitningen til at skjelne sygdommens 
første optræden lettere. Hvor længe indsprøitningens beskyttende evne 
varer, tør han endnu ikke svare for. 

Pestens dødelighed er fra 50—90 pct. Derfor burde Haffkines be- 
handling gjennemføres i størst mulig udstrækning. Yersins metode har ikke 
vist sig heldig. 

Faren for europæere er forsvindende liden; blandt de utallige engelske 
læger og sygepleiersker forefalder der yderst faa tilfælde af smitte. Og om 
de bliver smittede, angribes de meget let og bliver i regelen snart friske igjen. 

Pestens udryddelse gaar det smaat med. Man har tænkt sig nød- 
vendigheden af at brænde rub og stub af de usunde boliger ned og bygge 
nye, sunde op isteden. Kanske dettte alligevel vilde være mindre kostbart 
end til alle tider at holde det plagsomme system af sundhedsopsyn og pest- 
lasaretter igang. Ondet maa tages fra roden af; tvungne sundhedsforanstalt- 
ninger, nye vandværker, udvidelse af lægebestanden, oplæring af de indfødte 
børn i sundhedslære o. 1. er høilig paakrævet, om Indien skal frelses fra 
den rædsomme landeplage. 


Kuba som industriland. 


(Efter Wilfrid Skaife i , Engineering Mag.*) 





vg har i disse dage ganske glemt det gode gamle raad: 
sælg ikke huden, før bjørnen er skudt. Selv det høitidelige gamle 
» North American Reviemw* trykker i sidste numer et opsæt af en senator 
med overskriften: , Hvad skal vi gjøre med de erobrede øer?* 

Fuldt saa løierlig klinger ikke overskriften over det stykke, vi her 
gjengiver. Forfatteren er heller ikke yankee, men kanadier. Han gaar 
imidlertid ud fra som given sag, at Kuba løsrives fra Spanien, og at den 
frugtbare ø snart faar besøg af driftige folk, som vil gjøre sin lykke der 
ved at sætte nyttige foretagender i gang. Han meddeler derfor sine erfaringer 
fra et længere ophold der som sukker-ingeniør. Disse hans raad og betragt- 
ninger fortjener opmærksomhed for sin nøkterne maade at se tingene paa. 

Først og fremst bør efter hans mening vordende indvandrere have 
fuldt paa det rene, at landets gamle befolkning, for saa vidt talen er om 
overklassen, er moralsk slappet; det vil tage god tid, før disse mennesker 
lærer at te sig honnet i forretningssager. Retsvæsenet er en fuldstændig 
farce; aabenlys toldsvig foregaar i større stil end nogensteds ellers paa 
kloden; skatter udlignes uden mindste varsel af personer, som indfinder 

sig og, i bedste forstaaelse med den spanske øvrighed, lader sig afspise 
af sine ofre med et privat honorar mod at skrive falsk indberetning. Svig og 
kneb med uhæderlig vinding for øie hører til dagens orden, undtagen blandt 
arbeiderklassen, som er gjennem hæderlige, strævsomme, fredsommelige 
og taalmodige folk trods det djævelske styre, de træler under. 

Dette maa der selvfølgelig sættes en stopper for ved indførelsen af 
gode skoler for den unge slægt; men i den første tid faar man nok mærke 
ulemperne deraf. 

Skjønt Kuba er den ældste europæiske koloni i Amerika og desuden 
er et land saa stort som Danmark og Irland sammenlagt, maa øen betragtes 
som nyt land, hvor alt kulturarbeide maa tages op fra grunden af. Som 
nu den ene ting, at landet ikke har andre landeveie end nogle striber mark 
indgjærdet af kaktus, som bare kan befærdes i tørt veir; to dages regn 
stanser al trafik. Rigtignok findes der paa de store tobak- og sukker- 
plantager et net af kjøreveie for opholdsveir. Men over elvene maa man 
bruge vadesteder, som i flomtid er ufarbare. Brobygning og veibygning 
bliver der god leilighed til at tage fat med. 

I de østlige provinser er anlagt en del jernbaner, men de drives just 
ikke med kraft. Og der foregaar nogen kystdampfart. I de større byer 
findes jo sporvogne og omnibuser, og trods de svære fragter er alle disse 
færselsmidler i meget flittig brug. Kubanerne er stadig paa farten, endda 
de under oprøret tidtnok udsætter sig for at blive sprængt i luften. 

Byernes kloakvæsen er aldeles ynkeligt. Sundhedstilstanden er der- 
efter. Her bliver der nok at bestille for foretagsomheden. Ligesaa med 
vandforsyningen; paa de fleste steder hjælper byfolk sig med at samle regn- 
tidens overflødige nedbør i svære brønde under husene, skjønt der overalt 
er nok op af rindende vand at hente frem ved vandledninger. Nu og da 
er der ogsaa paalagt og indkrævet skatter til anlæg af vandværk; men de 
indkomne midler glider over i myndighedernes private lommer. I tørketiden 
raader der selvfølgelig rædselsfuld vandnød i de fleste byer. 

Havne har øen mange af. Havana, Matanzas, Santiago, Guantanamo, 
Cienfuegos og, hvad de nu heder alle de steder, som dagens krigstelegrammer 
stadig melder nyt fra. De dannes i regelen af en kort fjord; men ind- 
løbene beskyttes ikke af moloer, og inde i havnen er det uselt med land- 
gangsbrygger og dokker. Lastning og losning foregaar med lægtere. De 
til havnekasserne strømmende skatter anvendes paa samme maade som 
andre skatter. 

Af naturrigdomme har Kuba ialfald baade jern og kobber. Ved 
Santiago foregaar der ogsaa en del bergværksdrift. Men malmleierne paa 
øen er næsten ikke undersøgte. | 

Øens vigtigste produktion bestaar i tobak og sukkerrør. Tobaksavlen 

drives af smaa jordbrugere, som afsætter bladene til de store fabriker, hvor 
alt arbeide udføres med haandkraft af en talløs arbeidsstok, der nøier sig 
med yderlig ringe løn. Her er plads for megen kapital, og dygtige jord- 
brugere kan gjøre gode penge ud af en liden gaard. 

Sukkeravlen er et endda videre felt for driftigheden. I fredstid 
frembringer Kuba 1 million tons rørsukker, dobbelt saa meget som Java 
og fire gange saa meget som noget andet rørsukkerland i verden. De 
Forenede Stater avler ikke mere roesukker, og Tyskland bare en halv 
gang til saa meget. Det mærkelige er, at medens rørsukkeravlen ellers, 
saaledes ogsaa paa de andre øer i Vestindien, lider under fortvilede vilkaar, 
blomstrer den fremdeles paa Kuba, tiltrods for regjeringens idelige skatte- 
plyndringer, tiltrods for de umulige jernbanefragter, de slette skibs- 
forbindelser, de europæiske sukkerlandes præmiesystem og de amerikanske 
kjøberes nedsættende dom om varen. Sagen er, at øens jordbund og 
klima egner sig saa aldeles fortrinlig for sukkerrør, og at spanierne og 
kubanerne virkelig har grebet denne produktion an som stordrift. Der er 
nedlagt umaadelige kapitaler i kjæmpefabriker og planteageveie. Men 
endda ligger store strøg af øen, hvorhen driften kunde udvides, ganske 
øde. Desuden er maskinarbeide paa selve plantagerne endnu kun taget 
lidet i brug; rørenes plantning foregaar fremdeles ved haandkraft, ligesaa 
skuren. Paa en stor plantage trænges et halvt tusen mand bare til at 
skjære rørene ned. Plante- og høstemaskiner vil det være en udmærket 
forretning at bringe i brug. — Paa plantagens ,central* eller sukkerværk 
anvendes maskiner, som maler 1000 tons rør daglig eller 100,000 tons i 
de 100 dage, der høstes. Dertil trænges en 12—1500 hestekræfters 
maskine, og det hele anlæg koster et par millioner kroner, men saa ind- 
bringer det ogsaa omtrent denne sum aarlig. Tre fire lokomotiver og et 
hundrede vogne trænges til fragtningen, og ialt en arbeidsstok paa 1000 
mand. Maskinerne for disse anlæg kommer fra skotske og franske værk- 
steder; tyskerne har ikke trøstet sig til at sælge paa saa lang kredit, 
som her forlanges. | 

Arbeiderne er dels hvide, dels sorte, dels gule. De hvide er dels 
indfødte kubanere, dels indfødte kanariere, dels spaniere. De sidste er i 
alle maader udmærkede folk at have i sit brød. Kanarierne og kubanerne 
er mindre at lide paa, men kanske intelligentere. De sorte er stærkere 
karer, men temmelig vilde og umedgjørlige og sløvere end de hvide. 
Kineserne er gamle folk, som bragtes til øen i slaveriets dage og fremdeles 
som , kontrakt*-arbeidere er et slags slaver; de arbeider trofast, men duer lidet. 

Arbeidslønnen skifter med aarstiderne; gjennemsnitlig beløber den 
sig til 56 kr. maaneden for almindelige arbeidsfolk, medens maskinfolk 
kræver fra 150 til 360 kr. alt efter sin duelighed. 

Sydfrugter kunde blive handelsvare i ganske anden udstrækning end 
hidtil, for Kubas jord og veirligt er saa frugtbart som intet andet lands. 

Klimaet paa Kuba er ikke saa usundt, som det ofte paastaaes. 
Den gule feber og malariaen samt kopperne graserer jo i de større byer; 
men dette skyldes de yderlig slette sundhedsforanstaltninger. Ude paa 
landet forekommer de næsten ikke. 

Aarstiderne er to; fra begyndelsen af november til midten af mai 
er der tørveir; om sommeren regner det. Heden er aldrig overvældende; 
kulde er ukjendt. Nætterne er altid kjølige. Deiligere klima end vinteren 
paa Kuba gives ikke. Men det virker svækkende at opholde sig længe i 
landet. Indvandrere bør altid tage sig lange ferier hver sommer. 

Fire farer bør man være forberedt paa at komme ud for paa Kuba. 
Vinteren kan blive for farlig tør. Hvert andet aar indtræffer der i gjen- 
nemsnit en cyklon, som ødelægger avlingen. For sukkerplantagerne er 
ildebrand den slemmeste fiende; en cigaretstump i blæst kan paa en time 
svide tusenvis af tons af og tvinge planterne til at skjære og kjøre ind 
de svedne rør paa et par dages tid, for at ikke saften skal gaa i gjær. 
Den fjerde fare er de stadige revolutioner. 

Der kan blive racestrid paa øen. Og da maa de hvide slutte sig 
tæt sammen, for vinder de sorte overtaget som paa Haiti og Jamaika, er 
det ude med alt haab om fremgang for kulturarbeidet. 


Def største. 


Stort at dø for ædel sag, 

større dog at leve for den 
gjennem tvil og nederlag; 

stort med blod at mætte jorden 
— større den med sved at gjøde 
for en ukjendt fremtids grøde. 


Heltemod i røg og damp, 

krans du faar af laurens grene; 
større helt i livslang kamp 

er den sjæl, som kjæmper ene, 
— kjæmper trofast til det sidste 
for en krans af tornekviste. 


Nils Tomte, 

Savonarola. 


(Af dr. Gustav Bang's , Europas kuliurhistorie* *). 





et skete, at i Florens, i renæssancens brændpunkt, i kunstens og 

videnskabens pragtfulde kongestad, i livsmodets og livsglædens for- 
jættede land, i byen, der gjenlød af sang og spil, af dans og kaade fester 
fra morgen til aften, iblandt det folk, der saa lysere og lettere paa livet 
og nød det i fuldere drag, end man gjorde nogetsteds ellers i Europa — 
det skete, at her stod der en mørk alvorsmand op og talte. 

Hans navn var Girolamo Savonarola, og af stand var han 
tiggermunk, sortebroder. 

Og han talte tunge alvorsord til de muntre florentinere, talte om 
kjødets spægelse og livets hoffærdighed, om synden og dens sold, om hor 
og letfærdighed, dobbel og drik, pragtsyge og hovmod, vantro og ringeagt 
for det, der hører Guds rige til, og om Herrens haarde vrede over de 
ugudeliges liv. Hans ord var hvasse som svøbeslag, og han skaanede 
ingen: smaafolk og stormænd, verdslige og geistlige, alle stænder lige 
oppe fra paven i Rom revsede han i taler, der var baarne af en klippefast 
tro og en glødende forargelse. Se til kirkens mænd, hed det, med deres 
rige presteklædninger, deres bannere, deres guld- og sølvlysestager, deres 
alterbægre, deres guldvirkede hovedklæder og kostbare stene og kors af 
sølv; hør paa deres salmesang og messer, med kirkemusik og røgelseduft; 
de har pint den sidste skilling ud af den fattige for at kunne omgive sig 
med al den pragt; de er som kalkede grave; de har ført djævlefester ind 
iblandt os, de tror ikke paa Gud, og de gjør nar af vor tros dybder. 
Gud, hvorfor sover du? Reis dig dog og udfri din kirke fra de slette: 
prester, fra djævlene, der har den i sin vold! I 

Hvor saa end Savonarola vendte blikket, saa han kun synd og atter 
synd. Herren var langmodig, — men der var grænser for hans lang- 
modighed, og i drømmesyn troede Savonarola at læse varsler om straffene, 
Herren vilde sende over det gudløse italienerfolk og især over Florens's. 
letfærdige stad. Fyrster skulde dø, baade i Florens og i Rom og i Neapel, 
og en fremmed konge skulde komme som et vredens ris og straffe Italien. 
Da skulde der være graad og tænders gnidsel, blod skulde flyde i stride: 


*) Aftrykt med Gyldendalske boghandels tilladelse. Da red. til yderligere 
anbefaling af den udmærkede bog ønskede at give ,Kringsjaas* læsere en 
ySmagbid* af dens indhold, faldt det ganske naturligt at vælge ovenstaaende 
stykke, idet man i forrige maaned netop kunde feire 400-aarsdagen for 
Savonarolas død. 

strømme, og ild skulde flamme mod himlen, byer skulde stormes, kvinder 
skjændes, og mænd bide i græsset, — Herrens retfærdige straf. 

Girolamo Savonarola. 


I kirken ved St. Markusklostret, hvor Savonarola først var menig 
munk, siden klosterforstander, talte han til menigheden om tidens synder. 
og laster og forkyndte i stærke, begeistrede ord de profetier, han mente, 

Kringsjaa. Bind XI. 1898. DT 

Gud havde indblæst ham. Og dag for dag voksede tilhørerkredsen, større 
og større blev tallet paa dem, hvis øine hang ved Savonarolas læber, og 
hvis øren lyttede med brændende tro og glødende begeistring til hvert ord, 
der udgik fra hans mund. Og det hændte sig, at hans spaadomme slog 
ind: i 1492 døde Florens's fyrste, Lorenzo den prægtige, samvittighedspint 
og sjæleskræmt, samme aar Roms pave og kort tid efter Neapels konge, 
og i aaret 1494 drog kongen af Frankrige over Alperne for at føre krig 
med Italien. 

Fra da af var der faa i Florens, som ikke troede, at Savonarola 
var sendt af Gud selv for at vise veien til fred og frelse, og den stemning, 
der i de sidste aar havde vokset sig stærkere og stærkere blandt byens 
borgere, slog nu ud i lyse luer. Familien Medici, herskerhuset, der i de 
forløbne tider havde ledet staden til magt og al den pragt, en rig kunst 
formaar at yde, men ogsaa til verdslighed og vantro, blev jaget bort; 
byen blev en republik, og den mand, der kom til at sige det afgjørende 
ord i dens ledelse, det blev sortebroderen fra St. Markus. Hans aand 
gjennemsyrede alt og alle; Jesus Kristus blev erklæret for byens ene- 
vældige konge; Salmesang og bibellæsning, kirkegang og almissegivning 
blev de kjæreste sysler for disse florentinere, der for et par aar siden havde 
svælget i verdens herligheder; handelsmændene gav de penge tilbage, de 
med urette havde erhvervet, — og det var mange tusener af kroner, det 
dreiede sig om. To gange brændte Florens's borgere frivillig paa torvet 
uhyre dynger af allehaande verdslige ting, dem de nu betragtede som 
djævelens redskaber, maskeradedragter og tærninger, smykker og haar- 
fletninger, malerier og verdslige bøger; — alene for én af disse dynger 
bød en veneziansk kjøbmand en sum, der svarer til omtrent '/> million 
kroner; men florentinerne svarede ham kun ved at lade ham afbilde og 
brænde hans billede øverst paa baalet. | 

Disse bunker brændte nu ned til grunden, og det er rimeligt, at der 
i dem har gjemt sig mangen en ting, som vi kunde have ønsket var 
skaanet. Men den ild, Savonarolas ord havde tændt i florentinernes 
hjerter, blev kun en straaild, der slukkedes ligesaa brat, som den var 
bleven kaldt til live, og ligesaa varm begeistringen for ham havde været, 
ligesaa bittert blev hadet imod ham. Renæssancens mænd var lette at 
begeistre, men deres ustadighed var stor, og den dybe, alt andet for- 
nægtende religiøsitet, som Savonarola forkyndte, laa ikke i deres natur, og 
mindst af alt stemmede den med de livsglade florentineres væsen. Der 
havde lige fra den første tid, han begyndte sin forkyndelse, været et lidet 
parti, i hvilket hans ord ikke vakte gjenklang, og som bestandig, dels i 
det skjulte, dels aabenlyst arbeidede ham imod; efterhaanden som tiden 
gik, faldt flere og flere fra den haarde dominikaner, vendte tilbage til 

verdenslivets mangehaande tillokkelser og rettede deres vrede mod den 
mand, hvem de før havde tilbedt som en af Guds helgener; med den nye 
republiks politiske held gik det kun smaat; de fordrevne Medici'er stræbte 
med held efter at vinde indflydelse paany, og paven — den samvittigheds- 
løse, i bund og grund ugudelige Alexander VI — gjorde alt, hvad der stod 
i hans magt, for at faa den stridige munk afveien. 

Saa smeltede Savonarolas tilhængere — ,flæberne*, som de spottende 
kaldtes, — ind til en liden flok, og hadet mod ham voksede i udbredelse 





Savonarolas henrettelse. 


og styrke. Og en skjøn dag, — det var den 8. april 1498, — blev 
Markusklostret stormet af en rasende folkehob, og byens raad stod bagved 
angrebet; mange timers hidsig kamp, saa overgav Savonarola sig omsider 
til øvrigheden. Derpaa fulgte der mange dage igjennem pinligt forhør, og 
under torturen blev der afpresset ham løsrevne ord, som de samvittigheds- 
løse dommere udlagde som tilstaaelser om forræderske planer, og paa et 
væv af løgnagtige og forfalskede forhørsreferater blev han dømt til døden. 
Den 23. mai 1498 kl. 10 om formiddagen blev først to af Savonarolas 

trofaste venner, derpaa han selv hængt, og de døde legemer kastede 
paa ilden. 

Og saa levede Florens's mænd videre i lyst og fest og munterhed, 
i hele renæssancens brogede livstummel, som om den mørke munks ord 
aldrig havde rystet deres sjæl. 

— Girolamo Savonarola var en underlig, enestaaende skikkelse midt 
i tidens mylder af mærkelige mænd; gammelt og nyt var blandet i ham 
som i faa andre. Han stod som den middelalderlige religiøsitets og sæde- 
strengheds protest imod renæssancens vantro og letfærdighed, men som de 
fleste, der søger at dæmme op mod en voksende strøm, saadan reves ogsaa 
han overende af de kræfter, han kun for en stakket stund kunde besværge. 
Han havde meget af renæssancen i sit blod, ti han var ikke som middel- 
alderens gudsmænd en lydig udfører af de bud, der blev ham paalagte 
fra oven; han kunde ikke bøie sin sjæl helt og fuldt ind under autoriteten, 
vovede tvertimod en trodsig modstand mod ,den hellige fader* i Rom; 
han følte den lov, han fulgte, skrevet i sin sjæl. Og han pegede fremad 
mod en tid, der kom faa aartier efter hans død, da den verdslige renæs- 
sance var et tilbagelagt trin, og det var religiøse spørsmaal, der satte 
sjælene i brand Europa over fra Palermo til Tromsø. 


Billeder fra Rom. 


(Af Bernt Lie). 





eg sad i sommer oppe i Bayern og længtede tilbage til Rom saa sterkt 
og intenst mangen stund, at jeg syntes, jeg maatte kunne løfte 
undaf hele vældige alpemasser, som stængte veien og synet didned. 

Det billed, min længsel helst tegnede for mig af den evige stad, var 
arbeidstimerne oppe paa taget, syv etager tilveirs, høit oppe under himmelen 
den blaa, — lunt til sæde ved mit bord i ly af unge, lysegrønne ranker, 
sterke kamelier, blodrøde og hvide, liljer, valmuer og roser, roser . .. 
og under mig, bredet ud som et hav, et forunderlig levende hav, Roma, 
tag ved tag, taarn over taarn i uendelig vidde . . . .. 

Min husvært er et stykke af en poet og en lidenskabelig blomster- 
dyrker. Paa sit flade hustag har han i tre terrasser anlagt Semiramis's 
hængende haver med alverdens blomster, palmer, magnoliaer, orangetrær, 
ranker og buske, — lysthus med kulørte lampetter, dueslag, fasangaard og 
rislende springvand. 

Dette paradis ligger frit under himmelen midt i tykke Rom, midt 

den gamle krinkelkrogede, hvidløgstinkende, larmende og skrigende middel” 
alderby. Indgangsdøren dybt dernede vender ud til Campo Marzio, old- 
tidens Campus Martius, centrum af sletten mellem de syv høie og Tiberen, 
hvor keisertiden bygged templer, termer og teatre, men hvor middelalderen 
og renæssancen reiste kirker, paladser og huskaserner, alt imens den gamle 
hedenske hovedstad paa de syv høie forfaldt og forglemtes. 

Og inde i vinrankelysthuset har jeg opslaat mit digterpaulun; rundt 
om i mægtig bredde til alle sider ligger staden i blændende solglans over 
taarn og tage fra den tidlige morgen, naar solen staar ny og morgenblank 
over Monte Pincios og Villa Medicis kuplede trækroner i nordøst. 

Som dagen lider, øges glansen og varmen, og, det fjernt summende 
brus af livet ude i gadedybet stiger; paa alle tagene omkring, i fine 
haveanlæg som min egen og fattigere tagterrasser med kanske en rad 
potteblomster til pryd mellem viftende vasketøi i alle regnbuens farver, 
vrimler der frem et mangfoldigt privatliv. Her vandes og stelles blomster, 
her dækkes frokostbord med grøntfade og vinfiascoer, her hænges tøi til - 
tørk af halvpaaklædte kvinder, mens nøgne unger huier og leger med katte, 
hunde, duer og høns, — billed ved billed af fornøielige, gratiøst afslørede 
familieinteriører. Her oppe paa taget er man i sin egen stue, og her 
følger romeren af hjertens lyst sin trang til frit liv uden anerkjendelse af 
gjen- og naboers syns- og høreevne. 

Dagen lider, og solgløden stiger. Men mig beskytter de tætte ranker, 
og livets fjerne brus og billeder øger stilheden, freden og friheden om 
mig og mit arbeide. Paa terrassen nedenfor, i ly af de bredbladede 
magnolier, sover den lille i familiens kurvkuffert, der 1 fredstid tjener ham 
til seng — fredelig og godt i den bløde, styrkende solluft. Ud og ind 
dernede mellem kjøkkenet og fontænen paa terrassen sysler den glade 
Annunziata med sine tomater, makaronibunter, artiskokker og anden 
herlighed til familiens middag, alt-mens hun traller og synger: 

Vedi la luna in ciel, 
ve" come e bella! 
Sembra che seritto 
porti amore in fronte! 

Langsomt gaar solen mod vest, nærmer sig Gianicolos aasryg med 
de slanke cypresser og det elegante kolossalmonument af Garibaldi til hest. 
Skyggerne bliver tyngre, lyset syldnere; frem af det blændende blanke 
hav løfter sig klart mod dunklende himmel kupler og spir. Her St. Ignatios 
fine frontespice, her Panteons kjæmpehvælv, lig et uhyre skjold vendt 
mod aftenhimmelen. St. Eustachios snoede spiraltaarn, hundrede andre, 
store og smaa, kjendte og ukjendte, og længst henne i nordvest, bred 
som et bjerg, sterk som en verdensmagt, Peterskuppelen i rolig majestæt 

overragende alt andet. Langt ude mod syd tegner sig en sønderrevet 
murrand i kraftig oval med en egen flamme i de ældgamle stenes lød; 
det er Kolosseum. 

Det dunkler alt dybere i vinrankelysthuset, øiet fængsles udadtil, 
haanden synker, arbeidet stanser, og tankerne kommer saa store og tunge 
derudefra — paa tog mellem St. Peters dominerende kuppel og Kolosseums 
brudte mure. | 

Tre dumpe, langsomme klokkeslag falder fra St. Agostinos Kampanile 
tæt ved, betænksomt, varslende; solen brænder i Monte Gianicolos øverste 
cypresser, Garibaldi rider i ild og purpur deroppe, — et sekunds stilhed, 
solen er nede, og saa falder klokkerne ind fra alle Roms kirker, kimer til 
Ave Maria, et himmelveir af skjælvende malmklang udover det skygge- 
slørede verdenshav: Rom. 


Det er en farlig sag at længes. Fantasien er en svigefuld bygmester, | 
og længselen skaber den blinde tro til dens luftkasteller, som, naar man 
endelig naar frem til sine længslers maal, falder sammen til et svidende 
støv i éns øine. 

Men til Rom tør man længes tilbage med al fantasiens digt og farve. 
Den, som overhovedet eier interesse for eller kjærlighed til liv — menne- 
skenes idag, historiens, kunstens — kan aldrig skuffes i Rom, hvor det 
høieste liv har været levet i aartusener og har afsat sine uforgjængelige 
merker og monumenter, — hvor luften derfor er en kjæmpemæssig kon- 
densering af livsstemning, dybere og rigere end paa nogen anden enkel 
plet af jorden, og hvor det liv, som leves paa denne dag, — om det 
end ingenlunde er tidens høieste, — dog farves af denne stemning, samtidig 
med at det udfolder sig rigt og broget, frit og mangfoldigt under sydens sol. 

Enhver interesse, ethvert temperament, enhver individuel stemnings- 
trang finder sit i den evige stad. Der er det samme alt omfattende, alt 
mødende ved Roms stemning som ved havets, der har sin særlige sang, 
sin særegne tale til hver og én, som søger alt. ,Man har slig naturfølelse 
i denne by,* sagde Bjørnstjerne Bjørnson forleden dag paa en herlig 
kjøretur rundt i Rom. Dette er det forløsende ord. 

Jeg har aldrig seet en storby i verden saa helt uden overgangszone 
mellem by og land. Klods opunder de gamle keisermure, som den dag 
idag omslutter Rom, ligger Kampagnasletten brun og nøgen med enkelte 
smaa fattige vigner, hvor høns og ænder plukker straa, — en milebred 
ødemark, yderst sporadisk dyrket, fra bymurene til bjergene i vest, nord 
og øst og til Middelhavet i syd; Rom ligger paa sine syv lave høie som 
en bebygget ø midt paa sletten. Kommer man med jernbanen til Rom, 
varsler ikke den store bys nærhed her som andensteds af smaa travle 

forstadsbyer, villaer, fabriker. Her ruller man lige fra nøgne udmarken 
med sauer og hyrder ind i verdensstadens elektrisk funklende jernbanehal. 
Det eneste forbud derude paa Rom er de gamle, tildels ruinerede akvadukter 
fra Appius Claudius's tid, sterke, slanke brobuer i lange, ensomme og 
snorlige linjer udover slettens øde. Ft minut efter sidder man i drosche 
og kjører til sit hotel gjennem den moderne, straalende by. 

Og alligevel, er man efter en maaneds tid nogenlunde indforlivet med 
Rom, kan man spadsere gjennem tykke byen og direkte ud i Kampagnaen, 
uden at denne bratte overgang fra by til land virker nogen overgang i 
stemning og følelse. Man gaar hjem igjen fra sin landtur, og egentlig har 
man ikke fornemmelsen af, at denne slutter, før man er oppe i selve sin 
egen stue. Enten det er landeveien derude eller gaden herinde, ja, land- 
skabet er skiftet, men der er den samme maturfølelse deri! 

Dette har sin dybe grund i den absolute frihed, hvormed romerne 
har indrettet sit liv i sin by.. Her findes — i modsætning til alle andre 
store stæder — intet vedtaget fællespræg med anerkjendte grænser for 
menneskenes gjøren og laden, intet ,det gaar ikke an*. Her leves paa 
gaden ligesaa ubundet og ugenert som paa landeveien, hvert individ efter 
sin impuls, hver familie efter sit behov. Her synges og skraales, spilles 
morra eller kort, soves, spises, drikkes, skrives, læses, slaas og arbeides 
paa aaben gade, uden at den ene virksomhed har nogen forrang i anseelse 
eller berettigelse hverken i politi- eller andre vedtægter fremfor den anden. 
Side om side med verdens eleganteste ekvipager gaar — lige stolt selv- 
bevidst — verdens mest lurvede fattigmandsliv; fra altaner og balkoner 
hænger ranker og roser ved siden af familiens vasketøi. 

Jeg tænker tidt og ofte paa en berlinsk schutzmanns ansigt og følelser, 
om han pludselig en solglød formiddag blev taget i nakken og løftet fra 
Unter den Linden til Corso — ikke at tale om ned i selve den middel- 
alderske bylabyrint! Og her er i Rom ingenlunde mere at bestille for en 
politibetjent end i Berlin i retning af virkelig nødvendig skriden ind til 
opretholdelse af orden og sikkerhed. 

Dette er etpar aartuseners bykultur, som har overflødiggjort politi- 
vedtægter og deres haandhævere; det er en kulturel selvopdragelse i befolk- 
ningen, som gjør den det muligt at leve i by uden at præges eller ind- 
skrænkes 'af dens begrænsning. Sligt findes ikke i verden, og faar man 
først fat i dette, bliver alle landes prægtige stæder med al deres pryd og 
rigdom idel hæslighed mod den fri, plastiske ynde, hvormed et virkelig 
naturligt menneskeliv udfolder sig i Roms krogede gyder og paa dets - 
irregulære pladse. 

Jeg har seet, hvorledes dette virker rent umiddelbart og ubevidst fri- 
gjørende paa menneskene; jeg har seet det paa dem, der kommer reisende 

hidned. Det første, de gjør, er alle tilhobe at holde sig for næsen fe 
lugten, for ørene mod larmen, gaa paa taa for smudset og jamre over, 
hvor de er skuffede over Rom! Etpar dage efter gaar de selvsamme 
mennesker — ja de ømfindtligste smaa damer — gladelig omkring og nyder 
gadelivet med alle sanser aabne. Livet, det glade, fri, i disse altid plastiske 
og yndefulde former virker som en smittende latter, kalder tillive stemninger, 
længsler, glæde som en vaardag paa landet, — hvor man jo nok i farten 
kan taale lugten af et og andet! 

Sligt findes ikke i verden. Og mens verden — med den nye, ameri- 
kanske i spidsen og som mønster — bygger sine byer efter stedse stivere 
geometri, med stedse mere systematisk udslettelse af bymenneskers erindring 
om, at der findes en natur, en grøn Guds jord og en fri Guds himmel, 
sommer, vinter, vaar og høst, — fordobler sin politistyrke og sine forbud 
for stedse sikrere at omskabe alt impulsivt liv til gaasegang efter fortaugs- 
snore, al naturlig bevægelighed til militærmarschens takt-to-høireom-venstreom, 
— blir Rom sig selv, krinklet og kroget, larmende broget, fri, fornøielig, 
nogle hundrede tusen glade mennesker, som er enige om at tage bykulturens - 
bekvemmeligheder og fordele med i sit liv, uden paa noget punkt at give 
slip paa den naturlige frihed. 


Vistnok klager gamle romafarere over, at det nye, kongelige regime 
paa mange omraader har ,ødelagt* pavens gamle stad; den gamle ghetto, 
jødekvarteret, er revet ned, de forfaldne og smudsige, men maleriske partier 
ved Tiberbredderne er omdannede til svære kaier og ramper, forbygninger 
mod flodens tidligere aarvisse oversvømmelser — osv. Men dette er som 
at hugge ti trær i storskogen; skog blir skog, og Rom er Rom, fordi om 
man hist og her har ryddet tilside endel forpestet skrammel for at skaffe 
lys og luft. Skal Rom skifte præg, maa byen brændes af og bygges ny, 
dens historie slettes ud af menneskenes kundskab, og dens befolkning dø ud 
og give plads for en hel ny invasion. 

Oppe i østkanten, omkring Diokletians termer, hvor jernbanestationen 
er lagt, bag Monte Pincio mod Porta Pia er der i de sidste decennier bygget 
op en moderne by, hovedsagelig paa gamle fyrstelige havegrunde. Den 
er bygget for nogen del af snobberi, men hovedsagelig af jobberi. Det 
kongelige italienske hof, som residerer i Kvirinalpaladset, grænseskjellet 
mellem den gamle stad og denne nye, har jo ganske naturligen fremelsket 
endel parvenu- og embedssnobberi, der heroppe paa høiden, i ly af det 
gamle Kvirinals mægtige murlænger, har fundet sit ønskeligste sæde. Som 
midtpunkt i og symbol herpaa troner netop her et kjæmpepalads for 
det glorværdige italienske finansministerium. Ellers er kasernerne heroppe 
hovedsagelig byggede for hoteller, pensioner og privatleiligheder for de 

fremmede. Turisttrafiken spiller vel en større rolle i Roms end i nogen 


anden stads økonomi, og den nye bydel — , Fremmedkvarteret* som den 
kaldes — er nærmest at betragte som et særskilt forretningsstrøg for 
denne branche. | 

Et af de stolteste træk ved Rom — det virkelige Rom — er «ellers 


netop dette: hvor lidet fremmedtrafik og turisteri sætter spor i byen og 
dens befolkning. Man kan let nok tænke sig, hvad her foreligger af stof 
for en amerikansk fiffig spekulation og reklame-foretagsomhed —: de 
gamle ruiner, de mange private haver og villaer, Kampagnaens natureien- 
dommeligheder, folkelivsbilleder, udsigtspunkter osv. osv. Intet af dette er 
benyttet i den private forretnings tjeneste. Vil man finde Roms seværdig- 
heder, maa man selv studere kilder og karter, selv prutte og akkordere 
med vognmænd og veivisere, selv finde frem og finde sig tilrette. Intet 
byder sig frem eller trænger sig paa, og naar man paa egen anstrengelse 
og eget initiativ frem til, hvad man vil se, ligger det der fornemt og for- 
beholdent, helt interesseløst for, om beskueren er amerikansk millionær eller 
en forløben norsk poet. Der ligger en uendelig overlegenhed i dette, at 
paa denne grund mødes alverden ens, — ligeoverfor hvad her er at se 
og finde, bortfalder en liden pengesnobbet nutids samtlige rangforordninger 
og kasteinddelinger. | 

Gaar man sig træt og tørst i gallerier og kirker, paa forum Romanum 
eller Kolosseum, saa finder man ikke ved noget af disse af alverden besøgte 
steder nogenslags europæisk kafé eller restaurant, der spekulerer i beliggen- 
heden; af dem findes-der i Rom overhovedet et forsvindende faatal selv i 
promenadestrøgene. Nei, man maa nøie sig med et ægte romersk osteri, 
hvor hvidløgen dufter, hvor stasen er træbænke og borde uden dug, og 
hvor traktementet er makaroni, æg, skinke og — vin. Klarer ens smag 
og sanser ikke ,cucina Romana*, det romerske kjøkken med olje og 
rosmarin, saa faar man tørste og sulte, til man kommer tilbage til sit tyske 
eller engelske hotel oppe i fremmedbyen. Hernede er Rom, og Rom er 
for romerne, ikke for kræsne eller snerpede engelske ladies eller ameri- 
kanske magnater. 

Paa monte Aventino, de republikanske plebeieres gamle bosted — 
kanske den stemningsfuldeste del af Rom — findes et trattoria (Spisekvarter 
i modsætning til osteria, vinkneipe), hvis store terrasse vel er saa noget nær 
Roms herligste udsigtspunkt. Det heder Santa Prisca og er indredet i en 
fløi af det gamle Santa Priscas kloster. Til Aventin kommer alle reisende; 
hele høien er okkuperet af klostre og ældgamle kirkelige stiftelser, St. Sabina, 
malteserordenens villa, den israelitiske kirkegaard, benediktinerklostret osv., 
og her hersker en betagende stilhed og fred, mellem de gamle haver; i de — 
bakkede veie mellem klostermurene møder man ingen anden færsel end 

stilfærdige munke, kanske en flok blinde fra St. Sabinas institut promene- 
rende med en barmhjertig søster. Hvor man ser hen, møder øiet vidnes- 
byrd om fredeligt arbeide, ingen lyd forstyrrer, — stundom klemter en klokke 
fra et efeuklædt kapel. Gaar man Aventin rundt nedenfor, mellem Palatin 
og Tiberen, ser man, hvorledes hele høien til alle sider er afgrænset og 
indhegnet af ranker og efeu, hængende nedover de steile skrænter. 

Trattoria St. Prisca vilde, europæisk anlagt med f. eks. musik i de 
gyldne middagstimer, rigt kjøkken, elegant indredning, tjene enormt ved at 
lokke al den fornemme og rige verden, som daglig passerer Aventin, til 
sig. En saadan tanke er imidlertid den brave eier fjern og fremmed. 
Hans henrivende lille sted holder stemningen fra freden og stilheden om- 
kring, — naivt og enkelt ser der ud mellem de gamle graa klostermure,. 
opvartningen bestaar af den hæderlige chechino, der med sit landlig klin- 
gende ,buon appetito* serverer, hvad huset formaar: en ret makaroni, 
kanske et stykke faarekjød stegt paa spid, gorgonzolaost, appelsiner, figener 
— og den herligste vin fra Frascati. Slig har St. Prisca seet ud og 
været drevet i umaadelige tider, oprindelig et kvægelsens sted for tørstige 
munke og prester. 

Skal man have sig en glad aften i Rom, er man omtrent opraad 
efter almindelig europæisk maalestok. Her findes teatre, men saavel deres. 
repertoirer som deres besætninger er gjennemgaaende af 2.—3. rang; lange 
tider af aaret er de ogsaa lukkede. (Af varietéer findes der et par, yderst 
slette, kaféerne er kjedsommelige, ingensteds en musikhal el. lign. 
| Jeg fandt nøglen til aftenlivet i Rom en kvæld, vi stod etpar stykker 
raadløse paa gaden og vidste ikke, hvor vi skulde hen. Vi gik hen til 
en droschekusk og bad ham kjøre os did, hvor man fik den bedste vin i 
Rom. Vi kjørte fra den straalende oplyste Piazza Colonna ved Corso og 
dukked ned i labyrintens mørke og kroge, for forbi Panteon og stansede 
endelig i en gyde udenfor en lav oplyst glasdør. Det var et ægte romersk 
osteri, og fra den kveld ved vi, hvor vi skal hen for at kvæge os efter 
en arbeidets dag. 

Vi samles helst en flok gode venner og veninder, holder afstemning: 
om, til hvis særlige osteri vi skal hen, og vandrer saa frem gjennem 
gaderne. Inde i osteristuen, hvis baggrund er omdannet til kjøkken, en 
peis med spid og en primitiv komfyr, bænkes vi ved et langt bord paa 
bænke eller træstole, glas og halvlitere kommer frem, snadder og cigarer 
tændes, og samtalen gaar igang. Rundt os sidder andre flokke, en hel 
romersk borgerfamilie med barn, et kompani kuske og arbeidere, italienske 
og tyske kunstnere — alle om sin vin og sit humør som vi med vort, der 
stiger i diskussionerne; de andre raaber for at overdøve os, vi for at over- 
døve dem; saa gaar døren op, og med jubel hilses vore venner musikanterne, 

helst en sanger, en mandolin og en gitar. Samtalerne dæmpes, og nede 
fra krogen ved døren klinger og klimpres de fineste, melodiøseste viser og 
sange i verden, glade og vemodige mneapolitanske folkeviser, Garibaldi- 
hymnen, Verdiske operapotpurrier, Mascagni og Leoncavallo. Som oftest 
er musikanterne rene mestre, og aldrig høres en falsk tone. Melodien er 
dette folk i blodet baaren, og alt i ét stemmes der tre- og firstemmig i 
med fra kuskebordet eller fra familiens smaabarn. 


En franskmand om den amerikanske arbeider. 


(Efter Theodore Stanton i ,Forum*.) 





Ea sender det samfundsvidenskabelige akademi i Paris en af sine 
medlemmer ud for at foretage forskninger. I 1893 tilfaldt dette hverv 
den høit fortjente professor Emile Levasseur, en af Europas ledende autori- 
teter i statistik og socialøkonomi; han blev i anledning af Chicågo-udstillingen 
anmodet om at sætte sig ind i arbeiderspørsmaalet i de Forenede Stater, 
noget som forekom hans kolleger tidsmæssigt, da netop det franske arbeider- 
parti havde faat fast fod i nationalforsamlingen. | 

Levasseur havde besøgt Staterne ogsaa i 1876 i anledning af hundred- 
aarsudstillingen, i hvis forhandlinger han deltog som officiel repræsentant. 
Ved sin landstigning i 1893 var han altsaa gammel kjendt med landet og 
sproget. I løbet af fem maaneder gjorde han iagttagelser i fabriker, butiker 
og arbeiderhjem. Han havde flittig omgang med fabrikanter, arbeids- 
statistikere og socialøkonomer. Saa vendte han hjem saa tungt belæsset 
med notater og tryksager, at neppe nogen forsker har hjemført rigere 
materiale. ap 

Og L. forstod tilfulde at gjøre brug af sit indsamlede stof; i tre aar 
var han sysselsat med dets bearbeidelse. Hele tiden forelæste han ved 
College de France over ,,den amerikanske arbeider*, i det socialvidenskabelige 
akademi meddelte han kapitelvis sin vordende bog, ligesom han offentlig- 
gjorde prøvestykker i Europas og Amerikas tidsskrifter. Og korrekturarkene 
blev gjennemseet af amerikanske sagkyndige. Intet blev sparet for at gjøre 
værket saa paalideligt som muligt før trykningen. 

Nu foreligger hans bog L Ouvrier Américain (den amerikanske ar- 
beider) i to svære bind paa 5—600 sider hvert. Ingen udlænding har 
grundigere og mere upartisk behandlet det amerikanske arbeiderspørsmaal 
i sin helhed. Værket er en væraig udfylding af den bekjendte engelske 


908 | En franskmand om den amerikanske arbeider. 


professor Bryce's verdensberømte bog om de Forenede Staters statsliv (The 
American Commonwealth). 

Værket er delt i tre dele. Den første behandler ,arbeideren i arbeide*, 
den anden ,arbeideren hjemme*, medens sidste afsnit drøfter ,arbeider- 
spørsmaal*; her træder kjendsgjerninger tilbage for idéer, idet samtlige de 
indviklede tidens sociale problemer et for et tages frem til betragtning fra 
alle kanter. 

Forordet fremholder den erfarne mands tro paa, at ,skjæbnen finder 
sin vei*, som et gammelt latinsk ordtag lyder. , Af dem blandt os, som 
studerer arbeiderspørsmaal, betragter nogle dem som tidens store fare, 
medens andre hilser dem som tidens første skridt hen imod almindelig gjen- 
fødelse af samfundet. I mine øine er de snarere en voldsom overgang, 
hvis forløb tilspidses mere ved de stridendes lidenskaber end ved stridende 
interesser. Verden kommer uden tvil til at drages med dem længe. Men 
det er høist sandsynligt, at omstændighedernes magt vil fremtvinge en for- 
soning mellem de stridende interesser, saa der, uden at samfundets organi- 
sation skifter grundplan, falder ro over lidenskaberne ved den rimeligere 
fordeling af livsvilkaarene.* | 

Den to binds bog indeholder mange iagttagelser og betragtninger, 
som vil faa megen betydning. 

Hvad f. eks. arbeidersammenslutningerne angaar, finder L., at Amerikas 
lovgivere ikke har truffet det rette. Han tror paa institutionens fremtid, 
men finder den amerikanske forsamlingsfrihed for slap, naar der ikke engang 
kræves, at en forenings adresse og bestyrelsesmedlemmernes navne skal 
være offentlig kjendt. | 

Spørsmaalet, om voldgift skal være en tvungen sag eller ikke, under- 
søges med omhu, og han erklærer sig bestemt imod tvungen voldgift. 
Myndigheden og domstole har ikke mere ret til at nøde en arbeidsgiver til 
at træde i forhandlinger med sine tidligere arbeidere, der streiker, end de 
har til at nøde ind paa ham hvemsomhelst anden, der søger plads; og ikke 
har de bedre ret til at tvinge arbeidsstokken ind i fabriken igjen paa vil- 
kaar, den ikke antager, end de har ret til at gjøre dem til træle eller sætte 
dem til tvangsarbeide. Dette seet fra lovens synspunkt. Ser man sagen 
fra rent moralsk synspunkt, kommer det ud paa et. Forholdet mellem 
arbeiderne og arbeidsherren kan have varet saa længe, at samfundet og 
dets industri vilde lide skade, om det ændredes eller blev brudt. Forsoning 
og udjævning er ønskelig. Men ligesom naar to venner falder ud med 
hinanden, nytter det ikke at blande sig i mellemværendet, medmindre det 
sker med begge parters samtykke. 

Voldgift i arbeiderspørsmaal er en ganske ny tanke, der er kommen 
op og har skudt vækst, fordi tvistighederne mellem kapitalist og arbeider 

for nærværende virkelig er alvor-vækkende. Tanken er endnu ikke naaet 
ud over barnealderen, det paaviser L. ved at skildre den halvseir, den har 
vundet i England og Belgien. Han fortsætter: ,Amerikanere og englæn- 
dere anfører ofte som et forbillede det ,raad af brave folk*, som indførtes 
i Frankrige allerede i 1806. Det er ogsaa et forbillede, saasandt med- 
lemmerne — arbeidsgivere og arbeidere — lader sig lede alene af sin 
retfærdssans og ikke af sine vælgeres forhaandskrav. Men saa gaar det 
jo i regelen ikke til ved nutidens voldgiftsudvalg. Disse paakaldes til at 
fælde dom over kjendsgjerninger, som alt er indtraadt, saaledes afskedigelser, 
slet arbeide, tilbageholdt løn o. 1. De har ikke myndighed til at gribe 
beroligende ind i en streike eller fastsætte fremtidige arbeidsvilkaar. De 
dømmer bagefter, naar handling er indtraadt. Naar tvedragtens aand har 
trængt ind i parternes sind, lader det sig sjelden gjøre at stifte tryg fred.* 

Den arbeidslov, som efter 6 aars debat blev vedtagen i det franske 
storting i 1892, er det interessanteste og kraftigste forsøg, fransk lovgivning 
har gjort paa at gjennemføre udjævning og voldgift. Ifølge denne lovs 
bestemmelser kan parterne — en eller begge — bringe tvisten ind for freds- 
dommeren; og denne kan da foreslaa en ordning af mellemværendet. Vil 
begge parter have hans indblanding, opfordrer han dem til at opnævne 
tillidsmænd til dannelsen af et slags forligs-nævnd; kommer disse tillidsmænd 
ikke overens, opfordrer dommeren dem til at opnævne en eller flere voldgifts- 
mænd; lykkes det heller ikke for disse at skabe udjævning, beskikker dom- 
meren i civilsager en enkelt voldgiftsmand, hvis kjendelse, enten den ved- 
tages eller ikke af parterne, kundgjøres, saa den offentlige mening kan 
dømme. L. mener, denne fremgangsmaade er grei, kanske dog lidt for 
offentlig. ,Men denne franske lov er ialfald den bedste lov om disse 
ømtaalige spørsmaal.* 

I 1893 blev en sjettedel af aarets streiker behandlet paa denne maade, 
i 1894 en fjerdedel. I halvdelen af tilfældene tog fredsdommeren selv det 
- første skridt; og bare halvdelen enedes i venskabelighed; bare to gik til 
voldgift. 

Bogen har et langt kapitel om socialismen, der behandles i sine 
forskjellige former. L. summerer op i følgende ord: ,I Amerika, som å 
Europa, griber socialismen raskt om sig i visse retninger, ikke bare blandt 
indvandrerne, men ogsaa blandt hjemmefødte amerikanere; ikke bare blandt 
arbeidere, men ogsaa inden den studerende stand, hvor idealistiske længsler 
trives lettere end de mere praktiske . . . Jeg er tilbøielig til at tro, at den 
fredsommelige socialisme finder sine rekruter væsentlig blandt de indfødte, 
medens revolutionisterne særlig skaffer sig tilhængere blandt borgere af frem- 
med byrd. Med forsæt eller ikke, udtaler Amerikas socialister sig ikke tydelig 
nok til, at man kan gjøre det klart op, om deres maal er kollektivisme 

eller kommunisme. Bestemt kan det blot sees, at deres krav gaar ud paa 
kapitalisternes undertrykkelse, fri raadighed over kapitalen, hele udbyttet 
til arbeiderne — noget, som er det rene hjernespind. Men samtidig er det 
aabenbart, at de kræver udvidelse af statssocialismen — noget, som er 
mindre hjernespind og i somme tilfælde endog kan være retfærdigt, men 
som dog i grunden, alt vel overveiet, er langt farligere. I et land, hvor 
folkestyret er almægtigt, og hvor arbeideren, uanseet den kjendsgjerning, 
at arbeiderpartiet bare kommer ilde fra de store valgkampe, kan mønstre 
et vældigt stemmetal, vil denne slags socialisme let kunne udarte til at 
true Amerikas industri og frihed.* 

Det store slutningskapitel er saa rigt paa slutninger, udlægninger 
og forudsigelser, at det efter den amerikanske referents mening fortjener 
at blive oversat og kjendt i hans hjemland. 

L. paapeger, at Amerikas industri er tilbøielig til koncentration, idet 
trods produktionens stigning tallet af værksteder og udsalg minker. Dette 
træk maa de andre store industrifolk, der kappes med amerikanerne paa 
verdensmarkedet, tage efter; det betyder ikke det samme som monopol. 

Maskinernes fortrinlige udvikling er et andet hovedtræk, L. fæster sig 
ved. y»Den amerikanske fabrikarbeider er desuden ihærdig og seig. Han 
faar god løn og maa derfor gjøre fuld ret for sig; ligegyldighed og slap- 
hed taales ikke. Følgelig kaster hans virksomhed gjennemsnitlig mere af 
sig, end der bringes ud af en arbeider i de fleste lande i Europa.* 

De store industrihøvdinger i Amerika er i L.'s øine ,gjennem- 
individualistisk” skaarne d. v. s. egoister ud i fingerspidsen, haarde og 
hjerteløse mod medmennesker. Naar arbeidet er gjort, og lønnen betalt, anser 
arbeidsherre og arbeider sig for kvit — ,,0g det kan jo for loven være 
ganske rigtigt.* Men L. holder aabenbart ikke forholdet mellem disse 
parter for op- og afgjort ved værkstedsdøren, skjønt han medgiver, at 
» Amerikas arbeiderstand føler sin uafhængighed og er sig vel bevidst 
som borger at være arbeidsherrens jævnbyrdige.* 

L. anerkjender ikke den gjængse tro, at levemaaden er dyrere i 
Amerika end i Europa, i det mindste ikke for arbeiderklassens vedkommende. 
»De vanlige forbrugsvarer koster, kvalitet og kvantitet sat lige, snarere en 
amerikansk arbeiderfamilie mindre end en fransk; ialfald om New York 
sammenlignes med Paris.* Dog regnes grundleien her ikke med. En 
amerikansk arbeiders løn er derfor, ikke bare i navnet, men ogsaa i gavnet, 
dobbelt saa stor som en fransk arbeiders. Ja, L. gaar videre. En arbeider 
i Amerika spiser bedre, klæder sig bedre, bor bedre end sine standsfæller 
i Europa; amerikanerne eier ofte sin bolig. Dette er med rette Amerikas 
stolthed, for det er jo netop maalet for enhver kultur at hæve underklassens 
livskaar. En amerikansk arbeider sætter ogsaa mere af sin fortjeneste 

overstyr, idet behovene øger med indtægten. Pengenes samfundsværdi — 
det beløb, som kræves udlagt til opnaaelse af en bestemt rang i samfundet 
— er meget mindre derover end heri Europa. Socialismens vækst skyldes 
ifølge L. tre hovedgrunde: indvandringen, stordriftens og storbyernes vækst. 
Men den amerikanske arbeiders udperægede personlighed og hans ægte 
demokratiske opdragelse bringer ham til at se mistroisk paa 
kommunisternes lære. 

Bogen slutter med følgende forudsigelse: ,Den Nye Verden maa i 
den kommende mandsalder fremdeles kjæmpe med de problemer, som 
holder Vest- og Mellem-Europa i aande. Men landet eier en slig livskraft, 
at det ikke vil blive svækket af dette. Amerikas folk har i mange maader 
en konservativ aand, der midt under den truende kamp vil holde stand. 
Det falder ikke i staver over noget nyt, og nøler ikke med at friste en 
prøve. Det daares ikke af klingende ord, om de befindes at være tom 
skvalder. I politiken elsker det sit demokrati, støiende og uroligt som 
dette ofte ter sig. Det amerikanske folk har tro paa sin fremtid og paa 
sine fremskridt, ja, lader sig beruse i følelsen af sine overdaadige hjælpe- 
kilder til den salige indbildning, at det bærer kulturens scepter. Denne 
lyse tro er et godt værn mod alskens voldsomt omvæltende tankeleg. Jeg 
tviler ikke paa, at i det tyvende aarhundrede vil de Forenede Stater, 
uanseet al den uro, som forestaar, fremdeles øge sin yppighed. Selv om 
det kommende aarhundrede ikke greier de fortvilede spørsmaal, vil 
arbeiderstanden derover sikkert bedre sine kaar i mere end en retning. 
Fata viam invenient, skjæbnen finder sin vei.* 


Delene økonomiske udvikling etter 1870. 


(Efter dr. Paul Ernst i , Revue des Revnes*). 





L 


p- nutidige Europas økonomiske organisation blev grundlagt under 
Napoleons-krigene, da ,fastlands-systemet* spaltede de Britiske Øer 
løs fra fastlands-staterne. For Tyskland var Napoleons fald egentlig til 
stor skade. Dets bagstræverske fyrster og ministre stirrede sig blinde paa 
gjenreisningen af den gamle stive tingenes orden i politiken, saa de ikke 
havde blik for rækkevidden af det økonomiskes fornuftige ordning, men 
lod sig lure af briterne. Tyskland brød det økonomiske samhold, som 
beroede paa enhed i toldvæsen, og faldt fra hinanden i en hob indbyrdes 
rivaliserende smaastater, hvoriblandt Hannover var velsignet med det britiske 

kongehus som regjerende dynasti. Gjennem Hannover trængte britiske 
varer ind trods alle toldmure. De to hovedstater i Tyskland, Østerrige og 
Prøissen, stredes om overhøiheden inden nationen; denne kappestrid gjorde 
sig selvfølgelig ogsaa følelig i den økonomiske politik. Østerriges brogede 
sammensætning og klodsede forfængelighed hindrede det i at tage ledelsen. 
Det blev Prøissen, som endelig: i 1829 fik istand det toldforbund, som 
ophævede alle toldskranker mellem de tyske stater. Men trods alle ofre 
lykkedes det ikke at gjøre nationen uafhængig af England: 10—12 pct.'s 
told var ikke stærk nok bom mod engelske varers indtrængen, og en hjem- 
lig tysk industri fandt ingen jordbund at gro op af. 

Det tyske jordbrug var anlagt paa kornsalg til England; men først: 
ved ophævelsen af den engelske korntold i 1846 gaves denne afsætning et 
fremstød. Samtidig bragte aabningen af Kaliforniens guldgruber og den 
stærke jernbanebygning ny fart i omsætningen og vakte Tysklands industri 
af dvale. 

Lidt efter satte Krim-krigen en bom for Englands salg til Rusland, 
hvad Tyskland vandt fordel af, medens omvendt det russiske forbud mod 
kornskibning til England nødte briterne til at hente sit brødkorn fra 
Tyskland. Det samme gjorde ogsaa den nordamerikanske borgerkrig, der 
stoppede Amerikas kornsalg. 

I trit med dette opsving gik frihandelen; Prøissens regjering Saa sin 
fordel i at skille sig fra Østerrige i det stykke, og jordbrugerne havde 
som kornsælgere ingen nytte af toldbeskyttelse, som den unge industri 
følgelig blev alene om at kræve opretholdt. I pressen dominerede fremskridts- 
partiets doktrinært engelsk-begeistrede penne. Slig var tilstanden ved krigens 
udbrud i 1870. 


II. 


Krigen og seiren medførte et livligt opsving i folkets økonomiske liv. 
Foruden alt det arbeide, en krig kræver, kom med seiren de 5 milliarder 
fransk guld og satte flittige hænder i ny virksomhed; mens verden ellers 
kjæmpede med en tung krise, skjød i Tyskland industrien en vild vækst. 
Jo spinklere erfåringen var, des freidigere slog spekulationen sig løs. I denne 
fremtidstroens lyse tid fabrikerede tyskerne op jernvarer nok til at forsyne 
den ganske verden! | 

Saa maatte det forfærdelige omslag komme; krachet i 1873 rammede 
saa meget tungere, som grindertidens foretagender ikke havde gammel 
kapital og gamle trygge forbindelser at bygge paa. Den dag idag træffer 
man ruiner og øde marker fra hine vilde tider. 

Fik Tyskland svide for sin ubesindighed, led det ovenikjøbet skade 
ved sine industriprodukters særegenhed. Medens England altid har lagt an 

paa at frembringe solide og varige sager, medens Frankrige sætter sin ære 
i at skabe ting, som er skjønne, smagfulde og overdaadige, valgte de tyske 
»griindere* prisbilligheden som ledestjerne. Det gjaldt for ,,en slik og ingen- 
ting* at byde godtfolk alskens kram, som saa tillokkende ud. Denne for- 
fløine idé, som nu paany kommer i kurs hos de ungdommelige japanere, 
har ikke skabt nogen sund grundvold for den tyske industris udvikling. 
I mellemtiden er Tysklands befolkning steget slig i tal, at landet 
istedenfor at have korn til afsætning maa ty til fremmed brødstof. Samtidig 
blev Nordamerikas indlandssletter lagt under dampplogen, og fragterne over 
Atlanterhavet drevne ned til næsten ingenting. Følgen blev den nedgang 
i kornpriser fra 1875 af, som fremdeles holder Europas jordbrug i fortvilelse. 
I 1877 blev tolden paa jernvarer ophævet; men samtidig begyndte 
omslaget i jordbrugernes frihandelsvenlighed. Nu havde de ikke længere 
korn at udføre, men maatte selv paa det indenlandske marked kjæmpe med 
Nordamerikas og Ruslands overflod. Saa maatte Tyskland i 1879 bryde 
med frihandelen. De industridrivende tog mod en rimelig værnetold, medens 
jordbrugerne fik sin kornskat. Skridt for skridt steg toldpaalæggene. Sam- 
tidig sluttede de konservative jordbrugere og de national-liberale forretnings 
mænd sit politiske forbund (,kartel*) mod socialismen. 


III. 


Socialdemokraterne er Tysklands eneste arbeiderparti. Kartellet gjen- 
nemførte socialistloven, som skulde knække arbeidernes politiske bestræbelser 
og kue deres trang til økonomisk lettelse. I et saa ungt og ufærdigt 
industriland var arbeidslønnen endnu lav og lidet stemmende med menne- 
skelige krav til livet; stiger fordringerne til arbeiderens anstrengelser, maa 
hans trang til bedre kaar stige med. Kjendsgjerningerne bliver derfor 
stærkere end alle politiforanstaltninger; trods al modstand maatte derfor 
arbeidslønnen øges. I kampen om afsætning paa verdensmarkedet er det 
arbeiderens dygtighed, som betinger seiren; og dygtigheden stiger ganske 
naturlig med livsvilkaarene, saa det er kortsynt forretningsledelse at knibe 
paa lønningerne. Dette gjælder som selvsagt i et gammelt industriland, 
men oversees i forretninger, som ledes af opkomlinger. At ville holde 
lønningerne nede og samtidig skrue priserne paa livsfornødenheder op er 
desuden dumt, ogsaa fordi det indskrænker kjøbeevnen hos nationens brede 
lag. Tysklands industri, som saavidt har stridt sig igjennem barne- 
sygdommens svære tid, lider fremdeles under det kortsynte lønningskniberi. 

Tyskland har vistnok mistet sin rang som Europas foregangsfolk i 
folkeoplysning, men nyder fremdeles godt af, at det i tide skaffede sig et 
godt skolevæsen. Tyskerne er desuden seige, nøisomme, forstandige folk, 
som har faaet lydigheden i blodet. Og landets høiere dannelsesanstalter 

er udmærkede, saa dets fremadstræbende industri har rigelig tilgang paa 
fortrinlige ingeniører, kemikere o. 1. Netop i den kemiske industri har 
Tyskland allerede taget ledelsen. 

Prøissens overmagt i politiken har øvet betragtelig indflydelse paa 
Tysklands økonomiske udvikling. I den gamle militærstat følger det af sig 
selv, at junkere og herremænd har mest at sige. Dette ytrer sig paa det 
økonomiske omraade især ved, at to store industrigrene, som væsentlig 
interesserer jorddrotter, faar nyde en rigelig støtte af statskassen d. v. S. 
af alle skatydere uanseet stand og næringsvei. Sprit- og roesukkerfabri- 
kationen florerer derfor for nærværende. Men ifald et nyt styre kom til 
magten, som ødslede mindre med opmuntringspræmier til standsfæller, vilde 
roen og poteten, som nu sluger al landmandens interesse, miste sin værdi 
som gjenstande for forædling og derved volde slemme ulykker. 


EVE 


Efter det store krach skrantede tyskernes foretagsomhed i aarevis. 
Omsider slog den ind paa to nye veie for at vinde marked. 

Først udgik der en hær af handelsreisende med prøvekufferter, der 
oversvømmede landene som en græshoppesværm og krambod for krambod, 
by for by klorede til sig bestillinger paa varer netop svarende til hvert 
enkelt steds kjøbelyst. Medens englænderne nøiede sig med at sende til- 
bud og prislister paa engelsk, skrev tyskerne resolut sligt paa vedkommende 
fremmede sprog. Englænderne lagede sine udførselsvarer efter sin egen 
smag og sit eget behov. Tyskerne studerede det særskilte markeds behov 
og smag grundigen og lagede saa varer derefter. Slig naaede de ialfald 
at skaffe sig en stigende afsætning i det yderste Østen, hvor prisbilligheden 
er det bedste lokkemiddel. 

Dernæst indførte de for landbrugets vedkommende principet: sammen- 
slutning af leverandørerne til forhøielse af de indenlandske salgspriser og 
nedsættelse af de udenlandske. Det er fra Tyskland, amerikanerne har 
laant ideen til sit ,ring*-væsen. Tyske kunder maatte betale stive priser 
for sukker og silke, medens udlændinger blev tilbudt samme varer for 
mindre, end de kostede. 

Tyskerne har en naturlig evne til at lempe sig efter alle forhold. 
Englænderen er og bliver altid og overalt englænder. Tyskeren flytter ud 
for at skabe sig om i de indfødtes billede, men opnaar derved ogsaa at 
prakke sine tyske sager ind paa sine nye landsmænd. Dette er sikkerlig 
grunden til, at Tyskland har vundet saa godt marked i Sydamerika. 

Med tiden lykkedes det tillige den tyske fabrikant at skaffe lige gode, 
ja bedre varer end konkurresterne, takket være den fortrinlige tekniske 
undervisning, staten sørgede for at aabne adgang til. 

V. 


Slig har den tyske industri vundet sig en fast stilling paa verdens- 
markedets valplads. For nærværende har Tysklands omsætning ude rang 
. næst efter Englands. | 

Havde saasandt folket havt samme held med sig i ordningen af 
indre forhold, skulde landet ogsaa været et ønskeland. Men ud- og ind- 
flytningen taler her et tydeligt sprog. Medens Frankrige stadig modtager 
strømme af italienere, belgere og tyskere, er det udelukkede polaker, som 
søger sig nye hjem paa tysk grund. Og disse indflyttere hører til i de 
allerlaveste samfundslag, medens udvandrerne har hjemme i de høiere. 

Medens industrien, trods al modbør, har kjæmpet sig frem i stadig 
øgende mon, ligger landets jordbrug, trods al den bistand, staten yder i 
form af værnetold, indførselsskranker og udførselspræmier, uhjælpelig nede. 
Det kan ikke staa sig imod konkurrencen fra lande, hvor jordrenten .er 
lavere. Ikke alene svæver kornavlen, alt landbrugs grundvold, paa af- 
grundens rand; men ogsaa den af landbruget udgaaede sprit- og roesukker- 
industri maa paa grund af den tankeløse overproduktion kjæmpe med en 
tilintetgjørende krise. Opstanden paa Kuba og nu krigen om Kuba har 
vistnok lettet krisen; men hvorledes vil det gaa, naar fred og rolige tider 
igjen indtræder? 

Saa Tyskland — og det i en rivende hast — er gaaet over til at 
blive et industriland. Her hjælper ingen politiske forholdsregler. Indu- 
strien kjender ingen grænse for foretagsomheden; den maa vokse, om den 
skal trives. De afløb, den har magtet at skaffe sig, bliver stadig for trange; 
nye markeder maa idelig aabnes. Stordrift kræver kolonipolitik. Men her 
er Tyskland for sent ude. Hvad det siden Bismarcks sidste aar har kunnet 
erhverve, strækker ikke til og er bare en ubetydelighed mod andre ældre 
kolonimagters besiddelser. Efter Bismarcks fald maatte skeen tages 
i en anden haand. 


VA: 


Folkeslagenes nutidige udvikling føres uvægerlig til dannelsen af 
verdens-omspændende riger. Nationalstaten er for trang. Økonomisk selv- 
stændige stater er kun det Britiske Rige med sine lande kloden rundt, 
Rusland med Asien bag sig, Nordamerikas Fristater, hvor selve udstrækningen 
gjennem hele rækker af breddegrader med alle slags naturforhold yder 
rigelig tilgang paa alskens raastoffe inden rigets grænser. Europas fastlands- 
riger staar i samme afmagtsforhold overfor disse verdensriger, som smaa- 
stater overfor stormagterne. Deres eneste vei til at hævde stillingen er 
indbyrdes sammenslutning. Uheldigvis ligger Elsas-Lotringen som en 
uoverkommelig grav mellem Frankrige og Tyskland. 

Tysklands udenrigspolitik efter Bismarcks fald er ialfald forstaaelig, 
selv om den fattes en ledende grundtanke. Bismarcks eftermand, grev 
Caprivi drev igjennem &traktatpolitiken; den selvstændige toldtarif og 
mestbegunstigelses-systemet blev xopgivet for at opnaa overenskomster 
om toldnedsættelser. EE 

Industrien har for nærværende som regel intet stærkt behov for 
værnetold; den staar sig derfor gjerne paa istandbringelsen af handels- 
traktater. Landmændene, som har faaet tolden paa korn nedsat fra 5 til 
312 mark, forbander en slig politik. Uheldigvis er statslivet i Tyskland - 

saa bagstræversk i sin aand, at det ikke formaar at fremme den økonomiske 
og sociale udvikling. Alt er endnu for afhængigt af kronens bærer og 
intrigerne ved hans hof. Man ved, at det var sligt maskepi — det kom for 
dagen i den yderst simple Tausch-proces —, som styrtede Caprivi og hans 
system og gjenindførte den gamle retning. Alt, som staar igjen fra hine 
dage, er erhvervelsen af Helgoland i bytte mod Sansibar, som sikkert om 
ti aars tid skulde blevet et værdifuldt holdepunkt for et verdensriges udvikling. 

De tyske industridrivendes livssyn, saaledes som det aabenbarer sig 
i deres to politiske organisationer: de fri-konservative og de national- 
liberale, røber en øgende tilbøielighed til at føie sig efter jorddrotternes og 
junkernes stramme styre. Typen for en tysk storfabrikant er politikeren 
baron Stumm, der betragter arbeiderstanden som en klasse undersaatter, 
som ingen andel bør have i landets styre. Bagstrævet har i keiser 
Vilhelms rige stærkest vind i seilene. 


VII. 


Siden 1891 tager den økonomiske ihærdighed sig op igjen og slutter 
sig til ethvert indfald af regjeringen, det være godt eller slet. Straks Bismarck 
satte sin tyske kolonipolitik ud i livet, dukkede alskens eventyrforetagender 
op. Der taltes i ørske om at grunde et stort tysk kolonirige i Sydamerika, 
i Donaulandene, i Lilleasien. I de sidste maaneder slaar spekulanternes 
fantasi sig atter løs, efter erhvervelsen af Kiautschau i Kina. 

Her staar vi ved det svage punkt i Tysklands økonomiske udvikling 
og verdenspolitik. 

Den tyske industri har svunget sig op til at true den engelske, endog 
hjemme paa engelsk grund. Det snurrige er indtruffet, at det engelske 
paabud om at mærke alle varer med hjemstavnens navn — paabudet skulde 
værne den hjemlige produktion — har aabenbaret, at en mængde salgsvarer, 
som englænderne for deres gode egenskabers skyld har antaget for engelske 
af oprindelse, egentlig er made in Germany (gjort i Tyskland). Denne op- 
dagelse holder paå at omvende frihandelens trofaste borg til protektionismen. 

Men hvad nytter alle disse industriseire, naar faktisk verden allerede 

er delt op, saa tyskerne neppe finder en havn at heise flaget i. 'Briterne 
er alt ifærd med at iværksætte koloniernes tilslutning til moderlandet for at 
danne et uhyre afstængt toldrige. Desuden eier de sine umaadelige tomme 
landomraader at fylde med folk og liv. Tyskland kan ikke skaffe sig afløb 
for sin kraftig voksende befolkning uden paa det vilkaar, at udvandrerne 
maa ty til andre staters lande og der lempe sig efter de herskendes vilje 
og gaa op i en fremmed mnationalitet. Hvad endnu slemmere er, gamle 
tyske lande staar i fare for at falde under fremmedes vold; saaledes trues 
Østerriges hidtil herskende tyske befolkning med at blive underkuet af sine 
landsmænd af slavisk herkomst. Tyskernes virkefelt kan ikke øges, uagtet 
nationen tiltager. Der truer dem en haard skjæbne. 

Roden til dette onde stikker dybt i nationens historie. Vi maa søge helt 
tilbage til Hohenstauffer-keisernes tid i middelalderen. De ofrede Tysklands 
samhold for at kunne faa frie hænder i det rige Italien. Medens alle andre 
europæiske mnationer netop ved fyrstehusenes anstrengelser blev sveisede 
sammen i stærkt organiserede riger, svækkedes tyskernes enheds- og samholds- 
følelse systematisk ved de tyske fyrsters politik. Endnu saa sent som i 
Napoleons-krigene kunde Tyskland muligens ved fornuftigvis at gjøre fælles 
sag med Frankrige have reddet til sig endel plads at udvide sig over. 
Men som det nu er gaaet, kan ingen heltebedrift frelse hverken Frankrige 
eller Tyskland fra den skjæbne, at blive overfløiet af slavernes og anglo- 
saksernes verdensriger. De er begge dømte til at leve videre som anden 
 rangs magter. & 

Alt afhænger forøvrigt af, hvorledes det store sociale spørsmaal bliver 
løst. Ligesom i sin tid den store franske revolution flyttede alle linjer paa 
det gamle Europas kart og omkalfatrede de fleste nationers økonomiske 
grundvold, saaledes vil en voldsom samfundsomvæltning paany sikkerlig 
gjøre alle nutidens beregninger til skamme. 


VIII. 


I dette stykke er der tre lande, som kommer i betragtning. 

Frankrige er fremdeles de smaa rentenisters land, hvor befolkningen 
ikke vokser længere. Der har indbyggerne i en vis mon sin rimelige andel 
af livets goder betrygget. Hvor befolkningen ikke tiltager, og hvor velvære 
er jævnt tilstede, vil ingen social revolution forekomme; forholdene vil 
lempe sig stilt efter behovene. 

England har aaben adgang til umaadelige landomraader, men trues 
for nærværende rigtignok af tyskernes driftighed. Den fare kan dog med 
lethed stænges ude. Engelske arbeidere har udsigt til jævnt godt og jævnt 
øgende udkomme. Om engelske arbeidsgivere overfor arbeidernes stigende 
krav for tiden viser sig temmelig nervøse, da skyldes dette egentlig æng- 

stelsen for tyskernes konkurrence. Naar denne er forvundet, ligger lande 
der trygt som tilforn og gaar en rolig udvikling imøde. 

Tyskland derimod, med sin overdrevne industri og sit sparsommer 
afsætningsomraade, har mørkere udsigter. Dets arbeidere faar det knapt om 
brød og er alt paa forhaand grundig inddrukne med socialisme og udmærket 
organiserede til kamp om magten. Det vilde være forhastet at forsøge 
spaadomme; men retningen af nationens økonomiske udvikling tegner sig 
ganske tydelig. Muligheden for en katastrofe er ingenlunde helt udelukket. 


Arbeider-beskyttelsen 1 England. 


(Efter R. T. Thomson i ,XIX1h Cent). 





Fra 1. juli træder den ifjor vedtagne arbeider-beskyttelseslov i kraft 
i England. Ifølge indreministeriets opgift kommer den til at gjælde - 
3,600,000 -arbeidere i fabriker, dokker og skibsværfter, 730,000 grube- 
arbeidere, 465,000 jernbanefolk, 700,000 murere og bygarbeidere, 800,000 
sjauere o. 1. og 104,000 stenbrydere, ialt mindst 6 millioner tungarbeidere 
i farlige bedrifter. 

Denne nye lov er betydelig strengere for arbeidsgiverne end den 
hidtil gjældende lov om samme forhold, som blev givet i 1880. 

Ifølge den: gamle lov var driftsherren ansvarlig alene for den skade, 
arbeiderne led ved forsømmelse fra hans eller hans ansvarshavende fuld- 
mægtigs side eller mangler ved arbeids-lokaler eller redskaber. Den nye 
lægger alt ansvar for ulykkestilfælder paa arbeidsgiveren, selv om de ikke 
skyldes forsømmelse eller mangelfulde greier. Arbeiderens meddelagtighed 
i forsømmelsen eller kundskab om resikoen fritager efter den gamle lov 
driftsherren fuldstændig; efter den nye kun i tilfælde af forsætlig og grov 
uforsigtighed fra den tilskadekomnes side. 

Ifølge loven af 1880 har driftsherren intet ansvar for, at en arbeider 
kom til skade ved en uansvarlig arbeidsfælles uagtsomhed, efter loven af 
1897 er forholdet omvendt. Hidtil maatte ulykken være meldt inden seks 
ugers dag; fra nu af er der ingen saadan frist. 

Den gamle lov fastsatte, at erstatningen for skade eller død ikke 
skulde overskride tre aars løn. Nu er erstatningen for dødsfald sat til 
tre aars løn, dog maa den ikke beløbe sig til mindre end 2700 kr. og 
ikke overskride 5400 kr.; for skader skal erstattes halv ugeløn, dog ikke 
over 18 kr. ugen, og ikke med mindre arbeidsudygtigheden varer længere 
end to uger; men nogen grænse for erstatningpligtens varighed erkjendes ikke. 

Modsat af, hvad hidtil var gjældende, er nu hoved-arbeidsgiveren 
ansvarlig for ulykker, som rammer folk i en under-kontraktørs tjeneste. 

Tidligere gjaldt intet forbud mod kontrakt om ansvars-frihed; nu er 
saadanne kontrakter underlagt en offentlig myndigheds kjendelse, og ialfald 
maa en saadan forhaands-aftale være fuldt saa fordelagtig for arbeideren 
som den gjældende lovs bestemmelser. 

Forfatteren anser denne nye lov for særdeles streng og tager det 
for given sag, at almindelig ulykkes-forsikring hos et privat selskab 
fremdeles vil vise sig at være det mest praktiske middel til at opnaa den 
nødvendige arbeider-beskyttelse, forudsat at selskabet ikke kræver urimelig 
svære præmier. 

Aller vanskeligst bliver det at ordne al den tvist, som loven vil 
fremkalde; voldgifts-nævndens arbeide vil blive alt andet end let. 


At dagbogens historie. 


(Efter Richard M. Meyer i ,Cosmopolis*.) 





fen der gives folkeslag, som ikke husker sin fortid længere tilbage 
i tiden end til høvdingens farfader, hvem de mener levede dengang, 
verden blev skabt, saaledes gives der fuldt op af individer, som ingen rede 
har paa sit forløbne liv. Virkelige oplevelser maa der til for at skille dagene 
fra hinanden. Skjønt personlige optegnelser nok fra gammel tid har været 
anvendt som huskemiddel, er dagbøger i literær forstand en ikke meget 
over hundre aar gammel foreteelse. 

I oldtiden kunde ingen falde paa at forfatte en dagbog; hvem havde 
dengang trang til at føle sit eget jeg paa pulsen. Ens egne personlige 
oplevelser og stemninger traadte dengang helt tilbage for samfundsbegiven- 
hederne. Enkelte spredte tilløb kan dog spores; Horats, der selv var en 
meget moderne aand, beretter om gamle Lucilius, at han i sine ,satirer* 
nedskrev alle sine personlige hemmeligheder; han havde sine optegnelser 
til fortrolige. OQgsaa keiser Mark Aurels fromme selvbetragtninger og Augu- 
stins selvbekjendelser er en slags dagbøger. Men ellers var i hine tider 
den enkelte personlighed uden dåge 1 sit liv. 

Middelalderen bringer mennesket til at tage et godt skridt frem mod 
den tilstand, som vækker trangen til at holde dagbog over sit personlige 
liv som den naturligste ting af verden. Klerkernes regelfaste messer deler 
dagen i bestemte afsnit; formiddag og eftermiddag faar særskilt værdi. 
Klosterlivet gjør sig gjældende som værdt at optegne enkeltbegivenheder 

af ved siden af krigstog og jordskjælv; den krønike-skrivende munk 
nedtegner saaledes sine brødres og foresattes dødsfald, af og til endog en 
personlig bemærkning. Hus-krøniken bliver en af de stærkeste rødder for 
den moderne dagbogsskrivning, idet den gaar over til at medtage, hvad der 
forefalder dag om anden. Stambøger, regnskabsbøger for husholdningen, 
samleres notater er ligeledes forgjængere for den personlige dagbog. En 
stambogs citat- og epigramophobning er begyndelsen til nedtegnelser at 
sententiøse indfald, aandrigheder og stemninger, tegnskabsbogen vækker 
sansen for sammenlignende betragtninger ove: tidernes forskjellighed og 
skjærper blikket for smaatings betydning. Astrologers, lægers og forskeres 
notiser indøver nøiagtighed i er og utrættelighed i at anmærke, 
hvad der forefalder. 

Foruden disse ydre anlæg for dagbog-skrivning frembragte den fuldt 
udviklede middelalder tillige de indre forudsætninger derfor. Humanismen 
»opdagede personligheden*, som historikeren Jakob Burckhardt har paavist. 
Petrarca gjenoptager Mark Aurel og Augustin; men hans maade at ud- 
grunde sit jeg og skrifte paa er fuldstændig ny. Han er ikke som keiser-. 
stoikeren i egne øine typen for en filosof, ikke som kirkefaderen i egne 
øine typen for en omvendt sjæl; han er i sine øine bare Petrarca, et individ. 
Selvbiografien faar hos denne tids italienere først sin betydning; Dante og 
Benvenuto Cellini nedskriver virkelig sit eget livs historie, saaledes som 
denne fremgik af deres karakter og oplevelser; og den indre, subjektive 
side af beretningens forviklinger optager dem fuldt saa meget som den 
ydre, objektive. | 

Tilbøieligheden, ja vanen til selviagttagelse styrkedes ved opkomsten 
af nye foreteelser i det offentlige liv. Efterhvert som en lærd dommer- 
stand skjød op, blev det retslige forhør skjærpet; ikke mindst gjælder dette 
den geistlige inkvisition. Gjennem tiggerordnerne og jesuiterne blev skrifte- 
maalet udviklet til en forhen ukjendt indgaaende granskning. Samtidig 
bliver det fast regel, at fyrster, stæder og klostre sørger for omstændelige 
optegnelser af, hvad der foretages eller hænder. Kirkemøderne i Konstans 
og i Trient lod alle sine forhandlinger referere dag for dag. I Venezia 
optegner i tiden 1494—1533 Marin Sanuto dagstøt alt, som forefalder. 
Snart vrimler der af slige kronikører, f. eks. Burchard, ceremonimesteren 
ved den ryggesløse pave Alexander VI's hof. Den berømte maler Albrecht 
Dirers reisebog er derimod ganske gammeldags, ingen jeg-dagbog. 

Eiendommeligt er det, at disse ældre tilløb altid optræder i forklædel- 
sens form. Madame de Sévigné (fra 1670 af) skriver som breve til 
sin datter en virkelig sammenhængende dagbog, hvor ydre hændelser skifter 
med personlige stemninger. Endda mere dagbog er Jonathan Swift's 
breve til sin Stella (1710—13); her breder sig en mellem hypokondri og 

ironi svingende selviagttagelse, isprængt med raskt tegnede intime portræter 
af omgangsfæller. Begge disse berømte skribenter dølger sin dagbog bag 
brevformen, for ligesom at undskylde alle de personlige meddelelser med, 
at de bare er henvendt til adressaten. I brevform er ogsaa de to store 
literært-kritiske dagbøger holdt, som afspeiler livet og stemningerne i encyklo- 
pædisternes kreds; Grimm's og Diderot's berømte ,Correspondance litté- 
raire* (1753—090) svarer fuldstændig til Grillparzers eller Goncourt'ernes 
forfatter-dagbøger nu fra vor tid. Brevstilen er en naturlig forløber for 
jeg-dagbogen.' Det viser sig tydelig i det 18. aarhundredes berømte romaner, 
hvor de subjektive stemninger indlægges som breve: Richardson's ,,Clarissa * 
osv. (1740), Rousseau's ,Julie* (1759), Goethe's , Werther* (1774). Først 
senere anvendes den ligefremme dagbogs form, som i Goethe's , Wahl- 
verwandtschaften* (1809). En moderne dagbog er jo ogsaa egentlig jeg'ets 
breve til sig selv. Forudsætningen er, at man kun tør være fortrolig overfor 
sit eget stumme jeg, naar livets dunkle gaader stilles; det originale individ 
kjender sig ensomt, tror sig kun i enrum til at tale rent ud af sindets 
dybder. 

I hin tidsalder, da ,personlighedens opdagelse* paany blev gjort og 
fra England gik sin runde over Europa, dukker da den ægte dagbog fuld- 
baaren frem. Muligens gives der tilsvarende fænomener baade paa fransk 
og engelsk grund; men forfatteren er tilbøielig til at anse Herder's be- 
rømte reisedagbog (fra 1769 af) for den ældste dagbog med alle kjende- 
mærker paa at være en ægte dagbog. Det væsentlige er den mangesidighed, 
ja alsidighed, hvormed Herder gransker sig selv. Allerede pietismen havde 
gjort den daglige selvransagelse til pligt; Gellert's og Albrecht von. 
Haller's dagbøger er klassiske eksempler paa den slags fromme syge- 
journaler; den store fysiolog vender sit laboratoriums instrumenter indad 
og forfølger med spændt opmærksomhed hver liden sort plet paa sin sjæl. 
Men al hans sjælegranskning gjælder kun troslivet og, hvad dermed 
hænger sammen. Herder derimod vil kjende sit hele menneske ud og ind. 
Han tager alt med, for at faa greie paa sit væsen. Ungdomsminder og 
fremtidsplaner, sammenligning med andre og udenforstaaendes domme. 
Han analyserer sine indtryk ved første syn af en ny stad og ved læsningen 
af enhver ny forfatter. Hvad mere er, han søger hos sig selv, hvad han 
har tilfælles med det typiske ved folket og tiden, og udgrunder, hvad der 
er det individuelt personlige ved hans væsen. Her er dagbogen altsaa 
bleven et apparat til individualitetens blotlæggelse. 

Nu er at mærke, at denne Herders dagbog blev til paa reiser, 
under omstændigheder, da mennesket, saasandt det eier originalitet, befinder 
sig aandelig ene. Den ubehjælpelige tyske teolog fandt sig pludselig blandt 
vildfremmede, som ikke engang skjønte hans sprog. Hvor maatte ikke 

dette skjærpe hans blik for, hvad der gjorde ham anderledes end dem, 
han traf sammen med. Allerede Haller var paa det rene med, at ,menne- 
skets største opgave, kjendskabet til sig selv, skylder vi væsentlig de 
reisende.* Saaledes var det ogsaa i hin original-geniernes og selvstudiets 
guldalder en farsot at skrive og læse reisebeskrivelser; Sterne's , Følsomme 
reiser* (1768) var tidens yndlingsbog. Desuden bør man vel mindes, at 
hverken Hallers eller Herders dagbog blev skrevet for at gaa i trykken. 
De udkom som efterladte papirer. Begge var altsaa fri for enhver tanke paa, 
at deres hemmelige betroelser skulde blive gjenstand for uved- 
kommendes nysgjerrighed. 

Men i 1773 lod Lavater en ,Hemmelig dagbog af en selv-iagttager* 
udgive. Det vakte anstød som et udslag af anmassende selvbeundring. 
I det ængstelige og tilbageholdne Tyskland maatte der ogsaa en betragtelig 
portion selvtilfredshed til for at vove noget saadant. Profeten i Zurich 
kan heller ikke frikjendes for at have været glad i sig selv. -Lavaters 
dagbog er rigtignok af det gamle pietiske slags, som literær dagbog røber 
den sin ufuldbaarenhed ved den stærke opblanding med breve og brev- 
stumper.  Desuden angiver bogen sig bare at indeholde et udvalg, saa 
læseren altid maatte forudsætte, at fuld fortrolighed ikke blev ham forundt. 

Det nye ved Lavaters dagbog var kun, at den udkom i forfatterens 
levetid og det i Tyskland. I ganske anden forstand ny var hans store 
modstander Lichtenbergs dagbog; dette var et arkiv af personlige op- 
levelser og tanker. Den store satirikers indfald at betro alle sine indtryk 
til papiret var vistnok ikke førstehaands nyt; heller ikke det, at hans 
notiser egentlig blot er forarbeider til et literært værk, for sligt har aand- 
fulde skribenter før ham hittet paa at udgive. Men de store franskmænd 
Pascal og La Rochefoucauld havde altid bestræbt sig for at give sine 
strøtanker en mønstergyldig sprogform. Lichtenbergs aandfulde og mang- 
foldig brogede bemærkninger, der rigtignok først udkom efter hans død, 
ovérraskede den lærde tyske pedant-verden ved sin oprørende ligegyldighed 
for sammenhæng og sætningsbygning; dette var et vildnis af udkast, 
antydninger, halvsætninger. Den aforistiske skrivemaade var jo vel kjendt 
fra oldtidens mindesmærker, og den havde i Frankrige naaet klassisk 
fuldkommenhed. En aforisme er et essai i frø, en tanke-krystal. Men hos 
Lichtenberg laa krystalerne hulter til bulter blandt raa saltklumper. Hvori 
stak saa værdien ved Lichtenbergs notisbøger? Jo, trods al ufærdighed 
og mangel paa sammenhæng eiede de en indre enhed. Overalt skinnede 
hans egenartet originale aand frem, saa der ud af stumpernes og udkastenes 
dynge traadte et tydeligt billede af en bestemt individualitet. Skikkelsen 
blev bare saa meget livagtigere, fordi det konventionelle ved kunstformen 
her fattedes; gode regler lægger baand paa kunstnerens ægte oprindelighed, 

om han finder at burde føie sig efter dem. Grunden til nutidens varme 
interesse for jeg-dagbøger er just dette, at individet her træder frem frit 
for alskens kunstige hylstere. De gamle dagbøger fængsler ved sit enkle 
foredrag og alle sine smaatræk af kultur- eller personalhistorisk værdi; Pepys er 
en rig kilde til kundskab om Karl den andens tid, Dangeau til Ludvig XV's; 
Luthers bordfællers optegnelser af hans samtaler, Boswells af Samuel John- 
sons giver udmærkede portræter. Naar nedskriveren som Saint-Simon tillige 
selv er en mærkelig mand og betydelig kunstner, føier kunstnydelsen Sig til 
indholdets værdi. Hvad der berettes, bliver dog her altid hovedsagen. Om- 
vendt vilde Montaigne's essaisamling, hvor den gammeldagse afhandlings 
form er overholdt, have vundet betydeligt i interesse, om forfatteren havde 
anvendt den personlige dagbogs-form; ti hos ham fængsles vi netop af, 
hvorledes tankerne fremstilles, langt mere end af deres gjenstand. Dag- 
bogen giver den endnu sig udviklende aands portræt, ja ovenikjøbet billeder 
af selve udviklingens forløb, den stadige skiften af indtryk og forhold, 
medens den levende individuelle kjerne alligevel kan fastholdes i forestillingen. 

Snart kom det dertil, at glæden ved at granske sit eget væsen gjorde 
det til en gjængs sag at føre dagbog. Allerede Lessings ven Leisewitz 
frakjendte den, som ikke holdt dagbog, værd som menneske; blandt tidens 
forfattere slaar ogsaa denne paafaldende sætning ganske godt til. Goethe 
noterede samvittighedsfuldt i sin kalender — rigtignok fra først af og ligesaa 
i sine sidste leveaar næsten udelukkende forretnings-sager (ligesom Schiller) 
— men ialfald i sine strengeste læreaar, den første tid i Weimar, var 
dagbogen ham et stadigt middel til selvransagelse. Saa var ogsaa at vente 
af Herders lærling. Han paalægger altid venner og undergivne at gjøre 
ligesaa. Wilhelm von Humboldt, Varnhagen von Ense og 
Friedrich von Gentz afsaa daglig stunder til optegnelse af notiser, 
anekdoter, domme over sig selv og andre. Kvinderne i kredsen, Rahel 
Varnhagen, Bettina von Arnim, Charlotte Stieglitz foretrak den ældre 
metode med daglig brevveksel. Dagbogen blev en literær kategori, der 
gjentog sig selv i fingeret skikkelse; efter Goethes , Wahlverwandtschaften* 
som mønster indeholder enhver større tysk roman heltens eller helt- 
indens optegnelser. 

Helt naturlig fremkaldte denne idelige strøm af mere eller mindre 
poetiske dagbøger modsigelse og advarsler. Men længe gjaldt det for et 
udmærket Opdragelses-middel at føre dagbog i ungdoms-tiden. Byron 
aabner sin journal (1813) med en beklagelse over, at han saa sent tog 
fat derpaa. Imidlertid begyndte allerede Goethe at tvile paa det gavnlige 
ved denne maade at opfylde ordet: kjend dig selv. Midlet burde ikke 
gjøres til maal. Desuden kunde al denne fryd ved selvransagelsen tidt — 
som «alt Lichtenberg erkjender — føre til, at man glædede sig ogsaa 


024 Af dagbogens historie. 


over at opdage feil hos sig selv, som et tegn paa originalitet. Jo høiere 
originaliteten steg i pris, des mindre nøieseende blev man med dens indre 
værd. Dagbogen udartede i svæklingens haand til en syndebog, hvori 
man helt bekvemt affandt sig med sin ynkelighed. Visselig ønsker ingen 
Amiels vidunderlige ,Journal intime* (1849) uskrevet; men kan nogen 
læse disse sætninger, blødende af snit i egen sjæl, uden tilslut at miste 
taalmodet overfor den wuhelbredelige læge-patient? uden at faa lyst til at 
tilraabe den aandrige selv-forsker: hvorfor bare beskrive, og ikke tillige 
bekjæmpe dine svagheder? I længden føler man uhygge ved denne idelige 
oproden i egne saar. 

Og ikke blot moralsk seet, men ogsaa i literær forstand er dagbog- 
skrivning en betænkelig selvopdragelse. Saaledes vilde Lichtenberg kanske 
være naaet til at fuldføre mangen større plan, om han ikke saa at sige 
var forfaldt til den evige indsankning af aandrigheder; formodentlig vilde 
han isaafald have forfattet sin store satiriske roman og beriget sit folks 
literatur i en retning, hvor den altid har været fattig. Otto Ludwig, 
en af Tysklands bedste fortællere og dygtigste dramatikere, blev ligeledes 
et offer for sin dagbog. Hans produktion ligger nedsneet i hele skavler af 
smaabemærkninger; han forvildede sig i sine optegnelsers løngange, morede 
sig med at bore sig veie paatvers i disse selvlavede fjelde. 

Muligens lider slige naturer just af den sky og angst for selv- 
stændigere skaben, som Amiel ynker over at plages af. , Ofte er trangen 
til at pusle med sine indre oplevelser en fordulgt feighed, naar den da 
ikke som hos den store dagbog-mand Hebbel bunder i en dunkel anelse 
om, at ,alle vore sindstilstande blot er forbigaaende og eier et saa 
vanskelig  bestembart værd** — som essayisten Weigand saa træffende 
bemærker. 

At dagbog-syslen saa let lammer daadslysten og avler Hamlet-naturer, 
er endda ikke det slemmeste. Værre er det, at det stiller snarer for ved- 
kommendes ærlighed. Goethe skrev uden at tænke paa offentliggjørelse af 
slige notiser; Varnhagen von Ense derimod var i hver linje opmærksom 
paa virkningen. Og siden nu alle disse masser af fortrolige optegnelser 
er dragne frem for lyset, kan ingen blot halvberømt skribent gaa ud fra, 
at hans dagbogs-betroelser skal blive en lukket bog for altid. Ingen forholds- 
regler nytter mod efterverdenens snuselyst, filologers og kulturhistorikeres 
papir-jagt, arvingers praktiske sans. Naturer, som har følt væmmelse ved 
tanken paa, at deres mulige optegnelser skulde udsættes for denne van- 
skjæbne, har tyet tilbage til brevveksling som middel til fortrolige udgydelser. 
Saaledes Flaubert og Auerbach. Men ogsaa breve kan samles og befordres 
i trykken, dog rigtignok med vedkommende fortroliges venskab som et værn 
mod utilstedelige blottelser af intimiteter. 

Enkelte har enddog vidst at regne med denne skjæbne, som truer ens 
efterladte papirer. Grillparzer var i sit hjærte bitter, men samtidig som 
ægtefødt østerriger for elskværdig i omgjængelse til aabent at røbe sin 
ringeagt. Saa var dagbogen til tjeneste; straks besøgeren med et smil var 
fulgt tildørs, fløi der fluks et bidende epigram efter ham ind i dagbogen. 
— Denne taktik har Goncourt'erne sat i system. Hver ubetænkt ytring 
ved bægeret førte de til protokols og tilføiede lige efter et svar paa tiltale, 
enten som det faldt paa stedet, eller som det syntes heldigt under ned- 
tegnelsen. En bladartikel, som ærgrede dem, blev med hadske randgloser 
lagt ind i dagbogen. Og ret ofte spores det, hvorledes fremtidens læser 
kikker dem over skulderen, naar de skriver ned dagens indtryk; der arran- 
geres, der fordølges, der anvendes kunstig belysning; anekdoten tilspidses, 
, stemningen* farves. Hvor saa Edmond de Goncourt staar eller sidder, 
han er altid overtydet om, at fire aartusener — kommende aartusener skuer 
ned paa ham; og i aartuseners paasyn beholder man just ikke slobrok paa. 
Men hvilket monument er alligevel ikke denne kjæmpe-dagbog blevet, hvilket 
skattkammer af skarpe iagttagelser og friske indtryk fra det store Paris i en 
straalende tidsalder. Mere glimrende skue kan ikke tænkes end denne uende- 
lige blinkende strøm af to aandfulde kunstner-kritikeres brogede indtryk 
krydset af spillende refleks-straaler. 

Paa høide med dette monumental-værk kommer kun Friedrich 
Hebbel's dagbog. Den er fattigere paa kulturhistorisk stof, fattes ogsaa 
omtrent ganske aandrigheder af udenforstaaende, dens portræter er blot raske 
rids og ensidig opfattede. Men indtrykket af den vældige søgen er her 
endda vældigere. Disse bind er gjennemtrængt af en aand, hvem enhver 
erkjendelse blot er et trin til en høiere erkjendelse, enhver formulering blot 
en forberedelse af en fuldkomnere form. Helt og holdent fyldt af sin opgave, 
ser han i alle ting, der skaffer gjennemsnitsmennesket fordele eller nydelser, 
udelukkende midler til at lære verden og sin kunst at forstaa. Hebbel 
er fri for Goncourt'ernes forfængelighed, ham er sagen selv et og alt. 
Rigtignok er sagen kun til for ham som psykologisk materiale. Med nervøs 
haand ridser han sentenser, der skal være svar paa evig gamle spørsmaal. 
Han bliver sig selv bare et redskab, gaar under i grænseløs søgen. 

Ved siden af disse tre store mesterværker: Amiels, Goncourt'ernes 
og Hebbels dagbøger har man villet give ogsaa Marie Bashkirtseff's dag- 
bog rang. Men her er forfaldet i fuld flor. Forfatterinden sidder altid 
tilrette for efterverdenens speil, draperer sig, koketterer med læseren, stiller 
oOprigtigheden i forfængelighedens tjeneste. Her savnes Amiels psykologiske 
dybde og skjønne form, Goncourt'ernes alsidighed og aand, Hebbels liden- 
skabelige alvor og ubetingede ærlighed. Det er den uheldige virkning af 
al den megen offentliggjørelse af intime betroelser, som kan spores i denne 

russiske dames bekjendelser. For nærværende er en dagbog-forfatter ikke 
, unbefangen* længer. | 

Skulde der atter opstaa en stor dagbog-skribent, maa det ventes at 
ske paa engelsk eller amerikansk grund, hvor denne kunstart endnu ikke 
har skudt fuldbaarne blomster. Et betydeligt tilløb har man i den ud- 
mærkede amerikanske maler Whistler's bog ,Gentle art of making Enemies* 
(den smukke kunst at skaffe sig fiender); men her er der endnu for meget 
tilbage af pamfletten. 


Kunsten at samtale. 
(Efter ,Cornhill Mag.*) 





| ngen færdighed staar saa høit i kurs som evnen til at føre en under- 
holdende samtale. Her er endel gode raad af en unavngiven forfatter 
i et anseet engelsk familieblad. 

Først og fremst bør vi aabenlyst bekjæmpe det gode gamle raad, 
som indprentes os fra barnsben af: at det røber daarlig opdragelse og virker 
kjedsommelig at tale om sig selv og sit eget — en mand om sin livs- 
gjerning, en kvinde om klæder og husstel. Netop omvendt er det; vil du 
saasandt interessere, da tal gjerne om dig selv — og vil du vise dig interes- 
seret, da lad andre gjerne tale om sig selv. I samtale bør det altid gjælde : 
giv og tag! Noget maa du gjøre i gjengjæld, selv om du egentlig helst vil 
være den hørende part i underholdningen. Samtale er slet ikke altid bare 
udveksling af tanker, end mindre — himlen bevare os — af kjendsgjerninger. 
Egentlig er det en bytteforbindelse i sympatier. 

Nydelsen ved at samtale bestaar i og vedligeholdes ved stadig at 
mærke det eggende ved nye indtryk. Men medens al anden modsætning 
tilslut virker forslidt, er modsætning i kjøn en altid lige frisk kilde til op- 
livende opdagelser. Samtale mellem personer, som sees eller ialfald tales 
ved for første gang, pleier at egge og forfriske; men længe varer ikke 
denne fornemmelse. Friskheden damper af. Mellem mand og kvinde holder 
derimod friskheds-fornemmelsen sig meget bedre; her forefalder ofte dette 
uforudseede lille træf, som aabner nye synsvidder paa helt uventede hold. 

Den, som tilfulde forstaar den kunst at samtale, ved at drive paa 
med opdagelser i det uendelige, er altid lige oplagt, altid paa post mod 
det, som virker ubetydeligt og nedstemmende; holder urokkelig fast ved 
virkelighedens mangfoldige hjørner; forstaar at bringe et hvilketsomhelst 
emne i berøring med de talendes personlige interesser, eller ialfald at glide 

over til emner, hvor denne berøring lader sig iværksætte. Det væsentlige 
er sympati og hurtig evne til at sætte sig i rapport, en fin tæft til at ud- 
finde, hvorledes andre egentlig har det, og hvorledes verden tager sig ud 
for dem, den instinktmæssige sans for individuelle modsætninger, som 
sætter den talende istand til at hitte, hvad der kan interessere vedkommende, 
han for øieblikket underholder sig med. Den, som er inde i kunsten, sam- 
taler ikke med blot og bart ord; han følger blikkets skiften fra ligegyldighed 
eller mangel paa forstaaelse til den lysende optagethed og spillende trang 
til meddelsomhed. 

Ligesaa vist som man ikke bør sky at tale om sig selv, bør man heller 
ikke anse sig bunden til ikke at tale om andre, om fraværende — noget 
som ogsaa pugges ind i os som ufravigelig regel. Den gamle læresætnings 
mening er selvsagt, at man ikke skal bagtale, ikke tale ondt om andre. 
Heldigvis er det ingen advarsel, der frugter saa lidet som den at holde 
fraværende udenfor sin omtale. Men hvorfor saa idelig gjentage denne 
dumme regel? Hvorfor ikke heller indprente: tal hjertens gjerne om andre 
mennesker, men selvfølgelig stop al bagtalelse, negt dig den sjofle nydelse 
at sværte og tilfakke den, du taler om! Hvad i alverden skulde mænd 
og kvinder tale om, naar ikke om mænd og kvinder? Menneskets egentlige 
opgave for studium er jo dog mennesket, og det aller mest tiltrækkende 
emne er jo dog kvinden. 

Hjærte-anliggender skulde man ikke komme ind paa før midnat. 
Kvinders hyggeligste og fortroligste stund sammen er, naar de børster 
hinandens haar, før de gaar tilro. Mænds aabenhjærtigste time falder 
sammen med den sidste aftenpibes hygge. 

Om sommeren og i solskinsveir udendørs samtales der ikke. Da har 
man for travlt med at være til bare. Rette tid og sted er i ovnskrogen, 
før lampen tændes. Da opstaar den lune stemnings-samtale, som endog 
taaler tause stunder, der kan udfyldes med at friske paa ilden. 

Her hjemme hos os, hvor vi ikke bruger kamin i stuen, maa vi des- 
værre undvære den usigelige fred og hygge, som englændere og amerikanere 
times i sin ,ovnskrog* — foran baalet paa den aabne peis, hvor ilden 
snart blusser og kaster blink i stolben og skabkanter, snart døser hen og 
breder graa skygge over alt, som kan forstyrre fornemmelsen af kun at 
leve indvendig, i sjælens lønkammer. Skulde det muligens stikke heri, at 
vi nordmænd sjelden er mestre i kunsten at samtale? 

(Efter Herbert Putnam i ,North Amer. Rev.*). 





folke-bibliotek, kan det have sin nytte at se, hvad formanden i det 
amerikanske bibliotek-selskab har at meddele om de Forenede Staters 
offentlige biblioteker. ,Kringsjaa* har fra første færd havt aabent øie 
for, at i dette stykke tør vi nordmænd trygt tage nordamerikanerne til 
Jæremestre; det kan vel heller ikke helt negtes, at afdøde Tambs Lyche, 
baade ved idelig at fremholde dette og ved personlig at tage haand i 
hanke med, havde erhvervet sig ret til andel i æren for, at Kristiania 
byraad nu reiser et moderne bog-hus til brug for almindelige borgere. 

I Amerika har myndighederne allerede for halvhundred aar siden 
begyndt at opfatte det som sin pligt at bevæge samfundet til at koste 
bogsamlinger, hvor enhver, som ikke selv har raad til at forsyne sig med 
læsestof, gratis kan have anledning til alligevel at skaffe sin aand den 
næring, den kjender trang til. N 

For nærværende findes i de Forenede Stater ialt 8000 offentlige 
borger- eller skole-biblioteker, med tilsammen 35 millioner bind og 
bygninger til en samlet værdi af 127 mill. kroner og 64 mill. kroners 

samlet grundfond samt 22"/3 mill. kroners aarlig indtægt. Heraf er 
ikke fuldt de 2000 underholdt ved udlignede skatter, med ialt 10 
mill. bind og 13 mill. kroners aarlig indtægt. Imidlertid bliver der 
stadig anlagt flere og flere slige institutioner. I staten Massachusetts 
savnes de saaledes bare i ti af statens 353 byer og landsbyer, med blot 
3/4 pet. af statens indbyggertal. Ikke mindre end 110 biblioteks-bygninger 
er skjænkede af privatfolk; ingen maade at reise sig et varigt minde er 


p: vor hovedstad endelig har besluttet at skaffe sig et offentligt 


mere populær; ingen udgift paa byens budget voteres med saa let hjerte. 
Desuden træder ogsaa staten støttende til ved at lønne et bibliotek-raad 
og omdele bøger; ikke alene i Massachusetts, men i syv andre af staterne. 
Staten New York underholder et stort flyt-bibliotek og lader statsuniversi- 
tetet i Albany for offentlig regning udlaane ogsaa fotografier og laterna- 
plader selv til den mest afsides flekke. 

Det første skridt til ordning af saadanne offentlige folke-biblioteker 
er vedtagelsen af en lov, der bemyndiger stedlige myndigheder til at 
grunde den slags bog-huse. Det næste er vedtagelsen af statsbidrag. I 
New Hampshire er et tredje skridt taget, idet loven her allerede kræver, 
at hver kommune i forhold til folketal og økonomisk evne skal anlægge 
frie folke-biblioteker. Her har altsaa disse oplysnings-anstalter faaet samme 
sang som selve folkeskolen. 

Alt i alt udgaar der nu fra disse 2000 kommune-biblioteker aarligaars 
30 millioner bøger paa laan omkring i amerikanske hjem. Selvsagt har de 
2000 boghuse, saa fuldstændig de end stemmer i formaal, meget skiftende 
omfang og organisation. Der er smaabygd-bogsamlinger paa 100 bind, til- 
gjængelige et par timer om ugen, indlogeret paa en bondegaard med en 
frivillig bestyrer og underholdt ved private sammenskud og smaa basarer. 
Og der er storstads-boghuse, komplet udstyrede i enhver retning. Saaledes i 
Chicago, som foruden sine to svære offentlige videnskabs-biblioteker holder 
sig forpligtet til at sørge ogsaa for sin 112 million stærke befolknings 
læsetrang ved et folke-boghus, der har kostet 7 mill. kroner og er udstyret 
paa det prægtigste, samt hele 40 hjælpe-boghuse rundt om i staden. Eller 
i Boston, hvor ligeledes myndighederne har fundet bogforsyningen at 
være en samfundspligt fuldt saa vel som skolevæsen, politi, brandvæsen 
o. 1.; her har byen bygget for 10 millioner kroner et hoved-boghus med 
10 hjælpe-boghuse og 17 udlaans-kontorer, der daglig forsynes ved bog- 
vogne. Der er 700,000 bind og plads for 2000 læsende samtidig. 
Anstalten omfatter tillige bogbinderi og bogtrykkeri. Personalet tæller 
250 lønnede personer; aarsudgiften beløber sig til næsten 1 million kroner 
foruden wudstyrets forøgelse. Regnes den i anstalten stikkende kapital til 
20 mill. kr., forrentet til 4 pct., kan den samlede aarlige udgift ved 
dette folkebibliotek anslaaes til mindst 173 mill. kroner. Byen Boston 
tæller ikke ret meget over dobbelt saa mange indbyggere som Kristiania, 
ialfald ikke '/2 million endnu. 

Dengang forslag til oprettelse af offentligt folkebibliotek første gang 
blev indbragt i et amerikansk kommunestyre, anførtes det i begrundelsen, 
at bøger nu engang var blevet et hovedmiddel til folkets opdragelse og 
udvikling; at naar kommunen allerede havde overtaget den pligt at skaffe 
den opvoksende ungdom skole-undervisning, der satte den istand til og 
gav. den lyst til at bruge bøger for sin videre uddannelse, da burde den 
ikke slippe ungdommen just paa dette kritiske punkt i udviklingen uden 
ialfald at stille bøger til dens raadighed; samt at adgang til udviklende 
læsning for flest mulig læselystne var et vilkaar for samfundets trivsel, 
idet den foranledigede borgere og vordende borgere til at trænge ind i og 
paa forhaand gjennemtænke mange af de vigtige spørsmaal, som de 
kaldedes til at afgjøre ifølge sin borgerpligt, hvad enten de havde forstaaelse 
deraf heller ikke. Mindst fire femtedele af de vordende borgere maa tage 
fat paa det praktiske liv uden at faa anledning til at gjennemgaa nogen 
høiere undervisning end folkeskolens. Saa det kommer vel med, at der 
gives en overflod paa gode bøger, som ved let fattelig og fængslende 
fremstilling samt rigelige og anskuelige billeder kan hjælpe dem, som har 

trang dertil, med at udvide sine kundskaber og fremme sin aandelige 
vækst gjennem selvstudium efter skolegangens ophør. 

Desuden skader det ikke, om ungdommen tillige faar adgang til 
aimindelig underholdnings-læsning. Adspredelse for sindet er sandelig ikke 
noget overflødigt, som fortjener ringeagt. 

Her støder vi imidlertid paa det ømme punkt ved folkebiblioteks- 
væsenet. Der ankes — og ikke med urette — over, at der ofte sørges 
altfor villigen for adspredende underholdnings-læsning. Som undskyldning 
anføres da, at adgangen til slige bøger ialfald lokker folk til, hvis smag 
først maa opdrages for læsning af værdifuldere sager. Forfatteren indvender, 
at selv om læsning af slette bøger ikke fordærver, saa er det ialfald en 
falsk slutning, at slet læsning skulde opdrage ens smag for god læsning. 
Den bedste billedkunst er aldrig for god selv for den ringest udviklede 
kunstsans; den bedste bog burde heller ikke være for god for en læser 
med slet smag — men det vanskelige er at faa ham til at læse andet, end 
han har smag for; det er anderledes med billeder, som breder sig helt og 
holdent for ethvert øie med al sin iboende kraft. Følgelig maa bøgerne 
ikke gjemmes bag kataloger og alskens omstændeligheder. . Almindeligvis 
faar bare den lærde specialist adgang til selve hylderne, medens den 
ubehjælpelige læselystne afspises med henvisning til kataloger. Dette er 
forkjert, rent ud sagt bagvendt. Titler skræmmer tidt lige meget, som de 
lokker. Den lærde trænger ikke anden hjælp end katalogen for at vælge 
sin læsning. Den uvante læser skulde derimod netop faa kikke i hyldernes 
bøger; muligens kan saa en tilfældig sætning paa en side, han blader 
forbi, eller et billede lokke hans sind frem til det rette spor bort fra 
gammel tilbøielighed for slet læsning. 

Et moderne amerikansk boghus bruger derfor ikke daarlige og dumme 
bøger til at lokke læsere med, derimod giver det publikum al mulig adgang 
til selv at komme i ligefrem berøring med de virkelig gode bøger. Dette 
princip er langt fra at være gjennemført overalt, men det vinder stadig 
videre tilslutning. 

Nu er det imidlertid saa, at tre femtedele af de bøger, som udlaanes 
fra Amerikas folke-biblioteker, er romaner. Man maa dog huske, at her 
regnes læsningen paa læsesalene ikke med; og der bruges væsentlig alskens 
reference-værker, som man ,slaar efter* i. Desuden gaar det let at sluge 
en roman, den er ikke længe paa udlaan i et hus; en god historisk eller 
naturvidenskabelig bog beholdes længere hjemme, gjennemsnitlig tre gange 
saa længe. Følgelig bør brugen deraf regnes for 75 pct. af udlaanet. 
Qvenikjøbet kan læsningen af en god roman ikke siges at være blot og 
bar underholdning; det er sandelig ikke til unyttes, om man hviler ud efter 

dagens dont i samkvem med en aand, som foruden at holde fantasien i 
behagelig virksomhed udvider medfølelsen og skjærper sansen for det 
menneskelige under livets allehaande kaar. 

Det viser sig ogsaa, at det gaar tilbage med udlaanet af romaner, 
samtidig med, at de udlaante romaner gjennemsnitlig holder et høiere maal. 
Dels er man bleven mere kritisk ved indkjøb, dels bliver ogsaa den slette 
romanliteratur saa elendig i sit ydre udstyr, at den ikke egner sig for et 
udlaans-bibliotek. 

Saa har man problemet ,mode-literaturf. Her er det ikke barnets 
eller den uliterære læsers smag, som kommer i betragtning. Tværtom er 
det netop de, som :,følger med*, der vil have nyeste nyt, sidste bog af 
den og den, for at kjende den og kunne konversere om den, næste gang 
de kommer sammen i selskaber. Al saadan literatur maa anskaffes. For- 
fatteren har i sin egenskab som formand i landets bibliotek-raad indhentet 
oplysninger, som viser, at til indkjøb af skjøn-literatur medgaar gjennem- 
snitlig 10—15 pct. af folke-bibliotekernes aarsbudget til bogkjøb. I Boston 
blev af 600 undersøgte ,døgn-bøger* indkjøbt 178, rigtignok ofte i flere 
dusin bind hver, saa der ialt blev taget 2300 bind til en værdi af 8600 kr.; 
dette udgjør 6!/2 pct. af den samlede indkjøbssum (127,000 kr.) Men saa 
koster en slig bog betjeningen det ulidelige besvær af idelig efterspørsel, 
saalænge den er paa moden. — British Museum i London kjøber alle bøger, 
som udkommer; men skjønliteratur holdes gjemt, til den bliver fem aar 
gammel. Om folkebibliotekerne bare i et aar holdt sin skjønliteratur inde- 
stængt, vilde det sikkert være en god hjælp. 

Fil god hjælp er det ogsaa, at nutildags reguleres dette behov ved de 
billige blade og tidsskrifter. I de Forenede Stater udgives der nu 20,000 
saadanne i 4"/2 billion eksemplarer aarlig. Et dagblad bringer altid en ny 
roman af en kjendt forfatter, og de mange ,magasiner* leverer i et hefte, 
der ikke koster stort mere end en cigar, ofte en halv tylvt fortællinger. 
Hertil kommer saa al den spotpris-literatur, som overflommer landet. Saa- 
ledes kan publikum for en slik og ingenting selv kjøbe sin underholdnings- 
læsning, og folkebibliotekerne kan godt spare sig for at anvende borgernes 
skatter til godtfolks forsyning med sofalæsning. 

Dog maa der jo i en vis udstrækning holdes en del skjønliteratur. Ved 
indkjøbet heraf maa biblioteket bestemme sig i en fart og løber derfor i 
fare for ved forkastelsen af en bog at blive beskyldt for ,at optræde som 
formynder for de læselystne istedenfor at give dem fri adgang til selv at 
dømme om en bogs værd.* 

Altsaa — om en bog gjør opsigt ved tvilsomme egenskaber, saa skal 
folke-biblioteket for skatteborgernes regning anskaffe den for at tilfreds- 

stille en del nysgjerrige, som vil opgjøre sig sin mening om disse egen- 
skaber ved selvsyn! At øve censur er jo ingen tækkelig opgave; men 
den, som skal forvalte offentlige midler, bevilgede til oplysningens og 
dannelsens fremme, har dog ingen pligt paa sig til at gaa udenom sin 
kompetence for at være nyfigenheden og det, som værre er, tillags. Sam- 
fundets betroede bog-nævnd skulde være et principløst værktøi for alskens 
tossede lyster, der bølger gjennem det mangehodede uhyres aller 
umodneste hjerner! : 

Her staar vi overfor et af de sværere tvilsmaal for ledelsen af offent- 
lige folke-biblioteker. Alle andre opdragelses-anstalter har i dette stykke 
en tryg stilling; de har ligefrem at hævde den indarbeidede samfunds- 
mening i moral-spørsmaal. Et bibliotek bør jo ogsaa give adgang til at 
komme i berøring med andre aandsretninger end de herskende.  Mindretals- 
anskuelser skal netop have et værn, ja en basis for sine angrebs-operationer 
i de offentlige læsesale og boghuse. Men skal en af samfundet indsat 
myndighed ogsaa hjælpe til at sprede tanker, der aabenlyst har samfundets 
fordærv og omstyrtning til eneste øiemærke? Grænsen for bog-nævndens 
pligter her er det vanskeligt at stikke op. Nævnden maa i hvert tilfælde 
træffe et valg, oftest efter raskt skjøn; den udsætter sig da for knubs 
enten fra de 'konservatives side, om den stiller sig nøitral overfor nye 
»farlige* meninger — eller fra radikalt hold, om den gaar den aandelige 
karantænes ærender. Et maa man altid huske: en bog kan være aldrig 
saa ,brandstiftersk*, samfundet behøver derfor ikke at være i den grad 
ladet med brændbart stof, at det fænger ild. 

I Amerika har disse folke-biblioteker mere end kanske nogen anden 
institution hjulpet til at bringe samfundet i tryg gjænge ved at«samle og 
indforlive i landets fælles sprog og hjemlige bogverden alle de skarer af 
fremmede indvandrere, som strømmer did. Tredjedelen af indbyggerne i 
de seks store hovedbyer er født paa fremmed grund; 71 pet. har ikke- 
amerikanske forældre. 

Et folke-bibliotek bør ikke virke bare med tryksager og bøger; det 
bør tillige skaffe rigelig adgang til gode billeder, selvfølgelig ikke netop 
bare kunstværker og gjengivelser af kunst, men alskens oplysende og 
belærende plancher, karter, fotografier o. 1. Bostons folke-bibliotek kjøbte 
ifjor 10,000 billeder. | 

Desuden har ethvert godt amerikansk folke-bibliotek sit kunst-galleri 
og sin foredrags-sal. Det skal ikke være et dødt lager af tryksager, men 
i gjerning vise, at bogstaven lever, at bøger er talende tunger. Kommer 
publikum ikke til boghylden af sig selv, maa rette vedkommende ved sit 
mundtlige foredrag lære det veien did. 

I Boston trækker den nye pragtbygning med sit stolte udstyr af ædel 
billedkunst, nu udmærket hus. Ugentlig besøges dens læsesale af 30,000 
personer, og aarlig gaar 1,200,000 bind ud paa laan. 

Maatte Kristianias vordende boghus med tiden vokse saa stærkt ind 
i publikums sympati, at det — folketallet taget i betragtning — kan op- 
vise lignende sifre! 


Færger for jernbanevogne. 


(Efter John C. Hodson i ,The Strand Magazine*.) 
Jeger 


aade i amerikanske og europæiske havne kan man ofte se pramme og 
færger fragte personer saa vel som tunge varer fra kyst til kyst. 
[De af ,Kringsjaa*s læsere, som har reist med jernbane til Kjøbenhavn 
og derfra til Berlin over Gjedser-Warneminde, vil huske dampfærgerne 
mellem Helsingborg og Helsingør og mellem Sjælland og Falster]. Dog 





,,Solano**, lastet med jernbanevogne. 


er dette syn ikke saa almindeligt, at det har mistet sin tiltrækningskraft 
paa tilskuerne. Ofte har jeg seet skarer af folk, som har staaet for at se 
paa dem og gjort sig mange spørsmaal i den anledning. Hvad er oprin- 
delsen til disse færger; hvordan kommer vognene ombord, og hvordan faar 
man dem fra borde igjen? | | N 

Folk, som reiser paa den sydlige Pacifikbane fra Sacramento til San 
Francisko, faar gaaden forklaret paa den mest effektive maade af den største 
dampfærge i verden. Solamo, som gaar mellem Port Costa til Bernicia 

i strædet ved Carquinez; afstanden mellem de to steder er en engelsk mil. 
Færgen er 424 fod lang og kan rumme 24 passagervogne. Dens daglige 
arbeide aar ud og aar ind er at transportere 3—400 fragtvogne. I den 
travle aarstid kan trafiken naa op til 5—600 lastvogne om dagen; den 
bringer disse over det smale stræde ganske trygt og meget ekspedit. Naar 
hurtigtoget kommer til Port Costa, bringes vognene med én gang ombord 
paa Solano. * Der kastes los, og om ni minuter er de over vandet, hvor 
et lokomotiv venter for at føre dem videre. 

Grunden, hvorfor dampfærgen eksisterer, et, at man vil forhindre om- 
ladning og spare passagererne, som i gamle dage var nødte til at stige ud 
fra toget i færgebaaden og saa atter fra færgen i toget. Megen tid blev 
bortkastet ved at losse vognene, naar de kom til vandkanten, og saa 
igjen ved omladningen, naar skibet kom over. Endnu mere uberegnelige 
er de forbandelser, 
som de stakkels 
passagerer har ud- 
slynget over denne 
sløsen med tiden. 
Vognfærgen er der- 
for en dobbelt vel- 
signelse, og de tje- 
nester, den har vist 

menneskeheden, 
uberegnelige. 
«Lad os atter 
kaste et blik paa 
Solano, som den 
ligger ved Port Costa og venter paa lokomotivet, som skal befri den fra 
dens last. Solano er naturligvis kraftig bygget, ellers vilde den ikke kunde 
bære lokomotivets, endsige togets vægt. Fire træstilladser, en midt under 
hvert spor, støtter baaden og er fuldstændig istand til at bære de 48 last- 
vogne, som er beregnet til at hvile paa dem. 





Den bevægelige landingsbrygge. 


Paa denne side ser vi, hvordan sporene gaar fra lossepladsen direkte 
til baaden. Men man kan ikke af billedet danne sig nogen forestilling om 
den bevægelige landingsbrygge, som gaar op og ned med tidevandet. 
Denne brygge bærer et antal spor, der svarer til dem paa baaden. 

Naar baaden er kommet ind i dokken, og er rede til at modtage 
eller losse trænet, sænkes pontonen, og enden af bryggen naar sin plads 
paa baaden. Derpaa heises den igjen op, naar toget er kommet ombord. 
Baaden holdes fast til bryggen ved hjælp af fortøiningsstænger. 

Solano er en af de mange færgebaade i de Forenede Stater. Syd- 

Pacificselskabet besidder en anden paa sin linje mellem New-Orleans og 
San Francisco. Den gaar paa Mississippi mellem Algiers og New Orleans. 
Denne baad kaldes Carrier og kan bære 18 vogne. New York, Fila- 
delfia og Norfolk jernbanelinjer har en udmerket færgebaad, som kan 
fragte 21 svære vogne fra Norfolk til Cape Charles over Chesapeakebugten. 
I mange tilfælde fragter færgen baadene i store afstande. Der er 
en, som gaar over Michigansjøen mellem Frankfort i Michigan og Kevanee 
i Wisconsin i en afstand af 62 (engelske) mil. Om vinteren beleires 
baadene i de nordlige stater af isen. Men de har ingen vanskelighed ved 
at bryde sig igjennem, sterkt byggede som de er. Transfer, en baad som 
tilhører Michigan Central, brød sig engang vei gjennem isen i en strækning 
af 80 kilometer. Grand Rapid og Indiana linjerne har en færge over 
strædet ved Mackinan, en afstand af 10 kilometer, og tjenesten udføres 
regelmæssig sommer som vinter. av. 


Fuglene 1 industriens tjeneste. 
(Efter Jules Forest i , Revue Scientifique*). 





Fuglene er mindst af alle dyr bundet til noget bestemt sted; de 
flytter og udvandrer og kan i det hele taget meget let lempe sig efter de 
klimatiske forhold. De kan ogsaa trives i tam tilstand, men det er dog 
altid bedst, at de faar beholde sin frihed, og at man passer paa at samle 
deres fjær straks efter fjærskiftningen. Fjær af strudse og heirer tilligemed 
andre fugle i Rusland, Kina og Japan skaffer raastoffet til en stor fjær- 
industri, der alene for Frankriges vedkommende dreier sig om flere 
hundrede millioner kroner om aaret. Paa.den anden side tjener fuglene 
til næring, og om vi holder os til høns, gjæs, ænder, duer o. S. V., Saa 
vil vi finde, at de repræsenterer store værdier paa alle verdens markeder. 
Desuden benytter man fjær til sengklæder, til børster, legetøi for barn og 
til en hel del ting, hvoraf mange er mindre kjendt; man vil saaledes for- 
staa, hvilken rolle fuglene spiller i handels- og næringslivet, og naar man 
paastaar, at det er moden, som ødelægger fuglene, saa er det ikke helt 
korrekt. I 1896 blev der paa torvet i Genua solgt 300 kilo svaler af en 
- mand, som havde fanget hele denne masse fugl paa en eneste dag; alle 
blev for en billig pris solgt til føde. Lignende kjendsgjerninger kan der 
anføres mange af fra Grækenland, Italien, Spanien og selv fra Frankrige; 
men dette tjener til bevis for, at ikke moden og dens lunefulde krav er 
den fornemste aarsag til svalernes masseudryddelse. Hvert aar og hver 
aarstid har sine bestemte moder; i 1897 var det fornemmelig ørne og andre 
rovfugle, som maatte holde for; da disse henregnes til de skadelige fugle, 
saa gjorde moden igrunden en god gjerning, om den fik dem udryddet. 
Fjærene af flere tusen amerikanske kongegribbe har saaledes pyntet de 
fornemme damers hatte, og helt fra de mongoliske stepper er der kommen 
en masse fjær af skadelige fugle, som har sit tilhold der. 

I Frankrige eksisterer der omkring 250 slags forskjellige fugle paa 
land og 400 slags vandfugle. Om vaaren og sommeren er der en 
ustyrtelig mængde, og der drives jagt i en ganske utrolig udstrækning. 
Der er udstedt omtrent 350,000 jagttilladelser, og Marseille alene tæ ller 
15,000 jægere. Hertil kommer de store godseiere; samt smaagutterne, der 
myrder og dræber ikke alene fugle, men som ogsaa ødelægger reder og æg. 
Vagtmændene har nok at gjøre, især ved nattetider; ogsaa dette masse- 
myrderi faar moden skylden for. Af de 700 millioner fugle, som aarlig- 
aars dræbes i Frankrige, kan der i det høieste komme 3—4 millioner paa 
modens regning, forsaavidt meget gaar til fjærindustrien uden egentlig at 
kunne henregnes til moden. Katte og andre dyr ødelægger ogsaa en mængde, 
hvilket er tilfælde overalt i alle lande naturligvis. Det er derfor paakrævet 
at tage forholdsregler, der kan beskytte fuglene, men slet ikke, fordi moden 
er hovedødelæggeren af dem. Til alle tider og hos alle folkeslag — saavel 
i det gamle Mexiko som i Europa i de forsvundne aarhundreder — har 
fjær været anvendt til prydelser og stas i forholdsvis lige stor udstrækning 
som nu; men det er selvsagt, at denne gren af industrien holder skridt 
med udviklingen i det hele; det gaar i vore dage fremover med kjæmpe- 
skridt i alle retninger, og omsætningen med fjærprodukter omfatter nu kolos- 
sale summer. Strudserjær er meget benyttet, og strudseavlen har i det 
sidste taget et opsving, som maa glæde alle, der deri ser et middel til at 
kunne bevare andre fugle mod udryddelse. Det er fornemmelig i Kalifornien, 
i Australien og i Syd-Afrika, at strudseavlen er gjort til en næringsvei med 
det for øie at skaffe fjærindustrien raastof til sin ubyre tilvirkning af for- 
skjellige slags luksusfjær. 

Der kunde meddeles en hel del interessante oplysninger om anven- 
delsen af fjær snart til det ene og snart til det andet; paa sine steder 
bruges fjær som amuletter, og hvert land har som regel sin specialitet. 
I Rusland bærer dvornikerne (dørvogterne) paafuglefjær til tegn paa sin 
værdighed, og i Kina er paafuglefjæren symbolet paa den høieste embeds- 
mands værdighed, idet den bæres af mandarinerne. 

I Europa forsvinder fjærprydelser mer og mer i den mandlige dragt; 
de beholdes kun i armeen af nogle bestemte funktionærer; men hos 
kvinderne derimod har fjærpynten bevaret sin yndest i alle samfundslag. 
Paris er — som bekjendt — det store centrum og tilvirkelsessted for de 
kvindelige moder; men konkurrencen er stor i vore dage; det hænder ikke 
sjelden, at man i New York f. eks. sælger blomster og fjær, der gaar for 
franske varer, men som kommer fra Berlin eller Wien. Den tyske eksport 
paa dette omraade, der i 1890 dreiede sig omkring 250 millioner kroner, 
er nu steget til 500 millioner. Med hensyn til priserne paa disse varer 
spiller naturligvis toldspørsmaalet en stor rolle, og der er stor forskjel 
mellem de forskjellige lande, hvilket maa komme i betragtning saavel ved 
udførsel af færdig tilvirkede sager som ved indførsel af raamaterialer. Og 
vanskeligheden for Frankrige ved at kunne holde sig i konkurrencen stikker 
ikke mindst i, at det maa betale saa høi udførselstold, mens fremmede 
produkter har lettere for at trænge ind; alligevel udføres ikke mindre end 
No af de tilvirkede fjærpynt-varer til udlandet; men enhver indskrænkning i 
denne gren af industrien vil fabrikerne i Londen, Berlin og Wien staa sig 


Fuglene i industriens tjeneste. 937 


paa. Amerika er en af Frankriges største kunder, og hvis den faldt fra, 
saa vilde det sagtens føre til ruin for de mange store modefabriker i 
Paris og Lyon. Der udføres aar om andet til Amerika for omtrent 36 
millioner kroner i silketøier |og for 16 millioner kroner i fjærprydelser 
og blomster. 


Englands liberale parti 


er for nærværende fremdeles uden hoved. Situationen males slaaende ved 
det spotte-billede, viher med deler efter et vittighedsblad derover. Gladstones 
død har paany blæst liv i 
debatten om, hvem der bedst 
egner sig til at tage hans 
plads. Efter den ,store gam- 
les* tilbagetræden blev paa 
hans raad lord Rosebery valgt 
til partiets høvding, men han 
opgav snart ævret og lod Sir 
W. Harcourt faa den længe 
forventede ære. Men for 
ham gik det smaat med at 
vinde partiets tillid. Nu hæ- 
ver der sig paany røster, der 
ivrig kræver hans afsættelse 
til fordel for Rosebery. Det 
liberale parti vinder nemlig 
fort væk ved de mange ud- 
fyldningsvalg; Salisbury er ikke populær; saa der ventes en liberal valgseir 
over hele linjen noksaa snart. Isaafald udpeges Rosebery til førsteminister, 
uagtet han har frabedt sig æren engang for alle efter sit uheld første- gang. 

Et par forfattere i ,Forkmightly Review* paastaar, at R. er den eneste 
liberaler, englænderne vil se i spidsen for udenrigspolitiken. Han er ingen 
»jingo*, slaar ikke paa sværdet i utide; men han er en varm tilhænger af 
den sunde rigs-politik, som særlig de liberale unionister blandt Salisburys 
 hjælpere har forkyndt som sit partis princip. Disses mest liberale elementer 
vilde derfor neppe negte Rosebery støtte. Desuden er han som skotte sikker 
paa de skotske vælgeres bistand. Han er en god demokrat, endda han 
sidder i overhuset, og har netop antydet en fornuftig omordning af denne 
arvelige og geistlige stormands-repræsentation uden at ty til dens ophævelse, 
som mange radikale fremdeles kræver. Som taler hører R. til Englands 
ypperste, han har et behageligt væsen og evnen til at blive meget populær. 
Men det forudsees, at han vil blive udsat for rænker fra Harcourts side, 
saa det aldeles ikke er en selvsagt ting, at han giver efter for kaldelsen 
og paatager sig det ialfald til en begyndelse meget brysomme hverv, som 
han engang har frabedt sig. 

Tambs Lyches 


sidste 
sofahjørne. 


(Efterladte blade). 





Maatte alle, der har fundet sofa- 
hjørnets ord for optimistiske til at 
være mente, mindes, at den pessi- 
misme, der i væsentlig grad har 
behersket literatur og aandsliv hos 
os og derfra sneget sig ind i bevidst- 
hederne, den er kun en lokalisme, 
— lokal baade hvad tid og rumangaar. 
Den er dels norsk; dels europæisk. 
— De mørke fjeld, de bratte stup, 
de dybe, solløse dale, de mørke 
skoge, de lange vinternætter har vel 
deres del i dens tilblivelse; men de 
knappe pengeforhold og trange sam- 
fundsforhold meget mere. Det vir- 
ker ind paa sjælen at maatte spare 
paa hver øre. Menneskene har ikke 
godt af at maatte være altfor spar- 
sommelige. Det snører hjertet sam- 
men at maatte negte liv til hver 
ædelmodig impuls, fordi pungen ikke 
tillader hjertet at handle. Det er 
intet under, at menneskene bliver 
mørke og trætte under de omstæn- 
digheder; intet under heller, at de 
ofte fordværges derved; bliver smaa- 
lige af al den snuen og dreien paa 
ører. — Og jeg forstaar saa godt, 
at sindet bliver mørkt for den, der 
maa slide og evig slide uden glæde, 
uden adspredelse, uden haab, uden 
fremtidsudsigt. Han bliver for træt 
til at føle solens varme, til at merke, 
hvor himlen er lokkende blaa. Værre 
endda end slidet er det, at der er 
saa mange munde om hver brødbid. 
Tusen, som gaar og venter paa, at 
andre skal dø, for at de selv kan 
faa en plads ved livets bord. Folket 
maatte være engle til at begynde 
med, skabte ei dette, opdyrked det 


- for megen ensidighed. 


Sofahjørne. 


ikke som ved drivhuskultur misun- 
delse og bitterhed, — indtil der forme- 
lig er dem, som farer om grønne 
af galde og stikker sine naboer med 
knappenaale ved hver given anled- 
ning. — Forholdenes skyld; ikke 
menneskenes; — siden de under 
rummeligere forhold bliver bedre. 


Het er hovedaarsagen, efter min 
mening, til det svarte syn hos os, 
til vor pessimisme. For trangt. 
Vi maa vide grænserne ud; gjøre 
livet rigere. Gudskelov, det er intet 
spørsmaal om  kvadratmile eller 
folkemængde; men blot om god 
vilje og Saavidt tro til livet, at der 
kan arbeides. Som det/er, er der for 
faa interesser, for faa livsstrømme, 
Livet pul- 
serer for døsig og trægt og er lidt 
vel jordisk af natur. Der er saa 
lidet af det, som løfter, giver tanken 
vinger og gjør ens trin lette. Saa 
lidet gjort for at berige aandslivet og 
udvide synskredsene. Man tænke 
sig f. ex. den, der sidder indestængt 
i smaa forhold i en af vore mindre 
byer. Hvor lidet har han ikke til 
at udvide livets aandelige grænser 
og fylde det med lys, varme og 
medmenneskers glade kameratskab? 
Han kan læse, det er sandt. Men 
vi trænger mere end læsning. Vi 
trænger kameratskabet inden den: 
kreds af tanker, bøgerne bringer. 
Vi trænger at gjenfinde i det virke- 
lige liv lidt af bøgernes glæde og 
herlighed, ellers kan selve læsningen 
hindre personlighedens vækst og 
gjøre livet fattigere end før. Men 
socialt liv, omgang med mennesker i 
ideers og spændte viljers lys, det 
finder han ofte lidet af. Der er et 
sprang som over evigheder mellem 
ideal og virkelighed, om ham flyder 
trægt og mudret et temmelig mate- 


NZIUS: 

rielt liv. Har naturen givet ham 
vinger og saaet et lysfrø i hans 
sjæl, er der fare for, at vingerne vil 
blive klippet og lysfrøet gravet op 
og forsvarlig slukket af kjærlig slegt 
og omgang, der er bange, at vin- 
gerne vil bære for langt ud, mens 
de samtidig ræddes for de vanvittig 
spillende straaler, lysfrøet af og til 
sender ud over den omliggende lille 
livspyt. — Stakkels hver saadan! 
For knuste vinger og brukne fjær 
der maa ligge rundt fjeldene- om 
hver af vore mindre byer! For et 
hav af tindrende lys der er slukket, 
— slukket af en manglende tro paa 
lyset og paa lysets kilde? 


Jeg holder af et ord af Ment- 
Han gik om og lærte, at 
menneskenaturen i grunden er god; 
»dannet for godhed.*  ,Hvorhelst 
han kom, vidnede han derom,* he- 
der det. Men saa kom en og sagde: 
» Mester, ser du da ikke, at men- 
neskene gjør ondt. 

star (du Spurte Mentzius, 
s været ved fyrst Su-y-sus store park- 
anlæg?* —— ,Jo.* — ,Saa du, at 
vandet fra en sø i parken stiger i 
kanaler opover bakkeskrænterne og 
vander selv bakkens øverste top?* 


— pa. * — , Vel, siger du derfor, 
at det er vandets natur at rinde op- 
over? — — Det er vandets natur 


at rinde ned. Naar vi ser det gaa 
opad bakke, er det fordi menneskene 
har konstrueret kunstige dæmninger 
og pumpeverk. — Og saa er det 
med mennesket selv. — Det er den 
menneskelige natur at søge det gode. 
Naar du alligevel ser, at menneskene 
gjør ondt, da skyldes det kunstige 
dæmninger og pumpeverk, — slette 
love, daarlige samfundsforhold, uvi- 
denhed, daarlig opdragelse, arv fra 
slette forældre, o. S. V. 

Jeg vilde nok tage mine for- 
behold overfor den etiske doktrine; 
men holder alligevel af ordet for 
dets følelse, og fordi det udtaler en 
del af sandheden. 


Foruden hvad der i vore egne for- 
hold stemmer sindet til pessimisme, 
har der saa ogsaa i den sidste tid 
fra Frankrig (efter nederlag og skuf- 
felser) og fra Rusland (hvor livet 
er Saa opdæmmet, at menneske- 
naturen kan takke sin gud, om den 
faar gaa i nogensomhelst retning) 
gaaet en vældig strøm af mismod 
over hele det kontinentale Europa. 
Men læserne maa ikke glemme, at 
dette kun er et tidsfænomen. Det 
er ei gammelt, og det bliver neppe 
gammelt... Og selv nu behøver vi 
blot at tage Hulldamperen til Eng- 
land for straks at være inden en 
anden aandsatmosfære, hvor min 
snNaivitet og optimisme* sandsynlig- 
vis vilde synes noksaa ligefrem og 
naturlig; hvor neppe nogen vilde 
finde paa at betvile, at det alt var 
ærlig ment. Man behøver blot at 
aabne de engelske digtere for at faa 
et pust af en aand, hvor tro og 
haab er grundtonerne. Man tage 
næsten, hvem man vil, af. de nyere 
og større forfattere derover, grund- 
tonen er altid den samme. Der er 
jubel som af friske vinde over hav 
eller skog i linjerne. Der er i hvert 
fald mod og livslyst; ærbødighed 
for livets hellighed; ærefrygt for det, 
og tro paa, at det er værdt at bære 
sin sten til den bygning, vi alle er 
med om at reise. 

Og gaar man videre over At- 
lanterhavet, møder man som allerede 
antydet et folk af optimister, hvor 
det kunde hænde mig at faa prygl 
for mistroiskhed og pessimisme, — 
et folk, der synger til sit arbeide 

og siger Gud et ærligt, hjerteligt 
ytak for livet*. Der er det pessi- 
misten, som folk ikke rigtig begri- 
ber. — En stor del af vort folk 
sværger ved Ibsen, amerikanerne ved 
Emerson, og det er en interessant 
international studie at sammenligne 
de to. Som Ibsen er dyb og trist 
i sin storhed, er Emerson høi og 
klar og lys. 

Altsaa: Man maa endelig ikke 
indbilde sig, at pessimismen er den 
eneste rette lære og visdom. Det er 
en blot og bar lokalisme, der idag 
er og imorgen ikke findes mere. 
En sjøreise tager os udenfor dens 
grænser og bringer os i berørelse 
med en anden aand og en anden 
visdom. 

Selvfølgelig bunder den større 
tro til livet og den mere optimitiske 
aandsretning overalt tilsidst i reli- 
giøs tro. 


én 


Slig var godtfolks tvil om, at jeg 
mener, hvad jeg siger, lidt over- 
raskende. De aabnede udsyn ind i 
en sindstilstand, hvor altsaa mismod 
maa være blevet saa rodfæstet og 
snaturligt*, at alt andet synes una- 
turligt og vækker tvil om vedkom- 
mendes ærlige mening. Jeg har siden 
min hjemkomst for fem aar siden 
mødt flere saadanne overraskelser, 
der har aabenbaret tilstande, som 
var blevet fremmede og tilslut glemte 
for mig. Og skal jeg sige min ær- 
lige mening ogsaa derom, saa var 
det virkelig af den grund ikke frit 
for, at jeg i den første tid gik med 
en underlig følelse af at være blevet 
»bergtagen*; — lukket inde i fjel- 

det, i en forhekset, troldagtig ver- 
den, ude fra solens skin og dagens 
vaagne liv; som pusled og tusled det 
af stygge ting rundt om mig i kro- 
gene; som var menneskene ander- 
ledes end nær under Guds lyse 
himmel og ,over de høie fjelde*; 
som hvilte der over dem noget 
dystert, mistroisk, der let slog over 
i ondt; som var hele luften klam 
og stille og mørk. Det var under- 
ligt bare at merke ,stilheden*, hvor 
mennesker samledés. Den gjorde 
formelig en nykommer nervøs og 
underlig tilmode. Det var næsten 
som at se et maeterlincksk skuespil. 

Men samtidig forekom det mig, 
at det var ikke menneskene selv, 
som var eller vilde det slig. De 
gik og led derunder. Led, saa graa- 
den stod i øinene. De var forheksede; 
troldtagne. Det var som laa der en 
stor, usynlig, ydre magt og tynged 
over livet og tvang menneskene til 
at gjøre dens onde, mørke vilje. 
Og troldet var væsentlig, syntes det. 
mig, de smaa, trange forhold, — 
økonomiske og aandelige. Det var 
ikke frit for, at jeg selv følte mig 
indeklemt, og Bjørnsons linje steg 
nu til læberne: ,Her er saa knu- 
gende, tærende trangt.* Jeg maatte 
ogsaa mindes udtrykket i Brand: 
, Her er stygt, for her er smaat,'* 
og forstod i det hele som aldrig før 
hos vore store digtere den vaande, 
der gaar igjennem deres linjer over 
den enkelte sjæls lidelser i et sam- 
fund, der er for trangt og derfor 
ofte bliver stygt. Oprigtig og af 
ganske hjerte takked jeg i de dage 
min gode stjerne, fordi jeg havde 
været ude ,over de høie fjelde.* 

»Kringsjaa-dannelse". 





En fremragende yngre landsmaals-forfatter har i maal-bladet , Den 
17. mai for en tid siden advaret ungdommen mod ,Smaabit-kunnskaper 
elder Kringsjaa-daning*. Der er saa meget i hr. R. L.'s opsæt, som baade 
er sundt tænkt og sandt sagt, at det vilde være urigtigt at forbigaa det i 
taushed, skjønt det hele egentlig er et uelskværdigt anfald paa os og derfor 
slet ikke lokker til gjenmæle. Vi ønsker nemlig at leve i fred med alle 
og liker ikke at lade os udæske. 

Hr. RR. L hævder med fuld ret, at det ,er mykje meir verdt aa ha 
lese med ettertanke dei gamle sogeverk og Munch og Sars en aa ha lese 
haugar av spreidde stykke i ei mengd av blad og tidsskrift.* Men han 
sætter denne sunde tanke slig paa spidsen, at det synes at være hans 
virkelige mening : tidsskrifter bør ikke læses, ialfald naar de meddeler nyt 
fra verden udenfor vort eget land. Paa bunden af hans opsæt titter der 
frem en dyb uvilje mod ,Kringsjaa*, fordi det ikke holder sig til nationale 
emner. Denne uvilje er ogsaa forklarlig hos en aand, som i det nationale 
ser den eneste gyldige form for kultur, som i troen paa sit eget folks selv. 
tilstrækkelighed og beundringen for dets minder har en religion, der krænkes 
ved forestillingen om, at andre ideer ogsaa har forkjæmpere. 

| , Kringsjaa* vilde intet heller end selv deltage i det direkte arbeide 
med at rendyrke vor nationale kultur; det har ialfald aldrig været dets agt 
at hæmme dem i deres stræv, som sætter al sin kraft ind paa dette arbeide. 
Men det har nu engang valgt sig en anden vei til at fremme vort folks 
udvikling; navnet ,Kringsjaa* angiver vort program, og vore læsere trænger 
ingen yderligere redegjørelse. 

Sagen er, at den gamle gode tid er forbi, da et folk kunde leve 
udelukkende paa sig selv. Det er ikke ,Kringsjaa*, som har bygget lande- 
veiene opefter Norges dale, sat dampskibene i fart paa fjordene og kysten 
langs eller endog over til fremmede havne, lagt skinnegange mellem byerne 
og deres opland, spændt telegraf- og telefontraad hen efter alle heier. Det 
er ikke ,Kringsjaa*, som først tog bogtrykkerpressen i nyheds-kræmmeriets 
og tanke-spredningens tjeneste. Det er ikke , Kringsjaa*, som har lokket 
landets børn til at se sig om efter arbeide og nye hjem blandt fremmede. 
Den, som ,ha lese med ettertanke dei gamle sogeverk*, kjender fuldt vel 
til, at vore fædre i landets nationale kraft-alder tog ud paa langfærd og 
hented hjem, ikke bare ranet guld og gods, men ogsaa fremmede folks 
tanker og tro. Norge har nok aldrig, ialfald ikke i de tider, der var veir 
i nationalitetens lunger, greiet sig bare med at aande den luft, som laa 
stængt inde i dets egne dale og fjorde. I vor tid fyger blæsten udenfra 
over land og strand, ind gjennem hver husdør. Bladene melder dagstøt 

om ligt og uligt, som foregaar, uden at nordmænd er med. Og hver vaar 
kommer sammen med svalen til hver bygd og grænd ungdom hjem paa 
besøg fra sit nye tilholdsted bag Atlanterhavet, og de folk lader ikke tungen 
gro fast under ganen. | 

Var det da saa bagvendt tænkt, at naar det nu engang er saa og 
ikke kan være anderledes end, at der støt spørges nyt fra andre lande og 
idelig strømmer tanker ind fra fremmede folk — da burde landet ogsaa 
eie et organ, som netop tog sig til opgave at holde udkik med dette, som 
foregaar udenlands og paa sæt og vis kommer vort folk for øre alligevel. 
Holde udkik og melde fra i tide, slig at tilfældigheden ikke alene faar af- 
gjøre, naar og hvorledes tidenden rækker frem. Er det saa forkasteligt et 
stræv at sørge for at skaffe vort folk et saavidt muligt førstehaands kring- 
sjaa over tidens. foreteelser? Vi tror det selvfølgelig ikke og tør ogsaa af 
den velvilje, vi fra første færd har mødt paa alle hold, slutte os til, at vi 
ikke staar alene med vor overbevisning. Vi tror paa vor mission og negter 
ikke, at vi ved, mange landsmænd kjender sig i tak til os. Det er saare 
langtfra, at vi derfor er tilfreds med os selv; selv kjender vi kun altfor 
vel vore brøst.. Men det nytter os ikke at lukke øinene for, at vi efter 
ringe evne gjør en god gjerning i folket, den vi skal hævde os retten til 
at fortsætte, saalænge ingen gjør os vort arbeide bedre efter. 

Lad saa være, at vi byder paa ,smaabit-kunnskap*. Lad saa være, 
at vi bærer omkring en meget broget fylde af læsestof. Men det ligger 
i Sagens egen natur. Verdens foreteelser foregaar ikke i store sluttede 
bolker.  Ilaar sysler vi med et, ifjor gav vi paa med noget helt andet. 
Men saa er virkelig livet selv, seet i det store. Emnerne bytter. Store 
mænd dør, andre store aander dukker op. Vor opgave er at syne dem 
for vore landsmænd i deres personlighed og i deres virke; men en er 
statsmand, en er skald, en er tænker eller forsker, en er opfinder, en er 
grubler, en er kunstner, en er profet. Snart er det i øst, snart ogsaa i 
vest, noget er i gjerde. "Den, som holder udkik og vil bringe raskt bud 
om, hvad der forefalder, faar ikke regne med at kunne te nogen ordnet 
sammenhæng i sit budskab hver gang. Verdens liv er mangfoldig broget; 
saa bliver ogsaa en gjengivelse deraf, som skal holde skridt med de 
indtræffende begivenheder. | 

Men i aarenes løb vil, ligesaa vist som kjendsgjerningerne paa de 
forskjellige hold efter hvert lænker sig i hinanden som en endeløs kjæde, 
selvfølgelig ogsaa den fortløbende, stykkevis meddelte beretning om dem 
vokse sammen til en sammenhængende skildring. Af al smaabit-kundskaben 
gror der frem en organisk samlet viden om de forskjellige bolker af 
verdens liv. Et kringsjaa til alle kanter paa engang faar, netop ved stadig 
at holde ud, efter hvert ogsaa samme systematiske oversigtlighed, som det 

tilsyneladende saa brogede liv, som til enhver tid er kringsjaaets gjenstand. 
Hefte for hefte maa tage sit indhold af det hulter-til-bulter stof, som uge 
for uge indtræffer gjennem virkelighedens udviklings-gang. Bind for bind 
skyder der sig enhed og sammenhæng ind i snart den ene snart den anden 
gruppe af meddelelser, alt efter som der kommer linjer frem 1 den til- 
svarende gruppe foreteelsers række. ,Kringsjaa* er et — ganske vist yderst 
knapt og fattigt — sæt øiebliks-billeder af verdens tilstand uge for uge; 
jo længere billed-følgen bliver, des anskueligere træder den indre sammen- 
hæng frem. Aargang følet til aargang danner en fortløbende verdens- 
kulturhistorie, nedtegnet eftersom de enkelte træk viser sig. 

Det er let sagt, at man ikke trænger at ,følge med* i dit og dat. 
En vakker dag staar man der med følelsen af, at havde man saasandt 
bare fulgt tappert med, var man ikke saa ilde stedt, som man kjender sig. 
Tiden, vi lever i, er en rivende strøm med mange hvirvler og bagevjer; 
det kan sikkert ikk> skade den, som maa færdes i denne strøm, at han 
faar hjælp — lad være, det er en fattigslig hjælp — til at holde udkik 
med de hvirvler, som danser forbi. Det kan, naar man mindst venter det, 
blive til nytte, naar man trues af en lurende bagevje, som man helst vil 
slippe at drive ind i. 

Ganske vist og sandt er det, at eftertænksom læsning af gode bøger 
med enhed i fremstillingen er den kraftigste aandsføde. Men det er netop 
det store haab, som ,Kringsjaa*-arbeidet altid — det kan ikke forkyndes 
i numer for numer af et tidsskrift med knapt rum — bygger paa, at flittig 
læsning af, hvad det formaar at byde, skulde baade vække lyst til og 
skabe forudsætninger for et grundigere og virkelig systematisk studium af 
fyldigere fremstillinger af de emner, som maatte falde i den enkeltes 
interesse. Allermindst er det tanken med ,Kringsjaa* at afholde nogen 
fra saadan sysselsættelse med et grundigere studium. Tværtom er det vor 
faste overbevisning, at mange af vore læsere ved sig bragt paa spor til 
indgaaende undersøgelser netop gjennem antydninger her i tidsskriftet. 

Vi tager derfor hr. R. L.'s snertende opraab med den gode samvit- 
tigheds ro. Ja, vi skal med glæde gribe anledningen til at støtte ham, 
naar han saa varmt maner vor ungdom til at fordybe sig i Snorre, Munch 
og Sars. Laa det saasandt mere indenfor vort programs ramme, skulde 
vi ingen leilighed forsømme til at opmuntre og veilede dem, som føler 
vaagnende trang til at indforlive sig i vor nationale historie. Kommer tid, 
«kommer raad; det kan sagtens hænde, at leiligheden byder sig, og i Saa 
fald skal vi ikke gaa fra vort ord. 

Men vor opgave er at yde et kringsjaa over det, som tildrager sig 
ude; og vi agter trøstig som hidtil at holde udkik dermed gjennem de 
store sprogsamfunds righoldige tildsskrift-presse. 

Kristiania, 26. juni 1898. 
Af de mange interessante sSpørs- 
 maal, som knytter sig til krigen mellem 
Amerika og Spanien, er der nogle, som 
stadig paatrænger sig os. Hvordan vil 
det gaa med Spanien? Den byrde, som 
hviler paa dette land, er større, end det 
kan bære, og den maa dag for dag 
blive tyngre. Dets kredit er ødelagt. 
I aarrækker har Spanien øget sin stats- 
gjæld i det fortvilede haab at kunne 
opretholde sit herredømme paa Kuba, og 
udgifterne staar nu i et saadant misfor- 
hold til indtægtskilderne, at den spanske 
regjering tilbyder sig at optage laan til 
8 pct., uden at tilbudet finder nogen 
gunstig modtagelse. De spanske penge 
har tabt næsten 50 pct. af sin kjøbekraft, 
og samtidig hermed hjemsøges landet 
af arbeidsstansninger, som berøver folket 
adgangen til at tjene dem. Den lille 
industri og handel, Spanien har, ligger i 
dødvandet, prisen paa levnetsmidlerne 
stiger, sulten staar for døren, og i 
de forskjelligste lag af befolkningen 
hersker der en utilfredshed med styret, 
som mnaarsomhelst kan skaffe sig et 
revolutionært udbrud. Og saa foruden 
alt dette krigen! Saadanne tilstande kan 
ikke vare. De maa føre til en eller 
anden indgribende omvæltning, som 
enten vil lægge landet fuldstændig i 
ruiner eller ogsaa blive indledning til 
en forbedring. Vil regjering og folk i 
Spanien, naar krigen har berøvet landet 
de kolonier, som lammer dets styrke, 
forene sig for at hele fædrelandets saar, 

eller vil det kommende nederlag føre 
til revolution og indre anarki? Tiden 
vil vise det. 

Endnu mere interessant er Sspørs- 
maalet om, hvilken virkning den nær- 
værende krig vil frembringe i Amerika, 
Vil de Forenede Stater paatage sig de 
byrder, som er forbundet med over-. 
tagelsen af kolonier? Vil de gaa ud af 
denne krig som en verdensmagt med 
interesser, som vil føre til store militære 
rustninger og nødvendiggjøre deres del- 
tagelse i stormagternes væddestrid? Det 
ser næsten ud til, at det vil gaa saaledes. 
Annektionen af Hawaii er næsten et 
fuldbyrdet faktum, erobringen af Portoriko 
synes at staa for døren, en opgivelse 
af Filippinerne vil neppe falde saa let 
efter de ofre af mod og mandskab, som 
amerikanerne har nedlagt paa denne 
erobring, og oprettelsen af en uafhængig 
regjering paa Kuba vil uden tvil støde 
paa vanskeligheder. Der er ogsaa andre 
omstændigheder at tage i betragtning. 
De Forenede Stater faar med hver dag, 
som gaar, føle, at de har vanskeligt for 
at knuse selv en andenrangs magt, og 
dette vil uden tvil bringe dem til at indse, 
at de ikke vilde kunne optage kampen 
med en stormagt uden at lide store tab. 
Med en saadan sagernes stilling vil 
amerikanerne neppe give sig tilfreds. 
De vil rimeligvis bygge en større flaade 
og forøge sin landhær. Men vil de da 
ikke blive fristet til at hævde sin stilling 
i den udstrækning, som deres militære 
magt maatte tillade? Vil de undlade at 
drage fordel af sin eventuelle magtstilling ? 
Neppe. Erhvervelsen af de spanske 
kolonier vil rimeligvis kun skjærpe, ikke 
tilfredsstille deres appetit. Det er ikke 
umuligt, at de vil søge fodfæste i Kina 
for at hævde sine forretningsinteresser 
overfor de øvrige magter og faar smag 
paa kulstationer, befæstede havne og 
alle de ting, som hører med til at befæste 
en verdensmagts stilling. Det er meget, 
som tyder paa, at Amerika staar ved et 
historisk vendepunkt, og hele verden har 

aarsag til med dyb interesse at følge 
den udvikling, tingene vil faa. 

Et andet, ligesaa interessant Spørs- 
maal knytter sig til de udsigter, krigen 
aabner, for en engelsk-amerikansk sam- 
menslutning. Stemningen for en saadan 
Synes at være i stigende paa begge 





Skibs=kanon (ladet). 


sider af Atlanterhavet, talrige røster 
hæver sig for den, og en komite er 
nedsat for at fremme den. At vi her 
staar overfor en forbigaaende stemnings- 
bølge, er neppe rimeligt. Blod er altid 
tykkere end vand, siger et ordsprog, 
og de kræfter, som arbeider for denne 
sag, var i virksomhed, før krigen bred 

| ud. Det er unødvendigt at indlade sig 


paa den uhyre betydning, en politisk 
samvirken mellem England og Amerika 
vilde. faa for verden. Den vilde forene 
460 millioner mennesker d. v. s. en 
tredjedel af hele menneskeheden, og Ssaa- 
sandt den angelsaksiske kultur trods alle 
mangler og svag- 
heder er en bæ- 
rer af de høieste 
idealer i religion, 
politik og socio- 
logi, saasandt 
vilde den blive 
en garanti for 
disse idealers 
fremgang og seir. 


Krigen 
errykket et stort 
skridt fremad. 
De amerikanske 
operationer mod 
Santiago og den 
derværende span- 
ske flaade er i 
fuld gang, og 
afgjørende kampe 
Synes at være 
umiddelbart fore- 
staaende. Efter 
indtrængende 
forestillinger fra 
admiralerne 
Sampson og 
Schley beslut- 
tede krigsraadet 
i Washington 

- trods hensynet 

til regntiden og 

den gule feber at iværksætte et land- 
angreb paa Santiago, og den 14de juni 
afreiste general Shafter fra Tampa 
med 21,000 mand af amerikanernes 
bedste tøopper. Før afreisen fandt 
sted, lod Sampson ved Caimanera, 
der ligger ved Guantanamobugten, land- 
sætte en afdeling marinesoldater og 

matroser, som en tidlang maatte udholde 
haarde angreb fra den overlegne spanske 
styrke og kun var istand til at holde 
stillingen ved hjælp af den ameri- 
kanske flaades understøttelse. Desuden 
lod han en flaadeafdeling seile ind i 
Guantanamobugten for at bortjage de 
derværende spanske tropper og skibe. 
Shafters store transportflaade ankom 
til Santiago den 20de juni efter 6 dages 
seilads, og saasnart Sampson og Shafter 
havde truffet nærmere aftale med insur- 
genternes førere, blev landgangen iverk- 
sat sidstleden onsdag. Som følge af 
Sampsons operationer havde spanierne 
ventet, at landgangen vilde finde sted 
ved Guantanamo, hvorfor de havde op- 
hobet store troppemasser der. Heri blev 
de imidlertid skuffede. Ti landgangen 
blev iverksat paa flere punkter nærmere 
Santiago, nemlig ved Aguadores, Juragua, 
Baiquiri og Sigma. Forud for land- 
gangen beskjød amerikanerne kysten, 
men ilden blev ikke besvaret af spani- 
erne, og landgangen synes at være 
lykkedes uden større og blodige sam- 
menstød. De først landsatte tropper 
rykkede selvfølgelig straks frem for at 
skaffe plads for de efterfølgende afde- 
linger; men noget hovedslag har til 
dato ikke fundet sted. Spanierne har 
taget sin tilflugt til en tilbagetogstaktik, 
som de har lært af oprørerne. De har 
aabenbart til hensigt at komme udenfor 
de amerikanske skibes skudvidde og 
udmatte de med klimaet og terrænet 
uvante amerikanere. Alt eftersom de 
retirerer, kommer de desuden nærmere 
sine reserver og kan desto tryggere 
gribe offensiven. Der er fra spaniernes 
side truffet omfattende fornoldsregler til 
at møde invasionen. Den æøverstkom- 
manderende general Pando har 31,000 
mand til sin raadighed, mod hvilke 
Shafter kun kan stille 21,000, hvortil 
imidlertid kommer 5000 insurgenter. 
Det ser ud til, at Shafters styrke vil faa 
en ildprøve at bestaa, og de forestaaende 

bedømmelsen af den amerikanske hærs 
værd. Ti Shafters tropper maa besidde 
udmærkede egenskaber for at kunne 
beseire den vel forberedte fiende i et 
overordentlig vanskeligt terræn, som 
regntiden har gjort endda mere besvær- 
ligt. Ifølge de sidste meldinger har en 
kamp mellem 1000 insurgenter og 2000 
spaniere fundet sted ved Sevilla nær 
Santiago. Kampen endte med tilbagetog 
for spanierne. 
Fra Filippinerne. 

Hvis man kan tro et over Hong- 
kong indløbet privattelegram, har Manila 
kapituleret og de fremmede krigsskibe 
landsat tropper til beskyttelse af lands- 


mænds eiendom og opretholdelse af 
ordenen. Naar general Merritt med 
sine landgangstropper ankommer til 


Filippinerne, vil han saaledes finde, at 
det hverv, som var tiltænkt ham, er ud- 
ført af de indfødte. Spørsmaalet bliver 
da, hvad amerikanerne vil gjøre. Vil de 
gjøre fordring paa Filippinerne tiltrods 
for, at det er insurgenterne, som har 
hovedfortjenesten af det spanske vældes 
nederlag ? | 
Krisen i Østerrige. 

Det østerrigske parlaments møder er 
ved et keiserligt dekret udsat indtil videre. 
Ministeriet Thun har derved faaet 
pusterum, og keiseren kan regjere ved 
hjælp af dekreter, der ifølge den øster- 
rigske konstitution har foreløbig lovs- 
kraft. Foruden vanskelighederne i an- 
ledning af sprogspørsmaalet skal ogsaa 
frygten for interpellationerne angaaende 
begivenhederne i Graz og deraf følgende 
parlamentariske skandaler, have foran- 
lediget udsættelsen. Man antager, at 
regjeringen i løbet af sommeren for at 
stille tyskerne tilfreds, vil ,suspendere* 
sprogforordningen, indtil en speciel kom- 
mission, som agtes nedsat for at tage 
sprogspørsmaælet under overveielse, har 
endt sit arbeide og afgivet betænkning. 
Derved vindes tid, tysk bliver atter, 
ialfald foreløbig, det officielle sprog i 


operationer vil afgive godt materiale til | monarkiet, og regjeringen behøver ikke 

at lade kommissionen afgive betænk- 
ning, før den tror, at tidspunktet er be- 
leiligt. En sag, som ogsaa volder store 
vanskeligheder, er fornyelsen af den 
statsretslige overenskomst mellem Øster- 
rige og Ungarn. Især gjælder det ai 
faa løst kvotaspørsmaalet, d. v. Ss. be- 
stemmelsen af, i hvilket forhold de to 
rigshalvdele skal bidrage til de fælles 
udgifter. Fra østerrigsk side er det ble- 
ven foreslaaet at lægge indbyggeranta - 
let til grund for kvotaberegningen, hvil- 
ket vilde forøge Ungarns andel fra 30 
til 43,16 procent. Men da ungarerne 
afviste dette forslag, har æøsterrigerne 
forsøgt at stille sig imødekommende ved 
at foreslaa rigernes direkte og indirekte 
skatteydelse lagt til grund, hvilket vilde 
forøge Ungarns andel til 3712 procent. 
Men ungarerne synes heller ikke at 
finde dette forslag akceptabelt, og spørs- 
maalet venter endnu sin løsning. 

Hvis krisen i Østerrige skulde føre 
til dynastiets fald og rigets sønderlem- 
melse, vilde den europæiske situation 
vistnok blive yderst farlig. Tyskland 
vilde da staa omtrent alene mod Frank- 
rige-Rusland, og det sydlige Europa vilde 
blive et hjælpelest bytte for et fransk- 
russisk angreb. Østerriges opretholdelse 
som stormagt synes nødvendig for den 
europæiske fred og sikkerhed. 


Ministeriet Meline 
allerede gaaet af som følge af en 
meget uklar afstemning i kamret om 
regjeringens politik. Istedenfor at ved- 
tage eller forkaste et ærligt tillidsvotum 
til regjeringen vedtog kamret en dags- 
orden, hvis første halvdel billiger regje- 
ringens politik, og hvis anden halvdel 
forlanger en politik zodsat regjeringens, 
nemlig en politik grundlagt paa en for. 
ening af alle republikanere, medens Me- 
line hidtil ved hjælp af de reaktionære 
ikke-republikanske fraktioners understøt- 
telse har regjeret i opposition mod den 
radikale fløi af republikanerne. Med 295 
mod 272 stemmer vedtoges en , billigelse 

af regjeringens erklæring*, altsaa et til- 
syneladende tillidsvotum; men straks efter 
vedtoges med 295 mod 246 stemmer et 
af Ricard fremsat forslag, som fordrede 
en tilbagevisning af de ikke-republikanske 
høiregruppers understøttelse. Meline, som 
havde bekjæmpet Ricards forslag, ind- 
gav da regjeringens demission. Præsi- 
dent Faure betroede først opportunisten 
Ribot og derefter den radikale Sarrien 
at danne det nye ministerium; men begge 
mislykkedes i sine forsøg. Peytral, en 
radikal republikaner af mere moderat 
farve, har nu ministerdannelsen om hæn- 
der, og hans forsøg synes at skulle 
krones med held. Han maa dog give 
den kastede kammerpræsident Brisson 
æren at være ministerchef. 

At regjere med det nyvalgte franske 
kammer blir vistnok ingen let sag; ti 
de moderate og radikale afskygninger er 
hinanden i den grad jevnbyrdige, at en 
forskyvning til høire eller til venstre naar- 
somhelst kan finde sted. 

Det er bemærkelsesværdigt, at gene- 
ralstaben nu ogsaa begynder at gjøre 
sin indflydelse gjældende med hensyn til 
valget af ministerpræsident og ministre. 
Før i tiden vilde man aldrig have tænkt 
paa at tage hensyn til generalstabens 
mening ved en ministerdannelse. 


Ministeriet Rudini 
er nu ogsaa faldt. For nogen tid siden 
opstod en krise inden ministeriet paa 
grund af uenighed mellem den radikale 
justisminister Zanardelli og den reak- 
tionære udenrigsminister Visconte Ve- 
nosta, hvilket havde til følge, at begge 
gik «af, og ministeriet rekonstrueredes. 
En medvirkende aarsag til krisen var 
ogsaa endel forslag, som regjeringen 
havde under udarbeidelse til indskrænk- 
ning af presse-forenings- og forsamlings- 
friheden, og som Zanardelli ikke kunde 
gaa med paa, idet han mente, at saadanne 
reaktionære forholdsregler vilde være de 
slettest tænkelige midler til at dæmpe den 
harme og forbitrelse, som havde skaffet 

sig udtryk i de nylig stedfundne urolig- 
heder. Den 16de juni mødte det nye 
ministerium i kamret med sine reaktio- 
nære forslag, men blev modtaget med 
isnende kulde. Rudini havde haabet, 
at Zanardelli vilde holde sig neutral 
og ikke deltage i nogen aktiv opposition 
mod ham, men heri blev han skuffet. 
Saa snart det blev klart, at kamrets af- 
stemning vilde gaa ham imod, indgav 
han ministeriets demission uden at oppe- 
bebie afstemningen. Hvem der vil blive 
Rudinis efterfølger, er ikke godt at sige; 
ti den opposition, som hidførte ministe- 
riets fald, er Saa uligeartet sammensalt, 
at det ikke vil være let at samle den til 
et regjeringsflertal. Da der ikke fore- 
ligger nogen veiledende kammerafstem- 
ning, har kongen desuden frie hænder, 
og det siges, at Visconte Venosta 
eller general Pelloux vil blive Rudinis 
arvtager. 
Nigerkonventionen. 

En konvention om grænserne mellem 
Englands og Frankriges besiddelser i 
Vestafrika er nylig bleven undertegnet i 
Paris. Dermed har et vigtigt stridsspørs- 
maal, som endog syntes at skulle blive 
foranledningen til en krig, fundet en 
fredelig afgjørelse. Forhandlingerne blev 
fra begge sider ledet paa en overordentlig 
dygtig maade, og begge lande har gjort 
vidtgaaende indrømmelser. Baade i Eng- 
land og Frankrige synes man at være 
tilfreds med resultatet og glæde sig over, 
at der i Nigeregnene endelig er skabt 
stabile forholde, som muliggjør et jevnt 
arbeide i civilisationens tjeneste. 

De tyske valg. 

[ Tyskland foretoges den 16de juni 
valg paa medlemmer af den nye rigsdag. 
I 209 valgkredse blev valgene definitive, 
medens der i de øvrige 188 kredse fore- 
toges omvalg den 24de juni. Interessen 
for valgene har ikke været synderlig stor, 
og forsaavidt nogen spænding har været 
forhaanden, har den væsentlig samlet sig 
om udfaldet af agrarernes og social- 


demokratiets bestræbelser. Apgrarerne, 


Politisk kringsjaa. 


et udpræget reaktionært parti, i hvis pro- 
gram protektionismen vel egentlig er 
kjærnepunktet, har trods en grovkornet 
agitation ikke opnaaet saa store resul- 
tater, som de havde ventet, hvilket for 
en stor del tilskrives endel afsløringer, 
der bragte for lyset, at agrarforeningens 
bestyrelse ved levering af tomasfosfatmel 
til medlemmerne systematisk har bedraget 
disse til fordel for agitationskassen. So- 
cialdemokratiet har derimod gaaet frem 
og synes i Tyskland at befinde sig i 
stadig vækst. I 1890 fik dette parti 
1,427,298 valgstemmer og 35 rigsdags- 
mandater og i 1893 1,786,738 stemmer 
og 44 mandater. I den nye rigsdag vil 
det raade over 57 mandater. 
Joseph Leiter. 

Et af de mest forvovne amerikanske 
spekulationsforetagender, den berygtede 
hvedering i Chicago, sat i scene med 
uhørt dristighed af en ung mand ved 
navn Joseph Leiter, søn af en mange- 
millionær, har endelig ført til et velfortjent 
krach. Leiter troede, at kornforraadene 
i verden var opbrugt, og da høstudsig- 
terne ivaares var ugunstige, opkjøbte 
han uhyre kvantiteter af hvede og indlod 
sig i forbindelse med andre spekulanter 
paa terminspekulationer, der bragte pri- 
serne til at stige enormt og fordyrede 
brødet for befolkningen baade i Amerika 
og Europa. Heldigvis havde han for- 
regnet sig. Verdensforraadet var større, 
end man antog, høstudsigterne bedredes 
dag for dag, og under disse omstændig- 
heder maatte Leiter give tabt. Han und- 
gik ruin kun ved faderens hjælp. Man 
faar haabe, at Leiters skjæbne for efter- 
tiden vil afskrække samvittighedsløse og 
vindesyge mennesker fra at skabe mono- 
pol paa nødvendighedsartikler. At for- 
dyre de ting, som ikke kan undværes 1 
den fattigste hytte, blot for at skaffe sig 
selv ufortjent overflod, er ikke blot en 
overtrædelse af broderskabsbudet, men 
ogsaa et brud paa den uskrevne kontrakt, 
som ligger til grund for det menneskelige 


samfundsliv. er, 

Ragnvald Paulsons forlag, Bergen. 

Peter Krapotkin: Erobringen af brødet. Autoriseret oversættelse ved 
Martin Nielsen, forhenv. byfoged. 

Den berømte russer er en gammel bekjendt for ,Kringsjaas* læsere gjen- 
nem sine naturvidenskabelige betragtninger i ,XNIXth Century*. Som alle ved, er 
hans hovedinteresse ,anarkismens* indarbeidelse i nutidens bevidsthed. Læser man 
dr. Georg Brandes's biografiske indledning til foreliggende bog, faar man — om 
man ikke før kjendte til det — god rede paa, hvorledes den fornemme adelsmand 
sluttede sig til den saa yderlig demokratiske lære. Og studerer man hans hjertens- 
vens, Elisée Réclus' varme fortale, vil man i kort begreb faa et indblik i hans 
tankegang. Men ønsker man at studere tilbunds den eiendommelige lære, som 
forkyndes af den forhenværende fyrste, da har man i den fortrinlige oversættelse 
nu den bedste anledning dertil. Vi skal muligens komme tilbage til bogen; den 
fortjener ikke at ties ned. 


Steenske forlagsboghandel. 

Christopher Bruun: Om 0. C. Breda's ,Nye grund*. 

Dette lille hefte er særtryk af sognepræstens opsæt i hans og Thv. Klave- 
ness's tidsskrift ,For kirke og kultur* og indeholder statskirkens svar paa pastor” 
Bredas bog om at bygge den religiøse tro paa fornuftmæssigere grund. Som svar 
er det let og greit skrevet og fortjener at læses af alle, som gjennem Bredas bog 
fik interesse for at tænke over kirkelærens vanskeligere punkter. Bruun slutter 
med at pege paa den store udbredelse, som for tiden times den fra England og 
Amerika udgaaede strengt kristelige vækkelse inden studenterkredse, og ender bogen 
med en landsmaals-oversættelse af en salme, som netop i de sidste aar har gaaet 
sin runde verden over som opsang for disse Kristus-forkyndende studenter. 


Alb. Cammermeyers forlag. 

Dr. philos. H. C. Hansen: Gammelt og myl fra troens og tankens verden. 

Universitets-stipendiat dr. philos. H. C. Hansen, hvis vækkende eventyr ,De 
to røvere? ,Kringsjaas* læsere nylig stiftede et glædeligt bekjendtskab med, har 
netop samlet en halv tylvt af sine i bedste forstand populære filosofiske afhand- 
linger og foredrag i en bog med ovenstaaende titel. De enkelte stykkers over- 
skrifter er: De moderne fritænkeres høieste gode — Låo-tsze, kinesisk literatur- 
studie — De første religiøse ideer — Buddha, verdens frelse — Om gudsbegrebet 
— Om fikse ideer og ideblindhed. Det tør med tryghed forudsættes, at ,Kring- 
sjaas* læsekreds i stor udstrækning vil føle sig tiltrukken af det, denne liste har 
at byde paa. Fremstillingen er saa klar og let, at selv den, som savner for- 
dannelse i høiere filosofiske materier, uden besvær vil læse bogen med forstaaelse 
og udbytte. Ingen slags læsning skulde i den grad være at anbefale vort publikum 
som just slige forholdsvis korte afhandlinger, hvor sikker abstrakt tænkning frem- 
træder i en letlæst, ja fængslende form. Fantasi- og stemningsliteratur har vi 
overflødig adgang til, paa fagskrifter og praktisk belærende bøger skorter det 
heller ikke; men paa en for lægfolk tilgjængelig veiledning i dialektisk tilegnelse 
af livets dybeste grundsandheder raader der fremdeles nød. Dr. H. C. Hansen 

har derfor indlagt sig megen fortjeneste ved at samle disse sine spredte afhand- 
linger; hans nye bog er et smukt tiltag overfor en høist paakrævet kultur-opgave 
og bør derfor hilses hjærtelig velkommen af enhver, som har aaben sans for nød- 
vendigheden af at sysselsætte aanden med noget værdifuldere end blot og bar 
underholdnings-læsning. 


Nordiske tidsskrifter. 


Finsk tidskrift. — Juni. — Mikael Lybeck: Sankt Peter och jag; Georg 
Schauman: J. Tengström og And. Schönberg; Gösta Grotenfeli: Vårt jordbruk 
under nödaaren 1867 och 1868; Osvald Sirén: En dikt til de unga; Thomas Car- 
lyle; Eliel Vest: Ludvig XVII af Frankrike; Kunst og literatur. 

Naturen. — ste hefte. — Hans Reusch: Koraløers dannelsesmaade; 0. J. 
Lie-Pettersen: Om virkninger af lys og temperatur paa farven hos sommerfuglene 
og deres pupper; J. G.: Fjeldrypeorren (med 2 fig); Hans Reusch: En mærk- 
værdig indsjø (med 1 fig); G. Å. H.: Mikrobegifte og slangegift; Mindre med- 
delelser: Aluminografi; Havets guldgehalt; Giften hos hvepsene som beskyttelses- 
middel mod slangegift; En ægspisende slange; Saltvandsfisk i ferskvand; Ud- 
nyttelse af bølgebevægelsens kraft; 24-timers tiden; Temperatur og nedbør marts 
og april 1898. 

— Endnu et myt grundstof i luften har opdageren af ,argon*, 
William Ramsay, fundet. Sammen med sin medarbeider, Morris W. 
Travers, har han for fjorten dage siden meddelt videnskabs-akademiet i 
Paris lidt om de interessante forsøg, hvorved det efter et aars stræv lyktes 
dem at paavise dette hidtil ukjendte og saa sparsomt forekommende grund- 
stof, som nu er døbt Krypton (kr.) d. e. det ,dulgte*. — Den franske 
stormester i kemien, Berthelot bemærkede, at dette nye stofs stærke grønne 
linje i spektret falder sammen med den straalende linje 4 i nordlys-spektret 
og foreslog at kalde det eosinm. ,Kringsjaa* haaber snart at kunne give 
fuldstændigere besked. 

— En my ø har nylig dannet sig ved Borneos nordvestkyst, lige ud 
for byen Labuan. Den dukkede op under et jordskjælv og bestaar af fjeld 
og lerjord; følgelig er den fremkommen ved hævelse af havbunden og ikke 
udspyet af en undersjøisk vulkan. Den maaler 200 meter i længde og 
150 meter i bredde, men vokser fremdeles stadig. 

— Mars-kånalernes oprindelse forklares nu af professor Joly i Dublin 
paa følgende maade. I meget tidlig tid, medens Mars endnu svingede 
ganske langsomt om sin akse, har planeten sikkerlig indfanget adskillige 
af de smaaplaneter, som ruller mellem dens bane og Jupiters (for tiden 
kjendes 432 af dem). Før de endnu blev suget helt ind i storplanetens 
masse, maa de efter tur have kredset en tid som maaner tæt ind paa den 


Forskjellige meddelelser. 951 
langsomt svingende klode og derved frembragt opsvulmede bælter i dens 
ækvator-egn, adskilte fra hinanden ved dybere indsøk. Slig kunde da det 
net af parallelle høidebaand og render, som nu iagttages i Mars's ækvator- 
egn, være opkommet. Naar der efter afkjølingen samlede sig vand i 
renderne, kunde ogsaa tværforbindelser fremkomme. Den fordobling af 
kanalerne, som iagttages og gjerne forklares som synsbedrag, er vistnok 
at forklare som følge af visse belysninger, der snart fremhæver fjeldkam- 
menes skyggeside snart rendekanten. Antager man, at en fordums Mars- 
maane dobbelt saa stor som den største nu kjendte, kredsede i en afstand 
af 100 km. fra kloden, vilde den frembringe et høidedrag paa 350 km.'s 
gjennemsnit og 1100 km.'s længde rundt planeten. 

— Islands fosse skal kunne vde 1000 
millioner hestekræfters arbeide, om de 
udnyttes ved elektrisk kraftoverføring. 
Røikjavik kan hente lys og varme nok 
fra en fos bare 4 km. fra byen. 

— Døde elefanters skeletter støder 
man aldrig paa. Alle gisninger, som 
hidtil har været gjort, er der nu slut 
paa, idet Cameron har opdaget, at Saa- 
snart rovdyr og rovfugle har fortæret 
ligets kjød, strømmer alskens drøvtyggere 
til for at gumle paa benene, der yder 
de for ernæringen nødvendige mineral- 
salte. De svære knokler er lidet haarde 
og bliver neppe liggende mere end to 
aar, før de er ganske fortærede. 

— Brugen af stenkul, som kineserne 
kjendte allerede 1000 aar tidligere, op- 
dagedes i Belgien for 8—900 aar siden. 
200 aar senere lod kong Edvard IV for- 
byde at brænde stenkul i London, da 
den sorte røg skulde være usund. Siden 
den tid har meget forandret sig. 

— 700 C. er temperaturen paa bunden 
af et 2040 m. dybt borehul, som er gjort 
i Schlesien for at søge efter kulleier; et 
saadant fandtes ogsaa ved 1600 meters 
dybde. 

— 330 millioner passagerer reiste i 
1896 med Frankriges jernbaner, deraf 
223 paa tredje, 87 paa anden og 20 mill. 
paa første klasse; af 1000 reisende be- 


nyttede altsaa 676 tredje, 263 anden og 
61 første klasse. I 1892 var passager- 
tallet 317 mill. og i 1888 bare 207 mill. 
Det franske jernbanenet udgjør nu 35,600 
km. og tilhører seks store privatkompanier 
samt for en ringe del staten. Billetind- 
tægten var ialt 300 mill. kr., deraf 165 
mill. af tredje, 78 mill. af anden og 57 
mill. af første klasse. I gjennemsnit be- 
taler man altsaa 23/4 øre pr. kilometer; 
paa første klasse 7 øre, paa anden 41/3 
øre. — Varefragten udgjør 8/; af de 
franske baners indtægt. Der befordredes 
i 1896 ialt 961/93 mill. tons. — Samtlige 
franske baners samlede indtægter ud- 
gjorde 920 mill. kr. 

— Fem kvindelige studenter aflægger 
iaar studenteksamen i Sachsen og bliver 
de første kvinder, som optages ved uni- 
versitetet i Leipzig. 

— Tunnel under Gibraltar-strædet 
foreslaaes nu bygget af Berlier, der alt 
har bygget to tunneler under Seinen. 
Den skulde gaa ned i Vaqueros-bugten 
og løbe 41 kilometer under jorden, deraf 
de 32 under havet. 

— Bladarbeide i Nordamerika betales 
slet i forhold til; hvad der tjenes af per- 
soner med lignende uddannelse, om de 
vælger at blive læger, advokater, inge- 
niører, arkitekter o. 1. I byer paa mindre 
end 100,000 indbyggere tjener en reporter 

20—70 kr. ugen, en redaktør sjelden over 
125 kr., endda han desuden er forretnings- 
fører. I storbyerne betales jo bedre; men 
udenfor de syv største stæder er gjennem- 
snitslønnen for en redaktør dog ikke mere 
end 4500—14,400 kr. I alle Staterne findes 
der ikke 20 lønnede redaktører, som tjener 

36,000 kr., ikke 300, som tjener 18,000 
kr., ikke 500 med 10,000 kr. i aarlig løn. 
Alt ialt udkommer der 2200 dagblade i 
Staterne, deraf 2000 ismaabyer. Sammen- 
lignet med forholdene i Europas store 
nationer er disse lønninger af de ledende 
penne for yderst ringe at regne. 


Til minde om 


Tambs Lyche. 





Hidtil er tegnet i ,Kringsjaas* ekspedition: Astrid og Chr. Collin 200. — 


Konsul Axel Heiberg 200. — ,Kringsjaa" 300. — Olaf Norli 200. — G. Monsen 
10. — 0. B. 10. — H. M. Refsum 5. — G. W. 0.50. — 0. Thommessen 100. — En 
abonnent 2. — Harald Knudsen 10. — Brynjulf Haraldssøn 2. — Fr. Meyers kontor- 
personale 30. — Chr. Brinchmann 25. — Fru E. Gjerdrum, født Krohn 10. — Frk. 


Inga Hagen 2. — O. M. 0.50.1— S. Ar T. 2. — A. R. 2. — Dr. Georg Fasting 10. 
— Einar Wang 20. — Abonnent fra 1. hefte 5. — O. T. 1.10. — C. P. Ø. 1.00. — 
M. Søraas 10. — Å. A. 20. — Fru D. 10. — M. Doblaug 100. — P. T. H. 10. — 
O. S. 1.00. — H. E. 1.00. — H. og R. W. 5. — A. og C. B. 5. — Einar Sørensen 
5 — N. K. 10. — A. C. Drolsum 5. — E. G. T. 10. — Olaf Jonasen 10. — M. M. 
5 — C. L. D. 5. — G. M. 100. — Skolebestyrer P. Voss 25. — G. Y. 100. — 
Ulrik Quale jr. og Peder Mortensen 5. — Å. og H., Bergen 5. — J. Pugerud, Grimo 
1. — M. Koren, Stod 4. — Direktør A. Fenger Krog 25. — Fogedfuldm Thorkild- 
sen 5. — Å. F. 50. — Anne Strøm, Kolvereid 1. — Nora, Fauske 5. — I. E. G., 
Tr.hjem 20. — C. Stousland 10. — 4 kvinder paa Søndmør 7. — Berthelsen, Ruds- 
Vedby 5. — P. Sommerschield 5. — P. Engelbrethsen 10. — Indsamlet paa ,Kong 
Sverre* v. G. von der Lippe 10. — S. & I. 10. — Lars Heimtun 1. — M. G. 2. — 
Fru C. S. 5. — En taknemlig læser 5. — Gross. Anton F. Jensen 50. — Agent 
Hans Brun 50. — G. F. Tiberg, Hammerfest 25. — Antonie Tiberg, Hammerfest, 
25. — Olaf Jarl, Kvædfjord 5. — And. Killingstad 3. — C. Rasmussen, Uggerslev 
10. — O. Holm 10. — Carl Nærup 5. — Siewers og frue, Tonsaasen 100. — Fru 
Gyllensvård, Tonsaasen 100. — Å. T. 1. — C. M. Guldberg 15. — H. Petersen jun. 
Arendal 10. — S. J. 1. — Joachim Berner, Stavanger 10. — Fru E. G., Stavanger 
10. — Cand. philos. Tennøe 5. — O. I. Bakke 5. — H. Cock-Jensen, Elverum 5. 
— Å. Sabro, Kraakstad 20. — Bogholder Berg, Chr.a handelsbank 2. — Bogholder 
Mathiesen, Norsk Vexel- og Landmandsbank, 2. — Agent Ludvig Kahrs, Revierstr. 2, 
2. — Ole Havtand 1.50. — E. J. Offerdal 5. — Ivar Offerdal 5. — Jonsen og Solem, 
Mosviken 5. — I. O. Gabrielsen 2. — Abonnent i Finmarken 5. — To unævnte 
givere, Bernstorffslodshavn 14. — N. L. 2. — K. H. 10. — Magnus Nilsen, Raade 
10.— G. H. St.holm 1. = T. S. 1. — Th. Qviller. 10. — Lærer Opsahl 1. — Frk. 
M. Helgerud 1. — H. og S. B. 20. — K. F. 10. — En ubekjendt 1. — B. G. 200. 
— H. H. 3. — Dr. Solberg, Drangedal 10. — A. W., Bergen 15. — , Ord och Bild*, 
Stockholm 25. — H. W. 2. — J. A. 3. — Fru A. Astrup 50. — Hj. Smith 2- — 
Tilsammen kr. 2661.60, for hvilket beløb med tak kvitteres. Bidrag kan fremdeles. 
tegnes i ,Kringsjaas* ekspedition og paa de udlagte lister. 
Kristiania *7/5 1898. 
, Krinegsjaas* ekspedition, 
Olaf Norli. 





Nikolai Olsens bogtrykkeri. 

